
Maždaug šeši šimtai moterų dalyvavo Amerikos pilietiniame kare. 
Jos stojo tarnauti persirengusios vyrais. Holivudas pražiopsojo šį 
kultūros istorijos momentą, o gal tiesiog ši tema per daug sudėtinga 
ideologiškai? Istorijos knygose visada buvo sudėtinga pavaizduoti 
moteris, kurios nepaiso lyčių ribų, o kai kalbama apie karą ir gin- 


klus, ši riba ryški kaip niekur kitur. 


Tačiau istorijoje nuo antikos iki šių laikų yra daug pasakojimų apie 
moteris kares - amazones. Dažniausiai garsūs pavyzdžiai patenka 
į istorijos knygas, nes tokios moterys vaizduojamos „karalienėmis“, 
t. y. jos atstovauja valdančiųjų klasei, nes politinė sosto paveldė- 
jimo tvarka, nors ir būna nemalonu, reguliariai pasodina į sostą 
moterį. Kadangi karai nepavaldūs lytims ir vyksta net ir tada, kai 
šalies vadovė būna moteris, istorijos knygose neįmanoma neuž- 
fiksuoti kariaujančių karalienių, kurioms dėl to tenka elgtis tarsi 
kokiam Čerčiliui, Stalinui ar Ruzveltui. Pora tokių pavyzdžių yra 
Semiramidė iš Ninevės, įkūrusi asirų karalystę, ir keltų Boudika, 

vadovavusi vienam kruviniausių sukilimų prieš Romos imperiją. 
Beje, pastarosios skulptūra stovi prie tilto per Temzę priešais Didįjį 
Beną. Aplankyk ją, jei eitumei pro šalį. 


Tačiau apskritai istorinės knygos labai mažai kalba apie moteris, 
eilines kares, kurios kovojo su ginklu, priklausė armijai ir dalyvavo 
mūšiuose su priešų kariuomenėmis kartu su vyrais. Bet jos visada 
egzistavo. Vargu ar buvo bent vienas karas, kuriame nedalyvavo 
moterys. 

GYDYTOJĄ ANDERSĄ JUNASONĄ pažadino slaugytoja Hana 
Nikander. Buvo beveik pusė dviejų ryto. 

— Kas vyksta? — paklausė jis dar nesusigaudydamas. 

— Atskrenda sraigtasparnis. Du pacientai. Pagyvenęs vyras ir 
jauna moteris. Ji peršauta. 

- Štai kaip, - burbtelėjo jis pavargusiu balsu. 

Jautėsi tarsi ką tik pabudęs, nors nusnūdo vos pusvalandį. Šią- 
nakt jis budi greitosios pagalbos skyriuje Geteborgo Salgrenskos 
ligoninėje. Buvo baisiai sunkus vakaras. Kai pradėjo dirbti šeštą 
vakaro, į ligoninę pristatė keturis asmenis po avarijos, susidūrus 
automobiliams prie pat Lindomės. Vieno būklė pasirodė kritiška, o 
kitam netrukus po atvežimo konstatuota mirtis. Jis taip pat apžiū- 
rėjo padavėją, kuriai per nelaimingą atsitikimą restorane Avenyn 
gatvėje buvo nuplikytos kojos, dar išgelbėjo gyvybę keturmečiui 
berniukui, kuris atvežtas į ligoninę nekvėpavo, nes buvo prarijęs 
žaislinio automobilio ratuką. Be to, spėjo sutvarstyti žaizdą paau- 
glei, kuri dviračiu įlėkė į duobę. Kelių remonto įmonė buvo pa- 
rinkusi netinkamą vietą kasinėjimams prie išvažiavimo iš dviračių 
tako, paskui kažkas dar suvertė į duobę įspėjamuosius ženklus. 
Mergaitės veidą „papuošė“ keturiolika siūlių, jai reikės dviejų naujų 
priekinių dantų. Junasonas taip pat prisiuvo nykščio dalį, kurią en- 
tuziastingas dailidė netyčia buvo nusirėžęs obliumi. 

Artėjant vienuoliktai skubių pacientų sumažėjo. Jis apėjo ir ap- 
žiūrėjo atvežtuosius pacientus, o paskui grįžo į poilsio kambarį 
trumpai pailsėti. Junasonas budėdavo iki šeštos ryto ir retai kada 

miegodavo, net jei nebūdavo skubių pacientų, bet šiąnakt užsnūdo 
beveik iškart. 

Slaugytoja Hana Nikander padavė jam puodelį arbatos. Ji dar 
nebuvo gavusi informacijos apie atvežamus pacientus. 

Andersas Junasonas dirstelėjo pro langą ir pamatė, kad jūros pu- 
sėje smarkiai žaibuoja. Sraigtasparniui tai tikrai paskutinės tinka- 
mos nusileisti minutės. Staiga prapliupo lietus. Geteborge prasidėjo 
liūtis. 

Bestovint prie lango, pasigirdo variklio gausmas, ir jis pamatė, 
kaip sraigtasparnis suka link nusileidimo aikštelės, blaškomas vėjo 
ir lietaus šuorų. Sulaikė kvapą, kai ėmė atrodyti, kad pilotui sunku 
suvaldyti sraigtasparnį. Paskui tas dingo iš regos lauko, ir Juna- 
sonas išgirdo, kaip lėtėja variklio apsukos. Gurkštelėjo arbatos ir 
pastatė puodelį. 


ANDERSAS JUNASONAS PASITIKO NEŠTUVUS prie įėjimo. 
Budinti kolegė Katarina Holm rūpinosi pirmuoju įvežtu pacien- 
tu — pagyvenusiu vyru smarkiai sužalotu veidu. Gydytojui Juna- 
sonui atiteko antroji pacientė, kuri buvo peršauta. Greitai ją ap- 
žiūrėjo ir konstatavo, kad iš pažiūros tai sunkiai sužeista paauglė, 
labai purvina ir kruvina. Pakėlė apklotą, kuriuo gelbėjimo tarnybos 
darbuotojai buvo ją uždengę, ir pamatė, kad kažkas plačia sidabrine 
lipnia juosta buvo užklijavęs šautines žaizdas klubo ir peties srityse; 
pagalvojo, kad tai neįprastai sumanu. Juosta neleido veržtis krau- 
jui, o bakterijoms patekti vidun. Viena kulka buvo kliudžiusi klubo 
paviršių ir išėjusi kiaurai per raumenų audinius. Paskui pakėlė jos 
petį ir pamatė, kur kulka susmigo į nugarą. Išėjimo žaizdos nebu- 
vo, vadinasi, kulka liko kažkur petyje. Jis tikėjosi, kad kulka nebus 
kliudžiusi plaučių, o kadangi merginos burnoje kraujo nepastebėjo, 
padarė išvadą, kad taip tikriausiai nėra. 

— Į rentgeną, - pranešė jis padedančiai slaugytojai. Daugiau aiš- 
kinti nereikėjo. | 

Galiausiai nukirpo tvarsčius, kuriuos gelbėjimo tarnybos dar- 
buotojai buvo apvynioję aplink jos galvą. Jam užėmė kvapą, kai 


2 


MERGINA. KURI UŽKLIUDĖ ŠIRŠIŲ LIZDĄ 


apčiuopė kulkos įėjimo vietą ir suprato, kad merginai buvo šauta į 
galvą. Išėjimo angos nebuvo. 

Andersas Junasonas stabtelėjo gal sekundei, stebėdamas mer- 
gaitę. Staiga nusiminė. Jis dažnai sakydavo, kad jo darbas tarsi var- 
tininko. Pas jį kasdien atvyksta įvairios būklės žmonių su vienin- 
teliu tikslu — gauti pagalbos. Tai būdavo septyniasdešimt ketverių 
močiutės, susmukusios Nordstano prekybos centre sustojus širdžiai, 
keturiolikmečiai berniukai su atsuktuvu pradurtu kairiuoju plaučiu 
bei šešiolikmetės mergaitės, prarijusios Eks/azi tabletę ir šokusios 
aštuoniolika valandų, kad paskui susmuktų pamėlusiais veidais. 
Tai būdavo nelaimingų atsitikimų darbo vietose ir smurto aukos. 
Pasitaikydavo vaikų, kuriuos užpuolė koviniai šunys Vasaplatseno 
aikštėje, ir nagingų vyrų, ketinusių išpjauti tik keletą lentų B/ac4 X 
Decker įrankiais, bet netyčia įsipjovusių iki pat riešo kaulo. 

Andersas Junasonas buvo vartininkas, stovintis tarp paciento 
ir Fonus laidotuvių biuro. Jo darbas — nuspręsti, kokių priemonių 
imtis. Jei nuspręs neteisingai, pacientas mirs arba atsipeikėjęs liks 
neįgalus visą gyvenimą. Dažniausiai nuspręsdavo teisingai, nes di- 
džioji dauguma sužeistųjų turėdavo akivaizdžiai specifinę proble- 
mą. Dūrį peiliu į plaučius arba žaizdą po eismo nelaimės galima 
suprasti ir apžiūrėti. Ar pacientas išgyvens, priklauso nuo to, kokia 
žaizdos būklė ir ką sugeba gydytojas. 

Andersas Junasonas nemėgo dviejų tipų sužalojimų. Pirma- 
sis — tai rimtos nudegimo žaizdos: beveik nesvarbu, kokių priemo- 
nių imtųsi, žmogus kentės visą gyvenimą. Antrasis tipas — galvos 
traumos. 

Mergaitė priešais jį gali gyventi su kulkomis klube ir petyje. 
Tačiau kulka kažkur smegenyse yra visai kitokio masto problema. 
Staiga išgirdo, kad slaugytoja Hana kažką sako. 

— Atsiprašau? 

— Tai ji. 

— Ką nori pasakyti? 

— Lisbeta Salander. Mergina, kurią jie medžiojo keletą savaičių 
už trigubą žmogžudystę Stokholme. 

Andersas Junasonas pažiūrėjo į pacientės veidą. Slaugytoja Ha- 
na visiškai teisi. Šios merginos paso nuotraukos kopiją jis ir visi 
švedai matė priklijuotą prie kiekvienos tabako parduotuvės jau nuo 
Velykų. O dabar pašauta pati žudikė, tai turbūt tam tikras poetiš- 
kas teisingumas. 

Bet tai ne jo reikalas. Jo darbas — išgelbėti paciento gyvybę, ne- 
svarbu, ar tai triguba žudikė, ar Nobelio premijos laureatas. Arba 
kad ir abu viename asmenyje. 


VĖLIAU KILO greitosios pagalbos skyriui būdingas chaosas. Ju- 
nasono pamainos personalas ėmėsi įprasto darbo. Perkirpo liku- 
sius Lisbetos Salander drabužius. Slaugytoja pamatavo kraujospū- 
dį - 100/70, o tuo metu jis pats pridėjęs stetoskopą prie pacientės 
krūtinės klausėsi širdies dūžių, kurie atrodė sąlyginai reguliarūs, ir 
kvėpavimo, kuris nebuvo toks pat reguliarus. 

Gydytojas Junasonas nedelsdamas įvertino Lisbetos Salander 
būklę kaip kritišką. Peties ir klubo žaizdos kol kas gali palaukti 
uždėjus kompresus arba net palikus tą pačią lipnią juostą, kurią 
užklijavo vaizduotės nestokojantis asmuo. Svarbiausia - galva. Gy- 
dytojas Junasonas liepė atlikti kompiuterinę tomografiją tuo apa- 
ratu, į kurį ligoninė buvo investavusi nemažai mokesčių mokėtojų 
pinigų. 

Andersas Junasonas buvo mėlynakis blondinas, kilęs iš Umeo 
miesto. Salgrenskos ir Rytų ligoninėse buvo išdirbęs dvidešimt 
metų tyrinėtoju, patologu ir greitosios pagalbos skyriaus gydyto- 
ju. Jis turėjo savybę, kuri stebino kolegas ir dėl kurios didžiavo- 
si dirbantis su juo personalas: Junasonas laikėsi nuostatos, kad jo 
pamainos metu nemirs joks pacientas, ir jam išties tai pavykdavo. 
Žinoma, keletas pacientų mirė, bet tai įvyko tolesnio gydymo metu 
arba dėl visai kitų priežasčių, o ne dėl jo sprendimų. 

Kartais Junasonas labai laisvai žiūrėdavo į gydymo meną. Jis 
manė, kad kai kada gydytojai turi polinkį daryti išvadas, kurioms 
neturi galimybių, todėl beprotiškai greitai pasiduoda, arba per ilgai 
bando tiksliai nustatyti diagnozę, kad galėtų taikyti teisingą gydy- 

mą. Žinoma, taip liepia vadovėliai, bet problema ta, kad, gydyto- 
jams besvarstant, pacientas gali numirti. Blogiausiu atveju gydyto- 
jas padarys išvadą, kad tai beviltiškas atvejis, ir nutrauks gydymą. 

Tačiau Andersas Junasonas dar niekada nebuvo turėjęs pacien- 
tės su kulka galvoje. Čia, ko gero, reikės neurochirurgo. Nesijautė 
turįs pakankamai kompetencijos, bet staiga suvokė, kad jam galbūt 
sekasi labiau nei yra to vertas. Prieš eidamas praustis ir persivilkti 
operacinės drabužiais, jis šūktelėjo Hanai Nikander: 

— Karolinskos ligoninėje dirba amerikiečių profesorius Frenkas 
Elis, bet kaip tik dabar jis yra Geteborge. Tai įžymus smegenų ty- 
rinėtojas, be to, geras mano draugas. Jis apsistojęs Hlote/ Radisson 
Avenyn gatvėje. Ar gali sužinoti telefono numerį? 

Kol Andersas Junasonas laukė rentgeno nuotraukų, Hana Ni- 
kander atnešė viešbučio telefono numerį. Jis užmetė akį į laikrodį — 
01:42 — ir pakėlė ragelį. Radisson naktinės pamainos registratūros 
darbuotojas visai nenorėjo sujungti su kambariu tokiu paros metu, 
gydytojui Junasonui teko pasakyti keletą ypač griežtų frazių apie 
būtinybę pasikalbėti su profesoriumi. 

— Labas rytas, Frenkai, - pasisveikino Andersas Junasonas, kai 
tas pagaliau pakėlė telefono ragelį. - Čia Andersas. Girdėjau, tu 
Geteborge. Ar gali atvažiuoti į Salgrenskos ligoninę ir asistuoti 
smegenų operacijos metu? 

— Are you bullsbitting me?* — pasigirdo abejojantis balsas kita- 
me laido gale. Nors Frenkas buvo išgyvenęs Švedijoje daug metų ir 
laisvai kalbėjo švediškai — kad ir su amerikietišku akcentu — pag- 
rindinė jo kalba išliko anglų. Andersas Junasonas kalbėjo švediškai, 
o Elis atsakinėjo angliškai. 

— Frenkai, atsiprašau, kad nebuvau tavo paskaitoje, bet pama- 
niau, kad galėtum duoti privačių pamokų. Turiu jauną moterį, 
kuriai buvo šauta į galvą. Kulka įėjo tiesiai virš kairiosios ausies. 
Neskambinčiau, jei man nereikėtų second opinion“. O man sunku 
įsivaizduoti kitą tinkamesnį žmogų, kurio galėčiau paklausti. 


* Gal šaipaisi? (a2g/.) 


** Antros nuomonės (angl. ). 
g 

— Ar tai rimta? — paklausė Frenkas Elis. 

— Dvidešimt penkerių metų mergina. 

— Jai buvo šauta į galvą? 

— Tik kulkos įėjimo anga, išėjimo nėra. 

— Bet ji gyva? 

— Taip, pulsas reguliarus, mažiau reguliarus kvėpavimas, krau- 
jospūdis — 100/70. Taip pat turi kulką petyje ir šautinę klubo žaiz- 
dą. Tuos du dalykus pats galiu sutvarkyti. 

— Skamba gerai. 

— Gerai? 

— Jei galvoje kulkos palikta skylė, o ji vis dar gyva, tai situaciją 
reikia vertinti kaip teikiančią vilties. 

— Ar galėsi man asistuoti? 

— Turiu prisipažinti, kad vakarą praleidau su gerais draugais. 
Atsiguliau pirmą valandą ir tikriausiai kraujyje likęs įspūdingas 
promilių kiekis... 

— Sprendimus priimsiu ir operuosiu aš. Bet man reikia žmogaus, 
kuris padėtų ir pasakytų, jei ką daryčiau ne taip. Atvirai kalbant, 
visiškai girtas profesorius Elis yra turbūt visa galva pranašesnis už 
mane, jei reikia įvertinti galvoje esančią žaizdą. 

— Gerai. Atvažiuoju. Bet būsi man skolingas paslaugą. 

— Taksi jau laukia prie viešbučio. 


PROFESORIUS FRENKAS ELIS kilstelėjo akinius ant kaktos ir 
pasikasė sprandą. Sutelkė žvilgsnį į kompiuterio monitorių, kur 
buvo matyti kiekvienas Lisbetos Salander smegenų vingis ir už- 
kampis. Elis buvo penkiasdešimt trejų metų, jo varno juodumo 
kai kur žilstelėję plaukai, tamsūs barzdos gyvaplaukiai atrodė kaip 
žmogaus, atliekančio šalutinį vaidmenį seriale Miesto /goninė. Kū- 
nas išdavė, kad kiekvieną savaitę jis po keletą valandų praleidžia 
sporto salėje. 

Frenkui Eliui Švedijoje patiko. Atvyko kaip jaunas mainų prog- 
ramos mokslininkas aštuntojo dešimtmečio pabaigoje ir pasiliko 
dvejiems metams. Vėliau buvo atvykęs dar keletą kartų, kol gavo 

pasiūlymą užimti profesoriaus vietą Karolinskos ligoninėje. BMD 
metu jis jau buvo gerbiamas tarptautiniu mastu. 

Andersas Junasonas pažinojo Frenką Elį keturiolika metų. Pir- 
mą kartą jie susitiko seminare Stokholme ir išsiaiškino, kad abu 
yra žūklės su museline meškere entuziastai. Andersas pakvietė jį 
pažvejoti Norvegijoje. Jie palaikė ryšį visus tuos metus ir dar ne 
kartą žvejojo kartu. Tačiau niekada nebuvo kartu dirbę. 

— Smegenys yra paslaptis, - pareiškė profesorius Elis. — Jas tyri- 
nėju dvidešimt metų. Iš tikrųjų net ilgiau. 

— Žinau. Atleisk, kad vaikau tave, bet... 

— Ech. —- Frenkas Elis numojo ranka. — Tai kainuos tau butelį 
Cragganmore viskio, kai važiuosime žvejoti. 

— Gerai. Pigiai išsisukau. 

— Prieš keletą metų, kai dirbau Bostone, turėjau pacientą — atvejį 
aprašiau „Naujosios Anglijos medicinos žurnale“. Tai buvo tokio pat 
amžiaus mergina kaip ir tavo pacientė. Kažkas peršovė ją alebarda 
pakeliui į universitetą. Strėlė smigo prie antakio išorinio kampo 
kairėje pusėje, kiaurai per galvą ir išlindo beveik sprando viduryje. 

— Ji išgyveno? — paklausė Junasonas nustebęs. 

— Kai ją atvežė į greitosios pagalbos skyrių, atrodė klaikiai. Nu- 
pjovėme strėlę ir įkišome jos galvą į kompiuterinį tomografą. Strėlė 
pervėrė smegenis kiaurai. Vertinant logiškai, ji turėjo būti negyva 
arba bent jau būti taip sužeista, kad prasidėtų koma. 

— Kokia buvo jos būklė? 

- Ji visą laiką išliko sąmoninga. Žinoma, buvo baisiai išsigandu- 
si, bet mąstė visiškai racionaliai. Vienintelė problema buvo ta, kad 
kiaurai per kaukolę kyšojo strėlė. 

— Ką tu darei? 

— Na, paėmiau reples ir ištraukiau strėlę, tada užklijavau pleist- 
ru. Maždaug taip. 

— Ji išgyveno? 

— Žinoma, jos būklė ilgokai buvo kritiška, kol galėjome paleisti 
iš ligoninės, bet, kalbant atvirai, būtume galėję išsiųsti ją namo tą 
pačią dieną. Nesu turėjęs sveikesnės pacientės. 

Andersas Junasonas ėmė galvoti, ar profesorius Elis kartais ne- 
sišaipo. 

— Nors, - tęsė Elis, — prieš keletą metų Stokholme turėjau ketu- 
riasdešimt dvejų metų pacientą. Jis susitrenkė galvą į lango rėmą ir 
patyrė lengvą smegenų sukrėtimą. Jam pasidarė bloga ir taip grei- 
tai sunegalavo, kad greitosios pagalbos automobiliu buvo atvežtas 
į skyrių. Kai pamačiau jį, buvo be sąmonės. Iškilo nedidelis gum- 
bas, kraujavo labai mažai. Bet taip ir neatsipeikėjęs, vyras mirė po 
devynių parų reanimacijoje. Iki šiandien nežinau, kodėl taip nuti- 
ko. Obdukcijos protokole įrašėme kraujo išsiliejimą į smegenis dėl 
nelaimingo atsitikimo, bet nė vienas mūsų nesijautėme patenkinti 
tokia išvada. Kraujavimas buvo ypač nežymus ir tokio pobūdžio, 
kad tai niekaip neturėjo paveikti. Tačiau pamažu nustojo funkcio- 
nuoti kepenys, inkstai, širdis ir plaučiai. Kuo vyresnis darausi, tuo 
labiau galvoju, kad čia tarsi ruletė. Asmeniškai aš netikiu, kad mes 
kada nors tiksliai išsiaiškinsime, kaip veikia smegenys. Ką ketini 
daryti? 

Jis pabarškino rašikliu į monitorių. 

— Tikėjausi, kad tu man pasakysi. 

— Noriu išgirsti tavo įvertinimą. 

— Na, pirmiausia atrodo, kad tai nedidelio kalibro kulka. Ji įėjo 
prie smilkinio ir įstrigo smegenyse maždaug už keturių centimetrų 
nuo paviršiaus. Atsirėmė į šoninį skilvelį, ten kraujuoja. 

— Priemonės? 

— Kalbant tavo kalba — imsiu reples ir ištrauksiu kulką tuo pačiu 
keliu, kuriuo įsmigo. 

— Puikus pasiūlymas. Bet aš, ko gero, naudočiau patį ploniausią 
pincetą, kokį tik turi. 

— Taip paprasta? 

— K dar šiuo atveju galime padaryti? Galime palikti kulką ten 
pat, ir galbūt ji gyvens iki šimto metų, bet tai irgi rizikinga. Jai 
gali prasidėti epilepsija, migrena, visokie negalavimai. O labiausiai 
nesinorėtų pragręžti galvos ir operuoti ją po metų, kai žaizda bus 

sugijusi. Kulka yra netoli didžiųjų kraujagyslių. Šiuo atveju reko- 
menduočiau ištraukti kulką, bet... 

— Bet? 

— Kulka mane menkai jaudina. Smegenų žaizdos stebina tuo, 
kad jeigu ji išgyveno su kulka galvoje, tai yra ženklas, kad atlaikys 
ir jos pašalinimo operaciją. Didesnė problema yra štai čia. — Jis pa- 
rodė į monitorių. - Aplink įėjimo angą liko daug kaulo skeveldrų. 
Aš matau bent dvylika kelių milimetrų skeveldrų. Kai kurios jų įsi- 
skverbė į smegenų audinį. Štai kas ją nužudys, jei nebūsi atsargus. 

— Ši smegenų dalis susijusi su kalba ir gebėjimu skaičiuoti. 

Elis truktelėjo pečiais. 

— Plepalai. Nenutuokiu, kam reikalingos būtent šios pilkosios 
ląstelės. Tu gali tik labai pasistengti. Tu operuosi. Aš žiūrėsiu per 
petį. Ar galiu pasiskolinti rūbus ir kur nors nusiprausti? 


MIKAELIS BLIUMKVISTAS DIRSTELĖJĘS į laikrodį pamatė, 
kad yra šiek tiek po trijų ryto. Rankos surakintos antrankiais. Se- 
kundei užsimerkė. Buvo mirtinai pavargęs, bet jį palaikė adrenali- 
nas. Atsimerkė ir piktai pažiūrėjo į komisarą Tomą Polsoną, kurio 
akyse matėsi šokas. Jie sėdėjo prie virtuvinio stalo ūkyje netoli No- 
sebru vietovės. Tai buvo Gosebergos ūkis, apie kurį Mikaelis pirmą 
kartą sužinojo mažiau nei prieš dvylika valandų. 

Visiška katastrofa. 

— Kvailys, — išrėžė Mikaelis. 

— Paklausyk... 

— Kvailys, —- pakartojo Mikaelis. — Velniai griebtų, juk įspėjau, 
kad jis mirtinai pavojingas. Sakiau, kad elgtumėtės su juo kaip su 
rankine granata, kurios žiedas ištrauktas. Jis nužudė mažiausiai tris 
žmones ir yra sudėtas it tankas. Jis žudo plikomis rankomis. O tu 
pasiuntei du kaimo farus jo sučiupti, tarsi tai būtų šeštadieninis 
girtuoklėlis. 

Mikaelis vėl užsimerkė. Pagalvojo, kas dar bloga įvyks per nak- 
tį. 

Jis rado sunkiai sužeistą Lisbetą Salander netrukus po vidur- 
nakčio. Pranešė policijai ir sugebėjo įkalbėti gelbėjimo tarnybos 
darbuotoją atsiųsti sraigtasparnį, kad nugabentų merginą į Salg- 
renskos ligoninę. Išsamiai papasakojo apie jos žaizdas bei kulkos 
angą galvoje ir sulaukė kažkokio protingo ir supratingo žmogaus 
paramos, kuris suvokė, kad jai reikia skubios pagalbos. 

Bet vis dėlto prireikė daugiau kaip pusvalandžio, kol atvyko 
sraigtasparnis. Mikaelis iš tvarto, atstojusio ir garažą, išvarė du au- 
tomobilius ir įjungė jų šviesas, kad apšviestų lauką priešais namą ir 
pažymėtų nusileidimo vietą. 

Sraigtasparnio personalas ir du kartu atvykę medikai dirbo itin 
profesionaliai. Vienas gydytojų suteikė Lisbetai Salander pirmą- 
ją pagalbą, o antrasis rūpinosi Aleksandru Zalačenka, dar žinomu 
Karlo Akselio Budino pavarde. Zalačenka buvo Lisbetos Salander 
tėvas ir baisiausias jos priešas. Mėgino ją nužudyti, bet nepavyko. 
Mikaelis rado jį sunkiai sužeistą to paties nuošalaus ūkio malkinė- 
je: jo veide žiojėjo kirviu padaryta bloga žadanti žaizda, o koja buvo 
sutrupinta. 


LAUKDAMAS SRAIGTASPARNIO, MIKAELIS padėjo Lisbetai 
kaip galėdamas. Iš patalynės spintos ištraukė švarią paklodę ir su- 
plėšęs ją sutvarstė merginą. Pastebėjo, kad sukrešėjęs kraujas virto 
savotišku kamščiu kulkos angoje galvoje, ir nežinojo, ar ją tvars- 
tyti, ar ne. Galiausiai labai laisvai apvyniojo paklodę aplink gal- 
vą, daugiausia dėl to, kad žaizda nebūtų tokia atvira bakterijoms 
ir nešvarumams. Jis sustabdė kraujavimą iš kulkos angų klube ir 
petyje pačiu paprasčiausiu būdu, kokį tik galima įsivaizduoti. Spin- 
toje rado plačios lipnios juostos ir paprasčiausiai užklijavo žaizdas. 
Nušluostė jos veidą drėgnu rankšluosčiu ir pabandė nuvalyti di- 
džiausią purvą. 

Į malkinę nėjo ir Zalačenkai nepadėjo. Atvirai kalbant, Zala- 
čenka jam visai nerūpėjo. 

Belaukdamas gelbėtojų, jis taip pat paskambino Erikai Berger ir 
papasakojo apie susidariusią situaciją. 

— Ar tu nesužeistas? — pasiteiravo ji. 

— Man viskas gerai, — atsakė Mikaelis. - Lisbeta sužeista. 

— Vargšelė. Vakare perskaičiau Bjorko saugumo tarnybos tyri- 
mą. Kaip su tuo susitvarkysi? 

— Aš neturiu jėgų net galvoti apie tai, - prisipažino Mikaelis. 

Kalbėdamas su Erika jis sėdėjo ant grindų šalia sofos ir stebėjo 
Lisbetą Salander. Buvo nutraukęs jos batus ir kelnes, kad galėtų su- 
tvarstyti šautinę žaizdą ant klubo, ir staiga netyčia priglaudė ranką 
prie drabužių, kuriuos buvo numetęs ant grindų šalia sofos. Kelnių 
kišenėje užčiuopė kažkokį daiktą ir ištraukė delninį kompiuterį 
Palm Tungsten Iš. 

Suraukė antakius ir mąsliai apžiūrėjo. Išgirdęs sraigtasparnį 
įsikišo kompiuterį į vidinę savo striukės kišenę. Paskui — kol dar 
buvo vienas — pasilenkė ir apieškojo visas Lisbetos Salander kiše- 
nes. Rado dar vieną raktų ryšulį nuo buto prie Mosebakės aikštės 
ir pasą Irenos Neser pavarde. Greitai sukišo daiktus į vieną savo 
kompiuterio rankinės skyrių. 


PIRMASIS POLICIJOS AUTOMOBILIS su Fredriku Iorstenso- 
nu ir Gunaru Andersonu iš Trolhetano policijos atvyko praėjus 
kelioms minutėms, kai nusileido gelbėjimo tarnybos sraigtaspar- 
nis. Po jų atvyko komisaras Tomas Polsonas, kuris iškart perėmė 
vadovavimą. Mikaelis priėjo ir ėmė dėstyti, kas nutiko. Polsonas 
jam pasirodė kaip pasipūtęs ir nelankstus seržantas. Jam atvažiavus 
viskas pradėjo strigti. | 

Polsonas nerodė jokių ženklų, kad supranta, ką Mikaelis jam 
sako. Atrodė keistai sudirgęs ir atkreipė dėmesį tik į vieną faktą — 
smarkiai sužalota mergina ant grindų priešais sofą yra dėl trigubos 
žmogžudystės ieškoma Lisbeta Salander, o tai akivaizdžiai svarbus 
grobis. Polsonas tris kartus paklausė labai užsiėmusio gelbėjimo 
tarnybos mediko, ar merginą galima suimti čia pat, vietoje. Ga- 
liausiai tas atsistojo ir užriaumojo ant Polsono, kad laikytųsi per 
rankos atstumą. 

Paskui Polsonas sutelkė dėmesį į sužeistą Aleksandrą Zalačenką 
malkinėje, ir Mikaelis išgirdo, kaip Polsonas per radiją praneša, 
kad Salander greičiausiai bandžiusi nužudyti dar vieną žmogų. 

Tą akimirką Polsonas, akivaizdžiai nesiklausydamas nė žodžio 
iš to, kas jam bandoma pasakyti, jau buvo tiek suerzinęs Mika- 
elį, kad šis pakėlė balsą ir paragino komisarą nedelsiant skambinti 
kriminalinės policijos inspektoriui Janui Bublanskiui į Stokholmą. 
Išsitraukęs savo mobilųjį telefoną pasiūlė surinkti numerį. Polsonas 
nekreipė dėmesio. 

Ir tada Mikaelis padarė dvi klaidas. 

Jis ryžtingai pareiškė, kad tikrasis žudikas yra vyras, Ronaldas 
Nydermanas, sudėtas kaip šarvus pralaužiantis robotas, sergantis 
liga, vadinama congenita/ analgesta. Pasakė ir tai, kad šiuo metu žu- 
dikas sėdi surištas griovyje pakeliui į Nosebru. Mikaelis paaiškino, 
kur galima rasti Nydermaną, ir patarė mobilizuoti būrį ginkluotų 
pėstininkų. Polsonas pasidomėjo, kaip Nydermanas atsidūrė grio- 
vyje, o Mikaelis nuoširdžiai prisipažino, kad pats, grasindamas 
ginklu, vyrą surišo. 

— Grasindamas ginklu? - pasitikslino komisaras Polsonas. 

Iki to laiko Mikaelis jau turėjo suprasti, kad Polsonas yra kvailas 
kaip bato aulas. Reikėjo pačiam paskambinti Janui Bublanskiui ir 
paprašyti, kad tas įsikištų ir išsklaidytų miglą, kuri, atrodė, supa 
Polsoną. Tačiau Mikaelis padarė antrą klaidą bandydamas perduoti 
ginklą, kurį laikė striukės kišenėje —- Co/? 1911 Government - die- 
na anksčiau rastą Lisbetos Salander bute Stokholme. Grasindamas 
šiuo ginklu jis ir surišo Ronaldą Nydermaną. 

Polsonas iškart suėmė Mikaelį Bliumkvistą už nelegalų ginklo 
laikymą. Paskui įsakė policininkams Torstensonui ir Andersonui 
važiuoti į tą vietą link Nosebru, kurią buvo nurodęs Mikaelis, ir 
išsiaiškinti, ar Mikaelis sako tiesą, kad griovyje prie kelio ženklo, 
įspėjančio apie briedžius, sėdi pririštas Žmogus. Jei tai tiesa, polici- 
ninkai turi surakinti tą asmenį ir atvežti į Gosebergos ūkį. 

Mikaelis iškart užprotestavo ir paaiškino, kad Ronaldas Nyder- 


manas ne iš tų, kuriuos paprasta suimti ir surakinti antrankiais — jis 

esąs pavojingas žudikas. Kai Polsonas ignoravo Mikaelio protestus, 
viršų paėmė nuovargis. Mikaelis apšaukė Polsoną nekompetentin- 
gu šikniumi ir išrėkė, kad Torstensonas ir Andersonas nesivargintų 
atrišti Ronaldo Nydermano, jei neiškvies pastiprinimo. 

Šio protrūkio rezultatas: Mikaeliui uždėjo antrankius ir paso- 
dino ant galinės Polsono tarnybinio automobilio sėdynės, kur jis 
keikdamasis stebėjo išvažiuojančius Torstensoną ir Andersoną. Vie- 
nintelė švieselė tamsoje buvo ta, kad Lisbeta Salander buvo įkelta į 
sraigtasparnį ir dingo virš medžių viršūnių Salgrenskos kryptimi. 
Mikaelis jautėsi visiškai bejėgis ir atitrūkęs nuo informacijos srauto, 


jis tik galėjo tikėtis, kad Lisbetai bus suteikta pagalba. 


GYDYTOJAS ANDERSAS JUNASONAS padarė du gilius pjūvius 
iki pat kaukolės kaulo ir atvertė odą aplink įėjimo angą. Spaustukais 
užfiksavo ertmę. Operacinės slaugytoja atsargiai įkišo žarnelę krau- 
jui nusiurbti. Tada sekė bjaurusis momentas, kai teko paimti grąžtą, 
kad padidintų ertmę kaukolėje. Procedūra buvo erzinamai lėta. 

Galiausiai pragręžė pakankamai didelę ertmę, kad prieitų prie 
Lisbetos Salander smegenų. Atsargiai įleido zondą ir keliais mili- 
metrais paplatino žaizdos kanalą. Paskui įstatė plonesnį zondą ir 
nustatė kulkos vietą. Kaukolės rentgeno nuotrauka rodė, kad kulka 
pasisuko ir guli keturiasdešimt penkių laipsnių kampu į žaizdos 
kanalą. Naudodamas zondą, atsargiai palietė kulkos kampą ir po 
keleto nesėkmingų bandymų truputį ją pakėlė, kad galėtų pasukti 
taip, kaip reikia. 

Galiausiai įleido ploną pincetą. Stipriai suspaudė kulkos pagrin- 
dą ir pajuto, kad laiko ją. Ištraukė pincetą laikydamas tiesiai. Kulka 
išlindo beveik be pasipriešinimo. Sekundę palaikė ją prieš šviesą ir 
nustatęs, kad ji atrodo nepažeista, įmetė į dubenį. 

— Nuvalykit kraują, — paliepė jis, ir įsakymas iškart buvo įvyk- 
dytas. 

Žvilgtelėjo į EKG, kardiograma rodė, kad pacientės širdies 
veikla vis dar reguliari. 

— Pincetą. 

Patraukė žemyn pakabintą galingą didinamąjį stiklą ir sutelkė 
dėmesį į atvertą plotą. 

— Atsargiai, — priminė profesorius Frenkas Elis. 

Per keturiasdešimt penkias minutes Andersas Junasonas ištrau- 
kė ne mažiau kaip trisdešimt dvi mažas kaulo skeveldras aplink 
įėjimo angą. Mažiausią jų vos galėjai įžvelgti plika akimi. 


KOL MIKAELIS BLIUMKVISTAS beviltiškai bandė išsitraukti 
mobiliojo ryšio telefoną iš savo švarko kišenės ant krūtinės — tai 
pasirodė neįmanoma, kai rankos surakintos - į Gosebergą atvyko 
keletas automobilių su policininkais ir techniniu personalu. Komi- 
saras Polsonas liepė jiems surinkti daiktinius įrodymus iš malkinės 
ir nuodugniai ištirti gyvenamąjį namą, kur buvo konfiskuota kele- 
tas ginklų. Mikaelis beviltiškai sekė jų veiksmus iš savo stebėjimo 
punkto ant galinės Polsono automobilio sėdynės. 

Tik praėjus daugiau kaip valandai Polsonas, atrodo, ėmė suvokti, 
kad policininkai Torstensonas ir Andersonas dar negrįžo iš užduo- 
ties parvežti Ronaldą Nydermaną. Staiga susirūpino ir nusivedė Mi- 
kaelį Bliumkvistą į virtuvę, kur paprašė dar kartą nupasakoti kelią. 

Mikaelis užsimerkė. 

Jis tebesėdėjo virtuvėje su Polsonu, kai atėjo pranešimas iš spe- 
cialiųjų pajėgų, nuvažiavusių padėti Iorstensonui ir Andersonui. 
Policininkas Gunaras Andersonas rastas negyvas nusuktu sprandu. 
Jo kolega Fredrikas Torstensonas dar gyvas, bet smarkiai sužeistas. 
Abu rasti griovyje prie įspėjamojo ženklo su briedžiu. Jų tarnybinių 
ginklų ir specialiojo policijos automobilio nebuvo. 

Vietoj anksčiau buvusios daugmaž aiškios situacijos, komisaras 
Tomas Polsonas staiga suvokė turįs policininko žmogžudystę ir pa- 
bėgusį ginkluotą nusikaltėlį. 

— Kvailys, - pakartojo Mikaelis Bliumkvistas. 

— Policininko įžeidinėjimas nepadės. 

— Dėl to sutinku su tavimi. Bet aš taip įkišiu tave už tarnybinį nu- 
sižengimą, kad mažai nepasirodys. Dar man nebaigus, būsi paskelb- 
tas kvailiausiu Švedijos policininku visuose šalies laikraščiuose. 

Atrodo, grasinimas atiduoti jį viešai pajuokai buvo vienintelis 
dalykas, jaudinantis Tomą Polsoną. Pastarasis atrodė sunerimęs. 

— Ką siūlai? 

— Reikalauju, kad paskambintum kriminalinės policijos inspek- 
toriui Janui Bublanskiui į Stokholmą. Dabar. 


KRIMINALINĖS POLICIJOS INSPEKTORĖ Sonja Mudig pabu- 
do krūptelėjusi, kai kitame miegamojo gale ėmė skambėti krauna- 
mas jos mobiliojo ryšio telefonas. Pažvelgė į laikrodį ant naktinio 
stalelio ir nusivylė pamačiusi, kad dar tik po ketvirtos ryto. Paskui 
atsisuko į savo vyrą, kuris ir toliau ramiai knarkė. Jis nepabustų net 
per artilerijos ugnį. Išsiropštė iš lovos ir užčiuopė atsiliepimo myg- 
tuką telefone. Janas Bublanskis, — pagalvojo ji. —- Kas daugiau. 

— Trolhetano apylinkėse tikras pragaras, — pranešė jos vadovas 
be jokių formalumų. — Traukinys X2000 į Geteborgą po penkių 
dešimt. 

— Kas atsitiko? 

— Bliumkvistas atrado Salander, Nydermaną ir Zalačenką. 
Bliumkvistas suimtas už policininko įžeidimą, pasipriešinimą ir 
nelegalų ginklo laikymą. Salander nuvežta į Salgrenską su kulka 
galvoje. Zalačenka Salgrenskos ligoninėje su kirviu galvoje. Nyder- 
manas laisvas. Naktį jis nužudė policininką. 

Sonja Mudig mirktelėjo du kartus ir pasijuto pavargusi. Labiau- 
siai norėjo įsiropšti atgal į lovą ir pasiimti mėnesį atostogų. 

— X2000 po penkių dešimt. Gerai. Ką man daryti? 

— Varyk taksi į centrinę stotį. Kartu važiuos Jerkeris Holmber- 
gas. Pakalbėkite su komisaru Tomu Polsonu iš Trolhetano policijos, 
kuris, matyt, yra nemažai prisidėjęs prie naktinės sumaišties ir, anot 
Bliumkvisto, cituoju: „yra kvailas kaip bato aulas“, citatos pabaiga. 

— Kalbėjai su Bliumkvistu? 

— Atrodo, jis suimtas ir su antrankiais. Man pavyko įkalbėti Pol- 
soną trumpam palaikyti ragelį. Aš kaip tik pakeliui į Kungsholme- 
ną ir pamėginsiu išsiaiškinti, kas vyksta. Palaikysime ryšį telefonu. 

Sonja Mudig dar kartą pažiūrėjo į laikrodį. Paskui, išsikvietusi 
taksi, minutę pastovėjo po dušu. Išsivalė dantis, perbraukė plaukus 
šukomis, užsimovė juodas kelnes, apsivilko juodus marškinėlius ir 
pilką švarką. Tarnybinį ginklą įsikišo į dėklą ant peties ir užsimetė 
tamsiai raudoną odinę striukę. Tada papurčiusi pažadino vyrą ir 
paaiškino, kur išvažiuoja, ir kad jis rytą pasirūpintų vaikais. Sonja 
išėjo pro duris kaip tik tą akimirką, kai privažiavo taksi. 

Kolegos Jerkerio Holmbergo ieškoti nereikėjo. Spėjo, kad jis bus 
traukinio restorane, taip ir buvo. Jau turėjo nupirkęs jai sumuštinį 
ir kavos. Sėdėjo tylūs penkias minutes ir valgė pusryčius. Galiausiai 
Holmbergas pastūmė puodelį į šoną. 

— Galbūt reikia mokytis iš naujo, — tarstelėjo jis. 


KETVIRTĄ ryto kriminalinės policijos inspektorius Markas Er- 
landeris iš Geteborgo smurtinių nusikaltimų skyriaus pagaliau 
atvyko į Gosebergą ir perėmė vadovavimą paieškai iš labai užim- 
to Tomo Polsono. Erlanderis buvo neaukštas, apskritas, pražilęs 
penkiasdešimtmetis. Pirmiausia išlaisvino Mikaelį Bliumkvistą iš 
antrankių ir davė jam bandelių bei kavos iš termoso. Jie atsisėdo 
svetainėje pakalbėti vienu du. 

— Kalbėjau su Bublanskiu iš Stokholmo, — pasakė Erlande- 
ris. - Mes pažįstami daug metų. Abu apgailestaujame dėl Polsono 
elgesio. 

— Šiąnakt jam pavyko užmušti policininką, - burbtelėjo Mika- 
elis. 

— Aš asmeniškai pažinojau policininką Gunarą Andersoną. Jis 
dirbo Geteborge prieš išsikeldamas į Trolhetaną. Turėjo trejų metų 
mergytę. 

— Apgailestauju. Aš bandžiau įspėti... 

— Supratau. Tu kalbėjai aukštom frazėm, todėl buvai surakin- 
tas antrankiais. Tai tu pernai išaiškinai Venerstriomą. Bublanskis 
sako, kad esi prakeiktas žurnalistas, kurį reikia pakarti, ir išprotėjęs 
privatus seklys, bet, ko gero, žinai, apie ką kalbi. Ar gali supranta- 
mai paaiškinti situaciją? 

— Taigi, čia buvo atomazga po mano draugų Dago Svensono ir 
Mijos Bergman nužudymo, taip pat po vieno asmens, kuris nebuvo 
mano draugas, žmogžudystės... Kalbu apie advokatą Nilsą Bjurma- 
ną — Lisbetos Salander globėją. 

Erlanderis linktelėjo. 

— Kaip žinote, policija medžiojo Lisbetą Salander nuo Velykų. 
Ji buvo įtariama triguba žmogžudyste. Pradėkime nuo to, kad turit 
suprasti, jog Lisbeta Salander nėra kalta dėl šių žmogžudysčių. Ji 
šioje situacija yra auka. 

— Aš neturėjau jokių reikalų su Salander byla, bet po viso to, kas 
buvo paskelbta žiniasklaidoje, atrodo kiek sunkiai suvokiama, kad 
ji būtų visai nekalta. 

— Nepaisant visko, yra būtent taip. Ji nekalta. Taškas. Tikrasis 
žudikas yra Ronaldas Nydermanas. Jis šiąnakt nužudė tavo kolegą 
Gunarą Andersoną. Jis dirba Karlui Akseliui Budinui. 

— Taigi, tas Budinas, kuris guli Salgrenskos ligoninėje su kirviu 
galvoje. 

— Vertinant grynai techniškai, kirvio galvoje nebėra. Manau, 
Lisbeta jį pričiupo. Tikroji jo pavardė yra Aleksandras Zalačenka. 
Jis yra Lisbetos tėvas ir buvęs rusų karinės žvalgybos profesionalus 
žudikas. Jis pasitraukė aštuntajame dešimtmetyje ir vėliau dirbo 
Švedijos saugumo tarnybai iki Sovietų Sąjungos žlugimo. Paskui 
tapo laisvai samdomu gangsteriu. 

Erlanderis mąsliai apžiūrinėjo priešais jį ant sofos sėdintį tipą. 
Mikaelio Bliumkvisto veidas blizgėjo nuo prakaito, atrodė ir suša- 
lęs, ir mirtinai pavargęs. Iki šio momento jis kalbėjo argumentuotai, 
racionaliai ir rišliai, bet komisaras Tomas Polsonas, kurio žodžiais 
Erlanderis nelabai betikėjo, buvo įspėjęs, kad Bliumkvistas svaičio- 
ja apie rusų agentus ir samdytus vokiečių žudikus, o tai vargu ar 
priklauso įprastoms Švedijos kriminalinės policijos byloms. Matyt, 
Bliumkvistas pasiekė tą istorijos tašką, kurį Polsonas atmetė. Tačiau 
griovyje pakeliui į Nosebru gulėjo vienas negyvas ir vienas sunkiai 
sužeistas policininkas, tad Erlanderis buvo nusiteikęs klausytis. Tik 
nepajėgė išvengti nepatiklumo gaidelių balse. 

— Gerai. Rusų agentas. 

Bliumkvistas vos šyptelėjo, matyt, suvokė, kokia nejtikinama 
atrodo jo istorija. 

— Buvęs rusų agentas. Galiu dokumentais patvirtinti kiekvieną 
savo teiginį. 

— Tęsk. 

— Zalačenka buvo aukščiausio lygio šnipas aštuntajame dešimt- 
metyje. Jis pasitraukė, o Švedijos saugumo policija suteikė jam prie- 
globstį. Kiek suprantu, tai nėra unikali situacija po Sovietų 5Sąjun- 
gos žlugimo kilusiose bangose. 

— Gerai. 

— Kaip sakoma, aš tiksliai nežinau, kas čia šiąnakt įvyko, bet 
Lisbeta susekė savo tėvą, kurio nebuvo mačiusi penkiolika metų. 
Jis taip sužalojo jos mamą, kad ši vėliau mirė. Jis bandė nužudy- 
ti Lisbetą, jis pasiuntė Ronaldą Nydermaną, kad nužudytų Dagą 
Svensoną ir Miją Bergman. Be to, jis atsakingas už Lisbetos drau- 
gės Miriam Vu pagrobimą - garsiosios Paolo Roberto grumtynės 
dėl titulo Niukvarne. 

— Lisbeta Salander kirto savo tėvui per galvą kirviu. Tai ji nėra 
visai nekalta. 

— Pačios Lisbetos Salander kūne yra trys kulkų skylės. Manau, 
bus galima tvirtinti buvus tam tikrą savigyną. Kažin ar... 

— Taip? , 

— Lisbeta buvo taip ištepta žemėmis ir moliu, kad jos plaukai 
atrodė kaip vienas sustiręs molio gabalas. Po jos rūbais buvo pilna 
smėlio. Atrodo, tarsi ji būtų buvusi užkasta. O Nydermanas aki- 
vaizdžiai turi savotišką įprotį užkasti žmones. Sioderteljės policija 
atrado du kapus tame sandėlyje, kuris priklauso „Svavelšės MC“ 
klubui prie Niukvarno. 

— Iš tikrųjų tris. Vakar vėlai vakare buvo rastas dar vienas. Bet 
jei Lisbeta Salander buvo pašauta ir užkasta, ką ji iš viso veikė su 
kirviu rankoje? 

— Aš nežinau, kas atsitiko, bet Lisbeta turi stebėtinų sugebėji- 
mų. Bandžiau įkalbėti Polsoną, kad iškviestų kinologą... 

— Jis pakeliui. 

— Gerai. 

— Polsonas suėmė tave už įžeidimą. 

— Aš nesutinku. Pavadinau jį kvailiu, nekompetentingu asmeniu 
ir kvailu kaip bato aulas. Nė vienas epitetų šioje situacijoje nėra 
įžeidimas. 

— Hm. Bet tu dar sulaikytas ir už nelegalų ginklo laikymą. 

— Padariau klaidą bandydamas perduoti jam ginklą. Ir išvis ne- 
noriu apie tai kalbėti nepasitaręs su advokatu. 

— Czerai. Atidėkime šį reikalą. Turime pakalbėti apie rimtesnius 
dalykus. Ką žinai apie tą Nydermaną? 

— Jis žudikas. Jam kažkas ne taip: daugiau kaip dviejų metrų 
ūgio ir sudėtas kaip šarvus pralaužiantis robotas. Paklausk Paolo 
Roberto, kuris su juo yra boksavęsis. Jam nustatyta congenita/ anal- 
gesia. Tai liga, kai neveikia nervų transmitinė substancija, todėl jis 
nejaučia skausmo. Jis vokietis, gimęs Hamburge, paauglystėje pri- 
klausė neonaciams. Jis mirtinai pavojingas ir laisvas. 

— Ar įsivaizduoji, kur jis galėtų bėgti? 

— Ne. Žinau tik tiek, kad buvau paruošęs jį suimti, kai bukagal- 
vis iš Trolhetano ėmė vadovauti situacijai. 


PRIEŠ PAT PENKIAS ryto gydytojas Andersas Junasonas nusi- 
traukė suteptas lateksines pirštines ir išmetė jas į šiukšlinę. Ope- 
racinės slaugytoja uždėjo kompresą ant klubo žaizdos. Operacija 
truko tris valandas. Jis pažiūrėjo į nuskustą ir smarkiai sužalotą, bet 
jau sutvarstytą Lisbetos galvą. 

Staiga jį apėmė švelnumas, kokį pajusdavo savo operuotiems pa- 
cientams. Anot laikraščių, Lisbeta Salander buvo serijinė žudikė 
sas papurtė galvą, paskui pažvelgė į gydytoją Elį, kuris susidomėjęs 
Jį stebėjo. 

— Tu puikus chirurgas, - pagyrė Elis. 

— Ar galiu pavaišinti pusryčiais? 

— Ar čia kur nors galima gauti blynų su uogiene? 

— Vaflių. Mano namuose. Paskambinsiu ir įspėsiu žmoną, tada 
sėdame į taksi. — Jis stabtelėjo ir pažiūrėjo į laikrodį. - Bet pama- 
niau, jog geriau bus neskambinti. 


ADVOKATĖ ANIKA DŽIANINI krūptelėjo ir pabudo. Pasuko 
galvą į dešinę ir pamatė, kad jau be dviejų minučių šešios. Pirmas 
susitikimas su klientu paskirtas aštuntą. Pasuko galvą į kairę ir dirs- 
telėjo į savo vyrą Enriką Džianinį, kuris ramiai miegojo ir geriausiu 
atveju pabus apie aštuntą. Ji keletą kartų stipriai sumirksėjo ir atsi- 
kėlė, įjungė kavavirę ir nuėjo į dušą. Ji neskubėjo, užsitraukė juodas 
kelnes, baltą megztuką aukštu kaklu ir apsivilko raudoną švarką. 
Paskrudino dvi riekes duonos ir, uždėjusi ant jų sūrio, apelsinų 
marmelado bei supjaustyto avokado, nusinešė pusryčius į svetainę 
kaip tik prieš rytines televizijos Žinias pusę septynių. Gurkštelėjo 
kavos ir buvo bekandanti sumuštinio, kai išgirdo pranešimą. 

Vienas policininkas nužudytas, kitas sunkiai sužeistas. Nakties 
drama, kai buvo suimta trimis žmogžudystėmis įtariama Lisbeta 
Salander. 

Iš pradžių jai buvo sunku viską suprasti, nes kilo toks įspūdis, 
lyg Lisbeta Salander būtų nužudžiusi policininką. Naujienų prane- 
šimas pasirodė lakoniškas, bet pamažu ėmė suvokti, kad dėl poli- 
cininko nužudymo ieškoma vyro. Visoje šalyje buvo paskelbta, kad 
ieškomas dar neįvardytas trisdešimt penkerių metų vyras. O Lis- 
beta Salander guli, matyt, sunkiai sužeista Geteborgo Salgrenskos 
ligoninėje. 

Anika perjungė kitą kanalą, bet netapo aiškiau, kas atsitiko. 
Pasiėmė mobilųjį telefoną ir surinko savo brolio Mikaelio Blium- 
kvisto numerį. Jai buvo pranešta, kad abonentas nepasiekiamas. 
Širdį sukaustė baimė. Mikaelis skambino jai vakar pakeliui į Gete- 
borgą. Jis ieškojo Lisbetos Salander. Ir žudiko, vardu Ronaldas 
Nydermanas. 


KAI PRAŠVITO, vienas pastabus policininkas ant žemės už mal- 
kinės aptiko kraujo pėdsaką. Policijos šuo sekė pėdsaku iki duobės 

miško proskynoje, maždaug keturi šimtai metrų į šiaurės rytus nuo 
Gosebergos ūkio. 

Mikaelis prisidėjo prie kriminalinės policijos inspektoriaus Er- 
landerio. Jie atidžiai apžiūrėjo vietą. Nebuvo sunku pastebėti daug 
kraujo pėdsakų duobėje ir aplink ją. Taip pat atrado sulamdytą 
portsigarą, kuris, matyt, buvo panaudotas smėliui kasti. Erlanderis 
įmetė portsigarą į įrodymų maišelį ir pažymėjo radinį. Taip pat 
parankiojo krauju aptaškytų žemės grumstų. Uniformuotas poli- 
cininkas parodė jam cigaretės Pa// Ma// nuorūką be filtro gal už 
metro nuo duobės. Ji taip pat buvo įdėta į maišelį ir pažymėta eti- 
kete. Mikaelis prisiminė, kad Pa// Ma// pakelį matė ant spintelės 
Zalačenkos name. 

Erlanderis dirstelėjo į dangų ir išvydo sunkius lietaus debesis. 
Audra, kuri anksčiau naktį siautė Geteborge, slinko į pietus nuo 
Nosebru apylinkių, ir jau tik laiko klausimas, kada pradės lyti. Jis 
atsisuko į policininką ir paprašė surasti brezento duobei uždengti. 

— Man atrodo, kad tu teisus, - galiausiai pripažino Erlanderis. — 
Kraujo analizė, ko gero, patvirtins, kad čia gulėjo Lisbeta Salander, 
ir, spėju, ant portsigaro rasime jos pirštų atspaudų. Ji buvo pašauta 
ir užkasta, bet jai kažkaip pavyko išgyventi ir atsikasti, ir... 

— „grįžti atgal į sodybą bei trenkti kirviu Zalačenkai per gal- 
vą, - užbaigė Mikaelis. - Ji tikrai pasiutusi kaip velnias. 

— Bet kaip ji, po velnių, susitvarkė su Nydermanu? 

Mikaelis truktelėjo pečiais. Dėl šito jis jautėsi tiek pat suglumęs 
kaip ir Erlanderis. 


2 SKYRIUS 


PENKTABIENIS, BALANBŽIS 8 


SONJA MUDIG IR Jerkeris Holmbergas atvyko į centrinę Gete- 
borgo stotį iškart po aštuntos ryto. Skambino Bublanskis ir davė 
naujų nurodymų: į Gosebergą važiuoti nebereikia, geriau tegu sėda 
į taksi ir važiuoja į policijos pastatą šalia Ernsto Fontelio aikštės 
prie naujojo Ulevi stadiono, kur yra Vakarų Jotalando apskrities 
kriminalinės policijos būstinė. Jie laukė beveik valandą, kol iš 
Gosebergos grįžo kriminalinės policijos inspektorius Erlanderis 
kartu su Mikaeliu Bliumkvistu. Mikaelis pasisveikino su Sonja 
Mudig, kurią buvo sutikęs anksčiau, ir paspaudė ranką Jerkeriui 
Holmbergui. Vėliau prie jų prisidėjo Erlanderio kolega ir pateikė 
naujos informacijos apie Ronaldo Nydermano paiešką. Ataskaita 
buvo trumpa. 

— Turime paieškos grupę, kuriai vadovauja apskrities kriminali- 
nės policijos skyrius. Žinoma, buvo paskelbta paieška visoje šalyje. 
Šeštą ryto Alingsose radome policijos automobilį. Ten pėdsakai 
nutrūksta. Įtariame, kad jis persėdo į kitą automobilį, bet praneši- 
mų apie vagystę negavome. 

— Žiniasklaida? - paklausė Mudig ir atsiprašydama dirstelėjo į 
Mikaelį Bliumkvistą. 

— Tai policininko nužudymas su visomis pasekmėmis. Dešimtą 
valandą rengiame spaudos konferenciją. 

— Ar kas nors gali ką nors pranešti apie Lisbetos Salander būk- 
lę? — pasidomėjo Mikaelis. Keista, bet viskas, kas susiję su Nyder- 
mano paieška, jam buvo neįdomu. 

— Naktį ją operavo. Ištraukė kulką iš galvos. Ji dar neatsipei- 
kėjo. 

— Ką žada gydytojai? 

— Kiek suprantu, mes nieko nežinosime, iki ji pabus. Operavęs 
gydytojas sako, kad turi nemažai vilčių, jog ji išgyvens, jei neprasi- 
dės komplikacijos. 

— O Zalačenka? - paklausė Mikaelis. 

— Kas? — nesuprato Erlanderio kolega, kuris dar nežinojo painių 
istorijos detalių. 

— Karlas Akselis Budinas. 

— Aha, taip, jį naktį taip pat operavo. Jam bjauriai perkirstas 
veidas ir koja po pat kelio girnele. Jis sunkiai sužalotas, bet gyvybei 
pavojus negresia. 

Mikaelis linktelėjo. 

— Atrodai pavargęs, - pastebėjo Sonja Mudig. 

— Na taip. Trečia para beveik be miego. 

— Iš tiesų jis numigo automobilyje, važiuojant iš Nosebru, - įsi- 
terpė Erlanderis. 

— Ar turėsi jėgų papasakoti viską nuo pradžių? — pasiteiravo 
Holmbergas. - Jausmas toks, tarsi rezultatas tarp privačių seklių ir 
policijos būtų 3:0 pastarosios nenaudai. 

Mikaelis vos šyptelėjo. 

— Tokią repliką norėčiau išgirsti iš Bublanskio, — pratarė jis. 

Jie atsisėdo policijos kavinėje pavalgyti pusryčių. Mikaelis pus- 
valandį aiškino, kaip jis sudėliojo Zalačenkos istorijos dėlionę. Kai 
baigė, policininkai sėdėjo tylūs ir susimąstę. 

— Tavo istorijoje liko keletas spragų, — galiausiai ištarė Jerkeris 
Holmbergas. 

— Gali būti, - sutiko Mikaelis. 

— Tu nepaaiškinai, kaip gavai tą slaptą saugumo institucijos 
ataskaitą apie Zalačenką. 

Mikaelis linktelėjo. 

— Radau ją vakar Lisbetos Salander namuose, kai pagaliau išsi- 
aiškinau, kur ji slepiasi. O ji, spėju, aptiko advokato Nilso Bjurma- 
no vasarnamyje. 

— Taigi, tu radai Salander slaptavietę, - pasitikslino Sonja Mu- 
dig. i 

Mikaelis linktelėjo. 

— Ir? 

— Adresą turėsite išsiaiškinti patys. Lisbeta gerokai pasistengė, 
kad susikurtų slaptą adresą, ir aš neketinu jo išduoti. 

Mudig ir Holmbergo veidai truputį paniuro. 

— Mikaeli... čia juk Žmogžudystės tyrimas, — priminė Sonja 
Mudig. 

— O tu dar ne visai supratai, kad Lisbeta Salander yra nekalta, 
policija ir taip jau pažeidė jos privatumą, kad nėra su kuo palyginti. 
Lesbiečių satanisčių lyga — ir iš kur jūs visa tai traukiate? Jei ji norės 
jums papasakoti, kur gyvena, tai esu įsitikinęs, kad taip ir padarys. 

— Bet yra dar vienas dalykas, kurį ne visai suprantu, - spyriojosi 
Holmbergas. — Kaip Bjurmanas iš viso patenka į šią istoriją? Tu 
sakai, kad jis užvirė visą istoriją, kai susirado Zalačenką ir paprašė, 
kad tas nužudytų Salander... Bet kodėl jis turėtų tai daryti? 

Mikaelis ilgai delsė. 

— Spėju, jis pasamdė Zalačenką, kad tas pašalintų Lisbetą Sa- 
lander, kad ir ji atsidurtų tame sandėlyje Niukvarne. 

— Bjurmanas buvo jos globėjas. Kokie jo motyvai ją pašalinti? 

— Tai sudėtinga. 

— Paaiškink. 

— Jis turėjo žiauriai gerą motyvą. Buvo kai ką padaręs Lisbetai. 
Ji tapo grėsmė visai jo ateičiai ir gerovei. 

— Ką jis padarė? 

— Manau, bus geriausia, jei paaiškins pati Lisbeta. 

Mikaelis atrėmė Holmbergo žvilgsnį. 

— Leisk man spėti, - tarė Sonja Mudig. - Bjurmanas kažką pa- 
darė savo globotinei. 

Mikaelis linktelėjo. 

— Spėju, jis panaudojo prieš ją seksualinę prievartą? 

Mikaelis truktelėjo pečiais ir nekomentavo. 

— Tu nieko nežinai apie tatuiruotę ant Bjurmano pilvo? 

— Tatuiruotę? 

— Mėgėjišką tatuiruotę-žinutę per visą pilvą: Aš esu sadistinė 
kiaulė, išgama ir žagintojas. Mes sukome galvas, kas tai. 

Mikaelis staiga prapliupo juoktis. 

— Kas nutiko? 

— Aš svarsčiau, ką Lisbeta padarė, kad atkeršytų. Gana... su ju- 
mis nenoriu apie tai kalbėti dėl tos pačios priežasties kaip ir anks- 
čiau. Tai susiję su jos privatumu. Nusikaltimas buvo padarytas Lis- 
betai. Ji yra auka. Pati nuspręs, ką nori jums papasakoti. Sorry“. 

Atrodė taip, lyg beveik atsiprašinėtų. 

— Apie prievartavimą reikia pranešti policijai, —- priminė Sonja 
Mudig. 

— Pritariu. Bet išprievartavimas įvyko prieš dvejus metus, o Lis- 
beta dar nekalbėjo apie tai su policija. Vadinasi, ji neketina to dary- 
ti. Galiu visiškai su ja nesutikti, bet sprendžia ji. Be to... 

— Ką? 

— Ji neturi pagrindo labai pasitikėti policija. Paskutinį kartą, kai 
bandė paaiškinti, koks paršas yra Zalačenka, ji buvo uždaryta į psi- 
chiatrijos ligoninę. 


IKITEISMINIO TYRIMO TYRĖJAS Rikardas Ekstriomas sėdėjo 
kaip ant adatų, kai penktadienio rytą prieš pat devynias pasiūlė 
operatyvinės grupės vadovui Janui Bublanskiui sėstis kitoje rašo- 
mojo stalo pusėje. Ekstriomas pasitaisė akinius ir perbraukė iš- 
puoselėtą barzdą. Situacija atrodė chaotiška ir grėsminga. Vieną 
mėnesį jis buvo ikiteisminio tyrimo tyrėjas, medžiojęs Lisbetą Sa- 
lander. Jis visiems apibūdino ją kaip psichiškai nesveiką ir apskritai 
pavojingą psichopatę. Ekstriomas nutekino informaciją, kuri būtų 
jam pravertusi būsimajame teismo procese. Viskas atrodė taip gerai. 
Nė trupučio neabejojo, kad Lisbeta Salander tikrai kalta dėl trijų 
žmogžudysčių ir teismo procesas bus kaip lengvas pasivaikščioji- 
mas, vainikuotas pergale. Tarsi propagandinis spektaklis, kuriame 


* Atsiprašau (angl.). 

jis atliko pagrindinį vaidmenį. Paskui viskas susijaukė, ir staiga jis 
turi visai kitą žudiką bei chaosą, kuris, regis, niekada nesibaigs. 
Prakeikta Salander. 

— Taip, mes patekome į bjaurią košę, — pripažino jis. — Ką suži- 
nojai rytą? 

— Visoje šalyje paskelbta Ronaldo Nydermano paieška, bet jis 
vis dar laisvas. Dabar jo ieško tik už policininko Gunaro Ander- 
sono žmogžudystę, bet, spėju, turime paskelbti jo paiešką ir už tas 
tris žmogžudystes čia, Stokholme. Gal gali suorganizuoti spaudos 
konferenciją? 

Bublanskis tyčia pasiūlė spaudos konferenciją norėdamas paer- 
zinti. Ekstriomas nekentė spaudos konferencijų. 

— Manau, šiuo metu spaudos konferencija palauks, — greitai at- 
šovė Ekstriomas. 

Bublanskis vos laikėsi nenusišypsojęs. 

— Juk tai pirmiausia Geteborgo policijos reikalas, — patikslino 
Ekstriomas. 

— Ką gi, ten, vietoje, Geteborge, turime Sonją Mudig ir Jerkerį 
Holmbergą, pradėjome bendradarbiauti... 

— Spaudos konferencija palauks, kol sužinosime daugiau, - nu- 
kad Nydermanas susijęs su žmogžudystėmis Stokholme. 

— Kaip policininkas aš įsitikinęs. Tačiau su įrodymais prasčiau. 
Neturime žmogžudysčių liudytojų ir nėra tikrai gerų daiktinių 
įrodymų. Magis Lundinas ir Sonis Nieminenas iš „Svavelšės MC“ 
klubo atsisako kalbėti ir apsimeta niekada negirdėję apie Nyder- 
maną. Tačiau jis bus suimtas už policininko Gunaro Andersono 
nužudymą. 

— Būtent, - pritarė Ekstriomas. - Dabar svarbiausia policininko 
žmogžudystė. Bet pasakyk man... ar esama kokių nors požymių, 
kad Salander vis tiek kaip nors susijusi su žmogžudystėmis? Ar ga- 
lima manyti, kad ji žudė kartu su Nydermanu? 

— Abejoju. Šios teorijos viešai neaptarinėčiau. 

— Bet kaip tada ji susijusi? 

— Tai ypač paini istorija. Kaip jau nuo pat pradžių tvirtino Mi- 
kaelis Bliumkvistas, ji susijusi su tuo tipu Zala... Aleksandru Za- 
lačenka. 

Paminėjus Mikaelį Bliumkvistą, prokuroras Ekstriomas aki- 
vaizdžiai nusipurtė. 

— Žala yra veiklą baigęs, akivaizdžiai sąžinės neturintis samdo- 
mas rusų žudikas iš Šaltojo karo laikų, - dėstė Bublanskis. — Čia 
atvyko aštuntajame dešimtmetyje ir susilaukė dukters Lisbetos Sa- 
lander. Juo rūpinosi vienas saugumo policijos skyrius, paslėpdavęs 
jį, kai tas padarydavo nusikaltimą. Vienas saugumo policininkas 
taip pat pasirūpino, kad Lisbeta Salander būtų uždaryta į vaikų 
psichiatrijos kliniką, kai jai buvo trylika metų, nes kilo grėsmė, jog 
Zalačenkos paslaptis išaiškės. 

— Juk supranti, kad tai ne taip lengva suvokti. Vargu ar galime 
viešai kalbėti apie šią istoriją. Jei teisingai supratau, šis Žalačenkos 
reikalas yra pažymėtas slaptumo ženklu. 

— Visgi tai tiesa. Turiu dokumentus. 

— Ar galiu pažiūrėti? 

Bublanskis pastūmė jam aplanką su 1991-ųjų policijos tyrimo 
dokumentais. Ekstriomas mąsliai pažiūrėjo į antspaudą, liudijantį, 
kad dokumentas slaptas, ir į bylos numerį, kurį iškart atpažino kaip 
saugumo policijos. Greitai pervertė beveik šimto puslapių šūsnį ir 
perskaitė keletą atsitiktinai pasirinktų lapų. Galiausiai pastūmė 
ataskaitą į šoną. 

— Turime pamėginti truputį pridengti šį reikalą, kad situacija 
visai neišslystų mums iš rankų. Taigi Lisbeta Salander buvo užda- 
ryta į beprotnamį, nes mėgino nužudyti savo tėvą... Tą Zalačenką. 
O dabar trenkė savo tėčiui per galvą kirviu. Bet kokiu atveju reikia 
tai įvardyti kaip mėginimą nužudyti. Ir ją reikia suimti už tai, kad 
šovė į Magį Lundiną Stalarholmene. 

— Tu gali suimti ką tik nori, bet tavo vietoje būčiau atsargesnis. 

— Juk kils didžiulis skandalas, jei ši istorija su saugumo policija 
išplauks į viešumą. 

Bublanskis truktelėjo pečiais. Jo darbas - tirti nusikaltimus, bet 
jis nevaldo skandalų. 

— Tas kipšas iš saugumo, Gunaras Bjorkas. Ką žinome apie jo 
vaidmenį? 

- Jis — vienas pagrindinių aktorių. Yra nedarbingas dėl stuburo 
išvaržos, šiuo metu gyvena Smodalarėje. 

— Gerai... Kol kas apie saugumą neužsiminsime. Dabar svarbu 
tik policininko žmogžudystė, ir nieko daugiau. Mūsų užduotis ne- 
kelti sumaišties. 

— Ko gero, bus sunku nutildyti. 

— Ką nori pasakyti? 

— Nusiunčiau Kurtą Svensoną atvežti Bjorką apklausai. - Bub- 
lanskis pažvelgė į savo laikrodį. — Tai turėtų prasidėti daugmaž 
dabar. 

— Kas? 

— Iš tikrųjų planavau pats pasimėgauti ir nuvažiuoti į Smodala- 
rę, bet sutrukdė ši policininko žmogžudystė. 

— Aš nedaviau leidimo suimti Bjorko. 

— Nedavei. Bet čia ne areštas. Paprašiau atvežti jį apklausai. 

— Man tai nepatinka. 

Bublanskis palinko į priekį ir atrodė, kad papasakos kažką 
slapta. 

— Rikardai... reikalai tokie: teisinė sistema daug kartų panaudo- 
jo prievartą prieš Lisbetą Salander, tai prasidėjo dar vaikystėje. Aš 
neleisiu, kad tai tęstųsi. Tu gali pasirinkti — pašalinti mane iš ope- 
ratyvinės grupės vadovo pareigų, bet tokiu atveju turėsiu parašyti 
griežtą pranešimą. 

Rikardas Ekstriomas atrodė, lyg būtų prarijęs kažką rūgštaus. 


GUNARAS BJORKAS, kuris dėl ligos nedirbo saugumo policijos 
užsieniečių reikalų skyriaus pavaduotoju, atidarė Smodalarės va- 
sarnamio duris ir pamatė stambų, trumpai kirptą blondiną juoda 
striuke. 

— Ieškau Gunaro Bjorko. 

— Tai aš. 

— Kurtas Svensonas, iš apskrities kriminalinės policijos skyriaus. 

Vyras parodė pareigūno pažymėjimą. 

— Klausau? 

— Prašau važiuoti su manimi į Kungsholmeną padėti policijai 
tirti Lisbetos Salander bylą. 

— Hm... tai tikriausiai klaida. 

— Klaidos nėra, - atšovė Kurtas Svensonas. 

— Tu nesupranti. Aš taip pat policininkas. Manau, turėtum pa- 
siklausti savo viršininko. 

— Kaip tik mano viršininkas ir nori pakalbėti. 

— Aš turiu paskambinti ir... 

— Galėsi paskambinti iš Kungsholmeno. 

Gunaras Bjorkas staiga nusiminė. Tai įvyko. Aš būsiu įpainiotas. 
Prakeiktas suknistas Bliumkvistas. Prakeikta Salander. 

— Ar aš suimtas? — paklausė jis. 

- Šiuo metu ne. Bet jei nori, šitas reikalas gali būti sutvarkytas. 

— Ne... ne, žinoma, aš važiuosiu. Savaime suprantama, noriu pa- 
dėti kolegoms jų oficialiame darbe. 

— Kaip gerai, - pagyrė Kurtas Svensonas ir įėjo vidun. Jis akylai 
stebėjo Gunarą Bjorką, kai tas ėjo pasiimti viršutinių drabužių ir 
išjungti kavavirės. 


VIENUOLIKTĄ VALANDĄ PRIEŠPIET Mikaelis Bliumkvistas 
prisiminė, kad jo išsinuomotas automobilis tebestovi už daržinės 
prie įvažiavimo į Gosebergą, bet jautėsi toks išsekęs, kad neturėjo 
jėgų važiuoti pasiimti, juo labiau saugiai vairuoti ilgesnį atstumą. 
Jis paprašė kriminalinės policijos inspektoriaus Marko Erlanderio 
patarimo, ir tas supratingai pasirūpino, kad automobilį parvarytų į 
namus grįžtantis kriminalinės policijos ekspertas iš Geteborgo. 

— Tebūnie tai kompensacija už tai, kaip su tavimi elgėsi šią- 
nakt. 

Mikaelis linktelėjo ir išsikvietęs taksi nuvažiavo į Cify Elote/ 
viešbutį Lorensbergo gatvėje, šalia centrinės Avenyn gatvės. Už- 

sisakė vienvietį kambarį vienai nakčiai už aštuonis šimtus kronų ir 
iškart ten nuėjo. Nusirengė ir nuogas atsisėdęs ant lovos apkloto iš 
vidinės striukės kišenės išsitraukė Lisbetos Salander mažą kompiu- 
terį Tungs/en T;, pasvėrė jį rankoje. Vis dar stebėjosi, kad jį apžiū- 
rėjęs komisaras Tomas Polsonas neatėmė delninio kompiuterio, bet 
Polsonas pamanė, kad tai Mikaelio kompiuteris, o praktiškai ver- 
tinant, jis juk nebuvo nuvežtas į areštinę ir ten iškratytas. Trumpai 
pasvarstęs įkišo jį į tą patį skyrių, kur laikė Lisbetos kompaktinę 
plokštelę su Bjurmano pavarde, į kurį Polsonas taip pat neatkreipė 
dėmesio. Jis suvokė, kad imant grynai techniškai jis slepia įrody- 
mus, bet reikalas tas, kad yra labai didelė tikimybė, jog Lisbeta 
nenorėtų, kad šie daiktai patektų ne į tas rankas. 

Įjungęs savo mobilųjį telefoną pamatė, kad baterija baigia išsi- 
krauti, todėl įjungė jį į tinklą. Tada paskambino savo seseriai, advo- 
katei Anikai Džianini. 

— Labas, sese. 

— Kaip tu susijęs su šios nakties policininko žmogžudyste? — pa- 
klausė ji iškart. 

Jis trumpai paaiškino, kas atsitiko. 

— Gerai. Ar Salander guli intensyviosios priežiūros palatoje? 

— Taip. Mes nežinosime, kaip sunkiai ji sužeista, kol pabus, bet 
jai reikės advokato. 

Anika Džianini pasvarstė. 

— Manai, ji norės manęs? 

— Ko gero, nenorės jokio advokato. Ji ne iš tų, kurie prašo pa- 
galbos. 

— Panašu, kad jai reikės baudžiamosios teisės advokato. Leisk 
man peržiūrėti dokumentus, kuriuos turi. 

— Pašnekėk su Erika Berger ir paprašyk kopijų. 

Vos baigęs pokalbį su Anika Džianini, Mikaelis paskambino 
Erikai Berger. Mobiliuoju ji neatsiliepė, tad pasuko jai į „Millen- 
nium“ redakciją. Atsiliepė Henris Kortesas. 

— Erika kažkur išėjo, — pranešė jis. 

Mikaelis trumpai paaiškino, kas atsitiko, ir paprašė, kad Henris 
Kortesas perduotų informaciją vyriausiajai redaktorei. 

— Gerai, ką darysime? — pasidomėjo Henris. 

- Šiandien nieko. Aš turiu išsimiegoti. Parvažiuosiu į Stokhol- 
mą rytoj, jei neatsitiks ko nors neplanuoto. „Millennium“ pateiks 
savo versiją kitame numeryje, o iki to laiko beveik mėnuo. 

Jis užbaigė pokalbį ir įsiropštęs į lovą užmigo per trisdešimt 
sekundžių. 


APSKRITIES POLICIJOS generalinio komisaro pavaduotoja Mo- 
nika Spongberg pabarškino rašikliu į savo stiklinę su mineraliniu 
vandeniu Ramlėsa ir paprašė tylos. Jos kabinete aplink stalą sėdė- 
jo dešimt žmonių. Buvo trys moterys ir septyni vyrai: smurtinių 
nusikaltimų skyriaus vadovas, jo pavaduotojas, trys kriminalinės 
policijos inspektoriai, tarp jų Markas Erlanderis, bei Geteborgo 
policijos spaudos atstovas. Į susitikimą taip pat buvo pakviesta iki- 
teisminio tyrimo pareigūnė Agneta Jervas iš prokuratūros ir krimi- 
nalinės policijos inspektoriai Sonja Mudig bei Jerkeris Holmbergas 
iš Stokholmo policijos. Pastarieji buvo įtraukti siekiant parodyti 
norą bendradarbiauti su kolegomis iš sostinės ir galbūt norint pa- 
demonstruoti, kaip turi vykti tikras policijos tyrimas. 

Spongberg, kuri dažnai būdavo vienintelė moteris vyriškoje 
aplinkoje, nebuvo pagarsėjusi kaip ta, kuri švaisto laiką formalu- 
mams ir gražioms frazėms. Ji paaiškino, kad apskrities generalinis 
komisaras išvyko į komandiruotę, į EuroPo/ konferenciją Madride. 
Tačiau sužinojęs apie policininko nužudymą jis nutraukė koman- 
diruotę, bet namo grįš tik vėlai vakare. Paskui Spongberg kreipėsi 
į smurtinių nusikaltimų skyriaus vadovą Andersą Pehrzoną ir pa- 
prašė, kad jis apibendrintų padėtį. 

— Kolega Gunaras Andersonas buvo nužudytas kelyje į Noseb- 
ru daugiau kaip prieš dešimt valandų. Mes žinome žudiko pavar- 
dę, tai Ronaldas Nydermanas, bet kol kas neturime šio asmens 


nuotraukos. 

— Stokholme turime daugiau kaip dvidešimties metų senumo 
nuotrauką. Gavome ją iš Paolo Roberto, bet tai beveik neduos nau- 
dos, - įsiterpė Jerkeris Holmgrenas. 

— Gerai. Žinome, kad jo užgrobtas policijos automobilis šįryt 
buvo rastas Alingsose. Jis buvo pastatytas skersgatvyje maždaug 
trys šimtai penkiasdešimt metrų nuo geležinkelio stoties. Rytą pra- 
nešimų apie toje vietovėje pavogtus automobilius neturėjome. 

— Kaip sekasi ieškoti? 

— Mes tikriname traukinius, atvykstančius į Stokholmą ir Mal- 
mę. Buvo paskelbta paieška visoje šalyje, informavome Norvegijos 
ir Danijos policiją. Šiuo metu reikalą tiesiogiai tiria apie trisdešimt 
policininkų ir, žinoma, budrus apskritai kiekvienas policininkas. 

— Jokių pėdsakų? 

— Ne. Dar ne. Tačiau sunku būtų pradingti kaip adatai šieno ku- 
petoje, kai esi tokios išskirtinės išvaizdos kaip Nydermanas. 

— Ar kas nors žino, kokia Frederiko Torstensono būklė? — pa- 
klausė vienas smurtinių nusikaltimų skyriaus kriminalistų. 

— Jis guli Salgrenskos ligoninėje. Sunkiai sužeistas, maždaug 
kaip po avarijos. Sunku patikėti, kad žmogus galėjo jį šitaip su- 
žaloti vien rankomis. Sulaužyti kaulai, sutraiškyti šonkauliai, be 
to, pažeistas kaklo slankstelis ir esama pavojaus, kad jis gali likti iš 
dalies paralyžiuotas. 

Keletą sekundžių visi mintyse pagalvojo apie kolegą, kol Spong- 
berg vėl prabilo. Ji kreipėsi į Erlanderį. 

— Kas iš tikrųjų įvyko Gosebergoje? 

— Iš tikrųjų Gosebergoje įvyko „Tomas Polsonas“. 

Keletas susirinkimo dalyvių sutartinai atsiduso. 

— Ar niekas negali išleisti jo į pensiją? Juk jis prakeikta vaikštanti 
katastrofa. 

— Aš pažįstu Polsoną labai gerai, - griežtai tarė Monika Spong- 
berg. —- Bet pastaruoju metu... na, dvejus metus, negirdėjau jokių 
nusiskundimų dėl jo. 

— Juk tenykštis policijos komisaras yra senas Polsono pažįstamas 
ir turbūt bando padėti jam glausdamas po savo sparnu. Noriu pa- 

sakyti, kad nekritikuoju, jis daro tai norėdamas gero. Bet šiąnakt 
Polsonas elgėsi taip keistai, kad apie tai pranešė keletas kolegų. 

— Kaip elgėsi? 

Markas Erlanderis dirstelėjo akies kampučiu į Sonją Mudig ir 
Jerkerį Holmbergą. Jis akivaizdžiai gėdijosi atskleisti vietinius trū- 
kumus kolegoms iš Stokholmo. 

— Keisčiausia buvo tai, kad jis paskyrė kolegą iš techninio sky- 
riaus inventorizuoti viską, kas buvo malkinėje, kur radome tą Za- 
lačenką. 

— Malkinės inventorizacija? — pasitikslino Spongberg. 

— Taip... tai yra... jis norėjo žinoti tiksliai, kiek ten pagalių. Kad 
raportas būtų tikslus. 

Aplink pasitarimų stalą stojo išraiškinga tyla, paskui Erlanderis 
skubiai pratęsė: 

— Rytą dar paaiškėjo, kad Polsonas vartoja bent dvejus psichiatro 
paskirtus vaistus - Xanor ir Efexor. Iš tiesų jis turėtų būti atleistas iš 
darbo dėl ligos, bet nuslėpė savo būklę nuo kolegų. 

— Kokią būklę? - paklausė Spongberg griežtai. 

— Tikslios diagnozės aš, savaime suprantama, nežinau - juk gy- 
dytojas privalo tylėti, bet tie vaistai, kuriuos jis vartoja, pirmiausia 
stipriai slopina nerimą, antra - aktyvina. Naktį jis buvo paprasčiau- 
siai paveiktas vaistų. 

— Viešpatie, - pabrėžtinai ištarė Spongberg. Ji buvo panaši į per- 
kūniją, praėjusią Geteborge paryčiais. - Noriu pakalbėti su Polso- 
nu. Tuoj pat. 

— Gali būti šiek tiek sunku. Jis rytą palūžo ir buvo paguldytas į 
ligoninę dėl išsekimo. Mums paprasčiausiai stipriai nepasisekė, kad 
tada budėjo būtent jo pamaina. 

— Ar galiu paklausti, — prabilo smurtinių nusikaltimų skyriaus 
vadovas. - Ar Polsonas šiąnakt suėmė Mikaelį Bliumkvistą? 

— Jis pateikė ataskaitą ir pranešė apie įžeidimą, smarkų priešini- 
mąsi pareigūnui ir neteisėtą ginklo laikymą. 

— Ką sako Bliumkvistas? 

— Jis prisipažįsta įžeidęs, bet tvirtina, kad dėl būtinosios ginties. 
Jis teigia, kad pasipriešinimas tebuvo griežtas žodinis bandymas 
sulaikyti Torstensoną ir Andersoną, kad jie be pastiprinimo neva- 
žiuotų patys suimti Nydermano. 

— Liudytojai? 

— Juk tai patys policininkai Torstensonas ir Andersonas. Leis- 
kite man pasakyti, kad aš nė trupučio netikiu Polsono pranešimu 
apie smarkų priešinimąsi. Tai įprastas išankstinis skundas bandant 
apsisaugoti nuo būsimų Bliumkvisto skundų. 

— Ar Bliumkvistas vienas įveikė Nydermaną? - pasitikslino pro- 
kurorė Agneta Jervas. 

— Grasindamas ginklu. 

— Visgi Bliumkvistas turėjo ginklą. Tada jo suėmimas turėtų 
pagrindo. Iš kur jis gavo ginklą? 

— Bliumkvistas nenori apie tai kalbėti nepasitaręs su advoka- 
tu. Bet Polsonas suėmė Bliumkvistą, kai tas bandė perduo/i ginklą 
policijai. 

— Ar galiu pateikti neoficialų pasiūlymą? — atsargiai įsiterpė 
Sonja Mudig. 

Visi sužiuro į ją. 

— Buvau sutikusi Mikaelį Bliumkvistą keletą kartų tyrimo metu 
ir, mano nuomone, jis yra pakankamai racionaliai situaciją vertinan- 
tis žmogus, nors ir žurnalistas. Spėju, kad tai tu priimsi nutarimą 
dėl apkaltos... - Ji pažiūrėjo į Agnetą Jervas, kuri linktelėjo. - Tokiu 
atveju, kaltinimas įžeidimu ir pasipriešinimu yra tik kvailystės, tad, 
manau, į tai nekreipsi dėmesio. 

— Gali būti. Bet neteisėtas ginklo laikymas yra rimtesnis daly- 
kas. 

— Siūlyčiau dar nenuspausti gaiduko. Bliumkvistas savarankiš- 
kai išnarpliojo šią istoriją ir yra pažengęs daug toliau už mus, poli- 
cininkus. Turėsime daugiau naudos, jei elgsimės su juo draugiškai 
ir bendradarbiausime, užuot leidę jam žiniasklaidoje nuteisti visą 
policiją. 

Ji nutilo. Po kelių sekundžių atsikrenkštė Markas Erlanderis. Jei 
Sonja Mudig išdrįso pasirodyti, ir jis nenorėjo būti prastesnis. 

— Aš pritariu. Manau, Bliumkvistas sugeba blaiviai vertinti si- 
tuaciją. Net atsiprašiau už naktinį elgesį su juo. Atrodo, jis pasiruo- 
šęs viską užmiršti. Be to, jaučiasi saugus. Jis atrado Lisbetos Sa- 
lander butą, bet atsisako atskleisti, kur jis yra. Bliumkvistas nebijo 
viešai diskutuoti su policija... ir jo padėtis juk tokia, kad jo balsas 
žiniasklaidoje svers tiek pat, kiek bet koks Polsono pranešimas. 

— Bet jis atsisako suteikti policijai informacijos apie Salander? 

- Jis sako, kad patys turime paklausti Lisbetos. | 

— Koks tas ginklas? — paklausė Jervas. 

— Colt 1911 Government. Serijos numeris nežinomas. Nusiun- 
čiau ginklą ekspertams, dar nežinome, ar juo buvo pasinaudota 
kokiam nors nusikaltimui Švedijoje. Jei taip būtų, situacija truputį 
pasikeistų. 

Monika Spongberg pakėlė rašiklį. 

— Agneta, pati nuspręsi, ar nori pradėti ikiteisminį tyrimą 
prieš Bliumkvistą. Siūlau palaukti ekspertų ataskaitos. Judam to- 
liau. Tas tipas, Zalačenka... Ką jūs, iš Stokholmo, galite apie jį 
papasakoti? 

— Reikalas tas, kad iki pat vakar popietės mes niekada nebuvo- 
me girdėję nei apie Žalačenką, nei apie Nydermaną, — pripažino 
Sonja Mudig. 

— Aš maniau, kad jūs gaudote lesbiečių satanisčių lygą Stokhol- 
me, — metė vienas Geteborgo policininkų. Keletas kitų šyptelėjo. 
Jerkeris Holmbergas tyrinėjo savo nagus. Į klausimą teko atsakyti 
Sonjai Mudig. 

— Tarp mūsų kalbant, galiu paminėti, kad skyriuje turime nuo- 
savą „Iomą Polsoną“ ir tas lesbiečių satanisčių reikalas greičiausiai 
yra šalutinis pėdsakas, kilęs būtent iš to šaltinio. 

Vėliau Sonja Mudig ir Jerkeris Holmbergas daugiau kaip pus- 
valandį pasakojo apie tai, kas paaiškėjo tyrimo metu. Kai jie baigė, 
aplink stalą ilgam stojo tyla. 

— Jei viskas apie Gunarą Bjorką yra tiesa, saugumo policijai ims 
svilti padai, — galiausiai reziumavo smurtinių nusikaltimų skyriaus 
pavaduotojas. 

Visi linktelėjo. Agneta Jervas pakėlė ranką. 

- Jei teisingai suprantu, jūsų įtarimai daugiausia paremti prielai- 
domis. Kaip prokurorė, aš truputį nerimauju dėl faktinės įrodymų 
situacijos. 

— Mes suprantame, — pripažino Jerkeris Holmbergas. — Mes 
manome, kad daugmaž žinome, kas atsitiko, bet dar lieka nemažai 
klaustukų, kuriuos reikia išsiaiškinti. 

— Aš supratau, kad jūs kasinėjate Niukvarne prie Stokholmo, — 
pasakė Spongberg. - Apie kiek aukų realiai kalbame? 

Jerkeris Holmbergas pavargęs sumirksėjo. 

— Pradėjome nuo trijų Stokholme — tai tos žmogžudystės, dėl 
kurių buvo ieškoma Lisbetos Salander, tai yra už advokato Bjur- 
mano, žurnalisto Dago Svensono ir doktorantės Mijos Bergman 
nužudymą. Sandėlyje Niukvarne kol kas suradome tris kapus. At- 
pažinome vieną garsų narkotikų pardavėją ir smulkų vagišių, kuris 
buvo supjaustytas gabalais. Antrame kape aptikome dar neatpa- 
žintą moterį. O trečiojo kapo net nespėjome atkasti. Atrodo, jis 
senesnis. Be to, Mikaelis susiejo tai su prostitutės žmogžudyste 
Sioderteljėje prieš keletą mėnesių. 

— Vadinasi, su policininku Gunaru Andersonu Gosebergoje bus 
mažiausiai aštuonios žmogžudystės... juk tai siaubinga statistika. 
Ar mes įtariame tą Nydermaną įvykdžius visas žmogžudystes? 
Tada jis visiškas beprotis ir serijinis žudikas. 

Sonja Mudig ir Jerkeris Holmbergas susižvalgė. Dabar reikėjo 
apsispręsti, ar jie pritars tiems teiginiams. Galiausiai Sonja Mudig 
prabilo: 

— Nors faktinių įrodymų trūksta, bet, ko gero, aš ir mano va- 
dovas, tai yra kriminalinės policijos inspektorius Janas Bublanskis, 
linkę manyti, kad Bliumkvistas visiškai teisus teigdamas, kad pir- 
mąsias tris žmogžudystes įvykdė Nydermanas. Tai reikštų, kad Sa- 
lander nekalta. Jei kalbėsime apie kapus Niukvarne, tai Nyderma- 

nas buvo susietas su ta vieta, kai pagrobė Salander draugę Miriam 
Vu. Nėra abejonės, kad jos laukė ketvirtasis kapas. Minimas sandė- 
lis priklauso vienam „Svavelšės MC“ vadovo giminaičiui ir dar net 
nesame identifikavę kūnų, todėl turėsime palaukti su išvadomis. 

— Tas vagišius, kurį atpažinote... 

— Kenetas Gustafsonas, keturiasdešimt ketverių, žinomas nar- 
kotikų platintojas ir sudėtingas žmogus nuo pat paauglystės. Spon- 
taniškai spėčiau, kad tai kažkoks vidinis susidorojimas. „Svavel- 
šės MC“ yra įsipainioję į visokius nusikaltimus, taip pat platina 
metamfetaminą. Taigi galimas daiktas, kad tai nuošalios kapinės 
žmonėms, kurie susipyko su „Svavelšės MC“ baikerių klubu. Bet... 

— Kas dar? 

— Ta prostitutė, kuri buvo nužudyta Sioderteljėje... Ji vardu Irina 
Petrova, dvidešimt dvejų metų. 

— Taip, klausome. 

— Skrodimas parodė, kad ji buvo žiauriai sumušta ir turėjo tokių 
žaizdų, kokių būna užmušus žmogų beisbolo lazda arba kuo nors 
panašiu. Tačiau žaizdos pasirodė neaiškios, ir patologas negalėjo 
pasakyti tiksliai, koks tai įrankis. Bliumkvistas gana tiksliai paste- 
bėjo, kad Irinos Petrovos sužalojimai galėjo būti padaryti plikomis 
rankomis... 

— Nydermanas? 

— Tai galima prielaida. Įrodymų kol kas nėra. 

— Ką darysime toliau? — pasiteiravo Spongberg. 

— Aš turiu pasitarti su Bublanskiu, bet kitas natūralus žingsnis 
būtų apklausti Zalačenką. Mums įdomu išgirsti, ką jis Žino apie 
žmogžudystes Stokholme, o jums svarbu sugauti Nydermaną. 

Vienas kriminalinės policijos inspektorių iš Geteborgo smurti- 
nių nusikaltimų skyriaus pakėlė pirštą. 

— Ar galiu paklausti... kas buvo rasta sodyboje Gosebergoje? 

— Labai mažai. Radome keturis ginklus. Vieną Sig Sauer, kuris 
buvo išardytas ir paliktas sutepti ant virtuvinio stalo. Lenkiškas 
P-8; Wanad gulėjo ant grindų šalia virtuvinio suolo. Co/: 1911 Go- 
vernment — tas pistoletas, kurį Bliumkvistas bandė perduoti Polso- 

nui. Ir galiausiai dvidešimt antro kalibro Browning, kuris tokiame 
rinkinyje atrodo beveik kaip žaislinis. Mes įtariame, kad būtent 
šiuo ginklu buvo šauta į Salander, nes ji tebėra gyva su kulka gal- 
voje. 

— Kas nors daugiau? 

— Paėmėme vieną krepšį su daugiau kaip dviem šimtais tūkstan- 
čių kronų. Krepšys rastas kambaryje, viršutiniame aukšte, kuriame 
apsistodavo Nydermanas. 

— O jūs įsitikinę, kad tai jo kambarys? 

— Na, jo drabužių dydis yra XXL. Zalačenkos dydis gal vidu- 
tinis. 

— Ar esama ko nors, kas susietų Zalačenką su nusikalstama 
veikla? — paklausė Jerkeris Holmbergas. 

Erlanderis papurtė galvą. 

- Žinoma, tai priklauso nuo to, kaip traktuosime ginklų konfis- 
kaciją. Bet, išskyrus ginklus ir tai, kad Žalačenka sodyboje turėjo 
labai pažangią apsaugos sistemą su kameromis, neradome nieko, 
kuo Gosebergos sodyba skirtųsi nuo bet kokio kito ūkininko sody- 
bos. Tai buvo labai spartietiškai įrengtas namas. 

Prieš pat dvyliktą pasibeldė uniformuotas policininkas ir per- 
davė popieriaus lapą komisaro pavaduotojai Monikai Spongberg. 
Ji pakėlė pirštą. 

— Buvo pranešta apie dingimą Alingsose. Dvidešimt septynerių 
metų burnos higienistė Anita Kasperson išėjo iš namų rytą pusę 
aštuonių. Vaiką paliko darželyje, o prieš aštuonias turėjo atvykti į 
darbą. Bet nepasirodė. Ji dirba pas privatų odontologą, kurio kabi- 
netas yra maždaug už šimto penkiasdešimties metrų nuo tos vietos, 
kur buvo rastas pavogtasis policijos automobilis. 

Erlanderis ir Sonja Mudig tuo pat metu pažiūrėjo į savo laik- 
rodžius. 

— Tada jis atitrūkęs nuo mūsų keturiomis valandomis. Koks au- 
tomobilis? 


— Tamsiai mėlynas 1991-ųjų Renau/7. Čia numeris. 

— Iškart paskelbk paiešką visoje šalyje. Šiuo metu jis gali būti bet 
kur tarp Oslo, Malmės ir Stokholmo. 

Dar kiek pakalbėję, pasitarimą užbaigė nutarę, kad Sonja Mu- 
dig ir Markas Erlanderis kartu apklaus Zalačenką. 


HENRIS KORTESAS SURAUKĖ antakius ir nusekė Eriką Ber- 
ger žvilgsniu, kai ji išniro iš savo kabineto ir dingo virtuvėlėje. Po 
kelių sekundžių išėjo su puodeliu kavos ir grįžo į kabinetą. Uždarė 
duris. 

Henris Kortesas negalėjo aiškiai suvokti, kas ne taip. „Millen- 
nium“ - nedidelė darbovietė, tokia vieta, kur bendradarbiai suartė- 
ja. Žurnale jis dirbo ne visu etatu jau ketvirtus metus ir per tą laiką 
patyrė keletą fenomenalių audrų, o dar tas laikotarpis, kai Mikaelis 
Bliumkvistas tris mėnesius sėdėjo kalėjime už šmeižtą ir žurnalas 
vos nesužlugo. Jis susidūrė su bendradarbio Dago Svensono ir jo 
merginos Mijos Bergman žmogžudyste. 

Per visas audras Erika Berger buvo kaip uola, kurios, atrodė, 
niekas neišjudins. Jis nenustebo, kai Erika Berger paskambino ir 
pažadino anksti rytą, kad pasodintų jį ir Lotę Karim prie darbo. 
Salander byla subyrėjo, o Mikaelis Bliumkvistas buvo įpainiotas 
į policininko žmogžudystę Geteborge. Iki tos vietos viskas buvo 
aišku. Lotė Karim įsikūrė policijos būstinėje ir bandė sužinoti ką 
nors realaus. Henris visą rytą skambinėjo bandydamas išsiaiškinti, 
kas atsitiko naktį. Bliumkvistas neatsiliepė į skambučius, bet, pasi- 
rėmęs keletu šaltinių, Henris susidarė iš dalies gerą vaizdą to, kas 
įvyko. 

O tuo metu visą priešpietį Erikos Berger siela klajojo kažkur 
kitur. Ji labai retai uždarydavo savo darbo kambario duris. Taip nu- 
tikdavo tik tada, kai ji turėdavo susitikimą arba intensyviai spręs- 
davo kokią nors problemą. Šį rytą susitikimų neturėjo ir nedirbo. 
Kai Henris keletą kartų įlindo vidun pranešti naujienų, rasdavo ją 
ant kėdės prie lango, paskendusią mintyse. Atrodė, kad ji tiesiog 
žiūri į žmonių upę Jotos gatvėje. Išklausydavo jo naujienas išsiblaš- 
kiusi. Kažkas ne taip. 

Durų skambutis nutraukė jo mintis. Nuėjęs atidarė, priešais 
stovėjo Anika Džianini. Henris Kortesas buvo sutikęs Mikaelio 
Bliumkvisto seserį keletą kartų, bet artimiau jos nepažinojo. 

— Labas, Anika. Mikaelio šiandien nėra. 

— Žinau. Noriu pamatyti Eriką. 

Erika Berger sėdėjo ant kėdės prie lango, ji pakėlė galvą ir grei- 
tai susikaupė, kai Henris įleido Aniką. 

— Labas, - pasisveikino ji. - Mikaelio šiandien nėra. 

Anika nusišypsojo. 

— Žinau. Atvažiavau dėl Bjorko saugumo policijos ataskaitos. 
Mikė paprašė perskaityti, jei reikėtų ginti Salander. 

Erika linktelėjo. Atsistojo ir paėmė ant stalo gulėjusį aplanką. 

Anika kiek padvejojo, beveik ruošėsi išeiti iš kambario. Paskui 
persigalvojo ir atsisėdo priešais Eriką. 

— Klausyk, kas tau darosi? 

— Aš nedirbsiu „Millennium“ žurnale. Negalėjau pasakyti Mi- 
kaeliui. Jis taip įsitraukęs į tą Salander bylą, kad neturėjau progos, 
o kitiems negaliu pasakyti, kol nepasakiau jam, tad dabar jaučiuosi 
siaubingai. 

Anika Džianini prikando lūpą. 

— O dabar pasakoji man. Ką darysi? 

— Tapsiu laikraščio Svenska Morgon-Posten vyriausiąja redaktore. 

— Oho. Iokiu atveju labiau pritiktų sveikinimai, o ne ašaros ir 
dantų griežimas. 

— Bet aš ne taip norėjau pabaigti darbą „Millennium“. Per patį 
prakeiktą chaosą. Pasiūlymas užgriuvo kaip perkūnija iš giedro 
dangaus, aš negaliu atsisakyti. Noriu pasakyti, kad tokia proga dau- 
giau nepasitaikys. Bet man buvo pasiūlyta prieš pat Dago ir Mijos 
žmogžudystę, tuomet prasidėjo tokia painiava, kad aš nutylėjau. O 
dabar mane žiauriai graužia sąžinė. 

— Suprantu. Dabar bijai papasakoti Mikei. 

— Aš niekam nepasakojau. Maniau, kad SMP pradėsiu dirbti 
tik po vasaros ir dar bus laiko papasakoti. Bet dabar jie nori, kad 
pradėčiau kuo greičiau. 

Ji nutilo ir spoksojo į Aniką, atrodė, kad tuoj pravirks. 

— Iš esmės tai paskutinė mano savaitė čia, „Millennium“. Kitą 
savaitę išvažiuoju, o tada... Man reikia bent savaitės atostogų, kad 
pasisemčiau jėgų. Gegužės pirmąją pradedu dirbti SMP. 

— O kas nutiktų, jei tave partrenktų automobilis? Tada jie būtų 
įspėti likus minutei, kad dirbs be vyriausiosios redaktorės. 

Erika dėbtelėjo į ją. 

— Bet manęs nepartrenkė. Aš sąmoningai slėpiau keletą savai- 

čių. 

— Suprantu, situacija paini, bet jaučiu, kad Mikė ir Kristeris kar- 
tu su kitais susitvarkys. Ir manau, kad turi pranešti jiems iš karto. 

— Taip, bet tavo prakeiktas brolis šiandien Geteborge. Jis miega 
ir neatsako į skambučius. 

- Žinau. Mažai kas sugeba taip puikiai neatsiliepti kaip Mika- 
elis. Bet kalbama ne apie tave ir Mikę. Žinau, kad jūs kartu dirbate 
dvidešimt metų ar panašiai, kad turėjote sunkumų, bet turi pagal- 
voti ir apie Kristerį bei kitus redakcijoje. 

— Bet Mikaelis bus... 

— Mikė laipios sienomis. Žinoma. Bet jei jis negali susitaikyti su 
faktu, kad tu susimauni kartą per dvidešimt metų, tada jis nevertas 
to laiko, kurį jam paskyrei. 

Erika atsiduso. 

— Susiimk. Pasikviesk Kristerį ir kitus iš redakcijos. Dabar. 


KRISTERIS MALMAS SEDĖJO sutrikęs keletą sekundžių, kai 
Erika Berger sukvietė „Millennium“ bendradarbius į mažąjį pasi- 
tarimų kambarį. Redakcijos susirinkimas buvo paskelbtas vos prieš 
kelias minutes, kai jis jau ruošėsi išeiti anksčiau prieš savaitgalį. Jis 
pažvairavo į Henrį Kortesą ir Lotę Karim, kurie taip pat atrodė nu- 
stebę. Nieko nežinojo ir redakcijos sekretorė Malina Erikson, nei 
žurnalistė Monika Nilson bei rinkodaros direktorius Sonis Mag- 
nusonas. Susirinkime trūko tik Mikaelio Bliumkvisto, kuris buvo 

Viešpatie, Mikaelis nieko nežino, - pagalvojo Kristeris Malmas. — 
Įdomu, kaip jis reaguos. Paskui suvokė, kad Erika Berger nebekalba, 
o kambaryje visiška tyla. Jis papurtė galvą ir atsistojęs apkabino 
Eriką ir pabučiavo į skruostą. 

— Sveikinu, Riki, — tarė jis. - Vyriausioji SMP redaktorė. Tikrai 
neblogas žingsnis iš šitos mažytės škunos. 

Henris Kortesas atsipeikėjo ir staiga ėmė ploti. Erika sulaikė jį. 

— Baik, — paprašė ji. - Šiandien aš nenusipelniau plojimų. 

Trumpam nutilo ir apžvelgė nedidelės redakcijos kolegas. 

— Paklausykite... Aš labai gailiuosi, kad šitaip susiklostė. Norė- 
jau papasakoti prieš kelias savaites, bet po žmogžudystės viskas pa- 
skendo chaose. Mikaelis ir Malina dirbo kaip apsėsti, tiesiog buvo 
netinkamas metas. Todėl dabar atsidūrėme čia. 

Malina Erikson aiškiai suvokė, kad iš tikrųjų redakcijai tragiš- 
kai trūksta darbuotojų, o be Erikos bus siaubingai tuščia. Kad ir 
kas atsitikdavo, kad ir koks chaosas kildavo, Erika visada būdavo 
ta uola, į kurią Malina galėdavo atsiremti, siaučiant audrai ji būda- 
vo nepajudinama. Ką gi, nekeista, kad drakonai iš ano laikraščio 
pakvietė ją dirbti. Kas dabar bus? Erika visada buvo svarbiausia 
„Millennium“ darbuotoja. 

— Yra keletas dalykų, kuriuos turime išsiaiškinti. Aš taip pat su- 
vokiu, kad dėl to redakcijoje kils nerimas. Tikrai šito nenorėjau, bet 
dabar yra kaip yra. Pirmiausia: aš nepaliksiu „Millennium“. Išliksiu 
akcininkė ir dalyvausiu valdybos susirinkimuose. Tačiau, savaime 
suprantama, neturėsiu įtakos redakcijos darbui — dėl to kiltų inte- 
resų konfliktas. 

Kristeris Malmas linktelėjo susimąstęs. 

— Antra: oficialiai išeinu paskutinę balandžio dieną. Bet iš tik- 
rųjų šiandien yra paskutinė mano darbo diena. Kaip žinote, kitą 
savaitę aš išvažiuoju, tai seniai suplanuota. Nusprendžiau vėliau ne- 
grįžti, kad per keletą likusių dienų galėčiau viską susitvarkyti. 

Akimirką patylėjo. 

— Kitas numeris parengtas ir yra kompiuteryje. Liko tik smulk- 
menos. Tai paskutinis mano numeris. Paskui viską turės perimti 

kitas vyriausiasis redaktorius. Šįvakar sutvarkysiu savo rašomąjį 
stalą. 

Absoliuti tyla. 

— Valdyba turės aptarti ir nuspręsti, kas taps vyriausiuoju re- 
daktoriumi po manęs. Bet jūs redakcijoje taip pat turite apie tai 
pasikalbėti. 

— Mikaelis, - pasiūlė Kristeris Malmas. 

— Ne. Tik ne Mikaelis. Jis pats prasčiausias redaktorius, kokį ga- 
lite išrinkti. Jis puikus atsakingasis leidėjas ir Žiauriai gerai sugeba 
tvarkyti ir sujungti ne;manomus tekstus, kurie bus publikuojami. 
Jis yra stabdys. Vyriausiuoju redaktoriumi turi būti tas, kuris imasi 
iniciatyvos. Be to, Mikaelis turi polinkį užsikasti savo paties is- 
torijose ir kartais visai dingsta ištisomis savaitėmis. Jis labiausiai 
praverčia tada, kai darosi karšta, bet tiesiog žiauriai prastai dirba 
kasdienį darbą. Jūs visi tai žinote. 

Kristeris Malmas linktelėjo. 

— „Millennium“ sekėsi, nes tu ir Mikaelis papildėte vienas kitą. 

— Ne tik todėl. Turbūt atsimenate, kai Mikaelis sėdėjo užsirau- 
kęs Hedestade beveik ištisus suknistus metus. Tada „Millennium“ 
dirbo be jo, lygiai taip pat dabar laikraštis turi dirbti be manęs. 

— Gerai. Koks tavo planas? 

— Aš vyriausiuoju redaktoriumi rinkčiau tave, Kristeri... 

— Niekada. — Kristeris sumosavo abiem rankomis. 

— „bet kadangi žinau, kad tu atsisakysi, turiu kitą sprendimą. 
Malina. Nuo šiandien tampi paskirtąja redaktore. 

— Aš?! 

— Būtent tu. Tu esi pasakiškai gera redakcijos sekretorė. 

— Bet aš... 

- Pabandyk. Šįvakar sutvarkysiu savo rašomąjį stalą. Galėsi įsi- 
kraustyti pirmadienio rytą. Gegužės numeris beveik baigtas, su juo 
jau atvargome. Birželio mėnesį bus dvigubas numeris, o tada tu- 
rėsime laisvą mėnesį. Jei nepavyks, rugpjūtį valdyba turės rasti ką 
nors kitą. Henri, turi pradėti dirbti visu etatu ir perimti redakcijos 

sekretoriaus pareigas iš Malinos. Vėliau teks priimti naują darbuo- 
toją. Bet tai yra jūsų ir valdybos pasirinkimas. 

Ji trumpam nutilo ir susimąsčiusi stebėjo kolektyvą. 

— Dar vienas dalykas. Aš pradedu dirbti kitame laikraštyje. Nors 
SMP ir „Millennium“ šiaip jau nėra konkurentai, bet tai reiškia, 
kad apie kito numerio turinį nenoriu išgirsti daugiau nei jau žinau. 
Nuo dabar panašius klausimus spręskite su Malina. 

— K3 darysime su ta Salander istorija? —- paklausė Henris Kor- 
tesas. 

— Kalbėkite su Mikaeliu. Aš žinau apie Salander, bet šią istoriją 
kišu giliai į stalčių. SMP apie ją nesužinos. 

Staiga Erika pajuto didžiulį palengvėjimą. 

— Tai viskas, — atsiduso ji ir užbaigė susirinkimą. Ji atsistojo ir 
grįžo į savo kabinetą nieko daugiau nepasakiusi. 

„Millennium“ redakcijos darbuotojai sėdėjo tylūs. Tik po valan- 
dos Malina Erikson pasibeldė į Erikos duris. 

— Galima? 

— Taip? — atsiliepė Erika. 

— Darbuotojai nori kai ką pasakyti. 

— Ką? 

— Ateik čia, pas mus. 

Erika atsistojo ir priėjo prie durų. Ant stalo stovėjo tortas ir 
penktadienio kava. 2. 

— Manau, kad kada nors reikės surengti tikrą išleistuvių šven- 
tę, - paaiškino Kristeris Malmas. — O kol kas turėsime pasitenkinti 
tortu ir kava. 


Pirmą kartą tą dieną Erika Berger nusišypsojo. 


3 SKYRIUS 


PENKTABIENIS, BALANBŽIS 8 — ŠEŠTABIENIS, BALAKBŽIS 8 


ALEKSANDRAS ZALAČENKA BUVO atsipeikėjęs prieš aštuo- 
nias valandas, kai pas jį septintą vakaro atėjo Sonja Mudig ir Mar- 
kas Erlanderis. Jam buvo atlikta gana sudėtinga operacija, kurios 
metu buvo sutvarkyta ir titano varžtais sutvirtinta didesnė skruos- 
tikaulio dalis. Jo galva buvo taip sutvarstyta, kad matėsi tik kai- 
rioji akis. Vienas gydytojas paaiškino, kad smūgis kirviu sutraiškė 
skruostikaulį ir pažeidė kaktos kaulą, o dešinėje veido pusėje buvo 
atkirstas didelis plotas mėsos ir perkirsta akiduobė. Dėl sužalojimų 
jis kentė didžiulį skausmą. Zalačenka buvo gavęs didelę nuskaus- 
minamųjų dozę, bet vis tiek išliko daugmaž sąmoningas ir galėjo 
kalbėti. Tačiau policininkai buvo perspėti jo nenuvarginti. 

— Labas vakaras, pone Zalačenka, - pasisveikino Sonja Mudig. 
Ji prisistatė pati ir pristatė kolegą Erlanderį. 

— Aš esu Karlas Akselis Budinas, - sunkiai išspaudė Žalačenka 
pro sukąstus dantis. Jo balsas buvo ramus. 

— Aš tiksliai Žinau, kas esat. Skaičiau nuopelnų sąrašą saugumo 
policijoje. 

Tai nebuvo gryna tiesa, nes saugumo policija dar nebuvo patei- 
kusi nė vieno dokumento apie Žalačenką. 

— Tai buvo seniai, - nesutriko Zalačenka. - Dabar esu Karlas 
Akselis Budinas. 

— Kaip jaučiatės? — tęsė Mudig. - Ar pajėgsit kalbėtis? 

— Noriu pranešti apie nusikaltimą. Mano duktė bandė mane 
nužudyti. 

— Mes žinome. Šis reikalas bus ištirtas vėliau, - atsakė Erlande- 
ris. — O šiuo metu reikia pakalbėti apie svarbesnius dalykus. 

— Kas gali būti svarbiau už bandymą nužudyti? 

— Mums reikia informacijos apie tris žmogžudystes Stokholme, 
mažiausiai tris žmogžudystes Niukvarne ir pagrobimą. 

— Aš nieko apie tai nežinau. Kas nužudytas? 

— Pone Budinai, turime svarių priežasčių manyti, kad jūsų kom- 
panionas, trisdešimt penkerių Ronaldas Nydermanas, kaltas dėl šių 
veiksmų, - atkirto Erlanderis. - Be to, šiąnakt Nydermanas nužudė 
policininką iš Trolhetano. 

Sonja Mudig truputį nustebo, kad Zalačenkos pageidavimu 
Erlanderis vadino jį Budinu. Zalačenka truputį pasuko galvą, kad 
galėtų matyti Erlanderį. Jo balsas šiek tiek suminkštėjo. 

— Man... nemalonu girdėti. Aš nieko nežinau apie tai, kuo užsi- 
ima Nydermanas. Aš jokio policininko nenužudžiau. Šiąnakt buvo 
pasikėsinta į mano gyvybę. 

— Ronaldo Nydermano šiuo metu ieškoma. Gal žinote, kur jis 
galėtų slapstytis? 

— Nežinau, kokioje aplinkoje jis sukiojasi. Aš... - Zalačenka ke- 
lias sekundes dvejojo. Jo balsas nuskambėjo taip, lyg tuoj atskleis 
paslaptį. - Turiu pripažinti... Tarp mūsų kalbant, kartais Nyderma- 
nas keldavo man nerimą. 

Erlanderis truputį palinko į priekį. 

— K3 norit pasakyti? 

— Pastebėjau, kad jis linkęs smurtauti. Iš tikrųjų aš jo bijau. 

— Norit pasakyti, kad jautėte grėsmę iš Nydermano? - pasitiks- 
lino Erlanderis. 

— Būtent. Aš senas. Negaliu apsiginti. 

— Ar galit paaiškinti savo ryšį su Nydermanu? 

— Aš neįgalus. — Zalačenka parodė į savo pėdą. - Tai antras 
kartas, kai mano duktė bando mane nužudyti. Pasamdžiau Ny- 
dermaną pagalbininku prieš daug metų. Maniau, kad galės mane 
apginti... Bet iš tikrųjų jis ėmė valdyti mano gyvenimą. Atvažiuoja 
ir išvažiuoja kada panorėjęs, aš nieko negaliu pasakyti. 

— O kuo jis padeda? - įsiterpė Sonja Mudig. - Daro tai, ko pats 
nepajėgiat? 

Zalačenka įbedė į ją vienintelę matomą akį. 

— Kaip supratau, daugiau kaip prieš dešimt metų duktė į jūsų 
automobilį įmetė savadarbę bombą, — pareiškė Sonja Mudig. - Ar 
galit paaiškinti, kas privertė ją taip pasielgti? 

- Šito klauskit mano dukters. Ji psichiškai nesveika. 

Jo balsas vėl skambėjo priešiškai. 

— Norit pasakyti, kad nesurandat jokios priežasties, kodėl Lis- 
beta Salander užpuolė jus 1991-aisiais. 

— Mano duktė psichiškai nesveika. Tai įrodo dokumentai. 

Sonja Mudig palenkė galvą. Ji atkreipė dėmesį, kad Zalačenka 
atsakinėja Žymiai agresyviau ir priešiškiau, kai klausinėja ji. Supra- 
to ir tai, kad tą patį pastebėjo ir Erlanderis. Gerai... Geras policinin- 
kas, blogas policininkas. Sonja Mudig pakėlė balsą. 

— Ar nemanot, kad jos veiksmus galėjo išprovokuoti tai, kad 
sunkiai sužalojot jos motiną, galvos trauma liko nepagydoma? 

Zalačenka stebėjo Sonją Mudig ramiu veidu. 

— Tai tik pliurpalai. Jos motina buvo kekšė. Greičiausiai ją prilu- 
po kažkas iš klientų. Aš tik netyčia važiavau pro šalį. 

Sonja Mudig pakėlė antakius. 

— Tai esat visai nekaltas? 

- Žinoma. 

— Zalačenka... Pažiūrėkime, ar teisingai supratau. Taigi, jūs nei- 
giat, kad sumušėte tuometinę savo draugę Agnetą Sofiją Salander, 
Lisbetos Salander motiną, nors šis reikalas virto išsamiu tyrimu, 
pažymėtu slaptumo ženklu. Tyrimui vadovavo tuometinis virši- 
ninkas Gunaras Bjorkas iš saugumo policijos. 

— Aš niekada nebuvau už ką nors teistas. Net nebuvau apkaltin- 
tas. Negaliu atsakyti už tai, ką savo ataskaitose prifantazavo kaž- 
koks kvailys iš saugumo policijos. Jei būčiau buvęs įtariamas, bent 
jau turėjau būti apklaustas. 

Sonja Mudig sėdėjo be žado. Zalačenka išties atrodė taip, lyg 
šypsotųsi po tvarsčiais. 

— Noriu pranešti apie savo dukterį. Ji mėgino mane nužudyti. 

Sonja Mudig atsiduso. 

— Staiga supratau, kodėl Lisbeta Salander jaučia poreikį trenkti 
tau kirviu per makaulę. 

Erlanderis atsikrenkštė. 

— Atsiprašau, pone Budinai... Gal grįžkime prie to, ką jūs žino- 
jote apie Ronaldo Nydermano reikalus. 


SONJA MUDIG PASKAMBINO kriminalinės policijos inspekto- 
riui Janui Bublanskiui išėjusi į koridorių. 

— Nieko, — pranešė ji. 

— Nieko? — perklausė Bublanskis. 

- Jis parašė policijai pareiškimą, kad Lisbeta Salander jį sunkiai 
sužalojo ir mėgino nužudyti. Ivirtina, kad neturi nieko bendra su 
žmogžudystėmis Stokholme. 

— O kaip paaiškino tai, kad Lisbeta Salander buvo užkasta jo 
sklype Gosebergoje? 

— Sako, kad buvo peršalęs ir miegojęs beveik visą dieną. Jei Sa- 
lander buvusi pašauta Gosebergoje, tai čia turi būti Ronaldo Ny- 
dermano darbas. 

— Gerai. Ką turime? 

— Į ją buvo šauta iš dvidešimt antro kalibro Browning. Todėl ji 
gyva. Mes radome ginklą. Žalačenka pripažįsta, kad ginklas pri- 
klauso jam. 

— Štai kaip. Kitaip tariant, jis žino, kad ant ginklo rasime jo 
pirštų atspaudų. 

— Būtent. Bet sako, kad paskutinį kartą ginklą matė savo rašo- 
mojo stalo stalčiuje. 

— Taigi, tikriausiai tai puikusis Ronaldas Nydermanas paėmė 
ginklą ir šovė į Salander, kol Zalačenka miegojo. Ar galime įrodyti, 
kad buvo priešingai? 

Prieš atsakydama Sonja Mudig kelias minutes svarstė. 

— Jis gerai išmano Švedijos įstatymus ir policijos metodus. Jis 
ničnieko neprisipažins, o Nydermaną pavers atpirkimo ožiu. Išties 
nežinau, ką galime įrodyti. Paprašiau Erlanderio nusiųsti jo drabu- 

žius ekspertams, kad ištirtų, ar yra parako dėmių, bet jis greičiau- 
siai tvirtins, kad prieš dvi dienas treniravosi šaudykloje. 


LISBETA SALANDER UŽUODĖ migdolų ir etanolio kvapą. Lyg 
burnoje būtų alkoholio; pamėgino nuryti, bet liežuvis atrodė apmi- 
ręs ir paralyžiuotas. Pabandė atsimerkti, bet neturėjo jėgų. Kažkur 
toli girdėjo balsą, kuris kreipėsi tarsi į ją, bet negalėjo suprasti. Pas- 
kui viską išgirdo aiškiai. 

— Atrodo, ji atsibunda. 

Pajuto, kaip kažkas palietė kaktą, ir ji pabandė nustumti priar- 
tėjusią plaštaką. Tą pačią akimirką pajuto smarkų skausmą kairia- 
jame petyje. Ji atsipalaidavo. 

— Ar girdi mane? 

Eik sau. 

— Ar gali atsimerkti? 

Koks prakeiktas mulkis čia lenda. Galiausiai atsimerkė. Iš pradžių 
matė tik keistus šviesos taškus, kol regos lauke išryškėjo figūra. Ji 
bandė sutelkti žvilgsnį, bet figūra visą laiką išslysdavo. Jautėsi taip, 
lyg būtų gerokai išgėrusi, lyg lova visą laiką siūbuotų. 

— Strstlln, — ištarė ji. 

— Ką sakei? 

— Diotas, - atrėžė ji. 

— Skamba gerai. Ar gali vėl atsimerkti? 

Ji pravėrė du siaurus plyšelius. Išvydo svetimą veidą ir įsiminė 
visas detales. Išskirtinai mėlynų akių blondinas, kreivas, kampuo- 
tas veidas maždaug per dešimt centimetrų nuo josios. 

— Labas, aš gydytojas Andersas Junasonas. Tu ligoninėje. Buvai 
sužeista, o dabar bundi po operacijos. Ar žinai savo vardą? 

— Pschalandr, - atsakė Lisbeta Salander. 

— Gerai. Ar gali padaryti man paslaugą? Suskaičiuok iki dešim- 
ties. 

— Vienas, du, keturi... ne... trys, keturi, penki, šeši... 


Tada vėl užmigo. 

Gydytojas Andersas Junasonas visgi liko patenkintas atsakymu. 
Ji pasakė savo vardą ir pradėjo skaičiuoti. Tai reiškia, kad gebėjimas 
suvokti yra daugmaž toks pat, pabudusi nebus kaip daržovė. Užsi- 
rašė pabudimo laiką — šešios minutės po devynių vakaro, maždaug 
šešiolika valandų po operacijos. Jis buvo pramiegojęs didesnę die- 
nos dalį ir vėl atvažiavo į ligoninę apie septintą vakaro. Iš tikrųjų 
dirbti neturėjo, bet nebuvo spėjęs sutvarkyti dokumentų. 

Ir negalėjo susilaikyti neužsukęs į intensyviosios terapijos skyrių 
pamatyti pacientės, po kurios smegenis rausėsi ankstų rytą. 

— Leiskite jai dar pamiegoti, bet atidžiai stebėkite jos EEG. Bi- 
jau, kad smegenys gali pabrinkti ar imti kraujuoti. Atrodo, jai labai 
skaudėjo petį, kai pabandė judinti ranką. Jei pabus, duokite jai po 
du miligramus morfino kas valandą. 

Eidamas pro pagrindinį ligoninės išėjimą jis jautėsi keistai pa- 


kylėtas. 


BUVO BEVEIK ANTRA valanda nakties, kai Lisbeta Salander vėl 
pabudo. Lėtai atsimerkė ir pamatė šviesą lubose. Po kelių minučių 
pasuko galvą ir suprato, kad ant kaklo uždėtas įtvaras. Kai paban- 
dė pajudėti, pajuto smelkiantį skausmą galvoje ir veriantį petyje. 
Užsimerkė. 

Ligoninė, - pagalvojo iškart. - Kode/ aš čia? 

Jautėsi visiškai išsekusi. 

Iš pradžių buvo sunku sutelkti mintis. Paskui ėmė kilti pavieniai 
prisiminimai. 

Keletui sekundžių apėmė panika, kai sąmonę užplūdo nuotru- 
pos apie tai, kaip ji išsikapstė iš kapo. Tada stipriai sukando dantis 
ir sutelkė dėmesį į kvėpavimą. 

Suprato, kad yra gyva. Nelabai žinojo, ar tai gerai, ar blogai. 

Lisbeta Salander menkai prisiminė, kas atsitiko, bet iškilo mig- 
lota vaizdų mozaika iš malkinės, kai ji įsiutusi užsimojo kirviu ir 
pataikė savo tėvui į veidą. Zalačenka. Nežinojo, gyvas jis ar miręs. 

Nelabai prisiminė, kas atsitiko Nydermanui. Atrodo, buvo nu- 
stebusi, kai jis spruko kaip galėdamas greičiau, o ji nesuprato kodėl. 


—- 


MERGINA, KURI UŽKLIUDĖ ŠIRŠIŲ LIZDĄ 


Staiga prisiminė, kad matė tą prakeiktą Kalį Bliumkvistą. Ne- 
buvo įsitikinusi, ar viso to nesusapnavo, bet prisiminė virtuvę — tik- 
riausiai virtuvę Gosebergoje — ir kad jai pasirodė, jog matė jį arti- 
nantis. Tikriausiai man kilo baliucinacijos. 

Atrodė, kad įvykiai Gosebergoje jau labai toli, o gal tai tik be- 
protiškas sapnas. Ji susitelkė į dabartį. Ji sužeista. Tai akivaizdu. 
Pakėlė dešinę ranką ir apčiupinėjo galvą. Smarkiai sutvarstyta. 
Tada staiga prisiminė. Nydermanas. Zalačenka. Prakeiktas senis 
taip pat turėjo pistoletą. Browning, dvidešimt antro kalibro. Paly- 
ginti su beveik visais kitais ginklais jį galima vertinti kaip gana 
nepavojingą. Štai kodėl ji gyva. 

Man šovė į galvą. Galėjau įkišti pirštą į skylę ir paliesti savo sme- 
gens. 

Ji stebėjosi, kad liko gyva. Suvokė, kad jautėsi keistai abejinga 
ir iš tikrųjų jai buvo nesvarbu. Jei mirtis yra juoda tuštuma, iš ku- 
rios ji ką tik pabudo, tai mirties nereikia bijoti. Ji nepastebėtų jokio 
skirtumo. 

Po tokių ezoterinių minčių ji užmerkė akis ir vėl užmigo. 


PASNUDURIAVO VOS kelias minutes, kai išgirdo bruzdesį 
ir šiek tiek pakėlė vokus. Pamatė, kad virš jos palinko slaugytoja 
baltu chalatu. Užsimerkė ir apsimetė mieganti. 

— Man atrodo, kad tu pabudai, - kreipėsi slaugytoja. 

— Mmm, - sumurmėjo Lisbeta. 

— Labas, mano vardas Mariana. Ar supranti, ką sakau? 

Lisbeta pabandė linktelėti, bet suvokė, kad galva su įtvaru. 

— Ne, nebandyk judėti. Tau nereikia bijoti. Buvai sužeista ir ope- 
ruota. 

— Ar galiu gauti vandens. 

Mariana davė jai atsigerti per šiaudelį. Gerdama pastebėjo, kad 
kairėje pusėje išdygo dar vienas žmogus. 

— Labas, Lisbeta. Ar girdi mane? 

- Mmm. 

— Aš esu gydytoja Helena Endrin. Ar žinai, kur esi? 

— Ligoninėje. 

— Tu esi Salgrenskos ligoninėje Geteborge. Buvai operuota ir 
dabar guli intensyviosios terapijos skyriuje. 

- Mmm. 

— Tau nereikia bijoti. 

— Man šovė į galvą. 

Gydytoja Endrin sekundę dvejojo. 

— Taip. Ar prisimeni, kas atsitiko? 

— Prakeiktas senis turėjo pistoletą. 

— E... taip, būtent. 

— Dvidešimt antro kalibro. 

- Štai kaip. Aš to nežinojau. 

— Ar aš sunkiai sužeista? 

— Prognozės geros. Tu buvai sunkiai sužeista, bet manome, kad 
yra didelė tikimybė visiškai pagyti. 

Lisbeta apsvarstė žinią. Paskui sutelkė žvilgsnį į gydytoją End- 
rin. Suvokė, kad mato neryškiai. 

— Kas atsitiko Žalačenkai? 

— Kam? 

— Prakeiktam seniui. Ar jis gyvas? 

— Nori pasakyti, Karlas Akselis Budinas. 

— Ne, Aleksandras Zalačenka. Tai tikroji jo pavardė. 

— Aš nieko apie tai nežinau. Bet tas pagyvenęs vyras, kurį atve- 
žė tuo pat metu kaip ir tave, yra smarkiai sužalotas, nors gyvybei 
pavojus negresia. 

Lisbetai šiek tiek subjuro nuotaika. Ji mąstė apie tai, ką pasakė 
gydytoja. 

— Kur jis? 

— Gretimoje palatoje. Bet nesirūpink dėl jo. Dabar skirk visą 
dėmes; tik sau, kad pati pasveiktumei. 

Lisbeta užsimerkė. Akimirką pasvarstė, ar turėtų jėgų pakilti iš 
lovos, susirasti tinkamą ginklą ir užbaigti tai, ką pradėjusi. Paskui 
nustūmė mintis šalin. Vos pajėgė būti atsimerkusi. Kitaip tariant, 
jai nepavyko nužudyti Žalačenkos. Jis v4/ išsisuks. 

— Aš noriu trumpai tave apžiūrėti. Paskui galėsi miegoti, — pa- 


sakė gydytoja Endrin. 


MIKAELIS BLIUMKVISTAS PABUDO staiga ir be priežasties. 
Keletą sekundžių nesusigaudė, kur esąs, paskui prisiminė, kad už- 
siregistravo viešbutyje Ci/y Flote/. Kambaryje aklina tamsa. Uždegė 
šviestuvą prie lovos ir pažiūrėjo į laikrodį. Pusė trijų ryto. Jis nepra- 
busdamas išmiegojo penkiolika valandų. 

Pakilo ir nuėjo į tualetą nusišlapinti. Trumpam paniro į apmąs- 
tymus. Jautė, kad nebeužmigs, tad nuėjo į dušą. Paskui užsitraukė 
džinsus ir vyno raudonumo megztinį, kuriam būtų pravertę pasi- 
sukti skalbyklėje. Buvo baisiai alkanas, todėl paskambino į regis- 
tratūrą pasiteirauti, ar tokiu ankstyvu metu galėtų užsisakyti kavos 
ir sumuštinį. Žinoma. 

Apsiavė batus, užsimetė švarką ir nuėjęs į registratūrą nusipirko 
kavos ir į permatomą plėvelę suvyniotą ruginę bandelę su sūriu ir 
paštetu; viską parsinešė į kambarį. Valgydamas įsijungė savo iBook 
ir įkišo interneto kabelį. Atsivertė laikraščio A/žonblade: naktinį 
numerį. Nieko keista, kad Lisbetos Salander suėmimas tapo di- 
džiausia jų naujiena. Naujienų pranešimuose vis dar vyravo akivaiz- 
di painiava, bet bent jau judama teisinga kryptimi. Trisdešimt pen- 
kerių Ronaldas Nydermanas ieškomas už policininko nužudymą, 
policija nori apklausti jį dėl žmogžudysčių Stokholme. Policija dar 
nebuvo pranešusi apie Lisbetos Salander statusą, o Zalačenka be- 
veik neminimas. Užsiminta, kad tai šešiasdešimt šešerių metų so- 
dybos savininkas, gyvenantis Gosebergoje, ir buvo akivaizdu, kad 
žiniasklaida vis dar mano, jog galbūt jis yra auka. 

Baigęs skaityti įsijungė mobilųjį telefoną ir rado dvidešimt ži- 
nučių. Trys jų ragino paskambinti Erikai Berger. Dvi nuo Anikos 
Džianini. Keturiolika nuo įvairių laikraščių korespondentų. Viena 
nuo Kristerio Malmo, kuris parašė tiesiai šviesiai: Bus geriausia, jei 
pačiu birmu traukiniu važiuosi namo. 

Mikaelis suraukė antakius. Kristeriui Malmui tokios žinutės 
nebūdingos. Išsiųsta vakar septintą valandą vakaro. Nuslopino im- 

pulsą skambinti ir pažadinti ką nors trečią ryto. Tačiau pažiūrėjo 
traukinių tvarkaraštį internete ir pamatė, kad pirmas traukinys į 
Stokholmą išvyksta dvidešimt minučių po penkių. 

Atidarė naują Word dokumentą. Tada prisidegė cigaretę ir ra- 
miai pasėdėjo tris minutes spoksodamas į tuščią monitorių. Ga- 
liausiai pakėlė pirštus ir ėmė rašyti. 


[Jos vardas Lisbeta Salander. Švedija susipažino su ja per policijos 
spaudos konferencijas ir vakarinių laikraščių antraštes. Jai dvidešimt 
septyneri, ūgis - 150 cm. Buvo pavaizduota kaip psichopatė, žudikė ir 
lesbietė satanistė. Fantazijoms, kurios buvo apie ją sukurtos ir parduo- 
tos, beveik nebuvo ribų. Šiame numeryje „Millennium“ papasakos isto- 
riją, kaip valdininkai susivienijo prieš Lisbetą Salander, kad apsaugotų 
patologiškai nesveiką žudiką.) 


Rašė lėtai, pirmajame rankraštyje mažai ką keitė. Dirbo susi- 
kaupęs penkiasdešimt minučių ir per tą laiką parašė kiek daugiau 
kaip du A4 puslapius, kuriuose daugiausia pasakojo apie tą naktį, 
kai rado Dagą Svensoną ir Miją Bergman, taip pat kodėl policija 
atkreipė dėmesį į Lisbetą Salander kaip į galimą žudikę. Jis citavo 
vakarinių laikraščių antraštes apie lesbietes satanistes ir lūkesčius, 
kad žmogžudystės susijusios su fantaziją kutenančiu BDSM“ seksu. 

Galiausiai užmetė akį į laikrodį ir greitai uždarė savo :Book. Su- 
metė daiktus į krepšį ir išsiregistravo iš viešbučio. Sumokėjo kre- 
ditine kortele ir sėdęs į taksi nuvažiavo iki centrinės Geteborgo 
stoties. 


MIKAELIS BLIUMKVISTAS iškart patraukė į traukinio barą ir 
užsisakė kavos bei sumuštinį. Tada vėl įsijungė savo iBook ir per- 
"BDSM — angliška santrumpa, reiškianti surišimą ir discipliną (angl. bondage «< dis- 
cipline), dominavimą ir nuolankumą (angl. dominance X submission) ir sadizmą bei 
mazochizmą (angl. sadism 8 mazochism). BDSM apima plačią ž žmonių veiklos bei 
tarpusavio santykių sritį. Nors ne visuomet atvirai seksualūs, šie veiksmai bei santy- 


kiai paprastai būna daugiau ar mažiau erotiški. Dauguma BDSM veiklos prasilenkia 
su visuomenėje įprastomis socialinėmis normomis. 

skaitė tekstą, kurį spėjo parašyti paryčiais. Jis taip susikaupęs rinko 
žodžius Žalačenkos istorijai, kad nepastebėjo kriminalinės polici- 
jos inspektorės Sonjos Mudig, kol ta atsikrenkštusi pasiteiravo, ar 
galėtų palaikyti jam draugiją. Jis pakėlė akis ir uždarė kompiuterį. 

— Grįžti namo? - paklausė Mudig. 

Jis linktelėjo. 

— Tu taip pat, kaip suprantu. 

— Taip. Mano kolega pasiliko dar parai. 

— Ar žinai ką nors apie Lisbetos Salander būklę? Aš miegojau 
nuo tada, kai išsiskyrėme. 

— Ji pabudo tik vakar vakare. Gydytojai mano, kad viskas bus 
gerai, ji pasveiks. Nesuvokiama, kaip jai pasisekė. 

Mikaelis linktelėjo. Staiga pajuto, kad nesijaudina dėl jos, buvo 
įsitikinęs, kad mergina išgyvens. Bet kokia kitokia pabaiga buvo 
tiesiog neįmanoma. 

— Ar įvyko dar kas nors įdomaus? —- pasidomėjo jis. 

Sonja Mudig žiūrėjo į jį ir dvejojo. Svarstė, ar galima pasitikėti 
žurnalistu, kuris iš tikrųjų žino apie šią istoriją daugiau už ją. Bet ji 
pati atsisėdo prie jo stalo, o daugiau kaip šimtas žurnalistų turbūt 
jau iššniukštinėjo, kas vyksta policijos būstinėje. 

— Nenoriu, kad mane cituotum, - įspėjo ji. 

— Klausiu todėl, kad domiuosi tik asmeniškai. 

Ji linktelėjo ir papasakojo, kad policija gaudo Ronaldą Nyder- 
maną visoje šalyje ir ypač aplink Malmę. 

— O Zalačenka, ar jį apklausėte? 

— Taip, apklausėme. 

— Ir? 

— Negaliu atskleisti. 

— Baik, Sonja. Aš sužinosiu tiksliai, apie ką jūs kalbėjotės, pra- 
ėjus maždaug valandai, kai įžengsiu į redakciją Stokholme. Aš ne- 
parašysiu nė žodžio iš to, ką man papasakosi. 

Ji ilgai dvejojo, kol pažiūrėjo jam į akis. 

— Jis apkaltino Lisbetą Salander bandymu nužudyti. Galbūt ji 


bus areštuota už sunkų sužalojimą arba bandymą nužudyti. 

— Ir labai tikėtina, kad ji tvirtins, jog tai buvo būtinoji gintis. 

— Tikiuosi, — pritarė Sonja Mudig. 

Mikaelis metė į ją aštrų žvilgsnį. 

— Kalbi ne kaip policininkė, - užsiminė Mikaelis atsargiai. 

— Budinas... Zalačenka slidus kaip žaltys ir turi atsakymus į visus 
klausimus. Aš tvirtai įsitikinusi, kad yra daugiau ar mažiau taip, kaip 
mums vakar pasakojai. Vadinasi, Salander susidūrė su teisinės siste- 
mos prievarta, kuri tęsiasi nuo tada, kai jai sukako dvylika metų. 

Mikaelis linktelėjo. 

— Aš ruošiuosi paskelbti būtent šią istoriją. 

— Tam tikrose stovyklose ši istorija nebus populiari. 

Ji padvejojo dar minutėlę. Mikaelis laukė. 

— Prieš pusvalandį kalbėjau su Bublanskiu. Jis pasakė nedaug, 
bet atrodo, kad buvo atsisakyta ikiteisminio tyrimo prieš Salander 
dėl tavo draugų žmogžudystės. Dėmesys nukrypo į Nydermaną. 

— Tai reiškia, kad... 

Mikaelis leido klausimui sklandyti tarp jų. Sonja Mudig truk- 
telėjo pečiais. 

— Nežinau. Gosebergos įvykis turbūt pirmiausia priklauso Ge- 
teborgui. Bet spėju, kad kas nors iš Stokholmo bus įpareigotas su- 
tvarkyti visą medžiagą prieš pateikiant kaltinimą. 

— Suprantu. Gal lažinamės, kad tyrimas bus perduotas saugumo 
policijai? 

Ji papurtė galvą. 

Kai priartėjo prie Alingsoso, Mikaelis palinko į jos pusę. 

— Sonja... manau, supranti, kur viskas krypsta. Jei Žalačenkos 
istorija išeis į viešumą, kils didelis skandalas. Saugumo aktyvistai 
bendradarbiavo su vienu psichiatru, kad uždarytų Salander į be- 
protnamį. Jie gali daryti tik viena —- užsispyrę tvirtinti, kad Lisbeta 
Salander iš tikrųjų serga psichikos liga ir priverstinis izoliavimas 
1991-aisiais buvo pagrįstas. 

Sonja Mudig linktelėjo. 

— Padarysiu viską, kad pakiščiau koją tokiems planams. Noriu 
pasakyti, kad Lisbeta Salander tokia pat protinga kaip tu ir aš. Ži- 

noma, ji savotiška, bet negalima kelti abejonių dėl jos protinių su- 
gebėjimų. 

Sonja Mudig linktelėjo. Mikaelis padarė pauzę ir leido jai su- 
vokti, kas pasakyta. 

— Policijoje man reikėtų žmogaus, kuriuo galima pasitikėti, — 
užsiminė jis. 

Ji pažiūrėjo Mikaeliui į akis. 

— Aš neturiu kompetencijos įvertinti, ar Lisbeta Salander psi- 
chiškai nesveika, — atsakė ji. 

— Ne, bet turi kompetencijos įvertinti, ar teisinė sistema panau- 
dojo prieš ją prievartą teisėtai, ar ne. 

— Ką siūlai? 

— Nesakau, kad turi skųsti kolegas, bet noriu, kad informuotum 
mane, jei pastebėsi, kad prieš Lisbetą vėl ruošiamasi panaudoti tei- 
sinę prievartą. 

Sonja Mudig tylėjo. 

— Neprašau, kad išduotum technines tyrimo detales ar ką pa- 
našaus. Spręsk pati. Bet man reikia žinoti, kaip klostosi Lisbetos 
Salander apkaltos procesas. 

— Panašu, kad tai geras būdas prašytis išmetamai iš darbo. 

— Tu esi šaltinis. Aš niekada tavęs neįvardysiu ir neįklampinsiu. 

Išsitraukė užrašų knygelę ir užrašė elektroninio pašto adresą. 

- Čia anoniminis elektroninis adresas. Jei norėsi ką nors papa- 
sakoti, rašyk. Neturėtum naudoti savo įprasto oficialaus adreso, ge- 
riau susikurk privatų laikiną elektroninį paštą. 

Ji paėmė lapelį ir įsikišo į vidinę švarko kišenėlę. Nieko nepa- 
žadėjo. 


KRIMINALINĖS POLICIJOS INSPEKTORIŲ Marką Erlanderį 
šeštadienį, septintą valandą ryto, pažadino telefono skambutis. Gir- 
dėjo televizoriaus skleidžiamus garsus, užuodė kavos kvapą iš virtu- 
vės, kur žmona buvo užsiėmusi rytine ruoša. Namo į; butą Mioln- 
dale jis grįžo pirmą nakties ir išmiegojo kiek daugiau kaip penkias 

valandas. Iki tol dirbo beveik lygiai dvidešimt dvi valandas. Taigi 
buvo toli gražu neišsimiegojęs, kai ištiesė ranką pakelti ragelį. 

— Mortensonas iš paieškos grupės, naktinė pamaina. Ar jau at- 
sibudai? 

— Ne, — burbtelėjo Erlanderis. - Vos spėjau užmigti. Kas atsi- 
tiko? 

— Naujienos. Rado Anitą Kasperson. 

— Kur? 

— Iškart už Segloros, į pietus nuo Buroso. 

Erlanderio galvoje iškilo žemėlapis. 

— Į pietus. Jis važiuoja mažais keliukais. Per Burosą turėjo per- 
važiuoti 180 greitkeliu ir pasukti į pietus. Ar Malmę įspėjote? 

— Helsingborgą, Landskrūną ir Treleborgą taip pat. Ir Karls- 
krūną. Pagalvojau apie keltą į rytus. 

Erlanderis pakilo ir pasitrynė sprandą. 

— Dabar jis turi beveik paros atotrūkį. Jau gali būti palikęs šalį. 
Kaip buvo rasta Kasperson? 

— Ji pasibeldė į vieno namo duris prie įvažiavimo į Seglorą. 

— Ką? 

— Ji pasibeldė... 

— Supratau. Nori pasakyti, kad ji gyva? 

- Atsiprašau. Aš pavargęs ir nelabai susikaupęs. Šįryt dešimt 
minučių po trijų Anita Kasperson klupdama atėjo į Seglorą, spyrė 
į vieno namo duris ir išgąsdino ten miegančią šeimą su vaikais. Ji 
buvo basa, smarkiai sušalusi, rankos surištos už nugaros. Dabar ji 
yra Buroso ligoninėje, kur guli ir jos vyras. 

— Velniai griebtų. Spėju, mes visi manėme, kad ji nebegyva. 

— Kartais imi ir nustembi. 

— Maloniai nustembi. 

— Tada laikas pranešti nemalonią naujieną. Apskrities policijos 
komisaro pavaduotoja Spongberg čia jau nuo penkių ryto. Ji įsako 
tau skubiai atsibusti ir atvykti į Burosą apklausti Kasperson. 


LA 


MERGINA, KURI UŽKLIUDĖ ŠIRŠIŲ LIZDĄ 


KADANGI BUVO šeštadienio rytas, Mikaelis pagalvojo, kad „Mil- 
lennium“ redakcija bus tuščia. Paskambino Kristeriui Malmui, kai 
traukinys A2000 važiavo pro Oštos tiltą, ir paklausė jo, kodėl para- 
šė tokią trumpąją Žinutę. 

— Ar pusryčiavai? — paklausė Kristeris Malmas. 

— Traukinyje. : 

— Gerai. Atvažiuok pas mane į namus, paruošiu ką nors sotes- 
nio. 

— Ką norėjai pranešti? 

— Papasakosiu, kai atvažiuosi. 

Mikaelis sėdo į metro ir nuvažiavo iki Piliečių aikštės, o iš ten 
nuėjo iki Visų šventųjų gatvės. Duris atidarė Kristerio vaikinas Ar- 
noldas Magnusonas. Kad ir kaip Mikaelis stengėsi, niekaip negalė- 
jo atsikratyti jausmo, kad žiūri į kažkokią reklamos afišą. Arnoldas 
Magnusonas buvo susijęs su dramos teatru Dramaten, buvo vienas 
populiariausių Švedijos aktorių. Kiekvieną kartą sutikęs jį Mikaelis 
sutrikdavo lygiai taip pat. Garsenybės jam įspūdžio nedarydavo, bet 
būtent Arnoldas Magnusonas buvo tokios charakteringos išvaizdos 
ir taip susijęs su tam tikrais filmų ir televizijos vaidmenimis, ypač 
su choleriško, bet teisingo kriminalinės policijos komisaro Gunaro 
Frisko vaidmeniu labai populiariame televizijos seriale, kad Mi- 
kaeliui nuolatos atrodydavo, jog Arnoldas turi elgtis kaip Gunaras 
Friskas. 

— Sveikas, Mike, - pasisveikino Arnoldas. 

— Labas. 

— Virtuvėje, - pranešė Arnoldas, įleisdamas jį vidun. 

Kristeris Malmas padėjo ant stalo ką tik iškeptų vaflių su tek- 
šių uogiene ir ką tik išvirtos kavos. Mikaeliui burnoje ėmė rinktis 
seilės dar nespėjus atsisėsti ir kibti į pusryčius. Kristeris Malmas 
paklausė, kas atsitiko Gosebergoje. Mikaelis papasakojo detales. 
Buvo pradėjęs jau trečią vaflį, kai prisiminė paklausti, kas vyksta. 

— Kol buvai Geteborge, mums redakcijoje iškilo nedidelė prob- 
lema. 


Mikaeliui pakilo antakiai. 

— Kas? 

— Nieko rimta. Bet Erika Berger tapo vyriausiąja laikraščio 
Svenska Morgon-Posten redaktore. Vakar buvo jos paskutinė diena 
su mumis. 


MIKAELIS TAIP IR LIKO SĖDĖTI pakėlęs vaflį prie burnos. Pri- 
reikė kelių sekundžių, kol visiškai sugromuliavo šią žinią. 

— Kodėl ji nepasakė anksčiau? — galiausiai pratarė. 

— Todėl, kad pirmiausia norėjo papasakoti tau, o tu jau keletą 
savaičių visur lakstai ir esi nepasiekiamas. Tikriausiai pamanė, kad 
tau ir taip pakanka problemų dėl Salander istorijos. Kadangi iš pra- 
džių norėjo papasakoti tau, nutiko taip, kad mums taip pat nieko 
nesakė, o dienos bėgo... Tai va. Ir staiga ji atsidūrė tokioje padėtyje, 
kai sąžinė ėmė beprotiškai graužti, savijauta darėsi vis šlykštesnė. 
O mes ničnieko nepastebėjome. 

Mikaelis užsimerkė. 

— Po velnių, - nusikeikė jis. 

- Žinau. O dabar yra taip, kad tu paskutinis redakcijoje sužinai 
šią naujieną. Norėjau gauti progą įspėti, kad žinotum, kas įvyko, ir 
nemanytum, jog tai buvo padaryta tau už nugaros. 

— Aš taip negalvoju. Viešpatie. Baisiai smagu, kad ji gavo tą dar- 
bą, jei nori dirbti SMP... Bet ką, velniai griebtų, darysime mes? 

— Nuo kito numerio vyriausiąja redaktore paskyrėme Maliną. 

— Maliną? 

— Nebent pats nori tapti vyriausiuoju redaktoriumi... 

— Po velnių, ne. 

— Taip ir maniau. Taigi, vyriausioji redaktorė bus Malina. 

— O kas bus redakcijos sekretorius? 

— Henris Kortesas. Jis dirba pas mus ketvirtus metus ir jau nėra 
žalias praktikantas. 

Mikaelis apsvarstė pasiūlymą. 

— Ar mano nuomonė ką nors reikštų? 

— Ne, - atsakė Kristeris Malmas. 

Mikaelis kimiai nusijuokė. 

— Gerai. Tebūnie kaip nusprendėte. Malina šauni, bet ne visada 
pasitiki savimi. Henris per dažnai sprendžia iš akies. Turėsime juos 
stebėti. 

— Stebėsime. 

Mikaelis sėdėjo tylus. Pagalvojo, kad be Erikos bus baisiai tuš- 
čia, ir jis nežino, kas bus su laikraščiu ateityje. 

— Turiu paskambinti Erikai ir... 

— Ne, geriau nereikia. 

— Kodėl? 

— Ji miega redakcijoje. Gal eik ir pažadink ją. 


MIKAELIS RADO giliai miegančią Eriką Berger jos kabinete ant 
sofos. Per naktį iš lentynų ir rašomojo stalo ji iškraustė asmeninius 
daiktus ir popierius, kuriuos norėjo pasilikti. Prikrovė penkias dė- 
žes. Mikaelis ilgai stebėjo ją stovėdamas tarpduryje, paskui priėjo 
ir atsisėdęs ant sofos krašto pažadino. 

— Viešpatie, kodėl nėjai į mano kabinetą, jei jau nutarei miegoti 
darbe. 

— Labas, Mikaeli. 

— Kristeris papasakojo. 

Buvo kažką besakanti, kai jis pasilenkė ir pabučiavo ją į skruos- 
tą. 

— Pyksti? 

— Beprotiškai, — atsakė jis sausai. 

— Apgailestauju. Tiesiog negalėjau atsisakyti šio pasiūlymo. Bet 
jausmas toks, lyg tai būtų gryniausia klaida ir tarsi palieku jus re- 
dakcijoje kapstytis iš labai sudėtingos situacijos. 

— Ko gero, nesu iš tų, kuris galėtų tave kritikuoti, kad palieki 
laivą. Prieš dvejus metus buvau išėjęs iš čia ir palikęs tave kapstytis 
tokioje situacijoje, kuri buvo žymiai prastesnė nei šiandien. 

— Tai dvi skirtingos situacijos. Tu pasiėmei atostogų. Aš visai 
išeinu iš darbo ir slėpiau tai. Man labai gaila. 

Mikaelis akimirką patylėjo. Paskui vos šyptelėjo. 

— Jei laikas, tai laikas. Moteris turi daryti tai, ką privalo daryti, 
ir taip toliau. 

Erika nusišypsojo. Tą frazę ji buvo pasakiusi, kai jis išsikraus- 
tė į Hedebį. Mikaelis ištiesė ranką ir draugiškai pašiaušė Erikai 
plaukus. 

— Aš suprantu, jog nori dingti iš šio beprotnamio, bet man rei- 
kės laiko suvirškinti, kad nori tapti nuobodžiausio senių laikraščio 
Švedijoje redaktore. 

— Ten dirba pakankamai daug merginų. 

— Eik jau. Pažiūrėk į vedamąjį. Gili senovė. Tu tikriausiai grynų 
gryniausia mazochistė. Gal einam išgerti kavos? 

Erika atsisėdo. 

— Aš turiu sužinoti, kas šiąnakt įvyko Geteborge. 

— Rašau pasakojimą. Kai mes išspausdinsime, prasidės tikrų tik- 
riausias karas. 

— Ne mes. Jūs. 

- Žinau. Išspausdinsime prasidėjus teismo procesui. Bet manau, 
kad tu neketini išsinešti šios istorijos į SMP. Reikalas toks, kad 
noriu, jog prieš išeidama iš „Millennium“ parašytum vieną dalyką 
apie Zalačenkos istoriją. 

— Mike, aš... 

— Tavo paskutinis vedamasis. Gali parašyti, kai turėsi noro. 
Greičiausiai jis pasirodys ne anksčiau kaip prieš teismo procesą, kad 
ir kada jis įvyktų. 

— Galbūt nekokia mintis. Apie ką jis turi būti? 

— Apie moralę, - paaiškino Mikaelis Bliumkvistas. - Istorija bus 
apie tai, kad vienas mūsų bendradarbių buvo nužudytas dėl to, kad 
valstybė neatliko savo darbo prieš penkiolika metų. 

Daugiau aiškinti nereikėjo. Erika Berger tiksliai žinojo, kokio 
vedamojo jis nori. Ji kiek pasvarstė. Iš tikrųjų juk ji buvo laivo kapi- 
tonė, kai nužudė Dagą Svensoną. Staiga pasijuto daug geriau. 

— Gerai, — sutiko ji. - Paskutinis vedamasis. 

PIRMĄ VALANDĄ šeštadienį po pietų Sioderteljėje prokurorė 
Martina Franson baigė savo apmąstymus. Kapai Niukvarno miške 
viską bjauriai supainiojo, kriminalinės policijos skyriui nuo trečia- 
dienio teko dirbti nepaprastai daug viršvalandžių, kai ten, sandė- 
lyje, Paolo Roberto susigrūmė su Ronaldu Nydermanu. Kalbama 
mažiausiai apie tris nužudytus ir užkastus žmones, apie Lisbetos 
Salander draugės Miriam Vu pagrobimą ir sunkų sužalojimą, ir ga- 
liausiai apie tyčinį padegimą. Su Niukvarnu buvo susietas incidentas 
Stalarholmene, kuris iš tikrųjų priklauso Siodermanlando apskrities 
Strengneso policijos teritorijai, bet ten pagrindinis asmuo buvo Kar- 
las Magnusas Lundinas iš „Svavelšės MC“ baikerių klubo. Lundi- 
nas šiuo metu guli Sioderteljės ligoninėje sugipsuota koja ir plieno 
įtvaru ant žandikaulio. Bet kokiu atveju, visi nusikaltimai priklausė 
apskrities policijai, o tai reiškė, kad paskutinį žodį tars Stokholmas. 

Penktadienį įvyko posėdis dėl sulaikymo. Lundinas, be jokių 
abejonių, buvo susietas su Niukvarnu. Pagaliau buvo išsiaiškinta, 
kad sandėlis priklauso įmonei Medimport, kuri savo ruožtu priklau- 
sė penkiasdešimt dvejų metų Aneli Karlson, gyvenančiai Puerto 
Banuse, Ispanijoje. Ji - Magio Lundino pusseserė, nusikaltimų re- 
gistre jos nebuvo, ir šiuo atveju atrodė, kad Karlson greičiausiai te- 
ko tarsi vartininko vaidmuo. 

Martina Franson užvertė ikiteisminio tyrimo aplanką. Jis vis 
dar pradinėje stadijoje ir vėliau bus papildytas gal keliais šimtais 
puslapių, kol ateis laikas teismo procesui. Bet prokurorė turi priimti 
keletą spendimų jau dabar. Ji pažiūrėjo į kolegas iš policijos. 

— Turime pakankamai medžiagos, kad galėtume apkaltinti Lun- 
diną dalyvavimu pagrobiant Miriam Vu. Paolo Roberto atpažino, 
kad jis vairavo furgoną. Be to, suimsime jį už tai, kad, tikėtina, da- 
lyvavo tyčiniame padegime. Palauksime su apkalta dėl dalyvavimo 
nužudant tuos tris žmones, kuriuos iškasėme sklype, bent jau iki 
tol, kol visi bus identifikuoti. 

Policininkai linktelėjo. Tokio sprendimo jie ir tikėjosi. 

— Ką darysime su Soniu Nieminenu? 

Martina Franson atsivertė Niemineno bylą tarp dokumentų ant 
rašomojo stalo. 

— Šis ponas turi įspūdingą nuopelnų sąrašą. Apiplėšimai, ne- 
teisėtas ginklų laikymas, smurtavimas, sunkus kūno sužalojimas, 
žmogžudystės ir narkotikai. Jis buvo suimtas kartu su Lundinu prie 
Stalarholmeno. Esu visiškai įsitikinusi, kad jis įsipainiojęs — būtų 
neįtikėtina, jeigu nebūtų. Bet problema ta, kad neturime nieko, ką 
galėtume tvirtai su juo susieti. 

— Jis sako, kad niekada nėra buvęs sandėlyje Niukvarne ir važia- 
vęs su Lundinu tik pasivažinėti motociklais, - pranešė kriminali- 
nės policijos inspektorius, kurį Sioderteljės policija buvo paskyrusi 
atsakingą už Stalarholmeną. - Jis tvirtina nežinojęs, ko Lundinas 
važiavo į Stalarholmeną. 

Martinai Franson sukirbėjo mintis, gal ji kaip nors galėtų nu- 
stumti šitą reikalą prokurorui Rikardui Ekstriomui Stokholme. 

— Nieminenas atsisako pasakyti, kas atsitiko, bet griežtai neigia, 
kad dalyvavo nusikaltime, — pridūrė inspektorius. 

— Kurgi ne, greičiau yra taip, kad Stalarholmene jis ir Lundinas 
tapo aukomis, - išrėžė Martina Franson ir pabarbeno pirštais. 

— Lisbeta Salander, - pridūrė ji akivaizdžiai dvejodama. 

— Taigi, mes kalbame apie merginą, kuri atrodo taip, lyg vos 
įžengusi į paauglystę, pusantro metro ūgio ir vargu ar turi tiek fizi- 
nių jėgų, kad galėtų įveikti Niemineną ir Lundiną. 

— Jei tik nebuvo ginkluota. Pistoletas gali kompensuoti nemažą 
dalį jos fizinio trapumo. 

— Bet tai nelabai atitinka rekonstrukciją. 

— Ne. Ji papurškė ašarinių dujų ir spyrė Lundinui į tarpkojį ir 
veidą su tokiu įsiūčiu, kad sutraiškė vieną sėklidę, o paskui ir žan- 
dikaulį. Į pėdą turėjo šauti tada, kai jau buvo sumuštas. Bet man 
sunku patikėti, kad ji buvo ginkluota. 

— Kriminalinės policijos ekspertai identifikavo ginklą, kuriuo 
buvo šauta į Lundiną. Tai lenkiškas P-8; Wanad ir Makarovo amu- 
nicija. Jis buvo rastas Gosebergoje už Geteborgo, ant jo yra Salan- 
der pirštų atspaudų. Beveik galime daryti prielaidą, kad ji nusivežė 
pistoletą į Gosebergą. 

— Taip. Bet serijos numeris rodo, kad pistoletas buvo pavogtas 
prieš ketverius metus įsilaužus į ginklų parduotuvę Erebru mieste. 
Vėliau vagys buvo sugauti, bet ginklų neturėjo. Ten buvo vietinis 
asmuo, turėjęs problemų su narkotikais ir bendravęs su žmonėmis, 
kurie priklauso „Svavelšės MC“ ratui. Aš daug mieliau priskirčiau 
pistoletą Lundinui arba Nieminenui. 

— Gali būti, kad pistoletą turėjo Lundinas, o Salander jį nugin- 
klavo, ir buvo iššauta viena kulka, kuri pataikė jam į pėdą. Noriu 
pasakyti, kad bet kokiu atveju Salander nemėgino jo nužudyti, nes 
jis iš tiesų gyvas. 

— Arba šovė jam į pėdą iš sadistinių paskatų. Nežinau. O kaip ji 
susitvarkė su Nieminenu? Jis neturi jokių matomų žaizdų. 

— Iš tikrųjų žaizdų yra. Turi dvi nedideles nudeginimo žaizdas 
ant krūtinės. 

— Ir? 

— Spėjama, kad nuo pistoleto. 

— Taigi, Salander buvo ginkluota elektros šoko ginklu, ašarinė- 
mis dujomis ir pistoletu. Kiek visa tai sveria... Ne, aš įsitikinusi, kad 
ginklą turėjo Lundinas arba Nieminenas, o Salander atėmė iš jų. 
Kas atsitiko tiksliai, kai buvo šauta į Lundiną, sužinosime tada, kai 
kas nors iš dalyvavusių pradės kalbėti. 

— Taip. 

— Bet dabar situacija tokia, kad Lundinas yra areštuotas dėl tų 
priežasčių, kurias minėjau anksčiau. Tačiau prieš Niemineną netu- 
rime ničnieko. Taigi po pietų ketinu jį paleisti. 

SONIO NIEMINENO NUOTAIKA buvo apgailėtina, kai išėjo iš 
Sioderteljės policijos areštinės. Burna buvo taip išdžiūvusi, kad pir- 
miausia užsuko į tabako krautuvėlę, kur nusipirko Pepsi ir ten pat iš- 
maukė. Taip pat nusipirko pakelį Lucky Sžrike ir dėžutę kramtomojo 
tabako Gėteborgs Rapė. Įjungė mobiliojo ryšio telefoną ir patikri- 
no bateriją, paskui surinko Hanso Okės Valtario — trisdešimt trejų 
metų „Svavelšės MC“ klubo ginklininko numerį. Jis užėmė trečią 
vietą klubo hierarchijoje. Kol tas atsiliepė, išgirdo keturis signalus. 

— Nieminenas. Aš išėjau. 

— Sveikinu. 

— Kur tu? 

— Niušiopinge. 

— Po velnių, o ką tu darai Niušiopinge? 

— Kai tave ir Magį susėmė, mes nutarėme sėdėti tyliai, kol išsi- 
aiškinsime padėtį. 

— Dabar žinai, kokia padėtis. Kur visi? 

Hansas Okė Valtaris paaiškino, kur yra kiti penki „Svavelšės 
MC“ nariai. Paaiškinimas Sonio Niemineno nei nuramino, nei 
patenkino. 

— Po velnių, o kas prižiūri parduotuvę, kol jūs slepiatės kaip bo- 
bos? 

— Taip nesąžininga. Tu su Magiu išvarei atlikti kažkokio sumau- 
to užsakymo, apie kurį mes nieko nenutuokiame, ir staiga patenka- 
te į susišaudymą su ta prakeikta ieškoma kale; Magis pašautas, o tu 
suimtas. Paskui farai iškasa lavonus mūsų sandėlyje Niukvarne. 

— Ir? 

— Ir mes pradėjome svarstyti, ar tu su Magiu ko nors nuo mūsų 
nenuslėpėte. 

— Po velnių, o ką mes galime nuslėpti? Mes juk surandame klu- 
bui užsakymų. 

— Bet aš nebuvau girdėjęs nė žodžio apie tai, kad ir sandėlyje yra 
kapinės. Kas tie negyvėliai? 

Sonis Nieminenas vos nesviedė aštrios replikos, bet susivaldė. 
Hansas Okė Valtaris yra lėtai mąstantis šmikis, bet šiandien ne pats 

geriausias laikas ginčytis. Dabar reikėjo greitai surinkti pajėgas. Jis 
viską neigė per penkias policijos apklausas, todėl nebūtų protinga 
ištrimituoti prisipažinimą, kad turi informacijos, mobiliuoju telefo- 
nu, esant dviejų šimtų metrų atstumu nuo policijos pastato. 

— Velniop negyvėlius, — tarė jis. - Aš nieko apie juos nežinau. 
Bet Magis sėdi mėšle. Jis kurį laiką liks uždarytas, o kol jo nėra, 
vadovauju aš. 

— Gerai. Kas toliau? — paklausė Valtaris. 

— Kas prižiūri klubą, jei visi pasitraukėte į pogrindį? 

— Benis Karlsonas. Tą pačią dieną, kai buvote suimti, policija 
atliko kratą. Nieko nerado. 

— Benis K, - pratrūko Nieminenas. — Po velnių, Benis K naujo- 
kas, jam dar pienas ant lūpų neišdžiūvo. 

— Ramiai. Kartu su juo yra tas šiknius blondinas, su kuriuo tu ir 
Magis kartais bendraujate. 

Sonis Nieminenas staiga sustingo. Skubiai apsidairė ir pasitrau- 
kė keletą metrų nuo krautuvėlės durų. 

— Ką pasakei? — pasiteiravo tyliai. 

— Išdygo tas velnias blondinas, su kuriuo tu ir Magis bendrauja- 
te, ir norėjo, kad padėtume pasislėpti. 

— Po velnių, Valtari, juk jo ieško visoje prakeiktoje Švedijoje už 
policininko nužudymą! 

— Taip... kaip tik todėl jis ieškojo vietos pasislėpti. Ką mums 
reikėjo daryti? Juk jis tavo ir Magio draugas. 

Sonis Nieminenas užsimerkė dešimčiai sekundžių. Ronaldas 
Nydermanas kelerius metus davė nemažai užsakymų ir gerą atlygį 
„Svavelšės MC“ klubui. Bet jis tikrai ne draugas. Tai pavojingas 
velnias psichopatas, kurio policija ieško dieną ir naktį. Sonis Nie- 
minenas nė sekundei nepasitikėjo Ronaldu Nydermanu. Būtų ge- 
riausia, jei jį atrastų peršauta makaule. Tada policijos dėmesys vis 
tiek bent kiek atslūgtų. 

— Kur jį paslėpėt? 

— Juo rūpinasi Benis K. Nuvežė pas Viktorą. 

Viktoras Joransonas buvo klubo kasininkas ir finansų ekspertas, 
jis gyveno iškart už Jernos. Gimnazijoje Joransonas mokėsi ekono- 
mikos, savo karjerą kaip finansų patarėjas pradėjo pas barų karalių 
jugoslavą, kol tas pakliuvo už stambius finansinius nusikaltimus. 
Magį Lundiną sutiko Kumloje paskutiniojo dešimtmečio pradžio- 
je. Jis buvo vienintelis iš „Svavelšės MC“, ryšintis kaklaraištį ir vil- 
kintis švarką. 

— Valtari, sėsk į automobilį ir pasitik mane Sioderteljėje. Susitin- 
kam prie tarpmiestinių traukinių stoties už keturiasdešimt penkių 
minučių. 

— Mat kaip. Ko taip skubi? 

— Todėl, kad reikia pradėti valdyti situaciją kaip įmanoma grei- 
čiau. 


HANSAS OKĖ VALTARIS slapčia dirsčiojo į Sonį Niemineną, 
kuris sėdėjo visiškai nebylus, kol jie išvažiavo į kelią link Svavel- 
šės. Nuo Magnuso Lundino Nieminenas skyrėsi tuo, kad su juo 
niekada nebūdavo lengva. Gražių bruožų, atrodė silpnas, bet leng- 
vai užsiplieksdavo ir tapdavo pavojingas, ypač išgėręs. Šiuo metu 
jis blaivus, bet Valtaris nerimavo dėl ateities, kai Nieminenas ims 
vadovauti. O Magis kažkokiu būdu visada priversdavo Niemineną 
paklusti. Ėmė svarstyti, kokia būtų ateitis, jei Nieminenas taptų 
klubo prezidentu. 

Klube Benio K nesimatė. Nieminenas pabandė jam paskambinti 
du kartus, bet niekas neatsiliepė. 

Tada jie nuvažiavo į Niemineno sodybą, kiek daugiau kaip kilo- 
metras nuo klubo pastato. Policija atliko čia kratą, bet nerado nie- 
ko, kas praverstų Niukvarno tyrimui. Policija nerado jokių įrodymų 
apie kriminalinius nusikaltimus, todėl Nieminenas buvo paleistas. 

Jis nusiprausė po dušu ir persirengė, o Valtaris kantriai laukė 
virtuvėje. Paskui jie nupėdino apie pusantro šimto metrų į mišką 
už Niemineno sodybos ir nukrapštė žemę nuo negiliai užkastos dė- 
žės, kurioje buvo šeši ginklai, vienas jų AK;, nemažai amunicijos 
ir daugiau kaip du kilogramai sprogstamųjų medžiagų. Tai buvo 

nedidelis Niemineno ginklų sandėlis. Du iš ginklų buvo lenkiški 
P-8; Wanader. Jie priklausė tai pačiai partijai kaip ir tas, kurį Lis- 
beta Salander atėmė iš Niemineno Stalarholmene. 

Nieminenas nustūmė mintis apie Lisbetą Salander. Nemaloni 
tema. Sioderteljės policijos kameroje daug kartų atmintyje peržiū- 
rėjo sceną, kai jis su Magiu Lundinu nuvyko į Nilso Bjurmano va- 
sarnamį ir kieme susidūrė su Salander. 

Įvykių eiga buvo visiškai nenumatyta. Jie nuvažiavo sudeginti 
advokato Bjurmano vasarnamio. To prakeikto blondino įsakymu. 
Ir susidūrė su ta velnio nešta ir pamesta Salander, kuri buvo vie- 
na, pusantro metro ūgio ir liesa kaip pagalys. Kažin kiek iš tiesų ji 
sveria? Paskui viskas susijaukė ir pratrūko smurto banga, kuriai nė 
vienas judviejų nebuvo pasiruošęs. 

Jis galėjo paaiškinti įvykių eigą grynai techniškai. Salander tu- 
rėjo ašarinių dujų balionėlį, kuriuo papurškė Magiui Lundinui į 
veidą. Magis galėjo būti pasiruošęs, bet nebuvo. Ji spyrė jam du 
kartus, o išspirti žandikaulį daug fizinės jėgos nereikia. Salander jį 
nustebino. Tai galima paaiškinti. 

Bet vėliau Salander sudorojo net ir jį, Sonį Niemineną, vyrą, 
su kuriuo susiimti nedrįsdavo net suaugę ir gerai treniruoti vyrai. 
Salander labai vikri. Jam teko pavargti, kol išsitraukė ginklą. Mer- 
gina pribaigė jį taip žeminančiai lengvai, lyg būtų nuvijusi uodą. Ji 
turėjo elektros šoką sukeliantį pistoletą. Ji turėjo... 

Atsipeikėjęs beveik nieko neprisiminė, Magiui Lundinui buvo 
peršauta pėda, atvyko policija. Po derybų tarp Strengneso ir Sio- 
derteljės pateko į cypę Sioderteljėje. Salander pavogė Magio Lun- 
dino Harley-Davidson. Ji nupjovė „Svavelšės MC“ logotipą nuo jo 
odinės striukės — simbolį, kurį pamatę žmonės užleisdavo eilę ba- 
ruose, kuris suteikė jam tokį statusą, kokio eilinis Svensonas net 
negalėjo įsivaizduoti. Salander jį pažemino. 

Sonis Nieminenas viduje staiga užvirė. Jis pratylėjo per policijos 
apklausas. Niekada negalės papasakoti, kas atsitiko Stalarholmene. 
Iki tos akimirkos Lisbeta Salander jam visiškai nieko nereiškė. Ji 
buvo nedidelis šalutinis projektas, kuriuo užsiėmė Magis Lundi- 

nas — vėlgi to prakeikto Nydermano užsakymu. O dabar nekentė 
jos su tokiu įniršiu, kad pats stebėjosi. Jis elgdavosi šaltakraujiškai ir 
viską apsvarstydavo. Žinojo, kad kada nors ateityje turės progą at- 
keršyti ir nusiplauti gėdos dėmę. Bet pirma turi sutvarkyti cha0s3, 
kurį Salander kartu su Nydermanu sukėlė „Svavelšės MC“ klube. 

Nieminenas paėmė likusius du lenkiškus ginklus, užtaisė ir vie- 
ną padavė Valtariui. 

— Ar turime kokį planą? 

— Važiuojame pakalbėti su Nydermanu. Jis nėra vienas iš mūsų, 
anksčiau policija niekada nebuvo jo suėmusi. Nežinau, kaip jis rea- 
guos, jei bus suimtas, bet jei ims čiulbėti, gali įkišti mus visus. Tada 
būsime susemti taip, kad net švilptelėti nespėsi. 

— Nori pasakyti, kad mes... 

Nieminenas jau buvo nusprendęs, jog Nydermanas turi išnykti, 
bet suprato, kad dabar netinkamas metas gąsdinti Valtarį, kol dar 
neatvyko į vietą. 

— Nežinau. Turime pačiupinėti jam pulsą. Jei jis turi planą ir gali 
dingti į užsienį greitai kaip žaibas, mes jam padėsime. Bet kol yra 
rizika, kad jį gali susemti policija, tol jis mums pavojingas. 


VIKTORO JORANSONO sodyboje už Jernos buvo tamsu, kai Nie- 
minenas ir Valtaris prietemoje įsuko į kiemą. Jau vien tai buvo ne- 
geras ženklas. Jie liko sėdėti automobilyje ir laukti. 

— Gal jie kur nors išėjo, — spėjo Valtaris. 

- Žinoma. Į barą su Nydermanu, - atšovė Nieminenas ir atidarė 
automobilio dureles. 

Laukujos durys neužrakintos. Nieminenas įjungė šviestuvą. Jie 
ėjo iš kambario į kambarį. Visur tvarka ir švara, tikriausiai tai jos 
nuopelnas, kaip jos vardas, tos moters, su kuria Joransonas gyvena. 

Viktorą Joransoną ir jo sugyventinę atrado rūsyje, sukištus į 
skalbyklą. 

Nieminenas pasilenkė ir apžiūrėjo lavonus. Ištiesė pirštą ir pa- 
lietė moterį, kurios vardo negalėjo prisiminti. Ji buvo šalta ir sustin- 
gusi. Vadinasi, jie negyvi gal jau dvidešimt keturias valandas. 

Nieminenui nereikėjo patologo įvertinimo, kad suprastų, kaip 
jie mirė. Jos sprandas buvo nulaužtas pasukus galvą šimtu aštuo- 
niasdešimties laipsnių kampu. Ji buvo apsirengusi, vilkėjo marški- 
nėlius ir džinsus, Nieminenas nepastebėjo jokių kitų sužalojimų. 

O Viktoras Joransonas buvo tik su trumpikėmis. Jis buvo žiau- 
riai sumuštas, visas kūnas pamėlęs, daug kraujosruvų. Abi rankos 
sulaužytos ir styrojo į skirtingas puses kaip nusuktos eglės šakelės. 
Jis buvo kankintas ir galiausiai nužudytas, kiek Nieminenas galėjo 
suprasti, smarkiu smūgiu į kaklą. Gerklos giliai įstumtos. 

Sonis Nieminenas pakilo ir užlipo rūsio laiptais, išėjo į lauką. 
Valtaris nusekė iš paskos. Nieminenas perėjo kiemą ir patraukė link 
tvarto, esančio už penkiasdešimties metrų. Nukėlė kabliuką ir ati- 
darė duris. Pamatė tamsiai mėlyną 1991-ųjų Renault. 

— Koks Joransono automobilis? - paklausė Nieminenas. 

— Saab. 

Nieminenas linktelėjo. Sugraibė raktus striukės kišenėje ir ati- 
darė duris tvarto gale. Užteko apsidairyti aplinkui, kad suprastų, 
jog pavėlavo. Sunkus ginklų seifas stovėjo plačiai atidarytas. 

Niemineno veidas persikreipė. 

— Daugiau kaip aštuoni šimtai tūkstančių kronų, - iškošė jis. 

— Ka? — nesuprato Valtaris. 

— „Svavelšės MC“ klubas šiame seife laikė daugiau kaip aštuonis 
šimtus tūkstančių kronų. Mūsų pinigai. 

Tik trys žmonės žinojo, kur laikoma „Svavelšės MC“ kasa su 
grynaisiais laukiant, kada galės juos investuoti ir „išplauti“. Vikto- 
ras Joransonas, Magis Lundinas ir Sonis Nieminenas. Nydermanas 
bėga nuo policijos. Jam reikėjo grynųjų. Jis žinojo, kad pinigais rū- 
pinasi Joransonas. 

Nieminenas uždarė duris ir lėtai išėjo iš tvarto. Jis įtemptai mąs- 
tė ir tuo pat metu bandė įvertinti situaciją. Dalis „Svavelšės MC“ 
išteklių buvo vertybiniai popieriai, prie kurių jis galėjo prieiti pats, 
dar dalį buvo galima susigrąžinti padedant Magiui Lundinui. Bet 
didelė dalis investicijų slėpėsi tik Joransono galvoje, nebent būtų da- 
vęs aiškius nurodymus Magiui Lundinui. Tuo Nieminenas abejojo, 

nes Magis niekada nebuvo finansų genijus. Nieminenas paskaičia- 
vo, kad mirus Joransonui „Svavelšės MC“ prarado apie šešiasde- 
šimt procentų savo išteklių. Tai buvo mirtinas smūgis. Pirmiausia 
grynųjų reikėjo kasdienėms išlaidoms. 

— Ką dabar darysime? — paklausė Valtaris. 

— Pranešime policijai, kas čia atsitiko. 

— Policijai? 

- Taip, po velnių. Čia liko mano pirštų atspaudų. Noriu, kad 
Joransonas ir jo kekšė būtų atrasti kaip galima greičiau, kad teismo 
ekspertai nustatytų, jog jie mirė, kol buvau areštuotas. 

— Supratau. 

— Gerai. Surask Ben; K. Noriu pakalbėti su juo. Jei jis vis dar 
gyvas, žinoma. Paskui ieškosime Ronaldo Nydermano. Tegul jo 
dairosi visi mūsų pažįstami visuose Skandinavijos klubuose. Noriu 
to velnio galvos ant lėkštutės. Ko gero, jis važiuoja Joransono $2a6. 
Sužinok registracijos numerį. 


KAI LISBETA SALANDER pabudo, buvo šeštadienis, antra va- 
landa po pietų, ją kaip tik ruošėsi paliesti vienas gydytojas. 

— Labas rytas. Mano vardas Benis Svantesonas, aš gydytojas. Ar 
tau skauda? 

— Taip, - tarė Lisbeta Salander. 

— Tuoj pat duosiu nuskausminamųjų. Bet pirmiau noriu tave ap- 
Žiūrėti. 

Jis spaudė, baksnojo ir čiupinėjo jos sužeistą kūną. Kol baigė, 
Lisbeta spėjo rimtai suirzti, bet nutarė esanti tokia išsekusi, kad 
geriau bus patylėti nei pradėti savo vizitą ligoninėje barniu. 

— Kokie mano reikalai? — pasidomėjo ji. 

— Manau, viskas susitvarkys, — pasakė gydytojas ir prieš pakil- 
damas kažką pasižymėjo. 

Tai nedaug ką paaiškino. Jam išėjus, atėjo slaugytoja ir padėjo 
Lisbetai nusišlapinti. Tada ji vėl galėjo miegoti. 

ALEKSANDRAS ZALACENKA, arba Karlas Akselis Budinas, 
valgė skystus pietus. Net menki veido raumenų judesiai sukeldavo 
baisius žandikaulio ir skruostikaulio skausmus, o apie kramtymą 
negalėjo net pagalvoti. Naktį per operaciją į žandikaulį buvo įsukti 
du titano varžtai. 

Tačiau skausmas nebuvo toks, kad negalėtų ištverti. Zalačenka 
buvo įpratęs prie skausmo. Niekas negalėjo prilygti tam skausmui, 
kokį juto keletą savaičių ir mėnesių prieš penkiolika metų, kai degė 
kaip fakelas Lundagateno gatvėje. Visas slaugymo laikotarpis buvo 
ištisas kančių maratonas. 

Gydytojai nutarė, kad jam greičiausiai niekas nebegresia. Tačiau 
yra smarkiai sužalotas ir, atsižvelgiant į amžių, turi likti porai die- 
nų intensyviosios terapijos skyriuje. 

Šeštadienį pas jį atėjo keturi lankytojai. 

Apie dešimtą vėl pasirodė kriminalinės policijos inspektorius 
Erlanderis. Šįkart jis paliko tą įžūlią Sonją Mudig namie, vietoj 
jos atsivedė žymiai simpatiškesnį kriminalinės policijos inspektorių 
Jerkerį Holmbergą. Uždavė maždaug tuos pačius klausimus apie 
Ronaldą Nydermaną, kaip ir praėjus; vakarą. Jis buvo susikūręs savo 
istoriją ir nedarė jokių klaidų. Kai jie ėmė spausti klausimais apie 
galimą dalyvavimą prekyboje žmonėmis ir kitoje nusikalstamoje 
veikloje, jis vėl neigė ką nors žinąs. Išėjęs į pensiją dėl sveikatos ir 
nežinąs, apie ką jie kalba. Viską suvertė Ronaldui Nydermanui ir 
pasisiūlė visokeriopai padėti rasti pabėgus; policininko žudiką. 

Tačiau, savaime aišku, jis mažai kuo galįs padėti — neturįs jokio 
supratimo, su kuo Nydermanas bendrauja ir pas ką galėtų ieškoti 
prieglobsčio. 

Apie vienuoliktą jį trumpam aplankė prokuratūros atstovas, ku- 
ris formaliai informavo, kad Zalačenka įtariamas dalyvavęs sunkiai 
sužalojant ir galbūt net bandant nužudyti Lisbetą Salander. Žala- 
čenka kantriai paaiškino, kad jis pats yra nusikaltimo auka ir kad 
iš tikrųjų Lisbeta Salander bandė jį nužudyti. Prokuratūra pasiūlė 
jam teisinę pagalbą — visuomeninį gynėją. Zalačenka atsakė, kad 

pagalvos, nors net neketino to daryti. Advokatą jau turėjo, rytą pir- 
miausia paskambino jam ir paprašė kuo greičiau atvykti. 

Taigi Martinas Tumasonas tą dieną tapo trečiuoju lankytoju. 
Jis įžengė su nerūpestinga veido mina, persibraukė ranka šviesių 
plaukų kupetą, pasitaisė akinius ir paspaudė ranką savo klientui. 
Tai buvo šiek tiek apkūnus ir labai žavingas vyras, įtariamas dirbęs 
jugoslavų mafijai, bet tai vis dar yra tyrimo objektas. Tumasonas 
taip pat garsėjo kaip savo bylas laimintis advokatas. 

Zalačenka sužinojo apie jį iš pažįstamo verslininko prieš penke- 
rius metus, kai reikėjo restruktūrizuoti tam tikrus fondus, susiju- 
sius su nedidele jam priklausiusia finansų įmone Lichtenšteine. Tai 
nebuvo didžiulės sumos, bet Tumasono sugebėjimai nepaprastai 
pravertė, ir Žalačenka išvengė apmokestinimo. Vėliau samdė jį dar 
porą kartų. Advokatas suprato, kad pinigai atsiranda iš nusikals- 
tamos veiklos, bet neatrodė, kad jam tai keltų rūpestį. Galiausiai 
Zalačenka nusprendė, kad visa veikla turi būti restruktūrizuota į 
naują įmonę, kuri priklausytų jam pačiam ir Nydermanui. Jis pasiū- 
lė Tumasonui tapti trečiuoju tyliuoju partneriu ir tvarkyti finansinę 
dalį. Tumasonas iškart sutiko. 

— Vaje, pone Budinai, vaizdelis ne pats maloniausias. 

— Aš buvau sunkiai sužalotas, mane mėgino nužudyti, — paaiš- 
kino Zalačenka. 

— Matau. Kažkokia Lisbeta Salander, jei teisingai supratau. 

Zalačenka ėmė kalbėti tyliau. 

— Mūsų partneris Nydermanas, kaip supratai, prisidirbo. 

— Supratau. 

— Policija įtaria, kad aš susijęs... 

— Savaime suprantama, kad ne. Jūs esate auka ir svarbu, kad mes 
iškart pasirūpintume, jog šis įvaizdis įsitvirtintų Žiniasklaidoje. Juk 
panelė Salander jau susilaukė negatyvaus viešumo... Aš pasirūpin- 
siu šiuo reikalu. 

— Ačiū. 

— Beriškart sakau, kad nesu baudžiamųjų bylų advokatas. Čia jums 
reikės specialisto pagalbos. Rasiu advokatą, juo galėsit pasitikėti. 

KETVIRTAS TOS DIENOS LANKYTOJAS atvyko vienuoliktą 
vakaro ir sugebėjo praeiti pro slaugytojas parodęs pareigūno pažy- 
mėjimą ir pasakęs, kad reikalas skubus. Jis buvo palydėtas iki Zala- 
čenkos palatos. Pacientas dar nemiegojo, tik mąstė. 

— Aš Junas Sandbergas, — prisistatė ir ištiesė ranką, bet Zalačen- 
ka jį ignoravo. 

Tai buvo trisdešimt penkerių metų vyras. Smėlio spalvos plau- 
striukė. Žalačenka tylomis stebėjo jį penkiolika sekundžių. 

— Kaip tik galvojau, kada pasirodys kas nors iš jūsiškių. 

— Aš dirbu saugumo policijoje, — prisistatė Junas Sandbergas ir 
parodė pažymėjimą. 

— Vargu, - atšovė Zalačenka. 

— Atsiprašau? 

— Galbūt tu ten įdarbintas, bet kažin ar jiems dirbi. 

Junas Sandbergas trumpai patylėjo ir apsidairė po kambarį. Pri- 
sitraukė lankytojų kėdę. 

— Atėjau taip vėlai, kad nepritraukčiau dėmesio. Mes svarstėme, 
kaip padėti, ir turime išsiaiškinti, kas vyks toliau. Atėjau tiesiog 
išklausyti turimos versijos ir suprasti ketinimus, kad galėtume su- 
kurti bendrą strategiją. 

— Ir kaip tu įsivaizduoji tą strategiją? 

Junas Sandbergas mąsliai stebėjo vyrą lovoje. Galiausiai skėste- 
lėjo rankomis. 

— Pone Zalačenka... Bijau, kad prasidėjo procesas, kurio žalą 
sunku įvertinti. Mes apsvarstėme situaciją. Bus sunku kaip nors 
išsisukti nuo kapo Gosebergoje ir fakto, kad į Salander buvo šauta 
tris kartus. Bet vilties dar yra. Konfliktas su dukra gali būti moty- 
vas, kodėl jos baiminaisi ir kodėl ėmeisi tokių dramatiškų priemo- 
nių ir veiksmų. Bet bijau, kad teks kurį laiką pasėdėti kalėjime. 

Zalačenką staiga apėmė pakili nuotaika, ir jis būtų pratrūkęs 
juokais, jei tai nebūtų buvę visiškai neįmanoma žinant jo būklę. 
Tik lūpos šiek tiek sukrutėjo. Visa kita kėlė per didelį skausmą. 


— Tai mūsų bendroji strategija? 

— Pone Zalačenka. Jūs žinote sąvoką „žalos kontrolė“. Mes bū- 
tinai turime rasti bendrą sprendimą. Padarysime viską, kas mūsų 
galioje - pasirūpinsime advokatu ir panašiai, bet reikia bendradar- 
biavimo ir tam tikrų garantijų. 

— Aš tau duosiu garantiją. Jūs pasirūpinsite, kad visa tai išnyk- 
tų. — Jis mostelėjo ranka. - Nydermanas yra atpirkimo ožys, ir aš 
garantuoju, kad niekas jo neras. 

— Esama daiktinių įrodymų, kad... 

— Man nusispjauti į tuos daiktinius įrodymus. Svarbiausia, kaip 
tyrimas atliekamas ir kaip pateikiami faktai. Mano garantija to- 
kia... Jeigu jūs viso šito neužtušuosite, aš sukviesiu žiniasklaidą į 
spaudos konferenciją. Žinau vardus, datas, įvykius. Turbūt nereikia 
priminti, kas aš toks. 

— Jūs nesuprantat... 

— Aš labai gerai suprantu. Tu esi pasiuntinukas. Perduok savo 
vadovui, ką pasakiau. Jis supras. Perduok jam, kad turiu kopijas... 
visko. Galiu nuskandinti jus visus. 

— Mes turime bandyti susitarti. 

— Pokalbis baigtas. Dink iš čia. Ir pranešk jiems, kad kitą kartą 
atsiųstų suaugus; vyrą, su kuriuo galėčiau padiskutuoti. 

Žalačenka pasuko galvą taip, kad nematytų lankytojo. Junas 
Sandbergas trumpai pažiūrėjo į Žalačenką. Paskui truktelėjo pe- 
čiais ir atsistojo. Buvo beveik prie durų, kai vėl išgirdo Zalačenkos 
balsą. 

— Dar vienas dalykas. 

Sandbergas atsisuko. 

— Salander. 

— Kas jai? 

— Ji turi dingti. 

— K3 norit pasakyti? 

Vieną sekundę Sandbergas atrodė toks sunerimęs, kad Zalačen- 
ka nusišypsojo, nors skausmas rėžė žandikaulį. 

— Suprantu, kad jūs, zuikiai, per daug jautrūs, kad galėtumėte 
ją nužudyti, neturite tam resursų. Kas tai padarytų... Tu? Bet ji 

turi dingti. Jos liudijimas turi būti paskelbtas negaliojančiu. Ji turi 
atsidurti psichiatrinėje visam gyvenimui. 


LISBETA SALANDER GIRDĖJO žingsnius koridoriuje prie savo 
palatos. Ji neišgirdo Juno pavardės ir niekada anksčiau nebuvo gir- 
dėjusi jo žingsnių. 

Tačiau jos durys liko atidarytos visą vakarą, nes slaugytojos lan- 
kė ją maždaug kas dešimt minučių. Girdėjo, kaip jis atėjo ir prie 
pat jos durų aiškino slaugytojai, kad turi skubų reikalą ir privalo 
susitikti su ponu Karlu Akseliu Budinu. Girdėjo, kaip jis prisista- 
tydamas parodė savo pažymėjimą, bet aiškiai neišgirdo nieko, kas 
būtų padėję suprasti jo pavardę arba koks tai pažymėjimas. 

Slaugytoja paprašė jo palaukti, kol nueis pažiūrėti, ar ponas 
Karlas Akselis Budinas dar nemiega. Lisbeta Salander priėjo išva- 
dą, kad pažymėjimas padarė įspūdį. 

Ji girdėjo, kad slaugytoja nuėjo koridoriumi į kairę ir kad tikslą 
pasiekė žengusi septyniolika žingsnių, o svečiui netrukus užteko 
keturiolikos žingsnių, kad įveiktų tą patį atstumą. Išvedus vidurkį 
bus penkiolika su puse žingsnio. Jei žingsnio ilgis šešiasdešimt cen- 
timetrų, tai, padauginus iš penkiolikos su puse, vadinasi, Zalačen- 
ka yra palatoje, kuri yra už devynių šimtų trisdešimties centimetrų 
kairėje koridoriaus pusėje. Gerai, tarkime, kiek daugiau kaip už 
dešimties metrų. Jos kambario plotis apie penki metrai, vadinasi, 
tarp jos ir Žalačenkos yra dvejos durys. 

Sprendžiant pagal žalius skaitmeninio laikrodžio skaičiukus ant 
naktinio stalelio, vizitas tęsėsi apie devynias minutes. 


ZALAČENKA ILGAI NEUŽMIGO, kai Junas Sandbergas išėjo. 
Spėjo, kad tai nebuvo jo tikroji pavardė, nes patirtis rodė, kad švedų 
agentai neprofesionalai turėjo ypatingą potraukį prisistatyti slapy- 
vardžiais net tada, kai tai visai nebūtina. Bet kokiu atveju, Junas (ar 
kuo jis ten vardu) buvo pirmas ženklas, kad skyrius atkreipė dėmesį 
į jo situaciją. Būtų sunku neatkreipti, turint galvoje žiniasklaidos 
dėmesį. Tačiau vizitas taip pat patvirtino, kad situacija kelia neri- 

mą. Ir turėtų. Jis svarstė privalumus ir trūkumus, surikiavo gali- 
mybes ir atmetė alternatyvas. Buvo akivaizdu, kad reikalai visiškai 
susijaukė. Idealiu atveju šią akimirką jis sėdėtų savo namuose Go- 
sebergoje, Ronaldas Nydermanas būtų saugus užsienyje, o Lisbeta 
Salander gulėtų užkasta po žeme. Nors protu suvokė, kas atsiti- 
ko, visgi nieku gyvu negalėjo suprasti, kaip ji pajėgė išsikapstyti iš 
duobės, nusigauti į sodybą ir sugriauti jo gyvenimą dviem kirvio 
kirčiais. Ji beprotiškai gabi. 

Tačiau labai gerai suprato, kas atsitiko Ronaldui Nydermanui 
ir kodėl gelbėdamasis jis pabėgo, neužbaigęs reikalo su Salander. 
Žinojo, kad Nydermano galvoje ne viskas gerai, kad jam vaidenasi. 
Ne kartą turėjo įsikišti, kai jis imdavo elgtis neracionaliai ir iš siau- 
bo gulėdavo susigūžęs į kamuolį. 

Tai kėlė nerimą. Zalačenka buvo įsitikinęs, jei Ronaldas Nyder- 
manas dar nesuimtas, vadinasi, tą parą nuo pabėgimo iš Gosebergos 
jis elgėsi racionaliai. Tikriausiai išvyks į Taliną, kur galės pasislėpti 
pas Zalačenkos pažįstamus jo kriminalinėje imperijoje. Nerimavo 
dėl to, kad niekada nežinai, kada Nydermaną ištiks paralyžius. Jei 
užklups bėgant, jis padarys klaidų. Jei taip ir atsitiks, tada jis bus 
pagautas. Ronaldas nepasiduos, vadinasi, žus daugiau policininkų, 
taip pat gali būti, kad žus ir pats Ronaldas. 

ZŽalačenka dėl to nerimavo. Jis nenorėjo, kad Nydermanas mir- 
tų. Tai jo sūnus. Geriau pagalvojus, gaila, kad Nydermano negali 
suimti gyvo. Jis dar niekada nebuvo areštuotas, ir Zalačenka nega- 
lėjo nuspėti, kaip jis elgtųsi apklausiamas. Įtarė, kad Nydermanas, 
deja, nesugebėtų tylėti. Taigi būtų geriau, jei policija jį nušautų. Jis 
gedėtų sūnaus, bet kitokia baigtis būtų dar blogesnė. Tai reikštų, 
kad likusį gyvenimą Zalačenkai teks praleisti kalėjime. 

Tačiau nuo Nydermano pabėgimo praėjo jau keturiasdešimt aš- 
tuonios valandos, o jis dar nesugautas. Gerai. Tai ženklas, kad Ny- 
dermanui sekasi, o kai jam sekasi, jis neįveikiamas. Žiūrint į priekį, 
nerimą kėlė kitas dalykas. Galvojo apie tai, kaip Nydermanas išgy- 
vens savarankiškai, kai šalia nebus tėvo, vedančio jį per gyvenimą. 
Bėgant metams pastebėjo — jei neduodi nurodymų arba per daug 

atleidi vadžias, jei leidi Nydermanui spręsti pačiam, šis nugrimzta į 
abejingai pasyvią būseną ir negali apsispręsti. 

Žalačenka nežinojo, kelintą kartą iš eilės pagavo save mąstantį, 
kad gailisi ir gėdijasi tokių sūnaus keistenybių. Ronaldas Nyderma- 
nas neabejotinai buvo labai talentingas žmogus, dėl kūno sudėjimo 
jis atrodė įspūdingai ir grėsmingai. Be to, puikus, šaltakraujis or- 
ganizatorius, tik bėda, kad visai neturėjo lyderio savybių — kas nors 
nuolat turėjo nurodyti, ką ir kaip jis turi daryti. Tačiau šią akimirką 
Zalačenka nieko negali padaryti. Dabar jam pačiam striuka. Jis pa- 
teko į pavojingą, galbūt į pačią pavojingiausią situaciją gyvenime. 

Advokato Tumasono vizitas tą dieną nelabai nuramino. Tuma- 
sonas buvo kompanijos teisininkas, nors ir sumanus, bet šioje padė- 
tyje menkai galėjo pagelbėti. 

Paskui apsilankė Junas Sandbergas. Jis gali tapti žymiai tvir- 
tesne gelbėjimosi virve. Bet toji virvė gali virsti ir kilpa. Zalačenka 
privalo tiksliai sužaisti šią partiją ir kontroliuoti situaciją. Viskas 
priklauso nuo kontrolės. 

Galų gale turi savų atsarginių variantų, kuriais galima pasitikė- 
ti. Šiuo metu reikėjo medikų pagalbos, bet po kelių dienų, gal po 
savaitės, jis bus atsigavęs. Jei viskas pablogės, galbūt galės pasitikėti 
tik savimi. Vadinasi, teks dingti tiesiai iš panosės aplink jį besisu- 
kiojantiems policininkams. Reikėtų slėptuvės, paso ir grynųjų. Tu- 
masonas galėjo visko parūpinti, bet pirmiausia reikia pakankamai 
sustiprėti, kad pajėgtų pabėgti. 

Pirmą valandą nakties užsuko slaugytoja, bet jis apsimetė mie- 
gąs. Kai slaugytoja uždarė duris, sunkiai atsisėdo ir nuleido koją 
per lovos kraštą. Ilgai sėdėjo nejudėdamas ir tikrindamas, ar išlaiko 
pusiausvyrą, paskui atsargiai pastatė kairę koją ant grindų. Laimei, 
kirvis pataikė į jau sužeistą dešinę koją. Jis pasilenkė paimti prote- 
zo, gulinčio spintelėje prie lovos, pritvirtino jį prie kojos ir pabandė 
atsistoti. Perkėlė svorį ant nesužalotos kairės kojos, tada pamėgino 
žengti dešiniąja. Pervėrė stiprus skausmas. 

Sukandęs dantis žengė žingsnį. Reikėtų savų ramentų, bet buvo 
įsitikinęs, kad ligoninė netrukus tokius pasiūlys. Remdamasis į sie- 

ną nušlubavo link durų. Užtruko kelias minutes. Kiekvienas žings- 
nis kėlė skausmą, turėdavo sustoti ir tyliai jį iškęsti. 

koridorių. Nieko nepamatęs dar labiau iškišo galvą. Išgirdo silpnus 
balsus kairėje pusėje ir atsisuko ten. Naktinės slaugytojos kambarė- 
lis buvo maždaug už dvidešimties metrų, kitoje koridoriaus pusėje. 

Pasuko galvą į dešinę ir pamatė išėjimą koridoriaus gale. 

Dieną paklausė apie Lisbetos Salander būklę. Nepaisant visko, 
tai jo dukra. Akivaizdu, kad slaugytojoms buvo nurodyta nepasakoti 
apie pacientus. Slaugytoja abejingai informavo, kad Lisbeta stabilios 
būklės, bet nesąmoningai žvilgtelėjo ; kairę. 

Lisbeta guli kažkurioje palatoje tarp Zalačenkos ir slaugytojių 
kambario. 

Jis atsargiai uždarė duris, nušlubavo atgal į lovą ir nusiėmė protezą. 
Kai pagaliau palindo po antklode, buvo kiaurai permirkęs prakaitu. 


KRIMINALINĖS POLICIJOS SKYRIAUS inspektorius Jerkeris 
Holmbergas sugrįžo į Stokholmą sekmadienį apie pietus. Jis buvo 
pavargęs, išsekęs ir alkanas. Sėdo į metro, nuvažiavo iki rotušės, 
nuėjo į policijos komisariatą Bergsgateno gatvėje, o paskui į kri- 
minalinės policijos inspektoriaus Jano Bublanskio kabinetą. Sonja 
Mudig ir Kurtas Svensonas jau buvo atvykę. Bublanskis sušaukė su- 
sirinkimą sekmadienio vidurdienį, nes žinojo, kad ikiteisminio bylų 
tyrimo inspektorius Rikardas Ekstriomas tuo metu bus užimtas ki- 
tais reikalais. 

— Ačiū, kad sutikote dalyvauti, - padėkojo Bublanskis. - Manau, 
atėjo laikas ramiai pasikalbėti ir pabandyti išspręsti šitą problemą. 
Jerkeri, gal turi ką nauja? 

— Nieko, viską jau išdėsčiau telefonu. Zalačenka nepasiduoda nė 
per nago juodymą. Jis dėl nieko nekaltas ir niekuo negali padėti. 
Tik... 

— Taip? 

— Sonja, tu buvai teisi — jis vienas bjauriausių kada nors sutik- 
tų žmonių. Skamba juokingai, policininkas neturėtų taip kalbėti, 

be to, viską šaltai apskaičiuojančio žmogaus viduje slypi kažkas 
siaubinga. 

— Gerai, - atsikrenkštė Bublanskis, - ką mes žinome? Sonja? 

Ji šyptelėjo. 

— Šį raundą laimėjo privatūs sekliai. Neradau Zalačenkos jo- 
kiuose viešuose registruose, bet yra Karlas Akselis Budinas, gimęs 
1942-aisiais Udevaloje, jo tėvai - Marijana ir Georgas Budinai, žuvę 
per nelaimingą atsitikimą 1946-aisiais. Karlas Akselis Budinas už- 
augo pas dėdę Norvegijoje. Taigi neturime jokių duomenų apie jį iki 
grįžimo į Švediją 1970-aisiais. Panašu, kad neįmanoma patvirtinti 
Mikaelio Bliumkvisto istorijos, jog Zalačenka yra pabėgęs Rusijos 
žvalgybos valdybos agentas, bet aš linkusi manyti, kad jis teisus. 

— Ką tai reiškia? 

— Aiškiai matyti, kad jam buvo suteikta netikra tapatybė. Tai 
įvyko su valdžios institucijų Žinia. 

— Tai yra saugumo policija? 

— Taip teigia Bliumkvistas, bet kaip iš tikrųjų viskas įvyko, aš 
nežinau. Spėju, kad gimimo liudijimas ir nemažai kitų dokumentų 
buvo suklastoti ir pateikti Švedijos viešiesiems registrams. Nedrįs- 
čiau komentuoti, ar šios procedūros legalios — tikriausiai priklauso 
nuo to, kas priėmė tokį sprendimą. Kad būtų legalus, jis turėjo būti 
priimtas vyriausybės lygmeniu. 

Kol keturi kriminalistai svarstė teisines galimybes, Bublanskio 
kabinete vyravo tyla. 

— Taigi, - prabilo Bublanskis, - mes esame keturi kvaili farai. Jei 
čia įsipainiojusi vyriausybė, neketinu kviesti jos apklausai. 

— Hmm, - numykė Kurtas Svensonas, - tai galėtų baigtis kons- 
titucine krize. Jungtinėse Valstijose valdininkus galima kviesti 
liudyti paprastame teisme, o Švedijoje reikia kreiptis į konstitucinį 
teismą. 

— Kita vertus, mes galime paklausti vadovo, — pasiūlė Jerkeris 
Holmbergas. 

— Paklausti vadovo? — pasitikslino Bublanskis. 

— Turbjorno Feldino, buvusio ministro pirmininko. 

— Aha, nuvarysim ten, kur jis dabar gyvena, ir paklausim, ar su- 
klastojo pabėgusio rusų šnipo asmens tapatybės dokumentus. Abe- 
joju. 

— Feldinas gyvena Ose, Herniosando savivaldybėje, o mano gim- 
tinė tik už kelių kilometrų nuo ten. Mano tėvas priklauso Centro 
partijai ir gerai jį pažįsta. Kelis kartus esu jį matęs ir vaikystėje, ir 
suaugęs. Tai atviras žmogus. 

Trys kriminalistai nustebę sužiuro į Jerkerį Holmbergą. 

— Tu pažįsti Feldiną? — suabejojo Bublanskis. 

Holmbergas linktelėjo. Bublanskis papūtė lūpas. 

— Tiesą pasakius, - pripažino Holmbergas, - galėtume išspręsti 
daugybę problemų, jei buvęs ministras primininkas pateiktų atas- 
kaitą, ir mes sužinotume, kokia mūsų situacija. Aš galiu nuvažiuoti 
pasikalbėti su juo. Nešnekės — tai nešnekės, o jei ką nors pasakys — 
sutaupysime nemažai laiko. 

Bublanskis svarstė pasiūlymą, papurtė galvą. Akies kampeliu 
matė, kad ir Sonja Mudig, ir Kurtas Svensonas susimąstę linksėjo. 

— Holmbergai, gerai, kad siūlaisi, bet, manau, šią idėją kol kas 
atidėkime į šalį. Grįžkime prie bylos. Sonja. 

— Bliumkvisto manymu, Žalačenka atvyko čia 1976-aisiais. 
Kiek suprantu, yra tik vienas žmogus, iš kurio jis galėjo išgauti šią 
informaciją. 

— Gunaras Bjorkas, - tarė Kurtas Svensonas. 

— Ką Bjorkas papasakojo mums? — paklausė Jerkeris Holmber- 
gas. 

— Nedaug. Jis aiškina, kad tai slapta, ir teigia, kad nieko negali 
aptarinėti be valdžios leidimo. 

— O kas jo viršininkas? 

— Jis nesutinka jo atskleisti. 

— Tai kas jam bus? 

— Sulaikiau jį už seksualinių paslaugų pirkimą. Turime puikių 
dokumentinių įrodymų Dago Svensono dėka. Ekstriomas labai 
supyko, bet kadangi parengiau pranešimą, jis rizikuotų prisidaryti 
problemų, jeigu nutrauktų ikiteisminį bylos tyrimą. 

— Aha. Seksualinių paslaugų pirkimas. Manau, gaus piniginę 
baudą. 

— Galimas daiktas. Jis yra mūsų sistemoje, tad galime dar kartą 
jį pasikviesti apklausai. 

— Bet dabar mes įlindome į saugumo policijos valdas. Tai gali 
sukelti neramumų. 

— Bėda ta, kad tai, kas atsitiko, nebūtų įvykę, jei saugumo policija 
vienaip ar kitaip nebūtų į tai įsipainiojusi. Tikėtina, kad Zalačenka 
tikrai buvo rusų agentas, palikęs tėvynę ir gavęs politinį prieglobs- 
tį. Taip pat gali būti, kad jis dirbo saugumo policijai kaip šnipas ar 
informatorius, ar kaip jį vadintume. Turėjo būti priežastis suteikti 
jam svetimą tapatybę ir anonimiškumą. Tačiau yra trys problemos. 
Pirmiausia 1991-aisiais atliktas tyrimas, po kurio Lisbeta Salander 
atsidūrė psichiatrinėje, buvo neteisėtas. Antra, nuo tada Zalačenkos 
veikla nė kiek nesusijusi su šalies saugumu. Jis - paprastas gangste- 
ris, ir labai tikėtina, kad yra kelių žmogžudysčių ir kitų nusikaltimų 
bendrininkas. Ir trečia, nėra abejonių, kad Lisbeta Salander buvo 
peršauta ir palaidota jo sklype Gosebergoje. 

— Ta pačia proga labai mielai paskaityčiau garsųjį tyrimą, - pa- 
reiškė Jerkeris Holmbergas. 

Bublanskis paniuro. 

— Ekstriomas penktadienį jį pasiėmė, o kai paprašiau grąžin- 
ti atgal, pasakė, kad padarys kopiją, bet taip ir nepadarė. Užuot 
grąžinęs, jis paskambino ir pranešė, kad kalbėjo su generaliniu 
prokuroru ir kad iškilo problemų. Prokuroro manymu, slaptumo 
antspaudas reiškia, kad tyrimas negali būti nei platinamas, nei ko- 
pijuojamas. Jis pareikalavęs visų kopijų, kol reikalas bus ištirtas. Va- 
dinasi, Sonja turėjo išsiųsti ir savo kopiją. 

— Taigi mes neturime tyrimo? 

= Ne: 

— Velnias! - nusikeikė Holmbergas. - Nieko gero. 

— Taip, - pritarė Bublanskis. - Bet svarbiausia, kad kažkas prieš 
mus veikia, ir veikia greitai bei veiksmingai. Juk tas tyrimas paga- 
liau įstatė mus į reikiamas vėžes. 

— Reikia išsiaiškinti, kas prieš mus veikia, — pasiūlė Holmber- 
gas. 

— Sekundėlę, - įsiterpė Sonja Mudig. - Juk dar yra Peteris Tele- 
burianas. Jis prisidėjo prie mūsų tyrimo kurdamas Lisbetos Salan- 
der charakteristiką. 

— Tikrai, - ištarė Bublanskis niūriu balsu. - Ką jis sakė? 

— Kad linki jai gero ir labai nerimauja dėl jos saugumo. Bet kai 
plepalai buvo baigti, pasakė, kad ji mirtinai pavojinga ir gali prie- 
šintis. Mūsų svarstymai iš esmės buvo paremti tuo, ką jis pasakė. 

— Jis taip pat gerokai pavaikė Hansą Fastę, - pridūrė Holmber- 
gas. — Beje, ar ką nors iš jo girdėjote? 

— Jis pasiėmė atostogų, — trumpai atsakė Bublanskis. — Turime 
nutarti, ką darysime toliau. 

Kitas dvi valandas jie svarstė galimybes. Vienintelis praktiškas 
sprendimas buvo toks, kad jau kitą dieną Sonja Mudig grįš į Gete- 
borgą pasikalbėti su Lisbeta Salander. Kai pagaliau visi išsiskirstė, 
Sonja Mudig ir Kurtas Svensonas kartu nuėjo į garažą. 

— Aš tik pamaniau... - stabtelėjo Kurtas Svensonas. 

— Ką? - susidomėjo Mudig. 

— Kai mes kalbėjome su Teleburianu, tu vienintelė iš grupės už- 
davei klausimų ir prieštaravai jam. 

— Aha. 

— Taip... taigi. Tiesiog tavo gera nuojauta, - pagyrė jis. 

Visi žinojo, kad Kurtas Svensonas nedalija komplimentų, ir tai 
buvo pirmas kartas, kai jis pasakė kažką teigiama, paskatino Sonją 
Mudig. Paliko ją nustebusią prie automobilio ir nuėjo. 

SEKMABIENIS, BALANBŽIS 18 


MIKAELIS BLIUMKVISTAS PRALEIDO šeštadienio naktį lovo- 
je su Erika Berger. Jie nesimylėjo, tik gulėjo ir kalbėjosi. Daugiausia 
laiko praleido nagrinėdami Zalačenkos istorijos detales. Mikaelis 
taip pasitikėjo Erika, kad visiškai negalvojo apie tai, jog Erika pra- 
dės dirbti konkurentų laikraštyje. Ir pati Erika neturėjo nė men- 
kiausio ketinimo nugvelbti istoriją. Tai buvo „Millennium“ žurnalo 
atradimas, ir galbūt ji jautė tam tikrą nusivylimą negalėdama būti 
to numerio redaktorė. Tai būtų buvusi puiki metų, praleistų „Mil- 
lennium“, pabaiga. 

Jiedu netgi kalbėjosi apie ateitį ir tai, ką reikš naujoji situacija. 
Erika buvo tvirtai apsisprendusi išlaikyti savo „Millennium“ akci- 
jas ir pasilikti valdyboje, tačiau abu suprato, kad ji negalės dalyvauti 
kasdieniame redakcijos darbe. 

— Duok man kelerius metus tame dienraštyje ir... kas žino. Gal 
sugrįšiu į „Millennium“ prieš išeidama į pensiją. 

Jie aptarė savo sudėtingus tarpusavio santykius. Abu žinojo, kad 
iš tikrųjų niekas nepasikeis. 

Išskyrus, žinoma, tai, kad taip dažnai nebesusitikinės. Bus taip, 
kaip devintajame dešimtmetyje, prieš pradedant leisti „Millen- 
nium“, kai jiedu vis dar dirbo skirtingose vietose. 

— Turbūt turėsime paprasčiausiai pradėti iš anksto tartis dėl su- 
sitikimų, - šyptelėjo Erika. 


SEKMADIENIO RYTĄ jie skubiai atsisveikino prieš Erikai iš- 
vykstant namo, pas savo vyrą Gregerį Bekmaną. 

— Nežinau, ką pasakyti, — tarė Erika. - Bet atpažįstu visus ženk- 
lus, rodančius, kad esi pačiame istorijos viduryje, o visa kita lieka 
nesvarbu. Ar žinai, kad elgiesi kaip psichopatas, kai dirbi? 

Mikaelis nusišypsojo ir apkabino ją. 

Jai išvykus, Mikaelis rytą praleido skambinėdamas į Salgrens- 
kos ligoninę ir bandydamas gauti informacijos apie Lisbetos Sa- 
lander būklę. Niekas nieko nenorėjo jam pasakoti, ir galiausiai jis 
paskambino kriminalinės policijos inspektoriui Markui Erlande- 
riui, kuris jo pasigailėjo ir paaiškino, kad Lisbetos būklė, žinant 
aplinkybes, gera ir kad gydytojų prognozės gan optimistiškos. Mi- 
kaelis paklausė, ar galėtų ją aplankyti. Erlanderis paaiškino, kad 
Lisbeta Salander prokuroro sprendimu yra sulaikyta ir negali būti 
lankoma, o jei ir taip, tai tik teoriškai. Jos būklė tokia, kad iki šiol 
nebuvo įmanoma net apklausti. Mikaelis išgavo Erlanderio pažadą, 
kad šis paskambins, jei jos būklė pablogės. 

Peržiūrėjęs visų ryšių sąrašą savo mobiliajame telefone, Mikaelis 
pamatė, kad turi keturiasdešimt du praleistus skambučius ir žinutes 
iš įvairių Žurnalistų, kurie beviltiškai bandė su juo susisiekti. Juk tai 
jis rado Lisbetą Salander ir iškvietė gelbėjimo tarnybą. Bliumkvis- 
tas, glaudžiai susijęs su įvykių eiga, pastarąją parą tapo dramatiškų 
žiniasklaidos spėlionių objektu. 

Mikaelis ištrynė visas korespondentų žinutes, paskambino sese- 
riai Anikai Džianini ir susitarė dėl sekmadienio pietų. 

Paskui paskambino Draganui Armanskiui, generaliniam apsau- 
gos įmonės „Milton Security“ direktoriui. Rado jį savo namuose 
Lindingėje. 

— Bet kuriuo atveju tu sugebi sukurti antraštes, — sausai ištarė 
Armanskis. 

— Atleisk, kad nepaskambinau savaitės pradžioje. Gavau prane- 
šimą, kad manęs ieškojai, bet nelabai turėjau laiko... 

— Mes „Milton“ patys atlikome tyrimą. Iš Holgerio Palmgre- 
no supratau, kad turi informacijos. Bet, atrodo, lenki mus keliomis 
myliomis. 


Mikaelis valandėlę dvejojo, kaip pasakyti. 

— Ar galiu tavimi pasitikėti? — išrėžė jis. 

Atrodė, kad klausimas Armanskį pribloškė. 

— Ką tai reiškia? 

— Tu Salander pusėje ar ne? Ar galiu tikėti, kad linki jai gero? 

— Aš jos draugas. Kaip Žinai, tai nebūtinai reiškia, kad ji yra 
mano draugė. 

— Žinau. Bet klausiu, ar esi pasirengęs atsistoti jos ringo kampe 
ir kautis su jos priešais. Šioje kovoje raundų bus nemažai. 

Armanskis pasvarstė. 

— Aš jos pusėje, — pareiškė jis. 

— Ar galiu pateikti tau informacijos ir aptarti dalykus be baimės, 
kad faktai nutekės policijai ar kam kitam? 

— Aš negaliu įsivelti į nusikalstamą veiklą, - nukirto Armans- 
kis. 

— Klausiau ne to. 

— Gali manimi visiškai pasikliauti tol, iki atskleisi, kad užsiimi 
nusikalstama veikla ar kuo nors panašiu. 

— Pakankamai gerai. Mums reikia susitikti. 

— Vakare atvykstu į miestą. Pavakarieniausime? 

— Ne, neturiu laiko. Būčiau dėkingas, jei galėtume susitikti rytoj 
vakare. Tau, man ir galbūt dar keletui asmenų reikėtų susėsti ir 
pasikalbėti. 

— Esi laukiamas svečias „Miltone“. Tarkime, gal aštuonioliktą 
valandą? 

— Dar vienas dalykas... Už dviejų valandų susitiksiu su savo se- 
serimi Anika Džianini. Ji svarsto galimybę tapti Lisbetos advokate, 
bet, savaime suprantama, ji negali dirbti nemokamai. Dalį jos ho- 
noraro galiu sumokėti iš savos kišenės. Ar „Milton Security“ gali 
prisidėti? 

— Lisbetai reikės ypač gero baudžiamųjų bylų advokato. Atsi- 
prašau, bet tavo sesuo nėra geras pasirinkimas. Aš jau pasitariau su 
„Milton“ firmos vyriausiuoju juristu, jis suras tinkamą advokatą. 
Mąstau apie Peterį Altiną ar ką nors panašaus. 

— Klysti. Lisbetai reikia visai kitokio advokato. Tu suprasi, ką 
turiu omeny, kai pasišnekėsime. Bet ar galėsi mokėti pinigus už jos 
gynybą, jei to prireiks? 

— Aš jau buvau pagalvojęs, kad „Milton“ samdys advokatą. 

— Tai reiškia taip ar ne? Aš žinau, kas nutiko Lisbetai. Apy- 
tiksliai žinau kaltininkus. Žinau, kodėl. Ir turiu puolimo planą. 

Armanskis nusijuokė. 

— Gerai. Išklausysiu tavo pasiūlymą. Jei nepatiks, pasitrauksiu. 


— AR APSVARSTEI mano pasiūlymą atstovauti Lisbetai Salan- 
der? — paklausė Mikaelis, kai pabučiavo savo seserį į skruostą. Pa- 
davėja jau buvo atnešusi jiems sumuštinius ir kavą. 

— Taip. Ir privalau atsisakyti. Tu žinai, kad nesu baudžiamųjų bylų 
advokatė. Net jeigu ji dabar bus išteisinta dėl žmogžudystės, dėl ku- 
rios buvo medžiojama, dar liks daugybė baudžiamosios atsakomybės 
punktų. Jai reikės advokato, turinčio visai kitą reputaciją ir patirtį. 

— Klysti. Tu advokatė, esi pripažinta kaip išmananti moterų tei- 
ses. Galiu tvirtinti, kad jai reikia kaip tik tokios advokatės. 

— Mikaeli... Aš nemanau, kad gerai supranti, ką tai reiškia. Tai 
sudėtinga baudžiamoji byla, o ne koks paprastas smurtavimo prieš 
moterį ar seksualinio priekabiavimo atvejis. Jei įsipareigosiu ją ginti, 
tai gali baigtis katastrofa. 

Mikaelis nusišypsojo. 

— Manau, tu nesupratai esmės. Jei, pavyzdžiui, Lisbeta būtų kal- 
tinama Dago ir Mijos nužudymu, samdyčiau Silberskio tipo ar kitą 
žymų baudžiamųjų bylų advokatą. Bet šis teismo procesas nagrinės 
visai kitus dalykus. O tu esi pati tinkamiausia advokatė, kokią tik 
galiu įsivaizduoti. 

Anika Džianini atsiduso. 

— Geriausia bus, jei paaiškinsi. 

Jie kalbėjosi beveik dvi valandas. Kai Mikaelis galiausiai baigė 
aiškinti, Anika Džianini jau buvo įtikinta. 

Mikaelis pasiėmė savo mobiliojo ryšio telefoną ir vėl paskambi- 
no Markui Erlanderiui į Geteborgą. 

— Labas. Vėl Bliumkvistas. 

— Apie Salander neturiu jokių žinių, — praniurzgė susierzinęs 
Erlanderis. 

— Manau, šioje situacijoje tai gera naujiena. Aš turiu žinių apie ją. 

— Tikrai? 

— Taip. Ji turi advokatę, Aniką Džianini, kuri sėdi priešais mane, 
ir aš perduodu jai ragelį. 

Mikaelis ištiesė telefoną. 

— Laba diena. Esu Anika Džianini, buvau paprašyta atstovauti 
Lisbetai Salander. Todėl turiu susitikti su savo kliente, kad ji ga- 
lėtų pripažinti mane savo gynėja. Ir turiu gauti kaltintojo telefono 
numerį. 

— Suprantu, - pasakė Erlanderis. - Kiek žinau, jau buvo kreiptasi 
į valstybinį gynybos advokatą. 

— Gerai. Ar kas nors paklausė Lisbetos Salander nuomonės? 

Erlanderis sudvejojo. 

— Atvirai šnekant, mes dar neturėjome galimybės persimesti su 
ja bent vienu žodžiu. Tikimės, kad galėsime pakalbėti rytoj, jei jos 
būklė bus stabili. 

— Tai gerai. Tada iš karto pranešu, kad iki tol, kol panelė Sa- 
lander pasakys ką nors kita, laikykite mane jos advokate. Be mano 
dalyvavimo negalite jai rengti jokios apklausos. Galite su ja pasi- 
sveikinti ir paklausti, ar ji sutinka, kad būčiau jos advokatė, ar ne. 
Supratote? 

— Taip, - atsidusdamas atsiliepė Erlanderis. Jis nebuvo įsitikinęs 
dėl to, kas iš tikro galioja grynai juridiškai. Minutę pamąstė. - Pir- 
miausia norime užduoti Salander klausimą, ar ji turi informacijos 
apie tai, kur yra policininkų žudikas Ronaldas Nydermanas. Ar ga- 
lima to paklausti, net jei tavęs nebus šalia? 

Anika Džianini dvejojo. 

— Gerai... Dėl informacijos galite paklausti, ar ji gali padėti po- 
licijai rasti Nydermaną. Bet neturite teisės klausti apie galimą jos 
apkaltą arba kaltinimus. Ar susitarėme? 


— Manau, kad taip. 

MARKAS ERLANDERIS pasitraukęs nuo savo darbo stalo užlipo 
į kitą aukštą ir pabeldė į ikiteisminio bylų tyrimo pareigūnės Agne- 
tos Jervas duris. Jis atpasakojo savo pokalbį su Anika Džianini. 

— Aš nežinojau, kad Salander turi advokatę. 

— Aš irgi ne, advokatę Džianini pasamdė Mikaelis Bliumkvis- 
tas. Neaišku, ar pati Salander apie tai žino. 

— Džianini nėra baudžiamųjų bylų advokatė, ji dirba moterų tei- 
sių srityje. Vieną kartą girdėjau jos pranešimą — ji gerai išmano savo 
dalyką, bet šiai bylai visiškai netinka. 

— Bet kokiu atveju sprendžia Salander. 

— Tada gali būti, kad teisme būsiu priversta užprotestuoti pačios 
Salander labui. Jai būtina turėti gerą advokatą, o ne kažkokią įžy- 
mybę, kuri vaikosi antraščių pirmuosiuose laikraščių puslapiuose. 
Hmm... Be to, juk Salander paskelbta neveiksnia. Nežinau, kas jai 
bus taikoma. 

— Kaip elgsimės? 

Agneta Jervas minutėlę pasvarstė. 

- Čia tikras jovalas. Nežinau, kas laikui atėjus imsis bylos. Gal- 
būt ji bus perduota į Stokholmą Ekstriomui. Tačiau Lisbetai Salan- 
der reikia advokato. Gerai... Paklausk jos, ar Džianini tinka. 


APIE PENKTĄ VALANDĄ VAKARO grįžęs namo, Mikaelis atsi- 
darė savo /Book ir ėmėsi teksto, pradėto rašyti viešbutyje Getebor- 
ge. Užtruko septynias valandas, kol išsiaiškino pačias didžiausias 
šios istorijos spragas. Dar reikėjo šį tą ištirti: remdamasis turimais 
dokumentais, jis negalėjo atsakyti į klausimą, kokie dar asmenys 
iš saugumo policijos, be Gunaro Bjorko, planavo įkalinti Lisbetą 
Salander beprotnamyje. Mikaelis taip pat dar nebuvo išnarpliojęs 
galvosūkio, kas siejo Bjorką ir psichiatrą Peterį Teleburianą. 

Apie vidurnaktį išjungė kompiuterį ir atsigulė. Pirmą kartą per 
kelias savaites Mikaelis pajuto, kad gali atsipalaiduoti ir ramiai 
miegoti. Istorija buvo jo rankose. Kad ir kiek klaustukų dar likę, jis 
jau turėjo pakankamai medžiagos, kad sukeltų antraščių laviną. 

Jam kilo noras paskambinti Erikai Berger ir pranešti naujausias 
žinias apie padėtį, tačiau prisiminė, kad ji jau išėjo iš „Millennium“. 
Staiga pasidarė sunku užmigti. 


PUSĘ AŠTUONIŲ VAKARO vyras su rudu lagaminu atsargiai iš- 
lipo iš traukinio, važiuojančio iš Geteborgo į centrinę Stokholmo 
stotį, ir nejudėdamas trumpam stabtelėjo žmonių minioje, mėgin- 
damas susiorientuoti. Tuoj po aštuntos valandos ryto jis iškeliavo 
iš Laholmo į Stokholmą su persėdimu Geteborge. Prieš tęsdamas 
kelionę, Geteborge susitiko su senu draugu papietauti. Stokholme 
nebuvo lankęsis dvejus metus ir, tiesą pasakius, neplanavo ten kada 
nors sugrįžti. Nors šiame mieste praleido ne vienerius savo darbo 
metus, visada jautėsi lyg svetimas paukštis, o išėjus į pensiją ir kas- 
kart apsilankius sostinėje tas jausmas tik stiprėjo. 

Jis lėtai pėdino centrine stotimi, spaudos kioske nusipirko va- 
karinių laikraščių, du bananus ir susimąstęs stebėjo dvi veidus 
prisidengusias musulmones, praskubėjusias pro šalį. Jis nebuvo 
nusistatęs prieš moteris, dengiančias veidus — ne jo reikalas, jeigu 
žmonėms patinka taip rengtis; tačiau jį erzino, kad jos tokius rūbus 
vilki būtent vidury Stokholmo. 

Jis nužingsniavo daugiau nei tris šimtus metrų iki viešbučio 
Freys Hotel, šalia senojo Bobergo pašto pastato Vazos gatvėje. Tame 
viešbutyje jis visada apsistodavo dabar jau retų vizitų Stokholme 
metu. Viešbutis centre, ten švaru, be to, pigu — tai buvo sąlyga, kai 
pats mokėdavo už kelionę. Kambarį užsisakė iš vakaro, prisistatęs 
Evertu Gulbergu. 

Vos įėjęs į kambarį pasuko į tualetą, nes amžius jau toks, kai esi 
priverstas ten dažnai lankytis. Paskutinis kartas, kai išmiegojo visą 
naktį nesikeldamas į tualetą, buvo prieš keletą metų. 

Išėjęs iš tualeto jis nusiėmė tamsiai žalią anglišką veltinio au- 
dinio skrybėlę siaurais kraštais ir atlaisvino kaklaraiščio mazgą. Jo 
ūgis buvo šimtas aštuoniasdešimt keturi centimetrai, svoris — še- 
šiasdešimt aštuoni kilogramai, vadinasi, jis buvo liesas ir grakštaus 
sudėjimo. Dėvėjo smulkiai languotą švarką ir mūvėjo tamsiai pil- 

kas kelnes. Jis atsegė rudą portfelį ir ištraukė dvejus marškinius, 
atsarginį kaklaraištį ir apatinius, kuriuos sudėjo į kambaryje sto- 
vinčią komodą. Tada pakabino paltą ir švarką ant pakabos spintoje 
už durų. 

Buvo per anksti gultis miegoti. Buvo pernelyg vėlu, kad pajėgtų 
eiti pasivaikščioti — bet kokiu atveju, toks užsiėmimas nebūtų bu- 
vęs malonus. Jis prisėdo ant visiems viešbučiams įprastos kėdės ir 
apsidairė. Įjungė televizorių, bet prisuko garsą, nes nenorėjo nieko 
girdėti. Pasvarstė, ar paskambinti į registratūrą ir užsisakyti kavos, 
bet nusprendė, kad jau pernelyg vėlu. Vietoj to atidarė baro spinte- 
lę ir ištuštino miniatiūrinį Johnny Walker butelį su keliais lašeliais 
vandens. Atsivertė vakaro laikraščius ir atidžiai perskaitė viską, kas 
per dieną buvo parašyta apie Ronaldo Nydermano paieškas ir Lis- 
betos Salander bylą. Po valandėlės pasiėmė užrašų knygutę odiniais 
viršeliais ir šį tą pasižymėjo. 


BUVĘS SAUGUMO POLICIJOS DIREKTORIUS Evertas Gul- 
bergas sulaukė septyniasdešimt aštuonerių metų ir oficialiai jau ke- 
turiolika metų buvo pensijoje. Bet taip jau nutinka su senais agen- 
tais. Jie niekada nemiršta, tik pasitraukia į šešėlį. 

Tuoj po karo, kai Gulbergui buvo devyniolika metų, jis siekė 
karjeros laivyne. Karinę tarnybą atliko kaip kadetas ir vėliau buvo 
priimtas į karininkų mokyklą. Bet vietoj tradicinės vietos laivy- 
ne, kaip tikėjosi, jis buvo paskirtas į; Karlskroną ryšininku laivyno 
žvalgyboje. Jis suprato, kokia svarbi signalų sekimo užduotis — tada 
reikėjo išsiaiškinti viską, kas vyko kitoje Baltijos jūros pusėje. Bet 
darbas jam atrodė nuobodus ir ne;domus. Tačiau krašto apsaugos 
vertėjų mokykloje išmoko rusų ir lenkų kalbas. Šių kalbų mokėji- 
mas buvo viena priežasčių, kodėl 1950-aisiais jis gavo darbą sau- 
gumo policijoje. Tai buvo metas, kai nepriekaištingai korektiškas 
Georgas Tulinas vadovavo trečiajam policijos skyriui. Tada, kai jis 
pradėjo dirbti, visas slaptosios policijos biudžetas siekė 2,7 milijono 
kronų, o personalą sudarė devyniasdešimt šeši asmenys. 

Kai Evertas Gulbergas oficialiai išėjo į pensiją 1992-aisiais, sau- 
gumo policijos biudžetas siekė kiek daugiau nei tris šimtus penkias- 
dešimt milijonų kronų, ir jis nežinojo, kiek jo įstaigoje darbuotojų. 

Gulbergas gyvenimą praleido slaptoje Jo didenybės tarnyboje, 
o galbūt socialdemokratinės valstybės slaptojoje tarnyboje. Likimo 
ironija, bet per kiekvienus rinkimus visada ištikimai balsuodavo už 
konservatorius, išskyrus 1991-uosius, kai sąmoningai balsavo prieš, 
nes manė, kad Karlas Bildtas yra tikra politinė katastrofa. Vietoj 
to, nusivylęs balsavo už Ingvarą Karlsoną. Geriausios Švedijos vy- 
riausybės metai taip pat patvirtino blogiausius jo nuogąstavimus. 
Konservatorių vyriausybė atėjo į valdžią tuo laikotarpiu, kai žlugo 
Sovietų Sąjunga. Jo nuomone, jokia kita santvarka nebuvo pras- 
čiau pasirengusi pasitikti ir, pasitelkusi šnipinėjimo meną, pasinau- 
doti naujomis politinėmis galimybėmis, atsivėrusiomis Rytuose. 
Atvirkščiai, Bildto vyriausybė dėl ekonominių priežasčių apkarpė 
Sovietų reikalų skyrių daugiau pinigų skirdama tarptautiniams 
niekalams Bosnijoje ir Serbijoje — lyg Serbija kada nors imtų gra- 
sinti Švedijai. Pasekmės: prarasta galimybė toliaregiškai infiltruoti 
informatorius Maskvoje, o tą dieną, kai politinis klimatas vėl taps 
atšiaurus — Gulbergo nuomone, tai buvo neišvengiama — saugumo 
policijai ir karinei žvalgybai vėl bus keliami nepagrįsti politiniai 
reikalavimai, lyg šios tarnybos galėtų mostelėti burtų lazdele ir su- 
kurti agentų pagal užsakymą. 


GULBERGAS PRADĖJO savo karjerą Rusijos skyriuje ir po dvejų 
metų prie rašomojo stalo atliko savo pirmąjį tyrimą kaip kapito- 
no rangą turintis oro pajėgų atašė Švedijos ambasadoje Maskvoje 
1952-1953 metais. Gana keista, bet jam teko sekti kitą įžymų agen- 
tą. Prieš keletą metų jo poste dirbo pagarsėjęs oro pajėgų karinin- 
kas Stigas Venerstriomas. 

Grįžęs į Švediją Gulbergas dirbo kontržvalgybai, o po dešim- 
ties metų, kaip vienas jaunesniųjų saugumo policininkų, vadovau- 
jant Otui Danielsonui, sugavo Venerstriomą ir pasodino iki gyvos 


galvos. 

Kai 1964-aisiais slaptoji policija buvo perorganizuota vadovaujant 
Perui Gunarui Vingei ir tapo šalies Policijos saugumo departamentu, 
prasidėjo personalo gausėjimas. Tada Gulbergas saugumo policijoje 
jau dirbo keturiolika metų ir tapo vienu patikimiausių veteranų. 

Gulbergas niekada nevartojo naujojo saugumo policijos trum- 
pinio $450“. Jis ir toliau vartodavo senuosius trumpinius tiek ofi- 
cialiose, tiek neoficialiose situacijose. Kalbėdamas su kolegomis 
taip pat sakydavo įmonė ar firma, arba tiesiai skyrius - bet niekada 
S4po. Priežastis buvo labai paprasta. Daugelį metų svarbiausia /77- 
mos užduotis buvo vadinamoji asmens kontrolė, tai yra jie sekdavo 
ir registruodavo Švedijos piliečius, kurie galėjo būti įtariami komu- 
nistinėmis ir šalį išduodančiomis pažiūromis. Firmoje sąvokos Ao0- 
munistas ir šalies išdavikas buvo vartojamos sinonimiškai. Iš tikrųjų 
vėliau priimta sąvoka S4>0 buvo žodis, kurį potencialiai išdavikiš- 
kas komunistų laikraštis C/artė išgalvojo kaip keiksmažodį polici- 
jos komunistų medžiotojams apibūdinti. Todėl nei Gulbergas, nei 
kuris kitas veteranas nevartojo trumpinio S470. Jis niekaip negalėjo 
suvokti, kodėl jo buvęs viršininkas P. G. Vingė savo memuarus pa- 
vadino būtent „$470 viršininkas 1962-1970“. 

Kaip tik reorganizavimas 1964-aisiais nulėmė būsimą Gulbergo 
karjerą. 

Po reorganizacijos slaptoji policija buvo paversta modernia orga- 
nizacija, kaip tai buvo rašoma teisės departamento dokumentuose. 
Tai reiškė naujų darbo vietų sukūrimą. Nuolatinis naujų darbuotojų 
poreikis nulėmė nesibaigiančias jų integracijos problemas, o besi- 
plečiančioje organizacijoje tai reiškė, kad priešui atsirado Žymiai ge- 
resnių galimybių infiltruoti savo agentus. Kaip tik todėl reikėjo su- 
griežtinti vidaus saugumo kontrolę — slaptoji policija nebegalėjo likti 
uždaras buvusių karininkų klubas, kuriame visi visus pažinojo ir kur 
Įprasčiausias reikalavimas naujokams būdavo turėti tėvą karininką. 

1963-iaisiais Gulbergą iš kontržvalgybos perkėlė į asmenų kont- 
rolės skyrių, kurio reikšmė po Stigo Venerstriomo demaskavimo 


ž Sikerhetspolis (šved. J - saugumo policija. 

dar labiau išaugo. Tuo metu buvo sukurtas politinių pažiūrų re- 
gistras, į kurį iki septintojo dešimtmečio pabaigos įtraukti daugiau 
kaip trys šimtai tūkstančių Švedijos gyventojų, rodančių netinka- 
mas politines simpatijas. Bet gyventojų kontrolė yra tik viena dalis, 
o esminis klausimas - kaip iš tikrųjų organizuoti saugumo policijos 
apsaugos kontrolę. 

Slaptojoje policijoje Venerstriomas buvo sukėlęs vidinių keblumų 
laviną. Jei gynybos štabo pulkininkas galėjo dirbti rusams — be to, 
jis buvo vyriausybės patarėjas branduolinio ginklo ir saugumo poli- 
tikos klausimais — ar galima jaustis tikriems, kad rusai neinfiltravo 
tokio pat aukšto rango agento saugumo policijoje? Kas galėjo ga- 
rantuoti, kad aukščiausieji ir viduriniosios grandies vadovai /žrmoje 
iš tikrųjų nedirbo rusams? Trumpai tariant - kas šnipinėtų šnipus? 

1964-ųjų rugpjūtį Gulbergas buvo pakviestas į popietinį susi- 
rinkimą pas saugumo policijos viršininko pavaduotoją Hansą Vil- 
helmą Frankę. Be jo, susirinkime dalyvavo du asmenys iš firmos 
vadovų - administracijos direktoriaus pavaduotojas ir biudžeto sky- 
riaus direktorius. Besibaigiant dienai Gulbergo gyvenimas įgavo 
naują prasmę. Jis buvo išrinktas. Jis gavo direktoriaus postą naujai 
įkurtame skyriuje, pavadintame specialiuoju skyriumi, trumpai SS. 
Pirmasis jo veiksmas buvo pakeisti pavadinimą į specialiųjų tyrimų 
grupę. Pavadinimas galiojo tik kelias minutes, kol biudžeto direk- 
torius atkreipė dėmesį, kad STG skamba ne geriau už SS. Galu- 
tiniu pavadinimu buvo patvirtintas specialiųjų tyrimų skyrius, STS, 
kasdienėje kalboje tiesiog skyrius, kad nesimaišytų su padaliniu ar 
frrma, kuri reiškė visą saugumo policiją. 


SKYRIUS BUVO FRANKĖS idėja. Jis tai pavadino paskutiniąja 
gynybos linija. Ypatingai slapta grupė, kuri įsikūrė strateginėse 
fžrmos vietose, bet buvo nematoma ir nefiksuojama dokumentuo- 
se ar biudžeto pranešimuose, todėl į ją niekas negalėjo infiltruotis. 
Jų užduotis - saugoti šalį. Gulbergas turėjo galios tai įgyvendinti. 
Jam reikėjo biudžeto ir administracijos vadovų, kad sukurtų slaptą 

struktūrą, bet jie visi buvo senosios mokyklos kariai ir draugai, kar- 
tu kovoję su priešu. 

Pirmaisiais metais organizacijoje buvo tik Gulbergas ir trys at- 
rinkti bendradarbiai. Per kitus dešimt metų skyrius išaugo tik iki vie- 
nuolikos asmenų, iš kurių du buvo senosios mokyklos administracijos 
sekretoriai, o kiti — profesionalūs šnipų medžiotojai. Organizacijos 
struktūra atrodė paprasta: Gulbergas — direktorius, o visi kiti - ben- 
dradarbiai, kurie sutikdavo jį beveik kiekvieną dieną. Efektyvumas 
buvo vertinamas labiau už prestižą ir biurokratinius formalumus. 

Oficialiai Gulbergas policijos hierarchijoje buvo pavaldus dau- 
geliui asmenų bei saugumo policijos administracijos direktoriui, 
kuriam turėdavo pateikti mėnesio ataskaitas, bet iš tikrųjų jis buvo 
gavęs unikalų postą su išskirtiniais valdžios įgaliojimais. Jis, vien 
tik jis galėjo nuspręsti, ar pakišti aukščiausius 5470 pareigūnus po 
didinamuoju stiklu. Galėjo, jei tik pageidavo, raustis paties Pero 
Gunaro Vingės gyvenime (taip ir padarė). Jis galėjo pradėti savus 
tyrimus ar klausytis telefono pokalbių, neprivalėdamas paaiškinti 
savo tikslų ar netgi nepranešęs to aukštesnei valdžiai. Pavyzdžiu 
jam tapo legendinis amerikiečių šnipas Džeimsas Jėzus Engltonas, 
kuris turėjo gana panašią valdžią CŽV. Gulbergas turėjo progą pa- 
žinti jį asmeniškai. 

Skyrius tapo padalinio mikroorganizacija už, virš ir šalia liku- 
sios saugumo policijos. Tai turėjo ir geografinių pasekmių. Skyrius 
turėjo biurus Kungsholmene, bet iš tikrųjų saugumo sumetimais 
viskas buvo perkelta iš bendro pastato į privatų vienuolikos kamba- 
rių butą Estermalme. Neatkreipiant pašalinių dėmesio, butas buvo 
pertvarkytas į įtvirtintą biurą, kuris niekada nelikdavo tuščias, nes 
dviejuose buto kambariuose, arčiausiai įėjimo, kaip nuolatinė gy- 
ventoja įsikūrė patikima darbuotoja — sekretorė Eleanora Baden- 
brink. Ji buvo neįkainojama, ir Gulbergas ja visiškai pasitikėjo. 

Gulbergas ir jo bendradarbiai pradingo iš viešumos — juos fi- 
nansavo specialusis fondas, bet pats skyrius neegzistavo oficialiose 
saugumo policijos ataskaitose Švedijos policijos vadovybei ar tei- 
sės departamentui. Netgi saugumo policijos viršininkas nepažinojo 

slapčiausiųjų asmenų, kuriems buvo pavesta atlikti delikačiausias 
užduotis. 

Todėl, būdamas keturiasdešimties, Gulbergas neprivalėjo aiškin- 
tis jokiam Žmogui ir galėjo nagrinėti bet kokio asmens gyvenimą. 

Jau nuo pat pradžių Gulbergui buvo aišku, kad specialiųjų ty- 
rimų skyrius rizikuoja tapti politiškai jautria grupe. Pareigybių 
aprašymas, švelniai tariant, miglotas, o dokumentų apie skyriaus 
veiklą — labai mažai. 1964-ųjų rugsėjį ministras pirmininkas Tagė 
Erlanderis pasirašė įsakymą skirti biudžeto lėšų specialiųjų tyri- 
mų skyriui, kuris buvo įpareigotas atlikti ypatingai slaptus tyrimus, 
ypač svarbius valstybės saugumui. Tai buvo viena iš dvylikos nu- 
matytų užduočių, kurias saugumo policijos viršininko padėjėjas 
Hansas Vilhelmas Frankė pasiūlė viename popietės susirinkime. 
Dokumentas tuoj pat buvo pažymėtas slaptumo žyma ir įsegtas į 
slaptumo spaudu pažymėtą specialią saugumo policijos bylą. 

Ministro pirmininko parašas reiškė, kad skyrius tapo teisiškai 
pripažinta institucija. Pirmasis skyriaus metų biudžetas siekė pen- 
kiasdešimt du tūkstančius kronų. Gulbergas manė, kad paskirti 
tokį mažą biudžetą buvo geniali mintis. Tai reiškė, kad skyriaus 
įkūrimas atrodė kaip nereikšmingas dalykas. 

Platesne prasme ministro pirmininko parašas buvo tarsi pripa- 
žinimas, jog esama poreikio įkurti grupę, kuri būtų atsakinga už 
„vidinę personalo kontrolę“. Jo parašą taip pat buvo galima inter- 
pretuoti kaip sutikimą įkurti skyrių, kuris kontroliuotų netgi „ypač 
svarbius asmenis“ už saugumo policijos ribų, pavyzdžiui, patį mi- 
nistrą pirmininką. Būtent pastarasis dalykas sukėlė potencialiai 
rimtų politinių problemų. 


EVERTAS GULBERGAS PASTEBĖJO, kad taurėje baigėsi jo 
Johnny Walker. Jis nebuvo itin linkęs vartoti alkoholį, bet ši diena 
pasirodė ilga, kaip ir kelionė, o jis manėsi pasiekęs tokį gyvenimo 
tarpsnį, kai nesvarbu — viena ar dvi taurės viskio, tad drąsiai gali vėl 
pripildyti ją kada tik panorėjęs. Jis ištuštino ir miniatiūrinį G/en- 
frddich butelį. 

Pats subtiliausias reikalas, žinoma, siejosi su Olafu Palme. 

Gulbergas prisiminė kiekvieną 1976 metų rinkimų dienos deta- 
lę. Pirmą kartą šiuolaikinėje Švedijos istorijoje buvo išrinkta deši- 
niųjų vyriausybė. Deja, ministru pirmininku tapo Torbjornas Fel- 
dinas, o ne Josta Bomanas, kuris buvo senosios mokyklos atstovas, 
žymiai tinkamesnis tam darbui. Bet svarbiausia, kad Palmė buvo 
nugalėtas, todėl Evertas Gulbergas galėjo atsikvėpti. 

Palmės tinkamumas tapti ministru pirmininku buvo daugiau 
nei vieno pokalbio prie pietų stalo tema pačiuose slapčiausiuose 
saugumo policijos koridoriuose. 1969-aisiais Peras Gunaras Vin- 
gė buvo atleistas iš darbo, kai garsiai pareiškė nuomonę, kurios 
Departamente laikėsi daugelis - manyta, kad Palmė buvo Rusijos 
KGB agentas. Vingės nuomonė nebuvo kontroversiška palyginti 
su firmoje vyravusia atmosfera. Deja, lankydamasis Norbotene, jis 
atvirai apie tai diskutavo su gubernatoriumi Ragnaru Lasinančiu. 
Lasinantis du sykius kilstelėjo antakius ir vėliau informavo valdžią, 
o Vingė netrukus gavo šaukimą atvykti į pokalbį. 

Everto Gulbergo nusivylimui į klausimą apie galimus Palmės 
ryšius su rusais niekada nebuvo atsakyta. Nepaisant nuolatinių ban- 
dymų atskleisti tiesą ir rasti svarbių įkalčių, skyrius niekada nerado 
nė menkiausio įrodymo, kad taip galėjo būti. Gulbergo supratimu, 
tai nereiškė, kad Palmė galėjo būti nekaltas, greičiau tai, kad dirbo 
ypač patyręs ir sumanus šnipas, kuris nesusigundė padaryti tų pa- 
čių klaidų, kaip kiti rusų šnipai. Palmė ir toliau juos trikdė daugybę 
metų. 1982-aisiais abejonės dėl Palmės iškilo dar kartą, kai jis vėl 
tapo ministru pirmininku. Vėliau sekė šūviai Svėjos gatvėje, ir šis 
klausimas visiems laikams liko tik teorinis. 


1976-IEJI BUVO sudėtingi metai skyriui. Keletas žmonių saugu- 
mo policijoje, kurie žinojo apie skyriaus egzistavimą, pradėjo jį 
kritikuoti. Per praėjusius dešimt metų iš viso šešiasdešimt penki 
darbuotojai buvo atleisti iš organizacijos dėl spėjamo politinio ne- 
patikimumo. Daugeliu atvejų dokumentais nebuvo įmanoma nieko 

įrodyti, todėl kai kurie aukštesnieji vadovai pradėjo burbėti, kad 
skyriaus darbuotojai virtę paranojiškais sąmokslo teoretikais. 

Gulbergas vis dar užvirdavo pykčiu, vos prisiminęs vieną iš ty- 
rimų. Jis buvo susijęs su saugumo policijos 1968 metais pasamdy- 
tu asmeniu, kurį Gulbergas asmeniškai buvo įvertinęs kaip ypač 
netinkamą. Tai buvo kriminalinės policijos inspektorius Stigas 
Berglingas, švedų armijos leitenantas, kuris, kaip vėliau paaiškė- 
jo, buvo rusų karinės žvalgybos tarnybos GRU pulkininkas. Tais 
metais Gulbergas keturis kartus mėgino pasiekti, kad Berglingas 
būtų atleistas, bet kiekvieną kartą jo pastangos buvo ignoruoja- 
mos. Tik 1977-aisiais viskas pasikeitė, kai Berglingą ėmė įtarti 
ne tik skyrius. Tai nutiko pačiu laiku. Berglingas tapo didžiausiu 
skandalu Švedijos saugumo policijos istorijoje. 

Kritika skyriui sustiprėjo pirmoje aštuntojo dešimtmečio pusėje, 
o dešimtmečiui įpusėjus Gulbergas išgirdo keletą pasiūlymų suma- 
žinti biudžetą ir netgi užuominą, kad jų veikla nereikalinga. 

Apskritai kritika reiškė, kad skyriaus ateitis neaiški. Tais metais 
saugumo policijos prioritetas buvo teikiamas terorizmo grėsmei, 
o tai, kalbant apie šnipinėjimą visais aspektais, buvo nyki istori- 
ja: keletas susipainiojusių jaunuolių bendradarbiavo su arabiškais 
ar propalestinietiškais judėjimais. Svarbiausias klausimas saugumo 
policijoje buvo, ar asmenų kontrolės skyrius turėtų gauti ypatingus 
įgaliojimus tikrinti Švedijoje gyvenančius svetimšalius, ar tai ir to- 
liau turėtų likti išimtinai Migracijos departamento sritis. 

Dėl šitos paslaptingos biurokratinės diskusijos skyriui teko vieną 
savo darbuotoją paskirti kontroliuoti, o iš esmės — šnipinėti Mig- 
racijos departamento darbuotojus. 

Tam buvo išrinktas jaunas darbuotojas, kuris saugumo poli- 
cijoje dirbo nuo 1970-ųjų ir kurio biografijos faktai bei politinis 
patikimumas suteikė jam galimybę tapti vienu iš skyriaus kolegų. 
Laisvalaikiu jis darbuodavosi organizacijoje, pasivadinusioje De- 
mokratiniu aljansu, kuris socialdemokratinės spaudos apibūdintas 
kaip kraštutinis dešinysis. Skyriuje tai nebuvo laikoma trūkumu. 
Dar trys darbuotojai taip pat priklausė Demokratiniam aljansui, o 

skyrius buvo prisidėjęs, kad šis aljansas apskritai būtų įkurtas. Jie 
netgi šiek tiek prisidėjo prie finansavimo. Kaip tik šioje organiza- 
cijoje naujasis darbuotojas buvo pastebėtas ir priimtas į skyrių. Tai 
buvo Gunaras Bjorkas. 


EVERTO GULBERGO nuomone, tai buvo neįtikėtinai laimingas 
atsitiktinumas, kad būtent tą 1976-ųjų rinkimų dieną, kai Alek- 
sandras Zalačenka pabėgo į Švediją ir įėjęs į Normalmo policijos 
komisariatą pasiprašė politinio prieglobsčio, jį priėmė jaunasis Gu- 
naras Bjorkas, dirbęs Migracijos departamente. Jis jau buvo agen- 
tas, dirbantis su pačiais slapčiausiais asmenimis. 

Bjorkas buvo budrus. Jis tuoj pat suprato Žalačenkos svarbą, nu- 
traukė apklausą ir įkišo pabėgėlį į Hote/ Continenta/l kambarį. Gu- 
naras Bjorkas pranešė žinią ne oficialiam savo viršininkui Migraci- 
jos departamente, o Evertui Gulbergui. Pokalbis telefonu įvyko tą 
akimirką, kai balsavimo urnos buvo uždarytos, o prognozės skelbė, 
kad Palmė turėtų pralaimėti. Gulbergas buvo ką tik grįžęs namo 
ir sėdėjo prieš televizorių, sekdamas rinkimų eigą. Pirmiausia jis 
suabejojo informacija, kurią pateikė įsikarščiavęs jaunasis kolega. 
Paskui nuvyko į Continental; buvusį; už mažiau nei dviejų šim- 
tų penkiasdešimties metrų nuo viešbučio kambario, kuriame tuo 
metu buvo apsistojęs, ir ėmėsi Žalačenkos. 


TĄ AKIMIRKĄ Everto Gulbergo gyvenimas radikaliai pasikeitė. 
Žodis slabtumnas įgavo visai naują prasmę. Jis suvokė būtinybę su- 
kurti naują struktūrą aplink pabėgėlį. 

Jis automatiškai nutarė į Žalačenkos grupę įtraukti Gunarą 
Bjorką. Sprendimas buvo protingas ir pagrįstas, nes Bjorkas jau 
pažinojo Žalačenką. Saugumo sumetimais geriau laikyti jį grupės 
viduje, o ne išorėje. Tai reiškė, kad Bjorkas buvo perkeltas iš savo 
oficialios darbo vietos Migracijos departamente prie rašomojo stalo 
bute Ėstermalme. 

Gulbergas nusprendė iš pradžių informuoti tik vieną asmenį iš 
saugumo policijos, administracijos direktorių, kuris jau žinojo apie 


— 106 — 


MERGINA. KURI UŽKLIUDĖ ŠIRŠIŲ LIZDĄ 


skyriaus veiklą. Administracijos direktorius keletą parų svarstė tą 
žinią, prieš paaiškindamas Gulbergui, kad šis pabėgėlis toks svar- 
bus, jog turi būti informuotas saugumo policijos viršininkas, taip 
pat ir vyriausybė. 

Naujasis saugumo policijos viršininkas tuo metu žinojo apie 
specialiųjų tyrimų skyrių, bet tik miglotai nutuokė, kuo skyrius iš 
tikrųjų užsiima. Jis buvo paskirtas sutvarkyti tai, kas liko po skan- 
dalo, demaskavus slaptą žvalgybos biurą prie Vidaus reikalų minis- 
terijos, o vėliau turėjo gauti aukštesnį postą policijos hierarchijoje. 
Per konfidencialų pokalbį su administracijos direktoriumi saugumo 
policijos viršininkas sužinojo, kad skyrius buvo slapta vyriausybės 
paskirta grupė, kuri užsiima kitokia veikla, apie kurią klausinėti 
negalima. Jis nieko neklausinėjo, nes nenorėjo išgirsti nemalonių 
atsakymų, tik supratingai linktelėjo ir susitaikė su tuo, kad egzis- 
tuoja toks dalykas kaip STS ir kad tai ne jo reikalas. 

Gulbergas nesižavėjo mintimi, kad reikės informuoti viršininką 
apie Zalačenką, bet sutiko. Jis pabrėžė, kad būtina išlaikyti visišką 
slaptumą, gavo pritarimą ir išleido tokias instrukcijas, kad netgi 
saugumo policijos viršininkas negalėtų diskutuoti ta tema savo ka- 
binete, nesiėmęs ypatingų atsargumo priemonių. Buvo nuspręsta, 
kad Zalačenką prižiūrės specialiųjų tyrimų skyrius. 

Mintis informuoti kadenciją baigiantį ministrą pirmininką buvo 
atmesta. Dėl užsisukusios valdžios keitimosi karuselės naujasis mi- 
nistras pirmininkas buvo itin užimtas ministrų paskyrimu bei de- 
rybomis su kitomis dešiniosiomis partijomis. Tik praėjus mėnesiui 
po vyriausybės sudarymo, saugumo policijos viršininkas su Gul- 
bergu nuvyko į Rosenbadą ir informavo naująjį ministrą pirminin- 
ką. Gulbergas iki paskutinės akimirkos prieštaravo, kad vyriausybė 
būtų informuota, bet saugumo policijos viršininkas laikėsi savo — 
neinformuoti ministro pirmininko būtų nusižengimas konstituci- 
jai. Susitikimo metu Gulbergas panaudojo visus sugebėjimus kaip 
įmanoma iškalbingiau įtikinti ministrą pirmininką, kaip svarbu, 
kad informacija apie Zalačenką neišeitų iš jo kabineto, - kad nebū- 

tų informuotas nei užsienio reikalų, nei krašto apsaugos ministras 
ar koks kitas vyriausybės narys. 

Feldiną sukrėtė žinia, kad aukščiausio lygio Rusijos agentas pa- 
siprašė prieglobsčio Švedijoje. Ministras pirmininkas pradėjo aiš- 
kinti, kad jis vien dėl teisingumo priverstas pranešti apie tai bent 
kitų dviejų valdančiųjų partijų vadovams. Gulbergas tokiam prieš- 
taravimui buvo pasiruošęs ir sužaidė svarbiausia pasiruošta korta. 
Jis tyliai paaiškino, kad jei taip nutiks, jis bus priverstas tuoj pat pa- 
rašyti prašymą išeiti iš darbo. Šis grasinimas padarė Feldinui įspūdį. 
Tai reikštų, kad ministras pirmininkas būtų atsakingas asmeniškai, 
jeigu istorija nutekėtų ir rusai pasiųstų žudikų komandą Zalačen- 
kai pašalinti. O jei išaiškėtų, kad asmuo, atsakingas už Zalačenkos 
saugumą, buvo priverstas atsistatydinti, ministrą pirmininką ištik- 
tų katastrofa politikoje ir žiniasklaidoje. 

Feldinas, vis dar neprityręs ir nedrąsus savo poste, nusileido. 
Jis patvirtino direktyvą, kuri tuoj pat buvo įsegta į slaptąją bylą ir 
kuria skyrius buvo įpareigotas prisiimti atsakomybę už ZŽalačen- 
kos saugumą bei apklausą, taip pat buvo nurodyta, kad ministras 
pirmininkas niekam neskleistų informacijos apie Zalačenką. Šitaip 
Feldinas pasirašė direktyvą, iš esmės reiškiančią, jog jis buvo infor- 
muotas, bet niekada negalės diskutuoti šia tema. Trumpai tariant, 
jis galėjo pamiršti Zalačenką. 

Tačiau Feldinas pareikalavo, kad dar vienas žmogus iš jo adminis- 
tracijos, jo pasirinktas valstybės sekretorius, būtų informuotas ir tap- 
tų kontaktiniu asmeniu bėglio reikaluose. Šį reikalavimą Gulbergas 
patenkino. Jam nekils sunkumų prižiūrint vyriausybės sekretorių. 

Saugumo policijos viršininkas buvo patenkintas. Zalačenkos 
reikalas dabar atitiko konstitucijos reikalavimus, o tai reiškė, kad 
viršininko užnugaris saugus. Gulbergas taip pat buvo patenkintas. 
Jam pavyko sukurti apribojimus, kurie reiškė, kad jis kontroliuoja 
informacijos srautą. Jis vienas kontroliavo Zalačenką. 

Grįžęs į savo kabinetą Estermalme, Gulbergas prisėdo prie ra- 
šomojo stalo ir ranka surašė asmenis, kurie žinojo apie Zalačenką. 
Sąraše buvo jis pats, Gunaras Bjorkas, skyriaus operatyvinis vadovas 

Hansas fon Rotingeris, pavaduotojas Fredrikas Klintonas, skyriaus 
sekretorė Eleonora Badenbrink ir du darbuotojai, kurių užduotis — 
rinkti ir nuolatos analizuoti žvalgybos informaciją, kurią galėjo pa- 
teikti Žalačenka. Iš viso septyni asmenys, kurie kelerius metus su- 
darys specialų poskyrį skyriuje. Įsivaizdavo juos kaip vidaus grupę. 

Už skyriaus ribų apie tai žinojo saugumo viršininkas, jo pava- 
duotojas ir administracijos direktorius. Taip pat ministras pirmi- 
ninkas ir vyriausybės sekretorius. Iš viso dvylika žmonių. Dar 
niekada anksčiau tokio svarbumo paslaptis nebuvo žinoma tokiai 
rinktinei draugijai. 

Tada Gulbergas susiraukė. Paslaptį žinojo ir tryliktas asmuo. 
Bjorkas dirbo kartu su advokatu Nilsu Bjurmanu. Bjurmano buvo 
nuspręsta nepriimti dirbti į skyrių. Jis nebuvo tikras saugumo po- 
licininkas, geriausiu atveju tik saugumo policijos praktikantas, jis 
neturėjo reikalingų žinių bei kompetencijos. Gulbergas apsvars- 
tė keletą alternatyvų, bet galiausiai nusprendė atsargiai nušalinti 
Bjurmaną. Jis pagrasino kalėjimu iki gyvos galvos už valstybės iš- 
davimą, jei Bjurmanas prasitars bent vienu žodeliu apie Žalačenką, 
papirko jį pažadėdamas darbą ateityje ir galiausiai pameilikavo, 
taip tarsi parodydamas, koks šis yra svarbus. Jis pasirūpino, kad 
Bjurmanas būtų įdarbintas gerą vardą turinčioje advokatų konto- 
roje ir būtų užverstas darbais. Vienintelė problema — jis pasirodė 
toks vidutinybė, jog nesugebėjo pasinaudoti galimybėmis. Išėjo iš 
advokatų kontoros po dešimties metų ir įkūrė savo biurą Odeno 
aikštėje, su vienu darbuotoju. 

Kelerius metus Gulbergas stebėjo Bjurmaną nepastebimai, bet 
nuolatos. Liovėsi tik devintojo dešimtmečio pabaigoje, kai So- 
vietų Sąjunga buvo pradėjusi irti ir Zalačenkai nebuvo teikiamas 
prioritetas. 


SKYRIUI Zalačenka pirmiausia įkūnijo galimybę įminti Palmės 
paslaptį, kuri nedavė Gulbergui ramybės. Dėl šios priežasties Pal- 
mė buvo vienas pirmųjų dalykų, kurių Gulbergas ėmėsi per ilgą 
Zalačenkos apklausą. 

Vis dėlto lūkesčiai netrukus žlugo, nes Žalačenka niekada ne- 
dirbo Švedijoje ir ne kažin ką žinojo apie šalį. Tačiau jis buvo gir- 
dėjęs gandus apie Raudonąjį Žirgą, aukštą postą užimantį švedų ar 
galbūt skandinavų politiką, dirbantį KGB. 

Gulbergas sudarė sąrašą pavardžių, susijusių su Palme. Jame 
buvo Karlas Lidbomas, Pjeras Šori, Stenas Andersonas, Marita 
Ulvskug ir dar daug kitų asmenų. Visą gyvenimą Gulbergas vis 
prisimindavo tą sąrašą ir niekada nerado atsakymo. 

Staiga Gulbergas tapo žaidėju tarp svarbių vyrukų. Jis su pagar- 
ba buvo pasveikintas išskirtiniame karininkų klube, kuriame visi 
vieni kitus pažinojo ir kur kontaktai mezgėsi per draugus ir pasiti- 
kėjimą — ne per oficialius kelius ir biurokratinį aparatą. Jis susipaži- 
no su Džeimsu Jėzumi Engltonu ir gėrė viskį ne visiems skirtame 
Londono klube su MLI-6 vadovu. Jis tapo vienu Didžiųjų. 


PROFESIJOS TRŪKUMAS BUVO tas, kad jis niekada negalėjo pa- 
pasakoti apie savo sėkmę, netgi po mirties paliktuose memuaruose. 
Ir nuolatos persekiojo baimė, kad priešas pastebės jo keliones ir pra- 
dės jį sekti — kad pats prieš savo valią atves rusus pas Zalačenką. 
Šiuo atžvilgiu Zalačenka pats sau buvo pikčiausias priešas. 
Pirmaisiais metais jis buvo apgyvendintas slaptame, skyriui pri- 
klausančiame bute. Jis neegzistavo jokiame registre ir jokiuose ofici- 
aliuose dokumentuose. Zalačenkos grupė manė, kad jie turi daugy- 
bę laiko, kol reikės planuoti jo ateitį. Tik 1978-ųjų pavasarį jis gavo 
pasą Karlo Akselio Budino pavarde ir kruopščiai sukurtą gyvenimo 
istoriją — fiktyvią, bet švediškuose įrašuose patikrinamą biografiją. 
Tada jau buvo per vėlu. Zalačenka jau buvo spėjęs ištrūkti ir 
išdulkinti tą prakeiktą kekšę Agnetą Sofiją Salander, mergautinė 
pavarde Šiolander, ir nesukdamas galvos prisistatė jai tikrąja pavar- 
de. Gulbergas manė, kad Zalačenkai ne visi namie. Jis įtarė, kad 
rusų pabėgėlis stengėsi būti demaskuotas. Lyg jam reikėtų scenos. 
Kitaip darėsi sunku paaiškinti tokį kvailą elgesį. 
Pasitaikė kekšių, girtuokliavimo periodų ir prievartos bei konf- 
liktinių incidentų su barų apsaugos darbuotojais. Tris sykius poli- 

cija buvo suėmusi Žalačenką už tai, kad vairavo girtas, ir du sykius 
dėl muštynių bare. Ir kiekvieną kartą skyrius turėjo nepastebimai 
įsikišti ir jį ištraukti bei pasirūpinti, kad dokumentai pradingtų, o 
bylos būtų pakeistos. Gulbergas paskyrė Gunarą Bjorką prižiūrė- 
toju. Bjorko darbas buvo beveik visą parą prižiūrėti pabėgėlį kaip 
vaiką. Tai pasirodė sunku, bet kitų alternatyvų nebuvo. 

Viskas galėjo baigtis gerai. Devintojo dešimtmečio pradžioje 
Zalačenka nurimo ir ėmė prisitaikyti. Bet niekada neatsisakė kek- 
šės Salander — ir dar blogiau, jis tapo Kamilos ir Lisbetos Salander 
tėvu. 

Lisbeta Salander. 

Gulbergas nepatenkintas ištarė jos vardą. 

Dar tada, kai mergaitėms buvo devyneri dešimt metų, Lisbe- 
ta Salander kėlė Gulbergui nerimą. Nereikėjo būti psichiatru, kad 
suprastų, jog ji nenormali. Gunaras Bjorkas raportavo, kad ji ne- 
klusni, arši ir agresyviai elgiasi su Žalačenka ir kad nė trupinėlio jo 
nebijo. Mergaitė retai ką nors pasakydavo, bet tūkstančiu kitų būdų 
parodydavo savo nepasitenkinimą. Ji buvo bręstanti problema, bet 
net baisiausiame košmare Gulbergas negalėjo susapnuoti, kokia ka- 
tastrofa ji taps. Labiausiai baiminosi, kad situacija Salander šeimoje 
nesibaigtų socialinio skyriaus tyrimu, nes tada dėmesys nukryptų į 
Žalačenką. Keletą kartų ragino Zalačenką, kad šis nutrauktų ryšius 
su šeima ir pradingtų iš jų gyvenimo. Tas pažadėdavo, bet niekada 
pažado netesėdavo. Jis turėjo kitų kekšių. Apsčiai jų turėjo. Bet po 
kelių mėnesių visada grįždavo pas Agnetą Sofiją Salander. 

Prakeiktas Zalačenka. Šnipas, leidžiantis pimpalui valdyti jaus- 
mus, savaime suprantama, nebuvo geras šnipas. Bet Zalačenkai 
tarsi negaliojo įprastos taisyklės, ar jis bent manė, kad taisyklės jam 
netaikomos. Jei bent būtų sugebėjęs naudotis kekše neprimušdamas 
jos kiekvieną kartą, tai būtų viena, bet Žalačenka nuolat smurtau- 
davo prieš savo moterį. Atrodė, kad jam tai netgi tapdavo smagiu 
iššūkiu savo prižiūrėtojams iš grupės — sumušdavo ją vien tam, kad 
juos suerzintų ir priverstų prakaituoti. 

Kad Zalačenka buvo trenktas bjaurybė, Gulbergas neturėjo jo- 
kių abejonių, bet šioje situacijoje jis negalėjo rinktis - pabėgusių 
GRU agentų daugiau neatsirado. Jis turėjo vieną vienintelį pabėgė- 
l;, kuris dar ir žinojo apie savo svarbą. 

Gulbergas atsiduso. Zalačenkos grupė ėmėsi tvarkdarių vaid- 
mens. Šito nepaneigsi. Zalačenka žinojo, kad gali elgtis kaip pa- 
norėjęs, o jie klusniai sutvarkys jo problemas. Kalbant apie Agnetą 
Sofiją Salander, jis šitas galimybes išnaudodavo peržengdamas vi- 
sas ribas. 

Bloga lemiančių ženklų netrūko. Kai Lisbetai Salander ką tik 
buvo suėję dvylika metų, ji sužalojo Zalačenką peiliu. Žaizdos ne- 
buvo rimtos, bet jis buvo nuvežtas į Šv. Jorano ligoninę, ir Zalačen- 
kos grupei teko gerokai paplušėti, kad viską užglaistytų. Tą kartą 
Gulbergas LABAI RIMTAI pakalbėjo su Zalačenka. Jis aiškiai 
išdėstė, kad šis niekada negalės susitikti su Salander šeima, ir Za- 
lačenka prisiekė. Pažado laikėsi daugiau nei pusmetį, iki kol grįžo 
namo pas Agnetą Sofiją Salander ir taip stipriai ją sumušė, kad ši 
atsidūrė slaugos namuose visam gyvenimui. 

Gulbergas niekada negalėjo įsivaizduoti, kad Lisbeta Salan- 
der buvo žudyti trokštanti psichopatė, kuri pasigamins bombą. Tą 
dieną užvirė grynas chaosas. Tyrimų labirintas tapo miražu ir visa 
operacija „Zalačenka“ — visas skyrius - pakibo ant plauko. Jei Lis- 
beta Salander būtų prabilusi, Žalačenka būtų buvęs demaskuotas. 
Jei Žalačenka būtų demaskuotas, tai būtų kilęs pavojus, kad dau- 
gybė per praėjusius penkiolika metų vykdytų operacijų Europoje 
būtų žlugusios, o skyriuje būtų atliktas viešas tyrimas. To reikėjo 
išvengti bet kokia kaina. 

Gulbergas nerimavo. Po viešo tyrimo ano slapto žvalgybos biu- 
ro demaskavimas atrodytų kaip muilo opera. Jei būtų atverti sky- 
riaus archyvai, būtų atskleista daugybė atvejų, ne visai atitinkančių 
konstituciją, ką jau kalbėti apie ilgametį Palmės ir kitų žymių so- 
cialdemokratų sekimą. Tai buvo opus reikalas praėjus vos keleriems 
metams po Palmės nužudymo. Viskas būtų baigęsi kriminalinė 
byla Gulbergui bei keliems kitiems skyriaus darbuotojams. Dar 

blogiau — bepročiai žurnalistai be menkiausių dvejonių sukurtų 
teoriją, kad skyrius kaltas dėl Palmės nužudymo, ir tai savo ruožtu 
nuvestų į tolesnį demaskavimų ir kaltinimų labirintą. Blogiausia 
buvo tai, kad saugumo policijos administracija buvo tiek pasikei- 
tusi, kad netgi aukščiausias augumo policijos vadovas nežinojo apie 
skyriaus egzistavimą. Visi ryšiai su saugumo policija tais metais li- 
ko ant naujojo administracijos direktoriaus pavaduotojo stalo, o šis 
jau dešimt metų buvo nuolatinis skyriaus darbuotojas. 


TARP ZALACENKOS GRUPĖS darbuotojų tvyrojo panika ir ne- 
rimas. Iš tikrųjų būtent Gunaras Bjorkas sugalvojo išeitį - pakviesti 
psichiatrą Peterį Teleburianą. 

Teleburianas buvo įtrauktas į saugumo policijos kontržvalgybos 
skyrių visai kitu reikalu — dirbo kontržvalgybos konsultantu, tik- 
rindamas įtarimų keliantį pramonės šnipą. Sudėtingu tyrimo lai- 
kotarpiu iškilo reikalas patikrinti, kaip tas asmuo elgtųsi stresinėje 
situacijoje. Teleburianas buvo jaunas, daug žadantis psichiatras, ne- 
kalbantis nesąmonių, bet duodantis konkrečių ir tvirtų patarimų. 
Tie patarimai lėmė, kad saugumo policija neleido įvykti savižudy- 
bei, o įtarimų kėlęs šnipas buvo paverstas dvigubu agentu ir siuntė 
dezinformaciją savo užsakovams. 

Po Salander atakos prieš Zalačenką Bjorkas atsargiai prijungė 
Teleburianą prie skyriaus kaip ypatingą konsultantą. Dabar jo rei- 
kėjo labiau nei kada nors anksčiau. 

Problemos sprendimas buvo paprastas. Karlas Akselis Budinas 
galėjo dingti reabilitacijos įstaigoje. Agneta Sofija Salander liko 
ilgalaikės slaugos namuose nepagydomai sužalota galva. Visi po- 
licijos tyrimai buvo surinkti saugumo policijoje ir kanceliarijos di- 
rektoriaus pavaduotojo perduoti skyriui. 

Peteris Teleburianas buvo neseniai tapęs vyriausiojo gydytojo 
pavaduotoju Upsalos Šv. Stepono vaikų psichiatrijos klinikoje. Rei- 
kėjo tik tinkamo psichiatrinio tyrimo, kurį Bjorkas ir Ieleburianas 
parašė kartu, paskui sekė trumpas bei neginčytinas apylinkės teis- 
mo nuosprendis. Svarbiausia, kaip viską pateiksi. Konstitucija su 

tuo neturėjo nieko bendra. Nepaisant visko, tai buvo susiję su šalies 
saugumu. Žmonės turi suprasti. 

Kad Lisbeta Salander psichiškai neįgali - buvo akivaizdu. Keleri 
metai uždaroje psichiatrijos įstaigoje tikrai tik į naudą. Gulbergas 
palinksėjo ir davė sutikimą operacijai. 


VISI DĖLIONĖS GABALIUKAI atsidūrė savo vietose, ir tai at- 
sitiko tada, kai Zalačenkos grupė buvo bepradedanti irti. Sovietų 
Sąjunga liovėsi egzistavusi, ir Žalačenkos didybės laikas aiškiai 
liko praeityje. Jo, kaip vertingo šaltinio, galiojimo laikas jau seno- 
kai buvo pasibaigęs. 

Zalačenkos grupė išrūpino jam dosnią išeitinę išmoką iš vieno 
saugumo policijos fondo. Suteikė jam geriausią įmanomą reabilita- 
cinį gydymą ir su palengvėjimo atodūsiu po pusmečio nuvežė Karlą 
Akselį Budiną į Arlandos oro uostą ir įteikė jam bilietą viena krypti- 
mi-; Ispaniją. Aiškiai leido jam suprasti, kad nuo tos akimirkos Za- 
lačenkos ir skyriaus keliai išsiskirs. Tai buvo vienas paskutinių Gul- 
bergo pavedimų. Po savaitės jis dėl amžiaus išėjo į pensiją ir perleido 
savo sostą įpėdiniui Fredrikui Klintonui. Gulbergą kartais samdy- 
davo tik konsultantu ir patarėju opiais klausimais. Jis liko Stokholme 
dar trejus metus ir beveik kasdien darbavosi skyriuje, bet užduočių 
mažėjo, tad palengva jis pasitraukė. Grįžo į gimtąjį Laholmo miestą 
ir dalį užsakymų atlikdavo namuose. Pirmaisiais metais reguliariai 
keliaudavo į Stokholmą, bet ir tos kelionės darėsi vis retesnės. 

Jis liovėsi galvojęs apie Zalačenką. Iki pat to ryto, kai pabudęs 
per visas žinias išvydo trimis žmogžudystėmis įtariamą Zalačenkos 
dukterį. | 

Gulbergas sutrikęs sekė naujienų reportažus. Jis puikiai suprato, 
jog neatsitiktinai Bjurmanas tapo Salander globėju, bet negalėjo 
įžvelgti tiesioginio pavojaus, kad senoji Zalačenkos istorija galė- 
tų iškilti į paviršių. Salander buvo protiškai neįgali. Jo nestebino, 
kad ji surengė žudynes. Tačiau jis net nepagalvojo, kad Zalačenka 
galėtų būti susijęs su ta istorija. Kol įsijungė rytines žinias ir išgir- 

do apie įvykius Gosebergoje. Tada Gulbergas pradėjo skambinti 
reikalingiems asmenims ir galiausiai nusipirko traukinio bilietą į 
Stokholmą. 

Skyrius susidūrė su didžiausia krize nuo pat įsikūrimo dienos. 


Iškilo grėsmė, kad viskas žlugs. 


ZALAČENKA SUNKIAI NUĖJO į tualetą ir nusišlapino. Nuo 
tada, kai Salgrenskos ligoninė davė ramentus, jis galėjo judėti. 
Sekmadienį ir pirmadienį paskyrė trumpoms treniruotėms. Vis dar 
velniškai skaudėjo žandikaulį, pajėgė valgyti tik skystą maistą, bet 
dabar jau galėjo atsikelti ir nuslinkti nedidelius atstumus. 

Ramentai jam nebuvo naujiena — beveik penkiolika metų išgy- 
venta su protezu. Jis treniravosi judėti be garso ir palatoje vaikš- 
tinėjo pirmyn atgal. Kaskart dešinei pėdai palietus grindis, koją 
nusmelkdavo aštrus skausmas. 

Jis sukando dantis. Galvojo apie tai, kad Lisbeta Salander yra 
palatoje visai šalia. Jis užtruko visą dieną, kol išsiaiškino, kad ji yra 
už antrų durų nuo jo palatos. 

Antrą valandą nakties, praėjus dešimčiai minučių nuo pasku- 
tinio budinčios slaugytojos apsilankymo, visur buvo tylu ir ramu. 
ZŽalačenka sunkiai pasikėlė ir apgraibomis susirado ramentus. Pri- 
ėjo prie durų ir pasiklausė, bet nieko neišgirdo. Pravėręs jas išėjo į 
koridorių. Išgirdo tyliai grojančią muziką slaugytojų kabinete. Nu- 
sigavo iki išėjimo koridoriaus gale, pravėrė duris ir apsidairė laip- 
tinėje. Ten buvo liftai. Grįžo atgal. Praeidamas Lisbetos Salander 
palatą jis sustojo ir pusę minutės pailsėjo atsirėmęs į ramentus. 


SLAUGYTOJA TĄ NAKTĮ uždarė jos palatos duris. Lisbeta Sa- 

lander pramerkė akis išgirdusi tylų krebždėjimą koridoriuje. Neaiš- 

kus garsas, lyg kažkas atsargiai tempė kažką koridoriumi. Minu- 

tėlei viskas nutilo, ir ji ėmė svarstyti, gal jai tik pasirodė. Po pusės 

minutės vėl išgirdo tą garsą. Jis tolo. Lisbeta pasijuto nejaukiai. 
Kažkur ten yra Zalačenka. 

Jautėsi prikaustyta prie lovos. Po kaklo įtvaru niežėjo. Staiga 
labai panoro atsikelti. Po truputį pavyko atsisėsti lovoje. Maždaug 
tik tiek ir sugebėjo. Ji vėl susmuko ir nuleido galvą ant pagalvės. 

Po valandėlės apčiupinėjo kaklo įtvarą ir rado jį užsegančias sa- 
gas. Atsegė įtvarą ir paleido jį ant grindų. Tuoj pat pasidarė leng- 
viau kvėpuoti. 

Lisbeta troško turėti ginklą arba pakankamai jėgų atsikelti, kad 
pribaigtų jį visiems laikams. 

Galiausiai ji pasikėlė ant alkūnių. Uždegė naktinę lempą ir 
apsidairė.palatoje. Nematė nieko, ką būtų galima panaudoti kaip 
ginklą. Tada žvilgsnis užkliuvo už slaugytojos stalo prie sienos, 
už trijų metrų nuo lovos. Ji pastebėjo, kad kažkas ant stalo paliko 
pieštuką. 

Palaukė, kol ateis budinti slaugytoja; atrodė, kad tą naktį ji 
lankysis kas pusvalandį. Lisbeta pamanė, kad gydytojai bus nu- 
sprendę, jog nereikia lankyti jos dažniau, nes būklė, matyt, pagerė- 
jo palyginti su savaitgaliu, kai slaugytojos ateidavo kas penkiolika 
minučių ar dažniau. Pati nejautė jokio žymaus skirtumo. 

Likusi viena ji sukaupė jėgas, atsisėdo ir permetė kojas per lovos 
kraštą. Prie jos buvo pritvirtinti elektrodai, registruojantys pulsą 
ir kvėpavimą, bet laidai netrukdė pasiekti pieštuko. Ji atsargiai at- 
sistojo ir staiga susvyravo, visiškai nejausdama pusiausvyros. Se- 
kundėlę atrodė, kad nualps, bet pasirėmė į lovą ir sutelkė žvilgsnį 
į stalą. Svyruodama žengė tris žingsnius, ištiesė ranką ir pasiekė 
pieštuką. 

Grįžusi į lovą pasijuto visiškai išsekusi. 

Po valandėlės ji pajėgė užsitraukti antklodę. Laikė pieštuką ir 
lietė jo galiuką. Visai paprastas medinis pieštukas. Ką tik padrož- 
tas, aštrus kaip yla. Visai pakenčiamai gali atstoti duriamąjį ginklą 
į veidą ar akį. 

Pasidėjo pieštuką lengvai pasiekiamoje vietoje prie šlaunies ir 
užmigo. 


6 SKYRIUS 


PIRMABIENIS, BALANBŽIO 11 


PIRMADIENIO RYTĄ Mikaelis atsikėlė tuoj po devintos ir pa- 
skambino Malinai Erikson, kuri buvo ką tik atvykusi į „Millen- 
nium“ redakciją. 

— Labas, vyriausioji redaktore, - pasisveikino jis. 

— Aš šokiruota, kad Erikos nebėra, ir jog visi nori, kad būčiau 
vyriausiąja redaktore. 

— Tikrai? 

— Jos nebėra. Rašomojo stalo stalčiai tušti. 

— Tada gal būtų ne pro šalį, jei šiandien persikraustytum į jos 
kabinetą. 

— Nežinau, kaip elgtis. Jaučiuosi labai nejaukiai. 

— Nereikėtų. Visi sutinka, kad šioje situacijoje tavo kandidatū- 
ra — geriausias pasirinkimas. Be to, visada gali kreiptis į mane ir 
Kristerį. 

— Ačiū už pasitikėjimą. 

— Nėra už ką, - burbtelėjo Mikaelis. - Darbuokis kaip įpratusi. 
Artimiausiu metu išspręsime visus klausimus. 

— Gerai. Kuo galiu padėti? 

Jis paaiškino, kad ketina likti namuose ir visą dieną rašyti. Mali- 
na staiga suvokė, kad jis dabar informuoja ją apie savo dienotvarkę, 
kaip anksčiau, matyt, pranešdavo Erikai Berger. Galbūt Mikaelis 
tikisi jos komentarų. O gal ji pati laukia jo komentarų? 

— Ar turi mums kokių nurodymų? 

— Ne. Atvirkščiai, paskambink, jei turėsi man kokių nurodymų. 
Aš dirbu su Salander istorija, visiems kitiems laikraščio reikalams 


vadovauji tu ir priimi sprendimus. Aš tave palaikau. 


— Np 

— Ojei nuspręsiu klaidingai? 

— Jei ką pamatysiu ar išgirsiu, pranešiu tau. Bet tai nutiks tik 
ypatingu atveju. Juk nebūna visiškai teisingo ar klaidingo sprendi- 
mo. Tu rasi savą problemos sprendimą, kuris ir neturi būti toks pat, 
kokį sugalvotų Erika Berger. Jei spręsčiau aš, tai būtų jau trečias 
variantas. Bet dabar svarbiausi tavo sprendimai. 

— Gerai. 

— Gera vadovė aptartų klausimus su kitais, pirmiausia su Henriu 
ir Kristeriu, paskui su manimi, o galiausiai sudėtingiausias proble- 
mas spręsime redakcijos susirinkime. 

— Padarysiu viską, ką galėsiu. 

— Puiku. 

Mikaelis atsisėdo svetainėje ant sofos su savo Book ir be pertrau- 
kų dirbo visą pirmadienį. Baigiantis dienai turėjo dviejų straipsnių 
juodraščius, iš viso dvidešimt vieną puslapį. Tai buvo istorija apie 
bendradarbio Dago Svensono ir jo draugės Mijos Bergman nužu- 
dymą. Autorius išdėstė, kuo jie užsiėmė iki mirties, kodėl buvo nu- 
šauti ir kas jų žudikas. Mikaelis paskaičiavo, kad teks parašyti dar 
apie keturiasdešimt puslapių teksto jų žurnalo teminiam vasaros 
numeriui. Ir dar reikėjo nuspręsti, kaip aprašyti Lisbetą Salander 
neatskleidžiant jos asmeninio gyvenimo. Mikaelis žinojo tokių da- 
lykų, kokių ji nė už ką nenorėtų paviešinti. 


EVERTAS GULBERGAS kavinėje valgė pirmadienio pusryčius: 
tik viena duonos riekė ir puodelis juodos kavos. Paskui nuvažiavo 
taksi į Artilerijos gatvę Estermalme. 9 val. 15 min. jis paspaudė 
skambutį, prisistatė ir tuoj pat buvo įleistas vidun. Liftu pakilo į 
šeštą aukštą, kur jį pasitiko penkiasdešimt ketverių metų Birgeris 
Vadenšė — naujasis skyriaus vadovas. 

Vadenšė buvo vienas jauniausių skyriaus naujokų tuo metu, kai 
Gulbergas išėjo į pensiją. Gulbergas nebuvo įsitikinęs, ar perprato 
šį vyrą. 

Būtų gerai, kad skyriuje tebedirbtų ryžtingasis Fredrikas Klin- 
tonas, kuris perėmė vadovavimą po Gulbergo ir išdirbo skyriaus 

viršininku iki 2002-ųjų, kai dėl diabeto ir kraujotakos problemų 
buvo priverstas išeiti į pensiją. Gulbergas nespėjo išsiaiškinti iki 
galo, iš kokio molio buvo nulipdytas Vadenšė. 

— Labas, Evertai, - pasisveikino Vadenšė ir paspaudė savo buvu- 
sio viršininko ranką. — Puiku, kad radai laiko užsukti. 

— Nieko neturiu tiek daug kaip laiko, - atsiliepė Gulbergas. 

- Žinai, kaip būna. Mums nesiseka palaikyti ryšio su buvusiais 
bendražygiais. 

Evertas Gulbergas nekreipė dėmesio šią pastabą. Jis pasuko į 
kairę, įžengė į savo senąjį kabinetą ir prisėdo prie apskrito pasitari- 
mų stalo šalia lango. Vadenšė (turbūt jis) ant sienų pakabino Šagalo 
ir Mondriano reprodukcijų. Kažkada Gulbergas buvo pasikabinęs 
istorinių laivų Kronan ir Vasa brėžinius. Jis visada svajojo apie jūrą, 
juk iš tikrųjų buvo jūrų karininkas, nors karinėje jūrų tarnyboje 
praleido vos kelis mėnesius. Dabar kabinete atsirado kompiuterių. 
Šiaip viskas atrodė beveik taip pat kaip prieš jam išeinant į pensiją. 
Vadenšė atnešė kavos. 

— Kiti tuoj ateis, — pasakė jis. - Pamaniau, kad pirma galėtume 
pasikalbėti mudu. 

— Kiek Žmonių tebedirba skyriuje nuo mano laikų? 

— Be manęs, čia, biure, liko tik Otas Halbergas ir Georgas Nys- 
triomas. Halbergas šiemet išeina į pensiją, o Nystriomui sukanka 
šešiasdešimt metų. Šiaip daugiausia nauji darbuotojai. Gali būti, 
kad kelis jų jau esi sutikęs anksčiau. 

— Kiek žmonių dirba skyriuje? 

— Mes truputį perorganizavome. 

— Tikrai? 

— Dabar visu etatu dirba septyni žmonės. Taigi, darbuotojų ma- 
žiau. Bet iš viso skyrius turi trisdešimt vieną darbuotoją saugumo 
policijoje. Dauguma jų niekada čia neatvyksta, jie dirba savo įprastą 
darbą, o mums talkina vakarais, niekam nematant. 

— Trisdešimt vienas darbuotojas. 

- Plius septyni. Iš tikrųjų tą sistemą sukūrei tu. Mes ją tik pato- 
bulinome ir dabar kalbame apie vidinę ir išorinę organizaciją. Kai 

priimame naują darbuotoją, jis gauna trumpas atostogas ir lanko 
mūsų mokyklą. Tuo rūpinasi Halbergas. Pagrindiniai mokymai 
trunka šešias savaites. Jie vyksta Jūros laivyno akademijoje. Paskui 
šie darbuotojai grįžta į savo tarnybą saugumo policijoje, tačiau nuo 
to laiko jau dirba mums. 

— Aha. 

— Sistema tikrai tobula. Dauguma darbuotojų nieko nenutuo- 
kia vienas apie kitą. O čia, skyriuje, mes daugiausia dirbame su jų 
pateikta informacija. Galioja tos pačios taisyklės kaip tavo laikais. 
Organizacija be išsišakojusios hierarchijos. 

— Operatyvinė grupė? 

Vadenšė suraukė antakius. Gulbergo laikais skyrius turėjo ne- 
didelę operatyvinę grupę iš keturių asmenų, pavaldžių gudriajam 
Hansui fon Rotingeriui. 

— Na, jos kaip ir nebėra. Juk Rotingeris mirė prieš penkerius me- 
tus. Mes turime jauną talentą, kuris dalį darbo atlieka nurodytoje 
vietoje. Bet paprastai pasitelkiame ką nors iš išorinės organizaci- 
jos, jei to prireikia. Be to, viskas tapo techniškai daug sudėtingiau, 
pavyzdžiui, suorganizuoti telefono pasiklausymą arba įeiti į butą. 
Dabar visur pilna signalizacijos sistemų ir kitokių trukdžių. 

Gulbergas linktelėjo. 

— O koks biudžetas? — pasidomėjo jis. 

— Iš viso per metus turime daugiau nei vienuolika milijonų. 
Trečdalis skiriama atlyginimams, trečdalis mokymams ir trečdalis 
veiklai. 

— Taigi, biudžetas sumažėjo? 

— Truputį. Bet turime mažiau darbuotojų, vadinasi, veiklos fi- 
nansavimas iš tikrųjų padidėjo. 

— Suprantu. Papasakok, kokie mūsų santykiai su saugumo po- 
licija. 

Vadenšė papurtė galvą. 

— Administracijos ir biudžeto direktoriai priklauso mums. Na, 
formaliai administracijos direktorius yra vienintelis, žinantis apie 

mūsų veiklą. Mes taip įslaptinti, kad beveik neegzistuojame. Iš tik- 
rųjų apie mus žino keletas pavaduotojų. Jie stengiasi, kad niekas 
daugiau apie mus nesužinotų. 

— Suprantu. Vadinasi, iškilus problemai, dabartinė saugumo po- 
Hicijos administracija būtų nemaloniai nustebinta. Kaip reikalai su 
krašto apsaugos administracija ir vyriausybe? 

— Krašto apsaugos vadovybės nusikratėme prieš beveik dešimtį 
metų. O vyriausybės ateina ir išeina. 

— Taigi, jei kiltų neramumų, liktume visiškai vieni? 

Vadenšė linktelėjo. 

— Taip, tai trūkumas. Bet ir pranašumas akivaizdus. Mūsų darbo 
pobūdis taip pat pasikeitė. Europoje po Sovietų Sąjungos žlugimo 
egzistuoja nauja politinė padėtis. Mūsų darbas vis mažiau susijęs 
su šnipų identifikavimu. Dabar aktualesnis terorizmas, o svarbiau- 
sia mūsų darbo dalis — įvertinti politinį asmens tinkamumą, ypač 
svarbioms pareigoms. 

— Juk tai visada ir buvo svarbiausia. 

Kažkas pasibeldė į duris. Įėjo gražiai apsirengęs šešiasdešimties 
metų vyriškis ir jaunesnis vyras su džinsais ir švarku. 

— Sveiki, vaikinai. Čia - Junas Sandbergas. Jis dirba ketvirtus 
metus, atsakingas už operatyvinę veiklą. Apie jį ir pasakojau. O 
čia - Georgas Nystriomas. Jūs esate susitikę anksčiau. 

— Labas, Georgai, - pasisveikino Gulbergas. 

Jie paspaudė rankas. Tada Gulbergas kreipėsi į Juną Sandbergą. 

— O iš kur tu? — pasidomėjo Gulbergas, apžiūrinėdamas Sand- 
bergą. 

— Dabar iš Geteborgo. Buvau pas jį. 

— Pas Zalačenką... - patikslino Gulbergas. 

Sandbergas linktelėjo. 


— Prisėskite, ponai, - pasiūlė Vadenšė. 


— BJORKAS, - TARE GULBERGAS ir susiraukė, kai Vadenšė pri- 
sidegė cigarilę. Jis buvo nusivilkęs švarką ir sėdėjo ant kėdės atsi- 

lošęs į atkaltę. Vadenšė žvilgtelėjo į Gulbergą ir pagalvojo, kad šis 
neįtikėtinai sulysęs. 

— Penktadienį jis buvo suimtas už naudojimąsi prostitučių pas- 
laugomis, — pranešė Georgas Nystriomas. — Kaltinimai jam dar 
nepateikti, bet iš esmės jis prisipažino ir parsliūkino namo su pa- 
brukta uodega. Jis gyvena Smodalarėje, kol nedirba dėl sveikatos. 
Žiniasklaida to dar nesuuodė. 

— Bjorkas kažkada garsėjo kaip vienas pačių geriausiųjų skyriu- 
je, - priminė Gulbergas. - Jis buvo pagrindinis asmuo Zalačenkos 

— Na, jis vienas iš nedaugelio darbuotojų, kurie paliko skyrių ir 
grįžo prie įprastos savo veiklos. Juk jau ir tavo laikais jis vis kaita- 
liojo vietas. 

— Taip, jam reikėjo truputį pailsėti ir praplėsti akiratį. Jis nedirbo 
skyriui dvejus metus devintajame dešimtmetyje, kai tapo žvalgybos 
atašė. Iki to kaip pamišęs knaisiojosi su Zalačenkos byla beveik 
ištisomis paromis nuo 1976-ųjų, aš nusprendžiau, kad jam tikrai 
reikia pertraukos. Jo nebuvo nuo 1985-ųjų iki 1987 metų. Vėliau vėl 
sugrįžo. 

— Na, galima sakyti, kad darbą skyriuje jis baigė 1994-aisiais, o 
tada vėl ėmė dirbti pagrindinėje saugumo policijos organizacijoje. 
1996-aisiais tapo užsieniečių reikalų skyriaus direktoriaus pavaduo- 
toju ir atsidūrė sudėtingoje situacijoje, kai iš tikrųjų turėjo labai 
daug laiko skirti savo įprastiems darbams pagal pareigas. Žinoma, 
jis visą laiką palaikė ryšį su skyriumi, ir aš taip pat galiu teigti, kad 
mes reguliariai bendraudavome maždaug kartą per mėnesį iki pat 
pastarųjų dienų. 

— Taigi, jis serga. 

— Nieko rimta, bet labai skauda. Jam stuburo disko išvarža. Pas- 
taruosius metus skausmai vis kartojosi. Prieš dvejus metus nedirbo 
dėl ligos keturis mėnesius. Paskui vėl pasijuto blogai pernai rugp- 
jūtį. Pradėti darbą turėjo sausio pirmąją, bet nedarbingumas buvo 
pratęstas, ir dabar jis laukia operacijos. 

— O atostogas dėl ligos praleidžia lakstydamas pas kekšes, - įsi- 
terpė Gulbergas. 

— Taip, juk jis nevedęs ir pas kekšes nuolatos lankosi jau daug 
metų, jei gerai supratau, — prabilo Junas Sandbergas, iki tol ty- 
liai sėdėjęs beveik pusvalandį. — Aš perskaičiau Dago Svensono 
medžiagą. 

— Aha. Bet ar kuris nors gali paaiškinti, kas iš tikrųjų nutiko? 

— Mūsų supratimu, būtent Bjorkas paleido suktis šitą karuselę. 
Tai vienintelis būdas paaiškinti, kaip 1991-ųjų ataskaita atsidūrė 
advokato Bjurmano rankose. 

— Jis taip pat laksto pas kekšes? — pasidomėjo Gulbergas. 

— Kiek žinome, ne. Bet kuriuo atveju, jis neminimas Dago Sven- 
sono surinktoje medžiagoje. - Tačiau jis juk buvo Lisbetos Salander 
globėjas. 

Vadenšė atsiduso. 

— Galima sakyti, tai mano klaida. Tu ir Bjorkas pasirūpinote, 
kad Lisbeta Salander 1991-aisiais būtų uždaryta į psichiatrijos li- 
goninę. Mes tikėjomės, kad ji ten pasiliks žymiai ilgiau. Tačiau jai 
paskyrė gerą globėją, advokatą Holger; Palmgreną, kuriam pavyko 
ją ištraukti. Mergina buvo apgyvendinta globėjų šeimoje. Tada jau 
buvai išėjęs į pensiją. 

— Kas įvyko vėliau? 

— Mes ją stebėjome. Jos sesuo, Kamila Salander, netrukus buvo 
apgyvendinta globėjų šeimoje Upsaloje. Kai joms suėjo po septy- 
niolika metų, Lisbeta Salander staiga pradėjo knaisiotis po savo 
praeitį. Ji ieškojo Zalačenkos ir peržiūrėjo kiekvieną viešą įrašą, 
kokį tik pavyko surasti. Kažkokiu mums nežinomu būdu gavo in- 
formacijos, kad jos sesuo žino, kur yra Zalačenka. 

— Ar tai tiesa? 

Vadenšė gūžtelėjo pečiais. 

— Jei atvirai, tai nė nenutuokiu. Seserys nebuvo susitikusios ke- 
letą metų, kai Lisbeta Salander susirado seserį ir pabandė ją įtikinti 
papasakoti, ką žino. Pokalbis virto audringu ginču ir baisiomis se- 

- Štai kaip? 

— Tais mėnesiais mes atidžiai stebėjome Lisbetą. Taip pat infor- 
mavome Kamilą Salander, kad jos sesuo yra arši ir psichiškai ne- 
sveika. Būtent ji paskambino mums po netikėto Lisbetos apsilan- 
kymo. Mes ėmėme stebėti Lisbetą dar atidžiau. 

— Taigi, Kamila buvo tavo informatorė? 

— Kamila Salander mirtinai bijojo savo sesers. Lisbeta Salander 
atkreipė į save dėmes; ir kitose vietose. Ji kelissyk susikivirčijo su 
socialinės tarnybos darbuotojais. Mes nusprendėme, kad ji vis dar 
kelia grėsmę Zalačenkos anonimiškumui. Tada įvyko incidentas 
metro. 

— Ji užpuolė pedofilą... 

— Būtent. Ji akivaizdžiai buvo linkusi į smurtą ir psichiškai nesta- 
bili. Pamanėme, kad visiems bus ramiau, jei ji vėl pradings kokiuo- 
se nors slaugos namuose, ir pasinaudojome šia proga. Šio reikalo 
ėmėsi Fredrikas Klintonas ir fon Rotingeris. Jie vėl pasamdė Pete- 
rį Teleburianą ir apylinkės teisme per patikėtinį stengėsi iškovoti, 
kad Salander vėl būtų uždaryta slaugos įstaigoje. Salander atstovas 
buvo Holgeris Palmgrenas ir, nepaisant visko, teismas nusprendė jų 
naudai - Lisbeta nebuvo uždaryta. 

— Kaip į reikalą įsivėlė Bjurmanas? 

— 2002-ųjų rudenį Palmgreną ištiko insultas. Lisbetą Salander 
mes vis dar stebėjome ir ypač atkreipdavome dėmesį, kai ji atsi- 
durdavo kokiuose nors registruose. Aš pasirūpinau, kad Bjurmanas 
taptų jos naujuoju globėju. Įsidėmėk - jis net nenutuokė, kad Lisbe- 
ta yra Žalačenkos dukra. Svarbiausia, kad, jai pradėjus pliurpti apie 
Zalačenką, jis sureaguotų ir perspėtų mus. 

— Bjurmanas idiotas. Jis niekada negalėjo turėti nieko bendra su 
Zalačenka, o tuo labiau su jo dukra. — Gulbergas dėbtelėjo į Vaden- 
šę. —- Tai buvo rimta klaida. 

— Žinau, — pripažino Vadenšė. - Bet tada atrodė visiškai teisin- 
ga, ir aš net nesapnavau, kad viskas taip pasisuks... 

— Kur dabar yra jos sesuo Kamila Salander? 


— 124 — 


MERGINA, KURI UŽKLIUDĖ ŠIRŠIŲ LIZDĄ 


— Nežinome. Sulaukusi devyniolikos ji susipakavo daiktus ir pa- 
liko globėjų šeimą. Nuo tada nieko apie ją negirdėjome. Ji tiesiog 
dingo. 

— Gerai, o toliau? 

— Policijoje turiu šaltinį, kuris kalbėjosi su prokuroru Rikardu 
Ekstriomu, — prašneko Sandbergas. — Tyrimui vadovaujantis kri- 
minalinės policijos inspektorius Bublanskis mano, kad Bjurmanas 
išprievartavo Salander. 

Gulbergas pažvelgė į Sandbergą su neslepiama nuostaba. Tada 
susimąstęs pasitrynė smakrą. 

— Išprievartavo? 

— Bjurmanas ant pilvo turėjo tatuiruotę su tekstu: Aš esu sadistinė 
kiaulė, išgama ir žagintojas. 

Sandbergas ant stalo padėjo spalvotą nuotrauką, padarytą per 
medicininę apžiūrą. Gulbergas išplėtęs akis pažiūrinėjo į ją. 

- Čia Zalačenkos dukters darbas? 

— Kitaip sunku paaiškinti. Ji akivaizdžiai pavojinga. Salander 
stipriai sumušė tuos du chuliganus iš „Svavelšės MC“. 

— Zalačenkos dukra, - pakartojo Gulbergas ir atsisuko į Vaden- 
sė; Žinai ką, manau, turėtum ją užverbuoti. 

Vadenšė atrodė toks apstulbęs, kad Gulbergas buvo priverstas 
pridurti, jog pajuokavo. 

— Gerai. Tarkime, Bjurmanas ją išprievartavo, o ji atkeršijo. Kas 
dar? 

— Vienintelis, galintis tiksliai paaiškinti, kas nutiko, žinoma, 
yra pats Bjurmanas. Bet tai pakankamai sudėtinga, nes jis miręs. 
Jis neturėjo sužinoti, kad ji Zalačenkos dukra. To nebuvo jokiuose 
viešuose įrašuose. Bet Bjurmanas kažkaip suprato. 

— Po velnių, Vadenše, juk ji žinojo, kas jos tėvas, ir galėjo bet 
kada papasakoti Bjurmanui. 

- Žinau. Mes... Aš paprasčiausiai apie tai nepagalvojau. 

— Tai neatleistina ir nekompetentinga, - tėškė Gulbergas. 

— Suprantu. Ir daug kartų save už tai keikiau. Bet Bjurmanas 
buvo vienas iš nedaugelio, kurie žinojo apie Zalačenkos egzistavi- 

mą, ir galvojau, kad bus geriau, jei jis, o ne kas nors visai svetimas 
suuos, kad Lisbeta yra Zalačenkos dukra. Juk Salander galėjo pa- 
pasakoti bet kam. 

Gulbergas timptelėjo sau už ausies. 

— Na taip... Toliau. 

— Kitkas yra tik hipotezės, — pratarė Georgas Nystriomas ra- 
miai. - Mes spėjame, kad Bjurmanas išprievartavo Salander, o ši 
atkeršijo jam... — Jis bedė į tatuiruotę nuotraukoje. 

— Tikra tėvelio dukra, - tarė Gulbergas. Jo balse girdėjosi susi- 
žavėjimas. 

— Greičiausiai Bjurmanas kreipėsi į Zalačenką, kad šis susidoro- 
tų su savo dukra. Juk žinome, kad Zalačenka turi daugiausia prie- 
žasčių nekęsti Lisbetos Salander. Tada jis šiam reikalui pasamdė 
„Svavelšės MC“ gaują ir savo bendrą Nydermaną. 

— Bet kaip Bjurmanas rado... — Gulbergas nutilo. Atsakymas 
buvo akivaizdus. 

— Bjorkas, - įsiterpė Vadenšė. — Vienintelis paaiškinimas, kaip 
Bjurmanas galėjo rasti Zalačenką - Bjorkas suteikė informacijos. 

— Po velnių, - nusikeikė Gulbergas. 


LISBETA SALANDER JUTO augantį nepasitenkinimą ir susier- 
zinimą. Rytą atėjo dvi slaugytojos ir perklojo jos lovą. Žinoma, iš 
karto rado pieštuką. 

— Še tau, o kaip šitas čia atsirado? — nusistebėjo viena ir įsiki- 
šo pieštuką į kišenę, o Lisbeta tuo metu būtų galėjusi nužudyti ją 
žvilgsniu. 

Lisbeta vėl liko beginklė ir dar tokia bejėgė, kad neįstengė net 
žodžio ištarti. 

Visą savaitgalį ji jautėsi prastai. Siaubingai skaudėjo galvą, tad 
gavo stiprių nuskausminamųjų. Bukas peties maudimas staiga virs- 
davo tarsi peilio dūriu, kai ji neatsargiai sujudėdavo ar pasislink- 
davo. Lisbeta gulėjo ant nugaros, ant kaklo - įtvaras. Jo reikės dar 
keletą parų, kol žaizda galvoje pradės gyti. Sekmadienį ji karščiavo. 

Temperatūra pakilo iki 38,7. Daktarė Helena Endrin sakė, jog tai 
dėl infekcijos. Taigi Lisbeta nebuvo sveika, idant tai suprastų, ter- 
mometro jai tikrai nereikėjo. 

Ji ir vėl gulėjo prirakinta prie valdiškos lovos, nors šį kartą nebu- 
vo raiščių. Bet jų ir neprireikė. Ji ir taip net nepajėgė atsisėsti, tuo 
labiau kur nors išeiti. 

Pirmadienį per pietus pasirodė daktaras Andersas Junasonas. Jis 
atrodė pažįstamas. 

— Labas. Atsimeni mane? 

Ji papurtė galvą. 

— Tu buvai dar apsvaigusi, kai pažadinau po operacijos. Aš tave 
operavau. Norėjau pasiteirauti, kaip jautiesi, ar viskas gerai. 

Lisbeta Salander stebėjo jį išplėtusi akis. Juk akivaizdu, kad ji 
gerai nesijaučia. 

— Man sakė, kad naktį nusiėmei kaklo įtvarą. 

Ji linktelėjo. 

— Įtvarą uždėjome ne šiaip sau, o tam, kad stipriai nejudintum 
galvos, kol gyja žaizda. 

Jis nužvelgė tylinčią merginą. 

— Gerai, - pratarė galiausiai. - Norėjau tik aplankyti. 

Jis buvo beišeinąs, kai išgirdo jos balsą. 

— Junasonas, ar ne? 

Gydytojas atsisuko ir nustebęs nusišypsojo. 

— Teisingai. Jei prisimeni mano pavardę, tai buvai budresnė nei 
maniau. 

— Tu išėmei kulką? 

— Teisingai. 

— Gal gali pasakyti, kokia mano būklė? Man niekas nieko 
nesako. 

Jis grįžo prie lovos ir pažvelgė jai į akis. 

— Tau pasisekė. Tau šovė į galvą, bet, atrodo, jokia gyvybiškai 
svarbi sritis nebuvo pažeista. Dabar esama pavojaus, kad smegenyse 
gali prasidėti kraujavimas. Todėl norime, kad ramiai pagulėtum. 

Regis, kad dėl tavo savijautos kalta peties žaizda — ten prasidėjo 
infekcija. Jei antibiotikai nepadės, gali tekti operuoti iš naujo. Ta- 
vęs laukia skausmingas gijimo procesas. Bet, sprendžiant pagal tai, 
kaip viskas atrodo dabar, turiu vilties, kad visiškai pagysi. 

— Ar tai gali pakenkti smegenims? 

Jis padvejojo prieš linktelėdamas. 

— Taip, yra rizikos. Bet kol kas puikiai laikaisi. Problemų gali 
kilti, jei smegenyse susiformuos randas. Tada gali pasireikšti epi- 
lepsijos požymių ar išlįsti kitos ligos. Bet visa tai tik spėlionės. Kol 
kas viskas atrodo gerai. Tu sveiksti. Jei gijimo metu iškils problemų, 
mes su jomis tvarkysimės. Ar atsakymas pakankamai aiškus? 

Ji linktelėjo. 

— Kiek laiko turėsiu šitaip gulėti? 

— Tu kalbi apie ligoninę? Praeis bent pora savaičių, kol mes tave 
išrašysime. 

— Ne, aš kalbu apie tai, kada galėsiu keltis ir pradėti vaikščioti? 

- Šito aš nežinau. Priklauso nuo gijimo. Bet praeis dar bent dvi 
savaitės, kol galėsime pradėti kokią nors fizinę reabilitaciją. 

Ji kurį laiką stebėjo jį rimtu žvilgsniu. 

— Gal netyčia turi cigaretę? — pasidomėjo. 

Andersas Junasonas netikėtai nusijuokė ir papurtė galvą. 

— Deja. Ligoninėje rūkyti draudžiama. Bet galiu pasirūpinti, kad 
gautumei nikotino pleistrą ar nikotininės kramtomosios gumos. 

Trumpai pasvarsčiusi ji linktelėjo. Tada vėl pažvelgė į jį. 

— Kaip laikosi tas senas bjaurybė? 

— Kas? Tu kalbi apie... 

— Tą, kuris čia buvo atvežtas su manimi. 

— Kaip suprantu, tas žmogus nėra tavo draugas. Jis išgyvens, jau 
gali atsikelti ir vaikščioti su ramentais. Fiziškai jis sužalotas labiau 
už tave, ypač bjauri žaizda veide. Jei teisingai supratau, tu jam smo- 
gei kirviu per galvą? 

— Jis bandė mane nužudyti, - tyliai ištarė Lisbeta. 

— Skamba nekaip. Jau turiu eiti. Ar nori, kad vėl ateičiau tavęs 
aplankyti? 

Lisbeta Salander truputėlį pagalvojo. Tada linktelėjo. Kai jis už- 
darė duris, ji susimąsčiusi pažiūrėjo į lubas. Za/ačenka gavo ramen- 


tus. Štai ką girdėjau naktį. 


JUNAS SANDBERGAS, JAUNIAUSIAS susirinkime, turėjo išeiti 
užsakyti pietų. Jis parnešė japoniško sušio ir silpno alaus ir padė- 
jo viską ant pasitarimų stalo. Evertas Gulbergas pajuto nostalgijos 
bangą. Būtent šitaip nutikdavo jo laikais, kai įstrigdavo kokia nors 
operacija ir darbas vykdavo kiaurą parą. Skirtumas tikriausiai tik 
toks, kad jo laikais niekam nebūtų šovusi absurdiška mintis užsa- 
kyti pietums žalios žuvies. Jis norėjo, kad Sandbergas būtų užsakęs 
mėsos kukulių su bulvių koše ir bruknių uogiene. Bet, kita vertus, 
nesijautė alkanas ir be sąžinės priekaištų galėjo nustumti suš; į šalį. 
Jis suvalgė gabalėlį duonos ir išgėrė mineralinio vandens. 

Valgydami jie diskutavo toliau. Reikėjo apibendrinti situaciją ir 
nuspręsti, kokių priemonių imtis. Reikėjo nuspręsti kuo skubiau. 

— Aš nepažinojau Zalačenkos, - tarė Vadenšė. - Koks jis buvo? 

— Numanau, kad toks pat, kaip ir šiandien, —- atsakė Gulber- 
gas. — Neįtikėtinai protingas, beveik fotografiškai tiksliai atsimin- 
davo detales. Bet, mano nuomone, bjaurus paršas. Ir, manyčiau, 
truputį nesveiko proto. 

— Junai, tu jį vakar buvai sutikęs. Kokia tavo nuomonė? — pasi- 
domėjo Vadenšė. 

Junas Sandbergas padėjo stalo įrankius. 

— Visos kortos jo rankose. Jau perdaviau jo ultimatumą. Arba 
mes viską stebuklingai sutvarkome, arba jis sužlugdys skyrių. 

— Kaip, po velnių, jis gali manyti, kad mes stebuklingai sutvar- 
kysime tai, ką žiniasklaida jau ištyrinėjo skersai ir išilgai? — pykte- 
lėjo Georgas Nystriomas. 

— Svarbu ne tai, ką galime padaryti ir ko ne. Svarbiausia yra jo 
noras mus kontroliuoti, - pabrėžė Gulbergas. 

— Ką tu manai? Ar jam pavyks? Ar jis papasakos žurnalistams? — 


nerimo Vadenšė. 

— Sunku pasakyti. Zalačenka negrasina tuščiai, jis pasielgs taip, 
kaip jam pačiam bus geriausia. Tuo atžvilgiu jis nuspėjamas. Jei 
jam bus naudinga bendradarbiauti su žiniasklaida, jei tikėsis gauti 
amnestiją ar sušvelnintą bausmę, jis taip ir padarys. Arba jei pasijus 
išduotas ir norės atkeršyti mums. 

— Nepaisydamas pasekmių? 

— Būtent, nepaisydamas pasekmių. Jam svarbu parodyti, kad jis 
stipresnis už mus visus. 

— Net jei Zalačenka prabils, neaišku, ar juo patikės. Kad kaž- 
ką įrodytų, jie turėtų patikrinti mūsų archyvus. O šito adreso jis 
nežino. 

— Ketini rizikuoti? Tarkim, Zalačenka prabyla. Kas prabiltų 
po jo? Ką darysime, jei Bjorkas patvirtins jo istoriją? Klintonas, 
prijungtas prie dializės aparato... Kas atsitiktų, jei jis taptų re- 
ligingas ir pajustų visiems pagiežą? Pagalvok, jei jis užsimanys 
atlikti išpažintį? Patikėk manimi, jei kas nors pradės kalbėti, sky- 
riui galas. 

— Tai... ką darysim? 

Įsivyravo tyla. Pokalbį pratęsė Gulbergas. 

— Problema susideda iš kelių dalių. Pirma, mes visi suvokiame, 
kas nutiktų, jei Zalačenka prabiltų. Visa prakeikta konstitucinė 
Švedija užgriūtų mums ant galvų. Mes būtume sunaikinti. Spėju, 
kad keli skyriaus darbuotojai patektų į kalėjimą. 

— Mūsų veikla juridiškai legali, dirbame vyriausybės pavedimu. 

— Nekalbėk nesąmonių, - nutraukė Gulbergas. - Tu juk puikiai 
žinai, kad septintojo dešimtmečio viduryje iš neapibrėžtų formu- 
luočių sukurtas dokumentas šiandien yra nieko nevertas. 

— Spėju, nė vienas mūsų nenori sužinoti, kas nutiktų, jei Zala- 
čenka prabiltų, - pridūrė jis. 

Vėl pasidarė tylu. 

— Vadinasi, svarbiausia — įkalbėti Zalačenką tylėti, - galiausiai 
nusprendė Georgas Nystriomas. 

Gulbergas linktelėjo. 

— O kad įkalbėtume jį tylėti, privalome pasiūlyti jam kažką 
svarbaus. Problema ta, kad jis nenuspėjamas. Jis mielai sunaikintų 
mus vien iš pykčio. Turime pagalvoti, kaip jį suvaldyti. 

— O reikalavimai... - užsiminė Junas Sandbergas. - Kad mes vis- 
ką stebuklingai sutvarkytume, o Salander atsidurtų psichiatrinėje. 

— Su Salander galime susitvarkyti. Problema yra Zalačenka. 
Taip priėjome prie antros dalies - žalos sumažinimo. 1991-ųjų Te- 
leburiano ataskaita jau nebėra slapta ir virto potencialiai tokia pat 
didele grėsme kaip ir Zalačenka. 

Georgas Nystriomas atsikrenkštė. 

— Kai tik supratome, kad dokumentas atsidūrė policijos ran- 
kose, aš ėmiausi priemonių. Per saugumo policijos juristą Forelijų 
kreipiausi į generalinį prokurorą. Šis įsakė, kad dokumentas būtų 
paimtas iš kriminalinės policijos ir negalėtų būti platinamas ar 
kopijuojamas. 

— Kiek žino generalinis prokuroras? — pasidomėjo Gulbergas. 

— Nė trupučio. Jis veikia oficialiu saugumo policijos prašymu. 
Tai susiję su slapta medžiaga, ir jis neturi kito pasirinkimo. Jis ne- 
gali elgtis kitaip. 

— Gerai. Kas iš policijos skaitė tą ataskaitą? 

— Buvo dvi kopijos, kurias perskaitė Bublanskis, jo kolegė Sonja 
Mudig ir galiausiai ikiteisminio tyrimo inspektorius Rikardas Eks- 
triomas. Gali būti, kad dar du policininkai... - Nystriomas pavartė 
savo užrašus: — Kurtas Svensonas ir Jerkeris Holmbergas bent jau 
žino turinį. 

— Taigi keturi policininkai ir prokuroras. Ką mes žinome apie 
juos? 

— Prokuroras Ekstriomas, keturiasdešimt dvejų metų. Laiko- 
mas kylančia žvaigžde. Jis buvo tyrėjas, gavęs nemažai garsių bylų. 
Stropus. Supranta viešųjų ryšių reikšmę. Karjeristas. 

— Socialdemokratas? — pasidomėjo Gulbergas. 

— Tikriausiai. Bet neaktyvus. 

— Taigi, Bublanskis vadovauja paieškai. Mačiau jį per televizorių 
spaudos konferencijoje. 

Atrodė, kad jis nemėgsta kamerų. 

—Jam penkiasdešimt dveji, jis turi puikų nuopelnų sąrašą, bet taip 
pat ir šiurkštaus žmogaus reputaciją. Jis - žydas, tikras ortodoksas. 

— O toji moteris... Kas ji? 

— Sonja Mudig. Ištekėjusi, trisdešimt devynerių, dviejų vaikų 
mama. Karjerą padarė tikrai greitai. Kalbėjau su Peteriu Teleburia- 
nu, jis apibūdino ją kaip jausmingą. Ir jai visada kyla klausimų. 

— Aišku. 

— Kurtas Svensonas yra tvirto būdo. Trisdešimt aštuonerių. Kilęs 
iš Jengenheteno Sioderorte, buvo pastebėtas, kai prieš keletą metų 
nušovė chuliganą. Per tyrimą visiškai išteisintas. Beje, Bublanskis 
pasiuntė būtent jį sulaikyti Gunarą Bjorką. 

— Suprantu. Įsidėmėkite chuligano nušovimą. Jei iškiltų reikalas 
mesti dėmę ant Bublanskio grupės, galėsime teigti, kad Svensonas 
netinka būti policininku. Spėju, kad mes dar turime atitinkamų 
kontaktų žiniasklaidoje... O paskutinis vyras? 

— Jerkeris Holmbergas. Penkiasdešimt penkerių. Kilęs iš Nor- 
lando, yra nusikaltimo vietos tyrimo specialistas. Prieš keletą metų 
jam buvo siūlomas komisaro laipsnis ir mokymai, bet jis atsisakė. 
Turbūt gerai jaučiasi dirbdamas savo darbą. 

— Ar kas nors iš jų yra politiškai aktyvus? 

— Ne. Holmbergo tėvas aštuntajame dešimtmetyje buvo savival- 
dybės meras, jis priklausė Centro partijai. 

— Hmm. Grupė, atrodo, sukalbama. Galima spėti, kad jie labai 
susidraugavę. Ar galime kaip nors juos išskirti? 

— Yra įsivėlęs dar vienas policininkas, - pranešė Nystriomas. — 
Hansas Fastė, keturiasdešimt septynerių. Nugirdau, kad tarp Bub- 
lanskio ir Fastės yra kilę stiprių nesutarimų, tokių rimtų, kad Fastė 
net pasiėmė atleidimą nuo darbo dėl ligos. 

— K3 žinome apie jį? 

— Klausinėdamas sulaukiau įvairių reakcijų. Turi didelę darbo 
patirtį ir jokių nusižengimų. Profesionalas. Bet su juo sudėtinga 
bendrauti. Atrodo, nesutarimai su Bublanskiu kilo dėl Lisbetos 
Salander. 

— Kodėl? 

— Panašu, kad Fastę tiesiog apsėdo mintis apie lesbiečių satanis- 
čių grupuotę, apie kurią rašė laikraščiai. Jam Salander tikrai nepa- 
tinka, jos egzistavimą jis laiko asmeniniu įžeidimu. Gali būti, kad 
jis atsakingas už pusę apie ją skleidžiamų gandų. Iš buvusio kolegos 
išgirdau, kad jam apskritai sunku dirbti su moterimis. 

— Įdomu, —- burbtelėjo Gulbergas. Jis truputį pagalvojo. - Ka- 
dangi laikraščiai jau rašė apie lesbiečių grupuotę, galima toliau sek- 
ti šia linija. Lisbetai Salander tai bus tikrai ne į naudą. 

— Taigi, policininkai, perskaitę Bjorko tyrimą, yra problema. Ar 
galime kaip nors juos pašalinti? — pasiteiravo Sandbergas. 

Vadenšė prisidegė naują cigarilę. 

— Juk ikiteisminiam bylos tyrimui vadovauja Ekstriomas... 

— Bet situaciją valdo Bublanskis, - priminė Nystriomas. 

— Taip, bet jis negali prieštarauti administracijos nutarimui, — 
Vadenšė atrodė susimąstęs. Jis pažvelgė į Gulbergą. — Tu turi dau- 
giau patirties už mane, visa šita istorija turi tiek daug gijų ir atša- 
kų... Man atrodo, būtų protinga atriboti Bublanskį ir Mudig nuo 
Salander. 

— Gerai, Vadenše, — pritarė Gulbergas. - Būtent taip ir pada- 
rysime. Bublanskis yra Bjurmano ir tos poros Enšedėje nužudymo 
bylos tyrimo vadovas. Šiomis aplinkybėmis Salander nebėra svarbi. 
Dabar svarbus tas vokietis Nydermanas. Taigi, Bublanskis ir jo ko- 
manda turi sutelkti dėmesį į Nydermano medžioklę. 

— Taip. 

— Salander nebėra jų reikalas. Toliau turime Niukvarno tyrimą... 
Tos trys ankstesnės žmogžudystės. Jas galima susieti su Nyderma- 
nu. Dabar tas tyrimas yra Sioderteljėje, bet turėtų būti sujungtas į 
vieną su Bublanskio tyrimu. Tai yra, jis kurį laiką turi būti užimtas. 
Kas žino... gal jis sugaus tą Nydermaną. 

- Hmm. 

— Tasai Fastė... Ar galima jį įkalbėti grįžti į tarnybą? Jis atrodo 
tinkamas asmuo, kuris išnagrinėtų įtarimus prieš Salander. 

— Suprantu, kur tu suki, — prabilo Vadenšė. — Reikia įtikinti 
Ekstriomą, kad atskirtų tuos du reikalus. Bet tada turime būti tik- 
ri, kad galime jį kontroliuoti. 

— Tai neturėtų būti sudėtinga, — spėjo Gulbergas, dirstelėdamas 
į Nystriomą, kuris linktelėjo. 

— Aš galiu pasirūpinti Ekstriomu, - pasiūlė Nystriomas. — Spė- 
ju, jis norėtų, kad niekada nebūtų sužinojęs apie Žalačenką. Jis per- 
davė Bjorko ataskaitą, vos tik saugumo policija to pareikalavo, ir 
iškart pareiškė, kad, savaime suprantama, atkreips dėmesį į viską, 
kas gali būti svarbu šalies saugumui. 

— Ką ketini daryti? - įtariai paklausė Vadenšė. 

— Leisk man sukurti scenarijų, — atsiliepė Nystriomas. — Ma- 
nau, paprasčiausiai gražiai paaiškinsime, ką jis turi daryti, jei nori 
išvengti staigios karjeros baigties. 

— Ir trečia dalis, kuri yra kur kas rimtesnė problema, - tęsė Gul- 
bergas. — Policija ne pati sužinojo apie Bjorko tyrimą... Gavo jį iš 
vieno žurnalisto. O šiomis aplinkybėmis, kaip suprantate, žinias- 
klaida yra didžiausia problema. „Millennium“. 

Nystriomas atsivertė savo užrašų knygelę. 

— Mikaelis Bliumkvistas, — tarė jis. 

Visi prie stalo buvo girdėję Venerstriomo istoriją ir žinojo Mika- 
elio Bliumkvisto vardą. 

— Dagas Svensonas, nužudytasis žurnalistas, dirbo „Millen- 
nium“ redakcijoje. Jis rašė apie prekybą žmonėmis. Taip jis apti- 
ko Zalačenką. Nužudytą kolegą Dagą Svensoną rado Mikaelis 
Bliumkvistas. Be to, jis pažįsta Lisbetą Salander ir visą laiką tikėjo 
jos nekaltumu. 

— Kaip, po velnių, jis gali pažinoti Zalačenkos dukrą... Tai atro- 
do pernelyg didelis sutapimas. 

— Mes nemanome, kad tai yra sutapimas, - įsiterpė Vadenšė. — 
Kažkokiu būdu Salander yra visko jungtis. Negalime tiksliai paaiš- 
kinti, bet tai vienintelis variantas. 

Gulbergas sėdėjo ir tylėjo savo bloknote piešdamas apskritimus. 


Galiausiai pakėlė akis. 

— Man reikia viską apsvarstyti vienam. Einu pasivaikščioti. Su- 
sitiksime po valandos. 


GULBERGAS GRĮŽO po keturių valandų, o ne po vienos, kaip 
buvo žadėjęs. Jis pavaikščiojo vos dešimt minučių, kol pamatė kavi- 
nę, kurioje buvo siūloma daugybė keisčiausių kavos rūšių. Užsisakė 
puodelį paprastos juodos kavos ir prisėdo prie kampinio staliuko 
šalia įėjimo. Jis intensyviai mąstė, stengdamasis išanalizuoti skir- 
tingus problemos aspektus, vis pasižymėdamas raktinius Žodžius 
darbo kalendoriuje. 

Po pusantros valandos planas pradėjo aiškėti. 

Tai nebuvo tobulas planas, bet apsvarstęs visas galimybes supra- 
to, kad šitai problemai reikia drastiškų sprendimų. 

Laimei, reikalingų žmonių yra, tad viską galima sutvarkyti. Jis 
pakilo, susirado telefono būdelę ir paskambino Vadenšei. 

— Teks atidėti pasitarimą, — perspėjo jis. — Turiu atlikti vieną 
reikalą. Gal galėtume susitikti antrą valandą? 

Paskui Gulbergas nuėjo į Stureplano aikštę ir sėdo į taksi. Iš tik- 
rųjų jis negalėjo sau leisti tokios prabangos iš savo nedidelės valsty- 
bės tarnautojo pensijos, bet, kita vertus, jau sulaukė tokio amžiaus, 
kai nebuvo reikalo taupyti. Jis nurodė adresą Bromoje. 

Išlipęs iš taksi patraukė pėsčiomis pietų kryptimi, priėjo nedide- 
lį namą ir paspaudė durų skambutį. Duris atidarė keturiasdešimt- 
metė moteris. 

— Laba diena. Aš ieškau Fredriko Klintono. 

— Kaip jus pristatyti? 

— Senas kolega. 

Moteris linktelėjo ir palydėjo jį į svetainę, kur Fredrikas Klinto- 
nas lėtai kėlėsi nuo sofos. Jam buvo tik šešiasdešimt aštuoneri, bet 
atrodė žymiai vyresnis. Diabetas ir ligos, susijusios su vainikinėmis 
arterijomis, paliko savo pėdsakų. 

— Gulbergai? — nustebęs ištarė Klintonas. 

Kurį laiką jie apžiūrinėjo vienas kitą. Paskui du seni agentai ap- 
sikabino. 

— Nemaniau, kad dar tave pamatysiu, - prisipažino Klintonas. — 
Numanau, kad tave atviliojo šitai. 

Jis parodė į vakarinio laikraščio pirmąjį puslapį, kuriame buvo 
Ronaldo Nydermano nuotrauka ir antraštė Policininko žudiko ieško- 
ma Danijope. 

— Kaip laikaisi? - paklausė Gulbergas. 

— Sergu, - atsakė Klintonas. 

— Matau. 

— Jei negausiu naujo inksto, ilgai netempsiu. Turbūt taip ir bus, 
nes galimybė gauti naują inkstą labai menka. 

Gulbergas linktelėjo. 

Moteris priėjo prie kambario durų ir paklausė, ar Gulbergas ko 
nors norėtų. 

— Norėčiau kavos, ačiū, — tarė jis. Jai išėjus, jis atsisuko į Klinto- 
ną. — Kas ši moteris? 

— Mano dukra. 

Gulbergas linktelėjo. Stebėtina, kad, nepaisant daugelio metų 
glaudaus bendradarbiavimo skyriuje, beveik niekas iš kolegų ne- 
bendraudavo laisvalaikiu. Gulbergas žinojo smulkiausią kiekvieno 
bendradarbio charakterio bruožą, stiprybes ir silpnybes, bet turėjo 
tik miglotą supratimą apie jų asmeninį gyvenimą. Klintonas tik- 
riausiai buvo artimiausias Gulbergo bendradarbis dvidešimt metų. 
Jis žinojo, kad Klintonas buvo vedęs ir turėjo vaikų. Bet nežinojo 
nei dukters ar jo buvusios žmonos vardų, neturėjo supratimo, kur 
Klintonas praleisdavo atostogas. Tarsi viskas už skyriaus ribų būtų 
šventa ir neaptarinėjama. 

— Kodėl atėjai? — pasiteiravo Klintonas. 

— Gal galiu paklausti, ką manai apie Vadenšę? 

Klintonas papurtė galvą. 

— Nenoriu kištis. 

— Klausiau ne to. Tu jį pažįsti. Jis su tavimi dirbo dešimt metų. 

Klintonas vėl papurtė galvą. 


— Siandien skyriui vadovauja jis. Mano nuomonė nesvarbi. 

— Kaip jam sekasi? 

— Jis ne idiotas. 

- Bet? 

— Analitikas. Labai gabus dėlionėms. Turi nuojautą. Puikus 
administratorius, sutvarkęs biudžetą taip, kaip mums atrodė ne- 
įmanoma. 

Gulbergas linktelėjo. Svarbiausia buvo ta savybė, kurios Klinto- 
nas nepaminėjo. 

— Ar tu pasiruošęs grįžti į tarnybą? 

Klintonas pažvelgė į Gulbergą. Kurį laiką dvejojo. 

— Evertai... Aš kas antrą dieną devynias valandas praleidžiu li- 
goninėje prie dializės aparato. Negaliu lipti laiptais neuždusdamas. 
Neturiu jėgų. Visai neturiu. 

— Man tavęs reikia. Paskutinei operacijai. 

— Aš negaliu. 

— Gali. Ir gali kas antrą dieną praleisti devynias valandas ligoni- 
nėje. Gali kilti liftu, užuot lipęs laiptais. Jei reikia, galiu pasirūpin- 
ti, kad kas nors tave pirmyn ir atgal gabentų neštuvais. Man reikia 
tavo mąstymo. 

Klintonas atsiduso. 

— Pasakok, — paragino jis. 

— Mes aatsidūrėme itin komplikuotoje situacijoje, kai reikia dras- 
tiškų sprendimų. Vadenšė turi tik vieną operatyvinės grupės dar- 
buotoją — tokį pienburnį Juną Sandbergą, ir nemanau, kad Vadenšė 
sugebėtų padaryti tai, ką reikia padaryti. Galbūt jis ir gali stebuk- 
lingai sutvarkyti biudžetą, bet bijo priimti šiai operacijai svarbius 
sprendimus, bijo skirti darbuotojams neišvengiamas užduotis. 

Klintonas linktelėjo ir šyptelėjo. 

— Operacija turi vykti dviem atskirais frontais. Viena dalis susi- 
jusi su Zalačenka. Man reikia, kad jis taptų sukalbamas, ir manau, 
kad žinau, kaip turiu elgtis. Kita dalimi turi būti pasirūpinta čia, 
Stokholme, bet problema ta, kad skyriuje nėra tam tinkamo žmo- 
gaus. Man reikia, kad tu vadovautum. Paskutinė operacija. Turiu 

planą. Darbą atliks Junas Sandbergas ir Georgas Nystriomas, o tu 
vadovausi. 

— Tu nesupranti, ko prašai. 

— Aš suprantu, ko prašau. Tu turi nuspręsti, ar gali padėti, ar ne. 
Bet pasirinkimas toks: arba mes, seniai, prisijungsime ir atliksime 
savo darbą, arba po kelių savaičių skyrius nebeegzistuos. 

Klintonas pasirėmė galvą ranka. Pasvarstė dvi minutes. 

— Dėstyk savo planą, - galiausiai nutarė jis. 

Evertas Gulbergas ir Fredrikas Klintonas kalbėjosi dvi valan- 
das. 


VADENŠĖ IŠPŪTĖ AKIS, kai be trijų minučių antrą Gulbergas 
grįžo su Fredriku Klintonu. Klintonas atrodė kaip skeletas. Pana- 
šu, kad jam buvo sunku ir eiti, ir kvėpuoti, viena ranka jis rėmėsi į 
Gulbergo petį. 

— Kaip... - ištarė Vadenšė. 

— Tęskime pasitarimą, — trumpai pasiūlė Gulbergas. 

Jie vėl susirinko prie stalo Vadenšės kabinete. Klintonas tyliai 
susmuko ant jam pasiūlytos kėdės. 

— Jūs visi pažįstate Fredriką Klintoną, - prabilo Gulbergas. 

— Taip, - patvirtino Vadenšė. - Bet ką jis čia veikia? 

— Klintonas nusprendė grįžti į tarnybą. Jis vadovaus operatyvi- 
niam skyriaus padaliniui, kol baigsis dabartinė krizė. 

Gulbergas iškėlė ranką ir neleido Vadenšei net prasižioti, kai šis 
bandė protestuoti. 

— Klintonas pavargęs. Jam reikės pagalbos. Jis turi reguliariai 
lankytis ligoninėje dėl dializės. Vadenše, tu pasamdysi du asmeni- 
nius asistentus, kurie jam visur padės. Bet tegul visiems būna aišku: 
visus operatyvinius sprendimus dėl šio reikalo priims Klintonas. 

Jis nutilo ir palaukė. Niekas neprieštaravo. 

— Aš turiu planą. Manau, sėkmingai viską sutvarkysime, bet 
privalome veikti greitai, kad nepražiopsotume progos. Dabar svar- 
biausia — ar jūs, dirbantys skyriuje, esate pakankamai ryžtingi. 

Vadenšė suprato, kad Gulbergas meta iššūkį. 

— Dėstyk. 

— Pirma — dėl policijos jau nutarėme. Darysime taip, kaip sa- 
kėme: bandysime nukreipti jų dėmes; į Nydermano paieškas. Tai 
bus Georgo Nystriomo darbas. Kad ir kas nutiktų, Nydermanas 
nesvarbus. Pasirūpinsime, kad Fastė gautų užduotį tirti Salander 
bylą. 

— Tikriausiai nebus labai sudėtinga, — nusprendė Nystriomas. — 
Paprasčiausiai atsargiai užsiminsiu prokurorui Ekstriomui. 

— O jeigu jis priešinsis?.. 

— Nemanau, kad taip elgsis. Jis karjeristas ir rūpinasi tuo, kas 
naudinga jam pačiam. Jei bus sunku, pasinaudosiu kita korta. Jis 
tikrai nenorės veltis į skandalą. 

— Puiku. Antras etapas yra „Millennium“ ir Mikaelis Blium- 
kvistas. Dėl to Klintonas ir grįžo į tarnybą. Šiai problemai išspręsti 
reikia nepaprastų priemonių. 

— Tikriausiai man tai nepatiks, - spėjo Vadenšė. 

— Tikriausiai ne, bet žurnalu „Millennium“ nepavyks manipu- 
liuoti taip paprastai. Jis kelia grėsmę tik dėl vieno - Bjorko ataskai- 
tos iš 1991-ųjų metų. Iš dabartinės padėties sprendžiu, kad doku- 
mentas yra dviejose, galbūt trijose vietose. Jį rado Lisbeta Salander, 
bet kažkokiu būdu gavo ir Mikaelis Bliumkvistas. Vadinasi, Sa- 
lander ir Bliumkvistas kažkokiu būdu palaikė ryšį tuo metu, kai ji 
buvo pabėgusi. 

Klintonas iškėlė pirštą ir pirmą kartą prabilo: 

— Šis faktas kai ką pasako apie mūsų priešininko charakterį — 
Bliumkvistas nebijo rizikuoti. Prisiminkite Venerstriomo istoriją. 

Gulbergas palinksėjo. 

— Bliumkvistas perdavė Bjorko tyrimo ataskaitą savo vyriausiajai 
redaktorei Erikai Berger, kuri savo ruožtu nusiuntė ją Bublanskiui. 
Tai reiškia, kad ji taip pat perskaitė. Galime spėti, kad jie pasidarė 
atsarginę kopiją. Spėju, vieną kopiją turi Bliumkvistas ir dar viena 
yra redakcijoje. 


— 139 — 


STIEG LLARSSON 


— Labai tikėtina, kad taip ir yra, - pritarė Vadenšė. 

— „Millennium“ yra mėnesinis žurnalas, vadinasi, rytoj jis dar 
nebus išleistas. Taigi, laiko dar turime. Bet privalome atgauti abi 
kopijas. Šiuo atveju negalime veikti per generalinį prokurorą. 

— Suprantu. 

— "Taigi reikia imtis darbo: teks įsilaužti pas Bliumkvistą ir į 
„Millennium“ redakciją. Junai, ar sugebėsi tuo pasirūpinti? 

Junas Sandbergas pašnairavo į Vadenšę. 

— Evertai, turi suprasti, kad mes tokių dalykų nebedarome... — 
pradėjo Vadenšė. - Dabar kiti laikai. Mes galime įsilaužti į kom- 
piuterius, užsiimti nuotoliniu stebėjimu ir panašiais dalykais. Mes 
neturime resursų operatyvinei veiklai. 

Gulbergas palinko virš stalo. 

— Vadenše, tau teks rasti resursų operatyvinei veiklai ir velniškai 
greitai. Pasamdyk daugiau žmonių. Gali pasamdyti skustagalvių 
gaują iš jugoslavų mafijos, kad jie trenktų Bliumkvistui per galvą, 
jei to prireiks. Daryk, ką nori, bet tos dvi kopijos turi būti paimtos. 
Be jų „Millennium“ neturės jokių kitų dokumentų ir nieko negalės 
įrodyti. Jei nesugebėsi, galėsi čia sėdėti ir laukti, kol į duris pasibels 
konstitucijos apsaugos tarnyba. 

Gulbergas ir Vadenšė ilgai žiūrėjo vienas kitam į akis. 

— Aš galiu tuo pasirūpinti, - staiga pasiūlė Junas Sandbergas. 

Gulbergas šnairomis pažvelgė į jaunąjį vyrą. 

— Ar tugsitikinęs, kad pajėgsi tuo pasirūpinti? 

Sandbergas linktelėjo. 

— Puiku. Nuo dabar Klintonas yra tavo viršininkas. Klausysi jo 
įsakymų. 

Sandbergas linktelėjo. 

— Daug dėmesio reikės skirti stebėjimui. Operatyvinis skyrius 
turi būti sustiprintas, - prabilo Nystriomas. — Galiu rekomenduoti 
keletą žmonių. Yra toks vienas vaikinas išorinėje organizacijoje. Jis 
dirba saugumo policijos asmenų apsaugos skyriuje. Tai Mortenso- 
nas. Jis bebaimis ir perspektyvus. Ilgai svarsčiau, ar pasikviesti jį į 
skyrių. Netgi galvojau, kad jis galėtų tapti mano įpėdinis. 

— Skamba gerai, — tarė Gulbergas. — Klintonas nuspręs. 

— Dar vienas dalykas, — tęsė Georgas Nystriomas. — Bijau, kad 
gali būti ir trečia dokumento kopija. 

— Kur? 

- Šiandien po pietų sužinojau, kad Lisbeta Salander turi advo- 
katę - Aniką Džianini. Ji Mikaelio Bliumkvisto sesuo. 

Gulbergas linktelėjo. 

— Tu teisus. Bliumkvistas, žinoma, davė kopiją savo seseriai. Va- 
dinasi, visus tris - Berger, Bliumkvistą ir Džianini — turime kurį 
laiką itin atidžiai stebėti. 

— Nemanau, kad turėtume nerimauti dėl Berger. Šiandien išėjo 
spaudos pranešimas, kad ji tapo nauja vyriausiąja Svenska Morgon- 
Posten redaktore. Ji nebeturi reikalų su „Millennium“. 

— Gerai. Bet vis tiek ją stebėkite. O dėl „Millennium“ — reikia 
klausytis telefoninių pokalbių, turime įtaisyti pasiklausymo apara- 
tus jų namuose ir, žinoma, redakcijoje. Turime stebėti jų elektro- 
ninį paštą. Privalome žinoti, su kuo jie susitinka ir su kuo kalbasi. 
Taip pat būtina sužinoti, kaip jie ketina paviešinti tą istoriją. Bet 
pirmiausia privalome atsiimti Bjorko ataskaitą. Kitaip tariant, turi- 
me daugybę darbo. 

— Evertai, tu prašai mūsų imtis veiksmų prieš laikraščio redakci- 
ją. Tai labai pavojinga. - Vadenšės balse skambėjo abejonė. 

— Tu neturi pasirinkimo. Arba pasiraitosi rankoves, arba ateis 
laikas kažkam kitam perimti viršininko postą. 

Iššūkis kaip debesis pakibo virš stalo. 

— Manau, susitvarkysiu su „Millennium“, — pagaliau pratarė 
Junas Sandbergas. — Bet tai neišspręs pagrindinės problemos. Ką 
darysime su Zalačenka? Jei jis prabils, visos mūsų pastangos nueis 
perniek. 

Gulbergas linktelėjo. 

- Žinau. Tai mano rūpestis. Manau, turiu argumentą, kuris įti- 
kins Zalačenką laikyti liežuvį už dantų. Bet tam reikės nemažo 
pasiruošimo. Šiandien važiuosiu į Geteborgą. 

Jis nutilo ir apsidairė po kabinetą. Tada įrėmė akis į Vadenšę. 
— Kol manęs nebus, operatyvinius sprendimus priims Klinto- 
nas, - nusprendė jis. 


Kiek padelsęs Vadenšė linktelėjo. 


TIK PIRMADIENIO VAKARĄ daktarė Helena Endrin, pasitaru- 
si su savo kolega Andersu Junasonu, nutarė, kad Lisbetos Salander 
būklė jau pakankamai stabili, kad ji galėtų priimti lankytojus. Pir- 
mieji atėjo du kriminalinės policijos inspektoriai. Gydytojai jiems 
leido penkiolika minučių apklausti Lisbetą. Ji stebėjo policininkus, 
kai šie įėjo į palatą ir prisitraukė kėdes. 

— Labas. Aš esu kriminalinės policijos inspektorius Markas Er- 
landeris. Dirbu smurtinių nusikaltimų tyrimo skyriuje čia, Gete- 
borge. Čia mano kolegė Sonja Mudig iš Stokholmo policijos. 

Lisbeta Salander nepasisveikino. Tiesiog žiūrėjo į juos. Atpa- 
žino Mudig kaip vieną Bublanskio grupės farių. Erlanderis šaltai 
šyptelėjo. 

— Supratau, kad tu nelinkusi kalbėtis su valdiškų įstaigų atsto- 
vais. Todėl noriu pranešti, kad neprivalai atsakinėti. Tačiau būčiau 
dėkingas, jei bent klausytumeisi. Turime kelis reikalus, bet nedaug 
laiko, kad spėtume juos šiandien sutvarkyti. Dar turėsime progų 
pasikalbėti. 

Lisbeta Salander nieko nepasakė. 

— Pirmiausia noriu informuoti, kad tavo draugas Mikaelis 
Bliumkvistas mums pranešė, jog tau gali atstovauti advokatė Anika 
Džianini, ji yra susipažinusi su byla. Jis teigia, kad jau minėjo tau 
apie ją. Man reikia tavo patvirtinimo, kad tai tiesa, ir noriu suži- 
noti, ar pageidauji, kad advokatė Džianini atvyktų į Geteborgą tau 
padėti. 

Lisbeta Salander tylėjo. 

Anika Džianini. Mikaelio Bliumkvisto sesuo. Jis minėjo vienoje 
žinutėje. Lisbeta dar nebuvo pagalvojusi, kad jai reikės advokato. 

— Deja, privalau paprašyti tavęs atsakyti į šį klausimą. Užteks 
taip arba ne. Jei pasakysi /aip, prokuroras čia, Geteborge, kreipsis 


— 142 — 


MERGINA, KURI UŽKLIUDĖ ŠIRŠIŲ LIZDĄ 


į advokatę Džianini. Jei pasakysi me, teismas tau paskirs valstybės 
gynėją. Ką renkiesi? 

Lisbeta Salander apsvarstė pasiūlymą. Pagalvojo, kad advokato 
reikės, bet kad tai bus prakeiktojo Bliumkvisto sesuo... Įžūlus ti- 
pas. Jis tikrai būtų patenkintas. Kita vertus, nepažįstamas valstybės 
advokatas vargiai būtų geresnis variantas. Galiausiai išspaudė vie- 
nintelį Žodį: 

— Džianini. 

— Gerai. Ačiū. Turiu dar vieną klausimą. Tu neprivalai nieko 
sakyti, kol čia nėra tavo advokatės, bet šis klausimas, kiek suprantu, 
nesusijęs su tavimi ar tavo gerove. Policija dabar ieško trisdešimt 
penkerių metų Vokietijos piliečio Ronaldo Nydermano už polici- 
ninko nužudymą. 

Lisbeta kilstelėjo antakį. Tai buvo naujiena. Ji net nenutuokė, 
kas nutiko po to, kai ji kirviu trenkė Zalačenkai į galvą. 

— Mes norime sugauti jį kaip įmanoma greičiau. Be to, mano 
kolegė iš Stokholmo nori apklausti jį dėl trijų žmogžudysčių, dėl 
kurių anksčiau buvai įtariama tu. Taigi, prašau tavo pagalbos ir no- 
riu paklausti, gal nutuoki, gal bent įsivaizduoji, kur šis tipas galėtų 
būti. 

Lisbeta įtariai pažvelgė į Mudig, paskui vėl į Erlanderį. 

Jie nežino, kad jis mano brolis. 

Paskui pasvarstė, ar norėtų, kad Nydermanas būtų sugautas. 
Labiau už viską norėtų nusitempti jį prie duobės Gosebergoje ir ten 
užkasti. Galiausiai truktelėjo pečiais. Geriau būtų to nedariusi — 
kairį petį pervėrė aštrus skausmas. 

— Kokia dabar diena? — pasiteiravo ji. 

— Pirmadienis. 

Lisbeta susimąstė. 

— Pirmą kartą Ronaldo Nydermano pavardę išgirdau praėjus; 
ketvirtadienį. Sekiau jį iki Gosebergos. Nenutuokiu, kur jis yra ar 
kur ketina bėgti. Spėju, jis mėgins išvykti į užsienį ir ten pasislėpti. 

— Kodėl manai, kad jis ketina bėgti į užsienį? 

Lisbeta pasvarstė. 

— Todėl, kad kol Nydermanas kasė man duobę, Zalačenka pasa- 
kė, kad jau yra suplanavęs Nydermano išvykimą iš šalies. 

Tiek daug žodžių Lisbeta nebuvo pasakiusi policininkui nuo 
tada, kai jai buvo dvylika. 

— Zalačenka? Turi galvoje savo tėvą. 

Jie tai sužinojo. Turbūt iš prakeikto Bliumkvisto. 

— Turiu pranešti, kad tavo tėvas parašė pareiškimą policijai, jog 
tu bandei jį nužudyti. Dabar prokuroras nuspręs, ar pareikšti tau 
kaltinimus. Šiuo metu aišku tiek, kad esi suimta už sunkų kūno 
sužalojimą. Tu trenkei Zalačenkai kirviu. 

Lisbeta neištarė nė žodžio. Stojo ilga tyla. Tada Sonja Mudig 
pasilenkė ir tyliai pasakė: 

— Mes policijoje nelabai tikime Zalačenkos istorija. Rimtai pa- 
kalbėk su savo advokate, o mes dar grįšime. 

Erlanderis linktelėjo. Policininkai atsistojo. 

— Ačiū už pagalbą dėl Nydermano, - padėkojo Erlanderis. 

Lisbeta buvo nustebusi, kad policininkai tokie mandagūs ir be- 
veik draugiški. Ji mąstė apie tai, ką ištarė Sonja Mudig. Ką ji norėjo 
pasakyti? 


T SKYRIUS 


PIRMADIENIS, BALANBŽIS 11 — ANTRABIENIS, BALANBŽIS 12 


BE PENKIOLIKOS ŠEŠTĄ pirmadienio vakare Mikaelis Blium- 
kvistas uždarė +Bo0k ir pakilo nuo virtuvės stalo savo bute Belmano 
gatvėje. Užsimetė striukę ir pėsčiomis nupėdino į „Milton Securi- 
ty“ biurą prie Sliuseno. Liftu pakilo į priimamąjį trečiame aukšte 
ir tuoj pat buvo palydėtas į pasitarimų salę. Jis pasirodė lygiai šeštą 
valandą ir buvo paskutinis atvykęs. 

— Labas, Draganai, - pasisveikino jis ir paspaudė ranką. — Ačiū, 
kad sutikai priimti šį neoficialų susibūrimą. 

Jis apsidairė po salę. Be jo ir Dragano Armanskio, susirinkime 
dalyvavo Anika Džianini, Holgeris Palmgrenas ir Malina Erikson. 
Iš „Milton“ firmos dar sėdėjo buvęs kriminalinės policijos inspek- 
torius Sonis Bomanas, kuris Armanskio pavedimu sekė Lisbetos 
Salander tyrimą nuo pat pirmos dienos. 

Holgeris Palmgrenas pirmą kartą per daugiau nei dvejus metus 
išėjo iš namų. Jo gydytojas, daktaras A. Sivarnandanas, visai nesu- 
sižavėjo mintimi leisti jam išvažiuoti iš reabilitacijos klinikos, bet 
Palmgrenas užsispvrė. Jį atvežė užsakytu automobiliu ir palydėjo 
asmeninė slaugė - trisdešimt devynerių Johana Karolina Oskarson, 
kuriai atlyginimas buvo mokamas iš mistiškai atsiradusio fondo, 
įsteigto, kad Palmgrenas gautų geriausią įmanomą priežiūrą. Ka- 
rolina Oskarson atsisėdo laukti prie kavos staliuko šalia pasitarimų 
salės ir skaitė knygą. Mikaelis uždarė duris. 

— Tie, kurie nepažįstate — čia Malina Erikson — nauja vyriausioji 
„Millennium“ redaktorė. Paprašiau jos, kad dalyvautų susirinkime, 
nes tai, apie ką kalbėsime, turės įtakos ir jos darbui. 

— Gerai, — sutiko Armanskis. — Mes čia. Klausausi ištempęs au- 
S1S. 

Mikaelis atsistojo prie lentos ir pasiėmė rašiklį. Apsidairė. 

— Tai keisčiausia, ką esu daręs, - prisipažino jis. - Viskam pasi- 
baigus įkursiu ne pelno organizaciją ir pavadinsiu ją Idiotiškojo stalo 
riteriais, O jos tikslas bus kasmet surengti pietus, per kuriuos kal- 
bėsime nesąmones apie Lisbetą Salander. Jūs visi būsite šios orga- 
nizacijos nariai. 

Jis patylėjo. 

— Štai kaip viskas yra iš tikrųjų, — prabilo jis vėl ir pradėjo rašyti 
ant lentos. Kalbėjo daugiau nei trisdešimt minučių. Diskusija tęsėsi 
beveik tris valandas. 


EVERTAS GULBERGAS PO PASITARIMO pasiliko su Fredriku 
Klintonu. Jie kelias minutes tyliai pasikalbėjo, paskui Gulbergas 
pakilo. Seni ginklo broliai paspaudė vienas kitam ranką. Gulber- 
gas parvažiavo taksi atgal į Frey viešbutį, susirinko savo drabužius, 
išsiregistravo ir popietiniu traukiniu išvyko į Geteborgą. Pasirinko 
važiuoti pirmąja klase ir kupė sėdėjo vienas. Važiuodamas Oštab- 
rono tiltu jis pasiėmė rašiklį ir bloknotą su laiškiniu popieriumi. 
Valandėlę pagalvojo ir pradėjo rašyti. Prirašė maždaug pusę lapo, 
tada liovėsi ir išplėšė jį iš bloknoto. Dokumentų padirbinėjimas — 
ne jo sritis, bet būtent šiuo atveju užduotis buvo lengvesnė, nes šiuos 
laiškus pasirašys pats. Tačiau kiekvienas parašytas žodis bus melas. 

Iki Niušiopingo jis jau buvo išmetęs dar daugiau lapų su nevy- 
kusiais juodraščiais. Bet pamažu jam pradėjo aiškėti, kaip reikia 
suformuluoti tekstą. Atvykęs į Geteborgą turėjo dvylika laiškų, ku- 
riais buvo patenkintas. Pasirūpino, kad ant popieriaus liktų aiškių 
jo pirštų atspaudų. 

Geteborgo centrinėje stotyje pavyko rasti kopijavimo aparatą ir jis 
padarė laiškų kopijų. Paskui nusipirko vokų ir pašto ženklų ir įmetė 
laiškus į pašto dėžę, iš kurios laiškai bus paimti 21 val. oo min. 

Gulbergas taksi nuvažiavo į Cify Hote/ viešbutį Lorensbergo 
gatvėje, kur Klintonas jau buvo užsakęs jam kambarį. Tame pačia- 

me viešbutyje, kuriame prieš kelias paras nakvojo Mikaelis Blium- 
kvistas. Gulbergas išsyk nuėjo į savo kambarį ir griuvo į lovą. Buvo 
labai pavargęs, prisiminė, kad per dieną suvalgė tik dvi riekes duo- 
nos. Tačiau alkanas nesijautė. Nusirengė, išsitiesė lovoje ir beveik iš 
karto užmigo. 


LISBETA SALANDER PABUDO krūptelėdama, kai išgirdo at- 
sidarant duris. Iš karto suprato, kad tai nebuvo viena iš budinčių 
slaugytojų. Ji vos vos pramerkė akis ir pamatė tarpduryje siluetą su 
ramentais. Žalačenka ramiai stovėjo ir stebėjo ją šviesoje, sklindan- 
čioje iš koridoriaus. Nejudėdama ji pažvelgė į skaitmeninį laikrodį. 
Buvo 3 val. 10 min. 

Lisbeta atsargiai apsižvalgė ir pamatė vandens stiklinę ant nakti- 
nio staliuko krašto. Įsižiūrėjo į ją ir apskaičiavo atstumą. Ją pasiektų 
nepasijudinusi iš vietos. Užtruktų mažiau nei sekundę ištiesti ranką 
ir ryžtingu judesiu nudaužti stiklinės viršų į kietą naktinio staliu- 
ko kraštą. Pusės sekundės prireiktų įsmeigti duženą į Zalačenkos 
gerklę, jei šis virš jos pasilenktų. Ji apgalvojo kitas alternatyvas, bet 
suprato, kad stiklinė — vienintelis įmanomas ginklas. Tada atsipa- 
laidavo ir ėmė laukti. 

Zalačenka nejudėdamas išstovėjo tarpduryje dvi minutes. Tada 
atsargiai užvėrė duris. Girdėjo ramentų krebždėjimą, kai jis tyliai 
tolo nuo jos palatos. 

Po penkių minučių Lisbeta pasikėlė ant alkūnių, ištiesusi ranką 
paėmė stiklinę ir nurijo didelį gurkšnį vandens. Perkėlė kojas per 
lovos kraštą ir nusiėmė elektrodus nuo rankų ir krūtinės. Ji netvirtai 
atsistojo ir susvyravo. Užtruko kelias minutes, kol atgavo pusiaus- 
vyrą. Nušlubavo prie durų ir atsirėmė į sieną, sunkiai gaudydama 
kvapą. Buvo išpilta šalto prakaito. Paskui ją apėmė baisus pyktis. 

Kad tu prasmegtum, Zalaienka. Užbaikim šitai. 

Jai reikėjo ginklo. 

Po akimirkos išgirdo greitus žingsnius koridoriuje. 

Velnias. Elektrodai. 

— Dėl Dievo meilės, ką tu darai? — pratrūko budinti slaugytoja. 

— Man... reikia... nueiti... į tualetą, — uždususi pasiteisino Lisbe- 
ta Salander. 

— Tučtuojau gulkis. 

Ji suėmė Lisbetai už rankos ir parvedė į lovą. Tada atnešė nak- 
tipuodį. 

— Kai tau reikės į tualetą, kviesk mus. Tam skirtas šitas mygtu- 
kas, - paaiškino slaugytoja. 

Lisbeta nieko neatsakė. Ji susikaupė ir pasistengė išspausti kelis 
lašelius. 


MIKAELIS BLIUMKVISTAS PABUDO antradienį pusę vienuo- 
likos, išsimaudė, užsikaitė kavos ir prisėdo prie savo iBook. Po aną 
vakarą vykusio susirinkimo „Milton Security“ būstinėje jis grįžo 
namo ir dirbo iki penkių ryto. Pagaliau pradėjo aiškėti istorijos rė- 
mai. Tačiau Zalačenkos biografija vis dar buvo nelabai aiški — jis 
turėjo tik tą informaciją, kurią išspaudė iš Bjorko, ir detales, kurias 
galėjo pateikti Holgeris Palmgrenas. Istorija apie Lisbetą Salander 
buvo beveik baigta. Jis aprašė žingsnis po žingsnio, kaip ji pateko į 
nagus saugumo policijos narių gaujai ir kaip buvo uždaryta į vaikų 
psichiatrijos ligoninę, kad neatskleistų Žalačenkos paslapties. 

Mikaelis jautėsi patenkintas tuo, ką parašė. Turėjo skandalingą 
istoriją, dėl kurios prie spaudos kioskų stovės eilės ir kuri sukels 
audrą ir pačioje valstybinės biurokratijos viršūnėje. 

Susimąstęs prisidegė cigaretę. 

Jis įžvelgė dvi didžiules spragas, kurias reikėjo užpildyti. Su vie- 
na susitvarkyti įmanoma. Reikėjo ryžtingai griebti Peterį Telebu- 
rianą. Mikaeliui jau knietėjo imtis šios užduoties. Kai baigs su Te- 
leburianu, šis garsus vaikų psichiatras taps vienu nekenčiamiausių 
vyrų Švedijoje. 

Kita problema buvo žymiai sudėtingesnė. 

Sąmokslininkai prieš Lisbetą Salander — juos Mikaelis pavadi- 
no Žalačenkos klubu — dirba saugumo policijoje. Jis žinojo vieną 
pavardę - Gunaras Bjorkas, bet neįmanoma, kad Bjorkas būtų vie- 

nintelis už tai atsakingas asmuo. Turi egzistuoti grupė, koks nors 
padalinys. Turi būti vadovai, atsakingi asmenys ir biudžetas. Prob- 
lema buvo ta, kad Mikaelis nenutuokė, kaip galėtų išsiaiškinti, kas 
tie asmenys. Jis nežinojo, nuo ko pradėti. Tik maždaug įsivaizdavo, 
kaip atrodo saugumo policijos organizacijos struktūra. 

Pirmadienį pradėjo tyrimą išsiųsdamas Henrį Kortesą į Sioder- 
malmės antikvariatus su užduotimi nupirkti visas knygas, kuriose 
būtų kas nors rašoma apie saugumo policiją. Kortesas atvažiavo 
pas Bliumkvistą pirmadienio popietę, ketvirtą valandą, su šešiomis 
knygomis. Mikaelis nužvelgė knygų stirtą ant stalo. 

Mikaelio Roskvisto Šnipinėjimas Švedijoje (Tempus, 1988), Pero 
Gunaro Vingės Sėpo viršininkas 1962-1970 (W8LW, 1988), Jano 
Otosono ir Larso Magnusono S/aptosios jėgos (Tiden, 1991), Eri- 
ko Magnusono Kova dė! valdžios saugumo policijoje (Corona, 1989), 
Karlo Lidbomo Užduotis ( WELW, 1990) ir - nedidelis siurprizas — 
Tomo Vaitsaido Agentas vietoje (Ballantine, 1966), kurioje buvo ap- 
rašyta Venerstriomo istorija. Toji, įvykusi septintajame dešimtme- 
tyje, o ne XXI amžiaus pirmojo dešimtmečio Venerstriomo istorija, 
aprašyta paties Mikaelio. 

Didesniąją dalį nakties į antradienį jis praleido skaitydamas ar 
bent pavartydamas Henrio Korteso rastas knygas. Baigęs skaityti, 
pasižymėjo keletą pastabų. Pirmiausia dauguma kada nors parašy- 
tų knygų apie saugumo policiją buvo išleistos devintojo dešimtme- 
čio pabaigoje. Paieška internete nedavė jokių apčiuopiamų rezulta- 
tų. Antra, paaiškėjo, kad nebuvo jokios aiškios istorinės apžvalgos 
apie švedų slaptosios policijos veiklą. Tikriausiai tai suprantama, jei 
prisimintum, kad dauguma dalykų būna įslaptinti ir todėl sunkiai 
aprašomi, bet panašu, kad net nėra jokios institucijos, tyrinėtojų 
ar Žiniasklaidos atstovų, kurie kritiškai įvertintų saugumo policijos 
veiklą. Jis taip pat pasižymėjo keistą dalyką, kad nė vienoje Henrio 
Korteso rastoje knygoje nebuvo literatūros sąrašo. Vietoj to išnašose 
dažnai buvo pateikiamos nuorodos į vakarinių laikraščių straips- 
nius ar privačius interviu su į pensiją išėjusiais saugumiečiais. 

Knyga S/aptosios jėgos buvo tikrai įdomi, tačiau joje daugiausia 
buvo rašoma apie laikotarpį prieš Antrąjį pasaulinį karą ir per karą. 
Mikaelis suprato, kad P. G. Vingės memuarai buvo propagandinė 
knyga, kurią, norėdamas apsiginti, parašė stipriai kritikuotas ir iš 
pareigų atleistas saugumo policijos viršininkas. Jau pirmame Agen- 
tas vietoje knygos skyriuje buvo prirašyta tiek keistų dalykų apie 
Švediją, kad jis tiesiog išmetė knygą į šiukšlinę. Vienintelės knygos 
su aiškiomis ambicijomis aprašyti saugumo policijos darbą buvo 
Kova dė! valdžios saugumo policijoje ir Šnipinėjimas Švedijoje. Jose 
buvo minimos datos ir vardai, buvo aprašytas biurokratinis apara- 
tas. Ypač vertinga jam pasirodė Eriko Magnusono knyga. Nors šis 
ir nepateikė atsakymų į Mikaeliui rūpimus klausimus, tačiau padė- 
jo suprasti, kas yra augumo policija ir kuo užsiėmė per praėjusius 
dešimtmečius. 

Didžiausią staigmeną pateikė Karlo Lindbomo Įga/iojimas, kur 
buvo aprašytos problemos, su kuriomis susidūrė buvęs ambasado- 
rius Paryžiuje, kai vyriausybės įgaliojimu tyrė saugumo policijos 
veiklą po Palmės nužudymo ir Ebės Karlsono istorijos“. Mikaelis 
anksčiau niekada nebuvo skaitęs Karlo Lindbomo darbų ir buvo 
nustebintas ironiško stiliaus bei tikslių pastebėjimų. Bet ir ši knyga 
nepateikė atsakymų į Mikaelio Bliumkvisto klausimus, nors jis ir 
pradėjo suprasti, su kokia organizacija susidūrė. 

Valandėlę pagalvojęs atvertė savo mobilųjį telefoną ir paskambi- 
no Henriui Kortesui. 

— Labas, Henri. Ačiū už knygas. 

— Hmm. Ko nori? 

— Dar trupučio pagalbos. 

— Mike, aš turiu rūpintis savo darbu. Juk buvau paskirtas redak- 
cijos sekretoriumi. 

— Puikus karjeros šuolis. 

— Ko nori? 


* Politinis skandalas Švedijoje 1988 m. dėl premjero O. Palmės nužudymo tyrimo. Į 
skandalą buvo įsipainioję leidyklos direktorius Ebbe Carlssonas ir tuometinė teisin- 
gumo ministrė Anna Greta Leijon (vert. past. ). 

— Metams bėgant buvo atlikta daug viešų saugumo policijos 
tyrimų. Vienas jų yra Karlo Lindbomo. Tokių tyrimų turėtų būti 
daugiau. 

— Aha. 

— Parsinešk namo viską, ką gali rasti Riksdage — biudžetų su- 
vestines, oficialius valstybės pranešimus, interpeliacijas ir panašiai. 
Ir užsakyk saugumo policijos metines ataskaitas už visus praėjusius 
metus, kiek tik galima gauti. 

— Taip, daugybę. 

— Gerai. Henri... 

— Taip? 

— Man jų reikės tik rytoj. 


LISBETA SALANDER PRALEIDO dieną mąstydama apie Zala- 
čenką. Ji žinojo, kad jis guli už dviejų palatų nuo jos, kad naktimis 
vaikštinėja koridoriumi ir kad buvo įslinkęs į jos palatą rytą, 3 val. 
lo min. 

Lisbeta atsekė jį iki Gosebergos ketindama nužudyti. Jai ne- 
pavyko. Viso to rezultatas: Zalačenka gyvas ir yra už mažiau nei 
dešimties metrų nuo jos. Ji įklimpo į tikrą mėšlą. Ar giliai, negalėjo 
pasakyti, bet žinojo, kad reikės pabėgti ir tyliai pradingti užsieny- 
je, jei nenori rizikuoti būti vėl uždaryta beprotnamyje ir saugoma 
Peterio Teleburiano. 

Žinoma, kilo viena problema - ji vargiai pajėgė bent atsisėsti 
lovoje. Tačiau jautė pagerėjimą. Vis dar kamavo galvos skausmai, 
tačiau jie nebuvo pastovūs, o užeidavo tik bangomis. O petį skaus- 
mas nudiegdavo, vos ji pamėgindavo pajudėti. 

Ji išgirdo žingsnius už durų ir pamatė, kaip viena slaugytoja 
atidariusi duris įleido moterį juodomis kelnėmis, balta palaidine ir 
tamsiu švarkeliu. Moteris buvo miela, smulki, tamsiais berniukiš- 
kai kirptais plaukais. Nuo jos sklido ramus pasitikėjimas savimi. 
Rankoje ji turėjo juodą portfelį. Lisbeta iš karto pastebėjo, kad jos 
akys tokios pat kaip Mikaelio Bliumkvisto. 

— Labas, Lisbeta. Aš esu Anika Džianini, — prisistatė ji. —- Ar 
galiu užeiti? 

Lisbeta ją stebėjo be jokios išraiškos veide. Staiga prarado bet 
kokį ūpą susitikti Mikaelio Bliumkvisto seserį ir gailėjosi, kad su- 
tiko su pasiūlymu, jog Džianini taptų jos advokate. 

Anika Džianini įžengė vidun, uždarė duris ir prisitraukė kėdę. 
Kelias sekundes tyliai sėdėjo ir stebėjo savo klientę. 

Lisbeta Salander atrodė varganai: galva subintuota, aplink akis 
puikavosi didžiulės mėlynės, akių baltymai pasruvę krauju. 

— Prieš mums pradedant kalbėtis, noriu sužinoti, ar tikrai pagei- 
dauji, kad būčiau tavo advokatė. Paprastai dirbu su civilinėmis by- 
lomis, kuriose atstovauju fizinės ar seksualinės prievartos aukoms. 
Nesu kriminalinių bylų advokatė. Tačiau susipažinau su tavo bylos 
detalėmis ir mielai tave ginsiu, jei man leisi. Taip pat turiu pasakyti, 
kad Mikaelis Bliumkvistas yra mano brolis - nors, spėju, jau žinai — 
ir kad jis su Draganu Armanskiu moka man atlyginimą. 

Ji valandėlę luktelėjo, bet nesulaukusi iš savo klientės jokios re- 
akcijos tęsė toliau: 

— Jei nori, kad būčiau tavo advokatė, dirbsiu tau, o ne savo broliui 
ar Armanskiui. Dėl baudžiamosios bylos dalies man pagelbės netgi 
tavo senasis globėjas Holgeris Palmgrenas. Jis stiprus žmogus. Išėjo 
iš ligoninės vien tam, kad tau padėtų. 

— Palmgrenas? - prabilo Lisbeta Salander. 

— Taip. 

— Ar buvote susitikę? 

— Taip. Jis bus mano patarėjas. 

— Kaip jis jaučiasi? 

— Jis baisiai supykęs, bet nepanašu, kad nerimautų dėl tavęs. 

Lisbeta Salander nusišypsojo kreiva šypsena. Tai buvo pirmas 
kartas nuo tada, kai ji atsidūrė Salgrenskos ligoninėje. 

— Kaip jautiesi? — pasiteiravo Anika Džianini. 

— Kaip mėšlo krūva, - pareiškė Lisbeta Salander. 

— Aišku. Ar nori, kad būčiau tavo gynėja? Armanskis ir Mika- 
elis man sumokės ir... 

— Ne. 

— Ką nori pasakyti? 

— Aš pati sumokėsiu. Nenoriu nė erės* iš Armanskio ir Kalio 
Bliumkvisto. Tačiau negalėsiu tau sumokėti, kol neturėsiu prieigos 
prie interneto. 

— Suprantu. Išspręsim šį klausimą, kai ateis laikas. Bet kokiu 
atveju, didžiąją dalį mano atlyginimo sumokės valstybė. Vadinasi, 
sutinki, kad tau atstovaučiau? 

Lisbeta Salander linktelėjo. 

— Puiku. Pradėsiu žinute nuo Mikaelio. Jis kalbėjo labai paslap- 
tingai, bet sakė, kad tu suprasi, ką jis nori pasakyti. 

— Taip? 

— Jis sako, kad papasakojo man beveik viską, išskyrus kelis daly- 
kus. Pirmas susijęs su įgūdžiais, kuriuos jis pastebėjo Hederstade. 

Mikaelis žino, kad turiu fotografinę atmintį... Ir kad esu programišė. 
Jis to neišdavė. 

— Aišku. 

— Antras dalykas yra CD diskas. Nežinau, ką jis turėjo galvoje, 
bet sako, kad tu turi nuspręsti, ar nori papasakoti man apie tai, ar 
ne. Ar supranti, ką jis turėjo galvoje? 

CD diskas su įrašu, kuriame nufilmuota, kaip Bjurmanas mane 
prievartauja. 

— Taip. 

— Gerai... 

Anika Džianini staiga sudvejojo. 

— Mano brolis mane erzina. Pasamdė mane advokate, bet pasa- 
koja tik tai, ką nori. Ar tu irgi ketini nuo manęs ką nors slėpti? 

Lisbeta pagalvojo. 

— Nežinau. 

— Mums reikės apie daug ką pasišnekėti. Dabar nespėsiu, nes 


už keturiasdešimt penkių minučių susitinku su inspektore Agneta 
* Smulkus Šved ijos pi nigas (vert. past). 

Jervas. Man reikėjo tavo patvirtinimo, kad tikrai nori, jog būčiau 
tavo advokatė. Taip pat pasakysiu, kaip elgtis... 

— Aha. 

— Turi elgtis šitaip: kai manęs nėra šalia, policijai netark nė žo- 
džio, kad ir ko jie klaustų. Net jei tave provokuotų ir kaltintų viso- 
kiais dalykais. Ar gali man pažadėti? 

— Drąsiai, - patikino Lisbeta Salander. 

EVERTAS GULBERGAS BUVO visiškai išsekęs po įtempto pir- 
madienio ir pabudo tik devintą valandą ryto, beveik keturiomis va- 
landomis vėliau nei įprastai. Jis nuėjo į vonią, nusiprausė ir išsivalė 
dantis. Ilgai stovėjo ir apžiūrinėjo savo veidą veidrodyje. Tada iš- 
jungė šviestuvą ir apsirengė. Iš rudo portfelio išsitraukė paskutinius 
švarius marškinius ir užsirišo rudai margintą kaklaryšį. 

Jis nusileido į viešbučio kavinę, išgėrė puodelį paprastos kavos ir 
suvalgė riekę paskrudintos šviesios duonos su riekele sūrio ir trupu- 
tėliu apelsinų džemo. Išgėrė didelę stiklinę mineralinio vandens. 

Paskui nuėjo į viešbučio vestibiulį ir iš telefono automato pa- 
skambino į Fredriko Klintono mobilųjį. 

— Čia aš. Kokia padėtis? 

— Gana neramu. 

— Fredrikai, ar pajėgsi susitvarkyti? 

— Taip, viskas kaip senais laikais. Tik gaila, kad Hansas fon Ro- 
tingeris miręs. Jis suplanuodavo operacijas geriau už mane. 

— Jūs buvote lygiaverčiai. Galėjote vienas kitą bet kada pavaduo- 
ti. Ir gana dažnai taip ir darydavote. 

- Šis atvejis ypač delikatus. Jis visada būdavo truputį geresnis. 

— Kaip jums sekasi? 

— Sandbergas gudresnis nei manėme. Pasitelkėme pagalbos 
iš išorės — Mortensoną. Jis dar tik pasiuntinukas, bet mums tiks. 
Klausomės Bliumkvisto namų telefono ir mobiliojo. Šiandien pasi- 
rūpinsime Džianini ir „Millennium“ telefonais. Tyrinėjame biurų 
ir butų brėžinius. Apsilankysime ten, kai tik būsime pasiruošę. 

— Pirma turi nustatyti, kur yra visos kopijos... 

— Jau padariau. Mums neįtikėtinai pasisekė. Dešimtą valandą 
ryto Anika Džianini paskambino Bliumkvistui. Ji konkrečiai pa- 
klausė, kiek iš viso yra kopijų, ir pokalbio metu paaiškėjo, kad Mi- 
kaelis Bliumkvistas turi tik vieną kopiją. Berger taip pat pasidarė 
tyrimo kopiją, bet nusiuntė ją Bublanskiui. 

— Puiku. Negalime švaistyti laiko. 

- Žinau. Bet viskas turi įvykti vienu metu. Jei nesurinksime visų 
Bjorko tyrimo kopijų iš karto, mums galas. 

- Žinau. 

— Bus sudėtinga, nes rytą Džianini išvyko į Geteborgą. Paskui 
ją išsiunčiau išorės darbuotojų komandą. Kaip tik dabar jie skrenda 
ten. 

— Puiku. 

Gulbergas nesugalvojo, ką dar pasakyti. Kurį laiką patylėjo. 

= Ačiū, Fredrikai, - galiausiai tarė. 

- Tau ačiū. Čia smagiau nei sėdėti namuose ir bergždžiai laukti 
inksto. 

Jie atsisveikino. Gulbergas apmokėjo viešbučio sąskaitą ir išėjo į 
gatvę. Ledai jau pajudėjo. Dabar teliko viską tiksliai įvykdyti. 

Pirmiausia jis nuėjo į Park Aveny viešbutį, kur paprašė leisti pa- 
sinaudoti fakso aparatu. Nenorėjo to daryti viešbutyje, kuriame 
buvo apsistojęs. Gulbergas išsiuntė laiškus, kuriuos anądien parašė 
traukinyje. Paskui išėjo į Avenyn gatvę ir ėmė dairytis taksi. Susto- 


jo prie šiukšliadėžės ir suplėšė savo laiškų kopijas. 


ANIKA DŽIANINI KALBĖJOSI su prokurore Agneta Jervas pen- 
kiolika minučių. Džianini norėjo sužinoti, kokie kaltinimai bus 
pateikti Lisbetai Salander, bet greitai suprato, kad Agneta Jervas 
nebuvo tikra dėl to, kas įvyks. 

— Dabar apsiribosiu tuo, kad ji būtų suimta dėl sunkaus kūno 
sužalojimo arba pasikėsinimo nužudyti. Kalbu apie tai, kad Lisbeta 
Salander savo tėvui smogė kirviu. Kaip suprantu, tu teigsi, jog tai 
buvo savigyna. 

— Galbūt. 

— Bet, kalbant atvirai, dabar man labiau rūpi policininko žudi- 
kas Nydermanas. 

— Suprantu. 

— Susisiekiau su generaliniu prokuroru. Dabar kalbama apie tai, 
kad visus kaltinimus tavo klientei pateiks prokuroras iš Stokholmo 
ir pridės juos prie ten turimos bylos medžiagos. 

— Spėju, tada viskas bus perduota į Stokholmą. 

— Puiku. Bet kokiu atveju privalau apklausti Lisbetą Salander. 
Kada tai gali įvykti? 

— Pasak gydytojo Anderso Junasono, Lisbeta Salander nepajėgs 
dalyvauti apklausoje dar keletą dienų. Ji kenčia skausmus dėl sužalo- 
jimų, todėl jai leidžia nuskausminamuosius, kurie ją stipriai veikia. 

— Panaši informacija buvo suteikta ir man. Tikriausiai supranti, 
kokį spaudimą patiriu. Kartoju, dabar mano prioritetas yra Ronal- 
das Nydermanas. Tavo klientė sako, kad nežino, kur jis slepiasi. 

— Tai tiesa. Ji nepažįsta Nydermano asmeniškai. Jai tik pavyko jį 
aptikti ir atsekti iki Gosebergos. 

— Gerai, - tarė Agneta Jervas. 


EVERTAS GULBERGAS RANKOJE laikė puokštę gėlių, kai įžen- 
gė į liftą Salgrenskos ligoninėje kartu su trumpaplauke moterimi 
tamsiu švarkeliu. Jis mandagiai palaikė lifto duris ir leido jai pirmai 
įeiti į skyriaus priimamąjį. 

— Aš esu advokatė Anika Džianini. Einu susitikti su savo kliente 
Lisbeta Salander. 

Evertas Gulbergas pasuko galvą ir nustebęs pažvelgė į moterį iš 
lifto. Kol slaugytoja tikrino Džianini leidimą ir lankytojų sąrašą, jis 
nužvelgė jos portfelį. 

— Dvylikta palata, - pasakė slaugytoja. 

— Ačiū. Jau esu ten buvusi, rasiu. 

Ji pasiėmė savo portfelį ir dingo Gulbergui iš akių. 

— Gal galiu jums padėti? — kreipėsi slaugytoja. 


— Taip, ačiū, norėčiau įteikti šias gėles Karlui Akseliui Budinui. 

- Jis negali priimti lankytojų. 

- Žinau, noriu tik palikti šias gėles. 

— Tuo galime pasirūpinti. 

Gulbergas gėlių buvo pasiėmęs tik tam, kad turėtų priežastį čia 
ateiti. Jis norėjo sužinoti, kaip atrodo skyrius. Padėkojo ir pasuko 
link išėjimo. Pakeliui praėjo pro palatą, kurioje gulėjo Zalačenka. 
Pasak Juno Sandbergo, jis guli keturioliktoje palatoje. 

Gulbergas palaukė laiptinėje. Pro durų stiklą matė, kaip slaugy- 
toja artėja su jo ką tik palikta gėlių puokšte ir pradingsta Zalačen- 
kos palatoje. Kai ji grįžo į savo vietą, Gulbergas atidarė laiptinės 
duris, greitai nuėjo prie keturioliktos palatos ir įsmuko vidun. 

— Labas, Aleksandrai, - pasisveikino jis. 

Žalačenka nustebęs spoksojo į netikėtą svečią. 

— Maniau, kad tu jau miręs, — burbtelėjo jis. 

— Dar ne, - atsiliepė Gulbergas. 

— Ko nori? - paklausė Zalačenka. 

— Kaip tau atrodo? 

Gulbergas prisitraukė lankytojams skirtą kėdę ir prisėdo. 

— Turbūt pamatyti mane mirusį. 

— Taip, tai būtų geriausia. Kaip tu galėjai pasielgti taip kvailai? 
Mes tau suteikėme visiškai naują gyvenimą, o tu atsidūrei čia. 

Jei Zalačenka būtų galėjęs šypsotis, būtų taip ir padaręs. Jo su- 
pratimu, Švedijos saugumo policijoje dirbo tik mėgėjai. Jiems pri- 
skyrė ir Evertą Gulbergą, ir Sveną Jansoną, tiksliau, Gunarą Bjor- 
ką. Jau nekalbant apie visišką idiotą - advokatą Nilsą Bjurmaną. 

— O dabar ir vėl turime gelbėti tave iš ugnies. 

Frazė ne visai patiko kartą stipriai apdegintam Zalačenkai. 

— Nepradėk su savo moralais. Ištrauk mane iš čia. 

— Tai ir norėjau su tavimi aptarti. 

Jis išsitraukė iš portfelio tuščią bloknotą ir atsivertė naują pusla- 
pį. Tada tiriamai pažvelgė į Zalačenką. 

— Norėjau paklausti vieno dalyko - ar tikrai mus išduotum po 
visko, ką dėl tavęs padarėme? 

— O kaip tau atrodo? 

— Priklauso nuo to, ar tu labai pamišęs. 

— Nevadink manęs bepročiu. Aš visada išgyvenu. Darau tai, ką 
turiu daryti, kad išgyvenčiau. 

Gulbergas papurtė galvą. 

— Ne, Aleksandrai, tu taip elgiesi, nes esi piktavalis niekšas. Tau 
reikėjo žinutės iš skyriaus. Aš čia tam, kad ją perduočiau. Šį kartą 
mes nepajudinsime nė piršto, kad tau padėtume. 

Zalačenka pirmą kartą pažiūrėjo į jį nepatikliai. 

— Tu neturi pasirinkimo, - pagrasino jis. 

— Išeitis būna visada, - atrėžė Gulbergas. 

— Aš ketinu... 

— Tu nieko nepadarysi. 

Gulbergas giliai įkvėpė, įkišo ranką į išorinę savo portfelio kiše- 
nę ir išsitraukė devynių milimetrų Smit X Wesson pistoletą paauk- 
suota buože. Tai buvo dovana, kurią jis gavo iš britų žvalgybos prieš 
dvidešimt penkerius metus už neįkainojamą informaciją. Zalačen- 
ka buvo išdavęs Gulbergui žmogų, kuris tada dirbo stenografistu 
britų slaptojoje žvalgyboje ir tuo metu uoliai tarnavo rusams. 

Zalačenka atrodė apstulbęs. Jis pasišaipė. 

— Ir ką tu su juo darysi? Nušausi mane? Tada likusį apgailėtiną 
gyvenimą prakiurksosi kalėjime. 

— Nemanau, - atšovė Gulbergas. 

Zalačenka nesuprato, ar Gulbergas kalba rimtai, ar apgaudinėja. 

— Kils didžiulis skandalas. 

— Ir tuo netikiu. Taip, pasirodys keli straipsniai. Bet po savaitės 
niekas net neprisimins tavo vardo. 

Žalačenkos akys susiaurėjo. 

— Tu, prakeiktas parše, - iškošė Gulbergas tokiu šaltu balsu, kad 
Zalačenka sustingo iš baimės. 

Gulbergas nusitaikė į kaktą ir paspaudė gaiduką tuo metu, kai 
ŽZalačenka bandė perkelti savo protezą per lovos kraštą. Zalačenka 
krito aukštielninkas ant pagalvės. Kelis kartus jį nupurtė priešmir- 
tinės konvulsijos. Gulbergas pamatė, kad ant sienos už lovos galvū- 

galio atsirado raudona gėlės pavidalo dėmė. Po šūvio spengė ausyse 
ir jis pasikrapštė jas pirštu. 

Paskui pakilo, priėjo prie Žalačenkos, prispaudė vamzdį jam 
prie smilkinio ir iššovė dar du kartus. Norėjo būti tikras, kad pra- 
keiktas senis mirė. 


LISBETA SALANDER KRŪPTELĖJUSI atsisėdo, kai nuaidėjo 
pirmasis šūvis. Petį pervėrė skausmas. Nuaidėjus kitiems dviem šū- 
viams, ji pabandė nuleisti kojas per lovos kraštą. 

Anika Džianini ir Lisbeta buvo ką tik pradėjusios kalbėtis, kai 
išgirdo šūvius. Iš pradžių Anika sėdėjo it suparalyžiuota ir bandė 
suprasti, iš kur sklinda šūviai. Tik iš Lisbetos Salander reakcijos ji 
suprato, jog vyksta kažkas rimta. 

— Gulėk ramiai, - sušuko Anika Džianini. Ji staigiai įrėmė del- 
ną į Lisbetos Salander krūtinę ir šiurkščiai pastūmė savo klientę į 
lovą su tokia jėga, kad Lisbetai Salander net pritrūko oro. 

Tada greitai nuėjo prie palatos durų ir atidariusi jas pamatė, kad 
dvi slaugutojos bėga link palatos, kuri buvo netoli nuo Lisbetos. 
Pirmoji slaugytoja kaip įbesta sustojo tarpduryje. Anika išgirdo, 
kaip ji sušuko: „Ne, nereikia“, o paskui žengė atatupsta ir susidūrė 
su antrąja slaugytoja. „Jis ginkluotas. Bėk!“ 

Džianini stebėjo, kaip jos puolė slėptis į gretimą palatą. Kitą 
akimirką ji pamatė į koridorių išeinantį žilaplaukį liesą vyriškį lan- 
guotu švarku. Rankoje jis laikė pistoletą. Anika atpažino vyrą, su 
kuriuo prieš kelias minutes kartu kilo liftu. Jų žvilgsniai susitiko. 
Vyriškis atrodė sutrikęs. Tada ji pastebėjo, kaip šis pasuko ginklą į 
jos pusę ir žengė žingsnį pirmyn. Ji užtrenkė duris ir desperatiškai 
apsižvalgė. Šalia buvo aukštas slaugytojų stalas, kurį ji vienu staigiu 
judesiu pristūmė prie durų ir pakišo stalviršį po rankena. 

Tada už nugaros išgirdo bruzdes; - Lisbeta Salander vėl ketino 
lipti iš lovos. Ji greitai priėjo prie savo klientės ir ją pakėlė. Nuplėšė 
elektrodus ir lašinės žarnelę. Tada nuvilko Lisbetą į vonios kambarį 
ir pasodino ant klozeto dangčio. Apsisukusi užrakino vonios duris. 

Paskui iš švarkelio kišenės išsitraukė mobilųjį telefoną ir surinko 
bendrosios pagalbos numerį 112. 


EVERTAS GULBERGAS PRIĖJO prie Lisbetos Salander palatos 
ir pamėgino atidaryti duris. Jos buvo kažkuo užremtos ir nepajudė- 
jo nė per milimetrą. 

Valandėlę pastovėjo prie durų negalėdamas apsispręsti. Žinojo, 
kad palatoje yra Anika Džianini, ir svarstė, ar ji savo portfelyje turi 
Bjorko tyrimo kopiją. Jis negalėjo įeiti į kambarį ir neturėjo pakan- 
kamai jėgų išlaužti duris. 

Plane to nebuvo. Anikos Džianini keliama grėsme turėjo pasi- 
rūpinti Klintonas. Gulbergo darbas — nužudyti Zalačenką. Jis ap- 
sidairė ir suprato, kad jį stebi apie dvidešimt žmonių —- slaugytojų, 
pacientų ir lankytojų, kurie žiūrėjo pro pravertas duris. Jis pakėlė 
pistoletą ir paleido šūvį į paveikslą, kabėjus;į ant sienos koridoriaus 
gale. Visi žiūrovai dingo, tarsi mostelėjus burtų lazdele. 

Jis metė paskutinį žvilgsnį į uždarytas duris, paskui ryžtingai 
grįžo atgal į Zalačenkos palatą. Atsisėdo ant lankytojų kėdės ir 
pažiūrėjo į rusų dezertyrą, kuris tiek daug metų buvo neatsiejama 
jo paties gyvenimo dalis. 

Ramiai sėdėjo beveik dešimt minučių, kol išgirdo sujudimą ko- 
ridoriuje ir suprato, kad atvyko policija. Minčių nebuvo. Jis pakėlė 
pistoletą prie smilkinio ir paspaudė gaiduką. 


IŠ TO, KAIP ĮVYKIAI klostėsi toliau, paaiškėjo, kad Evertas Gul- 
bergas padarė klaidą, nusprendęs nusižudyti Salgrenskos ligoni- 
nėje. Vyras buvo skubiai nugabentas į traumatologijos skyrių, kur 
daktaras Andersas Junasonas tuoj pat prijungė gyvybines funkcijas 
palaikančius aparatus. 

Vos per savaitę Junasonas atliko antrą skubią smegenų operaciją, 
per kurią ištraukė kulką. Po penkias valandas trukusios operacijos 
Gulbergo būklė buvo kritiška. Tačiau jis vis dar buvo gyvas. 

Everto Gulbergo sužeidimas buvo žymiai rimtesnis už Lisbetos 
Salander. Kelias paras jis kabojo tarp gyvybės ir mirties. 

MIKAELIS BLIUMKVISTAS sėdėjo kavinėje Hornsgateno gat- 
vėje, kai išgirdo radijo žinių pranešimą, kad dar neįvardytas še- 
šiasdešimt šešerių metų vyras, kuris buvo įtariamas pasikėsinimu 
nužudyti Lisbetą Salander, buvo nušautas Salgrenskos ligoninėje 
Geteborge. Mikaelis paliko kavos puodelį, pasiėmė krepšį su kom- 
piuteriu ir nuskubėjo į redakciją Jotos gatvėje. Kirto Marijos aikštę 
ir kaip tik buvo pasukęs į Šv. Pauliaus gatvę, kai supypsėjo jo mo- 
bilusis. Jis atsiliepė nesustojęs. 

— Klausau, Bliumkvistas. 

— Labas, čia Malina. 

— Girdėjau naujienas. Ar žinome, kas šovė? 

— Dar ne. Henris Kortesas aiškinasi. 

— Aš pakeliui. Būsiu po penkių minučių. 

„Millennium“ tarpduryje Mikaelis sutiko išeinantį Henrį Kor- 
tesą. 

— Ekstriomas surengs spaudos konferenciją trečią valandą, — 
pranešė Henris. - Aš vykstu į Kungsholmą. 

— K3 mes žinome? - šūktelėjo Mikaelis jam pavymui. 

— Malina, - atšovė Henris ir pradingo. 

Mikaelis pasuko link Erikos Berger... ne, dabar jau į Malinos 
Erikson kabinetą. Ji kalbėjo telefonu ir karštligiškai rašė ant gelto- 
no lipuko. Malina rankos mostu davė ženklą netrukdyti. Mikaelis 
pasuko į virtuvėlę ir įpylė kavos su pienu į du puodelius su skirtin- 
gais simboliais — ant vieno buvo Krikščionių demokratų jaunimo 
sąjungos ženklas, o ant kito — Socialdemokratų jaunimo sąjungos. 
Jam grįžus į Malinos kabinetą ji kaip tik baigė pokalbį telefonu. 
Mikaelis padavė jai socialdemokratų puodelį. 

— Taigi, - pratarė Malina. - Šiandien 13 val. 15 min. buvo nu- 
šautas Žalačenka. 

Ji pažvelgė į Mikaelį. 

— Ką tik kalbėjausi su slaugytoja iš Salgrenskos. Ji sako, kad 
žudikas yra pagyvenęs vyras, maždaug septyniasdešimties, atėjęs 
perduoti Zalačenkai gėlių kelios minutės prieš nužudymą. Žudikas 
paleido kelis šūvius Zalačenkai į galvą, o paskui bandė nusišauti 

pats. Zalačenka mirė. Žudikas dar gyvas ir kaip tik šiuo metu yra 
operuojamas. 

Mikaelis atsikvėpė. Nuo tada, kai kavinėje išgirdo naujieną, 
jį kankino paniška baimė, kad šaudė Lisbeta Salander. Tai tikrai 
būtų sukomplikavę jo planą. 

— Ar žinome šovusiojo pavardę? — paklausė jis. 

Malina papurtė galvą kaip tik tada, kai vėl suskambo telefonas. 
Ji atsiliepė, iš pokalbio Mikaelis suprato, kad skambina laisvai sam- 
domas žurnalistas iš Geteborgo, kurį Malina nusiuntė į Salgrenską. 
Mikaelis jai pamojavo ir nuėjęs į savo kabinetą atsisėdo. 

Vaizdas toks, tarsi savo darbo vietoje nebūtų lankęsis kelias sa- 
vaites. Ant stalo gulėjo krūva neatplėštų laiškų, kuriuos jis ryžtin- 
gai nustūmė į šalį. Paskambino seseriai. 

— Klausau, Džianini. 

— Labas. Čia Mikaelis. Ar girdėjai, kas nutiko Salgrenskoje? 

— Na, galima sakyti ir taip. 

— Kur tu? 

— Salgrenskoje. Tas nelabasis taikėsi ir į mane. 

Mikaelis kelias sekundes sėdėjo be žado, kol suprato, ką pasakė 
JO sesuo. 

— Kokio velnio... tu buvai ten? 

— Taip. Tai buvo klaikiausia, ką teko patirti per visą gyvenimą. 

— Ar tu sužeista? 
mudvi užsirakinome vonios kambaryje. 

Mikaelis susvyravo. Jo seserį beveik... 

— Kaip laikosi Lisbeta? — pasidomėjo jis. 

— Ji nesužeista. Tiksliau, ji nebuvo sužeista šios dienos dramoje. 

Jis lengviau atsiduso. 

— Anika, ar ką nors žinai apie žudiką? 

— Visai nieko. Tai buvo pagyvenęs, tvarkingai apsirengęs vyras. 
Atrodė sutrikęs. Anksčiau niekada nesu jo mačiusi, tačiau kelios 
minutės prieš žmogžudystę kilau su juo tuo pačiu liftu. 

— O Zalačenka tikrai negyvas? 

— Taip. Girdėjau tris šūvius, ir, pasak to, ką nugirdau, visus tris 
kartus buvo šauta į galvą. Čia buvo tikras chaosas: daugybė poli- 
cininkų, pradėjo evakuoti skyrių, kuriame guli sunkiai sužaloti ir 
sergantys žmonės, kurių iš tikrųjų negalima judinti. Atvykus po- 
licijai, kažkas norėjo apklausti Lisbetą. Teko net balsą pakelti, kad 
jie suprastų, kokia sunki jos būklė. 


KRIMINALINĖS POLICIJOS INSPEKTORIUS Markas Erlan- 
deris pamatė Aniką Džianini pro pravertas Lisbetos Salander pa- 
latos duris. Advokatė kalbėjo mobiliuoju ir jis palaukė, kol ji baigs 
pokalbį. 

Praėjus dviem valandoms po žmogžudystės koridoriuje vis dar 
vyravo sumaištis. Žalačenkos palata buvo atitverta juostomis. Iš 
karto po šūvių gydytojai bandė suteikti Zalačenkai pirmąją pagal- 
bą, bet nieko negalėjo padaryti. Jo palaikai buvo nugabenti patolo- 
gui ir dabar vyko nusikaltimo vietos tyrimas. 

Suskambėjo Erlanderio mobilusis. Skambino Fredrikas Malm- 
bergas iš paieškos grupės. 

— Mes nustatėme žudiką, - pranešė Malmbergas. - Tai septy- 
niasdešimt aštuonerių Evertas Gulbergas. 

Senstelėjęs žudikas. 

- Ir kas, po galais, yra Evertas Gulbergas? 

— Pensininkas. Gyveno Laholme. Buvęs verslo teisininkas. Su- 
laukiau skambučio iš saugumo policijos ir man buvo pranešta, kad 
neseniai prieš šį asmenį pradėtas ikiteisminis tyrimas. 

— Kada ir kodėl? 

— Nežinau kada. O pradėtas dėl to, kad jis nusiuntė keistų grasi- 
nančių laiškų kai kuriems valstybės tarnautojams. 

— Pavyzdžiui? 

— Teisingumo ministrui. 

Markas Erlanderis atsiduso. Taigi beprotis. Teisybės ieškotojas. 

— Saugumo policijos atstovai rytą kalbėjosi su kelių laikraščių 
žurnalistais, taip pat gavusiais laiškų iš Gulbergo. Skambino ir tei- 

singumo ministras, kai sužinojo, kad šitas Gulbergas aiškiai pagra- 
sino nužudyti Karlą Akselį Budiną. 

— Noriu laiškų kopijų. 

— Iš saugumo policijos? 

— Taip, po velnių. Jei prireiks, nuvažiuok į Stokholmą ir pats jas 
pargabenk. Grįžęs noriu rasti jas ant savo darbo stalo. Parvažiuosiu 
maždaug už valandos. 

Jis sekundėlę pagalvojo ir paklausė: 

— Ar saugumo policija skambino tau? 

— Juk sakiau. 

— Turiu galvoje, ar jie skambino tau, o ne atvirkščiai? 

— Taip. Būtent. 

— Gerai, — burbtelėjo Markas Erlanderis ir baigė pokalbį. 

Jis svarstė, kas nutiko saugumo policijai, kad jiems staiga šovė 
į galvą savo noru skambinti viešajai policijai. Paprastai būdavo be- 
veik ne;manoma išpešti iš jų bent Žodį. 


VADENŠĖ ĮSIUTĘS ATPLĖŠĖ duris į skyriaus kabinetą, kurį 
Fredrikas Klintonas naudojo kaip poilsio kambarį. Klintonas at- 
sargiai atsisėdo. 

— Kas, po galais, dedasi? —- suriko Vadenšė. - Gulbergas nužudė 
Zalačenką, o paskui paleido kulką sau į galvą! 

- Žinau, - atsiliepė Klintonas. 

- Žinai?! - pratrūko Vadenšė. 

Jo veidas buvo ryškai raudonas, Vadenšė atrodė taip, lyg tuoj 
patirs insultą. 

— Po velnių, juk jis bandė nusižudyti. Ar jis išprotėjo? 

— Jis dar gyvas? 

— Kol kas taip, bet jo būklė kritiška. 

Klintonas atsiduso. 

— Kaip gaila, - ištarė liūdnai. 

— Gaila?! - sušuko Vadenšė. - Juk Gulbergas pamišęs. Ar nesu- 
pranti, ką... 

Klintonas jį pertraukė. 

— Gulbergui nustatytas storosios žarnos ir šlapimo pūslės vėžys. 
Jis jau merdėjo ir geriausiu atveju buvo likę vos pora mėnesių. 

— Vėžys? 

— Ginklą jis nešiojosi pastarąjį pusmetį, tvirtai apsisprendęs juo 
pasinaudoti, kai skausmas taps nebeištveriamas. Jis nenorėjo Že- 
mintis ir pavirsti slaugomu ligoniu. Dabar bent galėjo paskutinį 
kartą pagelbėti skyriui. Jis išėjo garbingai. 

Vadenšė beveik prarado žadą. 

— Tu žinojai, kad jis ketina nužudyti Zalačenką. 

— Savaime suprantama. Jo užduotis buvo pasirūpinti, kad Za- 
lačenka niekada neprabiltų. Juk žinai, kad su juo niekaip nebūtų 
pavykę susitarti. 

— Negi nesupranti, koks gali kilti skandalas? Ar tu toks pat be- 
protis kaip ir Gulbergas? 

Klintonas sunkiai pakilo. Jis pažvelgė Vadenšei tiesiai į akis ir 
įteikė jam pluoštą fakso kopijų. 

— Tai buvo operatyvinis sprendimas. Aš gedžiu savo draugo, bet, 
matyt, jau greitai paseksiu jo pėdomis. Dėl skandalo nesirūpink. 
Buvęs mokesčių sistemos juristas nusiuntė akivaizdžiai parano- 
jiškus laiškus laikraščiams, policijai ir teisingumo ministrui. Štai 
laiškų pavyzdžiai. Gulbergas kaltina Žalačenką viskuo, pradedant 
Palmės nužudymu ir baigiant tuo, kad jis bandęs nunuodyti Šve- 
dijos gyventojus chloru. Akivaizdu, kad laiškus parašė psichiškai 
nesveikas žmogus. Vietomis rašysena ne;skaitoma, vietomis rašyta 
didžiosiomis raidėmis, su pabraukimais ir šauktukais. Man patinka 
jo įrašai paraštėse. 

Vadenšė skaitė laiškus su vis didėjančia nuostaba. Susiėmė už 
galvos. Klintonas jį stebėjo. 

— Kad ir kas nutiktų, Zalačenkos mirtis neturės nieko bendra su 
skyriumi. Šovė sutrikęs ir pakvaišęs pensininkas. 

Trumpam nutilo. 

— Svarbu, kad nuo dabar užimtumei tvirtas pozicijas. Nesiūbuok 
valties. 

Jis įtemptai žiūrėjo į Vadenšę. Ligonio žvilgsnis staiga pasidarė 
plieninis. 

— Turi suprasti, kad skyrius yra Švedijos bendrosios gynybos ie- 
ties smaigalys. Mes esame paskutinė gynybos linija. Mūsų darbas — 
rūpintis šalies saugumu. Visa kita nesvarbu. 

Vadenšė spoksojo į Klintoną abejonės kupinomis akimis. 

— Mes esame tie, kurių nėra. Mes esame tie, kuriems niekas 
nedėkoja. Mes esame tie, kurie privalo priimti sprendimus, kurių 
nesugeba priimti niekas kitas, o ypač politikai. 

Tariant paskutinius žodžius, jo balse nuskambėjo panieka. 

— Daryk, kaip sakau, tada skyrius galbūt ir išgyvens. Kad ir kas 
nutiktų, privalome veikti ryžtingai ir negailestingai. 

Vadenšė pajuto kylančią paniką. 


HENRIS KORTESAS KARŠTLIGIŠKAI užsirašinėjo viską, kas 
buvo kalbama policijos spaudos konferencijoje Kungsholmo ko- 
misariate. Konferenciją pradėjo prokuroras Rikardas Ekstriomas. 
Jis pranešė, kad rytą buvo nuspręsta, jog tyrimas dėl policininko 
nužudymo Gosebergoje ir įtariamojo Ronaldo Nydermano paieš- 
ka perduodama Geteborgo apygardos prokurorui, o visus kitus su 
Nydermanu susijusius klausimus tirs pats Ekstriomas. Taigi, Ny- 
dermanas buvo įtariamas Dago Svensono ir Mijos Bergman nu- 
žudymu. Apie advokatą Bjurmaną nebuvo pasakyta nieko. Tačiau 
Ekstriomas buvęs priverstas patraukti baudžiamojon atsakomybėn 
ir Lisbetą Salander, nes ji įtariama dėl daugybės nusikaltimų. 

Ekstriomas paaiškino, kad nusprendė paviešinti informaciją dėl 
dienos įvykių Geteborge, tai yra dėl to, kad buvo nušautas Lisbetos 
Salander tėvas Karlas Akselis Budinas. Tiesioginėje spaudos kon- 
ferencijoje jis norėjęs paneigti žiniasklaidoje jau pateiktą informaci- 
ją, dėl kurios sulaukęs ne vieno skambučio. 

— Pagal šiuo metu turimus duomenis galiu teigti, kad Karlo Ak- 
selio Budino dukra, kuri buvo sulaikyta už pasikėsinimą nužudyti 
savo tėvą, neturi nieko bendra su šio ryto įvykiais. 

— Kas žudikas? - šūktelėjo Dagens Eko žurnalistas. 

— Asmuo, 13 val. 15 min. paleidęs mirtinus šūvius į Karlą Akselį 
Budiną ir paskui bandęs nusižudyti, yra nustatytas. Tai septynias- 
dešimt aštuonerių pensininkas, ilgą laiką sirgęs nepagydoma liga ir 
turėjęs su tuo susijusių psichikos problemų. 

— Arjis kaip nors susijęs su Lisbeta Salander? 

— Galime drąsiai teigti, kad nesusijęs. Jiedu niekada nebuvo su- 
sitikę ir vienas kito nepažinojo. Vyriškis veikė savarankiškai, matyt, 
veikiamas paranojiškų fantazijų. Saugumo policija neseniai pradėjo 
ikiteisminį tyrimą dėl daugybės jo parašytų keistų laiškų žymiems 
politikams ir žiniasklaidos atstovams. Pensininko laiškai su grasi- 
nimais nužudyti Karlą Akselį Budiną tik šį rytą pasiekė laikraščius 
ir pareigūnus. 

— Kodėl policija nepaskyrė Budinui apsaugos? 

— Laiškai, kuriuose jis minimas, išsiųsti vakar vakare ir iš esmės 
gauti tą pačią valandą, kai įvyko žmogžudystė. Buvo jau per vėlu 
imtis priemonių. 

— Kokia to vyriškio pavardė? 

— Negalime atskleisti šios informacijos, iki pranešime jo arti- 
miesiems. 

— Kuojis dirbo iki pensijos? 

— Kaip šįryt buvau informuotas, anksčiau jis dirbo auditoriumi 
ir mokesčių sistemos juristu. Jau penkiolika metų buvo pensinin- 
kas. Tyrimas vis dar vyksta, bet, kaip supratote iš jo siųstų laiškų, 
tai tragedija, kuriai galbūt galėjome užkirsti kelią, jei visuomenė 
būtų buvusi budresnė. 

— Aris grasino kitiems asmenims? 

— Taip, gavau tokios informacijos, bet nežinau smulkesnių de- 
talių. 

— Ar tai turės įtakos Lisbetos Salander bylai? 

— Kol kas ne, mes turime teiginius iš Karlo Akselio Budino 
apklausos policijoje ir nemažai kriminalistinių įrodymų prieš S5a- 
lander. 

— Ar tiesa, kad Budinas bandė nužudyti savo dukrą? 

— Dabar vyksta tyrimas, tačiau turime rimtų priežasčių manyti, 
kad taip ir buvo. Akivaizdu, jog dabartinė padėtis susiklostė dėl 
didelių nesutarimų tragiškai iširusioje šeimoje. 

Henris Kortesas atrodė susimąstęs. Jis pasikasė ausį. Pastebė- 
jo, kad ir kiti kolegos žurnalistai viską užsirašinėjo taip pat karšt- 


ligiškai. 


GUNARAS BJORKAS PAJUTO beveik nenusakomą paniką, kai 
išgirdo naujienas apie šūvius Salgrenskoje. Jam ėmė siaubingai 
skaudėti nugarą. 

Daugiau nei valandą tik sėdėjo nežinodamas, ko griebtis. Paskui 
pakėlė ragelį ir pabandė prisiskambinti savo senam gynėjui Evertui 
Gulbergui į Laholmą. Niekas neatsiliepė. 

Jis klausėsi Žinių ir išgirdo santrauką to, kas buvo pasakyta po- 
licijos spaudos konferencijoje. Zalačenką nušovė septyniasdešimt 
aštuonerių metų fanatikas. 

Viešpatie. Sebtyniasdešimt aštuonerių. 

Jis dar kartą bergždžiai pabandė prisiskambinti Evertui Gul- 
bergui. 

Galiausiai jį apėmė panika ir nerimas. Jis negalėjo likti savo 
nuomojamame būste Smodalarėje. Pasijuto užspeistas ir pažei- 
džiamas. Reikėjo laiko pagalvoti. Bjorkas susidėjo į krepšį drabu- 
žius, nuskausminamuosius vaistus ir higienos reikmenis. Nenorėjo 
naudotis savo telefonu, todėl nušlubavo prie telefono būdelės ša- 
lia vietinės maisto prekių parduotuvės, paskambino į Landsortą ir 
užsisakė kambarį senajame laivavedžių namelyje. Landsortas buvo 
pasaulio kraštas ir kažin ar kas nors jo ten ieškotų. Užsisakė dviem 
savaitėms. 

Bjorkas pažvelgė į rankinį laikrodį. Turėjo paskubėti, kad spėtų 
į paskutinį keltą. Atgal parėjo taip greitai, kaip leido gelianti nu- 
gara. Įėjo tiesiai į virtuvę ir patikrino, ar kavos aparatas išjungtas. 
Paskui nuėjo į prieškambarį pasiimti krepšio. Netyčia užmetė akį į 
kambarį ir nustebęs sustojo. Iš pradžių nesuprato, ką pamatė. 

Šviestuvas kažkokiu mistiniu būdu buvo atsidūręs ant staliuko 
prie sofos. Jo vietoje kabojo kilpa, iš karto virš taburetės, kuri pa- 
prastai stovėdavo virtuvėje. 

Bjorkas žiūrėjo į kilpą nieko nesuprasdamas. Paskui išgirdo 
bruzdesį už nugaros ir pajuto silpnumą keliuose. Jis lėtai atsisuko. 

Ten stovėjo du trisdešimt penkerių metų vyrai. Sprendžiant iš 
išvaizdos — pietų europiečiai. Nespėjo nė sureaguoti, kai jie pa- 
griebė jį už pažastų, pakėlė ir atbulą nunešė prie taburetės. Kai jis 
pabandė pasipriešinti, skausmas kaip peilis pervėrė nugarą. Jautėsi 
tarsi paralyžiuotas, kai vyrai užkėlė jį ant taburetės. 


JUNUI SANDBERGUI PADĖJO keturiasdešimt devynerių metų 
vyras, pravarde Falunas — jaunystėje buvęs profesionalus įsilaužė- 
lis, vėliau persikvalifikavęs į šaltkalvį. Hansas fon Rotingeris 1986 
metais pasamdė Faluną vienos anarchistinės draugijos durims iš- 
laužti. Vėliau Falunas buvo nuolatos samdomas iki pat dešimtojo 
dešimtmečio vidurio, kol skyrius naudojo tokius metodus. Anksti 
rytą skyrius atnaujino ryšį su Falunu - jam paskambino Fredrikas 
Klintonas. Falunas uždirbsiąs dešimt tūkstančių kronų grynaisiais 
už maždaug dešimties minučių darbą. Mainais jis pasižadėjo nieko 
nepavogti iš buto, kur vyks operacija. Šiaip ar taip, skyrius neužsi- 
ėmė nusikalstama veikla. 

Falunas tiksliai nežinojo, kam Klintonas atstovauja, bet manė, 
kad tai kažkaip susiję su kariuomene. Jis buvo skaitęs Jano Gijo 
detektyvų“. Nieko neklausinėjo. Tačiau buvo malonu po tiek daug 
metų tylos vėl gauti užsakymą iš senųjų darbdavių. 

Faluno darbas buvo tik atidaryti duris. Jis buvo įsilaužimo eks- 
pertas ir turėjo įrankių. Vis dėlto atrakinti Mikaelio Bliumkvis- 
to buto spyną prireikė net penkių minučių. Kol Junas Sandbergas 
buvo bute, Falunas liko laukti laiptinėje. 

— Aš viduje, — pranešė Sandbergas, naudodamasis laisvų rankų 
įranga. 


+ Švedų rašytojas ir žurnalistas Janas Gijo (šved. Jan Guillou) (vert. past.). 

— Puiku, —- atsakė Fredrikas Klintonas. - Ramiai ir atsargiai. 
Sakyk, ką matai. 

- Esu prieškambaryje. Čia stovi drabužių spinta ir kepurių lenty- 
na dešinėje, o kairėje yra vonia. Tai vieno kambario butas, maždaug 
penkiasdešimties kvadratų. Dešinėje yra nedidelė virtuvė su baru. 

— Ar yra koks nors darbo stalas arba... 

— Atrodo, jis dirba prie virtuvinio stalo arba kambaryje ant so- 
fos... Palauk. 

Klintonas laukė. 

— Taip. Ant virtuvės stalo yra segtuvas su Bjorko tyrimu. Atro- 
do, originalas. 

— Puiku. Ar ant stalo yra dar kas nors įdomaus? 

— Knygos. P. G. Vingės memuarai. Eriko Magnusono Kova dėl! 
valdžios saugumo policijoje. Šešios tokio pobūdžio knygos. 

— Kompiuteris? 

— Ne. 

— Seifas? 

— Ne... Bent jau nematau. 

— Gerai. Neskubėk. Atidžiai apžiūrėk visą butą. Mortensonas 
sako, kad Bliumkvistas vis dar redakcijoje. Tu su pirštinėmis? 

— Savaime suprantama. 


MARKAS ERLANDERIS PASIKALBĖJO su Anika Džianini, kai 
abu pagaliau baigė pokalbius mobiliaisiais telefonais. Jis įėjo į Lis- 
betos Salander palatą, ištiesė ranką ir prisistatė. Paskui pasisveikino 
su Lisbeta Salander ir paklausė, kaip ji jaučiasi. Lisbeta Salander 
nieko neatsakė. Tada Erlanderis kreipėsi į Aniką Džianini. 

— Privalau paprašyti, kad leistum užduoti kelis klausimus. 

— Gerai. 

— Ar gali papasakoti, kas nutiko? 

Anika Džianini papasakojo, ką jai teko išgyventi ir ko imtis iki 
tada, kai užsibarikadavo tualete su Lisbeta Salander. Erlanderis at- 
rodė susimąstęs. Jis žvilgtelėjo į Lisbetą Salander, paskui vėl į jos 
advokatę. 

— Taigi, tu manai, kad jis buvo priėjęs prie šios palatos. 

— Girdėjau, kaip bandė atidaryti duris. 

— Esi tuo tikra? Lengvai galima ką nors įsivaizduoti, kai žmo- 
gus yra išsigandęs arba įsiaudrinęs. 

— Aš jį girdėjau. Jis mane matė. Nukreipė į mane ginklą. 

— Manai, jis norėjo nušauti ir tave? 

— Nežinau. Smukau į kambarį ir užblokavau duris. 

— Protingai pasielgei. Ir dar išmintingiau, kad pernešei savo 
klientę į tualetą. Šitos durys tokios plonos, jog kulkos tikriausiai 
būtų perėjusios kiaurai, jei jis būtų šovęs. Bandau suprasti, ar jis ban- 
dė užpulti tave, ar tiesiog elgėsi instinktyviai, nes buvai arčiausiai. 

— Teisingai, buvau netoli jo. 

— Ar tau pasirodė, kad jis tave pažinojo arba atpažino? 

— Ne, nemanau. 

— Ar galėjo atpažinti tave iš laikraščių? Juk apie tave kelis kartus 
rašė. 

— Įmanoma. Negaliu atsakyti. 

— Ir niekada anksčiau nebuvai jo mačiusi? 

— Mačiau jį lifte, kai kilau čia. 

- Šito nežinojau. Jūs kalbėjotės? 

— Ne. Žvilgtelėjau į jį gal pusei sekundės. Vienoje rankoje jis 
laikė puokštę gėlių, o kitoje portfelį. 

— Arjūsų žvilgsniai susitiko? 

— Ne. Jis žvelgė tiesiai prieš save. 

— Į liftą įlipo pirmas ar paskui tave? 

Anika pagalvojo. 

— Ko gero, mes įlipome daugmaž tuo pačiu metu. 

— Arjis atrodė sutrikęs arba... 

— Ne. Jis stovėjo ramiai ir laikė gėles. 

— Kas nutiko paskui? 

— Aš išlipau iš lifto. Jis išlipo iš karto po manęs. Aš nuėjau pas 
savo klientę. 

— Iš karto atėjai čia? 

— Taip... Ne. Iš pradžių nuėjau į priimamąjį ir parodžiau savo 
pažymėjimą. Juk prokuroras uždraudė lankyti Lisbetą Salander. 

— Kur tuo metu buvo tas vyras? 

Anika Džianini dvejojo. 

— Nesu tikra. Manau, jis ėjo man iš paskos. Taip, palauk... Jis 
pirmas išlipo iš lifto, bet sustojo ir prilaikė man duris. Negalėčiau 
prisiekti, bet manau, kad jis taip pat nuėjo į priimamąjį. Tik aš ėjau 
greičiau UŽ jį. 

„Mandagus į pensiją išėjęs žudikas“, - pagalvojo Erlanderis. 

— Taip, jis nuėjo į priimamąjį, — pritarė inspektorius. — Pasikal- 
bėjo su slaugytoja ir paliko puokštę gėlių. Bet tu to nematei? 

— Ne. To nemačiau. 

Markas Erlanderis valandėlę pasvarstė, bet nesugalvojo, ko dar 
paklausti. Jį graužė nusivylimas. Tą jausmą jau buvo patyręs anks- 
čiau ir žinojo, kad jis pažadins intuiciją. 

Žudiko tapatybė buvo nustatyta: septyniasdešimt aštuonerių 
Evertas Gulbergas, buvęs auditorius, kartais įmonės konsultantas ir 
mokesčių sistemos juristas. Garbaus amžiaus vyras, dėl kurio sau- 
gumo policija neseniai pradėjo ikiteisminį tyrimą, nes šis pamišėlis 
parašė grasinančius laiškus žymiems žmonėms. 

Iš savo policininko patirties jis žinojo, kad esama daugybė be- 
pročių, žmonių, kuriuos apsėda liguistos idėjos, ir jie ima persekioti 
įžymybes bei siekti jų meilės, kartais apsigyvena pamiškėse šalia jų 
vilų. Jų meilė, nesulaukus atsako, gali staiga peraugti į neapykantą. 
Pasitaikydavo persekiotojų, kurie atkeliaudavo iš Vokietijos ar Irali- 
jos tam, kad sužavėtų garsios popmuzikos grupės jauną dainininkę, 
o vėliau susierzindavo, jei mergina nenorėdavo užmegzti santykių. 
Būta fanatikų, kurie vis galvodavo apie tikras ar įsivaizduojamas 
nuoskaudas ir pradėdavo elgtis grėsmingai. Buvo tikrų psichopa- 
tų ir apsėstų konspiracijos teoretikų, sugebančių įžvelgti sąmokslo 
teorijas, nematomas kitiems. 

Buvo daugybė pavyzdžių, kai tokie psichopatai nuo fantazijų 
pereidavo prie veiksmų. Argi ne taip nutiko, kai buvo nužudyta 


politikė Ana Lind? Galbūt. Galbūt ne. 

Bet kriminalinės policijos inspektoriui Markui Erlanderiui at- 
rodė keista, kad psichiškai nesveikas žmogus, buvęs mokesčių kon- 
sultantas ar kas jis ten toks, įeitų į Salgrenskos ligoninę su puokšte 
gėlių vienoje rankoje ir pistoletu kitoje ir nužudytų asmenį, ku- 
ris kaip tyčia yra išsamaus policijos tyrimo — Erlanderio tyrimo — 
objektas. Gyventojų registre nužudytasis buvo žinomas Karlo Ak- 
selio Budino pavarde, bet, pasak Mikaelio Bliumkvisto, tikroji jo 
pavardė —- Aleksandras Zalačenka ir jis yra pabėgęs rusų agentas ir 
žudikas. 

Geriausiu atveju Zalačenka buvo liudininkas, blogiausiu — galė- 
apklausti Zalačenką du kartus ir nė vienu atveju nė sekundei nepa- 
tikėjo jo nekaltumu. 

Jo žudikas taip pat parodė susidomėjimą Lisbeta Salander ar 
bent jos advokate. Jis bandė įsigauti į Salander palatą. 

Vėliau bandė nusižudyti šaudamas sau į galvą. Pasak gydyto- 
jų, vyriškio būklė buvo tokia prasta, kad jam bus pavykę įvykdyti 
savo ketinimus, net jei kūnas dar nespėjo suvokti, kad jau laikas 
pasiduoti. Buvo pagrindo manyti, kad Evertas Gulbergas niekada 
nestos prieš teismą. 

Markui Erlanderiui dabartinė padėtis nepatiko. Visai nepatiko. 
Bet jis neturėjo įrodymų, kad Gulbergo šūviai galėjo būti paleis- 
ti dėl kažko kitko, o ne dėl lyg ir akivaizdžios beprotystės. Todėl 
nusprendė laikytis prielaidos, kad tai, kas atrodo tikra, gali būti 
netikra. Jis pažvelgė į Aniką Džianini. 

— Nusprendžiau, kad Lisbeta Salander turi būti perkelta į kitą 
palatą. Koridoriuje į dešinę nuo priimamojo yra palata, kuri sau- 
gumo atžvilgiu yra Žymiai geresnė už šitą. Ją kiaurą parą galima 
stebėti iš priimamojo ir slaugytojų kabineto. Draudimas lankyti 
galioja visiems, išskyrus tave. Niekas negali pas ją ateiti be leidimo 
arba jeigu nėra Salgrenskos ligoninės gydytojas ar slaugytoja. O aš 
pasirūpinsiu, kad jos palata būtų saugoma kiaurą parą. 

— Manai, Lisbetai Salander gresia pavojus? 

— Sunku pasakyti. Bet nenorėčiau rizikuoti. 

Lisbeta Salander dėmesingai klausėsi pokalbio tarp savo advo- 
katės ir priešininko iš policijos. Ji buvo sužavėta, kad Anika Džia- 
nini atsakinėjo labai tiksliai, aiškiai ir detaliai. Dar labiau ją suža- 
vėjo advokatės reakcija stresinėje situacijoje. 

Nuo tos akimirkos, kai Anika iškėlė ją iš lovos ir nunešė į vonios 
kambarį, Lisbetai beprotiškai skaudėjo galvą. Instinktyviai norėjo 
kaip įmanoma mažiau bendrauti su personalu. Ji nemėgo prašyti 
pagalbos ar pasirodyti esanti silpna. Bet galvos skausmas tapo toks 
stiprus, kad darėsi sunku aiškiai mąstyti. Ji paskambino ir išsikvie- 
tė slaugytoją. 


ANIKA DŽIANINI BUVO suplanavusi išvyką į Geteborgą kaip 
ilgo darbo prologą. Ji ketino susipažinti su Lisbeta Salander, suži- 
noti apie tikrąją jos būklę ir sudėlioti pirmuosius strategijos apma- 
tus, kuriuos jiedu su Mikaeliu Bliumkvistu sukūrė rengdamiesi 
būsimam teismo procesui. Iš pradžių ketino grįžti į Stokholmą tą 
patį vakarą, bet dėl dramatiškų įvykių Salgrenskoje vis dar neturėjo 
laiko pasikalbėti su Lisbeta Salander. Jos klientei buvo daug pras- 
čiau nei Anika manė, kai gydytojai paaiškino, jog būklė stabili. Ją 
netgi kankino galvos skausmai ir aukšta temperatūra, todėl gydy- 
toja, Helena Endrin, davė jai stiprių nuskausminamųjų, antibiotikų 
ir liepė ilsėtis. Ir kai tik jos klientė buvo perkelta į naują palatą, o 
šalia įsitaisė policininkas, Anikos buvo paprašyta išeiti. 

Sumurmėjusi pažvelgė į laikrodį, kuris rodė jau pusę penkių. Ji 
svarstė ir dvejojo. Galėjo važiuoti namo į Stokholmą ir galbūt jau 
kitą dieną grįžti atgal arba likti nakčiai ir rizikuoti, kad jos klientė 
ir kitą dieną bus pernelyg silpna, kad pajėgtų priimti lankytojus. Ji 
nebuvo rezervavusi kambario viešbutyje ir šiaip ar taip nebuvo di- 
delį biudžetą turinti advokatė, nes atstovaudavo engiamoms nepa- 
siturinčioms moterims, todėl stengdavosi jų neapkrauti dar ir dide- 
lėmis viešbučių sąskaitomis. Pirmiausia Anika paskambino namo, 
paskui kolegei advokatei Lilianai Jusefson, moterų judėjimo narei ir 
senai studijų draugei. Jos nesimatė dvejus metus ir iš pradžių trupu- 
tį paplepėjo, kol Anika pasakė tikrąją skambučio priežastį. 

— Aš esu Geteborge, — tarė Anika. — Ketinau vakare važiuoti 
namo, bet šiandien šis tas nutiko, todėl privalau likti nakčiai. Ar 
galėčiau įsiprašyti pernakvoti pas tave? 

— Kaip puiku. Mieloji, atvyk ir nakvok pas mane. Juk nesimatė- 
me visą amžinybę. 

— Nesutrukdysiu? 

— Ne, žinoma, ne. Aš persikrausčiau. Dabar gyvenu šalia Linė- 
jaus gatvės. Turiu svečių kambarį. O vakare galėsime nueiti į barą 
ir paplepėti. 

— Jeigu pajėgsiu, - atsiliepė Anika. - Kelintą galiu atvažiuoti? 

Jos susitarė, kad Anika atvyks šeštą. 

Ji autobusu nuvažiavo į Linėjaus gatvę ir valandą praleido grai- 
kiškame restorane. Buvo peralkusi ir užsisakė kepsnį su salotomis. 
Ilgai sėdėjo ir mąstė apie dienos įvykius. Nuslūgus adrenalinui juto 
silpną virpulį, bet jautėsi patenkinta savimi. Pavojaus valandą su- 
reagavo nedvejodama, greitai ir šaltakraujiškai. Ji pasielgė teisingai 
net negalvodama. Buvo malonu tai apie save sužinoti. 

Po valandėlės iš portfelio išsitraukė savo darbo kalendorių ir at- 
sivertė dalį, skirtą užrašams. Susikaupusi perskaitė. Ją apėmė abe- 
jonės dėl to, ką brolis buvo paaiškinęs. Tuo metu skambėjo logiš- 
kai, bet dabar jo plane pasirodė didžiulės spragos. Tačiau trauktis 
ji neketino. 

Šeštą valandą susimokėjo ir pėstute nuėjo prie Lilianos Jusefson 
namo Olivedalsgateno gatvėje ir surinko durų kodą, kurį draugė 
buvo pasakiusi. Įžengusi į laiptinę pradėjo dairytis lifto ir staiga 
smūgis — tarsi perkūnas iš giedro dangaus. Įėjusi ji nieko nepastebė- 
jo, kol kažkas šiurkščiai pastūmė ją tiesiai į plytų sieną. Ji trenkėsi 
kakta ir pajuto veriantį skausmą. 

Kitą akimirką išgirdo tolstančius žingsnius, laiptinės durys atsi- 
darė ir užsidarė. Ji atsistojo, palietė kaktą ranka ir pamatė ant delno 
kraują. Kokia čia velniava. Suglumusi apsidairė ir išėjo į gatvę. Pa- 
matė kažką šmėkštelint už kampo prie Svėjos aikštės. Apstulbusi 
minutę stovėjo nejudėdama. Paskui suvokė, kad dingo jos portfelis, 
ją ką tik apiplėšė. Praėjo kelios sekundės, kol sąmonė tai priėmė. O 

ne! Zalačenkos aplankas. Ji pajuto kylančią panikos bangą ir dvejo- 
dama žengė kelis žingsnius paskui nubėgusį vyrą. Sustojo. Bepras- 
miška. Jis jau pabėgo. 

Anika lėtai atsisėdo ant šaligatvio krašto. 

Paskui pašoko ir įkišo ranką į švarko kišenę. Kalendorius. Ačiu 
Dievui. Išeidama iš restorano kalendorių įsikišo į švarko kišenę, o 
ne į rankinę. Jame nuosekliai buvo išdėstytas Anikos strategijos 
planas Lisbetos Salander byloje. 

Ji pasileido atgal prie durų ir iš naujo surinko kodą, ėjo į laipti- 
nę, užbėgo laiptais iki ketvirto aukšto ir stipriai pabeldė į Lilianos 
Jusefson duris. 


LAIKRODIS RODĖ BEVEIK pusę septynių, kai Anika tiek nusi- 
ramino, kad jau galėjo paskambinti Mikaeliui Bliumkvistui. Po jos 
akimi švietė mėlynė, vienas antakis buvo prakirstas. Liliana Jusef- 
son sutvarkė ir pleistru užklijavo žaizdą. Anika atsisakė važiuoti į 
ligoninę. Geriau mielai išgertų puodelį arbatos. Tik tada pradėjo 
mąstyti racionaliai. Pirmiausia ji paskambino savo broliui. 

Mikaelis Bliumkvistas tebebuvo „Millennium“ redakcijoje, kur 
kartu su Henriu Kortesu ir Malina Erikson ieškojo informacijos 
apie Žalačenkos žudiką. Su vis didėjančiu nerimu jis išklausė Ani- 
kos pasakojimą apie tai, kas įvyko. 

— Ar tau viskas gerai? — paklausė jis. 

— Turiu mėlynę po akimi. Viskas jau gerai, spėjau nusiraminti. 

— Sumautas apiplėšimas? 

— Jie pavogė mano rankinę su Zalačenkos aplanku, kurį gavau 
iš tavęs. Jo nebėra. 

— Nieko tokio, galiu padaryti naują kopiją. 

Jis užsikirto ir staiga pajuto, kaip pašiurpo oda ant sprando. Pir- 
ma Žalačenka. Paskui Anika. 

— Anika... Aš tau perskambinsiu. 

Jis užvertė savo Book, įsikišo jį į krepšį ir niekam nepasakęs nė 
žodžio visu greičiu išlėkė iš redakcijos. Parbėgo namo į Belmano 
gatvę ir užskuodė laiptais aukštyn. 

Durys buvo užrakintos. 

Vos įėjęs į butą pamatė, kad ant virtuvės stalo nebėra mėlynojo 
segtuvo. Nesivargino ieškoti. Tiksliai žinojo, kur jį paliko išeida- 
mas iš buto. Jis lėtai susmuko ant kėdės prie virtuvės stalo. O gal- 
voje sukosi įvairiausios mintys. 

Kažkas buvo jo bute. Kažkas pasirūpino panaikinti Zalačenkos 
pėdsakus. 

Nebėra nei jo, nei Anikos kopijos. Tyrimo ataskaitos originalą 
tebeturėjo Bublanskis. O ga/ nebe? 

Mikaelis pakilo ir priėjo prie telefono, bet jo ranka tarsi sustingo 
ant ragelio. Kažkas lankėsi jo bute. Jis staiga įtariai pažvelgė į tele- 
foną ir iš švarko kišenės išsitraukė savo mobilųjį. Taip ir liko stovėti 
su telefonu rankoje. 

Ar sudėtinga pasiklausyti pokalbio mobiliuoju telefonu? 

Jis lėtai padėjo mobilųjį šalia savo laidinio telefono ir apsidairė. 

Aš turiu reikalų su profesionalais. Argi sunku įtaisyti bute basiklau- 
symo aparatus? 

Jis vėl atsisėdo prie virtuvės stalo. 

Pažvelgė į savo kompiuterio krepšį. 

Ar sunku perskaityti svetimą elektroninį laišką? Lisbeta Salander tai 


padaro per penkias minutės. 


JIS ILGOKAI SVARSTĖ, kol grįžo prie telefono ir paskambino 
savo seseriai į Geteborgą. Atsargiai rinko žodžius. 

— Labas... kaip laikaisi? 

— Man viskas gerai, Mike. 

— Papasakok, kas nutiko nuo tada, kai atvykai į Salgrenską, iki 
tada, kai tave užpuolė. 

Ji užtruko dešimt minučių, kol viską papasakojo. Mikaelis ne- 
aptarinėjo to, ką ji pasakojo, tiesiog uždavinėjo klausimus, kol gavo 
reikiamus atsakymus. Jis pasirodė kaip susirūpinęs brolis. Tačiau 
tuo pat metu jo mintys jau sukosi apie visai kitus dalykus, bandy- 
damos atkurti įvykių eigą. 

Pusę penkių vakare Anika nusprendė likti Geteborge, mobi- 
liuoju paskambino savo draugei ir gavo adresą bei durų kodą. Plė- 
šikas laukė jos viduje, laiptinėje, lygiai šeštą. 

Jos mobiliojo buvo klausomasi. Tai vienintelis protingas paaiš- 
kinimas. 

Vadinasi, galimas daiktas, kad klausomasi ir jo paties. 

Būtų kvaila manyti kitaip. 

— Jie pasiėmė Zalačenkos aplanką, - pakartojo Anika. 

Mikaelis akimirką dvejojo. Tas, kas pavogė segtuvą, jau žino, 
kad jis pavogtas. Todėl galima pasakyti Anikai viską. 

— Mano irgi, — pranešė jis. 

— Ką? 

Jis paaiškino, kad parbėgo namo ir kad ant virtuvės stalo nebe- 
rado mėlynojo segtuvo. 

— Puiku, - pareiškė Mikaelis niūriu balsu. — Tai katastrofa. Za- 
lačenkos aplanko nebėra. Tai buvo svarbiausia įrodymų dalis. 

— Mikaeli... Aš apgailestauju. 

— Aš taip pat, - atsiliepė Mikaelis. - Prakeikimas! Bet tai ne tavo 
kaltė. Man derėjo paviešinti tyrimą tą pačią dieną, kai jį radau. 

— Ką dabar darysime? 

— Nežinau. Tai blogiausia, kas galėjo nutikti. Tai apverčia aukš- 
tyn kojomis visus mūsų planus. Neturime nė menkiausio įrodymo 
prieš Bjorką ir Teleburianą. 

Jie kalbėjosi dar dvi minutes, kol Mikaelis užbaigė pokalbį. 

— Norėčiau, kad rytoj grįžtum į Stokholmą. 

— Deja. Privalau susitikti su Salander. 

— Susitik su ja prieš pietus. Grįžk po pietų. Turime susėsti ir pa- 
sitarti, ką darysime toliau. 


BAIGĘS POKALBĮ Mikaelis nejudėdamas sėdėjo ant sofos ir spok- 
sojo prieš save. Paskui jo veide nušvito šypsena. Tas, kas klausėsi 
pokalbio, dabar žino, kad „Millennium“ prarado Gunaro Bjorko 
1991-ųjų tyrimo ataskaitą ir Bjorko bei psichiatro Peterio Telebu- 

riano susirašinėjimų turinį. Jie žino, kad Mikaelis ir Anika dėl to 
labai kremtasi. 

Praėjusią naktį studijuodamas saugumo policijos istoriją, Mi- 
kaelis suprato, kad dezinformacija buvo visos šnipinėjimo veiklos 
pagrindas. Dabar jis pasielgė kaip tik taip - paskleidė dezinforma- 
ciją. Ateis laikas, ir gal šis poelgis duos neįkainojamų rezultatų. 

Mikaelis atidarė kompiuterio krepšį ir ištraukė dar vieną atas- 
kaitos kopiją, kurią buvo padaręs Draganui Armanskiui, bet dar 
nespėjęs perduoti. Tai vienintelis likęs egzempliorius. Neketino jo 
prarasti. Atvirkščiai, nusprendė tuoj pat padaryti bent penkias ko- 
pijas ir padėti jas tinkamose vietose. 

Tada metė žvilgsnį į savo rankinį laikrodį ir paskambino į „Mil- 
lennium“ redakciją. Malina Erikson dar buvo ten, bet jau ruošėsi 
išeiti. 

— Kodėl taip paskubomis pradingai? 

— Gal galėtum dar valandėlę palaukti? Aš grįžtu į biurą, priva- 
lau kai ką su tavimi aptarti, kol dar neišėjai. 

Jau kelias savaites jis niekaip nerado laiko drabužiams išsiskalbti. 
Visi marškiniai gulėjo skalbinių krepšyje. Pasiėmė skustuvą, Kovą 
dėl valdžios saugumo policijoje ir tą vienintelį likus; Bjorko ataskai- 
tos egzempliorių. Pėstute nuėjo į parduotuvę Dressmann, nusipirko 
ketverius marškinius, dvi poras kelnių ir dešimt porų trumpikių ir 
nusinešė rūbus į redakciją. Malina Erikson palaukė, kol jis greitai 
nusimaudė duše. Ji bandė suprasti, kas čia vyksta. 

— Kažkas įsilaužė į mano butą ir pavogė Zalačenkos tyrimo 
ataskaitą. Kažkas užpuolė Aniką Geteborge ir pavogė jos turėtą 
egzempliorių. Turiu įrodymų, kad jos telefono yra klausomasi, o tai 
gali reikšti, kad klausomasi ir mano, galbūt ir tavo bei visų „Mil- 
lennium“ telefonų. Jei kažkas pasistengė įsilaužti į mano butą, tai jie 
būtų kvailiai, jei nepasinaudotų proga įtaisyti jame pasiklausymo 
įrangą. 

— Štai kaip, — vos ištarė Malina Erikson. Ji pašnairavo į savo 


mobilųjį, gulintį ant rašomojo stalo priešais ją. 

— Darbuokis, kaip įpratusi. Naudokis mobiliuoju, bet neperduok 
jokios informacijos. Rytoj įspėsime Henrį Kortesą. 

— Gerai. Jis išėjo prieš valandą. Ant tavo stalo paliko krūvą ofi- 
cialių valstybinių pranešimų. Ką tu čia darysi? 

— Ketinu šiąnakt nakvoti „Millennium“ redakcijoje. Jei jie nušo- 
vė Zalačenką, pavogė tyrimo ataskaitas ir įtaisė pasiklausimo įran- 
gą mano bute, yra didelė tikimybė, kad imsis ir redakcijos. Čia visą 
dieną sukasi žmonės. Nenoriu, kad nakčiai redakcija liktų tuščia. 

— "Tu manai, kad Zalačenkos nužudymas... Bet juk žudikas — 
septyniasdešimt aštuonerių metų psichas. 

— Netikiu tuo nė per nago juodymą. Kažkas naikina Zalačenkos 
pėdsakus. Man nusispjauti, kas buvo tas senis ir kiek kvailų laiškų 
jis parašė ministrams. Greičiausiai jis buvo samdomas žudikas. Jo 
tikslas - nužudyti Žalačenką... Ir galbūt Lisbetą Salander. 

— Bet jis juk nusižudė ar bent jau bandė. Koks samdomas žudi- 
kas taip elgtųsi? 

Mikaelis trumpai pagalvojo ir pažiūrėjo vyriausiajai redaktorei 
į akis. 

— Ioks, kuriam septyniasdešimt aštuoneri ir kuris tikriausiai ne- 
turi ko prarasti. Jis į tai įsivėlęs, ir kai viską išnarpliosime, galėsime 
įrodyti. 

Malina Erikson atidžiai stebėjo Mikaelį. Niekada anksčiau ne- 
matė jo tokio šaltakraujiško ir ryžtingo. Ji net sudrebėjo. Mikaelis 
tai pastebėjo. 

— Dar vienas dalykas. Dabar mes įsivėlėme ne į dvikovą su nusi- 
kaltėlių gauja, bet su valstybine institucija. Bus sunku. 

Malina linktelėjo. 

— Nemaniau, kad viskas gali nueiti taip toli. Malina, jei nori 
pasitraukti, tik pasakyk. 

Ji kiek dvejojo. Svarstė, ką jos vietoje darytų Erika Berger. Tada 
ryžtingai papurtė galvą. 

697 metais Airijoje buvo priimtas įstatymas, draudžiantis moterims 
eiti į kariuomenę — vadinasi, iki tol joms tai buvo ;prasža. Įvairiais 
laikotarpiais moterų karių būta arabų, berberų, kurdų, radžputų, 
kinų, filipiniečių, maorių, Australijos aborigenų, Amerikos indėnų, 
Papua ir Mikronezijos tautose. 

Iš antikinės Graikijos laikų liko gausybė legendų apie baimę ke- 
liančias moteris kares. Tuose pasakojimuose kalbama apie moteris, 
kurios nuo vaikystės buvo auklėjamos naudoti ginklus, mokomos 
karo meno ir fizinės ištvermės. Jos gyveno atskirai nuo vyrų ir į 
karą traukdavo atskiru pulku. Neretai pasakojimuose užsimenama, 
kad jos mūšio lauke nugalėdavo vyrus. Amazonės minimos graikų 
literatūroje, pavyzdžiui, Homero I/Ziadoje, parašytoje daugiau nei 
septyni šimtai metų prieš Kristų. 


Būtent graikai sugalvojo žodį amazonė. Išvertus pažodžiui, jis reiš- 
kia be krūties. Pasakojama, kad dešinė krūtis būdavo nupjaunama, 
kad moteris lengviau įtemptų lanką. Nors teigiama, kad pora svar- 

biausių istorijoje graikų gydytojų — Hipokratas ir Galenas - tvirti- 
nę, jog ši operacija pagerindavusi sugebėjimą naudotis ginklu, vis 
dėlto abejotina, ar tokios operacijos iš tikrųjų buvo atliekamos. Tai 
labiau susiję su užslėptais kalbiniais niuansais. Nežinia, ar priešdė- 
lis a žodyje amazonė tikrai reiškia Že. Esama hipotezių, kurios tvir- 
tina, kad iš tikrųjų priešdėlis turėjo priešingą reikšmę — amazonė 
buvo moteris su ypač didelėmis krūtimis. Nė viename muziejuje 
nėra jokio pavyzdžio — amuleto ar statulos — vaizduojančio moterį 
be dešinės krūties, o tai turėtų būti įprasta, jei legendos apie nu- 
pjautą krūtį būtų tiesa. 

ERIKA BERGER GILIAI įkvėpė prieš įžengdama į Svenska Mor- 
gon-Posten redakciją. Buvo penkiolika po dešimtos ryto. Ji buvo ap- 
sirengusi juodomis kelnėmis, raudona palaidine ir tamsiu švarku. 
Gegužės pirmosios oras buvo puikus, keliaudama per miestą ji pa- 
stebėjo, kad pradeda būriuotis demonstracijos dalyviai, o ji pati jau 
daugiau nei dvidešimt metų nežygiavo jokioje demonstracijoje. 

Minutėlę niekieno nepastebėta pastovėjo prie lifto durų. Pirma 
diena naujoje darbovietėje. Iš savo vietos prie įėjimo matė didžią- 
ją dalį pagrindinės redakcijos patalpos su naujienų redakcijos stalu 
per vidurį. Ji šiek tiek kilstelėjo žvilgsnį ir pamatė stiklines duris į 
vyriausiojo redaktoriaus kabinetą, kuris keletą metų bus jos darbo 
vieta. 

Erika nebuvo tikra, kad yra tinkamas asmuo vadovauti tokiai 
neapibrėžtai organizacijai kaip laikraštis Svenska Morgon-Posten. 
Tai buvo gigantiškas šuolis nuo „Millennium“ mėnesinio žurna- 
lo su penkiais darbuotojais iki dienraščio su aštuoniasdešimčia 
žurnalistų ir dar daugiau kaip devyniasdešimt žmonių, dirbančių 
administracijoje, techniniame, reklamos, pardavimų skyriuose, 
maketuotojais, fotografais ir kitais, kurie prisideda prie laikraščio 
kūrimo. Be to, dar buvo leidykla, gamybos įmonė ir holdingo ben- 
drovė. Iš viso daugiau nei 230 žmonių. 

Staiga kilo mintis, ar tik ji nedaro milžiniškos klaidos. 

"Tuo metu vyresnioji iš dviejų registratorių pastebėjo, kas atėjo į 
redakciją, išlindo iš už stalo ir ištiesė ranką. 

— Ponia Berger. Sveika atvykusi į SMP. 

— Aš Erika. Labas. 

— Beatričė. Sveika atvykusi. Gal palydėti pas vyriausiąjį redak- 
torių Moranderį... turbūt turėčiau sakyti — pas į pensiją išeinantį 
vyriausiąjį redaktorių? 

— Ačiū, jis sėdi ten, stikliniame kabinete, — tarė Erika ir nusi- 
šypsojo. —- Manau, rasiu. Ačiū už draugiškumą. 

Ji greitai perėjo redakciją ir pastebėjo, kad ūžesys biure kiek pri- 
tilo. Staiga pajuto visų žvilgsnius. Ji stabtelėjo prie naujienų stalo ir 
draugiškai linktelėjo. 

— Spėsime deramai susipažinti po valandėlės, - pažadėjo ir nuė- 
jusi pasibeldė į stiklinių durų staktą. 

Iš darbo išeinantis vyriausiasis redaktorius Hokanas Moranderis 
buvo penkiasdešimt devynerių, dvylika metų praleidęs stiklinia- 
me SMP redakcijos biure. Kaip ir Erika Berger, kažkada jis gavo 
pasiūlymą dirbti SMP ir kažkada lygiai taip pat pirmąsyk perėjo 
redakciją. Jis suglumęs pažvelgė į ją, žvilgtelėjo į savo rankinį lai- 
krodį ir atsistojo. 

— Labas, Erika, — pasisveikino. — Maniau, kad pradėsi pirma- 
dienį. 

— Neiškenčiau dar dieną likti namuose. Tokia jau esu. 

Moranderis ištiesė ranką. 

— Sveika atvykusi. Labai malonu, kad perimi mano darbą. 

— Kaip jautiesi? - paklausė Erika. 

Jis truktelėjo pečiais tą pačią akimirką, kai Beatričė iš registra- 
tūros įžengė su kava ir pienu. 

— Toks jausmas, kad dirbu tik puse jėgų. Iš tikrųjų nenoriu apie 
tai kalbėti. Visą gyvenimą žmogus vaikštai jausdamasis kaip paau- 
glys ir nemirtingas, o paskui staiga lieka be galo mažai laiko. Aišku 
tik viena — neketinu to laiko iššvaistyti šitame stikliniame narve. 

Jis nesąmoningai pasitrynė krūtinę. Turėjo širdies ir kraujagyslių 
problemų, negalavimai buvo jo netikėto atsistatydinimo priežastis. 
Todėl Erikai teko pradėti dirbti keliais mėnesiais anksčiau nei buvo 
sutarta iš pradžių. 

Erika apsisuko ir nužvelgė redakciją. Ji buvo pustuštė. Pamatė 
link lifto einant; žurnalistą ir fotografą, kuriuos pasiuntė aprašyti 
gegužės pirmosios eiseną. 

— Jeigu trukdau arba jei šiandien esi užsiėmęs, galiu išeiti. 

- Šiandien mano darbas yra parašyti puspenkto tūkstančio žen- 
klų vedamąjį straipsnį apie gegužės pirmosios demonstracijas. Esu 
jų parašęs tiek daug, kad galėčiau tai daryti miegodamas. Jeigu soc- 
demai nori pradėti karą su Danija, privalau paaiškinti, kodėl jie 
neteisūs. Jeigu socdemai bando išvengti karo su Danija, privalau 
paaiškinti, kodėl jie neteisūs. 
 —- Danija? - susidomėjo Erika. 

— Taip, gegužės pirmosios vedamajame turi būti paminėta apie 
konfliktus dėl integracijos. Savaime suprantama, socdemai klysta, 
kad ir ką jie sakytų. 

Jis staiga nusijuokė. 

— Tai ciniška. 

— Sveika atvykusi į SMP, 

Erika niekada neturėjo nuomonės apie vyriausiąjį redaktorių 
Hokaną Moranderį. Jis buvo nepastebimas, valdžią turintis asmuo 
iš vyriausiųjų redaktorių elito. Perskaičius vedamąjį straipsnį Eri- 
kai pasirodė, kad jo autorius —- nuobodus ir konservatyvus, amžinai 
nepatenkintas mokesčių ekspertas, tipiškas liberalus žodžio laisvės 
gynėjas. Anksčiau jie niekada nebuvo bendravę. 

— Papasakok apie darbą, - paprašė ji. 

— Baigsiu paskutinę birželio dieną. Kartu dirbsime du mėnesius. 
Tu tikrai pastebėsi teigiamų ir neigiamų dalykų. Aš esu cinikas, 
todėl tikriausiai įžvelgiu daugiausia neigiamų dalykų. 

Jis pakilo ir atsistojo šalia jos prie stiklinės sienos. 

— Sužinosi, kad ten turi daugybę priešininkų — dieninės pamai- 
nos vadovų ir redaktorių veteranų, sukūrusių savas nedideles impe- 
rijas ir savą klubą, į kurį nebūsi priimta. Jie bandys išplėsti ribas ir 
prastumti savo antraštes ar požiūrį, todėl tau prireiks labai kietos 
rankos, kad pajėgtum priešintis. 


Erika linktelėjo. 


— 185 — 


STIEG LARSSON 


— Yra naktinės pamainos vadovai Bilingeris ir Karlsonas... Jie- 
du — atskiras reikalas. Nekenčia vienas kito ir, dėkui Dievui, ne- 
dirba vienoje pamainoje, bet elgiasi taip, lyg abu būtų atsakingieji 
leidėjai ir vyriausieji redaktoriai. Dar yra Andersas Holmas, naujie- 
nų skyriaus redaktorius, su kuriuo turėsi daug reikalų. Kelis kartus 
tikrai susiremsite kaktomis. Jei atvirai — būtent jis kiekvieną dieną 
leidžia laikraštį. Yra keli žurnalistai, kurie elgiasi kaip primadonos, 
ir keli, kuriems tikrai metas į pensiją. 

— Ar yra gerų darbuotojų? 

Moranderis netikėtai nusijuokė. 

— Yra. Bet pati turėsi nuspręsti, su kuriais sutarsi. Turime kelis 
žurnalistus, kurie tikrai puikiai darbuojasi. 

— Administracija? 

— Magnusas Borgšė — valdybos pirmininkas. Jis tave pasamdė. 
Žavingas ir truputį senamadiškas, kartais galėtų būti truputį šiuolai- 
kiškesnis. Tai jis yra sprendimus priimantis asmuo. Yra keli valdybos 
nariai - dauguma savininko šeimos - jie tik atsėdi darbo laiką, dalis 
kitų — tikri profesionalai, nuolat lakstantys tarp įvairių valdybų. 

— Regis, nesi patenkintas valdyba? 

— Darbo užduotys paskirstytos. Tu leidi laikraštį. Jie rūpinasi 
finansais. Jie neturi kištis į laikraščio turinį, bet visada iškyla kokių 
nors nesusipratimų. Kalbant nuoširdžiai, Erika, bus sunku. 

— Kodėl? 

— Tiražas nuo geriausių mūsų laikų septintajame dešimtmetyje 
sumažėjo šimtu penkiasdešimt tūkstančių egzempliorių, ir SMP 
pradeda artintis prie tos ribos, kai nustos duoti pelną. Nuo 1980- 
ųjų buvo vykdoma racionalizacijos programa — panaikinome šimtą 
aštuoniasdešimt darbo vietų. Tapome bulvariniu laikraščiu — tai 
derėjo padaryti prieš dvidešimt metų. SMP vis dar yra vienas di- 
džiausių laikraščių, bet nedaug reikia, kad būtume priskiriami prie 
antrarūšių leidinių. O gal jau tokie esame. 

— Kodėl jie pasirinko mane? — paklausė Erika. 

— Nes vidutinis SMP skaitytojų amžius — penkiasdešimt metų 
ir vyresni, o dvidešimtmečių skaitytojų pagausėjimas lygus nuliui. 

Laikraštį reikia atnaujinti. Todėl valdyba nutarė pasamdyti patį ne- 
įprasčiausią vyriausiąjį redaktorių, kokį tik galėjo įsivaizduoti. 

— Moterį? 

— Ne šiaip sau moterį. Tokią, kuri sutriuškino Venerstriomo im- 
periją, moterį, tituluojamą tiriamosios žurnalistikos karaliene, mo- 
terį, kuri pagarsėjusi su niekuo nepalyginamu tvirtu charakteriu. 
Pati pagalvok — niekas negali atsispirti tokiai charakteristikai. Jei 
net ir tu nesugebėsi atnaujinti laikraščio, to negalės padaryti niekas 
kitas. Taigi, SMP įdarbina ne tik Eriką Berger, bet pirmiausia Eri- 
kos Berger reputaciją. 


KAI MIKAELIS BLIUMKVISTAS išėjo iš Copacabana kavinės 
šalia Kvartersbiono kino teatro prie Hornstulio, buvo šiek tiek po 
dviejų. Jis užsidėjo akinius nuo saulės ir pasukęs į Bergsundsstrando 
gatvę patraukė link metro. Beveik akimirksniu pamatė už kampo 
pastatytą pilką Vo/vo. Praėjo nesulėtindamas žingsnio ir atkreipė 
dėmesį, kad numeris tas pats, o automobilis tuščias. 

Tą patį automobilį pastebi jau septintą kartą per paskutines ketu- 
rias paras. Nežinojo, ar automobilis sukiojosi netoliese jau anksčiau. 
Apskritai grynas atsitiktinumas, kad iš viso atkreipė į jį dėmesį. Kai 
pirmą kartą pastebėjo automobilį, šis stovėjo netoli jo namų Bel- 
mano gatvėje trečiadienio rytą, kai jis ėjo į „Millennium“ redakciją. 
Mikaelis tada netyčia metė žvilgsnį į numerį, prasidedantį raidė- 
mis KAB, ir įsiminė, nes toks buvo Aleksandro Zalačenkos laikinai 
neveikiančios kompanijos pavadinimas, 4B Karlas Akselis Budinas. 
Tikriausiai būtų pamiršęs, jei to paties automobilio su tuo pačiu nu- 
meriu nebūtų pastebėjęs vos už kelių valandų, kai pietavo su Hen- 
riu Kortesu ir Malina Erikson Medborgarplatseno aikštėje. Tą sykį 
Volvo buvo paliktas skersgatvyje prie „Millennium“ redakcijos. 

Jis ėmė svarstyti, ar tik nevirsta paranojiku, bet kai po pietų nu- 
važiavo aplankyti Holgerį Palmgreną Erstos reabilitacijos centre, 
pilkasis automobilis stovėjo ligoninės lankytojams skirtoje aikštelė- 
je. Tai nebuvo sutapimas. Mikaelis Bliumkvistas ėmė stebėti aplin- 
ką. Todėl visai nenustebo, kai vėl pamatė automobilį kitą rytą. 

Nė karto nepastebėjo jokio vairuotojo. Paskambinęs į automobi- 
lių registrą išsiaiškino, kad šis automobilis registruotas keturiasde- 
šimtmečio Jorano Mortensono, gyvenančio Vitangigatano gatvėje 
Velingbyje, vardu. Truputį patyrinėjęs sužinojo, kad Joranas Mor- 
tensonas dirba verslo konsultantu ir turi individualią įmonę, regis- 
truotą Fleminggatano gatvėje, Kungsholmene. Apskritai Morten- 
sono gyvenimo aprašymas buvo įdomus. Būdamas aštuoniolikos, 
1983-iaisiais, jis atliko karinę tarnybą jūrų pėstininkų dalinyje, o 
paskui buvo pasamdytas ginkluotųjų pajėgų. Čia įgijo leitenanto 
laipsnį. Tačiau 1989-aisiais paliko kariuomenę ir pradėjo studijuoti 
Solnos policijos mokykloje. Nuo 1991-ųjų iki 1996-ųjų dirbo Stok- 
holmo policijoje. 1997-aisias baigė oficialią tarnybą, o 1999-aisiais 
įkūrė individualią įmonę. 

Vadinasi, saugumo policija. 

Mikaelis prikando apatinę lūpą. Uoliai tyrinėjantis žurnalistas 
galėtų virsti paranojiku ir dėl mažesnių dalykų. Bliumkvistas pa- 
darė išvadą, jog yra stebimas, bet saugumietis toks neprofesionalus, 
kad Mikaelis jį pastebėjo. 

Bet ar tai buvo neprofesionalu? Vienintelė priežastis, kodėl jis 
pastebėjo automobilį, buvo keistas jo numeris, dėl sutapimo jam šį tą 
reiškiantis. Jei ne KAB, nebūtų atkreipęs į tą automobilį dėmesio. 

Penktadienį KAB nesimatė. Mikaelis nebuvo visai tikras, bet 
atrodė, kad tą dieną jį sekiojo raudonas Audi, tačiau jam nepavyko 
įsidėmėti automobilio numerio. O šeštadienį vėl grįžo Vo/vo. 


PRAĖJUS LYGIAI DVIDEŠIMČIAI sekundžių, kai Mikaelis 
Bliumkvistas išėjo iš Cafė Copacabana, Kristeris Malmas pakėlė 
skaitmeninį Nikon ir padarė dvylika nuotraukų iš savo slėptuvės 
prie Cafė Rossos lauko staliukų kitoje gatvės pusėje. Jis nufotografa- 
vo du vyrus, kurie išėjo iš kavinės iškart po Mikaelio ir nusekė jį, 
einantį pro Kvartersbiono kino teatrą. 

Vienas vyras buvo vidutinio amžiaus šviesiaplaukis. Kitas atrodė 
kiek vyresnis, ploni šviesiai rusvi plaukai, tamsūs akiniai nuo saulės. 
Abu mūvėjo džinsais ir vilkėjo tamsiomis odinėmis striukėmis. 

Jie išsiskyrė prie pilkojo Volvo. Vyresnysis atidarė automobi- 
lio dureles, o jaunesnysis pėsčiomis nusekė Mikaelį Bliumkvistą į 
metro. 

Kristeris Malmas nuleido kamerą ir atsiduso. Iš pradžių jis ne- 
nutuokė, kodėl Mikaelis pasivedė jį į šoną ir prisispyręs prašė sek- 
madienio popietę pavaikščioti po apylinkes prie Copacabana kavi- 
nės ir pasidairyti pilko Vo/v0 su pažįstamu registracijos numeriu. Jis 
buvo pamokytas įsitaisyti taip, kad galėtų nufotografuoti asmenį, 
kuris, pasak Mikaelio, turėtų prieiti prie automobilio iškart, kai 
Mikaelis išeis iš kavinės. Taip pat Kristeris turėjo stebėti kiekvieną, 
kuris sektų Mikaelį Bliumkvistą. 

Tokie dalykai Bliumkvistui būdingi. Kristeris Malmas niekada 
nebuvo tikras, ar Mikaelis Bliumkvistas paranojiškas iš prigimties, 
ar turi paranormalių sugebėjimų. Po įvykių Gosebergoje Mikae- 
lis tapo be galo uždaras ir apskritai su juo buvo sunku susikalbėti. 
Šiaip jau nieko nauja - taip nutikdavo visada, kai Mikaelis dirbdavo 
su kokia painia istorija. Lygiai toks pat nekalbus, paslaptingas ir 
tarsi apsėstas Mikaelis atrodė ir tada, kai tyrinėjo Venerstriomo 
istoriją. Bet šį kartą jis elgėsi Žymiai keisčiau. 
tikrųjų yra sekamas. Jis pasvarstė, kokią naują košę Bliumkvistas 
užvirs šį kartą ir tikriausiai vėl pareikalaus „Millennium“ darbuo- 
tojų laiko, jėgų ir resursų. Kristeris Malmas pamanė, kad Mikaelis 
pasirinko visai netinkamą laiką 5/iumkvis/uoti, kai žurnalo vyriau- 
sioji redaktorė dezertyravo pas didįjį drakoną SMP, o kolektyvas 
tik neseniai ir sunkiai buvo atgavęs pusiausvyrą. Dabar žurnalo 
stabilumui staiga vėl iškilo grėsmė. 

Bet, kita vertus, Kristeris mažiausiai dešimt metų nėra dalyva- 
vęs jokiose demonstracijose, išskyrus homoseksualų eitynes, ir šį 
gegužės pirmosios sekmadienį neturėjo jokio geresnio užsiėmimo 
nei patenkinti Mikaelio norus. Jis pakilo ir lėtai nupėdino paskui 
vyrą, sekantį Mikaelį Bliumkvistą. Taip nebuvo sutarta. Bet kokiu 
atvėju, tą vyrą paleido iš akių jau Longholmo gatvėje. 

VIENA PIRMŲJŲ PRIEMONIŲ, kurių ėmėsi Mikaelis Blium- 
kvistas, kai suprato, kad jo telefono tikriausiai klausomasi, buvo 
nusiųsti Henrį Kortesą nupirkti naudotų mobiliųjų telefonų. Kor- 
tesas rado labai pigų Ericsson To. Mikaelis įsigijo telefono papil- 
dymo kortelių iš Comvig operatoriaus. Atsarginius telefonus įteikė 
Malinai Erikson, Henriui Kortesui, Anikai Džianini, Kristeriui 
Malmui ir Draganui Armanskiui. Jie buvo skirti tik pokalbiams, 
kurių niekas svetimas jokiu būdu neturėjo išgirsti. Įprasti pokalbiai 
vyks įprastais viešais numeriais. Taigi visiems teko nešiotis po du 
mobiliuosius. 

Mikaelis iš Copacabana nuvyko į „Millennium“, kur per savait- 
galį budėjo Henris Kortesas. Po Zalačenkos nužudymo Mikaelis 
sudarė budėjimo grafiką, tai reiškė, kad „Millennium“ redakcijoje 
visada buvo žmonių ir kas nors ten nakvodavo. Pakaitomis budėjo 
jis pats, Henris Kortesas, Malina Erikson ir Kristeris Malmas. Nei 
Lotė Karim, nei Monika Nilson, nei rinkodaros vadovas Sonis Ma- 
gnusonas nebuvo įtraukti. Jų net neprašė. Visi žinojo, kad Lotė Ka- 
rim bijo tamsos ir nė už ką nebūtų sutikusi viena miegoti redakcijoje. 
Monika Nilson visai nebijo tamsos, prie savo straipsnių dirba kaip 
pamišusi, bet yra toks žmogus, kuris pasibaigus darbo dienai išeina 
namo. O Soniui Magnusonui buvo šešiasdešimt vieneri, jis neturėjo 
nieko bendra su redakcijos reikalais ir greitai turėjo išeiti atostogų. 

— Kas nors naujo? — pasidomėjo Mikaelis. 

— Nieko ypatinga, - atsakė Henris Kortesas. - Šiandien naujie- 
nos, savaime suprantama, yra apie gegužės pirmąją. 

Mikaelis linktelėjo. 

— Aš pasėdėsiu čia keletą valandų. Pailsėk ir grįžk devintą va- 
landą vakaro. 

Henriui Kortesui išėjus, Mikaelis priėjo prie savo rašomojo stalo 
ir paėmė atsarginį mobilųjį. Jis paskambino laisvai samdomam žur- 
nalistui Danieliui Olofsonui į Geteborgą. „Millennium“ žurnale jie 
buvo išspausdinę keletą Olofsono straipsnių — Mikaelis labai pasiti- 
kėjo jo žurnalistiniais sugebėjimais surinkti svarbiausią medžiagą. 

— Labas, Danieliau. Čia Mikaelis Bliumkvistas. Ar laisvas? 

— Taip. 

— Man reikia, kad atliktum tyrimą. Gali išrašyti sąskaitą pen- 
kioms dienoms, straipsnio nereikia. Arba, tiksliau pasakius, gali 
parašyti apie tai ir straipsnį, mes išspausdinsime, bet pirmiausia 
reikia tik tyrimo. 

— Klok. 

— Tai labai subtilus reikalas. Negali apie tai kalbėtis su niekuo, 
išskyrus mane, o mes bendrausime tik Hlofma:/ laiškais. Net ne- 
noriu, kad tu kam nors sakytum, jog atlieki tyrimą „Millennium“ 
pavedimu. 

— Skamba šauniai. Ką nori sužinoti? 

— Noriu, kad padarytum reportažą iš Salgrenskos ligoninės. 
Pavadinsime jį Ligoninės priimamasis, jis atspindės skirtumą tarp 
realybės ir televizijos serialo. Noriu, kad porą dienų lankytumeisi 
greitosios pagalbos ir intensyviosios slaugos skyriuose ir stebėtum 
jų darbą. Pasišnekėk su gydytojais, slaugytojomis, slaugėmis ir vi- 
sais, kurie ten dirba. Kokios yra darbo sąlygos. Ką jie veikia. Ir 
panašiai. Žinoma, su nuotraukomis. 

— Intensyviosios slaugos skyrių? - nustebo Olofsonas. 

— Būtent. Noriu, kad ypač daug dėmesio skirtum sunkiai su- 
žeistų pacientų slaugai 11C koridoriuje. Noriu žinoti, kaip kori- 
dorius atrodo brėžiniuose, kas ten dirba, kaip jie atrodo ir kokia jų 
biografija. 

— Hmm, - numykė Danielis Olofsonas. - Jei neklystu, 11C slau- 
goma tokia Lisbeta Salander. 

Jis ne vakar gimęs. 

— Ką tu sakai? —- numykė Mikaelis Bliumkvistas. - Įdomu. Su- 
žinok, kurioje ji palatoje, kas yra aplinkinėse palatose ir kokia jos 
dienotvarkė. 

— Spėju, šis reportažas bus apie visai kitus dalykus, — pareiškė 
Danielis Olofsonas. 

— Kaip ir sakiau... Man reika tik tavo surinktos informacijos. 

Jie apsikeitė flofmai/ adresais. 

LISBETA SALANDER GULĖJO ant nugaros ant savo palatos 
grindų, kai slaugytoja Mariana atidarė duris. 

— Hmm, - numykė slaugytoja, taip parodydama savo abejones 
dėl to, ar dera tysoti ant grindų intensyviosios slaugos skyriuje. 
Bet ji pripažino, kad tai vienintelė tinkama vieta, kur pacientė gali 
mankštintis. 

Lisbeta Salander buvo suprakaitavusi, ji trisdešimt minučių darė 
atsispaudimus, raumenų tempimo pratimus ir pritūpimus pagal te- 
rapeuto rekomendacijas. Turėjo sąrašą daugybės pratimų, kuriuos 
turėjo atlikti kiekvieną dieną, kad sustiprintų pečių ir klubų rau- 
menis po operacijos, atliktos prieš tris savaites. Ji sunkiai alsavo ir 
jautėsi visai praradusi formą. Greit pavargdavo, o pečiai buvo ne- 
judrūs ir skaudėjo nuo mažiausio judesio. Tačiau ji neabejojo dėl 
pagerėjimo. Galvos skausmas, kankinęs ją po operacijos, sumažėjo 
ir pasireikšdavo tik retkarčiais. 

Ji jautėsi tiek pasveikusi, kad tikrai pajėgtų išeiti ar bent iššlu- 
buoti iš ligoninės, jei tai būtų įmanoma. Deja. Pirma, gydytojai 
dar nepripažino, kad ji sveika, o antra - jos palatos durys nuolatos 
buvo užrakintos ir saugomos prakeikto samdinio iš „Securitas“. Jis 
sėdėdavo ant kėdės koridoriuje. 

Lisbeta buvo pakankamai sveika, kad būtų perkelta į paprastą 
reabilitacijos skyrių. Po ilgų diskusijų policija ir ligoninės admi- 
nistracija sutarė, kad Lisbeta kol kas liks aštuonioliktoje palatoje, 
kurią lengva stebėti, šalia nuolatos yra darbuotojų, be to, palata yra 
L formos koridoriaus gale. Todėl paprasčiau kol kas laikyti Lisbetą 
11C koridoriuje, kur darbuotojai po Zalačenkos nužudymo pasida- 
rė budresni ir žino apie sudėtingą Lisbetos situaciją, nei perkelti ją 
į visai naują skyrių ir keisti nusistovėjusią tvarką. 

Bet kokiu atveju Lisbeta Salander Salgrenskoje turės praleisti 
dar keletą savaičių. Kai tik gydytojai ją išrašys, Lisbeta bus perkelta 
į Kronobergo tardymo izoliatorių Stokholme ir ten lauks teismo. O 
dėl išrašymo laiko sprendžia daktaras Andersas Junasonas. 

Praėjo dešimt dienų po šūvio Gosebergoje, kol daktaras Junaso- 
nas leido policijai atlikti pirmą tikrą apklausą. Anikos Džianini su- 

pratimu, tai buvo tiesiog puiku. Deja, Andersas Junasonas apribojo 
ir Anikos galimybes pasikalbėti su savo kliente. Tai kėlė apmaudą. 

Po sąmyšio, kilusio dėl Zalačenkos nužudymo, jis nuodugniai 
ištyrė Lisbetos Salander būklę. Gydytojas darė prielaidą, kad Lis- 
beta Salander tikrai patiria nemažai streso žinodama, kad yra įta- 
riama dėl trijų žmogžudysčių. Andersas Junasonas nieko nenutuo- 
kė apie jos galimą kaltę ar nekaltumą, ir jo, kaip gydytojo, tai nė 
kiek nedomino. Jis tik nustatė, kad Lisbeta Salander patiria stresą. 
Į merginą buvo šauta tris kartus, viena kulka kliudė smegenis ir 
beveik nužudė ją. Lisbeta karščiavo, jai stipriai skaudėjo galvą. 

Junasonas nusprendė geriau apsidrausti nei paskui gailėtis. Įta- 
riama žmogžudyste ar ne, Lisbeta Salander yra jo pacientė, o jo 
užduotis — pasirūpinti, kad ji pasveiktų. Todėl Junasonas uždraudė 
merginą lankyti. Šis draudimas nebuvo susijęs su prokuroro juridiš- 
kai pagrįstu draudimu. Gydytojas paskyrė vaistų ir visišką poilsį. 

Anderso Junasono įsitikinimu, visiškas izoliavimas tolygus ne- 
humaniškai bausmei ir net prilygsta kankinimams, ir nė vienas 
pacientas nesijaučia gerai būdamas visiškai atskirtas nuo draugų, 
todėl gydytojas nusprendė, kad Lisbetos Salander advokatė Anika 
Džianini galės ją lankyti kaip jai atstovaujanti draugė. Junasonas 
rimtai pasikalbėjo su Anika Džianini ir paaiškino, kad ji turės gali- 
mybę praleisti su Lisbeta Salander po valandą kasdien. Tuo metu ji 
galės kalbėtis arba tiesiog tyliai sėdėti ir palaikyti jai draugiją. Ta- 
čiau reikėtų kiek įmanoma mažiau kalbėtis apie Lisbetos Salander 
žemiškas problemas ir būsimas juridines batalijas. 

— Lisbetai Salander buvo šauta į galvą, ir ji tikrai rimtai sužeis- 
ta, — dėstė jis. — Manau, gyvybei pavojus nebegresia, bet visada 
esama rizikos, kad gali prasidėti kraujavimas arba iškilti komplika- 
cijų. Jai reikia ilsėtis ir gyti. Tik paskui ji galės imtis savo teisinių 
problemų. 

Anika Džianini suprato daktaro Junasono argumentų logiką. 
Ji kelis kartus paprastai pabendravo su Lisbeta Salander ir užsimi- 
nė apie jos ir Mikaelio strategiją. Tačiau iš pradžių neturėjo jokios 
galimybės pereiti prie detalaus aptarimo. Lisbeta Salander papras- 

čiausiai buvo tokia apsvaigusi ir išsekusi, kad dažnai užmigdavo 


viduryje pokalbio. 


DRAGANAS ARMANSKIS PERŽIŪRĖJO Kristerio Malmo pa- 
darytas nuotraukas su dviem vyrais, kurie sekė Mikaelį Bliumkvis- 
tą nuo kavinės Copacabana. Nuotraukos buvo labai aiškios. 

— Ne, - tarė jis. - Niekada anksčiau nesu jų matęs. 

Mikaelis Bliumkvistas linktelėjo. Jie susitiko Armanskio darbo 
kambaryje „Milton Security“ pirmadienio rytą. Mikaelis į pastatą 
pateko per garažą. 

— Vyresnysis yra Joranas Mortensonas, jam priklauso Vo/vo. Jis 
persekioja mane kaip nerami sąžinė mažiausiai savaitę, bet, Žino- 
ma, tai galėjo prasidėti anksčiau. 

— Ir tu teigi, kad jis yra saugumietis? 

Mikaelis parodė informaciją, kurią surinko apie Mortensono 
karjerą. Ji atrodė iškalbinga. Armanskis dvejojo. Jį kamavo prieš- 
taringi jausmai. 

Taip jau yra, kad slaptoji policija visada išsiduoda. Tai įpras- 
ta ne tik Švedijos saugumo policijai, bet turbūt visoms slaptosios 
žvalgybos tarnyboms pasaulyje. Dėl Dievo meilės, prisiminkime, 
kaip prancūzų slaptoji policija į Naująją Zelandiją nusiuntė narų 
komandą, kad susprogdintų Greenpeace laivą Rainbow Warrior. Tai 
turėtų būti laikoma kvailiausia slaptosios žvalgybos operacija pa- 
saulio istorijoje, gal nebent išskyrus prezidento Niksono įsibrovimą 
į Votergeitą. Kai vadovauja kvailiai, nenuostabu, kad kyla skan- 
dalų. O apie sėkmingas operacijas niekada nepranešama. Tačiau 
žiniasklaida visada užsipuola saugumo policiją, kai tik įvyksta kas 
nors nederama ir kvaila ar akivaizdžiai žlunga kokia nors operacija. 
Tada visi žurnalistai būna protingi po laiko. 

Armanskis niekada nesuprato švedų žiniasklaidos požiūrio į 
saugumo policiją. 

Pirmiausia žiniasklaida laikė saugumo policiją puikiu infor- 
macijos šaltiniu. Beveik bet kokia neapgalvota politinė kvailystė 
baigdavosi įspūdingomis antraštėmis: Saugumo policija įtaria, kad... 

Informacija iš saugumo policijos visada būdavo svarus antraščių 
koziris. 

Antra, žiniasklaida ir įvairiausi politikai ypač uoliai nulinčiuo- 
davo saugumo policininkus, jei išsiaiškindavo, kad tie šnipinėjo 
Švedijos gyventojus. Dėl tokios prieštaringos elgsenos Armanskis 
ne kartą konstatavo, kad ir politikai, ir žiniasklaida yra ne visai 
sveiko proto. 

Armanskis neprieštaravo, kad egzistuoja saugumo policija. Kaž- 
kas turi pasirūpinti, kad bolševikinių pakraipų bepročiai, prisiskaitę 
Bakunino ar ko nors panašaus, ką dabar skaito neonaciai, nesukons- 
truotų bombos iš dirbtinių trąšų ir tepalo ir neįdėtų jos į autobusiu- 
ką priešais vyriausybės rūmus. Tam ir reikalinga saugumo policija. 
Armanskio nuomone, smulkus šnipinėjimas ne visada yra blogis, 
bent jau kol tokie veiksmai užtikrina visuotinį gyventojų saugumą. 

Žinoma, problema buvo ta, kad organizacija, kurios užduotis — 
šnipinėti piliečius, turi paklusti griežčiausiai viešai kontrolei ir būti 
ypač atvira konstitucinės apsaugos tarnybai. Tačiau Švedijos poli- 
tikai ir parlamentas beveik neturėjo galimybių patikrinti saugumo 
policijos, net ir tada, kai ministras pirmininkas paskyrė specialų 
tyrėją, kuriam buvo suteiktas leidimas patekti visur. Armanskis pa- 
siskolino Karlo Lidbomo knygą Užduotis ir perskaitė ją su vis labiau 
augančia nuostaba. Jungtinėse Valstijose už trukdymą teisingumui 
iškart būtų suimta dešimtis aukščiausio rango saugumo policijos 
vadovų, ir jie būtų priversti išsirikiuoti priešais kokį nors komitetą 
viešai apklausai Kongrese. O Švedijoje, panašu, saugumo policija 
buvo neprieinama. 

Lisbetos Salander atvejis parodė, kad saugumo organizacijoje 
kažkas negerai. Bet kai Mikaelis Bliumkvistas atnešė jam saugų 
mobilųjį telefoną, Draganas Armanskis pirmiausia pagalvojo, kad 
Bliumkvistui pasimaišė protas. Tik kai įsigilino į detales ir išstu- 
dijavo Kristerio Malmo nuotraukas, jis nenoriai konstatavo, kad 
Bliumkvistas turėjo pagrindo įtarti. Tai nežadėjo nieko gero ir 
reiškė, kad prieš penkiolika metų Lisbetai Salander nutikę įvykiai 


nebuvo atsitiktinumas. 

Per daug sutapimų, kad būtų atsitiktinumas. Tarkime, ZŽala- 
čenka galėjo būti nužudytas išprotėjusio fanatiko. Bet tik jau ne 
tuo pačiu metu, kai iš Mikaelio Bliumkvisto ir iš Anikos Džianini 
buvo pavogtas dokumentas, kuris yra svarbiausias įrodymas šioje 
byloje. Čia jau rimtas reikalas. O dar pasikorė ir pagrindinis liudy- 
tojas Gunaras Bjorkas. 

— Gerai, - nutarė Armanskis ir surinko Mikaelio dokumen- 
tus. - Ar sutariame, kad šituos perduosiu kitam asmeniui? 

— Tai asmuo, kuriuo, kaip sakai, pasitiki. 

— Žinau, kad tai aukštos moralės žmogus, kuris jaučia didelę 
atsakomybę už demokratiją. 

— Ir jis iš saugumo policijos? — abejodamas paklausė Mikaelis 
Bliumkvistas. 

— Privalome susitarti. Ir aš, ir Holgeris Palmgrenas pritariame 
tavo planui ir sutikome bendradarbiauti. Bet žinau, kad vieni nesu- 
sitvarkysime. Turime rasti sąjungininkų tarp biurokratų, kad vis- 
kas nesibaigtų katastrofa. 

— Gerai, — nenoriai linktelėjo Mikaelis. - Esu įpratęs užbaig- 
ti darbus, vos tik „Millennium“ atiduodamas į spaustuvę. Nieka- 
da anksčiau nesu atskleidęs informacijos apie istoriją, kol ji dar 
neišspausdinta. 

— Bet šiuo atveju jau atskleidei. Jau papasakojai man, savo sese- 
riai ir Palmgrenui. 

Mikaelis linktelėjo. 

— Ir taip pasielgei todėl, kad pats supranti, kad šitas reikalas yra 
daug svarbesnis nei straipsnis tavo žurnale. Šiuo atveju tu esi ne 
objektyvus Žurnalistas, o įvykių dalyvis. 

Mikaelis vėl palinksėjo. 

- Ir kaip įvykių dalyviui tau reikia pagalbos, kad įgyvendintum 
savo tikslus. 

Mikaelis linktelėjo. Šiaip ar taip, jis dar neišklojo visko nei Ar- 
manskiui, nei Anikai Džianini. Vis dar turėjo paslapčių su Lisbeta 
Salander. 


Jiedu paspaudė rankas. 


0 SKYRIUS 


TREČIABIENIS, GEGUŽĖS 4 


PRAĖJUS TRIMS DIENOMS, kai Erika Berger pradėjo dirb- 
ti SMP ir ėmė ruoštis perimti vyriausiosios laikraščio redaktorės 
pareigas, mirė buvęs vyriausiasis redaktorius Hokanas Moranderis. 
Visą rytą jis sėdėjo savo stikliniame kabinete, o tuo metu Erika ir 
redakcijos sekretorius Peteris Fredriksonas dalyvavo susirinkime su 
sporto skilties redakcija, nes Erika norėjo susipažinti su kolegomis 
ir suprasti, kaip jie dirba. Fredriksonui buvo keturiasdešimt pen- 
keri, ir galima sakyti, šiame laikraštyje jis buvo naujokas kaip ir 
Erika. Dirbo čia dar tik ketvirtus metus. 

Peteris buvo tylus, kompetentingas ir malonus. Todėl Erika, 
perimdama laivo valdymą, jau buvo nusprendusi remtis Fredrikso- 
no įžvalgumu. Ji praleido daug laiko tyrinėdama, kuo gali pasitikė- 
ti ir kuriuos darbuotojus galės iškart patraukti į savo pusę. Žinoma, 
Fredriksonas buvo vienas iš kandidatų. Kai jie sugrįžo prie sekreto- 
riaus stalo, pamatė, kaip Hokanas Moranderis atsistoja ir eina link 
stiklinių savo kabineto durų. 

Atrodė apstulbęs. 

Paskui staiga palinko į priekį, griebėsi už kėdės atkaltės ir po 
kelių sekundžių nugriuvo ant grindų. 

Kai atskubėjo greitoji, jis jau buvo miręs. 

Popietę redakcijoje vyravo sumaištis. Apie antrą valandą atvyko 
valdybos pirmininkas Borgšė ir sušaukė kolegas atminimo minu- 
tei. Jis kalbėjo apie tai, kad Moranderis paskutiniuosius penkiolika 
metų paskyrė laikraščiui, ir kokios kainos kartais pareikalauja žur- 
nalistika. Paskelbė tylos minutę. Kai ši baigėsi, apsidairė aplink, 
atrodė, tarsi nežinotų, ką toliau daryti. 

Neįprasta, kai žmogus miršta darbo vietoje, taip retai nutin- 
ka. Žmonės neturi mirti darbe. Jie turėtų išeiti į pensiją ar išnykti 
slaugos namuose, o tada netikėtai vieną dieną tapti pokalbio tema 
buvusios darbovietės valgomajame. „Beje, ar girdėjai, kad penkta- 
dienį mirė senis Karlsonas? Taip, širdis. Profsąjunga nusiųs gėlių į 
laidotuves“. Visai kas kita imti ir numirti darbe, matant kolegoms. 
Tai beveik įžūlu. Erika pastebėjo, kad redakciją apėmė šokas — 
SMP liko be vadovo. Netrukus ji suprato, kad keletas bendradarbių 
paslapčia dirsčioja į ją. Nežinoma korta. 

Neprašyta ir tiksliai nežinodama, ką sakyti, ji atsikrenkštė, žen- 
gė pusę žingsnio į priekį ir garsiai, ryžtingai prabilo: 

— Hokaną Moranderį pažinojau tik tris dienas. Tai nedaug, bet 
iš to, kiek spėjau pamatyti, galiu nuoširdžiai teigti, kad būčiau mie- 
lai susipažinusi su juo artimiau. 

Kai akies kampeliu pamatė, kad yra stebima Borgšės, padarė 
pauzę. Jis atrodė nustebęs, kad ji apskritai prašneko. Erika žengė 
dar pusę žingsnio į priekį. Nesišypsok. Šypsotis negalima — atrodys, 
kad nepasitiki savimi. Ji prabilo truputį garsiau: 

— Staigi Moranderio mirtis sukels problemų redakcijai. Aš tu- 
rėjau pakeisti jį tik po dviejų mėnesių ir tikėjausi, kad gausiu laiko 
pasisemti iš jo patirties. 

Ji pastebėjo, kad Borgšė prasižiojo kažką sakyti. 

— Situacija pasikeitė, todėl dabar mūsų laukia permainų metas. 
Moranderis buvo vyriausiasis dienraščio redaktorius, ir šis laikraštis 
turi pasirodyti jau rytoj. Liko devynios valandos viskam pabaigti ir 
atiduoti spausdinti ir keturios valandos vedamajam parengti. Noriu 
paklausti... Kuris iš Moranderio bendradarbių buvo jo geriausias 
draugas ir patikėtinis? 

Stojo tyla, žmonės dirsčiojo vienas į kitą. 

Galiausiai Erika išgirdo balsą kairėje pusėje. 

— Turbūt aš. 

Tai buvo Gunaras Magnusonas, šešiasdešimt vienerių metų ve- 
damojo puslapio redakcijos sekretorius, laikraštyje dirbantis jau 
trisdešimt penkerius metus. 

— Kas nors turi parašyti Moranderio nekrologą. Aš negaliu... tai 
būtų įžūlu. Ar pajėgsi parašyti? 

Gunaras Magnusonas akimirką sudvejojo, bet paskui linkte- 
lėjo. 

— Gerai, — sutiko jis. 

— Panaudosime visą vedamojo puslapį, o kitą medžiagą paliksi- 
me vėlesniam numeriui. 

Gunaras linktelėjo. 

— Reikia nuotraukų. - Ji pažiūrėjo į dešinę ir pastebėjo fotogra- 
fijų skyriaus vadovą Lenartą Torkelsoną. Šis linktelėjo. 

— Turime pradėti dirbti. Galbūt artimiausiu metu viskas bus kiek 
nestabilu. Man reikės pagalbos priimant sprendimus, todėl prašy- 
siu jūsų patarimų ir pasitikėsiu jūsų kompetencija bei patirtimi. Jūs 
žinote, kaip leisti šį laikraštį, o aš dar turiu pasimokyti. 

Ji atsisuko į redakcijos sekretorių Peterį Fredriksoną. 

— Peteri, iš Moranderio supratau, kad tu buvai žmogus, kuriuo 
jis labai pasitikėjo. Artimiausiu metu būsi mano patarėjas ir turėsi 
truputį daugiau darbo nei įprastai. Ar sutinki? 

Šis linktelėjo. Ką dar galėjo daryti? 

Berger vėl kreipėsi į vedamojo puslapio redakciją. 

— Dar vienas dalykas... Priešpiet Moranderis rašė vedamąjį 
straipsnį. Gunarai, ar gali pažiūrėti jo kompiuteryje, ar straipsnis 
baigtas? Publikuosime bet kokiu atveju, net ir nebaigtą. Tai buvo 
paskutinis Hokano Moranderio straipsnis, tad būtų gaila ir gėda jo 
neišspausdinti. Laikraštis, kurį leidžiame šiandien, tebėra Hokano 
Moranderio. 

Tyla. 

— Jei kam nors iš jūsų reikia laiko pabūti vienam ir pamąstyti, 
taip ir padarykite. Visi žinote, kada yra paskutinis darbų terminas. 

Tyla. Ji pastebėjo, kad kai kurie linktelėjo lyg ir pritardami. 

— Prie darbo, berniukai ir mergaitės, - paragino Erika Berger 
tyliai. 

JERKERIS HOLMBERGAS BEVILTIŠKAI skėstelėjo rankomis. 
Jano Bublanskio ir Sonjos Mudig veiduose atsispindėjo abejonė, o 
Kurtas Svensonas atrodė ramus. Visi trys peržiūrėjo Holmbergo 
rytą baigto parengiamojo tyrimo rezultatus. 

— Nieko? — paklausė Sonja Mudig. 

— Nieko, — patvirtino Holmbergas ir papurtė galvą, - galuti- 
nė patologo ataskaita atėjo šįryt. Akivaizdu, jog tai savižudybė. Jis 
pasikorė. 

Visi nukreipė žvilgsnius į nuotraukas, padarytas Bjorko vasar- 
namio svetainėje. Viskas rodė, kad saugumo policijos užsieniečių 
reikalų skyriaus pavaduotojas Gunaras Bjorkas pats užlipo ant kė- 
dės, prisirišo virvę prie šviestuvo kablio, užsinėrė ant kaklo kilpą ir 
ryžtingai nuspyrė taburetę kelis metrus nuo savęs. Patologas abe- 
jojo dėl tikslaus mirties laiko, bet galiausiai nustatė — balandžio 
dvyliktosios popietė. Balandžio septynioliktą Bjorką rado Kurtas 
Svensonas. Tai įvyko po to, kai Bublanskis keletą kartų veltui ban- 
dė susisiekti su Bjorku ir galiausiai susierzinęs išsiuntė Svensoną 
atvežti jį dar kartą. 

Šviestuvo kablys lubose neatlaikė svorio, ir Bjorko kūnas buvo 
nukritęs ant grindų. Pro langą pamatęs kūną, Svensonas iškvie- 
tė pastiprinimą. Bublanskis ir kiti atvykę pareigūnai iš pradžių 
nutarė, kad įvykdytas nusikaltimas, ir pamanė, jog Bjorkas buvo 
pasmaugtas. Tą pačią dieną kriminalistai apžiūrėjo įvykio vietą ir 
rado šviestuvo kablį. Jerkeris Holmbergas buvo įpareigotas išsiaiš- 
kinti, kaip Bjorkas mirė. 

— Nėra jokių požymių, liudijančių apie nusikaltimą ar kad Bjor- 
kas tuo metu buvo ne vienas, - pasakė Holmbergas. 

— Šviestuvas... 

— Ant šviestuvo yra namo savininko, pakabinusio jį prieš dvejus 
metus, ir paties Bjorko pirštų atspaudų. Tai leidžia teigti, kad jis 
pats nukabino šviestuvą. 

— O iš kur virvė? 

— Nuo vėliavos stiebo iš galinio kiemo. Kažkas nupjovė truputį 
daugiau kaip du metrus virvės. Ant palangės prie altanos durų gu- 

lėjo peilis. Pasak namo šeimininko, peilis yra jo. Jis paprastai guli 
įrankių dėžėje po kriaukle. Bjorkas paliko pirštų atspaudų ir ant 
peilio rankenos, ir ant ašmenų, ir ant įrankių dėžės. 

— Hmm... - numykė Sonja Mudig. 

— O kokie mazgai? — pasidomėjo Kurtas Svensonas. 

— Įprasti žvejybiniai mazgai. Pasismaugė paprasčiausia kilpa. 
Tai galbūt vienintelis dalykas, vertas dėmesio. Bjorkas buriuodavo 
ir mokėjo surišti mazgus taisyklingai. Bet kas žino, ar ketinančiam 
nusižudyti žmogui dar rūpi mazgo forma. 

— Narkotikai? 

— Pasak toksikologinių ataskaitų, Bjorko kraujyje aptikta stip- 
rių skausmą malšinančių vaistų pėdsakų. Tai receptiniai vaistai, 
paskirti gydytojo. Buvo rasta ir alkoholio pėdsakų, bet per mažai 
promilių, kad apie tai būtų verta kalbėti. Galima teigi, kad jis buvo 
bemaž blaivus. 

— Patologas rašo, kad yra įdrėskimų. 

— Trijų centimetrų ilgio įdrėskimas išorinėje kairio kelio pusėje. 
Galvojau apie tai, bet yra tuzinas būdų, kaip tai galėjo nutikti... 
Pavyzdžiui, jis susitrenkė į kėdę ar panašiai. 

Sonja Mudig iškėlusi laikė nuotrauką su sužalotu Bjorko veidu. 
Virvė buvo įsirėžusi taip giliai, kad jos beveik nesimatė po oda. 
Veidas buvo groteskiškai ištinęs. 

— Galime spręsti, kad jis, matyt, kabėjo kelias valandas, gal parą, 
kol kablys nebeišlaikė. Daugiausia kraujo buvo galvoje, nes smaugi- 
mo kilpa neleido jam tekėti žemyn, kita nemaža dalis —- apatinėse 
galūnėse. Kai kablys lūžo, lavonas krūtinės ląsta trenkėsi į svetainės 
stalo kampą. Taip atsirado gili muštinė žaizda, bet žymiai vėliau, 
po mirties. 

- Žiaurus būdas mirti, - pasakė Kurtas Svensonas. 

— Nežinau. Virvė tokia plona, kad giliai įsirėžė ir sustabdė krau- 
jo tekėjimą. Jis turėjo netekti sąmonės per kelias sekundes ir mirė 
per vieną ar dvi minutes. 

Bublanskis pasibjaurėjęs užvertė aplanką su tyrimo medžiaga. 
Jam tai nepatiko. Visai nepatiko, kad ir Zalačenka, ir Bjorkas mirė tą 

pačią dieną. Vienas — nušautas pamišusio savavaliautojo, antras — sa- 
vižudis. Vis dėlto jokios hipotezės pasaulyje negalėjo pakeisti fakto, 
kad nusikaltimo vietos tyrimas nesuteikė net menkiausio pagrindo 
teorijai, kad kažkas prisidėjo prie Bjorko pasitraukimo iš gyvenimo. 

— Jam buvo daromas stiprus spaudimas, — prabilo Bublanskis. — 
Jis žinojo, kad Zalačenkos darbeliai netrukus bus iškelti į dienos 
šviesą ir kad jis pats rizikuoja pakliūti į žiniasklaidos nagus už tai, 
jog pažeidė įstatymą, draudžiantį pirkti seksualines paslaugas. 
Klausiu savęs, ko jis labiausiai bijojo. Jis sirgo ir ilgą laiką kentė 
chroniškus skausmus... Nežinau. Jausčiausi patenkintas, jei Bjorkas 
būtų palikęs laišką ar dar ką nors. 

— Daugelis savižudžių neparašo jokio atsisveikinimo laiško. 

- Žinau. Gerai, neturime pasirinkimo. Bjorko byla baigta. 


ERIKA BERGER NENORĖJO iš karto atsisėsti ant Moranderio 
kėdės ir pastumti į šalį jo asmeninius daiktus. Kartu su Gunaru 
Magnusonu nusprendė pakalbėti su Moranderio šeima, kad našlė 
užeitų, kai galės, ir pasiimtų jai priklausančius daiktus. 

Užuot persikėlusi į Moranderio kabinetą, ji paprašė paruošti 
vietą prie registratūros stalo viduryje redakcijos. Ten pasidėjo savo 
nešiojamąjį kompiuterį ir ėmėsi vadovauti. Iš pradžių vyravo su- 
maištis, tačiau po trijų valandų, kai ji netikėtai perėmė SMP vairą, 
vedamasis straipsnis buvo atiduotas spausdinti. Gunaras Magnuso- 
nas parašė nekrologą apie Hokano Moranderio gyvenimo darbus. 
Puslapio centre buvo įdėta Hokano Moranderio nuotrauka, kairė- 
je - jo nebaigtas vedamojo straipsnis ir keletas nuotraukų apačioje. 
Tai nebuvo geras maketo variantas, tačiau galėjo paveikti skaitytojų 
jausmus, todėl buvo patvirtintas, nors ir su trūkumais. 

Vakarop, prieš šešias, Erika peržvelgė pirmojo puslapio antraš- 
tes ir aptarė tekstus su redaktoriumi. Tada priėjo Borgšė ir palietė 
jos petį. Erika Berger pakėlė akis. 

— Ar galime persimesti keliais žodžiais? 

Jie nuėjo iki kavos automato valgomajame. 

— Aš tik norėjau pasakyti, kad esu labai patenkintas tuo, kaip tu 
šiandien perėmei vadovavimą. Manau, kad nustebinai mus visus. 

— Neturėjau kito pasirinkimo. Kol įsivažiuosiu, gal ne viskas ei- 
sis taip sklandžiai. 

— Mes suprantame. 

— Mes? 

— Turiu galvoje personalą ir valdybą. Pirmiausia valdybą. Bet po 
to, ką šiandien pamačiau, tvirtai įsitikinau, kad esi visiškai teisingas 
pasirinkimas. Tu atėjai pačiu laiku ir buvai priversta imtis vadovau- 
ti labai sudėtingoje situacijoje. 

Erika beveik paraudo, taip nebuvo atsitikę nuo tada, kai jai buvo 
keturiolika metų. 

— Ar galiu duoti gerą patarimą? 

- Žinoma. 

— Girdėjau, kad ginčijaisi su naujienų skilties vadovu Andersu 
Holmu dėl antraščių. 

— Nesutarėme dėl to, kaip straipsnyje buvo išsakytas požiūris į 
vyriausybės pasiūlymus dėl mokesčių. Naujienų puslapio rubrikoje, 
kur viskas turėtų būti neutralu, jis išsakė savo nuomonę. Nuomonės 
turi būti pateikiamos pirmajame puslapyje. Ir kad jau prakalbome 
apie tai — kartais parašysiu vieną kitą vedamąjį straipsnį, bet, kaip 
buvo pasakyta, nesu politiškai aktyvi, tad turime išspręsti klausi- 
mą, kas vadovaus vedamojo puslapio redakcijai. 

— Kol kas šias pareigas perims Magnusonas. 

Erika Berger patraukė pečiais. 

— Man nesvarbu, ką pasirinksite, bet tas žmogus privalo aiškiai 
parodyti laikraščio pozicijas. 

— Suprantu, tik norėjau pasakyti, kad duotum Holmui truputį 
erdvės. Jis jau seniai dirba SMP, penkiolika metų ėjo naujienų sky- 
riaus vadovo pareigas ir žino, ką daro. Gal ir niurzga, bet yra beveik 
nepakeičiamas. 

- Žinau, Moranderis papasakojo. Bet, kalbant apie naujienų po- 
litiką, jis turi prisitaikyti. Juk pasamdėte mane, kad atnaujinčiau 
laikraštį. 

Borgšė susimąstęs linktelėjo. 
— Gerai. Pamažu spręsime iškilusias problemas. 


ANIKA DŽIANINI BUVO pavargusi ir susierzinusi. Trečiadie- 
nio vakarą Geteborgo centrinėje stotyje ji įsėdo į greitąjį traukinį 
X2000, važiuojantį į Stokholmą. Jautėsi taip, tarsi pastaraisiais mė- 
nesiais būtų apsigyvenusi šiame traukinyje. Su šeima beveik nesu- 
sitikdavo. Traukinio restorane užsisakė kavos, nuėjo į savo vietą ir 
atsivertė bylą su paskutiniais Lisbetos Salander pokalbių užrašais. 
Jie taip pat buvo jos nuovargio ir susierzinimo priežastis. 

Ji neatvira, - pyko Anika Džianini. — Ta kvailė nepasako man 
tiesos. Mikė taib pat kažką slepia. Dievai žino, kuo jie užstiminėja. 

Kadangi jos brolis ir klientė vienas su kitu dabar nebendravo, 
tai jų paslaptys, jei tokių turi, buvo bežodžio susitarimo pasekmė. 
Anika nežinojo, koks čia reikalas, bet numanė, kad Mikaeliui svar- 
bu tai nuslėpti. 

Ji bijojo, kad tai moralės — silpnosios brolio pusės — klausimas. 
Mikaelis — Lisbetos Salander draugas. Anika pažinojo savo brolį 
— jis buvo nepamatuotai ištikimas žmonėms, kuriuos pavadindavo 
draugais. Net jei tie būdavo nepakenčiami ir elgdavosi kvailai. Taip 
pat žinojo, kad Mikaelis gali pakęsti daug kvailysčių, bet yra riba, 
kurios nedera peržengti. Kur tiksliai ta riba nubrėžta, priklausė nuo 
žmogaus, bet Anika prisiminė keletą atvejų, kai Mikaelis visiškai 
nutraukė draugystę su gerais draugais, nes jų poelgiai, Mikaelio 
nuomone, buvo amoralūs ar nepriimtini. Tokiais atvejais jis tap- 
davo neperkalbamas. Nutraukdavo santykius visiems laikams ir be 
išlygų. Jis visiškai neatsakinėdavo į skambučius, nors prasikaltęs 
asmuo atsiklaupęs prašydavo atleidimo. 

Anika Džianini suprato, kas dedasi Mikaelio Bliumkvisto gal- 
voje, bet nė nenutuokė, ką galvoja Lisbeta Salander. Kartais atro- 
dydavo, kad ši visai nemąsto. 

Iš Mikaelio pasakojimų Anikai susidarė įspūdis, kad Lisbeta 
Salander kartais būna nepaprastai uždara ir kaprizinga. Iki pažin- 
ties su ja manė, kad tai laikinas etapas. Tiesiog reikės įgauti jos 

pasitikėjimą. Po mėnesio pokalbių, atmetant pirmas dvi bergždžias 
savaites, nes Lisbeta Salander nepajėgė kalbėti, Anika pripažino, 
kad iš esmės kalbėjo tik ji viena. 

Anika taip pat buvo pastebėjusi, kad kartais Lisbeta Salander 
atrodydavo apimta gilios depresijos ir neturinti net menkiausio 
noro rasti išeitį iš šios situacijos. Atrodė, kad ji paprasčiausiai nesu- 
prato ar tiesiog nekreipė dėmesio į tai, kad Anika galės tinkamai ją 
ginti tik tada, kai turės kuo daugiau informacijos. Advokatė negali 
dirbti neturėdama jokių faktų. 

Lisbeta Salander buvo paniurusi ir nekalbi. Ji darė dideles pau- 
zes, kalbėdama rinkdavosi žodžius. Dažnai visai neatsakydavo, o 
kartais nelauktai atsakydavo į prieš kelias dienas Anikos užduotą 
klausimą. Su policija iš viso nekalbėjo — per apklausas sėdėjo lovoje 
ir spoksojo į vieną tašką. Išimtį padarė tik vienam žmogui - krimi- 
nalinės policijos inspektoriui Markui Erlanderiui, kai šis paklausė, 
ką ji žino apie Ronaldą Nydermaną. Lisbeta Salander atsakė į visus 
klausimus. Bet vos tik jis pakreipdavo kalbą kita linkme, ji prarasda- 
vo bet kokį susidomėjimą ir tylėdama įsistebeilydavo į vieną tašką. 

Anika jau žinojo, kad Lisbeta policijai nieko nesakys. Ji nekal- 
bėdavo su valdžios institucijomis iš principo. O dabartinėje situ- 
acijoje tylėti buvo naudinga. Nors Anika kartkartėmis formaliai 
paragindavo savo klientę atsakyti į policijos užduotus klausimus, 
giliai viduje ji buvo labai patenkinta Salander tylos siena. Tylėji- 
mo priežastis buvo paprasta — Lisbeta Salander laikėsi nuoseklios 
strategijos: tylėjimas neišduoda jokio melo, jokių prieštaringų ar- 
gumentų, kurie teisme atrodytų nekaip. 

Nors Anika Džianini žinojo, kad Lisbeta tylės, bet vis tiek ste- 
bėjosi, kad mergina tokia nepalenkiama. Kai liko vienos, Anika 
paklausė Lisbetos, kodėl šitaip demonstratyviai atsisako kalbėtis 
su policija. 

— Jie iškreips tai, ką pasakysiu, ir panaudos prieš mane. 

— Bet jeigu tylėsi - būsi nuteista. 

— Tada tebūnie. Ne aš sukėliau šitą nesąmonę, jeigu jie mane už 


tai nuteis — jų reikalas. 


— 205 — 


STIEG LARSSON 


Nors Anikai iš savo klientės dažniausiai tekdavo pešti žodį po 
žodžio, ši pamažu papasakojo beveik viską, kas atsitiko Stalarhol- 
mene. Nepaminėjo tik vieno dalyko - kaip Magio Lundino pėdoje 
atsirado kulka. Kad ir kiek Anika klausinėjo, Lisbeta Salander tik 
begėdiškai į ją spitrino akimis ir šypsojosi kreiva šypsena. 

Lisbeta taip pat papasakojo, kas įvyko Gosebergoje, tačiau ne- 
paaiškino, kodėl susirado tėvą. Ar ji ten nuvyko nužudyti tėvą, kaip 
teigė prokuroras, ar pabandyti su juo pasikalbėti? Teisiniu požiūriu 
skirtumas buvo didžiulis. 

Kai Anika prabilo apie merginos ankstesnį globėją advokatą Nil- 
są Bjurmaną, Lisbeta tapo dar uždaresnė. Ji atsakydavo tik tiek, kad 
nušovė ne ji ir kad tai irgi nesusiję su jai pateiktais kaltinimais. 

Kai Anika ėmė kalbėti apie svarbiausią dalyką visoje istorijoje, 
apie Peterio Teleburiano vaidmenį 1991-aisiais, Lisbeta visiškai už- 
sisklendė savyje. 

Taip nieko nebus, - pagalvojo Anika. - Jei Lisbeta manimi nepasi- 
tiki — teismo procesą pralaimėsime. Turiu pasikalbėti su Mikaeliu. 


LISBETA SALANDER SĖDĖJO ant lovos krašto ir žiūrėjo pro 
langą - galėjo matyti namo fasadą kitoje parko pusėje. Rami ir ne- 
judėdama, ji išsėdėjo daugiau nei valandą po to, kai Anika Džia- 
nini išeidama įsiutusi trenkė durimis. Vėl skaudėjo galvą. Nors tik 
šiek tiek ir neįkyriai, tačiau ji jautėsi blogai. 

Anika Džianini erzino Lisbetą. Iš tiesų Lisbeta galėjo suprasti, 
kodėl advokatė nuolat zirzia dėl detalių iš praeities. Ji puikiai suvo- 
kė, kam Anikai reikia visų tų faktų, tačiau neturėjo nė menkiausio 
noro kalbėti apie savo jausmus ir poelgius. Savo gyvenimą ji laikė 
asmenišku dalyku. Ne jos kaltė, kad tėvas - patologinis sadistas ir 
žudikas. Ne jos kaltė, kad brolis — serijinis žudikas. Ačiū Dievui, 
niekas nežino, kad Nydermanas - jos brolis, antraip labai tikėtina, 
kad ir šis faktas būtų pridėtas prie psichiatro tyrimo ne jos naudai. 
O tyrimas anksčiau ar vėliau vis tiek bus atliktas. Ne ji nužudė 
Dagą Svensoną ir Miją Bergman, ne ji pasirinko globėją, kuris pa- 
sirodė esąs niekšas ir prievartautojas. 

Vis dėlto teismo posėdyje bus kapstomasi būtent jos gyvenime, ji 
bus priversta aiškintis ir prašyti atleidimo už tai, kad gynėsi. 

Lisbeta troško ramybės. Kai viskas šitaip klostosi, ji turi tik save 
pačią. Lisbeta neturėjo vilčių, kad kas nors palaikys ją kaip drau- 
gas. Prakeikta Anika Džianini tikriausiai jos pusėje, bet ji - advo- 
katė ir čia tik draugiškumas klientei. Prakeiktas Kalis Bliumkvistas 
buvo kažkur toli - Anika mažai kalbėjo apie savo brolį, o Lisbeta 
niekada neklausinėjo. Ji nesitikėjo, kad jis ypatingai dėl jos stengsis 
po to, kai Dago Svensono žmogžudystė bus išaiškinta, o jo istorija 
išspausdinta. 

Lisbeta savęs klausė, ką apie ją mano Draganas Armanskis po 
viso to, kas įvyko. 

Taip pat pagalvojo, kaip situaciją vertina Holgeris Palmgrenas. 

Pasak Anikos Džianini, abu vyrai stovi Lisbetos ringo kampe, 
bet tai tik žodžiai. Jie negali išspręsti jos asmeninių problemų. 

Lisbeta norėjo žinoti, ką jai jaučia Miriam Vu ir ką ji, Lisbeta, 
jaučia pati sau. Suvokė, kad į savo gyvenimą žiūri apatiškai. 

Jos mintis staiga nutraukė apsaugos darbuotojas, kišdamas į 
spyną raktą ir įleisdamas daktarą Andersą Junasoną. 

— Labas vakaras, panele Salander. Kaip jautiesi šiandien? 

— Gerai, - atsakė ji. 

Gydytojas patikrino Lisbetos žurnalą ir nustatė, kad ji nekarš- 
čiuoja. Ji buvo spėjusi priprasti, kad jis apsilanko porą kartų per sa- 
vaitę. Iš visų prižiūrinčių ir ją liečiančių žmonių, jis buvo vieninte- 
lis, kuriuo Lisbeta šiek tiek pasitikėjo. Nė karto nebuvo pastebėjusi, 
kad jis keistai į ją spoksotų. Jis užsukdavo į palatą, minutėlę paple- 
pėdavo ir apžiūrėdavo, kaip gyja jos žaizdos. Daktaras neklausinėjo 
apie Ronaldą Nydermaną ar Aleksandrą Zalačenką. Neklausė, ar 
ji pamišusi, arba kodėl policija ją laiko uždarytą. Atrodė, kad jam 
terūpi, kaip funkcionuoja jos raumenys, gyja žaizda galvoje ir kaip 
apskritai ji jaučiasi. 

Be to, jis krapštėsi po jos smegenis tiesiogine šio žodžio pras- 
me. Lisbetos nuomone, tokį žmogų reikia gerbti. Savo nuostabai 

ji suvokė, kad nors Andersas Junasonas liesdavo ją ir analizuodavo 
temperatūros kreivę, šio gydytojo vizitai buvo malonūs. 

— Ar neprieštarausi, jei pats tuo įsitikinsiu? 

Jis atliko įprastą apžiūrą — patikrino akių vyzdžius, paklau- 
sė kvėpavimo, suskaičiavo pulsą ir patyrinėjo kraujo nusėdimo 
rezultatus. 

— Kokia mano padėtis? 

— Tu akivaizdžiai sveiksti, tačiau reikia daugiau mankštintis. Ir 
liaukis krapštyti šašus ant galvos. 

Jis nutilo. 

— Ar galiu užduoti asmenišką klausimą? 

Lisbeta dėbtelėjo, o jis laukė, kol ši sutiks. 

— Tas ištatuiruotas drakonas... Nemačiau visos tatuiruotės, bet 
spėju, kad ji iš tikrųjų labai didelė ir dengia didelę nugaros dalį. 
Kodėl ją pasidarei? 

— O tu visos nematei? 

Staiga jis nusišypsojo. 

— Norėjau pasakyti, kad užmečiau akį, bet tuo metu, kai buvai 
visiškai nuoga, aš stabdžiau kraujavimą, traukiau kulkas ir apskri- 
tai — ne tas rūpėjo. 

— Kodėl klausi? 

— Vien iš smalsumo. 

Lisbeta Salander ilgai tylėjo. Paskui pažiūrėjo į jį. 

— Pasidariau dėl asmeniškos priežasties, apie kurią nenoriu 
kalbėti. 

Andersas Junasonas pamąstė ir linktelėjo. 

— Gerai, atsiprašau, kad paklausiau. 

— Ar norite pažiūrėti? 

Jis nustebo. 

— Taip, kodėl gi ne. 

Lisbeta atsuko nugarą į daktarą ir užsitraukė naktinius marški- 
nius ant galvos. Įsitaisė taip, kad ant jos nugaros kristų lango šviesa. 
Andersas Junasonas pamatė drakoną, kuris dengė dešinę nugaros 
pusę. Tatuiruotė prasidėjo nuo peties ir baigėsi uodega truputį že- 

miau klubo. Gražu ir profesionaliai ištatuiruota — atrodė kaip tikras 
meno kūrinys. 

Po akimirkos ji pasuko galvą. 

— Patenkintas? 

— Gražu. Bet turėjo velniškai skaudėti. 

— Taip, - pripažino ji, - skaudėjo. 


ANDERSAS JUNASONAS IŠĖJO iš Lisbetos Salander palatos 
truputį sutrikęs. Buvo patenkintas jos fizinės reabilitacijos pažanga, 
bet negalėjo suprasti tos keistos merginos. Nereikia psichologijos 
magistro diplomo, kad suprastum, jog jos siela ne visai sveika. Jos 
tonas kalbant su gydytoju buvo mandagus, tačiau kupinas šiurkš- 
taus įtarumo. Andersas žinojo, kad ji elgėsi mandagiai ir su kitais 
personalo darbuotojais, bet kai ateidavo policija, ji neišleisdavo nė 
garso. Lisbeta buvo itin tvirtai užsidariusi savo kiaute ir visada aiš- 
kiai parodydavo, kad su niekuo nenori bendrauti. 

Policija laikė ją užrakintą, o prokuroras ketino apkaltinti pasikė- 
sinimu nužudyti ir sunkiu kūno sužalojimu. Andersą glumino tai, 
kad tokia maža ir gležna mergaitė galėtų turėti tiek fizinės jėgos, 
jog pajėgtų įvykdyti tokį žiaurų nusikaltimą, ypač prieš vyrus. 

Jis pasiteiravo apie tatuiruotę tik dėl to, kad surastų asmenišką 
dalyką, apie kurį jiedu galėtų šnekėtis. Iš tiesų daktarui nerūpėjo, 
kodėl Lisbeta pasipuošė tokiu drastišku būdu, tačiau numanė, kad 
jei ji nusprendė paženklinti kūną tokia didele tatuiruote, vadinasi, ši 
turi jai didelę reikšmę. Taigi, gali būti gera tema pokalbiui pradėti. 

Jis įprato lankyti ją dukart per savaitę. Tiesą pasakius, tokie 
vizitai nebuvo įtraukti į jo darbotvarkę, o Lisbetos gydytoja buvo 
Helena Endrin. Andersas Junasonas buvo traumatologijos skyriaus 
vedėjas, jis labai džiaugėsi savo indėliu tą naktį, kai Lisbeta Sa- 
lander buvo atvežta į ligoninės greitosios pagalbos skyrių. Pasielgė 
teisingai nusprendęs pašalinti kulką. Kiek galima įžvelgti, ji ne- 
turi tokių komplikacijų kaip atminties spragos, sutrikusios kūno 
funkcijos ar kitokios negalios dėl šautinės žaizdos. Jei ir toliau taip 
sveiks, išeis iš ligoninės su randu ant galvos, tačiau be jokių kitokių 

komplikacijų. Tačiau kokie randai bus įsirėžę jos sieloje, daktaras 
pasakyti negalėjo. 

Eidamas į savo kabinetą Andersas Junasonas pastebėjo, kad at- 
sirėmęs į jo duris stovi tamsiu švarku vilkintis vyras. Plaukai pasi- 
šiaušę, o barzda tvarkinga. 

— Daktaras Junasonas? 

— Taip. 

— Sveiki. Aš - Peteris Teleburianas, Upsalos Šv. Stepono psichi- 
atrijos klinikos vyriausiasis gydytojas. 

— Taip, aš jus pažįstu. 

— Gerai. Jei turite laiko, norėčiau minutėlę šnektelėti asmeniš- 
kai. 

Andersas Junasonas atrakino kabineto duris. 

— Kuo galiu padėti? - pasidomėjo. 

— Atvykau čia dėl vienos pacientės. Lisbetos Salander. Turiu ją 
pamatyti. 

— Hmm. Tokiu atveju jums reikia prokuroro leidimo. Ji areštuo- 
ta, uždrausta ją lankyti. Apie tokius vizitus reikia iš anksto pranešti 
taip pat ir Salander advokatei... 

— Taip, taip, žinau. Bet pagalvojau, kad šį kartą galėtume iš- 
vengti biurokratijos. Esu medikas, todėl galite man leisti ją aplan- 
kyti tiesiog gydymo tikslais. 

— Galbūt toks argumentas įmanomas, tačiau ne visai suprantu 
pretekstą. 

— Kai Lisbetą Salander paguldė į Upsalos Šv. Stepono kliniką, 
aš daugelį metų buvau jos psichiatras. Stebėjau ją iki aštuoniolikos 
metų, kol apylinkės teismas paskyrė jai globėją ir išleido į visuome- 
nę. Galbūt turėčiau paminėti, kad aš, savaime suprantama, prieš- 
„taravau. Per tą laiką ji gyveno kaip tinkama, ir šiandien matome 
rezultatus. 

— Suprantu, - atsiliepė Andersas Junasonas. 

— Vis dar jaučiu dėl jos didelę atsakomybę, taigi norėčiau gau- 
ti galimybę įvertinti, kiek jai pablogėjo per pastaruosius dešimtį 
metų. 


— 210 — 


MERGINA, KURI UŽKLIUDĖ ŠIRŠIŲ LIZDĄ 


— Pablogėjo? 

— Palyginti su tuo laikotarpiu, kai ji buvo gydoma paauglystėje. 
Tarp gydytojų kalbant, pamaniau, kad galėtume surasti tinkamą 
sprendimą. 

— Kol neišgaravo iš galvos... Tarp gydytojų kalbant, galbūt ga- 
lėtumėte padėti suprasti vieną ne visai aiškų dalyką. Kai Lisbeta 
Salander buvo atvežta čia, į Salgrenską, paskyriau išsamų sveikatos 
tyrimą. Vienas kolega užsakė, kad būtų atsiųsta jos teismo medici- 
nos ekspertizė. Ją surašė daktaras Jesperas H. Liodermanas. 

— Tiesa. Buvau jo disertacijos vadovas. 

— Suprantu. Tačiau pastebėjau, kad teismo ekspertizės rezultatai 
labai neaiškūs. 

- Štai kaip. 

— Nėra jokios diagnozės, panašiau į teorinį tylinčio paciento 
aprašymą. 

Peteris Teleburianas nusijuokė. 

— Taip, dirbti su ja nelengva. Ekspertizės išvadose parašyta, 
kad ji nuolat atsisakydavo kalbėtis su Liodermanu. Dėl to jis buvo 
priverstas suformuluoti griežtai neapibrėžtas išvadas. Ir teisingai 
padarė. 

— Suprantu, tačiau bet kokiu atveju vis tiek buvo rekomenduoja- 
ma paguldyti ją į ligoninę. 

— Remiantis jos ankstesne istorija. Juk turime susidarę jos ligos 
vaizdą remdamiesi daugelio metų gydymo patirtimi. 

— Štai šito aš ir nesuprantu. Kai ją čia atvežė, bandėme užsakyti 
jos ligos istoriją iš Šv. Stepono klinikos. Iki šiol negavome. 

— Apgailestauju, bet ji įslaptinta apylinkės teismo sprendimu. 

— Suprantu. Bet kaip tinkamai pasirūpinti paciente Salgrenskos 
ligoninėje, jei mums nepavyksta gauti jos ligos istorijos? Juk dabar 
už jos sveikatos būklę atsakingi būtent mes. 

— Gydžiau Lisbetą nuo tada, kai jai buvo dvylika, ir nemanau, 
kad Švedijoje yra koks nors kitas gydytojas, tiek žinantis apie jos 
ligą. 


— Kuri vadinasi?.. 

— Lisbetai Salander rimtas psichikos sutrikimas. Kaip žinote, 
psichiatrija nėra tikslusis mokslas. Aš nenoriu įsikabinti tikslios 
diagnozės, bet Lisbetai pasireiškia haliucinacijų su aiškiais para- 
nojinės šizofrenijos bruožais. Jos ligai būdingi netgi maniakiškos 
depresijos tarpsniai, taip pat merginai trūksta empatijos. 

Andersas Junasonas dešimt sekundžių tyrinėjo daktarą Peterį 
Teleburianą, kol galiausiai skėstelėjo rankomis. 

— Dėl diagnozės su daktaru Teleburianu nesiginčysiu, tačiau ar 
niekada nepagalvojote apie žymiai paprastesnę diagnozę? 

— Kokią? 

— Pavyzdžiui, Aspergerio sindromas. Neatlikau jokios tikslios 
psichiatrinės analizės, tačiau jei turėčiau spėti spontaniškai, iš kar- 
to pagalvočiau apie kurią nors autizmo formą. Tai paaiškintų jos 
nesugebėjimą priimti socialinių normų ir įsipareigojimų. 

— Apgailestauju, bet Aspergerio sindromu sergantys pacientai 
dažniausiai nepadeginėja savo tėvų. Patikėkite, niekad anksčiau 
nebuvau sutikęs taip aiškiai apibūdinamos sociopatės. 

— Man ji atrodo uždara, bet ne paranojiška sociopatė. 

- Ji itin puikiai sugeba manipuliuoti, - tvirtino Ieleburianas, — 
būna tuo, ką, jos supratimu, tu nori matyti. 

Andersas Junasonas nepastebimai suraukė antakius. Peteris 
Teleburianas visiškai netikėtai paprieštaravo savo paties pateiktai 
diagnozei apie Lisbetą Salander. Gal Andersas Junasonas ko nors ir 
nepastebėjo savo pacientės charakteryje, bet dėl vieno dalyko buvo 
įsitikinęs — ji tikrai ne iš tų, kurie manipuliuoja kitais. Priešingai, 
ji užsispyrusi laikėsi atstumo nuo aplinkinių ir nerodydavo jokių 
emocijų. Andersas pabandė palyginti Teleburiano nupieštą Lisbe- 
tos Salander portretą su tuo, ką matė pats. 

— Be to, stebėjote ją tik trumpą laiką, kai dėl sužalojimų ji buvo 
išsekusi ir pasyvi. Esu matęs jos įsiūčio priepuolį ir nepaaiškinamą 
neapykantą. Daug metų bandžiau jai padėti. Dėl to čia ir atvykau. 
Siūlau bendradarbiauti Salgrenskos ir Šv. Stepono ligoninėms. 


— Apie kokį bendradarbiavimą kalbate? 

— Jūs rūpinsitės jos kūno problemomis, esu tikras, kad tai pati 
geriausia priežiūra, kurią ji galėtų gauti. Vis dėlto esu labai suneri- 
męs dėl jos psichikos būklės ir noriu kuo greičiau pradėti gydymą. 
Esu pasiruošęs suteikti visokeriopą pagalbą. 

— Suprantu. 

— Man reikia ją aplankyti, kad galėčiau įvertinti jos psichikos 
būklę. 

— Suprantu. Deja, negaliu padėti. 

— Atsiprašau? 

— Kaip jau minėjau, ji sulaikyta policijos. Jei norite pradėti gydy- 
mą, turite kreiptis į ikiteisminio tyrimo prokurorę Jervas, prieš tai 
pasitaręs su Lisbetos advokate Anika Džianini. Jei tai susiję su teis- 
mo psichiatrijos ekspertize, turite gauti įgaliojimą apylinkės teisme. 

— Kaip tik visos šios biurokratijos ir norėjau išvengti. 

— Taip, bet aš už ją atsakingas ir, jei ji netrukus bus atiduota teis- 
mui, kiekvienas mūsų žingsnis turi būti pateisintas dokumentais. 
Taigi ta biurokratija reikalinga. 

— Suprantu. Tada galiu prisipažinti, kad į mane jau kreipėsi pro- 
kuroras Rikardas Ekstriomas iš Stokholmo ir prašė atlikti psichia- 
trinę ekspertizę. Ji būtina teismo procesui. 

— Labai gerai, tada gausite leidimą lankyti, ir mums nereikės 
pažeisti įstatymų. 

— Bet esama pavojaus, kad Lisbetos būklė gali nuolat blogėti, kol 
mes gaištame laiką dėl formalumų. Man tik rūpi jos sveikata. 

— Man taip pat, - atšovė Junasonas, - o tarp mūsų kalbant, galiu 
pažymėti, jog nematau jokių ženklų, rodančių, kad ji psichiškai ne- 
sveika. Ji sunkiai sužeista ir patiria spaudimą. Bet tikrai nemanau, 
kad ji galėtų sirgti šizofrenija ar paranoja. 


DAKTARAS PETERIS TELEBURIANAS dar ilgai bandė privers- 
ti Andersą Junasoną pakeisti savo sprendimą. Kai pagaliau suprato, 
kad tai beprasmiška, staigiai pakilo ir atsisveikino. 

Andersas Junasonas ilgai sėdėjo ir susimąstęs spoksojo į kėdę, 
ant kurios buvo įsitaisęs Teleburianas. Nieko keista, kad kiti gy- 

dytojai kreipdavosi į Andersą patarimų ar pasiūlymų dėl gydymo. 
Tačiau dažniausiai kalba eidavo apie pacientus, kuriems jau būdavo 
paskirtas konkretus gydytojas ir gydymas. Niekada anksčiau Juna- 
sonas nebuvo susidūręs su psichiatru, kuris išdygtų tarsi skraidanti 
lėkštė ir primygtinai prašytųsi įleidžiamas pas pacientę, kuriai ga- 
lioja neįprasti formalumai ir kurios jis akivaizdžiai negydė jau daug 
metų. Po minutėlės Andersas Junasonas žvilgtelėjo į rankinį laikro- 
dį ir pamatė, kad jau beveik septynios valandos vakaro. Jis paėmė 
telefoną ir paskambino Martinai Karlgren, budinčiai psichologei, 
kuri suteikdavo pagalbą traumatologinio skyriaus pacientams. 

— Sveika, spėju, darbo diena jau baigėsi. Ar trukdau? 

— Nieko baisaus. Aš namie, nieko ypatingo neveikiu. 

— Truputį mąsčiau. Tu kalbėjaisi su mūsų paciente Lisbeta Sa- 
lander. Gal galėtumei papasakoti, kokį apie ją susidarei įspūdį? 

— Na, pas ją buvau tris kartus ir siūliau pasikalbėti. Ji mandagiai, 
bet aiškiai atsisakė. 

— Kokį įspūdį ji paliko? 

— K3 turi galvoje? 

— Martina, žinau, kad tu ne psichiatrė, bet esi protingas ir su- 
pratingas žmogus. Kokį įspūdį ji tau paliko? 

Martina Karlgren minutėlę dvejojo. 

— Nesu tikra, kaip turėčiau atsakyti į klausimą. Su ja buvau su- 
sitikusi du kartus, kai buvo paguldyta dar neseniai. Ji taip blogai 
jautėsi, kad nepavyko užmegzti tikro kontakto. Paskui maždaug po 
savaitės vėl aplankiau ją Helenos Endrin prašymu. 

— Kodėl Helena prašė ją aplankyti? 

— Lisbeta Salander sveiksta. Bet dažniausiai ji tik guli ir spokso 
į lubas, tad gydytoja Endrin norėjo, kad ją apžiūrėčiau. 

— Ir? 

— Nuėjau pas ją, prisistačiau, porą minučių pakalbėjome. Pa- 
klausiau, kaip laikosi, ar norėtų su kuo nors pasišnekėti. Pasakė, 
kad ne. Tada paklausiau, ar galėčiau kaip nors padėti, ir ji paprašė 
atnešti pakelį cigarečių. 

— Buvo susierzinusi, priešiška? 

— Ne, negalėčiau taip teigti. Buvo rami, bet laikėsi didelio atstu- 
mo. Jos pageidavimą atnešti cigarečių supratau veikiau kaip pokštą 
nei rimtą prašymą. Pasiteiravau, ar norėtų ką paskaityti, ar galėčiau 
duoti kokių nors knygų. Iš pradžių nenorėjo, bet paskui paklausė, 
ar turiu mokslinių žurnalų apie genetiką ir smegenų tyrimus. 

— Apie ką? 

— Apie genetiką. 

— Genetiką? 

— Taip. Pasakiau, kad apie tai mūsų bibliotekoje yra kelios moks- 
lo populiarinimo knygos. Ji tuo nesusidomėjo. Sakė, kad anksčiau 
jau buvo skaičiusi knygų šia tema, ir paminėjo kelis veikalus, apie 
kuriuos niekada nebuvau girdėjusi. Jai labiau rūpėjo grynai moks- 
linis tyrinėjimas. 

— Tikrai? — nusistebėjo Andersas Junasonas. 

— Pasakiau, kad tikriausiai neturime tokio pobūdžio knygų pa- 
cientų bibliotekoje — čia daugiau detektyvinių romanų apie Filipą 
Marlou nei mokslinės literatūros - bet pažadėjau ką nors surasti. 

— Ką nors radai? 

— Nuėjau ir paėmiau kelis Nafure ir New England Journal of Me- 
dicine egzempliorius. Lisbeta apsidžiaugė ir padėkojo už rūpestį. 

— Bet tai juk ganėtinai aukšto lygio žurnalai, kur daugiausia pu- 
blikuojami grynai mokslinių tyrinėjimų straipsniai. 

- Ji skaito su dideliu susidomėjimu. 

Andersas Junasonas akimirką sėdėjo be žado. 

— Kaip įvertintum jos psichikos būklę? 

— Uždara, apie savo asmeninį gyvenimą su manimi nekalbėjo. 

— Ar tau nepasirodė, kad ji psichiškai nesveika, kad serga mania- 
kine depresija ar paranoja? 

— Ne, visai ne. Tokiu atveju būčiau įspėjusi. Taip, ji savotiška ir 
turi didelių problemų, be to, patiria stresą, tačiau rami ir dalykiška. 
Atrodo galinti valdyti situaciją. 

— Gerai. 

— Kodėl klausi? Kas nors atsitiko? 

— Ne, nieko. Aš tik negaliu jos perprasti. 


10 SKYRIUS 


ŠEŠTADIENIS, GEGUŽĖS 7 — KETVIATABIENIS, GEGUŽĖS 12 


MIKAELIS BLIUMKVISTAS PASTŪMĖ aplanką su tyrimu, kurį 
buvo gavęs iš laisvai samdomo žurnalisto Danieliaus Olofsono iš 
Geteborgo. Susimąstęs pažvelgė pro langą ir Jotos gatvėje pamatė 
minią žmonių. Dėl to šį kambarį ir mėgo labiausiai. 

Jotos gatvėje visą dieną virė gyvenimas, todėl kai atsisėsdavo 
prie lango, niekada nesijausdavo atskirtas ar vienišas. 

Nors ir neturėjo jokių skubių reikalų, Mikaelis jautėsi įsitempęs. 
Jis toliau atkakliai dirbo su tekstais, kuriais ketino papildyti „Mil- 
lennium“ vasaros numerį, tačiau per vėlai suprato, kad medžiagos 
tiek daug, jog į vieną žurnalo numerį netilps. Atsidūrė tokioje pa- 
čioje situacijoje kaip su Venerstriomo byla, tad nusprendė tekstus 
publikuoti kaip knygą. Medžiagos jau turėjo truputį daugiau nei 
šimtui penkiasdešimt puslapių. Paskaičiavo, kad visa knyga turėtų 
būti maždaug trijų šimtų trijų šimtų penkiasdešimties puslapių. 

Paprastoji dalis jau buvo baigta. Jis aprašė Dago Svensono ir Mi- 
jos Bergman žmogžudystes bei papasakojo, kaip nutiko, kad kaip 
tik jis rado jų kūnus. Mikaelis paaiškino, kodėl Lisbeta Salander 
tapo įtariamąja. Jis parengė trisdešimt septynių puslapių skyrių, 
kuriame paneigė visas rašliavas apie Lisbetą Salander, atskleidė 
tiesą apie prokurorą Rikardą Ekstriomą ir netiesiogiai — apie visą 
policijos tyrimą. 

Gerai viską apsvarstęs, sušvelnino kritiką Bublanskio ir jo ko- 
legų atžvilgiu. Taip nutarė tada, kai išstudijavo Ekstriomo spaudos 
konferencijos vaizdo medžiagą, kur aiškiai matėsi, kad Bublans- 
kis jautėsi labai nejaukiai ir buvo nusivylęs skubotomis Ekstriomo 
išvadomis. 

Po dramatiškos įžanginės dalies jis sugrįžo į praeitį ir aprašė 
Zalačenkos atvykimą į Švediją, Lisbetos Salander vaikystės įvy- 
kius, dėl kurių ji buvo uždaryta į Upsalos Šv. Stepono ligoninę. 
Mikaelis pasistengė visiškai sutriuškinti daktarą Peterį Teleburianą 
ir velionį Gunarą Bjorką. Jis pristatė 1991-aisiais atliktą teismo psi- 
chiatrinę ekspertizę ir paaiškino, kodėl Lisbeta Salander kėlė pavo- 
jų slaptiems valstybės tarnautojams, kurie patys įsipareigojo saugoti 
rusų dezertyrą. Bliumkvistas pateikė didžiąją dalį Teleburiano ir 
Bjorko susirašinėjimo. 

Paskui aprašė, kaip Žalačenkai buvo suteikta nauja tapatybė, 
taip pat papasakojo apie jo neribojamą nusikalstamą veiklą bei jo 
bendrininką Ronaldą Nydermaną, apie Miriam Vu pagrobimą ir 
Paolo Roberto įsikišimą. Galiausiai jis apibendrino įvykius Gose- 
bergoje, kai Lisbeta Salander buvo pašauta ir beveik palaidota, pa- 
aiškino, kodėl visiškai be reikalo buvo nužudytas policininkas, kai 
Nydermanas jau buvo įkalintas. 

Paskui Mikaelis įstrigo. Bėda ta, kad pasakojimas vis dar turėjo 
rimtų spragų. Gunaras Bjorkas veikė ne vienas. Už visos istorijos 
turėjo slypėti didesnė organizuota ir įtakinga grupė. Manyti kitaip 
būtų nelogiška. Bet galiausiai jis padarė išvadą, kad vyriausybė ir 
saugumo policijos valdžia nebūtų sankcionavusios neteisėtų veiks- 
mų prieš Lisbetą Salander. Tokios išvados kilo ne iš perdėto pasi- 
kliovimo šalies valdžia, o iš tikėjimo žmoniškumu. Tokios rūšies 
operacija niekada nebūtų galėjusi išlikti paslaptyje, jei būtų susijusi 
su politikais. Kas nors kam nors būtų norėjęs atkeršyti ir ėmęs lie- 
žuvauti, o žiniasklaida būtų aptikusi Salander bylą keleriais metais 
anksčiau. 

Zalačenkos klubą jis įsivaizdavo kaip nedidelę anoniminių ak- 
tyvistų grupelę, tik problema buvo ta, kad jis negalėjo įvardyti nė 
vieno iš dalyvių. Nebent Joraną Mortensoną, keturiasdešimtmetį 
slaptosios tarnybos policininką, kuris sekė Mikael; Bliumkvistą. 

Pagal planą knyga turėjo būti išspausdinta iš anksto, kad būtų 
išplatinta tą pačią dieną, kai prasidės Lisbetos Salander teismas. 

Pasitarė su Kristeriu Malmu ir nutarė knygą išleisti minkštu virše- 
liu ir platinti ją kartu su brangesniu „Millennium“ vasaros numeriu. 
Mikaelis buvo paskyręs darbo ir Henriui Kortesui, ir Malinai Erik- 
son — jie turės parašyti straipsnius apie saugumo policijos istoriją, 
slaptosios žvalgybos tarnybos demaskavimą 1973-iaisiais ir kita. 

Buvo aišku, kad Lisbetos Salander teismas įvyks. 

Prokuroras Rikardas Ekstriomas iškėlė kaltinimus byloje dėl 
Magio Lundino sunkaus sužalojimo ir kaltinimus byloje dėl sun- 
kaus kūno sužalojimo arba pasikėsinimo nužudyti Karlą Akselį 
Budiną, slapyvardžiu Aleksandras Zalačenka. 

Teismo data dar nebuvo nustatyta, tačiau iš kolegų Žurnalis- 
tų Mikaelis nugirdo, kad Ekstriomas planuoja teismo posėdį lie- 
pą — tai priklausys nuo Lisbetos Salander sveikatos būklės. Teismo 
posėdis vidurvasarį visada sukelia mažesnį dėmesį nei kitais metų 
laikais. 

Mikaelis suraukė kaktą ir pažiūrėjo pro savo kabineto langą 
„Millennium“ redakcijoje. 

Niekas nebaigta. Sąmokslas prieš Lisbetą Salander tęsiasi. Tik 
taip galima paaiškinti slaptus telefono pokalbių pasiklausymus, 
Anikos Džianini užpuolimą, 1991-ųjų ataskaitos vagystę ir galbūt 
Zalačenkos nužudymą. 

Jam trūko įrodymų. 

Pasitaręs su Malina Erikson ir Kristeriu Malmu, Mikaelis nu- 
sprendė, kad „Millennium“ žurnalas prieš teismą taip pat turėtų 
išleisti Dago Svensono knygą apie prekybą žmonėmis. Geriausia 
būtų visą paketą pateikti vienu metu, nėra jokių priežasčių delsti 
su publikacija. Netgi priešingai, jo knyga niekad nesulauktų tiek 
dėmesio, jei būtų išleista kitu metu. Malina buvo atsakinga už ga- 
lutinį Dago Svensono knygos redagavimą, o Henris Kortesas pa- 
dėjo Mikaeliui rašyti knygą apie Salander bylą. Taigi Lotė Karim 
ir Kristeris Malmas (prieš savo valią) tapo laikinais „Millennium“ 
redakcijos sekretoriais, o Monika Nilson - vienintele laisva žurna- 
liste. Dėl tokio padidėjusio darbo krūvio visa „Millennium“ redak- 

cija dirbo dieną ir naktį. Todėl Malina Erikson sudarė sutartis su 
keletu laisvai samdomų žurnalistų, kad jie rašytų straipsnius. Tai 
kainuos, bet kito pasirinkimo nebuvo. 

Mikaelis ant geltono lipuko užsirašė priminimą, kad dėl knygos 
autorinių teisių turi susitarti su Dago Svensono šeima. Jis išsiaiš- 
kino, kad Dago Svensono tėvai gyvena Erebru ir yra vieninteliai 
paveldėtojai. Iš tikrųjų Bliumkvistui nereikėjo jokio sutikimo leisti 
knygą Dago Svensono vardu, visgi jis bet kokiu atveju ketino nu- 
vykti į Erebru ir asmeniškai aplankyti Dago tėvus, kad gautų jų 
pritarimą. Jis ilgą laiką atidėliojo šį vizitą, nes turėjo per daug kitų 
darbų, tačiau ilgiau delsti nebegalima. 


PASKUI LIKO TIK šimtai kitų detalių. Keletas jų buvo susijusios 
su tuo, kaip pateikti medžiagą apie Lisbetą Salander. Kad galėtų ką 
nors nutarti, privalėjo pasikalbėti su Lisbeta asmeniškai ir gauti jos 
leidimą rašyti tiesą ar bent jau jos dalį. Tačiau jie negalėjo susitikti, 
nes Salander buvo suimta ir jos neleidžiama lankyti. 

Tokiomis aplinkybėmis nebuvo naudos nė iš Anikos Džianini. 
Ji vergiškai pakluso įstatymams ir neketino tapti Mikaelio Blium- 
kvisto pasiuntinuke, nešiojančia slaptas žinutes. Ji nepasakojo, apie 
ką kalbėdavo su savo kliente, išskyrus tai, kas susiję su sąmokslu 
prieš Lisbetą Salander ar kai Anikai reikėdavo pagalbos ką nors 
išsiaiškinti. Toks sesers principingumas varė Mikaelį į neviltį, bet ji 
elgėsi teisingai. Taigi Mikaelis neturėjo jokio supratimo, ar Lisbeta 
prisipažino Anikai, kad buvęs globėjas ją išprievartavo, o ji atker- 
šijo jam ištatuiruodama dėmesį prikaustančią žinutę ant pilvo. Kol 
Anika apie tai neprabils, tol ir Mikaelis nieko negalės daryti. 

Didžiausia problema — Lisbetos Salander izoliacija. Ji buvo 
kompiuterinių sistemų ekspertė ir programišė. Mikaelis tai žinojo, 
o Anika - ne. Mikaelis Lisbetai buvo pažadėjęs niekada neišduoti 
jos paslapties ir savo pažadą tesėjo. Bėda ta, kad dabar jam pačiam 
labai reikėjo jos sugebėjimų šioje srityje. 

Vadinasi, kažkokiu būdu reikia užmegzti kontaktą su Lisbeta 
Salander. 

Jis atsiduso, vėl atsivertė Danieliaus Olofsono segtuvą ir išsi- 
traukė du lapus. Viename buvo Idriso Gidžio, gimusio 1950-aisiais, 
paso įrašų ištrauka. Jis buvo ūsuotas vyras, rudos spalvos oda ir juo- 
dais plaukais, pražilusiais ties smilkiniais. 

Kitame lape — Danieliaus Olofsono santrauka apie Idriso Gi- 
džio kilmę. 

Gidis buvo kurdas, pabėgėlis iš Irako. Danielius Olofsonas apie 
jį buvo iškapstęs žymiai daugiau informacijos nei apie bet kurį kitą 
darbuotoją. Informacijos kiekio skirtumą galima paaiškinti tuo, 
kad Idrisas Gidis kažkada buvo sukėlęs žiniasklaidos susidomėji- 
mą, todėl žurnalistas rado jį paminėtą keliuose Spaudos archyvo 
straipsniuose. 

Gimęs 1950-aisiais šiaurės Irake, Mosulo mieste, Idrisas Gidis 
įgijo inžinieriaus išsilavinimą ir dirbo per didįjį ekonominį paki- 
limą aštuntajame dešimtmetyje. 1984-aisiais pradėjo dirbti moky- 
toju vienoje Mosulo gimnazijoje su statybų profiliu. Kaip politinis 
veikėjas žinomas nebuvo. Deja, Gidis buvo kurdas, o Sadamo Hu- 
seino valdomame Irake tai reiškė, kad jis —- potencialus nusikaltė- 
lis. 1987-ųjų spalį Idriso Gidžio tėvas buvo suimtas kaip įtariamas 
kurdų judėjimo aktyvistas. Niekas nepaaiškino, kodėl tai prilygina- 
ma nusikaltimui. Manoma, kad 1988-ųjų sausį jis buvo nubaustas 
mirties bausme kaip tėvynės išdavikas. Po dviejų mėnesių, iš ką 
tik pradėtos pamokos apie tiltų konstrukcijas Idrisą Gidį išsive- 
dė Irako slaptoji policija. Jis buvo nuvežtas į kalėjimą už Mosulo, 
kur vienuolika mėnesių buvo kankinamas, kad prisipažintų. Idrisas 
niekada taip ir nesuprato, kokio būtent prisipažinimo iš jo buvo 
tikimasi, todėl kankinimai tęsėsi. 

1989-ųjų kovą Idriso Gidžio dėdė vietiniam BAAS partijos 
vadovui sumokėjo sumą, atitinkančią penkiasdešimt tūkstančių 
Švedijos kronų, kaip pakankamą kompensaciją už Idriso Gidžio 
sukeltą žalą Irako valstybei. Po poros dienų jis buvo išleistas ir ati- 
duotas dėdės globai. Išleistas į laisvę jis svėrė trisdešimt devynis 
kilogramus ir negalėjo paeiti — prieš išleidžiant jo kairįjį klubą su- 

trupino kūju, kad ateityje negalėtų šmirinėti aplinkui ir pridaryti 
dar daugiau nemalonumų. 

Idrisas Gidis kelias savaites kabojo tarp gyvybės ir mirties. Kai 
pamažu atsigavo, dėdė jį išsiuntė į sodybą už šešiasdešimties kilo- 
metrų nuo Mosulo. Per vasarą jis sustiprėjo ir pramoko vaikščioti su 
ramentais. Idrisui buvo visiškai aišku, kad niekada negalės dirbti. 
Kamavo klausimas — ką daryti ateityje? Rugpjūtį jis netikėtai gavo 
žinutę, kad slaptoji policija suėmė du jo brolius. Jis niekada jų ne- 
bematė ir buvo įsitikinęs, kad jie guli pakasti kur nors už Mosulo. 
Rugsėjį Idriso Gidžio dėdė sužinojo, kad Sadamo Huseino policija 
vėl ieško sūnėno. Jis nusprendė kreiptis į vieną lupikautoją, kuris už 
atlygį, atitinkantį trisdešimt tūkstančių kronų, pervežė Idrisą Gidį 
per sieną į Turkiją, o iš ten su padirbtu pasu — į Europą. 

1989-ųjų spalio devynioliktą Idrisas Gidis išlipo Arlandos oro 
uoste Švedijoje. Švediškai jis nemokėjo nė žodžio, bet buvo gavęs 
nurodymą nueiti į policijos pasų skyrių ir nedelsiant paprašyti po- 
litinio prieglobsčio, nors ir laužyta anglų kalba. Jis buvo perkeltas į 
pabėgėlių stovyklą Uplande - Vesbyje. Ten praleido pirmuosius dve- 
jus metus, kol Imigracijos departamentas nusprendė, kad jis neturi 
pakankamai rimtos priežasties gauti leidimą gyventi Švedijoje. 

Iki to laiko Gidis jau buvo išmokęs kalbėti švediškai. Jam buvo 
atliktos dvi kairiojo klubo operacijos, ir vyriškis jau galėjo paeiti 
be ramentų. Per tuos metus Švedijoje vyko debatai dėl imigracijos 
mastų, pabėgėlių stovyklos buvo puldinėjamos, o Bertas Karlsonas 
įkūrė Naujųjų demokratų partiją, kuri reikalavo griežtesnės imi- 
gracijos politikos. 

Idrisas Gidis pateko į spaudą, nes vos ne paskutinę minutę prieš 
deportaciją jam buvo paskirtas kitas advokatas, kuris kreipėsi į Ži- 
niasklaidą ir papasakojo jo istoriją. Kiti kurdai Švedijoje, taip pat ir 
kovingumu pagarsėjusi aktyvistų Baksių šeima, susidomėjo Idriso 
Gidžio atveju. Jie organizavo protesto mitingus, rašė peticijas imi- 
gracijos reikalų ministrei Birgitai Frigebu. Ši byla susilaukė tiek ži- 
niasklaidos dėmesio, kad Imigracijos departamentas pakeitė spren- 

dimą ir Gidis gavo leidimą gyventi ir dirbti Švedijos Karalystėje. 
1992-ųjų sausį iš pabėgėlių stovyklos Uplande-Vesbyje jis išvyko 
kaip laisvas žmogus. 

Po išvykimo iš pabėgėlių stovyklos Idriso Gidžio laukė naujas 
etapas. Tuo pat metu, kol dar gydėsi klubą, privalėjo susirasti dar- 
bą. Greitai suprato, kad aukštasis statybų inžinieriaus išsilavinimas 
ir diplomas su gerais pažymiais bei kelerių metų patirtis buvo nie- 
ko verti. Keletą metų jis dirbo laikraščių išnešiotoju, indų plovėju, 
valytoju, taksi vairuotoju. Laikraščių išnešiotojo darbo turėjo atsi- 
sakyti, nes paprasčiausiai negalėjo užlipti laiptais taip greitai, kaip 
buvo reikalaujama. Taksi vairuotojo darbas patiko, išskyrus du da- 
lykus — jis visiškai nepažinojo Stokholmo gatvių ir aplinkinių kelių, 
be to, negalėdavo išsėdėti ilgiau nei valandą, nes klubo skausmas 
tapdavo nepakenčiamas. 

1998-ųjų spalį Idrisas Gidis persikėlė į Geteborgą. Vienas toli- 
mas giminaitis jo pasigailėjo ir pasiūlė pastovų darbą valymo įmo- 
nėje. Idrisas Gidis nepajėgdavo išdirbti visą darbo dieną, todėl gavo 
pusę etato kaip valytojų grupės vadovas Salgrenskos ligoninėje, su 
kuria įmonė buvo sudariusi sutartį. Jis gavo nurodymus ir nesunkų 
darbą — šešias dienas per savaitę plauti grindis keliuose koridoriuo- 
se, taip pat ir 11C. 

Mikaelis Bliumkvistas skaitė Danieliaus Olofsono santrauką 
ir tyrinėjo Idriso Gidžio nuotrauką iš pasų registro. Paskui prisi- 
jungė prie spaudos archyvų ir išsitraukė keletą straipsnių, kuriuos 
Olofsonas buvo atradęs ieškodamas informacijos. Atidžiai perskai- 
tė, paskui ilgai galvojo. Prisidegė cigaretę. Kai Erika Berger išėjo 
iš darbo, draudimas rūkyti redakcijoje buvo sušvelnintas. Henris 
Kortesas netgi visiškai atvirai paliko peleninę ant savo darbo stalo. 

Galiausiai Mikaelis išsitraukė A4 formato lapą, kuriame Da- 
nielius Olofsonas buvo prirašęs apie daktarą Andersą Junasoną, ir 
perskaitė labai įsigilinęs. 


MIKAELIS BLIUMKVISTAS NEPASTEBĖJO automobilio su re- 
gistracijos numeriu KAB ir nė nenujautė, kad yra sekamas, tačiau 

pirmadienį dėl viso pikto iš knygyno Akademibokbandeln patrau- 
kė link šoninio įėjimo į NK prekybos centro pastatą, o iš ten išėjo 
tiesiai pro pagrindinį įėjimą. Turi būti supermenas, kad sugebė- 
tum ką nors sekti didžiuliame NK prekybos centre. Jis išjungė abu 
savo mobiliuosius telefonus ir nužygiavo dengtu Ga/lerian pasažu 
iki Gustavo Adolfo aikštės, paskui pro parlamentą ir toliau į sena- 
miestį. Kiek matė, niekas jo nesekė. Ėjo aplinkkeliais, kol priėjo 
reikiamą adresą. Paskui pabeldė į Svartvitt leidyklos duris. 

Buvo pusė trijų dienos. Mikaelis atėjo iš anksto nepranešęs, ta- 
čiau redaktorius Kurdas Baksis buvo savo kabinete ir jį pamatęs 
nušvito. 

— Sveikas! — šiltai šūktelėjo Kurdas Baksis. — Kodėl niekada 
neužeini? 

— Juk dabar užėjau, - atsakė Mikaelis. 

— Taip, bet paskutinį kartą buvai mažiausiai prieš trejus metus. 

Jie paspaudė vienas kitam ranką. 

Mikaelis pažinojo Kurdą Baks; nuo 1980-ųjų. Jis buvo vienas 
tų žmonių, kurie padėjo Kurdui, kai šis pradėjo leisti savo žurnalą 
Svartvitt. Pirmojo tiražo kopijas jis nelegaliai padarė naktį, pasi- 
naudojęs Švedijos dirbančiųjų profsąjungų konfederacijos biuro ko- 
pijavimo aparatu. Besidarbuojantį Kurdą užklupo būsimas pedofilų 
medžiotojas Peras Erikas Ostriomas iš vaikų apsaugos organizacijos 
Rūdda Barnen. Tuo metu jis dirbo konfederacijos tyrimų skyriaus 
sekretoriumi. Vėlai naktį Ostriomas užsuko į kopijavimo kabinetą 
ir rado stirtas pirmojo Svaržvi/f numerio kopijų bei aiškiai sutrikusį 
Kurdą Baksį. Ostriomas pažiūrėjo į prastai sumaketuotą titulinį 
puslapį ir vaptelėjo, kad ne taip, po velnių, turi atrodyti žurnalas. 
Paskui jis sukūrė logotipą, kuris penkiolika metų puošė žurnalo 
viršelį iki tol, kol žurnalo redakcija virto knygų leidykla Svartvitt. 
Tuo metu Mikaelis buvo užbaigęs šlykštų karjeros laikotarpį kaip 
informacijos skyriaus darbuotojas profsąjungų konfederacijoje — tai 
buvo jo pirmas ir paskutinis bandymas pasidarbuoti informacijos 
industrijoje. Peras Erikas Ostriomas įkalbėjo jį skaityti korektūrą 

ir padėti redaguoti žurnalą Svaržvi//. Nuo to laiko Kurdas Baksis ir 
Mikaelis Bliumkvistas tapo draugai. 

Kol Kurdas Baksis iš automato koridoriuje atnešė kavos, Mika- 
elis Bliumkvistas įsitaisė ant sofos. Keletą minučių jie tauškė nie- 
kus, kaip būna tada, kai žmonės ilgai nesimatę, tačiau juos nuolat 
pertraukinėjo skambantis Kurdo telefonas. Jis trumpai šnektelėda- 
vo kurdiškai, galbūt turkiškai, arabiškai ar kokia kita kalba, ku- 
rios Mikaelis nesuprato. Taip visada būdavo ir anksčiau, lankantis 
Svartvitt leidykloje. Žmonės skambino iš viso pasaulio, kad pasi- 
kalbėtų su Kurdu. 

— Brangusis Mikaeli, atrodai susirūpinęs. Kas spaudžia širdį? — 
galiausiai pasiteiravo Kurdas Baksis. 

— Ar gali penkioms minutėms išjungti telefoną, kad galėtume 
pasikalbėti netrukdomi? 

Kurdas išjungė telefoną. 

— Gerai, man reikia paslaugos. Didelės paslaugos. Tai turi vykti 
nedelsiant ir negali būti aptarinėjama už šio kambario sienų. 

— Klok. 

— 1989-aisiais į Švediją iš Irako atvyko kurdų pabėgėlis Idrisas 
Gidis. Tavo šeima padėjo, kai jam grėsė deportacija, o netrukus jis 
gavo leidimą gyventi Švedijoje. Nežinau, kas iš tavo šeimos jam 
pagelbėjo. 

— Mano tėvo brolis Mahmudas Baksis. Pažįstu Idrisą. Kas jam 
nutiko? 

— Šiuo metu jis dirba Geteborge ir man reikia, kad jis atliktų 
nesudėtingą darbelį. Esu pasiruošęs jam sumokėti. 

— Koks tai darbas? 

— Kurdai, ar pasitiki manimi? 

- Žinoma. Visada buvome draugai. 

— Darbas, kurį reikia atlikti —- neįprastas. Labai neįprastas. Ne- 
noriu sakyti konkrečiai, bet užtikrinu, kad čia nieko nelegalaus ar 
tai nesukels problemų nei tau, nei Idrisui Gidžiui. 

Kurdas Baksis įdėmiai pažiūrėjo į Mikaelį Bliumkvistą. 

— Suprantu. Tu nenori paaiškinti, su kuo tai susiję. 

— Kuo mažiau žinosi, tuo bus geriau. Pristatyk mane Idrisui Gi- 
džiui, kad jis sutiktų mane išklausyti. 

Kurdas minutėlę pasvarstė. Paskui nuėjo prie savo rašomojo sta- 
lo ir atsivertė kalendorių. Kelias minutes ieškojo, kol surado Idriso 
Gidžio telefono numerį, tada pakėlė telefono ragelį. Kalbėjo kur- 
diškai. Iš jo veido išraiškos Mikaelis sprendė, kad pokalbis prasi- 
dėjo įprastomis pasisveikinimo frazėmis ir pasišnekučiavimu apie 
nieką, paskui Kurdas surimtėjo ir paaiškino reikalą. Po minutėlės 
atsisuko į Mikaelį. 

— Kada nori su juo susitikti? 

— Jei tinka - penktadienio popietę. Paklausk, ar galiu atvažiuoti 
pas jį į namus. 

Kurdasdar truputį pakalbėjo ir užbaigė pokalbį. 

— Idrisas gyvena Angerede, - tarė jis, - ar turi jo adresą? 

Mikaelis linktelėjo. 

— Penktadienį apie penktą po pietų jis bus namie. Gali pas jį 
užsukti. 

— Ačiū, Kurdai, - padėkojo Mikaelis. 

- Jis dirba valytoju Salgrenskos ligoninėje, - pridūrė. 

— Zinau, - atsakė Mikaelis. 

— Juk negalėjau laikraščiuose neperskaityti, kad esi įsipainiojęs į 
tą Salander istoriją. 

— Tiesa. 

— Ji buvo pašauta. 

— Taip. 

— Man atrodo, ji guli Salgrenskos ligoninėje. 

— Ir tai tiesa. 

Kurdas Baksis irgi ne iš kelmo spirtas. Jis suprato, kad Blium- 
kvistas rengiasi imtis kažkokių gudrybių, tuo jis buvo pagarsėjęs. 
Pažinojo Mikaelį nuo 1980-ųjų. Jie niekada nebuvo geriausi drau- 
gai, bet ir ne priešai. Mikaelis visada padėdavo, jei jis paprašydavo 
paslaugos. Bėgant metams jie kartu išlenkė ne vieną bokalą alaus, 
jei susidurdavo kokioje nors šventėje ar bare. 

— Ar būsiu įtrauktas į kažkokį reikalą, apie kurį turėčiau žino- 
ti? 

— Nebūsi. Tavo vaidmuo - tik padaryti paslaugą ir supažindinti 
mane su vienu savo pažįstamu. Ir kartoju... Neketinu prašyti, kad 
Idrisas atliktų ką nors nelegalaus. 

Kurdas linktelėjo. Tokio patikinimo jam užteko. Mikaelis 
atsistojo. 

— Lieku tau skolingas. 

— Mes abu vienas kitam skolingi, - pataisė Kurdas Baksis. 


HENRIS KORTESAS padėjo telefono ragelį ir ėmė pirštais barben- 
ti į stalo kraštą taip garsiai, kad Monika Nilson susierzinusi pakėlė 
antakį ir rūsčiai į jį pažiūrėjo. Matė, kad jis giliai paskendęs savo 
mintyse. Tądien Monika apskritai jaurėsi suirzusi, tad nusprendė 
susitvardyti ir ant jo neišsilieti. 

Monika Nilson žinojo, kad Bliumkvistas kuždasi apie Salander 
istoriją su Henriu Kortesu, Malina Erikson ir Kristeriu Malmu, o iš 
jos ir Lotės Karim buvo tikimasi, kad jos atliks sunkiausius darbus, 
kad išeitų kitas žurnalo numeris, nors po Erikos Berger pasitrauki- 
mo redakcijai niekas rimtai nevadovavo. Malina buvo pakankamai 
sumani, tačiau nepatyrusi. Jai trūko Erikos Berger ryžtingumo. O 
Kortesas dar vaikėzas. 

Monika Nilson pyko ne dėl to, kad kolegos nekreipia į ją dėme- 
sio, ir ne todėl, kad būtų norėjusi jų darbo — tai buvo mažiausia, ko 
ji troško. Jos darbas — stebėti vyriausybės, parlamento ir valstybės 
institucijų veiklą ir viską aprašyti „Millennium“ žurnale. Darbas jai 
patiko, ji viską žinojo skersai ir išilgai. Be to, turėjo kitų įsipareigo- 
jimų —- kiekvieną savaitę parašydavo po straipsnį vienos profsąjun- 
gos laikraščiui, dirbo savanore Amnesty organizacijoje, buvo ir kitų 
užsiėmimų. Ji neplanavo tapti vyriausiąja „Millennium“ redaktore 
ir dirbti dvylika valandų per dieną, aukoti darbui savaitgalius ir kitą 
laisvalaikį. 

Visgi ji jautė, kad redakcijoje kažkas pasikeitė. Žurnalas staiga 
tapo svetimas, o ji negalėjo tiksliai pasakyti, kas ne taip. 

Mikaelis Bliumkvistas kaip visada elgėsi neatsakingai, paslap- 
tingai dingdavo, ateidavo ir išeidavo kada panorėjęs. Žinoma, jis 
buvo „Millennium“ bendrasavininkis ir galėjo pats spręsti, ką nori 
dirbti, bet ir iš jo turėtų būti reikalaujama bent kiek atsakomybės. 

Kristeris Malmas buvo dar vienas akcininkas. Naudos iš jo ne 
kažkiek, elgiasi taip, tarsi atostogautų. Jis neabejotinai gabus ir ga- 
lėdavo perimti vadovavimą redakcijai, kai Erika atostogaudavo ar 
būdavo užsiėmusi, tačiau dažniausiai vykdydavo kitų nutarimus. Jis 
puikiai išmanė grafinį dizainą ir kaip parengti prezentacijas, bet 
visiškai nesugebėjo planuoti žurnalo veiklos. 

Monika Nilson suraukė antakius. 

Ne, ji neteisi. Ją piktino, kad redakcijoje kažkas atsitiko. Mika- 
elis dirbo su Malina ir Henriu, o visi kiti buvo kažkaip atskirti. Jie 
tarsi apsibrėždavo ratą ir užsidarydavo Erikos... tai yra Malinos ka- 
binete, paskui išeidavo ir nieko nekalbėdavo. Kai vadovavo Erika, 
redakcija visada buvo tarsi vienas kumštis. Monika nesuprato, kas 
atsitiko, tačiau žinojo, kad liko nuošaly. 

Mikaelis dirbo su Salander istorija ir nė žodžiu neprasitarė, apie 
ką ji. Nors čia nieko keisto. Jis nieko necyptelėjo nė apie Veners- 
triomo istoriją — nežinojo net Erika. Tačiau šį kartą jo patikėtiniais 
tapo Henris ir Malina. 

Trumpai tariant, Monika jautėsi supykusi. Jai reikėjo atostogų, 
reikėjo trumpam dingti. Ji pamatė Henrį Kortesą, besivelkantį vel- 
vetinį švarką. 

— Aš trumpam dingstu, - pranešė jis. — Gal gali pasakyti Mali- 
nai, kad nebūsiu porą valandų? 

— Kas čia vyksta? 

— Manau, kad radau istorijos siūlą. Labai geros istorijos. Apie 
klozetus. Turiu kai ką patikrinti, bet jei pavyks sučiupti, turėsime 
puikų straipsnį birželio numeriui. 

— Apie klozetus? — išsižiojo Monika ir pažiūrėjo į tolstantį 
Henrį. 

ERIKA BERGER SUKANDO dantis ir lėtai padėjo ant stalo straips- 
nį apie įvyksiantį Lisbetos Salander teismą. Tai buvo trumpas dvie- 
jų pastraipų straipsnelis, kuris bus įdėtas šalies naujienų puslapyje. 
Minutę žiūrėjo į rankraštį ir patempė lūpą. Ketvirtadienis, pusė 
keturių. Ji išdirbo čia dvylika dienų. Pakėlė ragelį ir paskambino 
naujienų skilties vadovui Andersui Holmui. 

— Labas, čia Berger. Ar gali surasti žurnalistą Juhanesą Friską ir 
tuoj pat su juo ateiti į mano kabinetą? 

Ji padėjo ragelį ir kantriai laukė, kol pasirodė Holmas, lydimas 
Juhaneso Frisko. Erika žvilgtelėjo į savo rankinį laikrodį. 

— Dvidešimt dvi, - pramurmėjo ji. 

— Ką? — nesuprato Holmas. 

— Dvidešimt dvi minutės. Užtrukai dvidešimt dvi minutes, kol 
atsikėlei nuo savo kėdės, nupėdinai penkiolika metrų iki Juhaneso 
Frisko stalo ir pasirodei čia. 

— Nesakei, kad skubu. Aš buvau užsiėmęs. 

— Nesakiau, kad neskubu. Paprašiau, kad pasiimtum Juhanesą ir 
ateitum į mano kabinetą. Jei sakau /u0j a/, tai reiškia nedelsiant, 
o ne vakare ar kitą savaitę, kai malonėsi pakelti užpakalį nuo savo 
kėdės. i 

— Klausyk, man atrodo, kad... 

— Uždaryk duris. 

Ji palaukė, kol Andersas Holmas uždarys duris, ir tylėdama jį 
stebėjo. Be abejo, jis buvo labai kompetentingas naujienų skilties 
vadovas. Jis turėjo prižiūrėti, kad SMP puslapiai kiekvieną dieną 
būtų užpildyti tinkamais, suprantamai parašytais straipsniais, kurie 
būtų tokios apimties ir išdėstyti tokia tvarka, kokia buvo patvirtin- 
ta rytiniame susirinkime. Andersas Holmas kasdien žongliruodavo 
su daugybe darbo užduočių ir susidorodavo nepriekaištingai. 

Problema buvo ta, kad jis nuolat ignoravo Erikos priimtus 
sprendimus. Ji dvi savaites ieškojo būdų, kaip su juo bendradar- 
biauti. Stengėsi draugiškai įtikinti, bandė tiesiog įsakyti, skatino jį 
persigalvoti pačiam ir apskritai padarė viską, kad jis suprastų, kokia 
yra jos vizija, kaip laikraštis turėtų atrodyti. 

Niekas nepadėjo. 

Straipsnis, kurį ji popiet atmetė, vis tiek pateko į laikraštį, kai 
ji jau buvo išėjusi namo. A/krifo vienas straipsnis, tad liko tarpas ir 
buvau priverstas kuo nors jį užpildyti. 

Antraštė, kurią Erika patvirtino, buvo netikėtai pakeista visiš- 
kai kitokia. Ji nebuvo visai netinkama, bet svarbiausia, kad Erikos 
niekas neatsiklausė, antraštė tiesiog demonstratyviai buvo pakeista, 
tarsi Holmas mestų iššūkį Erikai Berger. 

Visą laiką iškildavo tarsi nedidelių nesusipratimų. Jos neperspė- 
jo, kad redakcijos pasitarimas iš keturioliktos valandos staiga buvo 
perkeltas į trylika penkiasdešimt, o kai ji atėjo, dauguma sprendi- 
mų jau buvo priimti. Atleisk, per skubėjimą užmiršau tau pranešti. 

Erika Berger niekaip negalėjo suprasti, kodėl Andersas Hol- 
mas buvo taip prieš ją nusistatęs. Viena aišku — švelnūs pokalbiai ir 
draugiškos pastabos neveikia. Iki šiol ji stengėsi nepradėti ginčytis 
su juo matant kitiems redakcijos darbuotojams, stengėsi suvaldy- 
ti savo susierzinimą ir pasitenkinti asmeniškais pokalbiais su An- 
dersu Holmu. Tai nedavė jokių rezultatų, tad atėjo metas aiškiau 
parodyti savo nepasitenkinimą — šį kartą kolegos Juhaneso Frisko 
akivaizdoje, o tai reiškia, kad pokalbio turinys garantuotai pasklis 
po visą redakciją. 

— Pirmiausia, ką pasakiau vos pradėjusi čia dirbti, buvo tai, kad 
labai domiuosi viskuo, kas susiję su Lisbeta Salander. Paaiškinau, 
kad noriu gauti informacijos apie visus planuojamus straipsnius ir 
peržiūrėti bei patvirtinti viską, kas bus publikuojama. Aš tau pri- 
miniau apie tai bent tuziną kartų, paskutinį sykį - penktadienį per 
redakcijos pasitarimą. Kurios nurodymo dalies nesupratai? 

— Visi planuojami arba rašomi straipsniai įtraukiami į dieno- 
tvarkę, kuri kasdien atsiunčiama tau į kompiuterį internetu. Esi 
informuojama visą laiką. 

— Nesąmonė. Kai rytą pasiėmiau SMP iš pašto dėžutės, radau 
trijų pastraipų straipsnį apie Lisbetą Salander ir bylos eigą tiriant 
įvykį Stalarholmene. Jis buvo geriausioje naujienų puslapio vietoje. 

— Tai laisvai samdomos žurnalistės Margaretos Oring darbas, 
kurį ji atsiuntė tik septintą vakaro. 

— Margareta Oring vakar paskambino dar vienuoliktą priešpiet 
ir pasisiūlė parašyti straipsnį. Tu patvirtinai užsakymą apie pusę 
dvyliktos, bet nepasakei man nė žodžio susirinkime keturioliktą 
valandą. 

— Tai parašyta šios dienos pranešime. 

— Štai kaip. Ten parašyta: Margareta Oring, interviu su brokurore 
Martina Franson. Apie narkotikų konfiskavimą Sioderteljėje. 

— Pagrindinė istorija ir buvo interviu su Martina Franson apie 
anabolinių steroidų konfiskaciją, kai buvo sulaikytas kandidatas į 
Svavelšės baikerių klubo narius. 

— Būtent. O dienotvarkėje apie Svavelšės baikerių klubą nėra 
nė vieno žodžio, nepaminėta ir tai, kad interviu pasisuks apie 
Magį Lundiną ir Stalarholmeną, o kartu ir apie Lisbetos Salander 
tyrimą. 

— Spėju, kalba apie tai pasisuko pokalbio metu... 

— Andersai, nesuprantu, kodėl meluoji man tiesiai į akis. Šne- 
kėjausi su straipsnį parašiusia Margareta Oring. Ji tau suprantamai 
paaiškino, apie ką bus jos interviu. 

— Apgailestauju, vadinasi, ne visai supratau, kad dėmesys bus 
nukreiptas į Salander. Tekstą gavau vėlai vakare, ką turėjau daryti? 
Atmesti visą istoriją? Oring parengė gerą straipsnį. 

— Dėl šito su tavimi sutinku. Istorija puiki. Bet čia jau trečias 
tavo melas per maždaug tiek pat minučių. Oring atsiuntė straips- 
nį penkioliktą dvidešimt, taigi gerokai anksčiau iki man išeinant 
namo aštuonioliktą valandą. 

— Berger, man nepatinka tavo tonas. 

— Tai gerai. Tada galiu patikinti, kad man irgi nepatinka nei 
tavo tonas, nei išsisukinėjimai, nei melas. 

— Atrodo, tu manai, jog rezgu prieš tave sąmokslą. 

— Vis dar neatsakei į klausimą. Ir antras dalykas: šiandien ant 
mano rašomojo stalo atsirado Juhaneso. Frisko straipsnis. Neatsi- 
menu, kad būtume apie tai kalbėję per keturioliktos valandos pa- 

sitarimą. Kaip atsitiko, kad vienas mūsų žurnalistų paskyrė dieną 
rašyti apie Salander be mano žinios? 

Juhanesas Friskas pasimuistė, bet suprato, kad protingiausia bus 
tylėti. 

— Juk mes kuriame laikraštį, tad yra šimtai straipsnių, apie ku- 
riuos nežinai. Čia, SMP, egzistuoja taisyklės, prie kurių visi priva- 
lome prisitaikyti. Aš neturiu nei laiko, nei galimybių skirti ypatin- 
gą dėmesį atskiriems straipsniams. 

— Aš to ir neprašiau. Pirmiausia pareikalavau, kad būčiau in- 
formuojama apie viską, kas susiję su Salander, antra, pageidavau 
peržiūrėti viską, kas bus publikuojama šia tema. Taigi, dar kartą, 
kurios nurodymo dalies nesupratai? 

Andersas atsiduso ir nutaisė kankinio miną. 

— Gerai, — tęsė Erika, — pasakysiu dar aiškiau. Neketinu dėl to 
pyktis. Pažiūrėkim, ar suprasi, ką pasakysiu dabar. Jei tai dar kartą 
pasikartos, pašalinsiu tave iš naujienų skyriaus vadovo pareigų. Ži- 
nau, kad bus kaip sprogimas ir kils didelis triukšmas, bet paskui sė- 
dėsi ir redaguosi šeimos arba komiksų puslapius ar dar ką panašaus. 
Negaliu dirbti su naujienų skyriaus vadovu, su kuriuo neįmanoma 
bendradarbiauti ir kuriuo negaliu pasitikėti, kuris sumenkina mano 
sprendimus. Supratai? 

Andersas Holmas skėstelėjo rankomis parodydamas, jog mano, 
kad Erikos Berger kaltinimai kvaili. 

— Ar supratai? Taip ar ne? 

— Aš girdžiu, ką sakai. 

— Klausiau, ar supratai? 

— Negi tikrai manai, kad tai tau baigsis geruoju? Šitas laikraštis 
kasdien išeina todėl, kad aš ir kiti šio mechanizmo krumpliaračiai 
plėšomės iš paskutiniųjų. Laikraščio valdyba tau... 

— Laikraščio valdyba darys taip, kaip pasakysiu. Aš čia tam, kad 
atnaujinčiau laikraštį. Turiu aiškiai suformuluotą užduotį, kurią 
suderinome su valdyba. Ten sakoma, kad turiu teisę imtis radikalių 
reformų taip pat ir redakcijos vadovų atžvilgiu. Galiu atsikratyti at- 

gyvenų ir įlieti šviežio kraujo pasamdydama kitus, jei man atrodys 
būtina. O tu, Holmai, vis labiau panašėji į atgyveną. 

Ji nutilo. Andersas Holmas įrėmė į ją žvilgsnį. Atrodė įsiutęs. 

— Viskas, - užbaigė Erika. — Siūlau gerai apgalvoti, apie ką šian- 
dien kalbėjome. 

— Neketinu... 

— Tau spręsti. Viskas. Eik. 

Andersas Holmas apsisuko ir išėjo iš kabineto. Erika matė, kad 
jis per redakcijos salę traukia link poilsio kambario. 

Juhanesas Friskas atsistojo ir taip pat pasuko link durų. 

— Ne tu, Juhanesai. Sėskis. 

Ji pasiėmė jo straipsnį ir dar kartą permetė akimis. 

— Kaip supratau, dirbi kaip laikinas darbuotojas. 

— Taip, dirbau čia penkis mėnesius, ši savaitė — paskutinė. 

— Kiek tau metų? 

— Dvidešimt septyneri. 

— Apgailestauju, kad patekai į kryžminę ugnį tarp manęs ir 
Holmo. Papasakok apie savo straipsnį. 

— Rytą gavau neoficialios informacijos ir užsiminiau Holmui. Jis 
liepė patyrinėti. 

— Gerai. Matau, kad ši istorija apie tai, jog dabar policijai kilo 
įtarimų, kad Lisbeta Salander buvo susijusi su anabolinių steroidų 
platinimu. Ar ši istorija kaip nors susijusi su vakarykščiu straipsniu 
apie Siodertelję, kur steroidai taip pat minimi? 

— Nežinau, gali būti. Šitas dalykas dėl anabolikų iškilo dėl jos 
ryšių su boksininkais — su Paolo Roberto ir jo pažįstamais. 

— Arjis susijęs su anabolikais? 

— Ne, žinoma, ne. Tai labiau susiję su boksu. Viename Sioderio 
klube Salander treniruodavosi su keliais neaiškiais tipais. Bet tokia 
policijos nuomonė, ne mano. Kažkas iš kažkur ištraukė, kad Salan- 
der gali būti įsivėlusi į prekybą steroidais. 

— Ar ši istorija be jokio tvirto pagrindo, paremta tik gandais? 

— Policija tikrai tiria šį dalyką, tai ne nuogirdos. Bet aš nežinau, 
ar jie klysta, ar ne. 

— Gerai, Juhanesai. Tada noriu, kad žinotum, jog tai, apie ką 
dabar kalbame, nėra susiję su mano santykiais su Andersu Holmu. 
Manau, esi puikus žurnalistas — rašai gerai ir pastebi detales. Trum- 
pai tariant, istorija gera. Vienintelė bėda ta, kad netikiu turiniu. 

— Galiu užtikrinti, kad viskas teisinga. 

— Paaiškinsiu, kodėl istorijoje yra esminė klaida. Iš kur gavai 
informacijos? 

— Iš vieno šaltinio policijoje. 

— Iš ko? 

Juhanesas Friskas suabejojo. Tai buvo automatiškas atsakas. 
Kaip ir visi Žurnalistai pasaulyje, jis nenorėjo įvardyti šaltinio. Kita 
vertus, Erika Berger buvo vyriausioji redaktorė, taigi viena iš ne- 
daugelio žmonių, galinčių reikalauti tokios informacijos. 

— Policininkas Hansas Fastė iš žmogžudysčių ir smurtinių nu- 
sikaltimų skyriaus. 

— Kas skambino - jis tau ar tu jam? 

— Jis. 

Erika linktelėjo. 

— Kodėl, tavo manymu, jis tau paskambino? 

— Kelis kartus, kol buvo ieškoma Lisbetos Salander, ėmiau iš jo 
interviu. Jis mane pažįsta. 

— Taip pat žino ir tai, kad tau dvidešimt septyneri, kad esi laiki- 
nas darbuotojas ir kad praversi, kai prokuroras norės paskleisti tam 
tikrą informaciją. 

— Taip, aš viską suprantu. Bet informacijos gavau iš policijos ty- 
rimo, tada nuvažiavau išgerti kavos su Faste, ir jis man viską papa- 
sakojo. Pacitavau jį nieko nekeisdamas. Ką turėjau daryti? 

— Esu tikra, kad pacitavai teisingai. Bet turėjo būti taip: tu turėjai 
perduoti informaciją Andersui Holmui, o jis turėjo ateiti pas mane 
ir paaiškinti situaciją, kad kartu nuspręstume, kaip elgtis toliau. 

— Suprantu, bet aš... 

— Tu palikai medžiagą Holmui kaip naujienų skyriaus vado- 
vui. Pasielgei teisingai. Čia jo klaida. Tačiau paanalizuokime tavo 
straipsnį. Pirma, kodėl Fastė norėjo, kad ši informacija nutekėtų? 

Juhanesas Friskas patraukė pečiais. 

— Ar tai reiškia, kad nežinai, ar kad tau nerūpi? 

— Kad nežinau. 

— Gerai. Ką pasakytum tada, jei imčiau tvirtinti, kad ši isto- 
rija melaginga, o Salander nė trupučio nesusijusi su anaboliniais 
steroidais? 

— Negaliu įrodyti, kad yra priešingai. 

— Būtent. Vadinasi, nori pasakyti, kad galima publikuoti istori- 
ją, kuri galbūt yra melaginga, vien todėl, kad neturime priešingų 
žinių. 

— Ne, mes esame atsakingi už pateikiamą informaciją. Balan- 
suojame ant ribos. Juk negalime atsisakyti publikuoti, jei turime ką 
nors aiškiai teigiantį šaltinį. 

— Filosofija. Galime iškelti klausimą: kodėl šaltinis nori pasida- 
lyti informacija? Paaiškinsiu, kodėl liepiau, kad viskas, kas susiję su 
Salander, patektų ant mano stalo. Apie šį dalyką turiu ypatingos 
informacijos, kurios niekas kitas šiame laikraštyje neturi. Juridi- 
niam skyriui apie tai pranešta, jie žino, kad negaliu to aptarinėti. 
„Millennium“ ketina publikuoti istoriją, kurios pagal sutartį nega- 
liu atskleisti SMP redakcijai, nors čia ir dirbu. Informaciją gavau 
tada, kai buvau vyriausioji „Millennium“ redaktorė, o šiuo metu 
sėdžiu ant dviejų kėdžių. Supranti, ką noriu pasakyti? 

— Taip. 

— Todėl remdamasi informacija, gauta iš „Millennium“, galiu 
drąsiai tvirtinti, kad ši istorija melaginga ir ja siekiama pakenkti 
Lisbetai Salander artėjančiame teisme. 

— Sunku jai pakenkti turint galvoje viską, kas apie ją jau pa- 
aiškėjo. 

— Dauguma tų faktų yra melas ir klastotė. Hansas Fastė yra 
vienas pagrindinių šaltinių, teigiančių, kad Lisbeta Salander yra 
paranojikė ir į smurtą linkusi lesbietė, užsiiminėjanti satanizmu ir 
BDSM seksu. O žiniasklaida patikėjo Faste paprasčiausiai todėl, 
kad jis iš pažiūros atrodo rimtas šaltinis, be to, visada smagu rašyti 
apie seksą. Dabar Fastė sugalvojo naują planą — apjuodinti ją visuo- 

menės akyse pasitelkiant SMP laikraštį. Sorry, bet neišdegs, kol aš 
esu vyriausioji redaktorė. 

— Suprantu. 

— Tikrai? Puiku. Tada galiu viską, ką pasakiau, apibendrinti 
vienu sakiniu. Tavo, kaip žurnalisto, darbo specifika — viskuo abe- 
joti ir kritiškai patikrinti, o ne pakartoti teiginius, atkeliavusius iš 
labiausiai suinteresuotų biurokratų. Niekada to nepamiršk. Rašai 
labai gerai, tačiau šis talentas bus visiškai bevertis, jei pamiršti dar- 
bo specifiką. 

— Taip. 

— Ketinu šį straipsnį atmesti. 

— Gerai. 

— Jis neatitinka reikalavimų. Aš netikiu turiniu. 

— Suprantu. 

— Tai nereiškia, kad netikiu tavimi. 

- Ačiū. 

— Todėl ketinu pasiųsti tave atgal prie darbo stalo su pasiūlymu 
rašyti naują straipsnį. 

— Įdomu. 

— Tai susiję su mano sutartimi su „Millennium“ žurnalu. Kaip 
sakiau, negaliu pasakyti to, ką žinau apie Salander. Tačiau tuo pat 
metu esu vyriausioji redaktorė laikraščio, rizikuojančio gerokai nu- 
klysti, nes redakcija neturi tos informacijos, kokią turiu aš. 

- Hmm. 

— Bet negalima leisti, kad taip atsitiktų. Tai unikali situacija, 
susijusi vien su Salander, todėl nusprendžiau pasirinkti vieną Žur- 
nalistą, kuris rašytų apie šią istoriją, o aš nukreipsiu jį teisinga lin- 
kme, kad paskui netektų raudonuoti lyginant su tuo, ką išspausdins 
„Millennium“. 

— Manote, „Millennium“ apie Salander išspausdins ką nors ypa- 
tinga? 

— Nemanau. Žinau. „Millennium“ aptiko tokių dalykų, kurie 
Salander istoriją apvers aukštyn kojomis. Mane veda iš proto žino- 


jimas, kad negaliu to paviešinti. Tai paprasčiausiai neįmanoma. 

— Jūs sakote, kad atmetate mano straipsnį, nes žinote, kad jis 
neatitinka tiesos... Vadinasi, ką tik pripažinote, kad šioje istorijoje 
esama detalių, kurių visi kiti žurnalistai nepastebėjo. 

- Būtent. 

— Atleiskite, bet sunku patikėti, kad visa Švedijos žiniasklaida 
būtų patekusi į tuos pačius spąstus... 

— Lisbeta Salander buvo objektas, medžiojamas žiniasklaidos. 
Tada įprastos taisyklės negalioja, gaudoma bet kokia nesąmonė. 

— Norite pasakyti, kad Salander ne tokia, kaip manoma? 

— Pamėgink įsivaizduoti, kad ji nekalta dėl to, kuo yra kalti- 
nama, kad jos paveikslas, sukurtas žiniasklaidos, - nesąmonė, nes 
egzistuoja visai kitos veikiančios jėgos, nei matėme iki šiol. 

— Teigiate, kad taip ir yra? 

Erika Berger linktelėjo. 

— Vadinasi, mano straipsnis, kurį norėjau publikuoti, yra prieš 
Salander nukreiptos kampanijos dalis. 

— Būtent. 

— Bet jūs negalite pasakyti, kodėl visa tai prasidėjo? 

— Ne. 

Juhanesas Friskas minutėlę pasvarstė. Erika Berger laukė, kol 
jis prabils. 

— Gerai, ką norite, kad daryčiau? 

— Grįžk prie darbo stalo ir pradėk galvoti apie naują istoriją. 
Skubėti nereikia, tačiau prieš pat teismo pradžią norėčiau išleisti 
ilgą straipsnį, galbūt per du puslapius, kur būtų nagrinėjama, kiek 
esama tiesos pareiškimuose apie Lisbetą Salander. Pradėk skaityti 
viską, kas spaudoje parašyta apie Lisbetą Salander, sudaryk teiginių 
apie ją sąrašą ir kiekvieną patikrink. 

— Aha. 

— Mąstyk kaip žurnalistas. Sužinok, kas ir kodėl skleidžia tokius 
pareiškimus ir kam tai naudinga. 

— Kai prasidės teismas, aš jau nedirbsiu SMP. Juk sakiau, kad ši 
mano darbo savaitė paskutinė. 

Erika atidarė rašomojo stalo stalčių ir paėmusi popieriaus lapą 
padėjo jį priešais Juhanesą. 

— Aš jau pratęsiau tavo sutartį trims mėnesiams. Šią savaitę dirb- 
si įprasta tvarka, o nuo pirmadienio tęsi pagal naują. 

— Aha. 

— Noriu pasakyti, gal dar nori dirbti SMP pavaduojančiu žur- 
nalistu? 

- Žinoma. 

— Samdau tave tiriamajam darbui ne redakcijoje. Būsi pavaldus 
tiesiogiai man. Dirbsi tik su Salander istorija ir rinksi medžiagą 
straipsniui apie jos teismo procesą. 

— Naujienų skyriaus vadovas gali būti nepatenkintas... 

— Dėl Holmo nesijaudink. Kalbėjau su juridiniu skyriumi, vis- 
kas išspręsta. Bet tavo darbas liks šešėlyje, o ne pirmame naujienų 
puslapyje. Sutinki? 

- Žinoma. 

— Tada viskas aišku. Susitiksim pirmadienį. 

Erika pamojo Friskui duodama suprasti, kad jis gali eiti. Paskui 
pamatė, kad kitoje redakcijos pusėje ją stebi Andersas Holmas. Jis 
nuleido žvilgsnį ir apsimetė jos nematęs. 


11 SKYRIUS 


PENKTABIENIS, GEGUŽĖS 13 — ŠEŠTADIENIS, EECNŽĖS 14 


MIKAELIS BLIUMKVISTAS ATSARGIAI apsidairė, ar nėra se- 
kamas, kai ankstų penktadienio rytą iš „Millennium“ redakcijos 
patraukė į senuosius Lisbetos Salander namus Lundo gatvėje. Jis 
turėjo važiuoti į Geteborgą susitikti su Idrisu Gidžiu. Sudėtingiau- 
sia susirasti saugų transportą, kad nebūtų pastebėtas ir susektas. 
Gerai apsvarstęs, traukinio nusprendė atsisakyti, nes nenorėjo nau- 
dotis kreditine kortele. Paprastai jis pasiskolindavo Erikos Berger 
automobilį, bet dabar tai buvo neįmanoma. Norėjo prašyti Henrio 
Korteso ar ko nors kito, kad išnuomotų automobilį, tačiau ir vėl 
suprato, kad gali palikti pėdsaką. 

Galiausiai sugalvojo. Iš bankomato Jotos gatvėje nusiėmė didelę 
pinigų sumą. Pasinaudojęs Lisbetos Salander raktais atrakino jos 
vyno raudonumo Hlondą, jau nuo kovo paliktą stovėti prie namo. 
Pasireguliavo sėdynę ir pamatęs, kad benzino bakas puspilnis, iš- 
važiavo iš Lundo gatvės ir per Liljeholmo tiltą nuvairavo link E4 
greitkelio. 

Be dešimt minučių trys sustojo šalutinėje gatvelėje netoli Ave- 
nynn gatvės Geteborge. Pavalgė vėlyvus pietus pirmoje pasitai- 
kiusioje kavinėje. Po keturių dešimt įsėdo į Angeredą važiuojantį 
tramvajų ir išlipo centre. Prireikė dvidešimties minučių, kad suras- 
tų Idriso Gidžio namą. Mikaelis vėlavo į sutartą susitikimą dau- 
giau nei dešimt minučių. 

Gidis šlubavo. Atidarė duris, paspaudė Mikaeliui Bliumkvistui 
ranką ir pakvietė į kukliai apstatytą svetainę. Ant komodos šalia 
stalo, prie kurio Mikaelis buvo pakviestas prisėsti, stovėjo tuzinas 
įrėmintų nuotraukų. Mikaelis jas apžiūrėjo. 

— Mano šeima, - paaiškino Idrisas. 

Jis kalbėjo su stipriu akcentu. Mikaelis įtarė, kad vyras neišlai- 
kytų švedų kalbos testo. 

— Čia jūsų broliai? 

— Du mano brolius iš kairės, kaip ir tėvą, stovintį viduryje, Sa- 
damas nužudė devintajame dešimtmetyje. Du dėdes iš tėvo pusės — 
dešimtajame. Mama mirė 2000-aisiais. Trys seserys gyvos, gyvena 
užsienyje. Dvi — Sirijoje, o jaunėlė - Madride. 

Mikaelis palinksėjo. Gidis įpylė turkiškos kavos. 

— Linkėjimai nuo Kurdo. 

Idrisas linktelėjo. 

— Arjis paaiškino, ko iš jūsų noriu? 

— Sakė, kad norite patikėti man darbą, bet nepasakė kokį. Leis- 
kite iš karto perspėti, kad neapsiimsiu, jei tai kas nors nelegalaus. 
Negaliu sau leisti užsiimti tokiais dalykais. 

Mikaelis palinksėjo. 

— Čia nėra nieko nelegalaus, tačiau darbas neįprastas. Jis tęstų- 
si porą savaičių, o užduotis turėtų būti vykdoma kasdien. Be to, 
atlikti ją užtruktų vos minutę per dieną. Esu pasiruošęs mokėti 
jums tūkstantį kronų per savaitę. Pinigus gautumėt į rankas tiesiai 
iš manęs, be to, neketinu to pranešti mokesčių inspekcijai. 

— Suprantu. Ką turėsiu daryti? 

— Jūs dirbate valytoju Salgrenskos ligoninėje. 

Idrisas linktelėjo. 

— Jūs kasdien arba, jei gerai supratau, šešias dienas per savaitę 
valote 11C koridorių intensyviosios priežiūros skyriuje. 

Idrisas linktelėjo. 

— Noriu, kad padarytumėt štai ką. 

Mikaelis pasilenkė į priekį ir išdėstė savo reikalą. 


PROKURORAS RIKARDAS EKSTRIOMAS susimąstęs stebėjo 
savo svečią. Su komisaru Georgijumi Nystriomu susitinka trečią 
kartą. Jis matė raukšlių išvagotą, trumpų pilkų plaukų įrėmintą 
veidą. Pirmą kartą Georgijus Nystriomas pas jį apsilankė netrukus 

po Zalačenkos nužudymo. Parodė dokumentą, patvirtinantį, kad 
dirba saugumo policijoje. Jie ilgai pusbalsiu kalbėjosi. 

— Svarbu, kad suprastumėte, jog aš jokiu būdu nesistengiu daryti 
įtakos jūsų sprendimams ar darbui, - patikino Nystriomas. 

Ekstriomas linktelėjo. 

— Taip pat pabrėžiu, kad jokiomis aplinkybėmis negalite pavie- 
šinti informacijos, kurią jums suteikiu. 

— Suprantu. 

Tiesą pasakius, Ekstriomas turėtų prisipažinti, kad ne viską su- 
prato, tačiau nenorėjo daug klausinėti, kad nepasirodytų kaip pas- 
kutinis kvailys. Jis suvokė, kad su Zalačenkos istorija reikia elgtis 
ypač atsargiai. Taip pat suprato, kad Nystriomo vizitai buvo visiškai 
neoficialūs, nors jis čia lankosi aukštų saugumo policijos pareigūnų 
pavedimu. 

— Kalba eina apie žmonių gyvybes, - paaiškino Nystriomas jau 
per pirmąjį vizitą. - Saugumo policija įspėja, kad viskas, kas susiję 
su medžiaga apie Žalačenką, yra įslaptinta. Galiu patvirtinti tik tai, 
kad jis yra dezertyravęs sovietų armijos agentas, be to, vienas pa- 
grindinių asmenų rusų akcijose, nukreiptose prieš Vakarų Europą 
aštuntajame dešimtmetyje. 

- Štai kaip... Tai nuolat teigia Mikaelis Bliumkvistas. 

— Šiuo atveju jis visiškai teisus. Jis žurnalistas, jam pavyko aptik- 
ti vieną slapčiausių bylų Švedijos apsaugos sistemos istorijoje. 

— Jis ketina šią medžiagą publikuoti. 

— Savaime suprantama. Jis atstovauja spaudai su visais jos pri- 
valumais ir trūkumais. Mes gyvename demokratinėje šalyje, to- 
dėl, žinoma, negalime paveikti to, ką rašo spauda. Deja, šiuo atveju 
trūkumas tas, kad Bliumkvistas žino tik mažąją dalį tiesos apie 
Zalačenką, tačiau net ir ji yra klaidinga. 

— Suprantu. 

— Bliumkvistas nesupranta, kad jei paaiškės tiesa apie Zalačen- 
ką, rusai galės identifikuoti mūsų informatorius ir šaltinius Rusijo- 
je. Vadinasi, žmonės, kurie rizikuoja savo gyvybėmis dėl demokra- 
tijos, gali būti nužudyti. 

— Bet argi dabar Rusijoje nėra demokratijos? Turiu galvoje, jei 
veiksmas vyktų komunizmo laikais, o dabar... 

— Tai iliuzija. Reikalas susijęs su žmonėmis, kurie bus apkaltinti 
šnipinėję Rusiją. Pasaulyje nėra santvarkos, kuri tuos dalykus tole- 
ruotų, ir nesvarbu, kad viskas vyko prieš daugelį metų. Be to, keli 
šaltiniai vis dar aktyviai veikia... 

Prokuroras Ekstriomas negalėjo žinoti, kad tokių agentų nebėra, 
tad buvo priverstas tikėti Nystriomo žodžiais. Be to, jautėsi pama- 
lonintas neoficialiai gaudamas dalį pačios slapčiausios informacijos 
Švedijoje. Jis truputį nustebo, kad saugumo policija sugebėjo taip 
giliai įsiskverbti į Rusijos gynybos sistemą, kaip teigė Nystriomas. 
Ekstriomas suprato, kad tai informacija, kurios jokiu būdu negali- 
ma platinti. 

— Pirmiausia buvo išsamiai apsvarstyta jūsų kandidatūra, o tada 
gavau užduotį su jumis susisiekti. 

Pataikavimu visada siekiama aptikti žmogaus silpnybių. Pro- 
kuroro Ekstriomo silpnybė buvo susireikšminimas ir, žinoma, jis, 
kaip ir visi žmonės, mėgo liaupses. Reikėjo priversti jį pasijusti 
išrinktuoju. 

— Mes įsitikinome, kad esate žmogus, kuris turi įgijęs didelį pa- 
sitikėjimą policijoje... Savaime suprantama, vyriausybėje taip pat, — 
pridėjo Nystriomas. 

Ekstriomas atrodė patenkintas. Jeigu juo pasi/iki neįvardyti val- 
džios asmenys, kurie netiesiogiai duoda suprasti, jog neliks sko- 
lingi, jei jis gerai sužaistų kortomis, vadinasi, tai garantuoja gerą 
karjerą ateityje. 

— Suprantu... O ko tiksliai iš manęs tikimasi? 

— Mano užduotis, kalbant paprastai - kiek įmanoma diskretiš- 
kiau padėti jums suteikiant informacijos. Jūs, žinoma, suprantate, 
kokia neįtikėtinai komplikuota tapo ši istorija. Pirmiausia įstatymų 
numatyta tvarka tęsiasi tyrimas, už kurį esate atsakingas. Niekas... 
nei vyriausybė, nei saugumo policija, nei kas nors kitas neturi kištis 
į jūsų atliekamą tyrimą. Jūsų darbas — surasti tiesą ir nuteisti kal- 
tuosius. Tai viena svarbiausių teisinės valstybės funkcijų. 

Ekstriomas linktelėjo. 

— Antra, jei nutekėtų visa tiesa apie Žalačenką, kiltų beveik ne- 
įsivaizduojamo masto nacionalinė katastrofa. 

— Ir koks jūsų vizito tikslas? 

— Pirmiausia mano užduotis — perspėti jus dėl delikačios situaci- 
jos. Manau, po Antrojo pasaulinio karo Švedija dar nebuvo pateku- 
si į sudėtingesnę situaciją. Galima sakyti, kad Švedijos likimas tam 
tikra prasme yra jūsų rankose. 

— Kas jūsų vadovas? 

— Man labai gaila, bet negaliu atskleisti žmonių, užsiimančių 
šiuo reikalu. Galiu tik pranešti, kad mano nurodymai atkeliauja iš 
pačių aukščiausių sluoksnių. 

O Dieve. Jis veikia pagal vyriausybės nurodymus, tačiau apie tai 
prasitarti negalima, nes kiltų politinis skandalas. 

Nystriomas matė, kad Ekstriomas ant masalo užkibo. 

— Tačiau galiu jums padėti suteikdamas informacijos. Turiu la- 
bai plačius įgaliojimus, todėl asmeniniu sprendimu suteikiu jums 
medžiagos, kuri yra bene slapčiausia šalyje. 

— Aha. 

— Jeigu jums kils kokių nors klausimų, kad ir kas tai būtų, kreip- 
kitės į mane. Nekalbėkite apie tai su niekuo kitu iš saugumo po- 
licijos, tik su manimi. Aš būsiu jūsų gidas šiame labirinte, ir jei 
iškiltų pavojus, kad gali atsirasti nesutarimų dėl skirtingų interesų, 
padėsime vienas kitam surasti sprendimą. 

— Suprantu. Tokiu atveju turiu pasakyti, kad esu dėkingas, jog 
jūs su kolegomis esate pasirengę man padėti. 

— Norime, kad teismo procesas vyktų savo eiga, nors padėtis ir 
sudėtinga. 

— Gerai, užtikrinu jus, kad būsiu nepaprastai diskretiškas. Juk 
ne pirmas kartas, kai dirbu su slapta informacija... 

— Mes tai puikiai žinome. 

Ekstriomas pateikė nemažai klausimų, kuriuos Nystriomas 
kruopščiai užsirašė ir stengėsi atsakyti taip išsamiai, kaip galėjo. 
Per trečią susitikimą Ekstriomas turėjo gauti atsakymus į keletą 

kitų savo klausimų. Svarbiausias — kas yra tiesa 1991-ųjų Bjorko 
ataskaitoje. 

— Tai tikra problema, - pasakė Nystriomas. Jis atrodė susirūpi- 
nęs. 

— Galbūt pirmiausia reikia paaiškinti, kad tada, kai ataskaita 
iškilo į paviršių, mes subūrėme grupę analitikų, kurie dirbo beveik 
ištisomis paromis aiškindamiesi, kas nutiko iš tikrųjų. Artėjame 
prie taško, kai galėsime daryti išvadas. O jos labai nemalonios. 

— Įsivaizduoju. Juk toje ataskaitoje teigiama, kad saugumo po- 
licija ir psichiatras Peteris Teleburianas susitarė uždaryti Lisbetą 
Salander į psichiatrijos kliniką. 

— Būtų gerai, kad taip būtų, - pasakė Nystriomas ir šyptelėjo. 

— Gerai? 

— Taip, tokiu atveju viskas būtų paprasta. Tada už įvykdytą nu- 
sikaltimą būtų galima patraukti baudžiamojon atsakomybėn. Pro- 
blema ta, kad ataskaita nesutampa su tomis, kurios saugomos mūsų 
archyve. 

— Ką norite pasakyti? 

Nystriomas ištraukė ir atvertė mėlyną segtuvą. 

— Čia yra tikroji, 1991-aisiais parašyta Gunaro Bjorko ataskai- 
ta, taip pat originalūs jo ir Teleburiano susirašinėjimo dokumentai, 
paimti iš archyvo. Bėda, kad tos dvi ataskaitos versijos nesutampa. 

— Paaiškinkite. 

— Blogiausia, kad Bjorkas staiga pasikorė. Spėjame, kad dėl to, 
jog buvo atskleisti jo seksualiniai nukrypimai. „Millennium“ ke- 
tino viską paviešinti, ir tai įvarė jį į tokią neviltį, kad nusprendė 
pasitraukti iš gyvenimo. 

— Taip... 

— Tikroji ataskaita atspindi tyrimą apie Lisbetos Salander ban- 
dymą padegamąja bomba nužudyti savo tėvą Aleksandrą Zalačen- 
ką. Pirmieji trisdešimt tyrimo puslapių, kuriuos rado Bliumkvistas, 
sutampa su originalu. Juose nieko ypatinga. Nesutapimų pirmiausia 
atsiranda nuo trisdešimt trečiojo puslapio, kur Bjorkas daro išvadas 
ir rašo rekomendacijas. 

— Kokių nesutapimų? 

— Originalo versijoje Bjorkas pateikia penkias aiškias rekomen- 
dacijas. Nereikia slėpti, kad jomis bandoma užglaistyti Žalačenkos 
reikalus, kad jie neiškiltų spaudoje ir kitur. Pavyzdžiui, Bjorkas siū- 
lo išsiųsti Zalačenką į reabilitacijos kliniką užsienyje - juk jis buvo 
stipriai apdegęs. Bjorkas netgi siūlo, kad Lisbetai Salander būtų 
suteikta geriausia įmanoma psichiatro pagalba. 

— Mat kaip. 

— Bėda ta, kad daug sakinių buvo labai subtiliai pakeisti. Tris- 
dešimt ketvirtame puslapyje yra vieta, kur Bjorkas siūlo Lisbetą 
Salander pripažinti psichiškai nesveika, kad niekas ja nepatikėtų, 
jei kas nors pradėtų klausinėti apie Zalačenką. 

— Originale tokio teiginio nėra? | 

— Būtent. Gunaras Bjorkas niekada nieko panašaus nesiūlė. Tai 
būtų nusižengimas įstatymui. Jis rekomendavo, kad Lisbetai Sa- 
lander būtų suteikta tinkama pagalba. O Bliumkvisto kopijoje re- 
komendacijos virto sąmokslu. 

— Ar galiu paskaityti originalą? 

— Prašau. Bet išeidamas turėsiu išsinešti. Kol dar nepradėjote 
skaityti, leiskite atkreipti dėmesį į priedą su Bjorko ir Teleburia- 
no korespondencija. Tai beveik visiška klastotė, o nebe subtilūs 
pakeitimai. 

— Klastotė? 

— Manau, tai vienintelis tinkamas žodis šiame kontekste. Ori- 
ginalas rodo, kad Peteris Teleburianas gavo apylinkės teismo pave- 
dimą atlikti Lisbetos Salander psichiatrinę ekspertizę. Čia nieko 
keista, juk dvylikametė Lisbeta Salander pabandė nužudyti tėvą, 
pasigaminusi padegamąją bombą. Būtų keista, jei teismas nebūtų 
užsakęs tokio tyrimo. 

— Tikra tiesa. 

— Manau, jei būtumėt buvęs tos bylos prokuroras, taip pat būtu- 
mėt pareikalavęs socialinio ir psichiatrinio tyrimo. 

- Žinoma. 

— Juk Teleburianas tuo metu jau buvo garsus ir gerbiamas vaikų 
psichiatras, be to, dirbo teismo ekspertizės mediku. Jis gavo už- 
duotį, atliko visiškai įprastą tyrimą ir priėjo išvadą, kad Salander 
psichiškai nesveika... Nenoriu vartoti specialiųjų terminų. 

— Gerai... 

— Teleburianas parašė ataskaitą ir nusiuntė Bjorkui, kuris per- 
davė ją teismui, o šis, remdamasis ataskaitos išvadomis, nutarė, kad 
Salander turi būti gydoma Šv. Stepono ligoninėje. 

— Suprantu. 

— Bliumkvisto versijoje Teleburiano atlikto tyrimo iš viso nėra. 
Vietoje jo - Bjorko ir Teleburiano susirašinėjimas, kurį skaitant at- 
rodo, kad Bjorkas liepia Teleburianui suklastoti tyrimo rezultatus. 

— Manote, kad čia klastotė? 

— Neabejotinai. 

— Tačiau kas galėtų būti suinteresuotas suklastoti ataskaitą? 

Nystriomas padėjo pranešimą ir suraukė antakius. 

— Priartėjote prie pagrindinio klausimo. 

— O atsakymas yra?.. 

— Mes nežinome. Mūsų analitikai labai įtemptai dirba bandyda- 
mi atsakyti būtent į šį klausimą. 

— Ar gali būti, kad Bliumkvistas viską išsigalvojo? 

Nystriomas nusijuokė. 

— Ne, nors ir mes pirmiausia pagalvojome apie jį. Bet taip ne- 
manome. Mūsų nuomone, klastotė padaryta seniai, galbūt tuo pat 
metu, kai buvo parašyta originali ataskaita. 

— Tikrai? 

— Tenka daryti nemalonias išvadas. Tas, kas klastojo dokumen- 
tą, labai gerai išmano šią bylą. Be to, klastotojas galėjo prieiti prie 
Gunaro Bjorko naudotos rašomosios mašinėlės. 

— Turite galvoje... 

— Nežinome, Aur Bjorkas rašė ataskaitą. Rašomoji mašinėlė ga- 
lėjo būti. namuose, darbe ar dar kur nors. Galime apsvarstyti dvi 
alternatyvas. Tas, kas padarė klastotę, buvo arba kas nors iš psi- 
chiatrinės, arba iš teismo medicinos ir kažkokiais sumetimais no- 

rėjo pakenkti Teleburianui, sukeldamas skandalą. Arba tyrimą su- 
klastojo kas nors iš saugumo policijos visai kitokiais ketinimais. 

— Kodėl? 

— Tai atsitiko 1991-aisiais. Tas žmogus galėjo būti rusų agentas, 
infiltruotas Švedijos saugumo policijoje. Gal jis aptiko Zalačenkos 
pėdsakus. Dėl tokios galimybės šiuo metu tikriname daugybę senų 
personalo bylų. 

— Bet jei KGB išsiaiškino... Tai būtų buvę paviešinta jau seniai. 

— Teisingai. Bet nepamirškite, kad tai įvyko tuo metu, kai suiro 
Sovietų Sąjunga ir KGB buvo likviduotas. Nežinome, kas atsitiko. 
Gal buvo atšaukta planuota operacija. KGB darbuotojai buvo do- 
kumentų klastojimo ir dezinformacijos profesionalai. 

— Bet kokiais tikslais KGB būtų sukūręs tokią klastotę? 

— To irgi nežinome. Bet savaime suprantama, vienas akivaizdus 
tikslas galėjo būti toks — sukelti pasipiktinimą Švedijos valdžia. 

Ekstriomas prikando apatinę lūpą. 

— Tai sakote, kad medicininis Salander įvertinimas teisingas? 

— Taip. Be abejonių. Švelniai tariant, Salander yra visiška pa- 
mišėlė. Galite neabejoti. Rekomendacija uždaryti ją uždarojo tipo 
slaugos įstaigoje buvo visiškai pagrįsta. 


—- KLOZETAI, - ABEJODAMA TARĖ laikinai vyriausiosios re- 
daktorės pareigas einanti Malina Erikson. Nuskambėjo taip, lyg ji 
manytų, kad Henris Kortesas iš jos šaiposi. 

— Klozetai, - pakartojo Henris ir linktelėjo. 

— Tu nori rašyti istoriją apie klozetus. „Millennium“ žurnale? 

Staiga Monika Nilson garsiai nusijuokė. Kai Henris įsmuko į 
penktadienio susirinkimą, Malina pastebėjo jo sunkiai slepiamą 
entuziazmą ir atpažino visus žurnalisto, kepančio istoriją, ženklus. 

— Gerai, paaiškink. 

— Viskas labai paprasta, -— dėstė jis. - Didžiausia Švedijos ūkio 
šaka yra statybos. Tai tokia šaka, kurios praktiškai neįmanoma per- 
kelti į užsienį, nors kompanija Skanska teigia, kad turi biurą Lon- 
done. Bet kokiu atveju, namai bus statomi čia, Švedijoje. 

— Taip, bet kad čia nieko nauja. 

— Ne, tačiau pusiau nauja yra tai, kad, kalbant apie sugebėji- 
mą atlaikyti konkurenciją ir dirbti efektyviau, statybos yra keliais 
šviesmečiais atsilikusios nuo kitų Švedijos ūkio šakų. Jei Vo/vo 
konstruotų automobilius tokiu pat būdu, naujausias metų Vo/vo 
modelis kainuotų vieną ar net du milijonus kronų. Visos pramonės 
šakos stengiasi mažinti kainas, o statybos — priešingai. Jie nesuka 
sau galvos ir kainų nemažina. Vadinasi, kvadratinio metro kaina 
auga, o valstybė dotuoja mokesčių mokėtojų pinigais, kad kaina 
neišaugtų iki beprotybės. 

— Na, ir kas? 

— Palaukite, viskas ne taip paprasta. Jei, tarkime, taip nuo 
1970-ųjų būtų augusios mėsainių kainos, Big Mac dabar kainuotų 
daugiau nei šimtą penkiasdešimt kronų, gal dar daugiau. Neno- 
riu net pagalvoti, kiek jis kainuotų su bulvytėmis ir Cola, tačiau 
mano atlyginimo, gaunamo iš „Millennium“, tikriausiai toli gražu 
neužtektų. Kiek prie šio stalo sėdinčiųjų eitų į McDonald's pirkti 
mėsainio už šimtinę? 

Visi tylėjo. 

— Suprantama. Bet kai NCC greitai surenčia keletą metalinių 
konteinerių Goshagoje, Lidingės saloje, už trijų kambarių buto 
nuomą jie ima dešimt dvylika tūkstančių per mėnesį. Keli iš jūsų 
šitiek mokate už būstą? 

— Aš negaliu sau to leisti, - pratarė Monika Nilson. 

— Ne, bet tu jau gyveni dviejų kambarių bute, kurį prieš dvide- 
šimt metų nupirko tėvelis, jį pardavusi gautum apie pusantro mi- 
lijono. Bet ką daryti dvidešimtmečiui, norinčiam išsikelti iš tėvų 
namų? Jis negali sau to leisti, tad gyvena nuomojame būste arba pas 
mamą, kol išeina į pensiją. 

— O kuo čia dėti klozetai? — nesuprato Kristeris Malmas. 

— Artėju prie reikalo. Klausimas — kodėl būstai tokie pasiutusiai 
brangūs? Todėl, kad tie, kurie užsisako būstą, nežino, kaip reikia 
daryti. Paprastai tariant, pavyzdžiui, savivaldybės būstų ūkio įmonė 
skambina statybų kompanijai, tarkim, Skanskai, ir pasako, kad nori 

užsakyti šimtą butų, ir paklausia, kiek kainuotų. Skanska apskai- 
čiuoja ir atsako, kad kainuotų penkis šimtus milijonų kronų. Vadi- 
nasi, kvadratinis metras kainuoja X kronų, jei norėtum nuomotis, 
tai kainuotų dešimt gabalų per mėnesį. McDonald's mėsainio gali 
atsisakyti, o kur nors gyventi juk reikia. Taigi turi sumokėti tiek, 
kiek reikalauja. 

— Mielas Henri... Prie esmės. 

— Juk čia ir yra esmė. Kodėl tų prakeiktų barakų Hamarbiu- 
hamnene nuoma siekia dešimt gabalų? Taip yra todėl, kad statybų 
kompanijoms nusišvilpti į kainų mažinimą. Pirkėjai sumokės bet 
kokiu atveju. Didelę dalį sąnaudų sudaro statybinės medžiagos. 
Prekyba statybinėmis medžiagomis eina per didmenininkus, ku- 
rie nustato savo kainą. Kadangi nėra rimtos konkurencijos, vonia 
Švedijoje kainuoja penkis tūkstančius kronų. Tokia pati tų pačių 
gamintojų vonia Vokietijoje kainuoja du tūkstančius kronų. Papil- 
domos išlaidos nėra tokios, kad jomis būtų galima pagrįsti šitokį 
kainų skirtumą. 

- Štai kaip. 

— Apie tai galima pasiskaityti ataskaitoje, kurią parengė vyriau- 
sybės paskirta statybų kainų komisija praėjusio amžiaus pabaigo- 
je. Nuo to laiko nedaug kas pasikeitė. Niekas nesidera su statybų 
kompanijomis dėl nepagrįstų kainų. Užsakovai klusniai moka tiek, 
kiek pasakyta, o visą kainą galiausiai padengia nuomininkai arba 
mokesčių mokėtojai. 

— Henri, o klozetai? 

— Šiokie tokie pokyčiai po statybų kainų komisijos ataskaitos 
prasidėjo tik vienur kitur, daugiausia ne Stokholme. Pagaliau at- 
sirado užsakovų, kuriems nusibodo aukštos statybų kainos. Tipiš- 
kas pavyzdys - įmonė Kar/skronos namai, kuri stato pigiau už visus 
kitus, nes paprasčiausiai visas medžiagas perka patys. Be to, į šį 
reikalą įsikišo Švedijos prekybos rūmai. Jie mano, kad statybinių 
medžiagų kainos yra visiškai nepagrįstos, todėl bando padėti už- 
sakovams užsienyje pigiau nusipirkti lygiaverčių produktų. Dėl to 
prieš metus statybų mugėje Elvšėje kilo interesų konfliktas. Švedi- 

jos prekybos rūmai pakvietė vyruką iš Tailando, kuris pardavinėjo 
klozetus vos po penkis šimtus kronų. 

— Tikrai? Ir? 

— Artimiausias jo konkurentas buvo didmenine prekyba užsi- 
imanti švedų firma 4B Santechnika, kuri švediškus klozetus par- 
davinėjo po tūkstantį septynis šimtus. Protingi užsakovai savival- 
dybėse pradėjo krapštytis pakaušį ir klausti savęs, kodėl suploja 
tūkstantį septynis šimtus kronų, kai gali gauti lygiavertį klozetą iš 
Tailando už penkis šimtus. 

— Galbūt geresnė kokybė? - paklausė Lotė Karim. 

— Ne, tokios pačios kokybės produktas. 

— Tailandas, - įsiterpė Kristeris Malmas, - kvepia vaikų darbu 
ir panašiais dalykais. Tai paaiškina žemą kainą. 

— Ne, - atšovė Henris Kortesas, - Tailande vaikai dažniausiai 
dirba tekstilės ir suvenyrų pramonėje. Ir pedofilų rinkoje. Čia tikra 
pramonė. JTO stebi vaikų darbą Tailande. Be to, aš patikrinau tą 
įmonę. Jie dirba kaip pridera, tai didelė, moderni ir gerbiama pra- 
monės įmonė santechnikos prekių rinkoje. 

— Aha... Vadinasi, kalbame apie šalis, kuriose atlyginimai nedi- 
deli, tai reiškia, kad rizikuoji parašyti straipsnį, teigiantį, kad Šve- 
dijos pramonę turi nukonkuruoti Tailandas. Atleiskime švedų dar- 
bininkus, uždarykime vietines įmones ir importuokime iš Tailan- 
do. Švedijos darbuotojų profsąjungų konfederacijai tai nepatiks. 

Henris Kortesas išsišiepė iki ausų ir atsilošė. Atrodė akiplėšiškai 
pranašesnis už kitus. 

— Ne, —atkirto jis. - Atspėkite, kur 4B Santechnika gamina savo 
klozetus po tūkstantį septynis šimtus kronų? 

Redakcijoje įsivyravo tyla. 

— Vietname, - pranešė Henris. 

— Netiesa, — suabejojo vyriausioji redaktorė Malina Erikson. 

— Tiesa, - atrėžė Henris. — Jie gamina klozetus, sudarę sutartį 
su viena įmone jau mažiausiai dešimt metų. Švedų darbuotojai buvo 
išspirti iš darbo jau dešimtajame dešimtmetyje. 


— O velnias! 

— Dabar svarbiausia. Jei importuotume tiesiai iš fabriko Vietna- 
me, klozetai kainuotų tris šimtus devyniasdešimt kronų. Atspėki- 
te, kodėl toks skirtumas tarp Tailando ir Vietnamo kainų? 

— Nesakyk, kad... 

Henris Kortesas linktelėjo. Šypsojosi nuo ausies iki ausies. 

— AB Santechnika sudarė sutartį su kažkokia įmone Fong Soo In- 
dustries. Jie įrašyti į JTO sąrašą įmonių, kurios bent jau 2001-ųjų 
tyrimo metu išnaudojo vaikų darbo jėgą. O didžioji darbininkų da- 
lis yra kaliniai. 

Malina staiga nusišypsojo. 

— Geras, — nusprendė ji, — čia tikrai gera istorija. Kai užaugsi, 
būsi Žurnalistas. Per kiek laiko gali parengti straipsnį? 

— Per dvi savaites. Turiu patikrinti nemažai dalykų, susijusių su 
tarptautine prekyba. Paskui šioje istorijoje reikės rasti 5/0gąj7 vyru- 
ką, todėl noriu išsiaiškinti, kas valdo įmonę AB Santechnika. 

— Galėsime įtraukti į birželio numerį? 

- Jokių problemų. 


KRIMINALINĖS POLICIJOS SKYRIAUS INSPEKTORIUS Ja- 
nas Bublanskis stebėjo prokurorą Rikardą Ekstriomą nerodydamas 
emocijų. Susitikimas tęsėsi keturiasdešimt minučių. Bublanskiui 
labai knietėjo pasilenkti per stalą ir pagriebus greta Ekstriomo 
gulintį Švedijos įstatymų sąvadą vožti juo prokurorui per galvą. 
Ramiai pagalvojo, kas atsitiktų, jei taip pasielgtų. Jis neabejotinai 
nuskambėtų vakariniuose laikraščiuose ir galbūt viskas baigtųsi 
patraukimu baudžiamojon atsakomybėn už sumušimą. Bublanskis 
nuvijo šalin tokias mintis. Socialaus žmogaus esmė tokia, kad jis, 
nors priešininkas elgiasi provokuojamai, nepasiduoda tokiems im- 
pulsams. Tiesą pasakius, kriminalinės policijos inspektorius Bu- 
blanskis dažnai būdavo iškviečiamas kaip tik dėl to, kad kas nors 
pasiduodavo tokiems impulsams. 

— Taigi, manau, kad susitarėme. 

— Ne, nesusitarėme, — atšovė Bublankis atsistodamas, — bet jūs 
esate ikiteisminio tyrimo vadovas. 

Bambėdamas pasuko į koridorių link savo kabineto ir pasikvietė 
kriminalinės policijos skyriaus inspektorius Kurtą Svensoną ir Son- 
ją Mudig, kurie šią popietę buvo jo asmeniniai padėjėjai. Jerkeris 
Holmbergas visai ne laiku nusprendė pasiimti dvi savaites atostogų. 

— Į mano kabinetą, - liepė Bublanskis. - Atsineškite kavos. 

Kai jie atsisėdo, Bublanskis atsivertė segtuvą su užrašais iš susi- 
tikimo su Ekstriomu. 

— Padėtis šiuo metu tokia, kad mūsų ikiteisminio tyrimo vado- 
vas atmetė visus kaltinimus Lisbetai Salander dėl žmogžudysčių, 
kuriomis buvo įtariama. Taigi ji nebėra mūsų ikiteisminio tyrimo 
dalis. 

— Ką gi, nepaisant visko, tai derėtų vertinti kaip žingsnį į prie- 
kį, - nutarė Sonja Mudig. 

Kurtas Svensonas kaip visad nieko nesakė. 

— Nesu tuo tikras, - paprieštaravo Bublanskis. — Salander vis 
dar įtariama sunkiais nusikaltimais, įvykdytais Stalarholmene ir 
Gosebergoje. Bet tai nepriklauso mūsų tyrimui. Visą dėmesį turė- 
sime nukreipti į Nydermano paiešką ir dar ištirti kapus miške prie 
Niukvarno. 

— Suprantu. 

— Tačiau dabar aišku, kad Ekstriomas apkaltins Lisbetą Salan- 
der. Byla perduota į Stokholmą ir ten bus pradėtas visai atskiras 
tyrimas. 

— Tikrai? 

— Ir spėkite, kas užsiims Salander byla. 

— Įtariu blogiausia. 

— Į darbą sugrįžo Hansas Fastė. Jis padės Ekstriomui tirti Sa- 
lander bylą. 

— Visiška nesąmonė! Fastė išvis netinka Salander tyrimui. 

— Žinau, tačiau Ekstriomas meta gerą argumentą. Fastė turėjo 
nedarbingumo lapelį nuo... mmm, nuo tada, kai balandį dėl išseki- 
mo atsidūrė ligoninėje, ir jam ši paprasta byla padėsianti įsivažiuoti 
į darbą. 

Tyla. 

— Taigi po pietų turime jam perduoti visą medžiagą apie Sa- 
lander. 

— O taistorija apie Gunarą Bjorką, saugumo policiją ir 1991-ųjų 
tyrimo ataskaitą... 

— ...bus tiriama Fastės ir Ekstriomo. 

— Man tai nepatinka, — pareiškė Sonja Mudig. 

— Man irgi. Tačiau Ekstriomas yra vadovas ir turi paramą iš 
aukščiau. Kitaip tariant, mūsų darbas — surasti žudiką. Kurtai, ko- 
kia padėtis? 

Kurtas Svensonas papurtė galvą. 

— Nydermanas dar nerastas, lyg žemės prarytas. Turiu pripažin- 
ti, kad per visus metus, kiek dirbu policininku, niekada nebuvau 
patekęs į panašią situaciją. Neturime nė vieno žmogaus, kuris jį 
pažinotų ar bent nutuoktų, kur jis gali būti. 

— Keista, - tarė Sonja Mudig. - Jis ieškomas už policininko nu- 
žudymą Gosebergoje, už sunkų policininko sužalojimą, už pasikė- 
sinimą nužudyti Lisbetą Salander, už odontologo padėjėjos Anitos 
Kasperson pagrobimą ir sumušimą. Taip pat už Dago Svensono ir 
Mijos Bergman nužudymą. Po visų šių nusikaltimų buvo surinkta 
gerų daiktinių įrodymų. 

— Pradžiai to užtenka. Kaip einasi tyrimas dėl Svavelšės baikerių 
klubo finansininko? 

— Viktoras Joransonas ir jo sugyventinė Lena Nygren. Turime 
įrodymų, susiejančių Nydermaną su nusikaltimu. Pirštų atspaudai 
ir DNR ant Joransono kūno. Per užpuolimą Nydermanas gerokai 
nusibrozdino krumplius. 

— Gerai. Kas nors naujo apie Svavelšės baikerių klubą? 

— Sonis Nieminenas tapo vadovu, o Magis Lundinas, areštuo- 
tas už Miriam Vu pagrobimą, laukia teismo. Sklinda gandai, kad 
Nieminenas pasiūlė didelį atlygį tam, kas praneš, kur yra Nyder- 
manas. 

— Neįtikėtina, kad jis dar nesurastas. O dėl Joransono auto- 
mobilio? 

— Manome, kad Nydermanas pakeitė transporto priemonę, nes 
Jorasono kieme radome Anitos Kasperson automobilį. Joransono 
automobilis nerastas. 

— Taigi, klausimas toks: ar Nydermanas vis dar slapstosi kur nors 
Švedijoje, jei taip, tai kur ir pas ką? O gal jau spėjo atsidurti saugioje 
vietoje užsienyje? Ką manome? 

— Neturime jokių įrodymų, kad jis pradingo užsienyje, nors tai 
vienintelė logiška tikimybė. 

— Kurjis galėjo palikti automobilį? 

Ir Sonja Mudig, ir Kurtas Svensonas papurtė galvas. Devyni 
policijos paieškos atvejai iš dešimties būna gana nesudėtingi, jei ieš- 
koma įvardyto asmens. Reikia sukurti logišką grandinę ir pradėti 
aiškintis. Kas jo draugai? Kas kartu sėdėjo kalėjime? Kur gyvena 
jo mergina? Su kuo jis eidavo išgerti? Kokiose apylinkėse vėliausiai 
buvo naudotasi jo mobiliuoju telefonu? Kur jo transporto priemo- 
nė? Tokios grandinės gale paprastai aptinki ieškomą asmenį. 

Bėda ta, kad Ronaldas Nydermanas neturėjo nei draugų, nei 
merginos, niekada nesėdėjo kalėjime ir neturėjo mobiliojo telefono 
su registruotu numeriu. 

Todėl daug paieškos laiko buvo skirta surasti Viktoro Joransono 
automobiliui, kuriuo, spėjama, Ronaldas Nydermanas galėjo išva- 
žiuoti. Tai nurodytų, kur reikėtų ieškoti toliau. Iš pradžių jie tikėjo- 
si, kad po kelių dienų automobilis bus rastas kokioje nors stovėjimo 
aikštelėje Stokholme. Nors paieška buvo paskelbta visoje šalyje, 
transporto priemonės nerasta. 

- Jei jis užsienyje... Tai kur? 

— Jis — Vokietijos pilietis, todėl būtų natūralu, jei būtų išvykęs 
ten. 

- Jo ieško ir Vokietijoje. Nepanašu, kad būtų susitikęs su senai- 
siais draugais Hamburge. 

Kurtas Svensonas mostelėjo ranka. 

— Jei jo planas buvo išvykti į Vokietiją... Kodėl tada važiuotų į 
Stokholmą, o ne link Malmės, Zundo sąsiaurio tilto arba link ku- 
rio nors keltų terminalo? 

- Žinau. Markas Erlanderis iš Geteborgo pirmomis dienomis 
sekė ta kryptimi. Danijos policija yra informuota apie Joransono 
automobilį, todėl užtikrintai galime teigti, kad jis neišplaukė jokiu 
keltu. 

— Bet nuvažiavo į Stokholmą ir Svavelšės baikerių klubą, kur 
užmušė jų kasininką ir — galime spėti —- dingo su nežinoma pinigų 
suma. Koks turėtų būti kitas žingsnis? 

- Jis turi išvažiuoti iš Švedijos, - svarstė Bublanskis. - Gali iš- 
vykti kuriuo nors keltu į Baltijos šalis. Tačiau Joransonas ir jo sugy- 
ventinė buvo nužudyti vėlyvą balandžio devintosios naktį. Vadina- 
si, Nydermanas galėjo sėsti į keltą rytą. Apie jų mirtį mums buvo 
pranešta daugiau nei po šešiolikos valandų. Nuo tada pradėjome 
ieškoti automobilio. 

— Jei jis rytą būtų sėdęs į keltą, Joransono automobilis stovėtų 
paliktas prie kurio nors uosto, - pasakė Sonja Mudig. 

Kurtas Svensonas linktelėjo. 

— O gal mes paprasčiausiai neradome, nes Nydermanas Joranso- 
no automobiliu išvažiavo iš Švedijos per Haparandą šiaurėje? Kelias 
aplink Botnijos įlanką ilgas, tačiau po šešiolikos valandų jis būtų 
spėjęs kirsti Suomijos sieną. 

— Taip, bet tada jis turėjo atsikratyti automobilio kur nors Suo- 
mijoje, o tenykščiai kolegos jau būtų jį radę. 

Jie ilgai sėdėjo tylėdami. Galiausiai Bublanskis pakilo ir atsisto- 
jo prie lango. 

— Kad ir kaip būtų keista, tačiau Joransono automobilis vis dar 
nerastas. Gal Nydermanas turi kokią slėptuvę, kur susispaudęs 
sėdi. Vasarnamį ar... 

— Vargu ar tai gali būti vasarnamis. Šiuo metų laiku visi vasar- 
namių šeimininkai apžiūrinėja savo trobeles. 

— Ir vargu ar gali slėptis pas ką nors, kas susijęs su Svavelšės 
baikerių klubu. Dabar jis tikrai nenorėtų su jais susidurti. 

— Tada reikėtų atmesti visą nusikaltėlių pasaulį... Gal jis pas ko- 
kią merginą, apie kurią mes nieko nežinome? 

Jie turėjo daug hipotezių, tačiau jokių faktų, už kurių galėtų už- 
sikabinti. 


KAI KURTAS SVENSONAS išėjo namo, Sonja Mudig sugrįžo 
prie Jano Bublanskio kabineto ir pabeldė į durų staktą. Jis pamojo, 
kad įeitų. 

— Ar turi dvi minutes? 

— Kam? 

— Salander. 

— Gerai. 

— Man nepatinka tas naujas Ekstriomo ir Fastės bei naujo teismo 
proceso planas. Tu skaitei Bjorko tyrimą, aš taip pat. 1991-aisiais 
Salander buvo uždaryta, ir Ekstriomas tai žino. Kokia velniava čia 
vyksta? 

Bublanskis nusiėmė skaitymo akinius ir įsikišo į vidinę švarko 
kišenę. 

— Nežinau. 

— Ką nors nutuoki? 

— Ekstriomas teigia, kad Bjorko tyrimas ir susirašinėjimai su 
Teleburianu yra klastotė. 

— Nesąmonė! Jeigu būtų klastotė, Bjorkas būtų pasakęs, kai jį 
apklausėme. 

— Ekstriomas teigia, kad Bjorkas atsisakė kalbėti, nes tai įslap- 
tintas reikalas. Buvau sukritikuotas už tai, kad jį sulaikydamas už- 
bėgau įvykiams už akių. 

— Ekstriomas man vis labiau nepatinka. 

— Jis spaudžiamas iš kelių pusių. 

- Čia ne pasiteisinimas. 

— Deja, tiesos nežinome. Ekstriomas teigia gavęs patvirtinimą, 
kad pranešimas yra klastotė — archyvuose nesą jokio tikro tyrimo 
tokiu numeriu. Taip pat sako, kad klastotė gerai atlikta ir kad atas- 
kaitos turinyje tiesa maišoma su fantazija. 

— Kuri dalis - fantazija, kuri — tiesa? 

— Istorijos pagrindas esąs gana teisingas. Žalačenka yra Lisbetos 
Salander tėvas, šunsnukis, mušęs jos motiną. Problema įprasta - ji 
niekada nenorėjo rašyti skundo policijai, todėl smurtas tęsėsi daug 
metų. Bjorkas buvo įgaliotas ištirti, kas atsitiko, kad Lisbeta bandė 
nužudyti savo tėvą. Bjorkas susirašinėjo su Teleburianu, tačiau visa 
korespondencija, kurią mes matėme, esanti klastotė. Teleburianas 
Lisbetai atlikęs visiškai įprastą psichiatrinį tyrimą ir nustatęs, kad 
ji išprotėjusi, todėl prokuroras nusprendė nekelti jai bylos. Lisbetai 
reikėjo medikų pagalbos, kurią gavo Šv. Stepono klinikoje. 

— Jei tai klastotė... Kas ir kokiais tikslais ją padarė? 

Bublanskis skėstelėjo rankomis. 

— Tu šaipaisi? 

— Kaip supratau, Ekstriomas žada reikalauti, kad Lisbetai Sa- 
lander vėl būtų atlikta nuodugni psichiatrinė ekspertizė. 

— Aš su tuo nesutiksiu. 

- Čia nebe mūsų zona. Mes atleisti nuo Salander bylos. 

— O Hansas Fastė įtrauktas... Janai, kreipsiuosi į žiniasklaidą, jei 
tie velniai pasikėsins į Salander dar kartą... 

— Ne, Sonja, nesikreipsi. Pirmiausia neturime tyrimo ataskaitos, 
todėl savo teiginiams pagrįsti neturi jokių įrodymų. Pasirodysi kaip 
suknista paranojikė, o tada tavo karjera bus baigta. 

— Aš vis dar turiu tyrimo medžiagą, - tyliai pasakė Sonja. - Bu- 
vau padariusi kopiją Kurtui Svensonui, bet nespėjau atiduoti iki to, 
kai generalinis prokuroras pareikalavo ataskaitą grąžinti. 

— Jeigu nutekinsi tą informaciją, būsi ne tik išspirta iš darbo, bet 
ir apkaltinta sunkia tarnybine pražanga už tai, kad spaudoje pavie- 
šinai slaptą tyrimą. 

Sonja Mudig sekundę tylėjo ir žiūrėjo savo viršininką. 

— Sonja, tu nieko nedarysi. Pažadėk man. 

Ji dvejojo. 

— Ne, Janai, negaliu to pažadėti. Šitoje istorijoje kažkas negerai. 

Bublanskis linktelėjo. 

— Taip, negerai. Bet mes nežinome, kas dabar mūsų priešai. 

Sonja palenkė galvą. 

— O žu ar ketini ką nors daryti? 

— Nenoriu apie tai kalbėtis. Pasitikėk manimi. Dabar penkta- 
dienio vakaras, prisimink savaitgalį. Eik namo. Šio pokalbio nie- 
kada nebuvo. 


ŠEŠTADIENIO POPIETĘ PUSĘ dviejų „Securitas“ apsaugos dar- 
buotojas Niklas Adamsonas atitraukė žvilgsnį nuo vadovėlio apie 
nacionalinę ekonomiką, pagal kurį po trijų savaičių turės atsiskai- 
tyti. Jis išgirdo tyliai ūžiančios plovimo mašinos besisukančių šepe- 
čių garsą ir nusprendė, kad ten atšlubuoja tas juodukas. Jiedu visada 
mandagiai pasisveikindavo, bet valytojas būdavo labai nekalbus ir 
nesijuokdavo, kai Niklas bandydavo su juo pajuokauti. Niklas pa- 
matė, kaip tas paėmė Ajax buteliuką, du kartus papurškė ant priė- 
mimo stalo ir švariai nuvalė skudurėliu. Paskui čiupo šluotą ir išva- 
lė kelis priėmimo skyriaus kampus, kur nepasiekia plovimo mašina. 
Niklas Adamsonas vėl įbedė nosį į knygą ir skaitė toliau. 

Valytojas užtruko dešimt minučių, kol pasiekė koridoriaus galą, 
kur buvo Adamsono postas. Jie vienas kitam linktelėjo. Adamsonas 
atsistojo ir leido išplauti grindis aplink kėdę prie Lisbetos Salan- 
der palatos. Jis matydavo valytoją beveik per kiekvieną budėjimo 
pamainą, tačiau nieku gyvu negalėjo prisiminti jo vardo. Turbūt 
koks nors juodukams būdingas vardas. Andersas nematė reikalo 
patikrinti valytojo asmens dokumentus. Iš dalies todėl, kad ne jis 
tvarko kalinės palatą — tuo priešpiet užsiima dvi valytojos. Be to, 
nepanašu, kad šlubas valytojas galėtų būti pavojingas. 

Baigęs valyti koridoriaus galą, jis atsirakino arčiausiai Lisbetos 
Salander palatos esančias duris. Adamsonas pašnairavo į valytoją, 
tačiau ir tai nebuvo nusižengimas kasdienei tvarkai, nes valytojų 
sandėliukas buvo koridoriaus gale. Vyriškis ten užtruko gal pen- 
kias minutes — išpylė vandenį iš kibiro, nuvalė šepečius ir pasiėmė 
plastikinių maišų šiukšlėms. Galiausiai įstūmė į sandėliuką pačią 
valymo mašiną. 

IDRISAS GIDIS buvo atkreipęs dėmesį į „Securitas“ sargą korido- 
riuje. Dvidešimt penkerių šviesiaplaukis vaikinas dažniausiai sėdi 
dvi arba tris dienas per savaitę ir skaito knygas apie nacionalinę 
ekonomiką. Gidis nusprendė, kad jis dirba pusę darbo dienos ir 
tuo pat metu studijuoja, o aplinkai skiria dėmesio maždaug tiek pat 
kiek sienai. 

Idrisas Gidis klausė savęs, ką Adamsonas darytų, jei kas nors iš 
tikrųjų pabandytų įsigauti į Salander palatą. 

Jam taip pat buvo įdomu, ko iš tiesų Bliumkvistas siekia. Papur- 
tė galvą. Savaime suprantama, apie jį buvo skaitęs laikraščiuose ir 
suprato, kad tai susiję su Salander iš 11C. Manė, jog Bliumkvistas 
paprašys ką nors nelegaliai jai nunešti. Tokiu atveju būtų atsisakęs, 
nes neturėjo leidimo įeiti į jos palatą ir niekada nebuvo jos ma- 
tęs. Tačiau pasiūlymas nebuvo toks, kokio tikėjosi. Gidis neįžvelgė 
jame nieko nelegalaus. 

Dirstelėjęs pro durų plyšį pamatė, kad Adamsas vėl atsisėdo 
ant savo kėdės prie durų ir skaito knygą. Idrisas buvo patenkintas, 
kad netoliese nėra nė vieno žmogaus. Taip pasitaikydavo dažnai, 
nes valytojų kambarėlis buvo uždaro koridoriaus gale. Gidis įkišo 
ranką į savo chalato kišenę ir ištraukė naują mobilųjį telefoną Sony 
Ericsson Z6o00. Nupirko jį pagal skelbimą, kur buvo parašyta, kad 
telefonas turi visas technines gudrybes ir parduodamas vos už tris 
tūkstančius penkis šimtus kronų. 

Jis žvilgtelėjo į ekraną — telefonas veikia, tačiau išjungtas ir 
skambučio signalas, ir vibracija. Paskui pasistiebė ant pirštų galų 
ir atsuko baltą apskritą gaubtą, įmontuotą į ventiliacijos vamzdį, 
vedantį į Salander palatą. Telefoną paslėpė angoje, kaip ir prašė 
Mikaelis Bliumkvistas. 

Visa procedūra užtruko apie trisdešimt sekundžių. Kitą dieną 
turėtų užimti maždaug dešimt. Tada reikės išimti telefoną, pakeisti 
bateriją ir padėti atgal. Išimtą bateriją reikės parsinešti namo ir per 
naktį įkrauti. 


Stai ir visa užduotis. 

Tačiau Lisbetai Salander iš to jokios naudos. Anoje pusėje pa- 
latoje yra pritvirtintos grotelės. Kad ir kiek stengtųsi, ji niekada 
negalėtų pasiekti telefono neturėdama atsuktuvo ir kopėčių. 

— Žinau, — pasakė Mikaelis, - bet telefono ji ir nelies. 

Idrisas Gidis tai turįs atlikti kasdien, kol Mikaelis Bliumkvistas 
praneš, kad daugiau nebereikia. 

Už tokį darbą Idrisas kas savaitę tiesiai į kišenę gaus tūkstantį 
kronų. Be to, kai darbas bus baigtas, galės pasilikti telefoną. 

Jis papurtė galvą. Žinoma, suprato, kad Mikaelis Bliumkvistas 
sugalvojo kažkokią gudrybę, tačiau nieku gyvu negalėjo suvokti 
kokią. Paslėpti įjungtą, bet neskambantį mobilųjį telefoną užra- 
kinto kambarėlio ventiliacijos vamzdyje buvo tokio lygio gudrybė, 
kad Gidis negalėjo jos perprasti. Jei Bliumkvistas norėjo susisiekti 
su Lisbeta Salander, būtų buvę žymiai protingiau papirkti slaugy- 
toją, kad nuneštų jai telefoną. Kitaip tariant, Bliumkvisto elgesys 
atrodė nelogiškas. 

Gidis papurtė galvą. Jis neprieštaraudamas sutiko atlikti paslau- 
gą, kol gauna tūkstantį kronų per savaitę. Ir neketino klausinėti. 


DAKTARAS ANDERSAS JUNASONAS truputį stabtelėjo, kai 
pamatė kiek vyresnį nei keturiasdešimties metų vyrą, atsirėmusį į 
vartelius šalia jo namo Hagos gatvėje. Vyras atrodė kažkur maty- 
tas. Jis linktelėjo daktarui, lyg būtų pažįstami. 

— Daktaras Junasonas? 

— Taip, tai aš. 

— Atleiskite, kad trukdau tiesiog gatvėje prie jūsų namų. Neno- 
rėjau ieškoti darbe, tačiau man reikėtų su jumis pasikalbėti. 

— Apie ką? Ir kas jūs esate? 

— Aš Mikaelis Bliumkvistas. Esu žurnalistas, dirbu Žurnale 
„Millennium“. Tai dėl Lisbetos Salander. 

— Ak taip, dabar jus atpažinau. Jūs paskambinote greitajai pagal- 
bai, kai radote sužeistą Lisbetą Salander. Ar jūs užklijavote lipnios 
juostos ant šautinės žaizdos? 


— Aš. 

— Labai sumanu. Tačiau apgailestauju, bet negaliu apie savo pa- 
cientus kalbėtis su žurnalistais. Kreipkitės į Salgrenskos spaudos 
atstovus, kaip ir visi kiti. 

— Jūs manęs nesupratote. Man nereikia informacijos, esu čia 
grynai asmeniniu reikalu. Galite man nepasakyti nė žodžio ir ne- 
suteikti informacijos. Kaip tik priešingai — informacijos jums su- 
teiksiu aš. 

Andersas Junasonas suraukė antakius. 

— Būkite malonus, - paprašė Mikaelis. — Nesu pratęs kabinėtis 
prie chirurgų tiesiog gatvėje, tačiau man labai svarbu su jumis pasi- 
kalbėti. Truputį toliau už kampo yra kavinė. Ar galėčiau pavaišinti 
kava? 

— Apie ką norite pasikalbėti? 

— Apie Lisbetos Salander ateitį ir gerovę. Esu jos draugas. 

Andersas Junasonas ilgai dvejojo. Jis suprato, kad jei taip būtų 
kreipęsis ne Mikaelis Bliumkvistas, o koks nors kitas nepažįstamas 
žmogus, jis būtų atsisakęs. Bet faktas, kad Bliumkvistas - žinomas 
žmogus, leido Andersui Junasonui manyti, jog tai nėra susiję su 
jokia piktadaryste. 

— Aš jokiu būdu neduosiu interviu ir nediskutuosiu apie savo 
pacientę. 

— Gerai, - sutiko Mikaelis. 

Andersas Junasonas pagaliau linktelėjo ir juodu nuėjo į kavinę. 

— Apie ką bus kalba? — pasiteiravo Andersas, kai jiems atnešė 
kavą. — Aš išklausysiu, bet neketinu nieko komentuoti. 

— Bijote, kad jus pacituosiu ir pateiksiu spaudoje? Leiskite iš pat 
pradžių užtikrinti, kad taip niekada neatsitiks. Galiu sakyti, kad 
šio pokalbio išvis nebuvo. 

— Gerai. 

— Noriu paprašyti jūsų paslaugos. Tačiau prieš tai privalau pa- 
aiškinti, kodėl prašau, o jūs nuspręsite, ar jums moraliai priimtina 
padaryti man tokią paslaugą. 

— Man šis pokalbis nelabai patinka. 

— Jums tereikia klausytis. Jūsų, kaip Lisbetos Salander gydytojo, 
darbas - rūpintis jos fizine ir dvasine sveikata. Mano, kaip jos drau- 
go, užduotis — daryti tą patį. Aš nesu gydytojas, negaliu knaisiotis 
po jos smegeninę ar ištraukti kulkų ir panašiai. Tačiau turiu kitą 
gebėjimą, kuris mažiausiai tiek pat gali pasitarnauti jos gerovei. 

— Aha. 

— Esu žurnalistas, iškapsčiau tiesą apie tai, į kokią bėdą ji pa- 
teko. 

- Štai kaip. 

— Galiu trumpai papasakoti jos istoriją. Toliau spręsite pats. 

— Aha. 

— Galbūt pradėsiu nuo to, kad Lisbetos Salander advokatė yra 
Anika Džianini. Buvote su ja susitikę. 

Andersas linktelėjo. 

— Anika — mano sesuo. Aš jai moku, kad gintų Lisbetą Sa- 
lander. 

— Aha. 

- Šalies gyventojų registre galite patikrinti, jog ji tikrai mano 
sesuo. Negaliu prašyti Anikos šios paslaugos. Apie Lisbetą ji su 
manimi nekalba. Be to, yra prisiekusi tylėti ir kaip advokatė pa- 
klūsta visai kitokioms taisyklėms. 

- Hmm. 

— Įtariu, kad skaitėte, ką laikraščiai rašo apie Lisbetą. 

Junasonas linktelėjo. 

— Ji buvo apibūdinta kaip psichiškai nesveika, išprotėjusi lesbie- 
tė ir serijinė žudikė. Visa tai yra nesąmonė. Lisbeta Salander nėra 
psichiškai nesveika, ji turbūt tokia pat protinga kaip jūs ir aš. O jos 
seksualinė orientacija yra jos asmeninis reikalas. 

— Jei gerai suprantu, įvyko šiokių tokių pasikeitimų. Dabar dėl 
žmogžudysčių kaltinamas tas vokietis. 

— Ir tai visiškai teisinga. Kaltas yra Ronaldas Nydermanas - žu- 
dikas, neturintis jokių skrupulų. Kita vertus, Lisbeta turi priešų. 
Labai piktų priešų. Kai kurie jų dirba saugumo policijoje. 

Andersas Junasonas abejodamas kilstelėjo antakius. 

— Kai Lisbetai buvo dvylika metų, ji buvo uždaryta į vaikų psi- 
chiatrijos kliniką, nes netyčia išsiaiškino paslaptį, kurią saugumo 
policija stengėsi išlaikyti bet kokia kaina. Jos tėvas, Aleksandras 
Zalačenka, kuris buvo nužudytas Salgrenskoje, yra dezertyravęs 
rusų agentas, Šaltojo karo reliktas. Be to, jis smurtaudavo prieš mo- 
teris, metų metus mušė Lisbetos mamą. Kai Lisbetai buvo dvylika, 
ji atkeršijo Zalačenkai bandydama nužudyti jį padegamąja bomba. 
Dėl to buvo įkalinta vaikų psichiatrijos ligoninėje. 

— Nesuprantu. Jei mergaitė bandė nužudyti savo tėvą, gal tikrai 
buvo pagrindo gydyti ją psichiatrijos ligoninėje. 

— Mano straipsnyje, kurį rengiuosi publikuoti, rašoma, kad sau- 
gumo policija žinojo, kas atsitiko, tačiau nutarė ginti Žalačenką, 
nes jis buvo svarbus informacijos šaltinis. Jie suklastojo diagnozę ir 
pasistengė, kad Lisbeta būtų uždaryta. 

Anderso Junasono veido išraiška rodė tokią abejonę, kad Mika- 
elis nusišypsojo. 

— Viską, ką pasakoju, galiu paremti dokumentais. Be to, ketinu 
parašyti išsamų straipsnį iki Lisbetos teismo. Patikėkite manimi, 
prasidės tikra velniava. 

— Suprantu. 

— Žadu negailestingai demaskuoti du gydytojus, kurie dalyvavo 
saugumo policijos reikaluose ir padėjo uždaryti Lisbetą į beprotna- 
mį. Pakarsiu juos be jokio gailesčio. Vienas tų gydytojų yra labai 
garsus ir gerbiamas žmogus. Bet, kaip sakant, turiu visus reikalin- 
gus dokumentus. 

— Suprantu. Jei į kažką panašaus įsivėlė gydytojas, jis užtraukė 
gėdą visam medikų luomui. 

— Ne, aš netikiu kolektyvine kalte. Gėda tiems, kurie į tai įsi- 
painioję. Tas pats galioja saugumo policijai. Tikiu, kad ten dirba ir 
garbingų žmonių. Bet yra grupė sektantų, kurie vėl pabandė už- 
daryti Lisbetą į ligoninę, kai jai sukako aštuoniolika. Tąkart jiems 
nepasisekė, tačiau jai buvo paskirtas globėjas. Dabar per teismą jie 
vėl bandys apversti ją purvais. Mes, tiksliau pasakius - mano sesuo, 

kovosime, kad Lisbeta būtų išteisinta ir kad būtų panaikintas jos 
teisių ir laisvės apribojimas. 

— Gerai. 

— Bet jai reikia pagalbos. Tai būtina šio žaidimo sąlyga. Galbūt 
taip pat turėčiau paminėti, kad yra keletas policininkų, kurie šiame 
mūšyje stovi Lisbetos pusėje. Ko nepasakysi apie ikiteisminio tyri- 
mo vadovą, pradėjus; jos apkaltos procesą. 

— Mat kaip. 

— Lisbetai reikia pagalbos iki teismo. 

— Aha, bet aš ne advokatas. 

— Ne, tačiau esate jos gydytojas ir galite prie jos prieiti. 

Anderso Junasono akys susiaurėjo. 

— Tai, ko noriu paprašyti, yra neetiška ir gal netgi laikoma įsta- 
tymo pažeidimu. 

- Šit kaip. 

— Tačiau morališkai būtų teisinga. Žmonės, kurie turėtų ją ginti, 
sąmoningai pažeidžia jos teises. 

— Tikrai? 

— Galiu pateikti pavyzdį. Kaip žinote, Lisbetą uždrausta lan- 
kyti, ji negali skaityti laikraščių ir bendrauti su pasauliu. Be to, 
prokuroras pasiekė, kad jos advokatė duotų priesaiką tylėti. Anika 
tvirtai laikosi reglamento. Tačiau pats prokuroras yra pagrindinis 
informacijos nutekėjimo šaltinis žurnalistams, kurie ir toliau pila 
apie Lisbetą nesąmones. 

— Nejaugi? 

— Pavyzdžiui, šitoje istorijoje, - Mikaelis išsitraukė savaitės se- 
numo vakarinį laikraštį. - Tyrime dalyvaujantis šaltinis teigia, kad 
Lisbeta yra nepakaltinama. Po tokio teiginio žurnalistai prikuria 
daugybę spėlionių apie Lisbetos psichikos būklę. 

— Skaičiau tą straipsnį. Nesąmonė. 

— Vadinasi, nelaikote Lisbetos pamišusia? 

— Negaliu apie tai kalbėti. Tačiau žinau, kad nebuvo jokių psi- 
chiatrinių tyrimų. Visas straipsnis yra nesąmonė. 

— Gerai. O aš galiu dokumentais įrodyti, kad šią informaciją 
paskleidė policininkas Hansas Fastė, dirbantis prokurorui Eks- 
triomui. 

— Aišku. 

— Ekstriomas ketina reikalauti, kad teismas vyktų už uždarų 
durų. Tai reiškia, kad joks pašalinis asmuo neturėtų galimybės 
svarstyti ir vertinti parodymų prieš Lisbetą Salander. Bet blogiau- 
sia tai, kad prokuroras izoliavo Lisbetą, todėl ji negalės pasiruošti 
taip, kad galėtų apsiginti. 

— Jei gerai supratau, tuo pasirūpins jos advokatė. 

— Manau, jau spėjote įsitikinti, jog Lisbeta yra ypatinga mergi- 
na. Ji turi man žinomų paslapčių, kurių negaliu atskleisti savo se- 
seriai. Kita vertus, Lisbeta turi nuspręsti, ar nori pasinaudoti tokia 
gynyba teisme. 

— Taip. 

— Kad galėtų apsispręsti, Lisbetai reikia štai šito. 

Mikaelis ant kavos stalelio padėjo Lisbetos Salander delninį 
kompiuterį Pa/m Tingsten 3 ir įkroviklį. 

— Čia yra svarbiausias ir būtinas Lisbetos ginklas. 

Andersas Junasonas įtariai pašnairavo į delninį kompiuterį. 

— Kodėl jo neperdavus jos advokatei? 

— Todėl, kad tik Lisbeta žino, kaip gauti įrodymų. 

Andersas Junasonas ilgai sėdėjo ir tylėdamas žiūrėjo į kom- 
piuterį. 

— Leiskite jums papasakoti apie daktarą Teleburianą, — pasiū- 
lė Mikaelis. Paskui išsitraukė segtuvą, kuriame buvo surinkęs visą 
svarbią medžiagą. 

Jie pusbalsiu kalbėjosi daugiau nei dvi valandas. 


DRAGANAS ARMANSKIS Iš „Milton Security“ biuro šeštadienio 
vakarą išėjo tuoj po aštuonių. Nužingsniavo iki sinagogos Šv. Pau- 
liaus gatvėje. Pabeldė, prisistatė ir buvo įleistas paties rabino. 
— Aš susitariau čia susitikti su pažįstamu, - pasakė Armanskis. 
— Laiptais į viršų. Parodysiu kelią. 


— 264 — 


MERGINA, KURI UŽKLIUDĖ ŠIRŠIŲ LIZDĄ 


Rabinas pasiūlė užsidėti kipą. Armanskis ją neryžtingai užsidė- 
jo. Jis buvo auklėjamas musulmoniškoje šeimoje, kur kipos dėvėji- 
mas ir lankymasis žydų sinagogoje nebuvo kasdienių ritualų dalis. 
Armanskis jautėsi sutrikęs su ta žydiška kepurėle ant galvos. 

Janas Bublanskis taip pat buvo užsidėjęs kipą. 

— Labas, Draganai. Ačiū, kad radai laiko. Rabinas leido pasi- 
naudoti kambariu, kad galėtume pasikalbėti netrukdomi. 

Armanskis atsisėdo priešais Bublanskį. 

— Spėju, kad turi rimtą priežastį šitaip slapukauti. 

— Netempsiu gumos. Žinau, kad tu Lisbetos Salander draugas. 

Armanskis linktelėjo. 

— Noriu sužinoti, ką judu su Bliumkvistu rezgate, kad padėtu- 
mėte Salander. 

— Kodėl manai, kad mes ką nors planuojame? 

— Todėl, kad prokuroras Rikardas Ekstriomas klausė manęs 
bent tuziną kartų, ką „Milton Security“ žino apie Salander bylą. Jis 
klausinėja ne šiaip sau, o todėl, jog nerimauja, kad tu iškrėsi ką nors 
tokio ir sukelsi visą žiniasklaidą. 

- Hmm. 

— O jei Ekstriomas susirūpinęs, vadinasi, jis žino arba bijo, kad 
tu kažką rezgi. Arba gali būti, kad jis kalbėjosi su kažkuo, kas to 
bijo. 

— Kažkas? 

— Draganai, neversk mūsų žaisti slėpynių. Tu žinai, kad 1991 
metais buvo pažeistos Lisbetos Salander teisės. Bijau, kad per šį 
teismą tai pasikartos. 

— Esi demokratinės valstybės policininkas. Jei turi kokios inžor- 
macijos, privalai veikti. 

Bublanskis linktelėjo. 

— Ketinu. Klausimas - kaip? 

— Klok, ką nori pasakyti. 

— Noriu žinoti, ką su Bliumkvistu planuojate. Spėju, kad nesė- 
dite rankų sudėję. 

— Tai sudėtinga. Iš kur man žinoti, kad galiu tavim pasitikėti? 

— Yra 1991-ųjų tyrimas, kurį rado Bliumkvistas... 

— Žinau. 

— To dokumento neturiu. 

— Aš irgi. Abu egzemplioriai, kuriuos turėjo Bliumkvistas ir jo 
sesuo, dingo. 

— Dingo? 

— Bliumkvisto kopiją kažkas pavogė įsilaužęs į butą, o Anikos 
Džianini egzempliorius pradingo per užpuolimą Geteborge. Vis- 
kas įvyko tą pačią dieną, kai buvo nužudytas Zalačenka. 

Bublanskis ilgai tylėjo. 

— Kodėl mes nieko apie tai negirdėjome? 

— Kaip sako Mikaelis Bliumkvistas, yra žik viena gera proga pub- 
likuoti ir begalybė blogų. 

— Bet jūs... jis ketina publikuoti? 

Armanskis linktelėjo. 

— Užpuolimas Geteborge ir įsilaužimas Stokholme. T4 pačią 
dieną. Vadinasi, mūsų priešininkai gerai organizuoti, — padarė iš- 
vadą Bublanskis. 

— Beje, galbūt turėčiau paminėti, jog turime įrodymų, kad klau- 
somasi Džianini telefono pokalbių. 

— Kažkas daro daug teisinių pažeidimų. 

— Reikia sužinoti tik viena - kas mūsų priešininkai, - priminė 
Draganas Armanskis. 

— Ir aš apie tai pagalvojau. Žiūrint paviršutiniškai, saugumo po- 
licija yra suinteresuota nuslėpti Bjorko ataskaitą. Bet, Draganai... 
Kalbame apie Švedijos saugumo policiją. Tai valstybinė institucija. 
Negaliu patikėti, kad tai daroma su saugumo policijos žinia ir pri- 
tarimu. Ir nemanau, kad jie turi kompetenciją tuo užsiimti. 

- Žinau. Man irgi sunku tai suvirškinti. Jau neminint fakto, kad 
kažkas nueina į Salgrenską ir nušauna Zalačenką. 

Bublanskis tylėjo, o Armanskis įkalė paskutinę vinį. 

— Tuo pat metu Gunaras Bjorkas ima ir pasikaria. 

— Tai jūs manote, kad čia - suplanuotos žmogžudystės? Pažįstu 
Marką Erlanderį, kuris atliko tyrimą Geteborge. Jis nerado jokių 

įrodymų, kurie patvirtintų, kad tai buvo nužudymas, o ne impul- 
syvus sergančio žmogaus poelgis. Mes kruopščiai ištyrėme Bjorko 
mirties atvejį. Viskas rodo, kad tai — savižudybė. 

Armanskis linktelėjo. 

— Septyniasdešimt aštuonerių metų vėžiu sergantis Evertas 
Gulbergas žinojo, kad greitai mirs. Kelis mėnesius prieš nužudymą 
jis buvo gydomas nuo klinikinės depresijos. Liepiau Freklundui iš- 
kapstyti viską, kas viešuose dokumentuose rašoma apie Gulbergą. 

— Ir? 

— 1940-aisiais jis atliko karinę tarnybą Karlskrunoje. Studijavo 
teisę ir pamažu tapo verslo patarėju mokesčių klausimais. Daugiau 
nei trisdešimt metų čia, Stokholme, turėjo savo biurą ir privačių 
klientų... 1991-aisiais išėjo į pensiją, 1994-aisiais persikėlė į gimtąjį 
Laholmą. Nieko ypatingo. 

- Bet? 

— Išskyrus kai kurias gluminančias detales. Apie Gulbergą Fre- 
klundas niekur negali rasti nė užuominos. Jis neminimas jokiame 
laikraštyje, niekas nežino, kas buvo jo klientai. Tarsi nebūtų turėjęs 
savo verslo. 

— Ką nori tuo pasakyti? 

— Aiškus ryšys su saugumo policija. Zalačenka buvo rusų dezer- 
tyras, kas daugiau būtų juo pasirūpinę, jei ne saugumiečiai? Toliau 
galima kalbėti apie tikimybę, kad kažkas suplanavo uždaryti Lis- 
betą Salander į psichiatrinę 1991-aisiais. Neminint įsilaužimų, už- 
puolimų ir telefono pokalbių pasiklausymo po penkiolikos metų... 
Tačiau aš netikiu, kad už to slypi saugumo policija. Mikaelis Blium- 
kvistas juos vadina Za/ačenkos klubu... Nedidelė grupelė, susidedan- 
ti iš Šaltąjį karą peržiemojusių karių, besislepiančių kokiame nors 
tamsiame saugumo policijos koridoriuje. 

Bublanskis linktelėjo. 

— Tai ką darysime? 


12 SKYRIUS 


SEKMABIENIS, GEGUŽĖS 15 — PIRMADIENIS, GEGUŽĖS 16 


KOMISARAS TORSTENAS EDKLINTAS, konstitucijos apsaugos 
tarnybos vadovas prie saugumo policijos, čiupinėjo ausį ir susimas- 
tęs Žiūrėjo į solidžios privačios apsaugos firmos „Milton Security“ 
direktorių. Šis paskambino nei iš šio, nei iš to ir primygtinai kvietė 
atvykti į jo namus Lidingėje sekmadienio pietų. Armanskio žmona 
Ritva patiekė nuostabų troškin;į. Valgydami jie mandagiai šneku- 
čiavosi. Edklintas klausė savęs, ko Armanskis nori iš tikrųjų. Po 
pietų Ritva paliko vyrus vienus prie stalo ir įsitaisė ant sofos priešais 
televizorių. Armanskis lėtai pradėjo pasakoti Salander istoriją. 

Edklintas palengva sukiojo raudonojo vyno taurę 

Jis žinojo, kad Armanskis ne kvailys. 

Jie buvo pažįstami dvylika metų, nuo tada, kai viena parlamento 
narė (iš kairiųjų partijos) gavo daug anonimiškų grasinančių laiškų. 
Politikė apie tai pranešė parlamento partijos frakcijos vadovui, pas- 
kui buvo informuotas parlamento apsaugos skyrius. Vulgariuose, 
grasinančiuose laiškuose buvo informacijos, iš kurios galėjai spėti, 
kad anonimas šį tą Žino apie asmeninį parlamentarės gyvenimą. 
Taigi istorija sukėlė saugumo policijos susidomėjimą. Kol vyko ty- 
rimas, politikė buvo saugoma. 

Tuo metu saugumo policijoje asmenų apsaugai buvo skiriamas 
mažiausias biudžetas. Apsaugos skyrius yra atsakingas už karališ- 
kosios šeimos ir ministro pirmininko apsaugą, iškilus reikalui sau- 
go ir ministrus bei partijų vadovus. Poreikiai dažniausiai pralenkia 
išgales, todėl iš tiesų daugumai Švedijos politikų trūksta rimtos 
apsaugos. Parlamento narė buvo saugoma per viešus pasirodymus, 
tačiau po darbo dienos likdavo viena, tai yra tuo metu, kai padidė- 

ja tikimybė, kad gali užpulti ją persekiojantis pamišėlis. Netrukus 
parlamento narės nepasitikėjimas saugumo policijos galimybėmis 
Ją apsaugoti staigiai išaugo. 

Ji gyveno privačiame name Nakoje. Kartą, kai ji po Finansų 
komisijos debatų vėlai grįžo namo, pastebėjo, kad kažkas buvo įsi- 
laužęs pro altanos duris ir ant svetainės sienų prirašęs jos lytį že- 
minančių epitetų, taip pat buvo masturbavęsis jos miegamajame. Ji 
paskambino į „Milton Security“ ir sudarė sutartį dėl apsaugos, bet 
saugumo policijos apie tai neįspėjo. Kai kitą rytą lankėsi vienoje 
mokykloje Tebyje, tarp valdiškų ir privačiai samdomų apsauginin- 
kų kilo konfliktas. 

Tais laikais Torstenas Edklintas dirbo asmenų apsaugos sky- 
riaus viršininko pavaduotoju. Jis instinktyviai nekentė situacijų, kai 
privatiems chuliganams pavedama vykdyti užduotis, kurias turėjo 
atlikti valstybiniai chuliganai. Jis taip pat suprato, kad parlamento 
narė turėjo rimto pagrindo skųstis —- neminint viso kito, jos ištepta 
lova buvo pakankamas pavyzdys, kad valstybinė apsauga turi trū- 
kumų. Užuot pradėjęs tirti trūkumų apimtį, Edklintas pakvietė 
„Milton Security“ vadovą Draganą Armanskį pietų. Abu nuspren- 
dė, kad situacija galbūt rimtesnė nei saugumo policija manė iš pra- 
džių ir kad esama pagrindo sustiprinti politikės apsaugą. Edklintas 
buvo pakankamai protingas, kad įžvelgtų, jog Armanskio žmonės 
turi ne tik reikalingą kompetenciją, yra ne mažiau išsilavinę, bet ir 
aprūpinti gal net geresne technine įranga. Problema buvo išspręsta: 
Armanskio žmonės bus visiškai atsakingi už apsaugą, o saugumo 
policija mokės už paslaugas ir tirs nusikaltimą. 

Edklintas ir Armanskis pajuto abipusę simpatiją, jiems buvo 
lengva bendradarbiauti. Bėgant metams tokių progų pasitaikė ne- 
mažai. Edklintas labai gerbė Draganą Armanskį už jo profesinius 
sugebėjimus. Kai šis pakvietė jį pietų ir pasakė, kad nori asmeniškai 
konfidencialiai pasikalbėti, Edklintas buvo pasiruošęs išklausyti. 

Tačiau nesitikėjo, kad Armanskis pakiš jam bombą, kuri tuoj 
sprogs. 

— Jei gerai suprantu, tu nori pasakyti, kad saugumo policija už- 
siima grynai nusikalstama veikla. 

— Ne, - paprieštaravo Armanskis, — tu ne taip supratai. Aš tei- 
giu, kad tuo užsiima keletas saugumo policijoje dirbančių žmonių. 
Nė akimirkai nepagalvočiau, kad tam pritaria saugumo policijos 
vadovybė arba kokios nors kitos valstybės institucijos. 

Edklintas žiūrinėjo į Kristerio Malmo darytas nuotraukas, ku- 
riose buvo užfiksuotas vyras, lipantis į automobilį su KAB raidėmis 
prasidedančiu registracijos numeriu. 

— Draganai... čia ne pokštas? 

— Norėčiau, kad taip būtų. 

Edklintas trumpam susimąstė. 

— Šimts perkūnų, tai ko iš manęs nori? 


KITĄ RYTĄ TORSTENAS EDKLINTAS atsargiai valė savo aki- 
nius ir mąstė. Jis buvo žilas, griežtų bruožų vyras su didelėmis ausi- 
mis, tačiau šią akimirką jo veidas atrodė labiau sutrikęs nei griežtas. 
Edklintas sėdėjo savo kabinete Kungsholmeno policijos komisaria- 
te. Didelę nakties dalį praleido svarstydamas, kaip turėtų elgtis su 
Dragano Armanskio pateikta informacija. 

Apmąstymai nebuvo malonūs. Kaip teigė visos (na, beveik vi- 
sos) partijos, Švedijos saugumo policija buvo labai svarbi institucija, 
nors visi tuo pat metu ją įtarinėjo ir prisigalvodavo apie ją nebūtų 
sąmokslo teorijų. Skandalų yra buvę neginčijamai daug, ypač kai- 
riuoju radikalizmu pagarsėjusiame aštuntajame dešimtmetyje, kai 
tikrai įvyko keletas... antikonstitucinių nusižengimų. Tačiau penki 
valstybiniai stipriai kritikuoti saugumo policijos tyrimai išaugino 
naują pareigūnų kartą. Tai buvo naujosios mokyklos aktyvistai, 
anksčiau dirbę viešosios policijos ekonomikos, ginklų ir sukčiavi- 
mo nusikaltimų skyriuose — tai buvo policininkai, įpratę tirti tikrus 
nusikaltimus, o ne politines fantazijas. 

Saugumo policija buvo modernizuota, jau nekalbant apie tai, 
kad išaugo konstitucijos apsaugos tarnybos vaidmuo. Vyriausybė 

suformulavo saugumo policijos užduotį — atskleisti grėsmes šalies 
saugumui ir užkirsti joms kelią. Grėsmės buvo apibūdintos šitaip: 
„nelegali veikla, kai smurtu, grasinimais ar spaudimu siekiama 
pakeisti mūsų šalies santvarką, kai bandoma paveikti politikus ar 
valdžios institucijas priimti tam tikrus sprendimus, arba kai pavie- 
niams piliečiams trukdoma naudotis konstitucijos garantuotomis 
laisvėmis ir teisėmis“. 

Taigi konstitucijos apsaugos tarnybos užduotis — ginti Švedi- 
jos demokratiją nuo realių ir numanomų antidemokratinių pavojų. 
Jiems pirmiausia priskiriami anarchistai ir nacistai. Anarchistai dėl 
to, kad atkakliai rodo pilietinį nepaklusnumą padeginėdami kailių 
parduotuves, o nacistai dėl to, kad yra nacistai — pati sąvoka liudija, 
kad jie yra demokratijos priešai. 

Torstenas Edklintas įgijo teisinį išsilavinimą ir savo karjerą pra- 
dėjo nuo prokuroro pareigų, paskui dvidešimt vienerius metus dir- 
bo saugumo policijoje. Iš pradžių dirbo asmenų apsaugos skyriaus 
administratoriumi, o paskui — konstitucijos apsaugoje, kur ėjo įvai- 
rias pareigas — nuo analitiko iki administracijos vadovo, kol galiau- 
siai tapo skyriaus direktoriumi. Kitaip tariant, jis buvo aukščiausio 
rango policijos pareigūnas, atsakingas už Švedijos demokratijos ap- 
saugą. Komisaras save laikė demokratu. Šiuo požiūriu sąvoka buvo 
aiški. Konstituciją priima parlamentas, o Iorstenas Edklintas turi 
prižiūrėti, kad niekas jos nepažeistų. 

Švedijos demokratija paremta vieninteliu įstatymu, kuris su- 
trumpintai vadinamas ŽLĮ - Žodžio laisvės įstatymas. ŽLĮ įtvirti- 
na teisę sakyti, galvoti ir tikėti tuo, kuo nori. Ši teisė galioja visiems 
Švedijos piliečiams - nuo išprotėjusio nacisto iki akmenis mėtančio 
anarchisto ir visiems kitiems skalėje tarp jų. 

Kiti pagrindiniai įstatymai, pavyzdžiui, valdymo formos įstaty- 
mas, yra tiesiog praktiškai taikomos žodžio laisvės grožybės. Taigi 
ŽLĮ - tai demokratijos pagrindų pagrindas. Edklintas manė, kad 
jo pati svarbiausia užduotis - saugoti Švedijos piliečių teisę manyti 
ir sakyti tai, ką jie nori, net jei jis asmeniškai nė sekundei nepritaria 


jų teiginiams ar požiūriui. 

"Tačiau tokia laisvė nereiškia, kad leidžiama viskas, nors kultū- 
riniuose-politiniuose debatuose kai kurios fundamentalistinės žo- 
džio laisvės grupuotės, ypač pedofilų ir rasistų, bando įrodyti prie- 
šingai. Demokratija turi savo ribas, o ŽLĮ ribas nustato Spaudos 
laisvės įstatymas, SLJ. Jis apibūdina keturis demokratijos apriboji- 
mus: draudžiama publikuoti vaikų pornografiją ir tam tikrus sek- 
sualinės prievartos vaizdus, nors autorius ir teigtų, kad tai menas; 
draudžiama kurstyti įvykdyti nusikaltimą; draudžiama šmeižti ir 
teršti kito žmogaus garbę; draudžiama kurstyti neapykantą kitoms 
žmonių grupėms. 

SLĮ taip pat priimtas parlamento. Šiame įstatyme taip pat nu- 
matyti socialiai ir demokratiškai priimtini demokratijos apriboji- 
mai. Tai yra socialinė sutartis, nustatanti civilizuotos visuomenės 
rėmus. Pagrindinis įstatymas teigia, kad joks žmogus neturi teisės 
kankinti ar žeminti kito žmogaus. 

Jei yra įstatymai, turi būti ir institucija, galinti užtikrinti, kad vi- 
suomenė laikysis įstatymų. Švedijoje ši funkcija padalyta dviem ins- 
titucijoms, kurių viena — teisingumo kancleris. Jo darbas — patraukti 
baudžiamojon atsakomybėn už nusižengimus SL] įstatymui. 

Torstenas Edklintas nebuvo patenkintas šia institucija. Jo nuo- 
mone, teisingumo kancleris buvo tradiciškai per atlaidus, nes ne- 
keldavo apkaltos net tokiais atvejais, kuriuos galima traktuoti 
kaip tiesioginius nusikaltimus Švedijos konstitucijai. Teisingumo 
kancleris teigdavo, kad demokratijos principas toks svarbus, jog 
kancleris turi kištis ir kelti apkaltą tik kraštutiniu atveju. Tačiau 
paskutiniais metais tokią poziciją pradėta vis dažniau kritikuoti, 
ypač tada, kai Švedijos Helsinkio komiteto generalinis sekretorius 
Robertas Hordas pareikalavo ištirti, kodėl daugelį metų teisingu- 
mo kancleris nerodo iniciatyvos. Tyrimas atskleidė, kad asmens, 
pažeidusio įstatymą dėl neapykantos kurstymo prieš kitas grupes, 
beveik neįmanoma apkaltinti ir nubausti. 

Antroji institucija buvo saugumo policijos konstitucijos apsau- 
gos tarnyba. Torstenas Edklintas labai rimtai vertino jų skyriui ke- 
liamą užduotį. Jo nuomone, tai buvo aukščiausias ir svarbiausias 

postas, kurį kada nors gali pasiekti švedų policininkas. Savo parei- 
gų jis nebūtų keitęs į jokią kitą vietą visoje Švedijos teisės ar polici- 
jos sistemoje. Jis buvo vienintelis policijos pareigūnas šalyje, gavęs 
oficialias politikos policininko pareigas. Tai buvo ypatingo takto, 
gilios išminties ir skrupulingo teisingumo reikalaujantis darbas, 
nes daugybės šalių patirtis rodė, kad politikos policininkas lengvai 
gali virsti didžiausia grėsme demokratijai. 

Žiniasklaida ir visuomenė manė, kad jų skyrius dažniausiai už- 
siima nacistais ir karingais kovotojais už gyvūnų teises. Žinoma, 
tokio tipo manifestai sudarė žymią dalį konstitucijos apsaugos tar- 
nybos veiklos, tačiau jų akiratyje buvo dar ir daugybė institucijų bei 
įvairių reiškinių. Tarkime, jei karalius ar vyriausiasis kariuomenės 
vadas sugalvotų, kad parlamentarizmas jau atliko savo vaidmenį ir 
turi būti pakeistas karine diktatūra ar dar kuo nors panašiu, karalius 
ar kariuomenės vadas tuoj pat taptų konstitucijos apsaugos tarnybos 
dėmesio objektu. Arba jei grupė policininkų sumanytų nors kiek 
praplėsti įstatymų ribas taip, kad būtų pažeistos individo konstitu- 
cinės teisės, konstitucijos apsauga atkreiptų dėmesį ir į tai. Tokiais 
rimtais atvejais tyrimą turi paskirti generalinis prokuroras. 

Problema ta, kad konstitucijos apsaugos tarnyba atliko beveik 
tik analizavimo ir tikrinimo funkcijas, tačiau nevykdė jokios ope- 
ratyvinės veiklos. Todėl kai reikėdavo suimti nacius, dažniausiai 
turėdavo įsikišti viešoji policija arba kuris nors saugumo policijos 
padalinys. 

Torsteno Edklinto akimis, tokia padėtis buvo tikrai nepatenki- 
nama. Beveik visos šalys turi vienokios ar kitokios formos savaran- 
kišką konstitucinį teismą, kuris, be kita ko, prižiūri, kad valdžios 
institucijos nepažeistų demokratijos principų. O Švedijoje tokias 
funkcijas atlieka teisingumo kancleris arba teisingumo ministras, 
kurie gali veikti tik vadovaudamiesi kitų asmenų nutarimais. Jei 
Švedijoje egzistuotų konstitucinis teismas, Lisbetos Salander advo- 
katė tuoj pat būtų galėjusi apkaltinti valstybę pažeidus jos gina- 
mosios konstitucines teises. Teismas galėtų pareikalauti visų doku- 
mentų ir iškviesti apklausai ką tik nori, taip pat ir ministrą pirmi- 

ninką, kol byla būtų išspręsta. O dabartinėje situacijoje advokatė 
daugių daugiausia gali pateikti pareiškimą teisingumo ministrui, 
kuris neturi teisės iš saugumo policijos pareikalauti dokumentų. 

Torstenas Edklintas daug metų buvo ryžtingas konstitucinio 
teismo įkūrimo šalininkas. Tada jam būtų paprasta panaudoti in- 
formaciją, gautą iš Armanskio. Jis surašytų pareiškimą policijai ir 
perduotų dokumentus teismui. Taip prasidėtų negrįžtamas pro- 
cesas. 

Pagal įstatymus Torstenas Edklintas neturėjo juridinės galios 
pradėti ikiteisminio tyrimo. 

Jis atsiduso ir užsikišo už lūpos čiulpiamojo tabako. 

Jei Dragano Armanskio informacija atitinka tiesą, keletas vado- 
vaujančių saugumiečių bus žiūrėję pro pirštus į sunkius nusikalti- 
mus prieš Švedijos pilietę, paskui neteisėtai uždarę jos dukterį į psi- 
chiatrijos ligoninę ir galiausiai buvusiam rusų šnipui leidę vykdyti 
nusikaltimus: pardavinėti ginklus, narkotikus ir žmones. Torstenas 
Edklintas paniuro. Jis nenorėjo net pradėti skaičiuoti, kiek atskirų 
įstatymo pažeidimų turėjo įvykti per tą laiką, jau nekalbant apie 
įsilaužimą pas Bliumkvistą, Lisbetos Salander advokatės užpuoli- 
mą ir galbūt (Edklintas nenorėjo tikėti, kad tai tiesa) dalyvavimą 
Aleksandro Zalačenkos žmogžudystėje. 

Edklintas neturėjo nė menkiausio noro būti įpainiotas į tą ma- 
kalynę. Deja, taip atsitiko tą akimirką, kai Armanskis pakvietė jį 
pietų. 

Taigi jis turėjo atsakyti į klausimą, kaip elgtis šioje situacijoje. 
Formaliai atsakymas buvo paprastas. Jei Armanskio pasakojimas — 
tiesa, tai Lisbetai Salander buvo atimtos konstitucijos garantuo- 
tos laisvės ir teisės. Tad atsivėrė begalė įtarimų, kad sprendimus 
priimančioms politinėms ir kitoms institucijoms buvo daryta įtaka 
priimti tam tikrus sprendimus, kurie turėtų patekti į konstituci- 
nės apsaugos tarnybos akiratį. Edklintas, kaip policininkas, gavo 
informacijos apie įstatymo pažeidimą, todėl privalėtų susisiekti su 
prokuroru ir įteikti pareiškimą. Tačiau žiūrint ne taip formaliai, at- 
sakymas nebuvo toks lengvas. Atvirai tariant, netgi komplikuotas. 

KRIMINALINĖS POLICIJOS INSPEKTORĖ Monika Figuerola, 
nepaisant neįprastos pavardės, buvo gimusi Dalarnoje ir kilusi iš 
giminės, kuri gyveno Švedijoje bent jau nuo Gustavo Vazos lai- 
kų. Ši moteris dažnai patraukdavo aplinkinių dėmesį. Tai priklausė 
nuo kelių dalykų. Ji buvo trisdešimt šešerių mėlynakė, net metro 
aštuoniasdešimt keturių centimetrų ūgio moteris trumpai kirptais, 
rugių spalvos, iš prigimties garbanotais plaukais. Atrodė gerai ir 
sąmoningai rengėsi taip, kad atrodytų patraukli. 

Be to, buvo išskirtinai gerai treniruoto kūno. 

Pastaroji ypatybė atsirado todėl, kad Monika paauglystėje buvo 
elitinio lygio lengvaatletė. Būdama septyniolikos beveik praėjo at- 
ranką į Švedijos olimpinę komandą. Paskui ji sportą metė, tačiau 
ir toliau fanatiškai treniruodavosi sporto salėje penkis vakarus per 
savaitę. Ji taip dažnai treniruodavosi, nes endorfinai veikdavo ją 
kaip narkotiniai preparatai — jei nustodavo sportuoti, ją kankinda- 
vo abstinencija. Ji bėgiodavo, kilnodavo svarmenis, žaisdavo tenisą, 
treniruodavosi karatė, be to, daugiau nei dešimt metų užsiiminėjo 
kultūrizmu. Šį ekstremalų kūno gražinimo būdą prieš dvejus metus 
turėjo stipriai apriboti. Anksčiau kasdien dvi valandas kilnodavo 
svarmenis, o dabar tik labai trumpai, tačiau apskritai jos treniruo- 
tės buvo tokios, jog visas kūnas tapo toks raumeningas, kad pa- 
giežingieji kolegos ją vadindavo Ponu Figuerola. Kai ji vilkėdavo 
berankovius marškinėlius ar vasarines sukneles, visi atkreipdavo 
dėmesį į jos raumenis ir pečius. 

Daugeliui jos kolegų vyrų užkliuvo ne tik ištreniruotas kūnas, 
bet ir tai, kad ji pasižymėjo ne vien gražiu veidu. Baigusi gimna- 
ziją geriausiais pažymiais, būdama dvidešimties tapo policininke, 
paskui devynerius metus dirbo Upsalos policijoje ir tuo pat metu 
laisvalaikiu studijavo teisę. Dėl įdomumo išlaikė ir politikos moks- 
lų egzaminą. Ji neturėjo problemų nei įsiminti, nei analizuoti infor- 
maciją. Detektyvus ir kitą pramoginę literatūrą skaitė retai, tačiau 
labai domėjosi įvairiais mokslais, nuo tarptautinės teisės iki antiki- 

Policijoje iš gatvių patrulės pareigų — tikras praradimas saugu- 
mui gatvėse — ji pakilo iki kriminalinės policijos inspektorės ir iš 
pradžių dirbo smurtinių nusikaltimų tyrimo skyriuje, o paskui — 
ekonominių nusikaltimų tyrimo skyriuje. 2000-aisiais dėl darbo 
kreipėsi į Upsalos saugumo policiją, 0 2001-aisiais persikėlė į Stok- 
holmą. Pirmiausia dirbo kontržvalgybos skyriuje, tačiau tuoj pat 
buvo pastebėta Torsteno Edklinto ir perkelta į konstitucijos apsau- 
gą. Jis pažinojo moters tėvą ir daugelį metų stebėjo jos karjerą. 

Galų gale nusprendęs, kad privalo reaguoti į Dragano Armans- 
kio informaciją, Edklintas minutėlę pasvarstė, paskui pakėlė ragelį 
ir išsikvietė Moniką. Konstitucijos apsaugos tarnyboje ji dirbo ma- 
žiau nei trejus metus, o tai reiškia, kad ji vis dar tikra policininkė, 
o ne rašomojo stalo karė. 

Tą dieną ji mūvėjo aptemptus mėlynus džinsus, vilkėjo jūros 
mėlynumo švarką ir avėjo turkio spalvos sandalus. 

— Kuo dabar užsiimi? — pasiteiravo Edklintas ir pakvietė ją pri- 
sėsti. 

— Toliau tiriame prieš dvi savaites maisto prekių parduotuvės 
apiplėšimą Sunėje. 

Žinoma, saugumo policija neužsiima krautuvėlių apiplėšimų ty- 
rimais. Tai viešosios policijos darbas. Monika Figuerola vadovavo 
penkių darbuotojų poskyriui prie konstitucijos apsaugos tarnybos. 
Jie tirdavo politinius nusikaltimus. Svarbiausios pagalbinės priemo- 
nės buvo keletas kompiuterių, sujungtų su viešosios policijos įvykių 
registru. Beveik visi kurioje nors Švedijos policijos teritorijoje už- 
registruoti pranešimai pereidavo per Monikos stebimus kompiu- 
terius. Juose buvo programa, automatiškai nuskaitanti kiekvieną 
pranešimą ir reaguojanti į tris šimtus žodžių, pavyzdžiui, juodis, 
skustagalvis, svastika, imigrantas, anarchistas, bitlerininkas, nacis, na- 
cionaldemokratas, tėvynės išdavikas, žydų kekšė ar negrų mylėtojas. Jei 
pranešime pasitaiko toks raktinis žodis, kompiuteris duoda signalą, 
tas pranešimas atrenkamas ir kruopščiai ištiriamas. Priklausomai 
nuo turinio, paskui gali būti pradedamas ikiteisminis tyrimas ir 
atliekamas tolesnis tyrimas. 

Į konstitucijos apsaugos tarnybos pareigas įėjo kasmetis ataskai- 
tos apie grėsmes šalies saugumui pateikimas. Tai buvo vienintelė 
patikima statistika apie politinius nusikaltimus, grindžiama poli- 
cijos pranešimais. Maisto prekių parduotuvėlės atveju kompiuteris 
reagavo į tris žodžius - imigrantas, antpetis ir juodis. Du jauni kau- 
kėti vyrai grasindami pistoletu apiplėšė vieno imigranto krautuvėlę. 
Jie išsinešė du tūkstančius septynis šimtus aštuoniasdešimt kronų 
ir bloką cigarečių. Vienas plėšikų vilkėjo striukę trumpu juosmeniu 
ir Švedijos vėliavą primenančiais antpečiais, o antrasis kelis kartus 
sušuko: „Suknistas juodis“ ir privertė krautuvėlės savininką atsigul- 
ti ant žemės. 

To užteko, kad Figuerolos kolegos pradėtų ikiteisminį tyrimą ir 
imtų aiškintis, ar plėšikai turėjo ryšių su vietine Vermlando nacių 
gauja ir ar dėl to, kad vienas nusikaltėlis išreiškė rasistinį požiūrį, 
užpuolimas galėtų būti įvardytas rasistiniu nusikaltimu. Jei šis atvejis 
būtent toks, apiplėšimas bus įtrauktas į kitų metų statistikos suves- 
tinę, kuri bus analizuojama ir įtraukta į ES statistikos rodiklius, ku- 
riuos kasmet rengia ES biuras Vienoje. Bet taip pat galėjo paaiškėti, 
kad nusikaltėliai — tik skautai, nusipirkę paprastas striukes su Švedi- 
jos vėliavos simboliu, o išsprūdęs žodis juodis ir tai, kad krautuvėlės 
savininkas - imigrantas, gali būti tik grynas sutapimas. Tokiu atveju 
Figuerolos poskyris šį nusikaltimą iš statistikos išbrauktų. 

— Turiu tau keblią užduotį, - tarė Torstenas Edklintas. 

— Klausau. 

— Čia toks darbas, kad per jį gali patekti į rimtą nemalonę arba 
netgi blogiau — tavo karjera gali būti baigta. 

— Suprantu. 

— Kita vertus, jei su šia užduotimi susidorosi ir reikalai gerai 
susiklostys, tai gali atnešti didelę sėkmę tavo karjerai. Ketinu tave 
perkelti į konstitucijos apsaugos tarnybos operatyvinį skyrių. 

— Atleisk, kad primenu, tačiau konstitucijos apsaugos tarnyba 
neturi jokio operatyvinio skyriaus. 

— Turi, - patvirtino Edklintas, - dabar toks skyrius jau yra. Aš jį 
įkūriau šįryt. Kol kas jame tik vienas žmogus. Tai tu. 

Monika Figuerola dvejojo. 

— Konstitucijos apsaugos tarnybos užduotis — saugoti konstitu- 
ciją nuo vidinių grėsmių, dažniausiai nuo rasistų ir anarchistų. Bet 
ką darysime, jei paaiškės, kad pavojus konstitucijai gresia pačioje 
mūsų organizacijoje? 

Per pusvalandį jis atpasakojo istoriją, kurią praėjus; vakarą išgir- 
do iš Armanskio. 

— Kas šios informacijos šaltinis? — susidomėjo Monika. 

— Kol kas nesvarbu. Sutelk dėmes; į pateiktą informaciją. 

— Norėčiau žinoti, ar tas šaltinis patikimas. 

— Aš jį pažįstu daug metų ir manau, kad jis labai patikimas. 

— Bet juk skamba visiškai... nežinau... Vien jau vardas neįtikė- 
tinas. 

Edklintas linktelėjo. 

— Kaip romane apie šnipus, - pasišaipė jis. 

— K3 turėčiau padaryti? 

— Nuo dabar tu atleidžiama nuo visų kitų užduočių. Vieninte- 
lis tavo darbas — surasti šioje istorijoje tiesą. Arba patvirtinsi, arba 
atmesi pareiškimus ir viską raportuosi tik man, o ne kam kitam. 

— O Viešpatie... - burbtelėjo Monika. - Dabar suprantu, ką tu- 
rėjai galvoje sakydamas, kad galiu patekti į nemalonę. 

— Taip. Bet jei istorija tikra... jei bent dalelė visų šių teiginių yra 
tikri, tai mes stovime prieš konstitucinę krizę, su kuria privalome 
susitvarkyti. 

— Nuo ko man pradėti? Kaip elgtis? 

— Pradėk nuo paprasčiausio — imk skaityti Gunaro Bjorko ty- 
rimo ataskaitą, parašytą 1991-aisiais. Paskui išsiaiškink, kas seka 
Mikaelį Bliumkvistą. Pasak mano šaltinio, automobilio savinin- 
kas — keturiasdešimtmetis policininkas Joranas Mortensonas, gy- 
venantis Velingbyje. Paskui nustatyk tapatybę kito vyro, užfiksuoto 
nuotraukose, kurias padarė Bliumkvisto fotografas. Čia, tas jaunas 
blondinas. 

— Gerai. 

— Tada ištirk Everto Gulbergo praeitį. Niekada negirdėjau apie 
jį kalbant, tačiau, pasak mano šaltinio, jis turi ryšių su saugumo 
policija. 

— Taigi kažkas iš saugumiečių neva užsakė, kad septyniasdešimt 
aštuonerių metų senis nužudytų buvusį rusų šnipą. Netikiu. 

- Vis tiek patikrink. Šis tyrimas turi būti slaptas. Informuok 
mane prieš imdamasi kokių nors veiksmų. Nenoriu jokių atgarsių. 

— Tai milžiniškas tyrimas. Kaip galiu atlikti jį viena? 

— Ne viena. Tu tik patikrink pagrindinius dalykus. Jei pasakysi, 
kad ieškojai, bet nieko neradai — viskas gerai. Jei rasi ką nors įtarti- 
na, spręsime, ką daryti toliau. 


MONIKA FIGUEROLA per pietų pertrauką policijos sporto salėje 
kilnojo svarmenis. Piertums į kabinetą nusinešė juodos kavos, su- 
muštinį su mėsos kukuliukais ir burokėlių salotų. Ji uždarė duris, 
nukraustė stalą ir valgydama sumuštinį pradėjo skaityti Gunaro 
Bjorko tyrimą. 

Taip pat perskaitė pridėtą Bjorko ir Teleburiano koresponden- 
ciją. Pranešime pasižymėjo kiekvieną pavardę ir atskirą įvykį, kurį 
būtų galima patikrinti. Po dviejų valandų ji pakilo, nuėjo prie kavos 
aparato ir atsinešė dar kavos. Išeidama iš kabineto užrakino duris, 
kaip įprasta saugumo policijoje. 

Pirmiausia ji patikrino dokumentų registro numerius. Paskam- 
bino į archyvą ir sužinojo, kad dokumentas tokiu numeriu neegzis- 
tuoja. Antras darbas — paieškoti informacijos spaudos archyve. Tai 
davė geresnių rezultatų. Ir rytiniai, ir vakariniai laikraščiai buvo 
pranešę apie 1991-aisiais Lundo gatvėje automobilyje kilusį gais- 
rą ir jame smarkiai apdegus; žmogų. Auka — neįvardytas viduti- 
nio amžiaus vyras. Vakariniai laikraščiai rašė, kad, anot liudytojų, 
gaisrą sąmoningai sukėlė nedidelė mergaitė. Taigi čia turėtų būti 
garsioji Lisbetos Salander bomba, mesta į rusų šnipą Aleksandrą 
Žalačenką. Atrodo, toks įvykis tikrai buvo. 

Ataskaitos autorius Gunaras Bjorkas buvo realus žmogus. Jis 
buvo žinomas aukšto rango pareigūnas iš užsieniečių reikalų sky- 

riaus, laikinai pasitraukęs iš darbo dėl slankstelio išvaržos ir, deja, 
nusižudęs. 

Tačiau personalo skyrius negalėjo atsakyti, kuo Gunaras Bjor- 
kas dirbo 1991-aisiais. Informacija buvo slepiama net nuo saugumo 
policijos darbuotojų. Taip įprasta. 

Buvo lengva patikrinti, kad Lisbeta Salander 1991-aisiais gyve- 
no Lundo gatvėje, o paskui porą metų praleido Šv. Stepono vaikų 
psichiatrijos klinikoje. Tiriant šiuos faktus neatrodė, kad realybė 
prieštarautų ataskaitos turiniui. 

Peteris Teleburianas buvo garsus psichiatras, dažnai rodomas 
televizijoje. 1991-aisiais jis dirbo Šv. Stepono psichiatrijos ligoninė- 
je, o dabar tapęs jos vadovu. 

Monika ilgai mąstė apie ataskaitos svarbą. Paskui paskambino 
personalo skyriaus vadovo pavaduotojui. 

— Turiu keblų klausimą, — pasakė ji. 

— Kokį? 

— Konstitucijos apsaugoje atliekame tyrimą — reikia nustatyti 
vieno žmogaus patikimumą ir bendrą psichikos būklę. Reikėtų pa- 
sikonsultuoti su psichiatru ar kokiu kitu daktaru, kuriam leidžia- 
ma susipažinti su slapta informacija. Man buvo nurodytas daktaras 
Peteris Teleburianas, tad norėčiau sužinoti, ar galima prašyti jo 
pagalbos. 

Monikai teko minutėlę palaukti, kol gavo atsakymą. 

— Daktaras Teleburianas ne kartą buvo kviestinis saugumo po- 
licijos konsultantas. Jis buvo patvirtintas kaip patikimas, todėl su 
juo galite aptarti slaptą informaciją, bet nesigilindami į detales. 
Tačiau prieš kreipdamasi į jį, turite atlikti formalias procedūras. 
Jūsų vadovas privalo visa tai patvirtinti ir parašyti prašymą leisti 
pasikonsultuoti su Teleburianu. 

Monikos Figuerolos širdis akimirkai sustojo. Ji patikrino tai, 
kas galėjo būti žinoma tik labai mažai grupei žmonių. Peteris Tele- 
burianas buvo susijęs su saugumo policija. Vadinasi, ataskaita buvo 
patvirtinta kaip patikimas dokumentas. 

Ji padėjo ataskaitą į šalį ir ėmė dirbti su kita Torsteno Edklinto 
pateikta informacija — nutarė patyrinėti dviejų žmonių nuotraukas, 
padarytas Kristerio Malmo. Pasak šaltinio, gegužės 1-ąją jie sekė 
iš kavinės Copacabana išėjusį Mikaelį Bliumkvistą. 

Monika patikrino automobilių registrą ir sužinojo, kad pilkas 
Volvo su nurodytu numeriu priklauso Joranui Mortensonui. Paskui 
saugumo policijos personalo skyriuje gavo patvirtinimą, kad jis čia 
dirba. Tai patikrinti buvo lengva. Vadinasi, ir ši informacija pasiro- 
dė esanti teisinga. Monikai užėmė kvapą. 

Joranas Mortensonas dirbo asmenų apsaugos skyriuje. Jis buvo 
asmens sargybinis ir priklausė tai darbuotojų grupei, kurie kartais 
saugodavo ministrą pirmininką. Tačiau prieš kelias savaites Mor- 
tensoną laikinai pervedė į kontržvalgybą. Jo atostogos buvo prasi- 
dėjusios balandžio dešimtąją, keletą dienų po to, kai Aleksandras 
Zalačenka ir Lisbeta Salander buvo atvežti į Salgrenskos ligoninę. 
Tačiau tokie laikini perkėlimai būdavo įprasti, jei skubiu atveju ku- 
riam nors skyriui pritrūkdavo darbuotojų. 

Paskui Monika paskambino kontržvalgybos skyriaus pavaduo- 
tojui, kurį pažinojo asmeniškai ir su kuriuo trumpai buvo tekę dirb- 
ti. Ji paklausė, ar Joranas Mortensonas užsiima kuo nors svarbiu, ar 
jis gali būti paskolintas konstitucijos apsaugos tarnybos tyrimui. 

Kontržvalgybos vadovas sutriko. Tikriausiai Monika esanti 
klaidingai informuota, nes Mortensonas nebuvo pervestas iš asme- 
nų apsaugos skyriaus pas juos į kontržvalgybą. Apgailestauju. 

Monika padėjo ragelį ir dvi minutes į jį spoksojo. Asmenų ap- 
saugos skyriuje galvojama, kad Mortensonas paskirtas kontržval- 
gybai, o ten jo iš viso niekas nekvietė. Tokius perkėlimus tikriau- 
siai patvirtino administracijos vadovas. Jau ketino skambinti jam, 
bet susilaikė. Jei asmenų apsaugos skyrius perdavė Mortensoną, tai 
administracijos vadovas turėjo patvirtinti sprendimą. Tačiau kontr- 
žvalgyboje Mortensono niekas nematė. Administracijos vadovas 
apie tai irgi turėtų žinoti. Jei Mortensonas buvo paskolintas kuriam 
nors skyriui, sekančiam Bliumkvistą, administracijos vadovas žino 
ir tai. 

Torstenas Edklintas liepė Monikai nekelti vandenyje ratilų. 
Imti klausinėti administracijos vadovo būtų tas pat, kaip į nedidelį 
tvenkinį įmesti didžiulį akmenį. 


TUOJ PO PUSĖS vienuoliktos ryto Erika Berger atsisėdo už savo 
darbo stalo stikliniame kabinete ir atsiduso. Jai labai reikėjo išgerti 
kavos, ką tik atsineštos iš automato valgomajame. Pirmas dvi darbo 
valandas praleido dviejuose susirinkimuose. Pirmasis buvo penkio- 
likos minučių rytinis susirinkimas, per kurį redakcijos sekretorius 
Peteris Fredriksonas nubrėžė pagrindines tos dienos darbo kryptis. 
Ji buvo priversta vis labiau pasitikėti Fredriksono nuomone, nes ne- 
pasikliovė Andersu Holmu. 

Antrasis - valandos susitikimas su pirmininku Magnusu Borg- 
še, SMP finansų skyriaus vadovu Kristeriu Selbergu ir už biudže- 
tą atsakingu Ulfu Fludinu. Susirinkime jie aptarė, kodėl prastėja 
skelbimų rinkos rezultatai ir vis mažiau parduodama laikraščių. 
Biudžeto ir finansų skyrių vadovai sutarė, kad, norint sumažinti 
biudžeto deficitą, reikia imtis priemonių. 

— Pirmąjį metų ketvirtį įveikėme todėl, kad truputį pagerėjo skel- 
bimų rinkos reikalai, be to, baigiantis metams, į pensiją išėjo du dar- 
buotojai. Jų darbo vietos laisvos iki šiol, - pranešė Ulfas Fludinas. — 
Galimas daiktas, kad šį ketvirtį turėsime nedidelį deficitą. Tačiau 
nekyla abejonių, kad nemokami laikraščiai Metro ir Stockholm City 
ir toliau glemžiasi Stokholmo skelbimų rinką. Galime prognozuoti 
tik tai, kad trečiąjį ketvirtį biudžeto deficitas taps žymus. 

— K3 darysim? - paklausė Borgšė. 

— Vienintelė protinga alternatyva - etatų mažinimas. To neda- 
rėme nuo 2002-ųjų. Apskaičiavau, kad iki metų pabaigos turime 
atsisakyti bent dešimties darbuotojų. 

— Kokių? — pasidomėjo Erika. 

— Teks po truputį sumažinti visur. Sporto skyriuje dabar yra šeši 
su puse etato. Turėtume sumažinti iki penkių. 

— Jei neklystu, tai sporto redakcijos darbuotojai jau dabar dirba 
dieną ir naktį. Jei sumažinsime, sporto žinių neliks apskritai. 

Fludinas patraukė pečiais. 

— Mielai pasiklausyčiau geresnių pasiūlymų. 

— Neturiu jokio geresnio pasiūlymo, bet esmė tokia - jei suma- 
žinsime personalą, turėsime leisti plonesnį laikraštį, o jei laikraštis 
bus plonesnis, sumažės skaitytojų ir kartu skelbimų skaičius. 

— Amžinas užburtas ratas, - konstatavo finansų skyriaus vado- 
vas Selbergas. 

— Aš pasamdyta tam, kad jį suardyčiau. Siūlau imtis puolimo 
taktikos — pakeisti laikraštį ir pritraukti daugiau skaitytojų. Nega- 
lėsiu to padaryti, jei laiką leisiu išmetinėdama darbuotojus. 

Ji pasisuko į Borgšę. 

— Kiek laikraštis gali kraujuoti? Su kokiu deficitu galime išgy- 
venti, kol situacija pasikeis? 

Borgšė papūtė lūpas. 

— Nuo 1990-ųjų pradžios SMP surijo didelę dalį seniau sukauptų 
atsarginių išteklių. Palyginti su tuo, kaip buvo prieš dešimt metų, 
dabar turime trisdešimčia procentų nukritusios vertės akcijų pake- 
tą. Didelė kapitalo dalis buvo investuota į kompiuterinę techniką. 
Taigi turėjome didžiulių išlaidų. 

— Atkreipiau dėmesį, kad SMP sukūrė savo teksto redagavimo 
sistemą, vadinamą AXI. Kiek ji kainavo? 

— Apie penkis milijonus kronų. 

— Nesuprantu tokios logikos. Juk galima nusipirkti pigių komer- 
cinių programų. Kodėl SMP skyrė lėšų savo programai sukurti? 

— Erika... Atsakykit, kas galit. Mus įkalbėjo buvęs technikos 
skyriaus vadovas. Jis manė, kad programa bėgant laikui atsipirks, 
kad SMP galės pardavinėti jos licencijas kitiems laikraščiams. 

— Ar kas nors pirko? 

— Tiesą pasakius, taip. Vienas laikraštis Norvegijoje. 

— Įspūdinga, - metė Erika. — Kitas dalykas... Sėdime prie pen- 
kerių ar šešerių metų senumo kompiuterių... 

— Artimiausiais metais negalime investuoti į naujus kompiute- 
rius, — perspėjo Fludinas. 

Diskusijos tęsėsi. Erika ėmė aiškiai suprasti, kad Fludinas ir 
Selbergas ignoruoja jos argumentus. Jiems atrodė, kad problemą 
išspręs etatų mažinimas. Tai suprantama iš biudžeto ir finansų va- 
dovų perspektyvos, tačiau visai nepriimtina naujos vyriausiosios 
redaktorės horizontui. Labiausiai erzino, kad jie nuolat atmesda- 
vo jos argumentus draugiškai šypsodamiesi, todėl Erika jautėsi lyg 
paauglė mokinukė, iškviesta atsakinėti prie lentos. Nebuvo ištartas 
nė vienas netinkamas žodis, bet jų nusistatymas Erikos atžvilgiu 
pasirodė toks tradicinis, kad net ėmė juokas: Mažute, nekvaršink 
sau galvos tokiais sudėtingais dalykais. 

Borgšė irgi ne ką padėjo. Jis stebėjo ir leido kalbėti kitiems su- 
sirinkimo dalyviams. Visgi Erika iš jo nepajuto tokio žeminančio 
nusistatymo. 

Ji atsiduso, įjungė nešiojamąjį kompiuterį ir atsidarė elektroninį 
paštą. Buvo gavusi devyniolika laiškų. Keturi jų buvo šlamštas su 
įvairiais pasiūlymais: a) pirkti viagros; b) užsiimti virtualiu seksu su 
seksualiausia Lolita internete tik už keturis JAV dolerius per minutę; 
c) vulgaresnis pasiūlymas — seksas su gyvūnais, smagiausias pasidul- 
kinimas su arkliu pasaulyje ir d) užsiprenumeruoti vienos įtartinos 
firmos elektronines naujienas puslapyje 720de.mu. "Ta firma užvertė 
rinką reklaminiais pasiūlymais ir niekad nesiliovė jų siuntusi, kad 
ir kiek kartų atsisakytum. Kiti septyni laiškai buvo vadinamieji 
Nigerijos laiškai nuo Valstybinio banko direktoriaus našlės iš Abu 
Dabio, kuri siūlo fantastiškas sumas, jei tik kas norėtų sumokėti 
nedidelę, tarpusavio pasitikėjimą stiprinančią sumą. Ir kitokios pa- 
našios nesąmonės. 

Likęs paštas — du pranešimai iš redakcijos apie planuojamus 
darbus rytą ir per pietus, trys laiškai nuo redakcijos sekretoriaus 
Peterio Fredriksono su atnaujintu pagrindiniu dienos straipsniu, 
vienas nuo asmeninio auditoriaus, norinčio susitikti pasikalbėti, 
kiek keisis atlyginimas po jos perėjimo iš „Millennium“ į SMP, be 
to, dar buvo vienas laiškas iš jos dantų higienisto, primenančio, kad 
laikas ketvirčio vizitui. Elektroniniame kalendoriuje pasižymėjusi 

datą, tuoj pat susigaudė, kad vizitą turės atšaukti, nes tą dieną su- 
planuota didelė redakcijos konferencija. 

Galiausiai ji atsivertė paskutinį laišką nuo siuntėjo <centralredeO 
smpost.se> su antrašte [ Vyriausiajai redaktorei]. Ji lėtai pastatė ka- 
vos puodelį. 


[KEKŠE! MANAISI ESANTI KAŽIN KAS, TU, PRAKEIKTA ŠLIUNDRA. NE- 
GALVOK, KAD GALI ČIA ATEITI IR IŠSIŠOKTI, BŪSI PADARYTA Į SUBINĘ SU 
ATSUKTUVU, KEKŠE! KUO GREIČIAU IŠSINEŠDINSI, TUO BUS GERIAU] 


Erika automatiškai pakėlė žvilgsnį ieškodama Anderso Holmo. 
Savo vietoje jis nesėdėjo, o ir redakcijoje jo nesimatė. Ji pažiūrėjo į 
siuntėjo adresą, paskui pakėlė ragelį ir paskambino Peteriui Fle- 
mingui, SMP technikos vadovui. 

— Sveiki, kas naudojasi adresu <centralred2smpost.se>? 

— Niekas. Tokio adreso SMP nėra. 

— Ką tik iš jo gavau laišką. 

— Čia išgalvotas adresas. Ar laiške virusas? 

— Ne, bent jau antivirusinė programa nesureagavo. 

— Gerai. Adreso nėra, tačiau labai lengva suklastoti iš pažiūros 
tikrą adresą. Yra internetinių puslapių, per kuriuos galima siųsti 
laiškus. 

— Ar įmanoma aptikti, iš kur toks laiškas išsiųstas? 

— Beveik ne, net jei tas žmogus toks kvailas, kad siunčia iš savo 
asmeninio namų kompiuterio. Galima aptikti serverio IP numerį, 
bet jei jis naudojasi sąskaita, kurią susikūrė, pavyzdžiui, 40:mai/u, 
pėdsakai dingsta. 

Erika padėkojo už informaciją. Minutėlę pamąstė. Čia ne pirmas 
kartas, kai ji gauna grasinantį laišką ar žinutę nuo tikro pamišėlio. 
Laiške buvo aiškiai užsiminta apie jos naująjį darbą redakcijoje. Ji 
ėmė svarstyti, ar siuntėjas buvo koks pamišėlis, perskaitęs apie ją po 
Moranderio mirties, ar čia kas nors iš redakcijos. 

MONIKA FIGUEROLA ILGAI ir nuodugniai svarstė, ką turėtų 
daryti su Evertu Gulbergu. Darbo konstitucijos apsaugos tarnyboje 
privalumas buvo toks, kad ji turėjo plačius įgaliojimus gauti beveik 
bet kurį Švedijos policijos tyrimą, susijusį su rasistiniais ar politi- 
niais nusikaltimais. Ji išsiaiškino, kad Aleksandras Zalačenka buvo 
imigrantas ir kad jai pagal pareigas priklauso ištirti smurto prieš 
užsieniečius atvejus ir nuspręsti, ar jie buvo padaryti iš rasistinių 
paskatų, ar ne. Taigi ji turėjo teisę perskaityti tyrimą apie Zalačen- 
kos nužudymą, kad nuspręstų, ar Evertas Gulbergas turėjo ryšių su 
rasistine organizacija, ar jis iki žmogžudystės buvo paskelbęs rasisti- 
nių pareiškimų. Ji pareikalavo pateikti tyrimą ir atidžiai jį perskaitė. 
Atrado teisingumo ministrui išsiųstų laiškų, be to, įsitikino, kad, be 
daugybės atkaklių teisingumo reikalavimų ir žeminančių epitetų, 
buvo paminėti žodžiai juodžių gynėjas ir tėvynės išdavikas. 

Atėjo penkta valanda. Monika užrakino visą savo darbo me- 
džiagą seife, išplovė kavos puodelį, išjungė kompiuterį ir pažymėjo 
išėjimo iš darbo laiką. Ji greitu žingsniu nuėjo į sporto salę Šv. Eri- 
ko aikštėje ir valandą ne itin intensyviai treniravosi. 

Paskui parėjo į savo dviaukštį namą Pontonjero gatvėje, nusi- 
prausė po dušu ir pavalgė vėlyvus, bet teisingai subalansuotus pietus. 
Akimirką galvojo paskambinti Danieliui Mogrenui, gyvenančiam 
toje pačioje gatvėje už trijų kvartalų. Danielis buvo dailidė ir kultū- 
ristas, trejus metus retkarčiais palaikydavo jai draugiją sporto salėje. 
Paskutiniais mėnesiais jie susitikinėjo ir mylėdavosi kaip draugai. 

Seksas, žinoma, buvo toks pats malonus užsiėmimas kaip sun- 
kios treniruotės sporto salėje. Būdama per trisdešimt, arčiau ke- 
turiasdešimties, Monika ėmė svarstyti, gal jai, nepaisant visko, 
reikėtų pradėti ieškoti nuolatinio partnerio ir susikurti pastovesnį 
gyvenimą. Galbūt jau laikas netgi vaikams. Tačiau tik ne su Da- 
nieliu Mogrenu. 

Kiek pasvarsčiusi nusprendė, kad iš tiesų neturi noro su kuo 
nors matytis, tad pasiėmė skaityti knygą apie antikinę istoriją. Visai 
prieš vidurnaktį Monika užmigo. 


13 SKYRIUS 


ANTBABIENIS, GEGBŽĖS 17 


MONIKA FIGUEROLA pabudo 6 val. 10 min., nubėgo gerą galą 
palei Nor Melarstrandeno gatvę, grįžusi palindo po dušu ir lygiai 8 
val. 10 min. užsiregistravo policijos būstinėje. Čia ji rengė memo- 
randumą dėl išvadų, kurias buvo surašiusi vakar. 

Torstenas Edklintas pasirodė lygiai 9 val. Davusi jam 20 minu- 
čių paštui peržiūrėti, ji pasibeldė į kabineto duris. Palaukė dešimt 
minučių, kol vadovas skaitė. Jis du kartus perskaitė tuos keturis 
lapus nuo pradžių iki galo. Galiausiai pakėlė akis. 

— Kanceliarijos vadovas, — tarė jis susimąstęs. 

Ji linktelėjo. 

— Jis veikiausiai sutiko paskolinti Mortensoną. Vadinasi, žino, 
kad pastarojo nėra kontržvalgyboje, kur, pasak asmenų apsaugos 
skyriaus, jis turėtų būti. 

Edklintas nusiėmė akinius ir popierine servetėle pradėjo juos 
kruopščiai blizginti. Jis mąstė. Begalę kartų buvo sutikęs kance- 
liarijos vadovą Albertą Šenkę įvairiuose renginiuose ir vidaus kon- 
ferencijose, tačiau vis tiek nebūtų drįsęs tvirtinti gerai jį pažįstąs 
asmeniškai. Šenkė buvo gana neaukštas, rausvai geltonų plaukų, o 
liemens apimtis metams bėgant buvo gerokai išsiplėtusi. Jis buvo 
kokių penkiasdešimt penkerių, saugumo policijoje dirbo bent dvi- 
dešimt penkerius metus, o gal ir daugiau. Jau dešimtmetį vadovavo 
kanceliarijai, prieš tai užėmė kanceliarijos vadovo pavaduotojo ir 
kitokias pareigas administracijoje. Edklintas manė, kad jis nekal- 
bus, tačiau, reikalui esant, galįs veikti negailestingai. Jis neturėjo 
jokio supratimo apie tai, ką pastarasis galėtų veikti laisvalaikiu, ta- 

čiau atmintyje sušmėžavo policijos garaže matytas vaizdas: jis buvo 
apsitaisęs kasdieniškai, o ant peties kabojo golfo krepšys. Ir dar 
vieną kartą jie buvo netikėtai susitikę operoje. 

— Vienas dalykas mane nustebino, - prabilo Figuerola. 

— Koks? 

— Evertas Gulbergas. Jis tarnavo kariuomenėje penktajame de- 
šimtmetyje, tapo mokesčių inspekcijos teisininku, o po dešimtme- 
čio išnyko kaip dūmas. 

— Na ir? 

— Kai užsiminėme apie tai, kalbėjomės apie jį taip, tarsi jis būtų 
kažkoks samdomas žudikas. 

— Suprantu, sunku tuo patikėti, tačiau... 

— Mane nustebino, kad tiek mažai žinoma apie jo praeitį, kad 
viskas labai panašu į priedangą. Tiek Ypatingojo slaptumo žvalgy- 
bos biuras, tiek saugumo policija šeštajame ir septintajame dešimt- 
mečiais įsteigė įmonių už savo institucijų sienų. 

Torstenas Edklintas linktelėjo. 

— Kaip tik svarsčiau, kada jūs susimąstysite apie tokią gali- 
mybę. 

— Norėčiau paprašyti leidimo perversti personalo bylas nuo šeš- 
tojo dešimtmečio, - pareiškė Monika Figuerola. 

— Ne, - Edklintas papurtė galvą. - Į archyvus nepateksime be 
kanceliarijos vadovo leidimo, o mes nenorime atkreipti į save dė- 
mesio, kol neturime nieko svaresnio. 

— Tai kas toliau? 

— Mortensonas, — patarė Edklintas. — Sužinok, kuo jis dabar 
užsiima. 


LISBETA SALANDER kaip tik tyrinėjo savo užrakintos palatos 
orlaidę, kai duryse išgirdo rakto girgžtelėjimą. Įėjo Andersas Ju- 
nasonas. Buvo antradienio vakaras, jau po dešimtos valandos. Jis 
nutraukė Lisbetos mintis apie planą, kaip pabėgti iš Salgrenskos 
ligoninės. Ji buvo išmatavusi orlaidę ir nustačiusi, kad galva pra- 

tilptų ir neturėtų būti sunku prasisprausti pro ją visu kūnu. Nuo 
žemės ją skyrė trys aukštai. Tačiau, panaudojus suplėšytas paklodes 
ir dešimties metrų toršero laidą, problema būtų išspręsta. 

Ji buvo suplanavusi kiekvieną pabėgimo žingsnį. Iškilo proble- 
ma, kuo apsirengti. Turėjo kelnaites, ligoninės naktinius marški- 
nius ir plastikines šlepetes. Dar laikė rankose 200 kronų grynai- 
siais, kurias Anika Džianini buvo davusi susimokėti už saldainius 
ligoninės kioske. Jų turėtų pakakti pigiems džinsams ir marškinė- 
liams iš labdaros parduotuvės Myrorna, jei tik tokią pavyktų rasti 
Geteborge. Likusių pinigų turi užtekti paskambinti Marui. Tada 
viskas išsispręstų. Per kelias dienas po pabėgimo planavo atsidurti 
Gibraltare, o iš ten, susikūrusi naują tapatybę, įsikurtų kur nors 
pasaulyje. 

Junasonas linktelėjo ir atsisėdo ant lankytojo kėdės. Ji sėdėjo ant 
savo lovos krašto. 

— Sveika, Lisbeta. Atleisk, kad per pastarąsias kelias dienas ne- 
atėjau tavęs aplankyti, skyriuje turėjau darbo iki kaklo, o dar mane 
paskyrė vadovauti porai jaunų gydytojų. 

Ji nesitikėjo, kad Junasonas specialiai ateis jos aplankyti. Gydy- 
tojas paėmė jos ligos istoriją ir panagrinėjo temperatūros grafiką bei 
paskirtus vaistus. Temperatūra buvo pastovi, laikėsi tarp 37 ir 37,2 
laipsnių, o per pastarąją savaitę ji nebuvo gėrusi jokių tablečių nuo 
galvos skausmo. 

— Tavo gydytoja yra daktarė Endrin. Ar gerai su ja sutari? 

- Ji visai nieko, — atsiliepė Salander be didesnio entuziazmo. 

— Ar galiu tave apžiūrėti? 

Ji linktelėjo. Junasonas išsitraukė rašiklio pavidalo žibintuvėlį 
ir pasilenkė pašviesti jai į akis, pažiūrėti, kaip traukiasi ir plečiasi 
vyzdžiai. Paskui paprašė išsižioti ir pažvelgė į gerklę. Tada kelioms 
minutėms švelniai padėjo savo rankas ant jos kaklo ir keletą kartų 
pasukiojo galvą pirmyn ir atgal, o paskui į šonus. 

— Sprando neskauda? - pasiteiravo jis. 

Ji papurtė galvą. 

— O kaip galvos skausmai? 


— 289 — 


STIEG LARSSON 


— Kartkartėmis jaučiu, bet praeina. 

— Sveikimo procesas dar tebevyksta. Ilgainiui galvos skausmas 
visai išnyks. 

Jos plaukai tebebuvo tokie trumpi, kad jų beveik nereikėjo nu- 
stumti šalin norint apčiuopti randą virš ausies. Jis gijo, tačiau nedi- 
delis šašelis dar likęs. 

— Kaseisi žaizdą. Nereikėtų to daryti. 

Lisbeta linktelėjo. Junasonas paėmė jos kairiąją alkūnę ir pakėlė 
ranką. 

— Ar pati gali pakelti? 

Ji pakėlė ranką. 

— Gal jauti kokį nors skausmą ar nepatogumą? 

Ji papurtė galvą. 

— Gal tempia? 

— Truputį. 

— Manau, reikėtų truputį daugiau pamankštinti peties rau- 
menis. 

— Tai sudėtinga, kai esi užrakinta. 

Jis nusišypsojo. 

— Tai nesitęs amžinai. Ar darai fizioterapeuto rekomenduotus 
pratimus? 

Ji linktelėjo. 

Trumpam stetoskopu palietė savo riešą, taip sušildydamas jį. 
Paskui prisėdo ant lovos krašto, atsagstė jos naktinius marškinius, 
paklausė širdies ir suskaičiavo pulsą. Tada paprašė jos pasilenkti ir 
priglaudė stetoskopą prie nugaros, norėdamas paklausyti plaučių. 

— Sukosėk. 

Ji kostelėjo. 

— Puiku. Gali susitvarkyti naktinius. Žvelgiant iš medicininio 
taško, esi beveik pasveikusi. 

Ji linktelėjo. 

Manė, kad dabar jis atsistos ir pažadės sugrįžti po kelių dienų, 
bet jis liko sėdėti. Atrodė, kad apie kažką svarsto. Lisbeta kantriai 
laukė. 

— Ar žinai, kodėl tapau gydytoju? — paklausė. 

Ji papurtė galvą. 

— Aš kilęs iš darbininkų šeimos. Visada svajojau tapti gydyto- 
ju. Iš tikrųjų paauglystėje galvojau tapsiąs psichiatru. Buvau baisiai 
intelektualus. 

Vos tik jis ištarė žodį „psichiatras“, Salander staiga įdėmiai su- 
Žiuro Į jį. 

— Bet aš nebuvau tikras, ar susidorosiu su studijomis. Todėl bai- 
gęs mokyklą pasirinkau suvirintojo specialybę ir dirbau gal metus. 

Jis palinksėjo patvirtindamas, kad tai tiesa. 

— Maniau, kad bus gerai turėti ką nors, prie ko galėčiau sugrįžti, 
jei nepasisektų medicinos studijos. O suvirintojas nedaug kuo ski- 
riasi nuo gydytojo. Ir viena, ir antra susiję su lopymu. Dabar dirbu 
čia, Salgrenskoje, ir lopau tokius kaip tu. 

Ji suraukė antakius ir įtariai pagalvojo, ar tik jis nejuokauja. Bet 
atrodė, kad kalba visiškai rimtai. 

— Lisbeta... Galvoju... 

Tada nutilo ilgam, Salander net buvo beklausianti, ko gi jis nori. 
Bet susilaikė ir palaukė, kol pats prabilo. 

— Ar supyktum ant manęs, jei užduočiau tau asmeninį klausi- 
mą? Noriu tavęs paklausti kaip žmogus, o ne kaip gydytojas. Tavo 
atsakymas nebus įrašinėjamas ir jo su niekuo neaptarinėsiu. O tu 
gali neatsakyti, jei nenori. 

— Apie ką? 

— Tai labai labai asmeniškas klausimas. 

Ji atrėmė jo žvilgsnį. 

— Nuo tada, kai dvylikos metų buvai uždaryta Šv. Stepono li- 
goninėje Upsaloje, tu atsisakai kalbėtis su bet kokiu psichiatru. 
Kodėl? 

Salander akys kiek apsiniaukė, bet, kai pažvelgė į Junasoną, jose 
negalėjai įskaityti jokios išraiškos. Porą minučių sėdėjo tylėdama. 

— Kodėl klausi? - galiausiai prabilo. 

— Tiesą sakant, nesu visiškai tikras. Manau, kad bandau kažką 
suprasti. 

Ji timptelėjo lūpas. 

— Aš nesikalbu su bepročiais gydytojais, nes jie niekada nesi- 
klauso to, ką sakau. 

Junasonas nusijuokė. 

— Puiku, tada pasakyk man... ką manai apie Peterį Teleburia- 
ną? 

Junasonas tą vardą ištarė taip netikėtai, kad Salander beveik 
krūptelėjo. Ji prisimerkė. 

— Kas, po velnių, čia vyksta? Dvidešimt klausimų? Ko tu sieki? — 
Jos balsas skambėjo aštriai kaip švitrinis popierius. 

Junasonas pasilenkė link jos, beveik per arti. 

— Todėl, kad... kaip tu ten pavadinai... beprotis gydytojas, vardu 
Peteris Teleburianas, kuris žinomas tarp mano profesijos žmonių, 
per pastarąsias dvi dienas porą kartų lankėsi pas mane. Jis bandė 
mane įtikinti, kad turėčiau leisti jam tave apžiūrėti. 

Salander pajuto, kaip lediniai šiurpuliukai nubėgo per nugarą. 

— Apskrities teismas ketina paskirti jį ištirti tavo psichikos 
būklę. 

— Ir? 

— Nepatinka man tas žmogus. Pasakiau jam, kad negali tavęs 
apžiūrėti. Paskutinį kartą jis čia, skyriuje, išdygo iš anksto nepra- 
nešęs ir bandė slaugytoją įkalbėti jį įleisti. 

Salander tvirtai sučiaupė lūpas. 

— Elgėsi jis kiek keistokai, o ir to noro buvo pernelyg daug. To- 
dėl ir bandau sužinoti, ką apie jį manai. 

Dabar atėjo Junasono eilė kantriai palaukti Salander atsakymo. 

— Teleburianas yra niekšas, — pratarė ji galiausiai. 

— Ar tarp judviejų yra kas nors asmeniška? 

— Galima sakyti ir taip. | 

— Kalbėjausi su pareigūnu, kuris taip pat nori, kad leisčiau Tele- 
burianui tave aplankyti. 

— Ir? 

— Aš paklausiau, ar jis turi pakankamai kompetencijos tavo 
būklei įvertinti, o tada liepiau jam nešdintis po velnių. Žinoma, 

diplomatiškiau nei sakau dabar. Ir paskutinis klausimas. Kodėl tu 
kalbiesi su manimi? 

— Tu man uždavei klausimą, tiesa? 

— Taip, bet juk aš irgi gydytojas, o dar studijavau psichiatriją. 
Kodėl su manimi kalbiesi? Ar turėčiau suprasti kaip šiokį tokį pa- 
sitikėjimą manimi? 

Ji neatsakė. 

— Tada interpretuosiu tai būtent šitaip. Noriu, kad žinotum štai 
ką: esi mano pacientė. Tai reiškia, kad stengiuosi dėl tavęs, o ne dėl 
ko nors kito. 

Ji įtariamai dėbtelėjo į jį. Jis sėdėjo nieko nesakydamas ir stebė- 
damas ją. Tada prabilo švelnesniu tonu. 

— Kaip jau sakiau, medicininiu požiūriu esi daugiau ar mažiau 
sveika. Tau dar reikia kelių savaičių reabilitacijos. Deja, esi trupu- 
tėlį per sveika. 

— Kodėl deja? 

Jis linksmai nusišypsojo. 

— Per greitai sveiksti. 

— Kaip suprasti? 

— Suprask, kad neturiu teisėtos priežasties, dėl kurios galėčiau 
tave čia ilgiau laikyti. O prokuroras netrukus lieps tave perkelti į 
areštinę Stokholme. Ten lauksi teismo, kuris įvyks po šešių savai- 
čių. Spėju, kad toks prašymas mus pasieks kitą savaitę. Tai reikš, 
kad Teleburianui bus duota galimybė tave apžiūrėti. 

Ji sėdėjo nepratardama nė žodžio. Junasonas atrodė išsiblaškęs, 
jis pasilenkė pataisyti jos pagalvę. Kalbėjo taip, tarsi galvotų balsu. 

— Tavęs nebekankina galvos skausmai, nekarščiuoji, todėl gy- 
dytoja Endrin tikriausiai išrašys tave. — Jis skubiai atsikėlė. - Ačiū, 
kad kalbėjaisi su manimi. Sugrįšiu aplankyti tavęs dar iki tol, kol 
būsi perkelta. 

Kai ji prabilo, gydytojas jau buvo prie durų. 

— Daktare Junasonai? 

Jis atsigręžė. 


— 293 — 


STIEG LARSSON 


— Ačiū. 


Prieš išeidamas, jis linktelėjo ir užrakino duris. 


LISBETA SALANDER ILGAI spoksojo į užrakintas duris. O tada 
atsigulė ant nugaros ir ilgai ilgai žiūrėjo į lubas. Būtent tada po gal- 
va pajuto kažką kietą. Savo nuostabai, pakėlusi pagalvę išvydo ne- 
didelį drobinį maišelį, kurio ten anksčiau tikrai nebuvo. Patikrinusi 
jį apstulbo pamačiusi delninį Pa/m Tungsten T; kompiuterį ir bate- 
rijos įkroviklį. Tada, atidžiau apžiūrėjusi kompiuterį, viršutiniame 
kairiajame kampe pastebėjo nedidelį įbrėžimą. Jos širdis apsivertė. 
Tai mano Palm. Bet kaip... Apstulbusi žvilgtelėjo į užrakintas duris. 
Junasonas buvo kupinas siurprizų. Virpėdama iš jaudulio, ji iš kar- 
to įjungė kompiuterį ir pamatė, kad tas apsaugotas slaptažodžiu. 
Nusivylusi spoksojo į reikliai blyksintį ekraną. Kaip, po galais, jie 
įsivaizdavo, kad aš... Tada žvilgtelėjo drobinio maišelio vidun ir jo 
dugne pastebėjo sulankstytą popieriaus skiautę, ją ištiesinusi per- 
skaitė elegantiška rašysena parašytą eilutę: 


Tu esi brogramišė. Pasuk galvą! / Kalis B. 


Per keletą pastarųjų savaičių Salander pirmą kartą nusijuokė. 
Pati prisiprašė. Ji pagalvojo keletą sekundžių, tada paėmė kom- 
piuterinį liečiamojo ekrano pieštuką ir parašė skaičių kombinaciją 
74773, klaviatūroje tai atitiko raides S-I-R-S-E. Tai buvo tas kodas, 
kurį Šunsnukis Kalis Bliumkvistas buvo priverstas sugalvoti tada, 
kai nekviestas pateko į jos butą Fiskargatane ir suveikė apsaugos 
nuo įsilaužimo sistema. 

Kodas netiko. 

Ji pabandė 52547, kas atitiko K-A-L-I-S. Iš to taip pat nieko 
neišėjo. Bet kadangi Šunsnukis Kalis Bliumkvistas norėjo, kad ji 
naudotųsi kompiuteriu, tai ir slaptažodis turėjo būti koks nors pa- 
prastas. Jis yra pasirašinėjęs Kalio vardu, nors iš esmės to daryti 
nemėgo. Lisbeta ieškojo asociacijų. Kurį laiką įvairiausios mintys 

sukosi jos galvoje. Tai, ko gero, bus koks nors įžeidimas. Tada ji 
surinko 7373, o tai atitiko žodį P-E-P-E. 

Kompiuteris klusniai pradėjo veikti. Ekrane pasirodė besišyp- 
santis veidas, o virš galvos — teksto laukelis: 


Matai, juk nebuvo sunku. 
Siūlau atsidaryti išsaugotą 
dokumentą. 


Pačiame sąrašo viršuje ji iškart aptiko dokumentą [Labas, Sale], 
spustelėjo ant jo ir perskaitė: 


[Pirmiausia žinok, kad tai tik tarp mūsų. Tavo advokatė, mano sesuo 
Anika, nė nenutuokia, kad tavo rankose šis kompiuteris. Taip ir turėtų 
likti. 

Nežinau, ar tu nutuoki, kas vyksta už tavo užrakintos palatos sienų, 
tačiau, kad ir kaip būtų keista (nepaisant tavo charakterio), turi visai ne- 
Mažai tau dirbančių ištikimų bepročių. Kai viskas baigsis, aš įsteigsiu sa- 
vanorių draugiją, pavadintą I/diotiškojo stalo riteriai. Vienintelis draugijos 
tikslas bus kasmet surengti vakarienę, kurios metu mėgausimės taukš- 
dami apie tave niekus. (Ne, tu ten nekviečiama.) O dabar prie reikalo. 
Anika iš visų jėgų stengiasi kuo geriau pasiruošti tavo teismui. Žinoma, 
kyla problemų, nes ji dirba tau ir yra susaistyta vienu tų prakeiktų kon- 
fidencialumo priesaikos pančių. Dėl to net man negali pasakyti, apie ką 
jūs kalbatės, o tai šiuo metu truputį trukdo. Gerai, kad bent priima infor- 
maciją. Mes, t.y., tu ir aš, turime pasikalbėti. Nesinaudok mano elektro- 
niniu paštu. Gal aš ir paranojikas, tačiau turiu pagrindo įtarti, kad nesu 
vienintelis jį skaitantis žmogus. Jeigu nori man ką nors pasakyti, nu- 
eik į Yahoo grupę [Idiotiškasis Stalas]. Tapatybė Pepe, o slaptažodis - 
p7e3p7e3. / Mikaelis.] 

Salander dukart perskaitė šį laišką, sutrikusi žvelgė į savo del- 
ninuką. Po kompiuterinio celibato laikotarpio ją kankino begalinė 
kibernetinė abstinencija. Ir dar ji svarstė, kurios kojos didžiuo- 
ju pirštu Bliumkvistas mąstė tuo metu, kai sugebėjo perduoti jai 
kompiuterį, bet pamiršo, kad, norint prisijungti prie interneto, jai 
reikalingas mobilusis telefonas. 

Ji vis dar tebeskendėjo apmąstymuose, kai koridoriuje pasigir- 
do žingsniai. T3 pačią akimirką ji išjungė kompiuterį ir pakišo jį 
po pagalve. Girdėdama atrakinamas duris susigriebė, kad drobinis 
maišelis ir įkroviklis vis dar tebeguli ant naktinio stalelio. Čiupo 
ir pakišo maišelį po apklotu, o laido ritinėlį suspaudė tarp kojų. 
Išvydusi ją gulinčią ir pasyviai spoksančią į lubas naktinė slaugytoja 
mandagiai pasisveikino ir pasiteiravo, kaip jai sekasi ir ar ko nors 
reikėtų. 

Salander pasakė, kad jai viskas gerai ir kad norėtų pakelio ci- 
garečių. Draugišku, bet ryžtingų tonu buvo atsisakyta išpildyti 
tą jos prašymą. Jai padavė pakelį nikotininės gumos. Slaugytojai 
uždarant duris, Lisbeta užmetė akį į apsauginį, sėdintį ant kėdės 
koridoriuje. Palaukusi, kol nutolo slaugytojos žingsniai, vėl čiupo 
savo delninuką. 

Įjungusi jį, Salander ieškojo prisijungimo. 

Ją beveik ištiko šokas, kai delninukas staiga parodė, kad jis pri- 
sijungė prie tinklo. Prisijungta prie tinklo. Yra ryšys. Neįtikėtina. 

Ji taip staigiai šoko iš lovos, kad skausmas pervėrė sužeistąjį 
klubą. Nustebusi apsidairė aplinkui. Kaip? Ji apėjo visą kambarį, 
iššniukštinėjo kiekvieną užkaborį ir plyšelį. Ne, mobiliojo kambaryje 
nebuvo. Ir vis dėlto ji turėjo ryšį. Tada veide šmėstelėjo didžiulė 
kreiva šypsena. Internetas radijo bangomis pasiekė mobilųjį, prie 
kurio delninukas galėjo prisijungti per B/v0:00:h, kuris veikė dešim- 
ties dvylikos metrų spinduliu. Jos akys užkliuvo už oro ventiliacijos 
angos palubyje. Šunsnukis Kalis Bliumkvistas kažkokiu būdu su- 
gebėjo įtaisyti mobilųjį kaip tik šalia jos kambario. Tai buvo vie- 
nintelis galimas paaiškinimas. 

Bet kodel tada taip bat neįnešė ir mobiliojo?.. O taip, žinoma, bale- 
TijoS. 

Jos delninuką reikėdavo pakrauti tik kas tris dienas. Mobilusis, 
jeigu intensyviai naršys internete, greitai išsikraus. Bliumkvistas — 
arba tikriausiai jo pasamdytas kažkur čia netoliese esantis žmogus — 
turės reguliariai keisti baterijas. Bet jis perdavė delninuko įkroviklį. 
To jai reikia. Lengviau dirbti ir paslėpti vieną daiktą. Šiaip ar taip, 
ne toks jau ir kvailas. 

Pirmiausia Salander reikėjo nuspręsti, kur laikyti delninuką. 
Reikėjo rasti slaptavietę. Prie durų ir už lovos buvo elektros lizdai, 
kurie maitino jos naktinę lempelę ir skaitmeninį laikrodį. Ten buvo 
ertmė, iš kurios buvo išimtas radijo aparatas. Ji nusišypsojo. Ten 
galėjo tilpti ir delninukas, ir baterijų įkroviklis. Dieną ji galėjo nau- 
dotis jos naktiniame stalelyje ;montuotu elektros lizdu. 


LISBETA SALANDER jautėsi laiminga. Širdis daužėsi krūtinėje, 
kai ji pirmą kartą per pastaruosius du mėnesius įsijungė savo delni- 
nuką ir įžengė į interneto erdvę. 

Naršyti delniniame Pa/>> kompiuteryje su mažyčiu ekranu ir 
kompiuteriniu liečiamojo ekrano pieštuku buvo ne tas pats, kaip 
naršyti naudojantis galingu PowerBook su 17 colių įstrižainės moni- 
toriumi. Bet ji turi internetą. Iš savo lovos Salgrenskoje dabar galė- 
jo pasiekti visą pasaulį. Pirmiausia nuėjo į privatų tinklalapį, kuris 
reklamavo gana neįdomias nežinomo ir nelabai įgudusio fotografo 
mėgėjo nuotraukas. Tai buvo kažkoks Džilas Beitsas iš Džobsvi- 
lio, Pensilvanijoje. Lisbeta kartą jau buvo patikrinusi ir nustačiusi, 
kad tokio Džobsvilio nėra. Nepaisant to, Beitsas sugebėjo pateikti 
daugiau kaip 200 fotografijų iš tos vietovės ir sukurti nedidelių pa- 
veikslėlių galeriją kompiuterio ekrane. Ji nuslinko iki 167 paveikslė- 
lio ir spragtelėjo ant jo norėdama padidinti. Jame buvo pavaizduota 
Džobsvilio bažnyčia. Žymekliu palietė bažnyčios bokšto smaigalį 
ir spragtelėjo. Bematant ekrane atsirado nedidelis pokalbio lange- 
lis, kuris pareikalavo jos tapatybės ir slaptažodžio. Ji išsitraukė savo 

kompiuterinį pieštuką ir ekrane kaip savo tapatybę parašė žodį Įžy- 
mus, O jos slaptažodis buvo A(89) Cx4magnolia. 

Ekrane pasirodė pokalbio laukelis su anglišku tekstu [KLAIDA - 
jūsų slaptažodis neteisingas] ir mygtukas [OK - Pabandykite dar kartą). 
Lisbeta puikiai žinojo, kad paspaudusi [OK - Pabandykite dar kartą] 
ir išbandžiusi naują slaptažodį vėl išvystų tą patį dialogo lauke- 
lį — tai galėtų trukti metų metus — tol, kol ji tęstų savo bandymus. 
Tačiau ji spustelėjo ant [A] žodyje [KLAIDA), ir viskas dingo iš ekrano. 
Tada atsidarė animacinės durys ir pro jas įžengė kažkokia Laros 
Kroft pavidalo figūra. O paskui ji išvydo teksto laukelį su žodžiais 
[KAS TEN EINA?]. 

Ji spragtelėjo ant teksto laukelio ir parašė Širšė. Akimirksniu, 
tuo metu, kai animacinė Lara Kroft buvo beatlenkianti savo pis- 
toleto saugiklį, pasirodė atsakymas [ĮRODYK, O JEI NE..]. Salander 
žinojo, kad čia ne šiaip sau pagąsdinimas. Jei tris kartus iš eilės 
įrašys neteisingą slaptažodį, tinklalapis bus uždarytas, o Širšės var- 
das bus išbrauktas iš narių sąrašo. Ji kruopščiai įvedė slaptažodį Iš- 
daiga. Vaizdas ekrane vėl pasikeitė, šįkart mėlyname fone pasirodė 
tekstas: 


[Sveika atvykusi į Programišių Respubliką, piliete Širše. Nuo pasku- 
tinio tavo apsilankymo praėjo 56 dienos. Yra 11 prisijungusių piliečių. 
Ar nori: (a) Peržiūrėti forumą (b) Siųsti žinutę (c) Peržiūrėti archyvą (d) 
Kalbėtis (e) Dulkintis?] 


Ji spragtelėjo ant [(d) Kalbėtis], o tada nuėjo į meniu. [Kas prisijun- 
gęs?] ir gavo sąrašą su šiais vardais: Andis, Bembis, Dakota, Jaba, 
BakRodžeris, Mandragora, Predas, Slipas, Sesė Džen, ŠešiIšVieno 
ir Trejybė. 

<Sveika, šutve> parašė Širšė. 

<Širše, ar čia tikrai tu?> iškart atsiliepė ŠešilšVieno. <Pažiūrėkit, 
kas sugrįžo> 

<Kur buvai pradingusi?> Trejybė. 
<Maras sakė, turėjai kažkokią bėdą> Dakota. 


Salander nebuvo tuo tikra, tačiau įtarė, kad Dakota buvo mote- 
ris. Kiti prisijungę piliečiai, įskaitant ir tą, kuris pasivadino Sese- 
Džen, buvo vyrukai. Iš viso Programišių Respublikoje (kai pasku- 
tinįkart buvo prisijungusi) buvo šešiasdešimt du piliečiai, iš kurių 
keturios buvo moterys. 

<Labas, Trejybe. Sveiki visi> parašė Lisbeta. 

<Ko sveikiniesi tik su Trejybe? Ar ten veikia kokia nors gravitacijos 
jėga, o gal kas nors negerai su mumis likusiais?> Dakota. 

<Mes susitikinėjome. Širšė prasideda tik su protingais žmonėmis> 
Trejybė. 

J; iškart supeikė iš penkių pusių vienu metu. 

Iš visų tų šešiasdešimt dviejų piliečių Širšė tik su dviem buvo su- 
sitikusi akis į akį. Vienas jų - Maras, kuris, kaip keista, nebuvo pri- 
sijungęs. Trejybė buvo antrasis. Jis anglas, gyvena Londone. Prieš 
dvejus metus jie buvo susitikę keletui valandų, kai jis pagelbėjo jai 
ir Bliumkvistui medžiojant Harietą Vanger, nelegaliai pasiklausęs 
jos namų telefono gražiajame Sankt Albano priemiestyje. Salander 
negrabiai spaudė kompiuterinį pieštuką ir galvojo, kaip jai dabar 
praverstų klaviatūra. 

<Vis dar čia?> Mandragora. 

<Atleiskit. Turiu tik delninuką. Greičiau nesiseka> Širšė. 

<Kas tavo kompiuteriui?> Predas. 

<Mano kompiuteriui viskas gerai. Pati turiu problemų> 

<Papasakok didžiajam broliui> Slipas. 

<Mane įkalino vyriausybė> 

<Kas? Kodėl?> trys pašnekovai vienu metu. 

Salander prireikė penkių eilučių reziumuoti savo situaciją. Tai 
buvo sutikta susirūpinusiu murmėjimu. 

<Kaip laikaisi?> Trejybė. 

<Turiu skylę galvoje> 

<Nepastebiu jokio skirtumo> Bembis. 

<Širšės galvoje visada būdavo skylių> Sesė Džen. 

Vėliau pasipylė srautas nepagarbių pastabų apie Širšės protinius 
gebėjimus. Salander nusišypsojo. Pokalbis vėl pagyvėjo, kai įsikišo 
Dakota. 

<Palaukite. Tai ataka prieš Programišių Respublikos pilietę. Kaip ke- 
tiname reaguoti?> 

<Branduoliniu Stokholmo užpuolimu?> ŠešiIšVieno. 

<Ne, būtų truputį persūdyta> Širšė. 

<Mažytę bombelę?> 

<Ei, šok į ežerą, atvėsk, ŠešilšVieno> 

<Galėtume užgesinti Stokholmą> Mandragora. 

<Gal virusą vyriausybėje paskleisti?> 


PROGRAMIŠIŲ RESPUBLIKOS PILIEČIAI paprastai neskleis- 
davo kompiuterių virusų. Priešingai, jie buvo programišiai, vadi- 
nasi, nesutaikomi tų bepročių, kurie kuria virusus tik vienu tiks- 
lu — sabotuoti internetą ir gadinti kompiuterius, priešai. Šie piliečiai 
buvo tapę priklausomi nuo informacijos ir troško gerai veikiančio 
interneto, kuriame galėtų veikti. 

Tačiau pasiūlymas užblokuoti Švedijos vyriausybę buvo ne šiaip 
sau pagąsdinimas. Programišių Respublika buvo labai išskirtinis 
klubas geriausiems iš geriausiųjų, elitinė jėga, kuriai bet kuri pa- 
saulio gynybos organizacija būtų sumokėjusi milžiniškas sumas už 
galimybę naudotis jos informacija kibernetinio karo tikslais, jei tik 
būtų galima jos piliečius įkalbėti pajusti lojalumą kuriai nors šaliai. 
Tačiau nebuvo panašu, kad taip galėtų nutikti. 

Bet kiekvienas jų buvo kompiuterių magas ir labai gerai išmanė 
virusų kūrimo meną. Jų taip pat nereikėdavo ilgai įtikinėti, kad 
įvykdytų tam tikras kampanijas, jei to pareikalaudavo susidariusi 
situacija. Prieš kelerius metus vienas Programišių Respublikos pi- 
lietis, kuris realiame gyvenime buvo programinės įrangos kūrėjas 
Kalifornijoje, apgaulės būdu neteko patento ir tai padarė viena in- 

ternetinė pardavimų kompanija, kuri netgi išdrįso paduoti pilietį 
į teismą. Tai pastūmėjo visus Programišių Respublikos aktyvis- 
tus darbuotis šešis mėnesius su stulbinama energija įsilaužiant ir 
sugadinant kiekvieną tos kompanijos kompiuterį. Visos kompa- 
nijos paslaptys ir elektroniniai laiškai kartu su keliais padirbtais 
dokumentais, dėl kurių žmonės galėjo pamanyti, kad jos vadovas 
įsivėlęs į; mokesčių apgavystes, buvo džiaugsmingai paviešinti in- 
ternete. Kartu su informacija apie paties vadovo slaptą meilužę ir 
nuotraukomis iš vieno vakarėlio Holivude, kuriame galėjai išvysti 
jį šniaukščiantį kokainą. Kompanija bankrutavo per šešis mėnesius, 
o po kelerių metų kai kurie Programišių Respublikos Liaudies mili- 
cijos nariai, nelinkę lengvai pamiršti savo priešų, vis dar reguliariai 
aplankydavo buvus; direktorių. 

Jei penkiasdešimt pažangiausių pasaulio programišių nuspręstų 
koordinuotai užpulti kokią nors šalį, ji tikriausiai atsilaikytų, tačiau 
neišvengtų rimtų problemų. Kaštai, be abejonės, siektų milijardi- 
nes sumas, jei Salander to panorėtų. Ji šiek tiek padvejojo. 

<Dar ne. Bet jei reikalai klostysis man nenaudinga linkme, galiu pa- 
prašyti pagalbos> 

<Tik tark žodį> Dakota. 

<Seniai besipykome su kokia nors vyriausybe> Mandragora. 

<Turiu pasiūlymą, kaip būtų galima į priešingą pusę pasukti mokes- 
čių mokėjimo sistemą. Programa galėtų būti sukurta tokiai mažai šaliai 
kaip Norvegija> Bembis. 

<Puiku, bet Stokholmas yra Švedijoje> Trejybė. 

<Jokio skirtumo. Štai ką galėtume padaryti...> 


LISBETA SALANDER atsilošė į pagalvę ir kreivai šypsodamasi 
sekė pokalbį. Norėjo suprasti, kodėl jai taip sunku apie save kalbė- 
tis su gyvais žmonėmis, o su krūva visiškai nepažįstamų keistuolių 
internete galėjo be jokių rūpesčių taukšti apie pačias intymiausias 
paslaptis. Buvo aišku viena, kad jei Salander turi kokią nors šeimą 
arba priklauso kokiai nors grupei, tai ir yra šitie visiški bepročiai. 

Iš tikrųjų nė vienas negalėjo kaip nors padėti susidoroti su Švedijos 
valstybe. Tačiau buvo aišku, jog, iškilus reikalui, jie paaukotų daug 
laiko ir energijos, kad deramai pademonstruotų savo galią. Šis tin- 
klas taip pat gali padėti susirasti slaptaviečių užsienyje. Būtent dėl 
Maro internetinių kontaktų ji gavo norvegišką pasą Irenės Neser 
vardu. 

Salander neturėjo jokio supratimo, kaip atrodo Programišių 
Respublikos piliečiai, ji tik šiek tiek nutuokė, kuo jie užsiima, kai 
nebūna prisijungę prie interneto — visi piliečiai vienodai vangiai 
kalbėjo apie savo tapatybes. ŠešiIšVieno kartą buvo pasisakęs, kad 
jis — juodaodis katalikas amerikietis, gyvenantis Toronte. Tačiau 
lygiai taip pat sėkmingai jis galėjo būti ir kokia nors baltaodė liute- 
ronė, gyvenanti Šiovdėje. 

Tas, kurį ji pažinojo geriausiai, buvo vardu Maras — jis pristatė 
ją šeimai, nes niekas negalėjo tapti šio išskirtinio klubo nariu be 
labai geros rekomendacijos. Be to, norint tapti nariu, buvo būtina 
asmeniška pažintis su vienu iš piliečių — tai ir buvo Maras. 

Internete Maras buvo protingas, bendravimo dovaną turintis 
pilietis. Tikrame gyvenime jis turėjo didelį antsvorį ir buvo sunkiai 
bendraujantis trisdešimtmetis, gyvenantis Sundbyberge iš nejga- 
liojo pašalpos. Jis pernelyg retai maudydavosi, todėl buto kvapas 
priminė beždžionės narvą. Salander nedažnai pas jį lankydavosi. 
Jai pakakdavo pabendrauti su juo internetu. 

Pokalbiui besitęsiant, Širšė parsisiuntė savo paštą, atėjusį į jos 
asmeninę dėžutę Programišių Respublikoje. Vienas laiškas atėjo 
iš kito nario, Nuodo, jame buvo pataisyta jos programos Asbbyxia 
1.3 versija, kuri Respublikos archyve buvo prieinama jos piliečiams. 
Asbhyxia yra programa, per kurią internetu galima kontroliuoti 
kitų žmonių kompiuterius. Nuodas parašė, kad sėkmingai ją pri- 
taikęs ir kad jo atnaujintoji versija apima naujausias Unix, Apple ir 
Windows versijas. Ji parašė trumpą atsakymą ir padėkojo už atnau- 
jinimus. Per kitą valandą, kai JAV diena ėjo į pabaigą, prisijungė 
dar pusė tuzino piliečių ir įsitraukę į diskusiją pasveikino sugrįžusią 

Širšę. Kai Salander atsijungė, kaip tik vyko diskusija, ką reikėtų 
padaryti, kad Švedijos premjero kompiuteris pradėtų kitų valstybių 
vadovams siuntinėti mandagius, tačiau beprotiškus elektroninius 
laiškus. Rimtesniam to reikalo tyrimui buvo sudaryta darbo grupė. 
Salander atsisveikino trumpa žinute. 

<Kalbėkitės toliau, tačiau nedarykite nieko, kol neduosiu sutikimo. 
Parašysiu, kai tik vėl galėsiu prisijungti> 

Visi ją virtualiai apkabino ir pabučiavo bei patarė saugoti galvą. 


TIK ATSIJUNGUSI nuo Programišių Respublikos, Salander nu- 
ėjo į Yahoo ir prisijungė prie privačios pokalbių grupės [Idiotiška- 
sis Stalas]. Ji sužinojo, kad grupę sudaro du nariai - Bliumkvistas 
ir ji. Pašto dėžutėje buvo viena žinutė, išsiųsta prieš dvi dienas. Ji 
vadinosi [Pirmiausia perskaityk]. 


[Labas, Sale. Situacija yra tokia: 

+ Policija dar nesurado tavo buto ir neturi vaizdo įrašo apie išprie- 
vartavimą. Tas DVD diskas yra labai svarbus įkaltis, bet nenoriu jo per- 
duoti Anikai be tavo sutikimo. Aš turiu tavo buto raktus ir pasą Neser 
vardu. 

+ Policija turi tavo kuprinę, su kuria buvai Gosebergoje. Aš nežinau, 
ar joje yra kas nors kompromituojančio.) 


Akimirkai Salander susimąstė. Nieko tokio. Pustuštis kavos 
termosas, keli obuoliai, atsarginiai drabužiai. Jokių problemų. 


[Tu būsi kaltinama sunkiu Zalačenkos kūno sužalojimu arba pasikė- 
sinimu jį nužudyti ir sunkiu Karlo Magnuso Lundino kūno sužalojimu 
Stalarholmene, tai yra už tai, kad iššovei į jo pėdą ir spyriu sulaužei jo 
žandikaulį. Bet patikimas policijos šaltinis man sakė, kad abiem atvejais 
įkalčiai yra migloti. Svarbu štai kas: 

(1) Prieš nušovimą Zalačenka viską neigė ir tvirtino, kad tai Nyderma- 
nas galėjo tave nušauti ir palaidoti. Jis kaltino tave mėginus jį nužudyti. 
Prokuroras akcentuos, kad tai jau antras tavo bandymas jį nužudyti. 

(2) Nei Magis Lundinas, nei Sonis Nieminenas nė žodžiu neužsiminė 
apie tai, kas nutiko Stalarholmene. Lundinas buvo areštuotas už Miriam 
pagrobimą. Nieminenas paleistas.) 


Salander tik truktelėjo pečiais. Ji jau buvo viską aptarusi su Ani- 
ka Džianini. Tai nebuvo Lisbetai jokia naujiena. Advokatei nuo- 
širdžiai papasakojo viską, kas atsitiko Gosebergoje, tačiau nutylėjo 
detales apie Bjurmaną. 


[Penkiolika metų Zala buvo saugomas, kad ir ką iškrėsdavo. Dėl Za- 
lačenkos žmonės padarydavo karjerą. Keletą kartų viskas būdavo su- 
tvarkoma po jo siautėjimų. Visa tai yra nusikalstama veikla: švedų val- 
džios atstovai pavieniams piliečiams padėjo užglaistyti nusikaltimus. 

Jeigu tai paaiškėtų, kiltų skandalas, kuris paveiktų tiek konservato- 
rių, tiek socialdemokratų partijas. Kaip kriminalinės ir amoralios veiklos 
bendrininkai būtų demaskuoti aukštas pareigas užimantys asmenys iš 
saugumo policijos. Nors kai kuriems nusikaltimams suėjo senaties ter- 
Minas, vis tiek kiltų skandalas. Jis įtrauktų didelius žmones, kurie arba 
jau pensijoje, arba tuoj išeis į pensiją. 

Jie padarys viską, ką gali, kad sumažintų žalą, taigi tu dar kartą šia- 
me žaidime būsi pėstininkė. Tik šį kartą niekam nekils klausimų, ar au- 
koti pėstininką - kalba eis tik apie tai, kaip kuo mažiau pakenkti sau 
asmeniškai. Todėl tu ir vėl liksi kalta. 

Štai kaip viskas atrodo: jie žino, kad Zalačenkos paslapties ilgai iš- 
laikyti nepavyks. Man žinoma ši istorija, ir jie supranta, kad anksčiau ar 
vėliau aš ją išspausdinsiu. Be abejo, dabar, kai jis negyvas, tai jau nebe 
taip svarbu. Dabar jie kovos, kad patys išliktų gyvi. Todėl svarbiausi jų 
dienotvarkės klausimai šiuo metu yra šie: 

(1) Jie turi įtikinti apylinkės teismą (o iš esmės visuomenę), kad 
1991-aisiais priimtas sprendimas užrakinti tave Šv. Stepono ligoninėje 
buvo teisėtas ir tu tikrai buvai psichiškai nesveika. 

(2) Jie turi atskirti Salander istoriją nuo Zalačenkos istorijos. Jie pa- 
sistengs sukurti situaciją, kurioje galėtų pasakyti: „Žinoma, Zalačenka 

buvo išgama, bet tai nesusiję su sprendimu uždaryti jo dukrą. Ji buvo 
izoliuota, nes buvo psichiškai nesveika - bet kokie priešingi tvirtinimai 
tėra tik paiki piktų žurnalistų kliedesiai. Ne, mes Zalačenkai nepadėjo- 
me įvykdyti nė vieno jo nusikaltimo - tai tik psichiškai nesveikos paau- 
glės klejonės“. 

(3) Problema yra ta, kad jei būsi išteisinta, tai reikštų, kad apskrities 
teismas pripažintų, jog tu nesi beprotė. O tai savo ruožtu reikštų, kad 
tavo uždarymas 1991-aisiais buvo neteisėtas. Dėl to jie bet kuria kaina 
turi tave vėl nuteisti ir paskirti uždarą psichiatrinę globą. Jei teismas 
konstatuos, kad esi psichiškai nesveika, žiniasklaidos susidomėjimas 
knaisiotis po Salander istoriją išblės. Taip dirba žiniasklaida. 

Ar tu čia?) 


Lisbeta linktelėjo pati sau. Visa tai jau buvo apsvarsčiusi pati. 
Problema buvo tokia, kad ji nežinojo, ko imtis. 


[Lisbeta, rimtai kalbant, šios kovos baigtį lems žiniasklaida, o ne teis- 
mo nuosprendis. Deja, teismas vyks už uždarų durų, kad apgintų tavo 
privatumą. 

Tą dieną, kai buvo nušautas Zalačenka, kažkas įsibrovė į mano butą. 
Ant durų nebuvo jokių įsilaužimo pėdsakų, niekas nepaliesta ir nepa- 
judinta, išskyrus vieną dalyką. Buvo pavogtas segtuvas su medžiaga iš 
Bjurmano vasarnamio ir Gunaro Bjorko tyrimas iš 1991 metų. Tuo pačiu 
metu buvo užpulta bei apiplėšta ir mano sesuo, iš jos atėmė tyrimo 
kopiją. Tas segtuvas yra svarbiausias tavo įrodymas. 

Aš pasistengiau, kad visi sužinotų, jog mūsų dokumentai apie Za- 
lačenką yra dingę. Iš tikrųjų turėjau ir trečią kopiją, kurią ketinau pa- 
duoti Armanskiui. Buvau padaręs kelias kopijas ir paslėpęs jas saugiose 
vietelėse. 

Žinoma, mūsų oponentai, tarp kurių yra keletas valdžios žmonių ir 
psichiatrų, taip pat ruošiasi teismui kartu su prokuroru Ekstriomu. Aš 
turiu savo informacijos šaltinį, jis man praneša apie tai, kas dedasi, bet 
jaučiu, kad tu gali rasti geresnių galimybių atkapstyti reikalingos infor- 
macijos... Tai skubu. 

Prokuroras pasistengs, kad būtum nuteista ir užrakinta psichiatrinės 
palatoje. Jam padeda tavo senas pažįstamas Peteris Teleburianas. 

Anikai nebus galimybių išeiti į viešumą ir surengti tokią pat kampa- 
niją kaip prokurorui, kuris nutekins informaciją taip, kaip jam naudinga. 
Anikos rankos surištos. 

Bet manęs nevaržo tokie apribojimai. Aš rašau viską, ką noriu, ir tam 
reikalui turiu visą žurnalą. 

Trūksta dar dviejų svarbių detalių: 

1) Pirmiausia man reikia įrodymo, kad prokuroras Ekstriomas netin- 
kamai dirba išvien su Teleburianu ir jų tikslas yra dar kartą paversti tave 
beprote. Aš noriu patekti į geriausią televizijos pokalbių šou ir ten pa- 
teikti dokumentus, kurie padarytų galą prokuroro argumentams. 

2) Kad galėčiau pradėti žiniasklaidos karą su saugumu, aš privalau 
turėti galimybę pasirodyti viešai ir diskutuoti apie dalykus, kurie tau 
gali pasirodyti esą tavo asmeninis reikalas. Slapstymasis šiuo atveju yra 
gana perdėtas turint galvoje, kiek apie tave jau prirašyta nuo Velykų. 
Aš turiu pateikti žiniasklaidai visiškai naują tavo įvaizdį, net jeigu tau 
atrodo, kad tai invazija į privatų gyvenimą. Būtų geriausia, jeigu tu su- 
tiktum. Ar supranti, ką noriu pasakyti?) 


Ji atidarė archyvą [Idiotiškasis Stalas]. Jame buvo dvidešimt 
šeši dokumentai. 


14 SKYRIUS 


TREČIADIENIO RYTĄ FIGUEROLA pabudo penktą ir neįpras- 
tai trumpai pabėgiojo. Grįžusi palindo po dušu. Paskui užsimo- 
vė juodus džinsus, apsivilko baltą palaidinukę ir lengvą pilko lino 
švarkelį. Išvirtą kavą supylė į termosą ir susitepė kelis sumuštinius. 
Dar užsisegė ginklo dėklą ir iš seifo pasiėmė savo Sig Sauer. Tuoj po 
šeštos jau vairavo baltą 5426 9-5 link Vitangi gatvės Velingbyje. 

Jorano Mortensono butas buvo viršutiniame triaukščio prie- 
miesčio namo aukšte. Vakar viešuosiuose archyvuose ji buvo surin- 
kusi apie jį visą prieinamą medžiagą. Nevedęs, bet tai dar nereiškia, 
kad negyvena su moterimi, jokių pastabų apie skolas, nebuvo pasi- 
turintis ir, atrodo, gyveno neprabangiai. Retai sirgdavo. 

Vienintelis į akis krintantis dalykas buvo faktas, kad jis turėjo 
leidimus mažiausiai šešiolikai ginklų. Trys jų buvo medžiokliniai 
šautuvai, o visi kiti — įvairūs pistoletai. Žinoma, čia nebuvo jokio 
nusikaltimo, jei turi leidimus. Bet Figuerola itin skeptiškai — ir ne 
be pagrindo - žiūrėjo į visus, kurie turėdavo šitiek ginklų. 

Volvo, kurio registracijos numeriai prasidėjo KAB, stovėjo auto- 
mobilių stovėjimo aikštelėje, maždaug už keturiasdešimties metrų 
nuo tos vietos, kur pati Figuerola pasistatė savo mašiną. Į popierinį 
puodelį ji įsipylė juodos kavos ir suvalgė bandelę su salotomis ir 
sūriu. Tada nusilupo apelsiną ir po skiltelę lėtai sučiulpė. 


RYTINĖS VIZITACIJOS METU Salander jautėsi nekaip, stipriai 
skaudėjo galvą. Ji paprašė tabletės nuo skausmo ir gavo ją tuoj pat. 

Po valandos galvą sopėjo dar labiau. Ji išsikvietė slaugytoją ir 
paprašė dar vienos tabletės. Vėl nepadėjo. Apie vidurdienį ėmė taip 

gelti, kad slaugytoja pakvietė gydytoją Endrin, kuri trumpai apžiū- 
rėjo ligonę ir skyrė jai stiprių skausmą malšinančių vaistų. 

Salander tabletes palaikė po liežuviu ir išspjovė vos tik palatoje 
liko viena. 

Antrą valandą po pietų ji apsivėmė. Tai pasikartojo dar ir apie 
trečią valandą. 

Apie ketvirtą į skyrių atvyko Junasonas, kaip tik tuo metu, kai 
gydytoja Endrin ruošėsi eiti namo. Jie trumpai pasitarė. 

— Ji blogai jaučiasi, smarkiai skauda galvą. Daviau vaistų. Ne- 
suprantu, kas jai darosi. Pastaruoju metu jautėsi taip gerai. Gal čia 
koks nors gripas... 

— Ar ji karščiuoja? —- paklausė Junasonas. 

— Ne. Prieš valandą temperatūra buvo 37,2 

— Stebėsiu ją per naktį. 

— Išeinu atostogų trims savaitėms, — pranešė Endrin. — Svante- 
sonas arba tu turėsite perimti jos gydymą. Bet Svantesonas mažai 
ją Matė... 

— Aš būsiu jos gydytojas, kol tu atostogausi. 

— Puiku. Jeigu ištiktų kokia nors kritinė situacija, skambink 
man. 

Jie trumpam aplankė Salander. Ji gulėjo užsitempusi antklodę 
iki nosies galiuko ir atrodė apgailėtinai. Junasonas uždėjo ranką jai 
ant kaktos ir pajuto, kad ji drėgna. 

— Manau, turėsime pasitikrinti. 

Jis padėkojo gydytojai Endrin, ir ji išvyko. 

Pamatavęs temperatūrą penktą valandą, Junasonas pastebėjo, 
kad ji pakilo iki 37,8. Tą vakarą gydytojas apsilankė tris kartus ir 
konstatavo, kad temperatūra stabilizavosi maždaug ties 38 laips- 
niais. Žinoma, ji buvo per aukšta, bet ne tokia aukšta, kad pava- 
dintumei tai rimta problema. Jis nurodė, kad aštuntą valandą būtų 
padaryta galvos rentgeno nuotrauka. 

Kai buvo atneštos rentgeno nuotraukos, įdėmiai jas išstudijavo. 
Nesimatė nieko ypatinga, tačiau pastebėjo vos įžvelgiamą tamsesnį 

plotą greta kulkos padarytos skylės. Į ligonės kortelę kruopščiai pa- 
rinktais žodžiais įrašė niekuo nejpareigojančias išvadas: radiologi- 
nis patikrinimas nesuteikia pagrindo galutinėms išvadoms, tačiau 
per visą dieną pacientės būklė staigiai blogėjo. Neatmetama nuo- 
traukose nematoma nedidelio kraujavimo galimybė. Artimiausiu 
metu pacientė turėtų laikytis lovos režimo ir būti atidžiai stebima. 


ERIKA BERGER trečiadienio rytą pusę septintos atvykusi į darbą 
SMP redakcijoje, rado dvidešimt tris elektroninius laiškus. 

Vieno jų siuntėjo adresas buvo <redakcija-sr2svedijosradijas. 
com>. Tekstas buvo trumpas. Vienintelis žodis. 


[KEKŠĖ) 


Ji atsiduso ir pakėlė smilių, ruošdamasi ištrinti laišką. Paskutinę 
minutę persigalvojo. Sugrįžo į gautų laiškų sąrašą ir atidarė prieš 
dvi dienas gautą laišką. Siuntėjas — <centrired2smpost.se>. Hm... 
Duelektroniniai laiškai su tuo pačiu žodžiu „kekšė“ tr išgalvoti stuntėjai 
iš žiniasklaidos pasaulio. Ji sukūrė bylą, pavadino ją [Žiniasklaidos- 
Kvailiai] ir joje išsaugojo abu laiškus. O tada sėdo prie savo rytinių 
reikalų. 


JORANAS MORTENSONAS tą rytą iš namų išėjo 7 val. 40 min. 
Sėdo į savo Volvo ir nuvažiavo link miesto centro Stora Esinge- 
no gatve, per Griondalą į Siodermalmą. Jis pasuko Hornsgatano 
gatve, tada iš Brenšiurkagateno gatvės leidosi į Belmano gatvę. 
Tavasto gatvėje pasuko kairėn prie aludės Bisbops Arms ir prie jos 
kampo pasistatė mašiną. 

Figuerolai pasisekė kaip aklai vištai. Kaip tik tuo metu, kai ji 
priartėjo prie Bishops Arms aludės, nuvažiavo nedidelis dengtas 
krovininis automobilis, užleisdamas jai savo vietą prie šaligatvio 
Belmano gatvėje. Iš tos vietos viršukalnėje atsivėrė įspūdingas vaiz- 
das. Ji matė tik galinį Mortensono Vo/vo langą. Adresas „Belmano 

gatvė 1“ buvo tiesiai priešais ją, ant ypatingai stataus šlaito, nutįsu- 
sio Priusgrendo skersgatvio link. Į pastatą ji žiūrėjo iš šono, todėl 
nematė paradinių durų, tačiau regėjo kiekvieną išeinantį žmogų. Ji 
neabejojo, kad Mortensonas lankosi būtent šiuo adresu. Tai buvo 
Įėjimas į Bliumkvisto laiptinę. 

Figuerola suprato, kad bus baisiai sunku sekti šio namo prieigas. 
Vienintelė vieta, iš kurios tiesiogiai galėjai matyti įėjimą į pastatą, 
buvo pėsčiųjų takas ir tiltelis virš Belmano gatvės netoli Mariahi- 
seno ir Laurino rūmų. Tačiau ten nėra vietos mašinai, o stebėtojas 
stypčios ant tiltelio visiems matomoje vietoje tarsi ant telefono laidų 
nutūpusi kregždė. Belmano ir Tavasto gatvių sankryža, prie kurios 
Figuerola buvo pasistačiusi mašiną, iš esmės buvo vienintelė vie- 
ta, kur ji galėjo sėdėti automobilyje ir viską matyti. Ir vis dėlto tai 
nebuvo itin gera vieta, nes bet kuris akylesnis žmogus pastebėtų ją 
mašinoje. 

Tačiau ji nenorėjo išlipti iš automobilio ir pradėti vaikštinėti — 
atkreiptų į save dėmesį. Jos išvaizda trukdė policininkės darbui. 
Bliumkvistas pasirodė 9 val. 10 min. Figuerola pasižymėjo tą laiką. 
Matė, kaip jis apžvelgė pėsčiųjų tiltelį virš Belmano gatvės. Jis žen- 
gė įkalnėn tiesiai link jos. 

Ji pasilenkė ir ant keleivio sėdynės išskleidė Stokholmo žemė- 
lapį, tada atsivertė užrašų knygutę ir iš švarko kišenės išsitraukė 
rašiklį. Pasiėmė mobilųjį telefoną ir apsimetė kalbanti, palenkusi 
galvą taip, kad telefoną laikanti ranka pridengtų dalį veido. 

Ji matė, kaip Bliumkvistas nužvelgė Tavasto gatvę. Jis žinojo 
esąs sekamas ir tikriausiai pamatė Mortensono Volvo, tačiau ėjo to- 
lyn, nerodydamas jokio susidomėjimo automobiliu. Edriasi ramiai ir 
šaltai. Kitas būtų atplėšęs jo automobilio duris ir gerai prilupęs. 

Po akimirkos jis jau žingsniavo pro Figuerolos automobilį. Neva 
kalbėdama telefonu ji aiškiai stengėsi žemėlapyje surasti kažkokį 
adresą, bet jautė, kaip pro šalį einantis Bliumkvistas spokso į ją, 
įtarinėdamas viską, kas jį supa. Keleivio pusės šoniniame veidro- 
dėlyje ji žiūrėjo, kaip jis nutolsta Hornsgatano gatvės link. Keletą 

kartų buvo mačiusi vyrą per televiziją, o dabar pirmą kartą pamatė 
tikrovėje. Jis mūvėjo mėlynus džinsus, vilkėjo marškinėlius ir pilką 
švarką. Ant peties buvo užsikabinęs krepšį, ėjo atsipalaidavęs, ilgais 
žingsniais. Gražus vyras. 

Mortensonas pasirodė ant kampo, ties Bisbops Arms, ir stebėjo 
einantį Bliumkvistą. Ant jo peties kabojo didžiulis sportinis krep- 
šys ir jis kaip tik buvo bebaigiąs pokalbį mobiliuoju telefonu. Fi- 
guerola tikėjosi, kad jis nuseks paskui savo grobį, tačiau, jos nuos- 
tabai, Mortensonas perėjo per gatvę tiesiai priešais jos automobilį 
ir pasuko pakalnėn, Bliumkvisto namo link. Po akimirkos pro jos 
automobilį praėjo žmogus mėlynu kombinezonu ir pasivijo Mor- 
tensoną. Ei, iš kur tu atsiradai? Vyrai sustojo prie Bliumkvisto namo 
durų. Mortensonas suspaudė durų kodą, ir jie dingo laiptinėje. Jie 
tikrina butą. Diletantai. Ką, bo velnių, jis mano darąs? 

Tada Figuerola pakėlė akis į galinio vaizdo veidrodėlį ir krūpte- 
lėjo vėl pamačiusi Bliumkvistą. Jis stovėjo per kokius dešimtį metrų 
užjos, pakankamai arti, kad, žvelgdamas nuo stataus kalno keteros 
į Belmano gatvės 1, galėtų stebėti Mortensoną ir jo draugelį. Ji 
stebėjo Bliumkvisto veidą. Jis nežiūrėjo į ją. Stebėjo, kaip Morten- 
sonas pro paradines duris įėjo į jo namą. Po akimirkos apsisuko ir 
nukulniavo Hornsgatano gatvės link. 

Trisdešimt sekundžių Figuerola sėdėjo nejudėdama. Jis žimo esąs 
sekamas. Jis stebi, kas dedasi aplink jį. Tačiau kodel jis į tai nereaguo- 
Ja? Normalus žmogus sumaišytų dangų su žeme... Jis tikriausiai kažką 


planuoja. 


MIKAELIS BLIUMKVISTAS BAIGĖ POKALBĮ, o jo žvilgsnis 
sustojo ties užrašų knygute. Nacionalinė transporto priemonių re- 
gistracijos tarnyba jį ką tik informavo, kad tas automobilis, kurį 
matė Belmano gatvės įkalnėje su jame sėdinčia šviesiaplauke, pri- 
klauso Monikai Figuerolai, gimusiai 1969 metais, gyvenančiai Pon- 
tonjergatano gatvėje, Kungsholmene. Kadangi automobilyje sėdėjo 
moteris, Bliumkvistas sumojo, kad ten ir buvo pati Figuerola. 

Ji kalbėjosi mobiliuoju telefonu ir žiūrėjo į žemėlapį, išskleistą 
ant keleivio sėdynės. Bliumkvistas neturėjo pagrindo tikėti, kad ji 
kaip nors susijusi su Žalačenkos klubu, bet jis užsirašydavo visus 
nuokrypius nuo normos savo aplinkoje, o ypač aplink savo būstą. 

Jis pasikvietė Lotė Karim. 

— Kas ši moteris? Iškask iš kur nors jos paso nuotrauką, kur ji 
dirba ir visa kita, ką apie ją rasi. 

— Gerai, - linktelėjo Karim ir grįžo prie savo rašomojo stalo. 


SMP FINANSŲ SKYRIAUS VADOVAS Kristeris Selbergas atro- 
dė gana apstulbęs. Jis pastūmė į šalį popieriaus lapą su devyniais 
glaustai išdėstytais punktais, kuriuos Berger buvo pristačiusi per 
savaitinį biudžeto komiteto susirinkimą. Biudžeto komiteto vado- 
vas Ulfas Flodinas atrodė panašiai sunerimęs. Kaip visada, valdy- 
bos pirmininkas Borgšė atrodė neutralus. 

— Tai neį;manoma, —- mandagiai nusišypsojo Selbergas. 

— Kodėl? — paklausė Berger. 

— Valdyba niekada su tuo nesutiks. Tai prieštarauja bet kokiam 
sveikam protui. 

— Gal pradėkime nuo pradžių? — pasiūlė Berger. - Esu pasam- 
dyta čia tam, kad SMP vėl būtų pelningas leidinys. Ar nemanote, 
kad, norint to pasiekti, aš privalau turėti darbo? 

— Na taip, bet... 

— Negaliu mostelėjus stebuklinga lazdele sukurti dienraščio tu- 
rinio vien tik sėdėdama stikliniame narvelyje ir tik kažko norė- 
dama. 

— Tu nesupranti finansinės realybės. 

— Visai galimas daiktas. Bet aš suprantu, kaip kuriami laikraš- 
čiai. O tikrovė yra tokia, kad per pastaruosius penkiolika metų 
laikraščio personalas buvo sumažintas šimtu aštuoniolika žmonių. 
Tarkime, kad pusė to personalo buvo dailininkai, grafikai, kurių 
vietą užėmė naujosios technologijos, tačiau tekstus rašančių žurna- 
listų irgi buvo sumažinta. Atleisti keturiasdešimt aštuoni žmonės. 

— Tai buvo būtini apkarpymai. Jeigu ne jie, laikraštis jau seniai 
būtų išnykęs. 

— Na, palaukime ir pamatysime, kas būtina, o kas ne. Per trejus 
pastaruosius metus neliko aštuoniolikos žurnalistų darbo vietų. Be 
to, dabar turime tokią padėtį, kai laisvos devynios vietos, o tą darbą 
iki tam tikros ribos atlieka laikinai dirbantys žmonės. Pavojingai 
trūksta žmonių sporto skyriui. Ten turėtų dirbti devyniese, o dvi 
darbo vietos tuščios jau daugiau kaip metus. 

— Turime taupyti pinigus. Viskas labai paprasta. 

— Kultūros skyriuje trys laisvos vietos. Ekonomikos skyriuje — 
viena. Teisės skyrius beveik neegzistuoja... Jo vadovas kiekvienai 
užduočiai skolinasi žurnalistų iš bendrojo skyriaus. Ir taip toliau. 
Per pastaruosius aštuonerius metus SMP neišspausdino jokio rimto 
straipsnio apie valstybės tarnybų ir įstaigų darbą. Tuo klausimu mes 
visiškai priklausomi nuo laisvai samdomų žurnalistų ir medžiagos, 
gautos iš nacionalinės žinių agentūros TT. Kaip žinote, TT uždarė 
savo valstybinio sektoriaus skyrių prieš daug metų. Kitaip tariant, 
Švedijoje nėra nė vienos laikraščio redakcijos, kuri rašytų apie vals- 
tybės tarnybas ir įstaigas. 

— Laikraščių verslas yra lengvai pažeidžiamas... 

— Realybė tokia, kad SMP turėtų būti arba tuojau pat užda- 
rytas, arba valdyba turi nuspręsti, kaip ryžtingai pagerinti padėtį. 
Dabar turime vis mažiau žmonių, kurie kasdien privalo parašyti vis 
daugiau straipsnių. Jie tampa menkaverčiai, paviršutiniški, stokoja 
patikimų faktų. Štai kodėl laikraštis praranda skaitytojus. 

— Tu nesupranti situacijos... 

— Aš pavargau klausytis, kad nesuprantu situacijos. Nesu kokia 
nors praktikantė, kuri čia sėdi tik dėl pramogos. 

— Bet tavo pasiūlymas beprotiškas. 

— Kodėl taip manai? 

— Tu siūlai laikraščiui būti nepelningam. 

— Paklausyk, Selbergai, šiemet tu išmokėsi didžiulius dividen- 
dus dvidešimt trims laikraščio akcininkams. Prie to dar pridėk ne- 

dovanotinai absurdiškas premijas, kurios SMP atsieis beveik dešimt 
milijonų kronų devyniems žmonėms, sėdintiems valdyboje. Už re- 
dakcijos apkarpymų administravimą pasiskyrei keturių šimtų tūks- 
tančių kronų premiją. Žinoma, nepalyginsi su tomis didžiulėmis 
sumomis, kurias susišlavė kai kurie S4andia koncerno direktoriai. 
Bet, mano akimis žiūrint, esi nevertas nė vienos kronos. Premijos 
turėtų būti mokamos žmonėms, kurie prisideda prie laikraščio su- 
stiprėjimo. O tavo apkarpymų politika susilpnino SMP ir pagilino 
krizę. 

— Tai labai neteisinga. Valdyba pritarė kiekvienai mano pasiū- 
lytai priemonei. 

— Valdyba pritarė tavo priemonėms, nes garantuodavai dividen- 
dus kiekvienais metais. Būtent tas ir turi baigtis, čia ir dabar. 

— Vadinasi, tu rimtai siūlai, kad valdyba nuspręstų nemokėti jo- 
kių dividendų ir premijų. Kas verčia tave manyti, kad akcininkai su 
tuo sutiks? 

— Šiems metams siūlau biudžetą be jokio pelno. Tai reikštų, 
kad sutaupytume beveik dvidešimt vieną milijoną kronų ir tu- 
rėtume progą sustiprinti SMP personalą ir finansus. Aš taip pat 
siūlau sumažinti vadovų atlyginimus. Man moka aštuoniasdešimt 
aštuonių tūkstančių kronų algą per mėnesį, o tai visiška kvailystė, 
nes laikraštis negali sau leisti įdarbinti dar vieno Žmogaus sporto 
skyriuje. 

— Tu nori sumažinti savo algą? Gal propaguoji kažkokį algų ko- 
munizmą? 

— Nemalk šūdo. Tu uždirbi šimtą dvylika tūkstančių kronų per 
mėnesį, jei pridėsi savo kasmetinę premiją. Tai beprotybė. Jei lai- 
kraščio padėtis būtų stabili ir neštų milžinišką pelną, tada išmokėk 
kiek tik nori premijų. Bet dabar ne toks laikas, kad padidintum 
savo premiją. Aš siūlau visiems vadovams nukirpti algas per pusę. 

— Tu aiškiai nesupranti, kad mūsų akcininkai pirko akcijas, nes 
nori uždirbti. Tai vadinama kapitalizmu. Jei padarysi taip, kad jie 
prarastų pinigus, jie nenorės būti akcininkais. 

— Aš nesiūlau, kad jie prarastų pinigus, tačiau būtent tuo gali 
baigtis. Būti savininku - tai atsakomybė. Kaip pats sakei, svarbiau- 
sia kapitalizmas. SMP savininkai nori pelno. Bet būtent rinka nu- 
sprendžia, ar pasieksi pelną, ar patirsi nuostolių. Tavęs paklausius 
atrodo, kad nori kapitalizmo taisykles pritaikyti tik SMP persona- 
lui, bet ne akcininkams ir sau pačiam. 

Selbergas atsiduso ir pavartė akis. Žvilgsniu paprašė Borgšės 
pagalbos, bet valdybos pirmininkas įdėmiai studijavo Erikos Ber- 
ger devynių punktų programą. 


MONIKA FIGUEROLA pralaukė keturiasdešimt devynias mi- 
nutes, kol Mortensonas ir jo kombinezonu vilkintis kompanionas 
išėjo iš Bliumkvisto namo. Kai jie pradėjo kilti į kalną jos link, ji 
pakėlė savo Nikoną su trijų šimtų milimetrų teleobjektyvu ir pada- 
rė dvi nuotraukas. Paslėpė fotoaparatą ir buvo besiruošianti toliau 
žaisti su žemėlapiu, kai akys užkliuvo už Mariahiseno rūmų. Ji iš- 
pūtė akis: Belmano gatvės gale, kaip tik prie įėjimo į Mariahiseno 
rūmus, stovėjo tamsiaplaukė moteris su skaitmenine filmavimo ka- 
mera, kurią buvo nukreipusi į Mortensoną ir jo kompanioną. Kas 
čia vyksta, bo velnių? Gal šiandien Belmano gatvėje rengiamas koks 
nors viešas šnibų suvažiavimas? 

Vyrai išsiskyrė viršukalnėje, nepersimetę nė vienu žodžiu. Mor- 
tensonas pasuko link savo automobilio Tavasto gatvėje. Užvedė va- 
riklį ir dingo iš akių. 

Figuerola pažvelgė į savo galinio vaizdo veidrodėlį, kur vis dar 
matė kombinezonu vilkinčio žmogaus nugarą. Tada pastebėjo, 
kad moteris su kamera nebefilmavo, o artėjo link jos pro Laurino 
rūmus. 

Pinigas ar berbas? Jau žinojo, kas toks ir kuo užsiima Mortenso- 
nas. Vyras mėlynu kombinezonu ir moteris su filmavimo kamera 
buvo nežinomi tipai. Jei dabar išliptų iš mašinos, kiltų grėsmė, kad 
moteris ją pastebės. Figuerola ramiai sėdėjo. Galinio vaizdo vei- 
drodėlyje matė, kaip kombinezonu vilkintis vyras pasuka į Bren- 


— 315 — 


STIEG LARSSON 


šiurkos gatvę. Ji palaukė, kol moteris pasieks priešais esančią san- 
kryžą. Bet nusekė ne kombinezonu vilkint; vyrą, o apsisuko šimto 
aštuoniasdešimties laipsnių kampu ir stačiu kalnu leidosi Belmano 
gatvės namo, pažymėto pirmuoju numeriu, link. Figuerola spėjo, 
kad ji turėtų būti maždaug trisdešimt penkerių. Jos tamsūs plaukai 
buvo trumpi, vilkėjo tamsiais džinsais ir juoda striuke. Kai tik ji 
šiek kiek nusileido žemyn nuo kalno, Figuerola atvėrė automobi- 
lio duris ir nubėgo Brenšiurkos gatvės link. Ji nebematė mėlynojo 
kombinezono. O dar po akimirkos nuo šaligatvio pajudėjo Toyota. 
Figuerola pastebėjo dalį vyriškio profilio ir įsiminė automobilio re- 
gistracijos numerį. Net jei ir nebūtų įsiminusi, bet kuriuo atveju vis 
tiek sugebėtų jį susekti. Nedidelio dengto krovininio automobilio 
šonai reklamavo Larso Folsono spynų ir raktų įmonę — ten buvo 
parašytas ir telefono numeris. 

Nepuolė bėgti atgal prie savo automobilio. Ramiai užkopė atgal 
ant kalno, kaip tik tinkamu laiku, kad pamatytų, kaip moteris iš- 
nyksta Bliumkvisto namo tarpduryje. 

Sugrįžusi užsirašė Larso Folsono sunkvežimio registracijos ir 
telefono numerius. Pasikasė pakaušį. Labai jau daug paslaptingo 
judėjimo aplink Bliumkvisto namą. Pažvelgė į pastato stogą. Žino- 
jo, kad Bliumkvisto butas viršutiniame aukšte, tačiau miesto staty- 
bų planavimo skyriaus brėžinys liudijo, kad butas kitoje pastato pu- 
sėje, su mansardos langais į senamiestį ir Ridarfjerdeno vandenis. 
Prabangus būstas sena kultūra dvelkiančiame kvartale. Pasidarė 
įdomu, ar jis — pasipuikuoti mėgstąs naujasis turčius? 

Po devynių minučių moteris su kamera vėl išniro iš pastato. 
Užuot kilusi atgal į Tavasto gatvę, ji toliau leidosi kalnu ir ties 
Priusgrendo skersgatviu pasuko dešinėn. Hmm. Jei jos mašina pa- 
statyta Priusgrendo apačioje, Figuerolai bus nepasisekę. Bet jeigu ji 
pėsčia, iš aklagatvio buvo tik vienas kelias - pro Pustegrendą nueiti 
iki Brenšiurkos gatvės, o tada - link Sliuseno. 

Figuerola nusprendė palikti automobilį ir Brenšiurkos gatvėje 
pasuko į kairę, link Sliuseno. Buvo beveik pasiekusi Pustegrendą, 

kai priešais ją išdygo toji moteris. Puiku. Sekdama iš paskos ji praėjo 
pro Hi/toną, išlindo į Siodermalmo aikštę priešais Miesto muziejų 
prie Sliuseno. Moteris ėjo sparčiai ir nesidairydama, matyt, turėjo 
tikslą. Figuerola leido jai nutolti per kokius trisdešimt metrų. Kai 
ji įžengė į Sliuseno metro, Figuerola paspartino žingsnį, bet susto- 
jo pamačiusi, kad, užuot praėjusi kontrolės vartus į metro, moteris 
pasuka link spaudos kiosko. 

Ji stebėjo, kaip moteris stovi eilėje prie kiosko. Buvo maždaug 
metro septyniasdešimties, gana puikios formos. Avėjo sportiniais 
bateliais. Pamačius, kaip ji tvirtai stovi abiem kojomis eilėje prie 
kiosko langelio, Figuerolai staiga dingtelėjo mintis, kad tai polici- 
ninkė. Toji nusipirko dėžutę čiulpiamo tabako Ca/cb Dry ir grįžo 
atgal į Siodermalmo aikštę, o ten, perėjusi Katarinos gatvę, pasuko 
dešinėn. 

Figuerola sekė. Buvo beveik tikra, kad liko nepastebėta. Ties 
McDonald's moteris pasuko už kampo, Figuerola nuskubėjo pas- 
kui ją, tačiau jai pasiekus kampą moteris buvo dingusi be pėdsakų. 
Nustebusi Figuerola trumpam sustojo. Šždas. Ji lėtai pėdino palei 
pastatų įėjimus. Tada jos žvilgsnis užkliuvo už lentelės, ant kurios 
buvo parašyta „Milton Security“. Figuerola palinksėjo galva ir grį- 
žo į Belmano gatvę. 

Ji nuvažiavo į Jotos gatvę, kur buvo įsikūrusi „Millennium“ re- 
dakcija, ir dar pusvalandį pasisukiojo aplinkui. Mortensono auto- 
mobilio nesimatė. Per pietus sugrįžo į policijos būstinę Kungshol- 
mene ir ten valandą pasimankštino su svarmenimis sporto salėje. 


— TURIME PROBLEM ĄĄ, - tarė Kortesas. 

Malina Erikson ir Bliumkvistas pakėlė akis nuo knygos apie 
ŽZalačenkos bylą juodraščio. Buvo pusė dviejų po pietų. 

— Prisėsk, - pasiūlė Erikson. 

— Kalba eina apie 4B Santechnika, kompaniją, kuri Vietname 
gamina klozetus už tūkstantį septynis šimtus kronų. 

— Gerai. O kur problema? - paklausė Bliumkvistas. 

— AB Santechnika yra kompanijos AB Svėjos statyba dukterinė 
įmonė. 

— Aišku. Tai gana didelė kompanija. 

— Tikrai. Jos valdybos pirmininkas yra Magnusas Borgšė, labai 
patyręs. Jis taip pat yra Svenska Morgon-Posten laikraščio valdybos 
pirmininkas ir jam priklauso apie dešimt procentų akcijų. 

Bliumkvistas įdėmiai pažvelgė į Kortesą. 

— Ar tugsitikinęs? 

— Tikrai taip. Erikos Berger bosas yra suknistas sukčius, kuris 
pelnosi iš vaikų darbo Vietname. 


REDAKCIJOS SEKRETORIUS FREDRIKSONAS atrodė blogai 
nusiteikęs, kai antrą popiet atsargiai pabeldė į Berger stiklinio nar- 
vo duris. 

— Kas nutiko? 

— Na, man truputį nemalonu sakyti, bet kažkas naujienų skyriu- 
je gavo tavo elektroninį laišką. 

— Mano? Kaip? Kas ten parašyta? 

Jis padavė jai keletą išspausdintų elektroninių laiškų, kurie buvo 
adresuoti Evai Karlson, dvidešimt šešerių metų laikinai darbuoto- 
jai, rašančiai apie kultūrą. Sprendžiant iš antraščių, šių laiškų siun- 
tėja buvo <erika.berger2'smpost.se>: 


[Mylimoji Eva, noriu glamonėti ir bučiuoti tavo krūtis. Degu iš susi- 
jaudinimo ir negaliu susivaldyti. Maldauju atsakyti į mano jausmus. Gal 
galėtume susitikti? Erika) 


Eva neatsakė ir po to sekė dar du elektroniniai laiškai, siųsti 
kitomis dienomis: 


[Mieliausioji mylimoji Eva. Maldauju, neatstumk manęs. Geismas 
veda mane iš proto. Noriu tavęs nuogos. Privalau tave turėti. Aš su- 
teiksiu tau malonumą. Niekada to nesigailėsi. Išbučiuosiu kiekvieną 

tavo nuogo kūno centimetrą, tavo mielas krūtis ir tavo saldžią skylutę. 
Erika) 


[Eva, kodėl neatsakai? Nebijok manęs. Neatstumk. Tu nesi skaistuo- 
lė. Juk žinai, apie ką kalbu. Noriu sekso su tavimi ir už tai dosniai atsi- 
lyginsiu. Jei būsi gera, tada ir aš nenuvilsiu. Prašei manęs pratęsti tavo 
laikiną darbą. Galiu jį pratęsti ir net pasistengti, kad gautum pastovų 
darbą. Susitikime šįvakar 21 val. garaže prie mano mašinos. Tavo Erika] 


— Mat kaip, - pratarė Berger. - Dabar ji nori sužinoti, ar aš ra- 
šiau tas bjaurastis, tiesa? 

— Ne visai taip... Noriu pasakyti... Viešpatie. 

— Peteri, prašau kalbėti atvirai. 

— Ji beveik patikėjo pirmuoju laišku, nors ir buvo gana nustebusi. 
Bet tada suvokė, kad tai beprotybė ir ne visai tavo stilius, ir tada... 

— O tada? 

— Na, ji mano, kad situacija nejauki, ir nelabai žino, kaip elgtis. 
Taip yra dėl to, kad tu jai darai didelį įspūdį ir labai patinki... kaip 
vadovė. Todėl atėjo pas mane paprašyti patarimo. 

— Ir ką tu jai pasakei? 

— Pasakiau, kad kažkas suklastojo tavo adresą ir ją persekioja. 
Arba jus abi. Aš pažadėjau su tavimi apie tai pasikalbėti. 

— Ačiū, gal galėtum jos paprašyti, kad užeitų pas mane po de- 
šimties minučių? 

Per tą laiką Berger pati parašė elektroninį laišką. 


[Mane pasiekė žinia, kad viena SMP darbuotoja gavo keletą elektro- 
ninių laiškų, kurie, pasirodo, išsiųsti iš mano adreso. Šiuose laiškuose 
yra vulgarių seksualinių užuominų. Aš taip pat gavau panašių elektro- 
ninių laiškų iš siuntėjo, kuris neva dirba SMP redakcijoje. Toks adresas 
neegzistuoja. 

Konsultavausi su informacinių technologijų skyriaus vadovu, kuris 
pasakė, kad labai lengva suklastoti siuntėjo adresą. Aš nesuprantu, kaip 

tai pavyksta, bet internete esama tinklalapių, kur tokius dalykus gali- 
ma padaryti. Privalau padaryti išvadą, kad taip elgiasi kažkoks liguistas 
tipas. 

Noriu žinoti, ar dar kas nors iš kolegų yra gavęs keistų elektroninių 
laiškų. Jei taip, tada prašau apie tai nedelsiant pranešti redakcijos sekre- 
toriui Fredriksonui. Jei šitie nemalonūs pokštai tęsis, būsime priversti 
apsvarstyti, ar pranešti policijai. 

Erika Berger, 

Vyriausioji redaktorė] 


Ji išspausdino šio elektroninio laiško kopiją ir tada nuspaudė 
siuntimo mygtuką. Šį tekstą gaus visi kompanijos darbuotojai. Tuo 
metu į duris pasibeldė Eva Karlson. 

— Sveika, prisėsk, — tarė Berger. — Peteris man papasakojo, kad 
iš manęs gavai elektroninį laišką. 

— Na, aš tikrai nemaniau, kad jis atėjo iš tavęs. 

— Prieš trisdešimt sekundžių tu iš tikrųjų gavai mano elektro- 
ninį laišką. Aš jį parašiau pati ir išsiuntinėjau kiekvienam, dirban- 
čiam šioje kompanijoje. 

Ji padavė Evai išspausdintą laišką. 

— Gerai, suprantu, — pasakė mergina. 

— Apgailestauju, kad kažkas pasirinko tave šios bjaurios kampa- 
nijos taikiniu. 

— Neprivalai atsiprašinėti dėl kažkokio idioto veiksmų. 

— Tik noriu įsitikinti, kad tu neturi nė menkiausio įtarimo, kad 
aš kaip nors susijusi su šiais elektroniniais laiškais. 

— Niekada nepatikėjau, kad tu juos siuntei. 

— Ačiū, - Berger nusišypsojo. 


MONIKA FIGUEROLA rinko informaciją visą popietę. Pirmiau- 
sia ji užsakė Folsono nuotrauką, kad galėtų patikrinti, ar čia tas 
pats vyras, kurį matė kartu su Joranu Mortensonu. Tada peržvelgė 
kriminalinių nusikaltimų registrą ir iš karto pataikė tiesiai į tikslą. 

Keturiasdešimt septynerių metų Larsas Folsonas, žinomas Fa- 
luno pravarde, nusikaltėlio karjerą pradėjo dar būdamas septynio- 
likmetis, kai pavogė automobilį. Aštuntajame ir devintajame de- 
šimtmečiais jis buvo du kartus suimtas ir apkaltintas įsilaužimu, 
vagyste ir vogtų daiktų pardavinėjimu. Pirmą kartą buvo nubaustas 
trumpesne įkalinimo bausme, antrą kartą - kalėti trejus metus. Tuo 
metu kriminaliniuose sluoksniuose jis laikytas itin perspektyvių; 
Folsonas buvo apklaustas kaip įtariamasis kitų trijų įsilaužimų bylo- 
se, iš kurių vienas — gana sudėtingas ir plačiai aprašytas įsilaužimas 
į universalinės parduotuvės seifą Vesterose. Kai 1984-aisiais išėjo iš 
kalėjimo, jis niekur nekišo nosies arba bent jau neužsiėmė niekuo, 
dėl ko galėtų būti vėl suimtas ir nuteistas. Tačiau persikvalifikavo ir 
tapo spynų meistru (visų sričių), o 1987-aisiais įsteigė savo įmonę — 
Larso Folsono spynų ir raktų servisą Stokholme netoli Nortulio. 

Identifikuoti moterį, filmavusią Mortensoną ir Folsoną, pasirodo, 
buvo lengviau, nei ji manė. Paprasčiausiai paskambino saugos tarny- 
bai „Milton“ ir paaiškino, kad ieško ten dirbančios moters, kurią 
buvo sutikusi anksčiau ir kurios vardą ir pavardę pamiršusi, tačiau 
galinti ją apibūdinti. Operatorius pasakė, kad tai esą panašu į Susaną 
Linder ir sujungė su ja. Kai Linder atsiliepė telefonu, Figuerola atsi- 
prašė jos pasakiusi, kad tikriausiai surinko neteisingą numerį. 

Valstybiniame registre rado aštuoniolika Stokholmo apskrityje 
gyvenančių Susanų Linder, trims jų buvo maždaug trisdešimt pen- 
keri. Viena gyveno Norteljėje, viena Stokholme, o dar viena —- Na- 
koje. Figuerola užsakė atsiųsti jų paso nuotraukas ir iš karto atpaži- 
no, kad moteris, kurią sekė nuo Belmano gatvės, yra Susana Linder 
iš Nakos. Parašė tos dienos darbo ataskaitą ir nuėjo pas Torsteną 


Edklintą. 


APIE PENKTĄ POPIET Bliumkvistas užvertė Korteso tyrimo 
bylą ir nepatenkintas nustūmė ją į šalį. Kristeris Malmas padėjo 
Henrio Korteso išspausdintą tekstą, kurį jis buvo perskaitęs keturis 
kartus. Kortesas sėdėjo ant sofos Malinos Erikson kabinete ir atro- 
dė, kad jaučiasi kaltas. 

— Kavos, - atsikeldama pasiūlė Erikson. Ji sugrįžo nešina ketu- 
riais puodeliais ir kavinuku. 

— Tai puiki bjauri istorija, — nusprendė Bliumkvistas. — Aukš- 
čiausios klasės tyrimas. Visi dokumentai surinkti iki galo. Puiki 
drama apie blogą vyruką, kuris naudodamasis sistema apgaudinėja 
nuomininkus — nors tai daroma legaliai — bet jis toks šykštus ir 
kvailas, kad išnaudoja vaikus Vietnamo įmonėje. 

— Dar ir labai gerai parašyta, - pridūrė Malmas. — Kai tik iš- 
spausdinsim straipsnį, kitą dieną Borgšė taps persona non grata 
Švedijos verslo pasaulyje. Šį tekstą pasičiups televizija. Jis atsidurs 
vienoje gretoje su Skandia kompanijos direktoriais ir kitais suk- 
čiais. Geniali sensacija žurnalui „Millennium“. Puikiai padirbėta, 
Henri. 

— Bet tas reikalas su Erika — tarsi šaukštas deguto, — įsiterpė 
Bliumkvistas. 

— O kodėl reikėtų įžvelgti problemą? — suabejojo Malina Erik- 
son. — Juk ne Erika yra nenaudėlė. Mes turėtume nejausti skrupulų 
tikrindami bet kurį valdybos narį, net jeigu jis yra Erikos bosas. 

— Velniška dilema, - burbtelėjo Bliumkvistas. 

— Erika nėra visiškai pasitraukusi iš mūsų žurnalo, — priminė 
Kristeris Malmas. - Jai priklauso trisdešimt procentų „Millennium“ 
akcijų ir ji sėdi mūsų valdyboje. Ji netgi tebėra valdybos pirminin- 
kė, kol kitame valdybos susirinkime galėsime išrinkti Harietą Van- 
ger, o tai įvyks ne anksčiau nei rugpjūtį. Be to, Erika dirba SMP, 
kurių valdybai ji taip pat priklauso, o mes ruošiamės demaskuoti 
jos pirmininką. 

Gūdi tyla. 

— Tai ką, po velnių, mes ketiname daryti? — neiškentė Korte- 
sas. - Pamiršime straipsnį? 

Bliumkvistas pažvelgė tiesiai Kortesui į akis: 

— Ne, Henri, mes to nedarysime. „Millennium“ redakcija dirba 
ne taip. Bet bus darbo kojoms. Negalime tiesiog trenkti Erikai per 
galvą jau parengtu straipsniu. 

Malmas pamosavo pirštu: 

— Iš tikrųjų mes akivaizdžiai statome Eriką į nemalonią padė- 
tį. Ji turės apsispręsti, ar parduoti savo „Millennium“ dalį ir išeiti 
iš valdybos, arba, blogiausiu atveju, ją gali išmesti iš SMP. Šiaip 
ar taip, ji patektų į baisų interesų konfliktą. Tiesą sakant, Henri... 
sutinku su Mikaeliu, kad mums vertėtų išspausdinti tą istoriją, bet 
gali tekti atidėti kokiam mėnesiui. 

— Nes patys patekome į lojalumo konfliktą, - pridūrė Blium- 
kvistas. 

— Gal paskambinti jai? 

— Ne, Kristeri, — tarė Bliumkvistas. — Pats jai paskambinsiu ir 
susitarsiu dėl susitikimo. Sakykime, šįvakar. 


TORSTENAS EDKLINTAS ĮDĖMIAI klausėsi Figuerolos, kai ši 
glaustai papasakojo apie Belmano gatvėje, prie Bliumkvisto namų, 
vykusį cirką. Edklintas pajuto, kaip jo kėdė susvyravo. 

— Taigi, saugumo policijos darbuotojas įėjo į Bliumkvisto namą 
su buvusiu seifų vagimi, dabar tapusiu spynų meistru. 

— Teisingai. 

— Ką, tavo nuomone, jie veikė toje laiptinėje? 

— Neįsivaizduoju. Bet ten jie užtruko keturiasdešimt devynias 
minutes. Spėju, Folsonas atidarė duris, o Mortensonas tą laiką pra- 
leido Bliumkvisto bute. 

— O kąjjie ten darė? 

— Ko gero, ne blakes montavo, nes tas darbelis užtrunka vos 
minutę. Vadinasi, Mortensonas tikriausiai kapstėsi po Bliumkvisto 
dokumentus arba kitus daiktus. 

— Bet juk Bliumkvistas jau įspėtas... iš ten jie pavogė Bjorko 
ataskaitą. 

— Visiška teisybė. Jis žino esąs sekamas ir seka tuos, kurie jį seka. 
Jis šaltakraujiškas. 

— Kaip suprasti? 

— Noriu pasakyti, kad jis turi planą. Renka informaciją ir ketina 
demaskuoti Mortensoną. Tai vienintelis protingas paaiškinimas. 

— O tada išdygo toji Linder? 

— Susana Linder iš Nakos, buvusi policijos pareigūnė. 

— Policijos pareigūnė? 

- Ji baigė policijos akademiją ir šešerius metus dirbo Siodermal- 
mo nusikaltimų tyrimo grupėje. Staiga viską metė. Jos byloje nenu- 
rodyta jokia atsistatydinimo priežastis. Keletą mėnesių ji neturėjo 
darbo, o tada ją pasamdė „Milton Security“. 

— Armanskis, - mąsliai pratarė Edklintas. - Kiek laiko ji užtru- 
ko pastate? 

— Devynias minutes. 

— O ką veikė? 

— Spėju, kad ji renka informaciją apie Mortensono ir Folsono 
veiklą, nes filmavo juos gatvėje. Tai reiškia, kad „Milton Security“ 
dirba su Bliumkvistu ir bus įrengusi sekimo kameras jo bute arba 
laiptinėje. Ji tikriausiai bus užėjusi pasiimti įrašų. 

Edklintas atsiduso. Zalačenkos istorija darėsi baisiai sudėtinga. 

— Ačiū. Eik namo. Turiu viską apgalvoti. 

Figuerola nuvažiavo pasportuoti į klubą prie Šv. Eriko aikštės. 


MIKAELIS BLIUMKVISTAS PASIEMĖ savo antrąjį mobilųjį te- 
lefoną, suspaudė Berger SMP numerį ir nutraukė jos diskusiją su 
redaktoriais apie tai, kaip viename straipsnyje reikėtų nušviesti 
tarptautinį terorizmą. 

— A, labas... tai tu. Palauk sekundėlę. 

Berger uždėjo ranką ant mikrofono. 

— Manau, baigėme, - tarė ji ir davė paskutinius nurodymus. Li- 
kusi viena atsiliepė: - Labas, Mikaeli. Atleisk, kad nepaskambinau. 
Esu labai užsivertusi darbais. Turiu išmokti gal tūkstantį naujų da- 
lykų. Kaip sekasi su Salander reikaliuku? 

— Gerai. Bet ne todėl paskambinau. Turime susitikti. Šivaiuie 

— Norėčiau, bet iki aštuntos turiu likti čia. Aš mirtinai pavargu- 
si. Dirbu nuo šešių ryto. 

— Riki, aš kalbu ne apie tavo seksualinį gyvenimą. Reikia pasi- 
kalbėti. Tai svarbu. 

— Apie ką? 

— Pasakysiu, kai susitiksime. Bet šiaip nieko gero. 

- Ateisiu pas tave pusę devynių. 

— Ne, ne pas mane. Tai ilga istorija, bet šiuo metu mano butas 
tam netinka. Susitikime bokalui alaus Samiro katile. 

— Vairuoju. 

— Tada išgersime nestipraus alaus. 


ERIKA BERGER buvo truputį suirzusi, kai įžengė į Samiro katilą. 
Jautėsi kalta, nes nuo tos dienos, kai pradėjo dirbti SMP, Blium- 
kvistui nė sykio nepaskambino. Mikaelis pamojo jai nuo kampinio 
staliuko. Ji sustojo tarpduryje. Akimirką jis atrodė visiškai nepažįs- 
tamas, lyg matytų jį pirmą kartą. Kas fen toks? Dieve, kaip aš bavar- 
gau. Tada jis atsistojęs pabučiavo ją į skruostą. Pasibaisėjusi suvokė, 
kad keletą savaičių apie jį net nebuvo pagalvojusi ir kad klaikiai 
jo pasiilgo. Laikas, praleistas SMP, atrodė tarsi sapnas, akimirką 
patikėjo, kad staiga pabus ant sofos „Millennium“ biure. Toks ne- 
realumo jausmas. 

— Labas, Mikaeli. 

— Sveika, vyriausioji redaktore. Ar ką nors valgei? 

— Dabar pusė devynių. Aš neturiu tokių šlykščių valgymo įpro- 
čių kaip tu. 

Samiras atnešė meniu, o tada ji suvokė, kad yra alkana. Užsisakė 
alaus ir nedidelę lėkštę kalmarų su bulvėmis. Bliumkvistas užsisakė 
kuskuso ir alaus. 

— Kaip gyveni? - paklausė Berger. 

— Gyvename įdomiais laikais. Aš taip pat užsivertęs darbais. 

— O Salander? 

— Ji yra dalis to, dėl ko viskas taip įdomu. 

— Mike, nesiruošiu pavogti tavo istorijos. 

— Neketinu išsisukinėti nuo tavo klausimo. Tiesiog dabar viskas 
truputį susipainioję. Norėčiau tau viską papasakoti, bet užtrukčiau 
pusę nakties. Kaip tau patinka būti vyriausiąja redaktore? 

— Tai ne visai tas pats kaip „Millennium“ redakcijoje. Kai tik 
pasiekiu namus, užmiegu kaip užmušta, o pabudusi prieš akis re- 
giu sąskaitas. Ilgėjausi tavęs. Gal galėtume sugrįžti pas tave ir ten 
pamiegoti? Neturiu energijos seksui, bet norėčiau susirangyti ir už- 
migti šalia tavęs. 

— Apgailestauju, Riki. Tas butas šiuo metu nėra tinkama vieta. 

— Kodėl? Ar kas nors atsitiko? 

— Na, kažkokie šnipai ten prikaišiojo blakių ir tikriausiai klauso- 
si kiekvieno mano žodžio. Pasirūpinau kameromis, kurios įrašinėja 
viską, kas vyksta, kai manęs nėra namie. Nemanau, kad ateities 
kartoms reikėtų išvysti tavo nuogą užpakaliuką. 

— Tu gal juokauji? 

— Ne. Bet ne dėl to man šįvakar reikėjo susitikti su tavimi. 

— Kas čia darosi? Tu toks keistas. 

— Na, tu perėjai į SMP. O mes užtikome medžiagą, kuri pa- 
skandins jūsų valdybos pirmininką. Tai istorija apie vaikų darbą jo 
fabrike ir politinių kalinių išnaudojimą Vietname. Mes įžvelgiame 
interesų konfliktą. 

Erika Berger nuleido šakutę ir įbedė į jį žvilgsnį. Iš karto buvo 
aišku, kad jis nejuokauja. 

— Štai taip, — tęsė jis. — Borgšė yra kompanijos Svėjos statyba 
valdybos pirmininkas ir daugumos akcijų savininkas. O ta kom- 
panija savo ruožtu yra vienintelė dukterinės kompanijos Vietname 
AB Santechnika savininkė. Vienoje Vietnamo gamykloje jie gamina 
klozetus, o už vaikų darbo jėgos naudojimą juos pasmerkė JT. 

— Papasakok man viską dar kartą. 

Bliumkvistas išdėstė Korteso surinktos istorijos detales, atida- 
rė nešiojamojo kompiuterio krepšį ir ištraukė dokumentų kopijas. 
Berger lėtai skaitė straipsnį, galiausiai pakėlė akis ir sutiko Blium- 
kvisto žvilgsnį. Ji pajuto protu nesuvokiamą paniką, sumišusią su 
netikėjimu. 

— Po velnių, kodėl pirmas dalykas, kurio „Millennium“ griebiasi 
man išėjus, yra SMP valdybos narių tikrinimas? 

— Viskas įvyko ne taip, Riki. - Jis paaiškino, kaip lipdėsi visa ta 
istorija. 

— Kiek laiko apie ją žinai? 

— Sužinojau šiandien popiet. Jaučiuosi labai nejaukiai, kad viskas 
taip susiklostė. 

— Ką ketini daryti? 

— Nežinau. Turime išspausdinti. Negalime daryti išimties vien 
todėl, kad tai susiję su tavo viršininku. Bet nė vienas mūsiškių ne- 
nori įskaudinti tavęs. — Jis pakėlė rankas. - Mums ypatingai sunku 
dėl susidariusios situacijos. Ypač Henriui. 

— Aš vis dar tebesu „Millennium“ valdybos narė. Ir viena savi- 
ninkių... Į tai bus pažiūrėta kaip į... 

— Labai gerai žinau, kaip į tai bus pažiūrėta. Pateksi į sušiktą 
bėdą savo redakcijoje. 

Erika Berger juto, kaip ją užvaldo nuovargis. Sukandusi dan- 
tis ji nurijo staiga kilus; norą paprašyti Bliumkvisto užgniaužti tą 
istoriją. 

— Velniop, — nusikeikė ji. — Ir tavo galvoje nebėra jokios abe- 
jonės... 

Bliumkvistas papurtė galvą. 

— Sugaišau visą popietę nagrinėdamas Henrio surinktą medžia- 
gą. Mes jau pasiruošę paskersti Borgšę. 

- Ir ką planuojate? 

— K3 būtumei dariusi, jei būtume atskleidę šitą istoriją prieš du 
mėnesius? 

Berger įdėmiai įsistebeilijo į draugą, kuris pastaruosius dvide- 
šimt metų buvo ir jos mylimasis. Tada nudelbė akis. 

— Žinai, ką būčiau dariusi. 

— Tai siaubingas sutapimas. Niekas nenukreipta prieš tave. Man 
labai gaila. Štai kodėl taip atkakliai iš karto siekiau susitikti su ta- 
vimi. Mes turime nuspręsti, kaip elgtis. 

— Mes? 

— Paklausyk... Buvo suplanuota šią istoriją išspausdinti liepos 
mėnesio numeryje. Tą idėją aš atidėjau. Ankščiausiai ji galėtų pa- 

sirodyti rugpjūtį arba galėtume nustumti dar kiek toliau, jei tau 
prireiktų daugiau laiko. 

— Suprantu, - balse suskambo kartėlio gaidelė. 

— Siūlau nieko nenuspręsti dabar. Pasiimk dokumentus, važiuok 
namo ir ten viską apgalvok. Nieko nedaryk, iki susitarsime dėl ben- 
dros strategijos. Mes turime laiko. 

— Bendros strategijos? 

— Privalai atsistatydinti iš „Millennium“ valdybos narių arba iš- 
eiti iš SMP. Negali užsimauti dviejų kepurių. 

Ji linktelėjo. 

— Aš taip glaudžiai susijusi su „Millennium“, kad nesvarbu, ar 
atsistatydinsiu, ar ne, vis tiek niekas nepatikės, jog nesu prie viso to 
prikišusi nagų. 

— Yra alternatyva. Gali nusinešti tą istoriją į SMP, pateikti ją 
Borgšei ir pareikalauti jo atsistatydinimo. Esu visiškai tikras, kad 
Henris sutiks. Bet nedaryk nieko, iki visi susitarsime. 

— Vadinasi, pradėsiu nuo mane įdarbinusio žmogaus išgujimo. 

— Apgailestauju. 

- Jis nėra blogas. 

— Tikiu tavimi. Bet jis godus. 

Berger pakilo. 

— Keliauju namo. 

— Riki, aš... 

Erika nutraukė jį: 

— Mirtinai pavargau. Ačiū, kad įspėjai. Turiu apsvarstyti pasek- 
mes. 

Mikaelis linktelėjo. 


Išėjo nepabučiavusi jo, o jam teliko sumokėti sąskaitą. 


ERIKOS BERGER automobilis stovėjo už dviejų šimtų metrų nuo 
restorano. Ji buvo nuėjusi pusę kelio, kai staiga pajuto, kad širdis 
plaka taip smarkiai, jog teko sustoti ir atsiremti į sieną. Ją pykino. 
Ji ilgai stovėjo kvėpuodama švelniu gegužės oru. Nuo gegužės 
pirmosios dirbo po penkiolika valandų per dieną beveik tris savai- 

tes. Kaip ji jausis po trejų metų? Ar taip jautėsi ir Moranderis, kai 
negyvas susmuko vidury redakcijos? 

Po dešimties minučių ji sugrįžo į Samiro katilą ir susidūrė su pro 
duris žengiančiu Bliumkvistu. Pastarasis sustojo iš nuostabos. 

— Erika... 

— Mikaeli, nesakyk nė žodžio. Mes tiek metų esame draugai, 
niekas negali to sugriauti. Tu - geriausias mano draugas. Situacija 
lygiai tokia pat kaip tada, kai prieš dvejus metus tu dingai Hedesta- 
de, tik šįkart viskas atvirkščiai. Jaučiuosi įsitempusi ir nelaiminga. 

Jis apkabino ją. Erika pajuto, kaip akyse tvenkiasi ašaros. 

— Trys savaitės SMP jau pribaigė mane, — pasiguodė ji ir nusi- 
juokė. 

— Na jau ne. Norint pribaigti Eriką Berger prireiks daugiau 
laiko. 

— Tavo butas pavojingas. O aš jaučiuosi pernelyg pavargusi, kad 
parvairuočiau į namus. Užmigsiu prie vairo ir žūsiu avarijoje. Nu- 
sprendžiau. Einu į Scandic Crown viešbutį ir užsisakau kambarį. 
Eime kartu. 

— Jis dabar H/i/tonas. 

— Jokio skirtumo. 


TĄ NEDIDELĘ ATKARPĄ jie nužingsniavo tylėdami. Bliumkvis- 
tas laikė apkabinęs ją per pečius. Pažvelgusi į jį, Berger pastebėjo, 
kad jis toks pat nusiplūkęs kaip ir ji. 

Jie pasuko tiesiai į registratūrą, užsisakė dvivietį kambarį ir su- 
mokėjo už jį Erikos kreditine kortele. Kambaryje abu nusirengė, 
palindo po dušu ir įsiropštė į lovą. Erikai skaudėjo raumenis taip, 
tarsi ką tik būtų įveikusi Stokholmo maratoną. Jie truputį pasigla- 
monėjo, o tada per kelias sekundes užmigo. 

Nė vienas jų nesijautė stebimas ir neatkreipė dėmesio į vyrą, ku- 
ris žiūrėjo į juos vestibiulyje. 


15 SKYRIUS 


KETVIRTABIENIS, GECEŽĖS 19 — SEKMABIENIS, EEEUŽĖS 22 


DIDŽIĄJĄ TREČIADIENIO VAKARO DALĮ ir ankstų ketvirta- 
dienio rytą Salander praleido skaitydama Bliumkvisto straipsnius 
ir daugiau ar mažiau baigtus jo knygos skyrius. Kadangi prokuroras 
Ekstriomas buvo užsiminęs apie bylos nagrinėjimą liepos mėnesį, 
Mikaelis Bliumkvistas nusprendė, kad birželio 20-oji - paskuti- 
nis terminas atiduoti knygą spaustuvei. Tai reiškė, kad prakeiktas 
Bliumkvistas per mėnesį turi baigti parašyti tekstą ir užlopyti visas 
jo skyles. 

Salander niekaip netilpo į galvą, kaip jis galėtų viską suspėti 
laiku, bet tai — jo problema. Jos rūpestis — atsakyti į jo klausimus. 

Salander pasiėmė delninuką ir prisijungė prie Ya400 grupės 
[Idiotiškasis Stalas], reikėjo patikrinti, ar per pastarąją parą jis pa- 
rašė ką nors nauja. Neparašė. Ji atidarė dokumentą, kurį jis buvo 
pavadinęs [Esminiai klausimai]. Tekstą jau mokėjo atmintinai, ta- 
čiau vis tiek perskaitė. 

Jis nubrėžė strategijos kontūrus, kuriuos Džianini jau buvo jai 
išaiškinusi. Kai advokatė kalbėjosi su ja, Salander klausėsi tik puse 
ausies, tarsi tai beveik neturėtų nieko bendro su ja. Bet Bliumkvis- 
tas, žinodamas apie ją tokių dalykų, apie kuriuos nenumanė Džia- 
nini, galėjo pateikti įtikinamesnę strategiją. Ji peršoko į ketvirtą 
pastraipą. | 


[Vienintelis žmogus, galintis nulemti tavo ateitį, esi tu pati. Nesvarbu, 
kiek Anika dėl tavęs padarytų, kiek Armanskis ir Palmgrenas, aš ar kiti 
besistengtume paremti tave. Neketinu vienaip ar kitaip tavęs įtikinėti. 

Pati turi nuspręsti. Galėtum pakreipti bylos nagrinėjimą sau naudinga 
linkme arba leisti jiems tave nuteisti. Jei nori laimėti, teks pakovoti). 


Ji atsijungė nuo interneto ir pažvelgė į lubas. Bliumkvistas prašė 
jos leidimo papasakoti knygoje tiesą. Jis neketino minėti to fakto, 
kad Bjurmanas ją išžagino: tą skyrių jau buvo parašęs. Spragas už- 
pildė pasakojimu, kad Bjurmanas buvo sudaręs sandėrį su Zalačen- 
ka ir kad iš to nieko neišėjo Bjurmanui praradus savitvardą. Todėl 
Nydermanas buvo priverstas jį nužudyti. Bliumkvistas nepateikė 
Bjurmano motyvų. 

Šunsnukis Kalis Bliumkvistas apsunkino jos gyvenimą. 

Salander ilgai galvojo. 

Antrą valandą nakties savo delninuke ji įsijungė teksto reda- 
gavimo programą, spustelėjo nuorodą Naujas dokumentas, paėmė 
kompiuterinį pieštuką ir pradėjo spaudyti raides skaitmeninėje 
klaviatūroje. 


[Esu Lisbeta Salander. Gimiau 1978 m. balandžio 30 d. Mano mama 
buvo Agneta Sofija Salander. Jai buvo septyniolika, kai aš gimiau. Mano 
tėvas Aleksandras Zalačenka - psichopatas, žudikas ir smurtautojas 
prieš moteris. Anksčiau Vakarų Europoje jis dirbo sovietų karinei žval- 
gybai GRU.) 


Kompiuteriniu pieštuku nesisekė greitai rašyti. Prieš spausdama 
raides ji apgalvodavo kiekvieną sakinį ir paskui nieko nekeisdavo. 
Salander dirbo iki ketvirtos ryto, o tada išjungė kompiuterį ir pa- 
dėjo jį krautis nišoje už naktinio stalelio. Per tą laiką spėjo paruošti 
dokumentą, kuris atitiktų du A4 formato lapus su viengubu tarpu 
tarp eilučių. Nuo vidurnakčio budinti slaugytoja dukart įkišo galvą 
pro duris, bet Salander iš tolo išgirsdavo ją besiartinančią prie pa- 
latos ir dar prieš jai pasukant raktą ligonė paslėpdavo kompiuterį ir 


užmigdavo. 

ERIKA BERGER pabudo septintą ryto. Ji toli gražu nesijautė pa- 
ilsėjusi, nors kietai miegojo ištisas aštuonias valandas. Pažvelgė į 
Bliumkvistą, vis dar saldžiai miegantį jos pašonėje. 

Berger įsijungė mobilųjį telefoną — norėjo pasitikrinti žinutes. 
Gregeris Bekmanas, jos vyras, skambino vienuolika kartų. Šždas. 
Užmiršau paskambinti. Ji surinko Gregerio numerį ir paaiškino, kur 
yra ir kodėl negrįžo į namus. Jis pyko. 

— Erika, daugiau taip nesielk. Tai neturi nieko bendra su Mi- 
kaeliu, buvau puolęs į neviltį visą naktį. Nervinausi, kad tau galėjo 
kažkas atsitikti. Juk žinai, kad reikia paskambinti ir perspėti, jei 
negrįši namo. Tokių dalykų niekada negalima pamiršti. 

Bekmanas visiškai normaliai priėmė tą faktą, kad Bliumkvistas 
buvo jo žmonos meilužis. Jis jau buvo susitaikęs su jų romanu. Bet 
kiekvieną kartą, nusprendusi miegoti pas Bliumkvistą, ji visada pa- 
skambindavo ir pranešdavo vyrui. Tačiau šį kartą Berger apsistojo 
viešbutyje tik dėl vienos priežasties — išsimiegoti. 

— Atleisk. Vakar vakare išsekusi tiesiog nulūžau. 

Jis suniurnėjo. 

— Nepyk, Gregeri. Dabar neturiu jėgų aiškintis. Šįvakar galėsi 
man duoti velnių. 

Dar šiek tiek paniurnėjęs jis pažadėjo iškoneveikti ją, grįŽusią 
namo. 

— Gerai, o kaip sekasi Mikaeliui? 

— Jis miega. — Staiga ji pratrūko juoku. — Nori tikėk, nori ne, bet 
vos tik atsigulėme, tuoj pat užmigome. To dar niekada nėra buvę. 

— Tai rimta, Erika. Manau, turėtum apsilankyti pas gydytoją. 

Baigusi pokalbį su vyru, ji paskambino į SMP biurą ir paliko ži- 
nutę redakcijos sekretoriui Fredriksonui. Atsitikę kai kas netikėta, 
ji atvyksianti kiek vėliau nei įprasta. Ir paprašė atšaukti numatytą 
susitikimą su kolegomis iš kultūros skyriaus. 

Erika susirado savo per petį permetamą rankinę, išsitraukė dan- 
tų šepetėlį ir nuėjo į vonią. Tada sugrįžo į lovą ir pažadino Blium- 


kvistą. 

— Paskubėk, eik praustis ir valytis dantų. 

— Ką...a? — jis atsisėdo ir sutrikęs apsižvalgė. Teliko priminti, 
kad nakvoja HZi/žono viešbutyje prie Sliuseno. Jis linktelėjo galvą. 

— Taigi. Į vonią. 

— Ko čia skubėti? 

— Vos tik sugrįši, norėsiu pasimylėti. 

Ji pažvelgė į laikrodį: 

— Vienuoliktą turiu susitikimą, privalau deramai atrodyti, o 
veidui papudruoti prireiks bent pusvalandžio. Ir dar pakeliui turiu 
nusipirkti naują palaidinę. Todėl lieka tik dvi valandos, kad atsi- 
griebtume už tiek daug prarasto laiko. 

Bliumkvistas patraukė į vonią. 


JERKERIS HOLMBERGAS pastatė savo tėvo Fordą buvusio 
premjero Turnbjorno Feldino namų kieme Ose, tuoj už Ramvi- 
ko, Herniosando savivaldybėje. Išlipo iš automobilio ir apsižvalgė. 
Lynojo, laukai jau nusidažę žaliai. Vargu ar, sulaukęs septynias- 
dešimt devynerių, Feldinas vis dar gali aktyviai ūkininkauti, todėl 
Holmbergui buvo smalsu, kas sėja ir nuima derlių. Jis žinojo, kad 
yra stebimas pro virtuvės langą. Toks kaimo paprotys. Pats užaugo 
Heledalyje, tuoj už Ramviko, visai netoli Sandiobruno, vienos gra- 
žiausių pasaulio vietų. Bent jau Holmbergas taip manė. 

Jis pasibeldė į duris. 

Buvęs Centro partijos lyderis atrodė pasenęs, tačiau vis dar Žva- 
lus ir stiprus. 

— Sveiki, Turnbjornai. Aš esu Jerkeris Holmbergas. Mes buvom 
anksčiau susitikę, tačiau nuo to karto praėjo keleri metai. Mano 
tėvas yra Gustavas Holmbergas, jis priklausė partijos valdybai aš- 
tuntajame ir devintajame dešimtmečiais. 

— Taip, atpažinau tave, Jerkeri. Labas. Tu dirbi policijoje Stok- 
holme, tiesa? Tikriausiai praėjo dešimt ar penkiolika metų nuo 
tada, kai paskutinį kartą tave mačiau. 

— Manau, kad daugiau. Ar galiu užeiti? 

Holmbergas atsisėdo virtuvėje prie stalo, kol Feldinas įpylė 
abiem kavos. 

— Tikiuosi, tavo tėvui nieko nenutiko. Juk ne dėl jo atvykai, tie- 
sa? 

— Ne, tėčiui einasi puikiai. Jis dabar taiso namo stogą. 

— Kiek jam dabar metų? 

— Prieš du mėnesius sukako septyniasdešimt vieneri. 

— Nejaugi? — nustebo Feldinas ir prisėdo šalia Holmbergo. - 
Tada dėl ko šis vizitas? 

Holmbergas pažvelgė pro langą ir pamatė, kaip šalia jo automo- 
bilio nutūpusi šarka kažką lesa, tada pasisuko į Feldiną. 

— Atsiprašau, kad atvykau iš anksto nespėjęs, bet turiu didelę 
problemą. Visai galimas daiktas, kad po šio pokalbio mane atleis iš 
darbo. Esu čia dėl darbo, bet mano viršininkas, Stokholmo smur- 
tinių nusikaltimų skyriaus kriminalinės policijos inspektorius Janas 
Bublanskis nežino, kad atvykau čia. 

— Skamba rimtai. 

— Galiu tik pasakyti, kad, mano viršininkams sužinojus apie šį 
vizitą, atsidurčiau ant labai plono ledo. 

— Suprantu. 

— Kita vertus, jei nieko nesiimsiu, kils pavojus, kad prieš vieną 
asmenį bus panaudota baisi teisinė prievarta. Dar blogiau, tai nu- 
tiktų jau antrą kartą. 

— Verčiau papasakok man visą istoriją. 

— Kalba eina apie žmogų, vardu Aleksandras Zalačenka. Jis buvo 
sovietų GRU agentas, pabėgęs į Švediją 1976-ųjų rinkimų dieną. 
Jam buvo suteiktas prieglobstis, vėliau jis pradėjo dirbti saugumo 
policijoje. Turiu pagrindo tikėti, kad jums ši istorija žinoma. 

Feldinas atidžiai nužvelgė Holmbergą. 

— Tai ilga istorija, - pratarė Holmbergas ir pradėjo Eos apie 
ikiteisminį tyrimą, kuriame jis dalyvavo pastaruosius keletą mė- 
nesių. 

ERIKA BERGER APSIVERTĖ ant pilvo ir pasirėmė smakrą 
kumščiais. Staiga nusišypsojo. 

— Mikaeli, gal kada nors susimąstei, ar tik mudu nesame visiški 
bepročiai? 

— K3 turi galvoje? 

— Bent jau aš taip jaučiuosi. Niekaip nepasisotinu tavimi. Jau- 
čiuosi kaip pamišusi paauglė. 

— Tikrai? 

— O paskui noriu namo ir kristi į lovą su savo vyru. 

Bliumkvistas nusijuokė. 

— Pažįstu gerą psichiatrą. 

Ji bakstelėjo jam į pilvą. 

— Mikaeli, jaučiu, kad visas šis reikalas su SMP buvo žiauriai 
didelė klaida. 

— Nesąmonė. Tau atsiveria didžiulės galimybės. Jei kas nors gali 
įšvirkšti gyvybės į merdintį kūną, tas žmogus esi tu. 

— Gal ir taip. Bet kaip tik čia ir glūdi problema. Toks jausmas, 
kad SMP merdėja. O tada tu numeti bombą apie Borgšę. 

— Teks leisti viskam nurimti. 

— Žinau. Bet tas skandalas su Borgše taps rimta problema. Ne- 
suprantu, ką aš ten veikiu. 

— Viskas susigulės. 

— Taip, bet nesmagu dėl to reikalo su Borgše. Visiškai neįsivaiz- 
duoju, kaip man elgtis. 

— Aš taip pat nežinau. Bet ką nors sugalvosime. 

Akimirką ji gulėjo tylėdama. 

— Ilgiuosi tavęs. 

— Aš irgi tavęs pasigendu. 

— Už kiek pereitumei į SMP ir taptum naujienų redaktoriumi? 

— Nedaryčiau to už jokius pinigus. Argi naujienų redaktorius ne 
tas, kuo jis ten vardu... Holmas? 

— Taip. Bet jis beprotis. 

— Būtent. 


— 335 — 


STIEG LARSSON 


— Ar pažįsti jį? 

— Taip, žinoma. Devintojo dešimtmečio viduryje tris mėnesius 
buvau jo pavaldinys. Tas šiknius sukiršina žmones. Be to... 

— Kas? 

— Nieko. 

— Papasakok. 

— Viena mergina, kažkokia Ula, kuri taip pat dirbo laikinai, tei- 
gė, kad jis seksualiai priekabiavo prie jos. Nežinau, kiek ten buvo. 
tiesos, bet profsąjunga nieko dėl to nesiėmė, o jos sutartis nebuvo 
pratęsta. 

Erika Berger pažvelgė į laikrodį ir atsiduso. Atsikėlė iš lovos ir 
pasuko praustis. Bliumkvistas tebegulėjo, kai ji grįžo iš dušo, nusi- 
šluostė ir ėmė rengtis. 

— Aš dar pagulėsiu. 


Išeidama Berger pabučiavo jį į skruostą ir pamojavo. 


MONIKA FIGUEROLA pasistatė automobilį Luntmakargateno 
gatvėje, netoli Ulafo Palmės gatvės kampo, už dvidešimties metrų 
nuo Mortensono automobilio. Ji stebėjo, kaip Mortensonas žings- 
niuoja prie automato sumokėti už automobilio stovėjimą. Paskui jis 
nuėjo į Svėjos gatvę. 

Figuerola nusprendė nemokėti už automobilio stovėjimą: ei- 
dama prie automato ir atgal, ji pames Mortensoną iš akių, todėl 
paprasčiausiai nusprendė sekti jam įkandin. Jis pasuko kairėn, į 
Karaliaus gatvę, ir netrukus įėjo į kavinę. Prieš eidama jam iš pas- 
kos, Figuerola palaukė tris minutes. Pirmame aukšte jis kalbėjosi 
su gana sportišku blondinu, maždaug trisdešimt penkerių metų. 
Policininkas, pamanė ji. 

Figuerola atpažino, kad čia tas pats vyras, kurį Kristeris Mal- 
mas nufotografavo prie Copacabana kavinės gegužės pirmąją. 

Ji nusipirko puodelį kavos, atsisėdo kitame kavinės gale ir at- 
sivertė laikraštį Dagens Nybeter. Su savo pašnekovu Mortensonas 
bendravo tyliai ir ji nieko negirdėjo. Nors nė vienas vyriškių į ją 
nekreipė dėmesio, išsitraukusi mobilųjį jį apsimetė skambinanti. 

Ji nufotografavo juos mobiliuoju: buvo aišku, kad nuotrauka išeis 
prastos kokybės, tik 72 dpi, tačiau ji galėtų tapti įvykusio susitikimo 
įrodymu. 

Po kokių penkiolikos minučių blondinas atsistojo ir išėjo iš kavi- 
nės. Figuerola nusikeikė. Kodėl ji nepasiliko lauke? Būtų atpažinusi 
tą vyrą jam išeinant į lauką. Kilo noras pašokti ir sekti jam iš pas- 
kos. Bet Mortensonas ramiai sėdėjo ir baigė gerti kavą. Ji nenorėjo 
būti pastebėta tuoj pat išlekianti paskui jo nepažįstamą pašnekovą. 

Maždaug po keturiasdešimties sekundžių Mortensonas pasuko 
į tualetą. Vos tik jis užvėrė duris, Figuerola strimagalviais atsidūrė 
gatvėje. Ji apsižvalgė aplinkui, tačiau blondinas buvo dingęs. 

Nutarė išmėginti laimę ir nubėgo prie Svėjos gatvės sankry- 
žos. Jo niekur nesimatė, todėl Figuerola nuskubėjo į metro stotį, 
tačiau vilties nebuvo. Sugrįžo į kavinę, o ten Mortensono jau irgi 
nebebuvo. 


SUGRĮŽUSI PRIE SAVO vakar palikto BMW, Berger riebiai nu- 
sikeikė. Automobilis tebestovėjo, tačiau naktį kažkas pradūrė visas 
keturias padangas. Prakeikti suknisti šunsnukiai, tūžo ji. 

Nebuvo ką daryti. Erika Berger paskambino automobilių pagal- 
bos tarnybai, pareiškė jiems, kad neturi laiko laukti ir kad paslėps 
raktus dujų išmetimo vamzdyje. Tada nupėdino į Marijos aikštę ir 
pasigavo taksi. 


LISBETA SALANDER PRISIJUNGE prie Programišių Respubli- 
kos ir pamatė ten Marą. Ji zvimbtelėjo jam. 

<Labas, Širše. Kaip ligoninė?> 

<Veikia raminamai. Man reikia tavo pagalbos.> 

<Vaje.> 

<Nemaniau, kad kada nors prašysiu.> 

<Kažkas rimta?> 

<Man reikia patekti į Jorano Mortensono, gyvenančio Velingbyje, 
kompiuterį.> 

<Gerai.> 

<Turėsi visą medžiagą nusiųsti Mikaeliui Bliumkvistui į „Millen- 
nium'.> 

<Gerai, bus padaryta.> 

<Vyresnysis brolis tikrina Kalio Bliumkvisto telefoną, gal ir elektroni- 
nį paštą. Nusiųsi šią medžiagą vienu hotmail adresu.> 

<Gerai.> 

<Jei nematysi manes prisijungusios, Bliumkvistui reikės tavo pagal- 
bos. Svarbu, kad jis galėtų tave rasti. Jis truputį storžievis, bet patikimas. 
Kiek nori už darbą?> 

Keletą sekundžių Maras tylėjo. 

<Tai susiję su tavo problemomis?> 

<Taip.> 

<Tau tai padėtų?> 

<Taip.> 

<Tada sutinku be atlygio.> 

<Ačiū. Bet aš niekada nelieku skolinga. Man reikės tavo pagalbos iki 
teismo. Sumokėsiu trisdešimt tūkstančių.> 

<Turi iš ko?> 

<Turiu.> 

<Gerai.> 

<Man atrodo, kad reikės Trejybės pagalbos. Kaip manai, ar gali įkal- 
bėti jį atvykti į Švediją?> 

<Ką jis čia veiks?> 

<Tai, ką geriausiai sugeba. Sumokėsiu jam įprastą atlygį ir padengsiu 
išlaidas.> 

<Gerai. Kas dar?> 

Ji paaiškino, ką pastarasis turės padaryti. 


PENKTADIENIO RYTĄ GYDYTOJAS JUNASONAS atrodė su- 
sirūpinęs, kitapus jo rašomojo stalo atsisėdo akivaizdžiai suirzęs 
inspektorius Hansas Fastė. 

— Apgailestauju, — tarė Junasonas. 

— Nesuprantu, — piktinosi Fastė. - Maniau, kad Salander pa- 
sveiko. Atvykau į Geteborgą dėl dviejų priežasčių: apklausti ją ir 
paruošti perkėlimui į kamerą Stokholme, kur jai iš tikrųjų ir vieta. 

— Apgailestauju, - pakartojo Junasonas. - Su malonumu ją išra- 
šyčiau, nes čia tikrai trūksta lovų. Bet... 

— O gal ji apsimetinėja? 

Junasonas nusijuokė. 

— Tikrai taip negalvoju. Matote, Lisbetai Salander buvo šauta į 
galvą. Iš jos smegenų ištraukiau kulką, tai buvo loterija, ar ji išgy- 
vens. Salander išgyveno, o prognozės buvo nepaprastai geros... Mes 
su kolegomis net ruošėmės ją išrašyti. O vakar jos būklė smarkiai 
pablogėjo. Skundėsi dideliais galvos skausmais, pradėjo karščiuoti, 
temperatūra visą dieną tai kilo, tai krito. Vakar vakare temperatū- 
ra buvo trisdešimt aštuoni laipsniai, ji du kartus vėmė. Per naktį 
karštis atslūgo, temperatūra tapo artima normai, maniau, kad tas 
epizodas bus praėjęs. Bet kai šįryt ją apžiūrėjau, temperatūra buvo 
pakilusi iki trisdešimt devynių laipsnių. Tai rimta. Dabar tempera- 
tūra vėl truputį nukrito. 

— Kas jai darosi? 

— Nežinau. Bet nepastovi temperatūra rodo, kad tai ne gripas ar 
dar kokia infekcija. Negaliu tiksliai nustatyti, nuo ko tai priklauso, 
bet gali būti netgi kažkas paprasta, pavyzdžiui, alergija vaistams 
arba dar kam nors. 

Kompiuteryje gydytojas spustelėjo ant paveikslėlio ir atsuko 
monitorių į Fastę. 

— Liepiau padaryti kaukolės rentgeno nuotrauką. Kaip mato- 
te, šalia Žaizdos matoma tamsesnė sritis. Negaliu išsiaiškinti, kas 
tai. Galėtų būti randas, atsiradęs gijimo proceso metu. Taip pat 
tikėtinas ir nedidelis kraujavimas. Kol to nesužinosime, negaliu jos 
paleisti, nors tai labai svarbu policijai. 

Fastė puikiai suvokė, kad neverta ginčytis su gydytojais, nes jie 
valdo gyvybę ir mirtį ir šioje žemėje jie stovi arčiausiai Dievo. Po- 
licininkų ten tikriausiai iš viso nėra. Bet kokiu atveju, jis neturi 
kompetencijos nuspręsti, kokia Lisbetos Salander sveikatos būklė. 

— Kas dabar bus? 

— Skyriau lovos režimą ir sustabdžiau fizioterapiją — dėl peties ir 
klubo sužalojimų jai reikalinga gydomoji mankšta. 

— Supratau. Turėsiu paskambinti prokurorui Ekstriomui į Stok- 
holmą. Tai jį priblokš. Ką aš jam galiu papasakoti? 

— Prieš porą dienų buvau pasirengęs patvirtinti jos išrašymą, 
planavau savaitgalį. Tačiau, susiklosčius dabartinei situacijai, tai 
užtruks ilgiau. Turi paruošti jį tam, kad kitą savaitę tikriausiai ne- 
galėsiu nuspręsti, o jos perkėlimas į Stokholmą gali įvykti po dviejų 
savaičių. Viskas priklausys nuo jos sveikatos būklės. 

— Teismas numatytas liepą. 

— Jei neįvyks kas nors nenumatyta, ji turėtų atsistoti ant kojų 
gerokai anksčiau. 


KRIMINALINĖS POLICIJOS INSPEKTORIUS Janas Bublans- 
kis skeptiškai dėbtelėjo į raumeningą moterį kitapus stalo. Jie gėrė 
kavą lauko kavinėje. Buvo penktadienis, gegužės dvidešimtoji, ore 
sklandė vasaros šiluma. Ji prisistatė inspektore Monika Figuerola iš 
saugumo policijos. Atėjo penktą valandą, kai jis jau ruošėsi namo, 
ir pasiūlė pasikalbėti prie kavos puodelio. 

Iš pradžių jis buvo nusiteikęs priešiškai, bet Figuerola labai atvi- 
rai pripažino, kad neturi įgaliojimų jo apklausti, tad, savaime su- 
prantama, jo valia nieko nepasakoti, jei nenori. Bublanskis pasitei- 
ravo, kodėl jai tai rūpi, o ji paaiškino, kad viršininkas davė užduotį 
neoficialiai ištirti, kas tikra ir kas ne vadinamojoje Zalačenkos by- 
loje, kai kur dar žinomoje kaip Salander byla. Ji patikino nesanti ti- 
kra, ar turi teisę klausinėti, todėl viskas priklauso tik nuo jo paties. 

— Ką norėtum sužinoti? — pagaliau prabilo Bublanskis. 

— Papasakok man, ką žinai apie Salander, Mikael; Bliumkvistą, 
Gunarą Bjorką ir Žalačenką. Kaip jie visi susiję? 

Jie kalbėjosi daugiau nei dvi valandas. 


TORSTENAS EDKLINTAS ilgai ir intensyviai galvojo, kaip veikti 
toliau. Po penkių tyrimo dienų Figuerola buvo pateikusi jam ne- 

ginčijamų įrodymų, kad saugumo policijoje vyksta keisti dalykai. 
Jis suvokė, kad reikia labai atsargiai judėti toliau, kol įgis pakan- 
kamai informacijos. O šalia viso to dar iškilo ir konstitucinė dile- 
ma: Edklintas neturėjo įgaliojimų vykdyti slaptą tyrimą, juo labiau 
prieš savo kolegas. 

Taigi reikėjo sugalvoti, kaip pateisinti savo veiklą. Jei atsitiktų 
blogiausia, visada galima teigti, kad tirti nusikaltimą yra polici- 
ninko pareiga. Bet šis nusikaltimas konstituciniu požiūriu buvo 
toks sudėtingas, kad jis, be abejonės, prarastų darbą dėl vienintelio 
klaidingo žingsnelio. Visą penktadienį jis mąstė vienas savo biu- 
re, galiausiai priėjo prie išvados, jog Armanskis teisus, kad ir kaip 
neįtikėtina tai atrodytų, saugumo policijos viduje iš tikrųjų veikia 
kažkokia konspiracinė grupė, dalis asmenų dirba už įstaigos ribų ir 
užsiima papildoma veikla. Kadangi tai tęsėsi daug metų, bent jau 
nuo 1976-ųjų, kai Zalačenka atvyko į Švediją, kažkas iš aukščiau 
turėjo visa tai organizuoti ir sankcionuoti. Jis neturėjo nė menkiau- 
sio supratimo, kokias aukštumas ta konspiracija pasiekusi. 

Bloknote užrašė tris pavardes: Joranas Mortensonas, krimina- 
linės policijos inspektorius iš asmenų apsaugos; Gunaras Bjorkas, 
neseniai miręs (savižudybė?), užsieniečių reikalų skyriaus pavaduo- 
tojas; Albertas Šenkė, saugumo policijos administracijos vadovas. 

Figuerola laikėsi tos nuomonės, kad administracijos vadovas 
bent jau įsakinėjo tuomet, kai asmenų apsaugoje dirbęs Morten- 
sonas buvo perkeltas į kontržvalgybą, nors ten faktiškai nėra dir- 
bęs. Jis buvo pernelyg užsiėmęs žurnalisto Mikaelio Bliumkvisto 
sekimu, o tai niekaip nesusiję su kontržvalgybos operacijomis. Į 
tą sąrašą dar reikėjo įtraukti keletą saugumo policijoje nedirban- 
čių asmenų: psichiatrą Peterį Teleburianą ir spynų meistrą Larsą 
Folsoną. 

Devintojo dešimtmečio pabaigoje ir dešimtojo pradžioje saugu- 
mo policija psichiatrą Teleburianą samdė kaip ypatingų bylų kon- 
sultantą, kalbant visai tiksliai, jį samdė tris kartus - Edklintas ar- 
chyve patikrino ataskaitas. Pirmoji buvo nepaprasta: kontržvalgy- 

ba Švedijos telekomunikacijų pramonėje aptiko rusų informatorių, 
kurio biografijos faktai bylojo, kad demaskavimo atveju jis galėjo 
bandyti nusižudyti. Teleburianas stulbinamai gerai išanalizavo tą 
atvejį ir nustatė, kad informatorių galima paversti dvigubu agentu. 
Kitos dvi analizės buvo mažiau reikšmingos: viena — apie alkoholio 
problemų turėjusį; saugumo policijos darbuotoją, o antroji — apie 
keistą vieno Afrikos diplomato seksualinį elgesį. 

Bet nei Teleburianas, nei Folsonas, ypač pastarasis, neužėmė jo- 
kio posto saugumo policijoje. Tačiau per jiems duotas užduotis. jie 
buvo susiję su... su kuo? 

Konspiracija buvo glaudžiai susijusi su velioniu Aleksandru Za- 
lačenka, dezertyravusiu GRU agentu, Švedijoje pasirodžiusiu 1976- 
ųjų rinkimų dieną. Su žmogumi, apie kurį anksčiau niekas nebuvo 
girdėjęs. Kaip tai įmanoma? 

Edklintas bandė įsivaizduoti, kas būtų galėję nutikti, jei jis pats 
būtų buvęs saugumo policijos viršininku, kai pasirodė Žalačenka. 
Ką jis būtų daręs? Visiškas slaptumas. Tai būtų savaime supranta- 
ma. Tik maža grupelė žmonių būtų galėjusi žinoti apie dezertyrą, 
idant nekiltų rizika, kad informacija nutekės rusams. Kokio mažu- 
mo grupelė? 

Operatyvinis skyrius? 

Slaptasis operatyvinis skyrius? 

Jei viskas būtų vykdoma pagal taisykles, Žalačenka būtų patekęs 
į kontržvalgybą. Idealiu atveju jis būtų patikėtas karinės žvalgybos 
globai, bet tokiai operatyvinei veiklai jie neturėjo nei išteklių, nei 
kompetencijos. Taigi jis liko saugumo policijos žinioje. 

Bet kontržvalgyba niekada su juo neturėjo jokių reikalų. Šiuo 
atveju Bjorkas buvo svarbiausias žmogus, vienas tų, kurie tvarkė 
ZŽalačenkos bylą. Tačiau Bjorkas niekada neturėjo ryšių su kontrž- 
valgyba. Bjorkas buvo mįslė. Nuo aštuntojo dešimtmečio jis oficia- 
liai ėjo pareigas užsieniečių reikalų skyriuje, bet iš tikrųjų vargu ar 
kas nors buvo jį matęs tame skyriuje iki dešimtojo dešimtmečio, kai 
staiga tapo pavaduotoju. 

Tačiau Bjorkas buvo pagrindinis Bliumkvisto informacijos šal- 
tinis. Kaip Bliumkvistas sugebėjo įkalbėti Bjorką atskleisti šitokią 
dinamitu kvepiančią medžiagą? Ir dar žurnalistui. 

Prostitutės. Bjorkas kvailiodavo su paauglėmis prostitutėmis, o 
„Millennium“ ruošėsi jį demaskuoti. Bliumkvistas tikriausiai šan- 
tažuodavo Bjorką. 

O tada į viešumą iškilo Salander. 

Velionis advokatas Nilsas Bjurmanas užsieniečių reikalų skyriu- 
je dirbo tuo pačiu metu kaip ir velionis Bjorkas. Šie žmonės rūpin- 
davosi Zalačenka. Ką jie jam padarė? 

Kažkas tikriausiai priėmė sprendimą. Kai reikalas susijęs su 
tokios kilmės dezertyru, įsakymas tikriausiai atėjo iš pačių aukš- 
čiausių sluoksnių. Iš vyriausybės. Tokiam sprendimui reikėjo tvirto 
užnugario. Kitko neįmanoma įsivaizduoti. Ar tikrai? 

Šiurpuliukai nuvilnijo Edklinto kūnu. Formaliai viskas lengvai 
įsivaizduojama. Zalačenkos statuso dezertyrui turėtų būti taiko- 
mas aukščiausio lygio slaptumas. Taip ir jis pats būtų nusprendęs. 
Tikriausiai tą patį nusprendė ir Feldino administracija. Tikėtinas 
dalykas. 

Bet tai, kas nutiko 1991-aisiais, buvo neįtikėtina. Bjorkas pa- 
samdė Teleburianą, kad šis uždarytų Salander vaikų psichiatrijos 
ligoninėje, nes ji neva pamišusi. Tai - nusikaltimas. Toks žvėriškas 
nusikaltimas, kad Edklintas dar labiau pasibaisėjo. 

Kažkas turėjo priimti tokį sprendimą. Vyriausybė to papras- 
čiausiai negalėjo padaryti... Tuomet premjeru buvo Ingvaras Karl- 
sonas, o po jo — Karlas Bildtas. Nė vienas politikas nedrįstų veltis į 
tokį reikalą, prieštaravusį visiems įstatymams ir teisingumui, kuris, 
jei tik kada nors išaiškėtų, pasibaigtų pragaištingu skandalu. Jei į 
tai įsipainiojusi vyriausybė, tai Švedija nė kiek nėra geresnė už bet 
kurią pasaulio diktatūrą. 

Tai neįmanoma. 

Tada sekė balandžio dvyliktosios įvykiai Salgrenskos ligoninė- 
je, kai Zalačenką ramiai nužudė psichiškai nesveikas fanatikas, o 


— 343 — 


STIEG LARSSON 


tuo pačiu metu buvo įsilaužta į Bliumkvisto butą ir buvo apiplėš- 
ta advokatė Džianini. Abiem paskutiniais atvejais buvo pavogtos 
Gunaro Bjorko 1991 metų ataskaitos kopijos. Šią ataskaitą jie gavo 
iš Dragano Armanskio ir šio fakto nebuvo galima viešinti, todėl 
nebuvo galima pranešti ir policijai. 

Netrukus pasikaria Bjorkas, žmogus, su kuriuo Edklintas būtų 
norėjęs rimtai pasikalbėti. Edklintas netikėjo tokiu nepaprastu su- 
tapimu. Tuo netikėjo ir inspektorius Bublanskis. Nė Bliumkvistas. 
Edklintas dar kartą paėmė rašiklį: 

Evertas Gulbergas, septyniasdešimt aštuonerių metų amžiaus. 
Mokesčių sistemos juristas. 

Kas, po velnių, tas Evertas Gulbergas? 

Jis svarstė, gal paskambinus saugumo policijos viršininkui, bet 
susilaikė dėl paprastos priežasties — Edklintas nežinojo, kokį lygį 
organizacijoje buvo pasiekusi konspiracija ir kuo pasitikėti. 

Vėliau galvojo kreiptis į viešąją policiją. Janas Bublanskis va- 
dovavo Ronaldo Nydermano paieškoms ir jį, žinoma, domins bet 
kokia su tuo susijusi informacija. Bet grynai politiniu požiūriu apie 
tai negali būti nė kalbos. Pečius slėgė sunki našta. 

Konstitucijos požiūriu liko tik vienas teisingas pasirinkimas, 
kuris galėtų nors kiek apsaugoti, jei kada nors patektų į politinę 
nemalonę. Reikėtų kreiptis į viršininką, kad užsitikrintų politinę 
šio reikalo paramą. 

Penktadienio popietė. Artėjo ketvirta valanda. Jis pakėlė tele- 
fono ragelį ir paskambino teisingumo ministrui; jį pažinojo keletą 
metų, ne kartą buvo susitikę žinybiniuose susirinkimuose. 

— Labas, Torstenai. Šimtas metų. Kokios bėdos? 

— Tiesą sakant... Galvoju, kad skambinu pasitikrinti, kiek tu 
manimi pasitiki. 

— Pasitikiu? Keistas klausimas. Bent jau aš tavimi tvirtai pasiti- 
kiu. Kas tave verčia užduoti tokį klausimą? 

— Paskatino dramatiškas ir nepaprastas prašymas... Man reikia 
susitikti su tavimi ir premjeru, kuo skubiau. 

— Nieko sau. 

— Atleisk, bet norėčiau viską paaiškinti susitikus. Ant mano 
darbo stalo atsidūrė tokia nepaprasta byla, kad manau, jog jūs su 
premjeru turėtumėte būti informuoti. 

— Skamba rimtai. 

— Taip ir yra. 

— Ar tai kaip nors susiję su teroristais ir grėsme saugumui? 

— Ne. Daug rimčiau. Skambindamas su šitokiu prašymu, ant 
kortos statau savo reputaciją ir karjerą. Šito pokalbio nebūtų, jei 
nemanyčiau, kad reikalas tikrai svarbus. 

— Aišku. Todėl ir uždavei klausimą apie pasitikėjimą... Kada rei- 
kia susitikti su premjeru? 

- Šįvakar, jei įmanoma. 

— Dabar privertei mane sunerimti. 

— Deja, tam esama rimto pagrindo. 

— Kiek užtruks susitikimas? 

— Tikriausiai valandą. 

— Netrukus tau paskambinsiu. 

Teisingumo ministras paskambino po penkiolikos minučių ir 
pranešė, kad premjeras priims savo namuose pusę dešimtos vakaro. 
Padėjęs telefoną Edklintas pajuto, kad delnai suprakaitavo. Ką gi, 
rytoj rytą mano karjera gali būti baigta. 

Jis paskambino Figuerolai. 

- Labas, Monika. Šįvakar devintą turi atvykti į tarnybą. Gražiai 
apsirenk. 

— Aš visada gražiai rengiuosi, - atkirto Figuerola. 


PREMJERAS NUŽVELGĖ konstitucijos apsaugos tarnybos direk- 
torių įtariu žvilgsniu. Edklintui pasirodė, kad visi sraigteliai prem- 
jero galvoje sukasi dideliu greičiu. 

Premjeras nukreipė žvilgsnį į Figuerolą, kuri per valandą truku- 
sį pranešimą nepratarė nė žodžio. Monika Figuerola buvo neįpras- 
tai aukšta ir raumeninga moteris. Ji mandagiai laukė, kol premjeras 

prabils. O jis atsisuko į per tą laiką pablyškusį teisingumo ministrą. 
Po kurio laiko premjeras giliai įkvėpė, nusiėmė akinius ir trumpam 
įsistebeilijo į tolį. 

— Manau, prireiks dar kavos, — tarstelėjo premjeras. 

— Taip, ačiū, - atsiliepė Figuerola. 

Edklintas linktelėjo galvą, o teisingumo ministras įpylė kavos 
iš termoso. 

— Dabar viską apibendrinu. Noriu būti visiškai tikras, kad su- 
pratau teisingai, - prabilo premjeras. - Jūs įtariate saugumo polici- 
joje esant konspiracinę grupę, kuri veikia pažeisdama konstituciją 
ir kad bėgant metams toji veikla virto tuo, ką galėtume pavadinti 
kriminaliniais veiksmais. 

— Taip. 

— Ar atėjote pas mane todėl, kad nepasitikite saugumo policijos 
vadovybe? 

— Ne, ne visai taip, — tarė Edklintas. - Nusprendžiau kreiptis 
tiesiogiai į jus, nes tokia veikla yra antikonstitucinė. Nežinau tokios 
konspiracijos tikslo, o galbūt ką nors neteisingai išsiaiškinau. Gal 
ši veikla iš tikrųjų teisėta ir sankcionuota vyriausybės. Tokiu atveju 
kiltų pavojus, kad toliau remčiausi neteisinga arba klaidingai su- 
prasta informacija ir taip sutrukdyčiau kokią nors slaptą operaciją. 

Premjeras pažvelgė į teisingumo ministrą. Abu suprato, kad 
Edklintas bando apsisaugoti. 

— Niekada nesu girdėjęs ko nors panašaus. Ar ką nors apie tai 
žinai? 

— Visiškai nieko, - atsakė teisingumo ministras. - Jokioje mano 
matytoje saugumo policijos ataskaitoje nėra jokių duomenų, kurie 
galėtų būti kaip nors susiję su šiais faktais. 

— Mikaelis Bliumkvistas mano, kad saugumo policijos vidu- 
je veikia vidinė grupuotė. Vadina ją Zalačenkos klubu, - įsiterpė 
Edklintas. 

— Niekada nesu net girdėjęs, kad Švedija būtų priėmusi ir gynusi 
tokios svarbos rusų dezertyrą, - pasakė premjeras. — Sakote, jis de- 
zertyravo Feldino vyriausybės laikais? 

— Netikiu, kad Feldinas būtų dangstęs kažką panašaus, — suabe- 
jojo teisingumo ministras. — Toks dezertyravimo atvejis turėjo 
būti prioritetinės svarbos informacija, kurią būtina perduoti naujai 
vyriausybei. 

Edklintas atsikosėjo. 

— Po Feldino konservatorių į valdžią atėjo Ulafo Palmės vyriau- 
sybė. Ne paslaptis, kad kai kurie mano pirmtakai saugumo polici- 
joje laikėsi tam tikros nuomonės apie Palmę... 

— Nori pasakyti, kažkas užmiršo informuoti socialdemokratų 
vyriausybę?.. 

Edklintas linktelėjo. 

— Prisiminkime, kad Feldinas išbuvo dvi kadencijas. Abu kartus 
vyriausybės žlugo. Pirmą kartą jis perdavė valdžią Ulai Ulstenui, 
kuris 1979-aisiais sudarė mažumos vyriausybę. Vėliau vyriausybė 
žlugo dar kartą, pasitraukus nuosaikiesiems, o Feldinas valdė kartu 
su Liaudies partija. Spėju, kad per tuos pokyčius vyriausybės se- 
kretoriate vyravo sąmyšis. Taip pat galimas daiktas, kad informa- 
ciją apie Žalačenką žinojo toks neįprastas ratas žmonių, kad prem- 
jeras Feldinas nebuvo informuotas, todėl ir neturėjo ko perduoti 
Palmei. 

— Tai kas tokiu atveju atsakingas? — paklausė premjeras. 

Visi, išskyrus Figuerolą, papurtė galvas. 

— Manau, viskas neišvengiamai pateks į spaudą, - tarė prem- 
jeras. 

— Bliumkvistas ir „Millennium“ ketina viską paviešinti. Kitaip 
tariant, mes esame įsprausti į kampą, — paaiškino Edklintas pa- 
brėždamas žodį „mes“. 

Premjeras linktelėjo galvą. Jis suvokė situacijos rimtumą. 

— Turiu pradėti nuo padėkos už tai, kad dėl šio reikalo nedelsda- 
mi kreipėtės į mane. Paprastai nepritariu tokiems nenumatytiems 
susitikimams, bet ministras užtikrino, kad esi išmintingas žmogus 
ir, matyt, atsitiko kažkas ypatinga, jei panorai susitikti su manimi, 
apeidamas visus formalumus. 

Edklintui truputį atlėgo. Kad ir kas nutiktų, ministro pirminin- 
ko rūstybė klius ne jam. 

— Dabar turime nuspręsti, ką darysime. Ar turi pasiūlymų? 

— Galbūt, — nedrąsiai prabilo Edklintas. 

Jis tiek ilgai tylėjo, kad Figuerola kostelėjo. 

— Gal galiu kai ką pasakyti? 

— Prašau, — sutiko premjeras. 

— Jei tiesa, kad vyriausybė nieko nežinojo apie šią operaciją, tada 
ji nelegali. Tokiu atveju už ją atsakingas asmuo yra nusikaltėlis, 
tiksliau, vienas ar keli valstybės tarnautojai peržengė savo įgalioji- 
mų ribas. Jei galime patikrinti visus Bliumkvisto tvirtinimus, vadi- 
nasi, grupė saugumo policijos pareigūnų seniai užsiima nusikalsta- 
ma veikla. Tokiu atveju problema skiltų į dvi dalis. 

— Ką nori pasakyti? 

— Pirmiausia turime užduoti klausimą, kaip tai galėjo įvykti. 
Kas atsakingas? Kaip tokia konspiracija galėjo išsikeroti oficialioje 
policijos sistemoje? Pati dirbu saugumo policijoje ir tuo didžiuo- 
juosi. Kodėl visa tai galėjo taip ilgai tęstis? Kaip buvo įmanoma 
maskuoti ir finansuoti tokią veiklą? 

— Tęsk, - paragino premjeras. 

— Apie šią, pirmąją, istorijos dalį žmonės tikriausiai rašys kny- 
gas. Viena aišku — tam turėjo būti skiriami pinigai, sakyčiau, bent 
keli milijonai kronų per metus. Peržvelgiau saugumo policijos biu- 
džetą ir neradau nieko panašaus į lėšas Zalačenkos klubui. Bet, kaip 
žinote, yra keli slapti fondai, kuriuos kontroliuoja administracijos 
vadovas ir biudžeto skyriaus vadovas, o man jie neprieinami. 

Premjeras niūriai linktelėjo. Kodėl saugumo policijos valdymas 
visada turi baigtis košmaru? 

— O antroji dalis tokia: kas įsivėlęs? Ir labai konkrečiai: kurie 
asmenys turėtų būti suimti? Kiek suprantu, visų šių klausimų atsa- 
kymai priklauso nuo sprendimo, kuris bus priimtas per kelias atei- 
nančias minutes, - pasakė ji premjerui. 

Torstenas Edklintas sėdėjo sulaikęs kvėpavimą. Jeigu būtų ga- 
lėjęs įspirti Figuerolai į blauzdikaulį, tą ir būtų padaręs. Ji sudarkė 

visą retoriką ir leido premjerui suprasti, kad jis pats atsakingas. Ed- 
klintas irgi ketino prieiti prie tokios pačios išvados, bet tik po ilgo 
ir diplomatiško gražbyliavimo. 

— K3, tavo manymu, turėčiau nuspręsti? 

— Tikiu, kad turime bendrų interesų. Trejus metus dirbu konsti- 
tucijos apsaugoje. Manau, ši įstaiga yra kertinis Švedijos demokra- 
tijos akmuo. Pastaraisiais metais saugumo policijos veikla atitinka 
konstituciją. Savaime suprantama, nenoriu, jog saugumo policiją 
ištiktų skandalas. Mums svarbu nepamiršti, jog šią nusikalstamą 
veiklą vykdo saujelė žmonių. 

— Tokios veiklos vyriausybė tikrai nėra sankcionavusi, - pabrėžė 
teisingumo ministras. 

Figuerola linktelėjo ir keletą sekundžių pagalvojo. 

- Žiūrint iš jūsų perspektyvos, svarbu į skandalą neįpainioti vy- 
riausybės, o būtent taip ir atsitiktų, jei vyriausybė bandytų užglais- 
tyti šią istoriją. 

— Vyriausybė nedangsto nusikaltimų, vėl įsiterpė teisingumo 
ministras. 

— Ne, tačiau pabandykime įsivaizduoti, kad vyriausybė norėtų 
taip pasielgti. Kiltų milžiniškas skandalas. 

— Tęsk, - liepė premjeras. 

— Situaciją apsunkina tai, jog mes, dirbantys konstitucijos ap- 
saugoje, esame priversti užsiimti nelegalia veikla, kad apskritai ga- 
lėtume ištirti šią istoriją. Todėl norime, kad viskas būtų legalu ir 
neprieštarautų konstitucijai. 

— Kaip ir mes visi, - pridūrė premjeras. 

— Tokiu atveju siūlau, kad premjeras įsakytų konstitucijos apsau- 
gos tarnybai ištirti šią painiavą ypatingos skubos tvarka, — pareiš- 
kė Figuerola. - Prašau duoti mums raštišką įsakymą ir reikalingus 
įgaliojimus. 

— Nesu tikras, kad šis pasiūlymas teisėtas, — įsiterpė teisingumo 
ministras. 

— Teisėtas. Vyriausybės galioje imtis įvairių priemonių, kai iškyla 
grėsmė, kad kas nors nori neteisėtai pakeisti konstituciją. Jei kariuo- 

menės arba policijos grupuotė pradeda vykdyti savo nepriklausomą 
užsienio politiką, tada valstybėje yra įvykęs de facto perversmas. 

— Užsienio politiką? — perklausė teisingumo ministras. 

Premjeras netikėtai linktelėjo. 

— Zalačenka buvo dezertyras iš užsienio, — tęsė Figuerola. - Kaip 
teigia Bliumkvistas, jo surinkta informacija būdavo perduodama 
užsienio žvalgybos tarnyboms. Jei vyriausybė nebuvo informuoja- 
ma, tada tai perversmas. 

— Suprantu, kur lenki, - tarė premjeras. - O dabar leiskite pasa- 
kyti, ką aš manau. 

Jis pakilo, apėjo aplink stalą ir sustojo priešais Edklintą. 

— Turi talentingą kolegę. Be to, ji kalba tiesiai. 

Edklintas suprato ir linktelėjo. Premjeras atsigręžė į teisingumo 
ministrą. 

— Kreipkis į valstybės sekretorių ir teisės departamento vadovą. 
Rytoj rytą noriu gauti parengtą dokumentą, oficialiai suteikiantį 
ypatingus įgaliojimus konstitucijos apsaugos tarnybai užsiimti šiuo 
reikalu. Jų užduotis — išsiaiškinti, kas yra tiesa, surinkti dokumen- 
tus apie šios veiklos mastą ir nustatyti atsakingus ar kaip nors su 
tuo susijusius asmenis. Dokumente negalima teigti, kad vykdai 
ikiteisminį tyrimą; gal ir klystu, bet manau, kad šiuo atveju tik 
generalinis prokuroras galėtų paskirti tokio tyrimo vadovą. Aš tik 
galiu įgalioti atlikti individualų tyrimą, ir jis turės virsti oficialiu 
viešu dokumentu, supranti? 

— Taip. Bet norėčiau atkreipti dėmesį, kad aš pats esu buvęs 
prokuroras. 

— Turėsime paprašyti teisės departamento vadovo pasidomėti ir 
tiksliai apibrėžti, kas šiuo atveju yra formaliai teisinga. Bet kuriuo 
atveju už tyrimą atsakingas tu vienas. Pats pasirinksi reikalingus 
padėjėjus. Jei rasi nusikalstamos veiklos pėdsakų, privalai šią infor- 
maciją perduoti generaliniam prokurorui, kuris priims sprendimą 
dėl apkaltos. 

— Turėsiu pasitikslinti, kas tokiu atveju daroma, tačiau manau, 
kad privalėsiu informuoti parlamento pirmininką ir konstitucijos 

komitetą... Informacija greitai nutekės, — įspėjo teisingumo mi- 
nistras. 

— Kitaip tariant, turime veikti sparčiai, - tarė premjeras. 

Figuerola pakėlė ranką. 

— Kas? — paklausė premjeras. 

— Lieka dvi problemos. Pirma, ar „Millennium“ publikacijos lai- 
kas sutaps su mūsų tyrimu, antra, Lisbetos Salander bylos nagrinė- 
jimas prasidės už poros savaičių. 

— Ar galime sužinoti, kada „Millennium“ ketina išspausdinti 
straipsnį? 

— Galėtume paklausti, — pasiūlė Edklintas. — Mažiausiai norė- 
tųsi susidurti su spauda. 

— Kalbant apie tą merginą, Salander, — teisingumo ministras 
prakalbo ir trumpam nutilo: - Būtų baisu, jei, kaip teigia „Millen- 
nium“, jai iš tikrųjų teko patirti visą tą neteisybę... Ar tikrai taip 
gali būti? 

— Atrodo, kad gali, - patvirtino Edklintas. 

— Tokiu atveju turime pasirūpinti, kad skriauda būtų atitaisyta ir 
jai netektų susidurti su dar viena neteisybe, - pareiškė premjeras. 

— O kaip tai padaryti? — pasiteiravo teisingumo ministras. 

— Vyriausybė negali kištis į nebaigtą nagrinėti baudžiamąją bylą. 
Tai prieštarautų įstatymui. 

— Gal galėtume pasikalbėti su prokuroru? 

— Ne, - paprieštaravo Edklintas. — Premjeras jokiais būdais ne- 
gali veikti teisinio proceso. 

— Kitaip tariant, Salander turės išbandyti savo laimę teisme, — 
užbaigė teisingumo ministras. 

— Tik tokiu atveju, jei ji pralaimėtų bylą ir apskųstų nuosprendį 
lauti generalinio prokuroro ištirti, ar esama pagrindo naujam teis- 
mo procesui. Bet tai taikytina tik tokiu atveju, jei ji būtų nuteista 
kalėti. Jei teismas nuspręstų, kad ji turėtų būti laikoma psichiatrijos 
įstaigoje, vyriausybė nieko negalėtų padaryti. Tada viską sprendžia 

gydytojai, o premjeras neturi kompetencijos nustatyti, ar ji psichiš- 
kai sveika, ar ne. 


PENKTADIENIO VAKARE, DEŠIMTĄ VALANDĄ, Salander 
išgirdo durų spynoje besisukantį raktą. Ji tuoj pat išjungė delninuką 
ir pakišo jį po pagalve. Pakėlusi akis išvydo Junasoną. 

— Labas vakaras, panele Salander, — pasisveikino gydytojas. — 
Na, kaip tau sekasi šįvakar? 

— Galva plyšta iš skausmo ir jaučiu, kad karščiuoju. 

— Nieko gero. 

Neatrodė, kad ją ypatingai kankintų galvos skausmas ar karš- 
čiavimas. Per dešimt minučių Junasonas ją apžiūrėjo. Temperatūra 
per vakarą buvo smarkiai pakilusi. 

— Gaila, kad pablogėjo, nors kelias savaites sėkmingai sveikai. 
Deja, dabar mažiausiai dvi savaites negalėsiu tavęs išrašyti iš li- 
goninės. 

— Dviejų savaičių turėtų pakakti. 

Jų žvilgsniai susidūrė. 


ATSTUMAS SAUSUMA NUO LONDONO iki Stokholmo - apie 
1800 kilometrų, kuriuos teoriškai galima įveikti per dvidešimtį 
valandų. O iš tikrųjų tiek laiko prireikė pasiekti vien Vokietijos 
ir Danijos sieną. Dangų užtvindė švininiai audros debesys, o kai 
Trejybė sekmadienio vidurdienį atsidūrė vidury Eresundo tilto, lie- 
tus pasipylė kaip iš kibiro. Jis sulėtino greitį ir įjungė valytuvus. 
Trejybės nuomone, vairuoti Europoje - tikras pragaras, nes čia visi 
primygtinai nori važiuoti neteisinga kelio puse. Jis susikrovė mantą 
į nedidelį dengtą krovininį automobilį ir keltu iš Doverio persikėlė 
į Kalė, tada per Lježą kirto Belgiją, ties Achenu pervažiavo Vokie- 
tijos sieną, vėliau — greitkeliu į šiaurę link Hamburgo, o toliau - į 
Daniją. 

Jo bendrakeleivis, Šuo Bobas, miegojo ant galinės sėdynės. Jie 
vairavo pakaitomis ir per visą kelionę jų greitis buvo stabilus — de- 

vyniasdešimt kilometrų per valandą, išskyrus tuos kartus, kai va- 
landai sustodavo pavalgyti. Automobilis buvo aštuoniolikos metų 
senumo, važiuoti greičiau nebuvo ;manoma. 

Iš Londono į Stokholmą galima patekti ir paprasčiau, tačiau 
vargu ar skrisdamas būtų galėjęs pasiimti trisdešimt kilogramų 
elektroninės įrangos. Jie kirto šešių valstybių sienas, tačiau nė kar- 
to nebuvo sustabdyti muitinės pareigūnų ar pasų kontrolės. Trejy- 
bė aistringai palaikė ES, kurios taisyklės palengvino keliones po 
Europą. 

Bradforde gimęs Trejybė nuo vaikystės gyveno šiaurės Londo- 
ne. Dabar jam buvo trisdešimt dveji. Jis neturėjo ypatingo išsila- 
vinimo, buvo baigęs tik profesinę mokyklą, kur įgijo telekomuni- 
kacijų techniko pažymėjimą. Sulaukęs devyniolikos, trejetą metų 
dirbo inžinieriumi British Tė/ecom bendrovėje. Iš tikrųjų jis turėjo 
tiek teorinių Žinių apie elektroniką ir kompiuterius, kad diskusijose 
lengvai galėjo nugalėti bet kokį snobą profesorių. Nuo dešimtųjų 
gyvenimo metų kompiuteriai tapo Trejybės gyvenimo dalimi, o bū- 
damas trylikos įsilaužė į pirmąjį kompiuterį. Tai sužadino jo apeti- 
tą, šešiolikos pasiekė tokį lygį, kad galėjo varžytis su geriausiais pa- 
saulyje. Trejybės gyvenime yra buvęs toks etapas, kai visą laisvą nuo 
miego laiką jis praleisdavo prie kompiuterio kurdamas naudingas 
ir virusinės programas. Jis prasiskverbė į BBC, Didžiosios Britani- 
jos gynybos ministeriją ir Skotlandjardą, netgi sugebėjo trumpam 
perimti vadovavimą Šiaurės jūroje patruliuojančiam atominiam 
povandeniam laivui. Laimei, Trejybė priklausė labiau smalsiųjų nei 
piktųjų kompiuterių įsilaužėlių būriui. Jo susižavėjimas išblėsda- 
vo vos įsilaužus į kompiuterį, patekus į jo atmintį ir pasisavinus 
paslaptis. Daugių daugiausia yra papokštavęs, pavyzdžiui, kai už- 
programavo povandeninio laivo kompiuterį, kad pasiųstų kapitoną 
velniop, kai tas pareikalaus nurodyti laivo pozicijas. Dėl pastarojo 
incidento Gynybos ministerija sušaukė ne vieną skubų pasitarimą, 
o Trejybė suvokė, kad nelabai protinga girtis savo sugebėjimais, kai 
valdžia pradeda grasinti ilgam pasodinti visus programišius. 

Jis įgijo telekomunikacijų techniko išsilavinimą, nes jau buvo 
perpratęs telefonų tinklus, o suvokęs, kad jie beviltiškai pasenę, 
tapo privačiu saugos konsultantu, įrenginėjo signalizacijos sistemas 
ir padėdavo apsisaugoti nuo įsilaužimų. Ypatingiems klientams 
Trejybė pasiūlydavo ir vaizdo sekimo bei telefono pasiklausymo 
paslaugas. 

Jis buvo vienas Programišių Respublikos įkūrėjų. O Širšė — viena 
jos piliečių. 

Sekmadienį pusę aštuonių vakaro jis ir Šuo Bobas artėjo prie 
Stokholmo. Šerholmene pravažiavęs pro Ikea, Trejybė išsitraukė 
mobilųjį ir surinko mintinai žinomą numerį. 

— Labas, — pasisveikino Trejybė. 

— Kur jūs? 

— Liepei paskambinti pravažiavus Ikea. 

Maras papasakojo, kaip nuvažiuoti iki jaunimo nakvynės namų 
Longholmene, kur jis buvo užsakęs kambarį savo kolegoms an- 
glams. Maras retai išeidavo iš savo buto, todėl jie susitarė susitikti 
pas jį namuose dešimtą valandą ryto. 

Belaukdamas atvykstančių draugų, Maras itin pasistengė: su- 
plovė indus, apsitvarkė ir išvėdino butą. 


LII Gaus 


SUGEDĘS 
DISKAS 


gegužės 27 — birželis B 


Istorikas Diodoras Sicilietis (kuris kitų istorikų laikomas nepati- 
kimu šaltiniu) 100 m. pr. Kr. aprašo amazones iš Libijos, tuomet 
taip buvo vadinama visa šiaurės Afrika į vakarus nuo Egipto. Šis 
amazonių viešpatavimas buvo ginekokratija, tai reiškia, kad tik 
moterims buvo leista užimti aukštus postus, net ir kariuomenėje. 
Pasak legendos, teritoriją valdė karalienė Myrina, kuri vadovavo 
trisdešimties tūkstančių moterų karių ir trims tūkstančiams kava- 
lerisčių, nužygiavo per Egiptą ir Siriją iki pat Egėjo jūros, pakeliui 
nugalėjusi keletą vyrų armijų. Karalienės Myrinos armija pakriko, 
kai pastaroji žuvo kovos lauke. 

Tačiau toji armija paliko savo pėdsaką regione. Kai Anatolijoje 
genocido metu buvo išžudyti visi vyrai, jų moterys griebėsi ginklų, 
kad sutriuškintų įsibrovėlius iš Kaukazo. Tos moterys mokėjo nau- 
dotis visais ginklais, įskaitant lanką ir strėles, karo kirvį ir ietį. Iš 
graikų jos nukopijavo visus šarvus. 

Vedybos joms atrodė kaip tam tikra pavergimo forma. Kad pa- 


gimdytų vaikų, joms būdavo suteikiamos atostogos, kurių metu 

moterys mylėdavosi su atsitiktinai pasirinktais nepažįstamais ap- 
linkinių kaimų vyrais. Tik mūšyje vyrą nukovusiai merginai būda- 
vo leidžiama netekti nekaltybės. 


16 SKYRIUS 


PENKTADIENIS, GEGUŽĖS 27 — ANTBABIENIS, GECBŽĖS 31 


PENKTADIENĮ BLIUMKVISTAS išėjo iš „Millennium“ redakci- 
jos pusę vienuolikos vakaro. Jis nusileido į pirmąjį aukštą, tačiau, 
užuot išėjęs tiesiai į gatvę, pasuko kairėn ir patraukė per rūsį, per 
vidinį kiemą, tada per kaimyninio kiemo vartus išlindo į Hiokeno 
gatvę. Ten jis sutiko iš Musebakės einantį būrį jaunuolių, tačiau 
nepastebėjo, kad nors vienas būtų atkreipęs į jį dėmesį. Jei kas nors 
stebėtų pastatą, pagalvotų, kad jis, kaip dažnai nutikdavo, pernak- 
vojo „Millennium“ redakcijoje. Taip jis elgėsi jau nuo balandžio. O 
iš tikrųjų naktinėje pamainoje dirbo Kristeris Malmas. 

Penkiolika minučių jis pasišlaistė gatvelėmis ir bulvarais aplink 
Musebakę, o paskui nužingsniavo į Fiskargatano g. 9. Surinkęs 
kodą, atvėrė laukujes duris, užlipo į viršutinį aukštą, kur, atrakinęs 
duris Salander raktais, pateko vidun. Bliumkvistas išjungė signa- 
lizaciją. Patekęs į šį butą jis visada truputį suglumdavo: dvidešimt 
vienas kambarys ir tik trys jų buvo apstatyti baldais. 

Pirmiausia jis išsivirė kavos ir susitepė sumuštinių, o tada nuėjo 
į Lisbetos darbo kambarį ir įjungė jos PowerBooR. 

Nuo to momento, kai balandžio viduryje buvo pavogta Bjorko 
ataskaita, o Bliumkvistas suprato esąs sekamas, Salander bute jis 
buvo įsteigęs savo būstinę. Pačius svarbiausius dokumentus laikė 
jos darbo kambaryje. Keletą naktų per savaitę nakvodavo jos bute, 
miegodavo jos lovoje ir dirbdavo jos kompiuteriu. Prieš išvykdama į 
Gosebergą susidoroti su Zalačenka, ji išvalė standųjį diską. Blium- 
kvistas darė prielaidą, kad Lisbeta neplanavo čia sugrįžti. Kad jos 
kompiuteris vėl veiktų, turėjo panaudoti Lisbetos Salander sistemi- 
nius diskus. 

Nuo balandžio į savo kompiuterį jis net nebuvo įkišęs interneto 
laido. Bliumkvistas prisijungė prie Salander interneto, paleido ICO 
pokalbių programą ir įvedė tą adresą, kurį Salander jam buvo sukū- 
rusi ir pranešusi per Ya500 pokalbių grupę [Idiotiškasis Stalas]. 

<Labas, Sale.> 

<Pasakok.> 

<Perdirbau tuos du skyrius, kuriuos aptarėme šią savaitę. Naujoji 
versija yra Yahoo svetainėje. Kaip tau sekasi?> 

<Baigiau septyniolika puslapių. Siunčiu į Yahoo.> 

<Puiku. Gavau. Leisk perskaityti ir tada vėl kalbėsimės.> 

<Turiu daugiau.> 

<Daugiau ko?> 

<Sukūriau kitą Yahoo grupę pavadintą Riteriai.> 

Bliumkvistas nusišypsojo. 

<Idiotiškojo stalo riteriai.> 

<Slaptažodis yacaraca12.> 

<Gerai.> 

<Keturi nariai. Tu, aš, Maras ir Trejybė.> 

<Tavo paslaptingieji naktiniai draugeliai.> 

<Priedanga.> 

<Puiku.> 

<Maras nukopijavo informaciją iš prokuroro Ekstriomo kompiuterio. 
Įsibrovėme į jį balandį. Jei prarasčiau delninuką, jis tave informuos.> 

<Gerai. Ačiū.> 

Mikaelis atsijungė iš ICO ir atsidarė naujai sukurtą Y2500 grupę 
[ Riteriai). Vienintelis ten rastas dalykas buvo Maro atsiųstas anoni- 
minis interneto adresas, susidedantis vien iš skaičių. Jis nukopijavo 
tą adresą, parašė jį naršyklėje, paspaudė įvesties klavišą ir atsidū- 
rė kažkokiame interneto tinklalapyje, kuriame tilpo visi šešiolika 
Ekstriomo standžiojo disko GB. 

Akivaizdu, kad Maras pasilengvino darbą tiesiog nukopijuoda- 
mas visą Ekstriomo standųjį diską, o Bliumkvistui prireikė dau- 
giau nei valandos, kol peržiūrėjo jo turinį. Jis išmetė visas sistemi- 

nes bylas, programas ir begalę, atrodo, kelerių metų parengtinio 
tardymo dokumentų. Galiausiai Bliumkvistas parsisiuntė keturis 
aplankus. Trys jų vadinosi [ParengtTard/Salander|, [Šiukšlės/Sa- 
lander|, [ParengtTard/Nydermanas|. O ketvirtajame buvo Eks- 
triomo viso elektroninio pašto kopijos, padarytos iki vakar dienos 
antros valandos. 

— Dėkoju Marui, - pats sau ištarė Bliumkvistas. 

Tris valandas jis skaitė Ekstriomo parengtinio tardymo me- 
džiagą ir strategiją, kurios ketinama imtis per Lisbetos Salander 
bylos nagrinėjimą. Nėra ko stebėtis, kad nemažai medžiagos buvo 
susiję su Salander psichikos būkle. Ekstriomas buvo pareikalavęs, 
kad būtų atliktas išsamus psichiatrinis tyrimas, ir buvo išsiuntinėjęs 
daug elektroninių laiškų, kad Lisbeta skubos tvarka būtų perkelta į 
Kronobergo kalėjimą. 

Bliumkvistui paaiškėjo, kad Nydermano paieškos nė kiek nepa- 
sistūmėjo į priekį. Tam tyrimui vadovavo Bublanskis. Pastarajam 
pasisekė surasti kaltės įrodymų, susiejančių Nydermaną su Dago 
Svensono, Mijos Bergman ir advokato Bjurmano nužudymu. Pats 
Bliumkvistas padėjo jiems rasti įrodymų per tris ilgas apklausas ba- 
landžio mėnesį. Jeigu Nydermanas bus kada nors suimtas, Blium- 
kvistas turėtų liudyti. Galiausiai DNR iš prakaito lašelių ir dviejų 
plaukų iš Bjurmano buto buvo sugretinti su DNR pavyzdžiais iš 
Nydermano kambario Gosebergoje. Tos pačios DNR buvo gausu 
ant „Svavelšės MC“ finansininko Viktoro Joransono palaikų. 

Keista, bet Ekstriomas turėjo nepaprastai mažai medžiagos apie 
Zalačenką. 

Bliumkvistas prisidegė cigaretę ir atsistojęs pro langą pažvelgė į 
Jurgordeno pusę. 

Ekstriomas šiuo metu vadovavo dviem atskiriems parengtiniams 
tardymams. Kriminalinės policijos inspektorius Fastė vadovavo vi- 
siems su Salander susijusiems tyrimams. Bublanskis užsiėmė tik 
Nydermanu. 

Kai ikiteisminiame tyrime pasirodė Zalačenkos pavardė, Eks- 
triomui būtų buvę logiška kreiptis ; generalinį saugumo policijos 

direktorių ir sužinoti, kas iš tikrųjų yra Zalačenka. Tokių užklausų 
Bliumkvistas nerado nei Ekstriomo elektroniniuose laiškuose, nei 
jo dienoraštyje, nei užrašuose. Tačiau pastaruosiuose Bliumkvistas 
aptiko keletą paslaptingų sakinių. Buvo akivaizdu, kad apie Zala- 
čenką informacijos jis turi. 

Salander tyrimas sufalsifskuotas. Bjorko originalas neatitinka Blium- 
kvisto versijos. Priskiriama kategorijai VISIŠKAI SLAPTAI. 

Tada - virtinė pastabų, teigiančių, kad Salander — paranojikė ir 
šizofrenikė. 

Buvo teisinga uždaryti Salander 1991. 

Grandis, siejančias tyrimus, Bliumkvistas rado kataloge [Šiukš- 
lės/Salander|, kuriame prokuroras buvo išsaugojęs šalutinę infor- 
maciją, kurią manė esant nesusijusia su ikiteisminiu tyrimu. Dėl 
to ji nebus pristatyta per teismo procesą ir netaps prieš Salander 
nukreiptų įrodymų grandinės dalimi. Čia buvo beveik viskas, kas 
susiję su Zalačenkos biografija. 

Tyrimas pasirodė visiškai niekam tikęs. 

Bliumkvistas klausė savęs, ar čia atsitiktinumas, ar suplanuota? 
Kur riba? Ar Ekstriomas žino, kad yra tokia riba? 

Ar galima manyti, kad kas nors tyčia teikia Ekstriomui įtikimą, 
bet klaidingą informaciją? 

Galiausiai Bliumkvistas prisijungė prie Zlofma:/ ir dešimt mi- 
nučių tikrino pustuzinį susikurtų anoniminių pašto dėžučių. Jis 
kasdien patikrindavo paštą to adreso, kurį buvo davęs kriminalinės 
policijos inspektorei Mudig. Bliumkvistas nepuoselėjo didelių vil- 
čių, kad jam parašys, todėl kiek nustebo, kai atidaręs pašto dėžutę 
rado elektroninį laišką iš <ressallskapgapril2hotmail.com>. Laiške 
buvo tik viena eilutė: 


[Šeštadienį kavinėje Madeleine, viršutiniame aukšte 1.00.) 


MARAS SUSISIEKĖ Lisbetai vidurnaktį ir nutraukė ją vidury sa- 
kinio, kuriame ši rašė apie laiką, praleistą su savo globėju Holgeriu 
Palmgrenu. Ji piktai dėbtelėjo į ekraną. 

<Ko nori?> 

<Labas, Širše, man taip pat malonu sulaukti iš tavęs žinių.> 

<Na taip, taip. Kas yra?> 

<Teleburianas.> 

Ji atsisėdo lovoje ir entuziastingai pažvelgė į savo delninuko 
ekraną. 

<Pasakok.> 

<Trejybė gavo, ko reikia, per rekordiškai trumpą laiką.> 

<Kaip?> 

<Tas beprotis gydytojas nesėdi vienoje vietoje. Jis visą laiką keliauja 
tarp Upsalos ir Stokholmo, ir mes negalime perimti jo kompiuterio.> 

<Žinau. Kaip pavyko?> 

<Jis žaidžia tenisą dukart per savaitę. Apie dvi valandas. Savo kom- 
piuterį palieka automobilyje garaže.> 

<Aha.> 

<Trejybė lengvai išjungė signalizaciją ir paėmė kompiuterį. Užtruko 
trisdešimt minučių. Nukopijavo viską su Firewire ir instaliavo Asphyxia.> 

<Kur?> 

Maras davė jai interneto adresą to serverio, kuriame jis laikė 
Teleburiano standžiojo disko turinį. 

<Pasak Trejybės, ten daug šūdo.> 

<!> 

<Pažiūrėk pati.> 

Salander išjungė pokalbį su Maru ir prisijungė prie nurodyto 
serverio, kur beveik tris valandas atidžiai nagrinėjo rinkmeną po 
rinkmenos iš Teleburiano kompiuterio. 

Ji aptiko Teleburiano susirašinėjimą su kažkokiu 5o/mai/ adresą 
turinčiu žmogumi, siuntusiu koduotus laiškus. Salander turėjo pri- 
eigą prie Ieleburiano PGP duomenų kodavimo programos, todėl 
lengvai atkodavo visus laiškus. Jo vardas Junas, pavardės nebuvo. 
Junas ir Teleburianas nesveikai rūpinosi prasta Lisbetos Salander 
sveikata. 


Puiku... galime įrodyti, kad esama konspiracijos. 

Bet iš tikrųjų Lisbetą sudomino keturiasdešimt septyni aplan- 
kai, kuriuose — beveik devyni tūkstančiai atviros vaikų pornografi- 
jos nuotraukų. Ji vertė nuotraukas vieną po kitos. Vaikai buvo pen- 
kiolikos arba jaunesni. Kai kuriose vaikai buvo labai maži. Daugu- 
ma — mergaitės. Keletas sadistiškų vaizdų. 

Ji rado sąsajas su mažiausiai tuzinu užsieniečių, kurie dalijosi 
vaikų pornografijos medžiaga. Salander prikando lūpą, bet šiaip 
veide nesimatė jokių emocijų. 

Lisbeta prisiminė tas naktis, kai Šv. Stepono ligoninės palato- 
je ją, dvylikametę mergaitę, pririšdavo prie lovos visiškai tuščiame 
kambaryje. Teleburianas nuolatos užsukdavo pasižiūrėti į ją, ap- 
šviestą tik naktinės lempelės. 

Ji tai žinojo. Jis niekada jos nepalietė, bet ji visada žinojo. 

Lisbeta keikė save. Jau seniai reikėjo susitvarkyti su Teleburia- 
nu. Bet ji giliai nustūmė prisiminimus ir neigė jo egzistavimą. Pa- 
liko jį ramybėje. 

Po valandėlės ji skambtelėjo Bliumkvistui į ICO. 


MIKAELIS BLIUMKVISTAS nakvojo Salander bute Fiskargatano 
gatvėje. Jis neišjungė kompiuterio iki pusės septynių ryto. Užmie- 
gant šlykščios vaikų pornografijos nuotraukos tebesisukiojo jo gal- 
voje. Jis pabudo 10 val. 15 min., pašoko iš Salander lovos, palindo po 
dušu, išsikvietė taksi ir paprašė paimti jį prie Siodra teatro. 10 val. 
55 min. jis išlipo Birgerio Jarlo gatvėje ir nuėjo iki Cafė Madeleine. 
Pasidėjusi puodelį juodos kavos, čia jo laukė Sonja Mudig. 

— Labas, - pasisveikino Bliumkvistas. 

— Aš labai rizikuoju, — nepasisveikinusi išrėžė ji. - Mane išmes iš 
darbo ir galiu susilaukti apkaltos, jei kas nors sužinotų, kad buvome 
susitikę. 

— Aš niekam nepasakosiu. 

Ji atrodė įsitempusi. 

— Neseniai vienas mano kolega lankėsi pas buvusį premjerą Tur- 
bjorną Feldiną. Jis ten nuvyko savo iniciatyva, o dabar jo darbas 


kabo ant plauko. 

— Suprantu. 

— Man reikia anonimiškumo garantijos mums abiem. 

— Aš net nežinau, apie kurį kolegą kalbi. 

— Pasakysiu vėliau. Noriu, kad pažadėtum suteikti priedangą 
jam kaip informacijos šaltiniui. 

— Duodu žodį. 

— Ar skubi? 

— Taip, po dešimties minučių turiu susitikti su vyru ir vaikais. Jis 
mano, kad tebesu darbe. 

— O Bublanskis apie tai nieko nežino? 

— Ne. 

— Gerai. Jūs su kolega esate informacijos šaltiniai ir esate visiškai 
saugūs. Abu. Iki gyvos galvos. 

— Mano kolega yra Jerkeris Holmbergas. Jūs susitikote Getebor- 
ge. Jo tėvas —- Centro partijos narys, Jerkeris nuo vaikystės pažįsta 
premjerą Feldiną. Todėl Jerkeris nuvažiavo pas jį pasiteirauti apie 
Zalačenką. 

Bliumkvisto širdis pradėjo smarkiau plakti. 

— Atrodo, jis gana malonus žmogus. Jerkeris paklausė, ką jis žino 
apie Zalačenką ir jo dezertyravimą, bet Feldinas nieko neatsakė. 
Kai Holmbergas pasakė jam, kad mes įtariame, jog psichiatrijos li- 
goninėje Lisbetą Salander uždarė Zalačenką gynę žmonės, tada jis 
iš tikrųjų pasipiktino. Feldinas papasakojo, kad, jam tapus premje- 
ru, pas jį apsilankė tuometis saugumo policijos viršininkas su savo 
kolega. Jie išdėstė jam keistą istoriją apie į Švediją dezertyravusį 
rusą ir dar pridūrė, kad tai pati didžiausia Švedijos kada nors turėta 
karinė paslaptis... Kad Švedijos karinėje žvalgyboje nebuvo nieko, 
kas prilygtų savo svarba. Feldinas prisipažino nežinojęs, kaip elg- 
tis. Jis buvo ką tik tapęs premjeru, o vyriausybė neturėjo patirties. 
Juk socialdemokratai išbuvo valdžioje daugiau nei keturiasdešimt 
metų. Jam buvo pareikšta, kad atsakingas tik jis ir pats turės priimti 
sprendimą, o saugumo policija nusiplaus rankas, jei jis aptarinės šį 

reikalą su savo kolegomis vyriausybėje. Tai buvo labai nemalonus 
reikalas, jis visiškai nesusigaudė, kaip elgtis. 

— Ką jis padarė? 

— Jis suvokė neturįs kito pasirinkimo, teliko tik paklusti ponų iš 
saugumo policijos siūlymui. Jis pasirašė direktyvą, pagal kurią tik 
saugumo policija tapo atsakinga už dezertyrą. Feldinas pasižadėjo 
niekada su niekuo neaptarinėti šio reikalo. Jis net nesužinojo de- 
zertyro pavardės. 

— Keista. 

— Jis dirbo premjeru dvi kadencijas ir per tą laiką beveik nieko 
daugiau negirdėjo apie Zalačenką. Bet Feldinas pasielgė labai gu- 
driai. Jis primygtinai reikalavo, kad ši paslaptis būtų atskleista ir 
valstybės sekretoriui, kuris tapo tarpininku tarp vyriausybės sekre- 
toriato ir Žalačenkos globėjų. 

— Arjis prisiminė, kas tas žmogus? 

- Tai Bertilis K. Janerydas, dabartinis Švedijos generalinis kon- 
sulas Amsterdame. Kai Feldinui buvo išaiškinta, koks svarbus šis 
ikiteisminis tyrimas, jis atsisėdo ir parašė Janerydui laišką. 

Sonja Mudig pastūmė Mikaeliui voką. 


Gerbiamas Bertili, 

Paslaptis, kurią mudu saugojome mano kadencijos metais, dabar 
pasidarė labai aktuali. Su tuo reikalu susijusio asmens jau nebėra tarp 

Labai svarbu atsakyti į pateiktus klausimus. 

Žmogus, kuris atnešė šį laišką, dirba neoficialiai, aš juo pasitikiu. 
Prašau išklausyti jo pasakojimo ir atsakyti į klausimus. 

Pasinaudok savo įžymiąja nuovoka. 


LE 


— Ar šiame laiške užsimenama apie Holmbergą? 

— Ne. Jerkeris paprašė Feldino neminėti pavardžių. Jis sakė ne- 
galįs žinoti, kas vyks į Hagą. 

— Nori pasakyti... 

— Mes su Jerkeriu tai aptarėme. Mes vaikštome tokiu plonu ledu, 
kad labiau praverstų irklai nei ledo kirtikliai. Mes neturime įgalio- 
jimų vykti į Olandiją pasikalbėti su ambasadoriumi. O tu galėtum 
tai padaryti. 

Bliumkvistas sulankstė laišką ir buvo bekišąs į kišenę, kai Mu- 
dig stipriai sugriebė jam už rankos. 

— Informacija už informaciją, — pareikalavo ji. - Norime išgirsti 
viską, ką Janerydas tau pasakys. 

Bliumkvistas linktelėjo. Mudig atsistojo. 

— Palauk. Sakei, kad Feldiną aplankė du žmonės iš saugumo 
policijos. Vienas buvo saugumo policijos viršininkas. Kas kitas? 

— Feldinas matė jį tik vieną kartą ir neprisiminė jo pavardės. Per 
susitikimą nebuvo rašomas joks protokolas. Jis prisiminė, kad tas 
žmogus buvo liesas ir su ūseliais. Ir jis tikrai buvo pristatytas kaip 
specialiųjų tyrimų skyriaus vadovas ar kažkaip panašiai. Feldinas 
vėliau patikrino, kokia yra saugumo policijos organizacijos struk- 
tūra, tačiau tokio skyriaus nerado. 

Zalačenkos klubas, dingtelėjo Bliumkvistui. 

Atrodė, kad Sonja Mudig pasveria kiekvieną žodį. 

— Rizikuoju būti sušaudyta, — pagaliau pasakė ji. — Yra vienas 
dokumentas, apie kurį nepagalvojo nei Feldinas, nei jo svečiai. 

— Kas tai? 

— Feldino svečių registracijos žurnalas Rusenbade. Jerkeris jo 
pareikalavo. Tai viešas dokumentas. 

— Ir? 

Mudig vėl sudvejojo. 

— Ten įrašyta, kad premjeras susitiko su saugumo policijos virši- 
ninku ir jo kolega aptarti bendro pobūdžio reikalų. 

— Ar jo pavardė paminėta? 

— Taip. E. Gulbergas. 

Bliumkvistas pajuto, kaip kraujas plūsteli į galvą. 

— Evertas Gulbergas, - tarė jis. 

Sonja Mudig atrodė susirūpinusi. Ji linktelėjo, pakilo ir išėjo iš 
kavinės. 

MIKAELIS BLIUMKVISTAS LIKO sėdėti kavinėje. Savo anoni- 
miniu mobiliojo ryšio telefonu užsisakė lėktuvo bilietą į Amsterda- 
mą. Lėktuvas pakils iš Arlandos oro uosto 14 val. so min. Tada jis 
nuėjo į Dressman parduotuvę Kungsgatano gatvėje, ten nusipirko 
marškinius ir apatinių drabužių, paskui užsuko į vaistinę dantų še- 
petėlio ir kitų tualetinių reikmenų. Bliumkvistas buvo atsargus ir 
dairėsi, ar nėra sekamas, tada nuskubėjo į Arlanda Express traukinį. 
Spėjo atvykti likus dešimčiai minučių iki registracijos pabaigos. 

Pusę septynių vakaro jis apsigyveno nušiurusiame viešbutyje 
Raudonųjų žibintų kvartale, nuo kurio iki centrinės geležinkelio 
stoties buvo maždaug penkiolika minučių kelio pėsčiomis. 

Sugaišo dvi valandas, kol surado, kur gyvena Švedijos genera- 
linis konsulas, o apie devintą valandą paskambino jam telefonu. 
Bliumkvistas pasinaudojo savo sugebėjimu įtikinti ir paaiškino, kad 
čia atvykęs ypatingai svarbiu ir skubiu reikalu. Galiausiai konsulas 
nusileido ir sutiko susitikti sekmadienį dešimtą valandą ryto. 

Bliumkvistas pavakarieniavo restorane netoli viešbučio. Vienuo- 
liktą valandą jis jau miegojo. 


GENERALINIS KONSULAS BERTILIS JANERYDAS nebuvo 
nusiteikęs tuščiai plepėti, kai savo rezidencijoje pasiūlė Bliumkvis- 
tui kavos. 

— Na... Tai kas tokio svarbaus? 

— Aleksandras Zalačenka, rusų dezertyras, atvykęs į Švediją 
1976-aisiais, - pasakė Bliumkvistas įteikdamas jam Feldino laišką. 

Janerydas atrodė nustebęs. Jis perskaitė laišką ir pasidėjo jį ant 
stalo. 

Bliumkvistas pusvalandį aiškino, kas vyksta ir kodėl Feldinas 
parašė laišką. 

— Aš... Aš negaliu aptarinėti šio reikalo, — galiausiai ištarė Ja- 
nerydas. 

— Manau, kad galite. 

— Ne, apie tai turėčiau kalbėtis tik su konstitucijos apsaugos 
tarnyba. 

— Yra didelė tikimybė, kad tai ir teks padaryti. Bet šiame laiške 
rekomenduojama pasinaudoti nuovoka. 

— Feldinas yra garbingas žmogus. 

— Tuo neabejoju. Aš ir nesiekiu pakenkti nei jums, nei Feldinui. 
Taip pat neprašau atskleisti nė vienos karinės paslapties, kurią gal- 
būt išdavė Zalačenka. 

— Nežinau jokių paslapčių. Net nežinojau, kad jo pavardė — Za- 
lačenka. Tik žinojau, kokia pavarde jis dangstosi. 

— Kokia? 

— Jis buvo žinomas kaip Rubenas. Bet aš negaliu apie tai kal- 
bėti. 

— Tikrai galite, — nesutiko Bliumkvistas ir įsitaisė patogiau. — 
Visa šita istorija netrukus bus išspausdinta. Kai tai nutiks, visa Ži- 
niasklaida arba sudraskys jus į gabalus, arba pavaizduos kaip są- 
žiningą valstybės tarnautoją, kuris sudėtingoje situacijoje padarė 
viską, kas įmanoma. Jūs buvote tas žmogus, kurį Feldinas paskyrė 
savo tarpininku palaikyti ryšį su tais, kurie rūpinosi Zalačenka. Tą 
jau Žinau. 

Janerydas pratylėjo beveik minutę. 

— Niekada neturėjau jokios informacijos. Buvau jaunas... Neži- 
nojau, kaip elgtis tokioje situacijoje. Kol buvo svarbu, susitikdavau 
su jais maždaug dukart per metus. Man buvo pasakyta, kad Rube- 
nas, tai yra Žalačenka, gyvas ir sveikas, kad jis bendradarbiauja su 
mūsų saugumo policija, o jo pateikiama informacija yra neįkaino- 
jama. Niekada nebuvau susipažinęs su detalėmis. Nebuvo poreikio 
žinoti. 

Bliumkvistas laukė. 

— Dezertyras dirbo kitose šalyse ir nieko nežinojo apie Švedi- 
ją, todėl jo vaidmuo saugumo politikoje niekada nebuvo svarbus. 
Porą kartų informavau premjerą, tačiau dažniausiai nebūdavo nie- 
ko ypatingo. 

— Aišku. 

— Man visada sakydavo, kad su juo elgiamasi įprastai, o gau- 
nama informacija toliau keliauja atitinkamais kanalais. Ką galėjau 


— 367— 


STIEG LARSSON 


pasakyti? Jeigu pasidomėdavau, ką tai reiškia, jie nusišypsodavo ir 
pareikšdavo, kad tai peržengia mano saugumo ribas. Pasijausdavau 
kaip kvailys. 

— Ar niekada nesusimąstydavote, kad kažkas negerai? 

— Ne. Ta tvarka nebuvo bloga. Man atrodė savaime suprantama, 
kad saugumo policija žino, ką daro, nes jie remiasi atitinkama tvar- 
ka bei patirtimi. Bet apie tai negaliu kalbėti, — vėl pabrėžė Janery- 
das, nors iki to momento jau buvo prašnekėjęs keletą minučių. 

— Visa tai nėra esminiai dalykai. Dabar svarbus tik vienas klau- 
simas. 

— Koks? 

— Pavardės tų žmonių, su kuriais susitikdavote. 

Janerydas pažvelgė į Bliumkvistą klausiančiu žvilgsniu. 

Jie yra padarę rimtų nusikaltimų, jų veikla turi tapti ikiteisminio 
tyrimo objektu. Todėl Feldinas ir atsiuntė mane pas jus. Feldinas 
nežino, kas tie žmonės. Jūs vienintelis žinote jų pavardes. 

Janerydas sumirksėjo ir sučiaupė lūpas. 

— Vienas jų buvo Evertas Gulbergas... Jis buvo vyriausias, - pri- 
minė Bliumkvistas. 

Janerydas linktelėjo galvą. 

— Kiek kartų buvote susitikę? 

— Jis dalyvavo visuose susitikimuose, išskyrus vieną. Kol Feldi- 
nas buvo premjeras, įvyko apie dešimt tokių susitikimų. 

— Kur susitikdavote? 

— Kokio nors viešbučio vestibiulyje. Paprastai Sheraton viešbu- 
tyje. Vieną kartą Amaranten Kungsholmene, o kartais Continenta/ 
bare. 

— Kas dar dalyvaudavo susitikimuose? 

— Tai buvo seniai... Neprisimenu. 

— Pasistenkite. 

— Buvo kažkoks... Klintonas. Kaip Amerikos prezidentas. 

— Ojo vardas? 

— Fredrikas. Mačiau jį keturis ar penkis kartus. 

— O kiti? 

— Hansas fon Rotingeris. Pažinojau jį per savo motiną. 

— Per motiną? 

— Taip, mano motina pažinojo Rotingerių šeimą. Hansas fon 
Rotingeris visada atrodė malonus vyrukas. Kol kartą visiškai neti- 
kėtai pamačiau susitikime su Gulbergu. Niekada nebūčiau pagal- 
vojęs, kad jis dirba saugumo policijoje. 

— Jis nedirbo, — tarė Bliumkvistas. 

Janerydas išblyško. 

- Jis dirbo padalinyje, kuris vadinamas specialiųjų tyrimų sky- 
riumi, — paaiškino Bliumkvistas. - Ką žinojote apie tą grupę? 

— Nieko. Noriu pasakyti, kad ne aš, o jie rūpinosi dezertyru. 

— Tikrai. Bet argi nekeista, kad jie neegzistuoja saugumo poli- 
cijos struktūroje? 

— Tai absurdiška. 

— Būtent. Kaip susitardavote dėl susitikimų? Ar jūs skambinda- 
vote ar jie? 

— Nei viena, nei kita. Kiekvieno susitikimo vieta ir laikas būdavo 
nustatomi per ankstesnį susitikimą. 

— O ką darydavote, jei prireikdavo, pavyzdžiui, pakeisti susiti- 
kimo laiką? 

— Turėjau telefono numerį, kuriuo galėjau paskambinti. 

— Koks tas numeris? 

— Atvirai kalbant, neprisimenu. 

— Kas atsiliepdavo? 

— Nežinau. Niekada nesinaudojau tuo numeriu. 

— Kitas klausimas. Kam viską perdavėte? 

— K3 turite galvoje? 

— Kai pasibaigė Feldino kadencija. Kas užėmė jūsų vietą? 

— Nežinau. 

— Ar parašėte ataskaitą? 

— Ne. Juk viskas buvo įslaptinta. Aš net negalėjau nieko užsi- 


rašinėti. 

— Ir nieko nepasakėte savo įpėdiniui? 

— Ne. 

— Tai kas atsitiko? 

— Na... Feldinas paliko postą, atėjo Ula Ulstenas. Man buvo pra- 
nešta, kad turėsime palaukti kitų rinkimų pabaigos. Tada Feldinas 
buvo perrinktas, ir mūsų susitikimai atsinaujino. Paskui, kai 1982- 
ųjų rinkimus laimėjo socdemai, spėju, kad Palmė paskyrė kažką 
perimti mano darbą. Aš perėjau į užsienio reikalų ministeriją ir ta- 
pau diplomatu. Buvau išsiųstas į Egiptą, vėliau - į Indiją. 

Bliumkvistas dar keletą minučių klausinėjo, bet buvo įsitikinęs, 
kad jau sužinojo viską, ką Janerydas galėjo jam papasakoti. Trys 
pavardės. 

Fredrikas Klintonas. 

Hansas fon Rotingeris. 

Ir Evertas Gulbergas - žmogus, nušovęs Zalačenką. 

Zalačenkos klubas. 

Jis padėkojo Janerydui už susitikimą ir sėdęs į taksi nuvažiavo 
į centrinę geležinkelio stotį. Ir tik sėdėdamas taksi automobilyje 
pagaliau įkišo ranką į švarko kišenę ir išjungė diktofoną. Į Švediją 
atskrido sekmadienį vakare pusę aštuonių. 


ERIKA BERGER SUSIMĄSČIUSI spoksojo į nuotrauką kompiu- 
terio monitoriuje. Paskui pakėlė akis ir apžvelgė pustuštę redak- 
cijos salę anapus stiklinės savo kabineto sienos. Andersui Holmui 
laisvadienis. Nematyti nė vieno, kas ja domėtųsi, nei atvirai, nei 
paslapčia. Taip pat nėra pagrindo manyti, kad kas nors iš redakcijos 
linkėtų jai bloga. 

Elektroninis laiškas atėjo prieš minutę. Siuntėjas — <redakc0af- 
tonbladet.com>. Kodė! Afžonblade:? Šis adresas taip pat suklastotas. 

Šį kartą laiške nebuvo jokio teksto. Tik nuotrauka, kurią ji ati- 
darė su Pbotosbob programa. Vaizdas pornografinis: nuoga moteris 
su nepaprastai didelėmis krūtimis ir šuns antkakliu ant kaklo. Ji 
stovi keturpėsčia, o vyras paima ją tokia poza. 

Vietoj tikrojo moters veido — Berger veidas. Įklijuota neįgudu- 
sios rankos, bet tikriausiai ne tai svarbiausia. Nuotrauka paimta iš 
jos seno straipsnio „Millennium“ žurnale ir galėjo būti parsiųsta iš 
interneto. 

Nuotraukos apačioje — vienintelis žodis, išpurkštas naudojantis 
Pbotosbob programa. 

Kekše. 

Čia jau devintas jai adresuotas anoniminis laiškas su žodžiu 4e4- 
šė, tarsi siųstų kažkas iš didelės ir Švedijoje gerai žinomos redakci- 
jos. Akivaizdu, kad ją persekioja kažkoks kibernetinis maniakas. 


PADARYTI TAIP, KAD BŪTŲ GALIMA klausytis telefoninių 
pokalbių, buvo sudėtingiau nei įsilaužti į kompiuterį. Trejybė be 
vargo rado prokuroro Ekstriomo namų telefono kabelį. Bėda tokia, 
kad Ekstriomas retai arba beveik niekada neskambindavo darbo 
reikalais. Trejybė net nesvarstė, ar bandyti įmontuoti blakę tar- 
nybiniame Ekstriomo telefone policijos būstinėje Kungsholmene. 
Tam prireiktų geros prieigos prie Švedijos kabelinių tinklų, o Tre- 
Jybė tokios galimybės neturėjo. 

Bet Trejybė ir Šuo Bobas didžiąją savaitės dalį paskyrė tam, kad 
nustatytų ir atskirtų Ekstriomo pokalbius mobiliuoju telefonu iš 
maždaug dviejų šimtų tūkstančių kitų telefonų keliamo triukšmo 
kilometro spinduliu nuo policijos pastato. 

Jie panaudojo įrangą, kuri vadinasi Atsitiktinio dažnio nustaty- 
mo sistema. Uai nebuvo retas dalykas. Ją sukūrė ir ištobulino JAV 
Nacionalinė saugumo agentūra, NSA. Ši sistema buvo sumontuota 
nežinia keliuose palydovuose, kurie stebi ypatingos svarbos krizių 
židinius ir pasaulio sostines. 

Nacionalinė saugumo agentūra turi milžiniškų išteklių ir yra 
sukūrusi didžiulį tinklą, kad vienu metu tam tikrame regione už- 
fiksuotų daugybę pokalbių mobiliaisiais telefonais. Kiekvienas 
skambutis atskiriamas ir apdorojamas kompiuteriais, kurie užpro- 
gramuoti taip, kad reaguotų į tam tikrus žodžius, pavyzdžiui, /e- 

roristas arba kalašnikovas. Pasigirdus tokiam žodžiui, kompiuteris 
automatiškai siunčia signalą. Tada operatorius prisijungia rankiniu 
būdu ir pasiklausęs pokalbio nusprendžia, ar jis svarbus. Sudėtin- 
giau yra susekti konkretų mobilųjį telefoną. Kiekvienas mobilusis 
telefonas turi savo unikalų parašą — savotiškus pirštų atspaudus, 
paprasčiau, telefono numerį. Naudodamasi ypatingai jautria įran- 
ga, Nacionalinė saugumo agentūra gali sutelkti dėmesį į tam tikrą 
teritoriją, joje atskirti ir klausytis pokalbių mobiliojo ryšio telefo- 
nais. Šis metodas paprastas, tačiau nėra patikimas šimtu procentų. 
Itin sunku identifikuoti išeinančius skambučius. Paprasčiau su įei- 
nančiais skambučiais, nes tada parodomas skambinančiojo telefono 
numeris, kad sekamas telefonas galėtų priimti signalą. 

Skirtumas tarp Trejybės ir Nacionalinės saugumo agentūros 
galimybių pasiklausyti telefono pokalbių galėtų būti išreikštas 
skaičiais. Nacionalinė saugumo agentūra turi kelių milijardų JAV 
dolerių metinį biudžetą, beveik dvylika tūkstančių etatinių agentų 
ir valdo naujausias telekomunikacijų ir informacines technologijas. 
Trejybė turi nedidelį dengtą krovininį automobilį, kuriame sukrau- 
ta trisdešimt kilogramų elektroninės įrangos, kurios daugumą su- 
daro namuose Šuns Bobo sukonstruoti dalykėliai. Dėl savo globa- 
lios palydovinės stebėjimo sistemos Nacionalinė saugumo agentūra 
galėjo sumontuoti ypatingai jautrias antenas ant tam tikrų pastatų 
bet kuriame pasaulio taške. Trejybė turėjo furgoną, kuriame buvo 
apie trisdešimt kilogramų elektroninės įrangos. Dalis buvo sukons- 
truota Šuns Bobo. Per pasaulinę palydovinę sistemą NSA gali nu- 
kreipti ypatingai jautrias antenas į bet kurį pasaulio pastatą. O Tre- 
jybė turėjo Šuns Bobo sukonstruotą anteną, kuri efektyviai dirbo 
maždaug penkių šimtų metrų spinduliu. Tai reiškia, kad jis turėjo 
pasistatyti automobilį Bergsgatano gatvėje arba vienoje iš šalimais 
esančių gatvių ir plušėti nustatinėdamas anteną tol, kol aptiks pro- 
kurorui Ekstriomui priklausančio telefono numerį. Jis nemokėjo 
švedų kalbos, todėl buvo priverstas kitu mobiliuoju telefonu pera- 
dresuoti skambučius Marui, kuris klausėsi jų namuose. 

Jis mirtinai pavargo klausydamasis pokalbių ištisas penkias pa- 
ras, jo paakiai pajuodo. Perklausė galybę įeinančių ir išeinančių po- 
kalbių su policijos būstine ir aplinkiniais pastatais. Jis išgirdo apie 
vykstančius nusikaltimų tyrimus, atskleidė suplanuotus įsimylėjėlių 
pasimatymus ir įrašė begalę nereikšmingų pokalbių. Vėlyvą penk- 
tosios dienos vakarą Trejybė atsiuntė signalą, kurį kompiuteris iš 
karto atpažino kaip Ekstriomo mobiliojo telefono numerį. Maras 
nustatė anteną būtent šiam dažniui. 

Pirmiausia atsitiktinio dažnio nustatymo technologija užfiksavo, 
kas Ekstriomui skambina. Trejybės antena paprasčiausiai pagauda- 
vo signalą, ieškantį Ekstriomo mobiliojo telefono Švedijos eteryje. 

Jis galėjo įrašyti Ekstriomo skambučius, todėl taip pat turėjo 
ir jo balso spektrogramas, kurias Maras apdorodavo. Skaitmeninę 
Ekstriomo balso versiją Maras apdorodavo programa, kuri vadinosi 
Balso spektrogramos atpažinimo sistema. Jis nustatė tuziną dažniau- 
siai pasitaikančių žodžių, tokių kaip /a/5 arba Sa/ander. Penkis to 
paties žodžio pavyzdžius programa pavaizdavo diagramoje pagal 
jų ištarimo trukmę, balso toną ir dažnio diapazoną, žodžio pabai- 
gos intonaciją ir dar tuziną kitokių parametrų. Galiausiai programa 
pateikė balso kreivę. Dabar Maras galėjo klausytis ir pokalbių iš 
Ekstriomo telefono. Antena nuolat užfiksuodavo pokalbių su Eks- 
triomui būdinga grafine balso kreive. Technologija nebuvo tobula, 
tačiau padėjo susekti ir įrašyti maždaug pusę Ekstriomo skambu- 
čių, kai jis skambindavo būdamas kažkur netoli policijos pastato. 

Sistema turėjo vieną akivaizdų trūkumą. Vos tik Ekstriomas 
išeidavo iš būstinės, būdavo neįmanoma susekti jo mobiliojo tele- 
fono, išskyrus tuos atvejus, kai Trejybė žinodavo jo buvimo vietą ir 
pasistatydavo automobilį visiškai arti. 


GAVĘS AUKŠCIAUSIO LYGIO ĮGALIOJIMUS, Torstenas Ed- 
klintas pagaliau galėjo įsteigti nedidelį, bet teisėtą operatyvinį sky- 
rių. Jis priėmė keturis kolegas, sąmoningai pasirinkęs jaunesnius 
gabius vyrukus, kurie turėjo darbo policijoje patirties ir tik neseniai 

buvo pradėję dirbti saugume. Du buvo dirbę sukčiavimo nusikalti- 
mų skyriuje, vienas —- ekonominėje policijoje, o dar vienas - smur- 
tinių nusikaltimų tyrimo skyriuje. Pasikvietė juos į savo kabinetą ir 
paaiškino užduotį, taip pat pareikalavo viską laikyti paslaptyje. Jis 
pabrėžė, kad tyrimas atliekamas premjero nurodymu. Inspektorę 
Figuerolą pristatė kaip jų viršininkę, ir ši ėmėsi vadovauti tyrimui 
su jos fizinę išvaizdą atitinkančia jėga. 

Bet tyrimas stūmėsi į priekį lėtai, ypač dėl to, kad nė vienas 
aiškiai nežinojo, kuriuos asmenis reikėtų patikrinti. Edklintas ir 
Figuerola ne kartą svarstė, gal vertėtų tiesiog sulaikyti Mortensoną 
ir apklausti. Bet vis nutardavo palaukti. Jo sulaikymas atskleistų, 
kad vyksta tyrimas. 

Galiausiai antradienį, praėjus vienuolikai dienų nuo pokalbio su 
premjeru, Figuerola atėjo į Edklinto kabinetą. 

— Manau, kažką radome. 

— Prisėsk. 

— Evertas Gulbergas. Vienas mūsų tyrėjų kalbėjosi su Marku 
Erlanderiu, kuris vadovauja Zalačenkos nužudymo tyrimui. Pasak 
Erlanderio, saugumo policija susisiekė su Geteborgo policija prač- 
jus vos dviem valandoms po nužudymo ir suteikė jiems informaci- 
jos apie Gulbergo grasinančius laiškus. 

— Greitai apsisuko. 

— Truputį per greitai. Saugumo policija faksu išsiuntė devynis 
laiškus, kuriuos esą parašęs Gulbergas. Tik viena problemėlė. 

— Kokia? 

— Du iš tų laiškų nusiųsti į teisingumo ministeriją teisingumo ir 
demokratijos ministrams. 

— Jau žinau. 

— Bet demokratijos ministrui adresuotas laiškas departamente 
užregistruotas tik kitą dieną. Vadinasi, jis pristatytas vėliau. 

Edklintas įsistebeilijo į Figuerolą. Dabar jis tikrai išsigando, kad 
pasitvirtins visi jo įtarimai. Figuerola negailestingai tęsė: 

— Taigi, saugumo policija faksu išsiuntė kopiją laiško, kuris dar 
nebuvo pasiekęs adresato. 

— O Dieve, - pralemeno Edklintas. 

— Kopijas atsiuntė kažkas iš asmenų apsaugos skyriaus. 

— Kas? 

— Nemanau, kad jis susijęs su šiuo reikalu. Laiškai atsidūrė ant jo 
stalo rytą, o tuoj po nužudymo jam buvo liepta susisiekti su Gete- 
borgo policija. 

— Kas perdavė jam tokį nurodymą? 

— Administracijos vadovo sekretorė. 

— O Dieve. Monika, ar supranti, ką tai reiškia? Tai reiškia, kad 
saugumo policija įsivėlusi į Žalačenkos nužudymą. 

— Nebūtinai. Tik akivaizdu, kad kažkas iš saugumo polici- 
jos žinojo apie planuojamą žmogžudystę. Telieka vienas klausi- 
mas — kas? 

— Sekretoriato vadovas... 

— Taip, bet pradedu įtarti, kad šitas Zalačenkos klubas įsikūręs 
ne mūsų pastate. 

— K3 nori pasakyti? 

— Mortensonas buvo atšauktas iš asmenų apsaugos ir dabar dirba 
vienas. Visą praėjusią savaitę sekėme jį visą parą. Kiek žinome, jis 
nebendravo su niekuo iš saugumo policijos. Jam skambina į mobi- 
lųjį telefoną, bet mes negalime pasiklausyti pokalbių. Nežinome 
numerio, tai ne Mortensono įprastas mobiliojo telefono numeris. 
Vieną kartą jis buvo susitikęs su šviesiaplaukiu vyriškiu, tačiau 
mums nepasisekė jo identifikuoti. 

Edklintas susiraukė. T3 pačią akimirką į duris pasibeldė An- 
dersas Berglundas. Jis buvo vienas naujosios operatyvinės grupės 
narių, tas, kuris anksčiau dirbo ekonominėje policijoje. 

— Atrodo, suradau Evertą Gulbergą, - pranešė Berglundas. 

— Užeik, - pakvietė Edklintas. 

Berglundas padėjo ant stalo nespalvotą nuotrauką aplankstytais 
kampais. Edklintas ir Figuerola išvydo žmogų, kurį abu iškart at- 
pažino. Pro duris jį vedė du plačiapečiai policijos pareigūnai civi- 
liais drabužiais. Legendinis dvigubas agentas pulkininkas Stigas 


Venerstriomas. 

— Nuotrauka paimta iš leidyklos 4blen G Akerlund žurnalo Se 
1964 metų pavasario numerio. Ji padaryta teismo proceso metu, kai 
Venerstriomas buvo nuteistas kalėti iki gyvos galvos. Už Veners- 
triomo — trys žmonės. Dešinėje — jį suėmęs kriminalinės policijos 
komisaras Otas Danielsonas. 

— Taip... 

— Pažiūrėk į žmogų kairėje už Danielsono. 

Jie pamatė skrybėlėtą aukštą vyrą su siaurais ūseliais. Edklintui 
jis atrodė truputį panašus į rašytoją Dešilą Hemetą. 

— Palygink jo veidą su Gulbergo paso nuotrauka, padaryta, kai 
jam buvo šešiasdešimt šešeri. 

Edklintas susiraukė. 

— Negalėčiau prisiekti, kad čia tas pats žmogus... 

— Taip ir yra, - patvirtino Berglundas. - Apversk nuotrauką. 

Kitoje pusėje antspaudas bylojo, kad nuotrauka priklauso lei- 
dyklai Ablen A Akerlund, fotografo pavardė — Julius Estholmas. 
Tekstas parašytas pieštuku: Sžigas Venerstriomas vedamas dviejų po- 
licininkų į Stokbolmo apylinkės teismą. Iblėliau — O. Danielsonas, E. 
Gulbergas ir H. V. Frankė. 

— Evertas Gulbergas, - tarė Figuerola. — Jis buvo saugumo po- 
licijos darbuotojas. 

— Ne, - paprieštaravo Berglundas. - Bent jau oficialiai ir ne tuo 
metu, kai buvo daryta ši nuotrauka. 

— Nejaugi? 

— Saugumo policija buvo įsteigta tik po keturių mėnesių. Tuo 
metu, kai buvo padaryta ši nuotrauka, jis dar priklausė slaptajai 
valstybės policijai. 

— Kas tas H. V. Frankė? —- pasidomėjo Figuerola. 

— Hansas Vilhelmas Frankė, - patikslino Edklintas. —- Mirė de- 
šimtojo dešimtmečio pradžioje, o šeštojo dešimtmečio pabaigoje ir 
septintojo pradžioje buvo slaptosios valstybės policijos viršininko 
pavaduotojas. Apie jį sklandė legendos, kaip ir apie Otą Danielso- 
ną. Beje, buvau su juo susitikęs keletą kartų. 

— Tikrai? — nustebo Figuerola. 

— Jis išėjo iš saugumo policijos septintojo dešimtmečio pabaigo- 
je. Frankė ir P. G. Vingė niekada nesutarė, o jis daugiau ar mažiau 
buvo priverstas atsistatydinti sulaukęs penkiasdešimt aštuonerių. 
"Tada įkūrė savo firmą. 

— Savo firmą? 

— Jis tapo pramonės saugumo konsultantu, turėjo savo biurą prie 
Stureplano aikštės, bet retkarčiais skaitydavo paskaitas per saugu- 
mo policijos mokymus. Ten jį ir sutikau. 

— Dėl ko nesutarė Vingė ir Frankė? 

— Jie tiesiog buvo labai skirtingi žmonės. Frankė buvo įtarus 
kaip kaubojus, jam visur vaidenosi KGB agentai, o Vingė - seno- 
sios mokyklos biurokratas. Vingė netrukus buvo atleistas. Truputį 
ironiška, nes jis manė, kad Olafas Palmė dirba KGB. 

Figuerola pažvelgė į nuotrauką, kurioje Gulbergas ir Frankė 
stovi šalia. 

— Manau, atėjo laikas dar vienam pokalbiui su teisingumo mi- 
nistru, - nutarė Edklintas. 

- Šiandien pasirodė „Millennium“, - pranešė Figuerola. 

Edklintas dėbtelėjo į ją. 

— Apie Zalačenkos istoriją nėra nė žodžio, - nuramino ji. 

— Vadinasi, iki kito numerio turime mėnesį. Gera žinia. Bet rei- 
kia užsiimti Bliumkvistu. Šioje painiavoje jis kaip tiksinti bomba. 

KAI MIKAELIS BLIUMKVISTAS grįžo į namus Belmano gat- 
vėje ir pasiekė savo butą viršutiniame aukšte, nesitikėjo sutikti ką 
nors laiptinėje. Septinta valanda vakaro. Jis stabtelėjo pamatęs ant 
viršutinio laiptelio sėdinčią moterį trumpais šviesiais garbanotais 
plaukais. Bliumkvistas iš karto susigaudė, kad čia Monika Figue- 
rola iš saugumo policijos. Jis iškart atpažino tą moterį pagal Lotės 
Karim surastą paso nuotrauką. 

— Labas, Bliumkvistai, — linksmai pasisveikino ji užversdama 
knygą. Bliumkvistas pažvelgė į jos knygą ir pastebėjo, kad ji anglų 
kalba, apie antikos laikų požiūrį į dievybes. Jai stojantis, jis tyrinėjo 
nelauktą viešnią. Moteris vilkėjo vasarišką suknelę trumpomis ran- 
kovėmis, o ant turėklo buvo pasikabinusi odinį plytų raudonumo 
švarką. 

— Mums reikia pasikalbėti, - pranešė ji. 

Viešnia buvo aukšta, aukštesnė už jį, o tai, kad stovėjo dviem 
laipteliais aukščiau, tik dar labiau sustiprino tą įspūdį. Bliumkvistas 
nužvelgė jos rankas, tada kojas ir įvertino, kad ji, be to, ir raume- 
ningesnė. 

— Sporto salėje kas savaitę praleidi keletą valandų, — pastebėjo 
jis. 

Ji nusišypsojo ir išsitraukė pažymėjimą. 

— Aš esu... 

— Monika Figuerola, gimusi 1969-aisiais, gyveni Pontonjergata- 
no gatvėje Kungsholmene. Atvykai iš Borlengės, esi dirbusi Up- 
salos policijoje. Trečius metus dirbi saugumo policijoje, konstitu- 
cijos apsaugos tarnyboje. Esi kūno treniravimo fanatikė ir buvusi 

aukščiausios klasės sportininkė, tik per plauką nepatekai į Švedijos 
olimpinę komandą. Ko reikia iš manęs? 

Ji nustebo, bet greitai susitvardė. 

— Puiku, - atsiliepė ji. — Žinai, kas esu, ir kad nereikia manęs 
bijoti. 

— Nereikia? 

— Yra žmonių, kurie norėtų tyliai ir ramiai pasikalbėti su tavimi. 
Atrodo, tavo bute yra blakių, klausomasi ir tavo pokalbių mobi- 
liuoju telefonu, o mes turime pagrindo būti atsargūs, todėl mane 
atsiuntė tavęs pakviesti. 

— O kodėl turėčiau kur nors eiti su saugumo policijoje dirbančiu 
žmogumi? 

Ji akimirkai susimąstė. 

— Na, galėtum priimti draugišką asmeninį pakvietimą arba, jei 
pageidauji, galėčiau užsegti antrankius ir išsivesti, - Figuerola ža- 
vingai nusišypsojo. 

Mikaelis irgi nusišypsojo. 

— Suprantu, kad neturi jokių priežasčių pasitikėti saugumo poli- 
cijos darbuotojais. Bet faktas tas, kad ne visi ten dirbantys yra tavo 
priešai, o mano viršininkai iš tikrųjų nori su tavimi pasikalbėti. Tai 
kaip sutarsim? Su antrankiais ar savanoriškai? 

- Šiemet policija kartą man jau buvo uždėjusi antrankius. Gana. 
Kur einame? 

Figuerolos automobilis stovėjo už kampo, Prysgrendo gatvelėje. 
Jiems įsėdus į naują 5445 9-5, ji atlenkė savo mobilųjį ir nuspaudė 
greitojo rinkimo mygtuką. 

— Būsime už penkiolikos minučių. 

Figuerola liepė Bliumkvistui užsisegti saugos diržą ir per Sliu- 
seną nuvažiavo į Estermalmą, o ten pastatė automobilį skersgatvyje 
šalimais Artilerijos gatvės. Akimirką ji sėdėjo ir ramiai į jį žiūrėjo. 

— Tai draugiškas kvietimas, Bliumkvistai. "Tu niekuo nerizi- 
kuoji. 

Bliumkvistas nieko neatsakė. Jis neskubėjo reikšti nuomonės: 
nusprendė palaukti, kol bus aišku, dėl ko visa tai. Figuerola paspau- 

dė laukujų durų kodą. Liftu jie pakilo į ketvirtą aukštą ir įžengė į 
butą, ant kurio durų buvo Martinsono pavardė. 

— Pasiskolinome šį butą tik šio vakaro susitikimui, - paaiškino ji, 
praverdama duris. - Dešinėn, į svetainę. 

Pirmas žmogus, kurį Bliumkvistas išvydo, buvo Torstenas Ed- 
klintas; tai nenustebino jo, nes saugumo policija jau buvo smarkiai 
įtraukta į įvykių sūkurį, be to, Edklintas yra Figuerolos viršinin- 
kas. Tas faktas, kad pats konstitucijos apsaugos tarnybos direkto- 
rius teikėsi pasirūpinti jo atgabenimu, liudijo, kad kažkas smarkiai 
nerimauja. 

Tada prie lango jis išvydo kitą žmogų. Teisingumo ministras. 
Staigmena. 

Paskui Bliumkvistas kažką išgirdo dešinėje ir pastebėjo iš krėslo 
besikeliantį labai gerai pažįstamą asmenį. Nesitikėjo, kad Monika 
Figuerola atveš jį į slaptą vėlyvą susitikimą su premjeru. 

— Labas vakaras, pone Bliumkvistai, — pasisveikino premje- 
ras. — Atleiskite, kad iš anksto neįspėję pasikvietėme į šį susitiki- 
mą, bet mes su kolegomis aptarėme situaciją ir nusprendėme, kad 
reikia pasikalbėti su jumis. Gal galiu pasiūlyti kavos ar šiaip ko 
nors atsigerti? 

Bliumkvistas apsidairė. Jis pamatė stiklinėmis, kavos puodeliais 
ir sumuštinių likučiais apkrautą tamsaus medžio pietų stalą. Jie tik- 
riausiai sėdi čia jau porą valandų. 

— Mineralinio vandens, — paprašė jis. 

Figuerola įpylė mineralinio vandens. Jie susėdo ant sofų, o Fi- 
guerola įsitaisė nuošaliau. 

— Jis atpažino mane, pasakė mano vardą ir pavardę, kur gyvenu 
ir kur dirbu, žinojo, kad esu sporto fanatikė, — išrėžė Figuerola. 

Premjeras skubiai pažvelgė pirma į Edklintą, o paskui į Blium- 
kvistą. Mikaelis iš karto sumojo, kad jis atsidūrė stipresniojo padė- 
tyje. Premjerui iš jo kažko reikia, bet jis tikriausiai nenutuokia, kiek 
Bliumkvistas žino arba nežino. 

— Aš stengiuosi išsiaiškinti šitos painiavos dalyvius, — pasakė 


Mikaelis. 

Pažiūrėsim, ar sunku apgauti premjerą. 

— Kaip sužinojai, kas yra inspektorė Figuerola? — pasidomėjo 
Edklintas. 

Bliumkvistas dirstelėjo į konstitucijos apsaugos tarnybos direk- 
torių. Mikaelis Bliumkvistas nenutuokė, kodėl premjeras sveti- 
mame bute Ėstermalme surengė šį susitikimą, bet staiga pajuto 
įkvėpimą. Yra nedaug būdų, kaip tai galėjo atsitikti. Pradžią bus 
padaręs Armanskis, suteikdamas informacijos kažkokiam patiki- 
mam žmogui. Tai turėtų būti Edklintas arba kažkas artimas jam. 
Bliumkvistas nutarė surizikuoti. 

— Su tavimi kalbėjosi mūsų bendras pažįstamas, — tarė jis Ed- 
klintui. - Davei Figuerolai nurodymą ištirti, kas vyksta, ir ji išsi- 
aiškino, kad kai kurie saugumo policijos aktyvistai slapta nelegaliai 
klausosi telefono pokalbių, kad jie buvo įsilaužę į mano butą, ir 
panašiai. Tai reiškia, kad aptikai, jog egzistuoja Zalačenkos klubas. 
Tave apėmė nerimas, supratai turįs kažkam pranešti, bet kurį laiką 
sėdėjai savo kabinete ir nežinojai, kuria kryptimi pasukti. Todėl 
nuėjai pas teisingumo ministrą, o pastarasis nuvyko pas premjerą. 
O štai dabar esame visi drauge. Apie ką norite manęs paklausti? 

Bliumkvistas kalbėjo tokiu tonu, jog piršosi mintis, kad jis turi 
tiesioginį informacijos šaltinį ir gali sekti kiekvieną Edklinto žings- 
nį. Kai Edklinto akys išsiplėtė, jis suprato pataikęs į dešimtuką. 

— Zalačenkos klubas seka mane, o aš seku juos, - tęsė Mika- 
elis. — Tu taip pat seki Zalačenkos klubą. Tokia situacija piktina 
premjerą ir verčia jį nerimauti. Jis žino, kad po šio pokalbio laukia 
skandalas, o vyriausybė gali neatsilaikyti. 

Staiga Monika Figuerola nusišypsojo, bet šypseną paslėpė pa- 
keldama prie lūpų stiklinę su vandeniu. Ji suprato, kad Bliumkvis- 
tas dumia akis, ir suvokė, kaip jis sužinojo jos pavardę ir net batų 
dydį. 

Jis pastebėjo mane automobilyje Belmano gatvėje — išties budrus — 
užsirašė jo numerį ir surado mane. Bet visa kita yra spėlionės. 


Ji nepratarė nė žodžio. 

Premjeras atrodė susirūpinęs. 

— Ar taip ir bus? — paklausė jis. - Skandalas, nuversiantis vyriau- 
sybę? 

— Vyriausybės išlikimas nėra mano rūpestis, — atsakė Blium- 
kvistas. - Mano vaidmuo - atskleisti tiesą apie Zalačenkos klubą. 

Premjeras tarė: 

— O mano darbas - valdyti šalį, vadovaujantis konstitucija. 

— Vadinasi, mano problema iš tikrųjų yra ir vyriausybės proble- 
ma. Bet ne atvirkščiai. 

— (Gal baikime sukti ratais? Kaip manote, kodėl surengiau šį 
susitikimą? 

— Nes norite sužinoti, ką žinau ir ką ketinu daryti. 

— Yra dalis tiesos. O kalbant tiksliau, mes patekome į konstitu- 
cinę krizę. Pirmiausia noriu pasakyti, kad vyriausybė niekuo dėta. 
Esu tiesiog priblokštas. Niekada nebuvau girdėjęs apie tą vadina- 
mąjį Zalačenkos klubą. Teisingumo ministras taip pat nėra girdė- 
jęs apie šitą reikalą nė žodžio. Torstenas Edklintas, aukštas parei- 
gas saugumo policijoje užimantis pareigūnas ir dirbantis ten daug 
metų, irgi nieko nežinojo. 

— Tai ne mano problema. 

— Suprantu. Norėčiau sužinoti, kada ketinate paskelbti savo 
straipsnį, ir ką tiksliai planuojate jame parašyti. Ir tai nesusiję su 
galimos žalos kontrole. 

— Ar tikrai? 

— Pone Bliumkvistai, blogiausia, ką galėčiau šioje situacijoje 
padaryti, būtų stengtis paveikti straipsnio turinį. Tačiau aš ketinu 
pasiūlyti bendradarbiauti. 

— Prašyčiau paaiškinti. 

— Dabar turime patvirtinimą, kad ypatingai jautrioje valstybės 
valdymo sferoje egzistuoja konspiracija, todėl nurodžiau atlikti ty- 
rimą, — premjeras atsigręžė į teisingumo ministrą. - Prašau pasaky- 
ti, koks yra vyriausybės nurodymas. 

— Tai labai paprasta, — prabilo teisingumo ministras. — Torste- 
nui Edklintui duota užduotis nedelsiant ištirti, ar mes galime tai 
patvirtinti oficialiai. Jis privalo surinkti informaciją, kurią būtų ga- 

lima perduoti generaliniam prokurorui, o šis savo ruožtu privalo 
nuspręsti, ar pateikti kaltinimus. Nurodymai labai aiškūs. Šįvakar 
Edklintas pranešė, kaip vyksta tyrimas. Ilgai diskutavome apie su 
konstitucija susijusius dalykus. Savaime suprantama, mes norime, 
kad viskas vyktų teisėtai. 

- Žinoma, - burbtelėjo Bliumkvistas tokiu tonu, jog galėjai su- 
prasti, kad jis visiškai netiki premjero žodžiais. 

— Tyrimas jau pasiekė sudėtingą stadiją. Dar tiksliai nenustatė- 
me, kas yra įsivėlę. Tai užtruks. Todėl pasiuntėme inspektorę Figu- 
erolą pakviesti jus į šį susitikimą. 

— Nelabai panašu į pakvietimą. Negalėjau rinktis. 

Premjeras suraukė antakius ir dėbtelėjo į Figuerolą. 

— Nesvarbu, — nuramino Bliumkvistas. - Ji elgėsi pavyzdingai. 
Eikime prie esmės. 

- Norime sužinoti publikacijos datą. Šis tyrimas vykdomas labai 
slaptai. Jei išspausdinsite medžiagą anksčiau, nei Edklintas užbaigs 
darbą, tyrimas gali būti sužlugdytas. 

— Kada norėtumėte, kad jį išspausdinčiau? Spėju, po kitų rin- 
kimų. 

— Nuspręskite pats. To negaliu paveikti. Tik pasakykite datą, 
kad tiksliai žinotume, iki kada galutinai turime baigti tyrimą. 

— Suprantu. Kalbėjote apie bendradarbiavimą... 

Premjeras įsiterpė: 

— Taip, tik pirmiausia norėčiau priminti, kad normaliomis aplin- 
kybėmis man nebūtų šovusi į galvą mintis paprašyti žurnalisto at- 
vykti į tokį susitikimą. 

— Tikriausiai kitu atveju premjeras padarytų viską, kad toks su- 
sitikimas su žurnalistais neįvyktų. 

— Taip. Bet suprantu, kodėl taip elgiatės. Apie jus kalba, jog 
niekada neįsipainiojate į korupcinius santykius. Šiuo atveju mūsų 
požiūris sutampa. 

— Ar tikrai? 

— Taip, visiškai. Tiksliau sakant... Prieštaravimai tarp mūsų gali 
būti teisinės prigimties, bet mūsų tikslas toks pat. Jeigu tas Žala- 

čenkos klubas egzistuoja, tai jis ne šiaip sau nusikalstama grupuotė, 
o grėsmė nacionaliniam saugumui. Jie turi būti sustabdyti, o atsa- 
kingi asmenys privalo būti nubausti. Dėl šito sutariame, tiesa? 

Bliumkvistas linktelėjo. 

— Supratau, kad apie šią istoriją žinote daugiau nei kas nors ki- 
tas. Siūlome pasidalyti informacija. Jei tai būtų paprasta policijos 
operacija tiriant įprastą nusikaltimą, ikiteisminio tyrimo vadovas 
galėtų iškviesti jus apklausai. O mūsų atvejis, kaip suprantate, yra 
ypatingas. 

Bliumkvistas kurį laiką svarstė. 

— Ir ką už tai gausiu, jei iš tikrųjų bendradarbiausiu? 

— Nieko. Neketinu derėtis. Jei norėsite išspausdinti straipsnį ry- 
toj rytą, taip ir padarykite. Nesivelsiu į jokius mainus, kurie gali 
būti abejotini konstitucijos požiūriu. Prašau bendradarbiauti dėl 
šalies interesų. 

- Šiuo atveju nieko galėtų būti gana daug, - pritarė Bliumkvis- 
tas. — Leiskite paaiškinti vieną dalyką... Aš esu tikrai pasipiktinęs. 
Esu įsiutęs ant valstybės ir vyriausybės, ir saugumo policijos, ir 
visų tų suskių, kurie visiškai be jokios priežasties psichiatrijos li- 
goninėje užrakino dvylikametę mergaitę, o paskui paskelbė, kad ji 
neveiksni. 

— Lisbetos Salander byla tapo vyriausybės reikalu, — pareiškė 
premjeras ir nusišypsojo. — Mikaeli, aš asmeniškai labai pasipikti- 
nęs dėl to, kas jai nutiko. Prašau patikėti manimi, kai sakau, kad 
tie atsakingi asmenys bus nubausti. Bet pirmiausia turime sužinoti, 
kas jie tokie. 

— Mano prioritetas yra Salander išteisinimas ir jos paskelbimas 
veiksnia. 

— Šiuo atveju negaliu padėti. Nesu aukščiau įstatymų, todėl ne- 
galiu įsakinėti prokurorams ir teismams, kokius sprendimus jie tu- 
rėtų priimti. Tik teismas gali ją išteisinti. 

— Gerai, - sutiko Bliumkvistas. - Norite bendradarbiavimo. Ta- 
da suteikite man informacijos apie Edklinto tyrimą, o aš pasakysiu, 


kada ir ką planuoju publikuoti. 

— Negaliu to atskleisti. Tai reikštų, kad atsidurčiau tokioje pat 
situacijoje, kaip kadaise teisingumo ministro pirmtakas buvo pate- 
kęs su žurnalistu Ebe Karlsonu. 

— Aš ne Ebė Karlsonas, - ramiai atkirto Bliumkvistas. 

— Žinau. Kita vertus, Edklintas pats nuspręs, ką jis galėtų 
papasakoti. 

— Hm, - tarė Bliumkvistas. - Noriu sužinoti, kas buvo Evertas 
Gulbergas. 

Visa grupelė nutilo. 

— Gulbergas tikriausiai daug metų vadovavo tam saugumo po- 
licijos padaliniui, kurį vadini Zalačenkos klubu, — pranešė Edk- 
lintas. 

Premjeras griežtai pažvelgė į jį. 

— Spėju, čia jam ne naujiena, — atsiprašinėdamas tarė Ed- 
klintas. 

- Taip, - patvirtino Bliumkvistas. - Šeštajame dešimtmetyje jis 
pradėjo dirbti saugumo policijoje, o septintajame pradėjo vadovau- 
ti kažkokiam padaliniui, kuris buvo pavadintas specialiųjų tyrimų 
skyriumi. Jis yra tas, kuris buvo atsakingas už Žalačenkos reikalus. 

Premjeras papurtė galvą. 

— Žinote daugiau nei derėtų. Labai norėčiau išsiaiškinti, kaip 
gavote visą šią informaciją. Bet neketinu klausti. 

— Mano istorijoje yra spragų, —- atsakė Bliumkvistas. — Man 
reikia jas užlipdyti. Duokite informacijos, o aš nesistengsiu jūsų 
sukompromituoti. 

— Kaip premjeras, negaliu teikti tokio pobūdžio informacijos. O 
Edklintas atsidurs labai keblioje situacijoje, jei taip elgsis. 

— Prašau nepūsti man miglos į akis. Aš žinau, ko jūs norite, o jūs 
suprantate, ko noriu aš. Jei suteiksite informacijos, būsite anonimi- 
niai informacijos šaltiniai. Prašau, nesupraskite manęs klaidingai... 
Straipsnyje, kurį išspausdinsiu, papasakosiu tokią tiesą, kokią pats 
matau. Jei esate įsipainioję, demaskuosiu jus ir padarysiu viską, ką 
galiu, kad niekada nebūtumėte dar kartą išrinkti. Tačiau kol kas 
neturiu pagrindo manyti, kad taip yra. 

Premjeras pažvelgė į Edklintą. Po akimirkos jis linktelėjo galvą. 
Bliumkvistas suprato tai kaip ženklą, kad premjeras ką tik pažeidė 
įstatymą, duodamas nebylų sutikimą pasidalyti slapta informacija 
su žurnalistu. 

— Viską galime išspręsti labai paprastai, — nusprendė Edklin- 
tas. — Aš vienas atlieku tyrimą ir pats sprendžiu, kuriuos kolegas 
įtraukti. Tu negali būti įtrauktas kaip bendradarbis, nes tokiu atve- 
ju tektų pasirašyti pasižadėjimą tylėti. Bet galiu samdyti tave kaip 
išorinį konsultantą. 


NUO TOS AKIMIRKOS, kai Berger perėmė Moranderio darbą, 
jos gyvenimas prisipildė susitikimų ir darbo kiaurą parą. Ji nuolat 
jautėsi nepasiruošusi, neišmananti ir nesugebanti. 

Tik trečiadienio vakare, praėjus beveik dviem savaitėms po to, 
kai Bliumkvistas padavė jai Henrio Korteso tyrimą apie laikraščio 
valdybos pirmininką Borgšę, ji rado laiko užsiimti tuo reikalu. At- 
sivertusi segtuvą suvokė, kad delsė šito imtis, nes iš tikrųjų neno- 
rėjo gilintis į tą reikalą. Ji jau žinojo, jog katastrofa neišvengiama, 
kad ir ką darytų. 

Į namus Saltšiobadene Erika Berger grįžo nepaprastai anksti — 
septintą, išjungė signalizaciją prieškambaryje ir nustebo, kad vyro 
nėra namuose. Tik tada prisiminė, kad rytą apdovanojo sutuoktinį 
nepaprastai ilgu bučiniu, nes jis išskrido į Paryžių skaityti paskaitų 
ir grįš tik savaitgalį. Tik tada suvokė, kad neturėjo nė menkiausio 
supratimo, nei kur jis tas paskaitas skaito, nei apie ką jos, nei kada 
jis papasakojo, kad turės išvažiuoti. 

Atleisk, vyre, aš tave apleidau. Ji pasijuto kaip gydytojo Ričardo 
Švarco knygos personažas ir pagalvojo, gal jai reikia psichologo pa- 
galbos. 

Užlipusi į viršų, Berger paleido vandenį vonioje ir nusirengė. Ji 
pasiėmė Korteso aplanką ir per pusvalandį perskaitė tą istoriją. Ne- 
galėjo nesišypsoti. Tas jaunuolis ketina tapti grėsmingu žurnalistu. 
Jam dvidešimt šešeri, „Millennium“ jis dirba ketverius metus, atėjo 
iš karto po žurnalistikos studijų. Erika Berger pajuto tam tikrą pa- 

sididžiavimą. Šita istorija apie klozetus ir Borgšę nuo pradžios iki 
pabaigos pažymėta „Millennium“ ženklu, kiekvienas faktas parem- 
tas dokumentais. 

Bet tuo pat metu ji nuliūdo. Borgšė - geras žmogus, Erika mėgo 
jį. Tylus, sąmojingas ir žavus, atrodė, kad jam nerūpi prestižas. Be 
to, Borgšė — jos vadovas ir darbdavys. Kaip, po galais, jis galėjo būti 
toks kvailas? 

Ji svarstė, ar galėtų būti koks nors kitas paaiškinimas arba švel- 
ninančios aplinkybės, tačiau buvo aišku, kad Borgšei išsisukti ne- 
pavyks. Ji padėjo segtuvą ant palangės ir išsitiesė vonioje apmąstyti 
situacijos. 

Be abejonės, „Millennium“ šią istoriją išspausdins. Jei pati Eri- 
ka būtų vyriausioji „Millennium“ redaktorė, jai irgi nekiltų jokių 
dvejonių. Tai, kad buvę kolegos informavo ją iš anksto, derėjo ver- 
tinti kaip ženklą — jie norėjo kiek įmanoma mažiau pakenkti jai 
asmeniškai. Jei situacija būtų atvirkštinė - jei laikraščio SMP dar- 
buotojai būtų radę panašios bjaurasties apie „Millennium“ valdybos 
pirmininkę (o tai buvo ji pati) — ji, kaip SMP redaktorė, taip pat 
nedvejotų, ar reikia spausdinti. 

Ta publikacija suduos rimtą smūgį Magnusui Borgšei. Iš tikrųjų 
svarbiausia ne tai, kad Borgšės įmonė AB Santechnika importuoja 
klozetus iš vienos Vietnamo bendrovės, esančios Jungtinių Tautų 
Juodajame sąraše dėl vaikų darbo jėgos išnaudojimo, o šiuo atveju 
taip pat ir dėl vergų darbo. Tarp vergų, kurie yra kaliniai, be jo- 
kios abejonės, gali būti ir keletas politinių kalinių. Blogiausia, kad 
Borgšė apie tai žinojo ir vis tiek toliau užsakinėjo tualetus iš Pong 
Soo Industries. Švedijos žmonės nesitaikstys su tokiu godumu, ypač 
po to, kai buvo atskleisti kiti nusikaltėliai kapitalistai, pavyzdžiui, 
buvęs Skandijos generalinis direktorius. 

Savaime suprantama, Borgšė tvirtins nieko nežinojęs apie sąly- 
gas Fong Soo bendrovėje, tačiau Korteso įrodymai tvirti. Jei Borgšė 
laikysis tokios taktikos, jis bus demaskuotas kaip melagis. 1997-ųjų 
birželį Borgšė nuvyko į Vietnamą pasirašyti pirmųjų sutarčių. Ta 
proga jis Vietname praleido dešimtį dienų ir lankėsi bendrovės fab- 


— 387 — 


STIEG LARSSON 


rikuose. Jei tvirtintų nežinojęs, kad daugelis tenykščių darbininkų 
tik dvylikos ar trylikos metų amžiaus, jis apsikvailintų. 

Kortesas atskleidžia, kad 1999-aisiais Jungtinių Tautų komisija 
dėl vaikų darbo įtraukė Fong Soo Industries į bendrovių, kurios iš- 
naudoja vaikus, sąrašą, apie tai buvo rašoma spaudoje. Dvi tarpu- 
savyje nesusijusios nevyriausybinės organizacijos, kurių viena yra 
pasaulyje gerai žinoma Londone įsikūrusi tarptautinė organizaci- 
ja kovai su vaikų išnaudojimu —- Internationa/ Joint Effort Against 
Child Labour - parašė laiškus kompanijoms, perkančioms gaminius 
iš Fong Soo bendrovės. AB Santechnikai buvo nusiųsti septyni to- 
kie laiškai, du jų buvo adresuoti asmeniškai Borgšei. Organizacijos 
darbuotojai Londone noriai pateikė Henriui Kortesui dokumentus 
ir informavo, kad AB Santechnika neatsakė nė į vieną laišką. 

Dar blogiau, Borgšė vyko į Vietnamą atnaujinti sutarčių dar du 
kartus, 2001-aisiais ir 2004 metais. Tai bus mirtinas smūgis Borg- 
šei. Jis niekaip negalės tvirtinti, kad nieko nežinojo. Neišvengiamas 
žiniasklaidos dėmesys nieko gera jam nežada. Jei Borgšė būtų pro- 
tingas, jis atsiprašytų ir atsistatydintų iš pareigų įvairiose valdybo- 
se. Jei nuspręstų kovoti, būtų sutriuškintas. 

Erikai Berger nerūpėjo, ar Borgšė yra 4B Santechnikos valdybos 
pirmininkas. Jai rūpėjo, kad jis yra SMP valdybos pirmininkas. Kai 
ši medžiaga bus paviešinta, Borgšė turės atsistatydinti. Tokiu sun- 
kiu laikraščiui metu, įsibėgėjant jo atgaivinimo kampanijai, SMP 
savo valdyboje negalės laikyti abejotinos reputacijos pirmininko. 
Laikraščiui tai būtų ne į naudą. 

Erika Berger turėjo apsispręsti, kaip elgtis ir kurį iš dviejų vari- 
antų pasirinkti. 

Ji gali nueiti pas Borgšę, atskleisti kortas, parodyti jam doku- 
mentus ir įtikinti, kad atsistatydintų pats iki šios istorijos išspaus- 
dinimo. 

Arba jei jis užsispirs, turės sušaukti skubų nepaprastąjį valdy- 
bos posėdį, paaiškinti susiklosčiusią situaciją ir priversti valdybą 
atleisti Borgšę. Jei valdyba nesutiks, atsistatydinti tektų jai pačiai 
ir nedelsiant. 

Ji taip užsigalvojo, kad vanduo vonioje spėjo atšalti. Berger pa- 
lindo po dušu, nusišluostė ir nuėjo į miegamąjį apsivilkti chalatą. 
Tada paėmė mobilųjį telefoną ir paskambino Bliumkvistui. Jokio 
atsako. Nulipusi žemyn užsikaitė kavos ir pirmą kartą nuo darbo 
SMP laikraštyje pradžios jai kilo mintis patikrinti, gal per televiziją 
rodomas koks nors filmas, kurį žiūrėdama galėtų pailsėti. Pakeliui 
į svetainę pajuto stiprų pėdos skausmą. Pasilenkusi išvydo kraują. 
Žengus dar vieną žingsnį, skausmas dar labiau sustiprėjo, tad iki 
senovinės kėdės teko nušokuoti ant vienos kojos. Ji pakėlė pėdą 
ir pasibaisėjusi pamatė, kad kulną perrėžė ir įstrigo stiklo šukė. Iš 
pradžių jai pasidarė silpna. Paskui Berger suėmė save į rankas, čiu- 
po už šukės ir ištraukė ją. Nuvėrė beprotiškas skausmas, o iš žaiz- 
dos plūstelėjo kraujas. Prieškambaryje ji atitraukė komodos stal- 
čių, kuriame laikė skareles, pirštines ir kepures. Suradusi skarelę, 
apvyniojo pėdą ir stipriai suveržė. Negana to, dar sutvirtino kitu 
improvizuotu tvarsčiu. Kraujavimas šiek tiek sumažėjo. Moteris 
nustebusi žiūrėjo į kruviną stiklo šukę. Kaip ji čia pateko? Tada ant 
prieškambario grindų Berger pastebėjo daugiau šukių. Po velnių, 
kas čia dabar... Ji pažvelgė į svetainę ir pamatė, kad didysis langas į 
Saltšiono ežero pusę išdaužtas, o grindys nusėtos stiklo šukėmis. 

Ji sugrįžo prie laukujų durų, apsiavė batelius, kuriuos nusispyrė 
grįžusi namo. Tiksliau sakant, apsiavė vieną batelį, o į kitą įkišo 
tik sužeistosios kojos pirštus ir nušokavo į svetainę patikrinti, kas 
atsitiko. 

Svetainės viduryje ant staliuko rado plytą. 

Berger nušlubavo iki altanos durų ir išėjo į sodą. Ant užpakali- 
nės sienos kažkas dažais buvo išpurškęs metro aukščio raides: 


KEKŠĖ 


BUVO TUOJ PO DEVINTOS VALANDOS VAKARO, kai Figue- 
rola atidarė automobilio dureles Bliumkvistui, o paskui apėjo auto- 
mobilį iš kitos pusės ir atsisėdo vairuotojo vietoje. 


— Ar parvežti tave namo, ar norėtum išlipti kur nors kitur? 

Bliumkvistas spoksojo tiesiai priešais save. 

— Atvirai kalbant, dar nesiorientuoju. Niekada anksčiau neteko 
daryti spaudimo premjerui. 

Figuerola nusijuokė. 

— Gerai sulošei savo kortų partiją, - pagyrė ji. - Niekada nebū- 
čiau atspėjusi, kad esi toks rimtas pokerio lošėjas. 

— Kiekvieną Žodį ištariau rimtai. 

— Žinoma, tik norėjau pasakyti, kad apsimetei žinąs žymiai dau- 
giau nei iš tikrųjų žinai. Suvokiau tai, kai susigaudžiau, kaip mane 
identifikavai. 

Bliumkvistas pasisuko ir pažvelgė į moters profilį. 

— Užsirašei automobilio registracijos numerį, kai stovėjau ant 
kalvelės prie tavo namų. Tavo žodžiai skambėjo taip, tarsi žinotum, 
apie ką buvo kalbama premjero sekretoriate. 

— Kodėl nieko nepasakei? — nustebo Bliumkvistas. 

Figuerola metė į jį žvilgsnį ir pasuko į Grev Turegatano gatvę. 

— Tokios žaidimo taisyklės. Nereikėjo pasirinkti tos vietos, bet 
nebuvo kur daugiau pasistatyti automobilį. Tu labai budriai stebi 
aplinką, ar ne? 

— Sėdėjai su išskleistu žemėlapiu ant priekinės sėdynės ir kalbėjai 
telefonu. Užsirašiau registracijos numerį ir patikrinau, kaip įpratęs. 
Aš patikrinu kiekvieną automobilį, kuris pasirodo man bent kiek 
įtartinas. Paprastai nebūna nieko ypatinga. Tavo atveju sužinojau, 
kad dirbi saugumo policijoje. 

— Sekiau Mortensoną. Tada sužinojau, kad ir tu jį seki pasitelkęs 
į pagalbą Susaną Linder iš „Milton Security“. 

— Armanskis nurodė jai stebėti, kas vyksta prie mano buto. 

— Kadangi ji įėjo į tavo laiptinę, suvokiau, kad „Milton“ apsau- 
gos firma tavo bute bus įmontavusi slaptas kameras. 

— Tikrai taip. Turime puikų filmą, kaip jie įsilaužia ir knaisiojasi 
po mano popierius. Mortensonas turėjo nešiojamą kopijavimo apa- 
ratą. Ar nustatei, kas Mortensono talkininkas? 

— Jis nesvarbus. Spynų meistras su nusikaltėlio biografija, ku- 
riam tikriausiai mokama už atidarytas duris. 


— 390 — 


MERGINA, KURI UŽKLIUDĖ ŠIRŠIŲ LIZDĄ 


— Pavardė? 

— Garantuoji slaptumą kaip informacijos šaltiniui? 

- Žinoma. 

— Larsas Folsonas. Keturiasdešimt septynerių. Pravardžiuoja- 
mas Falunu. Devintajame dešimtmetyje nuteistas už įsilaužimą į 
seifą ir kai kuriuos kitus smulkius darbelius. Jis turi dirbtuves prie 
Nortulio. 

— Ačiū. 

— Bet išlaikykime paslaptis iki rytojaus susitikimo. 

Susitikimui su premjeru einant į pabaigą jie susitarė, kad kitą 
dieną Bliumkvistas ateis į konstitucijos apsaugos tarnybą ir jie ap- 
sikeis informacija. Bliumkvistas mąstė. Miesto centre jie kaip tik 
važiavo pro Sergelio aikštę. 

- Žinai ką? Esu baisiai alkanas. Pietus valgiau antrą valandą, o 
grįžęs ketinau pasigaminti ką nors iš makaronų, bet tu mane už- 
klupai. Ar valgei? 

— Senokai. 

— Nuvežk mus į restoraną, kur galėtume padoriai pavalgyti. 

— Visas maistas padorus. 

Jis dirstelėjo į Figuerolą. 

— Maniau, esi sveiko maisto fanatikė. 

— Ne, aš - sporto fanatikė. Jei treniruojiesi, gali saikingai valgyti 
bet ką. 

Prie Klarabergo viaduko ji pristabdė automobilį ir pasvarstė, 
ką pasirinkti. Užuot pasukusi į Siodermalmą, nuvažiavo tiesiai į 
Kungsholmeną. 

— Nežinau, kaip atrodo restoranai Sioderyje, bet žinau puikų 
bosnių barą prie Fridhemsplano. Jų burekai nuostabūs. 

— Puiku, - sutiko Bliumkvistas. 


LISBETA SALANDER toliau rašė raidę po raidės ir taip kūrė visą 
istoriją. Kasdien ji dirbdavo vidutiniškai po penkias valandas. Sten- 
gėsi tiksliai išdėstyti savo mintis. Salander praleido visas detales, 
kurias būtų galima panaudoti prieš ją. 

Pasirodo, jos izoliavimas išėjo į gera. Ji visada žinojo, kada reikia 
paslėpti delninuką — vos tik išgirsdavo raktų žvangėjimą ar į spyną 
kišamo rakto garsą. 


[Kaip tik buvau beužrakinanti Bjurmano vasarnamį netoli Stalarhol- 
meno, kai motociklais atvažiavo Karlas Magnusas Lundinas ir Sonis Nie- 
minenas. Jie nustebo mane užtikę, nes Zalačenkos ir Nydermano už- 
sakymu jau kuris laikas bergždžiai manęs ieškojo. Magnusas Lundinas 
nulipo nuo motociklo ir pareiškė, cituoju: Manau, tai Iesbei reikia patino. 
Tiek jis, tiek Nydermanas elgėsi taip grėsmingai, jog neturėjau kito pasi- 
rinkimo, teko pasinaudoti savo teise į savigyną. Iš tos vietos pasprukau 
Lundino motociklu, kurį vėliau palikau prie prekybos centro Elvšėje.] 


Ji perskaitė dar kartą ir liko patenkinta. Nebuvo reikalo sava- 
noriškai informuoti, kad Lundinas išvadino ją kekše, o ji pasilen- 
kė pakelti Niemineno P-8; Wanad pistoleto ir nubaudė Lundiną 
peršaudama pėdą. Policija tikriausiai galėtų viską nustatyti, bet 
surinkti įrodymus yra pačios policijos reikalas. Ji nesiruošė palen- 
gvinti jiems darbo prisipažindama dėl ko nors, ir sėsti į kalėjimą dėl 
sunkaus kūno sužalojimo. 

Tekstas išsiplėtė iki trisdešimt trijų puslapių, darbas artėjo prie 
pabaigos. Kai kuriuose skyriuose Salander visiškai nutylėjo detales 
ir labai stengėsi nepateikti jokių įrodymų, kurie galėtų turėti įtakos 
daugeliui jos teiginių. Ji praleido kai kuriuos akivaizdžius įrody- 
mus. Vietoj to imdavosi kitos įvykių grandies. 

Ji sugrįžo ir perskaitė tą teksto dalį, kurioje pasakojo, kaip 
šiurkščiai ir sadistiškai advokatas Bjurmanas ją išprievartavo. Ra- 
šydama tą dalį, užtruko ilgiausiai. Tai viena nedaugelio dalių, 
kurią Salander perrašė kelis kartus, kol pagaliau liko patenkinta. 
Tos vietos aprašymas visoje Lisbetos istorijoje užėmė devyniolika 
eilučių. Salander dalykiškai išdėstė, kaip jis trenkė jai, pargriovė 
lovoje ant pilvo, lipnia juosta užklijavo burną ir užsegė antrankius, 
kaip pakartotinai ją prievartavo analiniu bei oraliniu būdais. Toliau 

mergina išdėstė, kaip kartą žagindamas apsuko drabužį - jos pačios 
marškinėlius — jai apie kaklą ir smaugė tol, kol ji laikinai prarado 
sąmonę. Tada tekste buvo keletas eilučių, kuriose aprašytos žagi- 
nimo metu naudotos priemonės: trumpas botagas, analinis kaištis, 
šiurkštus vibratorius, prie spenelių tvirtinami gnybtai. 

Ji skaitė tekstą suraukusi antakius, galiausiai pakėlė kompiuteri- 
nį pieštuką ir išspausdino dar kelias eilutes. 


[Vienu metu, kai burna tebebuvo užklijuota, Bjurmanas atkreipė dė- 
mesį į tai, kad turiu keletą tatuiruočių ir pradurtų vietų, įskaitant žiedą 
kairiajame spenelyje. Jis paklausė, ar man patinka, kai mane persmei- 
gia, ir tada išėjo iš kambario. Sugrįžo nešinas adata ir ja perdūrė dešinįjį 
spenelį.] 


Ramus ir šaltas tonas suteikė tekstui tokį siurrealistinį atspalvį, 
kad jis atrodė kaip absurdiška fantazija. 

Istorija paprasčiausiai neskambėjo įtikinamai. 

Šito Lisbeta ir siekė. 

Tą akimirką Salander išgirdo prižiūrėtojo raktų žvangėjimą. Ji 
bematant išjungė delninuką ir įkišo į nišą už staliuko. Atėjo Anika 
Džianini. Salander suraukė antakius. Devinta valanda vakaro, o 
Džianini paprastai neateidavo taip vėlai. 

— Labas, Lisbeta. 

— Labas. 

— Kaip jautiesi? 

— Dar nepasveikau. 

Džianini atsiduso. 

— Lisbeta, nustatyta teismo data — liepos 13-oji. 

— Puiku. 

— Nieko gero. Laikas eina į pabaigą, o tu man nieko nepasakoji. 
Pradedu bijoti, kad padariau didžiulę klaidą sutikusi tave ginti. Jei 
nori gauti nors mažiausią šansą laimėti, privalai manimi pasitikėti. 
Privalome dirbti kartu. 

Salander ilgokai ją tyrinėjo. Galiausiai atlošė galvą ant pagalvės 
ir pažvelgė į lubas. 

— Žinau, ką reikia daryti. Aš perpratau Mikaelio planą. Ir jis 
teisus. 

— Nesu tokia tikra. 

— O aš esu. 

— Policija vėl nori tave apklausti. Detektyvas Hansas Fastė iš 
Stokholmo. 

— Tegu. Nepasakysiu nė žodžio. 

— Turi įteikti pareiškimą. 

Salander įdėmiai pažvelgė į Džianini. 

— Kartoju: policijai nesakysiu nė žodžio. Kai atsidursime teismo 
salėje, prokuroras neturės nė vieno apklausos žodžio, kuriuo ga- 
lėtų pasiremti. Vienintelis dalykas, kurį jie turės, bus mano dabar 
rašomas pareiškimas, o didelė jo dalis atrodys absurdiška. Šį mano 
pareiškimą jie gaus likus kelioms dienoms iki bylos nagrinėjimo. 

— Kada ketini prisėsti ir juodu ant balto surašyti tą pareiškimą? 

— Turėsi už kelių dienų. Bet į prokuroro rankas jis turi patekti 
tik prieš pat teismo posėdį. 

Džianini buvo nusiteikusi skeptiškai. Staiga Salander jai atsar- 
giai šyptelėjo. 

— Kalbi apie pasitikėjimą. Ar galiu tavimi pasitikėti? 

- Žinoma, gali. 

— Gal gali man slapta atnešti delninį kompiuterį, kad galėčiau 
internetu susisiekti su žmonėmis? 

— Ne, žinoma, ne. Jei jį surastų, būčiau patraukta baudžiamojon 
atsakomybėn už nusikaltimą ir netekčiau veiklos licencijos. 

— Ojei kas nors kitas atneštų... Ar praneštum policijai? 

Džianini pakėlė antakius. 

— Jei nežinočiau apie jį... 

— Bet jei vis dėlto žinotum, ką darytum? 

— Užsimerkčiau. O ką? 

— Tas numanomas kompiuteris netrukus atsiųs tau numanomą 
elektroninį laišką. Noriu, kad jį perskaičiusi vėl ateitum. 

— Lisbeta... 

— Palauk. Yra taip. Prokuroras žaidžia žymėtomis kortomis. 
Kad ir ką daryčiau, vis tiek padėtis nepalanki, o teismo tikslas — 
uždaryti mane psichiatrijos klinikoje. 

- Žinau. 

— Jei noriu išgyventi, irgi turiu naudoti nešvarius kovos meto- 
dus. 

Galiausiai Džianini linktelėjo galvą. 

— Kai pirmą kartą čia apsilankei, — dėstė Salander, — turėjai 
Bliumkvisto raštelį. Jis sakė papasakojęs tau beveik viską, išskyrus 
kelis dalykus. Viena tų išimčių susijusi su mano įgūdžiais, apie ku- 
riuos jis sužinojo, kai buvome Hedestade. Jis turėjo galvoje, kad aš 
daug išmanau apie kompiuterius. Tiek daug, kad galiu perskaityti 
ir nukopijuoti tai, kas yra Ekstriomo kompiuteryje. 

Džianini išblyško. 

— Tu negali būti ten įpainiota. Ir negali teisme panaudoti tos 
medžiagos, —- pareiškė Salander. 

— Vargu ar galiu. Dėl to esi teisi. 

— Taigi, tu nieko apie ją nežinai. 

— Puiku. 

— Bet kas nors kitas - tarkime, tavo brolis - galėtų išspausdinti 
parinktas ištraukas. Turėsi pagalvoti apie tai, kai planuosi mūsų 
strategiją prieš teismą. 

— Suprantu. 

— Anika, šį procesą laimės tie, kurių metodai bus rimčiausi. 

- Žinau. 

— Aš džiaugiuosi, kad esi mano advokatė. Pasitikiu tavimi. Man 
reikia tavo pagalbos. 

- Hmm. 

— Bet jei tu priešinsies, kad ketinu naudoti ne visai etiškus me- 
todus, mes pralaimėsime bylą. 

— Taip. 

— Tokiu atveju man reikia žinoti. Galbūt man reikia susirasti 


naują advokatą. 

— Lisbeta, aš negaliu pažeisti įstatymo. 

— Tau nereikia pažeisti jokio įstatymo. Tiesiog turi užmerkti 
akis prieš faktą, kad nusikalstu įstatymui. Ar pajėgsi tai padaryti? 

Lisbeta kantriai laukė beveik minutę, kol Anika linktelėjo. 

— Gerai. Noriu papasakoti tau pagrindinius dalykus, kuriuos ke- 
tinu įtraukti į savo pareiškimą. 

Jos kalbėjosi dvi valandas. 


FIGUEROLA BUVO TEISI - burekai buvo nuostabūs. Mikaelis 
Bliumkvistas paslapčia apžiūrinėjo ją, grįžtančią iš tualeto. Ji judėjo 
grakščiai kaip balerina, bet kūnas buvo kaip... Bliumkvistas nega- 
lėjo nesižavėti. Jis sutramdė norą paliesti jos raumeningas kojas. 

— Kiek laiko sportuoji? — paklausė jis. 

— Nuo paauglystės. 

— O kiek valandų per savaitę? 

— Dvi valandas per dieną. Kartais tris. 

— Kodėl? Noriu pasakyti, žinau, kodėl Žmonės treniruojasi, 
bet... 

— Manai, per daug. 

— Net nežinau. 

Ji nusišypsojo, atrodo, Bliumkvisto klausimai jos visiškai neer- 
zino. 

— Gal tau nejauku matyti raumeningą merginą? Ar manai, kad 
tai nemoteriška ir nepatrauklu? 

— Ne, tikrai ne. Tau kažkodėl tinka. Tu labai seksualiai pa- 
traukli. 

Ji nusijuokė. 

— Po truputį mažinu treniruočių intensyvumą. Prieš dešimtme- 
tį rimtai užsiiminėjau kultūrizmu. Buvo smagu. Bet dabar turiu 
pasistengti, kad raumenys nepavirstų į riebalus. Nenoriu suglebti. 
Todėl kartą per savaitę kilnoju svarmenis, o visą kitą laiką bėgioju, 
žaidžiu badmintoną, plaukioju ar darau kažką panašaus. Tai dau- 
giau mankšta nei intensyvios treniruotės. 


— Aišku. 

— Aš sportuoju, nes jaučiu malonumą. Tai normalus intensyviai 
besitreniruojančių žmonių poreikis. Organizmas gamina skausmą 
malšinančią cheminę medžiagą, prie kurios priprantama. Jei ne- 
bėgioji kasdien, po kurio laiko pajunti abstinencijos simptomus. O 
gavęs tos medžiagos, patiri didžiulį pasitenkinimą. Beveik tokį pat 
stiprų kaip po gero sekso. 

Bliumkvistas nusijuokė. 

— O tau reikėtų pradėti treniruotis, - pasiūlė ji. - Pradedi trupu- 
tį storėti per liemenį. 

- Žinau, - atsiliepė jis. - Nuolatinis kaltės jausmas. Kartais pra- 
dedu reguliariai bėgioti ir numetu kelis kilogramus. Tada įsitraukiu 
į ką nors ir vėl mėnesį ar du neturiu laiko bėgioti. 

— Pastaruosius kelis mėnesius esi gana užsiėmęs. Daug apie tave 
skaičiau. Gerokai aplenkei policiją, kai susekei Zalačenką ir atpa- 
žinai Nydermaną. 

— Lisbeta Salander buvo greitesnė. 

— Kaip sužinojai, kad Nydermanas yra Gosebergoje? 

Bliumkvistas patraukė pečiais. 

— Paprastas tyrimas. Ne aš jį suradau. Mūsų redaktoriaus padė- 
jėja, na, dabartinė vyriausioji redaktorė Malina Erikson sugebėjo 
iškasti jį per įmonių registrą. Jis buvo užregistruotas kaip Zalačen- 
kos bendrovės X4B valdybos narys. 

— Taip paprastai... 

— O kodėl tapai saugumo policijos aktyviste? — pasiteiravo 
Bliumkvistas. 

— Nori tikėk, nori ne, bet esu senamadiška kaip pati demokra- 
tija. Noriu pasakyti, kad policija reikalinga, o demokratijai reikia 
politinės apsaugos. Todėl didžiuojuosi dirbdama konstitucijos ap- 
saugos tarnyboje. 

— Hmm, - numykė Bliumkvistas. 

— Tau nepatinka saugumo policija. 

— Nemėgstu institucijų, kurios dirba už normalios parlamenti- 
nės priežiūros ribų. Tai pagunda piktnaudžiauti valdžia, kad ir ko- 
kie kilnūs būtų jų siekiai. Kodėl taip domiesi senovės religijomis? 

Figuerola dėbtelėjo į Bliumkvistą. 

— Sėdėdama mano laiptinėje skaitei knygą apie tai. 

— A, taip. Ta tema mane žavi. 

— Aišku. 

— Domiuosi daugeliu dalykų. Dirbdama policijoje studijavau 
teisę ir politikos mokslus. O prieš tai gilinausi į filosofiją ir pasau- 
lėžiūros istoriją. 

— Ar turi silpnybių? 

— Neskaitau grožinės literatūros, niekada neinu į kiną, o per te- 
leviziją žiūriu tik žinias. O tu? Kodėl tapai žurnalistu? 

— Todėl, kad yra tokių institucijų kaip saugumo policija, ku- 
rioms trūksta parlamentinės priežiūros ir jas retkarčiais reikia pa- 
tikrinti. O jei atvirai, tai net nežinau. Manau, mano atsakymas 
sutampa su tavuoju. Tikiu konstitucine demokratija, o ją kartais 
reikia apginti. 

— Kaip apgynei nuo verslininko Hanso Eriko Venerstriomo? 

— Kažkaip panašiai. 

— Tu nevedęs. Ar jūs su Erika Berger esate pora? 

— Erika Berger ištekėjusi. 

— Vadinasi, visi gandai apie judu yra nesąmonė. Ar turi draugę? 

— Nieko pastovaus. 

— Tai tie gandai irgi teisybė. 

Bliumkvistas truktelėjo pečiais ir nusišypsojo. 


VYRIAUSIOJI REDAKTORĖ MALINA ERIKSON dirbo savo 
namuose Oštoje iki vėlyvos nakties. Ji sėdėjo taip įsigilinusi į „Mil- 
lennium“ biudžeto dokumentus, kad galop Antonas, jos vaikinas, 
nustojo bandęs užmegzti su ja pokalbį. Jis suplovė indus, sutepė jai 
sumuštinį naktipiečiams, išvirė kavos ir paliko ją ramybėje. Pats at- 
sisėdo priešais televizorių pažiūrėti filmą CSI Majamis. Anksčiau 
Malinai niekada neteko susidurti su kuo nors sudėtingesniu nei 
namų biudžetas. Bet kiekvieno mėnesio pabaigoje ji dirbdavo su 
Erika Berger, kai ši skaičiuodavo mėnesio balansą, ir perprato jo 
skaičiavimo principus. Dabar staiga pati tapo vyriausiąja redaktore, 

o su tomis pareigomis užgriuvo ir atsakomybė už biudžetą. Kaž- 
kuriuo metu po vidurnakčio ji nusprendė, jog jai bet kokiu atveju 
reikia padėjėjo, su kuriuo galėtų pasitarti. Ingela Oskarson, kuri 
tvarkydavo buhalteriją vieną dieną per savaitę, nebuvo atsakinga už 
biudžetą ir visiškai nesistengė padėti, kai prireikdavo nuspręsti, kiek 
sumokėti nepriklausomam žurnalistui ir ar redakcija išgalės nusi- 
pirkti naują lazerinį spausdintuvą, kuris kainuoja daugiau nei skirta 
pinigų informacinių technologijų atnaujinimui. Iš tikrųjų situacija 
buvo juokinga: „Millennium“ dirbo pelningai, tačiau tik todėl, kad 
Erika Berger visada sugebėdavo išsisukti su nuliniu biudžetu. Užuot 
sumokėję keturiasdešimt penkis tūkstančius kronų už spalvotą 1a- 
zerinį spausdintuvą, jie įsigijo nespalvotą už aštuonis tūkstančius. 
Akimirką Malinai kilo pavydas, kad Erika Berger SMP laikraštyje 
turi tokį biudžetą, kur panaši suma būtų tik smulkmena. 

Paskutiniame metiniame susirinkime buvo konstatuota, kad 
„Millennium“ finansinė situacija visai nebloga, tačiau perteklius 
pirmiausia atsirado pardavus Bliumkvisto knygą apie Venerstriomo 
aferą. Investicijoms atidėta suma seko bauginamai greitai. Viena 
priežasčių — Bliumkvisto išlaidos Salander istorijai. „Millennium“ 
einamasis biudžetas nebuvo toks didelis, kad galėtų padengti vie- 
no darbuotojo išlaidas: automobilių nuomą, viešbučius, taksi, tyri- 
mo medžiagos pirkimus, naujus mobiliuosius telefonus ir panašius 
dalykus. 

Erikson pasirašė nepriklausomo žurnalisto Danielio Olofsono iš 
Geteborgo sąskaitą faktūrą. Ji atsiduso. Už savaitę tiriamojo darbo 
Bliumkvistas pažadėjo keturiolika tūkstančių kronų. Ta istorija net 
nebus išspausdinta. Pinigai kažkokiam Idrisui Gidžiui pervedami 
iš biudžeto kaip užmokestis anoniminiams šaltiniams, vadinasi, 
jų negalima įvardyti, o tai reiškia, kad revizorius priekaištaus, kad 
nėra kvito, ir reikalaus, kad šias išlaidas patvirtintų valdyba. Be to, 
iš bendro fondo „Millennium“ sumokėjo advokatei Džianini, kuri 
dar pateikė sąskaitą už traukinio bilietus ir kitas išlaidas. 

Malina padėjo rašiklį ir pažvelgė į susidariusias sumas. Blium- 
kvistas ištaškė šimtą penkiasdešimt tūkstančių kronų Salander is- 

torijai, žymiai daugiau nei leido jų biudžetas. Taip negali tęstis. Ji 
turės su juo rimtai pasikalbėti. 


VAKARĄ ERIKA BERGER praleido ne sėdėdama ant sofos ir žiū- 
rėdama televizorių, o Nakos ligoninės priėmimo skyriuje. Stiklo 
šukė buvo įlindusi taip giliai, kad kraujavimas niekaip nesiliovė. 
Paaiškėjo, kad kulne liko šukės skeveldra ir ją reikėjo pašalinti. Jai 
pritaikė vietinę nejautrą, paskui trimis siūlėmis susiuvo žaizdą. 

Ligoninėje Berger visą laiką keikėsi ir bandė prisiskambinti arba 
savo sutuoktiniui, arba Bliumkvistui. Nei vyras, nei meilužis nesi- 
teikė atsiliepti. Dešimtą valandą koja buvo apvyniota storu tvars- 
čiu. Jai davė ramentus, ir ji taksi išvyko namo. 

Šluodama grindis valandėlę šlubčiojo po svetainę. Erika Berger 
paskambino G/asakuten langų firmai, priimančiai skubius užsaky- 
mus. Jai pasisekė. Vakaras buvo ramus, pagalba atvyko per dvide- 
šimt minučių. Toliau sekėsi ne taip gerai, nes svetainės langas buvo 
toks didžiulis, kad įmonė sandėlyje neturėjo tokio dydžio stiklo. 
Darbuotojas pasiūlė laikinai užkalti langą fanera, ji priėmė pasiū- 
lymą su dėkingumu. 

Vėliau Erika paskambino NIP - „Naka Integrated Protection“ 
firmai — ir paklausė, kodėl, velniai griebtų, nesuveikė brangiai kai- 
navusi signalizacija, kai kažkas įmetė plytą per didžiausią namo 
langą. NIP darbuotojai atvažiavo įvertinti padarytos žalos. Paaiš- 
kėjo, kad prieš keletą metų darbininkas, įvesdamas signalizaciją, 
pamiršo prijungti laidus prie svetainės langų. 

Berger liko be žado. 

Vyras iš NIP apsaugos pasakė, kad sutvarkys signalizaciją iš pat 
ryto. Berger liepė jam nesirūpinti. Tada paskambino į „Milton Se- 
curity" apsaugos tarnybą ir paaiškino situaciją naktinės pamainos 
budėtojui. Ji pageidavo, kad visas apsaugos paketas būtų įdiegtas 
kiek galima greičiau. 

— Žinau, kad turiu pasirašyti sutartį, bet perduok Armanskiui, 
jog skambino Erika Berger ir prašė, kad rytą būtų įvesta signa- 
lizacija. 

Galiausiai Erika Berger paskambino policijai. Buvo pasakyta, 
kad policija neturi laisvo ekipažo, kuris galėtų atvykti į įvykio vietą 
ir priimti jos pareiškimą, tad patarė rytą kreiptis į vietos nuovadą. 
Ačiū. Eikit šikt. 

Ji ilgai sėdėjo ir virė iš pykčio, kol šiek tiek nusiramino ir staiga 
suvokė, kad teks miegoti vienai name be signalizacijos tuo metu, 
kai kažkas, linkęs smurtauti, šlaistosi aplinkui ir vadina ją kekše. 

Berger pasvarstė, ar nevertėtų grįžti į miestą ir pernakvoti vieš- 
butyje. Bet ji iš tokių, kurie nemėgsta būti gąsdinami ir nesileidžia 
įbauginami. Velniai griebtų, jokiam šikniui neleisiu išvaryti manęs iš 
namų. 

Ir ėmėsi tam tikrų elementarių saugumo priemonių. Kartą 
Bliumkvistas jai papasakojo, kaip Lisbeta Salander sudorojo seriji- 
nį žudiką Martiną Vangerį, trenkusi jam golfo lazda. Berger nuėjo 
į garažą ir kelias minutes ieškojo savo golfo krepšio, kurio nebuvo 
lietusi pastaruosius penkiolika metų. Ji išsirinko lazdą, kuria buvo 
patogiausia užsimoti, ir pasidėjo ją taip, kad lengvai pasiektų iš lo- 
vos. Vieną golfo lazdą paliko prieškambaryje, o dar vieną — virtu- 
vėje. Iš įrankių dėžės rūsyje ji pasiėmė plaktuką ir pasidėjo vonioje. 
Iš rankinės išsitraukė ašarinių dujų balionėlį ir pastatė ant naktinio 
stalelio prie lovos. Galiausiai susirado guminę durų atramą ir pa- 
kišo ją po miegamojo durimis. Erika Berger beveik norėjo, kad tas 
idiotas, kuris vadino ją kekše ir išdaužė jos langą, būtų toks kvailas, 
kad naktį dar sugrįžtų. 

Buvo jau pirma valanda, kai ji pasijuto pakankamai apsigin- 
klavusi. Aštuntą ryto Erika turėjo būti SMP biure. Ji pasitikrino 
darbo kalendorių ir pamatė turinti keturis susitikimus, o pirmasis — 
dešimtą. Labai skaudėjo pėdą, grindis galėjo paliesti tik pirštais. 
Ji nusirengė ir įslinko į lovą. Erika nevilkėdavo naktinių marški- 
nių, bet dabar ėmė svarstyti, gal apsivilkti bent marškinėlius. Bet 
ji miega nuoga jau nuo paauglystės, todėl nutarė, kad jokia plyta, 
išdaužiusi jos langą, neprivers pakeisti asmeninių įpročių. 

Kaip ir reikėjo tikėtis, užmigti nesisekė. 

Kekšė. 

Ji gavo devynis elektroninius laiškus, visuose buvo žodis kekšė, ir 
atrodė, kad visi atėję iš žiniasklaidos įmonių. Pirmasis atkeliavo iš 
jos pačios redakcijos, tačiau siuntėjo adresas suklastotas. 

Ji atsikėlė, pasiėmė savo naująjį De// nešiojamąjį kompiuterį, 
gautą pradėjus dirbti SMP. Pirmasis elektroninis laiškas — pats 
bjauriausias ir agresyviausias savo pasiūlymu būti išdulkintai atsuk- 
tuvu — atėjo gegužės šešioliktąją, prieš dešimt dienų. 

Antrasis buvo atsiųstas po dviejų dienų, gegužės aštuonioliktą- 
ją. Tada savaitės pertrauka ir vėl nauji elektroniniai laiškai, dabar 
maždaug kas dvidešimt keturias valandas. Vėliau — įsilaužimas į 
namus. Vėl kekšė. 

Per tą laiką Eva Karlson iš kultūros skyriaus gavo bjaurių, neva 
Erikos Berger siųstų laiškų. Jei tokį laišką gavo Karlson, visiškai 
įmanoma, kad laiškų siuntėjas galėjo išsiųsti panašių laiškų ir ki- 
tiems žmonėms, apie kuriuos ji nieko nežinojo. 

Nemaloni situacija. 

Labiausiai neramino įsilaužimas į namus. Kažkas pasisten- 
gė sužinoti, kur ji gyvena, atvažiuoti čia ir įmesti plytą pro langą. 
Akivaizdu, kad užpuolikas buvo pasiruošęs — jis atsivežė balionėlį 
purškiamų dažų. Kitą akimirką Berger sustingo nuo minties, kad 
gali papildyti užpuolimų sąrašą dar vienu atveju. Tą naktį, kai su 
Bliumkvistu miegojo Žfi/rono viešbutyje, buvo supjaustytos visos jos 
automobilio padangos. 

Išvada piršosi akivaizdi ir nemaloni. Kažkas ją persekioja. Kaž- 
kas dėl kažkokios nežinomos priežasties nusprendė neduoti jai 
ramybės. 

Įsilaužimą į namus dar galima paaiškinti — namo neperkelsi 
kitur ir nepaslėpsi. Bet automobilis buvo apgadintas, kai paliko jį 
kažkokioje atsitiktinėje gatvėje. Vadinasi, jos persekiotojas gali būti 
netoliese visą laiką. 

SUSKAMBĖJUS TELEFONUI, ERIKA BERGER prabudo pen- 
kios minutės po devynių. 

— Labas rytas, ponia Berger. Čia - Draganas Armanskis. Kaip 
supratau, naktį kažkas atsitiko? 

Erika paaiškino, kas atsitiko, ir paklausė, ar apsaugos firma 
„Milton Security“ galėtų imtis darbo vietoje „Naka Integrated 
Protection“. 

— Mes bent jau galėtume įvesti tokią signalizaciją, kuri suveik- 
tų, - sarkastiškai atsiliepė Armanskis. - Bėda ta, kad naktį arčiau- 
siai jūsų namų budinti mašina būtų Nakos centre. Po iškvietimo 
praeitų apie trisdešimt minučių, kol ji atvažiuotų. Jeigu imtumė- 
mės šio darbo, jūsų namo apsaugą patikėčiau kitai įmonei. Turime 
sudarę bendradarbiavimo sutartį su vietine saugos tarnyba „Adam 
Security“ Fisksetroje, kuri, jei viskas eitųsi sklandžiai, iki jūsų at- 
vyktų per dešimt minučių. 

— Būtų kur kas geriau negu NIP darbuotojai, kurie visai ne- 
pasirodo. 

— Norėčiau informuoti, kad tai šeimos bendrovė, kurioje dirba 
tėvas, du sūnūs ir keletas pusbrolių. Jie —- graikai, geri žmonės; tėvą 
pažįstu jau daugelį metų. Jie dirba apytiksliai tris šimtus dvidešimt 
dienų per metus, o apie tas dienas, kada jie negalės atvykti, dėl 
atostogų ar kitų priežasčių, aš perspėsiu iš anksto; tada atsiųsime 
mūsų mašiną iš Nakos. 

— Man tinka. 

— Atsiųsiu žmogų dar šį rytą. Tai Davidas Rosinas, jis jau pa- 
keliui, įvertins jūsų namų saugumo padėtį. Jam reikės raktų, jeigu 

jūsų nebūtų namuose, ir leidimo apžiūrėti namą iš pagrindų, iki pat 
palėpės. Davidas nufotografuos namą, sklypą ir viską aplinkui. 

— Aš suprantu. 

— Rosinas labai patyręs. Mes pateiksime pasiūlymą, kokių sau- 
gumo priemonių reikia. Planas bus parengtas per keletą dienų. Jis 
apims tuos atvejus, jei suveiktų užpuolimo, priešgaisrinė signaliza- 
cija, tektų evakuotis ar kas nors bandytų įsilaužti. 

— Puiku. 

- Jeigu kas atsitiktų, mes norėtume, kad ir jūs žinotumėte, kaip 
elgtis tas dešimtį minučių, kol ekipažas iš Fisksetros pasieks jūsų 
namus. 

- Žinoma. 

— Signalizaciją įvesime jau šią popietę. Vėliau turėsime pasira- 
šyti sutartį. 

Iš karto po pokalbio su Draganu Armanskiu Erika suvokė, kad 
pramiegojo. Ji vėl pasiėmė mobilųjį ir paskambino redakcijos se- 
kretoriui Peteriui Fredriksonui. Paaiškino, kad susižeidė, ir paprašė 
atšaukti dešimtos valandos susitikimą. 

— Ar gerai jautiesi? 

- Įsipjoviau pėdą, - pasakė Erika. - Kaip galėdama greičiau su- 
sitvarkysiu ir iš karto atšlubuosiu. 

Ji pradėjo ruoštis ir pirmiausia nuėjo į tualetą, kuris buvo šalia 
miegamojo. Tada apsimovė juodas kelnes, o ant sužeistos kojos ap- 
siavė savo vyro batą. Išsirinko juodą palaidinę, pasiėmė švarką ir, 
prieš patraukdama guminį durų laikiklį nuo miegamojo durų, ap- 
siginklavo ašarinių dujų balionėliu. Atsargiai žvalgydamasi perėjo 
namą ir įjungė kavavirę. Pusryčius pavalgė sėdėdama virtuvėje prie 
stalo, visą laiką atidžiai klausydamasi aplinkinių garsų. Ji kaip tik 
antrą kartą įsipylė kavos, kai į duris pasibeldė Davidas Rosinas iš 
„Milton Security“. 


MONIKA FIGUEROLA PEĖSČIOMIS pasiekė Bergsgatano gatvę ir 
sukvietė savo keturis bendradarbius į ankstyvą rytinį pasitarimą. 

— Mums nurodyta galutinė data, - pranešė Monika Figuerola. — 
Darbus turime užbaigti iki liepos 13-os. Tą dieną prasidės Lisbetos 
Salander teismas. Taigi mums liko maždaug mėnuo. Apibendrin- 
kime ir nuspręskime, kokie dalykai dabar yra svarbiausi. Kas norė- 
tų pradėti? 

Berglundas atsikrenkštė. 

— Tas blondinas, su kuriuo susitiko Mortensonas, kas jis toks? 

Visi palinksėjo galvomis. Pokalbis įsibėgėjo. 

— Jo nuotraukų turime, bet neturime nė žalio supratimo, kaip jį 
rasti. Mes negalime paskelbti jo paieškos. 

— O kaipgi Gulbergas? Juk turėtų būti kokia nors istorija, kurią 
būtų galima atsekti. Jis tarnavo slaptojoje policijoje nuo šeštojo de- 
šimtmečio pradžios iki 1964-ųjų, kai ji buvo reorganizuota. Nuo to 
laiko jis pradingo. 

Figuerola linktelėjo. 

— Gal galima padaryti išvadą, kad Zalačenkos klubas buvo 
įkurtas apie 1964-uosius? Taigi, gerokai anksčiau, negu jis pats čia 
pasirodė. 

— Tikslas turėjo būti kažkoks kitas... Slapta organizacija orga- 
nizacijoje. 

— Tai buvo jau po Venerstriomo skandalo. Visi buvo virtę para- 
nojikais. 

— Tam tikra slaptoji žvalgybos agentų policija? 

— Tarp kitko, galima rasti paralelių užsienyje. JAV septintaja- 
me dešimtmetyje sukūrė specialią grupę, gaudančią šnipus pačio- 
je CŽV vidaus sistemoje. Jai vadovavo Džeimsas Jėzus Engltonas. 
Grupės veikla vos nesužlugdė visos CŽV. Engltono gaują sudarė 
fanatikai ir paranojikai: jie įtarinėjo kiekvieną, visi atrodė panašūs į 
rusų šnipus. Rezultatas buvo toks, kad daugelyje sferų CŽV veikla 
buvo tiesiog paralyžiuota. 

— Na, bet tai tik spekuliacijos... 

— O kur saugomos senos personalo bylos? 

— Gulbergo ten nėra. Aš jau patikrinau. 

— O kaip biudžetas? Juk tokia operacija kažkaip turėjo būti fi- 
nansuojama... 

Diskusija užsitęsė iki pietų. Tada Monika Figuerola atsiprašė ir 
išėjo į sporto salę, kad galėtų ramiai pamąstyti. 


ERIKA BERGER ĮŠLUBAVO į redakciją tik apie pietus. Jai taip 
skaudėjo koją, kad net priminti negalėjo. Šiaip ne taip nušokavo iki 
savo stiklinio narvo ir su palengvėjimu klestelėjo ant kėdės. Iš savo 
vietos prie centrinio priimamojo stalo ją pamatė Peteris Fredrikso- 
nas. Ji pamojo jam, kad užeitų. 

— Kas atsitiko? — pasiteiravo šis. 

— Užmyniau ant stiklo šukės, jos gabalėlis nulūžo ir įstrigo 
kulne. 

— Nieko sau, nieko gero. 

— Ne. Tikrai nieko gero. Peteri, ar dar kas nors gavo naujų neį;- 
prastų elektroninių laiškų? 

— Ne, nieko apie tai dar negirdėjau. 

— Gerai. Nepraleisk pro ausis, jeigu ką. Aš noriu viską žinoti, jei 
tik kas keista nutiktų SMP. 

— Ką turi galvoje? 

— Aš baiminuosi, kad čia kažkoks beprotis siuntinėja šlykščius 
laiškus. Panašu, kad jis bus išsirinkęs mane savo auka. Pranešk 
man, jei pirmas suuostum, kad kažkas vyksta. 

— Apie tokio pobūdžio elektroninius laiškus, kokius gavo Eva 
Karlson? 

- Bet kuriuos, kurie pasirodytų neįprasti. Pati gavau krūvą be- 
protiškų laiškų, kur kaltinama esanti ir tokia, ir šiokia, ir dar su 
įvairiais iškrypėliškais pasiūlymais, kas man turėtų būti padaryta. 

Peteris Fredriksonas apniuko. 

— Ar seniai tas tęsiasi? 

— Jau kelios savaitės. Na, gerai, pasakok, kas bus rašoma rytojaus 


numeryje. 


— Hm. 

— Kaip suprasti 54m2 

— Holmas ir teisės skyriaus vadovas karingai nusiteikę tavo at- 
žvilgiu. 

— Mat kaip. Kodėl? 

— Dėl to Juhaneso Frisko. "Tu pratęsei jo darbo sutartį ir dar lie- 
pei parengti straipsnį, o jis nenori niekam sakyti apie ką. 

— Taip, jis neturi pasakoti, apie ką bus tas straipsnis. Mano 
nurodymu. 

— Jis taip ir sakė. Todėl Holmas ir teisės skyriaus redaktorius 
griežia ant tavęs dantį. 

— Aišku. Gerai, surenk susitikimą su teisės skyriaus redakcija šią 
popietę, trečią valandą, aš paaiškinsiu padėtį. 

— Holmas gerokai suirzęs... 

— Aš irgi gerokai suirzusi ant Holmo, taigi - lygiosios. 

— Jis taip suirzęs, kad net pasiskundė valdybai. 

Erika pakėlė akis. Ve/nias. Aš turiu pasikalbėti su Borgše. 

— Borgšė užeis popiet ir norėtų su tavimi susitikti. Įtariu, kad čia 
Holmo nuopelnas. 

— Gerai. Kada? 

— Antrą valandą, - pasakė Fredriksonas ir perėjo prie kitų po- 
pietės reikalų. 


DAKTARAS ANDERSAS JUNASONAS aplankė Lisbetą Salan- 
der per pietus. Ji pastūmė šalin lėkštę su daržovių troškiniu. Kaip 
visada, jis trumpai ją apžiūrėjo, tačiau Lisbeta pastebėjo, kad daro 
tai be ankstesnio entuziazmo. 

— Tu sveika, - konstatavo. 

— Hm. Padaryk ką nors, kad maistas šitoje įstaigoje pasikeistų. 

— Maistas? 

— Ar negalėtum gauti picos ar ko nors panašaus? 

— Apgailestauju. Tai nenumatyta biudžete. 

— Aš taip ir maniau. 

— Lisbeta, rytoj mes išsamiai įvertinsime tavo sveikatos būklę... 

— Aš suprantu. Esu sveika. 

— Tu pakankamai sveika, kad tave galėtų perkelti į Kronobergo 
areštinę Stokholme. 

Ji linktelėjo. 

— Aš galbūt galėčiau atidėti tavo perkėlimą dar kokiai savaitei, 
bet tai gali sukelti mano kolegų susidomėjimą. 

— Nesistenk. 

— Tikrai? 

Ji vėl linktelėjo. 

— Aš pasirengusi. Vis tiek, anksčiau ar vėliau, tai turės įvykti. 

— Na ką gi, - atsiduso Andersas Junasonas. — Tada rytoj leisiu 
tave perkelti. Ir tai gali įvykti gana greitai, gal net šį savaitgalį. Li- 
goninės vadovai nenori, kad tu čia liktumei. 

— Aš suprantu. 

— Beje... Tavo žaisliukas... 

— Jis bus padėtas ertmėje už lovos staliuko, — tarė ji ir parodė 
kur. 

— Gerai. 

Tylėdami jie dar kiek pasėdėjo, kol Andersas pakilo. 

— Turiu eiti pas kitus pacientus. Pas tuos, kuriems labiau reikia 
mano pagalbos. 

— Ačiū už viską. Lieku tau skolinga. 

— Aš tik dirbau savo darbą. 

— Ne, tu padarei kur kas daugiau. Šito aš nepamiršiu. 


MIKAELIS BLIUMKVISTAS ĮĖJO į policijos pastatą Kungshol- 
mene per įėjimą iš Polhemo gatvės. Jį pasitiko Monika Figuerola ir 
palydėjo į konstitucijos apsaugos tarnybos patalpas. Lifte jie tylėjo 
ir paslapčia dirstelėdavo vienas į kitą. 

— Gal man nėra labai išmintinga rodytis policijos pastate? — pa- 
siteiravo Mikaelis. - Kas nors gali mane pamatyti ir susidomėti, ką 
čia veikiu. 

Monika linktelėjo. 

— Tai bus vienintelis toks susitikimas. Ateityje susitikinėsime 
nedideliame biure, kurį išsinuomojome netoli Fridhemo aikštės. 
Įsikursime ten rytoj. Tačiau nieko tokio, kad dabar susitinkame 
čia. Konstitucijos apsaugos tarnyba yra nedidelis, beveik pats iš- 
silaikantis skyrius, niekas kitas iš saugumo policijos nekreipia į jį 
dėmesio. Be to, mes esame visai kitame aukšte negu visa likusi sau- 
gumo policija. 

Nepaspaudęs rankos jis iš tolo linktelėjo Torstenui Edklintui ir 
pasisveikino su dar dviem darbuotojais, kurie akivaizdžiai priklausė 
Edklinto vadovaujamai tyrimų grupei. Jie prisistatė kaip Stefanas ir 
Andersas. Mikaelis atkreipė dėmesį, kad nė vienas jų nepaminėjo 
savo pavardės. 

— Nuo ko pradėsime? - pasidomėjo Mikaelis. 

— Siūlau pirmiausia pradėti nuo puodelio kavos. Monika? 

— Taip, ačiū, - pasakė Monika Figuerola. 

Mikaelis pastebėjo, kad skyriaus viršininkas prieš pakildamas 
sekundę dvejojo, bet atsistojo ir nuėjo paimti kavinuką. Ant sta- 
lo jau buvo išdėlioti puodeliai. Matyt, Torstenas Edklintas buvo 
numatęs, kad kavą paduos Monika Figuerola. Mikaelis pastebėjo, 
kad Edklintas šyptelėjo. Žurnalistas palaikė tai geru ženklu. Pas- 
kui Edklintas surimtėjo. 

— Tiesą sakant, net nežinau, kaip elgtis šioje situacijoje. Ko gero, 
čia unikalus atvejis, kad darbiniame saugumo policijos pasitarime 
dalyvauja žurnalistas. Tai, apie ką mes dabar kalbėsimės, daugeliu 
aspektų yra įslaptinta informacija. 

— Manęs nedomina karinės paslaptys. Mane domina tik Zala- 
čenkos klubas. 

— Bet mums reikia surasti aukso vidurį. Pirmiausia čia esančių 
bendradarbių pavardės neturi būti minimos tavo straipsniuose. 

— Gerai. 

Edklintas nustebęs pažvelgė į Mikaelį Bliumkvistą. 

— Antra, negalima kalbėtis su niekuo daugiau iš darbuotojų, tik 
su manimi ir Monika Figuerola. Mes nuspręsime, ką galime jums 
papasakoti. 

- Jei jūs turite ilgą reikalavimų sąrašą, derėjo apie juos užsiminti 
vakar. 

— Vakar dar nebuvau spėjęs apgalvoti šio reikalo. 

— Ką gi, tada ir aš šį tą atskleisiu. Tai bus, ko gero, pirmas ir 
paskutinis kartas mano profesinėje karjeroje, kai aš pasakoju dar 
net neišspausdintos istorijos turinį policijai. Taigi, cituojant tavo 
žodžius, aš, tiesą sakant, irgi nežinau, kaip elgtis šioje situacijoje. 

Prie stalo trumpam įsivyravo tyla. 

— Gal mes... 

— O ką pasakytumėt apie... 

Vienu metu prakalbo ir Edklintas, ir Monika Figuerola, ir abu 
nutilo. 

— Man rūpi Zalačenkos klubas. Jūs norite patraukti baudžiamo- 
jon atsakomybėn Zalačenkos klubo narius. Ties tuo ir apsistoki- 
me, — pasiūlė Mikaelis. 

Edklintas linktelėjo. 

— Ką jūs turite? 

Edklintas papasakojo, ką iškapstė Monika Figuerola su kolego- 
mis. Jis parodė nuotrauką, kurioje buvo Evertas Gulbergas kartu su 
šnipu Venerstriomu. 

— Gerai. Aš norėčiau šios nuotraukos kopijos. 

- Ši nuotrauka yra Ab/en A.Akerlund archyve, - pasakė Monika 
Figuerola. 

— Ji guli ant stalo prieš mane. Su tekstu kitoje pusėje, — paprieš- 
taravo Mikaelis. 

— Gerai. Duok jam kopiją, - nusileido Edklintas. 

— Tai reiškia, kad Zalačenką nužudė skyrius. | 

— Žmogžudystė ir savižudybė žmogaus, kuris ir taip būtų mi- 
ręs — jis serga vėžiu. Gulbergas dar gyvas, bet, pasak gydytojų, jam 
liko gyventi daugiausia kelios savaitės. Bandydamas nusižudyti jis 
taip pažeidė smegenis, kad dabar panašus į daržovę. 

— Oki pasitraukimo jis buvo atsakingas už Zalačenką. 

— Iš kur žinai? 

— Praėjus šešioms savaitėms po Zalančenkos pasitraukimo, Gul- 
bergas susitiko su premjeru Turbjornu Feldinu. 

— Ar gali tai įrodyti? 

— Taip. Yra vyriausybės kanceliarijos vizitų žurnalai. Gulbergas 
ten apsilankė kartu su tuometiniu saugumo policijos viršininku. 

— Kuris dabar jau miręs. 

— Tačiau Feldinas dar gyvas ir yra pasiruošęs papasakoti apie 
šitą reikalą. 

— Ar kalbėjot... 

— Ne, aš nekalbėjau su Feldinu. Tai padarė kitas žmogus. Aš ne- 
galiu pasakyti kas. Dėl informacijos šaltinių apsaugos. 

Mikaelis papasakojo, kaip Turbjornas Feldinas reagavo į infor- 
maciją apie Žalančenką, taip pat apie savo kelionę į Olandiją ir in- 
terviu su Janerydu. 

— Taigi, Zalačenkos klubas yra kažkur šiame pastate, — nutarė 
Mikaelis ir parodė į nuotrauką. 

- Iš dalies. Mes manome, kad tai organizacija organizcijoje. 

— Žalačenkos klubas negali egzistuoti be šiame pastate esančių 
svarbiausiųjų asmenų paramos. Tačiau, mūsų nuomone, vadinama- 
sis specialiųjų tyrimų skyrius įsikūrė kažkur kitur, už šio pastato 
ribų. 

— Vadinasi, veikiama tokiu principu: žmogus įdarbinamas sau- 
gumo policijoje, gauna iš jos algą, bet atsiskaitinėja visai kitam 
darbdaviui? 

— Panašiai. 

— Kas šiame pastate padeda Zalačenkos klubui? 

— Šito mes dar nežinome. Turime keletą įtariamųjų. 

— Mortensonas? — pasiūlė Mikaelis. 

— Mortensonas dirba saugumui, o kai jo prireikia Zalačenkos 
klubui, tada būna atleidžiamas nuo savo tiesioginio darbo, - paaiš- 
kino Monika Figuerola. 

— Kaip tai vyksta iš tikrųjų? 

— Labai geras klausimas, - šyptelėjo Edklintas. — Gal tu kartais 


norėtumei padirbėti su mumis? 


As 


STIEG LARSSON 


— Niekada gyvenime, - atšovė Mikaelis. 

— Aš juokauju. Bet tai — natūralus klausimas. Mes turime įta- 
riamąjį, tačiau neturime kuo pagrįsti tų įtarimų, kad jie taptų 
kaltinimais. 

— Leiskite pagalvoti... Tai turėtų būti kas nors, turintis adminis- 
tracinių įgaliojimų. 

— Mes įtariame kanceliarijos viršininką Albertą Šenkę, — ištarė 
Monika Figuerola. 

— O dabar priėjome pirmąjį kliuvinį, - pareiškė Edklintas. — 
Mes pasakėme vardą ir pavardę, bet šie duomenys nėra patikrinti. 
Ką tokiu atveju ketini daryti? 

— Aš negaliu skelbti jokios pavardės, jei informacija nepagrįsta 
dokumentais. Jeigu Šenkė nekaltas, jis paduos „Millennium“ į teis- 
mą už šmeižtą. 

— Puiku. Tada mes susitarėme. Šitas bendradarbiavimas turi 
būti grindžiamas tarpusavio pasitikėjimu. Tavo eilė. Ką turi? 

— Tris pavardes, - atsakė Mikaelis. - Pirmieji du buvo Zalačen- 
kos klubo nariai devintajame dešimtmetyje. 

Edklintas ir Figuerola iš karto sukluso. 

— Hansas fon Rotingeris ir Fredrikas Klintonas. Rotingeris jau 
miręs. Klintonas išėjęs į pensiją. Tačiau abu priklausė tam Žmonių 
ratui, kuris buvo arčiausiai Zalačenkos. 

— O trečioji pavardė? — neatlyžo Edklintas. 

— Teleburianas turi sąsajų su žmogumi, vardu Junas. Jo pavardės 
mes nežinome, tačiau žinome, kad jis įeina į Žalačenkos klubą nuo 
2005 metų. Netgi spėjame, kad tai jis buvo kartu su Mortensonu 
nuotraukose iš Copacabana kavinės. 

— O kokiame kontekste išniro Juno vardas? 

— Lisbeta Salander įsilaužė į Peterio Teleburiano kompiute- 
rį, taigi, galėjome sekti jo korespondenciją. Susirašinėjimai rodo, 
kad jis susijęs su tuo Junu taip pat kaip 1991-aisiais su Bjorku. Jis 
duoda nurodymus Teleburianui. Ir štai mes priėjome antrąjį kliu- 
vinį, — tarstelėjo Mikaelis ir nusišypsojo Edklintui. - Aš galiu pa- 

grįsti įrodymais savo teiginius, tačiau negaliu duoti tų dokumentų 
jums, kartu neatskleisdamas savo šaltinio. Turėsite patikėti tuo, ką 
sakau. 

Edklintas susimąstė. 

— Gal koks Teleburiano kolega iš Upsalos? — pasiteiravo jis. — 
Gerai. Pradėsime nuo Klintono ir fon Rotingerio. Papasakok, ką 
dar žinai. 


VALDYBOS PIRMININKAS MAGNUSAS Borgšė priėmė Eri- 
ką Berger savo kabinete greta valdybos posėdžių salės. Jis atrodė 
susirūpinęs. 

— Girdėjau, kad susižeidei, — pradėjo jis, rodydamas į Erikos 
koją. 

— Užgis, - atsakė Erika atremdama ramentus į jo rašomąjį stalą 
ir sėsdamasi lankytojų kėdėn. 

— Gerai, - sumurmėjo jis ir tęsė toliau: — Erika, išdirbai čia mė- 
nesį, todėl norėjau susitikti ir pasišnekėti. Kaip sekasi? 

Man reikia su juo aptarti AB Santechnikos reikalą. Bet kaip? Ka- 
da? 

— Aš jau pradėjau perprasti situaciją. Yra dvi problemos. Pirma, 
SMP turi finansinių sunkumų, todėl biudžetas baigia pasmaugti 
laikraštį. Antra, SMP redakcijoje yra prisikaupę neįtikėtinai daug 
nereikalingų dalykų. 

— Argi nėra jokių teigiamų aspektų? 

— Be abejo, yra. Krūva patyrusių profesionalų, kurie išmano savo 
darbą. Bėda ta, kad yra ir kitų, kurie neleidžia normaliai dirbti. 

— Holmas man minėjo... 

— Aš žinau. 

Borgšei pakilo antakiai. 

— Jis turi nemažai pastabų. Tiesą sakant, vien neigiamų. 

— Tai gerai. Aš irgi turiu nemažai pastebėjimų apie jį. 

— Neigiamų? Nieko gero, jei negalite kartu dirbti... 

— Man - jokių problemų su juo dirbti, atvirkščiai, jam kyla pro- 
blemų dirbant su manimi. — Erika atsiduso. - Jis varo mane iš pro- 

to. Holmas yra patyręs ir, be abejonės, vienas kompetetingiausių 
naujienų redaktorių, kokius tik esu mačiusi. Tuo pat metu jis yra 
šiknius — rezga intrigas, priešina žmones tarpusavyje. Aš dvidešimt 
penkerius metus dirbu žiniasklaidoje ir nė karto nesutikau į jį pa- 
našaus vadovo. 

— Taip, reikia tvirto charakterio, kad galėtum ištverti tokį dar- 
bą. Jis yra spaudžiamas iš visų pusių. 

— Charakterio? Sutinku, reikia. Bet tai dar nereiškia, kad jis turi 
elgtis kaip idiotas. Jis yra tikra katastrofa ir viena pagrindinių prie- 
žasčių, kodėl beveik ne;manoma sutelkti darbuotojų komandiniam 
darbui. Atrodo, kad žmogus savo darbą suvokia šitaip: skaldyk ir 
valdyk. 

— Negailestingi žodžiai. 

— Duosiu Holmui mėnesį, kad pradėtų mąstyti pozityviau. Pas- 
kui atleisiu jį iš naujienų redaktoriaus pareigų. 

— Šito negali daryti. Į tavo pareigas neįeina griauti darbinių or- 
ganizacijos pamatų. 

Erika nutilo ir įdėmiai pažvelgė į valdybos pirmininką. 

— Atsiprašau, kad šitai pabrėžiu, bet būtent dėl to jūs ir priėmėte 
mane į darbą. Mes netgi sutartyje suformulavome, kad suteikiate 
man laisvę atlikti tuos pakeitimus redakcijoje, kurie pasirodys rei- 
kalingi. Mano pareigos formuluojamos taip: atnaujinti laikraštį, o 
tai galiu padaryti tik keisdama pačią organizaciją ir jos darbines 
procedūras. 

— Holmas atidavė šiam laikraščiui savo gyvenimą. 

— Žinau. Dabar jam penkiasdešimt aštuoneri, po šešerių metų 
jis išeis į pensiją. Deja, visą tą laiką nėra galimybės jo čia laikyti 
kaip kokio balasto. Suprask mane teisingai. Nuo tos akimirkos, kai 
atsisėdau kabinete apačioje, mano gyvenimo užduotimi tapo štai 
kas: pagerinti SMP kokybę ir padidinti laikraščio tiražą. Holmas 
gali pasirinkti: arba daryti taip, kaip sakau, arba daryti ką nors kita. 
Aš pašalinsiu bet ką, stojus; man skersai kelio arba dar kaip nors 
ketinantį kenkti SMP 

Velnias... turiu pasikalbėti apie AB Santechniką. Borgsę išspirs iš 
posto. 

Staiga Borgšė nusišypsojo. 

— Matau, tavo charakteris irgi tvirtas. 

— Na, taip. Apgailestauju, bet šiuo atveju būčiau galėjusi jo ne- 
parodyti. Mano darbas yra leisti gerą laikraštį, o tai galiu daryti 
tik tada, jei susirenka tinkama vadovybė ir darbuotojai, patenkinti 
savo darbu. 

Po susitikimo su Borgše Erika nušlubavo atgal į savo stiklinį 
narvą. Jautėsi labai nemaloniai. Su Borgše prašnekėjo keturiasde- 
šimt penkias minutes, bet vis tiek nė vienu žodžiu neužsiminė apie 
AB Santechniką. Kitaip tariant, ji nebuvo nei atvira, nei sąžininga 
su juo. 

Vos įsijungusi kompiuterį Erika Berger iš karto gavo elektroninį 
laišką iš <MikBlom0millennium.nu>. Kadangi kuo puikiausiai ži- 
nojo, jog toks elektroninio pašto adresas „Millennium“ redakcijoje 
neegzistavo, jai nebuvo sunku susigaudyti, kad čia bus naujas gyvy- 
bės ženklas iš kibernetinio persekiotojo. Ji atidarė paštą. 


[TU, KEKŠYTE, NEGI MANAI, KAD BORGŠĖ GALĖS TAVE IŠGELBĖTI? 
KAIP TAVO KOJA?) 


Ji pakėlė akis ir spontaniškai apsidairė po redakciją. Žvilgs- 
nis užkliuvo už Holmo. Jis kaip tik žiūrėjo į ją. Linktelėjo jai ir 
nusišypsojo. 


Kažkas iš SMP rašinėja laiškus, pagalvojo Erika. 


SUSITIKIMAS KONSTITUCIJOS APSAUGOS tarnyboje užtru- 
ko iki penkių vakaro. Jie sutarė dėl naujo susitikimo kitą savaitę, o 
jeigu Mikaeliui Bliumkvistui prireiktų pakalbėti su saugumo poli- 
cija anksčiau, tegu kreipiasi į Moniką Figuerolą. Mikaelis pasiėmė 
nešiojamojo kompiuterio krepšį ir atsistojo. 

— Kaip man iš čia išeiti? — pasiteiravo. 

— Čia negalima vaikštinėti vienam, - įspėjo Edklintas. 

— Aš jį palydėsiu, - pasiūlė Monika Figuerola. - Luktelėk keletą 
minučių, kol susirinksiu daiktus iš savo kabineto. 

Jie palaikė vienas kitam draugiją per Kronobergo parką, link 
Fridhemo aikštės. 

— Kas dabar bus? —- paklausė Mikaelis. 

— Palaikysim ryšį, - atsakė Monika Figuerola. 

— Man jau pradeda patikti palaikyti ryšį su saugumo polici- 
ja, — nusišypsojo Mikaelis. — Gal kiek vėliau šį vakarą norėtum 
pavakarieniauti? 

— Vėl bosnių restorane? 

— Na ne, negaliu sau to leisti - kas vakarą vakarieniauti restora- 
nuose. Aš turėjau galvoje ką nors paprastesnio pas mane namuose. 

Monika stabtelėjo ir nusišypsojo jam. 

— Žinai, ką norėčiau veikti šią akimirką? — pasiteiravo ji. 

— Ne. 

— Norėčiau tave parsivesti namo ir nurengti. 

— Tai gana sudėtinga. 

— Žinau. Bet neketinu papasakoti to savo šefui. 

— Mes nežinome, kurlink gali pakrypti visa šita istorija. Galime 
atsidurti skirtingose barikadų pusėse. 

— Surizikuosiu. Ar eisi savo valia, ar tave surakinti antrankiais? 

Jis linktelėjo. Tada Monika paėmė jį už parankės ir nuvedė link 
Pontonjerų gatvės. Vos tik uždarę jos buto duris, abu buvo nuogi 
neprabėgus nė trisdešimčiai sekundžių. 


DAVIDAS ROSINAS, APSAUGOS konsultantas iš „Milton Securi- 
ty“, jau laukė Erikos Berger, kai ji grįžo namo apie septintą vakaro. 
Koją smarkiai skaudėjo, tad, vos tik įsvyravusi į virtuvę, ji susmuko 
ant artimiausios kėdės. Jis jau buvo išviręs kavos, įpylė ir Erikai. 

— Ačiū. Ar kavos virimas irgi įtrauktas į paslaugų sutartį su 
„Milton“? 

Jis mandagiai nusišypsojo. Davidas Rosinas buvo apkūnokas, 
apie penkiasdešimties metų vyras, jo smakrą slėpė rausva barzda. 

— Dėkui, kad šiandien galėjau pasinaudoti virtuve. 

— Mažiausia, ką galėjau pasiūlyti. Kokia situacija? 

— Dieną čia buvo atvykę mūsų technikai ir įvedė tikrą signali- 
zaciją. Tuoj parodysiu, kaip ji veikia. Nuodugniai apžiūrėjau būstą 
nuo rūsio iki palėpės, taip pat ir aplinką. Dabar mes kartu su kole- 
gomis iš „Milton“ išnagrinėsime šį atvejį, o po kelių dienų pateik- 
sime analizę. Tačiau iki to dar yra nemažai dalykų, kuriuos turime 
aptarti. 

— Gerai. 

— Pirmiausia turime sutvarkyti kai kuriuos formalumus. Galu- 
tinę sutartį suformuluosime kiek vėliau, ji priklausys nuo to, kokias 
paslaugas susitarsime teikti. Štai dokumentai, pagal kuriuos pati- 
kima „Milton Security“ instaliuoti tą signalizaciją, kurią šiandien 
įvedėme. Tai bus standartinė abipusė sutartis, kurios esmė tokia: 
„Milton“ kelia tam tikrus reikalavimus, o mes savo ruožtu irgi įsi- 
pareigojame tam tikrus dalykus, pavyzdžiui, neskleisti informaci- 
jos ir panašiai. 

— „Milton“ kelia man reikalavimus? 

- Taip. Čia tik signalizacija, kuri nieko nereiškia, jeigu jūsų sve- 
tainėje blaškosi pamišėlis su automatu. Kad būtų prasmė imtis sau- 
gumo priemonių, būtina, kad ir judu su vyru apsvarstytumėte ir at- 
liktumėte tam tikrus veiksmus. Aš jums išvardysiu visus punktus. 

— Gerai. 

— Nesiimsiu dėstyti galutinės išvados, bet mano nuomonė apie 
situaciją yra tokia. Jūs su vyru gyvenate viloje. Už namo - pakrantė, 
o aplinkui vos kelios didelės vilos. Kiek pastebėjau, jūsų namas nėra 
gerai matomas iš kaimynų pusės. Jis stovi gana nuošaliai. 

— Teisybė. 

— Vadinasi, įsibrovėlis gali prisiartinti prie namo niekieno ne- 
pastebėtas. 

— Kaimynai iš dešinės didžiąją metų dalį būna išvykę, o kairėje 
gyvenanti pagyvenusi pora gana anksti nueina miegoti. 

— Būtent. Be to, namai stovi galais vienas į kitą. Toje pusėje ma- 
žai langų. Jeigu įsibrovėlis patenka į jūsų sklypą, jam užteks penkių 

sekundžių, kad nuo kelio pasuktų už namo, kur jo niekas nepama- 
tys. Galinę namo pusę juosia aukšta gyvatvorė, stovi garažas ir dar 
didelis atskiras pastatas. 

— Tai mano vyro studija. 

— Kaip suprantu, jis menininkas. 

— Tiesa. Kas toliau? 

— Įsibrovėlis, kuris išmušė langą ir apipurškė fasadą, galėjo tai 
padaryti niekieno netrukdomas. Na, galbūt jis kiek rizikavo, kad 
dūžtančio stiklo garsas bus išgirstas ir kas nors į tai sureaguos, bet 
namas ten kaip tik stovi kampu, o garsas atsimuša susigerdamas į 
fasadą. 

— Mat kaip. 

— Kitas dalykas, kad pats namas yra gana didelis, maždaug dvie- 
jų šimtų penkiasdešimties kvadratų, o dar yra palėpė ir rūsys. Per 
du aukštus turite vienuolika kambarių. 

- Tas namas — tai monstras. Čia Gregerio tėvų namai, jų pali- 
kimas. 

— Yra begalė kitų būdų įsigauti į namą: pro paradines duris, pro 
terasos duris iš kiemo pusės, per verandą antrame aukšte ir per ga- 
ražą. Galiausiai įsibrauti galima už namo esančiomis gaisrinėmis 
kopėčiomis. Jomis galima užlipti ir nesunkiai patekti į vidų per pa- 
lėpės stoglangį. Jis užkabintas vienu kabliuku. 

— Skamba taip, lyg namas būtų atviras visiems. Ką darysime? 

— Signalizacija, kurią šiandien išvedžiojome, tik laikina. Kitą 
savaitę sugrįšime ir baigsime instaliuoti iki galo. Kiekvienas rūsio 
ir pirmojo aukšto langas bus apsaugotas judesio jutikliais. Tai bus 
apsauga nuo įsilaužimo, jei kartais su vyru būtumėte išvykę. 

— Gerai. 

— Dabartinė situacija susiklostė todėl, kad jums tiesiogiai grasina 
kažkoks konkretus asmuo. Tai yra kur kas rimčiau. Mes net nenu- 
tuokiame, kas jis toks, kokie jo motyvai, kaip toli jis pasirengęs eiti, 
bet šiokias tokias išvadas galime padaryti. Jeigu būtų tik anonimi- 
niai grasinantys laiškai, padėtį vertintume kaip nelabai grėsmingą, 

bet šiuo atveju tas individas netgi atvažiavo iki jūsų namų — iki 
Saltšiobadeno gana tolimas kelias — ir brovėsi vidun. Tai nieko gero 
nežada. 

— Sutinku. 

— Dieną kalbėjausi su Armanskiu, mudu sutarėme, kad šiuo 
atveju grėsmė yra konkreti ir aiški. 

— Suprantu. 

— Kol išsiaiškinsime, kas tas grasintojas, turime elgtis atsargiau. 

— Tai reiškia... 

— Pirmiausia signalizacija, kurią šiandien įvedėme, atlieka 
dvi funkcijas. Pirmoji, paprasčiausia įsilaužimo signalizacija, ku- 
rią įjungiate, kai nieko nėra namie. Antroji — tai judesio jutikliai 
pirmame aukšte; šiuos aktyvuosite naktimis, kada būsite antrame 
aukšte. 

— Gerai. 

— Bus painiavos, nes kiekvieną kartą norėdama nusileisti į pir- 
mąjį aukštą pirmiausia turėsite išjungti signalizaciją. 

— Aišku. 

— Antra, šiandien mes pakeitėme jūsų miegamojo duris. 

— Pakeitėte duris? 

— Taip, įstatėme šarvuotas plieno duris. Nesijaudinkite, jos nu- 
dažytos baltai, atrodo lygiai taip kaip ir paprastos durys. Skirtumas 
toks, kad jos automatiškai užsirakina, kai uždarai. Iš vidaus atsida- 
ro paprastai, nuleidus rankeną žemyn, kaip ir bet kurių kitų durų. 
Norint atidaryti iš išorės, reikia surinkti triženklį spynos kodą, 
įtaisytą ant rankenos. 

— Gerai. 

— Taigi, jeigu užpultų namuose, turėsite bent vieną saugų kam- 
barį, kuriame galėsite užsibarikaduoti. Kambario sienos patikimos, 
o išlaužti duris užims nemažai laiko net turint reikalingus įran- 
kius. Trečia, visur sumontuosime vaizdo kameras, kad būtų gali- 
ma stebėti, kas vyksta galiniame kieme arba pirmame aukšte, kol 
pati esate miegamajame. Tai padarysime kiek vėliau šią savaitę, kai 
montuosime judesio jutiklius aplink namą. 

— Et... Panašu, kad ateityje miegamasis jau nebus tokia roman- 
tiška vieta. 

— Monitorius nedidelis. Galėsim jį sumontuoti drabužių spinto- 
je ar kokioje spintelėje, kad nesimatytų. 

— Gerai. 

— Dar norėčiau šią savaitę pakeisti darbo kambario duris ir vieno 
iš kambarių čia, apačioje. Jeigu kas nutiktų, galėsite greitai nusi- 
gauti į saugų kambarį, užsirakinti ir laukti pagalbos. 

— Gerai. 

— Jeigu per klaidą pati aktyvuotumėte apsaugos signalizaciją, iš 
karto skambinkite į „Milton“ ir pranešk. Atšaukti iškvietimą galė- 
site tik pasakiusi pas mus registruotą slaptažodį. Jeigu jį pamiršite, 
ekipažas vis tiek atvažiuos, o už atvykimą išrašysime sąskaitą. 

— Supratau. 

— Ketvirta. Užpuolimo signalizacija dabar sumontuota keturio- 
se namo vietose: virtuvėje, koridoriuje, darbo kambaryje antrame 
aukšte ir jūsų miegamajame. Ji suveikia vienu metu paspaudus du 
mygtukus ir laikant juos tris sekundes. Tai galite padaryti viena 
ranka. Stenkitės nepaspausti per klaidą. 

— Šit kaip? 

— Suveikus užpuolimo signalizacijai, įvyks štai kas. Pirma, iš 
„Milton“ prisistatys ekipažai. Pirmiausia atvažiuos arčiausiai esan- 
tis automobilis iš „Adam Security“ Fisksetroje. Du jų patikimi vai- 
kinai pasirodys per dešimt dvylika minučių. Antra, iš Nakos atvyks 
„Milton“ automobilis. Geriausiu atveju jie pasirodys po dvidešim- 
ties minučių, bet greičiausiai užtruks apie dvidešimt penkias. Tre- 
čia, policija automatiškai gaus pranešimą apie užpuolimą. Kitaip 
tariant, per keletą minučių čia atvyks keli ekipažai. 

— Gerai. 

—.Užpuolimo signalizacijos neatšauksite taip paprastai kaip įsi- 
laužimo. Įsidėmėkite, kad paskambinti ir pasakyti, jog įvyko klai- 
da, negalėsite. Net jei išeitumėte pasitikti mūsų prie įvažiavimo sa- 
kydama, kad įvyko klaida, policija vis tiek įeis į namą. Mes turime 

būti tikri, kad niekas nelaiko įrėmęs pistoleto į jūsų vyro pakaušį, 
ar kas nors panašaus. Taigi, užpuolimo signalizacija naudokitės tik 
tada, kai iš tikrųjų grės realus pavojus. 

— Supratau. 

— Nebūtinai turi vykti fizinis užpuolimas. Pavyzdžiui, jei kaž- 
kas bando laužtis į vidų arba pasirodo galiniame kieme ir panašiai. 
Naudokitės signalizacija, vos tik pajusite grėsmę, bet prieš tai įver- 
tinkite padėtį. 

— Aš pažadu. 

— Dar pastebėjau, kad šen bei ten turite pasidėjusi golfo lazdų. 

— Taip. Juk praėjusią naktį miegojau čia viena. 

— Jumis dėtas būčiau pernakvojęs viešbutyje. Gerai, kad savo 
nuožiūra imatės atsargumo priemonių. Tačiau labai tikiuosi, kad su- 
vokiate, jog su golfo lazda įsilaužėlį lengvai užmuštumėte vietoje. 

- Hm. 

— Jei taip atsitiktų, yra didelė tikimybė, kad jus nuteis už nety- 
činį nužudymą. O jei prasitarsite, kad golfo lazdas pasiruošėte iš 
anksto norėdama apsiginkluoti, kaltinimai lengvai gali būti per- 
kvalifikuoti į suplanuotą žmogžudystę. 

— Vadinasi, man... 

— Nieko nesakykite. Aš jau žinau, ką ketinate pasakyti. 

— Jei kas nors mane užpultų, tai žmogystai tikrai esu pasiruošusi 
suknežinti makaulę. 

— Suprantu. Todėl ir samdote „Milton Security“, kad turėtumėte 
alternatyvą. Galima išsikviesti pagalbą ir nepatekti į tokią situaciją, 
kad tektų kam nors vožti per makaulę. 

— Gerai. 

— Beje, o ką darytumėte su golfo lazdomis, jei užpuolikas ateitų 
su šaunamuoju ginklu? Saugumas - tai sugebėjimas numatyti ėjimą 
vienu žingsniu toliau už nusikaltėlį. 

— O ką daryti, jeigu mane persekioja priekabiautojas? 

— Reikia stengtis nesuteikti jam progos prieiti per arti. Dabar- 
tinė situacija tokia, kad užtruks dar keletą dienų, kol pabaigsime 

visus savo darbus. Tada turėsime pakalbėti ir su jūsų sutuoktiniu. 
Jis taip pat turi suvokti apsaugos būtinumą. 

— Taip. 

— Būtų gerai, kad iki to laiko čia negyventumėte. 

— Neturiu jokios galimybės kažkur išsikraustyti. Vyras grįš po 
kelių dienų. Ir jis, ir aš gana dažnai keliaujame, o kartais liekame 
čia vieni. | 

— Suprantu. Kalbu apie porą dienų, kol bus baigti visi montavi- 
mo darbai. Gal turite kokį pažįstamą, pas kurį galėtumėte pagy- 
venti keletą dienų? 

Sekundę Erika pagalvojo apie Mikaelio Bliumkvisto butą, bet 
greitai susizgribo, kad tai būtų nekokia mintis. 

— Dėkui... Aš mieliau pasiliksiu čia, savo namuose. 

— Šito ir bijojau. Tokiu atveju norėčiau, kad likusiai savaitei ką 
nors pasikviestumėte pagyventi kartu. 

- Hm. 

— Ar turite kokį pažįstamą, kuris galėtų atvykti čia ir pernak- 
voti? 

— Žinoma. Bet tik ne pusę aštuonių vakaro, kai galiniame kieme 
tyko išprotėjęs žmogžudys. 

Davidas Rosinas minutėlę susimąstė. 

— Gerai. O jeigu paprašyčiau vieno iš darbuotojų, kad palaikytų 
kompaniją? Galiu paskambinti ir sužinoti, ar Suzana Linder, ben- 
dradarbė iš „Milton“, šį vakarą laisva. Manau, ji mielai užsidirbtų 
keletą šimtinių. 

— Kiek tai kainuos? 

— Turėsite susitarti pačios. Suma nebus įtraukta į sutartį. Tikrai 
labai nenorėčiau, kad pasiliktumėte čia viena. 

— Tamsos aš nebijau. 

— Aš taip ir nemanau. Antraip nebūtumėte pasilikusi miegoti 
čia praėjusią naktį. Tačiau Suzana Linder dar ir buvusi policininkė. 
Ir, žinoma, tai tik laikinas sprendimas. Jeigu tektų samdyti asmens 
sargybinį, tai jau būtų visai kas kita — ir labai brangu. 

Rimtas Davido Rosino balso tonas paveikė Eriką Berger. Ji stai- 
ga suvokė, kad jis sėdi čia ir blaiviai svarsto galimybę, kad jos gyvy- 
bei gresiantis pavojus yra realus. Gal jis kiek perdeda? Gal numoti 
ranka į jo profesionalų susirūpinimą? Tai ko tada ji iš viso paskam- 
bino į „Milton Security“ ir paprašė įvesti signalizaciją? 

— Gerai. Paskambinkite jai. Aš paklosiu lovą svečių kambaryje. 


JAU BUVO APIE DEŠIMTĄ vakaro, kai susisupę į paklodes Moni- 
ka Figuerola ir Mikaelis Bliumkvistas atėjo į jos virtuvę. Iš likučių, 
rastų šaldytuve, abu pasigamino makaronų salotas su tunu ir šoni- 
ne. Vakarienei gėrė vandenį. Staiga Monika Figuerola sukikeno. 

— Kas? 

— Nujaučiu, kad Edklintas mažumėlę sutriktų dabar pamatęs 
mus kartu. Numanau, jog ne seksą jis turėjo galvoje sakydamas, 
kad stebėčiau tave iš arti. 

— Pati pradėjai. Neturėjau iš ko rinktis: būčiau atvesdintas su 
antrankiais, tad atėjau savo noru. 

- Žinau. Bet nebuvo labai jau sunku tave įtikinti. 

— Na, galbūt tu ir nesuvoki, nors aš tuo abejoju, bet visa tavo 
povyza rėkte rėkia, kad nori sekso. Koks vaikinas atsilaikytų? 

— Ačiū. Nesu ypatingai seksuali. Ir neužsiiminėju seksu ypač 
dažnai. 

- Hm. 

- Tai tiesa. Nedažnai atsiduriu lovoje su vaikinu. Šį pavasarį lyg 
ir draugavau su vienu, bet viskas baigėsi. 

— Kodėl? 

— Na, jis buvo mielas iki tol, kol santykiai virto varginančiomis 
rankų laužimo varžybomis. Buvau už jį stipresnė, o jis negalėjo to 
pakęsti. 

— Aha. 

— Gal tu irgi tokio tipo vaikinas, kuris norėtų pabandyti laužti 
ranką su manimi? 

— Nori paklausti, ar aš iš tų, kuriems kyla problemų, kai įsitiki- 
na, kad esi ir labiau treniruota, ir fiziškai stipresnė? Ne. 

— Atvirai kalbant, sutikau nemažai vaikinų, kurie iš pradžių 
manimi susidomi, bet paskui puola provokuoti ir ieškoti būdų, kaip 
dominuoti. Ypač tada, kai sužino, jog esu policininkė. 

— Neketinu su tavim rungtyniauti. Aš geriau išmanau savo dar- 
bą, o tu geriau išmanai savąjį. 

— Puiku. Su tokiu požiūriu galėčiau susigyventi. 

— Kodėl tu mane pakabinai? 

— Aš dažnai pasiduodu impulsams. O tu kaip tik ir buvai toks 
impulsas... 

— Gerai. Bet, velniai griebtų, iš visų vietų žemėje tu dirbi bū- 
tent saugumo policijoje ir dar atlieki tyrimą, kuriame aš — vienas iš 
veikėjų... 

— Tavo manymu, elgiuosi ne itin profesionaliai? Tu teisus. Ne- 
turėjau taip pasielgti. Turėčiau didelių problemų, jei tai iškiltų į 
viešumą. Edklintas sprogtų iš pykčio. 

— Aš neišpliurpsiu. 

— Ačiū. 

Jie patylėjo. 

— Nežinau, kas gera iš šito išeis. Kaip suprantu, tu toks vaikinas, 
kuris dažnai pridaro rūpesčių. Ar mano apibūdinimas teisingas? 

— Taip. Deja. Ir aš tikrai neieškau pastovios merginos. 

— Supratau. Tu mane perspėjai. Aš irgi neieškau pastovaus vai- 
kino. Gal galėtume likti draugai? 

— Verčiau taip. Monika, aš niekam nesakysiu, kad mes buvome 
suartėję. Bet jei aplinkybės susiklostytų nepalankiai, galiu įsivelti į 
velnionišką konfliktą su tavo kolegomis. 

— Aš taip nemanau. Edklintas — švarus. Ir mes tikrai labai no- 
rime prikirpti tą Žalačenkos klubą. Jeigu tavo teorijos pasitvirtins, 
sensacija pranoks visas sveiko proto ribas. 

— Mes dar pažiūrėsim. 

— Tu buvai suartėjęs ir su Lisbeta Salander. 

Mikaelis įsistebeilijo ; Moniką. 

— Klausyk, aš ne koks atverstas dienoraštis, kad mane skaity- 
tum. Kas mane sieja su Lisbeta, nėra nei tavo, nei kitų reikalas. 

— Ji - Zalačenkos duktė. 

— Taip. Ir jai tenka su tuo gyventi. Bet ji — ne Zalačenka. Tai 
velniškai didelis skirtumas. 

— Aš ne tai turėjau galvoje. Tik pasidarė smalsu, kodėl tave taip 
domina šita istorija. 

— Lisbeta yra mano draugė. To užtenka. 


SUZANA LINDER Iš „Milton Security“ vilkėjo džinsus, juodą 
odinę striukę ir avėjo sportbačius. Į Saltšiobadeną ji atvyko apie 
devintą vakaro, išklausė Davido Rosino nurodymus ir kartu su juo 
apžiūrėjo namą. Ji turėjo nešiojamąjį kompiuterį, guminę lazdą, 
ašarinių dujų balionėlį, antrankius ir dantų šepetėlį. Erikos svečių 
kambaryje ji visa tai išsitraukė iš žalio kariško krepšio. Vėliau Erika 
pakvietė ją išgerti kavos. 

— Ačiū už kavą. Gal pasirodys, kad esu tokia viešnia, kurią rei- 
kia visokiais būdais užimti. Tačiau aš nesu viešnia. Net jeigu tai 
užtruks vos keletą dienų, esu neišvengiamas nemalonumas, kuris 
staiga atsirado tavo gyvenime. Policininke dirbau šešerius metus, o 
„Milton Security“ dirbu ketverius. Esu patyrusi asmens sargybinė. 

- Šit kaip. 

— Tau gresia pavojus, todėl esu čia, kad saugočiau, o tu galėtum 
ramiai miegoti arba paskaityti knygą, arba veikti bet ką kita. Jei 
nori pasišnekėti, aš mielai išklausysiu. Jei ne, turiu atsinešusi knygą, 
turėsiu ką veikti. 

— Gerai. 

— Noriu pasakyti, kad ir toliau gyventum įprastą gyvenimą ir 
nesijaustum privalanti mane kaip nors užimti. Kitaip aš tapsiu gana 
erzinančiu elementu. Geriausia būtų, kad bendrautume kaip laiki- 
nos bendradarbės. 

— Prisipažinsiu, man ši situacija neįprasta. Man buvo grasinta, 
kai dirbau vyriausiąja „Millennium“ redaktore, bet tie grasinimai 
buvo daugiau profesinio pobūdžio. Šį kartą užsipuolė velniškai ne- 

— Kuris „užsisėdo“ būtent ant tavęs. 

— Kažkas panašaus. 

— Jeigu reikės nuolatinės apsaugos, ji kainuos labai daug, dėl šito 
turėtum tartis tiesiogiai su Draganu Armanskiu. Tokiu atveju grės- 
mė turėtų būti aiški ir išskirtinė. Tai, ką darau dabar, yra tik papil- 
domas būdas užsidirbti. Imsiu po penkis šimtus kronų už kiekvieną 
čia praleistą naktį. Tai pigu, palyginti su tuo, kokio dydžio sąskaitą 
gautum, jei šito darbo imčiausi per „Milton“. Ar tinka? 

— Viskas tikrai gerai. 

— Jeigu kas nors atsitiktų, norėčiau, kad užsirakintum savo mie- 
gamajame ir leistum man susitvarkyti su situacija. Tavo darbas bus 
paspausti užpuolimo mygtuką. 

— Supratau. 

— Aš rimtai. Jei iškiltų bėdų, norėčiau, kad nesimaišytum man 
po kojomis. 


ERIKA BERGER ATSIGULĖ apie vienuoliktą vakaro. Uždariusi 
miegamojo duris išgirdo lengvą spynos trakštelėjimą. Susimąsčiusi 
nusirengė ir įsiropštė lovą. 

Nors buvo primygtinai prašyta neužimti viešnios, su Suzana 
Linder ji praleido porą valandų virtuvėje prie stalo. Erika paste- 
bėjo, kad juodvi visai puikiai sutaria, o draugija anaiptol nebuvo 
priverstinė. Pradėjo kalbėtis apie psichologinius veiksnius, lemian- 
čius kai kurių vyrų norą persekioti moteris. Suzana Linder paaiški- 
no, kad jai nusispjaut į psichologinius išvedžiojimus. Jos nuomone, 
svarbiausia užkirsti kelią pamišėliams. Todėl jai labai patinka dirbti 
„Milton Security“, nes čia jos darbo esmė ir yra imtis priemonių 
prieš visokius bepročius. 

— Kodėl išėjai iš policijos? 

— Geriau paklausk, kodėl tapau policininke. 

— Gerai. Kodėl tapai policininke? 

— Kai man buvo septyniolika metų, trys išsigimėliai apiplėšė ir, 
įsitempę į mašiną, išprievartavo mano artimą draugę. Taip aš tapau 

policininke; turėjau susidariusi tokį romantišką vaizdinį, kad poli- 
cininko darbas - užkirsti kelią panašiems nusikaltimams. 

— Taip... 

— Nė velnio aš negalėjau užkirsti. Policininkai į vietą visada at- 
vyksta jau po nusikaltimo. Negalėjau tverti to pompastiško žargo- 
no, kokį vartodavo viešoji policija. Greitai supratau, kad kai kurie 
nusikaltimai nėra tiriami. Tavo pavyzdys būtų klasikinis. Ar ban- 
dei skambinti policijai ir pranešti apie tai, kas atsitiko? 

— Taip. 

— Ar policija atvažiavo? 

— Ne. Man liepė parašyti pareiškimą artimiausioje policijos 
nuovadoje. 

— Matai, dabar supranti, ką turėjau galvoje. Todėl dabar dirbu 
Armanskiui ir turiu galimybę sukliudyti įvykdyti nusikaltimą. 

— Padėdama moterims, kurioms yra grasinama? 

— Dirbu su visokiausiomis užduotimis. Atlieku saugumo padė- 
ties analizę, saugau asmenis, stebiu ir panašiai. Bet paprastai dirbu 
su žmonėmis, kuriems grasinama, ir man šis darbas kur kas labiau 
prie širdies nei darbas policijoje. 

— Suprantu. 

- Žinoma, yra vienas minusas. 

— Koks? 

— Mano pagalba prieinama tik tiems klientams, kurie gali 
sumokėti. 

Kai Erika Berger galiausiai atsigulė, ji susimąstė apie tai, ką 
Suzana Linder pasakė. Apsauga nėra pagal kišenę kiekvienam 
žmogui. Ji pati net nemirktelėjusi sutiko su visais Davido Rosino 
pasiūlymais: pakeisti keletą durų, pirkti staliaus paslaugas, įsivesti 
dvigubą signalizacijos sistemą ir t.t. Visų šių saugumo priemonių 
paketas sudarys mažiausiai penkiasdešimt tūkstančių kronų. Ji ga- 
lėjo sau tai leisti. 

Tada prisiminė, kad jai kilo įtarimas, jog grasintojas kažkokiu 
būdu yra susijęs su SMP. Tas tipas žinojo, kad ji susižeidė koją. Ji 

pagalvojo apie Andersą Holmą. Nemėgo jo, ir tai tik sustiprino 
įtarimus jo atžvilgiu, tačiau naujiena, kad ji susižeidė koją, paskli- 
do tą akimirką, vos tik ji, pasiramsčiuodama ramentais, įžengė į 
redakciją. 

Ir dar, reikia imtis tos problemos su Borgše. 

Staiga atsisėdo lovoje ir suraukė antakius žvalgydamasi po mie- 
gamąjį. Kur ji galėjo pasidėti aplanką, kurį buvo gavusi iš Henrio 
Korteso, su informacija apie Borgšę ir 4B Santechnika? 

Erika atsikėlė, apsivilko chalatą ir pasiėmė vieną ramentą atra- 
mai. Tada atidarė miegamojo duris, nuėjo į savo darbo kambarį 
ir uždegė šviesą. Ne, į darbo kambarį ji nebuvo įžengusi nuo pat 
tada, kai... juk ji skaitė tą aplanką vakar vakare, gulėdama vonioje. 
Aplanką paliko ant palangės. 

Ji nuėjo į vonią. Aplanko ant palangės nerado. 

Kaip nudiegta ji stovėjo ir mąstė. 

Išlipusi iš vonios ėjau užsikaisti kavos ir užmyniau ant stiklo šukės, 
tad mintys pakrypo visai kita linkme. 

Gerai pagalvojusi neprisiminė, kad būtų mačiusi aplanką iš ryto. 
Nebuvo jo perkėlusi niekur kitur. 

Staiga ji sustingo. Kitas penkias minutes intensyviai ieškojo ap- 
lanko: nuodugniai apžiūrėjo vonią, tada perkratė popierių šūsnis ir 
laikraščių krūvas virtuvėje bei miegamajame. Galiausiai teko kons- 
tatuoti, jog aplankas dingo. 

Vadinasi, nuo tada, kai ji užmynė stiklo šukę, iki kol rytą pasi- 
rodė Davidas Rosinas, kažkas įslinko į vonią ir paėmė aplanką su 
„Millennium“ medžiaga apie 4B Santechnika. 

Tada prisiminė, kad namuose esama ir kitų paslapčių. Ji pas- 
kubomis nušlubavo atgal į miegamąjį ir atitraukė apatinį komo- 
dos stalčių prie savo lovos. Širdis nusirito į kulnis. Visi žmonės turi 
paslapčių. Savąsias ji saugojo miegamojo komodoje. Erika Berger 
nerašė nuoseklaus dienoraščio, bet buvo periodų, kai ji tai darė. Ten 
buvo saugomi ir seni meilės laiškai iš paauglystės laikų. 

Ten gulėjo ir vokas su nuotraukomis, kurioms šiaip jau buvo 
smagu pozuoti, tačiau jos visai netiko viešai apžiūrai. Kai Erika 

buvo dvidešimt penkerių, ji priklausė C/u6 X/reme. Pastarasis reng- 
davo privačius pasimatymų vakarėlius žmonėms, kurie išdykaudavo 
apsirengę odiniais blizgančiais rūbais. Ten buvo tokių nuotraukų iš 
vakarėlių, kad, blaiviai vertinant, pati dabar pasakytų atrodanti ne 
visai sveiko proto. 

„O blogiausia, ten laikyta vaizdajuostė, nufilmuota dar dešimtojo 
dešimtmečio pradžioje, kai jiedu su vyru svečiavosi stiklo meni- 
ninko Torkelio Bolingerio vasarnamyje Kosta del Solyje. Atostogų 
metu Erika suprato, kad jos vyras turi aiškų polinkį į biseksualumą. 
Jie abu atsidūrė lovoje su Torkeliu. Tai buvo nuostabios atostogos. 
Tais laikais vaizdo kameros buvo gana naujas reiškinys, o tas fil- 
mas, kurį jie tada taip žaismingai sukūrė, tikrai nepriklausė tiems, 
kuriuos gali žiūrėti vaikai. 

Komodos stalčius buvo tuščias. 

Kaip, po velnių, aš galėjau būti tokia velniškai kvaila? 

Stalčiaus dugne kažkas buvo išpurškęs tas pačias gerai pažįsta- 
mas penkias raides. 


19 SKYRIUS 


PENKTADIENIS, BIRŽELIS 3 — ŠEŠTABIENIS, BIRŽELIO 4 


LISBETA SALANDER BAIGĖ savo autobiografiją penktadienį, 
apie ketvirtą valandą ryto, ir nusiuntė jos kopiją Mikaeliui Blium- 
kvistui į Ya500 grupę [Idiotiškasis Stalas]. Paskui ramiai gulėjo lo- 
voje ir spoksojo į lubas. 

Staiga toptelėjo, kad Valpurgijų naktį jai sukako dvidešimt 
septyneri, bet tą dieną net nepagalvojo, jog atėjo jos gimtadienis. 
Ji buvo nelaisvėje. Išgyveno tą patį jausmą, kaip tada, kai gulėjo 
Šv. Stepono vaikų psichiatrijos ligoninėje, jei šį kartą reikalai nesu- 
siklostys jai palankia linkme, didelė tikimybė, kad ateityje dar ne 
vieną gimtadienį teks sutikti kokiame nors beprotnamyje. 

Su tuo ji neketino susitaikyti. 

Praėjus; kartą, kai teko sėdėti uždarytai, ji buvo vos įkopusi į 
pirmuosius paauglystės metus. Dabar Lisbeta suaugusi, turėjo su- 
kaupusi žinių ir išsiugdžiusi sugebėjimų. Įdomu, kiek laiko prireik- 
tų iš čia pabėgti ir saugiai pasislėpti kur nors užsienyje, o tada susi- 
kurti naują tapatybę ir naują gyvenimą. 

Atsikėlusi iš lovos ji nuėjo į tualetą ir pažvelgė į save veidrodyje. 
Jau nebešlubavo. Pačiupinėjo klubą, kur žaizda jau buvo užgijusi ir 
likęs tik randas. Pasukiojo rankas, pajudino pečius pirmyn ir atgal. 
Dar juto tempimą, bet šiaip jautėsi atsigavusi. Pastuksėjo sau per 
galvą. Tikėjosi, kad dengta kulka, perskrodusi jos smegenis, nepa- 
darė itin didelės žalos. 

Jai neįtikėtinai pasisekė. 

Iki kol dar nebuvo gavusi savo delninio kompiuterio, Lisbeta 
leido laiką kurdama planus, kaip dingtų iš šios užrakintos palatos 
Salgrenskos ligoninėje. 

O tada daktaras Andersas Junasonas ir Mikaelis Bliumkvistas 
sugriovė jos planus, slapta atnešę jai delninį kompiuterį. Ji perskaitė 
Mikaelio Bliumkvisto tekstus ir viską apmąstė. Išanalizavo pase- 
kmes, apsvarstė Mikaelio planą ir savo galimybes. Tada nusprendė, 
kad bent kartą padarys taip, kaip siūlo Bliumkvistas. Išbandys jo 
sistemą. Mikaelis Bliumkvistas ją įtikino, kad iš esmės ji neturinti 
ką prarasti, ir pasiūlė galimybę pabėgti visai kita prasme. O jeigu 
planas nepavyktų, ji tiesiog būtų priversta suplanuoti savo pabėgi- 
mą iš Šv. Stepono ligoninės ar kokio kito beprotnamio. 

Iš tikrųjų jos sprendimą sužaisti Mikaelio siūlomą žaidimą nu- 
lėmė keršto troškimas. 

Ji niekam neatleis. 

Zalačenka, Bjorkas ir Bjurmanas jau mirę. 

Bet Teleburianas dar gyvas. 

Gyvas ir jos brolis Ronaldas Nydermanas. Nors iš tikrųjų jis — 
ne Lisbetos problema. Nors ir prisidėjo prie bandymo ją nužudy- 
ti ir palaidoti, kažkodėl atrodė esąs šalutinis personažas. Nebent 
kokį kartą susidurtume netyčia, bet iki tol tegu jis būna policijos galvos 
skausmas. 

Tačiau Mikaelis buvo teisus sakydamas, kad už šio sąmokslo 
širmos turėtų būti daugiau nepažįstamų veidų, kurie prisidėjo for- 
muodami jos gyvenimą. Ji privalo gauti šių anoniminių asmenų pa- 
vardes ir asmens kodus. 

Taigi, ji nusprendė laikytis Mikaelio plano. Parašė nepagražintą 
tiesą apie savo gyvenimą, kuris sutilpo į keturiasdešimties pusla- 
pių autobiografiją. Tik sausi faktai. Labai atidžiai rinkosi kiekvieną 
žodį. Kiekvienas sakinys buvo tiesa. Ji sutiko su Mikaelio nuomo- 
ne, kad ji ir taip jau taršoma žiniasklaidos, apie ją prirašyta tiek 
groteskiškų teiginių, kad porcija tikros beprotystės tikrai negali dar 
labiau pakenkti jos reputacijai. 

Tačiau autobiografija buvo klastotė tuo atžvilgiu, kad ji neatsklei- 
dė visos tiesos apie save ir savo gyvenimą. Nematė jokio reikalo. 

Sugrįžusi į lovą susirangė po antklode. Jautė susierzinimą, ku- 
rio negalėjo apibūdinti. Ištiesusi ranką pasiėmė sąsiuvinį užrašams, 

kurį jai davė Anika Džianini ir kurio beveik nebuvo naudojusi. At- 
sivertė pirmąjį puslapį, kur buvo užrašiusi vieną vienintelę eilutę: 


(53 + ys = 23) 


Praėjusią žiemą Karibuose ji kelias savaites praleido laužydama 
galvą dėl Fermato teoremos. Kai sugrįžo į Švediją, ji ir toliau žai- 
dė su lygtimis tol, kol įsitraukė į Žalačenkos medžioklę. Problema 
buvo ta, kad jos vis neapleido erzinanti nuojauta, jog sprendimą jau 
tarsi matė... Kad nuojauta jį kuždėjo. 

Bet negalėjo jo prisiminti. 

Ko nors neprisiminti Lisbetai Salander buvo dar nepatirtas reiš- 
kinys. Ji nusprendė pasitikrinti: prisijungė prie interneto, atsitikti- 
nai parinko keletą HTML kodų, kuriuos greitai permetė akimis ir 
įsidėmėjo, o paskui kuo tiksliausiai atkartojo. 

Vadinasi, savo fotografinės atminties, kurią suvokė kaip pra- 
keiksmą, ji nebuvo praradusi. 

Galva veikia kaip ir anksčiau. 

Nepaisant to, Lisbeta jautėsi taip, lyg būtų regėjusi Fermato te- 
oremos sprendimą, bet negalėjo prisiminti nei kaip, nei kur, nei 
kada. 

Tačiau blogiausia, kad nebejautė nė mažiausio susidomėjimo ta 
mįsle. Fermato teorema jos nebežavėjo. Blogas ženklas. Juk anks- 
čiau būdavo taip - Lisbetą sužavėdavo kokia nors mįslė, bet vos tik 
ją įmindavo, kaipmat prarasdavo susidomėjimą. 

Dabar tą patį juto Fermatui. Jis nesėdėjo jai ant peties lyg kip- 
šiukas, nuolat reikalaujantis dėmesio, erzinantis jos intelektą. Liko 
tik plokščia formulė, pakeverzota ant lapo. Lisbeta nejautė jokio 
noro imtis šios mįslės. 

Tai ją neramino. Pastūmė sąsiuvinį šalin. 

Reikėtų pamiegoti. 

Vietoj to vėl pasiėmė delninį kompiuterį ir prisijungusi prie in- 
terneto ėmė naršyti. Mažumėlę pagalvojo ir prisijungė prie Draga- 


r 


437 


MERGINA, KUR! UŽKLIUDĖ ŠIRŠIŲ LIZDĄ 


no Armanskio standžiojo disko, kuriame nebuvo naršiusi nuo tada, 
kai gavo savąjį delninuką. Armanskis bendradarbiavo su Mikaeliu 
Bliumkvistu, tačiau Lisbeta nejautė poreikio išsiaiškinti, kuo tas 
užsiima. 

Tik paskaitinėjo Armanskio elektroninį paštą. 

Tada pamatė Erikos Berger būsto apsaugos analizę, kurią pa- 
rengė Davidas Rosinas. Jai pakilo antakiai. 

Eriką Berger persekioja briekabiautojas. 

Atrado ir bendradarbės Suzanos Linder ataskaitą. Matyt, pra- 
ėjusią naktį Suzana nakvojo pas Eriką Berger ir atsiuntė ataskaitą 
vėlai naktį. Pažvelgė į nurodytą laiką. Laiškas buvo išsiųstas apie 
trečią nakties. Jame teigiama, kad Berger pastebėjo, jog iš miega- 
majame stovinčios komodos stalčiaus buvo pavogti asmeniniai die- 
noraščiai, laiškai ir fotografijos, taip pat itin asmeninio pobūdžio 
vaizdajuostė. 


[Po pokalbio su ponia Berger mes priėjome išvadą, kad vagystė ga- 
lėjo įvykti tuo metu, kai ji buvo Nakos ligoninėje, kur atvyko, kai na- 
mMuose užmynė ant stiklo šukės. Namas liko nesaugomas pustrečios va- 
landos, nes nekokybiška NIP signalizacija nesuveikė. Visą likusį laiką iki 
to Momento, kai Erika Berger suprato esanti apvogta, name buvo arba 
ji pati, arba Davidas Rosinas. 

Peršasi išvada, kad persekiotojas laukė netoliese ir galėjo matyti, 
kaip ponia Berger išvyko su taksi, galimas daiktas, jis pastebėjo, kad 
moteris šlubavo, nes buvo susižeidusi koją. Tada jis pasinaudojo proga 
patekti į namą.) 


Lisbeta atsijungė nuo Armanskio standžiojo disko ir susimąs- 
čiusi išjungė delninį kompiuterį. Ją užplūdo prieštaringi jausmai. 

Neturėjo jokios priežasties užjausti Eriką Berger. Vis dar pri- 
siminė tą pažeminimo jausmą, kurį išgyveno prieš pusantrų metų 
Naujųjų išvakarėse išvydusi ją ir Mikaelį Bliumkvistą, kartu pra- 
nykstančius Horno gatvėje. 

Tai buvo kvailiausia akimirka jos gyvenime, ji prisiekė daugiau 
niekada neleisti sau patirti tokio jausmo. 

Prisiminė tą nesuvokiamą neapykantą, kurią tada pajuto, norą 
juos pasivyti ir sužeisti Eriką Berger. 

Kokia gėda. 

Žaizda užsitraukė. 

Bet, kaip sakoma, Lisbeta neturėjo jokios priežasties pamėgti 
Eriką Berger. 

Po kiek laiko susimąstė, kas galėjo būti toje iži2 asmeninio po- 
būdžio vaizdajuostėje, pavogtoje iš Berger. Ji pati irgi turėjo itin 
asmeninio pobūdžio vaizdo įrašą, kuriame užfiksuota, kaip Nilsas 
Bliam Gašlūnas Bjurmanas ją prievartauja. Dabar įrašas buvo Mi- 
kaelio Bliumkvisto rankose. Įdomu, kaip būtų sureagavusi pati, jei- 
gu kas nors būtų įsilaužęs pas ją ir pavogęs įrašą. Gerai pagalvojus, 
Mikaelis Bliumkvistas būtent taip ir pasielgė, nors neturėjo tikslo 
kaip nors jai pakenkti. 

Hm. 


Painu. 


TĄ PENKTADIENIO NAKTĮ Erika Berger negalėjo užmigti. Ne- 
įstengdama nurimti ji šlubčiojo po namus pirmyn ir atgal, o Suza- 
na Linder neišleido jos iš akių. Namuose lyg sunkus rūkas tvyrojo 
baimė. 

Tik apie pusę trijų ryto Suzanai Linder pavyko įkalbėti moterį 
bent jau atsigulti į lovą ir pailsėti. Ji lengviau atsiduso išgirdusi, kaip 
Berger uždarė savo miegamojo duris. Tada įsijungė nešiojamąjį 
kompiuterį ir parašė elektroninį laišką Draganui Armanskiui, kur 
trumpai išdėstė, kas atsitiko. Vos spėjo paspausti siuntimo mygtu- 
ką, kai viršuje išgirdo, kad Erika Berger atsikėlė ir vėl šlubčioja po 
kambarį. 

Tik apie septintą ryto jai galų gale pavyko įkalbėti Eriką Berger 
paskambinti į SMP ir dėl ligos vienai dienai atsiprašyti iš darbo. 
Toji nenoromis sutiko, kad darbe iš jos bus maža naudos, jeigu aky- 

se mirguliuos ir dvejinsis. Paskui ji užmigo ant sofos svetainėje, 
priešais fanera užkaltą langą. Suzana Linder atnešė pledą ir apklojo 
juo Eriką. Tada išsivirė kavos ir paskambino Draganui Armans- 
kiui. Papasakojo, kur ji yra ir kad ją iškvietė Davidas Rosinas. 

— Aš irgi šiąnakt nė bluosto nesudėjau, — pasiguodė Suzana 
Linder. 

— Supratau. Pasilik pas Berger. Eik, atsigulk ir numik porą va- 
landų, - patarė Armanskis. 

— Nežinau, kaip mes išrašysime sąskaitą... 

— Išspręsime tai vėliau. 

Erika Berger išmiegojo iki pusės trijų po pietų. Pabudusi rado 


Suzaną Linder miegančią fotelyje kitame svetainės gale. 


MONIKA FIGUEROLA PENKTADIENIO rytą pramiegojo ir jau 
neturėjo laiko prieš darbo pradžią bėgti rytinį krosą. Dėl tokios 
savijautos ji kaltino Mikaelį Bliumkvistą. Monika nusiprausė po 
dušu ir išstūmė jį iš lovos. 

Mikaelis Bliumkvistas nuvažiavo į „Millennium“ ir gerokai vi- 
sus nustebino, nes jie nebuvo įpratę sutikti jį čia taip anksti. Jis tik 
sumurmėjo kažką nerišlaus ir pasikvietė Maliną Erikson ir Hen- 
rį Kortesą į savo kabinetą. Net tris valandas jie paskyrė darbui su 
tekstais kitam teminiam žurnalo numeriui ir aptarė, kaip sekasi 
rengti knygą spaudai. 

— Dago Svensono knygą į spaustuvę atidavėme vakar, - pranešė 
Malina. - Išleisime ją kišeniniu formatu. 

— Gerai. 

- Žurnalo tema bus Lisžefos Salander istorija, - pasakė Henris 
Kortesas. — Jie kaitaliojo datą, bet dabar teismo posėdis paskirtas 
trečiadienį, liepos tryliktą dieną. Iki tol jau būsime spėję išspaus- 
dinti žurnalą, bet neskubėsime platinti ir palauksime iki savaitės 
vidurio. Tu nuspręsi, kada pradėsime pardavinėti. 

— Gerai. Taigi, lieka tik knyga apie Žalačenką, šis reikalas kol 
kas grynas košmaras. Knyga vadinsis Skyrius. Pirmoje dalyje iš 

principo rašoma tas pats, ką išspausdinsime žurnale „Millennium“. 
Atspirties taškas bus Dago Svensono ir Mijos Bergman nužudy- 
mas, dar Lisbetos Salander, Zalačenkos ir Nydermano medžioklė. 
Antrą knygos dalį sudarys tai, ką sužinojome apie skyrių. 

— Mikaeli, net jeigu spaustuvė dėl mūsų labai pasistengs, pri- 
valome įteikti spaudai parengtą originalą ne vėliau kaip paskutinę 
birželio dieną, - įspėjo Malina. - Kristeriui reikės bent poros dienų 
knygai maketuoti. Turime apie dvi savaites. Nesuprantu, kaip mes 
suspėsime? 

— Visos istorijos iškasti nespėsime, — pripažino Mikaelis. - Bet 
nemanau, kad galėtume tai padaryti, net jei paskirtume visus me- 
tus. Mūsų tikslas — šioje knygoje patvirtinti tai, kas įvyko. Jei pri- 
stigs šaltinių kuriam nors įvykiui paremti, aš taip ir parašysiu. Jei- 
gu tai bus tik svarstymai — skaitytoją būtinai įspėsime. Taigi, mes 
aprašome tai, kas įvyko ir ką galime patvirtinti dokumentais, ir 
priduriame tai, kas, mūsų nuomone, galėjo atsitikti. 

— Baisiai nekonkretu, - įsiterpė Henris Kortesas. 

Mikaelis papurtė galvą. 

— Jeigu aš teigiu, kad į mano butą įsilaužė saugumo policijos 
darbuotojas, ir galiu šį faktą patvirtinti vaizdo įrašu, tai bus doku- 
mentais pagrįsta informacija. O jeigu aš tvirtinu, kad jis įsilaužė 
vykdydamas skyriaus nurodymą, tai jau spekuliacija, tačiau visų 
atskleistų nusikaltimų fone tokia spekuliacija atrodys pagrįsta. Ar 
supranti? 

— Taip. 

— Aš nesuspėsiu parašyti visų tekstų vienas. Henri, štai tekstų 
sąrašas, juos paprašysiu sukurpti. Turi išspausti apie penkiasdešimt 
knygos puslapių. Malina, tu padėsi Henriui, kaip ir tada, kai re- 
dagavome Dago Svensono knygą. Ant viršelio bus išspausdintos 
mūsų trijų pavardės. Būsime knygos bendraautoriai. Ar sutinkate? 

- Žinoma, - atsiliepė Malina. - Tik bėda, kad turime dar ir kitų 
problemų. 

— Kokių? 

— Kol tu plėšaisi su Zalačenkos istorija, mes turime atlikti vel- 
niškai daug darbo čia, redakcijoje... 

— Nori pasakyti, kad nelabai padedu? 

Malina Erikson linktelėjo. 

— Taip, tu teisi. Apgailestauju. 

— Nereikia. Visi žinome, kad tau daugiau niekas neegzistuo- 
ja, kai tave apsėda kokia istorija. O mums, taip pat ir man, viskas 
kitaip. Kai Erika Berger buvo redaktorė, ji galėdavo tikėtis mano 
pagalbos. Aš turiu Henrį, ir jis tikras profesionalas, bet šiuo metu 
dirba prie tavo istorijos ne ką mažiau negu tu pats. Net jei pri- 
skaičiuosime ir tave, mums redakcijoje paprasčiausiai trūksta dviejų 
žmonių. 

— Suprantu. 

— Be to, aš - ne Erika Berger. Ji turėjo tokių įgūdžių, kokių man 
trūksta. Aš dar tik mokausi. Monika Nilson verčiasi per galvą. Lotė 
Karim irgi. Bet niekam neužtenka laiko, kad sustotų ir pagalvotų. 

— Tai - laikina. Kai tik prasidės teismas... 

— Ne, Mikaeli. Tada niekas irgi nesibaigs. Kai prasidės teismas, 
užvirs tikras pragaras. Tu juk pameni, kas vyko Venerstriomo bylos 
metu? Tai reiškia, kad tavęs nematysime dar tris mėnesius, kol bė- 
giosi iš vienos televizijos laidos į kitą. 

Mikaelis atsiduso ir lėtai linktelėjo. 

— Ką siūlai? 

— Kad galėtume leisti žurnalą rudenį, turėsime priimti į darbą 
daugiau žmonių. Mažiausiai du, gal ir daugiau. Mums neužtenka 
darbuotojų visiems projektams aprėpti ir... 

— Ir? 

— Ir nesu tikra, kad noriu tuo užsiimti. 

— Suprantu. 

— Aš rimtai. Buvau labai gera redakcijos sekretorė ir dirbti buvo 
visai paprasta, kol čia vadovavo Erika Berger. Buvome sutarę, kad 
pabandysime per vasarą... gerai, mes pabandėme. Aš nesu gera vy- 
riausioji redaktorė. 

— Nesąmonė, - nesutiko Henris Kortesas. 

Malina papurtė galvą. 

— Gerai, — nutarė Mikaelis. —- Aš girdžiu, ką man sakai. Bet 
turėk galvoje, kad dirbi ekstremaliomis sąlygomis. 

Malina jam nusišypsojo. 

— Gali į tai žiūrėti kaip į personalo nusiskundimus, — pasišai- 


pė ji. 


KONSTITUCIJOS APSAUGOS TARNYBOS operatyvinis pada- 
linys visą penktadienį tyrė informaciją, gautą iš Mikaelio Blium- 
kvisto. Du darbuotojai persikėlė į laikiną biurą kitame pastate prie 
Fridhemo aikštės, ten buvo laikomi ir visi dokumentai. Ne itin pa- 
togu, nes saugumo policijos duomenų sistema buvo pagrindiniame 
policijos pastate, todėl darbuotojams teko vaikščioti pirmyn ir atgal 
po keletą kartų per dieną. Net jei užtrukdavo vos dešimt minučių, 
tokie priverstiniai pasivaikščiojimai vis tiek erzino. Jau priešpiet jie 
buvo surinkę gana nemažai dokumentų, kurie įrodė, kad ir Fre- 
drikas Klintonas, ir Hansas fon Rotingeris buvo susiję su saugu- 
mo policija septintajame dešimtmetyje ir aštuntojo dešimtmečio 
pradžioje. 

Rotingeris perėjo į saugumą iš karinės žvalgybos. Jis kelerius 
metus dirbo biure, kuris koordinavo krašto apsaugos pajėgų ir sau- 
gumo policijos veiklą. Fredrikas Klintonas anksčiau dirbo karinėse 
Oro pajėgose, o nuo 1967-ųjų pradėjo dirbti saugumo policijoje per- 
sonalo kontrolieriumi. 

Tačiau abu paliko saugumo policiją aštuntojo dešimtmečio pra- 
džioje: Klintonas — 1971-aisiais, o fon Rotingeris — 1973-iaisiais. 
Klintonas perėjo į privatų verslą ir tapo konsultantu, o fon Rotinge- 
ris, jau kaip civilis, buvo priimtas dirbti tyrėju į tarptautinę atomi- 
nės energijos organizaciją. Jo nuolatinė darbo vieta buvo Londone. 

Jau buvo vėlyva popietė, kai Monika Figuerola pagaliau pasibel- 
dė į Edklinto kabineto duris. Ji pranešė, jog yra didelė tikimybė, 


kad Klintono ir fon Rotingerio karjeros aprašymai neatitinka tik- 

rovės nuo to laiko, kai jiedu paliko saugumo departamentą. Ištirti 
Klintono karjerą buvo sunku. Konsultanto darbas privačiame versle 
gali iš principo reikšti bet ką, ypač kai nėra privaloma už praktinę 
veiklą atsiskaityti valstybei. Iš deklaracijų buvo galima spręsti, kad 
jis gerai uždirbdavo; tačiau daugiausia jo klientai buvo anoniminės 
kompanijos, įsikūrusios kur nors Šveicarijoje arba panašiose šalyse. 
Todėl nelengva įrodyti, kad tokia veikla neegzistavo. 

Kitaip su fon Rotingeriu. Pastarasis niekada net kojos nebuvo 
įkėlęs į tos organizacijos biurą Londone. O tas biuro pastatas, kur 
jis tariamai dirbo, 1973-iaisiais buvo nugriautas, kai buvo pertvar- 
koma ir plečiama Kings Kroso stotis. Panašu į tai, kad, kuriant 
išgalvotą biografiją, kažkas padarė žioplą klaidą. Per dieną Figu- 
erolos komanda apklausė keletą jau į pensiją išėjusių darbuotojų iš 
tarptautinės atominės energijos organizacijos. Nė vienas jų net ne- 
buvo girdėjęs apie tokį Hansą fon Rotingerį. 

— Taigi dabar jau žinome, - konstatavo Edklintas. Telieka išsi- 
aiškinti, kuo jie užsiėmė iš tikrųjų. 

Monika Figuerola linktelėjo. 

— Kaip dėl Bliumkvisto? 

— Ką turi galvoje? 

— Mes pažadėjome jį informuoti, jei ką nors surasime apie Klin- 
toną ir fon Rotingerį. 

Edklintas pagalvojo. 

— Gerai. Ilgėliau pasiknaisiojęs, jis ir pats tai iškastų. Bus geriau, 
jei pasielgsime gražiai. Suteik jam tą informaciją. Bet pasverk pati, 
ką jam pasakyti. 

Monika pažadėjo. Dar keletą minučių jie pasikalbėjo apie sa- 
vaitgalio planus. Du Monikos bendradarbiai savaitgalį darbuosis 
toliau. O ji bus laisva. 

Paskui ji pažymėjo, kad baigė darbą, ir nuėjo į sporto salę prie 
Šv. Eriko aikštės. Praleido ten dvi valandas įnirtingai atsigriebda- 
ma už prarastą treniruočių laiką. Namo grįžo apie septintą vakaro, 
nusiprausė po dušu, pasigamino neįmantrią vakarienę ir prisėdo 

prie televizoriaus pažiūrėti žinių. Pusę aštuonių jau netvėrė savo 
kailyje, todėl apsirengė bėgioti skirtais rūbais. Tačiau prie lauko 
durų stabtelėjo ir susimąstė. Velnio išbera Bliumkvistas. Pasiėmė 
mobilųjį ir paskambino į Mikaelio T'o. 

— Gavome šiek tiek informacijos apie Rotingerį ir Klintoną. 

— Pasakok, - paprašė Mikaelis. 

— Jei ateisi į svečius, papasakosiu. 

— Hm, - numykė Mikaelis. 

— Kaip tik rengiausi pabėgioti, kad išnaudočiau perteklinę ener- 
giją, - tarė Monika. —- Bėgti vienai ar palaukti tavęs? 

— Ar neprieštarausi, jei užeisiu kiek po devynių? 


— Tinka kuo puikiausiai. 


PENKTADIENIO VAKARĄ Lisbetą aplankė daktaras Andersas 
Junasonas. Atsisėdo ant lankytojų kėdės ir atsilošė. 

— Atėjai apžiūrėti manęs? — pasiteiravo Lisbeta Salander. 

— Ne, ne šį vakarą. 

— Gerai. 

- Šiandien įvertinome tavo būklę ir informavome prokurorą, jog 
esame pasiruošę tave išleisti. 

— Supratau. 

— Jie panoro perkelti tave į areštinę Geteborge dar šį vakarą. 

— Taip greitai? 

Jis linktelėjo. 

— Ko gero, juos spaudžia Stokholmas. Aš pranešiau, kad rytoj 
dar reikės atlikti tau keletą baigiamųjų tyrimų ir kad paleisiu tave 
ne anksčiau kaip sekmadienį. 

— Kodėl? 

— Nežinau. Gerokai susierzinau, kad jie tokie įkyrūs. 

Lisbeta Salander net nusišypsojo. Pasidarbavusi keletą metų ji 
galėtų padaryti iš daktaro Anderso Junasono neblogą anarchistą. 
Bet kuriuo atveju, jis turėjo polinkį į pilietinį nepaklusnumą. 

— FREDRIKAS KLINTONAS, - ištarė Mikaelis Bliumkvistas ir 
pažvelgė į lubas virš Monikos Figuerolos lovos. 

— Jeigu prisidegsi tą cigaretę, aš užgesinsiu ją tau į bambą, — 
įspėjo Monika Figuerola. 

Mikaelis nustebęs pažvelgė į cigaretę, kurią buvo išsitraukęs iš 
savo švarko kišenės. 

— Atsiprašau, — tarstelėjo. — Gal galėčiau išeiti į balkoną? 

— Jeigu paskui išsivalysi dantis. 

Jis linktelėjo ir susisupo į paklodę. Ji nusekė paskui jį iki virtuvės 
ir prisipylė didelę stiklinę šalto vandens. Atsirėmė į balkono durų 
staktą. 

— Fredrikas Klintonas? 

— Jis dar gyvas. Jis yra ta trūkstama grandis su praeitimi. 

— Jis merdėja. Jam reikalingas naujas inkstas, o didžiąją laiko 
dalį praleidžia dializės ir visokiose kitokiose procedūrose. 

— Bet jis dar gyvas. Mes galėtume su juo susisiekti ir pasikalbėti. 
Gal jis norės atsakyti į mūsų klausimus. 

— Ne, - paprieštaravo Monika Figuerola. - Pirmiausia čia ikiteis- 
minis tyrimas, ir jį atlieka policija. Tuo atžvilgiu šioje istorijoje nefi- 
gūruoja joks „mes“. Ir antra, tu gauni informaciją pagal susitarimą su 
Edklintu, už tai įsipareigojai elgtis taip, kad netrukdytum tyrimui. 

Mikaelis pažvelgė į ją ir nusišypsojo. 

— Oho, saugumo policija truktelėjo už pavadžio, — pasišaipė jis. 

Staiga ji surimtėjo. 

— Mikaeli, čia visai ne juokai. 


ŠEŠTADIENIO RYTĄ ERIKA Berger atvyko į Svenska Morgon- 
Posten redakciją lyg su akmeniu ant širdies. Ji jautė, kad jau pradeda 
suvaldyti laikraščio leidybos procesą, todėl š; savaitgalį buvo keti- 
nusi leisti sau prabangą nedirbti — pirmą kartą nuo tada, kai tapo 
SMP redaktore — bet, pastebėjusi, kad kartu su Borgšės ataskaita 
dingo ir jos asmeniški bei patys intymiausi prisiminimai, Erika jau 
negalėjo atsipalaiduoti. 

Visą bemiegę naktį, kurios didžiąją dalį praleido virtuvėje kartu 
su Suzana Linder, Erika svarstė, kada jos persekiotojas gali smogti 
vėl ir kaip greitai bus išplatinti jai garbės nedarantys vaizdai. Inter- 
netas — puikus įrankis tokiems šunsnukiams. Viešpatie, juk toje pra- 
keiktoje vaizdajuostėje matyti, kaip dulkinuosi su savo ir vienu svetimu 
vyru; atsidursiu visuose vakariniuose laikraščiuose visame pasaulyje. 

Visą naktį ją kankino baimė ir panika. 

Pamažu Suzana Linder įkalbėjo ją atsigulti pailsėti. 

Aštuntą ryto Erika Berger atsikėlė ir išvažiavo į redakciją. Ji 
negalėjo likti nuošalyje. Jeigu jau tvenkiasi audra, tai pasitiks ją 
pirmoji. 

Tačiau šeštadienio rytą pustuštėje redakcijoje viskas atrodė nor- 
malu. Darbuotojai maloniai sveikinosi. 

Andersas Holmas tądien buvo laisvas. Naujienų redaktoriumi 
dirbo Peteris Fredriksonas. 

— Labas rytas, maniau, kad šiandien dar nedirbsi, - nustebo jis. 

— Ir aš tikėjausi. Bet vakar blogai jaučiausi, o dabar prisikaupė 
nemažai darbo. Kas nauja? 

— Ne, naujienų nedaug. Karščiausia naujiena iš medienos pramo- 
nės Dalarnoje - jie praneša apie ekonominį pakilimą, o kita naujie- 
na — apiplėšimas Noršiopinge, kur vienas žmogus buvo sužeistas. 

— Supratau. Būsiu savo kabinete, padirbėsiu mažumėlę. 

Atrėmusi ramentus į lentyną, ji atsisėdo ir prisijungė prie tin- 
klo. Pradėjo nuo pašto. Buvo gavusi keletą laiškų, bet nieko iš per- 
sekiotojo, kurį ji pavadino Angimi. Suraukė antakius: praėjo jau 
dvi paros po įsilaužimo, o jis, turėdamas tokią lobių skrynią, tiek 
galimybių, nieko nesiėmė! Kode/? Ga/ ketina keisti taktiką? Griebsis 
šantažo? O gal nori laikyti mane įsitempusią, nuolatinėje nežinioje? 

Neturėdama jokio konkretaus darbo, atsivertė anksčiau pradė- 
tą dokumentą apie SMP strategiją. Penkiolika minučių sėdėjo ir 
spoksojo į ekraną nieko nematydama. 

Bandė prisiskambinti savo vyrui Gregeriui, bet nepavyko. Do- 
rai net nežinojo, ar jo mobilusis veikia užsienyje. Žinoma, jei būtų 

labiau pasistengusi, būtų jį suradusi, tačiau jautėsi visiškai išsekusi. 
Ne, ne taip — ji jautėsi beviltiškai, tarsi būtų paralyžiuota. 

Pabandė prisiskambinti ir Mikaeliui Bliumkvistui, kad praneš- 
tų apie pavogtą Borgšės aplanką. Jis nekėlė telefono ragelio. 

Atėjus dešimtai, ji vis dar nebuvo nuveikusi nieko doro, todėl nu- 
sprendė važiuoti namo. Jau buvo betiesianti ranką išjungti kompiu- 
terį, kai skimbtelėjo ICO programos signalas. Nustebusi pažvelgė į 
Meniu eilutę. Ji žinojo, kas tas ICO , bet labai retai susirašinėdavo, 
o nuo tada, kai pradėjo dirbti SMP, niekada nebuvo pasinaudojusi 
ta programa pokalbiams. 

Dvejodama paspaudė 4/sakyti. 

<Labas, Erika.> 

<Labas. Kas čia?> 

<Tai - asmeniška. Ar tu viena?> 

Koks čia triukas? Persekiotojas? 

<Taip. Kas tu?> 

<Mes buvome susitikusios Kalio Bliumkvisto bute, kai jis sugrįžo 
namo iš Sandhamno.> 

Erika Berger spoksojo į ekraną. Jai prireikė kelių sekundžių, 
kad suvestų galus. Lisbeta Salander? Neįmanoma. 

<Ar tu dar čia?> 

<Taip.> 

<Jokių vardų. Ar žinai, kas aš?> 

<O kaip man įsitikinti, kad tai ne apgaulė?> 

<Aš žinau, kaip Mikaeliui ant kaklo atsirado randas.> 

Erika nurijo seiles. Visame pasaulyje buvo tik keturi žmonės, 
kurie žinojo, kaip tai nutiko. Lisbeta Salander buvo viena iš tų 
keturių. 

<Gerai. Bet kaip tu gali susirašinėti su manimi?> 

<Na, aš gana gerai nusimanau apie kompiuterius.> 

Lisbeta velniškai gerai nusimano apie kompiuterius. Bet, velniai 
griebtų, kaip ji sugeba susisiekti su manimi iš Salgrenskos ligoninės, kur 
guli izoliuota jau nuo balandžio. Neptikčtina. 

<Supratau.> 

<Ar galiu tavim pasitikėti?> 

<Ką turi galvoje?> 

<Šitas pokalbis turi likti tik tarp mudviejų.> 

Ji nenori, kad policija sužinotų, jog turi galimybę prisijungti prie tn- 
terneto. Savaime suprantama. Štai kodėl susirašinėja su vieno didžiau- 
sių Švedijos laikraščių vyriausiąja redaktore. 

<Jokių problemų. Ko tu nori?> 

<Sumokėti.> 

<Kaip suprasti?> 

<Millennium mane palaiko.> 

<Mes tik dirbame savo darbą.> 

<Kiti laikraščiai nepalaikė.> 

<Tu nekalta dėl to, kuo esi kaltinama.> 

<Tave kažkas persekioja.> 

Staiga Erikos Berger širdis ėmė daužytis. Ji ilgokai dvejojo. 

<Ką tu Žinai?> 

<Pavogta vaizdajuostė. Įsilaužimas.> 

<Taip. Gal gali padėti?> 

Erika Berger negalėjo patikėti, kad taip parašė. Visiška bepro- 
tybė. Lisbeta Salander guli reabilitacijos skyriuje Salgrenskoje ir 
pati yra įklimpusi iki kaklo. Ji turėtų būti paskutinis žmogus, į kurį 
Erika galėtų kreiptis pagalbos. 

<Nežinau. Leisk man pabandyti.> 

<Kaip?> 

<Klausimas. Tu manai, kad tas šunsnukis iš SMP?> 

<Negaliu to įrodyti.> 

<Kodėl taip manai?> 

Erika ilgai galvojo prieš atsakydama. 

<Nuojauta. Tai prasidėjo kaip tik tada, kai ėmiau dirbti dienraščio 
redaktore. Kiti asmenys iš SMP irgi gavo nemalonių elektroninių laiškų. 
Juos atsiuntė Angis, bet kaip siuntėja buvau nurodyta aš.> 

<Angis?> 

<Aš taip pavadinau tą šunsnukį.> 

<Supratau. Kodėl Angis savo auka išsirinko būtent tave?> 

<Nežinau.> 

<Ar esama kokių nors ženklų, kad tai asmeniška?> 

<Kaip suprasti?> 

<Kiek darbuotojų dirba SMP?> 

<Kokie du šimtai trisdešimt, įskaičiuojant ir leidyklos darbuotojus.> 

<Kiek jų pažįsti asmeniškai?> 

<Tiksliai net nežinau. Bėgant metams įvairiuose renginiuose buvau 
sutikusi keletą žurnalistų ir kitų kolegų.> 

<Ar tarp jų yra tokių, su kuriais anksčiau esi susipykusi?> 

<Ne. Negalėčiau įvardyti nieko konkretaus.> 

<Gal kas nors trokšta tau atkeršyti?> 

<Atkeršyti? Už ką?> 

<Kerštas - stipri varomoji jėga.> 

Erika spoksojo į ekraną ir bandė suvokti, ką Lisbeta Salander 
norėjo tuo pasakyti. 

<Tu dar čia?> 

<Taip. Kodėl klausi apie kerštą?> 

<Aš perskaičiau Rosino sąrašą su visais incidentais, kuriuos tu sieji 
su Angimi.> 

Kodel manęs tai nestebina? 

<Na, ir???> 

<Man neatrodo, kad čia persekiotojas.> 

<Ką nori pasakyti?> 

<Persekiotojas - tai asmuo, kurio varomoji jėga yra seksualinis apsė- 
dimas. O čia panašu, jog kažkas imituoja persekiotoją. Atsuktuvas tavo 
putėj... Čia gi gryna parodija.> 

<Tikrai?> 

<Esu susidūrusi su tikrais persekiotojais. Jie būna Žymiai labiau iš- 
krypę, vulgaresni ir groteskiški. Vienu metu jie rodo ir meilę, ir neapy- 
kantą. Tavo atveju neatrodo įtikinamai.> 

<Tu manai, kad jis nepakankamai vulgarus?> 

<Ne. Tas elektroninis laiškas, kurį gavo Eva Karlson, visai ne į temą. 
Čia kažkas nori pakenkti.> 

<Supratau. Nebuvau apie tai pagalvojusi.> 

<Čia - ne persekiotojas. Tai nukreipta prieš tave asmeniškai.> 

<Gerai. Ką siūlai?> 

<Ar tu pasitiki manim?> 

<Galbūt.> 

<Man reikalingas priėjimas prie SMP kompiuterių tinklo.> 

<Stabdyk arklius.> 

<Dabar pat. Mane tuoj perkels ir neturėsiu interneto.> 

Erika dvejojo dešimt sekundžių. Atverti SMP... ir kam? Visiškai 
pamišėlei? Gal Lisbeta ir nekalta dėl žmogžudysčių, bet akivaiz- 
džiai buvo ne tokia kaip visi normalūs žmonės. 

Bet ar ji turi ką prarasti? 

<Kaip?> 

<Turiu įdiegti vieną programą į tavo kompiuterį.> 

<Mes turime ugniasienes.> 

<Turėsi man padėti. Įsijunk internetą.> 

<Jau įjungtas.> 

<Explorer?> 

<Taip.> 

<Siunčiu tau adresą. Nukopijuok jį ir įklijuok į Explorer.> 

<Padaryta.> 

<Dabar matai sąrašą su keliolika programų. Spustelk ant Asphyxia 
Server ir atsisiųsk.> 

Erika vykdė nurodymus. 

<Padaryta.> 

<|junk Asphyxia programą. Paspausk Įdiegti ir pasirink Explorer.> 

Užtruko tris minutes. 

<Viskas. Gerai. Dabar turėsi perkrauti kompiuterį. Trumpam 
atsijungsime.> 

<Gerai.> 

<Kai prisijungsime vėl, aš nukopijuosiu tavo kompiuterio standųjį 
diską į serverį tinkle.> 

<Gerai.> 

<Perkrauk kompiuterį. Iki.> 

Erika susižavėjusi žvelgė į ekraną, kol jos kompiuteris vėl iš lėto 
įsijungė. Dar pagalvojo, ar jai tikrai visi namie. Tada vėl skimbte- 
lėjo jos ICO. 

<Labas dar sykį.> 

<Labas.> 

<Bus greičiau, jei padarysi štai ką. Įsijunk internetą ir nukopijuok 
adresą, kurį tau atsiųsiu.> 

<Gerai.> 

<Atsiras klausimas. Spustelk Pradžia> 

<Gerai.> 

<Dabar tavęs klausia, kaip pavadinti standųjį diską. Pavadink jį SMP-2> 

<Gerai.> 

<Eik ir atsinešk kavos. Tai šiek tiek užtruks.> 


ŠEŠTADIENIO RYTĄ MONIKA Figuerola prabudo apie aštuntą 
ryto, daugiau kaip dviem valandom vėliau negu buvo įpratusi. At- 
sisėdusi lovoje, pažiūrėjo į Mikaelį Bliumkvistą. Vyras knarkė. Na 
ką gi, niekas nėra tobulas. 

Klausė savęs, kažin kur nuves ši istorija su Mikaeliu Bliumkvis- 
tu. Jis nebuvo iš tų ištikimųjų, su kuriais galėtum planuoti ilgalai- 
kius santykius — tai rodo jo biografija. Kita vertus, ir pati nebuvo 
įsitikinusi, ar tikrai nori pastovių santykių su vaikinu, puodais ir 
vaikais. Po tuzino nesėkmingų bandymų dar nuo paauglystės laikų, 
ji vis labiau linko prie teorijos, kad pastovūs santykiai yra pernelyg 
išaukštinti. Jos ilgiausi santykiai su vaikinu truko dvejus metus, kai 
gyveno Upsaloje su vienu kolega. 

Ji nebuvo iš tų merginų, kuri mėgautųsi vienos nakties nuoty- 
kiais, nors ir manė, kad seksas dažnai neįvertinamas kaip puiki te- 
rapinė priemonė, neretai padedanti nuo bemaž visų negalavimų. O 
seksas su Mikaeliu Bliumkvistu buvo gan neblogas. Tiesą pasakius, 
visai neblogas. Jis geras žmogus. Suteikė daug malonių pojūčių. 

Vasaros romanas? Įsimylėjimas? Ar ji įsimylėjo? 

Monika nuėjo į vonią ir nusiprausė veidą, išsivalė dantis. Tada 
apsiavė sportbačius, užsimovė sportinius šortus, apsivilko ploną 
striukę ir ištipeno iš buto. Atlikusi tempimo pratimus, per keturias- 
dešimt penkias minutes apsuko ratą: pro Rolambshovo ligoninę, 
aplink Fredhelį ir atgal per Smedsudeną. Ji sugrįžo apie devintą ir 
pamatė, kad Bliumkvistas tebemiega. Pasilenkė ir švelniai kandžio- 
jo jo ausį tol, kol jis nesusigaudydamas, kas vyksta, atmerkė akis. 

— Labas rytas, mielasis. Man reikia, kad kas nors nutrintų man 
nugarą. 

Mikaelis pažvelgė į ją ir kažką sumurmėjo. 

— Ką sakai? 

— Tau nereikia į dušą. Ir taip jau permirkusi. 

— Apibėgau ratuką. Galėtum ir tu prisijungti. 

— Įtariu, kad jeigu bandyčiau bėgti tavo tempu, tektų iškviesti 
greitąją pagalbą. Sustotų širdis Nor Melarstrande. 

— Nesąmonė. Judinkis. Metas keltis. 

Jis nutrynė jai nugarą ir išmuilavo pečius. Ir klubus. Ir pilvą. Ir 
krūtis. O po kurio laiko Monikai Figuerolai maudynės po dušu 
visai nerūpėjo ir ji nusitempė Mikaelį atgal į lovą. Tik apie vie- 
nuoliktą valandą jie nuėjo išgerti kavos vienoje kavinukėje Norr 
Melarstrande. 

— Tu galėtum tapti žalingu įpročiu, - prisipažino Monika Figu- 
erola. - Mes pažįstami vos keletą dienų. 

— Mane prie tavęs labai traukia. Bet manau, kad jau pati Žinai. 

Ji linktelėjo. 

— Kodėl tave taip traukia? 

— Atsiprašau. Į šį klausimą atsakyti negaliu. Niekada negalėjau 
paaiškinti, kodėl staiga kokiai nors moteriai pajuntu trauką, o kita 
manęs visai nedomina. 

Monika mąsliai nusišypsojo. 

— Aš šiandien laisva, - pareiškė ji. 

— O aš ne. Turiu nudirbti krūvą darbų, kol dar neprasidėjo teis- 
mas, o užuot dirbęs, pastarąsias tris naktis aš praleidau pas tave. 

— Gaila. 

Jis linktelėjo ir atsistojo, pakštelėjo jai į skruostą. Ji sugriebė jį už 
marškinių rankovės. 

— Bliumkvistai, aš mielai pratęsčiau bendravimą su tavimi. 

— O aš su tavimi, - linktelėjo jis. - Bet kol Salander istorija ne- 
baigta, dar bus ir pakilimų, ir nusileidimų. 

Ir nuėjo Hantverkargatano gatve. 


ERIKA BERGER ATSINEŠĖ kavos ir ėmė stebėti monitorių. Per 
pastarąsias penkiasdešimt tris minutes neįvyko visiškai nieko, iš- 
skyrus tai, kad kartais užgesdavo jos ekrano užsklanda. Tada vėl 
skimbtelėjo ICO. 

<Padaryta. Tavo standusis diskas pilnas šlamšto, be to, radau du 
virusus.> 

<Atsiprašau. Koks bus kitas žingsnis?> 

<Kas yra SMP kompiuterių tinklo administratorius?> 

<Nežinau. Galbūt Peteris Flemingas, technikos skyriaus direkto- 
rius.> 

<Supratau.> 

<Ką turiu daryti?> 

<Nieko. Eik namo.> 

<Tiesiog taip?> 

<Aš su tavimi susisieksiu.> 

<Ar kompiuterį palikti įjungtą?> 

Bet Lisbeta Salander jau buvo pradingusi iš ICO. Nusivylusi 
Erika Berger spoksojo į ekraną. Galiausiai ji išjungė kompiuterį ir 
išėjo į kavinę, kur galėtų ramiai atsisėsti ir netrukdoma pagalvoti. 

MIKAELIS BLIUMKVISTAS IŠLIPO iš autobuso prie Sliuseno, 
sėdo į Katarinos liftą, keliantį į Musebakę, ir pasivaikščiodamas 
nuėjo iki Fiskargatano g. 9. Buvo nusipirkęs duonos, pieno, sūrio, 
tad grįžęs pirmiausia sudėjo produktus į šaldytuvą. Paskui įjungė 
Lisbetos Salander kompiuterį. 

Šiek tiek pasvarstęs, įsijungė ir savo Eriksson To su slaptu nu- 
meriu. Savo oficialųjį telefoną paliko ramybėje, nes vis tiek neturėjo 
jokių kitų reikalų, nesusijusių su Zalačenkos istorija. Mikaelis pa- 
matė, kad per praėjusią parą praleido šešis skambučius: tris Henrio 
Korteso, du Malinos Erikson ir vieną Erikos Berger. 

Pirmiausia paskambino Henriui Kortesui, kuris tuo metu sėdė- 
jo kavinėje Vasastane. Pastarasis norėjo aptarti keletą mažmožių, 
bet nieko skubaus. 

Malina Erikson pasuko tik šiaip sau. 

Paskiausiai perskambino Erikai Berger, bet jos telefonas buvo 
užimtas. 

Atidarė Ya5v0 grupę [Idiotiškasis. Stalas] ir rado galutinę Lisbe- 
tos Salander biografijos versiją. Šypsodamasis Mikaelis palinksėjo, 
tada išspausdino dokumentą ir nedelsdamas ėmėsi skaityti. 


LISBETA SALANDER MAIGĖ savojo Pa/m Tungsten Tį mygtu- 
kus. Pasinaudojusi Erikos Berger prisijungimo duomenimis, ji va- 
landą tyrinėjo SMP kompiuterių tinklą. Nepuolė iš karto naudotis 
Peterio Flemingo slaptažodžiu, nes nebuvo būtinybės gauti tokią 
prieigą, kokią turėjo tinklo administratorius. Ją domino tik SMP 

administracijos aplankai, kur buvo laikomos personalo bylos. O ten 
įeiti Erika Berger ir pati turėjo visas teises. 

O, kaip ji troško, kad Mikaelis Bliumkvistas vietoj šio delninio 
kompiuterio slapta būtų įnešęs jos PowerBook su tikra klaviatūra ir 
septyniolikos colių įstrižainės ekranu. Ji atsisiuntė visų SMP dar- 
buotojų sąrašą ir ėmėsi jį tyrinėti. Sąrašą sudarė du šimtai dvide- 
šimt trys asmenys, iš kurių aštuoniasdešimt dvi moterys. 

Pirmiausia išbraukė visas moteris. Ne, ji neatmetė galimybės, 
kad tai gali būti moters darbas, tačiau statistika rodo, kad absoliuti 
dauguma asmenų, kurie persekioja moteris, yra vyrai. Taigi liko 
šimtas keturiasdešimt vienas asmuo. 

Statistika taip pat teigia, kad dauguma internetinių persekiotojų 
yra arba paaugliai, arba vidutinio amžiaus vyrai. Kadangi paauglių 
darbuotojų SMP nebuvo, ji sudarė amžiaus kreivę ir išbraukė vi- 
sus asmenis, vyresnius nei penkiasdešimt penkerių ir jaunesnius nei 
dvidešimt penkerių. Liko šimtas trys darbuotojai. 

Lisbeta truputį pasvarstė. Turėjo mažai laiko. Gal net mažiau 
negu dvidešimt keturias valandas. Greitai priėmė sprendimą. Vienu 
mostu išbraukė visus, kurie dirbo platinimo, reklamos, grafikos, ūkio 
ir techniniame skyriuose. Visą dėmesį sutelkė į grupelę žurnalistų ir 
redakcijos darbuotojų. Sąrašas sutrumpėjo iki keturiasdešimt aštuo- 
nių vyrų nuo dvidešimt šešerių iki penkiasdešimt ketverių metų. 

Staiga Lisbeta išgirdo barškant raktus. Nedelsdama išjungė savo 
delninuką ir įspraudė tarp šlaunų po antklode. Atnešė jos paskuti- 
nius šeštadieninius pietus Salgrenskoje. Ji nusivylusi dėbtelėjo į ko- 
pūstų troškinį. Žinojo, kad po pietų negalės netrukdoma padirbėti 
nė valandėlės. Todėl įkišo savo delninį kompiuterį į ertmę už lovos 
staliuko ir laukė, kol dvi moterys iš Eritrėjos baigs tvarkyti palatą 
ir perklos jos lovą. 

Viena merginų buvo vardu Sara. Pastarąjį mėnesį ji nuolatos 
slapta atnešdavo Lisbetai vieną kitą Mar/boro Light cigaretę. Pa- 
rūpino ir žiebtuvėlį, kurį Lisbeta paslėpė už lovos staliuko. Lisbeta 
jautėsi dėkinga už dar dvi cigaretes, kurias tikėjosi surūkyti naktį 
prie praverto lango. 

Viskas vėl nurimo tik apie antrą valandą. Ji išsitraukė delninu- 
ką ir prisijungė prie interneto. Jau ketino iš karto grįžti prie SMP 
administracijos, bet prisiminė turinti spręsti ir savas problemas. 
Emėsi kasdienių procedūrų ir pirmiausia pradėjo nuo Ya500 grupės 
[Idiotiškasis Stalas]. Per pastarąsias tris paras Mikaelis Bliumkvis- 
tas nieko naujo neparašė. Kažin kuo jis užsiėmęs. Tūs velnio išbera 
tikriausiai bus išlėkęs pasiganyti su kokia didžiakrūte pamaiva. 

Tada nuėjo į kitą Ya500 grupę [ Riteriai) ir pažiūrėjo, gal ką nors 
yra palikęs Maras. Ne, nieko. 

Tada patikrino prokuroro Rikardo Ekstriomo (nelabai įdomi 
informacija apie būsimą teismą) ir daktaro Peterio Teleburiano 
standžiuosius diskus. 

Kiekvieną kartą, tikrindama Teleburiano kompiuterį, Lisbeta 
jausdavosi taip, lyg jos kūno temperatūra nukristų keliais laipsniais. 

Ji atrado teismo psichiatrinės ekspertizės išvadas apie save — Te- 
leburianas jau buvo jas surašęs, nors oficialiai išvados turėjo būti 
padarytos tik po apžiūros. Keliose vietose formuluotes buvo pa- 
dailinęs, bet iš esmės — nieko nauja. Lisbeta parsisiuntė ekspertizės 
išvadas ir persiuntė grupei [Idiotiškasis Stalas]. Tada laiškas po 
laiško ji peržvelgė Teleburiano elektroninį paštą, gautą per pastarą- 
sias dvidešimt keturias valandas. Vos nepražiopsojo vieno trumpo, 
bet svarbaus laiškelio: 


[Šeštadienį, 15 val. oo min., prie žiedo centrinėje stotyje. /Junas) 


Velniai rauty. Junas. Jo vardas šmėkščiojo begalėje elektroninių laiš- 
kų Ieleburianui. Naudojasi Elotmail adresu. Neidentifikuotas. 

Lisbeta Salander užmetė akį į skaitmeninį laikrodį, stovintį ant 
stalelio prie jos lovos. 14:28. Ji nedelsdama brūkštelėjo Mikaeliui 


Bliumkvistui per ICO. Nesulaukė jokio atsako. 


MIKAELIS BLIUMKVISTAS IŠSPAUSDINO du šimtus dvide- 
šimt baigto rankraščio puslapių. Paskui išjungė kompiuterį ir su 
rašikliu rankoje atsisėdo prie stalo Lisbetos Salander virtuvėje. 


45217 


MERGINA, KURI UŽKLIUDĖ ŠIRŠIŲ LIZDĄ 


Perskaitęs istoriją liko patenkintas. Bet didžiausia spraga dar 
žiojėjo. Kaip galėtų rasti daugiau informacijos apie skyrių? Malina 
Erikson buvo teisi. Jam neužteks laiko. 


Iš NEVILTIES LISBETA Salander ėmė keiktis. Dar pabandė su- 
sisiekti su Maru per ICO. Jis neatsakė. Ji vėl pašnairavo į laikrodį. 
14:30. 

Atsisėdusi ant lovos krašto prisiminė reikalingus ICO abonentų 
adresus. Pirmiausia pabandė surasti Henrį Kortesą, tada Maliną 
Erikson. Jokio atsako. Šeštadienis. Visi laisvi. Vėl dėbtelėjo į laikro- 
dį. 14:32. 

Tada pabandė susisiekti su Erika Berger. Nesėkmingai. Pati jai 
liebiau, kad eitų namo. Velnias. 14:33. 

Būtų galėjusi nusiųsti trumpąją žinutę į Mikaelio Bliumkvisto 
mobilųjį, tačiau... jo klausomasi. Lisbeta prikando apatinę lūpą. 

Galiausiai pasisuko į lovos stalelį ir iš nevilties paspaudė mygtu- 
ką slaugytojai iškviesti. Buvo 14:35, kai ji išgirdo duryse pasisukant 
raktą, ir maždaug penkiasdešimties metų slaugytoja Agneta įėjo 
pro duris. 

— Labas, iškilo problemų? 

— Ar daktaras Andersas Junasonas yra skyriuje? 

— Ar tu blogai jautiesi? 

— Aš jaučiuosi gerai. Bet man reikia su juo pasikalbėti. Jeigu 
galima. 

— Visai neseniai jį mačiau. Apie ką nori kalbėtis? 

— Man reikia pasikalbėti su juo. 

Slaugytoja Agneta suraukė antakius. Pacientė Lisbeta Salander 
retai iškviesdavo slaugytojas, nebent jai siaubingai sopėdavo gal- 
vą arba dėl kokios kitos svarbios priežasties. Ji niekada dėl nieko 
nesiskundė ir niekada anksčiau neprašė pasikalbėti su konkrečiu 
gydytoju. Tačiau slaugytoja Agneta buvo pastebėjusi, kad Andersas 
Junasonas skirdavo nemažai laiko šiai areštuotai pacientei, kuri su 
kitais visiškai nebendraudavo. Gali būti, kad jam pavyko užmegzti 
kontaktą. 

— Gerai. Aš pasiteirausiu, ar jis turi laiko, - draugiškai pažadėjo 
slaugytoja, uždarė duris ir užrakino. Buvo 14:36, bet tą akimirką 
skaičiai pasikeitė ir jau rodė 14:37. 

Lisbeta pakilo nuo lovos krašto ir priėjo prie lango. Ji vis dirste- 
lėdavo į laikrodį. 14:39. 14:40. 

14:44 ji išgirdo žingsnius koridoriuje, netrukus „Securitas“ ap- 
saugos darbuotojas ėmė žvanginti raktais. Įėjęs Andersas Junaso- 
nas pažvelgė į ją klausiamu žvilgsniu ir išvydo jos nevilties kupinas 
akis. 

— Ar kas atsitiko? 

— Kai kas vyksta būtent dabar. Ar turi mobilųjį telefoną? 

— Ką? 

— Mobilųjį. Man reikia paskambinti. 

Andersas dvejodamas pasisuko į duris. 

— Andersai... Man reikia mobilaus. Dabar! 

Išgirdęs neviltį jos balse, gydytojas įkišo ranką į kišenę ir ištrau- 
kė savo telefoną. Lisbeta tiesiogine to žodžio prasme išplėšė telefo- 
ną jam iš rankų. Paskambinti Mikaeliui Bliumkvistui ji negalėjo, 
nes priešas klausosi jo telefono pokalbių. Bėda ta, kad Mikaelis jai 
nedavė savo slaptojo telefono numerio. Tai lyg ir neatrodė būtina, 
nes Mikaelis nesitikėjo, kad Lisbeta galėtų skambinti iš savo izolia- 
toriaus. Padvejojusi dešimtadalį sekundės, ji surinko Erikos Berger 
mobiliojo telefono numerį. Trys signalai, ir Erika pakėlė ragelį. 


ERIKA BERGER BUVO NUVAŽIAVUSI vos kilometrą nuo namų 
Saltšiobadene, kai sulaukė skambučio, kurio nesitikėjo. Kita vertus, 
Lisbeta Salander jau buvo spėjusi ją nustebinti ryte. 

— Klausau, čia Berger, - atsiliepė Erika. 

— Salander. Neturiu laiko daug aiškinti. Ar turi Mikaelio slap- 
tąjį telefono numerį? Tą, kurio nesiklauso. 

— Taip. 

— Paskambink jam. Dabar! Lygiai penkioliktą valandą Telebu- 
rianas susitinka su Junu prie žiedo Centrinėje stotyje. 

— Kas yra... 

— Paskubėk. Teleburianas. Junas. Žiedas Centrinėje stotyje. 
Penkioliktą valandą. Jam liko penkiolika minučių. 

Lisbeta padėjo ragelį, kad Erika negaištų laiko, užduodama ne- 
reikalingus klausimus. Pažvelgė į laikrodį, kuris kaip tik parodė 
14:46. 

Erika Berger paspaudė stabdžius ir sustojo šalikelėje. Rankinu- 
ke susirado telefonų knygelę ir suieškojo numerį, kurį Mikaelis jai 
buvo davęs tą vakarą, kai jie susitiko Sami7zo katilo restorane. 


MIKAELIS BLIUMKVISTAS IŠGIRDO, kad suskambo jo mo- 
bilusis. Atsikėlė iš už stalo virtuvėje ir nuėjo į Lisbetos Salander 
darbo kambarį. Paėmė telefoną nuo rašomojo stalo ir atsiliepė. 

— Klausau. 

— Erika. 

— Labas. 

— Lygiai penkioliktą valandą Teleburianas susitinka su Junu prie 
žiedo Centrinėje stotyje. Turi dar keletą minučių. 

— Ką? Kas? 

— Teleburianas... 

— Tai supratau. Iš kur apie tai sužinojai? 

— Baik klausinėti ir paskubėk. 

Mikaelis pašnairavo į laikrodį. 14:47. 

— Dėkui. Viso. 

Tada griebė savo kompiuterio krepšį ir, nelaukdamas lifto, nu- 
bildėjo laiptais. Bėgdamas tuo pačiu metu rinko Henrio Korteso 
numerį. 

— Kortesas. 

— Kur esi? 

— Knygyne. 

— Lygiai trečią Teleburianas susitinka su Junu prie žiedo Centri- 
nėje stotyje. Aš jau pakeliui, bet tu esi arčiau. 

— O, velnias! Lekiu. 

Mikaelis nulėkė iki Jotos gatvės, tada dar sparčiau pasileido link 
Sliuseno. Kai uždusęs pasiekė Sliuseno aikštę, žvilgtelėjo į savo 

rankinį laikrodį. Monika Figuerola, ko gero, buvo teisi vis užsi- 
mindama, kad jam reikėtų pradėti bėgioti. 14:56. Nespės. Mikaelis 
ėmė dairytis taksi. 


LISBETA SALANDER GRĄŽINO Andersui Junasonui telefoną. 

- Ačiū. 

— Teleburianas? — pasiteiravo Andersas Junasonas. Jis negalėjo 
neišgirsti pokalbyje paminėtos pavardės. 

Ji linktelėjo atremdama jo žvilgsnį. 

— Teleburianas yra tikrai labai šlykšti gyvatė. Tu net neįsivaiz- 
duoji. 

— Ne. Bet, spėju, kaip tik dabar vyksta kažkas ypatinga. Dar nė 
karto per visą tą laiką, kai guli ligoninėje, nesu matęs tavęs tokios 
susijaudinusios kaip dabar. Tikiuosi, žinai, ką darai. 

Lisbeta kreivai nusišypsojo. 

— Atsakymą į šį klausimą turėtum gauti jau labai greitai, - pa- 
reiškė ji. 


HENRIS KORTESAS IŠLĖKĖ iš knygyno kaip išprotėjęs. Jis kirto 
Svėjos gatvę per viaduką į Meistro Samuelio gatvę ir nubėgo tiesiai 
į Klara Noros gatvę, tada pasuko aukštyn per Klarabergo viaduką 
ir pasileido Vazos gatve. Klarabergo gatvę kirto puldamas tarp au- 
tobuso ir dviejų mašinų, įsiutę vairuotojai ėmė jam signalizuoti, bet 
Henris jau buvo įsmukęs pro Centrinės stoties duris. Buvo lygiai 
trečia valanda. 

Jis pasileido eskalatoriumi žemyn, peršokdamas iškart per tris 
laiptelius, kol pasiekė centrinę salę, tada nuskuodė pro Pocket par- 
duotuvėlę. Galiausiai sulėtino žingsnį, kad per daug neatkreiptų 
į save dėmesio. Įdėmiai įsižiūrėjo į arčiausiai žiedo vaikštančius 
Žmones. 

Nepamatė nei Teleburiano, nei to vyriškio, kurį Kristeris Mal- 
mas buvo nufotografavęs prie kavinės Copacabana ir kurį jie manė 
esant Juną. Pažvelgė į laikrodį: 15:01. Henris alsavo taip, lyg būtų 
bėgęs Stokholmo maratoną. 

Henris Kortesas nusprendė surizikuoti ir nuskubėjo per salę, 
tada pro duris, vedančias į Vazos gatvę. Stabtelėjo ir apsidairė, įdė- 
miai nužvelgdamas vieną žmogų po kito, kiek tik aprėpė akys. Nei 
Peterio Teleburiano, nei Juno. 

Apsisuko ir nėrė atgal į Centrinę stotį. 15:03. Prie žiedo tuščia. 

Tada žvilgtelėjo aukštyn ir prieš jo akis šmėkštelėjo Peterio 
Teleburiano profilis su pasišiaušusiais plaukais ir barzda apžėlusiu 
smakru. Teleburianas kaip tik ėjo iš spaudos kiosko kitoje salės pu- 
sėje. Jau po akimirkos šalia jo atsirado vyriškis iš Kristerio Malmo 
nuotraukų. Junas. Jie kirto centrinę salę ir išlindo į Vazos gatvę pro 
šiaurinį stoties išėjimą. 

Henris Kortesas atsikvėpė. Delnu nusišluostė prakaitą nuo kak- 
tos ir ėmė sekti vyriškius. 


MIKAELIS BLIUMKVISTAS ATVYKO taksi į Centrinę stotį sep- 
tynios minutės po trijų. Nuskubėjo į centrinę salę, bet nepastebėjo 
nei Teleburiano, nei Juno. Henrio Korteso taip pat. 

Jis išsitraukė mobilųjį ir norėjo paskambinti Henriui Kortesui, 
bet tą pačią akimirką telefonas jo rankoje suskambėjo. 

— Aš juos matau. Jie sėdi bare Tre remmare Vazos gatvėje, prie 
nusileidimo į metro, Akalos liniją. 

— Ačiū tau, Henri. Kur esi? 

— Trinuosi prie baro. Geriu alutį. Nusipelniau. 

— Aišku. Mane jie atpažins, geriau nesirodysiu. Spėju, kad gali- 
mybės pasiklausyti, ką jie šneka, tu neturi. 

— Jokių šansų. Juno matau tik nugarą, o tas velnias Teleburianas 
ne šneka, o murma, aš net neįžiūriu, ar jis krutina lūpas. 

— Supratau. 

— Tačiau galim turėti vieną problemėlę. 

— Kokią? 

— Tas Junas ant stalo pasidėjo piniginę ir mobilųjį. O ant pinigi- 
nės padėjo automobilio raktelius. 

— Gerai. Aš tuo pasirūpinsiu. 

MONIKOS FIGUEROLOS mobilusis suskambo melodija iš kino 
filmo Kartą Laukiniuose Vakaruose — Keršytojas. Ji padėjo į šalį knygą 
apie Dievo suvokimą antikos laikais. Atrodė, šios knygos taip nie- 
kada ir neperskaitys iki galo. 

— Labas. Čia Mikaelis. Ką veiki? 

— Sėdžiu namie ir rūšiuoju senas meilužių fotografijas. Šiandien 
netikėtai buvau palikta ant ledo. 

— Atsiprašau. Gal kartais tavo automobilis netoliese? 

— Paskutinį kartą, kai Žiūrėjau, jis buvo čia, stovėjimo aikštelėje. 

— Gerai. Gal norėtum pasivažinėti po miestą? 

— Neypatingai. Kas vyksta? 

— Kaip tik dabar Peteris Teleburianas kartu su Junu geria alų 
Vazos gatvėje. O aš, kadangi bendradarbiauju su saugumo policijos 
biurokratais, pagalvojau, gal ir tu kartais norėtum prisijungti? 

Monika Figuerola pašoko nuo sofos ir siekė automobilio rak- 
telių. 

— Tu nejuokauji? 

— Tikrai ne. Junas ant stalo pasidėjo savo raktelius. 

— Jau važiuoju. 


MALINA ERIKSON NEATSAKĖ į telefono skambutį, bet Mika- 
eliui Bliumkvistui vis tiek pasisekė — į jo skambutį atsiliepė Lotė 
Karim, kuri kaip tik vaikštinėjo po A4/ens prekybos centrą ir ieš- 
kojo gimtadienio dovanos savo vyrui. Mikaelis įsakė jai padirbėti 
viršvalandžius ir paprašė kuo greičiau nusigauti į barą padėti Hen- 
riui Kortesui. Paskui jis vėl pasuko Henriui. 

— Planas toks. Po penkių minučių atvyksiu automobiliu. Stovė- 
sime netoli baro, Jernvegsgatano gatvėje. 

— Gerai. 

— Po kelių minučių tau į pagalbą atvyks Lotė Karim. 

— Gerai. 

— Kaijie išeis iš baro, tu imsi sekti Juną. Seksi jį pėsčiomis ir mo- 
biliuoju vis praneši, kur jūs esate. Kai tik pamatysi jį besiartinantį 
prie savo automobilio, iš karto informuok. Lotė seks Teleburianą. 

Jei mes nesuspėsim atvažiuoti iki vietos, užsirašyk Juno automobi- 
lio registracijos numerį. 
— Sutarta. 


MONIKA FIGUEROLA PASISTATĖ automobilį prie viešbu- 
čio Nordic Light, šalia Arlandos ekspreso. Vos tik sustojo, Mikaelis 
Bliumkvistas prišokęs atidarė vairuotojo dureles. 

— Kokiame bare jie sėdi? 

Mikaelis paaiškino. 

— Turiu iškviesti pastiprinimą. 

— Nesijaudink. Jie ir taip gerai stebimi. Kuo daugiau seklių, tuo 
didesnė tikimybė, kad jie viską sugadintų. 

Monika Figuerola įtariai pažvelgė į jį. 

— Beje, o kaip tu sužinojai, kad įvyks šis susitikimas? 

— Atsiprašau, šaltiniai įslaptinti. 

— Velniai rautų, gal jūs „Millennium“ redakcijoje turite nuosavą 
žvalgybos tarnybą? — tarė ji nustebusi. 

Mikaelis atrodė patenkintas. Visada labai smagu pranokti sau- 
gumiečius jų pačių teritorijoje. 

Nors iš tikrųjų ir pats neturėjo nė menkiausio supratimo, kaip 
galėjo atsitikti, jog Erika Berger lyg perkūnas iš giedro dangaus 
pranešė, kad Ieleburianas susitiks su Junu. Apie „Millennium“ re- 
dakcijos darbą ji neturėjo jokių žinių jau nuo balandžio dešimtos 
dienos. Be abejo, apie Teleburianą ji žinojo, tačiau Junas šiame kon- 
tekste atsirado tiktai gegužę, ir, bent jau Mikaelis taip manė, apie jo 
egzistenciją Erika net nenutuokė. Dar mažiau tikėtina, kad ji galėjo 
išsiaiškinti, jog tas Junas buvo tapęs galvosūkiu ir „Millennium“ 
redakcijai, ir saugumo policijai. 

Artimiausiu metu jam reikia rimtai pasišnekėti su Erika Berger. 


PAPUTUSI LŪPAS LISBETA Salander stebėjo savo delninuko 
ekraną. Po pokalbio daktaro Anderso Junasono mobiliuoju ji nu- 
stūmė šalin visas mintis apie skyrių ir nukreipė dėmesį į Erikos 
Berger problemą. Gerai pasvarsčiusi, išbraukė iš sąrašo visus vedu- 

sius vyrus nuo dvidešimt šešerių iki penkiasdešimt ketverių metų. 
Ji suvokė, kad užsimojo labai jau plačiai, kad toks sprendimas ne- 
pagrįstas nei moksliniu mąstymu, nei racionalia statistika. Angis 
galėjo būti ir penkių vaikų tėvas, turintis dar ir šunį. Tai galėjo būti 
žmogus iš ūkio skyriaus. Galėjo būti netgi moteris, nors Lisbeta 
nelabai tuo tikėjo. 

Ji paprasčiausiai norėjo sutrumpinti vardų sąrašą, o po pasku- 
tinio sprendimo grupė sumažėjo nuo keturiasdešimt aštuonių iki 
aštuoniolikos asmenų. Peržvelgusi pasirinktuosius turėjo pripažin- 
ti, kad dauguma buvo trisdešimt penkerių ir vyresni jau pasižymėję 
žurnalistai, aukštesnio rango vadovai ir skyrių viršininkai. Jeigu 
tarp jų nesuras nieko įdomaus, tada vėl galės išplėsti paieškos ratą. 

Apie ketvirtą popiet Lisbeta atvėrė Programišių Respublikos inter- 
neto puslapį ir įkėlė sąrašą Marui. Šis atrašė jai po kelių minučių. 

<Aštuoniolika vardų. Kam?> 

<Nedidelis šalutinis projektas. Laikyk tai pratybomis.> 

<Gerai?> 

<Vienas jų yra šunsnukis. Surask jį.> 

<O kokiais kriterijais vadovautis?> 

<Turi dirbti greitai. Nuo rytojaus prie interneto neprieisiu. Iki to laiko 
turime jį surasti.> 

Ji trumpai paaiškino Erikos padėtį ir papasakojo apie Angį. 

<Gerai. Ar iš šito bus pelno ar naudos?> 

Lisbeta Salander sekundėlę pamąstė. 

<O, taip. Tu nežūsi, nes aš neatvažiuosiu pas tave į Pelkę ir nepadeg- 
siu tavo namų.> 

<Tu tai padarytum?> 

<Aš tau sumoku kiekvieną kartą, kai paprašau ką nors padaryti dėl 
manęs. Šitas darbas ne dėl manęs. Įsivaizduok, kad atėjo laikas sumo- 
kėti mokesčius.> 

<Tu pradedi rodyti socialinės kompetencijos ženklų.> 

<Taigi?> 

<Gerai.> 

Ji persiuntė SMP redakcijos prieigos kodus ir išjungė ICO. 

BUVO JAU DVIDEŠIMT PO KETURIŲ, kai Henris Kortesas vėl 
paskambino. 

— Atrodo, jie jau ruošiasi išeiti. 

— Gerai. Mes — pasirengę. 

Tyla. 

— Prie baro jie išsiskiria. Junas eina į šiaurę. Lotė seka paskui 
Teleburianą į pietus. 

Mikaelis kilstelėjo pirštą ir parodė į Juną, kai šis šmėkštelėjo 
pro šalį važiuojant Vazos gatve. Monika Figuerola linktelėjo. Po 
kelių sekundžių Mikaelis pamatė praeinantį Henrj. Monika užve- 
dė variklį. 

— Jis perėjo Vazos gatvę ir eina toliau Kungsgatano link, — pasi- 
girdo Henrio Korteso balsas mobiliajame. 

— Laikykis atstumo, kad tavęs nepastebėtų. 

— Čia gana daug žmonių. 

Tyla. 

— Jis eina į šiaurę Kungsgatano gatve. 

— Į šiaurę Kungsgatanu, - perdavė Mikaelis Monikai. 

Monika Figuerola perjungė bėgį ir pasuko Vazos gatve. Užside- 
gus raudonai šviesai, jie trumpam užstrigo prie šviesoforo. 

— Kurjūs dabar esate? - paklausė Mikaelis, kai jie įsuko į Kungs- 
gataną. 

— Netoli PUB prekybos centro. Jis juda gana sparčiai. Alio, jis 
pasuko į Drotningataną, eina į šiaurę. 

— Į šiaurę Drotningatanu, - liepė Mikaelis Monikai. 

— Klausau, — atsiliepė Monika Figuerola ir pasuko prieš eis- 
mą draudžiančius ženklus į Klara Noros gatvę, tada nuvažiavo iki 
Olafo Palmės gatvės. Ji pasuko ir sustabdė automobilį priešais SIF 
pastatą. Junas perėjo Olafo Palmės gatvę ir pasuko į Svėjos gatvę. 
Henris Kortesas nusekė iš paskos eidamas kita gatvės puse. 

- Jis pasuko į rytus... 

— Viskas gerai, mes matome jus abu. 

— Jis pasuko į Holendargataną... Dėmesio... Automobilis. Rau- 
donas Audi. 

— Automobilis, - pakartojo Mikaelis ir užsirašė mašinos regis- 
tracijos numerį, kurį paskubomis padiktavo Kortesas. 

— Į kurią pusę jis atgręžęs mašiną? — pasiteiravo Monika Fi- 
guerola. 

— Į pietus, — raportavo Kortesas. — Jis išnirs prieš jus Olafo Pal- 
mės gatvėje... dabar. 

Monika Figuerola jau buvo pajudėjusi ir norėjo kirsti Drotnin- 
gatano gatvę. Ji paspaudė garso signalą ir pagrūmojo porai pėsčių- 
jų, kurie taikėsi nerti per gatvę degant raudonai šviesai. 

— Ačiū tau, Henri, dabar perimam mes. 

Raudonasis Audi nuvažiavo į pietus Svėjos keliu. Monika Figu- 
erola sekė iš paskos. Tuo pačiu metu kaire ranka surinko telefono 
numerį 

— Gal galėtumėte pažiūrėti, kam priklauso šis automobilis: rau- 
donas Audi, registracijos numeris... — ji pakartojo tą numerį, kurį 
jiems anksčiau buvo pasakęs Henris Kortesas. 

— Junas Sandbergas, gimęs septyniasdešimt pirmaisiais. Ką sa- 
kėte?.. Helsingioro gatvė Šistoje. Ačiū. 

Mikaelis užsirašė duomenis, kuriuos sužinojo Monika Fi- 
guerola. 

Jie sekė raudonąjį Audi Hamngatanu iki Strandvegeno, o nuo 
ten — Artilerigatanu. Junas Sandbergas sustojo likus vienam kvar- 
talui iki Karo muziejaus. Jis perėjo gatvę ir pradingo už durų, ve- 
dančių į amžių sandūros laikus menantį pastatą. 

— Hm, - numykė Monika ir metė žvilgsnį į Mikaelį. 

Tas linktelėjo. Junas Sandbergas atvažiavo prie pastato, esančio 
vos už vieno kvartalo nuo premjero buto, kuriuo jis naudodavosi 
privatiems susitikimams. 

— Puikiai padirbėta, - pratarė Monika Figuerola. 

Tą pačią akimirką paskambino Lotė Karim ir pranešė, kad dak- 
taras Peteris Teleburianas pakilo eskalatoriumi iš centrinės salės 
ir pasivaikščiodamas nuėjo iki Klarabergo gatvės. Iš ten pasuko į 
Kungsholmeną, link policijos komisariato. 

— Link policijos komisariato? Penktą vakaro ir dar šeštadienį? — 
nusistebėjo Mikaelis. 

Monika Figuerola ir Mikaelis Bliumkvistas suglumę susižvalgė. 
Kelias sekundes Monika intensyviai mąstė. Tada pakėlė ragelį ir 
paskambino kriminalinės policijos inspektoriui Janui Bublanskiui. 

— Labas. Skambina Monika iš saugumo policijos. Mes buvome 
susitikę Norr Melarstrande. 

— Kuo galiu padėti? — pasiteiravo Bublanskis. 

— Ar kas nors iš taviškių budi savaitgalį? 

— Sonja Mudig. 

— Man reikia paslaugos. Gal žinai, ar ji dabar policijos komi- 
sariate? 

— Labai abejoju. Oras tiesiog nuostabus, be to, šiandien šeš- 
tadienis. 

— Gerai. Gal galėtum jai paskambinti, arba kam kitam iš tyrimų 
skyriaus, kad kokia nors dingstimi nueitų į tą koridorių, kuriame 
yra prokuroro Rikardo Ekstriomo kabinetas. Įdomu, ar šiuo metu 
ten vyksta susitikimas. 

— Susitikimas? 

— Neturiu laiko paaiškinti. Tiesiog man reikia sužinoti, ar jis 
šiuo metu su kuo nors susitinka. Ir jei susitinka, tai su kuo. 

— Tu nori, kad šnipinėčiau prokurorą? Savo viršininką? 

Monika Figuerola pakėlė antakius. Tada gūžtelėjo pečiais. 

— Taip, - patvirtino ji. 

— Gerai, — sutiko Bublanskis ir padėjo ragelį. 


TUO METU SONJA MUDIG buvo kur kas arčiau policijos ko- 
misariato, negu Bublanskis galėjo tikėtis. Kartu su vyru ji sėdėjo 
ir gėrė kavą pas draugę, kuri gyveno Vasastane, Stokholmo sena- 
miestyje. Laisvalaikį leido be vaikų, nes Sonjos tėvai pasiėmė juos 
savaitei atostogų. Tad Sonja su vyru ketino tiesiog pasimėgauti gar- 
džia vakariene ir nueiti į kiną. 

Bublanskis išdėstė jai savo reikalą. 

— O kokia dingstimi galėčiau nupėdinti pas Ekstriomą? 

— Vakar aš jam buvau pažadėjęs pateikti atnaujintos informacijos 
apie Nydermaną, bet, tiesą sakant, prieš išeidamas pamiršau įdėti 
tuos dokumentus į jo skyrelį. Jie guli ant mano rašomojo stalo. 

— Supratau, - tarė Sonja Mudig. 

Ji pažvelgė į savo vyrą ir draugę. 

— Man reikia į darbą. Paskolink automobilį, jeigu viskas gerai, 
tikiuosi grįžti po valandos. 

Jos vyras atsiduso. Atsiduso ir draugė. 

— Aš, beje, šį savaitgalį budžiu, — pasiteisino Sonja Mudig. 

Ji pasistatė automobilį Bergsgatane, pakilo liftu iki Bublanskio 
kabineto ir susirinko tris popieriaus lapus. Juose buvo pateikti skur- 
doki žudiko Ronaldo Nydermano paieškos rezultatai. Ne kažin kas, 
dingtelėjo jai. 

Tada išėjo į laiptinę ir užlipo į kitą aukštą. Stabtelėjo prie durų į 
koridorių. Šį vasaros vakarą policijos pastatas buvo beveik tuščias. 

Ji nesėlino. Tiesiog žengė labai tyliai. Stabtelėjo prie uždarytų 
durų į Ekstriomo kabinetą. Tada išgirdo balsus ir prikando apatinę 
lūpą. 

Staiga išgaravo visa drąsa, ir ji pasijuto labai kvailai. Įprastomis 
aplinkybėmis būtų pabeldusi į duris, atidariusi jas ir tiesiog įžings- 
niavusi vidun sakydama: Sveiki, 0, jūs dar čia. Dabar suvokė, kad 
atrodytų keistai. 

Ji apsidairė aplinkui. 

Kodėl Bublanskis jai paskambino? Koks čia susitikimas? 

Ji dirstelėjo į kitą koridoriaus pusę. Priešais Ekstriomo kabinetą 
buvo nedidelis dešimties vietų susirinkimų kambarys. Pati yra sė- 
dėjusi jame ir klausiusi pranešimų. 

Sonja įėjo į susirinkimų kambarį ir tyliai uždarė duris. Žaliu- 
zės buvo užtrauktos, kaip ir užuolaidos, dengiančios stiklinę sieną 
į koridoriaus pusę. Kambaryje tvyrojo prieblanda. Ji pasiėmė kėdę, 
atsisėdo ir patraukė užuolaidą tiek, kad liktų nedidelis plyšelis į 
koridorių. 

Jautėsi nekaip. Jeigu kas atidarytų duris ir ją čia užtiktų, būtų 
sunku pasiaiškinti. Paėmė mobilųjį ir pažvelgė į laikrodį ekrane. 


— 464 — 


MERGINA, KURI UŽKLIUDĖ ŠIRŠIŲ LIZDĄ 


Tuoj bus šešios. Sonja išjungė mobiliojo telefono garsą ir atsirėmė į 
kėdės atlošą, stebėdama uždarytas Ekstriomo kabineto duris. 


SEPTINTĄ VAKARO MARAS skimbtelėjo Lisbetai Salander per 
ICO. 

<Na, aš jau SMP administratorius.> 

<Kur?> 

Jis persiuntė HTTP adresą. 

<Per dvidešimt keturias valandas mes nesuspėsime. Net jeigu įsi- 
gausime į visų aštuoniolikos asmenų elektroninį paštą, užtruks ne vie- 
ną dieną, kol įsilaušim į jų namų kompiuterius. Dauguma jų šeštadienio 
vakarą, ko gero, net nėra prisijungę prie tinklo.> 

<Marai, sutelk dėmesį į jų kompiuterius namuose, o aš užsiimsiu 
kompiuteriais SMP.> 

<Aš irgi taip pagalvojau. Tavo delninukas turi ribotas galimybes. Ar 
man užsiimti kokiu nors konkrečiu asmeniu?> 

<Ne. Gali būti bet kuris iš jų.> 

<Gerai> 

<Marai?> 

<Taip.> 

<Jeigu mes nieko iki rytojaus nesurastume, norėčiau, kad tęstum 
paieškas.> 

<Sutarta.> 

<Aš tau sumokėsiu.> 

<Ai, nereikia, man tiesiog smagu.> 

Lisbeta išjungė ICO ir atsivertė tą HT TP adresą, kuriame Ma- 
ras buvo įkėlęs visas SMP administratoriaus prieigas. Pirmiausia 
pasitikrino, ar Peteris Flemingas yra prisijungęs ir ar šiuo metu jis 
sėdi SMP, Jo nebuvo. Tada Lisbeta pasinaudojo jo kodais ir pateko 
į SMP elektroninių laiškų serverį. Taip galėjo perskaityti viską, kas 
kada nors buvo siųsta elektroniniu paštu, netgi tuos laiškus, kurie 
seniausiai buvo ištrinti. 

Pradėjo nuo Ernsto Teodoro Bilingo, keturiasdešimt trejų, vieno 
naktinės SMP pamainos viršininkų. Lisbeta atsidarė jo elektroninį 

paštą ir vieną po kito ėmė tikrinti vis senesnius laiškus. Kiekvienam 
laiškui skyrė apie dvi sekundes. Tiek pakako, kad spėtų susigaudy- 
ti, kas ir ką siuntė. Netrukus išmoko atskirti kasdienį paštą, kurį 
sudarė dienos darbų apžvalgos, laiko planavimas ir kita neįdomi 
informacija. Tokius elektroninius laiškus ji praleido. 

Laiškas po laiško Lisbeta peržvelgė trijų mėnesių senumo paštą. 
Toliau ji žiūrėjo mėnesį po mėnesio ir skaitė jau tik laiškų temas, o 
pačius laiškus atidarydavo tik tada, jeigu kas nors atkreipdavo jos 
dėmesį. Sužinojo, kad Ernstas Bilingas ne itin maloniai bendravo 
su moterimi, vardu Sofija. Gal tai ir nebūtų verta dėmesio, nes į 
visus - žurnalistus, maketuotojus ir kitus, kam tik Bilingas rašyda- 
vo ką nors asmeniška, jis taip pat kreipdavosi ne itin maloniai. Vis 
dėlto Lisbetą trupučiuką trikdė, kad vyras lyg niekur nieko krei- 
piasi į savo merginą žodžiais prakeikta storulė, prakeikta tešlagalvė ar 
prakeikta butė. 

Pervertusi metų senumo elektroninius laiškus, metė šį užsiėmi- 
mą. Tada atsidarė Ernsto Exp/orer naršyklę ir ėmėsi studijuoti, ko- 
kius interneto puslapius jis lankė. Kaip ir dauguma tokio amžiaus 
vyrų jis kartais apsilankydavo pornografinio turinio svetainėse, bet 
didžioji dalis puslapių atrodė susiję su darbu. Dar pastebėjo, kad 
Bilingas domėjosi automobiliais, nes dažnai lankydavosi puslapiuo- 
se, kuriuose buvo demonstruojami naujų automobilių modeliai. 

Beveik po valandos knaisiojimosi ji uždarė Bilingo vartotojo sąs- 
kaitą ir išbraukė jį iš sąrašo. Kitas buvo Larsas Orjanas Volbergas, 
penkiasdešimt vienerių metų patyręs Žurnalistas iš teisės reportažų 
skyriaus. 


ŠEŠTADIENĮ TORSTENAS EDKLINTAS pasirodė policijos 
būstinėje apie pusę aštuonių vakaro. Monika Figuerola ir Mikaelis 
Bliumkvistas jo jau laukė. Kaip ir vakar jie sėdėjo prie to paties 
stalo pasitarimų kambaryje. 

Edklintas suvokė, jog, duodamas leidimą Bliumkvistui lankytis 
šiame pastate, jis pats vaikšto labai plonu ledu, nes vienu metu pa- 
žeidžia net kelias vidaus darbo taisykles. Monika Figuerola tikrai 

neturėjo teisės pasikviesti čia Mikaelio savo iniciatyva. Paprastai 
net Žmonos ir sutuoktiniai neturėjo teisės įžengti į slaptuosius sau- 
gumo policijos koridorius: jie privalėjo ramiai palaukti laiptinėje, 
jeigu norėdavo susitikti su savo partneriais. Be to, Bliumkvistas dar 
ir žurnalistas. Ateityje jis galės lankytis tik laikinoje būstinėje prie 
Fridhemo aikštės. 

Kita vertus, pašaliniai gan dažnai vaikščiodavo šiais koridoriais 
gavę specialų kvietimą. Svečiai iš užsienio, mokslininkai, akade- 
mikai, laikini konsultantai... Jis priskyrė Bliumkvistą laikinų kon- 
sultantų būriui. Galų gale visos tos diskusijos apie saugumo už- 
tikrinimą buvo tik žodžiai. Kažkas nusprendė, kad tam tikriems 
asmenims reikia suteikti leidimus lankytis pagal slaptumo lygį. 
Taigi jeigu kas nors imtų klausinėti, Edklintas nusprendė galėsian- 
tis patvirtinti, kad asmeniškai išdavė Bliumkvistui leidimą. 

Savaime suprantama, jeigu viskas klostysis gerai. Edklintas at- 
sisėdo ir pažvelgė į Figuerolą. 

— Kaip tu sužinojai apie susitikimą? 

— Apie ketvirtą valandą man paskambino Bliumkvistas, — šyp- 
sodamasi atsakė ši. 

— O kaip tu sužinojai apie susitikimą? 

— Šaltiniai pranešė, - pasakė Mikaelis Bliukvistas. 

— Ar man daryti išvadą, kad tu kažkokiu būdu seki Telebu- 
rianą? 

Monika Figuerola papurtė galvą. 

— Pirmoji mintis, šovusi man į galvą, irgi buvo tokia pati, —- pa- 
reiškė Monika žvaliu balsu, lyg Mikaelio net nebūtų kambary- 
je. —- Bet ji nepasitvirtino. Net jeigu kas nors ir būtų sekęs Iele- 
burianą Bliumkvisto nurodymu, tas žmogus nebūtų galėjęs nu- 
matyti iš anksto, jog Teleburianas ketina susitikti kaip tik su Junu 
Sandbergu. 

Edklintas lėtai linktelėjo. 

— Taigi... Kas lieka? Nelegalus pasiklausymas ar kaip? 

— Galiu patikinti, kad jokiu nelegaliu pasiklausymu aš neuž- 
siimu, net nesu girdėjęs, kad kas nors tai darytų, - patikino Mi- 

kaelis Bliumkvistas, primindamas, kad ir jis sėdi šiame kambary- 
je. — Būkite realistai. Nelegaliu pasiklausymu užsiima valstybinės 
institucijos. 

Edklintas papūtė lūpas. 

— Vadinasi, tu nenori atskleisti, iš kur gavai informaciją apie 
susitikimą? 

— Aš jau sakiau — pranešė šaltinis. Šitas informacijos šaltinis yra 
slaptas. Gal geriau atkreipkime dėmesį į tai, kokie šito įspėjimo 
rezultatai? 

— Man nepatinka, kai ne viskas aišku, - įspėjo Edklintas. - Na 
gerai, ką mes sužinojome? 

— Jis Junas Sandbergas, — pradėjo pasakoti Monika Figuero- 
la. - Profesija - kariuomenės naras, mokėsi policijos mokykloje de- 
šimtojo dešimtmečio pradžioje. Iš pradžių dirbo Upsaloje, paskui 
Sioderteljėje. 

— Tu juk irgi iš Upsalos. 

— Taip, bet mes mokėmės ne tais pačiais metais. Aš pradėjau 
kaip tik tada, kai jis persikėlė į Siodertelję. 

— Aišku. 

— Tūkstantis devyni šimtai devyniasdešimt aštuntaisiais saugu- 
mo policija jį užverbavo į kontržvalgybą. Du tūkstantaisiais buvo 
perkeltas į užsienį, pareigos įslaptintos. Pagal mūsų oficialius do- 
kumentus, jis dabar dirba ambasadoje Madride. Aš pasiteiravau 
ambasadoje: jie neturi nė menkiausio supratimo, kas yra Junas 
Sandbergas. 

— Taip pat kaip ir Mortensonas. Oficialiai perkeltas ten, kur iš 
tikrųjų jo nėra. 

— Galimybę viską suorganizuoti, ir dar sistemingai, kad proce- 
sas vyktų sklandžiai, turi tik administracijos viršininkas. 

— Jeigu kas nors pastebėtų, situacija būtų įvertinta kaip nesusi- 
pratimas, kurių pasitaiko tvarkant popierius. Mes faktus aptikome 
tik todėl, kad specialiai patikrinome. O jeigu kas nors imtų įkyriai 
klausinėti, jie tiesiog pasakytų s/a7/a informacija arba kad tai susiję 
su terorizmu. 

— Vis dar nepatikrinta nemaža veiklos dalis, susijusi su biudžetu. 

— Biudžeto skyriaus viršininkas? 

— Galbūt. 

— Gerai. Kas dar? 

— Junas Sandbergas gyvena Solentunoje. Jis nevedęs, bet turi 
vaikų su mokytoja iš Sioderteljės. Jokių dėmių vykdant protoko- 
lą. Turi leidimą dviem šaunamiesiems ginklams. Padorus, visiškas 
abstinentas. Vienintelis truputį neįprastas dalykas - jis yra tikintis, 
dešimtajame dešimtmetyje priklausė religinei bendruomenei Tikė- 
Jimo žodis. 

— Iš kur tu visa tai ištraukei? 

— Pasikalbėjau su savo senuoju viršininku iš Upsalos. Jis kuo 
puikiausiai prisimena Sandbergą. 

— Puikumėlis. Krikščionis, kariuomenės naras, turintis du gin- 
klus ir vaiką Sioderteljėje. Kas dar? 

— Mesjį identifikavome vos prieš tris valandas. Informacija buvo 
surinkta pakankamai greitai. 

— Atsiprašau. O kas mums žinoma apie namą Artilerigatano 
gatvėje? 

— Kol kas nedaug. Stefanas turėjo kažką gerai pavaikyti miesto 
architektūros skyriuje. Gavome pastato brėžinius. Privati nuosavy- 
bė dar nuo amžių sandūros. Šeši aukštai, iš viso yra dvidešimt du 
butai ir dar aštuoni butai nedideliame namelyje kieme. Pasidomė- 
jau gyventojais, bet nieko įdomaus nepastebėjau. Du jų yra teisti už 
nusikaltimus. 

— Kas tokie? 

— Vienas - Lindstriomas iš pirmo aukšto. Šešiasdešimt trejų. Teis- 
tas už sukčiavimą draudimo kompanijoje aštuntajame dešimtmety- 
je. Kitas — Vitfeltas iš trečio aukšto. Keturiasdešimt septynerių. Net 
du kartus buvo nuteistas už smurtą prieš savo buvusią žmoną. 

- Hm. 

— Tame name gyvena rinktiniai viduriniosios klasės atstovai. 
Yra tik vienas butas, dėl kurio man kyla klaustukų. 

— Kuris? 

— Butas pačiame namo viršuje. Panašu į apartamentus — vienuo- 
lika kambarių. Jis priklauso įmonei 4B Belona. 

— O kuo jie užsiima? 

— Vienas Dievas težino. Jie atlieka rinkos tyrimus, o metinė apy- 
varta siekia apie trisdešimt milijonų kronų per metus. Visi Be/onos 
savininkai gyvena užsienyje. 

— Aha. 

— Kas aba? 

— Tiesiog a4a. Tikrinkite toliau tą Be/oną. 

Tą pačią akimirką pro duris įėjo darbuotojas, kurio Mikaelis 
Bliumkvistas žinojo tik vardą, - Stefanas. 

— Sveikas, viršininke, — pasisveikino tas su Torstenu Edklintu. — 
Darosi linksma. Patikrinau Belonos įsigijimo istoriją. 

— Ir? — sukluso Monika Figuerola. 

— Bendrovė Belona buvo įkurta aštuntajame dešimtmetyje, nu- 
sipirko šį butą mirus savininkei. Butas priklausė Kristinai Seder- 
holm, gimusiai tūkstantis devyni šimtai septynioliktaisiais. 

— Nair? 

— Ji buvo ištekėjusi už Hanso Vilhelmo Frankės, to kaubojaus, 
kuris nesutarė su P. G. Vinge, kai buvo kuriama saugumo policija. 

— Gerai, - pasakė Torstenas Edklintas. - Labai gerai. Monika, 
noriu, kad pastatas būtų stebimas visą parą. Išsiaiškinkite, kokie 
ten telefonai. Taip pat noriu žinoti, kas įeina ir išeina, kokie auto- 
mobiliai atvažiuoja šiuo adresu. Žodžiu, kaip visada. 

Edklintas pašnairavo į Mikaelį Bliumkvistą. Atrodė, lyg būtų 
norėjęs kažką sakyti, bet nutylėjo. Mikaelis pakėlė antakius. 

— Ar tu patenkintas gaunama informacija? — galiausiai paklausė 
Edklintas. 

— Viskas gerai. O tu ar patenkintas „Millennium“ indėliu? 

Edklintas iš lėto linktelėjo. 

— Tikriausiai numanai, kad dėl šito galiu gauti pylos? — pasitei- 
ravo jis. 

— Tik ne iš manęs. Informaciją, kurią gaunu čia, traktuoju kaip 
įslaptintą, jos šaltiniai turi būti saugomi. Aš perteiksiu faktus, ta- 

čiau neatskleisiu, iš kur juos gavau. Prieš išspausdindamas istoriją, 
paimsiu iš tavęs formalų interviu. Kai nenorėsi atsakyti į klausimą, 
galėsi tiesiog pareikšti: Jokių komentarų. Arba turėsi progą išdėstyti 
savo nuomonę apie specialiųjų tyrimų skyrių. Nuspręsi pats. 
Edklintas linktelėjo. 
Mikaelis buvo patenkintas. Vos per kelias valandas skyrius stai- 
ga įgavo apčiuopiamą formą. Tai jau tikras persilaužimas. 


NUSIVYLUSI SONJA MUDIG suprato, kad susirinkimas proku- 
roro Ekstriomo kabinete užsitęs. Ant stalo ji rado pamirštą mine- 
ralinio vandens Loka buteliuką. Du kartus paskambino savo vyrui 
ir pranešė, kad vėluos, ir prižadėjo grįžusi namo atsilyginti nuos- 
tabiu vakaru dviem. Ji ėmė vis labiau nekantrauti ir jautėsi tarsi 
įsibrovėlė. 

Susitikimas baigėsi tik apie pusę aštuonių. Ji buvo visai ne- 
pasiruošusi, kai staiga atsidarė kabineto durys ir į koridorių išėjo 
Hansas Fastė. Po jo sekė Peteris Teleburianas ir vyresnio amžiaus 
žilaplaukis vyriškis, kurio Sonja Mudig niekada anksčiau nebuvo 
mačiusi. Galiausiai pasirodė prokuroras Ekstriomas. Vilkdamasis 
švarką jis išjungė šviesą ir užrakino duris. 

Sonja Mudig pakėlė savo mobilųjį telefoną prie plyšio tarp užuo- 
laidų ir nufotografavo grupelę prie Ekstriomo durų. Išėjo dvi ne- 
ryškios nuotraukos. Po kelių sekundžių vyrai nuėjo koridoriumi. 

Sonja sulaikė kvapą, kai būrelis ėjo pro tą susirinkimų kambarį, 
kuriame ji tūnojo išpilta šalto prakaito. Pagaliau išgirdo užsidaran- 
čias laiptinės duris ir virpėdama atsistojo. 


IŠ KARTO PO aštuonių vakaro Bublanskis paskambino Monikai 
Figuerolai. 

— Tu norėjai sužinoti, ar pas Ekstriomą buvo koks nors susiti- 
kimas. 

— Taip, - patvirtino Monika. 

— Jis ką tik baigėsi. Ekstriomas susitiko su daktaru Peteriu Tele- 
burianu ir mano buvusiu bendradarbiu, kriminalinės policijos ins- 

pektoriumi Hansu Faste. Taip pat dalyvavo pagyvenęs vyras, kurio 
mes neatpažinome. 

— Vieną minutėlę, - atsiprašė Monika Figuerola ir ranka užden- 
gusi ragelį bei atsisukusi į savo pašnekovus kambaryje tarė: - Mūsų 
spontaniška akcija davė vaisių. Teleburianas nuvažiavo tiesiai pas 
prokurorą Ekstriomą. 

— Ar tu dar čia? 

— Atsiprašau. Ar turime ką nors, kas padėtų identifikuoti senąjį 
vyriškį? 

— Taip. Netrukus atsiųsiu jo nuotrauką. 

— Nuotrauką? Nuostabu, lieku tau skolinga didelę paslaugą. 

— Man labai palengvėtų, jei žinočiau, kas čia vyksta. 

— Apie tai vėliau. 

Sėdintieji prie stalo gal minutę tylėjo. 

— Gerai, - galiausiai pratarė Edklintas. - Teleburianas susitinka 
su Junu iš skyriaus, o tada iš karto važiuoja pas prokurorą Ekstrio- 
mą. Nemažai atiduočiau, kad sužinočiau, ką jie ten svarstė. 

— Gali ir manęs paklausti, - pasiūlė Mikaelis Bliumkvistas. 

Edklintas ir Figuerola sužiuro į jį. 

— Jie susitiko aptarti detalių ir galutinai suderinti strategijos, ku- 
ria ketina sutriuškinti Lisbetą Salander per jos teismą, įvyksiantį 
po mėnesio. 

Monika Figuerola stebėjo jį, tada galiausiai iš lėto linktelėjo. 

— Čia tik prielaida, - pareiškė Edklintas. - Na, nebent turi par- 
anormalių sugebėjimų. 

— Tai — ne prielaida, - nepasidavė Mikaelis. — Jie susitiko su- 
derinti paskutinių detalių dėl Salander psichiatrinės ekspertizės, 
kurią pateiks teismui. Teleburianas ją ką tik pabaigė. 

— Nesąmonė. Salander dar net nebuvo apžiūrėta. 

Mikaelis tik gūžtelėjo pečiais ir atidarė savo nešiojamojo kom- 
piuterio krepšį. 

— Tai nebuvo kliūtis Teleburianui ir anksčiau. Štai paskutinis 
teismo psichiatrinės ekspertizės variantas. Kaip patys matote, jo 
data sutampa su teismo pradžios data. 

Edklintas ir Figuerola sužiuro į prieš juos išdėliotus popierius. 
Galiausiai jie susižvalgė ir dėbtelėjo į Mikaelį. 

— O iš kur visa tai ištraukei? — pasidomėjo Edklintas. 

— Dovanok. Informacijos šaltinis įslaptintas. 

— Bliumkvistai... Mums reikia pasitikėti vienas kitu. Tu nuslepi 
informaciją. Gal turi ir daugiau panašių siurprizų? 

- Taip. Žinoma, turiu paslapčių. Esu įsitikinęs, kad ir tu man 
nepateikei viso repertuaro, kuo jūs čia, saugume, užsiimate. Argi 
ne taip? 

— Čia ne tas pat. 

- O kaipgi. Būtent, tas pat. Šitas susitarimas reiškia, jog bendra- 
darbiausime. Taigi, kaip pats sakai, turime vienas kitu pasitikėti. 
Aš neslepiu nieko, kas galėtų pagelbėti tavo tyrimui demaskuoti 
skyrių ir nustatyti įvairiausius nusikaltimus, kurie buvo padaryti 
jo pavedimu. Aš jums jau perdaviau medžiagą, kuri įrodo, jog Te- 
leburianas kartu su Bjorku įvykdė nusikaltimą 1991-aisiais. Taip 
pat papasakojau, kad Teleburianą ir vėl pasamdys atlikti to paties 
darbo. O čia dokumentai, kurie įrodo, kad taip ir yra. 

— Bet tu kažką slepi. 

— Žinoma, turiu paslapčių. Tu gali arba nutraukti bendradarbia- 
vimą, arba su tuo susitaikyti. 

Monika Figuerola diplomatiškai pakėlė pirštą. 

— Atsiprašau, ar tai reiškia, kad prokuroras Ekstriomas „dirba 
skyriui? 

— Šito nežinau. Man susidarė toks įspūdis, kad jis yra skyriui 
naudingas idiotas, kuriuo jie naudojasi. Jis - karjeristas, tačiau, ma- 
nau, garbingas, nors ir kvailokas. Be to, šaltinis praneša, kad jis 
nekramtęs nurijo viską, ką Teleburianas jam paporino apie Lisbetą 
Salander tuo metu, kai ji dar buvo ieškoma. 

— Nori pasakyti, kad juo lengva manipuliuoti? 

— Būtent. O Hansas Fastė yra idiotas, kuris mano, jog Lisbeta 
Salander yra lesbietė satanistė. 

ERIKA BERGER VIENA SĖDĖJO namuose savo viloje Saltšioba- 
dene. Ji jautėsi kaip suparalyžiuota ir nepajėgi susikaupti kokiam 
nors darbui. Visą laiką laukė, kad kas nors paskambins ir praneš, 
jog jos nuotraukos įkeltos kokiame nors internetiniame puslapyje. 

Ji ne kartą pagavo save galvojančią apie Lisbetą Salander ir su- 
vokė, kad su ja sieja naivias viltis. Salander uždaryta Salgrenskoje. 
Pas ją uždrausta lankytis, ji negalėjo skaityti net laikraščių. Bet 
ji - ypatingų sugebėjimų mergina. Nors buvo stebima, Lisbeta su- 
gebėjo susisiekti su Erika per ICO , o vėliau dar ir telefonu. Prieš 
dvejus metus ji viena sugriovė Venerstriomo imperiją ir išgelbėjo 
žurnalą „Millennium“. 

Aštuntą vakaro į duris pasibeldė Suzana Linder. Erika krūpte- 
lėjo, tarsi kambaryje kas nors būtų iššovęs iš pistoleto. 

— Labas, Erika. Vis sėdi prieblandoje ir liūdi? 

Erika linktelėjo ir uždegė šviesą. 

— Labas. Užkaisiu kavos... 

— Ne, leisk man. Ar yra naujienų? 

Tai jau tikrai. Apsireiškė Lisbeta Salander ir perėmė savo žinion 
mano kompiuterį. Tada paskambino ir pranešė, kad Iėleburianas ir dar 
kažkoks Junas šią popietę susitinka Centrinėje stotyje. 

— Ne, nieko naujo, — atsakė ji. — Bet norėčiau kai ko tavęs 
paklausti. 

— Taip? 

— Ką tu manai apie tokią galimybę, kad čia ne seksualinis per- 
sekiotojas, o greičiau kas nors iš mano pažįstamų, norinčių man 
pakenkti? | 

— O koks skirtumas? 

— Persekiotojas būna nežinomas asmuo, kuris nepalieka tavęs 
ramybėje, nes tapai jo dėmesio centru. O antruoju atveju galėtų 
būti žmogus, kuris nori man atkeršyti arba šiaip sugadinti man gy- 
venimą dėl asmeninių priežasčių. 

— Įdomi mintis. Kodėl taip nusprendei? 

— Aš... Šiandien aptariau susidariusią situaciją su vienu žmogu- 
mi. Negaliu įvardyti jo, tačiau jis pakišo mintį, kad tikro persekio- 

tojo grasinimai būtų kitokie. Pirmiausia jis niekada nerašytų tokio 
laiško, kokį gavo Eva Karlson iš kultūros skyriaus. Tai visiškai ne- 
adekvatus poelgis. 

Suzana Linder lėtai linktelėjo. 

— Šiuose žodžiuose yra tiesos. Žinai ką, aš juk neturėjau progos 
perskaityti tų laiškų, apie kuriuos mes kalbame. Ar galėčiau juos 
pamatyti? 

Erika pasiėmė savo nešiojamąjį kompiuterį ir padėjo ant virtu- 
vinio stalo. 


APIE DEŠIMTĄ VAKARO Monika Figuerola išlydėjo Mikaelį 
Bliumkvistą iš policijos pastato. Jie sustojo toje pačioje vietoje Kro- 
nobergo parke kaip ir anądien. 

— Mes ir vėl čia. Ką ketini veikti? Padirbėti ar eiti kartu su ma- 
nimi namo ir pasimylėti? 

— Na... 

— Mikaeli, negalvok, kad tave spaudžiu. Jei tau reikia dirbti, taip 
ir daryk. 

— Paklausyk, Figuerola, tau tiesiog ne;manoma atsispirti. 

— O tu nenori būti nuo ko nors priklausomas. Ar tai turi gal- 
voje? 

— Ne. Ne tai. Bet šiąnakt būtinai turiu pasikalbėti su vienu žmo- 
gumi ir tai gali užtrukti. Tu užmigsi anksčiau negu aš spėsiu baigti 
darbus. 

Ji linktelėjo. 

— Iki pasimatymo. 

Mikaelis pabučiavo ją į skruostą ir nuėjo link autobusų stotelės 
prie Fridhemo aikštės. 

- Bliumkvistai, - pašaukė Monika. 

— Ką? 

— Rytoj iš ryto būsiu laisva. Atvažiuok papusryčiauti, jeigu sus- 
pėsi. 


21 SKYRIUS 


ŠEŠTABIENIS, BIRŽELIS 4 — PIRMABIENIS, BIRŽELIO 


LISBETĄ SALANDER APĖMĖ bloga nuojauta, kai ji ėmėsi ti- 
krinti naujienų redaktorių Andersą Holmą. Jis buvo penkiasdešimt 
aštuonerių, tarsi ir nepateko į atrinktą grupę pagal kriterijus, bet 
Lisbeta vis tiek įtraukė jį į sąrašą, nes juodu su Erika Berger ne 
kartą buvo surėmę kaktas. Jis buvo intrigantas — siuntinėjo elektro- 
ninius laiškus ir vis pasakojo apie kitų blogai atliekamus darbus. 

Lisbeta pastebėjo, kad Holmas nemėgo Erikos Berger ir skyrė 
labai daug laiko tokio pobūdžio rašliavai: „O dabar moteriškė pasa- 
kė tą arba padarė aną. Internete Holmas skaitė tik su darbu susi- 
jusius straipsnius. O jei ir turėjo kitų pomėgių, jie neatsispindėjo jo 
darbiniame kompiuteryje. 

Lisbeta pasiliko jį kaip vieną iš galimų kandidatų į įtariamuosius, 
nors nelabai tikėjo, kad jis galėtų būti Angis. Mažumėlę pagalvo- 
jusi, kodėl tuo netiki, padarė išvadą, jog Holmas buvo per daug 
pasipūtęs, kad prisidengtų anonimiškumo kauke. Jei būtų norėjęs 
Eriką išvadinti kekše, būtų tai padaręs atvirai. Ne, jis nepanašus į 
tokį tipą, kuris vidury nakties įsibrautų į Erikos namus. 

Apie dešimtą ji padarė pertraukėlę ir prisijungė prie grupės [Idi- 
otiškasis Stalas]. Mikaelis Bliumkvistas vis dar nieko nebuvo pa- 
rašęs. Mažumėlę susierzino ir vėl pagalvojo, ką jis veikia, ar spėjo 
laiku nueiti į Teleburiano susitikimą. 

Tada vėl grįžo prie SMP serverio. 

Kitas sąraše buvo Klasas Lundinas - dvidešimt devynerių, spor- 
to redakcijos sekretorius. Vos atsidariusi jo elektroninį paštą stab- 
telėjo ir prikando lūpą. Uždarė Klaso Lundino paštą ir vietoj jo 
atsidarė Erikos Berger. 

Skaitė vis senesnius laiškus. Dokumentų buvo nedaug, nes jos 
elektroninio pašto dėžutė buvo sukurta tik gegužės antrą dieną. 
Pats pirmasis laiškas buvo rytinė dienotvarkė, atsiųsta redakcijos 
sekretoriaus Peterio Fredriksono. "Tą pirmąją dieną dar keletas 
žmonių buvo atsiuntę jai elektroninių sveikinimų pradėjus darbą 
SMP. 

Lisbeta įdėmiai perskaitė kiekvieną laišką, adresuotą Erikai 
Berger. Buvo akivaizdu, kad su naujienų redaktoriumi Andersu 
Holmu jiedu susikirto nuo pirmųjų dienų. Atrodė, kad jie negalėjo 
susitarti nė vienu klausimu. Lisbeta pastebėjo, kad Holmas gaišin- 
davo ją net dėl mažmožių atsiųsdamas po du, tris laiškus. 

Lisbeta nekreipė dėmesio į reklamas, šlamštą ir naujienų suves- 
tines. Tyrinėjo tik asmeninio pobūdžio korespondenciją. Ji skaitė 
apie vidinius biudžeto skaičiavimus, apie skelbimų rezultatus, taip 
pat peržiūrėjo laiškus iš rinkodaros skyriaus. Atkreipė dėmesį į 
daugiau nei savaitę trukusį susirašinėjimą su finansų skyriaus vir- 
šininku Kristeriu Selbergu. Tai greičiau buvo ne taikus susirašinė- 
jimas, o audringas ginčas dėl darbuotojų etatų mažinimo. Jai rašė 
suirzęs teisės skyriaus viršininkas dėl laikino darbuotojo, kažkokio 
Juhaneso Frisko, kuriam Erika Berger akivaizdžiai buvo pavedu- 
si dirbti su kažkokia pritarimo nesulaukusia istorija. Nepaisant tų 
pirmųjų sveikinimo laiškų, atrodė, kad nebuvo nė vieno viršininko, 
teigiama. 

Po kiek laiko Lisbeta grįžo į sąrašo pradžią ir ėmėsi apibendrin- 
ti. Paaiškėjo, kad iš visų aukštesnių viršininkų, kurie supo Eriką 
redakcijoje, buvo tik keturi, kurie nesistengė jai pakenkti. Tai buvo 
valdybos pirmininkas Borgšė, redakcijos sekretorius Peteris Fred- 
riksonas, vedamojo redaktorius Gunaras Magnusonas ir kultūros 
skilties vadovas Sebastianas Strandlundas. 

Ar ten, SMP, jie niekada nėra atkreibę dėmesio į moteris? Visi va- 
dovai tik vyrai. 

Žmogus, su kuriuo Erika Berger turėjo mažiausiai reikalų, buvo 
kultūros skilties vadovas. Per visą tą laiką, kai Erika ten dirbo, 

su Sebastianu Strandlundu jie apsikeitė vos dviem elektroniniais 
laiškais. Pačius draugiškiausius ir akivaizdžiai daugiausia simpa- 
tijų išreiškiančius laiškus rašė vedamojo redaktorius Magnusonas. 
Borgšė rašė nedaug ir sentimentų nerodė. Visi kiti viršininkai buvo 
akivaizdžiai pasirengę pulti iš pasalų. 

Po velniais, kodėl šita grupė vyriškių 1$ viso priėmė į darbą Eriką 
Berger, jeigu vienintelis jų tikslas, atrodo, tėra sudraskyti ją į gabalus? 

Žmogus, su kuriuo ji, atrodė, turėjo daugiausia reikalų, buvo re- 
dakcijos sekretorius Peteris Fredriksonas, kuris visada dalyvaudavo 
susirinkimuose, kai pati Erika negalėdavo. Jis rengdavo suvestines, 
trumpai informuodavo Eriką apie įvairius straipsnius ir problemas, 
tai yra įsukdavo darbų ratą. 

Kiekvieną dieną jiedu su Erika apsikeisdavo tuzinu elektroninių 
laiškų. 

Lisbeta surinko visus Erikai rašytus Peterio Fredriksono laiš- 
kus į krūvą ir ėmė juos skaityti vieną po kito. Jis keletą kartų pa- 
prieštaravo Erikai dėl vienokio ar kitokio jos sprendimo ir visada 
pagrįsdavo savo nuomonę argumentais. Panašu, kad Erika Berger 
juo pasitikėjo, nes dažnai pakeisdavo savo sprendimą arba sutikda- 
vo su jo pasiūlymais. Jis nebuvo priešiškas. Kita vertus, nerado nė 
mažiausios užuominos, kad tarp jų būtų mezgęsis asmeninis ryšys. 

Lisbeta uždarė Erikos Berger elektroninius laiškus ir trumpam 
susimąstė. 

Tada atidarė Peterio Fredriksono vartotojo sąskaitą. 


VISĄ VAKARĄ MARAS be apčiuopiamos naudos rausėsi įvairių 
SMP darbuotojų asmeniniuose kompiuteriuose. Jam pasisekė pa- 
tekti pas naujienų redaktorių Andersą Holmą, nes pastarasis turėjo 
atvirą kanalą, susietą su jo kompiuterio darbastaliu redakcijoje, kad 
reikalui iškilus galėtų bet kuriuo paros metu prisijungti ir surikiuo- 
ti įvairius darbus. Holmo asmeninis kompiuteris buvo vienas nuo- 
bodžiausių, į kurį jam kada nors buvo tekę įsilaužti. Tačiau likusių 
aštuoniolikos pavardžių, kurios buvo Lisbetos Salander duotame 
sąraše, jam taip ir nepavyko patikrinti. Viena priežasčių — nė vienas 

tų, pas kuriuos jis bandė įsilaužti, šeštadienio vakarą nebuvo pri- 
sijungęs prie interneto. Jis jau buvo pavargęs nuo tos neį;manomos 
užduoties, kai apie pusę vienuoliktos vakaro skimbtelėjo Lisbeta 
Salander. 

<Kas?> 

<Peteris Fredriksonas.> 

<Gerai.> 

<Kitus palik. Sutelk dėmesį į jį.> 

<Kodėl?> 

<Nuojauta.> 

<Tai užtruks.> 

<Yra trumpesnis kelias. Fredriksonas yra redakcijos sekretorius ir dir- 
ba su programa, kuri vadinasi /ntegrator. Ta programa jam reikalinga, 
kad galėtų iš namų stebėti, kas vyksta jo kompiuteryje SMP.> 

<Aš nieko neišmanau apie /ntegrator.> 

<Nedidukė programa, išleista prieš kelerius metus. Dabar jau ne- 
naudojama. /ntegrator turi blakę, rasi ją archyve Programišių Respubliko- 
je. Teoriškai tu gali pasinaudoti programa ir patekti į jo namų kompiu- 
terį iš darbinio.> 

Maras atsiduso. Toji, kuri kadaise buvo jo mokinė, dabar atrodė 
labiau pažengusi už jį patį. 

<Gerai. Pabandysiu.> 

<Jeigu ką nors rasi, o aš jau negalėsiu prisijungti prie tinklo, perduok 
viską Kaliui Bliumkvistui.> 


PRIEŠ PAT DVYLIKTĄ Mikaelis Bliumkvistas sugrįžo į Lisbetos 
Salander butą Musebakėje. Jis buvo pavargęs, tad pirmiausia už- 
sikaitė kavos ir palindo po dušu. Tada įsijungė Lisbetos Salander 
kompiuterį ir skimbtelėjo jai per ICO. 

<Pagaliau.> 

<Atsiprašau...> 

<Kur tu buvai pastarąsias paras?> 

<Mylėjausi su slaptąja agente. Ir gaudžiau Juną.> 

<Ar spėjai į susitikimą?> 

<Taip. Tai tu perspėjai Eriką???> 
<Vienintelis būdas tave pasiekti.> 

<Tu protinga.> 

<Rytoj mane perkels į areštinę.> 
<Žinau.> 

<Dėl tinklo tau pagelbės Maras.> 
<Puiku.> 

<Taigi, lieka tik finalas.> 

Mikaelis linktelėjo pats sau. 

<Sale... Mes padarysime tai, ką turime padaryti.> 
<Žinau. Tu nuspėjamas.> 

<O tu kaip visada tokia žavi.> 

<Ar yra dar kas nors, ką turėčiau žinoti?> 
<Ne.> 

<Tada aš imuosi kitų man svarbių darbų.> 
<Gerai. Sėkmės.> 


SUZANA LINDER KRŪPTELĖJUSI nubudo, nes jos ausinėje pa- 
sigirdo pypsėjimas. Dėl kažkokios priežasties bus suveikęs judesio 
jutiklis, kurį ji įtaisė prieškambaryje, pirmame Erikos Berger vilos 
aukšte. Pasirėmusi ant alkūnės pažiūrėjo į laikrodį, buvo penkios 
dvidešimt trys, sekmadienio rytas. Tyliai išsliuogė iš lovos ir užsi- 
tempė džinsus, užsivilko marškinėlius ir apsiavė sportbačius. Į už- 
pakalinę kišenę įsikišo ašarinių dujų balionėlį ir pasiėmė guminę 
lazdą. 

Ji be garso praėjo pro Erikos Berger miegamojo duris. Įsitikino, 
kad jos uždarytos, vadinasi, ir užrakintos. 

Tada sustojo laiptų viršuje ir įsiklausė. Staiga išgirdo silpną 
kliuksėjimą ir kažką judant apačioje. Lėtai nusileido laiptais ir vėl 
sustojo pasiklausyti. 

Virtuvėje sugirgždėjo kėdė. Stipriai suspaudusi guminę lazdą, 
Suzana be garso įslinko į virtuvę ir pamatė praplikusį, nesiskutusį 
vyriškį, sėdintį prie virtuvinio stalo su stikline apelsinų sulčių ir 
skaitantį SMP. Jis pajuto, kad ne vienas, atsisuko ir pažvelgė į ją. 

— O kas tu, po velniais, būsi? — nustebo jis. 

Suzana Linder atsipūtė ir atsirėmė į durų staktą. 

— Gregeris Bekmanas, taip? Labas. Aš - Suzana Linder. 

— Mat kaip. Trenksi man per galvą ta lazda ar geriau norėtum 
stiklinės apelsinų sulčių? 

— Mielai, - pasakė Suzana ir padėjo lazdą. — Norėjau pasakyti, 
kad mieliau išgerčiau sulčių. 

Gregeris Bekmanas paėmė iš indaujos stiklinę ir įpylė jai 
sulčių. 

— Aš dirbu „Milton Security“, - prisistatė Suzana Linder. - Ge- 
riausia būtų, jei jūsų Žmona paaiškintų, kodėl esu čia. 

Gregeris Bekmanas pakilo nuo kėdės. 

— Ar Erikai kas nutiko? 

— Jūsų Žmona sveika ir gyva. Bet nutiko šiokių tokių nemalonu- 
mų. Mes bandėme su jumis susisiekti, kol buvote Paryžiuje. 

— Paryžiuje? Aš buvau Helsinkyje, velniai griebtų. 

— Tikrai? Atsiprašau, bet jūsų žmona manė, kad esate Pary- 
Žiuje. 

— Ten važiuosiu kitą mėnesį. 

Gregeris pasuko link durų. 

— Miegamojo durys užrakintos. Jei norėsite atidaryti, jums rei- 
kės kodo, - įspėjo Suzana Linder. 

— Kodo? 

Ji pasakė jam tris skaičius, kuriuos reikėjo suvesti, kad atidarytų 
miegamojo duris. Gregeris užbėgo laiptais į antrą aukštą. Suzana 
Linder pasilenkė virš stalo, kad pasiektų jo paliktą SMP. 


SEKMADIENĮ, DEŠIMTĄ VALANDĄ ryto, daktaras Andersas 
Junasonas atėjo pas Lisbetą Salander. 

— Labas, Lisbeta. 

— Labas. 

— Norėjau tik perspėti, kad policija pasirodys apie pietus. 

— Gerai. 

— Neatrodo, kad dėl to labai jaudintumeisi. 

— Ne. 

— Turiu tau dovanėlę. 

— Dovanėlę? Man? 

— Tu buvai viena labiausiai įsimenančių pacienčių, kokias tik esu 
gydęs. 

— Nejaugi? - įtariai tarstelėjo Lisbeta Salander. 

— Kaip supratau, tave domina temos apie DNR ir genetiką? 

— Kas tau išpliurpė?.. Spėju, ta tetulė psichologė, ar ne? 

Andersas Junasonas linktelėjo. 

— Jei areštinėje tau pasidarytų nuobodu... Štai knyga, kuri yra 
paskutinis mados klyksmas DNR tyrimų pasaulyje. 

Jis ištiesė jai sunkią kaip plyta knygą, pavadintą Spira/ės - DNR 
paslaptys, kurios autorius buvo Tokijo universiteto profesorius Jo- 
šito Takamura. Lisbeta Salander atsivertė knygą ir ėmė studijuoti 
turinį. 

— Puikumėlis, — pareiškė ji. 

— Kokį kartą būtų visai įdomu sužinoti, kodėl domiesi tokiais 
moksliniais traktatais, kurių net aš neįkandu. 

Kai tik Andersas Junasonas išėjo iš palatos, Lisbeta vėl išsitraukė 
delninuką. Paskutinis pasispardymas. Tyrinėdama SMP personalo 
skyriaus duomenis Lisbeta suskaičiavo, kad Peteris Fredriksonas 
išdirbo SMP šešerius metus. Per tą laiką du kartus buvo pasiėmęs 
ligos ir nedarbingumo atostogas ilgesniam laikui. Du mėnesius du 
tūkstančiai trečiaisiais ir tris mėnesius du tūkstančiai ketvirtaisiais 
metais. Ištyrinėjusi darbuotojo bylą ji aptiko, kad abiem atvejais 
priežastis buvo pervargimas. Hokanas Moranderis, Erikos pirm- 
takas, kartą net buvo iškėlęs klausimą, ar Fredriksonas tikrai yra 
tinkamas eiti redakcijos sekretoriaus pareigas. 

Pliurpalai. Pliurpalai. Pliurpalai. Nieko konkretaus, už ko būtų 
galima užsikabinti. 

Be penkiolikos dvyliktą Lisbetai skimbtelėjo Maras. 

<Kas?> 

<Tu vis dar Salgrenskoje?> 

<Atspėk.> 

<Tai jis.> 

<Įsitikinęs?> 

<Prieš pusvalandį jis iš namų prisijungė prie savo darbinio kompiu- 
terio redakcijoje. Aš pasinaudojau tuo ir įsilaužiau į jo namų kompiuterį. 
Pastarojo standžiajame diske radau Erikos Berger nuotraukų.> 

<Ačiū.> 

< Ogi ji visai nieko kąsnelis.> 

<Marai.> 

<Žinau. Ką man daryti?> 

<Ar jis kur nors yra įkėlęs jos nuotraukų internete?> 

<Kiek aš matau - ne.> 

<Ar gali užminuoti jo kompiuterį?> 

<Jau padaryta. Jei tik jis pabandys išsiųsti elektroniniu paštu ar kur 
norsįinternetą įkelti nuotraukas, didesnes negu dvidešimties kilobaitų, 
jo diskelis užlūš.> 

<Gražiai padirbėta.> 

<Aš ketinu miegoti. Ar susitvarkysi dabar viena?> 

<Kaip visada.> 

Lisbeta išjungė ICO. Žvilgtelėjo į laikrodį ir suvokė, kad 
greitai pietūs. Ji akimoju sukurpė žinutę ir išsiuntė į Y2500 grupę 
[Idiotiškasis Stalas]. 


[Mikaeli. Svarbu. Tuojau pat paskambink Erikai Berger ir pasakyk jai, 
kad Peteris Fredriksonas yra Angis.) 


Vos jai spėjus išsiųsti žinutę, koridoriuje pasigirdo sambrūzdis. Ji 
kilstelėjo savo delninuką ir pabučiavo į ekraną. Tada išjungė kom- 
piuterį ir paslėpė jį kiaurymėje už lovos staliuko. 

— Sveika, Lisbeta, - dar nuo durų pasisveikino jos advokatė Ani- 
ka Džianini. 


— Labas. 

— Netrukus policija ateis tavęs pasiimti. Atnešiau tau rūbų. Ti- 
kiuosi, jie tinkamo dydžio. 

Lisbeta nepatikliai apžiūrinėjo atrinktą krūvelę gražių juodų 
kelnių ir šviesių moteriškų palaidinių. 


LISBETĄ SALANDER VEDĖ dvi uniformuotos pareigūnės iš 
Geteborgo policijos. Advokatė palydėjo ją į areštinę. 

Kai ėjo ligoninės koridoriais, Lisbeta pastebėjo, kad keletas dar- 
buotojų ją smalsiai stebi. Ji draugiškai linktelėjo galva personalui, 
ir kažkuris jų pamojavo jai ranka. Priimamajame, lyg visai atsitik- 
tinai, stovėjo Andersas Junasonas. Jie susižvalgė ir linktelėjo vienas 
kitam. Joms dar nespėjus pasukti už kampo, Lisbeta pastebėjo, kad 
Andersas Junasonas patraukė link jos palatos. 

Per visą tą laiką, kol buvo gabenama į areštinę, policininkėms 
Lisbeta nepratarė nė vieno žodžio. 


MIKAELIS BLIUMKVISTAS UŽDARĖ savo iBook ir baigė darbus 
sekmadienį apie septintą valandą ryto. Įrėmęs buką žvilgsnį į sieną, 
jis dar truputį pasėdėjo prie Lisbetos Salander rašomojo stalo. 

Tada nuslinko į miegamąjį ir nužvelgė jos milžinišką dvigulę 
lovą. Po kiek laiko grįžo atgal į darbo kambarį, pasiėmė mobilųjį ir 
paskambino Monikai Figuerolai. 

— Labas. Čia Mikaelis. 

— Sveikas gyvas. Tu jau atsikėlęs? 

— Ką tik baigiau dirbti ir jau eisiu prigulti. Tiesiog norėjau tau 
paskambinti ir pasisveikinti. 

— Vyrai, kurie skambina norėdami tik pasisveikinti, turi visai 
kitų užmačių. 

Jis nusijuokė. 

— Bliumkvistai, jei nori, atvažiuok ir miegok čia. 

— Aš būsiu nuobodi draugija. 

— Nieko tokio. 


Jis išsikvietė taksi ir nuvažiavo į Pontonjergatano gatvę. 

SEKMADIENĮ ERIKA BERGER leido lovoje kartu su Gregeriu 
Bekmanu. Jie gulėjo, kalbėjosi arba snūduriavo. Priešpiet apsirengė 
ir išsiruošė pasivaikščioti po apylinkes. 

— Pereiti dirbti į SMP buvo klaida, - prisipažino Erika Berger, 
kai jie parėjo namo. 

— Nesakyk taip. Dabar sunku, bet juk žinojai, kad lengva nebus. 
Kai tik apšilsi kojas, viskas susitvarkys. 

— Aš ne dėl darbo. Su darbu aš susitvarkau. Dėl požiūrio. 

- Hm. 

— Man ten nepatinka. Tik negaliu mesti darbo vos po kelių 
savaičių. 

Paniurusi Erika klestelėjo prie stalo virtuvėje ir apatišku žvilgs- 
niu dėbsojo tiesiai prieš save. Gregeris Bekmanas dar niekada ne- 
buvo matęs savo žmonos tokios nusiminusios. 


KRIMINALINĖS POLICIJOS INSPEKTORIUS Hansas Fastė 
pirmą kartą susitiko Lisbetą Salander sekmadienį apie pusę pir- 
mos, kai policininkė įvedė ją į Marko Erlanderio kabinetą. 

— O tave buvo velniškai sunku pagauti, — pareiškė Hansas 
Fastė. 

Lisbeta Salander nužvelgė jį ilgu, tiriamu žvilgsniu ir nuspren- 
dė, kad jis — idiotas, ir jai apskritai neverta kreipti į jį dėmesio. 

— Į Stokholmą tave lydės policijos inspektorė Gunila Vering, — 
informavo Erlanderis. 

— Ką gi, - pratarė Fastė. - Tada iš karto ir važiuokim. Salander, 
yra keletas žmonių, norinčių rimtai su tavimi pasikalbėti. 

Erlanderis norėjo atsisveikinti su Lisbeta Salander, tačiau ši jį 
ignoravo. 

Kad būtų paprasčiau, buvo nutarta kalinę į Stokholmą vežti tar- 
nybiniu automobiliu. Vairavo Gunila Vering. Hansas Fastė sėdėjo 
priekyje ir kelionės pradžioje, pasukęs galvą į galinės sėdynės pusę, 
bandė prakalbinti Lisbetą Salander. Ties Alingsosu jam taip įskau- 
do sprandą, kad jis pasidavė ir nusisuko. 

Pro šoninį langą Lisbeta Salander stebėjo kraštovaizdį. Atrodė, 
kad Hansas Fastė jai tiesiog neegzistuoja. 

Tėleburianas buvo teisus. Velniai rautų, ji tikrai atsilikusi, galvojo 
Fastė. Nieko, Stokholme mes ją prakalbinsime. 

Protarpiais jis vis užmesdavo akį į Lisbetą Salander, bandydamas 
susidaryti savo nuomonę apie šią moterį, kurią jam teko medžioti 
tokį ilgą laiką. Išvydęs gležną mergaitę, sudvejojo net ir jis, Hansas 
Fastė. Kažin kiek ji iš tikrųjų sveria. Jis prisiminė, kad ji - lesbietė, 
todėl nėra tikra moteris. 

Tačiau visgi galimas daiktas, kad dėl satanizmo buvo gerokai 
perdėta. Ji nepasirodė jam panaši į satanistę. 

Ironiška, tačiau jis mieliau būtų suėmęs Lisbetą už tas tris 
žmogžudystes, dėl kurių ji buvo įtariama iš pradžių, bet paskui 
laikas parodė, kad Fastės tyrimas pasuko ne ta kryptimi. Net ir 
gležna mergaitė gali nutaikyti pistoletą. O dabar ji buvo sulaikyta 
už sunkų kūno sužalojimą. Ji sužalojo Svavelšės baikerių lyderius. 
Nebuvo jokios abejonės, kad dėl to kalta Salander. Taip pat esama 
ir daiktinių to įvykio įrodymų, jeigu ji kartais imtų neigti. 


APIE PIRMĄ VALANDĄ popiet Monika Figuerola pažadino Mi- 
kaelį Bliumkvistą. Sėdėdama balkone ir klausydamasi iš miega- 
mojo sklindančio Mikaelio knarkimo, ji baigė skaityti knygą apie 
Dievo suvokimą antikos laikais. Ivyrojo taiki ramybė. Kai ji įėjo 
į miegamąjį ir pažvelgė į Mikaelį, suvokė, kad jis ją traukė daug 
labiau negu bet kuris kitas jos sutiktas vyras. 

Tai buvo malonus ir kartu nerimą keliantis jausmas. Nepanašu, 
kad Mikaelis Bliumkvistas suteiktų jos gyvenimui stabilumo. 

Vėliau jie nuėjo atsigerti kavos į Norr Melarstrandą. Paskui Mo- 
nika vėl nusitempė jį namo ir jiedu visą likusią popietę mylėjosi. 
Mikaelis paliko ją apie septintą valandą vakaro. Monika pajuto 
ilgesį tą pačią akimirką, kai jis pakštelėjo jai į skruostą ir uždarė 
laukujes duris. 

SEKMADIENĮ APIE AŠTUNTĄ vakaro Suzana Linder pasibeldė 
į Erikos Berger duris. Ji neketino nakvoti pas Berger, nes namuo- 
se buvo jos vyras Gregeris Bekmanas. Taigi vizitas nebuvo susijęs 
su darbu. Tos kelios paros, kurias ji kaip naktinė viešnia praleido 
kartu su Erika, o ypač ilgi pokalbiai virtuvėje, jas suartino. Suzana 
pastebėjo, kad Erika Berger jai patinka. Ji regėjo nevilties apimtą 
moterį, kuri nieko neparodo išorėje ir šaltu veidu išvažiuoja į darbą, 
nors iš tikrųjų ją kankina baimė ir nerimas. 

Suzana įtarė, kad Erikos baimė susijusi ne tik su Angimi. Tačiau 
ji nėra Erikos Berger psichologė, todėl jos gyvenimas ir problemos — 
ne Suzanos reikalas. Ji atvažiavo pas Berger tik norėdama pasisvei- 
kinti ir paklausti, ar viskas gerai. Suzana rado Eriką ir jos vyrą virtu- 
vėje, tylius ir prislėgtus. Atrodė, kad jie aptarinėja rimtus dalykus. 

Gregeris užkaitė kavos. Suzana Linder sėdėjo pas juos dar tik 
keletą minučių, kai suskambo Erikos mobilusis. 


TĄ DIENĄ ERIKA atsiliepdavo į kiekvieną skambutį jausdamasi 
taip, lyg tuoj ateis pasaulio pabaiga. 

— Klausau, čia Berger. 

— Labas, Riki. 

Mikaelis Bliumkvistas. Velnias. Aš jam dar nebabasakojau, kad din- 
go Borgšės aplankas. 

— Sveikas, Mike. 

— Šįvakar Lisbetą perkėlė į Geteborgo areštinę, kur ji išbus iki 
rytojaus, o tada ją išveš į Stokholmą. 


— Suprantu. 

— Ji tau siunčia... žinutę. 
— Tikrai? 

— Ji labai paslaptinga. 

— Kokia? 


— Ji sako, kad Angis yra Peteris Fredriksonas. 

Erika Berger sustingusi patylėjo dešimtį sekundžių, o mintys 
pašėlusiai blaškėsi jos galvoje. Ne;manoma. Peteris — ne toks. Salan- 
der tikriausiai klysta. 

— Kas nors dar? 

— Ne, čia viskas. Ar supranti, apie ką ji? 

— Taip. 

— Riki, kas iš tikrųjų judvi sieja — tave ir Salander? Juk ji tau 
paskambino, kad perspėtum mane dėl Teleburiano ir... 

— Dėkui tau, Mike. Pakalbėsim vėliau. 

Ji padėjo mobilųjį ir paklaikusiomis akimis pažvelgė į Suzaną 
Linder. 


— Pasakok, — paragino Suzana. 


SUZANA LINDER nežinojo, ką galvoti. Erika Berger staiga gavo 
pranešimą, kad Peteris Fredriksonas, jos redakcijos sekretorius, yra 
ją persekiojantis Angis. Žodžiai liete liejosi iš Erikos lūpų. Suzana 
paklausė, kaip ji sužinojo, kad ją persekioja būtent Fredriksonas. 

Staiga Erika nutilo. Suzana įdėmiai pažiūrėjo į ją ir pamatė, kad 
moters veidas persimainė. Erika Berger staiga vėl atrodė visiškai 
sutrikusi. 

— Aš negaliu papasakoti... 

— Kaip suprasti? 

— Suzana, aš žinau, kad Angis yra Fredriksonas. Bet negaliu 
pasakyti, kas man suteikė šią informaciją. 

— Kad galėčiau tau padėti, privalai man papasakoti. 

— Aš... Aš negaliu. Tu nesupranti. 

Erika Berger atsikėlė ir nuėjo prie virtuvės lango, atsistojo prie 
jo, atgręžusi nugarą į Suzaną Linder. Galiausiai atsisuko. 

— Aš nuvažiuosiu pas tą išgamą į namus. 

— Velniai rautų, tikrai ne! Tu niekur nevažiuosi, ir tuo labiau į 
namus pas žmogų, kuris, atrodo, siaubingai tavęs nekenčia. 

Erika dvejojo. 

— Atsisėsk, papasakok, kas atsitiko. Skambino Mikaelis Blium- 
kvistas? 

Erika linktelėjo. 

— Aš... Paprašiau vieno programišiaus, kad patikrintų visų dar- 
buotojų namų kompiuterius. 

— Aha. Taip pasielgusi gali būti apkaltinta sunkiu nusikalti- 
mu — įsilaužimu į duomenų bazę. Todėl ir nenori papasakoti, kas 
tas programišius? 

— Aš prižadėjau niekam niekada to nepasakoti... Su tuo susiję ir 
kiti žmonės. Su šia medžiaga dabar dirba ir Mikaelis. 

— Ar Bliumkvistas ką nors žinojo apie Ang? 

— Ne, jis tik perdavė žinutę. 

Suzana Linder pakreipė galvą į šoną ir žvilgsniu tyrinėjo Eriką 
Berger. Staiga jos galvoje iškilo įvykių grandinė. 

Erika Berger. Mikaelis Bliumkvistas. „Millennium“. Įtartini 
policininkai, kurie įsibrovė į Mikaelio butą ir įrengė ten pasiklausy- 
mo įrangą. Suzana Linder sekė tuos stebėtojus. Bliumkvistas kaip 
apsėstas dirba su Lisbetos Salander istorija. 

Visiems „Milton Security“ darbuotojams buvo gerai žinoma, 
kad Lisbeta Salander velniškai puikiai išmano kompiuterius. Nie- 
kas gerai nesuprato, kur ji įgijo tiek žinių, bet Suzana niekada ne- 
buvo girdėjusi gandų, kad Salander būtų dar ir programišė. Nors 
Draganas Armanskis kartą buvo užsiminęs, kad Salander, tikrin- 
dama kai kurių asmenų duomenis, pateikė pritrenkiančių doku- 
mentų. Programišė... 

Bet, po velnių, juk Salander guli ligoninėje Geteborge, atskirta nuo 
išorinio pasaulio. 

Tai negtiketina. 

— Ar mes kalbame apie Salander? — pasidomėjo Suzana Linder. 

Erika Berger atrodė taip, lyg į ją būtų trenkęs žaibas. 

— Negaliu kalbėti apie tai, iš kur gavau šią informaciją. Nė vieno 
žodžio. 

Staiga Suzaną Linder suėmė juokas. 

Tai Salander. Berger reakcija buvo pats aiškiausias patvirtinimas. 
Ji visai išmušta iš vėžių. Bet juk tai neįmanoma. Kas čia, bo velnių, iš 
Hiesų vyksta? 

Nejaugi, būdama įkalinta, Lisbeta Salander galėjo sužinoti, kas yra 
Angis. Gryna beprotybė. 


Suzana intensyviai mąstė toliau. 

Ji neturėjo jokio supratimo, kas yra kas Lisbetos Salander is- 
torijoje. Buvo sutikusi ją gal penkis kartus per tuos metus, kai abi 
dirbo „Milton Security“, bet niekada neteko persimesti su ja bent 
žodeliu. Salander jai atrodė nedraugiška, nebendraujanti asmenybė 
su tokiu kietu kiautu, kurio net smūginis grąžtas nebūtų galėjęs 
pramušti. Tačiau teko pripažinti, kad Draganas Armanskis globo- 
jo Lisbetą Salander tarsi angelas sargas. Kadangi Suzana Linder 
gerbė Armanskį, spėjo jį turint svarių priežasčių taip rūpintis šia 
nedraugiška panele. 

Angis yra Peteris Fredriksonas. 

Arji gali būti teisi? Ar yra kokių įrodymų? 

Tada Suzana Linder kokias dvi valandas klausinėjo Erikos Ber- 
ger visko, ką ši žinojo apie Peterį Fredriksoną: koks jo vaidmuo 
SMP, kokie buvo jų santykiai, kai Erika tapo vadove. Atsakymai 
nedaug tepadėjo. 

Erika buvo sutrikusi, ji dvejojo. Ją draskė prieštaringi jausmai: 
norėjo nuvažiuoti pas Fredriksoną ir surengti akistatą, tačiau abejo- 
jo, ar tai būtų teisingas poelgis. Galiausiai Suzana Linder įtikino ją 
nesiveržti pas Peterį Fredriksoną ir neužsipulti jo kaltinimais. Juk 
jeigu jis būtų nekaltas, Erika Berger pasirodytų kaip visiška idiotė. 

Savo ruožtu Suzana Linder pažadėjo pagalvoti ir patarti, ką da- 
ryti. Pažadėjo ir iš karto pasigailėjo, nes neturėjo nė menkiausio 
supratimo, ko imtis. 

Bet kokiu atveju, Suzana pasistatė savo padėvėtą Fia/ Sžrada 
kaip galėdama arčiau Peterio Fredriksono namų Fisksetroje. Už- 
rakino automobilio dureles ir apsižvalgė. Pati dar nebuvo visiškai 
tikra tuo, ką ji čia daro, bet jautė, kad turi pasibelsti į jo duris ir 
pabandyti priversti atsakyti į keletą klausimų. Tuo pat metu aiškiai 
suvokė, kad tai, kuo dabar užsiima, yra visai nesusiję su jos darbu 
„Milton Security“. Jeigu Draganas Armanskis sužinotų, ką ji daro, 
jis tiesiog pasiustų. 

Šis planas buvo prastas. Jis žlugo net nepradėjus jo vykdyti. 

Vos tik ji pasuko į kiemą link Peterio Fredriksono įėjimo, durys 
ėmė ir atsidarė. Suzana Linder iš karto atpažino jį pagal nuotrauką 

iš asmens bylos, kurią ištyrinėjo Erikos Berger kompiuteryje. Suza- 
na ir toliau ėjo pirmyn, kol jiedu prasilenkė. Fredriksonas pradingo 
garaže. Dvejodama Suzana Linder sustojo ir pažvelgė jam pavy- 
mui. Tada pažiūrėjo į laikrodį - buvo beveik vienuolikta vakaro, 
o jis kažkur išsiruošė. Suzanai parūpo sužinoti, kur jis keliaus, ir ji 
nubėgo prie savo automobilio. 


ERIKAI BERGER PADĖJUS ragelį, Mikaelis Bliumkvistas sėdėjo 
ir spoksojo į savo mobilųjį. Jam buvo įdomu, kas čia vyksta. Susi- 
rūpinęs žvelgė į Lisbetos Salander kompiuterį, bet iš to buvo maža 
naudos: šiuo metu ji jau buvo perkelta į areštinę Geteborge, ir Mi- 
kaelis neturėjo jokios galimybės jos paklausti. 

Jis vėl išsitraukė savo slaptą mobilųjį ir paskambino Idriui Gi- 
džiui į Angeredą. 

— Labas. Mikaelis Bliumkvistas. 

— Sveikas, — pasilabino Idris Gidis. 

— Noriu pranešti, kad gali nutraukti tą darbą, kurį darei mano 
pavedimu. 

Idris Gidis ir pats jau buvo supratęs, kad Mikaelis Bliumkvistas 
greitai paskambins, nes Lisbeta Salander buvo perkelta į areštinę. 

— Supratau. 

— Gali pasilaikyti mobilųjį, kaip ir buvome sutarę. Šią savaitę 
pervesiu paskutinius pinigus. 

— Ačiū. 

— Aš turėčiau dėkoti tau už pagalbą. 

Mikaelis atsidarė savo iBook ir ėmė darbuotis. Dėl įvykių pas- 
tarosiomis paromis dabar turės perrašyti nemažą gabalą teksto ir 
greičiausiai įterpti dar vieną visai naują istoriją. 

Jis atsiduso. 


PENKIOLIKA MINUČIŲ PO VIENUOLIKOS Peteris Fredrikso- 
nas sustabdė automobilį už trijų kvartalų nuo Erikos Berger namų. 
Suzanai Linder tapo aišku, kur jis išsiruošė, todėl, nenorėdama at- 
kreipti į save dėmesio, nusprendė nesekti. Ji pravažiavo pro šalį pra- 

ėjus daugiau kaip dviem minutėms po to, kai jis pasistatė automobi- 
l;. Automobilis buvo tuščias. Suzana pravažiavo pro Erikos Berger 
namus, pavažiavo dar galelį ir sustojo taip, kad jos nesimatytų. Jai 
net suprakaitavo delnai. Suzana atidarė dėžutę čiulpiamojo tabako 
Catch Dry ir užsikišo porciją už lūpos. 

Tada atidarė mašinos dureles ir apsidairė aplinkui. Pakeliui link 
čia, tą pačią akimirką, kai pamatė, kad Fredriksonas važiuoja į Sal- 
tšiobadeno pusę, ji suprato, kad Salander informacija buvo teisinga. 
Suzana nenutuokė, kaip Salander viską sužinojo, tačiau daugiau 
neabejojo, kad Fredriksonas yra tas persekiotojas Angis. Suzana 
spėjo, kad jis ne šiaip sau atvažiavo į Saltšiobadeną, tikriausiai bus 
kažką sumanęs. 

Būtų puiku, jei galėtų pričiupti jį nusikaltimo vietoje. 

Iš dėklo automobilio durelėse ji išsitraukė teleskopinę lazdą, se- 
kundę pasvėrė ją rankoje. Tada paspaudė fiksatoriaus mygtuką ant 
rankenos ir iššovė sunkų, spyruokliuojantį plieninį strypą. Suzana 
stipriai sukando dantis. 

Dėl šito jai ir teko išeiti iš darbo viešojoje Siodermalmės poli- 
cijoje. 

Beprotiškas įsiūčio priepuolis ją buvo ištikęs vos vieną kartą gy- 
venime, kai patrulių ekipažas jau trečią kartą per tris dienas va- 
žiavo pagal iškvietimą vis tuo pačiu adresu Hegeštene. Į policiją 
skambindavo ta pati moteris, šaukdamasi pagalbos, nes jos vyras ją 
mušdavo. Kaip ir pirmuosius du kartus, situacija jau buvo nurimusi 
patrulių ekipažui dar nespėjus atvažiuoti. 

Kaip įprasta, jie išsivedė vyruką į laiptinę, kol kiti policininkai 
kalbėjosi su moterimi viduje. Ne, ji nenori rašyti pareiškimo. Ne, tai 
buvo nesusibratimas. Ne, jis — geras... Iš tiesų tai buvo jos klaida. Ji 
išbrovokavo savo vyrą... 

Ir visą tą laiką tas šunsnukis stovėjo išsiviepęs ir žiūrėjo Suzanai 
Linder tiesiai į akis. 

Ji negalėjo paaiškinti, kodėl taip padarė. Bet staiga jos viduje 
kažkas nutrūko - ji išsitraukė lazdą ir trenkė jam per veidą. Pir- 

masis smūgis buvo nestiprus. Atvipo praskelta lūpa, jis susigūžė. 
Per kitas dešimt sekundžių, kol kolegos sugriebė ją ir per prievartą 
ištempė iš laiptinės, pasipylė tikra smūgių lavina: per nugarą, inks- 
tus, klubus ir pečius. 

Byla niekada nebuvo iškelta. Ji išėjo iš darbo tą patį vakarą, o 
grįžusi namo savaitę praverkė. Paskui suėmė save į rankas, atėjo 
ir pasibeldė į Dragano Armanskio duris. Papasakojo jam, ką pa- 
dariusi ir kodėl išėjo iš policijos. Dabar ieškanti darbo. Armanskis 
dvejojo, paprašė duoti laiko pagalvoti. Suzana jau buvo spėjusi pra- 
rasti viltį, kai po šešių savaičių jis paskambino ir pasakė, kad yra 
pasiruošęs ją išbandyti. 

Suzanos veidas buvo rūstus. Ji užsikišo teleskopinę lazdą už dir- 
žo iš nugaros pusės. Pasitikrino, ar turi ašarinių dujų balionėlį de- 
šinėje striukės kišenėje ir ar gerai užrišti sportbačių raišteliai. Tada 
nuėjo atgal iki Erikos Berger namų ir įsmuko į kiemą. 

Ji žinojo, kad galiniame kieme judesio signalizacija dar nebuvo 
įjungta, ir tyliai nusėlino per žolę palei gyvatvorę ties sklypo riba. 
Fredriksono niekur nesimatė. Apėjo aplink namą ir sustingo. Stai- 
ga pamatė jį šešėlyje prie Gregerio Bekmano studijos. 

Jis nesuvokia, kaip kvailai pasielgė vėl čia pasirodydamas. Jis negali 
atsitraukti nuo šios vietos. 

Fredriksonas tupėjo bandydamas ką nors įžiūrėti pro užuolai- 
dų plyšį. Tada nusėlino prie kito lango šalia didžiojo, kuris vis dar 
buvo užkaltas fanera, ir pasižiūrėjo pro nuleistų žaliuzių plyšį. 

Staiga Suzana nusišypsojo. 

Ji nusėlino per kiemą iki namo kampo, kol Fredriksonas tebebu- 
vo nusisukęs. Pasislėpė už poros serbentų krūmų pasienyje ir ėmė 
laukti — galėjo stebėti jį pro šakas. Iš savo vietos Fredriksonas turė- 
tų matyti visą prieškambarį ir truputį virtuvės. Matyt, bus pamatęs 
ką nors įdomaus, nes vėl pajudėjo gal tik po dešimties minučių. Jis 
po truputį artėjo prie Suzanos Linder. 

Kai jis išlindo iš už kampo ir ėjo pro krūmus, Suzana atsistojo ir 
pasisveikino žemu balsu: 

— Sveikas, Fredriksonai. 

Jis iš karto sustojo ir atsisuko į ją. 

Suzana matė patamsyje žibančias akis. Negalėjo įžiūrėti jo vei- 
do išraiškos, bet suprato, kad vyrukui iš netikėtumo buvo užėmę 
kvapą. 

— Galime viską padaryti labai paprastai arba sudėtingai, — pa- 
siūlė ji. - Nueisim prie tavo automobilio... 

Jis apsisuko ir dėjo į kojas. 

Suzana užsimojo teleskopine lazda ir trenkė pražūtingą ir skau- 
dų smūgį per kairiojo kelio girnelę. 

Kimiai šūktelėjęs jis susmuko. 

Ji užsimojo lazda dar vienam smūgiui, bet susilaikė. Tarytum 
pajuto į sprandą įsmeigtą Dragano Armanskio žvilgsnį. 

Suzana pasilenkė ir, pervertusi jį ant pilvo, primygo keliu jo nu- 
garą. Tada sugriebė dešinę ranką, užlaužė už nugaros ir surakino 
antrankiais. Jis buvo silpnas ir net nebandė priešintis. 


ERIKA BERGER IŠJUNGĖ šviesą svetainėje ir nušlubavo į antrą 
aukštą. Ramentų jau nereikėjo, bet pėdą vis dar maudė, kai pri- 
mindavo visu svoriu. Gregeris Bekmanas išjungė šviesą virtuvėje ir 
nusekė paskui žmoną. Jis dar niekada anksčiau nebuvo matęs Eri- 
kos Berger tokios nelaimingos. Kad ir ką sakė, vis tiek buvo matyti, 
kad niekas negali jos nuraminti ar kaip nors sumažinti jos baimę. 

Ji nusirengė ir įsiropštė į lovą, atsukdama jam nugarą. 

— Gregeri, čia ne tavo kaltė, - pasakė ji, kai vyras irgi atsigulė. 

— Tu prastai jautiesi, - pasakė jis. - Norėčiau, kad porą dienų 
pabūtum namuose. 

Gregeris palietė jos petį. Erika nebandė jo atstumti. Vyras pa- 
silenkė, švelniai pabučiavo į kaklą ir apkabino ją. 

— Nėra nieko, ką galėtum pasakyti ar padaryti, kad sušvelnin- 
tum situaciją. Aš žinau, kad man reikia padaryti pertrauką. Jau- 
čiuosi taip, tarsi būčiau įlipusi ne į tą traukinį ir pamačiusi, kad 
važiuoju ne ta kryptimi. 

— Galėtume išvažiuoti kur nors ir keletą dienų paplaukioti jach- 
ta. Pabėgti nuo visko. 

— Ne. Aš niekur negaliu pabėgti. 

Erika atsigręžė į jį. 

— Blogiausia, ką dabar galėčiau padaryti, tai bėgti iš čia. Turiu 
išspręsti problemą. Tada galėsim važiuoti. 

— Gerai, —- sutiko Gregeris. — Iš manęs, žinoma, pagalbos ne- 
daug. 

Ji šyptelėjo. 

— Ne, ne per daugiausia. Bet ačiū tau, kad esi šalia. Aš tave be- 
protiškai myliu, tu tą Žinai. 

Jis linktelėjo. 

— Negaliu patikėti, kad tai Peteris Fredriksonas, - pratarė Erika 
Berger. — Niekada nebuvau pajutusi nė mažiausio priešiškumo iš 
jo. 


SUZANA LINDER MĄSTĖ, ar verta skambinti į Erikos Berger 
namų duris, kai pastebėjo, jog šviesa pirmame aukšte užgeso. Pa- 
žvelgė žemyn į Peterį Fredriksoną. Tas gulėjo nepratardamas nė 
žodžio. Ji ilgokai galvojo, kol apsisprendė. 

Pasilenkė, sugriebė antrankius ir pastatė jį ant kojų, tada atrėmė 
į namo sieną. 

— Ar gali stovėti? — paklausė ji. 

Tas neatsakė. 

— Gerai, tada padarysim labai paprastai. Jei bent kiek imsi prie- 
šintis, trenksiu ir per dešinę koją. O jei dar labiau priešinsies, sulau- 
žysiu rankas. Ar supranti, ką tau sakau? 

Pajuto tik padažnėjusį jo kvėpavimą. Iš baimės? 

Suzana stumtelėjo jį prieš save ir nusivedė link gatvės, tada nuėjo 
tris kvartalus iki ten, kur jis buvo pasistatęs automobilį. Fredrikso- 
nas šlubčiojo. Linder jį prilaikė. Kai priėjo prie automobilio, sutiko 
pro šalį einantį praeivį su šunimi. Žmogus sustojo ir įsistebeilijo į 
antrankiais surakintą Fredriksoną. 

— Čia policijos reikalas, — tvirtai rėžė Suzana Linder. — Eikite 
namo. 

Tada pasodino Fredriksoną ant galinės sėdynės ir parvežė namo, 
į Fisksetrą. Buvo jau pusė pirmos nakties ir eidami link jo buto jie 
nesutiko nė vieno žmogaus. Suzana Linder paėmė jo raktus ir už- 
vedė laiptais iki buto trečiame aukšte. 

Tai buvo pirmieji jo žodžiai nuo tos akimirkos, kai jį surakino 
antrankiais. 

Ji atidarė buto duris ir įstūmė jį vidun. 

— Tu neturi teisės. Pirmiausia turi gauti leidimą kratai... 

— Aš - ne policininkė, - atkirto ji žemu balsu. 

Jis vėpsojo į ją netikėdamas. 

Suzana sučiupo jį už marškinių ir nutempė į svetainę, kur pastū- 
mė ant sofos. Jo butas buvo trijų kambarių, pedantiškai sutvarkytas. 
Iš kairės nuo svetainės buvo miegamasis, už prieškambario — virtu- 
vė ir nedidukas darbo kambarys, sujungtas su svetaine. 

Ji užmetė akį į darbo kambarį ir su palengvėjimu atsiduso. Vagie, 
kepurė dega. Ant darbo stalo prie kompiuterio ji iš karto pastebė- 
jo paskleistas nuotraukas iš Erikos Berger fotografijų albumo. Dar 
koks trisdešimt buvo sukabinta ant sienos aplink kompiuterį. Suza- 
na netikėjo savo akimis. Erika Berger buvo velniškai graži moteris 
ir turėjo kur kas įdomesnį seksualinį gyvenimą nei Suzana Linder. 

Išgirdusi, kad Peteris Fredriksonas pajudėjo, ji sugrįžo atgal į 
svetainę ir jį sučiupo. Davė niuksą ir nutempė į darbo kambarį, kur 
pasodino ant grindų. 

— Sėdėk ramiai, - liepė ji. 

Suzana nuėjo į virtuvę ir susirado popierinį prekių maišelį. Tada 
vieną po kitos nukabino nuotraukas nuo sienos. Atrado išdraskytą 
Erikos Berger fotografijų albumą ir jos dienoraščius. 

— Kur vaizdajuostė? 

Peteris Fredriksonas neatsakė. Tada ji nuėjo į svetainę ir įjungė 
televizorių. Vaizdo grotuve buvo įdėta kasetė, bet šiek tiek užtruko, 
kol nuotolinio valdymo pultelyje surado vaizdo kanalo mygtuką. 

Ji išėmė vaizdajuostę ir kruopščiai patikrino, ar jis nebus pasi- 
daręs kopijų. 

Atrado ir Berger paauglystės laikų meilės laiškus, ir ataskaitą 
apie Borgšę. Tada nukreipė visą dėmesį į Peterio Fredriksono kom- 
piuterį. Pastebėjo, kad prie jo IBM personalinio kompiuterio buvo 
prijungtas Microtek firmos skaitytuvas. Ji pakėlė dangtelį ir rado 
ten nuotrauką. Joje buvo Erika Berger per Naujųjų metų vakarėlį 
Club Xtreme 1986-aisiais, kaip skelbė plakatas ant sienos. 

Suzana įjungė kompiuterį ir pamatė, kad jis apsaugotas slapta- 
žodžiu. 

— Koks slaptažodis? — paklausė ji. 

Peteris Fredriksonas sustingęs sėdėjo ant grindų ir užsispyręs 
tylėjo. 

Staiga Suzana Linder nurimo. Vertinant objektyviai, ji žinojo, 
kad šį vakarą padarė net keletą nusikaltimų, įskaitant ir tai, ką būtų 
galima pavadinti neteisėta prievarta ir netgi žmogaus pagrobimu. 
Jai tai neatrodė svarbu. Atvirkščiai, jautėsi netgi pakylėta. 

Po kiek laiko ji gūžtelėjo pečiais, pasirausė kišenėje ir išsitraukė 
savo šveicarišką kareivišką peilį. Tada nuo kompiuterio atjungė vi- 
sus laidus, atsuko užpakalinę kompiuterio pusę į save ir, pasinaudo- 
jusi atsuktuvu, atidarė. Per penkiolika minučių išardė kompiuterį ir 
išėmė standųjį diską. 

Suzana apsidairė. Atrodo, bus viską pasiėmusi, bet dėl viso pikto 
dar kartelį nuodugniai apžiūrėjo stalčius, popierių krūvas ir lenty- 
nas. Staiga jos žvilgsnis užkliuvo už seno mokyklinio albumo, kuris 
gulėjo ant palangės. Tai buvo tūkstantis devyni šimtai septynias- 
dešimt aštuntųjų metų Jurholmeno gimnazijos albumas. Ar kartais 
Erika nebus kilusi iš Jurholmeno elito?.. Ji atvertė albumą ir peržiūrėjo 
vieną nuotrauką po kitos. 

Ji rado nuotrauką, kurioje — aštuoniolikmetė Erika Berger su 
gimnazistės kepuraite, akinama šypsena ir duobutėmis skruostuo- 
se. Vilkėjo plonute, balta, medvilnine suknute, rankose laikė gėlių 
puokštę. Klasikinis puikiais pažymiais besimokančios tyros paau- 
glės paveikslas. 

Nedaug trūko, kad Suzana būtų pražiopsojusi sąsają, kuri buvo 
kitame puslapyje. Niekada nebūtų atpažinusi jo nuotraukoje, bet 
tekstas po ja neleido suabejoti. Peteris Fredriksonas. Erika Berger. 
Jie mokėsi paralelinėse klasėse. Suzana žiūrėjo į smulkų vaikinuką, 
kuris iš po kepurės snapelio rimtai žvelgė į objektyvą. 

Ji pakėlė akis ir sutiko Peterio Fredriksono žvilgsnį. 

— Jau tada ji buvo kekšė. 

— Neįtikėtina, — užginčijo Suzana Linder. 

— Ji dulkinosi su kiekvienu bernu mokykloje. 

— Aš tuo abejoju. 

— Ji buvo prakeikta... 

— Nesakyk. Kas atsitiko? Ar ji tave atstūmė? 

— Ji elgėsi su manimi taip, lyg būčiau tuščia vieta. Juokėsi iš ma- 
nęs. Kai pradėjo dirbti SMP, ji manęs net nepažino. 

— Taip, taip, - abejingai pritarė Suzana Linder. - Be abejonės, 
tavo vaikystė buvo tikrai sunki. O dabar gal pakalbėkime rimtai? 

— Ko tu nori? 

— Aš - ne policininkė, - pakartojo Suzana Linder. — Esu iš tų, 
kurios pasirūpina tokiais kaip tu. 

Ji palūkėjo leisdama padirbėti jo fantazijai. 

— Noriu sužinoti, ar įdėjai jos nuotraukas kur nors internete? 

Jis papurtė galvą. 

— Ar tikrai? 

Jis linktelėjo. 

— Erika Berger pati nuspręs, ar rašyti dėl tavęs pareiškimą po- 
licijai: už persekiojimą, grasinimus ir įsilaužimą. O gal ji nuspręs 
viską baigti taikiai. 

Fredriksonas tylėjo. 

— Jeigu ji nutars numoti į tave ranka, - mano nuomone, to ir tesi 
vertas, — tai aš nepaleisiu tavęs iš akių. 

Ji kilstelėjo teleskopinę lazdą. 

— Jeigu dar kada nors prisiartinsi prie Erikos Berger namų arba 
nusiųsi jai kokį elektroninį laišką, arba dar kaip nors kitaip drumsi 

jos ramybę, aš tave susirasiu. Išgražinsiu taip, kad net mama nepa- 
žins. Supratai? 

Jis vis dar nieko nesakė. 

— Kaip ši istorija baigsis, priklauso nuo tavęs. Ar toks pasiūlymas 
domina? 

Jis linktelėjo. 

— Tada patarsiu Erikai Berger, kad leistų tau dingti. Dėl darbo 
galvos nebesuk - tu jau atleistas. 

Jis vėl linktelėjo. 

— Tu dingsi iš jos gyvenimo ir iš Stokholmo. Man nusispjaut, ką 
veiksi ir kur atsidursi. Ieškokis darbo Geteborge arba Malmėje. Vėl 
pasiimk nedarbingumo atostogas. Daryk ką nori, bet Eriką Berger 
palik ramybėje. 

Jis linktelėjo. 

— Ar mes susitarėme? 

Staiga Peteris Fredriksonas ėmė šniurkščioti. 

— Aš nieko blogo nenorėjau, - burbtelėjo pagaliau. - Aš tik no- 
rėjau... 

— "Tu tik norėjai paversti jos gyvenimą pragaru, ir tau pavyko. 
Na, kaip, susitarėm? 

Jis linktelėjo. 

Suzana pasilenkė prie jo, paguldė ant pilvo ir nusegė antrankius. 
Tada pasiėmė maišelį su visu Erikos Berger gyvenimu ir paliko 
Fredriksoną gulėti ant grindų. 


BUVO PIRMADIENIS, PUSĖ trijų ryto, kai Suzana Linder išėjo iš 
Fredriksono laiptinės. Ji svarstė, gal atidėti šį reikalą rytojaus die- 
nai, bet paskui pagalvojo, kad jeigu tai būtų susiję su ja pačia, tikrai 
norėtų sužinoti naujienas dar šiąnakt. Be to, jos automobilis buvo 
paliktas Saltšiobadene. Ji išsikvietė taksi. 

Gregeris Bekmanas atidarė duris jai dar net nespėjus paspausti 
durų skambučio. Buvo su džinsais ir neatrodė apsimiegojęs. 

— Ar Erika atsibudusi? - paklausė Suzana Linder. 

Jis linktelėjo. 

— Kas nors nutiko? — pasidomėjo jis. 

Ji linktelėjo ir nusišypsojo. 

— Užeik. Mes sėdime virtuvėje ir kalbamės. 

Jie įėjo vidun. 

— Labas, Erika, — pasisveikino Suzana Linder. — Iurėtum iš- 
mokti bent kartais numigti. 

— Kas atsitiko? 

Suzana padavė jai Konsum maišelį. 

— Peteris Fredriksonas pažadėjo palikti tave ramybėje. Velnias 
žino, ar juo galima pasitikėti, bet jeigu jis laikysis duoto pažado, 
bus žymiai paprasčiau negu rašyti pareiškimą policijai ir paduoti jį 
į teismą. Tau spręsti. 

— Visgi tai jis? 

Suzana linktelėjo. Gregeris Bekmanas įpylė kavos, bet Suzana 
jos nenorėjo. Per pastarąsias paras tikrai išgėrė jos per daug. Atsisė- 
dusi papasakojo, kas naktį įvyko prie jų namų. 

Erika Berger ilgą laiką sėdėjo be žado. Paskui atsikėlė ir nuėjo į 
viršų, iš kur sugrįžo nešina savo mokykliniu albumu. Ji ilgai stebėjo 
Peterio Fredriksono veidą nuotraukoje. 

— Aš jį prisimenu, - galiausiai tarė. —- Bet net nenutuokiau, kad 
jis ir yra tas pats Peteris Fredriksonas, dirbantis SMP. Net jo vardo 
neprisiminiau, kol nepažiūrėjau į mokyklinį albumą. 

— Kas atsitiko? — pasiteiravo Suzana Linder. 

— Nieko, absoliučiai nieko. Jis buvo tylus ir visiškai ne;domus 
vaikinukas iš paralelinės klasės. Man atrodo, mes kartu lankėme 
kažkokį pasirenkamąj; dalyką. Prancūzų, jeigu neklystu. 

— Jis sakė, kad tu elgeisi su juo kaip su tuščia vieta. 

Erika linktelėjo. 

— Gali būti. Aš jo nepažinojau, jis nebuvo vienas iš mūsų draugų 
kompanijos. 

— Galjūs iš jo tyčiojotės ar kas nors panašaus? 

— Ne, gink Dieve, ne. Aš niekada nepritariau patyčioms. Mūsų 
gimnazijoje buvo vykdomos kampanijos prieš patyčias, buvau mo- 

kinių tarybos pirmininkė. Tik niekaip negaliu prisiminti, kad jis iš 
viso kada nors būtų į mane kreipęsis arba kad pati būčiau pratarusi 
jam bent žodį. 

— Supratau, - tarstelėjo Suzana Linder. - Kad ir kaip ten būtų, 
ant tavęs jis akivaizdžiai širsta. Jis du kartus buvo pasiėmęs gana 
ilgas nedarbingumo atostogas dėl streso ir išsekimo. O gal buvo 
kokių kitų priežasčių, kurių mes nežinome. 

Suzana atsistojo ir apsivilko savo odinę striukę. 

— Pasilaikysiu jo diskelį. Atvirai kalbant, tai - vogtas daiktas, ir 
jo neturėtų būti tavo namuose. Gali nesijaudinti, grįžusi namo, jį 
sunaikinsiu. 

— Suzana, palauk... Kaip galėčiau tau atsidėkoti? 

— Na, tu galėsi mane užtarti, kai Armanskio pyktis pasipils ant 
manęs žaibų lietumi. 

Erika žiūrėjo į ją rimtu veidu. 

— Ar tu gali dėl šito nukentėti? 

— Nežinau... Tikrai nežinau. 

— Ar mes galime tau sumokėti? 

— Ne. Bet Armanskis galbūt atsiųs tau sąskaitą už šią naktį. La- 
bai tikiuosi, kad jis taip ir padarys, nes tai reikštų, jog pritaria tam, 
ką padariau, ir neišmes manęs iš darbo. 

— Pasistengsiu, kad jis tą sąskaitą išrašytų. 

Erika Berger pakilo ir ilgai nepaleido Suzanos Linder iš glėbio. 

— Ačiū tau, Suzana. Jeigu kada nors prisireiktų pagalbos, žinok, 
kad esu tavo draugė. Kad ir kas nutiktų. 

— Dėkui. Nemėtyk šitų nuotraukų, kur papuolė. Beje, „Milton 
Security“ siūlo įsirengti labai patikimų seifų. 

Erika Berger nusišypsojo. 

PIRMADIENIO RYTĄ BERGER pabudo lygiai šeštą valandą. Ji 
tebuvo miegojusi gal kokią valandą, bet keista — jautėsi pailsėjusi. 
Galbūt, pamanė ji, tai buvo tam tikra fizinė reakcija. Pirmąsyk per 
pastaruosius keletą mėnesių apsivilko bėgioti skirtus drabužius ir 
išėjusi įnirtingai pasileido link garlaivių prieplaukos. Tačiau nu- 
bėgusi kokį šimtą metrų pajuto, kad diegia kulną, skausmas buvo 
toks stiprus, jog teko sulėtinti tempą. Taigi toliau bėgiojo ramiai, 
kiekviename žingsnyje mėgaudamasi pėdos pojūčiu. 

Jautėsi tarsi iš naujo gimusi, tarsi Giltinė būtų stovėjusi prie jos 
durų, bet paskutinę akimirką persigalvojusi ir pasukusi pas kaimy- 
nus. Ji vis dar negalėjo patikėti, kaip jai pasisekė, kad Fredriksonas 
pralaikė jos nuotraukas keturias dienas ir nieko su jomis nepada- 
rė. Tai, jog jis nuskaitė tas nuotraukas, rodė, kad vis dėlto planavo 
kažką su jomis daryti, tačiau tiesiog neprisiruošė įgyvendinti savo 
plano. 

Ji nusprendė šiais metais Kalėdoms padovanoti Suzanai Linder 
itin brangią ir netikėtą dovaną. Reikėtų pagalvoti apie ką nors ti- 
krai ypatinga. 

Palikusi tebemiegantį vyrą, pusę aštuonių sėdo į automobilį ir 
nuvažiavo į SMP redakciją Nortule. Paliko automobilį garaže, liftu 
pasikėlė į žinių skyrių ir įsitaisė savo stikliniame kabinete. Prieš 
pradėdama ką nors daryti, pirmiausia paskambino ūkvedžiui į 
techninės priežiūros skyrių. 

— Peteris Fredriksonas parašė prašymą išeiti iš darbo. Jis ne- 
grįš, - pranešė ji. - Atneškite tiek dėžių, kad tilptų visi jo palikti 
asmeniniai daiktai, ir nuvežkite šįryt tuos daiktus į jo butą. 

Ji pažvelgė į naujienų redakcijos skyrių. Holmas buvo ką tik at- 
vykęs. Sutikęs jos žvilgsnį, linktelėjo. Ji atsakė tuo pačiu. 

Holmas buvo bjaurus šunsnukis, tačiau po jų kivirčo, įsilieps- 
nojusio prieš keletą savaičių, liovėsi kelti rūpesčių. Jei ir toliau liktų 
toks teigiamas, galbūt galėtų toliau dirbti naujienų skyriaus redak- 
toriumi. Galbūt. 

Berger pajuto, jog ji galėtų pasukti šį laivą kita kryptimi. 

Be penkiolikos minučių devintą pamatė, kaip iš lifto išėjo Borg- 
šė ir dingo pakilęs vidiniais laiptais į savo kabinetą, esantį vienu 
aukštu aukščiau. Šiandien reikia su juo pasikalbėti. 

Berger išgėrė kavos ir peržiūrėjo rytinę dienotvarkę. Atrodo, 
šį rytą naujienų nedaug. Vienintelis įdomus dalykas — nedidelis 
pranešimas, kad Lisbeta Salander vakar nuvežta į areštinę Gete- 
borge. Perskaičiusi jį, Berger davė sutikimą spausdinti ir persiuntė 
Holmui. 

Be vienos minutės devintą paskambino Borgšė. 

— Berger, dabar pat užeik į mano kabinetą, — kriuktelėjo jis ir 
padėjo ragelį. 

Atėjusi pamatė Borgšę, sėdintį išblyškusiu veidu už savo stalo. 
Jis atsistojo ir trenkė į stalą didelę krūvą popierių. 

— Koks čia velnias? — suriaumojo jis. 

Berger pajuto, kad jos širdis sustingo į akmenį. Jai užteko už- 
mesti akį į viršelį, kad suprastų, ką Borgšė gavo kartu su rytiniu 
paštu. 

Fredriksonas nespėjo nieko nuveikti su jos nuotraukomis. Ta- 
čiau atsiuntė Borgšei Korteso straipsnį ir tyrimo medžiagą. 

Berger ramiai atsisėdo priešais Borgšę. 

— Čia straipsnis, kurį parašė korespondentas Henris Kortesas. 
„Millennium“ planavo jį įdėti į paskutinės savaitės numerį. 

Borgšė atrodė apimtas nevilties. 

— Kaip tu drįsti? Aš priėmiau tave į SMB, o tu pradedi nuo in- 
trigų. Nejaugi esi tokia žiniasklaidos kekšė? 

Berger akys susiaurėjo, ji tarsi sustingo. Žodį kekšė jau buvo gir- 
dėjusi ganėtinai daug kartų. Viskas, nusibodo! 

— Ar tu tikrai manai, kad tai kam nors rūpės? Gal įsivaizduoji, 
kad pagausi mane su tuo šlamštu? Kokio velnio atsiuntei man jį 
anonimiškai? 

— Buvo visai ne taip, Magnusai. 

— Tada kaip? 

— Tas anonimas, atsiuntęs straipsnį, buvo Fredriksonas. Vakar 
atleidau jį iš SMP. 

— Kokia čia velniava? 

— Tai ilga istorija. Aš turėjau to straipsnio kopiją kokias dvi sa- 
vaites ir mėginau surasti būdą, kaip galėtume su tavimi apsvarstyti 
šį klausimą. 

— Čia tavo darbas. 

— Ne. Tyrimą atliko ir šį straipsnį parašė Kortesas. Aš apie tai 
nieko nežinojau. 

— Ir manai, kad tuo patikėsiu? 

— Kai tik mano kolegos iš „Millennium“ pamatė, kad esi susi- 
jęs su ta istorija, Bliumkvistas sustabdė straipsnio publikavimą. Jis 
paskambino man ir davė kopiją, rūpindamasis manimi. Paskui tą 
kopiją iš manęs pavogė, o dabar ji atsidūrė pas tave. „Millennium“ 
norėjo, kad, prieš jiems paskelbiant tą medžiagą, rasčiau progą pasi- 
kalbėti su tavimi. Jie ketino įdėti šią medžiagą į rugpjūčio numerį. 

— Per visą gyvenimą dar nesu sutikęs tokios žurnalistės — visiš- 
kai be jokių skrupulų. Tau prizas už tai. 

— Kadangi jau perskaitei tą istoriją, galbūt peržvelgei ir tyrimą, 
susijusį su ja. Visa Korteso medžiaga paremta faktais ir dokumen- 
tais. Pats Žinai. 

— K3, po velniais, nori pasakyti? 

— Jei būsi valdybos pirmininkas, kai „Millennium“ paskelbs šią 
medžiagą, tai SMP tikrai nukentės. Aš ir pati labai jaudinausi, ilgai 
mąsčiau mėgindama surasti kokią nors išeitį... Bet jokios išeities 
nėra. 

— Ką tai reiškia? 

— Tu turi išeiti. 

— Nekalbėk nesąmonių. Aš nepadariau nieko neteisėto. 

— Magnusai, negi nesupranti, kokį poveikį turės šis paviešini- 
mas? Nenoriu būti priversta kviesti valdybos susirinkimo. Būtų 
pernelyg nejauki situacija. 

— Tu nieko ir nekviesi. Tavo darbas SMP baigtas. 

— Klysti. Mane gali atleisti tik valdyba. Turėtum sukviesti skubų 
susirinkimą. Siūlyčiau tą padaryti šiandien popiet. 

Borgšė apėjo aplink stalą ir atsistojo taip arti, kad Berger jautė 
jo alsavimą. 

— Berger, turi vieną galimybę išsikapstyti. Eik pas savo prakeik- 
tus „Millennium“ draugužius ir priversk numarinti tą reikalą. Jei 
tau pavyks, aš netgi galėčiau pamiršti, ką pridirbai. 

Berger atsiduso. 

— Magnusai, tu nesupranti, kaip tai rimta. Aš neturiu jokios įta- 
kos „Millennium“ dėl jų publikacijų. Ta istorija vis tiek bus išspaus- 
dinta, nesvarbu ką aš pasakyčiau. Vienintelis man rūpimas daly- 
kas — kaip tai paveiks SMP, Būtent dėl to privalai atsistatydinti. 

Borgšė pasirėmė rankomis į kėdės atkaltę ir palinko virš 
Erikos. 

— Berger, gal tie tavo draugeliai iš „Millennium“ pakeistų savo 
nuomonę sužinoję, kad būsi atleista tuoj pat, kai tik jie paskleis tą 
savo mėšlą. 

Jis atsitiesė. 

- Šiandien vykstu į posėdį Noršiopinge. - Jis dėbtelėjo į Eriką ir 
pabrėžtinai pridūrė: — Į Svėjos statybą. 

- Štai kaip. 

— Kai rytoj jau būsiu grįžęs, tu man praneši, kad tas reikalas jau 
sutvarkytas. Aišku? 

Jis apsivilko švarką. Berger stebėjo jį primerktomis akimis. 

— Gal tokiu atveju ir liksi SMP. O dabar dink iš mano kabi- 
neto. 

Berger sugrįžo į savo stiklinį kabinetą ir nejudėdama sėdėjo kė- 
dėje kokias dvidešimt minučių. Paskui surinko telefono numerį ir 

paprašė Holmo užeiti į jos kabinetą. Jis jau buvo pasimokęs ir šįkart 
atsirado po minutės. 

— Sėskis. 

Holmas pakėlė antakį ir atsisėdo. 

— Ką padariau negerai šį kartą? — ironiškai pasiteiravo jis. 

— Andersai, šiandien paskutinė mano darbo diena SMP. Atsi- 
statydinu tuojau pat. Pakviesiu valdybos pirmininko pavaduotoją ir 
visus valdybos narius į susirinkimą šiandien perpiet. 

Jis spoksojo į ją su neslepiama nuostaba. 

— Ketinu tave rekomenduoti laikinai einančiu pareigas vyriau- 
siuoju redaktoriumi. 

— Ką? 

— Ar tau tinka? 

Holmas atsilošė kėdėje ir spoksojo į ją. 

— Dar ko, aš niekada nenorėjau būti vyriausiuoju redaktoriu- 
mi, — atrėžė jis. 

— Aš tą žinau. Bet esi pakankamai kietas šiam darbui. Ir gali 
peržengti per lavonus, jei to reikėtų geram straipsniui. Tik linkė- 
čiau daugiau sveikos nuovokos. 

— Kas gi atsitiko? 

— Mano stilius kitoks negu tavo. Mudu visada ginčydavomės, iš 
kokios perspektyvos pateikti faktus. Mes niekada dėl to nesutar- 
sime. 

— Ne, - sutiko jis. - Nesutarsime. Bet galbūt mano stilius yra se- 
namadiškas. 

— Na, nežinau, ar čia tiktų Žodis senamadiškas. Tu esi Žiauriai 
geras naujienų redaktorius, bet elgiesi kaip šunsnukis. Tai visai ne- 
būtina. O labiausiai mūsų požiūriai išsiskyrė dėl to, kad tu pareiš- 
kei, jog būdamas naujienų skyriaus redaktoriumi negali leisti, kad 
asmeninė nuomonė turėtų įtakos Žinių vertinimui. 

Staiga Berger piktdžiugiškai šyptelėjo Holmui. Ji atidarė krepšį 
ir ištraukė Borgšės istorijos originalą. 

— Patikrinkime tavąjį žinių vertinimo pojūtį. Čia yra istorija, 
kuri pateko pas mus iš žurnalisto Henrio Korteso, dirbančio „Mil- 

lennium“. Šįryt nusprendžiau, kad reikėtų paleisti šį straipsnį kaip 
šio numerio „vinį“. 

Ji numetė aplanką Holmui ant kelių. 

— Tu esi naujienų redaktorius. Būtų įdomu išgirsti, ar pritari ma- 
no vertinimui. 

Andersas Holmas atvertė aplanką ir pradėjo skaityti. Užteko 
įžangos, kad jo akys išsiplėstų. Jis išsitiesė ir pažvelgė į Berger. Pas- 
kui vėl nuleido akis ir perskaitė straipsnį iki galo. Tada dar kokias 
dešimt minučių tyrinėjo šaltinių medžiagą, kol galiausiai padėjo 
aplanką į šoną. 

— Tas reikalas sukels tikrą pragarą. 

- Žinau. Todėl ir išeinu. „Millennium“ planavo įdėti tą straipsnį 
į birželio mėnesio numerį, bet Mikaelis Bliumkvistas sustabdė jo 
rengimą. Jis davė straipsnį man, kad pakalbėčiau su Borgše prieš 
jiems paskelbiant šią medžiagą. 

— Na ir? 

— Borgšė liepė man užglaistyti šią istoriją. 

— Supratau. O tu iš pykčio ketini ją paskelbti SMP laikraštyje? 

— Ne, ne iš pykčio. Tiesiog nėra kito kelio. Jeigu SMP išspaus- 
dins šią istoriją, mums liks galimybė išsikapstyti iš to reikalo gar- 
bingai. Borgšė neturi kito pasirinkimo, išskyrus atsistatydinimą. 
Vadinasi, negaliu čia pasilikti ilgiau nė dienos. 

Holmas porą minučių sėdėjo tylėdamas. 

— Velniai rautų, Berger... Nemaniau, kad tu tokia šauni. Žinai, 
niekada nebūčiau pagalvojęs, kad tai pasakysiu, bet jei tu tokia kie- 
ta, man tikrai gaila, kad išeini. 

— "Tu galėtum sustabdyti straipsnio publikavimą, bet jei mudu 
nutarsime... Ar manai, kad jį išleisi? 

- Žinoma, mes jį publikuosime. Informacija vis tiek nutekėtų. 

— Būtent. 

Holmas pakilo nuo kėdės ir neryžtingai atsistojo prie jos stalo. 


— Eik dirbti, - paragino Berger. 

KAI HOLMAS IŠĖJO iš jos kabineto, ji penkias minutes luktelėjo, 
paskui surinko numerį ir paskambino Malinai Erikson. 

— Labas, Malina. Ar Henris ten? 

— Taip, prie savo stalo. 

— Gal pasakytum jam, kad ateitų į tavo kabinetą ir įjungtų gar- 
siakalbį? Mums reikės telefoninės konferencijos. 

Kortesas atsiliepė po penkiolikos sekundžių. 

— Kas nutiko? 

— Henri, šiandien padariau kai ką amoralaus. 

— Nejaugi? 

— Tavo straipsnį apie Santechniką aš atidaviau SMP naujienų 
skyriaus redaktoriui. 

— Ką? 

— Pasakiau, kad paskelbtų jį SMP laikraštyje rytoj. Su tavo pa- 
varde. Ir, žinoma, tau bus užmokėta. Tiesą sakant, pats gali sakyti 
savo kainą. 

— Erika... Kokia čia velniava? 

Ji trumpai papasakojo, kas įvyko per pastarąsias savaites ir kaip 
Fredriksonas beveik ją sužlugdė. 

— Po velnių, - burbtelėjo Kortesas. 

— Suprantu, kad čia tavo straipsnis, Henri. Tačiau tiesiog netu- 
riu pasirinkimo. Ar sutinki? 

Kortesas truputį patylėjo. 

— Dėkui, kad paskambinai, - atsakė jis. - Gerai, tegul paskelbia 
straipsnį mano pavarde. Žinoma, jei tik Malina sutinka. 

— Dėl manęs, jokių problemų, - patikino Erikson. 

— Puiku, - pasakė Berger. - Gal praneštumėt Mikaeliui? Nema- 
nau, kad jis jau atėjęs. 

— Aš pakalbėsiu su Mikaeliu, - pažadėjo Erikson. - Bet, Erika, 
ar tai reiškia, kad nuo šiandien tu esi bedarbė? 

Berger nusijuokė. 

— Nusprendžiau pailsėti iki metų pabaigos. Patikėkit, kelių sa- 


vaičių, kurias praleidau SMP, man užteko. 

— Nemanau, kad jau laikas galvoti apie atostogas, — pastebėjo 
Erikson. 

— Kodėl ne? 

— Gal užsuktum pas mus po pietų? 

— Kam? 

— Man reikia pagalbos. Jei norėtum sugrįžti čia ir dirbti kaip 
vyriausioji redaktorė, galėtum pradėti jau rytoj rytą. 

— Malina, vyriausioji redaktorė esi tu. Ir nėra apie ką daugiau 
svarstyti. 

— Tada galėtum pradėti kaip redaktorės pavaduotoja, - nusijuo- 
kė Erikson. 

— Tu rimtai? 

— Velniai griebtų, Erika, aš tavęs taip ilgiuosi, kad baigiu nu- 
mirti. Viena priežasčių, kodėl čia įsidarbinau, tai galimybė dirbti 
su tavimi. O tu staiga atsiduri kitame laikraštyje. 

Berger minutėlę patylėjo. Ji net nebuvo svarsčiusi apie galimybę 
sugrįžti į „Millennium“. 

— Arjūs priimtumėte mane atgal? — suabejojo ji. 

— O ką tu manai? Prisiekiu, pirmiausia padoriai atšvęstume, tuo 
pasirūpinčiau pati. O tu sugrįžtum pačiu laiku, mes spausdinsime 
pati žinai ką. 

Berger žvilgtelėjo į laikrodį ant savo stalo. 9 val. 55 min. Per 
vieną valandą visas jos pasaulis apsivertė aukštyn kojomis. Staiga 
pajuto, kaip ilgėjosi „Millennium“. 

— Man dar reikia čia kai ką nuveikti per kelias valandas. Ar tiks, 
jei užsuksiu apie ketvirtą? 


SUZANA LINDER, pasakodama Armanskiui apie tai, kas nutiko 
naktį, žvelgė tiesiai jam į akis. Tik vieną dalyką intuityviai nuty- 
lėjo — kad įsilaužimas į Fredriksono kompiuterį kažkaip susijęs su 
Salander. Nutylėjo dėl dviejų priežasčių. Pirmiausia nuskambėtų 
pernelyg neįtikėtinai. Antra, ji žinojo, kad Armanskis užsiima Sa- 
lander reikalu kartu su Bliumkvistu. 

Armanskis dėmesingai klausėsi. Kai Linder baigė savo ataskai- 
tą, jis pranešė: 

— Maždaug prieš valandą skambino Gregeris Bekmanas. 

— Mat kaip? 

- Jis ir Erika Berger ateis šią savaitę pasirašyti sutarties. Jie nori 
padėkoti mums už tai, ką padarė „Milton“, o pirmiausia už tai, ką 
padarei Zu. 

- Šit kaip. Malonu, kai klientas patenkintas. 

— Be to, jis nori užsakyti seifą. Mes įmontuosime seifą jų na- 
muose ir šią savaitę pabaigsime įrengti signalizacijos sistemą. 

— Labai gerai. 

— Jis nori, kad pateiktume jam sąskaitą už tavo darbą, kurį nu- 
veikei per savaitgalį. Taigi išsiųsiu jiems gana įspūdingą sąskaitė- 
lę, - Armanskis atsiduso. — Suzana, juk žinai, kad Fredriksonas 
gali nueiti į policiją ir giliai tave įklampinti. 

Ji linktelėjo. 

- Žinoma, jis pats gali taip mikliai atsidurti kalėjime, kad jam 
net galva apsisuks, bet gal pamanys, kad buvo verta. 

— Abejoju, ar jis toks kietakiaušis, kad kreiptųsi į policiją. 

— Gal ir tiesa, bet tu vis tiek viršijai visus įgaliojimus, kuriuos 
tau suteikiau. 

- Žinau. 

— Kaip, tavo nuomone, aš reaguosiu? 

— Tik tu gali nuspręsti. 

— O kaip tu manai, kad turėčiau reaguoti? 

— Ką aš manau, neturi su tuo nieko bendro. Tu bet kada galėtum 
mane atleisti. 

— Vargiai. Negaliu sau leisti prarasti tokio lygio profesionalės. 

— Dėkui. 

— Bet jei darsyk iškrėsi ką nors panašaus, labai supyksiu. 

Linder linktelėjo. 

— K3 padarei su disku? 

— Sutraiškiau. Šįryt įdėjau jį į spaustuvus ir sutrupinau. 

— Tada šioje istorijoje dedame tašką. 

LIKUSIĄ RYTO DALĮ BERGER praleido skambinėdama SMP 
valdybos nariams. Pirmininko pavaduotoją rado jo vasarnamy- 
je netoli Vaksholmo ir įkalbėjo atvažiuoti į miestą kiek įmanoma 
greičiau. Mažesnė valdybos narių dalis susirinko po pietų. Pir- 
miausia Berger valandą aiškino, kaip ji gavo Korteso aplanką ir kas 
jau spėjo dėl jo įvykti. 

Jai baigus, buvo pasiūlyta, kaip ji ir tikėjosi, pamėginti rasti kitą 
išeitį. Berger jiems atsakė, kad SMP rengiasi išspausdinti tą istoriją 
rytoj. Dar pridūrė, kad tai jos paskutinė darbo diena ir sprendimas 
yra galutinis. 

Berger pateikė valdybai patvirtinti dvi nutartis ir užfiksavo jas 
protokole. Magnusas Borgšė bus paprašytas nedelsiant pasitraukti 
iš pirmininko pareigų — šis sprendimas įsigalioja tuoj pat; Andersas 
Holmas skiriamas laikinai einančiu vyriausiojo redaktoriaus parei- 
gas. Paskui ji atsiprašė ir paliko valdybos narius aptarti susiklosčiu- 
sios situacijos. 

Antrą valandą dienos ji nulipo žemyn į personalo skyrių ir suda- 
rė vieną sutartį. Paskui nuėjo pasikalbėti su Sebastianu Strandlun- 
du, kultūros skyriaus redaktoriumi, ir su žurnaliste Eva Karlson. 

— Kiek suprantu, tu laikai Evą talentinga žurnaliste. 

— Taip, tiesa, - patvirtino Strandlundas. 

— Per pastaruosius dvejus metus biudžeto sąmatose prašydavai 
padidinti skyriaus darbuotojų skaičių bent dviem. 

— Būtent. 

— Eva, žinant apie elektroninius laiškus, kuriuos gavai neva iš 
manęs, gali kilti negerų gandų, jei įdarbinčiau tave visu etatu su 
pastovia sutartimi. Bet ar tave dar domina toks pasiūlymas? 

- Žinoma. 

— Tokiu atveju paskutinis darbas, kurį atliksiu čia, SMP, bus 
darbo sutarties pasirašymas. 

— Tavo paskutinis darbas? 

- Ilga istorija. Šiandien išeinu. Gal judu galėtumėt būti tokie 
malonūs ir kurį laiką niekam apie tai neprasitarti? 

— Ką? 

— Greit visi bus informuoti. 

Erika Berger pasirašė sutartį ir pastūmė ją per stalą link Evos. 
— Sėkmės, - palinkėjo šypsodamasi. 


—- TAS SENESNIS VYRAS, kuris dalyvavo susitikime su Ekstrio- 
mu šeštadienį, yra Georgas Nystriomas, policijos komisaras ins- 
pektorius, - informavo Figuerola, dėdama ant Edklinto stalo nuo- 
traukas, padarytas Sonjos Mudig mobiliuoju telefonu. 

— Komisaras, - burbtelėjo Edklintas. 

— Stefanas atpažino jį praeitą naktį. Jis atvažiavo automobiliu, 
lankėsi bute Artilerigatane. 

— Ką mes apie jį žinome? 

— Jis atėjo iš viešosios policijos. Nuo 1983-iųjų dirbo slaptojoje 
policijoje. Nuo 1996-ųjų veikia kaip pats už savo sritį atsakingas 
tyrėjas. Jis atlieka vidinius patikrinimus ir analizuoja slaptosios po- 
licijos pabaigtas bylas. 

— Aišku. 

— Nuo šeštadienio ryto į pastatą užėjo šeši mus dominantys as- 
menys. Be Sandbergo ir Nystriomo, ten lankosi ir Fredrikas Klin- 
tonas. Šį rytą greitoji išvežė jį daryti dializės. 

— O kas kiti trys? 

— Vyriškis, pavarde Otas Halbergas. Devintajame dešimtmety- 
je jis priklausė slaptosios žvalgybos tarnybai, bet dabar susijęs su 
generaliniu gynybos štabu. Jis dirba laivynui ir karinės žvalgybos 
tarnybai. 

— Šit kaip. Ir kodėl aš nesistebiu? 

Figuerola padėjo kitą nuotrauką. 

— Šio vyro dar neidentifikavome. Jis ėjo pietauti su Halbergu. Pa- 
žiūrėsim, gal pavyks padaryti aiškesnę nuotrauką, kai eis namo š;- 
vakar. Bet įdomiausias — šis vyras, — ji padėjo dar vieną nuotrauką. 

— Aš jį pažįstu, - pasakė Edklintas. 

— Jo pavardė Vadenšė. 

— Tiksliai. Jis dirbo teroristinių nusikaltimų skyriuje maždaug 
prieš penkiolika metų. Kontoros žmogus. Buvo vienas iš kandi- 
datų tapti vienu didžiausių vadų firmoje. Nežinau, kaip jam toliau 
susiklostė. 

— Atsistatydino 1991-aisiais. Atspėk, su kuo jis pietavo prieš ko- 
kią valandą. 

Ji padėjo ant stalo paskutinę nuotrauką. 

— Administracijos viršininkas Šenkė ir biudžeto skyriaus virši- 
ninkas Gustavas Aterbomas. Noriu, kad šie ponai būtų sekami visą 
parą. Noriu tiksliai žinoti, su kuo jie susitikinėja. 

— Tai neįmanoma, - atkirto Edklintas. - Dabar turiu tik keturis 
žmones. Bent pusė jų turi dirbti su dokumentais. 

Edklintas prikando apatinę lūpą. Paskui pažvelgė į Figuerolą. 

— Mums reikia daugiau žmonių, - tarė ji. - Kaip manai, ar galė- 
tum diskretiškai susisiekti su inspektoriumi Bublanskiu ir paklaus- 
ti, gal jis sutiktų šiandien pavakarieniauti su manimi? Sakykim, 
apie septintą? 

Edklintas pasiėmė telefoną ir atmintinai surinko numerį. 

— Labas, Armanski. Čia Edklintas. Gal galėčiau atsilyginti už 
aną nuostabią vakarienę? Ne, būtinai. Gal, tarkim, septintą? 


SALANDER PRALEIDO NAKTĮ KRONOBERGO kalėjime 
dviejų metrų pločio ir keturių ilgio kameroje. Ten stovėjo tik keli 
būtiniausi baldai; nepaisant nieko, ji užmigo praėjus vos kelioms 
minutėms, kai spynoje buvo pasuktas raktas. 

Ankstų pirmadienio rytą ji jau buvo pabudusi ir sąžiningai darė 
tempimo pratimus, kuriuos jai paskyrė fizioterapeutas Salgrensko- 
je. Paskui jai atnešė pusryčius, o pavalgiusi ji atsisėdo ant lovos ir 
įsmeigė akis į sieną. 

Pusę dešimtos ji buvo nuvesta į koridoriaus gale esančią tardymo 
kamerą. Ją lydėjęs prižiūrėtojas buvo žemas, praplikęs vyras aps- 
kritu veidu ir su akiniais raginiais rėmeliais. Jis buvo mandagus ir 
linksmas. 

Anika Džianini draugiškai su ja pasisveikino. Į Fastę Lisbeta 
nekreipė dėmesio. Netrukus ji pirmą kartą pamatė prokurorą Eks- 
triomą; paskui pusvalandį sėdėjo sustingusiu žvilgsniu spoksoda- 
ma į dėmę sienoje tiesiai virš prokuroro galvos. Neištarė nė žodžio, 
nevirptelėjo nė vienas jos veido raumenėlis. 

Lygiai dešimtą Ekstriomas baigė bevaisę apklausą. Jis susier- 
zino, nes neįstengė išgauti iš jos nė menkiausio atsakymo. Pirmą 
kartą jis pajautė netikrumą, žvelgdamas į šią liesutę, į lėlę pana- 
šią jauną moterį. Kaip ji būtų galėjusi sudoroti tuos du banditus, 
Lundiną ir Niemineną, Stalarholmene? Ar teismas patikės tuo, net 
jeigu pateiktų akivaizdžių įrodymų? 

Vidurdienį Salander gavo lengvus pietus, o po jų pusvalandį 
mintyse sprendė lygtis. Ji buvo susitelkusi ties sferine astronomija, 
apie kurią skaitė vienoje knygoje prieš dvejus metus. 

Pusę trijų ją vėl nuvedė į tardymo kamerą. Šį kartą prižiūrėtoja 
buvo jauna moteris. Salander atsisėdo ant kėdės tuščioje kameroje 
ir ėmė medituoti apie itin keblią lygtį. 

Po dešimties minučių durys atsidarė. 

— Labas, Lisbeta, — pasigirdo draugiškas balsas. Tai buvo Tele- 
burianas. Jis nusišypsojo jai. Lisbeta sustingo. Lygties, kurią min- 
tyse buvo susidariusi, komponentai sugriuvo. Ji tiesiog girdėjo, kaip 
tie skaičiai ir ženklai džergždami atsitrenkia į žemę, tarsi būtų tu- 
rėję fizinę formą. 

Prieš atsisėsdamas kitoje stalo pusėje, Teleburianas pastovėjo dar 
minutę žiūrėdamas į ją. Ji tebespoksojo į tą pačią dėmę sienoje. 

Po kurio laiko judviejų akys susitiko. 

— Apgailestauju, kad tau viskas baigėsi šitaip, — tarė Telebu- 
rianas. — Bandysiu tau padėti visais įmanomais būdais. Tikiuosi, 
mums pavyks pasiekti abipusio pasitikėjimo. 

Salander nuodugniai analizavo jo išvaizdą. Susitaršę plaukai. 
Barzda. Nedidelis tarpdantis. Plonos lūpos. Rudas švarkas. Ties 
kaklu prasegti marškiniai. Ji klausėsi jo švelnaus ir klastingai drau- 
giško balso. 

— Be to, tikiuosi, kad galėsiu tau padėti daugiau negu tuomet, 
kai matėmės paskutinį kartą. 

Jis pasidėjo ant stalo mažą sąsiuvinį ir rašiklį. Salander nuleido 
akis ir pažvelgė į rašiklį. Tai buvo smailus, sidabro spalvos vamz- 
delis. 

Pasekmių įvertinimas. 

Ji susivaldė nepagriebusi to parkerio. Akys nukrypo į Teleburia- 
no kairiosios rankos mažąjį pirštą. Ji matė plonytę baltą žymę ten, 
kur prieš penkiolika metų buvo suleidusi dantis taip stipriai, kad 
vos nenukando piršto. Prireikė trijų prižiūrėtojų, kad ją pražiodytų 
ir atplėštų nuo rankos. 

Tada buvau maža išgąsdinta mergaitė, vos įžengusi į paauglystę. 
Dabar esu suaugusi moteris. Galiu nužudyti tave kada tik panorėjusi. 

Ji vėl įsmeigė akis į dėmę ant sienos ir ėmė rinkti pabirusius 
skaičius ir ženklus, mėgindama iš naujo sudaryti lygtį. 

Teleburianas tyrinėjo Salander nieko nerodančia veido išraiška. 
Jis nebūtų pasiekęs tarptautinio pripažinimo psichiatrijos srityje, 
jei nebūtų turėjęs talento įžvelgti emocijas ir nuotaikas. Jis juto po 
kambarį sklandantį šaltuką ir priėmė tai kaip ženklą, kad pacientė 
po ramia ir sustingusia išore slepia baimę ir gėdą. Teleburianas tai 
įvertino kaip teigiamą ženklą, kad ją visgi slegia jo buvimas, ir liko 
patenkintas, kad jos elgsena per tuos metus nepasikeitė. Apylinkės 
teisme Ji pati užsimaus kilpą. 


PASKUTINIS ERIKOS BERGER darbas SMP buvo parašyti dar- 
buotojams pranešimą. Ji buvo prastos nuotaikos, kai sėdo rašyti. 
Prirašė du puslapius, kuriuose paaiškino, kodėl atsistatydina, ir pa- 
teikė savo nuomonę apie kelis kolegas. Paskui ištrynė visą tekstą ir 
pradėjo iš naujo, jau ramesniu tonu. 

Ji neminėjo Fredriksono. Jei būtų tą padariusi, visas dėmesys 
būtų nukrypęs į jį, o tikrosios priežastys būtų užgožtos sensacijos, 
kurią neišvengiamai sukeltų seksualinio priekabiavimo atvejis. 

Erika Berger nurodė dvi priežastis. Pagrindinė jų buvo tai, jog 
susidūrė su nepajudinamu priešiškumu, kuriuo atsakė vadovai ir 

laikraščio savininkai, kai ji pasiūlė jiems susimažinti atlyginimus 
ir premijas. Vietoj to jie norėjo, kad, vos pradėjusi dirbti SMB, ji 
sutiktų su jų siūlymu gerokai sumažinti darbuotojų skaičių. Eri- 
kos Berger nuomone, vadovybė nesilaikė pažadų, kuriuos davė jai 
per derybas dėl perėjimo į SMP. Be to, tai būtų užkirtę kelią bet 
kokioms jos pastangoms padaryti perspektyvių pokyčių stiprinant 
laikraščio pozicijas. 

Antroji jos nurodyta priežastis buvo Borgšės demaskavimas. 
Berger parašė, kad jai buvo liepta užgniaužti tą istoriją. Tokie da- 
lykai neįtraukti į jos pareigas. Tai reiškė, jog jai neliko kito pasirin- 
kimo, tik atsistatydinti iš redaktorės pareigų. Pranešimo pabaigoje 
Berger parašė, kad skaudi SMP susiklosčiusi situacija yra ne perso- 
nalo, o vadovybės problema. 

Baigusi perskaitė, ką parašė, ištaisė korektūros klaidas ir elek- 
troniniu paštu išsiuntė visiems koncerno darbuotojams. Nusiuntė 
kopiją taip pat ir žiniasklaidai skirtam leidiniui Pressens Tidning, ir 
žurnalistų profsąjungos žurnalui Journa/isten. Paskui pasiėmė savo 
nešiojamąjį kompiuterį ir nuėjo pas Andersą Holmą prie jo stalo. 

— Viso gero, - atsisveikino ji. 

— Viso gero, Berger. Dirbti su tavim buvo pragaras. 

Jiedu nusišypsojo vienas kitam. 

— Ir dar paskutinis dalykas, — tarė ji. 

— Koks? 

— Juhanesas Friskas dirba prie straipsnio, kurį jam pavedžiau. 

— Taigi. Ir niekas neturi jokio supratimo, apie ką bus tas straips- 
nis. 

— Padėk jam. Jis daug pasiekė, aš irgi palaikysiu su juo ryšį. Tegu 
pabaigia tą darbą. Garantuoju, rezultatu būsi patenkintas. 

Jis nepatikliai žvilgtelėjo į ją. Paskui linktelėjo. 

Jie nepaspaudė vienas kitam rankų. Berger paliko atrakinimo 
kortelę ant jo stalo ir nusileido liftu žemyn į garažą. Jos BMW 
sustojo netoli „Millennium“ redakcijos truputį po ketvirtos. 

liepos 1 — spalis 7 


Nors apie amazones esama daug įvairių legendų, - sukurtų senovės 
Graikijoje, Pietų Amerikoje, Afrikoje ir kitur, — nustatytas tik vie- 
nintelis istoriniais dokumentais pagrįstas faktas apie moteris kares. 
Tai buvo moterų armija, gyvavusi fonų valstybėje Dahomėjoje (da- 
bar Beninas), Vakarų Afrikoje. 

Apie tas moteris kares niekada nebuvo užsiminta jokiuose karo 
istorijos leidiniuose; apie jas nėra sukurta romantizuotų filmų — 
šiandien jas galime rasti paminėtas nebent istorijos tekstų išnašose. 
Apie tas moteris parašytas tik vienintelis mokslinis darbas - knyga 
Amazons of Black Sparta („Juodosios Spartos amazonės“), kurią pa- 
rašė Stanley B. Alpern (C. Hurst 8 Co., Londonas, 1998). Tai buvo 
karinė jėga, prilygstanti bet kuriam tų laikų elitiniam vyrų karių 


daliniui kolonijinėse valstybėse. 

Nėra tiksliai žinoma, kada susikūrė toji fonų moterų armija, 
bet kai kuriuose šaltiniuose nurodomas septynioliktas amžius. Iš 
pradžių tai buvo karališkoji sargyba, tačiau vėliau išaugo į karinę 
grupuotę, kurią sudarė šeši tūkstančiai karių, laikomų vos ne dei- 
vėmis. Ši armija nebuvo tik paradinė. Beveik du šimtus metų tos 
karės buvo fonų tautos avangardas kovojant su kolonizatoriais eu- 
ropiečiais. Jų bijojo net prancūzų ginkluotosios pajėgos. Prancūzai 
pralaimėjo joms keletą mūšių. Toji moterų armija nebuvo nugalėta 
iki 1892-ųjų, kai Prancūzija nusiuntė savo kariuomenę su artilerija, 
užsieniečių legioną, jūrų pėstininkų pulką ir kavaleriją. 

Nėra žinoma, kiek tų moterų karių tuomet krito kovoje. Tos, 
kurios išgyveno, dar daugelį metų kovojo partizaninį karą. Armijos 
veteranės buvo kalbinamos ir fotografuojamos net iki 1940 metų. 


23 SKYRIUS 


PENKTADIENIS, LIEPĖS 1 — SEKMABIEMIS, LIEPOS 10 


IKI LISBETOS SALANDER TEISMO likus dviem savaitėms, 
Kristeris Malmas baigė maketuoti trijų šimtų šešiasdešimt keturių 
puslapių knygą lakonišku pavadinimu Skyrius. Knygos viršelis buvo 
mėlynas su geltonu užrašu. Viršelio apačioje Malmas išdėstė septy- 
nis nespalvotus pašto ženklo dydžio Švedijos premjerų atvaizdus, o 
virš jų įtaisė Zalačenkos nuotrauką. Jo paso nuotrauką panaudojo 
kaip visos viršelio iliustracijos foną, kur buvęs šnipas šmėkšo tik 
kaip šešėlis, sudarytas iš tamsesnių ir šviesesnių dėmių. Dizainas 
nebuvo tobulas, bet įspūdingas. Knygos autoriais buvo nurodyti 
Bliumkvistas, Kortesas ir Erikson. 

Jau pusė šešių ryto, o jis plušėjo visą naktį. Jautėsi prastokai: 
siaubingai troško grįžti namo ir išsimiegoti. Erikson sėdėjo su juo 
visą naktį ir padėjo dar kartą peržvelgti kiekvieną knygos puslapį ir 
atlikti galutinius taisymus, paskui Malmas juos išspausdino. Dabar 
ji jau miegojo ant sofos. 

Malmas visą tekstą su iliustracijomis perkėlė į elektroninę lai- 
kmeną. Jis paleido Tbas/ programą ir padarė dvi kopijas kompak- 
tinėse plokštelėse — vieną plokštelę įdėjo į redakcijos seifą, o kitą 
prieš pat septynias pasiėmė dar apsnūdęs Bliumkvistas. 

— Eik pailsėti, - pasiūlė Bliumkvistas. 

— Tuoj. 

Jie paliko miegančią Erikson ir įjungė signalizaciją. Aštuntą va- 
landą ateis Kortesas ir perims pamainą. Lauke jie atsisveikino ir 
nuėjo kas sau. 

MIKAELIS BLIUMKVISTAS nuėjo į Lundo gatvę, kur vėl be lei- 
dimo pasiskolino Salander paliktą Hlondą. Jis nuvažiavo į Hal/vigs 
Reklam spaustuvę Morgongovoje prie geležinkelio Upsalos vaka- 
ruose ir asmeniškai įteikė plokštelę spaustuvės vadovui Janui Kio- 
binui. Šito darbo jis nieku gyvu nepatikėtų pašto darbuotojams. 

Važiavo lėtai, nejautė jokio streso. Paskui laukė, kol leidėjas 
peržiūrėjo plokštelę. Leidėjas užtikrino, kad knyga bus išleista jau 
pirmąją bylos nagrinėjimo dieną. Rūpesčių kėlė ne knygos spaus- 
dinimas, o nemažai laiko užimsiantis jos įrišimas. Janas Kiobinas 
pažadėjo, jog tai dienai bent jau penki šimtai knygų iš pirmojo de- 
šimties tūkstančių tiražo leidimo bus parengta. Knyga turėtų būti 
didesnio kišeninio formato. 

Galiausiai Bliumkvistas įsitikino, ar visi suvokė, kad atliekant 
šį darbą būtinas didžiausias slaptumas. Leidyklos darbuotojams to 
priminti nė nereikėjo — prieš dvejus metus panašiomis aplinkybė- 
mis Žla/kvigs spausdino Bliumkvisto knygą apie Hansą Eriką Ve- 
nerstriomą. Leidėjai jau žinojo, kad „Millennium“ leidiniai visada 
yra ypatingi. 

Į Stokholmą Bliumkvistas grįžo neskubėdamas. Jis pasistatė au- 
tomobilį prie Belmano gatvės ir nuėjo į savo butą pasiimti rūbų 
persirengti, skustuvo ir dantų šepetėlio. Tada nuvažiavo į Stavs- 
neso prieplauką Vermdėje, čia palikęs automobilį keltu persikėlė į 
Sandhamną. 

Tai buvo pirmas kartas po Kalėdų, kai lankėsi savo vasarna- 
myje. Jis atlapojo langines, pro kurias ėmė skverbtis grynas oras, ir 
atsigėrė mineralinio vandens. Kaip visada, kai darbas buvo baigtas 
ir jau gulėjo spaustuvėje, o pakeisti nieko neįmanoma, jis jautėsi 
tuščias. 

Vyriškis užtruko gerą valandą, kol aptvarkė namelį: nušluostė 
dulkes, iššveitė dušo kabiną, įjungė šaldytuvą, apžiūrėjo vandentie- 
kio vamzdžius, pakeitė patalynę palėpėje esančiame miegamajame. 
Tada nužingsniavo į bakalėją ir nusipirko visko, ko gali prireikti sa- 
vaitgaliui. Užkaitęs kavą, atsisėdo lauke prie verandos ir apie nieką 
negalvodamas užsirūkė. 

Prieš pat penkias jis nusileido į garlaivių prieplauką pasitikti 
Figuerolos. 

— Maniau, kad negalėsi ištrūkti, — ištarė jis bučiuodamas jai į 
skruostą. 

— Ir aš taip galvojau. Pasakiau Edklintui, kad pastarąsias keletą 
savaičių ištisai dirbau ir pradedu išsekti. Paaiškinau, kad man reikia 
pailsėti porą dienų ir iš naujo pasikrauti baterijas. 

— Sandhamne? 

— Aš jam nepasakiau, kur važiuoju, — atšovė ji šypsodamasi. Fi- 
guerola nužvelgė dvidešimt penkių kvadratinių metrų ploto Blium- 
kvisto namelį — kritiškai apžiūrėjo virtuvę, vonios kambarį, palėpę 
ir pritariamai linktelėjo. Kol Bliumkvistas ruošė ėrieną raudonojo 
vyno padaže ir dengė stalą verandoje, ji nusiprausė ir persirengė 
plona vasariška suknele. Jie valgė tylėdami, grožėjosi iš prieplaukos 
išplaukiančiais arba grįžtančiais laivais ir gurkšnojo vyną. 

— Nuostabus namelis. Ar čia atsiveži visas savo merginas? — pa- 
klausė Figuerola. 

— Tik tas, kurios man yra svarbios. 

— Ar Erika Berger yra čia buvusi? 

— Keletą kartų. 

— O Salander? 

— Ji buvo čia apsistojusi keletą savaičių, kai rašiau knygą apie 
Venerstriomą. Prieš porą metų čia praleidome Kalėdų atostogas. 

— Berger ir Salander tau svarbios? 

— Erika yra mano geriausia draugė. Mes draugaujame jau dvi- 
dešimt penkerius metus. Lisbeta — visai kas kita. Ji išskirtinė, an- 
tisocialiausias man žinomas žmogus. Gali pamanyti, kad vos tik 
susitikus ji man padarė didelį įspūdį. Man ji patinka. Ji - mano 
draugė. 

— Arji tau nesukelia gailesčio? 

— Ne. Dėl daugelio jos gyvenime nutikusių blogybių ji turėtų 
kaltinti save. Bet aš jaučiu jai didelę simpatiją ir mus vienijantį ryšį. 

— Bet tu nemyli nei jos, nei Berger? 

Jis gūžtelėjo pečiais. Figuerola stebėjo vėlumoje grįžtantį Amni- 
go 23, kuris pakeliui į prieplauką prasilenkdamas su motorine valti- 
mi sužybsėjo navigacinėmis lempomis. 

— Jei didžiulę simpatiją žmogui galima vadinti meile, tai manau, 
jog myliu net keletą žmonių, - ištarė Bliumkvistas. 

— O mane? 

Bliumkvistas linktelėjo. Figuerola suraukė antakius ir pažvelgė 
įji 

— Ar tau tai nepatinka? 

— Kad buvai atsivežęs čia kitų moterų? Ne. Mane kur kas labiau 
trikdo tai, kad nežinau, kas vyksta tarp mūsų. Nemanau, kad ga- 
liu bendrauti su vyru, kuris susideda su kitomis moterimis, kai tik 
užsigeidžia... 

— Nesirengiu atsiprašinėti už savo gyvenimo būdą. 

— Nujaučiu, kad viena priežasčių, dėl ko tu man patinki, yra ta, 
jog esi toks, koks esi. Su tavimi lengva, nes tu neapgaudinėji ir už- 
tikrini saugumo jausmą. Visa tai prasidėjo, nes pasidaviau kvailam 
impulsui. Taip nutinka retai ir neplanuotai. O dabar priėjome tą 
etapą, kai tapau tiesiog viena iš merginų, kurias pasikvieti čia. 

Kurį laiką jie sėdėjo tylėdami. 

— Tu neprivalėjai čia atvažiuoti. 

— Privalėjau. O Mikaeli... 

- Žinau. 

— Jaučiuosi labai nelaiminga. Nenoriu pamilti tavęs, nes kai 
jausmai baigiasi, lieka didžiulis skausmas. 

— Paklausyk, šitą namelį turiu jau dvidešimt penkerius metus — 
nuo to laiko, kai mirė mano tėtis, o mama grįžo į Norlandą. Po 
turto dalybų seseriai atiteko mūsų butas, o man - namelis. 

Neskaičiuojant ankstesnių trumpalaikių pažinčių, čia yra buvu- 
sios penkios moterys — Erika, Lisbeta ir mano buvusi žmona, su 
kuria buvau susituokęs aštuoniasdešimtaisiais; paskui viena mergi- 
na, su kuria labai rimtai draugavome dešimtojo dešimtmečio pabai- 
goje, ir viena moteris, vyresnė už mane, su kuria susipažinau prieš 

porą metų ir kurią dar retkarčiais susitinku. Tai priklauso nuo tam 
tikrų aplinkybių... 

— Be abejo. 

— Į šitą namelį galiu ištrūkti iš miesto ir čia pailsėti. Dažniausiai 
čia būnu vienas. Skaitau knygas, rašau, atsipalaiduoju sėdėdamas 
prieplaukoje ir stebėdamas laivus. Čia — ne slaptas senbernio meilės 
lizdelis. 

Jis pakilo atnešti šešėlyje palikto vyno butelio. 

— Nieko nežadėsiu. Mano santuoka sugriuvo, nes mes su Erika 
negalėjome vienas be kito, - tarė jis ir angliškai pridūrė: „Been the- 
re, done that, got the I-shirt““. 

Jis pripildė taures. 

— Bet jau seniai buvau sutikęs tokį įdomų žmogų kaip tu. Mūsų 
santykiai įgavo didžiulį pagreitį nuo pat pirmojo susitikimo. Ma- 
nau, kad tave įsimylėjau tą minutę, kai atvažiavai manęs paimti ir 
laukei laiptinėje prie mano buto. Ne kartą, miegodamas namuose, 
naktį pabusdavau ir ilgėdavausi tavęs. Nežinau, ar man dabar reikia 
pastovių santykių, tačiau siaubingai bijau tavęs netekti, — jis pažvel- 
gėįją. - Taigi, ką darysime? 

— Apsvarstykime viską, - pasiūlė Figuerola. - Tu man irgi žiau- 
riai patinki. 

— Viskas darosi pernelyg rimta, - pastebėjo Bliumkvistas. 

Ji nusiminė. Ilgą laiką jie nesikalbėjo. Sutemus nukraustė stalą, 
suėjo į vidų ir užsidarė duris. 


PENKTADIENĮ, LIKUS MAŽIAU NEI SAVAITEI iki bylos na- 
grinėjimo pradžios, Bliumkvistas stabtelėjo prie Pressžyrėn spaudos 
kiosko Sliusene ir perskaitė rytinių laikraščių antraštes. Magnusas 
Borgšė, Svenska Morgon-Posten generalinis direktorius ir valdybos 
pirmininkas, pasidavė ir atsistatydino. Bliumkvistas nusipirko lai- 
kraščių ir nužingsniavo į Javą Hornsgatane vėlyvų pusryčių. Borg- 
šė nurodė šeimynines netikėto atsistatydinimo priežastis. 


* Lankiausi ten, padariau aną, gavau marškinėlius (angl). 

Jis nenorėjo komentuoti teiginių, jog atsistatydinimas susijęs su 
tuo, kad Erika Berger paliko savo postą, nes valdybos pirminin- 
kas liepė neatskleisti jo sąsajų su kompanija Vi/avara. Tačiau šalia 
buvo išspausdinta žinutė, kad Švedijos verslo įmonių konfederacijos 
Svenskt Nūringsliv pirmininkas nusprendė įsteigti etikos komite- 
tą, nagrinėsiantį švedų kompanijų ryšius su Pietryčių Azijos verslo 
įmonėmis, pagarsėjusioinis vaikų išnaudojimu. 

Staiga Bliumkvistas pratrūko juokais. 

Tada jis sulankstė rytinius laikraščius ir atsivertė savo Eriksoną. 
Norėjo paskambinti laidos J:, transliuojamos per TVĄ, vedėjai, kuri 
tuo metu buvo įpusėjusi valgyti savo priešpiečių sumuštinį. 

— Sveika, brangioji, - pasisveikino Bliumkvistas. — Spėju, jog vis 
dar nenori eiti su manimi į pasimatymą. 

— Labas, Mikaeli, - nusijuokė moteris. - Atleisk, bet nesi mano 
skonio, nors tu labai šaunus vyrukas. 

— Visgi gal susitinkame šį vakarą aptarti darbo reikalų? 

— Kas nutiko? 

— Prieš porą metų Erika Berger bendradarbiavo su tavimi dėl 
Venerstriomo istorijos. Jums puikiai sekėsi. Noriu susitarti dėl pa- 
našaus reikalo. 

— Įdėmiai klausau. 

— Negaliu nieko pasakoti, kol nesutarėme dėl sąlygų. Šį kartą 
vėl, kaip ir Venerstriomo atveju, mes rengiamės išleisti knygą kartu 
su teminiu žurnalo numeriu. Šita istorija sukels didelį atgarsį. Siū- 
lau išskirtinę galimybę iš anksto peržvelgti visą medžiagą su sąlyga, 
jog informacija nenutekės, kol išeis leidinys. Šįkart publikavimas yra 
itin komplikuotas, nes leidiniai turi pasirodyti konkrečią dieną. 

— Kokios apimties pasakojimas? 

— Didesnis nei Venerstriomo, - atsakė Bliumkvistas. —- Ar tave 
domina? 

— Turbūt juokauji. Kur susitinkame? 

— Gal Samiro katile? Erika Berger taip pat dalyvaus susitikime. 

— Kasjai atsitiko? Ar ji sugrįžo į „Millennium“, kai buvo išmesta 
iš SMP? 

— Jos neišmetė, ji išėjo savo noru, nes nesutapo jos ir Magnuso 
Borgšės nuomonės. 

— Jis tikras bjaurybė. 

— Tu neklysti, — patikino Bliumkvistas. 


KLINTONAS KLAUSĖSI Verdžio per ausines. Muzika buvo vie- 
nintelis likęs gražus dalykas jo gyvenime, galintis nukreipti mintis 
nuo dializės aparato ir smarkaus skausmo ties juosmeniu. Jis ne- 
niūniavo, bet buvo užsimerkęs ir dešine ranka dirigavo natas. Jo 
ranka lengvai sklandė ore ir, priešingai nei visas bliūkštantis kūnas, 
atrodė itin gyvybinga. 

Štai kaip viskas vyksta - gimstame, gyvename, senstame, mirš- 
tame. Savo vaidmenį jis jau suvaidino. Telieka tik išeiti. 

Jis jautė keistą pasitenkinimą savo gyvenimu. 

Veikė vietoj savo draugo Everto Gulbergo. 

Buvo šeštadienis, liepos devinta. Iki bylos nagrinėjimo liko ma- 
žiau nei savaitė, ir skyrius netrukus galės padėti tą bjaurią istoriją į 
lentyną prie kitų dokumentų. Tą rytą jis gavo pranešimą. Nedaug 
tokių tvirtų vyrų kaip Gulbergas - kai sau į smilkinį iššauni devy- 
nių milimetrų kulką, tikiesi numirti, tačiau Gulbergo kūnas dar 
tris mėnesius nepasidavė. Tikriausiai nulėmė atsitiktinumas, o ne 
gydytojo Anderso Junasono užsispyrimas kovojant dėl Gulbergo 
gyvybės. Galiausiai pacientas mirė, tačiau ne dėl kulkos padaryto 
sužalojimo, o dėl vėžio. 

Gulbergo mirtis buvo skausminga, ir tai itin liūdino Klintoną. 
Jis negalėjo bendrauti su išoriniu pasauliu, kartais būdavo pusiau 
sąmoningas ir šypsodavosi, kai ligoninės slaugės paglostydavo jam 
skruostą, arba kriokdavo iš skausmo. Kartais jis bandydavo ištarti 
žodžius ar suregzti sakinį, tačiau jo kalbos niekas negalėjo suprasti. 

Šeimos jis neturėjo, o draugai jo sergančio nelankė. Paskutinė 
gyva būtybė, su kuria jam teko bendrauti, buvo slaugytoja Sara 
Kitama, kilusi iš Eritrėjos. Ji budėjo tą naktį ir laikė jį už rankos 
mirties akimirką. 

Fredrikas Klintonas gerai suvokė, kad greitai paseks savo ben- 
dražygio pėdomis. Neturėjo jokių vilčių išgyventi. Tikimybė su- 
laukti gyvybę išgelbėsiančios inksto persodinimo operacijos kas- 
dien mažėjo — jo kepenų ir žarnyno veiklos tyrimų rezultatai vis 
prastėjo. 

Jis tikėjosi pratempti iki Kalėdų. 

Bet buvo patenkintas ir jautė svaiginantį dvasinį pakylėjimą, kad 
paskutinėmis dienomis staiga ir visai neplanuotai galėjo sugrįžti į 
tarnybą. 

Tokios malonės jis niekada nesitikėjo. 

Kaip tik buvo nuskambėjusios paskutinės Verdžio kūrinio na- 
tos, kai Birgeris Vadenšė pravėrė duris į Klintono poilsio kambarėlį 
skyriaus štabe Artilerigatane. 

Klintonas pramerkė akis. 

Į Vadenšę jis žiūrėjo tik kaip į nereikalingą balastą. Pastarasis 
visiškai netiko Švedijos nacionalinio saugumo avangardo vadovo 
pareigoms. Klintonas negalėjo suvokti, kaip jis ir fon Rotingeris 
kažkada galėjo taip apsirikti manydami, kad būtent Vandenšė yra 
tinkamiausias kandidatas šioms pareigoms. 

Vadenšė buvo tas karys, kuriam būtinos palankios sąlygos - su- 
siklosčius kritinei situacijai, jis būdavo neryžtingas ir nesugebėdavo 
priimti sprendimų. Jis iš tų, kurie negali vesti laivo per audrą. Sil- 
pnas ir neveiksnus, be tvirto stuburo. Jei jis vadovautų šiai operaci- 
jai, sėdėtų suparalyžiuotas ir nugramzdintų skyrių. 

Kaip viskas paprasta — vieni tai geba, o kiti lemiamu momentu 
sutrinka. 

— Norėjai su manimi pasikalbėti? 

— Atsisėsk, - paragino Klintonas. 

Vadenšė atsisėdo. 

— Šiame gyvenimo etape negaliu gaišti laiko plepalams. Eisiu 
tiesiai prie reikalo. Kai viskas bus baigta, norėčiau, kad atsisakytum 
skyriaus vadovo pareigų. 

— Tikrai? 


Klintonas sušvelnino toną. 

— Tu geras žmogus, Vadenše, tačiau ne tavo pečiams pakelti 
Gulbergo paliktą atsakomybę. "Tu neturėjai tapti skyriaus vadovu. 
Tai buvo mano ir fon Rotingerio klaida, kad man susirgus ne iki 
galo išsiaiškinome įpėdinio klausimą. 

— Aš tau niekada nepatikau. 

— Klysti. Tu puikiai susitvarkei su administratoriaus pareigomis, 
kai mudu su fon Rotingeriu vadovavome skyriui. Be tavęs būtume 
buvę bejėgiai, be to, mane žavi tavo patriotizmas, tačiau nesugebė- 
jimas priimti sprendimus kiša tau koją. 

Vadenšė karčiai šyptelėjo. 

— Po viso šito nė nežinau, ar dar noriu dirbti skyriuje. 

— Dabar, kai Gulbergo ir fon Rotingerio nebėra, turėjau vie- 
nas priimti strateginius sprendimus, — kalbėjo Klintonas. - O tu 
priešinaisi visiems sprendimams, kuriuos priėmiau per pastaruosius 
keletą mėnesių. 

— Mano manymu, tavo priimti sprendimai yra absurdiški ir gali 
sukelti siaubingų pasekmių. 

— Galimas daiktas. Tačiau tavo neryžtingumas garantuotų žlu- 
gimą. Mes bent jau turime galimybę, kurią, panašu, lydės sėkmė. 
„Millennium“ nežino, kuria kryptimi pasukti. Galbūt jie įtaria, kad 
esame netoliese, tačiau jiems nepakanka dokumentų ir jie nežino, 
kaip tuos dokumentus arba mus rasti. O mes sekame kiekvieną jų 
veiksmą ir žingsnį. 

Vadenšė žvilgtelėjo pro langą į dangų virš namų stogų. 

— Vienintelis likęs darbas — atsikratyti Zalačenkos dukters, — 
tęsė Klintonas. — Neaišku, kas nutiktų, jei kas nors imtų knaisiotis 
jos praeityje ir ją išklausytų. Po kelių dienų prasidės teismo proce- 
sas, o tada viskas bus baigta. Šįkart turime užkasti ją labai giliai, 
kad daugiau mums nesivaidentų. 

Vadenšė papurtė galvą. 

— Nesuprantu tavo požiūrio, - sunerimo Klintonas. 

— Akivaizdu, kad nesupranti — tau šešiasdešimt aštuoneri, guli 
mirties patale ir priiminėji neracionalius sprendimus. Bet tau vis 

tiek pavyko tarsi užkerėti Nystriomą ir Sandbergą — jie tave šlovina 
lyg Dievą Tėvą. 

— Aš ir esu Dievas Tėvas visiems, kurie susiję su skyriumi. Mes 
dirbame pagal planą, mūsų ryžtas suteikė skyriui galimybę išlikti. 
Tvirtai tikiu, kad skyrius daugiau niekada nepateks į tokią pavojin- 
gą situaciją. Kai viskas bus baigta, nuodugniai išanalizuosime savo 
veiksmus ir ateitį. 

— Aišku. 

— Georgas Nystriomas taps naujuoju vadovu. Iš tikrųjų jis jau 
per senas šioms pareigoms, tačiau neturime kito pasirinkimo. Be 
to, jis pažadėjo padirbėti dar šešerius metus. Sandbergas dar per 
jaunas ir pernelyg nepatyręs, o tai - akivaizdus tavo vadybinės po- 
litikos rezultatas. Iki šio momento jis jau turėjo būti visko išmokęs 
profesionalas. 

— Klintonai, negi nematai, ką padarei? Jūs nužudėte žmogų — 
Bjorkas atidavė skyriui trisdešimt penkerius gyvenimo metus, o tu 
užsakei jį nužudyti. Argi tu nesupranti... 

— Puikiai žinai, kad tai buvo būtina — jis mus išdavė ir niekada 
nebūtų iškentęs jam daromo spaudimo, jei policija būtų jį užspei- 
tusi į kampą. 

Vadenšė atsistojo. 

— Aš dar nebaigiau. 

— Tada teks pratęsti pokalbį kitą kartą. Kol tu čia guli ir įsivaiz- 
duoji esąs visagalis, man reikia nudirbti darbus. 

Vadenšė atsistojo ir pasuko link durų. 

— Jei esi toks doras ir pasipiktinęs, gal nueik pas Bublanskį ir 
prisipažink apie visus savo padarytus nusikaltimus? 

— Patikėk manimi, jau svarsčiau apie tai. Nesvarbu, ką tu galvoji, 
aš vis tiek darau viską, ką galiu, kad apsaugočiau skyrių. 

Jis pravėrė duris ir akis į akį susidūrė su beįžengiančiais Nystrio- 
mu ir Sandbergu. 

— Sveikas, Fredrikai, - pasisveikino Nystriomas. - Mums reikia 
šnektelėti. 

— Įeikit. Vadenšė jau išeina. 

Nystriomas luktelėjo, kol durys užsidarė. 

— Fredrikai, esu rimtai susirūpinęs. 

— Kas atsitiko? 

— Mudu su Sandbergu ilgai svarstėme ir supratome, jog vyksta 
nesuvokiami dalykai. Šįryt Salander advokatė įteikė prokurorui jos 
autobiografiją. 

— Ką? 


INSPEKTORIUS FASTĖ stebėjo advokatę Džianini, kai prokuro- 
ras Ekstriomas iš termoso pylė kavą. Dokumentas, kuris Ekstrio- 
mui buvo įteiktas šį rytą vos tik jam atvykus į darbą, abu juos pri- 
trenkė. Jiedu su Faste perskaitė keturiasdešimties puslapių Salander 
istoriją ir išsamiai aptarė šį neįprastą dokumentą. 

Galiausiai jis suprato, kad reikėtų pasikviesti Džianini nefor- 
maliam pokalbiui. 

Jie susėdo prie nedidelio stalelio Ekstriomo kabinete. 

— Ačiū, kad sutikote ateiti, - padėkojo Ekstriomas. — Perskai- 
čiau šitą... hmm, pareiškimą, gautą šį rytą, kur nurodyti keli faktai, 
kuriuos norėčiau pasitikslinti. 

— Padėsiu, kiek galėsiu, - patikino Džianini. 

— Nė nežinau, nuo ko pradėti. Pradėsiu nuo to, kad ir aš, ir ins- 
pektorius Fastė esame nepaprastai nustebę. 

— Tikrai? 

— Bandau nuspėti jūsų siekius. 

— Ką turite galvoje? 

- Ši autobiografija, ar kaip ją pavadinti... Koks viso to tikslas? 

— Tikslas akivaizdus - mano klientė nori išdėstyti savąją versiją 
apie visa tai, kas nutiko. 

Ekstriomas skaniai nusijuokė glostydamas savo smailią barzdelę. 
Šis dažnai kartojamas gestas buvo jau bepradedąs erzinti Džianini. 

— Taip, bet jūsų klientė turėjo keletą mėnesių, kad viską paaiš- 
kintų, tačiau per Fastės apklausas ji nepratarė nė žodžio. 

— Kiek man žinoma, nėra tokio įstatymo, kuris priverstų mano 
klientę atsakinėti į klausimus Fastei patogiu metu. 

— Noriu priminti, kad Salander bylos nagrinėjimas prasideda už 
dviejų dienų, o ji kažką pateikia paskutinę minutę. Tiesą sakant, 
jaučiu atsakomybę, kuri šiaip jau nejeina į mano kaip kaltintojo 
pareigas. 

— Tikrai? 

— Nemanykite, kad noriu įžeisti - mano tikslas ne tas, tačiau 
šalyje yra nustatyta tam tikra bylos nagrinėjimo tvarka. Jūs, po- 
nia Džianini, specializuojatės moters teisių srityje ir niekada nesa- 
te atstovavusi klientui baudžiamojoje byloje. Aš pateikiau Lisbetai 
Salander kaltinimus ne dėl to, kad ji gimė moterimi, o dėl sun- 
kaus fizinio sužalojimo. Manau, netgi jūs supratote, kad ji kenčia 
nuo sunkios protinės negalios ir jai būtina slauga ir visuomenės 
pagalba. 

— Norite pasakyti, kad baiminatės, jog nesugebėsiu tinkamai 
apginti Lisbetos Salander, - draugiškai pratarė Džianini. 

— Aš nekritikuoju, — atsakė Ekstriomas, — ir neabejoju jūsų 
kompetencija. Tiesiog konstatuoju, kad šioje srityje jums trūksta 
patirties. 

— Suprantu ir visiškai su jumis sutinku — esu visiškai nepatyrusi 
baudžiamųjų bylų srityje. 

— Bet jūs nuolat atsisakydavote patyrusių teisininkų jums siūlo- 
mos pagalbos... 

— Toks buvo mano klientės pageidavimas. Lisbeta Salander nori, 
kad būčiau jos advokatė, todėl atstovausiu jai teisme, - mandagiai 
nusišypsojo Džianini. 

— Puiku, tačiau man įdomu, ar jūs tikrai rimtai pateiksite šį jos 
pareiškimą teismo salėje? 

— Savaime suprantama — čia juk Salander istorija. 

Ekstriomas ir Fastė susižvalgė, Fastė kilstelėjo antakius - jis ne- 
suprato, kodėl Ekstriomas taip nerimauja. 

Jei pati Džianini nesuvokia, kad ji visiškai nugramzdins savo 
klientę, tai neturėtų būti prokuroro rūpestis, velniai griebtų. Jiems 
reikia tik džiaugtis ir padėkoti už gautą dokumentą, jį paimti ir 
padėti prie bylos medžiagos. Jo supratimu, Salander yra kuokte- 

lėjusi — jis pasitelkė visus savo gebėjimus, kad ji pasakytų bent jau 
savo adresą, tačiau per visas apklausas ta mergiotė tylėjo kaip žemė, 
žiūrėdama į už jo esančią sieną. Ji net nepajudėdavo. Ji atsisakyda- 
vo jo siūlomos cigaretės, kavos ar netgi gaiviųjų gėrimų. Ji visiškai 
nereagavo, nei kai jis maldavo prabilti, nei kai itin susierzinęs pa- 
keldavo balsą. Fastė dar nebuvo dalyvavęs tokiose įtampą ir neviltį 
keliančiose apklausose. 

Galiausiai Ekstriomas pareiškė: 

— Ponia Džianini, mano nuomone, jūsų klientę reikėtų apsaugo- 
ti nuo šio teismo proceso. Ji serga. Aš remiuosi labai aukštos kvali- 
fikacijos psichiatro išvada — jai būtina psichiatrų pagalba, kurios ji 
nesulaukia jau daugelį metų. 

— Kiek suprantu, šią rekomendaciją jūs pateiksite teismo metu. 

— Taip. Ne mano reikalas patarti, kaip turite atstovauti savo 
klientei teisme, bet jeigu jūs rimtai ruošiatės eiti šia linkme, tai 
situacija bus, švelniai tariant, absurdiška. Savo autobiografijoje ji 
beprasmiškai ir nepagrįstai apkaltino daugybę žmonių. Ypač savo 
buvusį globėją advokatą Bjurmaną ir daktarą Peterį Teleburianą. 
Tikiuosi, jog suvokiate, kad teismas atsižvelgs į tai, kad kaltinimai 
daktarui Teleburianui pateikti be menkiausio įrodymo. Atleiskite 
už metaforą, tačiau šiuo pareiškimu įkalsite pakutinę vinį į savo 
klientės karstą. 

— Suprantu, ką norite pasakyti. 

— Teismo metu galite teigti, kad ji nėra ligonė, ir paprašyti pa- 
kartotinio psichiatrinio tyrimo, tada viskas priklausytų nuo teismo 
ekspertizės medikų. Tačiau, atvirai kalbant, jos pareiškimas verčia 
mane suabejoti, ar kuris nors iš teismo medikų padarys kitokias iš- 
vadas negu padarė Ieleburianas. Pagal jos pačios pasakojimą ir visus 
turimus dokumentus akivaizdu, kad ji serga paranojine šizofrenija. 

Džianini maloniai nusišypsojo. 

— Yra ir kitokia nuomonė, - pasakė ji. 

— Kokia? 

— Kiekviena smulkmena jos pasakojime yra gryna tiesa ir teis- 
mas ja patikės. 

Ekstriomas akivaizdžiai sumišo, paskui šyptelėjo ir vėl paglostė 
savo smailiąją barzdelę. 


KLINTONAS SĖDĖJO PRIE mažo stalelio savo kabinete ir susi- 
raukęs atidžiai klausėsi Nystriomo ir Sandbergo. Primerktos akys 
ir įdėmus žvilgsnis išdavė jo susidomėjimą pasakojimu. 

— „Millennium“ darbuotojų telefoninius pokalbius ir elektroni- 
nius laiškus stebime nuo balandžio, — prabilo Klintonas. — Išsiaiš- 
kinome, kad tas Bliumkvistas, Malina Erikson ir Henris Kortesas 
jau beveik nuleido rankas. Susipažinome su žurnalo kito numerio 
juodraščiu — panašu, kad netgi Bliumkvistas pakeitė savo nuomonę 
ir įsitikino, kad Salander yra psichiškai nesveika. Bliumkvistas gina 
ją kaip visuomenės narys - jis teigia, kad nesuteikdama pagalbos 
visuomenė ją nuvylė, todėl dėl bandymo nužudyti savo tėvą Sa- 
lander esanti nekalta... Tačiau Bliumkvisto nuomonė nieko nereiš- 
kia. Juk apie įsilaužimą į jo butą, sesers užpuolimą Geteborge ar 
apie dingusias Bjorko tyrimo kopijas neužsimenama nė žodžio - jis 
žino, kad nieko neįrodys. 

— Čia šuo ir pakastas, - įsiterpė Sandbergas. - Turbūt Blium- 
kvistas žino, kad yra stebimas, bet panašu, kad jis visiškai nekreipia 
dėmesio į jokius ženklus. Atleiskite, bet tai nebūdinga „Millen- 
nium“. Tarp kitko, Erika Berger grįžo į redakciją, o būsimasis žur- 
nalo numeris yra toks nuobodus ir nerimtas, kad panašu į pokštą. 

— Nori pasakyti, kad čia... spąstai? 

Sandbergas linktelėjo galvą. 

— Vasaros numeris turėjo pasirodyti paskutinę birželio savaitę. 
Sprendžiant iš vieno Malinos Erikson elektroninio laiško, jis bus 
spausdinamas vienoje Sioderteljės kompanijoje, bet man ten šįryt 
paskambinus paaiškėjo, kad jie net neturi maketo originalo. Prieš 
mėnesį „Millennium“ kreipėsi į juos tik norėdami gauti komercinį 
pasiūlymą iš spaustuvės. 

— O kur jie spausdindavo anksčiau? - sunerimo Klintonas. 

— Spaustuvėje Ha/vigs Reklam, Morgongovoje. Skambinau ten 
pasiteirauti, kaip sekasi spausdinti, prisistačiau esąs iš „Millen- 

nium, tačiau vadybininkas man nieko neprasitarė. Manau, reikėtų 
šį vakarą ten nuvažiuoti ir pasižiūrėti. 

— Aišku, Georgai. 

— Peržiūrėjau visus praėjusios savaitės telefoninius pokalbius, — 
prabilo Nystriomas. — Keista, bet „Millennium“ personalas neapta- 
rinėja nei Žalačenkos bylos, nei Salander teismo proceso. 

— Visiškai? 

— Absoliučiai. Pamini tik tuo atveju, kai žmonės iš „Millen- 
nium“ bendrauja su ten nedirbančiais. Paklausykite štai kad ir šito 
pokalbio. Bliumkvistui skambina žurnalistas iš 4A/onbladet ir tei- 
raujasi, ar jis galėtų pakomentuoti būsimo teismo procesą, - pasakė 
jis dėdamas ant stalo magnetofoną. 

— Atsiprašau, bet jokių komentarų 

— Bet jūs nuo pat pradžių esate šios istorijos dalyvis, būtent jūs sura- 
dote Salander Gosebergoje ir apie tai nepublikavote nė žodelyčio. Kada 
rengiatės paviešinti informaciją? 

— Kai ateis tinkamas laikas ir Jei turėsiu ką pasakyti. 

— O ar bus ką pasakyti? 

- Nusipirkite „Millennium“ numerį ir pats pamatysite. 

Jis išjungė garso įrašą. 

— Mes apie tai anksčiau nepagalvojome, bet aš dar kartą perklau- 
siau atsitiktinai pasirinktus gabaliukus — visą laiką tas pats. Jis ne- 
aptarinėja Zalačenkos bylos arba kalba apie ją bendromis frazėmis, 
apie tai nekalba net su savo seserimi, kuri yra Salander advokatė. 

— Galbūt iš tikro neturi ko pasakyti. 

— Jis nuolat atsisako ką nors aptarinėti. Atrodo, kad jis ištisą parą 
gyvena redakcijoje, netgi namo į Belmano g. 1 grįžta retai. Dieną 
naktį dirbdamas turėtų būti iškapstęs ką nors apčiuopiamesnio nei 
ta medžiaga, kuri pasirodys kitame „Millennium“ numeryje. 

— Mesvis dar negalime prisijungti prie telefonų, esančių jų biu- 
re? 

— Ne, - atsakė Sandbergas. — Ten ištisą parą kas nors trinasi. 
Keistoka. Nuo to karto, kai pirmą kartą apsilankėme Bliumkvisto 
bute, dabar redakcijoje visada būna darbuotojų — ten ištisai dega 

šviesos, dirba jeigu ne pats Bliumkvistas, tai Kortesas arba Erikson 
arba tas žydras... Kristeris Malmas. 

— Taigi, kokios išvados? 

— Kol nežinau kitos priežasties, sakyčiau, kad jie rengia mums 
spektaklį, —- kiek padvejojęs atsakė Nystriomas. 

Klintono sprandu perbėgo šaltas drebulys. 

— Kodėl mes to anksčiau nepastebėjome? 

— Mes klausėmės, ką jie kalba, o ne to, ko nepasako. Mes džiau- 
gėmės girdėdami ir matydami jų sąmyšį. Bliumkvistas supranta, 
kad kažkas iš jo ir jo sesers pavogė 1991 metų Bjorko tyrimą. Bet 
ką, velniai rautų, jis daro? 

— Ar jie pranešė policijai apie apiplėšimą? 

Nystriomas papurtė galvą. 

— Džianini dalyvavo Salander apklausose — ji mandagi, bet ne- 
pasako nieko reikšmingo, o pati Salander apskritai nekalba. 

— Tai gali mums pasitarnauti - kuo mažiau Salander kalbės, tuo 
geriau. Ką pasakoja Ekstriomas? 

— Buvau susitikęs su juo prieš porą valandų — jam ką tik įteiktas 
Salander pareiškimas, — pareiškė rodydamas į ant Klintono kelių 
gulinčias kopijas. 

— Ekstriomas sutrikęs. Laimė, kad Salander ne itin gerai sekasi 
reikšti savo mintis raštu. Pašaliniam žmogui ši rašliava gali pasi- 
rodyti esanti visiškai nesąmoninga sąmokslo teorija su pornogra- 
finiais elementais. Tačiau ji pakankamai tiksliai aprašo, kaip buvo 
uždaryta Šv. Stepono ligoninėje, ir tvirtina, kad Zalačenka dirbo 
kažkokioje saugumo policijos grupuotėje. Tai rodo, kad ji įtaria, 
jog skyrius egzistuoja. Šiaip jau apibūdino mus labai tiksliai, bet, 
kaip jau minėjau, atrodo ne itin įtikinama. Ekstriomas sutrikęs, nes 
Džianini rengiasi šią medžiagą panaudoti teisme. 

— Velnias, — susinervino Klintonas. Jis pasilenkė ir keletui minu- 
čių susimąstė. Galiausiai pakėlė galvą. 

— Junai, dar šį vakarą nulėk į Morgongovą ir išsiaiškink, kas 
ten vyksta. Jeigu jie spausdina „Millennium“, turiu gauti vieną jo 
numerį. 

— Važiuosiu kartu su Falunu. 

— Gerai. Georgai, noriu, kad šiandien susitiktum su Ekstriomu 
ir pažiūrėtum, kaip jis laikosi. Iki šiol viskas klojosi sklandžiai, bet 
negaliu nekreipti dėmesio į tai, ką judu pranešėte. 

Klintonas dar kurį laiką patylėjo. 

— Būtų geriausiai, jei nebūtų jokio teismo... — ištarė galiausiai. 

Jis pakėlė žvilgsnį ir pažvelgė Nystriomui į akis. Ir Nystriomas, 
ir Sandbergas linktelėjo. Jie vienas kitą suprato. 

— Nystriomai, ištirk situaciją, ką galima padaryti. 


SANDBERGAS KARTU SU spynų meistru Falunu sustojo kiek to- 
lėliau nuo geležinkelio ir pėsčiomis perėjo Morgongovą. Buvo pusė 
devynių vakaro. Kad galėtų veikti, buvo dar per šviesu ir per anksti, 
tačiau jie norėjo pašniukštinėti ir apžiūrėti vietovę. 

— Jei pastate įrengta signalizacija, aš ten nelįsiu, - įspėjo Falu- 
nas. — Verčiau žvilgtelėkime pro langą - jei viduje prikrauta leidi- 
nių, tai sviesime akmenį, įšoksime į vidų, pagriebsime ką reikia ir 
dingsime kiek kojos neša. 

— Taip ir padarysime, - sutiko Sandbergas. 

— Jei tau reikia tik vienos žurnalo kopijos, galime patikrinti šiukš- 
liadėžes — ten gali būti atliekų, spaudinio bandinių ar dar ko nors. 

Hallvigs Reklam spaustuvė buvo įsikūrusi neaukštame plytinia- 
me pastate. Jie prisliūkino iš pietinės gatvės pusės. Sandbergas jau 
buvo bežengiąs per gatvę, kai Falunas sugriebė jį už alkūnės. 

— Eik tiesiai, - paragino jis. 

— Ką? 

— Eik tiesiai, lyg būtum išėjęs pasivaikščioti. 

Jie praėjo pro Ha/hvigs ir apsuko ratą aplinkkeliu. 

— Kam to reikia? — nesuprato Sandbergas. 

— Reikia išlikti budriam. Čia ne vien tik signalizacija - prie pas- 
tato stovėjo automobilis. 

— Nori pasakyti, kad kažkas yra viduje? 

— Tai „Milton Security“ automobilis, dėl Dievo meilės, pastatas 
yra budriai saugomas. 

— „MILTON SECURITY“? - ŠŪKTELĖJO Klintonas. Nuo šoko 
jam suspaudė krūtinę. 

— Jei ne Falunas, būtumėm įkliuvę, - prisipažino Sandbergas. 

— Vyksta kažkas įtartina, — pareiškė Nystriomas. - Mažai už- 
miesčio spaustuvei netikslinga samdytis „Milton Security“ ištisai 
parai. 

Klintonas linktelėjo ir stipriai suspaudė lūpas — jau buvo po vie- 
nuoliktos ir jam labai reikėjo poilsio. 

— Vadinasi, „Millennium“ tikrai kažką rezga, — pridūrė Sand- 
bergas. 

— Aišku, — tarė Klintonas. — Ką gi, išanalizuokime situaciją. Kas 
galėtų nutikti blogiausiu atveju? Ką jie gali žinoti? - reikliai pažvel- 
gė į Nystriomą. 

— Tikriausiai turi Bjorko tyrimą, — nusprendė šis. —- Apsauga 
buvo sustiprinta po to, kai mes nugvelbėme kopijas. Turbūt įtarė, 
kad yra stebimi. Blogiausiu atveju jie gali turėti dar vieną kopiją. 

— Bet kai tyrimas dingo, Bliumkvistas atrodė baisiai nusivylęs. 

— Žinau, galbūt mus apkvailino, šitos galimybės negalime at- 
mesti. 

— Patikrinkite šitą prielaidą, — paliepė Klintonas. 

— Žinome, kokia bus Salander gynyba. Salander papasakojo sa- 
vaip suprastą tiesą. Perskaičiau jos vadinamąją autobiografiją dar 
kartą ir, tiesą sakant, ji gali mums pasitarnauti, nes ten pateikta 
tiek siaubingų kaltinimų dėl išprievartavimo ir asmens laisvių bei 
teisių pažeidimų, kad teismui paprasčiausiai susidarys vaizdas, jog 
Salander viską išsigalvojo. 

— Be to, nė vieno iš šių kaltinimų ji negali įrodyti. Ekstriomas 
panaudos pareiškimą prieš ją pačią — jis parodys, kad ši istorija 
neįtikinama. 

— Gerai, naujoji Teleburiano ekspertizės ataskaita nepriekaištin- 
ga. Savaime suprantama, išlieka tikimybė, kad Džianini išsikvies 
savo ekspertą, kuris tvirtins, kad Salander nėra kuoktelėjusi, ir vis- 
kas bus atiduota į teismo ekspertizės medikų rankas. Bet vėlgi - kol 
Salander nepakeis savo taktikos, kol ji atsisakys su jais bendrauti, 

gydytojai konstatuos, kad Teleburianas buvo teisus. Jos didžiausias 
priešas yra ji pati. 

— Vis tiek būtų geriausia, jei nebūtų jokio teismo, — pakartojo 
Klintonas. 

Nystriomas papurtė galvą. 

— Iš esmės tai neįmanoma - ji Kronobergo kalėjime ir su kitais 
kaliniais nebendrauja, kasdien mažame plotelyje ant stogo pralei- 
džia po valandą mankštindamasi, tačiau ten negalime nusigauti, o 
tarp kalėjimo personalo savų žmonių neturime. 

— Supratau. 

— Reikėjo mums jos atsikratyti dar Salgrenskoje. O dabar tektų 
veikti atvirai. Tikimybė, kad samdomas žudikas būtų sučiuptas — 
šimtaprocentinė. O kur rastume tokį, kuris sutiktų šito imtis? Per 
tokį trumpą laiką būtų sudėtinga suplanuoti savižudybę ar nelai- 
mingą atsitikimą. 

- Šito labiausiai ir bijojau — netikėtos mirtys visada sukelia pa- 
pildomų klausimų. Gerai, pažiūrėsime, kaip klostysis reikalai teis- 
me. Iš esmės niekas nepasikeitė - visada tikėjomės jų atsakomosios 
reakcijos, kuri šiuo atveju pasireiškė kaip autobiografija. 

— Didžiausia problema yra „Millennium“, — priminė Sandber- 
gas. 

— „Millennium“ ir „Milton Security“, - susimąstęs pridūrė Klin- 
tonas. 

— Salander yra dirbusi Armanskiui, o su Bliumkvistu yra turė- 
jusi ryšį. Ar galėtume teigti, kad jie susivienijo? 

— Tikėtina, kad neatsitiktinai „Milton Security“ stebi spaustuvę, 
kur spausdinamas „Millennium“. 

— Kada pasirodys žurnalas? Sandbergai, minėjai, kad jie jau 
beveik dvi savaites vėluoja. Turint galvoje tai, kad „Milton“ akylai 
saugo spaustuvę, gali būti, kad rengiamasi paviešinti informaciją, 
kurios nenori parodyti per anksti, arba žurnalas jau išspausdintas. 

— Sutampa su bylos pradžia, - papildė Sandbergas. - Tai vienin- 
telis galimas paaiškinimas. 

Klintonas pritariamai linktelėjo. 

— Gerai, apie ką bus rašoma žurnale? Kas blogiausia gali nu- 
tikti? 

Kurį laiką jie tyliai mąstė, kol Nystriomas nutraukė tylą. 

— Kaip jau minėjome, blogiausiu atveju jie gali turėti 1991-ųjų 
Bjorko tyrimo ataskaitą. 

Klintonas su Sandbergu pritardami linktelėjo. 

— Ką jie gali su ja padaryti? - paklausė Sandbergas. - Ataskaitoje 
minimi Bjorkas ir Teleburianas. Bjorkas miręs, tad jie gali stipriau 
spustelėti Teleburianą, kuris prisieks, kad atliko įprastą teismo eks- 
pertizę. Tik jų teiginiai prieš Ieleburiano teiginius. O jis, savaime 
suprantama, neigs visus jų kaltinimus. 

— O kaip mes reaguosime, jei ataskaitą paviešins? — pasiteira- 
vo Nystriomas. - Manau, visi koziriai yra mūsų rankose - jei dėl 
šios ataskaitos kils erzelis, šešėlis kris ant saugumo policijos, ne ant 
skyriaus, kai žurnalistai užvers savo klausimais, saugumo policija 
tiesiog ištrauks tą bylą iš savo archyvų... 

— Ir tie pareiškimai nesutaps, - papildė Sandbergas. 

— Šenkė padėjo į archyvą pakeistą variantą su jam priskirtu bylos 
numeriu, tokį patį, kokį davė paskaityti Ekstriomui. Taigi, galime 
greitai žiniasklaidoje paskleisti dezinformacijos... Mes turime ori- 
ginalą, kuris buvo patekęs į Bjurmano rankas, o „Millennium“ turi 
tiktai kopiją, todėl galime paskleisti informaciją, kad pats Blium- 
kvistas sufalsifikavo originalą. 

— Gerai, ką dar gali „Millennium“ žinoti? 

— Apie skyrių jie negali nieko Žinoti — tai neįmanoma, nes jie 
turės sutelkti visą dėmesį į saugumo policiją, o tai reikštų, kad 
Bliumkvistas pasirodys kaip sąmokslo teorijų kūrėjas ir pamišėlis. 

— Jis pakankamai gerai žinomas žurnalistas, - lėtai ištarė Klin- 
tonas ir pridūrė: - O po Venerstriomo bylos juo dar labiau tikima. 

— Gal galime kaip nors sumažinti pasitikėjimą juo? — ėmė svars- 
tyti Sandbergas. Nystriomas su Klintonu susižvalgė ir abu link- 
telėjo. 

— Kaip manai, gal galėtum gauti... tarkime, penkiasdešimt gra- 
mų kokaino? 

— Galbūt iš jugoslavų? 

— Pabandykime. Tik paskubėk — bylos nagrinėjimas prasideda 
po dviejų dienų. 

— Nesupratau, — sudvejojo Sandbergas. 

— Senas kaip pasaulis triukas, tačiau vis dar ypač veiksmingas. 


-MORGONGOVOJE?-PAKLAUSĖ EDKLINTAS suraukęs anta- 
kius. Jis sėdėjo namuose ant sofos įsisupęs į chalatą ir jau trečią kar- 
tą skaitė Salander autobiografiją, kai jam paskambino Figuerola. 

Kadangi jau buvo gerokai po vidurnakčio, suprato, kad kažkas 
atsitiko. 

— Morgongovoje, - pakartojo Figuerola. - Sandbergas su Lar- 
su Falunu buvo ten pasirodę šį vakarą apie septintą. Juos visą ke- 
lią sekė inspektorius Kurtas Svensonas iš Bublanskio grupės, nes į 
Sandbergo automobilį esame įmontavę radijo siųstuvą. Jie pasistatė 
automobilį prie senosios geležinkelio stoties, paslankiojo aplinkui 
ir, sugrįŽę į mašiną, nuvažiavo atgal į Stokholmą. 

— Supratau. Ar jie su kuo nors susitiko arba... 

— Ne. Tai ir yra keisčiausia - jie tik išlipo iš automobilio, paslam- 
pinėjo ir grįžo į Stokholmą. 

— Aišku. O kodėl tu man skambini pusę pirmos nakties ir visa 
tai pasakoji? 

— Užtruko šiek tiek laiko, kol viską išsiaiškinau. Jie praėjo pro 
Hallvigs spaustuvę. Apie tai kalbėjausi su Bliumkvistu — ten spaus- 
dinamas „Millennium“. 

— Po paraliais, — nusikeikė Edklintas. Jis greitai perprato, kur 
šuo pakastas. 

— Kadangi Falunas buvo kartu su juo, darau prielaidą, kad ren- 
gėsi sutemus apsilankyti spaustuvėje, tačiau atšaukė savo vizitą, — 
aiškino Figuerola. 

— Kodėl? 

— Nes Bliumkvistas paprašė Armanskio prižiūrėti spaustuvę, 
kol bus išleistas žurnalas. Tikriausiai jie pastebėjo „Milton Securi- 

ty“ automobilį. Pamaniau, kad tau reikėtų apie visa tai kuo skubiau 
pranešti. 

— Gerai padarei. Vadinasi, jie pradėjo įtarinėti. 

— Kai išvydo automobilį, suveikė savisaugos instinktai. Sandber- 
gas mieste išlaipino Faluną ir vėl sugrįžo į Artilerigataną, kur buvo 
Klintonas. Tuo pat metu pasirodė ir Georgas Nystriomas. Įdomu, 
ką jie rengiasi daryti? 

— Bylos nagrinėjimas prasideda antradienį... Gal gali susisiekti 
su Bliumkvistu ir dėl viso pikto paraginti jį sustiprinti „Millen- 
nium“ apsaugą? 

— Apsauga jau sustiprinta, o jie tarsi profesionalai pučia saugu- 
miečiams miglą per pasiklausomus telefonus ir šaiposi. Tiesa ta, 
kad Bliumkvistas yra pakankamai paranojiškas ir naudoja tokias 
apgaulingas taktikas, kurių ir mums reikėtų pasimokyti. 

— Smagu girdėti, bet vis tiek paskambink jam. 


FIGUEROLA UŽVERTĖ savo telefono dangtelį ir pasidėjo ant 
naktinio stalelio. Ji nužvelgė nuogą Bliumkvistą, kuris gulėjo atsi- 
rėmęs į lovos kojūgalį. 

— Turiu tau paskambinti ir pranešti, kad reikia sustiprinti „Mil- 
lennium“ apsaugą. 

— Dėkoju už patarimą, — atsakė šis sausai. 

— Aš rimtai. Jeigu jie pradės ką nors įtarinėti, kils pavojus, kad 
ims veikti neapgalvotai - jie gali suorganizuoti įsilaužimą. 

- Šiąnakt ten nakvoja Henris, be to, įjungta signalizacija, kuriai 
suveikus „Milton Security“ atlėktų į redakciją per tris minutes. 

Jis sekundę patylėjo, o paskui sumurmėjo: 

— Paranojiškas... 


24 SKYRIUS 


PIRMABIENIS, LIEPOS 11 


PIRMADIENIO RYTĄ, šeštą valandą, Bliumkvistui į slaptąjį tele- 
foną paskambino Linder iš „Milton Security“. 

- Žmonės, negi jums nereikia poilsio? - papriekaištavo mieguis- 
tas Bliumkvistas. 

Staiga jis žvilgtelėjo į Figuerolą — ji jau buvo pabudusi ir apsi- 
tempusi sportinius šortus, bet dar neužsivilkusi marškinėlių. 

- Žinoma, reikia, bet mane pažadino naktinis budėtojas. Trečią 
valandą nakties suveikė tavo bute įjungta tylioji signalizacija. 

— Tikrai? 

— Nuvažiavau apžiūrėti, kas nutiko. Situacija gana kebli, todėl 


gal galėtumei šį rytą kuo skubiau atvykti į „Milton“. 


-TAI RIMTA, - PAREIŠKĖ ARMANSKIS. 

Šiek tiek po aštuntos valandos Armanskis, Bliumkvistas ir Lin- 
der prisėdo priešais „Milton Security“ konferencijų salėje esantį 
televizoriaus ekraną. Armanskis dar pakvietė Juhaną Freklundą, 
buvusį Solnos policijos kriminalistą, dabar vadovaujantį operaty- 
viniam „Milton“ skyriui, ir buvus; inspektorių Sonį Bomaną, kuris 
nuo pat pradžių buvo įtrauktas į Salander bylą. Visi aptarinėjo Su- 
zanos Linder pademonstruotą stebėjimo kameros įrašą. 

— Matome, kaip saugumo policijos pareigūnas Junas Sandbergas 
3 val. 17 min. savo raktais atrakina Mikaelio buto duris. Tikėti- 
na, kad spynų meistras Falunas padarė atsarginių raktų komplektą 
po bendrai su Joranu Mortensenu įvykdyto įsilaužimo prieš kelias 
savaites. 

Armanskis rūsčiai linktelėjo. 

— Bute Sandbergas užtrunka maždaug aštuonias minutes, per 
kurias iš virtuvės paima nedidelį plastikinį maišelį ir į jį kažką įde- 
da. Tada atsuka garso kolonėlės, kurią tu, Mikaeli, laikai svetainė- 
je, nugarėlę ir ten įgrūda maišelį. Faktas, kad maišelis, paimtas iš 
tavo virtuvės, yra labai svarbus. 

— Tai parduotuvės Konsun maišelis, - paaiškino Bliumkvistas. — 
Jame buvo bandelės. Aš tų maišelių neišmetu, kad galėčiau laikyti 
juose sūrį ar ką nors kita. 

— Ir aš taip darau. Savaime suprantama, svarbiausia yra tai, 
kad ant maišelio yra tavo pirštų atspaudų. Tada jis iš šiukšliadėžės 
prieškambaryje išsitraukia SMP numerį, atplėšia popieriaus skiau- 
tę, kažką į ją suvynioja ir padeda į viršutinę lentyną rūbų spintoje. 
Ant šitos popieriaus skiautės irgi yra tavo pirštų atspaudų. 

— Suprantu, kur lenki, - pratarė Bliumkvistas. 

— Tavo bute lankiausi apie penktą, - tęsė Linder. — Kolonėlėje 
aptikau maždaug 180 gramų kokaino. Paėmiau jo pavyzdį. 

Ant konferencijų stalo ji padėjo nedidelį įkalčių maišelį. 

— Kas spintoje? — pasiteiravo Bliumkvistas. 

— Maždaug šimtas dvidešimt tūkstančių kronų grynais. 

Armanskis mostelėjo Linder, kad ši išjungtų televizorių, ir atsi- 
suko į Freklundą. 

— Taigi, Mikaelis Bliumkvistas yra siejamas su narkotikų preky- 
ba, - geranoriškai konstatavo Freklundas. - Jie akivaizdžiai suneri- 
mę dėl Bliumkvisto veiklos. 

— Tai atsakomoji reakcija, - nusprendė Bliumkvistas. 

— Reakcija į ką? 

— Vakar vakare jie vos ne kaktomuša atsitrenkė į „Milton Secu- 
rity“ patrulį, - paaiškino Bliumkvistas ir papasakojo viską, ką jam 
išklojo Figuerola apie Sandbergo žygį į spaustuvę. 

— Niekšai. 

— Bet kodėl dabar? 

— Turbūt nerimauja, kad bylai prasidėjus „Millennium“ kažką 
iškrės, — spėliojo Freklundas. — Jei Bliumkvistas bus areštuotas dėl 
kokaino, pasitikėjimas juo tragiškai smuks. 

Linder pritariamai linktelėjo, o Bliumkvistas skeptiškai žvilg- 
telėjo. 

— Ką darysime? - paklausė Armanskis. 

— Nieko, — atsakė Freklundas. - Mūsų rankose visos kortos — 
akivaizdūs įrodymai, kaip Sandbergas tavo bute palieka įkalčius. 
Leiskime jiems paspęsti tas žabangas. Mes akimirksniu galime įro- 
dyti tavo nekaltumą, o kartu ir nusikalstamą skyriaus veiklą. Norė- 
čiau būti kaltintoju šitų vyrukų byloje. 

— Nežinau, — sudvejojo Bliumkvistas. — Bylos nagrinėjimas 
prasideda jau poryt, žurnalas ant prekystalių atsiras penktadienį, 
trečiąją bylos nagrinėjimo dieną. Jei planuojama mane apkaltinti 
kokaino laikymu, prieš pasirodant žurnalui neturėsiu laiko pasiaiš- 
kinti, kaip viskas nutiko. Rizikuoju atsidurti kalėjime tuo metu, kai 
prasidės bylos nagrinėjimas. 

— Vadinasi, kaip tik dėl šios priežasties šią savaitę turi nekristi 
niekam į akis, - pasiūlė Armanskis. 

— Ne... Turiu pradėti dirbą su TVĄ, o darbo iki soties — būtų vi- 
sai ne laiku. 

— Kodėl būtent dabar? — staiga įsiterpė Linder. 

— Ką turi galvoje? — pasitikslino Armanskis. 

— Kad sugadintų Bliumkvisto reputaciją, jie turėjo ištisus tris 
mėnesius. Kodėl dabar? Kad ir kas nutiktų, leidinys pasirodys. 

Kurį laiką visi sėdėjo tylėdami. 

— Mikaeli, galbūt jie taip elgiasi, nes nenutuokia, ką rengiesi pu- 
blikuoti, — spėliojo Armanskis. - Nujaučia, kad kažką rezgi... Bet 
jie gali manyti, kad turi tik Bjorko tyrimą. Jie dar nesuvokė, kad 
žadi suvystyti visą skyrių. Jei reikalas tik dėl Bjorko dokumento, tai 
šitos jų akcijos pakanka tavo reputacijai apjuodinti. Visus tavo įro- 
dymus nustelbs areštas ir didžiulis skandalas - ;žymusis žurnalistas 
Mikaelis Bliumkvistas suimtas už prekybą narkotikais. Kalėjimas 
nuo šešerių iki aštuonerių metų. 

— Gal galėčiau gauti dvi įrašo kopijas? — pasiteiravo Blium- 
kvistas. 


— 543 — 


STIEG LARSSON 


— Ką su jomis darysi? 

— Vieną kopiją pateiksiu Edklintui, o po trijų valandų pasirody- 
siu per TV4 - manau, būtų išmintinga visą šią medžiagą parengti 
transliacijai per televiziją tam atvejui, jei užvirtų visa šita košė. 


FIGUEROLA IŠJUNGĖ DVD grotuvą ir padėjo ant stalo nuotolinio 
valdymo pultelį. Jie susitiko laikinojoje kontoroje Fridhemsplane. 

— Kokainas, — tarė Edklintas. — Jie žaidžia labai purviną žai- 
dimą. 

Figuerola sėdėjo susimąsčiusi ir žvelgė į Bliumkvistą. 

— Maniau, kad geriausia jums visa tai žinoti, - paaiškino jis gūž- 
telėdamas pečiais. 

— Man tai nepatinka, — pareiškė Figuerola. — Tai rodo, kad jie 
desperatiškai bando gelbėtis ir elgiasi neapgalvotai, juk turėjo su- 
vokti, kad po sulaikymo ir pareikštų kaltinimų tu nesileisi ramiai 
įmetamas į Kumlos kalėjimą. 

— Sutinku, - pritarė Bliumkvistas. 

— Netgi jei būtum pripažintas kaltu, vis tiek išlieka tikimybė, 
kad žmonės tikėtų tuo, ką nori pasakyti, o kolegos iš „Millennium“ 
irgi nesėdėtų rankų sudėję. 

— Be to, jiems turėtų brangiai kainuoti, - svarstė Edklintas. - Jų 
biudžetas leidžia disponuoti tokia suma nė nemirktelėjus, juk rei- 
kėjo sumokėti ir už kokainą. 

— Sutinku, bet, pripažinkime, planas ne toks jau ir prastas. Kol 
blaškysiuosi paskendęs įtarimuose, jie stengsis įkišti Salander į be- 
protnamį. Jie tikisi, kad visi kaltinimai bus pateikti saugumo poli- 
cijai, o ne skyriui. Jų situacija būtų pakankamai gera. 

— Kaip jie planuoja įtikinti narkotikų skyrių apieškoti tavo butą? 
Noriu pasakyti, kad vargu ar pakaks anoniminio pranešimo atsiųsti 
būrį policininkų ir išspirti žinomo žurnalisto buto duris. Kad šis 
variantas suveiktų, įtarimai turėtų būti pareikšti per artimiausias 
paras. 


— Jų planai vis dar lieka neaiškūs, —- pabrėžė Bliumkvistas. 

Jis jautėsi išsekęs ir troško, kad viskas greičiau pasibaigtų. 
Bliumkvistas atsistojo. 

— Kur eini? — paklausė Figuerola. — Noriu žinoti, kur apsistosi 
artimiausiomis valandomis. 

— Per pietus susitinku su TV, šeštą Samire susitariau su Erika 
Berger sukirsti po ėrienos kepsnį ir bandysime suformuluoti prane- 
šimą spaudai. Manau, kad vakarą praleisiu „Millennium“. 

Jam paminėjus Berger pavardę Figuerola prisimerkė. 

— Norėčiau su tavimi susisiekti per visą dieną, neprieštaraučiau, 
kad būtum lengvai pasiekiamas, kol prasidės teismo procesas. 

— Galbūt galiu keletui dienų apsigyventi pas tave, - žaismingai 
šypsodamasis pasisiūlė Bliumkvistas. 

Figuerolos veidas aptemo, staiga ji žvilgtelėjo į Edklintą. 

— Monika teisi, - pasakė šis. - Manau, būtų geriausia, jei kurį 
laiką liktum nuošaly. Jei tave suims narkotikų skyrius, privalai ty- 
lėti, kol prasidės teismo procesas. 

— Ramiai. Aš nesiruošiu pasiduoti panikai ir nieko neišplepėsiu. 
Jūs rūpinkitės savo darbu, o aš jau pasirūpinsiu savuoju, - pareiškė 
Bliumkvistas. 


LAIDOS JI, transliuojamos per TVą, vedėja sunkiai tramdė entu- 
ziazmą, kuris ją užliejo peržiūrėjus Bliumkvisto atsineštą medžia- 
gą. Bliumkvistas nusišypsojo dėl jos netramdomo džiūgavimo. 
Visą savaitę jie arė kaip jaučiai, siekdami sudėlioti medžiagą apie 
skyrių, kurią galėtų transliuoti televizija. Ir prodiuseris, ir žinių re- 
daktorius nė neabejojo, kad laida bus itin sensacinga. Laida rengta 
itin slaptai — šiame procese dalyvavo tik keletas žmonių. Buvo pri- 
tarta Bliumkvisto minčiai, kad šis reportažas būtų trečiojo bylos 
nagrinėjimo vakaro „vinimi“. Reikėjo parengti valandos trukmės 
specialiąsias žinias. Bliumkvistas pateikė šūsnį nuotraukų, tačiau 
televizijai visada labiau patinka judantis vaizdas. Švelniai tariant, 
vedėja tiesiog neteko žado išvydusi labai kokybišką vaizdo įrašą, 
kuriame lengvai atpažįstamas policijos pareigūnas Bliumkvisto 
bute palieka kokaino. 

— Puiku, — nutarė ji. - Pradėsime šitaip: Saugumo policija pakiša 
kokaino žurnalisto bute. 

— Ne saugumo policija, o skyrius, — pataisė ją Bliumkvis- 
tas. —- Nepainiokite. 

— Po velnių, juk Sandbergas dirba saugumo policijoje, - paprieš- 
taravo laidos vedėja. 

— Tikrai taip, bet iš tikro jis turi būti traktuojamas kaip infil- 
truotasis. Išlaikyk aiškiai nubrėžtas ribas. 

— Supratau — pasakojimas apie skyrių, o ne apie saugumo po- 
liciją. Mikaeli, ar gali atskleisti, kaip tu nuolat įsipainioji į tokias 
sensacingas istorijas? Tu teisus — čia kur kas svarbesnis reikalas nei. 
Venerstriomo byla. 

— Manau, kad toks mano talentas. Gana ironiška, tačiau ši is- 
torija taip pat prasideda nuo Venerstriomo, garsiojo šnipo skandalo 
septintajame dešimtmetyje. 

Ketvirtą paskambino Berger — ji buvo susitikime su laikraščių 
leidėjų asociacija, kur pareiškė savo nuomonę apie SMP planus su- 
mažinti darbuotojų skaičių. Kai ji atsistatydino, šis reikalas sukėlė 
aštrų konfliktą su profsąjunga. Erika įspėjo Mikaelį, kad niekaip 


nesuspės ateiti pavakarieniauti anksčiau nei pusę septynių. 


SANDBERGAS PADĖJO KLINTONUI persėsti iš vežimėlio ant 
lovos skyriaus štabe Artilerigatane. Klintono kabinetas buvo tapęs 
operacijų valdymo centru. Jis buvo ką tik grįžęs po dializės proce- 
dūros, kuri užtruko visą rytą. Jautėsi itin senas ir be galo išvargęs. 
Pastaruoju metu prastai miegodavo ir tetroško vieno — kad kuo 
greičiau viskas baigtųsi. Pasirodžius Nystriomui, jis patogiai atsi- 
sėdo lovoje. Klintonas sutelkė visas jėgas. 

— Arjau? 

— Esu ką tik iš susitikimo su broliais Nikoličiais, - pranešė Nys- 
triomas. — Kainuos penkiasdešimtį tūkstančių. 

— Mes galime sau leisti paišlaidauti, - nusprendė Klintonas. 

Velnias, jei tik vel būčiau jaunas. 


SA es 

Jis pasuko galvą į šoną ir atidžiai paeiliui nužvelgė Nystriomą ir 
Sandbergą. 

— Be jokios sąžinės graužaties? — pasiteiravo jis. 

Tiedu tik papurtė galvas. 

— Kada? - pasidomėjo Klintonas. 

— Per dvidešimt keturias valandas, - atsakė Nystriomas. — Žiau- 
riai sunku išsiaiškinti, kur sukiojasi Bliumkvistas, bet blogiausiu 
atveju jie tai padarys prie „Millennium“ redakcijos. 

— Gal po poros valandų turėsime vieną galimybę, — pareiškė 
Sandbergas. 

— Tikrai? 

— Prieš kurį laiką jam skambino Erika Berger — jie susitarę va- 
karieniauti netoli Belmano gatvės įsikūrusiame restorane Samniro 
katilas. 

— Berger... - lėtai ištarė Klintonas. 

— Dėl Dievo meilės, tikiuosi, kad ji ne... — ėmė nuogąstauti 
Nystriomas. 

— Dėl to pasaulis nesugriūtų, - nukirto Sandbergas. Klintonas 
su Nystriomu įsistebeilijo į ją. 

— Nutarėme, kad Bliumkvistas yra mūsų didžiausias pavojus, 
nes kitame „Millennium“ numeryje jis rengiasi publikuoti tai, kas 
mums neparanku. Leidinio nesustabdysime, taigi turime sugriauti 
pasitikėjimą juo. Jo nužudymas būtų tipiškas nusikalstamo pasau- 
lio žingsnis, tada policija jo bute rastų narkotikų ir pinigų, tyrėjai 
padarytų tam tikras išvadas ir bent jau iš pradžių nebandytų ieškoti 
sąmokslo, kuriame dalyvavo saugumo pareigūnai. 

— Tęsk, - liepė Klintonas. 

— Erika Berger yra Bliumkvisto meilužė, — pabrėžė Sandber- 
gas. — Ji neištikima savo sutuoktiniui, todėl jei ir ji taptų auka, po- 
licijai galėtų kilti krūva įvairiausių versijų. 

Klintonas susižvalgė su Nystriomu. Sandbergas turėjo įgimtą 
talentą kurti tokio pobūdžio priedangas. Jis greitai tobulėja. Tačiau 
Klintonas su Nystriomu dar abejojo —- Sandbergas per daug lengvai 
„sprendė gyvybės ir mirties klausimą. Negerai. Tokios ekstremalios 

priemonės kaip žmogžudystė negalima imtis šiaip sau ar vien to- 
dėl, kad pasitaikė proga. Žmogžudystė nėra paprastas sprendimas, 
ji pasirenkama tik tada, kai nėra kitos išeities. 

Klintonas papurtė galvą — tai būtų nenaudingas nuostolis. Staiga 
jis ėmė šlykštėtis visa operacija. 

Po visą gyvenimą trukusios tarnystės tautai jis staiga tabo primi- 
tyviu žmogžudžiu. Zalaienką reikėjo pašalinti. Bjorkas... gaila, žino- 
ma... tačiau Gulbergas neklydo - Bjorkas būtų braskydęs. Bliumkvistą... 
galbūt reikia, bet jis pats gali pasiduoti. Bliumkvistą greičiausiai reikė- 
tų patraukti iš kelio, tačiau Erika Berger gali būti atsitiktinis nekaltas 
ŽInoOgus. 

Jis įsistebeilijo ; Sandbergą. Vylėsi, kad jaunuolis netaps psicho- 
patu. 

— Ką žino broliai Nikoličiai? 

— Nieko. Tiksliau, nieko apie mus — jie susitiko tik su manimi, 
prisistačiau kita pavarde, kad manęs negalėtų rasti. Jie mano, kad 
žmogžudystė susijusi su prekyba žmonėmis. 

— Ką jie darys po visko? 

- Jie iškart išvažiuos iš Švedijos, - paaiškino Nystriomas. - Taip 
buvo ir Bjorko atveju. Jei žmogžudystės tyrimas įstrigtų, jie jau po 
kelių savaičių galės atsargiai sugrįžti. 

— Kaip? 

— Sicilietišku metodu - prieis prie Bliumkvisto, ištuštins apkabą 
ir dings. 

— Kokiu ginklu? 

— Turi automatą, nežinau jo pavadinimo. 

— Tikiuosi, nenusiaubs viso restorano. 

— Ne, jie — šaltakraujai žudikai, išmano savo darbą. Bet jei prie 
to paties staliuko sėdės Berger... 

Beprasmė auka. 

— Klausykis, - liepė Klintonas. —- Svarbu, kad Vadenšė šito nesu- 
žinotų, ypač jei auka taptų ir Berger. Jo nervai jau ir taip ant ribos. 
Bijau, kad viskam nurimus turėsime atleisti jį iš darbo. 

Nystriomas pritariamai linktelėjo. 

— Taigi sužinoję, kad Bliumkvistas buvo nušautas, surengsime 
padorų spektaklį —- sušauksime skubų vadovybės pasitarimą ir vai- 
dinsime apstulbusius iš nuostabos. Galime spėlioti, kas slypi už 
žmogžudystės, tačiau nieko neprasitarsime apie narkotikus, kol pati 
policija juos ras. 


SU JI LAIDOS VEDĖJA BLIUMKVISTAS išėjo prieš pat penkias. 
Visą popietę jie aptarinėjo neaiškias medžiagos smulkmenas. Tada 
Bliumkvistą nugrimavo kambarėly ir privertė duoti ilgą interviu 
apie pateiktą medžiagą. Jam niekaip nesisekė suprantamai atsakyti 
į vieną klausimą, todėl tą dalį reikėjo perfilmuoti keletą kartų. 

Kas atsitiko, kad Švedijos valstybės tarnautojai gali nueiti taip toli, 
kad net užsakytų žmogžudystę? 

Prieš laidos vedėjai užduodant šį klausimą Bliumkvistas ilgai 
apie tai galvojo. Gali būti, kad skyrius manė, jog Zalačenka kelia 
didžiulę grėsmę, tačiau tai nebuvo tinkamiausias atsakymas. Galu- 
tinis Bliumkvisto suformuluotas atsakymas vis tiek nebuvo pakan- 
kamai aiškus. 

— Turiu tik vieną galimą paaiškinimą: ilgainiui skyrius peraugo į 
sektą tikrąja to žodžio prasme, virto dariniu, primenančiu Knutbį, pas- 
torių Džimą Džounsą ar kažką panašaus. Jie nieko nepaisydami patys 
susikuria įstatymus, kuriems nereikia sąvokų „teisinga ir „neteisinga“, ir 
Jais vadovaudamiesi visai atsiskyrė nuo įprastos visuomenės. 

— Panašu į kažkokį protinį sutrikimą. Ką apie tai manote? 

— Toks apibūdinimas gali būti arti tiesos. 

Bliumkvistas nuvažiavo į Sliuseną. Dar buvo per anksti eiti į 
Samiro katilą, todėl jis pastoviniavo Siodermalmo aikštėje. Vis dar 
jautė nerimą, bet šiaip gyvenimas staiga vėl prašviesėjo. Tik tada, 
kai Berger sugrįžo į „Millennium“, jis suvokė, kad visą tą laiką 
siaubingai jos ilgėjosi. Be to, Erika perėmė vairą, o tai, kad Erikson 
grįžo į redaktoriaus pavaduotojos pareigas, nesukėlė jokio vidinio 
konflikto. Atvirkščiai, kaip Malina taikliai pastebėjo, gyvenimas 


grįžo į senas vėžes. 

Erikos sugrįžimas atskleidė, kaip pastaruosius tris mėnesius 
jiems trūko darbuotojų. Berger akimirksniu reikėjo imtis darbų 
„Millennium“, ir jos kartu su Malina Erikson sutelkusios jėgas 
išsprendė susikaupusias organizacines problemas. Jos taip pat su- 
šaukė susirinkimą, kur visi nutarė, kad žurnalas turi plėstis ir kad 
reikia įdarbinti dar vieną, o greičiausiai du naujus darbuotojus. Bet 
nė vienas nenutuokė, iš kur tam reikalui gauti pinigų. 

Iki susitikimo su Erika dar buvo likę laiko ir Bliumkvistui rei- 
kėjo jį pratempti, todėl jis nusipirko vakarinių laikraščių ir nutarė 
išgerti kavos Javoje, Hornsgatane. 


GENERALINĖS PROKURATŪROS prokurorė Ragnhilda Gus- 
tavson pasidėjo savo skaitymo akinius ant stalo ir nužvelgė susi- 
rinkusiuosius. Jos veidas buvo raukšlėtas, putliais žandais, plaukai 
trumpi ir žilstelėję. Jai penkiasdešimt aštuoneri. Prokurore ji dirba 
jau dvidešimt penkerius metus, o generalinėje prokuratūroje triū- 
sia nuo dešimtojo dešimtmečio. Prabėgo tik trys savaitės, kai ji be 
jokio perspėjimo buvo iškviesta į prokuratūrą susitikti su konsti- 
tucijos apsaugos tarnybos viršininku Edklintu. Tą dieną ji turė- 
jo užbaigti keletą įprastų reikalų, kad ramia sąžine galėtų ištrūkti 
šešioms savaitėms į savo namelį Husarės saloje. Vietoj to jai buvo 
paskirtas Skyriumi pasivadinusios grupuotės tyrimas. Gustavson 
atostogų planai akimirksniu atsidūrė ant lentynos. Jai buvo praneš- 
ta, kad artimiausiu metu tai bus jos pagrindinė užduotis, ir ji beveik 
nevaržoma galės priimti sprendimus ir pasirinkti darbuotojus savo 
komandai. 

Tai bus vienas sensacingiausių kriminalinių tyrimų šalies istorijoje, 
pareiškė generalinis prokuroras. 

Prokurorė jau buvo linkusi manyti, kad jis neklydo - su vis didė- 
jančia nuostaba išklausė Edklinto reziumė apie situaciją ir tyrimą, 
kurį jis buvo atlikęs premjero nurodymu. Tyrimas dar nebuvo baig- 
tas, tačiau, Edklinto nuomone, jis buvo jau tiek pažengęs į priekį, 
kad tyrimo rezultatus reikėjo pateikti prokuratūrai. 

Pirmiausia Gustavson peržiūrėjo Edklinto jai įteiktą medžiagą. 
Kai ėmė aiškėti nusikalstamos veiklos mastai, ji suvokė, kad jos 
veiksmai ir sprendimai vieną dieną bus plačiai aptarinėjami istorikų 
ir skaitytojų. Nuo tada ji kiekvieną minutę išnaudojo narpliodama 
nusikaltimus, kurių buvo nesuvokiamai daug. Tai buvo unikalus 
atvejis Švedijos teisės istorijoje. Kadangi prokurorė turėjo ištirti 
nusikalstamą veiklą, kuri tęsėsi mažiausiai pastaruosius tris dešim- 
tmečius, ji suvokė, kad jai reikalinga ypatinga komanda. 

Ji prisiminė Italijos vyriausybės paskirtą komandą kovai su ma- 
fija, jos darbuotojai aštuntajame — devintajame dešimtmečiais turė- 
jo dirbti beveik pogrindyje, jei norėjo likti gyvi. Prokurorė suprato, 
kodėl pats Edklintas turėjo dirbti slapta — jis tiesiog nežinojo, kuo 
gali pasitikėti. 

Pirmiausia Gustavson pasikvietė tris kolegas iš generalinės pro- 
kuratūros - atsirinko tuos, kuriuos pažįsta jau daugelį metų; paskui 
nusamdė garsų istoriką, dirbus; nusikaltimų prevencijos skyriuje, 
kad tas padėtų išanalizuoti saugumo policijos tarnybų teises ir ga- 
lias, išaugusias pastaraisiais dešimtmečiais. Formaliai atsakingą už 
tyrimą paskyrė inspektorę Figuerolą. 

Taigi Skyriaus tyrimas įgavo teisėtą formą ir buvo traktuojamas 
kaip bet kuris kitas policijos atliekamas tyrimas, išskyrus tai, kad 
galiojo visiško slaptumo reikalavimas. 

Per pastarąsias dvi savaites prokurorė Gustavson turėjo galybę 
individualių pokalbių ir oficialių apklausų, kurios visos buvo itin 
diskretiškos. Apklausas padėjo atlikti Edklintas, Figuerola, taip 
pat kriminalistai: Bublanskis, Mudig, Svensonas ir Holmbergas. 
Ji apklausė Mikaelį Bliumkvistą, Maliną Erikson, Henrį Kortesą, 
Kristerį Malmą, advokatę Džianini, Draganą Armanskį, Suzaną 
Linder ir Holgerį Palmgreną. Išskyrus „Millennium“ personalą, 
kuris negalėjo atskleisti savo šaltinių tapatybių, visi apklaustieji pa- 
teikė išsamius atsakymus ir pagrindė juos dokumentais. 

Prokurorės Gustavson visiškai netenkino „Millennium“ nusta- 
tyti terminai. Tai reiškė, kad ji turi areštuoti daugybę Žmonių iki 

konkrečios datos. Ji suvokė, jog tyrimas iš tikrųjų turėtų tęstis ke- 
lis mėnesius iki to momento, kai būtų pasiruošta pradėti areštus, 
tačiau šiuo atveju nebuvo jokio pasirinkimo — Bliumkvistas buvo 
neperkalbamas. „Millennium“ nėra pavaldus vyriausybės potvar- 
kiams bei nutarimams ir buvo pasirengęs publikuoti pasakojimą 
trečiąją Salander bylos nagrinėjimo dieną. Todėl Gustavson buvo 
priversta prisitaikyti ir veikti greitai, kad įtariamieji nespėtų išga- 
ruoti kartu su įrodymais. Bliumkvistas sulaukė stebėtino Edklinto 
ir Figuerolos palaikymo. Netrukus prokurorė įsitikino, kad Blium- 
kvisto parengtas planas turi savų pranašumų, - ji susilauks puikiai 
surežisuoto žiniasklaidos palaikymo, kuris padės jai pateikti kalti- 
nimus. Be to, procesas taip greitai įsibėgės, kad sudėtingas tyrimas 
nespės nutekėti biurokratiniais koridoriais, todėl sumažėja rizika, 
kad skyrius turės galimybių jį numarinti. 

— Bliumkvisto veiklos prioritetas yra atstatyti teisingumą dėl 
Salander. Skyriaus išardymas būtų tik pageidautina pasekmė, - pa- 
aiškino Figuerola. 

Salander bylos nagrinėjimas turėjo prasidėti poryt, trečiadienį. 
Pirmadienio pasitarime komanda peržvelgė naujausią medžiagą ir, 
pasidalijusi į grupes, pasiskirstė užduotis. 

Pasitarime dalyvavo trylika žmonių. Ragnhilda Gustavson iš 
prokuratūros pasikvietė du artimiausius kolegas. Inspektorė Moni- 
ka Figuerola atsivedė Bladą ir Berglundą iš konstitucijos apsaugos 
tarnybos. Konstitucijos apsaugos tarnybos direktorius Edklintas 
dalyvavo kaip stebėtojas. 

Tačiau Gustavson nusprendė, kad tokios svarbos byla negali 
apsiriboti vien saugumo policijos dalyvavimu jos nagrinėjime, to- 
dėl dar pasikvietė kriminalinės policijos inspektorių Bublanskį ir 
jo komandą, kurią sudarė Mudig, Holmbergas ir Svensonas. Galų 
gale juk jie dirbo su Salander byla jau nuo Velykų ir žinojo visas 
detales. Gustavson dar pasikvietė prokurorę Agnetą Jervas ir ins- 
pektorių Erlanderį iš Geteborgo policijos, nes Skyriaus byla buvo 
tiesiogiai susijusi su Aleksandro Zalačenkos nužudymu. Figuero- 

lai paminėjus, kad buvęs premjeras Torbjornas Feldinas irgi turėtų 
būti iškviestas liudyti, Holmbergas su Mudig sunerimo. 

Ištisas penkias valandas jie nagrinėjo kiekvieno asmens veiklą 
skyriuje, o paskui priėjo išvadą, kad nusikaltimai tikrai įvyko, todėl 
šie žmonės turi būti suimti. Iš viso buvo identifikuoti septyni asme- 
nys, susiję su Artilerigatane įsikūrusiu biuru. Dar devyni asmenys 
buvo identifikuoti kaip susiję su skyriumi, bet niekada nesilankę 
Artilerigatane — jie dirbo slaptojoje žvalgyboje, bet buvo susitikę ir 
su skyriaus aktyvistais. 

— Vis dar sunku nusakyti sąmokslo išplitimo ribas — neaišku, 
kokiomis aplinkybėmis šie žmonės susitiko su Vadenše ar kuo kitu. 
Jie gali būti informatoriai, kurie buvo įtikinti, kad dirba saugumo 
policijos operacijose, ar kas nors panašaus. Taigi, dėl jų įsitraukimo 
į šią veiklą nesame tikri ir galime išsiaiškinti vieninteliu būdu - ap- 
klausdami juos. 

Be to, čia tik tie asmenys, kuriuos pastebėjome tyrimo metu 
per pastarąsias savaites, bet gali būti ir daugiau, apie kuriuos nė 
nenutuokiame. 

— O administracijos ir finansų vadovai... 

— Esame įsitikinę, kad jie dirba skyriui. 

Šeštą vakaro Gustavson paskelbė valandos pertrauką, paskui vėl 
visi tęsė darbą. 

Kai visi atsistojo ir pradėjo bruzdėti, Figuerolos kolega Jesperas 
Tomsas iš operatyvinio skyriaus pasikvietė ją į šalį norėdamas pra- 
nešti, kas nutiko per pastarąsias stebėjimo valandas. 

— Klintonui beveik pusdienį buvo atliekama dializė, o trečią jis 
sugrįžo į Artilerigataną. Susidomėjimą sukėlė tik Nystriomo vei- 
kla, tačiau dar neišsiaiškinome, kuo jis buvo užsiėmęs. 

— Papasakok, — paragino Figuerola. 

— 13 val. 30 min. jis nuvyko į Centrinę stotį susitikti su dviem 
vyriškiais. Jie nuėjo į Sberaton viešbutį ir bare išgėrė kavos. Susiti- 
kimas užtruko maždaug dvidešimt minučių, tada Nystriomas su- 
grįžo į Artilerigataną. 

— Gerai. Kas jie buvo? 

— Nematyti veidai — du ketvirtą dešimtį įpusėję vyriškiai, galbūt 
iš Rytų Europos. Deja, mūsų seklys pametė juos, kai vyrai nusilei- 
do į metro. 

— Supratau, - atsakė pavargusi Figuerola. 

— Čia jų nuotraukos, - pasakė Tomsas, įteikdamas pluoštą seki- 
mo metu padarytų nuotraukų. 

Ji žvilgtelėjo į padidintus veidus, tačiau nuotraukose pavaizduo- 
tų vyriškių nepažinojo. 

— Ačiū, — padėkojo Figuerola, dėdama nuotraukas ant stalo. 
Tada pasiėmė savo rankinę ir jau ketino eiti užkąsti, kai šalia sto- 
vėjęs Kurtas Svensonas pasilenkė norėdamas geriau apžiūrėti nuot- 
raukas. 

— Velnias, — nusikeikė jis. — Ar čia įsivėlę broliai Nikoličiai? 

Figuerola stabtelėjo. 

— Ką tu pasakei? 

— Tie du yra labai bjaurūs tipai, - patikino Svensonas. — Tomis 
ir Miro Nikoličiai. 

— Esi su jais susidūręs? 

— Žinoma. Serbai broliai iš Hudingės. Mes juos stebėjome jau 
tada, kai jiems nebuvo nė dvidešimties, o aš dirbau organizuotų 
nusikaltimų skyriuje. Miro kur kas pavojingesnis —- už sunkų kūno 
sužalojimą jis jau daugiau nei metus yra ieškomas. Maniau, kad abu 
sugrįžo į Serbiją ir tapo politikais ar panašiai. 

— Politikais? 

— Taip. Dešimtojo dešimtmečio pradžioje jie nuvyko į Jugosla- 
viją ir padėjo vykdyti etninį valymą. Dirbo kartu su mafijos lyderiu 
Arkanu, įsteigusiu kažką panašaus į privačią fašistinę miliciją. Abu 
pagarsėję kaip šauliai. 

— Šauliai? 

- Tiksliau, samdomi žudikai. Jie blaškėsi tarp Belgrado ir Stok- 
holmo — jų dėdė turi restoraną Normalme, broliai ten kadaise dir- 
bo. Turime duomenų, kad buvo įsipainioję į mažiausiai dvi žmog- 

žudystes vadinamajame cigarečių kare, bet nepakanka įrodymų, kad 
galėtume pateikti kaltinimus. 

Figuerola nebyliai spoksojo į nuotraukas. Staiga ji išbalo ir įsi- 
stebeilijo į Edklintą. 

— Bliumkvistas, — sušuko su akivaizdžiai jaučiama panika bal- 
se. — Jie ne tik įvels jį į skandalą, bet ir nužudys. Tyrimo metu poli- 
cija ras kokainą ir padarys savo išvadas. 

Edklintas spoksojo į ją. 

— Jis turėtų susitikti su Erika Berger Samiro katile, — pridūrė 
Figuerola ir sugriebė Svensoną už peties. - Ar turi ginklą? 

— Taip... 

— Eime kartu, - Figuerola išskubėjo iš konferencijų salės. Ji nu- 
lėkė į savo kabinetą, kuris buvo už trejų durų nuo salės, ir iš stalo 
stalčiaus išsitraukė tarnybinį ginklą. Pažeisdama taisykles pareigū- 
nė paliko neužrakintą savo kabinetą ir nuskubėjo link liftų. Sven- 
sonas sekundėlę sudvejojo. 

— Eik, - liepė jam Bublanskis. — Sonja, ir tu su jais. 


Į SAMIRO KATILA BLIUMKVISTAS atvyko po šešių dvidešimt. 
Erika buvo ką tik atvažiavusi ir įsitaisiusi šalia baro netoli durų. Jis 
pakštelėjo jai į skruostą ir abu užsisakė alaus bei po ėrienos kepsnį. 

— Kaip ta moteris iš Ji? 

— Abejinga man kaip visada. 

Berger nusijuokė. 

— Jei nesisaugosi, pasidarysi lyg jos apsėstas. Tik įsivaizduokite — 
moteris, galinti atsispirti Bliumkvisto žavesiui. 

— Tiesą sakant, mano gyvenime buvo net kelios tokios mote- 
rys, — atkirto Bliumkvistas. - Kaip prabėgo diena? 

— Tuščiai, bet priėmiau kvietimą dalyvauti viešuose debatuose 
apie SMP Publicistų klube - tai bus galutinis taškas. 

— Puiku. 

— Kokia palaima grįžti į „Millennium“. 

— Tu neįsivaizduoji, kaip šaunu, kad grįžai — aš vis dar jaučiu 
palaimą. 

— Smagu grįžti į darbą. 

— Hmm. 

— Jaučiuosi laiminga. 

— Einu ten, kur karaliai pėsti vaikšto, - pasakė Bliumkvistas at- 
sistodamas. Jis beveik kaktomuša susidūrė su ką tik įėjusiu vyriškiu. 
Bliumkvistas spėjo pastebėti, kad šis atrodo lyg būtų kilęs iš Rytų 
Europos ir kad spokso į jį. Tada Mikaelis pamatė ginklą. 


PRAVAŽIAVUS RIDARHOLMENĄ paskambino Edklintas ir 
pranešė, kad nei Bliumkvistas, nei Berger neatsako savo telefonais. 
Galbūt juos išsijungė, kad galėtų ramiai pavakarieniauti. Figuerola 
nusikeikė ir pralėkė pro Siodermalmo aikštę beveik aštuoniasde- 
šimties kilometrų per valandą greičiu. Ji nuolat signalizavo ir stai- 
giai įsuko į Hornsgataną. Svensonas prisiplojo prie durų, išsitraukė 
ginklą ir patikrino dėtuvę. Tą patį padarė ir ant galinės sėdynės 
sėdėjusi Sonja Mudig. 

— Reikia kviesti pastiprinimą, —- pareiškė Svensonas. — Su bro- 
liais Nikoličiais žaisti negalima. 

Figuerola sugriežė dantimis. 

— Štai ką darysime, — prabilo ji. - Mes su Sonja eisime tiesiai 
į restoraną — galbūt pamatysime juos ten sėdinčius. Kurtai, Žinai, 
kaip tie vyrukai atrodo, todėl pasiliksi lauke ir stebėsi situaciją. 

— Aišku. 

- Jei viskas gerai, pasiimsime Bliumkvistą su Berger ir nuvešime 
juos į Kungsholmeną. Jei įtarsime ką nors negero, liksime restorane 
ir kviesime pastiprinimą. 

— Gerai, - sutiko Mudig. 

Figuerola tebevažiavo Hornsgatano gatve, kai automobilyje su- 
švokštė policijos radijas. 

Visiems ekipažams — Tavastgatane, Samiro katilo restorane, vyksta 
susišaudymas. 


Figuerolai užgniaužė kvapą. 

ERIKA BERGER matė, kaip Bliumkvistas pakeliui į tualetą ties įė- 
jimu atsitrenkė į vyriškį. Pati nesuvokdama kodėl, suraukė antakius 
ir pastebėjo, kad vyriškis spokso į Bliumkvistą su nuostaba. Mote- 
ris pamanė, kad tai koks nors Mikaelio pažįstamas. Tada išvydo, 
kaip vyriškis žengė žingsnį atgal ir ant žemės numetė savo krepšį. 
Iš pradžių Erika nesuvokė, kas vyksta. Paskui išvydo į Bliumkvistą 
nukreiptą ginklą ir pasijuto lyg stabo ištikta. 


BLIUMKVISTAS NE NEMIRKTELĖJĘS mostelėjo kaire ranka, 
sugriebė ginklo vamzdį ir pasuko jį į viršų. Dar akimirka - ir gin- 
klas būtų iššovęs į Mikaelio veidą. Automato šūviai mažoje pa- 
talpoje skambėjo kurtinamai. Miro Nikoličius paleido vienuolika 
šūvių, ant Bliumkvisto pasipylė tinko ir stiklo šukių lietus. Kelias 
sekundes Bliumkvistas žvelgė užpuolikui tiesiai į akis. Tada Niko- 
ličius žengė atgal ir truktelėjo ginklą link savęs. Bliumkvistas to 
nesitikėjo, todėl paleido ginklo vamzdį ir iš karto suvokė, kad jam 
gresia mirtinas pavojus. Užuot puolęs į priedangą ir ten susigūžęs, 
jis metėsi ant užpuoliko. Vėliau suprato, kad jei būtų pasilenkęs 
ar atsitraukęs, būtų buvęs nušautas akimirksniu. Bliumkvistas vėl 
čiupo ginklo vamzdį ir visu svoriu prispaudė užpuoliką prie sienos, 
išgirdo dar šešis ar septynis šūvius ir, desperatiškai sugriebęs gin- 
klą, nukreipė jį į grindis. 


PRASIDĖJUS ANTRAJAI ŠŪVIŲ SALVEI, Erika Berger ins- 
tinktyviai nėrė į priedangą. Ji pargriuvo ir susitrenkė galvą į kėdę. 
Gulėdama ant grindų pastebėjo, kad sienoje už tos vietos, kur ji ką 
tik sėdėjo, žiojėjo trys skylės. Apimta šoko pasisuko į Bliumkvis- 
tą ir išvydo jį besigrumiantį su vyriškiu prie durų. Mikaelis buvo 
parkritęs ant kelių, abiem rankomis laikė sugriebęs ginklą ir bandė 
išplėšti jį iš užpuoliko gniaužtų. Erika matė, kaip užpuolikas muis- 
tėsi ir bandė išsilaisvinti vis smūgiuodamas kumščiu Mikaeliui į 


veidą ir smilkinį. 

FIGUEROLA STAIGIAI SUSTABDĖ prie Samiro katilo, atlapojo 
automobilio dureles ir puolė per gatvę link restorano. Rankose laikė 
pistoletą Sig Sauer ir išvydusi prie restorano stovintį automobilį nu- 
kreipė savo ginklą į priekinį stiklą — prie automobilio vairo sėdėjo 
vienas iš brolių Nikoličių, 

— Policija! Rankas aukštyn! — sušuko. 

Tomis Nikoličius iškėlė rankas. 

— Lipk iš automobilio ir gulkis ant šaligatvio veidu į grindinį, — 
suriaumojo su įsiūčiu. Ji atsisuko ir žvilgtelėjo į šalia buvusius Sven- 
soną ir Mudig. 

— Restoranas, - liepė ji. 

Mudig dar spėjo prisiminti savo vaikus. Įsiveržti į pastatą su pa- 
ruoštu ginklu, be rimto pastiprinimo, be apsauginių liemenių ir ne- 
žinant tikslios situacijos prieštaravo visiems policijos protokolams... 
Tada iš vidaus pasigirdo dar keletas šūvių. 


BLIUMKVISTUI PAVYKO įkišti kairės rankos didįjį pirštą už 
ginklo gaiduko, kai Miro Nikoličius bandė iššauti dar kartą. Už 
nugaros pasigirdo dūžtančio stiklo garsas. Užpuolikas maigė gai- 
duką vis prispausdamas Bliumkvisto pirštą — siaubingas skausmas. 
Bet kol Mikaelio pirštas buvo įstrigęs tarp gaiduko ir ginklo pa- 
grindo, užpuolikas negalėjo iššauti. Nikoličius nesiliovė daužęs jo 
galvą, ir Bliumkvistas staiga suvokė, kad tokiems dalykams jis jau 
per senas ir prastai treniruotas. 

Aš neatlaikysiu, jau laikas viską baigti, pamanė jis. 

Tai buvo jo pirmoji racionali mintis nuo tos akimirkos, kai išvy- 
do vyrą su ginklu. 

Sukandęs dantis jis dar giliau įgrūdo pirštą į tarpą tarp gaiduko 
ir ginklo pagrindo. Tada sutelkė visas jėgas ir, atsispyręs pėdomis, 
atsirėmė petimi į užpuoliką. Greitai atsistojo, dešinę ranką patrau- 
kė nuo ginklo ir prisidengė alkūne bandydamas apsaugoti veidą 
nuo smūgių. Tada Nikoličius ėmė smūgiuoti į pažastį ir šonkau- 
lius. Vieną sekundę jie vėl žvelgė vienas kitam į akis. Kitą akimirką 
Bliumkvistas pajuto, kaip kažkas atplėšė nuo jo užpuoliką, pirštą 

dar kartą pervėrė nepakeliamas skausmas, o prieš akis išdygo di- 
džiulis Svensono siluetas. Pareigūnas tiesiogine to žodžio prasme 
pakėlė Nikoličių sugriebęs už pakarpos ir trinktelėjo jo galvą į sie- 
ną. Nikoličius kaip maišas susmuko ant grindų. 

— Ant grindų! Policija, nejudėt! - pasigirdo Mudig šūksniai. 

Pasukęs galvą išvydo ją, stovinčią su ginklu rankose ir stebinčią 
tvyrantį chaosą. Galiausiai ji nukreipė savo ginklo vamzdį į lubas ir 
pažvelgė į Bliumkvistą. 

— Ar tu sužeistas? — paklausė. 

Bliumkvistas priblokštas pažvelgė į Mudig. Jo nosis ir antakiai 
kraujavo. 

— Atrodo, susilaužiau pirštą, — atsiliepė jis sėsdamasis ant grin- 


dų. 


NEPRAĖJUS NĖ MINUTEI FIGUEROLA sulaukė pastiprinimo 
iš budinčio Siodermalmo policijos ekipažo. Tom; Nikoličių ji jau 
buvo paguldžiusi ant grindinio. Ji parodė pareigūnės pažymėjimą, 
perdavė nusikaltėlį kolegoms ir tekina pasileido į restorano vidų. 
Tik prie durų kiek stabtelėjo, kad galėtų įvertinti situaciją. 

Bliumkvistas su Berger sėdėjo ant grindų vienas šalia kito, jo 
veidas buvo kruvinas ir atrodė, kad jis ištiktas šoko. Figuerola atsi- 
kvėpė su palengvėjimu - jis gyvas. Berger sėdėjo apkabinusi Blium- 
kvistą per pečius, Figuerola nepatenkinta pašnairavo. 

Mudig tupėjo prie Bliumkvisto ir apžiūrinėjo jo ranką. Sven- 
sonas segė Nikoličiui antrankius, o šis atrodė lyg būtų partrenktas 
traukinio. Figuerola pastebėjo ant grindų besimėtantį švedų armi- 
jos naudojamą pusiau mechaninį M/45 ginklą. 

Pakėlusi akis ji išvydo šokiruotą restorano personalą ir siaubo 
apimtus svečius — aplinkui tvyrojo netvarka: sudaužyti indai, iš- 
vartytos kėdės ir stalai, šukės ir skeveldros. Ore sklaidėsi parako 
kvapas, bet restorane nebuvo nei žuvusių, nei sužeistų. Policijos 
ekipažo pareigūnai irgi sulėkė į restoraną su paruoštais ginklais. 
Figuerola ištiesė ranką ir palietė Svensono petį. 

— Sakei, kad Miro Nikoličius ieškomas? 

— Taip, metus laiko už sunkų kūno sužalojimą per muštynes 
Halundoje. 

— Gerai, štai ką padarysime, — nutarė Figuerola. - Kuo grei- 
čiau dingstu iš čia su Bliumkvistu ir Berger, o jūs pasiliekate. Ivir- 
tinsime, kad judu su Mudig atėjote pavakarieniauti ir atpažinote 
Nikoličių iš tų laikų, kai dar priklausėte organizuotų nusikaltimų 
tyrimo skyriui. Bandėte jį sulaikyti, o jis išsitraukė ginklą ir ėmė 
šaudyti, todėl tu jį ir sumušei. 

Svensonas žvelgė su nuostaba. 

— Neišdegs - yra liudininkų. 

— Liudininkai patvirtins, kad vyko muštynės ir susišaudymas. 
Tokia versija turi išsilaikyti tik iki rytojaus vakarinių laikraščių pa- 
sirodymo. Esmė ta, kad broliai Nikoličiai sulaikyti visiškai atsitik- 
tinai, nes jūs juos atpažinote. 

Svensonas nužvelgė aplinkinį cha0są ir linktelėjo. 


MONIKA FIGUEROLA PRASIBROVĖ pro pareigūnus ir išėju- 
si į lauką ant galinės automobilio sėdynės pasodino Bliumkvistą 
su Berger. Tada sugrįžo prie policijos ekipažo vado ir tyliu balsu 
trumpai šnektelėjo mostelėdama link automobilio, kuriame paliko 
Bliumkvistą su Berger. Vadas atrodė sutrikęs, bet galiausiai linkte- 
lėjo galvą. Figuerola nuvažiavo į Žinkensdamą ir sustojusi atsisuko 
į keleivius. 

— Ar tu rimtai sužeistas? 

— Gavau keletą smūgių, turiu visus dantis, bet skauda didįjį 
pirštą. 

— Nuvešiu jus į Šv. Jorano ligoninės greitosios pagalbos skyrių. 

— Kas čia įvyko? — paklausė Berger. — Kas jūs? 

— Atsiprašau, — įsiterpė Bliumkvistas. — Erika, čia inspektorė 
Monika Figuerola, ji dirba saugumo policijoje. Monika, čia Erika 
Berger. 

— Ir taip aišku, - pratarė Monika neutraliu balsu nė nežvilgte- 
lėjusi į Berger. 

— Mudu su Monika susipažinome tyrimo metu, ji mano ryšinin- 
kė slaptojoje policijoje. 

— Aišku, - atsiliepė Berger ir staiga ėmė stipriai drebėti — šokas 
paėmė viršų. 

Figuerola įsistebeilijo į Berger. 

— Kas čia įvyko? - pasiteiravo Bliumkvistas. 

— Neteisingai interpretavome kokaino atsiradimo priežastį, — 
paaiškino Figuerola. - Manėme, kad jie spendžia spąstus norėda- 
mi įvelti tave į skandalą, bet paaiškėjo, kad jie siekė jus nužudyti ir 
leisti policijai rasti kokainą, kai toji apieškos tavo butą. 

— Kokį kokainą? — nustebo Berger. 

Bliumkvistas trumpam užsimerkė. 

— Nuvežk mane į ligoninę, — paprašė jis. 


-JIE AREŠTUOTI? - įsiuto Klintonas. Staiga širdies plote jis pa- 
juto nedidelį virpėjimą. 

— Manome, kad čia nieko blogo, - atsiliepė Nystriomas. - Pana- 
šu, kad tiesiog atsitiktinumas. 

- Atsitiktinumas? 

— Miro Nikoličius buvo ieškomas už užpuolimą, jį netyčia atpa- 
žino policininkas iš organizuotų nusikaltimų tyrimo skyriaus, kai 
Miro įžengė į Samiro katilą. Policininkas norėjo jį suimti, Nikoli- 
čius supanikavo ir ėmė šaudyti. 

— O Bliumkvistas? 

— Jis čia niekuo dėtas, net nežinome, ar tuo metu jis buvo res- 
torane. 

— Velniai rautų, kažkas čia ne taip, — susinervino Klintonas. — 
Ką žino broliai Nikoličiai? 

— Apie mus? Nieko. Jie mano, kad ir Bjorkas, ir Bliumkvistas 
susiję su prekyba žmonėmis. 

— Bet jie žino, kad jų taikinys buvo Bliumkvistas? 

— Be abejo, bet vargu ar jie išplepės, kad buvo pasamdyti įvyk- 
dyti žmogžudystę. Jie tylės kaip žuvys iki pat teismo. Bus apkal- 

tinti nelegaliu ginklo laikymu ir galbūt pasipriešinimu policijos 
pareigūnams. 

— Prakeikti mulkiai, - siuto Klintonas. 

— "Taip, jie gerokai apsižioplino. Kurį laiką turėsime palikti 
Bliumkvistą ramybėje. Tačiau situacija nėra tokia bloga. 


BUVO VIENUOLIKTA VAKARO, kai Linder su dviem stambiais 
apsaugininkais iš „Milton Security“ asmenų apsaugos skyriaus at- 
vyko į Kungsholmeną pasiimti Bliumkvisto su Berger. 

— Tu tikrai nuolat kur nors įsipainioji, - nutarė Linder. 

— Atsiprašau, — atsakė paniurusi Berger. 

Važiuojant į ligoninę, Berger ištiko rimtas šoko priepuolis — 
staiga ji suvokė, kad ir ji, ir Bliumkvistas tik per plauką liko gyvi. 
Bliumkvistas valandėlę praleido priėmimo skyriuje, kol buvo per- 
šviesta galva, sutvarstytas veidas ir uždėtas piršto įtvaras. Buvo 
stipriai primygtas paskutinis piršto sąnarys — po kiek laiko tur- 
būt pamėlynuos ir nukris nagas. Ironiška, tačiau labiausiai pirštas 
buvo sužalotas būtent tuo metu, kai jo gelbėti pasirodė Svensonas 
ir nuplėšė nuo jo Nikoličių. Bliumkvisto didysis pirštas buvo įstri- 
gęs prie ginklo gaiduko ir staigiai trūktelėjus lūžo. Skausmas buvo 
siaubingas, bet pavojus gyvybei negrėsė. 

Bliumkvistui šokas pasireiškė tik po poros valandų, kai jis nu- 
vyko į saugumo policijos konstitucijos apsaugos tarnybą pokalbiui 
su inspektoriumi Bublanskiu ir prokurore Gustavson. Bliumkvistą 
ėmė krėsti drebulys ir taip suėmė miegas, kad beveik užsnūdo atsa- 
kinėdamas į klausimus. Dėl to kilo galybė nereikalingų rūpesčių. 

— Nežinome, ką jie planuoja, ir net neįsivaizduojame, ar Mikae- 
lis turėjo būti vienintelė jų numatyta auka, - pripažino Figuerola. — 
Galbūt ir Erika turėjo žūti kartu. Neaišku, ar bandys dar kartą, o 
galbūt yra nusitaikę į dar ką nors iš „Millennium“. Ir kodėl nepasi- 
kėsinus į Salander, kuri kelia didžiausią pavojų skyriui? 

— Kol Mikaelį tvarkė gydytojai, susiskambinau su kolegomis iš 
„Millennium“, - prabilo Berger. - Iki žurnalo pasirodymo visi bus 
kaip pelės po šluota, o redakcijoje niekas nedirbs. 

Iš pradžių Edklintas norėjo paskirti Bliumkvistui su Berger ap- 
saugą, bet pasvarstęs su Figuerola nutarė, kad tai nebūtų pats iš- 
mintingiausias žingsnis, nes gali atkreipti į save dėmesį, jei kreipsis 
į saugumo policijos asmenų apsaugos skyrių. Berger atsisakydama 
policijos apsaugos padėjo išspręsti šią problemą: ji paskambino Ar- 
manskiui ir papasakojo, kas atsitiko. Dėl šios priežasties vėlų vaka- 
rą Linder buvo iškviesta į darbą. 


BLIUMKVISTAS SU BERGER apsistojo „Milton Security“ saugo- 
mo namo viršutiniame aukšte. Namas stovėjo netoli Drotninghol- 
mo, pakeliui į Ekerės centrą. Tai buvo didelė ketvirtajame dešim- 
tmetyje statyta vila ant Melareno ežero kranto, apsupta įspūdingo 
sodo, ūkinių pastatų ir laukų. Visa ši nuosavybė priklausė „Milton 
Security“, bet ten jau daugelį metų gyveno prieš penkiolika metų 
per nelaimingą atsitikimą tarnybos metu žuvusio kolegos Hanso 
Šiogreno našlė Martina Šiogren. Po laidotuvių Armanskis šnekte- 
lėjo su ponia Šiogren ir nusamdė ją kaip šeimininkę ir valdų prižiū- 
rėtoją. Čia ji nemokėdama nuomos mokesčio gyveno pirmojo aukš- 
to priestate. Viršutinis aukštas buvo laikomas tiems ypatingiems 
atvejams, kai keletą kartų per metus „Milton Security“ prireikia 
paslėpti asmenis, kuriems gresia tikras arba numanomas pavojus. 

Figuerola atvyko kartu su jais. Ji klestelėjo ant virtuvėje stovė- 
jusios kėdės ir laukė, kol ponia Šiogren paruoš jai kavą. Tuo tarpu 
Berger su Bliumkvistu įsikūrė viršuje, o Linder patikrino visose 
valdose įjungtą signalizaciją ir stebėjimo kameras. 

— Dantų šepetukai ir visa kita yra komodoje prie vonios kamba- 
rio, — šūktelėjo Šiogren. 

Suzana Linder su apsauginiais iš „Milton“ įsikūrė pirmojo aukš- 
to kambariuose. 

— Mane pažadino ketvirtą ir nuo to laiko nebuvo kada net pri- 
sėsti, — prabilo Linder. — Galite susitarti dėl budėjimo laiko ir leis- 
kite man pamiegoti bent jau iki penkių ryto. 

— Gali miegoti visą naktį. Mes viskuo pasirūpinsime, — pasiūlė 
vienas iš apsaugos darbuotojų. 

— Ačiū, — padėkojo Linder ir nuėjo miegoti. 

Išsiblaškiusi Figuerola klausėsi, kaip apsaugos darbuotojai įjun- 
gė judesio daviklius kieme ir išsitraukė burtus, kuris budės pirmas. 
Pralaimėjęs susitepė sumuštinį ir nužingsniavo į šalia virtuvės esan- 
tį kambarį žiūrėti televizoriaus. Figuerola spoksojo į gėlėtus kavos 
puodelius. Ji taip pat buvo pakelta ant kojų ankstyvą rytą ir jautėsi 
gerokai išvargusi. Figuerola buvo bepradedanti galvoti apie kelionę 
namo, kai Berger nusileido laiptais žemyn ir įsipylė į puodelį kavos. 
Ji įsitaisė priešais Figuerolą kitoje stalo pusėje. 

— Mikaelis išsijungė vos tik padėjęs galvą ant pagalvės. 

— Reakcija į adrenaliną, - tarė Figuerola. 

— Kas dabar bus? 

— Turėsite keletą dienų tupėti kaip pelės po šluota, po savaitės 
viskas vienaip ar kitaip baigsis. Kaip jautiesi? 

— Šiaip sau, dar truputį krečia drebulys. Ne kasdien nutinka 
panašių dalykų. Paskambinau vyrui ir paaiškinau, kodėl negrįšiu 
namo. 

- Hmm... 

— Esu ištekėjusi už... 

- Žinau, už ko esi ištekėjusi. 

Stojo tyla. Figuerola pasitrynė akis ir nusižiovavo. 

— Turiu keliauti namo pamiegoti, — pasakė ji. 

— Dėl Dievo meilės, baik pliaukšti niekus, eik prigulti šalia Mi- 
kaelio, - pasiūlė Berger. 

Figuerola žvilgtelėjo į ją. 

— Ar taip akivaizdžiai matosi? 

Berger linktelėjo. 

— Mikaelis ką nors sakė? 

— Nė žodelio. Kalbėdamas apie savo moteris jis būna gana tak- 
tiškas, tačiau kartais tampa lyg atversta knyga, o tu kiekvieną kartą 
į mane žvelgi priešiškai. Judu akivaizdžiai kažką slepiate. 

— Tai dėl mano viršininko, — paaiškino Figuerola. 

— O kuo čia dėtas jis? 

— Turbūt pasiustų sužinojęs, kad Mikaelis ir aš... 

— Puikiai suprantu. 

Vėl stojo tyla. 

— Nežinau, kas tarp judviejų vyksta, bet nesu tavo konkurentė, — 
nuramino Berger. 

— Nesi? 

— Mikaelis su manimi miegojo ir vis dar kartais tebemiega, bet 
mes nesusituokę. 

— Girdėjau, kad jus sieja ypatingas ryšys, jis pasakojo apie tave, 
kai buvome išvykę į Sandhamną. 

— Esi buvusi Sandhamne? Tada tai rimta. 

— Nesityčiok iš manęs. 

— Monika, tikiuosi, kad jūs su Mikaeliu... Pasistengsiu pasi- 
traukti jums iš kelio. 

— Galėtum? 

Berger gūžtelėjo pečiais. 

— Kadaise jo buvusi žmona, sužinojusi, kad Mikaelis jai neiš- 
tikimas, pratrūko ir išmetė jį iš namų — dėl mano kaltės. Kol Mi- 
kaelis vienas ir neįsipareigojęs, nejaučiu jokios sąžinės graužaties, 
bet esu pasižadėjusi, kad pasitrauksiu, vos tik jis pasiners į rimtus 
santykius. 

— Nežinau, ar galiu iš jo daug tikėtis. 

— Mikaelis yra ypatingas. Tu jį myli? 

— Manau, kad taip. 

— Tada viskas gerai, tik neskubėk jo išbrokuoti. O dabar eik 
miegoti. 

Figuerola kurį laiką pasėdėjo susimąsčiusi. Tada užlipo laiptais 
Į viršų, nusirengė ir įsirangė į lovą šalia Bliumkvisto. Jis kažką per 
miegus sumurmėjo ir apkabino ją per liemenį. Berger dar ilgai vie- 
na kiūtojo virtuvėje ir mąstė. Staiga ji pasijuto baisiai nelaiminga. 


25 SKYRIUS 


TREČIADIENIS, LIEPSS 13 — KETVIRTABIENIS, LIEPOS 14 


BLIUMKVISTAS VISADA STEBĖDAVOSI, kodėl apylinkės teis- 
rmuose įrengti tokie silpni ir tylūs garsiakalbiai. Jis tik gerai įtempęs 
ausis išgirdo pranešimą, kad byla prieš Lisbetą Salander bus nagri- 
nėjama penktojoje posėdžių salėje dešimtą valandą. Bliumkvistas 
gana anksti atvyko į teismo rūmus, įsitaisė tiesiai prie posėdžių sa- 
lės durų, todėl į salę įžengė vienas pirmųjų ir atsisėdo kairiojoje jos 
pusėje, iš kurios geriausiai matėsi gynybos stalelis. Dėl nuolatinio 
žiniasklaidos dėmesio šiai bylai salė greitai buvo pilnut pilnutėlė. 
Pastarųjų savaičių įvykiai ir kone kasdieniai prokuroro Ekstriomo 
interviu itin suintrigavo žiniasklaidą. 

Ekstriomas gerai pasidarbavo. 

Lisbeta Salander buvo apkaltinta Karlo Magnuso Lundino už- 
puolimu ir sunkiu kūno sužalojimu, taip pat neteisėtais grasinimais, 
bandymu nužudyti ir sunkiu dabar jau mirusio Akselio Budino, dar 
vadinamo Aleksandru Zalačenka, sužalojimu. Be to, kaltinama dėl 
dviejų įsilaužimų — pirmasis nusikaltimas įvykdytas velionio tei- 
sininko Nilso Eriko Bjurmano vasarnamyje, antrasis - Bjurmano 
namuose Odenplane. Be to, pavogta ir transporto priemonė — Har- 
/ey Davidson, priklausanti Soniui Nieminenui iš Svavelšės baikerių 
klubo; trys kaltinimai nelegalaus ginklo laikymu - dujinio balionė- 
lio, elektros šoko pistoleto ir lenkiško P-83 Wanad, kurie visi ras- 
ti Gosebergoje; taip pat kaltinama pavogusi arba slėpusi įkalčius. 
Pastarojo kaltinimo formuluotė buvo gana netiksli, tačiau susijusi 
su Bjurmano vasarnamyje rastais dokumentais. Šalia viso šito, Sa- 
lander buvo kaltinama ir keletu kitų mažesnių nusižengimų. Susu- 
mavus Lisbetai Salander pateikta šešiolika kaltinimų. 

Be to, Ekstriomas paviešino informaciją, kad Salander psichi- 
kos būsena kelianti nerimą, pacituodamas teismo medicinos psi- 
chiatro daktaro Jespero H. Liodermano ataskaitą, rengtą maždaug 
tuo metu, kai Lisbetai sukako aštuoniolika. Prokuroras taip pat pa- 
sirėmė ir daktaro Peterio Teleburiano atlikta ekspertize, kurią at- 
liko apylinkės teismo pareikalavimu. Kadangi psichiškai nesveika 
mergina kaip visada kategoriškai atsisakė kalbėtis su psichiatrais, 
tyrimai buvo atliekami „stebėjimų pagrindu“, kai Salander, likus 
mėnesiui iki jos bylos nagrinėjimo pradžios, buvo uždaryta į Kro- 
nobergo kalėjimą Stokholme. Daug patirties su šia paciente turin- 
tis Teleburianas nustatęs, kad Salander kankina rimtas psichikos 
sutrikimas, kurį gydytojas apibūdino kaip psichopatiją, patologinį 
narcisizmą ir paranojinę šizofreniją. 

Spauda pranešė, kad Salander dalyvavo septyniose policijos 
apklausose, kuriose kaltinamoji atsisakė net pasisveikinti su parei- 
gūnais. Pirmosios apklausos buvo vykdomos Geteborgo policijos 
nuovadoje, likusios - Stokholmo policijoje. Apklausų įrašais įrody- 
ta, kad policija išbandė kone visus įkalbinėjimo metodus ir nuolat 
kartojo klausimus, tačiau nesulaukė nė vieno atsakymo. 

Salander nė nesivargino praverti burnos. Kartais garso įraše pa- 
sigirsdavo ir advokatės Džianini balsas, kai ji pareikšdavo, kad yra 
akivaizdu, jog jos klientė į jokius klausimus nesiruošia atsakinėti. 
Dauguma jai pateiktų kaltinimų buvo grįsti išskirtinai tik turimais 
įrodymais ir tyrimo metu surinktais faktais. Atskirais atvejais Sa- 
lander tylėjimas įveldavo jos advokatę į nepatogią situaciją, nes ji 
būdavo priversta tylėti kaip ir jos klientė. Asmeniniai Džianini ir 
Salander pokalbiai liko konfidencialūs. 

Ekstriomas neslėpė, kad pirminis jo tikslas buvo užtikrinti kal- 
tinamosios psichiatrinę priežiūrą uždaroje įstaigoje, antras jo tiks- 
las — reali laisvės atėmimo bausmė. Įprastais atvejais eiliškumas 
būna kitoks, tačiau, Ekstriomo manymu, Salander atveju psichi- 
kos sutrikimas buvo toks akivaizdus, o psichiatrų vertinimas toks 
nedviprasmiškas, kad jam neliko kito pasirinkimo. Atvejai, kai 

teismas ryžtasi paprieštarauti psichiatrų pateiktam paciento būklės 
vertinimui, itin reti. 

Jo giliu įsitikinimu, Salander būklė tokia, kad negalima anuliuoti 
nutarimo dėl jos neveiksnumo. Duodamas interviu jis akivaizdžiai 
išsakė susirūpinimą dėl daugelio Švedijoje gyvenančių sociopatų, 
turinčių tokių stiprių protinių sutrikimų, kad gali kelti pavojų ir 
sau, ir kitiems, o moderni medicina nepajėgi pasiūlyti kitokios al- 
ternatyvos, tik laikyti juos saugiai uždarytus. Jis paminėjo žiaurios 
mergaitės, vardu Anetė, atvejį, kuri dar aštuntajame dešimtmety- 
je patraukė žiniasklaidos dėmesį. Praėjo jau trisdešimt metų, o ji 
vis dar buvo prižiūrima psichiatrijos įstaigose, nes visos pastangos 
sumažinti jai taikomus apribojimus ir suteikti daugiau laisvės baig- 
davosi baisiais žiaurumo išpuoliais prieš gimines, slauges arba net- 
gi save pačią. Ekstriomo nuomone, Salander kenčia nuo panašaus 
pobūdžio psichopatinio sutrikimo. 

Žiniasklaidos susidomėjimą byla sukėlė ir tai, kad Salander advo- 
katė Džianini spaudai nebuvo pateikusi nė menkiausio pareiškimo. Ji 
atsisakydavo bendrauti su visais, prašančiais interviu, nors tai būdavo 
galimybė išdėstyti kaltinamosios poziciją. Tokiu atveju Žurnalistai 
atsidurdavo nepavydėtinoje situacijoje — prokuroras tiesiog žarstyda- 
vosi informacija, o gynyba niekada nė neužsimindavo nei apie Salan- 
der reakciją į jai pateiktus kaltinimus, nei apie gynybos strategiją. 

Tokią neįprastą situaciją viename vakarinių laikraščių komenta- 
vo bylos tyrimą sekantis teisės ekspertas. Jis savo straipsnyje konsta- 
tavo, kad Džianini yra gerbiama moterų teisių gynėja, tačiau neturi 
jokios patirties baudžiamosios teisės srityje, todėl yra ne itin tinka- 
ma ginti Salander. Iš sesers Bliumkvistas sužinojo, kad keletas gar- 
sių ir patyrusių advokatų skambino jai ir siūlė savo paslaugas. Iuo 
tarpu Džianini maloniai atsisakydavo tokių pasiūlymų savo klientės 
nurodymu. 


LAUKDAMAS BYLOS NAGRINĖJIMO PRADŽIOS, Bliumkvis- 
tas nužvelgė kitus susirinkusiuosius. Staiga jis pagavo netoli išėjimo 
sėdinčio Armanskio žvilgsnį, ir jų akys trumpam susitiko. 

Ekstriomas ant savo stalo turėjo didžiulę šūsnį popierių. Jis pa- 
silabino su keletu žurnalistų. 

Džianini atsisėdo prie savo stalo priešais Ekstriomą ir palenkusi 
galvą rūšiavo savo dokumentus. Bliumkvistui sesuo atrodė kiek įsi- 
tempusi. Turbūt tai tam tikra viešumo baimė. 

Į teismo salę įžengė pirmininkaujantis teisėjas, jo pavaduotojas 
ir prisiekusieji. Teisėjas Jorgenas Iversenas buvo penkiasdešimt sep- 
tynerių metų vyriškis žilais plaukais, pailgu veidu ir spyruokliuo- 
jančia eisena. Bliumkvistas jau buvo pasidomėjęs Iverseno praei- 
timi — tai buvo patyręs ir nešališkas teisėjas, jau turintis patirties 
sprendžiant rezonansines bylas. 

Galiausiai į teismo salę buvo atvesdinta Salander. Bliumkvis- 
tas jau buvo įpratęs prie Salander polinkio rengtis šokiruojančiai, 
tačiau visiškai suglumo, kad jo sesuo leido Lisbetai pasirodyti teis- 
mo salėje su trumputėliu odiniu sijonėliu prairusiomis siūlėmis ir 
juodais marškinėliais su petnešėlėmis, ant kurių puikavosi užra- 
šas Jūs mane erzina. Marškinėliai vos dengė jos tatuiruotes. Avėjo 
aulinius, buvo užsijuosusi diržą su kniedėmis, ant kojų — kojinės 
iki kelių su juodais ir violetiniais dryžiais. Jos ausyse buvo įverta 
dešimt auskarų, o apatinėje lūpoje ir antakiuose puikavosi žiedai. 
Galvą dengė juodi, per tris mėnesius po operacijos ataugę pašiaušti 
plaukai. Be to, ji buvo labai ryškiai pasidažiusi: lūpos pateptos pil- 
ku lūpdažiu, antakiai pajuodinti, o akys — tokiu juodo tušo kiekiu, 
kokio Bliumkvistas dar nebuvo matęs. Tuo metu, kai Bliumkvistas 
su Salander kartu leido laiką, ji beveik nesidažydavo. 

Jos išvaizda, švelniai tariant, buvo kiek vulgaroka, ji atrodė 
beveik kaip gotė. Bliumkvistui ji priminė heroję iš septintajame 
dešimtmetyje populiarių filmų apie vampyrus. Jis pastebėjo, kad 
žiniasklaidos atstovams iš nuostabos užgniaužė kvapą, kai kurie 
nusišypsojo — pagaliau jiems atsirado proga žvilgtelėti į skandalin- 
g3ją personą, apie kurią tiek daug rašė, ir ji tikrai pateisino visus 
žurnalistų lūkesčius. 

Staiga Mikaelis suvokė, kad Salander taip apsirengė tyčia. Daž- 


niausiai jos apranga būdavo netvarkinga ir neskoninga. Blium- 

kvistas buvo nusprendęs, kad mada jos nedomino, o savo apranga 
Salander bando išreikšti asmenybę. Ji visada savo asmeninę erdvę 
pažymėdavo kaip kitiems priešišką zoną, todėl jos odiniame švarke 
įkaltas kniedes Bliumkvistas traktavo kaip gynybinį mechanizmą, 
primenantį dyglius ar ežį. Kniedės aplinkiniams signalizavo viena: 
nelieskite manęs, nes sužeisiu. Vačiau čia, apylinkės teisme, ji savo 
išskirtine apranga kiek perlenkė lazdą, beveik į parodijos pusę. 

Tačiau tai buvo ne atsitiktinumas, o Džianini pasirinkta strate- 
gija — jei Salander į teismo salę būtų atvykusi glotniai sušukuotais 
plaukais, vilkėdama palaidinukę su parištu kaspinu ir avėtų pride- 
rintus batelius, būtų atrodžiusi lyg apgavikė, bandanti teismui par- 
duoti savo pasakojimą. Tai buvo patikimumo klausimas: ji pasirodė 
kaip tikroji Lisbeta Salander, o ne kas kitas. Galbūt tyčia šiek tiek 
persistengė, kad niekam nekiltų abejonių — ji nebando apsimesti 
tuo, kuo nėra. Mergina tik bando atskleisti teismui, kad jai nėra 
ko gėdytis ar rengti spektaklį. Jai nerūpi, ar teismui patinka jos 
išvaizda. Valstybė ją kaltino daugybe nusikaltimų, o prokuroras 
atitempė į teismą. Salander savo išvaizda pareiškė, kad visus proku- 
roro pateiktus kaltinimus ji ruošiasi paneigti. Ji žengė tvirtai savimi 
pasitikėdama ir, nužvelgusi susirinkusiuosius, atsisėdo šalia savo 
advokatės. Jos žvilgsnyje nebuvo nė kruopelytės smalsumo, tačiau 
pasirodė, jog viduje ji jau įžūliai nuteisė tuos, kurie žiniasklaidoje 
paskelbė jai nuosprendį. 

Tai buvo pirmas kartas, kai Bliumkvistas ją išvydo po to, kai 
pamatė gulinčią lyg kruviną skudurinę lėlę virtuvėje ant suoliuko 
Gosebergoje. O paskutinis kartas, kai matėsi normaliomis aplin- 
kybėmis, buvo prieš pusantrų metų ar netgi daugiau. Jei apskritai 
galima sakyti normaliomis aplinkybėmis, kai kalbama apie Salan- 
der. Judviejų akys trumpam susitiko — jos žvilgsnis stabtelėjo ties 
Bliumkvistu, tačiau Salander neišsidavė jį pažįstanti. Atrodė, kad 
ji nužiūrinėja mėlynes ant Bliumkvisto skruostų ir smilkinių bei 
pleistrą, užklijuotą virš dešiniojo antakio. Bliumkvistas lyg ir ;žvel- 
gė kažką panašaus į šypseną, tačiau tai galėjo būti ir jo vaizduotės 
vaisius. 

Teisėjas Iversenas trinktelėjo plaktuku ir paprašė tylos teismo 
salėje. 


ŽIŪROVAMS BUVO LEISTA pabūti teismo salėje pusvalandį, kol 
prokuroras Ekstriomas pristatė bylos esmę. Žurnalistai paskubomis 
kažką užsirašinėjo, nors visi jau iki teismo buvo susipažinę su Eks- 
triomo pateiktais kaltinimais. Konspektavo visi, išskyrus Blium- 
kvistą — jis jau buvo parašęs savo straipsnį, o čia atėjo tik parodyti, 
kad dalyvauja, ir pamatyti Lisbetos akis. 

Ekstriomo pristatymas užtruko dvidešimt dvi minutes. Tada at- 
ėjo Džianini eilė, jos balsas buvo tvirtas, o pareiškimas užtruko vos 
trisdešimt sekundžių. 

— Gynyba atmeta visus pateiktus kaltinimus, išskyrus vieną. 
Mano klientė prisipažįsta laikiusi nelegalų ginklą — dujų balionė- 
l;. Visus kitus kaltinimus klientė atmeta. Įrodysime, kad proku- 
roro teiginiai yra nepagrįsti ir kad buvo šiurkščiai pažeistos mano 
klientės pilietinės teisės. Reikalausiu, kad mano klientei pateikti 
kaltinimai būtų panaikinti, jos paskelbimas neveiksnia atšauktas, o 
klientė būtų paleista į laisvę. 

Tarp žiniasklaidos atstovų pasigirdo rašiklių krebždesys - paga- 
liau paaiškėjo advokatės Džianini gynybos strategija. Reporteriams 
tai buvo akivaizdžiai netikėta: dauguma jų svarstė, kad Džianini 
kažkokiu būdu panaudos savo klientės psichikos sutrikimą jos nau- 
dai. Bliumkvistas šyptelėjo. 

— Supratau, — tarė teisėjas Iversenas kažką paskubomis brūkšte- 
lėdamas. Jis pažvelgė į Džianini. - Jau baigėte? 

- Čia buvo mano pasisakymas. 

— Ar prokuroras turi ką pridurti? — paklausė teisėjas Iversenas. 

Tada Ekstriomas pareikalavo, kad teismo posėdis vyktų už už- 
darų durų. Savo reikalavimą pagrindė tuo, kad bus kalbama apie 
sergančios klientės psichikos būklę ir gerovę, be to, bylos detalės 
gali būti susijusios su valstybės saugumu. 

— Darau prielaidą, kad turite galvoje vadinamąją Zalačenkos 


bylą, - konstatavo teisėjas Iversenas. 

— Teisingai. Aleksandras Zalačenka atvyko į Švediją kaip poli- 
tinis pabėgėlis, ieškodamas prieglobsčio nuo siaubingos diktatūros. 
Nors ponas Zalačenka jau miręs, tačiau šioje situacijoje yra tam ti- 
krų niuansų, vis dar įslaptintų asmeninių ryšių ir panašiai. Dėl šios 
priežasties prašau, kad teismo posėdis vyktų už uždarų durų, o itin 
slapta informacija būtų apsaugota davus priesaiką tylėti. 

— Manau, kad supratau, ką norite pasakyti, — pareiškė teisėjas 
Iversenas suraukęs antakius. 

— Be to, daugelis nagrinėjamų dalykų bus susiję su kaltinamosios 
neveiksnumo klausimu, o tai reiškia, kad įprastai tokia informacija 
automatiškai traktuojama kaip konfidenciali. Mano prašymas svars- 
tyti bylą už uždarų durų yra paremtas užuojauta kaltinamajai. 

— Ką advokatė atsakys į prokuroro prašymą? 

— Mums nėra jokio skirtumo. 

Korespondentų pasipiktinimui, teisėjas Iversenas, pasitaręs su 
savo pavaduotoju, pranešė, kad patenkins prokuroro prašymą. To- 
dėl Bliumkvistas irgi turėjo išeiti iš teismo salės. 


ARMANSKIS LAUKĖ BLIUMKVISTO prie laiptų į teismo rū- 
mus. Alino liepos mėnesiui būdinga kaitra, todėl Bliumkvisto pa- 
žastys iškart suprakaitavo. Vos tik jam išėjus iš teismo salės prie jo 
prisiartino du jo apsaugos darbuotojai; abu linktelėjo Armanskiui ir 
atidžiai ištyrinėjo aplinką. 

— Keista vaikštinėti apsuptam apsaugos, — prisipažino Blium- 
kvistas. — Kiek visa tai kainuos? 

— Mano firmos sąskaita. Esu asmeniškai suinteresuotas išsau- 
goti tavo gyvybę, bet jeigu jau paklausei, išleidome maždaug 250 
tūkstančių kronų per pastaruosius keletą mėnesių. 

— Gal kavos? — pasiteiravo Bliumkvistas mostelėdamas link ita- 
liškos kavinukės Bergsgatane. 

Bliumkvistas užsisakė /2£fe, o Armanskis — dvigubos espresso su 
šlakeliu pieno. Vyriškiai įsitaisė pavėsyje prie stalelio ant šaligatvio, 
o apsaugininkai prisėdo netoliese atsigerti kolos. 

— Uždaras teismo posėdis, - prabilo Armanskis. 

— To ir reikėjo tikėtis, ir gerai, nes taip galėsime geriau kontro- 
liuoti naujienas. 

— Tu teisus —- mums nesvarbu, bet prokuroras Ekstriomas man 
nepatinka vis labiau, - pareiškė Armanskis. 

Jiedu išgėrė kavą ir vėl susiruošė į teismo rūmus, kur buvo spren- 
džiamas Salander likimas. 

— Paskutinis pasispardymas, - tarė Bliumkvistas. 

— Ji gerai pasiruošusi, - pareiškė Armanskis. — Turiu pasakyti, 
kad tavo sesuo man padarė didžiulį įspūdį. Kai ji pradėjo dėstyti 
savo strategiją, maniau, kad juokauja, bet kuo daugiau apie tai gal- 
voju, tuo ji man atrodo efektyvesnė. 

- Ši byla bus išspręsta ne čia, — pasakė Bliumkvistas. Šiuos žo- 
džius jis nuolat kaip užsuktas kartojo jau keletą mėnesių. 

— Tu būsi kviečiamas liudyti, - priminė Armanskis. 

- Žinau ir esu pasiruošęs, bet tai bus ne anksčiau nei poryt, bent 
jau mes taip tikimės. 


EKSTRIOMAS BUVO PALIKES savo bifokalinius akinius namie, 
todėl, norėdamas perskaityti kažkokią smulkiai užsirašytą pastabą, 
turėjo pakelti akinius ant kaktos ir įtempti žvilgsnį. Prieš nuleisda- 
mas stiklus jis nužvelgė patalpą ir paglostė savo smailią barzdelę. 

Salander sėdėjo tiesia nugara ir nesuvokiamu žvilgsniu žvelgė į 
prokurorą. Jos veidas ir akys atrodė bejausmiai, o mintys skraidė kaž- 
kur toli. Atėjo laikas prokurorui pateikti klausimus kaltinamajai. 

— Norėčiau priminti panelei Salander, kad ji yra prisiekusi duoti 
teisingus parodymus, - galiausiai prabilo Ekstriomas. 

Salander nė nekrustelėjo. Atrodė, kad prokuroras Ekstriomas 
tikisi sulaukti kokios nors jos reakcijos. Palaukęs keletą sekundžių 
kilstelėjo antakius ir priminė: 

— Esate davusi priesaiką. 

Salander nežymiai pakreipė galvą. Tuo metu Džianini buvo už- 
siėmusi — skaitė pirminio tyrimo protokolą ir nerodė jokio susido- 

mėjimo prokuroro Ekstriomo žodžiais. Jis perdėliojo savo popierius 
ir atsikrenkštė nutraukdamas nejaukią tylą. 

— Gerai, tada, - pradėjo jis, — iš karto grįžkime prie įvykių velio- 
nio advokato Bjurmano vasarnamyje Stalarholmene, nutikusių šių 
metų balandžio šeštąją, ir dėl kurių iškelti kaltinimai, kaip minėjau 
sakydamas šio ryto kalbą. Bandysime išsiaiškinti, kaip atsitiko, kad 
nuvykote į Stalarholmeną ir šovėte į Karlą Magnusą Lundiną. 

Ekstriomas reikliai pažvelgė į Salander. Ji ir šį kartą nė nekrus- 
telėjo. Staiga prokuroras lyg ir pasidavė — jis iškėlė rankas į viršų 
ir maldaujamu žvilgsniu pasižiūrėjo į susimąsčiusį teisėją Iverseną. 
Tada žvilgtelėjo į Džianini - ji vis dar buvo pasinėrusi į savo popie- 
rius ir visiškai nekreipė dėmesio į tai, kas vyko aplinkui. 

Teisėjas Iversenas atsikrenkštė ir nužvelgė Salander. 

— Ar jūsų tylėjimą reikia interpretuoti kaip nenorą atsakinėti į 
klausimus? — pasiteiravo jis. 

Salander pasuko galvą. Jos ir teisėjo Iverseno akys susitiko. 

— Su malonumu atsakysiu į klausimus, - prabilo Lisbeta. 

Teisėjas Iversonas linktelėjo galvą. 

— Tada gal atsakytumėt į klausimą, - įsiterpė Ekstriomas. 

Salander tylėdama spoksojo į Ekstriomą. 

— Gal galėtumėt atsakyti į klausimą? - teisėjas Iversenas paaki- 
no ją. 

Salander vėl žvilgtelėjo į teisėją, kilstelėjo antakius ir aiškiu bal- 
su tarė: 

— Kokį klausimą? Kol kas šitas, — linktelėjo į Ekstriomo pusę, — 
pateikė tik nepagrįstus teiginius ir nė vieno klausimo. 

Džianini pakėlė akis. Ji pasirėmė alkūnėmis į stalą ir laikydama 
smakrą ranka susidomėjusi ėmė klausytis. 

Per tas kelias sekundes Ekstriomas pametė savo mintį ir pamir- 
šo, ką norėjo pasakyti. 

— Gal galite pakartoti savo klausimą? — paprašė teisėjas Iver- 
senas. 

— Klausiau... ar į advokato Bjurmano vasarnamį Stalarholmene 
važiavote siekdama nušauti Karlą Magnusą Lundiną. 

— Ne, sakei, kad nori išsiaiškinti, kaip atsitiko, kad nuvykau į 
Stalarholmeną ir šoviau į Karlą Magnusą Lundiną. Čia buvo ne 
klausimas, o pareikštas tiesioginis kaltinimas. Aš neatsakau už tavo 
teiginius. 

— Nekibkite prie žodžių ir atsakykite į klausimą. 

— Ne. 

Stojo tyla. 

— Kaip suprasti ne2 

— Toks mano atsakymas į klausimą. 

Prokuroras Ekstriomas atsiduso — tai užtruks visą dieną. Salan- 
der žvelgė į jį laukdama. 

— Galbūt reikėtų pradėti nuo pradžių, - pabandė jis. — Ar šių 
metų balandžio šeštosios popietę buvote velionio advokato Bjur- 
mano vasarnamyje? 

— Taip. 

— Kaip ten atsidūrėte? 

— Traukiniu nuvažiavau į Siodertelję, tada įsėdau į autobusą, 
vykstantį į Strengnesą. 

— Kodėl vykote į Stalarholmeną? Ar buvote susitarus: susitikti 
su Karlu Magnusu Lundinu ir jo draugu Soniu Nieminenu? 

— Ne. 

— Kaip atsitiko, kad jie ten atsirado? 

— Turėtum paklausti jų pačių. 

— Aš klausiu jūsų. 

Salander neatsakė. Teisėjas Iversenas vėl atsikrenkštė. 

— Drįstu manyti, kad panelė Salander neatsakinėja į klausimą, 
nes grynai semantiškai dar kartą pateikėte jai teiginį, —- paslaugiai 
tarė teisėjas. 

Džianini pakankamai garsiai prunkštelėjo, tada vėl susikaupė ir 
palinko prie savo popierių. Sudirgęs Ekstriomas dėbtelėjo į ją. 

— Kaip manote, kodėl Lundinas su Nieminenu nuvyko į Bjur- 
mano vasarnamį? 

— Nežinau, bet įtariu, kad jie norėjo padegti vasarnamį, nes Lun- 
dinas savo Harley Davidson balnakrepšyje turėjo indą su benzinu. 

Ekstriomas papūtė lūpas. 

— Kodėl nuvykote į advokato Bjurmano vasarnamį? 

— Ieškojau informacijos. 

— Kokios? 

— Informacijos, kurią, kaip įtariau, Lundinas su Nieminenu 
turėjo sunaikinti ir kuri būtų padėjusi išsiaiškinti, kas nužudė tą 
išperą. 

— Jūsų nuomone, Bjurmanas buvo niekšas? Ar teisingai supra- 
tau? 

— Taip. 

— Kodėl taip manote? 

— Jis buvo sadistiškai besielgianti kiaulė, iškrypėlis ir prievartau- 
tojas, todėl ir niekšas. 

Ji pacitavo ant advokato Bjurmano pilvo ištatuiruotą tekstą 
tuo netiesiogiai į;rodydama, kad tai jos darbas. Tačiau tai nebuvo 
įtraukta į Lisbetai Salander pateiktų kaltinimų sąrašą. Bjurmanas 
niekada nebuvo rašęs pareiškimo dėl užpuolimo ir sužalojimo, to- 
dėl dabar jau būtų ne;manoma įrodyti, ar jis tatuiruotę pasidarė 
savo noru, ar ji buvo padaryta prieš jo valią. 

— Kitaip tariant, tvirtinate, kad jūsų globėjas naudojo prieš jus 
prievartą. Gal galite pasakyti teismui, kada vyko šie užpuolimai? 

— Tai įvyko 2003 metų vasario aštuonioliktą dieną, antradienį, 
paskui pasikartojo tų pačių metų kovo septintąją, penktadienį. 

— Atsisakėte atsakinėti į bet kokius policijos pateiktus klausi- 
mus, nepaisydama pareigūnų pastangų. Kodėl? 

— Neturėjau ko jiems pasakyti. 

— Skaičiau vadinamąją autobiografiją, kurią jūsų advokatė be 
perspėjimo pateikė man prieš kelias dienas. Turiu pastebėti, kad tai 
gana keistas dokumentas, prie kurio detalių sugrįšime vėliau. Jūsų 
tvirtinimu, pirmą kartą advokatas Bjurmanas privertė jus užsiimti 
oraliniu seksu, o antrą kartą visą naktį jus prievartavo ir Žiauriai 
kankino. 

Lisbeta nieko nesakė. 

— Ar tai tiesa? 

— Taip. 

— Ar apie žaginimą pranešėte policijai? 

— Ne. 

— Kodėl? 

— Policija niekada manęs neišklausydavo, kai bandydavau jai ką 
nors pasakyti, todėl nemačiau jokios prasmės. 

— Ar šiuos prievartos atvejus aptarėte su kokiais nors pažįsta- 
mais? Gal su drauge? 

— Ne. 

— Kodėl? 

— Tai nesusiję su jais. 

— Ar bandėte susisiekti su advokate? 

- Ne. 

— Ar lankėtės pas gydytoją, kad jus apžiūrėtų po tariamai patir- 
tų sužalojimų? 

— Ne. 

- Ir neapsilankėte moterų krizių centre. 

— Vėl pateiki man teiginį. 

— Atsiprašau. Ar lankėtės moterų krizių centre? 

— Ne. 

Ekstriomas pasisuko į teisėją. 

— Noriu atkreipti teismo dėmesį, kad kaltinamoji teigia, jog buvo 
seksualiai išnaudojama du kartus, antrasis atvejis laikomas itin sun- 
kiu. Asmuo, kuris, kaltinamosios teigimu, vykdė šiuos prievartavi- 
mus, buvo jos globėjas, velionis advokatas Nilsas Bjurmanas. Šiame 
kontekste reikėtų atkreipti dėmesį į tokius faktus... - Ekstriomas 
bakstelėjo į prieš jį esantį tekstą. - Sunkių nusikaltimų tyrimo sky- 
rius atskleidė, kad advokato Bjurmano praeityje nebuvo nieko, kas 
galėtų patvirtinti Lisbetos Salander teiginius. Bjurmanas niekada 
nebuvo kaltinamas dėl jokio nusikaltimo, apie jo nusikalstamą vei- 
klą policija nėra gavusi jokio pranešimo ir jis niekada nėra buvęs 
tyrimo objektu. Jis buvo kelių jaunuolių patikėtinis ir globėjas, nė 
vienas jų nepareiškė kaltinimų dėl jokių išpuolių. Netgi priešin- 

gai — jie tvirtino, kad Bjurmanas nuolatos su jais elgdavosi tinkamai 
ir maloniai. 

Ekstriomas pervertė kitą puslapį. 

— Mano pareiga priminti teismui, kad Lisbetai Salander dia- 
gnozuota paranojinė šizofrenija. Ji - jauna moteris, turinti eksper- 
tų patvirtintą polinkį į žiaurų elgesį ir patirianti rimtų sunkumų 
bendraudama su aplinkiniais dar nuo ankstyvos paauglystės. Ji yra 
praleidusi keletą metų vaikams skirtose psichiatrinėse įstaigose ir 
globojama nuo aštuoniolikos metų amžiaus. Apgailestauju, bet tam 
yra priežasčių: Lisbeta Salander kelia pavojų ir sau, ir aplinkiniams. 
Mano įsitikinimu, jos nereikia uždaryti į kalėjimą, jai reikia psi- 
chiatrų priežiūros. 

Siekdamas didesnio poveikio, Ekstriomas padarė pauzę. 

— Iš esmės yra nemalonu aptarinėti jauno Žmogaus psichikos 
būklę — tai kišimasis į asmeninį gyvenimą, o jos psichikos būklė 
tampa interpretacijos objektu. Šiuo atveju matome painų pačios 
Lisbetos Salander pasaulėvaizdį, kuriuo pagrįsti jos sprendimai. 
Tai akivaizdu jos vadinamojoje autobiografijoje, kur nesugebėjimas 
suvokti realybę akivaizdus kaip niekur kitur. Šiuo atveju mums ne- 
reikia nei liudytojų, nei interpretacijų, kurie nuolat vienas kitam 
prieštarautų. Turime jos pačios žodžius, todėl patys galime spręsti 
apie jos teiginių patikimumą. 

Jo žvilgsnis sustojo ties Salander, jų akys susitiko ir ji staiga nu- 
sišypsojo. Ji atrodė piktdžiugiška. Ekstriomas suraukė antakius. 

— Ar advokatė Džianini turi ką pasakyti? — paklausė teisėjas 
Iversenas. 

— Ne, - atsakė Džianini, - nes prokuroro Ekstriomo išvados yra 
grynos nesąmonės. 


VAKARINIS POSĖDIS prasidėjo nuo kryžminės liudytojų apklau- 
sos. Pirmoji buvo apklausta Ulrika fon Lybenstal iš globos tarny- 
bos. Ekstriomas iškvietė ją norėdamas išsiaiškinti, ar kada buvo 
sulaukta nusiskundimų dėl advokato Bjurmano. Fon Lybenstal tai 
kategoriškai paneigė — tokie kaltinimai teršia šio vyro garbę. 

— Paskirtas globėjas būna kruopščiai stebimas. Advokatas Bjur- 
manas aktyviai prisidėjo prie globos tarnybos veiklos bemaž dvide- 
šimt metų, kol buvo niekšiškai nužudytas. 

Ji niekinamai nudelbė Salander, nors ši ir nebuvo kaltinama 
žmogžudyste, nes buvo nustatyta, kad Bjurmaną nužudė Ronaldas 
Nydermanas. 

— Per visus šiuos metus advokatu Bjurmanu niekas nesiskundė. 
Jis buvo doras, savo globotiniams atsidavęs žmogus. 

— Taigi, jūs nemanote, kad jis prieš Lisbetą Salander galėjo pa- 
naudoti seksualinę prievartą? 

— Manau, šis teiginys yra absurdiškas. Advokatas Bjurmanas 
mums kas mėnesį pateikdavo ataskaitas, be to, asmeniškai esu su 
juo susitikusi keletą kartų aptarti reikalų. 

— Advokatė Džianini pateikė prašymą kuo skubiau panaikinti 
nutartį dėl Lisbetos Salander globos. 

— Labiausiai globos nutraukimu džiaugiamės mes, globos tar- 
nybos darbuotojai. Deja, esame įpareigoti laikytis tam tikro re- 
glamento. Tarnyba privalo patikrinti, ar prieš pakeičiant Lisbetos 
Salander statusą yra gautas psichiatrų ekspertų patvirtinimas, kad 
ji sveika. 

— Suprantu. 

— Tai reiškia, kad ją turi apžiūrėti psichiatras, o tą padaryti, kaip 
mes visi žinome, ji atsisakė. 

Ulrikos fon Lybenstal apklausa užtruko apie keturiasdešimt mi- 
nučių, per kurias buvo analizuojamos Bjurmano mėnesinės atas- 
kaitos. 

Baigiantis apklausai, Džianini Ulrikai fon Lybenstal pateikė 
vienintelį klausimą. 

— Ar 2003-iųjų naktį iš kovo septintosios į kovo aštuntąją buvote 
advokato Bjurmano miegamajame? 

— Žinoma, ne. 

— Kitais žodžiais tariant, nė nenutuokiate, ar mano klientės tei- 
giniai yra teisingi, ar ne? 

— Advokatui Bjurmanui mesti kaltinimai yra absurdiški. 

— Tokia jūsų nuomonė. Ar galite patvirtinti jo alibi, ar kokiu 
kitu būdu įrodyti, kad jis neužpuolė mano klientės? 

— Savaime suprantama, tai neįmanoma, tačiau tikimybė... 

— Ačiū, viskas, - nutraukė Džianini. 


BLIUMKVISTAS SU SESERIMI susitiko netoli Sliuseno esančioje 
„Milton“ kontoroje apie septintą valandą ir aptarė dienos įvykius. 

— Panašiai ir tikėjausi, - pripažino Džianini. - Ekstriomas užki- 
bo ant Salander autobiografijos. 

— Gerai. Kaip ji laikosi? 

Džianini nusijuokė. 

— Laikosi gerai, atrodo kaip visiška psichopatė. Tiesiog elgiasi 
natūraliai. 

— Puiku. 

— Šios dienos posėdyje daugiausia aptarinėjome įvykius namelyje 
Stalarholmene. Rytoj kalbėsime apie Gosebergą — teismo ekspertų 
apklausos ir panašiai. Ekstriomas bandys įrodyti, kad Salander ten 
nuvažiavo siekdama nužudyti savo tėvą. 

— Na... 

- Galime susidurti su technine problema. Šiandien Ekstriomas 
buvo išsikvietęs tokią Ulriką fon Lybenstal iš globos skyriaus. Ji 
ėmė prikaišioti, kad aš neturiu teisės atstovauti Lisbetai. 

— Kodėl? 

— Ji teigia, kad Lisbeta yra globojama, todėl neturi teisės pati 
išsirinkti advokato. Taigi formaliai aš negaliu būti jos advokate, jei 
globos skyrius tam nepritars. 

— Ir? 

— Teisėjas Iversenas nuspręs rytoj rytą — po šiandieninio posėdžio 
trumpai su juo šnektelėjau. Manau, jis nuspręs, jog galiu ir toliau jai 
atstovauti. Argumentavau tuo, kad globos tarnyba turėjo ištisus tris 
mėnesius pareikšti protestą, todėl šiandieninis jos pareiškimas, kai 
teismo procesas jau prasidėjo, atrodo nekompetentingai. 

— Kaip suprantu, Teleburianas parodymus duos penktadienį. 
Apklausti jį turi būtent tu. 

KETVIRTADIENĮ PROKURORAS EKSTRIOMAS teismui pa- 
reiškė, kad, išnagrinėjus žemėlapius, nuotraukas ir išklausius galy- 
bę kriminologų išvadų apie įvykius Gosebergoje, visi įkalčiai rodo, 
kad Salander nuvyko į tėvo ūkį norėdama jį nužudyti. Stipriausia 
jungtis įkalčių grandinėje buvo faktas, kad ji pasiėmė ginklą - len- 
kišką P-83 Wanad. 

Faktas, kad Aleksandras Zalačenka (anot Salander pasakojimo) 
arba Ronaldas Nydermanas (pagal Zalačenkos parodymus, kuriuos 
jis buvo davęs prieš jį nužudant Salgrenskoje) savo ruožtu bandė nu- 
žudyti Salander ir užkasti ją miške, niekaip negalėjo būti laikomas 
švelninančia aplinkybe kalbant apie tai, kad Salander susirado savo 
tėvą Gosebergoje aiškiai ketindama jį nužudyti. Dar daugiau - jai 
beveik pavyko įgyvendinti savo planą, kai trenkė Žalačenkai kirviu 
į veidą. Ekstriomas reikalavo, kad Salander būtų pripažinta kalta 
dėl bandymo nužudyti arba ketinimo nužudyti ir - bet kokiu atve- 
ju - dėl sunkaus kūno sužalojimo. 

Salander teigimu, į Gosebergą ji nuvyko susitikti su tėvu ir įkal- 
bėti jį prisipažinti nužudžius Dagą Svensoną ir Miją Bergman. Šis 
teiginys buvo itin svarbus įrodant jos ketinimus. 

Ekstriomui baigus apklausti liudininką Melkerį Hansoną iš 
Geteborgo policijos techninio skyriaus, advokatė Džianini uždavė 
keletą trumpų klausimų. 

— Pone Hansonai, ar tyrimo metu nustatėte arba gal surinktais 
įrodymais galite patvirtinti, kad Lisbeta Salander meluoja kalbėda- 
ma apie apsilankymo Gosebergoje priežastis? Ar galite įrodyti, kad 
ji ten nuvyko siekdama nužudyti savo tėvą? 

Hansonas akimirkai susimąstė. 

— Ne, - galiausiai ištarė. 

— Ar galite ką nors pasakyti apie jos tikslus? 

— Ne. 

— Ar prokuroro Ekstriomo pateikta išvada, kad ir kokia išsami 
bei iškalbinga ji būtų, yra tik svarstymas? 

— Panašu, kad taip. 

— Ar kuris nors įrodymas prieštarauja Lisbetos Salander teigi- 
niui, kad ji buvo pasiėmusi lenkišką ginklą P-83 Wanad visiškai 
atsitiktinai, tiesiog todėl, kad jis gulėjo toje rankinėje, kurią ji išva- 
karėse paėmė iš Sonio Niemineno Stalarholmene, o aptikusi ginklą 
nė nenutuokė, kur jį dėti? 

— Ne. 

— Ačiū, - padėkojo Džianini sėsdamasi, ir tai buvo vieninteliai 
jos ištarti žodžiai per Hansono liudijimą, užtrukus; ištisą valandą. 


VADENŠĖ KETVIRTADIENIO VAKARĄ išėjo iš skyriaus šeštą 
valandą, užvaldytas nerimo ir nuojautos apie greitą neišvengiamą 
žlugimą. Jau prieš kelias savaites jis suvokė, kad nors ir yra specia- 
liųjų tyrimų skyriaus viršininkas, tačiau tai — tik nieko nereiškiantis 
pavadinimas, nes į jo nuomonę, protestus ir prašymus niekas ne- 
atsižvelgdavo. Visus sprendimus priiminėjo Klintonas. Jei skyrius 
būtų atvira valstybinė institucija, tai visiškai nekeltų rūpesčių - jis 
tiesiog nueitų pas savo viršininką ir išsakytų savo protestus. 

Šitaip susiklosčius reikalams jis niekam negalėjo pasiskųsti: 
Buvo vienas ir paliktas malonei ar nemalonei žmogaus, kurį laikė 
psichiškai nesveiku. Blogiausia buvo tai, kad Klintono autoritetas 
tapo visiškai besąlyginis. Snarglius Sandbergas ir ištikimas tarnas 
Nystriomas... Jie abu galėtų besąlygiškai paklusti kiekvienam šio 
merdinčio pamišėlio įgeidžiui. 

Be jokios abejonės, Klintonas buvo tylus autoritetas, dirbantis 
ne savo naudai. Jis netgi pripažino, kad Klintonas stengėsi ginda- 
mas skyriaus interesus ar bent jau tai, ką manė tais interesais esant. 
Atrodė, kad visa organizacija, pasiduodama kolektyvinei įtaigai, 
kurios patyrę kolegos nesugebėjo įžvelgti, griūva lyg koks kortų 
namelis, ir visi jų priimti sprendimai bei priemonės tik dar labiau 
priartino prie bedugnės krašto. 

Pasukęs į Linėjaus gatvę, kur radęs laisvą vietą automobiliui ir 
kur jau tądien buvo jį palikęs, Vadenšė pajuto spaudimą krūtinėje. 
Jis išjungė automobilio signalizaciją ir jau buvo bepraveriąs auto- 

mobilio dureles, kai už nugaros išgirdo kažką judant. Atsisukęs 
prisimerkė nuo saulės ir po kelių sekundžių atpažino įspūdingo 
stoto vyriškį, stovintį ant šaligatvio. 

— Labas vakaras, pone Vadenše, - pasisveikino Edklintas. - Jau 
bemaž dešimt metų nesu vykdęs operacijos ne kabinete, bet, ma- 
nau, šiandien čia tinkama proga. 

Vadenšė sutrikęs nužvelgė du neuniformuotus abipus Edklinto 
stovinčius policininkus - Bublanskį ir Erlanderį. 

Staiga jis suprato, kas vyksta. 

— Turiu atlikti nepavydėtiną pareigą ir pranešti, kad generalinis 
prokuroras leido jus areštuoti už galybę nusikaltimų, kuriems ištirti 
prireiks daugybės savaičių, o surašius į vieną sąrašą, susidarys visas 
nusikaltimų katalogas. 

— Kas čia vyksta? — pasipiktino Vadenšė. 

— Šiuo metu esate įtariamas bendrininkavimu vykdant žmog- 
žudystę ir esate areštuojamas. Be to, esate įtariamas šantažu, ky- 
šininkavimu, neteisėtu telefoninių pokalbių pasiklausymu, nusi- 
kalstamu dokumentų klastojimu, lėšų pasisavinimu, dalyvavimu 
įsilaužimuose, piktnaudžiavimu tarnybine padėtimi, šnipinėjimu 
ir daugybe lengvesnių teisės pažeidimų. Vyksime į Kungsholmeną 
rimtam pokalbiui ramioje aplinkoje. 

— Aš nieko nežudžiau, — sulaikęs kvapą ištarė Vadenšė. 

— Tą parodys tyrimas. 

— Tai Klintonas. Visais atvejais Klintonas, — pasakė Vadenšė. 
Edklintas su pasitenkinimu linktelėjo. 


KIEKVIENAS POLICIJOS PAREIGŪNAS žino, kad egzistuo- 
ja du klasikiniai vadovavimo įtariamojo apklausai būdai — gerasis 
policininkas ir blogasis policininkas. Blogasis policininkas gąsdi- 
na, keikiasi, tranko kumščiu stalą ir elgiasi agresyviai, siekdamas 
įbauginti įtariamąjį, kad šis pasiduotų ir prisipažintų. Gerasis po- 
licininkas dažniausiai būna pagyvenęs vyras žilais plaukais, pasiū- 
lantis cigarečių ir kavos, nuolat užjaučiamai linkčiojantis galvą ir 

kalbantis mandagiu tonu. Dauguma policininkų — tačiau toli gražu 
ne visi — žino, kad gerojo policininko apklausos metodu gaunama 
kur kas geresnių rezultatų. Gyvenimo užgrūdintam senam vagišiui 
blogas policininkas nepaliks jokio įspūdžio, o neužtikrintas mėgė- 
jas per išpažintį blogam policininkui gali būti taip įbaugintas, kad 
tikriausiai bet kokiu atveju prisipažins viską, ką padaręs. 

Bliumkvistas klausėsi Birgerio Vadenšės apklausos gretimoje 
patalpoje; dėl jo dalyvavimo įvyko karštos diskusijos, galiausiai Ed- 
klintas nusprendė, kad Bliumkvisto pastabos gali būti naudingos. 

Bliumkvistas pastebėjo, kad Edklintas naudojo trečią policijos 
apklausos būdą — įsijautė į abejingo policininko vaidmenį, kuris 
šiuo atveju pasirodė esąs tinkamiausias. Edklintas įžengė į apklau- 
soms skirtą patalpą, į porcelianinius puodukus įpylė kavos, įjungė 
magnetofoną ir atsilošė kėdėje. 

— Situacija tokia: turime visus įmanomus jūsų kaltės įrodymus, 
todėl nesame suinteresuoti klausytis jūsų istorijos, kuri tik patvir- 
tintų mūsų turimus faktus. Vienintelis klausimas, kurio atsakymą 
norėtume išgirsti, yra 4odė/? Arba kaip galėjote pasielgti taip idi- 
otiškai ir nuspręsti atsikratyti žmonių Švedijoje, lyg čia būtų Čilė 
Pinočeto diktatūros laikotarpiu? Kasetė sukasi. Jei turite ką pasa- 
kyti, tai dabar pats tinkamiausias laikas. Jei neturite noro kalbėti, 
išjungsiu magnetofoną, nurišime kaklaraištį, ištrauksime batų raiš- 
telius ir apgyvendinsime viršuje esančioje kameroje, kol sulauksime 
teisininko, teismo ir, priklausomai nuo teismo priimto sprendimo, 
bausmės. 

Edklintas gurkštelėjo kavos ir daugiau neišleido nė garso. Porą 
minučių nepasigirdus nė žodžiui, jis pasilenkė prie magnetofono ir 
jį išjungęs atsistojo. 

— Pasirūpinsiu, kad po kelių minučių būtumėte nuvestas į viršų. 
Gero vakaro! 

— Aš nieko nežudžiau, - prabilo Vadenšė Edklintui vos tik pra- 
vėrus duris. Edklintas stabtelėjo tarpduryje. 

— Visai nesu linkęs leistis į diskusiją su jumis. Jei norite pasi- 
teisinti, atsisėsiu ir dar kartą įjungsiu magnetofoną. Visa Švedijos 

valstybinė sistema, o ypač premjeras, nekantraudami laukia, ką 
pasakysite. Jei papasakosite man, gal šį vakarą galėsiu susitikti su 
premjeru ir pateikti jam jūsų įvykių versiją. Jei ne — tai bet kuriuo 
atveju būsite apkaltintas ir pasodintas. 

— Prašau, atsisėskite, - pasakė Vadenšė. 

Visiems tapo akivaizdu, kad jis pasidavė. Bliumkvistas atsikvė- 
pė. Kartu su juo buvo Figuerola, prokurorė Gustavson, anoniminis 
saugumo policijos pareigūnas Stefanas ir dar du nepažįstami asme- 
nys. Bliumkvistas nujautė, kad vienas jų yra teisingumo ministeri- 
jos atstovas. 

— Neturiu nieko bendra su žmogžudystėmis, - pradėjo Vadenšė 
vos tik Edklintas įjungė magnetofoną. 

— Žmogžudystėmis? - sušnabždėjo Figuerolai į ausį Blium- 
kvistas. 

— Ššššš, — sušnypštė ši. 

— Tai Klintonas su Gulbergu. Nė nenutuokiau, ką jie rezga, pri- 
siekiu. Išgirdęs, kad Gulbergas nušovė Zalačenką, buvau visiškai 
šokiruotas, negalėjau tuo patikėti... Tiesiog negalėjau tuo patikėti. 
O išgirdęs apie Bjorką, maniau, kad sustos širdis. 

— Papasakok apie Bjorko nužudymą, - paliepė Edklintas nekeis- 
damas balso tono. — Kaip tai įvyko? 

— Klintonas pasamdė žmones. Nežinau, kaip tai nutiko, žinau, 
kad dirbo du jugoslavai. Serbai, jei neklystu. Georgas Nystriomas 
su jais susitarė ir po visko jiems sumokėjo. Kai tik sužinojau, supra- 
tau, kad geruoju tai nesibaigs. 

— Gal pradėkime viską iš pradžių, - pasiūlė Edklintas. - Kada 
pradėjai dirbti skyriui? 

Vadenšei prabilus, jo nebuvo galima sustabdyti. Pokalbis užtru- 
ko beveik penkias valandas. 


26 SKYRIUS 


PENKTABIENIS, LIEPBS 15 


TELEBURIANO PASIRODYMAS PENKTADIENIO rytą, kai jis 
atsisėdo į liudytojų suolą teismo salėje, įkvėpė pasitikėjimo. Proku- 
roras Ekstriomas jį klausinėjo apie pusantros valandos, o jis ramiai 
ir autoritetingai atsakinėjo į kiekvieną klausimą. Jo veidas kartais 
atrodydavo susirūpinęs, o kartais linksmas. 

— Apibendrinkime... — tarė Ekstriomas, sklaidydamas popierių 
krūvą. — Ar jūs, kaip patyręs psichiatras, teigiate, jog Lisbeta Sa- 
lander serga paranojine šizofrenija? 

— Aš pasakiau, kad šiuo atveju yra itin sudėtinga tiksliai įvertinti 
jos būklę. Kaip jūs žinote, pacientės santykiai su medikais ir valdi- 
ninkais yra bemaž autistinio pobūdžio. Mano išvada būtų tokia: ji 
turi rimtą psichikos sutrikimą, tačiau šiuo metu negaliu tiksliai pa- 
sakyti diagnozės. Be to, neatlikęs nuodugnesnės analizės, negaliu 
nustatyti, koks yra jos psichozės laipsnis. 

— Bet kuriuo atveju, jūs nemanote, kad ji sveika. 

— Iš tiesų visa jos gyvenimo istorija yra puikiausias įrodymas, 
kad ji serga. 

— Jums buvo leista perskaityti tai, ką Lisbeta Salander pavadino 
savo autobiografija, kurią ji pateikė apylinkės teismui. Kokie būtų 
jūsų komentarai? 

Teleburianas skėstelėjo rankomis ir gūžtelėjo pečiais. 

— Ar jums ši istorija atrodo įtikinama? 

— Tai visiškai neįtikima. Tai tiesiog serija pareiškimų apie įvai- 
rius asmenis — viena už kitą fantastiškesnės istorijos. Sprendžiant 
pagal visumą, jos rašytiniai paaiškinimai patvirtina mūsų įtarimus, 
JOg ji serga paranojine šizofrenija. 

— Ar galėtumėte pateikti pavyzdį? 

— Pats akivaizdžiausias, be abejo, būtų pasakojimas, kaip ją, jos 
teigimu, išprievartavo globėjas advokatas Bjurmanas. 

— Gal galėtumėt paaiškinti išsamiau? 

— Tas aprašymas pernelyg išsamus. Tai klasikinė groteskiška fan- 
tazija, būdinga vaikams. Yra daugybė panašių pavyzdžių apie incesto 
atvejus — istorijos, kurias papasakoja vaikai ir kurios paskui nepasi- 
tvirtina dėl visiško neįtikinamumo ir dėl medicininių įrodymų nebu- 
vimo. Tokių erotinių fantazijų vaikai susikuria net labai ankstyvame 
amžiuje. Tai jiems tarsi siaubo filmo žiūrėjimas per televizorių. 

— Tačiau Lisbeta Salander ne vaikas, ji yra suaugusi moteris, — 
pastebėjo Ekstriomas. 

— Teisingai. Bet dar reikia ištirti, koks yra jos protinio suvokimo 
lygis. Tačiau iš esmės jūs teisus. Ji - suaugusi moteris, kuri, ko gero, 
ir tiki tuo savo pasakojimu. 

— Taigi jūs teigiate, kad visa tai melas. 

— Ne. Jeigu ji tiki tuo, ką sako, tada tai nėra melas. Tai tik įrodo, 
kad ji nepajėgia atskirti fantazijos nuo realybės. 

— Taigi advokatas Bjurmanas jos neprievartavo? 

— Ne. Nė nepanašu į tai. Jai reikia specialistų pagalbos. 

— Lisbeta Salander parašė ir apie jus... 

— Taip, ir itin intriguojančiai. Bet ir tas epizodas yra jos fantazijos 
vaisius. Jei tikėsime ta vargše mergina, esu kone pedofilas, - jis nusi- 
juokė ir tęsė: - Čia yra apraiška to, apie ką kalbėjau visą laiką. Mūsų 
aptariamoje Salander autobiografijoje rašoma, kad ji Šv. Stepono li- 
goninėje būdavo pririšama ilgam laikui, o aš naktimis ateidavau į jos 
kambarį... Tai yra tipinis įrodymas, kad ji nepajėgi suvokti realybės 
arba netgi dar rimčiau — ji pateikia realybę pagal savo interpretaciją. 

— Ačiū. Perduodu žodį gynybai, jei ponia Džianini turi klausimų. 


KADANGI PER PIRMĄSIAS teismo dienas Džianini nepateikė jo- 
kių klausimų ar prieštaravimų, susirinkusieji teismo salėje tikėjosi, 
kad ji ir vėl užduos tik keletą privalomų klausimų, ir apklausa bus 
baigta. Gynėjo pastangos abgailėtinai menkos, pamanė Ekstriomas. 

— Taip, turiu, — patvirtino Džianini. — Tiesą sakant, aš turiu 
daug klausimų, ir tai gali užtrukti. Dabar yra 11 val. 30 min. Norė- 
čiau pasiūlyti padaryti pietų pertrauką, kad man būtų leista atlikti 
kryžminę liudytojų apklausą po pietų be pertraukos. 

Teisėjas Iversenas sutiko, kad teismas darytų pietų pertrauką. 


KURTAS SVENSONAS, lydimas dviejų uniformuotų pareigūnų, 
uždėjo savo didžiulę ranką ant komisaro Nystriomo peties. "Tai 
įvyko lauke, prie restorano Mūs/er Anders Hantverkargatane; buvo 
lygiai vidurdienis. Nystriomas nustebęs pažvelgė į tą vyriškį, jam 
po nosimi kišantį savo pareigūno pažymėjimą. 

— Sveiki. Jūs sulaikomas. Esate įtariamas prisidėjęs prie nužudy- 
mo ir bandymo nužudyti. Kaltinimus pateiks generalinė prokuro- 
rė per arešto procedūrą šiandien po pietų. Rekomenduoju vykti su 
mumis savo noru, - pranešė vyriškis. 

Nystriomas atrodė taip, lyg nesuprastų, kokia kalba Svensonas 
jam visa tai sako. Tačiau suprato, jog šis vyras yra iš tokių, kuriems 
neverta prieštarauti. 


INSPEKTORIUS BUBLANSKIS atvyko kartu su Sonja Mudig 
ir septyniais pareigūnais, Stefanas Bladas iš konstitucinės apsau- 
gos tarnybos lygiai vidurdienį juos įleido į uždaras patalpas, kur 
buvo saugumo policijos būstinė Kungsholmene. Jie ėjo koridoriais 
Bladui iš paskos, kol šis sustojo ir parodė į vieno kabineto duris. 
Administracijos vadovo sekretorė pažvelgė ir visiškai apstulbo, kai 
Bublanskis parodė savo pažymėjimą. 

— Likite savo vietoje. Tai policijos operacija. 

Jis žengė prie vidinių durų. Administracijos viršininkas Alber- 
tas Šenkė kalbėjo telefonu. 

— Kas čia dabar? - nustebo Šenkė. 

— Aš esu kriminalinės policijos inspektorius Janas Bublanskis. Jūs 
sulaikomas už Švedijos konstitucijos pažeidimą. Jums pateikiamų 
kaltinimų sąrašas ilgas, visi jie bus jums pateikti šiandien po pietų. 

— Tai neįtikėtina, — piktinosi Šenkė. 

— Tai jau tikrai, — pritarė Bublanskis. 

Jis užantspaudavo Šenkės kabineto duris, prie jų pastatė budėti du 
policininkus ir davė nurodymą niekam neleisti peržengti slenksčio. 
Sargybai buvo leista panaudoti lazdas ir netgi išsitraukti tarnybinius 
ginklus, jei kas nors mėgintų jėga brautis į užantspauduotą kabinetą. 

Paskui jų procesija patraukė koridoriumi toliau, ir Bladas parodė 
į kitas duris; procedūra buvo įvykdyta dar kartą - sulaikant biudžeto 
skyriaus viršininką Gustavą Aterbomą. 


INSPEKTORIŲ JERKERĮ HOLMBERGĄ lydėjo Siodermalmo po- 
licijos budintis ekipažas, kai jis lygiai vidurdienį pasibeldė į kabineto 
trečiame aukšte duris; tai buvo laikinai išnuomotas biuras Jotos ga- 
tvėje, priešais „Millennium“ redakciją kitoje gatvės pusėje. 

Kadangi durų niekas neatidarė, Holmbergas įsakė Siodermalmo 
policininkams išlaužti spyną, tačiau durys prasivėrė nespėjus panau- 
doti laužtuvo. 

— Policija, - perspėjo Holmbergas. - Išeikite iškėlę rankas. 

— Aš pats esu pareigūnas, — atsiliepė inspektorius Mortensonas. 

— Žinau. Ir jūs turite leidimus daugybei šautuvų. 

— Na taip... Aš vykdau tarnybinę užduotį. 

— Kurgi ne, - atšovė Holmbergas. 

Kolegos padėjo jam priremti Mortensoną prie sienos, kad galėtų 
konfiskuoti jo tarnybinį ginklą. 

— Jūs sulaikytas už neteisėtą slaptą telefoninių pokalbių klausy- 
mąsi, šiurkštų pareigybinį nusižengimą, pakartotinius įsilaužimus į 
žurnalisto Mikaelio Bliumkvisto butą Belmano gatvėje ir dar kitus 
nusikaltimus. Uždėkite jam antrankius. 


HOLMBERGAS SKUBIAI APŽVELGĖ kambarį ir pastebėjo, kad 
elektroninės įrangos yra tiek, kad būtų užtekę įrengti įrašų studiją. 
Jis įsakė vienam pareigūnui saugoti patalpas, tačiau liepė sėdėti tik 
ant kėdės, kad nepaliktų jokių pirštų atspaudų. 

Kai Mortensoną vedė pro centrines pastato duris, Kortesas savo 
fotoaparatu padarė visą seriją —- dvidešimt dvi nuotraukas. Žinoma, 

jis neprofesionalus fotografas, ir kokybė galėjo būti geresnė, tačiau 
geriausi kadrai jau kitą dieną buvo parduoti vakariniam laikraščiui 
už tiesiog nepadorią pinigų sumą. 


Iš TOS DIENOS REIDŲ dalyvių tik Figuerola susidūrė su netikė- 
tu incidentu. Vidurdienį ji įėjo pro pastato, esančio Artilerigatane, 
centrines duris ir užlipo laiptais į paties paskutinio aukšto butą, re- 
gistruotą kompanijos Be/ona vardu. Jai talkino Normalmo policijos 
komanda ir trys kolegos iš saugumo policijos. 

Operacija buvo suplanuota ekspromtu; kai tik operatyvinė gru- 
pė atsidūrė prie buto durų, Figuerola davė komandą Pirmyn. Du 
stambaus sudėjimo policininkai iš Normalmo komandos iškėlė 
keturiasdešimt kilogramų sveriantį plieninį taraną ir dviem tiks- 
liai nutaikytais smūgiais išlaužė duris. Komanda, apsiginklavusi 
neperšaunamomis liemenėmis ir šautuvais, per dešimt sekundžių 
užėmė butą. 

Pareigūnai, sekę butą nuo ankstyvo ryto, pranešė, jog pastebėjo 
rytą į butą atvykusius penkis asmenis, atpažintus kaip skyriaus na- 
rius. Visi penki dabar buvo sulaikyti ir jiems uždėti antrankiai. 

Figuerola vilkėjo neperšaunamą liemenę. Ji apžiūrinėdama pe- 
rėjo butą — skyriaus būstinę nuo septintojo dešimtmečio — atidari- 
nėdama visas duris iš eilės. Atrodė, čia reikėtų archeologo pagal- 
bos, kad padėtų sutvarkyti šūsnis popierių, kuriais buvo užversti 
kambariai. 

Praėjus kelioms sekundėms nuo tos akimirkos, kai pateko į butą, 
ji atidarė duris ; mažą kambarėlį ir suprato, kad pastarasis buvo 
skirtas nakvynei. Čia ji akis į akį susidūrė su Junu Sandbergu. Rytą, 
derinant operaciją, dėl šio žmogaus buvo iškilęs klausimas, nes jį 
iki tol sekęs pareigūnas informavo, kad pametė sekamojo pėdsakus 
praėjusį vakarą. Jo automobilis buvo pastatytas Kungsholmene, o 
jis pats negrįžo namo visą naktį. Taigi šį rytą operaciją vykdę pa- 
reigūnai nežinojo, kaip jį rasti ir sulaikyti. 

Jie čia budi ir naktimis saugumo sumetimais. Na, žinoma. Sandber- 
gas Čia miegojo bo naktinės pamainos. 

Sandbergas tebuvo vienomis apatinėmis kelnaitėmis ir atrodė ne- 
atsitokėjęs iš miego. Jis ketino pasiimti nuo stalo savo tarnybinį gin- 
klą, bet Figuerola staigiai pasilenkė ir nustūmė ginklą ant grindų. 

— Junai Sandbergai, jūs sulaikytas. Esate įtariamas prisidėjęs prie 
Gunaro Bjorko ir Aleksandro Zalačenkos nužudymo bei bandymo 
nužudyti Mikaelį Bliumkvistą ir Eriką Berger. Apsimaukite kelnes. 

Sandbergas smogė Figuerolai, bet ši instinktyviai išvengė smūgio. 

— Turbūt juokauji, - nustebo pareigūnė. Suėmė jo riešą ir taip 
stipriai užsuko, kad tas prisilenkė prie grindų. Tada parvertė vyruką 
ant pilvo ir įrėmė kelį jam į juosmenį. Antrankius uždėjo pati. Tai 
buvo pirmas kartas, kai jai teko uždėti antrankius vykdant užduotį 
slaptojoje policijoje. 

Figuerola perdavė Sandbergą vienam iš komandos pareigūnų ir 
toliau vaikščiojo po butą. Pagaliau atidarė duris pačiame buto gale. 
Pagal išplanavimą tai turėjo būti mažas sandėliukas, išeinantis į vi- 
dinį kiemą. Ji sustojo ant slenksčio ir išvydo tokią išsekusią būtybę, 
kokios jai dar nebuvo tekę matyti. Nė sekundę nesuabejojo, kad tas 
žmogus mirtinai serga. 

— Fredrikai Klintonai, jūs sulaikomas už bendrininkavimą nužu- 
dant, bandymą nužudyti ir dar už daugelį nusikaltimų, — pareiškė 
ji. - Likite kur esate - lovoje. Mes iškvietėme greitąją pagalbą, būsite 
nuvežtas į Kungsholmeną. 


KRISTERIS MALMAS buvo įsitaisęs prie pat Artilerigatane esan- 
čio pastato. Skirtingai negu Kortesas, jis mokėjo naudotis savo skai- 
tmeniniu Nikon fotoaparatu — priartino vaizdą, ir nuotraukos buvo 
puikios kokybės. 

Nuotraukose buvo užfiksuota, kaip skyriaus narius vieną po kito 
išveda pro centrines duris ir įsodina į policijos automobilius. Ga- 
liausiai atvyko greitosios pagalbos automobilis ir išvežė Klintoną. Jo 
akys kaip tik buvo įsmeigtos į objektyvą, kai spragtelėjo fotoaparato 
mygtukas. Klintonas atrodė sunerimęs ir sutrikęs. 

Kiek vėliau šis įamžintas vaizdas pelnė Metų nuotraukos apdova- 
nojimą. 


27 SKYRIUS 


PENKTABIENIS, LIEP8S 13 


12 VAL. 30 MIN. TEISĖJAS IVERSENAS trinktelėjo plaktuku ir 
pranešė, kad teismo procesas tęsiasi. Jis pastebėjo, jog prie Džiani- 
ni stalo pasirodė dar vienas asmuo — neįgaliojo vežimėlyje sėdintis 
Holgeris Palmgrenas. 

— Sveiki, Holgeri, - pasisveikino teisėjas Iversenas. - Jau seniai 
jus mačiau teismo salėje. 

— Gerą dieną, teisėjau Iversenai. Kai kurios bylos yra tokios su- 
dėtingos, kad jauniesiems advokatams prireikia trupučio pagalbos. 

— Maniau, kad išėjote į pensiją. 

— Sirgau, bet advokatė Džianini pasamdė mane patarėju šioje 
byloje. 

— Supratau. 

Džianini atsikrenkštė. 

— Su byla susijęs faktas tas, jog advokatas Palmgrenas prieš su- 
sirgdamas buvo Lisbetos Salander globėjas. 

— Nėra tikslo komentuoti šį faktą, — tarė teisėjas Iversenas. 

Jis linktelėjo Džianini pradėti, ir ši atsistojo. Jai niekada nepati- 
ko prastas švedų įprotis familiariai nagrinėti bylas, kai dalyviai su- 
sėda aplink stalą lyg per šeimos vakarienę. Ji jautėsi kur kas geriau, 
kai galėjo kalbėti atsistojusi. 

— Manau, reikėtų pradėti nuo baigiamųjų šio ryto komentarų. 
Daktare Teleburianai, kas jus verčia nuosekliai atmesti visus Lisbe- 
tos Salander teiginius? 

— Jos teiginiai yra akivaizdžiai klaidingi, - atsakė Teleburianas. 

Jis sėdėjo atsipalaidavęs. Džianini atsisuko į teisėją. 

— Teisėjau Iversenai, daktaras Teleburianas tvirtina, kad Lisbe- 
ta Salander meluoja ir fantazuoja. Dabar gynyba įrodys, kad kie- 
kvienas jos autobiografijoje pasakytas Žodis yra tiesa — pateiksime 
galybę ir dokumentinės, ir vaizdinės medžiagos bei liudytojų pa- 
rodymus. Šioje byloje pasiekėme tą etapą, kai prokuroras jau yra 
pristatęs pagrindinius bylos kaltinimus... Išklausėme ir jau žinome, 
kokie yra tikslūs kaltinimai Lisbetai Salander. 

Staiga Džianini pajuto, kad išdžiūvo burna, o rankos ėmė 
drebėti. Ji giliai įkvėpė ir gurkštelėjo mineralinio vandens. Tada, 
stengdamasi neišsiduoti, kad nervinasi, rankomis įsitvėrė į tvirtą 
kėdės atlošą. 

— Remiantis prokuroro kalba, galima daryti išvadą, kad kaltini- 
mai grįsti daugybe įvairių nuomonių, o įrodymų stinga. Jis mano, 
kad Lisbeta Salander šovė į Karlą Magnusą Lundiną Stalarholme- 
ne, ir žvirtina, kad ji nuvyko į Gosebergą siekdama nužudyti savo 
tėvą. Prokuroras ;/aria, kad mano klientė yra paranojinė šizofreni- 
kė ir turi psichikos sutrikimų, o savo įtarimus grindžia vienintelio 
šaltinio — gydytojo Teleburiano - pateikta informacija. 

Ji stabtelėjo, kad atgautų kvapą, ir prisivertė kalbėti lėčiau. 

— Kaltintojo pateiktas bylos pristatymas remiasi tik daktaro Iele- 
buriano duotais parodymais. Jei jis teisus, tai mano klientei turi būti 
suteikta kvalifikuota psichiatro priežiūra, kurios jie abu taip siekia. 

Pauzė. 

— Tačiau jei daktaras Teleburianas klysta, tai byla gali pakrypti 
visiškai kita linkme. Be to, jei jis dar ir sąmoningai meluoja, tai čia, 
teismo salėje, galėjo būti pažeistos mano klientės pilietinės teisės. 
Toks pažeidimas trunka jau daugybę metų. 

Ji atsisuko į Ekstriomą. 

— Šią popietę atskleisime, kad jūsų liudytojo teiginiai yra me- 
lagingi ir kad buvote apgautas kaip prokuroras, kai patikėjote jo 
melagingais parodymais. 

Teleburiano veide šmėkštelėjo šypsena, jis iškėlė rankas ir link- 
telėjo Džianini, skatindamas ją tęsti. 

Džianini atsisuko į teisėją. 

— Gerbiamasis teisėjau, įrodysiu, kad daktaro Teleburiano vadi- 
namoji teismo medicinos ekspertizė nuo pat pradžių yra suklastota. 
Įrodysiu, kad jis meluoja apie Lisbetą Salander, kad praeityje buvo 
šiurkščiai pažeidinėjamos mano klientės teisės ir kad ji lygiai tokia 
pat sveika ir protinga, kaip bet kuris kitas iš esančiųjų šioje salėje. 

— Atleiskite, bet... - įsiterpė Ekstriomas. 

— Minutėlę, - ji iškėlė pirštą, — leidau jums kalbėti dvi dienas 
nepertraukdama. Dabar mano eilė. 

Ji atsisuko į teisėją Iverseną. 

— Nedrįsčiau pateikti tokių rimtų kaltinimų teisme, jei neturė- 
čiau daugybės faktus pagrindžiančių įrodymų. 

— Žinoma, tęskite, - paragino teisėjas. - Bet nenoriu girdėti jo- 
kių išpūstų sąmokslo teorijų. Turėkite galvoje, kad galite būti ap- 
kaltinta už teisme išsakytą šmeižtą. 

— Ačiū, turėsiu tai galvoje. 

Ji atsisuko į Teleburianą. Panašu, kad jam vis dar buvo juo- 
kinga. 

— Gynyba pakartotinai prašė leidimo ištirti Lisbetos Salander 
ligos istorijos įrašus iš to laikotarpio, kai ją, dar paauglę, prižiū- 
rėjote Šv. Stepono ligoninėje. Kodėl mums nebuvo pateikti tie 
dokumentai? 

— Apylinkės teismas paskelbė juos esant slaptus. Šis sprendimas 
priimtas rūpinantis Lisbeta Salander, tačiau jei aukštesnės instan- 
cijos teismas panaikintų šį sprendimą, savaime suprantama, juos 
gautumėte. 

— Ačiū. Kiek naktų per dvejus metus Lisbeta Salander praleido 
pririšta Šv. Stepono ligoninėje? 

— Be pasiruošimo negaliu prisiminti. 

— Ji teigia, kad tris šimtus aštuoniasdešimt naktų iš visų sep- 
tyni šimtai aštuoniasdešimt šešių Šv. Stepono ligoninėje praleistų 
naktų. 

— Negaliu nurodyti tikslaus skaičiaus, tačiau pateiktasis yra sti- 
priai perdėtas. Iš kur tokie skaičiai? 

- Iš jos autobiografijos. 

— Manote, šiandien ji gali prisiminti kiekvieną kartą, kai buvo 
pririšama? Absurdas. 

— Tikrai? Kiek naktų pamenate jūs? 

— Lisbeta Salander buvo itin agresyvi ir žiauri pacientė. Neneig- 
siu, kad keletą kartų ją teko paguldyti į specialų kambarį. Galbūt 
man reikėtų paaiškinti kambario be dirgiklių paskirtį... 

— Ačiū, nereikia. Pagal teoriją, tai patalpa, kurioje pacientų ne- 
veikia jokie dirgikliai, galintys išprovokuoti susijaudinimą. Kiek 
parų trylikametė Lisbeta Salander praleido pririšta toje patalpoje? 

— Turbūt... Apytikriai trisdešimt per visą ligoninėje praleistą lai- 
kotarpį. 

— Trisdešimt. Tai tik nedidelė dalelė iš jos nurodytų trijų šimtų 
aštuoniasdešimties parų. 

— Neabejotinai. 

— Nesiekia net 10 procentų jos minimo skaičiaus. 

— Taip... 

— Galbūt jos ligos istorijos įrašai mums galėtų suteikti daugiau 
tikslesnės informacijos? 

— Galimas daiktas. 

— Puiku, - tarė Džianini traukdama iš savo lagamino pluoštą 
popierių. — Tada prašau leidimo įteikti teismui Lisbetos Salander 
ligos istorijos iš Šv. Stepono ligoninės kopiją. Suskaičiavau įrašų 
apie pririšimo faktą skaičių. Jų buvo trys šimtai aštuoniasdešimt 
vienas — vienu daugiau nei tvirtino mano klientė. 

Teleburiano akys išsprogo iš nuostabos. 

— Liaukitės... Tai slapta informacija. Iš kur ją gavote? 

— Iš „Millennium“ žurnalo žurnalisto. Kažin ar ji slapta, jei mė- 
tosi laikraščių redakcijose. Galbūt reikia pridurti, kad šios ligos is- 
torijos ištraukos publikuotos šiandieniniame „Millennium“ nume- 
ryje. Todėl darau prielaidą, kad netgi šiam teismui turi būti suteikta 
galimybė peržvelgti šiuos įrašus. 

— Tai nelegalu. 

— Klystate — Lisbeta Salander leido publikuoti ligos istorijos iš- 
traukas, nes mano klientė neturi ko slėpti. 

— Jūsų klientė viešai pripažinta kaip neveiksni, ji neturi teisės 
priimti tokių sprendimų. 

— Mes dar grįšime prie to, kaip ji buvo paskelbta neveiksnia, bet 
pirmiausia reikia išsiaiškinti, kas nutiko Šv. Stepono ligoninėje. 

Teisėjas Iversenas žvilgtelėjo į Anikos Džianini jam įteiktus do- 
kumentus ir susiraukė. 

— Deja, bet neparuošiau dokumentų kopijos prokurorui, tačiau, 
kita vertus, šiuos slaptus dokumentus jis gavo daugiau nei prieš 
mėnesį. 

— Kaip tai nutiko? — pasiteiravo teisėjas. 

— Prokurorui Ekstriomui slaptų dokumentų kopijas įteikė dak- 
taras Teleburianas per susitikimą prokuroro kabinete šių metų lie- 
pos ketvirtą, šeštadienį, 17 val. oo min. 

— Ar tai tiesa? — paklausė teisėjas Iversenas. 

Ekstriomas pirmiausia impulsyviai norėjo viską paneigti, paskui 
suvokė, kad Džianini gali turėti kokių nors įrodymų. 

— Paprašiau leidimo perskaityti ligos istorijos ištraukas, pasira- 
šius pasižadėjimą tylėti, - paaiškino Ekstriomas. — Turėjau įsitikin- 
ti, kad Salander istorija yra tokia, kokią ji tarėsi patyrusi. 

— Dėkoju, - pasakė Džianini. — Tai reiškia, kad turime patvir- 
tinimą, jog daktaras Ieleburianas geba ne tik meluoti, bet ir ne- 
vengia pažeisti įstatymų atskleisdamas duomenis, kurie, jo paties 
teigimu, yra slapti. 

— Taikliai pastebėta, — konstatavo teisėjas. 


TEISĖJAS IVERSENAS staiga tapo itin guvus. Džianini ką tik 
kietai griebėsi liudytojo neįprastu būdu ir jau buvo pateikusi daug 
svarbios informacijos, kuri sutriuškino didelę jo liudijimo dalį. Be 
to, ji tvirtina, kad visus savo žodžius gali pagrįsti dokumentais. Teisė- 
jas Iversenas kilstelėjo akinius. 

— Daktare Ieleburianai, gal galite pasakyti, remdamasis savo 
paties darytais įrašais, kiek dienų Lisbeta Salander buvo laikoma 
pririšta? 

— Nepamenu, kad tai būtų trukę taip ilgai, bet jei parašyta ligos 
istorijoje, tikriausiai taip ir buvo. 

— Iš viso trys šimtai aštuoniasdešimt vieną parą. Ar neatrodo 
kiek per daug? 

— Neįprastai ilgai... Taip. 

— Kaip jaustumėtės, jei būtumėte trylikametis ir kas nors pririš- 
tų jus prie metalinės lovos daugiau nei metams? Lyg kankinamas? 
— Turite suvokti, kad pacientė kėlė pavojų ir sau, ir kitiems... 

— Gerai, apsiribokime tuo, kad ji kėlė pavojų sau. Ar Lisbeta Sa- 
lander kada nors yra pakėlusi prieš save ranką? 

— Tokių būgštavimų buvo... 

— Pakartosiu klausimą: ar Lisbeta Salander kada nors yra pakė- 
lusi prieš save ranką? Taip ar ne? 

— Mes, psichiatrai, turime išmokti perprasti bendrą vaizdą. Ant 
Lisbetos Salander kūno matosi daugybė tatuiruočių ir auskarų, ku- 
rie taip pat yra kenkimo sau ir savęs žalojimo forma. Galime ją 
interpretuoti kaip neapykantos sau išraišką. 

Džianini atsisuko į Salander. 

— Ar tavo tatuiruotės yra neapykantos sau išraiška? — paklausė. 

— Ne, - atsakė Salander. 

Džianini vėl atsisuko į Ieleburianą. 

— Taigi, manote, kad ir aš esu pati sau pavojinga, nes turiu įsivė- 
rusi į ausis auskarų ir intymioje vietoje padarytą tatuiruotę? 

Palmgrenas sukikeno, tačiau sugebėjo kikenimą paversti 
atsikrenkštimu. 

— Ne, ne visai... Tatuiruotės gali būti ir socialinis ritualas. 

— Norite pasakyti, kad Lisbeta Salander nėra visuomenės dalis? 

— Galite pati įsitikinti, kad jos tatuiruotės yra šlykščios, apima 
didelę kūno dalį ir toli gražu nėra nei fetišizmo rodiklis, nei kūno 
papuošimas. 

— Kokia jų procentinė išraiška? 

— Atsiprašau? 

— Kokia procentinė išraiška tatuiruoto kūno laikoma nebe feti- 
šizmu, o psichikos sutrikimu? 

— Jūs iškraipote mano žodžius. 

— Negi? Kaip gali būti, jog, jūsų nuomone, dalis visiškai priimti- 
nų socialinių tradicijų yra nepavojinga nei man, nei kitiems jaunuo- 
liams, bet ima kelti pavojų, kai pradedama vertinti mano klientės 
sveikatos būklė? 

— Kaip psichiatras, turiu žvelgti į visumą, o tatuiruotės yra vie- 
nas iš daugelio faktorių, kuriuos, kaip jau minėjau, reikia turėti gal- 
voje vertinant jos sveikatos būklę. 

Džianini minutėlei nutilo ir įbedė akis į Teleburianą. Dabar ji 
kalbėjo labai lėtai. 

— Daktare Teleburianai, juk mano klientę pradėjote rišti prie 
lovos tada, kai jai buvo dvylika, ėjo tryliktieji. Tuo metu ji neturėjo 
nė vienos tatuiruotės, ar ne? 

Teleburianas sudvejojo, o Džianini tęsė toliau: 

— Drįstu manyti, kad pririšote ją ne todėl, kad numanėte, jog 
ateityje ji ims darytis tatuiruotes. 

- Žinoma, ne - jos tatuiruotės yra visiškai nesusijusios su jos 
sveikatos būkle 1991-aisiais. 

— Taigi, grįžtame prie mano ankstesniojo klausimo. Ar Lisbeta 
Salander yra kada nors susižalojusi taip, kad būtų prireikę laikyti 
ją pririštą prie lovos ištisus metus? Pavyzdžiui, ar ji pjaustėsi peiliu, 
skutimosi peiliuku ar kokiu kitu aštriu daiktu? 

Teleburianas sekundėlę atrodė sutrikęs. 

— Ne... Bet mes turėjome pagrindo manyti, kad ji galėjo sau pa- 
kenkti. 

— Pagrindo manyti. Taigi, tvirtinate, kad pririšote, nes kažką įta- 
rete. 

— Atlikome tyrimus. 

— Aš užduodu tą patį klausimą jau bemaž penkias minutes. Tvir- 
tinate, kad mano klientės destruktyvus elgesys buvo viena priežas- 
čių, dėl kurių ji buvo laikoma pririšta daugiau nei metus per dvejų 
metų, praleistų jūsų priežiūroje, laikotarpį. Gal galiausiai galite pa- 
teikti jos save žalojančio elgesio, pasireiškusio, kai jai buvo dvylika 
metų, pavyzdžių? 


— 598 — 


MERGINA, KURI UŽKLIUDĖ ŠIRŠIŲ LIZDĄ 


— Pavyzdžiui, mergaitė buvo visiškai išsekusi, tai iš dalies susiję 
su faktu, kad ji atsisakė valgyti. Įtarėme anoreksiją. Keletą kartų 
teko ją maitinti priverstinai. 

— Įdomu kodėl? 

— Savaime suprantama — ji atsisakė valgyti. 

Džianini atsisuko į savo klientę. 

— Lisbeta, ar tiesa, kad tu atsisakydavai valgyti Šv. Stepono li- 
goninėje? 

— Taip. 

— Kodėl? 

— Nes tas niekšas į maistą įmaišydavo psichiką veikiančių vais- 
tų. 

— Aišku. Taigi daktaras Teleburianas norėjo tau sugirdyti vaistų. 
Kodėl tu nenorėjai jų gerti? 

— Man tie vaistai nepatiko, nuo jų tapdavau vangi, negalėda- 
vau mąstyti ir būdavau apatiška didžiąją dienos dalį, jaučiausi labai 
prastai, o tas niekšas atsisakydavo paaiškinti vaistų sudėtį. 

— Taigi, atsisakei gerti vaistus? 

— Taip. Tada jis ėmė įmaišyti to šlamšto į maistą. Tada nustojau 
valgyti. Kas kartą, kai kas nors būdavo įmaišyta į maistą, atsisaky- 
davau valgyti penkias dienas. 

— Turėjai jaustis labai alkana. 

— Ne visada. Kelios slaugės progai pasitaikius įbrukdavo man 
į burną sumuštinių, viena jų gana dažnai duodavo pavalgyti nak- 
timis... 

- Taigi, manai, kad Šv. Stepono ligoninės slaugės matė, kad esi 
alkana, ir davė tau maisto, kad nebadautum? 

— Tai nutiko tuo metu, kai kovojau su tuo niekšu dėl psichiką 
veikiančių vaistų. 

— Taigi, tu atsisakei valgyti dėl visiškai racionalios priežasties. 

— Taip. 

— Ne dėl to, kad nenorėjai valgyti? 


— Ne, dažnai jausdavausi alkana. 

— Ar teisingas būtų teiginys, kad tarp tavęs ir daktaro Telebu- 
riano kilo konfliktas? 

— Galima taip teigti. 

— Į Šv. Stepono ligoninę buvai nusiųsta, nes tėškei į savo tėvą 
pakuotę su benzinu ir padegei. 

— Taip. 

— Kodėl taip pasielgei? 

— Nes jis mušdavo mano mamą. 

— Ar kam nors esi apie tai užsiminusi? 

— Taip. 

— Kam? 

— Mane apklausiusiems policininkams, socialiniams darbuoto- 
jams, vaikų teisių apsaugos tarnybos darbuotojams, gydytojams, 
kunigui ir tam niekšui. 

— Tas niekšas, tai?.. 

— Tas, — iškošė ji, rodydama į daktarą Teleburianą. 

— Kodėl vadini jį niekšu? 

— Kai tik atvykau į Šv. Stepono ligoninę, bandžiau paaiškinti, 
kas atsitiko. 

— Ką pasakė daktaras Teleburianas? 

— Jis nė nenorėjo manęs klausytis, tvirtino, kad viską išsigalvoju, 
ir už tai buvau nubausta — pririšta, kol liausiuosi fantazavusi. Tada 
jis bandė sugirdyti man psichiką veikiančių vaistų. 

— Nesąmonė, - atkirto Teleburianas. 

— Ar tu su juo nekalbi dėl šios priežasties? 

— Nepratariau tam šunsnukiui nė žodžio nuo tos nakties, kai 
man sukako trylika — buvau pririšta prie lovos, ir tai buvo mano 
gimtadienio dovana pačiai sau. 

Džianini atsisuko į Teleburianą. 

— Atrodo, priežastis, dėl kurios mano klientė atsisakė valgyti, 
buvo ta, kad ji vengė psichiką veikiančių vaistų, kuriuos bandėte jai 
priverstinai sugirdyti. 

— Gali būti, kad jai atrodo būtent taip. 

— O kaip manote jūs? 

— Gydžiau neįprastai sunkią pacientę ir teigiu, kad jos elgesys 
kėlė pavojų jai pačiai, tačiau tai gali būti interpretacijos klausimas. 
Bet kokiu atveju, jos elgesys buvo žiaurus ir neabejotinai sukeltas 
psichozės. Be jokios abejonės, ji kėlė pavojų ir kitiems — pateko į 
Šv. Stepono ligoninę po pasikėsinimo nužudyti savo tėvą. 

— Prie to sugrįšime vėliau. Dvejus metus buvote jos gydytojas. 
Tris šimtus aštuoniasdešimt vieną parą laikėte ją surištą. Ar nega- 
lėtų būti, kad laikėte ją surištą, nes norėjote nubausti mano klientę 
už nepaklusnumą jums? 

— Visiška nesąmonė. 

— Nejaugi? Noriu pastebėti, kad remiantis ligos istorijos įrašais 
dažniausiai Lisbetą Salander laikydavote surištą pirmaisiais me- 
tais — tris šimtus dvidešimt kartų iš užfiksuotų trijų šimtų aštuo- 
niasdešimt vieno. Kodėl surišimo atvejų taip sumažėjo? 

— Tikriausiai pacientė pakeitė savo elgseną ir tapo nebe tokia 
dirgli. 

— Ar tiesa, kad likusi personalo dalis manė, kad jūsų metodas 
yra pernelyg brutalus? 

— Ką turite galvoje? 

— Ar tiesa, kad personalas pateikė skundą dėl priverstinio Lisbe- 
tos Salander maitinimo ir kitų dalykų? 

= Žmonių nuomonių skirtumai neišvengiami, ir tai nėra ne- 
įprasta. Tačiau ją priverstinai maitinti buvo didžiulė našta, nes ji 
aršiai priešinosi... 

— Nes vengė gerti psichiką veikiančius vaistus, kurie paversda- 
vo ją vangia ir neveiksnia. Kol jai nereikėjo vartoti vaistų, proble- 
mų dėl valgymo nekilo. Ar nėra tinkamesnio gydymo metodo nei 
prievarta? 

— Ponia Džianini, jei jūs neprieštaraujate, aš priminsiu, kad esu 
gydytojas, ir manau, jog mano kompetencija medicinos srityje yra 
didesnė nei jūsų. Mano pareiga parinkti tinkamą paciento gydymo 
kursą. 

— Tiesa, aš ne medikė, daktare Teleburianai, tačiau šiek tiek 
kompetencijos šioje srityje turiu. Turiu psichologės diplomą — stu- 

dijavau psichologiją Stokholmo universitete. Tai būtina mano pasi- 
rinktai advokato profesijai. 

Teismo salėje įsivyravo mirtina tyla. Ir Ekstriomas, ir Telebu- 
rianas nustebę spoksojo į Džianini, kuri negailestingai tęsė: 

— Ar tiesa, kad jūsų parinkti mano klientės gydymo metodai 
sukėlė rimtų nesutarimų tarp jūsų ir jūsų vadovo daktaro Juhaneso 
Kaldino, tuo metu dirbusio vyriausiuoju gydytoju? 

— Ne... netiesa. 

— Daktaras Kaldinas prieš keletą metų mirė, todėl negali liudy- 
ti, bet teismo salėje yra žmogus, kuriam keletą kartų teko bendrauti 
su daktaru Kaldinu — mano patarėjas Holgeris Palmgrenas, - tarė ji 
atsisukdama į Palmgreną. 

— Ar galite papasakoti, kaip tai atsitiko? 

Palmgrenas atsikrenkštė — jis dar nebuvo visiškai atsigavęs po 
patirto insulto ir bandydamas ką nors pasakyti aiškiai turėjo itin 
pasistengti. 

— Buvau paskirtas Lisbetos Salander globėju, kai jos tėvas Žiau- 
riai sumušė jos mamą: moteris liko neįgali ir nesugebėjo pasirūpinti 
dukra - jos smegenys buvo pažeistos, keletą kartų pasikartojo krau- 
jo išsiliejimas į smegenis. 

— Noriu pasitikslinti - kalbate apie Aleksandrą Zalačenką? 

Ekstriomas įdėmiai klausydamasis palinko į priekį. 

— Teisingai, - patvirtino Palmgrenas. 

Ekstriomas pastebėjo. 

— Prašau nepamiršti, kad kalbame apie itin slaptą medžiagą. 

— Vargu ar paslaptis, kad Aleksandras Zalačenka daugelį metų 
nuolat smurtaudavo prieš Lisbetos motiną, - atrėžė Džianini. 

Teleburianas pakėlė ranką. 

— Reikalas nėra visai toks, kaip ponia Džianini jį pateikia. 

— K3 turite galvoje? - paklausė Džianini. 

— Be jokios abejonės, Lisbeta Salander buvo šeimos tragedijos, 
pasiekusios kulminaciją 1991-aisiais, liudininkė. Tačiau nėra įro- 
dymų, kad tai tęsėsi kelerius metus, kaip tvirtina ponia Džianini. 
Tai galėjo būti vienintelis atvejis arba visas ribas peržengęs ginčas. 

Tiesą sakant, netgi nėra įrodymų, kad ponas Zalačenka buvo agre- 
syvus Lisbetos mamai. Turime duomenų, kad ji buvo prostitutė, 
todėl neatmetama galimybė, kad yra ir kitų kaltininkų. 


DŽIANINI SU NUOSTABA pažiūrėjo į Teleburianą. Jai trumpam 
atėmė žadą, tada ji įsistebeilijo į Teleburianą. 

— Gal galite paaiškinti išsamiau? — paprašė. 

— Noriu pasakyti, kad mes iš esmės turime tik Lisbetos Salander 
teiginius. 

= Ir? 

— Pradėsiu nuo to, kad jos buvo dvi seserys, dvynės. Kamila Sa- 
lander niekada nepateikė tokių kaltinimų, netgi neigė smurtavimo 
faktą. Ir jeigu būtų toks atvejis, kurį jūsų klientė tvirtina buvus, 
apie jį būtų įrašų socialinės tarnybos dokumentuose ar kur nors 
kitur. 

— Ar turite Kamilos Salander apklausos medžiagą, kurią galė- 
tume išnagrinėti? 

— Apklausos? 

— Ar turite dokumentų, įrodančių, kad Kamila Salander apskri- 
tai buvo apklausiama dėl įvykių jos namuose? 

Vos užsiminus apie seserį, Salander pasimuistė. Ji dirstelėjo į 
Džianini. 

— Manau, socialinė tarnyba atliko tyrimą... 

— Ką tik pareiškėte, kad Kamila Salander nėra teigusi, kad 
Aleksandras Zalačenka smurtavo prieš jos mamą ir netgi priešin- 
gai — neigė šį faktą. Tai labai kategoriškas teiginys. Iš kur tokia 
informacija? 

Teleburianas keletą sekundžių sėdėjo tylėdamas. Džianini galė- 
jo įžiūrėti, kaip pasikeitė jo žvilgsnis suvokus, kad padarė klaidą. Jis 
nujautė, kurlink ji suko ir kad klausimas yra neišvengiamas. 

— Atrodo, pamenu, kad apie tai buvo rašoma policijos ataskaito- 
je, - galiausiai išspaudė jis. 

— Atrodo, kad pamenate... Pati asmeniškai išnaršiau policijos 
ataskaitas apie nelaimingą atsitikimą Lundagatane, kurio metu 

Aleksandras Zalačenka smarkiai apdegė. Galėjau susipažinti tik su 
trumpais įvykio vietoje buvusių policininkų pranešimais. 

— Galimas daiktas... 

— Norėčiau sužinoti, kaip galėjo nutikti, kad esate skaitęs polici- 
jos ataskaitą, kuri yra neprieinama net gynybai? 

— Negaliu atsakyti į šį klausimą, — pareiškė Teleburianas. — Su 
šia informacija susipažinau 1991 metais rašydamas teismo medici- 
nos psichiatro išvadą apie jūsų klientę po pasikėsinimo į tėvą. 

— Ar prokurorui Ekstriomui ši išvada buvo parodyta? 

Ekstriomas pasimuistė ir paglostė savo barzdelę - dabar jis jau 
suvokė, kad anksčiau nepakankamai įvertino advokatę Džianini. 
Tačiau kad ir kaip ten būtų — neturėjo jokios priežasties meluoti. 

— Taip, mačiau. 

— Kodėl gynybai neleista susipažinti su šia medžiaga? 

— Nemaniau, kad tai susiję su byla. 

— Prašyčiau pasakyti, kokiomis aplinkybėmis jums buvo leista 
susipažinti su šia medžiaga. Kai teiravausi policijoje, buvau infor- 
muota, kad toks tyrimas neegzistuoja. 

— Tyrimo ataskaitą parengė saugumas. Ji slapta. 

— Taigi, saugumo policija atliko tyrimą apie šiurkštų smurtą 
prieš moterį ir nusprendė jį įslaptinti. 

— Taip atsitiko dėl kaltininko... Aleksandro Zalačenkos. Juk jis 
buvo politinis pabėgėlis. 

— Kas rašė ataskaitą? 

Tyla. 

— Nieko negirdžiu. Kieno pavardė buvo užrašyta ant titulinio 
lapo? 

— Ją parašė Gunaras Bjorkas iš saugumo policijos užsieniečių 
reikalų skyriaus. 

— Ačiū. Ar tai tas pats Gunaras Bjorkas, kuris, mano klientės 
tvirtinimu, bendradarbiavo su daktaru Teleburianu falsiffkuoda- 
mas teismo medicinos išvadas apie mano klientę 1991 metais? 


— Manau, kad taip. 

DŽIANINI VĖL SUGRĮŽO prie Teleburiano. 

— 1991-aisiais Lisbetą Salander paguldė į vaikų psichiatrijos kli- 
niką. Kodėl apylinkės teismas priėmė tokią nutartį? 

— Apylinkės teismas tinkamai įvertino jūsų klientės veiksmus 
ir psichikos būklę — ji bandė nužudyti savo tėvą, tai nėra įprastas 
paauglio elgesys, nepaisant to, turi jis tatuiruočių ar ne, - pasakė 
Teleburianas ir mandagiai nusišypsojo. 

— Kuo apylinkės teismas pagrindė savo sprendimą? Jei gerai su- 
pratau, tai teismas turėjo tik vieną teismo medicinos išvadą, kurią 
jūs parašėte kartu su pareigūnu Gunaru Bjorku. 

— Tai susiję su panelės Salander kuriamomis sąmokslo teorijo- 
mis, ponia Džianini. Šioje vietoje turėčiau... 

— Atsiprašau, kad pertraukiu, bet aš dar neuždaviau jums klau- 
simo, — pratarė Džianini ir vėl atsisuko į Palmgreną. - Holgeri, 
kalbame apie jūsų susitikimą su daktaro Teleburiano vadovu, vy- 
riausiuoju gydytoju Kaldinu. 

— Taip, juk aš buvau paskirtas Lisbetos Salander globėju. Tuo 
metu su Lisbeta buvau susitikęs tik trumpam, man, kaip ir visiems, 
susidarė įspūdis, kad ji sunkiai serga psichikos liga. Tačiau toks 
buvo mano darbas, ir aš norėjau nuodugnaus jos sveikatos tyrimo. 

— Ką pasakė daktaras Kaldinas? 

— Ji buvo daktaro Teleburiano pacientė ir daktaras Kaldinas ne- 
skyrė jai ypatingo dėmesio, išskyrus įprastus sveikatos būklės api- 
bendrinimus ir panašiai. Tik praėjus daugiau kaip metams nuo pa- 
guldymo į ligoninę pradėjau ieškoti būdų, kaip reikės ją integruoti 
į visuomenę. Pasiūliau globėjų šeimą. Nežinau tiksliai, kas vyko už 
Šv. Stepono ligoninės sienų, tačiau kaip tik tada daktaras Kaldinas 
ėmė ja domėtis. 

— Kuo tai pasireiškė? 

— Man pasirodė, kad jo nuomonė skyrėsi nuo daktaro Telebu- 
riano, - dėstė Palmgrenas. - Kartą jis man prasitarė, kad nusprendė 
pakeisti pacientės gydymo metodą. Nesupratau, kol sužinojau apie 
tai, kad ji buvo pririšama diržais. Daktaras Kaldinas nusprendė, 


kad jos nereikia rišti, nes, jo nuomone, tam nėra jokio pagrindo. 

— Taigi jis paprieštaravo Teleburiano nurodymams? 

Čia įsiterpė Ekstriomas: 

— Prieštarauju — tai tik nuogirdos. 

— Ne, - užginčijo Palmgrenas. —- Ne visiškai. Paprašiau parašyti 
rekomendaciją apie tai, kaip Lisbetą Salander būtų galima sugrą- 
žinti į visuomenę. Daktaras Kaldinas ją parašė, ir aš ją šiandien 
tebeturiu. 

Jis įteikė Džianini dokumentą. 

— Ar galite pasakyti, kas ten parašyta? 

— Tai daktaro Kaldino laiškas man, rašytas 1992-ųjų spalį, kai 
Lisbeta ligoninėje buvo praleidusi dvidešimt mėnesių. Daktaras 
Kaldinas aiškiai rašo, cituoju: Sbrendimas nerišti bacientės ir jos pri- 
verstinai nemaitinti davė pastebimų rezultatų, ji tapo ramesnė. Nėra 
būtinybės vartoti psichiką veikiančių vaistų, tačiau pacientė yra itin 
uždara ir užsisklendusi savyje, todėl jai dar reikalinga palaikomoji te- 
rabija. Citatos pabaiga. 

— Taigi, jis aiškiai rašo, kad tai jo sprendimas, — akcentuoja 
Džianini. 

— Tiesa. Daktaras Kaldinas taip pat nusprendė, kad Lisbeta tu- 
rėtų grįžti į visuomenę ir būti apgyvendinta globėjų šeimoje. 

Salander linktelėjo — ji daktarą Kaldiną prisiminė lygiai taip pat 
gerai, kaip ir kiekvieną buvimo Šv. Stepono ligoninėje detalę. Ji 
atsisakė kalbėtis su daktaru Kaldinu... Jis buvo pamišęs daktaras, dar 
vienas žmogus, dėvintis baltą chalatą ir norintis raustis jos jaus- 
muose. Tačiau jis buvo draugiškas ir geranoriškas. Ji sėdėjo daktaro 
kabinete ir klausėsi, kai šis jai aiškino apie jos gydymą. 

Jis atrodė esąs įskaudintas, kai Lisbeta atsisakė su juo kalbėtis. 
Galiausiai ji, žiūrėdama daktarui į akis, paaiškino savo sprendimą: 
Niekada nesikalbėsiu nei su tavimi, nei su kitu bamišusiu gydytoju, nes 
nė vienas jūsų negirdi, ką noriu pasakyti. Galite laikyti mane užrakintą 
iki bat mirties, tačiau tai ničnieko nepakeis — vis tiek nekalbėsiu nė su 
vienu jūsų. Jis pažvelgė į ją su nuostaba akyse ir tarsi suprasdamas 
linktelėjo galvą. 

— Daktare Teleburianai, — kreipėsi Džianini, — išsiaiškinome, 
kad jūs paguldėte Lisbetą Salander į vaikų psichiatrijos ligoninę, 
nes būtent jūs pateikėte apylinkės teismui išvadą, kuria remiantis 
buvo priimtas sprendimas. Ar tiesa? 

— Iš esmės — taip. Tačiau manau... 

— Dar turėsite laiko išdėstyti savo nuomonę. Kai Lisbetai Sa- 
lander buvo beveik aštuoniolika, vėl pasirodėte jos gyvenime ir vėl 
bandėte uždaryti ją į kliniką. 

— Tą kartą ne aš rašiau teismo medicinos išvadą... 

— Ne, ją parašė daktaras Jesperas H. Liodermanas, kuris tuo 
metu buvo doktorantas, o jūs, kaip tyčia, - jo darbo vadovas. Tai- 
gi, jo atliktas tyrimas buvo patvirtintas remiantis jūsų pateiktomis 
išvadomis. 

— Tame tyrime nėra nieko neetiško ar melagingo — jis atliktas 
pagal visas mūsų profesijos taisykles. 

— Dabar Lisbetai Salander dvidešimt septyneri, o mes susidu- 
riame jau su trečiuoju atveju, kai bandote įrodyti apylinkės teismui, 
kad ji yra psichikos ligonė ir turi būti uždaryta į psichiatrinę. 


TELEBURIANAS GILIAI ATSIKVĖPĖ. Džianini buvo gerai 
pasiruošusi — nustebino jį keliais kebliais klausimais ir sėkmingai 
nukreipė jo atsakymus sau reikalinga linkme. Ji sugebėjo atsispirti 
Teleburiano žavesiui ir visiškai ignoravo jo autoritetą. O jis buvo 
įpratęs, kad jam kalbant žmonės pritardami linksi galvomis. 

Kiek ji žino? 

Jis pažvelgė į prokurorą Ekstriomą ir suvokė, kad iš jo palaiky- 
mo nesulauks. 

Išsikapstyti turėjo vienas. 

Jis priminė sau, jog, nepaisant visko, yra autoritetas. 

Nesvarbu, ką ji sako —- mano žodis svaresnis. 

Džianini pasiėmė jo rašytą teismo medicinos išvadą. 

— Atidžiau panagrinėkime jūsų paskutinę ataskaitą, kurioje nuo- 
dugniai analizuojate Lisbetos Salander emocijas, savaip interpre- 
tuojate jos asmenybę, elgseną ir seksualinius įpročius. 

- Šioje ataskaitoje stengiausi pateikti bendrą vaizdą. 

— Gerai. Remdamasis šiuo bendru vaizdu nusprendėte, kad Lis- 
beta kenčia nuo paranojinės šizofrenijos. 

— Nenoriu įsipareigoti nustatydamas tikslesnę diagnozę. 

— Tačiau pokalbių su mano kliente metu tokios išvados nesate 
padarę, ar ne? 

— Puikiai žinote, kad jūsų klientė kategoriškai atsisako atsaki- 
nėti į mano ar kurio nors kito įgalioto asmens pateiktus klausimus. 
Vien toks elgesys daug ką pasako. Galima teigti, kad pacientės pa- 
ranoja yra taip sparčiai pažengusi į priekį, jog ji tiesiog nesugeba 
užmegzti paprasto pokalbio su institucijų atstovais. Ji tiki, kad visi 
bando ją įskaudinti, ir jaučiasi tokia išsigandusi, kad užsidaro savo 
storame kiaute ir tyli. 

— Pastebėjau, kad labai atsargiai renkate žodžius, pavyzdžiui, 
sakote, galima teigti... 

— Taip, tai tiesa. Savo mintis reiškiu atsargiai — psichiatrija nėra 
tikslusis mokslas, todėl turiu atsargiai formuluoti savo išvadas. Ta- 
čiau netiesa, kad mes, psichiatrai, susėdę keliame prielaidas, kurios 
nėra pagrįstos faktais. 

— Labai skrupulingai ginatės. Juk iš tikrųjų yra taip, jog su mano 
kliente nesate persimetęs nė menkiausiu žodeliu nuo jos tryliktojo 
gimtadienio, nes ji atsisakė su jumis kalbėtis. 

— Ne tik su manimi - pasirodo, ji nesugeba bendrauti nė su vie- 
nu psichiatru. 

— Tai reiškia, kad, kaip čia rašote, jūsų išvados yra grindžiamos 
mano klientės stebėjimu. 

— Teisingai. 

— Ką galima sužinoti iš mergaitės, kuri sukryžiavusi rankas sėdi 
ant kėdės ir nekalba su jumis? 

Teleburianas atsiduso, jo išvaizda liudijo, kad jį vargina reikala- 
vimai paaiškinti tai, kas ir taip akivaizdu. Jis šyptelėjo. 

— Iš pacientės, kuri sėdi ir nieko nekalba, galima sužinoti tik 
tiek, kad jai puikiai sekasi sėdėti ir nekalbėti. Netgi toks elgesys yra 
elgsenos sutrikimas, tačiau mano išvados grįstos ne tuo. 

— Šią popietę pakviesiu duoti parodymus dar vieną psichiatrą — 
Svantę Brandeną, kuris yra teismo medicinos instituto vyriausiasis 
gydytojas ir teismo psichiatrijos ekspertas. Ar pažįstate jį? 

Teleburianą vėl užplūdo pasitikėjimas savimi. Jis tikėjosi, kad 
Džianini kvies duoti parodymus kitą psichiatrą norėdama iškelti 
abejones dėl Teleburiano padarytų išvadų. Šiam žingsniui jis buvo 
pasiruošęs ir galėjo lengvai atmesti visus prieštaravimus. Iš tikro 
kur kas lengviau manipuliuoti kolega draugiškuose debatuose nei 
ginčytis su jokių skrupulų nevaržoma advokate Džianini, linkusia 
pasišaipyti iš jo žodžių. Teleburianas nusišypsojo. 

— Jis itin gerbiamas ir patyręs teismo medicinos psichiatras. 'Ta- 
čiau, ponia Džianini, turite suprasti, kad tokios ataskaitos yra akade- 
minis ir mokslinis procesas. Jūs galite nesutikti su mano išvadomis, 
o kitas psichiatras veiksmą ar įvykį gali interpretuoti kitaip. Gali 
skirtis požiūriai ar tiesiog priklausyti nuo to, kiek gerai vienas ar ki- 
tas daktaras pažįsta pacientą. Galbūt jo išvados apie Lisbetą Salan- 
der bus visiškai kitokios, ir tai būtų įprastas reiškinys psichiatrijoje. 

— Aš jį kviečiu ne dėl to. Jis niekada nebuvo susitikęs ar apžiūrė- 
jęs Lisbetos Salander, jis nevertins Lisbetos psichikos būklės. 

— Tai kas tada? 

— Paprašiau jo perskaityti jūsų ataskaitą ir visus su Lisbeta Sa- 
lander susijusius jūsų rašytus dokumentus bei peržiūrėti jos ligos 
istoriją nuo Šv. Stepono ligoninės laikų. Paprašiau jo įvertinti ne 
mano klientės sveikatos būklę, o grynai moksliniu požiūriu ištirti, 
ar jūsų parengta medžiaga turi adekvatų pagrindą daryti tokias iš- 
vadas, kurios buvo pateiktos ataskaitoje. 

Teleburianas gūžtelėjo pečiais. 

— Su visa pagarba manau, kad Lisbetą Salander pažįstu geriau 
nei kuris kitas šalies psichiatras — jos elgesį stebiu nuo to laiko, kai 
jai buvo dvylika metų, ir, deja, mano pateiktos išvados visada būda- 
vo patvirtintos jos veiksmais. 

— Labai gerai, — nesuglumo Džianini. — Tada žvilgtelėsime į 
jūsų išvadas. Teigiate, kad jos gydymas buvo nutrauktas, kai pen- 
kiolikmetė Lisbeta apsigyveno globėjų šeimoje. 

— Taip, tai buvo rimta klaida - jei būtume galėję baigti gydymą, 
šiandien galbūt nesėdėtume susirinkę čia, teismo salėje. 

— Norite pasakyti, kad jeigu būtumėte dar metus ją laikę pririš- 
tą, ji būtų paklusnesnė? 

— Niekam tikęs komentaras. 

— Atsiprašau. Dažnai cituojate ataskaitą, kurią jūsų kuruojamas 
doktorantas Jesperas Liodermanas sukurpė prieš aštuonioliktąjį 
Lisbetos gimtadienį. Rašote, kad, cituoju: Lisbefos Salander des- 
truktyvus tr asocialus elgesys įrodomas piktnaudžiavimu narkotikais 
ir baleistuvyste, kurią ji akivaizdžiai demonstravo, kai buvo išleista iš 
ligoninės. Citatos pabaiga. Ką norėjote pasakyti šiuo teiginiu? 

Teleburianas kurį laiką sėdėjo tylėdamas. 

— Na... Turėsiu truputį grįžti atgal. Išrašius Lisbetą Salander iš 
ligoninės, ji, kaip ir buvau numatęs, įniko vartoti alkoholį ir narko- 
tikus. Ji buvo keletą kartų sulaikyta policijos. Socialinės tarnybos 
pranešime nurodyta, kad ji nevengė lytinių santykių su pagyvenu- 
siais vyriškiais ir galbūt buvo įsitraukusi į prostituciją. 

— Paanalizuokime šį faktą. Teigiate, kad ji buvo įnikusi į alko- 
holį. Ar dažnai ji būdavo apsvaigusi? 

— Atsiprašau? 

— Ar ji būdavo išgėrusi kasdien nuo to laiko, kai buvo išleista 
iš ligoninės, iki jai sukako aštuoniolika? Ar ji išgerdavo kartą per 
savaitę? 

— Savaime suprantama, negaliu atsakyti į šį klausimą. 

— Bet ką tik teigėte, kad ji buvo įnikusi į alkoholį. 

— Ji buvo nepilnametė ir ne kartą policijos sulaikyta girta. 

— Jau antrą kartą sakote, kad buvo ne kartą sulaikyta policijos. 
Kaip dažnai tai nutikdavo? Kartą per savaitę ar kas antrą savaitę? 

— Ne, ne taip dažnai... 

— Lisbeta Salander buvo sulaikyta girta du kartus - kartą, kai 
jai buvo šešiolika, ir dar kartą, kai jau buvo sulaukusi septyniolikos. 
Vieną kartą iš dviejų minėtųjų ji buvo tokia girta, kad buvo nuvežta 
net į ligoninę. Ir tai jūsų vadinamieji nuolatiniai sulaikymai. Ar ji 
buvo apsvaigusi daugiau nei tuos du kartus? 

— Nežinau, bet bijau, kad... 

— Atsiprašau, ar gerai išgirdau? Nežinote, ar ji buvo apsvaigu- 
si daugiau nei tuos du kartus paauglystėje, tačiau bijote, kad taip 
buvo. Bet vis tiek rašėte ataskaitas, kuriose tvirtinote, kad Lisbeta 
Salander tikrai įniko nuolat vartoti narkotikus ir alkoholį? 

— Tai ne mano, o socialinių tarnybų duomenys, gauti apiben- 
drinus Lisbetos Salander gyvenimo būdą. Neatsitiktinai jos pro- 
gnozės po nutraukto gydymo buvo niūrios, o jos gyvenimas tapo 
nenutrūkstama alkoholio vartojimo, policijos sulaikymų ir nekon- 
troliuojamos paleistuvystės grandine. 

— Sakote nekontroliuojamos paleistuvystės? 

— Taip, šiuo terminu apibūdinamas nesugebėjimas susitvarky- 
ti savo gyvenimo. Ji turėjo lytinių santykių su pagyvenusiais vy- 
riškiais. 

— Įstatymas to nedraudžia. 

— Tačiau toks elgesys neįprastas šešiolikmetei. Reikėtų išsiaiškin- 
ti, ar tai vykdavo jos laisva valia, ar ji buvo nevaldomos prievartos 
auka. 

— Jau minėjote, jog visai galimas daiktas, kad ji buvo prostitutė. 

— Tai gali būti natūrali jos išsilavinimo stokos pasekmė - ji ne- 
sugebėjo baigti mokyklos ar siekti aukštesnio mokslo, todėl ir ne- 
galėjo susirasti darbo. Galimas daiktas, kad pagyvenę vyrai jai at- 
stodavo tėvą, o finansinis atlygis už seksualines paslaugas padėdavo 
lengviau suktis. Tokį elgesį traktuoju kaip neurotinį. 

— Taigi manote, kad lytinį gyvenimą gyvenanti šešiolikmetė yra 
neurotikė? 

- Jūs iškraipote mano žodžius. 

— Bet jūs nežinote, ar ji kada yra ėmusi pinigų už seksualines 
paslaugas? 

— Ji niekada nebuvo sulaikyta už prostituciją. 

- Ir kažin ar taip galėjo kada nors atsitikti, nes mūsų šalyje pros- 
titucija nėra nusikaltimas. 

— Na taip. Jos atveju tai susiję su priverstiniu neurotiniu elgesiu. 

— Jūs nė nedvejodamas konstatuojate, kad Lisbeta Salander turi 
psichikos sutrikimų ir remiatės šia ne itin gausia medžiaga. Pati 
būdama šešiolikos nukniaukiau iš tėvo butelį degtinės ir pusę jo 
išgėriau. Ar manote, kad dėl to esu psichiškai nesveika? 

— Žinoma, ne. 

— Būsiu įžūli, bet ar tiesa, kad būdamas septyniolikos metų taip 
nusigėrėte viename vakarėlyje, kad išėję su draugais į miestą ištal- 
žėte visus aplink Upsalos aikštę buvusių pastatų langus? Jus arešta- 
vo policija, buvote sulaikytas, kol išsiblaivysite, ir paskui, paskyrus 
baudą, paleistas. 

Teleburianas atrodė šokiruotas. 

— Ar tiesa? 

— Na, taip. Žmonės ne tiek visko prikrečia būdami septynioli- 
kos. Bet... 

— Bet ar tai leidžia jums ar kam kitam manyti, kad esate psichiš- 
kai nesveikas? 


TELEBURIANAS SUIRZO - ta prakeikta... teisininkė ir toliau 
iškraipo jo žodžius ir vis grįžta prie detalių. Ji atsisako apžvelgti 
visumą. Ir ta visai su byla nesusijusi informacija, kad jis pats buvęs 
girtas... Po galais, kaip ji iškapstė tą istoriją? 

Jis atsikrenkštė ir pradėjo kalbą pakeltu balsu: 

— Socialinių tarnybų ataskaitos buvo nedviprasmiškos — jos tvir- 
tino, kad Lisbetos Salander gyvenime sukosi alkoholis, narkotikai 
ir paleistuvystė. Socialinių tarnybų teigimu, ji buvo prostitutė. 

— Ne, socialinės tarnybos niekada netvirtino, kad ji prostitutė. 

— Ji buvo sulaikyta... 

— Ne, ji nebuvo sulaikyta, - atkirto Džianini. - Būdama šešio- 
likos metų ji buvo aptikta Tantolundene pagyvenusio vyro kom- 
panijoje. Tais pačiais metais sulaikyta girta vėl vyresnio amžiaus 
vyriškio kompanijoje. Socialinės tarnybos baiminosi, kad ji gali 
būti įsitraukusi į prostituciją, tačiau niekada nebuvo pateikta jokių 
įrodymų. 


— 612 — 


MERGINA, KURI UŽKLIUDĖ ŠIRŠIŲ LIZDĄ 


- Jos lytiniai santykiai su daugybe vaikinų ir merginų buvo labai 
laisvi. 

— Savo rašytoje ataskaitoje šiek tiek gilinotės į mano klientės 
lytinį gyvenimą. Tvirtinote, kad jos santykiai su drauge Miriam Vu 
patvirtina nuogąstavimus dėl lytinės bsichopatijos. Kodėl tie santykiai 
patvirtina šį faktą? 

Teleburianas neatsakė. 

— Nuoširdžiai tikiuosi, kad nemanote, jog homoseksualumas yra 
psichikos sutrikimas, - tęsė Džianini. - Šis teiginys gali net prieš- 
tarauti įstatymui. 

— Žinoma, ne. Darau aliuziją į buvusius lytinio sadizmo ele- 
mentus. 

— Manote, kad ji sadistė? 

- Aš... 

— Turime Miriam Vu apklausą policijoje, kur mergina tvirtina, 
jog jų tarpusavio santykiuose nebuvo jokio smurto. 

- Jos susidomėjo sadomazochistiniu seksu ir... 

— Dabar jau imu galvoti, kad skaitote per daug vakarinių lai- 
kraščių. Lisbeta Salander ir Miriam Vu keletą kartų užsiėmė mei- 
lės žaidimais, kurių metu Miriam Vu surišdavo mano klientę ir 
suteikdavo jai lytinį pasitenkinimą. Čia nėra nieko ypatinga ir to 
nedraudžia įstatymas. Ar dėl to norite uždaryti mano klientę? 

Teleburianas mostelėjo ranka, kuri išdavė jo neigiamą atsa- 
kymą. 

— Jei galima, pasakysiu keletą asmeniškų dalykų. Būdama šešio- 
likmetė moksleivė daugybę kartų buvau gerokai apsvaigusi. Išban- 
džiau narkotikus: rūkiau marihuaną ir netgi kartą prieš kokius dvi- 
dešimt metų bandžiau kokaino. Mano pirmoji lytinė patirtis — su 
mokyklos draugu, kai buvau penkiolikos. Dvidešimties metų teko 
bendrauti su vaikinu, kuris pririšdavo mano rankas prie lovos. Kai 
man sukako dvidešimt dveji, keletą mėnesių bendravau su keturias- 
dešimt septynerių metų vyriškiu. Ar, jūsų nuomone, esu psichiškai 
nesveika? 

— Ponia Džianini, turbūt juokaujate, tačiau jūsų lytinė patirtis su 
šia byla nesusijusi. 

— Kodėl? Skaitydama jūsų vadinamąją psichiatrinę išvadą apie 
Lisbetą Salander, vieną po kito įsidėmėjau Lisbetos Salander ver- 
tinimo kriterijus, kurie, ištraukus juos iš konteksto, tinka ir man 
pačiai. Kodėl aš esu sveika ir normali, o Lisbeta Salander yra pa- 
vojinga sadistė? 

— Šios detalės nėra tarpusavyje susijusios - jūs nebandėte dukart 
nužudyti savo tėvo... 

— Daktare Teleburianai, esmė ta, kad ne mūsų reikalas, su kuo 
Lisbeta Salander nori turėti lytinių santykių, ne jūsų reikalas, ko- 
kios lyties yra jos partneris ir kokie jų santykiai. Bet Salander byloje 
jūs vis tiek iškeliate jos gyvenimo detales ir panaudojate jas kaip 
įrodymus, kad ji nesveika. 

— Visas Libetos Salander gyvenimas nuo pradinės mokyklos 
laikų yra patvirtintas žurnalų įrašais apie nepaaiškinamo žiauraus 
elgesio išpuolius prieš mokytojus ir kitus moksleivius. 

— Minutėlę, - šaižiu balsu įsiterpė Džianini. - Pažiūrėkite į ma- 
no klientę. 

Visi sužiuro į Salander. 

— Mano klientė užaugo apsupta pasibjaurėjimą keliančių šei- 
myninių aplinkybių. Ilgą laiką jos tėvas žiauriai smurtavo prieš 
mamą. 

— Tai... 

— Leiskite pabaigti. Lisbetos Salander motina mirtinai bijo- 
jo Aleksandro Zalačenkos. Ji nedrįso paprieštarauti, nueiti pas 
gydytoją ar į moterų krizių centrą. Ji buvo žeminama ir smarkiai 
mušama, kol patyrė nepagydomą galvos traumą. Žmogus, bandęs 
prisiimti atsakomybę, vienintelis žmogus, kuriam teko prisiimti 
atsakomybę už šeimą, buvo dar paauglystės nesulaukusi Lisbeta 
Salander. Ji viena turėjo pakelti šitą naštą, nes šnipas Zalačenka 
šaliai ir socialinėms tarnyboms rūpėjo kur kas labiau nei Lisbetos 
mama. 

— Aš negaliu... 


— 614 — 


MERGINA. KURI UZŽKLIUDĖEĖ ŠIRŠIŲ LIZDĄ 


— Atsiprašau, bet viso to rezultatas yra situacija, į kurią visuo- 
menė įstūmė Lisbetos mamą ir jos dvynes dukras. Stebitės, kad 
Lisbeta turėjo problemų mokykloje? Pasižiūrėkite į ją — ji visai ma- 
žutė ir trapi, visada klasėje buvo mažiausia mergaitė. Ji buvo uždara 
ir kitokia, todėl neturėjo draugų. Ar žinote, kaip vaikai elgiasi su 
bendraklasiais, kurie yra Aifokie? 

Teleburianas atsiduso. 

Džianini tęsė: 

— Galiu grįžti prie mokyklos laikų įrašų ir atmesti vieną po kitos 
situacijas, kuriose Lisbeta išsiskyrė savo žiauriu elgesiu. Tokie atve- 
jai visada būdavo nulemti kokios nors provokacijos. Galiu lengvai 
atpažinti priekabiavimą. Leiskite man kai ką jums pasakyti. 

— Ką? 

— Žaviuosi Lisbeta Salander, ji daug tvirtesnė nei aš. Jei sulaukusi 
trylikos būčiau laikoma pririšta prie lovos, būčiau greitai palūžusi. Ji 
kovėsi vieninteliu jai prieinamu ginklu — panieka jums. Ir tylėjimu. 


STAIGA DŽIANINI vėl pakėlė balsą. Ji jau seniai nesinervino ir 
jautėsi kontroliuojanti padėtį. 

— Duodamas parodymus šį rytą daug kalbėjote apie fantazijas. 
Pavyzdžiui, teigėte, kad Lisbetos Salander teiginys apie tai, jog ją 
išprievartavo advokatas Bjurmanas, yra fantazija. 

— Tiesa. 

— Kokiu pagrindu tą tvirtinote? 

— Asmenine patirtimi, tai panašu į jos įprastines fantazijas. 

— Asmenine patirtimi, susijusia su jos įprastinėmis fantazijomis? 
Kaip nusprendžiate, kada ji fantazuoja? Kai teigia, jog tris šimtus 
aštuoniasdešimt parų buvo laikoma pririšta prie lovos, tai, jūsų nuo- 
mone, yra fantazija, nors jūsų įrašai patvirtina, kad ji sako tiesą. 

— Tai visiškai kas kita — nėra nė menkiausio įrodymo, kad Bjur- 
manas išprievartavo Lisbetą Salander. Turiu galvoje tuos spene- 
liuose įvertus auskarus ir tokį žiaurumą, kad ji neabejotinai turėjo 
būti skubiai greitosios pagalbos automobiliu išvežta į ligoninę... 
Akivaizdu, kad tai negalėjo įvykti. 

Džianini atsisuko į teisėją Iverseną. 

— Prašiau šiandienai paruošti vaizdo projektorių... 

— Jis paruoštas, — patvirtino teisėjas. 

— Gal galima užtraukti užuolaidas? 

Džianini atsidarė savo kompiuterį, prijungė jį prie projektoriaus 
ir atsisuko į savo klientę. 

— Lisbeta, žiūrėsime filmą. Ar esi tam pasiruošusi? 

— Tai jau praeitis, - ramiai tarė Salander. 

— Ar leidi man demonstruoti šią medžiagą? 

Salander pritariamai linktelėjo galvą ir įsistebeilijo į Telebu- 
rianą. 

— Gal gali pasakyti, kada tai buvo nufilmuota? 

— 2003-iųjų kovo septintą dieną. 

— Kas filmavo? 

— Aš filmavau slapta kamera, kokios paprastai naudojamos „Mil- 
ton Security“. 

— Minutėlę, - sušuko prokuroras Ekstriomas. — Visa tai ima pa- 
nėšėti į cirką. 

— Apie ką ši medžiaga? — paklausė teisėjas Iversenas aštriu bal- 
su. 

— Daktaras Teleburianas tvirtina, kad Lisbetos Salander kalti- 
nimas išprievartavimu, pareikštas advokatui Bjurmanui, yra fanta- 
zija. Įrodysiu, kad yra priešingai. Filmas yra devyniasdešimties mi- 
nučių trukmės, bet pademonstruosiu trumpas ištraukas. Perspėju, 
kad bus rodomi ir itin nemalonūs vaizdai. 

— Ar čia koks pokštas? — tarė Ekstriomas. 

— Sužinoti galime tik vienu būdu, — atsakė Džianini dėdama 
kompaktinę plokštelę į kompiuterį. 

— Negi dar neišmokai pažinti laikrodžio ir nežinai, kiek valandų? — 
advokatas Bjurmanas ją grubiai pasitinka. Filmuotoje medžiagoje 
matosi jo butas. 

Po devynių minučių teisėjas Iversenas trinktelėjo į stalą plak- 
tuku, kai buvo rodoma, kaip advokatas Bjurmanas įgrūdo dirbtinę 
varpą į Lisbetos Salander analinę angą. Džianini buvo paleidusi 

įrašą visu garsu — Salander prislopinti riksmai iš lipnia juosta užkli- 
juotos burnos buvo girdimi visoje teismo salėje. 

— Išjunk, - liepė teisėjas Iversenas garsiu ir įsakmiu balsu. 

Džianini spustelėjo Sžop, ir vėl įsižiebė šviestuvai. Teisėjo Iver- 
seno veidas buvo paraudęs, prokuroras Ekstriomas sėdėjo lyg mietą 
prarijęs, o daktaras Teleburianas buvo išbalęs kaip lavonas. 

— Advokate Džianini... Kokia šios filmuotos medžiagos trukmė? 

— Devyniasdešimt minučių. Pats prievartavimas su pertrauko- 
mis truko penkias ar šešias valandas, bet mano klientė paskutinių 
valandų nelabai prisimena. 

Džianini atsisuko į Teleburianą. 

— Dar yra scena, kurioje Bjurmanas praduria mano klientės spe- 
nelį. O tai, daktaro Teleburiano nuomone, yra Lisbetos Salander 
laukinės fantazijos išraiška. Tai įvyksta septyniasdešimt antrą mi- 
nutę. Siūlau dabar pažiūrėti epizodą. 

— Ačiū, bet tai nebūtina, - atsisakė teisėjas. - Panele Salander... — 
Jis sekundėlei pametė mintį ir nežinojo, kaip tęsti toliau. 

— Panele Salander, kodėl padarėte šį vaizdo įrašą? 

— Bjurmanas jau kartą buvo mane išprievartavęs ir reikalavo dar. 
Pirmą kartą tas senas iškrypėlis privertė mane čiulpti. Maniau, kad 
tai dar kartą pasikartos. Tikėjausi, jog turėsiu gerus jo poelgių įro- 
dymus, ir taip priversiu jį laikytis atokiau nuo manęs, tačiau tinka- 
mai jo nejvertinau. 

— Kodėl su tokiais nenuginčijamais įrodymais nesikreipėte į po- 
liciją? 

— Su policininkais nekalbu, - atkirto Salander. 


STAIGA PALMGRENAS ATSISTOJO iš savo neįgaliojo vežimė- 
lio, prisilaikydamas stalo krašto. Ir aiškiu balsu prabilo: 

— Mūsų klientė iš principo nenori kalbėti su policininkais ar 
kitais valdžios atstovais, juo labiau su psichiatrais. Priežastis gana 
paprasta. Dar nuo vaikystės ji bandė keletą kartų kalbėtis su po- 
licininkais ir socialinių tarnybų darbuotojais bei paaiškinti, kad 
jos mama kenčia Aleksandro Zalačenkos smurtą. Rezultatas buvo 

toks, kad ji kaskart būdavo nubausta, nes valstybės tarnautojai nu- 
sprendė, jog Zalačenka yra svarbesnis už ją. 

Jis atsikrenkštė ir tęsė kalbą: 

— Kai ji galiausiai nusprendė, jog niekas jos nesiklauso, vienin- 
telė priemonė, kuria galėjo apsaugoti motiną nuo Žalačenkos, buvo 
žiaurumas. Tada tas niekšas, vadinantis save daktaru, — tarė rody- 
damas į Teleburianą, — parašė sufalsifikuotą psichiatrinę diagnozę 
ir apibūdino ją kaip psichiškai nesveiką. Taigi galėjo laikyti ją su- 
rištą ligoninėje tris šimtus aštuoniasdešimt dienų. Šunsnukis. 

Palmgrenas atsisėdo. Teisėją Iverseną toks jo protrūkis nustebi- 
no. Jis atsisuko į Salander. 

— Gal norėtum pertraukėlės... 

— Kam? - klausimu į klausimą atsakė Salander. 

— Gerai, tada tęsiame. Advokate Džianini, įrašas bus išnagri- 
nėtas ir patikrintas jo autentiškumas. Daugiau negaliu žiūrėti šitų 
pasibjaurėtinų vaizdų. Tęskime. 

— Mielai, nes ir man tie vaizdai bjaurūs, - pasakė Džianini. — 
Mano klientė buvo daugybę kartų fiziškai ir psichiškai išnaudojama 
pasinaudojant teisiniu pranašumu. Labiausiai dėl to kaltas daktaras 
Teleburianas — sulaužydamas duotą gydytojo priesaiką, jis išdavė 
savo pacientę. Kartu su Gunaru Bjorku, kuris priklausė nelegaliai 
saugumo policijos grupuotei, jis, sukurpęs teismo medicinos psi- 
chiatro išvadas, izoliavo jiems neparankią liudininkę. Manau, šis 
atvejis yra unikalus Švedijos teisminėje praktikoje. 

— Tai siaubingi kaltinimai, — prabilo Teleburianas, — padariau 
viską, ką galėjau, kad padėčiau Lisbetai Salander. Ji bandė nužudy- 
ti savo tėvą, todėl visiškai akivaizdu, kad jai buvo kažkas negerai... 

Džianini jį pertraukė. 

— Norėčiau atkreipti teismo dėmesį į antrąją šiandien pristaty- 
tą mano klientės teismo medicinos psichiatro išvadą, kurią pateikė 
daktaras Ieleburianas. Tvirtinu, jog ir ši, kaip ir 1991-ųjų ataskaita, 
yra melaginga. 

— Bet juk čia... - suburbėjo Teleburianas. 


— 618 — 


MERGINA, KURI UŽKLIUDĖ ŠIRŠIŲ LIZDĄ 


— Teisėjau Iversenai, gal liudininkas galėtų liautis mane pertrau- 
kinėjęs? 

— Pone Teleburianai... 

— Sėdėsiu tyliai. Tačiau šitie kaltinimai siaubingi, todėl nenuos- 
tabu, kad piktinuosi... 

— Pone Teleburianai, prašau tylėti, kol jums bus pateiktas klau- 
simas. Advokate Džianini, tęskite. 

- Štai teismo medicinos eksperto psichiatro išvada, kurią dak- 
taras Ieleburianas pateikė teismui. Ji pagrįsta daktaro vadinamais 
mano klientės stebėjimais, kurie turėjo būti atlikti ją perkėlus į Kro- 
nobergo kalėjimą birželio šeštą dieną. Tyrimas turėjo baigtis liepos 
penktąją. 

— Taip, supratau, — tarė teisėjas Iversenas. 

— Daktare Teleburianai, ar galėjote apžiūrėti mano klientę iki 
birželio šeštos dienos? Kaip jau žinome, iki to laiko ji buvo laikoma 
izoliuota Geteborgo ligoninėje. 

— Tiesa. 

— Du kartus bandėte susitikti su mano kliente Salgrenskoje ir 
abu kartus jums nebuvo leista. Ar tai tiesa? 

— Taip. 

Džianini pravėrė savo lagaminėlį ir ištraukė dokumentą. Apėju- 
si aplink stalą įteikė jį teisėjui Iversenui. 

— Aišku, - tarstelėjo teisėjas. — Panašu, kad čia daktaro Telebu- 
riano išvadų kopija. Ką norite pasakyti? 

— Noriu iškviesti du liudininkus, kurie laukia prie teismo rū- 
mų. 

— Kas tie liudininkai? 

— Tai Mikaelis Bliumkvistas iš „Millennium“ žurnalo ir Tors- 
tenas Edklintas, saugumo policijos konstitucijos apsaugos tarnybos 
vadovas. 

— Jie yra lauke? 

— Taip. 

— Pakvieskite juos, - paliepė teisėjas Iversenas. 

— Tai neteisėta, - paprieštaravo prokuroras Ekstriomas. 

EKSTRIOMAS ATRODĖ itin sunerimęs. Jis suprato, kad Džia- 
nini baigia sudoroti jo pagrindinį liudytoją. Vaizdo įrašas buvo 
triuškinantis įrodymas. Teisėjas ignoravo Ekstriomą ir mostelėjo 
ranka sargybiniui, kad šis atidarytų duris ir įleistų Bliumkvistą su 
Edklintu. 

— Norėčiau, kad pirmiausia parodymus duotų Mikaelis Blium- 
kvistas. 

— Tada paprašysiu pono Teleburiano trumpam užleisti vietą, — 
tarė teisėjas Iversenas. 

— Arjau galiu būti laisvas? — pasiteiravo Ieleburianas. 

— Jokiais būdais ne, - paprieštaravo Džianini. 

Bliumkvistas pakeitė liudytojo vietoje buvusį Teleburianą, tei- 
sėjas Iversenas greitai sutvarkė formalumus, ir Bliumkvistas davė 
priesaiką. 

Advokatė priėjo prie teisėjo Iverseno ir paprašė teismo medici- 
nos psichiatro ataskaitos, kurią buvo įteikusi anksčiau. Tada padavė 
ataskaitą Bliumkvistui. 

— Ar esi anksčiau matęs šį dokumentą? 

— Taip, esu. Turiu tris šios ataskaitos variantus — pirmąjį gavau 
gegužės dvyliktą, antrąjį - gegužės devynioliktą, o trečiąjį, kurį 
laikau rankose, - birželio trečią. 

— Ar gali pasakyti, iš kur gavai kopijas? 

— Gavau jas iš savo šaltinio, kurio nenoriu atskleisti, nes tai 
prieštarauja žurnalisto etikai. 

Salander įsistebeilijo į Teleburianą — šis ir vėl buvo mirtinai 
išbalęs. 

— Ką padarei su šia ataskaita? 

— Perdaviau konstitucijos apsaugoje dirbančiam Torstenui Edk- 
lintui. 

— Ačiū, Mikaeli. Dabar norėčiau pakviesti Torsteną Edklintą, — 
pasakė Džianini, atsiimdama ataskaitą. Ji perdavė ataskaitą teisėjui 
Iversenui, ir priesaikos procedūra buvo pakartota. 

— Komisare Edklintai, ar tiesa, kad teismo medicinos psichiatrinę 
ataskaitą apie Lisbetą Salander gavote iš Mikaelio Bliumkvisto? 


— 620 — 


MERGINA, KURI UŽKLIUDĖE ŠIRŠIŲ LIZDĄ 


— Taip. 

— Kada ją gavote? 

— Ji buvo pristatyta į saugumo policiją birželio ketvirtą dieną. 

— Ar tai ta pati ataskaita, kurią ką tik perdaviau teisėjui Iver- 
senui? 

— Jei kitoje pusėje yra mano parašas, tada ta pati. 

Teisėjas atvertė kitą dokumento pusę ir pamatė ten suraitytą 
Edklinto parašą. 

— Komisare Edklintai, ar galite paaiškinti, kaip jūsų rankose 
galėjo atsidurti teismo medicinos psichiatro ataskaita apie pacientę, 
kuri vis dar buvo izoliuota Salgrenskoje? 

— Taip, galiu. Ponas Teleburianas suklastojo ataskaitą kartu su 
asmeniu, pavarde Junas Sandbergas, lygiai taip pat, kaip jis tai pa- 
darė 1991 metais su Gunaru Bjorku. 

— Melas, - nedrąsiai pratarė Ieleburianas. 

— Ar tai melas? — paklausė Džianini. 

— Visiškai ne, - atsakė Edklintas. - Reikėtų paminėti, kad Junas 
Sandbergas yra vienas iš keliolikos šiandien generalinio prokuroro 
nurodymu areštuotų žmonių. Sandbergas kaltinamas bendrinin- 
kavimu nužudant Gunarą Bjorką. Jis priklauso nusikalstamai gru- 
puotei, veikiančiai saugumo policijos viduje. Jie globojo Aleksandrą 
Zalačenką nuo aštuntojo dešimtmečio. Ta pati pareigūnų grupuotė 
priėmė sprendimą uždaryti Lisbetą Salander į ligoninę 1991-aisiais. 
Mes turime daug įrodymų, taip pat ir jų vado prisipažinimą. 

Teismo salėje stojo mirtina tyla. 

— Ar ponas Teleburianas galėtų pakomentuoti ką tik išgirstą tei- 
ginį? — paklausė teisėjas Iversenas. 

Teleburianas papurtė galvą. 

— Tokiu atveju turiu pranešti, kad galite būti apkaltintas davęs 
melagingus parodymus ir galbūt kitais nusikaltimais, — įspėjo tei- 
sėjas Iversenas. 

— Gerbiamas teisėjau, jums leidus, - įsiterpė Bliumkvistas. 


— Taip? 

— Ponas Teleburianas turi kur kas didesnių rūpesčių — už posė- 
džių salės durų laukia dvi policijos pareigūnės, kurios turi pristatyti 
jį apklausai. 

— Aišku, - tarė teisėjas. —- Ar pakviesti jas vidun? 

— Manau, taip, gerbiamas teisėjau. 

Teisėjas Iversenas mostelėjo sargybiniui, kad įleistų į teismo salę 
inspektorę Mudig ir moterį, kurią prokuroras Ekstriomas iš karto 
pažino. Tai buvo nusikaltimų tyrėja Liza Kolšė iš specialiųjų ty- 
rimų skyriaus, priklausančio policijos departamentui ir atsakingo 
už vaikų pornografijos ir vaikų seksualinio išnaudojimo bylų nag- 
rinėjimą. 

— Koks jūsų vizito tikslas? — pasiteiravo Iversenas. 

— Jums leidus, sulaikysime Peterį Teleburianą, kai tai netrukdys 
teismo posėdžiui. 

Teisėjas Iversenas pasižiūrėjo į advokatę Džianini. 

— Aš dar nebaigiau jo apklausos... Bet teismas jau pakankamai 
išgirdo apie Peterį Teleburianą. 

— Mano leidimą turite, - pasakė teisėjas Iversenas pareigūnėms. 

Liza Kolšė priėjo prie Peterio Teleburiano. 

— Peteri Teleburianai, esate sulaikomas už šiurkštų įstatymo dėl 
vaikų pornografijos pažeidimą. 

Teleburianas sėdėjo užgniaužęs kvapą. Džianini pasirodė, jog 
įžvelgė, kaip gęsta jo akys. 

— Tiksliau tariant, už maždaug aštuonis tūkstančius vaikų por- 
nografijos nuotraukų, rastų jūsų kompiuteryje. 

Ji pasilenkė paimti jo nešiojamojo kompiuterio, kurį Teleburia- 
nas buvo atsinešęs į teismą. 

- Šitas konfiskuojamas kaip įrodymas. 

Išvedant Teleburianą iš teismo salės, Salander tarsi peilį buvo 
Įbedusi žvilgsnį į jo nugarą. 

TEISĖJAS IVERSENAS PIEŠTUKU PABARBENO į; stalo kraš- 
tą norėdamas sutramdyti po Teleburiano išvedimo kilusį bruzdesį. 
Atrodė, kad jis net neįsivaizdavo, kaip toliau tęsti teismo procesą. 
Tada teisėjas atsisuko į prokurorą Ekstriomą. 

— Ar galite teismui pakomentuoti tai, ką matėme ir girdėjome 
per pastarąją valandą? 
teisėją Iverseną, tada į Edklintą ir, pasukęs galvą, akimis susiti- 
ko su negailestingu Salander žvilgsniu. Jis suprato, kad mūšis jau 
pralaimėtas. Pažvelgęs į Bliumkvistą, Ekstriomas staiga su didele 
baime suvokė, kad ir pats rizikavo būti paviešintas „Millennium“ 
žurnale... Tai galėjo sužlugdyti jo karjerą. 

Jis jautėsi pernelyg sutrikęs, kad suvoktų, kaip viskas įvyko - į 
bylos nagrinėjimą atėjo manydamas, kad apie bylą žino viską. 

Po daugybės atvirų pokalbių su pareigūnu Nystriomu suprato, 
kaip sudėtinga nacionaliniam saugumui surasti trapų aukso vidu- 
rį. Jam buvo paaiškinta, kad 1991-ųjų ataskaita apie Salander buvo 
suklastota, jis gavo visą reikalingą informaciją iš vidaus. Jis pateikė 
klausimus — šimtus klausimų - ir į visus gavo atsakymus. Pasirodo, 
viskas buvo apgaulė. Dabar Nystriomas, anot Džianini, yra areš- 
tuotas. Jis tikėjo Ieleburianu, kuris nepaisant visko atrodė esąs toks 
kompetentingas ir patikimas. Ir įtikimas. 

Gerasis Dieve, į kokį jovalą įklimbau? 

Ir kaip, bo galais, iš jo 1išbrisiu? 

Jis paglostė savo smailią barzdelę ir atsikrenkštęs lėtai nusiėmė 
akinius. 

— Apgailestaudamas turiu pripažinti, jog tikriausiai buvau su- 
klaidintas melagingos man pateiktos informacijos, susijusios su šios 
bylos tyrimu. 

Pagalvojo, gal galėtų nukreipti kaltinimus policijos tyrėjams. 
Staiga jam prieš akis išniro inspektoriaus Bublanskio vizija. Bu- 
blanskis niekada jam nepasiduotų - jei tik Ekstriomas žengtų klai- 
dingą žingsnį, Bublanskis sukviestų spaudos konferenciją ir sužlug- 
dytų jį. 

Ekstriomo akys susitiko su Salander žvilgsniu - ji kantriai sėdė- 
jo, o jos akys žybčiojo ir iš smalsumo, ir iš saldaus keršto. 

Jokių kompromisų. 

Jis dar galėjo kaltinti ją sunkiu kūno sužalojimu, padarytu Sta- 
larholmene, ir galbūt bandymu nužudyti tėvą Gosebergoje. Tam 
reikėtų nedelsiant pakeisti savo strategiją, palikti nuošaly viską, kas 
susiję su Teleburianu — visus tvirtinimus, kad ji psichopatė, o tai 
reikštų, kad visas jos pasakojimas nuo pat 1991-ųjų įvykių būtų kur 
kas svaresnis. Pareiškimas apie jos neveiksnumą virsta niekiniu, 
todėl... 

Be to, ji turi tą prakeiktą filmuotą medžiagą... 

Staiga jis kuo aiškiausiai suvokė. 

O Dieve, juk ji nekalta. 

— Teisėjau Iversenai... Manau, kad negaliu pasikliauti savo ran- 
kose laikomais dokumentais. 

— Turbūt, ne, - sutiko teisėjas Iversenas. 

— Noriu paprašyti pertraukos arba perkelti teismo posėdį į kitą 
dieną, kad galėčiau išsiaiškinti, kas įvyko iš tikrųjų. 

— Advokate Džianini? — paklausė teisėjas. 

— Pageidauju, kad mano klientė būtų kuo skubiau išteisinta dėl 
visų jai pateiktų kaltinimų ir paleista į laisvę nedelsiant. Be to, apy- 
linkės teismas turėtų iki galo išspręsti panelės Salander neveiksnu- 
mo klausimą, ir netgi manau, kad jai turėtų būti tinkamai atlyginta 
už visus jai padarytus pilietinių teisių pažeidimus. 

Lisbeta Salander atsisuko į teisėją Iverseną. 

Jokių kompromisų. 

Teisėjas Iversenas pažvelgė į Salander autobiografiją ir nužiūrėjo 
prokurorą Ekstriomą. 

— Ir aš manau, kad būtų išmintinga paanalizuoti, kas iš tikro įvy- 
ko. Bet bijau, kad esate ne itin tinkamas asmuo vadovauti tyrimui. 

Jis minutėlę pamąstė. 

— Per visą savo teisininko ir teisėjo karjerą nesu susidūręs su pa- 
našia dilema. Prisipažįstu, man trūksta žodžių. Nesu girdėjęs apie 
bylą, kurios nagrinėjimo metu pagrindinis prokuroro liudininkas 
areštuojamas tiesiog teismo salėje arba kad pakankamai įtikina- 
mi įrodymai staiga pasirodytų esą melagingi. Atvirai sakau, kad 
nežinau, ar šioje byloje dar yra likę kas nors, kas priklausytų nuo 
prokuroro valios. 

Palmgrenas atsikrenkštė. 

— Taip? — tarė Iversenas. 

— Būdamas gynybos atstovas galiu tik pritarti. Kartais tereikia 
žengti žingsnį atgal ir išmintingai pradėti vykdyti formalumus. 
Norėčiau konstatuoti, kad būdamas teisėju pamatėte tik pirmąją 
skandalo, sudrebinsiančio visą sistemą, dalį. Šiandien areštuota de- 
šimt saugumo policijos pareigūnų, jiems bus pareikšti kaltinimai 
nužudymu ir dar dėl daugybės kitų nusikaltimų, tad prireiks ne- 
mažai laiko, kol viskas bus ištirta. 

— Manau, reikėtų priimti sprendimą sustabdyti bylos nagrinė- 
jimą. 

— Atleiskite, bet manau, kad tai būtų netinkamas sprendimas. 

— Įdėmiai klausau. 

Palmgrenui buvo sunku kalbėti, bet jis neskubėjo ir nemik- 
čiojo. 

— Lisbeta Salander yra nekalta. Jos fantastinė autobiografija, kaip 
nepagarbiai ją įvardijo ponas Ekstriomas, iš tikrųjų liudija teisingus 
faktus, kurie visi gali būti įrodyti. Salander kentė siaubingus jos 
teisių pažeidinėjimus. Teismas gali vadovautis formaliomis proce- 
dūromis ir tęsti bylos nagrinėjimą, kol galiausiai ją išteisins. Tačiau 
yra ir kita alternatyva — pradėti naują su Lisbeta Salander susijusį 
tyrimą. Iš tikrųjų jis jau vyksta ir yra tapęs dalimi kito didžiulio 

tyrimo, kurį pradėjo generalinė prokuratūra, turėsianti išnarplioti 
visą šitą painiavą. 

— Suprantu, ką norite pasakyti. 

— Būdamas šios bylos teisėjas galite rinktis. Išmintingiausia būtų 
atmesti visus prokuroro pirminius tyrimus ir paprašyti jį deramai 
atlikti namų darbus. 

Teisėjas Iversenas ilgai žiūrėjo į Ekstriomą. 

Palmgrenas tęsė toliau: 

— Teisingiausia būtų tučtuojau išteisinti ir paleisti mūsų klientę. 
Be to, ji nusipelnė atsiprašymo, tačiau tam prireiks šiek tiek laiko ir 
priklausys nuo to kito tyrimo. 

— Suprantu, ką norite pasakyti, advokate Palmgrenai. Tačiau 
prieš paskelbdamas jūsų klientę nekalta, turiu aiškiai galvoje susi- 
dėlioti visą istoriją. Tai gali užtrukti... 

Jis dvejodamas pažvelgė į Džianini. 

— Jei nuspręsiu atidėti teismo posėdį iki pirmadienio ir paten- 
kinsiu jūsų pageidavimus paleisti jūsų klientę, nes nėra priežasties 
laikyti ją suimtą, tai reiškia, kad ji bet kokiu atveju nebus nubausta 
laisvės atėmimo bausme, - ar galite užtikrinti, kad prireikus Lisbe- 
ta Salander pasirodys tolesniuose teismo posėdžiuose? 

— Savaime suprantama, —- paskubomis atsakė Palmgrenas. 

— Ne, - grubiai paprieštaravo Salander. 

Visų akys nukrypo į tą, kuri buvo pagrindinė šios dramos vei- 
kėja. 

— K3 norite tuo pasakyti? — pasitikslino teisėjas Iversenas. 

— Iš karto, kai paleisite mane, ketinu išvykti iš šalies ir daugiau 
nesiruošiu gaišti nė vienos papildomos minutės šio teismo procese. 

Teisėjas Iversenas pažvelgė į ją nustebęs. 

— Atsisakote dalyvauti bylos nagrinėjime? 

— Teisingai. Jei norite, kad atsakyčiau į daugiau klausimų, teks 
mane laikyti uždarytą kalėjime. Kai tik mane paleisite, padėsiu šio- 
je istorijoje tašką. Nemanyk, kad ketinu laukti neapibrėžtą laiką, 
kol manęs prireiks tau, Ekstriomui ar kokiam nors policininkui. 

Teisėjas Iversenas atsiduso. Palmgrenas atrodė suglumęs. 

— Pritariu savo klientei, — įsiterpė Džianini. — Būtent valstybė 
ir valdininkai nusikalto Lisbetai Salander, o ne atvirkščiai. Ji nusi- 
pelnė išeiti pro šias duris laisva ir atversti naują gyvenimo knygos 
puslapį. 

Jokių kompromisų. 

— Dabar yra kiek po trijų, vadinasi, verčiate mane laikyti jūsų 
klientę nelaisvėje. 

- Jei toks teisėjo sprendimas, mes jį priimame. Būdama panelės 
Salander atstovė, prašau panaikinti jai prokuroro Ekstriomo pa- 
reikštus kaltinimus. Prašau išleisti mano klientę į laisvę be jokių 
apribojimų ir atidėliojimų. Reikalauju panaikinti ankstesnįjį jos pa- 
skelbimą neveiksnia ir nedelsiant atkurti jos pilietines teises. 

— Klausimas dėl neveiksnumo panaikinimo nėra toks paprastas, 
tai gana ilgas procesas, nes reikia atlikti psichiatrijos ekspertų tyri- 
mą ir gauti išvadas. Negaliu lengva ranka priimti tokio sprendimo. 

— Ne, - tarė Džianini. - Mums tai nepriimtina. 

— Kodėl ne? 

— Lisbeta Salander privalo gauti lygiai tokias pačias pilietines 
teises, kaip ir bet kuris kitas Švedijos pilietis. Ji buvo nusikaltimo 
auka, melagingai paskelbta neveiksnia. Įvykdytas nusikaltimas, 
girdėjome šią klastotę patvirtinančius parodymus, todėl sprendi- 
mas ją globoti neturi teisinio pagrindo ir privalo būti besąlygiškai 
panaikintas. Nėra jokio pagrindo mano klientei skirti psichiatro 
ekspertizę, nes nė viena nusikaltimo auka neturi įrodinėti, jog nėra 
psichikos ligonis. 

Teisėjas Iversenas trumpam susimąstė. 

— Advokate Džianini, manau, ši situacija yra išskirtinė, todėl 
skelbiu penkiolikos minučių pertrauką, kad galėtume pamankštin- 
ti kojas ir viską apgalvoti. Neturiu jokio noro šiąnakt laikyti jūsų 
klientę uždarytą nelaisvėje, jei ji yra nekalta, taigi posėdis šiandien 
turės tęstis tol, kol viską išnagrinėsime. 

— Man tinka, - atsakė Džianini. 

BLIUMKVISTAS PABUČIAVO SESERĮ Į SKRUOSTĄ. 

— Kaip sekėsi? 

— Mikaeli, aš buvau nepakartojama apklausdama Teleburianą — 
aš jį sutriuškinau. 

— Sakiau tau, kad kuo puikiausiai susidorosi su šia byla. Kai vis- 
kas pasisuks kiek kitu rakursu, paaiškės, jog ši istorija ne apie šnipus 
ir slaptas valdiškas institucijas, o apie įprastą žiaurų smurtą prieš 
moteris ir apie vyrus, kurie sukelia tokias situacijas. Iš to, ką girdė- 
jau ir mačiau, galiu pasakyti, kad esi nepakartojama. Ją paleis. 

— Tu teisus — nėra jokios abejonės. 


TEISĖJAS IVERSENAS TRINKTELĖJO PLAKTUKU. 

— Gal galėtumėte papasakoti visą istoriją nuo pat pradžių iki pa- 
baigos, kad galėčiau susidaryti aiškų vaizdą apie buvusius įvykius? 

— Mielai, — sutiko Džianini, — pradėkime nuo pritrenkiančio 
pasakojimo apie saugumo policijos viduje veikiančią grupuotę, pa- 
sivadinusią Skyriumi, kuri aštuntajame dešimtmetyje rūpinosi so- 
vietų dezertyru. Visas pasakojimas yra publikuotas šiandieniniame 
„Millennium“ numeryje. Manau, tai bus pagrindinė šio vakaro te- 
levizijos laidų tema... 


TĄ VAKARĄ APIE ŠEŠTĄ VALANDĄ teisėjas Iversenas nu- 
sprendė paleisti Salander į laisvę ir atšaukti sprendimą dėl jos ne- 
veiksnumo. Nutartis buvo priimta su viena sąlyga: teisėjas Jorgenas 
Iversenas primygtinai pareikalavo, kad Salander neprieštarautų 
duoti parodymus ir oficialiai paliudytų, ką žinojo apie Zalačenkos 
reikalus. Iš pradžių ji griežtai atsisakė. Atsisakymas virto trumpu 
ginču, kuris baigėsi teisėjui Iversenui pakėlus balsą. Jis pasilenkė į 
priekį ir įsistebeilijo į Salander. 

— Panele Salander, jei aš panaikinsiu pareiškimą dėl jūsų ne- 
veiksnumo, tai reikš, kad turite ne tik lygiai tokias pačias teises, 
bet ir pareigas, kaip ir kiti šios šalies piliečiai. Savo finansų tvarky- 
mas, mokesčių mokėjimas, įstatymų laikymasis ir pagalba policijai 
tiriant svarbius nusikaltimus tampa jūsų pareiga. Todėl pareiškiu, 

kad būsite iškviesta duoti parodymų kaip ir bet kuris kitas pilietis, 
galintis suteikti tyrimui svarbios informacijos. 

Panašu, kad pagaliau tokios logikos jėga paėmė viršų, ir Lisbeta 
nusileido. Ji nutaisė rūškaną veidą ir nesiginčijo. 

— Kai policija išklausys jūsų parodymus, parengtinio tyrimo 
vadovas — šiuo atveju generalinis prokuroras — nuspręs, ar būsite 
kviečiama liudyti kituose teismo procesuose. Kaip bet kuris kitas 
Švedijos gyventojas, jūs galite atsisakyti vykdyti šį reikalavimą. Ne 
mano reikalas, kaip pasielgsite, tačiau jūs neturite visiškos veiksmų 
laisvės. Jei gavusi šaukimą atsisakysite dalyvauti, tai kaip ir bet ku- 
ris kitas veiksnus žmogus galite būti apkaltinta trukdymu teisingu- 
mui ir priesaikos sulaužymu. Čia nėra jokių išimčių. 

Salander veidas tapo dar rūškanesnis. 

— Taigi, koks jūsų sprendimas? — paklausė teisėjas Iversenas. 

Pasvarsčiusi minutėlę, Salander nenoriai linktelėjo. 

Gerai, šioks toks kompromisas. 

Tą vakarą trumpai apžvelgdama Zalačenkos bylą, Džianini ar- 
šiai užsipuolė prokurorą Ekstriomą. Galiausiai Ekstriomas pripaži- 
no, kad įvykiai klostėsi maždaug taip, kaip juos apibūdino Džiani- 
ni. Parengtinio tyrimo metu jam padėjo pareigūnas Nystriomas, o 
informaciją teikė daktaras Teleburianas. Ekstriomas nerengė jokio 
sąmokslo - jis tiesiog bendradarbiavo su skyriumi sąžiningai tikė- 
damas, kad tik atlieka pirminio tyrimo vadovo pareigas. Suvokęs, 
kokie šio sąmokslo mastai, nusprendė panaikinti visus Salander 
pateiktus kaltinimus. Tai reiškė, kad buvo galima atsisakyti daugy- 
bės biurokratinių formalumų. Atrodė, kad teisėjas Iversenas pajuto 
palengvėjimą. 

Prabėgus pirmajai dienai teisme po ilgos pertraukos, Palmgre- 
nas jautėsi išsekęs. Jam jau reikėjo grįžti į Eštos reabilitacijos centrą 
ir prigulti. Palmgreną ten nuvežė uniformuotas „Milton Security“ 
apsaugos darbuotojas. Išeidamas Palmgrenas uždėjo ranką ant Sa- 
lander peties, jie tylėdami žiūrėjo vienas į kitą. Po kurio laiko ji 
linktelėjo galvą ir šyptelėjo. 

SEPTINTĄ VALANDĄ Džianini paskambino Bliumkvistui, kad 
praneštų, jog Salander panaikinti visi kaltinimai, bet ji dar praleis 
keletą valandų policijos nuovadoje, kol duos parodymus. 

Naujiena atskriejo, kai visas „Millennium“ personalas jau buvo 
susirinkęs biure. Telefonai be paliovos zvimbė nuo to momento, 
kai popietę pasiuntinys pristatė pirmuosius žurnalo egzempliorius 
į kitas miesto leidinių redakcijas. Ankstyvą vakarą TV4 transliavo 
pirmąją specialią laidą apie Zalačenką ir skyrių. Žiniasklaidai ši 
diena buvo kupina sensacijų. 

Bliumkvistas atsistojo vidury redakcijos ir, susikišęs pirštus į 
burną, garsiai sušvilpė. 

— Geros naujienos — Lisbetai panaikinti visi kaltinimai. 

Pasigirdo spontaniškų aplodismentų pliūpsnis. Paskui visi vėl 
tęsė pokalbius telefonu, lyg nieko ir nebuvo nutikę. 

Bliumkvistas užmetė akį į įjungtą televizorių, pastatytą redak- 
cijoje. Ką tik prasidėjo žinios per TV4. Anonso metu buvo rodoma 
trumpa filmuoto įrašo ištrauka, kurioje Sandbergas palieka kokai- 
no Bliumkvisto bute Belmano gatvėje. 

— Aiškiai matome saugumo policijos pareigūną, baliekantį kokaino 
žurnalo „Millennium“ žurnalisto Mikaelio Bliumkvisto bute. 

Tada ekrane šmėstelėjo programos vedėjas. 

— Šiandien buvo areštuota dvylika saugumo policijos pareigūnų. 
Jiems pareikšti kaltinimai badarius įvairius nusikaltimus, įskaitant ir 
nužudymą. Apie visa tai išsamiau mūsų ilgesnėje nei įprasta laidoje. 

Vos tik prasidėjus laidai Ji ir pamačius save, sėdintį studijos fote- 
lyje, Bliumkvistas išjungė garsą - jis žino, ką ten kalbėjo. Nužvelgė 
stalą, prie kurio sėdėdavo Dagas Svensonas. Visi dokumentai apie 
sekso verslą buvo kažkur dingę, o ant stalo vėl išdygo šūsnys lai- 
kraščių ir nesurūšiuotų dokumentų, kuriems tvarkyti niekas nera- 
do laiko. 

Bliumkvistui šis stalas siejosi su Zalačenkos bylos pradžia. Jis 
troško, kad Svensonas būtų galėjęs stebėti jos atomazgą. Keletas ką 
tik publikuotos Dago knygos apie prekybą žmonėmis egzempliorių 
pūpsojo ant stalo šalia knygų apie skyrių. 

Turbūt mėgautumeis šia akimirka, Dagai. 

Bliumkvistas išgirdo kabinete skambant; telefoną, tačiau ne;- 
stengė pakelti ragelio. Jis užtrenkė kabineto duris ir, nuėjęs į Erikos 
Berger kabinetą, įsitaisė patogiame krėsle prie lango. Berger kalbėjo 
telefonu. Bliumkvistas apsidairė — ji grįžusi jau visas mėnuo, bet dar 
nepasikabino nei paveikslų, nei nuotraukų, kurias buvo išsigabenusi 
išeidama iš darbo balandį. Knygų lentynos vis dar buvo pustuštės. 

— Koks jausmas? — pasiteiravo padėjusi telefono ragelį. 

— Manau, esu laimingas, - atsakė Mikaelis. 

Ji nusijuokė. 

— Knyga apie skyrių bus sensacinga, visų redakcijų žinių skyriai 
dėl jos kraustosi iš proto. Ar norėtum pasirodyti aktualijų laidoje 
devintą valandą ir duoti interviu? 

— Manau, kad ne. 

— Taip ir maniau. 

— Aptarinėsime šį reikalą keletą mėnesių, todėl nereikia skubėti. 

Ji pritardama linktelėjo galvą. 

— Ką veiksi šį vakarą? — paklausė Berger. 

— Nežinau, - tarė jis ir prikando lūpą, - Erika... aš... 

— Figuerola, - užbaigė šypsodamasi Berger. 

Jis linktelėjo. 

— Ar tai rimta? 

— Nežinau. 

— Ji tave įsimylėjusi iki ausų. 

— Manau, kad ir aš ją myliu, - prisipažino jis. 

— Pažadu, kad laikysiuos nuošaly, kol žinosi tiksliai, — tarė ji. — 


O gal ir ne. 


AŠTUNTĄ VAKARO Armanskis su Linder pasirodė „Millen- 
nium“ biure. Jų nuomone, šią progą buvo verta atšvęsti šampanu, 
todėl atėjo nešini dėže šampano iš gėrimų parduotuvės. Berger ap- 
kabino Linder ir visiems ją pristatė. Armanskis atsisėdo Bliumkvis- 
to kabinete. Jie gurkšnojo atsineštą šampaną. Kurį laiką nė vienas 
nepratarė nė žodžio. Tylą nutraukė Armanskis. 

— Žinai, Bliumkvistai, kai pirmą kartą susitikome dirbdami 
Hedestate, tu man tikrai nepatikai. 

— Štai kaip. 

— Jūs atėjote pasirašyti sutarties — tu davei užsakymą, kad Lisbe- 
ta rastų tau informacijos. 

— Pamenu. 

— Manau, kad tau tuomet pavydėjau — pažinojai ją tik keletą va- 
landų, o ji su tavimi jau juokavo. Kelerius metus bandžiau tapti Lis- 
betos draugu, bet niekada nepriverčiau jos nė kartelio nusišypsoti. 

— Na... man irgi ne taip jau gerai sekėsi. 

Vėl įsivyravo tyla. 

— Gerai, kad viskas baigta, prabilo Armanskis. 


— Amen, pridūrė Bliumkvistas. 


INSPEKTORIAI BUBLANSKIS IR MUDIG vykdė oficialią Sa- 
lander, kaip liudytojos, apklausą. Po itin varginančios darbo dienos 
jie abu leido laiką namie su savo šeimomis, kai vėl skubiai buvo 
iškviesti į policijos komisariatą. Džianini lydėjo Salander, bet advo- 
katei nereikėjo daug kalbėti. Į visus Bublanskio ir Mudig užduotus 
klausimus Salander atsakinėjo išsamiai ir tiksliai. 

Salander melavo dėl dviejų dalykų. Pasakodama apie Stalar- 
holmene nutikusius įvykius, ji atkakliai tvirtino, kad Nieminenas 
atsitiktinai iššovė ir pataikė Magiui Lundinui į koją, kai ji pakratė 
Niemineną elektrošoku. Iš kur ji gavo elektrošoką? Lisbeta paaiš- 
kino, jog buvo atėmusi iš Lundino. 

Bublanskio ir Mudig nuomonės šiuo atveju buvo gana skeptiš- 
kos, tačiau nebuvo nei įrodymų, nei liudininkų, galinčių papriešta- 
rauti jos versijai. Galbūt Nieminenas būtų linkęs protestuoti, tačiau 
jis visiškai atsisakė kalbėti apie įvykus; incidentą; tiesą sakant, jis nė 
nenutuokė, kas nutiko per tas kelias sekundes, kol gulėjo paveiktas 
elektrošoko. 

Kadangi Salander kelionė į Gosebergą buvo iš anksto apgalvota, 
ji tvirtino, jog vienintelis jos apsilankymo tikslas buvo įtikinti tėvą 
pačiam pasiduoti policijai. Salander atrodė visiškai nuoširdi, nebuvo 

įmanoma atskirti, meluoja ji ar ne. Džianini šiuo klausimu neturėjo 
jokio pagrindo reikšti savo nuomonės. Vienintelis žmogus, tiksliai 
žinojęs, kad Salander vyko į Gosebergą siekdama užbaigti visus 
reikalus su tėvu kartą ir visiems laikams, buvo Bliumkvistas. Tačiau 
jis buvo išsiųstas iš teismo salės praėjus vos pusvalandžiui nuo teis- 
mo posėdžio pradžios. Niekas nežinojo, kad jiedu su Bliumkvistu 
naktimis ilgai kalbėdavosi prisijungę prie interneto tuo metu, kai 
Salander buvo laikoma uždaryta Salgrenskoje. 


ŽINIASKLAIDA PRAŽIOPSOJO jos paleidimą į laisvę. Jei būtų 
buvęs žinomas tikslus šio įvykio laikas, tai policijos komisariatą 
būtų užgulusi didžiulė minia žurnalistų. Bet daugelis jų jautėsi to- 
kie išsekę po viso šios dienos chaoso, kada „Millennium“ pasiekė 
spaudos kioskus ir kai keletą saugumo policijos pareigūnų areštavo 
jų pačių kolegos. 

TV4 kanalo laidos Ji vedėja buvo vienintelė žurnalistė, turėjusi 
informacijos, apie ką visa šita istorija. Jos valandos trukmės laida 
tapo klasika, po kelių mėnesių laimėjusi apdovanojimą už geriausią 
tų metų televizijos Žinių reportažą. 

Sonja Mudig labai paprastai išgabeno Lisbetą Salander ir Ani- 
ką Džianini iš policijos pastato — pirmiausia visos trys nusileido į 
policijos garažą, o tada Mudig nuvežė jas į Džianini biurą Kungs- 
holme. Ten Anika ir Lisbeta persėdo į Džianini automobilį. Anika 
palaukė, kol Mudig nuvažiuos, tada užvedė variklį ir pasuko į Sio- 
dermalmą. Vos tik pravažiavusi parlamentą, ji nutraukė tylą. 

— Kur? - paklausė ji. 

Salander kurį laiką svarstė. 

— Gali išleisti kur nors Lundo gatvėje. 

— Miriam čia nerasi. 

Salander pasisuko į ją. 

— Neilgai trukus po paleidimo iš ligoninės, ji išvyko į Prancūzi- 
ją. Jei nori su ja susisiekti, ji apsistojusi pas savo tėvus. 

— Kodėl man nepasakei? 

— Tu niekada ir neklausei. 

— Hmm. 

— Ji sakė, kad jai reikia daugiau erdvės. Šį rytą Mikaelis man 
perdavė šit ką ir sakė, kad galbūt norėsi juos atgauti. 

Ji ištiesė Lisbetai raktų ryšulį. Salander paėmė juos ir tarė: 

— Ačiū, gal galėtum paleisti mane kur nors Folkungagatane? 

— Tu net man nenori pasakyti, kur gyveni? 

— Vėliau. Dabar noriu tik ramiai pabūti. 

— Gerai. 

Išvykusi iš policijos, Džianini buvo įsijungusi savo mobilųjį tele- 
foną. Važiuojant pro Sliuseną jis ėmė pypsėti. Ji pažiūrėjo į telefono 
ekraną. 

— Tai Mikaelis. Per paskutines dvi valandas jis skambino kas 
dešimt minučių. 

— Nenoriu su juo kalbėtis. 

— Gerai. Pasakyk man... Ar galiu užduoti asmeninį klausimą? 

— Taip. 

— Ką tau Mikaelis padarė, kad tu jo taip nekenti? Noriu pasaky- 
ti, kad jei ne jis, tu tikriausiai šį vakarą vėl leistum psichiatrinėje. 

— Nejaučiu Mikaeliui neapykantos. Jis man nieko blogo nepada- 
rė, tiesiog dabar nenoriu jo matyti. 

Džianini nužvelgė savo klientę. 

— Nenoriu pernelyg daug kamantinėti, bet jis tau patiko, tiesa? 

Salander tylėdama žiūrėjo pro langą. 

— Mano brolis bendraudamas su moterimis yra visiškai neatsa- 
kingas. Jis eina per gyvenimą susižavėdamas tai viena, tai kita, nė 
nesusimąstydamas apie tai, kaip stipriai gali įskaudinti tas moteris, 
kurioms jis būna daugiau nei vienos nakties nuotykis. 

Judviejų akys susitiko. 

— Nenoriu kalbėti apie Mikaelį su tavimi. 

— Gerai, — nesiginčijo Džianini. 

Ji sustojo prie šaligatvio prieš pat sankryžą su Eštagatanu. 

— Ar čia bus gerai? 


— Taip. 

Dar kurį laiką jos sėdėjo tylėdamos. Salander nė nebandė atida- 
ryti automobilio durelių. Tada Džianini užgesino variklį. 

— Kas dabar bus? - galiausiai tarė Salander. 

— Nuo dabar tu nesi globojama, gali gyventi kaip išmanydama. 
Nors ir laimėjome apylinkės teismą, tačiau dar yra daugybė biuro- 
kratinių reikalų. Reikės parengti ataskaitinius pranešimus globos 
tarnybai, pasiruošti kompensacijos išieškojimui ir taip toliau. Be to, 
bus tęsiamas nusikaltimo tyrimas. 

— Man nereikia jokios kompensacijos, noriu, kad mane paliktų 
ramybėje. 

— Suprantu, tačiau tavo norai čia mažai ką reiškia, šis procesas 
nėra tavo valioje. Siūlau tau susirasti advokatą, kuris tau atstovautų. 

— Ar tu nenori būti mano advokatė? 

Džianini pasitrynė akis — po visą dieną patirto streso ji jautėsi 
visiškai išsisėmusi. Tenorėjo grįžti namo, palįsti po dušu ir papra- 
šyti, kad vyras pamasažuotų jai nugarą. 

— Nežinau. Tu manimi nepasitiki. O aš nepasitikiu tavimi. Ne- 
turiu jokio noro veltis į ilgą bylos nagrinėjimo procesą, kurio metu 
pateikus pasiūlymą ar panorus pasitarti susidursiu vien tik su erzi- 
nančia tyla. 

Salander ilgą laiką nepratarė nė žodžio. 

— Man... Man nesiseka bendrauti. Bet tavimi aš pasitikiu. 

Šie žodžiai nuskambėjo lyg atsiprašymas. 

— Galimas daiktas. Tavo nesugebėjimas bendrauti neturėtų būti 
mano rūpestis. Tačiau tai tikrai sukels man problemų, jei turėsiu 
tau atstovauti. 

Stojo tyla. 

— Ar norėtum, kad ir toliau būčiau tavo advokatė? 

Salander linktelėjo galvą. Džianini atsiduso. 

— Gyvenu Fiskargatano g. 9. Prie Musebakės aikštės. Gal gali 
mane ten nuvežti? 
kad Salander pasakytų, kaip rasti kelią iki jos namų. Jos sustojo 


netoli Salander namo. 

— Gerai, nusprendė Džianini, - pabandysime. Mano sąlygos to- 
kios: sutinku tau atstovauti, bet privalai atsiliepti, kai man tavęs 
reikės, prireikus noriu sulaukti atsakymo į pateiktą klausimą, kai 
man reikės sužinoti, ko tu nori iš manęs, turėsi aiškiai pasakyti, 
jei paskambinsiu ir pasakysiu, kad turi pasikalbėti su policininku, 
prokuroru ar su kitu su nusikaltimo tyrimu susijusiu asmeniu, tai 
sprendimas jau aiškus — tai būtina. Turėsi laiku pasirodyti sutartoje 
vietoje ir dėl to nesiginčyti. Ar galėsi su tuo susitaikyti? 

— Galėsiu. 

— Vos tik pradėjus tau krėsti nesąmones, atsisakysiu tau atsto- 
vauti. Supratai? 

Salander palinksėjo galva. 

— Ir dar. Nenoriu būti įtraukta į didžiulę dramą tarp tavęs ir savo 
brolio, todėl jei kils problemų su juo, jas turėsi išspręsti pati. Tik 
įsidėmėk - jis nėra tavo priešas. 

- Žinau. Susitvarkysiu su tuo, bet man reikės laiko. 

— Ką dabar rengiesi daryti? 

— Nežinau. Gali susisiekti su manimi elektroniniu laišku. Pa- 
žadu atsakyti į laišką iš karto, kai tik galėsiu, bet gali būti, kad 
netikrinsiu elektroninio pašto kasdien... 

— Turėdama advokatę tu netampi verge. Gerai, pakaks šiam 
kartui. Lipk lauk. Esu mirtinai pavargusi ir noriu važiuoti namo 
išsimiegoti. 

Salander atidarė automobilio dureles ir išlipo. Prieš užtrenk- 
dama jas stabtelėjo. Atrodė, lyg norėtų ką pasakyti, tačiau nera- 
do tinkamų žodžių. Anikai trumpam net pasirodė, kad ji labai 
pažeidžiama. 

— Viskas gerai, Lisbeta, tarė Džianini. — Keliauk namo, išsimie- 
gok ir bent jau kurį laiką nesivelk į problemas. 

Stovėdama ant šaligatvio Salander žvelgė į nuvažiuojančią 
Džianini, kol jos automobilio galinės šviesos dingo už kampo. 

— Ačiū, - galiausiai tarė ji. 


29 SKYRIUS 


ŠEŠTABIENIS, LIEPSS 16 — PENKTADIENIS, SPALIS J 


SALANDER RADO SAVO DELNINUKĄ Pa/m Tungsten T; prieš- 
kambaryje ant staliuko. Šalia buvo padėti jos automobilio raktai 
ir per petį nešiojama rankinė, kurią Lisbeta buvo pametusi, kai ją 
užpuolė Lundinas gatvėje prie jos namo. Dar ji aptiko atplėštų ir 
neatplėštų laiškų, kurie buvo atėję į jos pašto dėžutę Hornsgatane. 
Mikaelis Bliumkvistas. 

Ji lėtai apėjo visą baldais apstatytą savo buto dalį. Visur buvo 
jo pėdsakų. Jo miegota jos lovoje ir dirbta prie jos rašomojo stalo. 
Jis naudojosi jos spausdintuvu, o šalia esančiame šiukšlių krepšyje 
rado knygos Skyrius juodraščių bei nereikalingų užrašų. 

Jis buvo nupirkęs litrą pieno, dar duonos, sūrio, ikrų tr didžiąją pa- 
kuotę „Billys Pan Pizza“. Visa tai buvo sudėta šaldytuve. 

Ant virtuvės stalo Salander pamatė mažą baltą voką su užrašy- 
tu savo vardu. Nuo jo. Žinutė buvo trumpa. Jo mobiliojo telefono 
numeris. Ir viskas. 

Ji suprato, kad dabar viskas jos rankose. Jis neketina su ja su- 
sisiekti. Jis pabaigė tą istoriją, grąžino jos raktus ir daugiau nepa- 
skambins. Jeigu jai ko nors prireiktų, ji turės žengti pirmąjį žingsnį 
ir jam paskambinti. Užsispyręs asilas. 

Salander užkaitė kavinuką, susitepė keturis sumuštinius ir įsi- 
taisė ant kėdės prie lango pasižiūrėti į Jurgordeną. Užsidegė ciga- 
retę ir susimąstė. 

Viskas baigta, bet jos gyvenimas staiga tapo dar uždaresnis negu 
anksčiau. 

Miriam Vu išvyko į Prancūziją. Aš kalta, kad tu vos nežuvai. Ji 
virpėdavo pagalvojusi, kad vieną kartą teks ją susitikti, buvo nu- 

sprendusi, kad tai bus pirmas dalykas, ką padarys išėjusi į laisvę. Be/ 
Miriam ėmė ir išvyko į Prancūziją. 

Staiga pajuto, kad yra skolinga žmonėms. 

Palmgrenui. Armanskiui. Ji turėtų susisiekti su jais ir padėkoti. 
Paolo Roberto. Dar Maras ir Trejybė. Net ir tie sumauti policinin- 
kai - Bublanskis ir Mudig, kurie aiškiai buvo jos pusėje. Jai nepa- 
tiko likti kam nors skolinga. Tada jausdavosi tarsi figūra šachmatų 
žaidime, kurio negali kontroliuoti. 

Kalis Bliam Bliumkvistas. Ir gal netgi Erika Bliam Berger su 
savo duobutėmis skruostuose ir brangiais drabužiais, tokia pasiti- 
kinti savimi. 

Tačiau viskas baigta. Taip pasakė Džianini, kai jos išėjo iš poli- 
cijos pastato. Teisingai. Teismo procesas baigėsi. Jis baigėsi Anikai 
Džianini. Dar baigėsi Bliumkvistui. Jis išleido savo knygą, dabar 
pateks į televiziją ir garantuotai gaus kokį sumautą apdovanojimą. 

Bet procesas nesibaigė Lisbetai Salander. Tai tik pirmoji jos li- 
kusio gyvenimo diena. 


KETVIRTĄ RYTO ji nutarė, kad jau gana sėdėti ir mąstyti. Mie- 
gamajame ant grindų nusimetė savo pankiškus apdarus, nuėjo į 
vonią ir nusimaudė po dušu. Kruopščiai nusivalė makiažą, kuris 
buvo skirtas teismo salei, ir apsivilko tamsias laisvas linines kelnes, 
baltus marškinėlius ir ploną džemperį. Į krepšį įsidėjo viršutinių ir 
apatinių drabužių pamainą, porą marškinėlių ir apsiavė paprastais 
patogiais batais. 

Ji pasiėmė savo delninuką ir paskambino taksi, kad nuvežtų ją į 
Musebakės aikštę. Ten įsėdo į autobusą ir nuvažiavo į Arlandos oro 
uostą, kur atvyko truputį prieš šešias. Patyrinėjo išvykimų tvarka- 
raštį ir užsisakė bilietą į vietą, kurios pavadinimas jai pirmiausia 
šovė į galvą. 

Lisbeta parodė savo tikrąjį pasą su tikrąja pavarde. Nustebo, 
kad niekas - nei prie bilietų kasos langelio, nei registruojantis skry- 
džiui — neatrodė ją pažįstą ir nereagavo į jos pavardę. 

Išskrido rytiniu reisu į Malagą ir nusileido ten karštoje vidur- 
dienio kaitroje. Akimirką pastovėjo oro uosto pastato viduje neap- 
sispręsdama, ką daryti. Galiausiai priėjo prie žemėlapio ir tyrinė- 
dama jį pasvarstė, ką galėtų veikti čia, Ispanijoje. Po minutės nu- 
sprendė. Ji negaiš laiko autobusų maršrutams ar kitoms transporto 
priemonėms studijuoti. Oro uosto parduotuvėje nusipirko akinius 
nuo saulės, nuėjo prie taksi stovėjimo vietos ir įsiropštė į pirmo lais- 
vo taksi galinę sėdynę. 

— Gibraltaras. Mokėsiu kreditine kortele. 

Kelionė naujuoju greitkeliu, besidriekiančiu palei pietinę pa- 
krantę, truko tris valandas. Taksi išleido ją prie Didžiosios Brita- 
nijos pasų kontrolės punkto, perėjusi per pasienio skiriamąjį ruožą, 
ji patraukė link viešbučio Rock Hote/, esančio kelio Europa Road 
pusiaukelėje, 425 metrų aukščio uolos šlaite. Įėjusi paklausė, ar yra 
laisvų kambarių. Jai atsakė, kad yra laisvas dvivietis. Užsisakė jį 
dviem savaitėms ir padavė savo kreditinę kortelę. 

Viešbutyje Salander nusimaudė po dušu ir, įsisupusi į vonios 
rankšluostį, atsisėdo balkone. Žvelgė į Gibraltaro sąsiaurį. Matė kro- 
vininius laivus ir keletą jachtų. Galėjo įžiūrėti netgi Maroką migla 
pridengtame priešingame sąsiaurio krante. Vaizdas dvelkė ramybe. 

Po kurio laiko grįžo į kambarį ir užmigo. 


KITĄ RYTĄ SALANDER pabudo pusę šešių. Atsikėlė, išgėrė ka- 
vos viešbučio bare pirmame aukšte. Septintą išėjo iš viešbučio ir 
nusprendė nusipirkti mangų ir obuolių. Paskui sėdo į taksi ir pa- 
kilo iki viršukalnės. Tenai nuėjo pasižiūrėti beždžionių. Buvo taip 
anksti, kad, be jos, vaikščiojo tik keli turistai, tad jautėsi esanti be- 
veik viena su gyvūnais. 

Ji mėgo Gibraltarą. Tai buvo jau trečioji jos viešnagė ant keis- 
tosios uolos, kur įsikūręs absurdiškai tankiai apgyvendintas anglų 
miestas Viduržemio jūros pakrantėje. Tai pasaulio kampelis, nepa- 
našus į jokią kitą vietą. Tas miestas buvo izoliuotas dešimtmečiais — 
kolonija, kuri užsispyrė ir atsisakė būti prijungta prie Ispanijos. Ži- 
noma, ispanai protestavo prieš okupaciją. (Tačiau, galvojo Salander, 


— 639 — 


STIEG LARSSON 


ispanai dėl to turėtų užsičiaupti, nes jie okupavo Seutą Maroko te- 
ritorijoje, priešingame sąsiaurio krante.) Tas mažas kampelis buvo 
juokingai pridengtas nuo viso pasaulio - keista uola, maždaug dvie- 
jų kvadratinių kilometrų dydžio miestas ir oro uostas, prasidedantis 
ir pasibaigiantis jūroje. Kolonija tokia maža, kad buvo panaudotas 
kiekvienas jos kvadratinis centimetras, o bet koks praplėtimas vyko 
jūros sąskaita. Netgi norint patekti į miestą iš oro uosto, lankyto- 
jams reikėjo eiti per lėktuvų nusileidimo taką. Gibraltare sąvoka 
kompaktiškas gyvenimas buvo įgavusi visiškai naują reikšmę. 

Salander stebėjo didelį makakos patiną, užlipus; ant sienos šalia 
tako. Jis spoksojo į ją. Tai buvo berberų makaka — magotas. Salan- 
der nutarė, kad geriau nemėginti jo paglostyti. 

— Sveikas, drauge, - tarė ji. - Aš sugrįžau. 

Kai lankėsi Gibraltare pirmą kartą, ji net nebuvo girdėjusi apie 
magotus. Tuomet, užlipusi į viršų pasigrožėti panorama, nustebo 
nuėjusi keliems turistams iš paskos ir atsidūrusi tarp būrio beždžio- 
nių, laipiojančių mūro sienomis abiejose tako pusėse. 

Ypatingas pojūtis, kai vaikštinėji taku ir staiga atsiduri tarp po- 
ros tuzinų magotų. Salander žiūrėjo į juos su dideliu atsargumu. Jie 
nebuvo nei pavojingi, nei agresyvūs, tačiau tikrai galintys smarkiai 
įkąsti, jei susierzintų ar pajustų grėsmę. 

Ji susirado vieną prižiūrėtoją, parodė jam savo krepšį vaisių ir 
paklausė, ar galima jų duoti magotams. Jis atsakė, kad galima. Ta- 
da išėmė mangą ir padėjo jį ant sienos, šiek tiek tolėliau nuo ten 
tupėjusio patino. 

— Pusryčiai, - pasakė ji atsilošusi į sieną ir atsikąsdama obuolio. 

Patinas paspoksojo į ją, apnuogino dantis ir patenkintas čiupo 
mangą. 


VIENĄ POPIETĘ, praėjus penkioms dienoms nuo atvykimo, Sa- 
lander nukrito nuo baro taburetės Hario bare, esančiame vienoje į 
šoną nuo Centrinės gatvės vedančioje gatvelėje, už dviejų kvartalų 
nuo viešbučio. Buvo apgirtusi beveik visą laiką nuo tada, kai ap- 
lankė beždžiones uolos viršuje, ir daugiausia gėrė kartu su Hariu 

O'Koneliu, baro savininku, kuris kalbėjo su apsimestiniu airišku 
akcentu, nors niekada per visą gyvenimą nebuvo nė kojos įkėlęs į 
Airiją. Jis nerimastingai stebėjo Salander. 

Kai ji užsisakė pirmąjį gėrimą prieš kelias dienas, jis panoro pa- 
matyti jos asmens dokumentą. Taip sužinojo, kad ji vardu Lisbeta, 
ir vadino ją Liza. Ji ateidavo po pietų ir įsitaisydavo ant aukštos ta- 
buretės toliausiame baro gale, nugara atsirėmusi į sieną. Išgerdavo 
įspūdingą skaičių bokalų alaus arba stiklinių viskio. 

Jei gerdavo alų, jai buvo nesvarbu, kokio prekinio ženklo ar rū- 
šies; paimdavo bet ką, ką jai įpildavo. O jei gerdavo viskį, visada 
prašydavo Tu/lamore Dew, išskyrus vieną kartą, kai patyrinėjusi 
bare stovinčius butelius užsisakė Lagavu/in. Jai atnešė stiklinę, ji 
pauostė, akimirką pažiūrėjo į ją ir paragavo mažy/į gurkšnel;. Pa- 
statė stiklinę atgal ir kokią minutę spoksojo į ją su tokia išraiška, 
tarytum stiklinės turinys būtų buvęs mirtinas priešas. 

Galiausiai pastūmė stiklinę į šoną ir paprašė Hario duoti jai ką 
nors tokio, kas nebūtų skirta valčiai dervuoti. Jis vėl įpylė 7u//amore 
Deu, ir ji grįžo prie savo įprasto gėrimo. Per keturias praėjusias 
dienas ji išgėrė daugiau kaip butelį. Alaus jis net neskaičiavo. Ha- 
ris stebėjosi, kad jauna moteris, ir tokio smulkaus sudėjimo, pajėgė 
tiek daug išgerti, tačiau vis dėlto laikėsi nuostatos, kad jei ji nori 
alkoholio, vis vien gaus — ar jo bare, ar kur kitur. 

Ji gėrė lėtai; nekalbėjo su nė vienu baro lankytoju ir apskritai 
nekėlė jokių rūpesčių. Atrodė, kad jos vienintelis užsiėmimas, be 
alkoholio vartojimo, buvo žaisti nedideliu kompiuteriu, kurį ji kart- 
kartėmis sujungdavo su mobiliuoju. Jis keletą kartų bandė ją prašne- 
kinti, bet sulaukdavo niūraus tylėjimo. Ji atrodė vengianti kompani- 
jos. Kartais, kai bare susirinkdavo pernelyg daug Žmonių, ji išeidavo 
atsisėsti prie lauko stalelio, o kartais nueidavo į italų restoraną, esan- 
tį už dviejų namų, ir ten vakarieniaudavo. Paskui grįždavo pas Harį 
ir vėl užsisakydavo 7Tu//amore Dew. Iš baro išeidavo paprastai apie 
dešimtą vakaro ir netvirtai žengdavo tolyn, visada šiaurės kryptimi. 

Šiandien ji išgėrė daugiau ir per trumpesnį laiką negu anksčiau, 
tad Haris įdėmiai ją stebėjo. Kai jau buvo susipylusi septynis stiklus 

Tullamore Dew per dvi su trupučiu valandos, jis nusprendė daugiau 
nepilti. Tačiau nespėjo įvykdyti savo ketinimų, nes netrukus išgir- 
do, kaip kažkas bilstelėjo, - Lisbeta nukrito nuo baro taburetės. 

Jis padėjo šluostomą stiklinę ir apėjo barą norėdamas ją pakelti. 
Ji atrodė įsižeidusi. 

— Manau, tu jau pakankamai išgėrei, Liza, - pareiškė jis. 

Toji pažiūrėjo į jį apsiblaususiomis akimis. 

— Manau, tu esi teisus, — patvirtino stebėtinai aiškiu balsu. 

Ji laikėsi už baro viena ranka, o kita knaisiojosi savo kišenėje, 
kol ištraukė keletą banknotų; paskui nusvirduliavo link durų. Jis 
švelniai suėmė jos petį. 

— Minutėlę. Kodėl tau neužsukus į tualetą ir neišpylus lauk pas- 
tarosios išgertos porcijos viskio? Paskui valandėlei prisėstum prie 
baro. Nenoriu išleisti tavęs tokios būklės. 

Ji neprieštaravo jo vedama į tualetą. Tenai susikišo pirštus į ger- 
klę. Kai grįžo prie baro, jis pripylė jai didžiulę stiklinę sodos van- 
dens. Ji išgėrė visą ir atsiraugėjo. Haris pripylė dar vieną. 

— Rytą jausies sumautai, - perspėjo jis. Ji linktelėjo. 

— Nors ir ne mano reikalas, bet aš tavo vietoje porą dienų pra- 
leisčiau blaiviai. 

Ji vėl linktelėjo. Paskui dar sykį nuėjo į tualetą ir ištuštino 
skrandį. 

Hario bare ji pasiliko dar apie valandą, kol pagaliau pasirodė 
pakankamai išblaivėjusi, kad būtų galima ją paleisti. Tada išėjo 
gana netvirtomis kojomis, nužingsniavo iki oro uosto ir toliau ėjo 
pakrante palei valčių prieplauką. Vaikštinėjo iki pusės devynių ir 
tik tada pagaliau žemė liovėsi linguoti po jos kojomis. Sugrįžo į 
viešbutį. Liftu pasikėlė į savo kambarį, išsivalė dantis ir nusiprausė 
veidą, pasikeitė drabužius ir nusileido į viešbučio barą. Ten užsisakė 
puodelį juodos kavos ir butelį mineralinio. 

Bare ji sėdėjo tyli ir nepastebima šalia kolonos, tyrinėdama 
aplink sėdinčius žmones. Pamatė į ketvirtą dešimtį įžengusią porą, 
ramiai besišnekučiuojančią. Moteris vilkėjo šviesių spalvų vasarinę 
suknelę, o vyras laikė jos ranką po stalu. Už dviejų staliukų sėdė- 

jo tamsiaodžių šeima: vyras pradėjusiais žilti smilkiniais, moteris 
dailia, spalvinga suknele — geltona-juoda-raudona. Su jais buvo du 
maži vaikai. Salander stebėjo ir grupę verslininkų baltais marški- 
niais ir kaklaraiščiais; jų švarkai buvo pakabinti ant kėdžių atlošų. 
Jie gurkšnojo alų. Pamatė grupę vyresnio amžiaus žmonių, neabejo- 
tinai amerikiečių turistų. Vyrai vilkėjo teniso marškinėlius, laisvas 
kelnes ir buvo užsimaukšlinę beisbolo kepuraites. Paskui nužiūrėjo 
vyriškį šviesiu lininiu švarku, pilkais marškiniais ir tamsiu kakla- 
raiščiu, kuris atėjo iš gatvės, pasiėmė iš registratūros savo kambario 
raktą ir paskui bare užsisakė alaus. Jis atsisėdo už trijų metrų nuo 
jos. Ji pažvelgė į jį įdėmiu žvilgsniu, vyriškis pasiėmė savo mobilųjį 
ir pradėjo šnekėti vokiškai. 

— Labas, ar čia tu?.. Ar viskas gerai?.. Puikiai, mūsų kitas posėdis 
vyks rytoj po pietų... Ne, aš manau, kad viskas tiks... Būsiu čia kokias 
penkias ar šešias dienas, o paskui keliausiu į Madridą... Ne, namo ne- 
parvažiuosiu iki kito savaitgalio... Aš irgi. Myliu tave... Žinoma... Pa- 
skambinsiu tau dar sykį šią savaitę... Bučiuoju, bučiuoju. 

Jis buvo metro aštuoniasdešimt penkių centimetrų ūgio, apie 
penkiasdešimties metų, gal penkiasdešimt penkerių, ilgokų švie- 
sių, jau pradėjusių žilti plaukų, nedideliu smakru ir turintis šiek tiek 
antsvorio ant liemens. Tačiau apskritai gerai išsilaikęs. Jis skaitė Fi- 
nancial Times. Kai pabaigė savo alų ir pasuko prie lifto, Salander 
pakilo ir nusekė paskui jį. 

Vyriškis paspaudė šešto aukšto mygtuką. Salander atsistojo šalia 
ir galvą atrėmė į lifto kabinos sieną. 

— Aš girta, - prabilo ji. 

Jis nusijuokė: 

— Nejaugi? 

— Tai viena iš tokių savaičių. Pamėginsiu atspėti: tu esi koks 
nors verslininkas iš Hanoverio ar iš kurios nors kitos vietos šiauri- 
nėje Vokietijoje. Esi vedęs ir myli savo žmoną. Tau reikia praleisti 
Gibraltare dar keletą dienų. Visa tai sužinojau iš tavo pokalbio te- 
lefonu bare. 

Vyriškis pažvelgė į ją sutrikęs. 

— Aš iš Švedijos. Man būtinai skubiai reikia sekso. Man nesvar- 
bu, kad tu vedęs, ir aš neprašysiu tavo telefono numerio. 

Užkalbintasis išpūtė akis. 

— Aš būsiu savo kambaryje, 711, vienu aukštu aukščiau virš tavo- 
jo. Dabar einu į kambarį, nusimaudysiu vonioje ir atsigulsiu į lovą. 
Jei nori palaikyti man kompaniją, pasibelsk į duris po pusvalan- 
džio. Jei ne, aš galiu užmigti. 

— Tai turbūt pokštas? — nusistebėjo jis sustojus liftui. 

— Ne. Tiesiog dabar nenoriu eiti į kokį nors barą tam, kad paka- 
binčiau ką nors. Arba pabelsi man į duris, arba ne. 

Po dvidešimt penkių minučių į Salander kambario duris pasi- 
girdo beldimas. Ji atidarė apsivyniojusi vonios rankšluosčiu. 

.- Įeik, - pakvietė ji. 

Vyras žingtelėjo į vidų ir įtariai apsidairė kambaryje. 

— Aš čia viena, - nuramino Salander. 

— Tiesą sakant, kiek tau metų? 

Ji ištraukė iš viršutinio komodos stalčiaus pasą ir padavė jam. 

- Atrodai jaunesnė. 

— Pati žinau, — atšovė ji, nusitraukė vonios rankšluostį ir metė jį 
ant kėdės. Priėjusi prie lovos atklojo užtiesalą. 

Atsisukusi pažvelgė per petį ir pastebėjo, kad vyriškis spokso į 
jos tatuiruotes. 

— Tai ne spąstai. Aš moteris, netekėjusi, praleisiu čia keletą die- 
nų. Neturėjau sekso keletą mėnesių. 

— Kodėl išsirinkai mane? 

— Kadangi buvai bare vienintelis vyras, atrodęs taip, lyg būtum 
čia vienas. 

— Aš vedęs... 

— Nenoriu žinoti, kas ji ir netgi kas esi tu. Ir nenoriu šnekėtis 
apie sociologiją. Aš noriu dulkintis. Nusivilk drabužius arba grįžk 
į savo kambarį. 

— Tiesiog iš karto? 

— Taip. O kodėl gi ne? Tu suaugęs vyras - puikiai žinai, ką tau 
reikia daryti. 

Jis svarstė kokias trisdešimt sekundžių. Atrodė besirengiąs iš- 
eiti. Ji atsisėdo ant lovos krašto ir laukė. Vyriškis prikando lūpą. 
Pagaliau nusimovė kelnes, nusivilko marškinius ir dvejodamas liko 
stovėti boksininko šortais. 

— Nusimauk viską, — paragino Salander. — Neketinu dulkintis 
per apatinius. Ir turėsi būti su prezervatyvu. Žinau, kur esu buvusi 
aš, bet nežinau, kur esi buvęs tu. 

Jis nusimovė šortus, priėjo prie jos ir uždėjo ranką ant peties. 
Salander užmerkė akis, kai jis pasilenkė jos pabučiuoti. Jo kvapas 
buvo malonus. Leido jam parversti save lovoje ant nugaros. Jis buvo 
sunkus. 


DŽEREMIS STIUARTAS MAKMILANAS, advokatas, pajuto, 
kaip jam ant sprando pasišiaušė plaukeliai, kai pabandė atrakinti 
savo biurą, esantį pastate Bučianano namai Karalienės kelio kran- 
tinėje, virš valčių prieplaukos. Durys jau buvo atrakintos. Atidaręs 
jas, užuodė tabako dūmus ir išgirdo kėdės girgždėjimą. Buvo be- 
veik septynios, ir pirmoji atėjusi į galvą mintis buvo apie vagį. 

Paskui pajuto kavos kvapą iš kavavirės virtuvėlėje. Po kelių se- 
kundžių jis neryžtingai žengė per slenkstį ir nuėjo koridoriumi į 
erdvų ir elegantiškai apstatytą biurą. Salander sėdėjo jo darbo krės- 
le atsukusi nugarą ir susikėlusi kojas ant palangės. Jo kompiuteris 
buvo įjungtas. Akivaizdu, kad jai nesudarė jokių problemų nu- 
laužti jo slaptažodį. Nebuvo problema ir seifą atidaryti. Ant ke- 
lių ji laikė aplanką su slapčiausia jo korespondencija ir buhalterijos 
dokumentais. 

— Labas rytas, panele Salander, - galiausiai pratarė jis. 

— Ą, čia tu, - atsiliepė toji. — Virtuvėje yra šviežiai plikytos kavos 
ir raguolių. 

— Ačiū, - nusiminęs padėkojo jis. 

Nors buvo nupirkęs tą biurą už jos pinigus ir jos pareikalavimu, 
vis dėlto nesitikėjo, kad ji pasirodys čia iš anksto neįspėjusi. Be to, 
jau buvo atradusi ir turbūt pavartė gėjų pornožurnalą, kurį laikė 
paslėpęs rašomojo stalo stalčiuje. 

Kaip nemalonu. 

O gal ir ne. 

Kalbant apie pačią Salander, jis žinojo, kad toji kaip niekas kitas 
yra greita pasmerkti tuos, kurie ją erzina. Tačiau niekada nė an- 
takio kryptelėjimu nesureaguodavo į žmonių silpnybes. Ji žinojo, 
kad oficialiai advokatas buvo heteroseksualus, tačiau slėpė tamsiąją 
paslaptį apie potraukį vyrams; tada, kai išsiskyrė prieš penkiolika 
metų, savo slapčiausias fantazijas įgyvendindavo tikrovėje. 

Keista, bet su ja aš jaučiuosi saugus... 


KADANGI SALANDER ATVYKO ; Gibraltarą, nusprendė aplan- 
kyti Makmilaną, - žmogų, kuris tvarkė jos finansinius reikalus. Ji 
nebuvo jo mačiusi nuo Naujųjų metų, taigi panoro sužinoti, ar jis, 
pasinaudojęs proga, neištuštino per tą laiką jos sąskaitų. 

Bet tai nebuvo taip skubu, ir visai ne dėl jo ji, išėjusi į laisvę, 
iškart atskrido į Gibraltarą. Ji tiesiog jautė deginant; troškimą pa- 
bėgti nuo visko, ir tuo atžvilgiu Gibraltaras buvo puiki vieta. Be- 
veik savaitę ji praleido lėbaudama, paskui kelias dienas užsiiminėjo 
seksu su vokiečiu verslininku, kuris galiausiai prisistatė esąs Dite- 
ris. Ji abejojo, ar tai jo tikrasis vardas, tačiau nesivargino patikrinti. 
Dieną jis dalyvaudavo posėdžiuose, o vakarais vakarieniaudavo su 
ja ir paskui eidavo į jo arba jos kambarį. 

Jis visai nebuvo prastas lovoje, mąstė Salander, tik truputį nuo to 
atpratęs ir kartais be reikalo šiurkštokas. 

Diteris iš pradžių negalėjo patikėti, kad ji, grynai pagauta im- 
pulso, pakabino jį, aptukusį vokietį verslininką, kuris net neieškojo 
tokio nuotykio. Jis iš tiesų buvo vedęs ir neturėjo įpročio verslo ke- 
lionėse būti neištikimas ar ieškoti moterų draugijos. Kadangi tokia 
galimybė buvo pateikta tiesiog ant padėklo, - liesutė, jauna moteris 
su tatuiruotėmis pati pasisiūlė, — jis, žinoma, negalėjo atsispirti pa- 
gundai. Ar bent taip jau taip pats sakė. 

Salander nelabai kreipė dėmes; į tai, ką jis kalbėjo. Jai nereikė- 
jo daugiau nieko, išskyrus atpalaiduojantį seksą, tačiau jai iš tiesų 
labai pasisekė, nes vyras tikrai stengėsi ją patenkinti. Ketvirtą nak- 

tį - paskutinę, praleistą kartu — jį ištiko panikos priepuolis; vyriškis 
pradėjo dejuoti, ką pasakys jo žmona. Salander pamanė, kad jis tie- 
siog turėtų neprasižioti ir nieko neišplepėti savo žmonai. 

Bet ji nepasakė jam, ką galvojo. 

Jis buvo suaugęs vyras ir galėjo atsisakyti jos kvietimo. Ir ne jos 
problema, kad dabar jis kankinosi dėl kaltės jausmo ir nežinojimo, 
ar prisipažinti žmonai. Salander pagulėjo atsukusi nugarą kokias 
penkiolika minučių klausydamasi jo, kol galiausiai susierzinusi už- 
vertė akis, apsivertė ir apsižergė jį. 

— Kaip manai, ar galėtum trumpam liautis knaisiotis po savo 
vidų ir dar kartą mane patenkinti? — pasiūlė ji. 

Džeremis Makmilanas buvo visai kitas reikalas. Jos potraukis 
jam buvo lygus nuliui. Jis buvo sukčius. Juokinga, bet jis turėjo 
daug panašumo su Diteriu. Jam buvo keturiasdešimt aštuoneri, 
šiek tiek aptukęs, žilstančiais šviesiais garbanotais plaukais, kuriuos 
jis šukuodavo atgal nuo aukštos kaktos. Nešiojo akinius auksiniais 
rėmeliais. 

Jis buvo baigęs verslo teisę Oksforde ir dirbo akcijų rinkoje Lon- 
done. Jam buvo žadama perspektyvi ateitis; jis dirbo partneriu tei- 
sinėje firmoje, konsultuojančioje dideles korporacijas ir sėkmingai 
darančius karjerą verslininkus, besidominčius nekilnojamuoju tur- 
tu ir mokesčiais. Smagųjį devintąjį dešimtmetį jis leisdavo laiką su 
įžymiais naujaisiais turtuoliais. Daug girtavo ir šniaukštė kokainą 
su žmonėmis, kurių, tiesą sakant, nenorėjo matyti pabudęs kitą 
rytą. Niekada niekuo nebuvo apkaltintas, tačiau jis prarado žmoną 
ir du vaikus, taip pat ir darbą, kai sužlugdė kelis sandorius ir girtas 
atsvirduliavo į tarpininkavimo posėdį. 

Trumpai apibendrinant, jis išsiblaivė ir spruko iš Londono pa- 
spraudęs tarp kojų uodegą. Kodėl pasirinko Gibraltarą, pats neži- 
nojo, tačiau 1991-aisiais tapo vietinio teisininko partneriu ir atidarė 
kuklią nelegalių teisinių paslaugų įmonę, kurioje oficialiai buvo 
tvarkomi anaiptol ne tokie žavūs reikalai: turto dalybos, testamen- 
tai ir panašiai. Tuo tarpu neoficialiai įmonė Makmilanas ir Marksas 
padėdavo steigti fiktyvias įmones ir atlikdavo vartininko vaidmenį 

daugeliui šešėlinių figūrų Europoje. Toji firma vos sudurdavo galą 
su galu, kai Salander pasirinko Džeremį Makmilaną tvarkyti 2,4 
milijardo dolerių turtą, kurį ji buvo pavogusi iš Švedijos finansinin- 
ko Hanso Eriko Venerstriomo griūvančios imperijos. 

Makmilanas, be jokios abejonės, buvo sukčius, bet ji laikė jį savu 
sukčiumi, ir netgi jis pats save nustebino tuo, kad tvarkydamas jos 
reikalus elgėsi nepriekaištingai sąžiningai. Pirmiausia ji nusamdė jį 
paprastai užduočiai. Už nedidelį atlygį jis įkūrė jai keletą fiktyvių 
įmonių, kuriomis ji galėjo naudotis savais tikslais ir į kurias investa- 
vo milijoną dolerių. Salander bendravo su juo telefonu ir tebuvo jam 
balsas iš toli. Jis niekada nemėgino išsiaiškinti, iš kur ėjo tie pinigai. 
Jis padarė, ko paprašytas, ir gavo 5 procentus komisinių. Šiek tiek 
vėliau ji pervedė didesnę pinigų sumą, kurią jis turėjo panaudoti 
įsteigdamas kompaniją Wasp Enterprises, toji kompanija paskui įsi- 
gijo butą Stokholme. Jo reikalai su Salander tapo vis pelningesni, 
nors tai tebūdavo dar gana kuklus pasipelnymas. 

Po dviejų mėnesių ji staiga atkeliavo į Gibraltarą. Paskambino 
jam ir pakvietė vakarienės savo kambaryje viešbutyje Rock Hotel, 
kuris buvo nors ir ne didžiausias viešbutis Gibraltare, tačiau, be 
abejo, įžymiausias. Jis nelabai įsivaizdavo, ko tikisi iš to susitikimo, 
bet negalėjo patikėti pamatęs, kad jo klientė yra į lėlę panaši mer- 
gina, atrodanti kaip paaugliukė. Pamanė tapęs kokio nors keisto 
pokšto taikiniu. 

Tačiau greit pakeitė savo nuomonę. Keistoji mergina kalbėjo su 
juo dalykiškai, be jokios šypsenos ir nerodydama jokios šilumos. 
Arba šaltuko. Jis sėdėjo tarsi paralyžiuotas kelias minutes, kol ji 
sugriovė jo profesinio respektabilumo fasadą, kurį jis visą laiką taip 
saugojo. 

— Ko tu pagaliau nori? — neištvėrė jis. 

— Aš pavogiau šiek tiek pinigų, — atsakė ji labai rimtai. - Man 
reikia sukčiaus, kuris galėtų juos tvarkyti. 

Jis kurį laiką žvelgė į ją svarstydamas, ar ji sveiko proto, bet iš- 
liko mandagus. Iš jos būtų galima išvilioti pinigų ir taip pasidaryti 
šiek tiek pajamų. Paskui liko sėdėti tarsi kūju trenktas, — kai ji pa- 

pasakojo, iš ko pavogusi tuos pinigus, kaip pavogusi ir kokią sumą. 
Venerstriomo reikalas buvo karščiausia pokalbių tema tarptautinių 
finansų pasaulyje. 

Jo galvoje sukirbėjo įvairios galimybės. 

— Tu esi patyręs verslo teisininkas ir biržos makleris. Jei būtum 
idiotas, nebūtum gavęs tokių darbų, kokius turėjai devintajame de- 
šimtmetyje. Bet elgeisi kaip idiotas ir pagaliau pasiekei to, kad tave 
atleido. 

Jis pakėlė antakius. 

— Ateityje būsiu tavo vienintelė klientė. 

Ji žiūrėjo į jį su tokia nuoširdžia išraiška, kokią jis vargu ar buvo 
iki šiol regėjęs. 

— Turiu dvi sąlygas. Pirmoji - kad niekada nepadarytum nusi- 
kaltimo ar neįsipainiotum į ką nors, kas galėtų sukelti mums pro- 
blemų ir pritraukti prie mano kompanijų ir sąskaitų pareigūnų 
dėmesį. Antroji sąlyga —- kad man niekada nemeluotum. Niekada 
niekada. Nė kartelio. Ir dėl jokios priežasties. Jei man pameluosi, 
mūsų verslo ryšiai nutrūks tuoj pat; jei mane pernelyg supykdysi, aš 
nutrauksiu ryšius tuoj pat ir sužlugdysiu tave. 

Ji įpylė jam taurę vyno. 

— Nėra prasmės man meluoti. Aš jau žinau apie tavo gyvenimą 
viską, ką reikia žinoti. Žinau, kiek uždirbi, jei mėnuo būna geras, 
ir kiek - jei blogas. Žinau, kiek išleidi. Žinau, kad iš tiesų nieka- 
da neturi pakankamai pinigų. Kad turi paėmęs šimtą dvidešimt 
tūkstančių svarų sterlingų paskolų — ir ilgalaikių, ir trumpalaikių, 
visuomet turi rizikuoti ir nugraibyti šiek tiek pinigėlių susimokėti 
paskolos mokesčiams. Tu rengiesi brangiais drabužiais ir bandai 
išlaikyti solidžią išvaizdą, tačiau iš tikrųjų tavo padėtis šuniška, ir 
per pastaruosius kelis mėnesius nenusipirkai nė vieno naujo švarko. 
Užtat prieš dvi savaites nešei į siuvyklą seną švarką, kad suadytų jo 
pamušalą. Anksčiau kolekcionavai retas knygas, o dabar jas par- 
duodi vieną po kitos. Praėjusį mėnesį pardavei seną Oliverio Ivisto 
leidimą už septynis šimtus šešiasdešimt svarų sterlingų. 

Salander stabtelėjo ir įsmeigė į jį akis. Jis sunkiai nurijo seiles. 

— Praėjusią savaitę tau išdegė viena afera. Tavo atstovaujama 
našlė buvo gudriai apgauta. Pasiglemžei šešis tūkstančius svarų 
sterlingų, kurių toji greičiausiai niekada nepasiges. 

— Iš kur, po velniais, tą sužinojai? 

— Žinau, kad buvai vedęs, kad turi du vaikus Anglijoje, kurie ne- 
nori tavęs matyti, nes po skyrybų padarei didelį posūkį savo gyve- 
nime ir dabar teiki pirmenybę homoseksualiems ryšiams. Ko gero, 
to gėdijiesi ir dėl to vengi gėjų klubų, stengiesi nepasirodyti mieste 
su savo partneriais. Dažnai važiuoji į Ispaniją susitikti su vyrais. 

Makmilanas buvo išnarstytas po kaulelį. Staiga jis pasijuto įbau- 
gintas: visiškai neaišku, kaip mergina susirinko visą informaciją, 
tačiau ji žinojo pakankamai, kad jį sužlugdytų. 

— Pasakysiu kai ką vieną vienintelį kartą. Man visiškai neįdomu 
kapstytis po tavo sekso santykius. Tai ne mano reikalas. Noriu ži- 
noti, kas tu esi, bet niekada nepanaudosiu to, ką žinau. Negrasinsiu 
tau ir nešantažuosiu. 

Makmilanas nebuvo kvailas. Jis puikiai suprato: tai, kad ji turi 
visas tas žinias apie jį, kelia grėsmę. Ji valdo situaciją. Akimirką 
net pasvarstė, kas būtų, jei griebtų ją dabar ir išmestų pro tera- 
sos kraštą, tačiau susivaldė. Dar niekada gyvenime nesijautė toks 
išgąsdintas. 

— Ko tu iš manęs nori? - tepaklausė. 

— Noriu, kad būtum mano dalykinis partneris. Turėsi pabaigti 
visus kitus darbus, kuriuos dabar turi, ir dirbti išskirtinai man. Iš 
manęs uždirbsi tiek, apie kiek tegalėtum pasvajoti dirbdamas bet 
kokį kitą darbą. 

Ji paaiškino, ką jam reikės daryti ir kaip viskas turi būti suor- 
ganizuota. 

— Noriu būti nematoma, — perspėjo ji. — Noriu, kad tvarkytum 
mano reikalus. Viskas turi būti pagal įstatymus. Jei aš ko nors prisi- 
dirbsiu, tas neturės jokios įtakos tau ar mūsų verslo ryšiams. 

— Suprantu. 

— Tu gauni vieną savaitę atsiskaityti su visais savo klientais ir 
visiems savo smulkiiems reikaliukams užbaigti. 

Jis suprato ir tai, kad gauna tokį pasiūlymą, kokio daugiau gali 
nepasitaikyti. Pagalvojęs šešiasdešimt sekundžių priėmė jį. Turėjo 
tik vieną klausimą: 

— Iš kur žinai, kad neapgaudinėsiu tavęs? 

— Nė nesvajok. Apgailestautum dėl to visą savo likus; sumautą 
gyvenimą. 

Jam nebuvo prasmės sukčiauti. Salander pasiūlymas buvo toks 
auksinis, kad būtų idiotiška rizikuoti nukrypstant dėl smulkmenų 
į šoną. Tol, kol jis išliks diskretiškas ir neįsipainios į jokius finansi- 
nius neaiškumus, jo ateitis bus užtikrinta. 

Taigi, jis nė nemanė apgaudinėti panelės Salander. Tapo garbin- 
gas, arba toks garbingas, koks gali būti nagus nusvilęs teisininkas, 
tvarkydamas astronominę sumą pavogtų pinigų. 

Salander visiškai nesidomėjo savo finansų valdymu. Makmilano 
darbas buvo investuoti jos pinigus ir stebėti, kad jos naudojamo- 
se kreditinėse kortelėse visada būtų pinigų. Ji jam paaiškino, kaip 
turi būti tvarkomi jos finansai; jo darbas buvo užtikrinti, kad viskas 
puikiai veiktų. 

Didelė dalis pinigų buvo investuota į stabilius fondus, ir šios 
investicijos suteikė jai ekonominę nepriklausomybę visam likusiam 
gyvenimui, net jei nuspręstų gyventi ypač prašmatniai ir išlaidžiai. 
Būtent iš tų fondų buvo papildomos jos kreditinės kortelės. 

Su likusiais pinigais jis galėjo žaisti kaip nori ir investuoti juos 
kaip jam atrodė tinkama, tačiau būtinai įsitikinus, kad investuoja- 
ma į dalykus, kurie negali sukelti kokių nors problemų su policija. 
Salander uždraudė jam veltis į kvailus smulkius nusižengimus ir 
sukčiavimus - jei jis įkliūtų, gali prasidėti tyrimai, tada savo ruožtu 
ir ji patektų į tyrėjų akiratį. 

Galiausiai teliko susitarti, kiek jam priklausys už sandorius. 

— Aš tau sumokėsiu penkis šimtus tūktančių svarų sterlingų 
avanso. To tau užteks padengti visoms savo skoloms ir dar gero- 
kai liks. Paskui pinigus užsidirbinėsi pats. Įkursi mūsų abiejų, kaip 
partnerių, įmonę. Tu gausi dvidešimt procentų viso būsimo pelno. 


— 651 — 


STIEG LARSSON 


Noriu, kad būtum toks turtingas, jog nekiltų pagunda nukrypti į 
šoną, bet ne toks turtingas, kad imtum nebesistengti. 

Savo naująjį darbą jis pradėjo praėjusių metų vasario pirmą die- 
ną. Iki kovo pabaigos grąžino visas skolas ir susikūrė stabilią asme- 
ninę finansinę padėtį. Salander primygtinai reikalavo, kad jis pir- 
miausia pasirūpintų sutvarkyti savo paties reikalus taip, kad taptų 
mokus. Gegužę jis nutraukė partnerystę su savo alkoholiku kolega 
Džordžu Marksu. Nors jautė sąžinės graužimą dėl buvusio partne- 
rio, tačiau apie Markso įpainiojimą į Salander reikalus negalėjo būti 
nė kalbos. Jis tą aptarė su Salander, kai ši vėl, nepranešusi iš anksto, 
atvyko į Gibraltarą liepos pradžioje ir pamatė, kad Makmilanas 
dirba savo bute, o ne biure, kuriame dirbo anksčiau. 

— Mano partneris yra alkoholikas ir negalėtų to tvarkyti. Be to, 
jis keltų didelę riziką. Tačiau prieš penkiolika metų jis man išgel- 
bėjo gyvybę priimdamas mane į savo verslą. 

Ji pasvarstė tyrinėdama Makmilano veidą. 

- Šit kaip. Tu esi sukčius, bet lojalus. Tai pagirtina savybė. Tada 
siūlau atidaryti jam nedidelę sąskaitą, su kuria jis tvarkytųsi, kaip 
išmano. Pažiūrėk, kad jis pasidarytų bent po porą tūkstančių per 
mėnesį, ir su tiek jis išsivers. 

— Ar tau viskas gerai? 

Ji linktelėjo ir apsižvalgė po jo viengungišką būstą. Jis gyveno 
vieno kambario bute su kampe įrengta virtuvėle vienoje iš gatvelių 
netoli ligoninės. Vienintelis to būsto privalumas — gražus vaizdas. 
Kita vertus, gražaus vaizdo Gibraltare sunku išvengti. 

— Tau reikia biuro ir geresnio būsto, - nusprendė Salander. 

— Aš neturėjau tam laiko, — atšovė jis. 

Ji išėjo ir surado jam biurą; tai buvo šimto trisdešimties kvadra- 
tinių metrų būstas su nedideliu balkonu, atsuktu į jūrą, esantis pas- 
tate Bučianano namai Karalienės kelio krantinėje; tikrai prabangi 
vieta Gibraltare. Ji nusamdė interjero specialistą, kad atnaujintų ir 


apstatytų naująjį biurą. 

MAKMILANAS PRISIMINĖ, kad Salander, kol jis buvo užsiė- 
įrangos instaliavimą ir seifo įrengimą; to paties seifo, kurį jau buvo 
apieškojusi šį rytą prieš jam ateinant. 

— Ar aš patekau į nemalonę? - susirūpino jis. 

Ji atidėjo aplanką su korespondencija, kurią prieš tai tyrinėjo. 

— Ne, Džeremi. Tau nereikia jaudintis. 

— Tai gerai, — atsikvėpė jis, įsipildamas kavos. — Tu visada iš- 
dygsti, kai mažiausiai to tikiuosi. | 

— Pastaruoju metu buvau labai užsiėmusi. Aš tik noriu gauti su- 
vestinę apie naujausius įvykius. 

— Jei teisingai supratau, buvai įtariama nužudžiusi tris žmones, 
buvai sužeista į galvą ir tave apkaltino visa serija nusikaltimų. Ge- 
rokai pasijaudinau. Maniau, kad tu dar kalėjime. Pabėgai? 

— Ne. Mane išteisino dėl visų kaltinimų ir paleido į laisvę. Ar 
daug apie tai girdėjai? 

Akimirką jis sudvejojo. 

— Na, gerai, nemeluosiu. Kai sužinojau, kad tave ištiko bėda, 
nusamdžiau vertimų biurą, kad peržiūrėtų visą Švedijos spaudą ir 
reguliariai atsiųstų man naujienas. Taigi, esu gerai susipažinęs su 
šiuo reikalu. 

— Jei tavo informacija paremta tuo, ką perskaitei laikraščiuose, 
tai visai nesi susipažinęs. Bet spėju, kad sužinojai apie mane daug 
paslapčių. 

Jis linktelėjo. 

— Kas bus dabar? 

Ji nustebusi pažvelgė į jį: 

— Nieko. Mes darome tą patį, ką ir anksčiau. Mūsų santykiai 
niekuo nesusiję su mano problemomis Švedijoje. Papasakok, kas 
įvyko čia per tą laiką, kol manęs nebuvo. Ar tinkamai elgeisi? 

— Aš negirtauju, jei tą turi galvoje. 

— Ne. Tavo privatus gyvenimas man nerūpi, bent jau tol, kol ne- 
trukdo mūsų verslo reikalams. Klausiu, ar per metus tapau turtin- 
gesnė, ar nuskurdau? 

Jis prisitraukė lankytojui skirtą kėdę ir atsisėdo. Jam kažkodėl 
visai nebuvo svarbu, kad ji sėdi jo kėdėje. Nematė reikalo kovoti su 
ja dėl statuso. 

— Tu man perdavei pustrečio milijardo dolerių. Du šimtus mili- 
jonų mes padėjome į fondus kaip tavo asmeninį kapitalą. Likusius 
palikai man tvarkyti savo nuožiūra. 

— Ir? 

— Tavo asmeninis kapitalas padidėjo tik tiek, kiek gavai palūka- 
nų. Galėčiau padidinti pelną, jei... 

— Manęs nedomina pelno didinimas. 

— Taigi. Tu išleidai nereikšmingą sumelę. Pagrindinės išlaidos — 
tai butas, kurį tau nupirkau, ir labdaros fondas, kurį įkūrei tam 
advokatui Palmgrenui. Kitais atžvilgiais tavo išlaidos buvo įprastos 
ir neypatingai didelės. Procentų dydis buvo palankus. Tavo padėtis 
beveik nepakito. 

— Gerai. 

— Likusius aš investavau. Praėjusiais metais mes nedaug laimė- 
jome. Buvau truputį atsitolinęs nuo reikalų ir daugiau laiko pra- 
leidau iš naujo tyrinėdamas rinką. Turėjome išlaidų. Tiesą sakant, 
iki šių metų nebuvome pradėję gauti realių pajamų; 0 nuo šių metų 
pradžios jau gavome apie septynis milijonus. Dolerių, be abejo. 

— Iš kurių dvidešimt procentų gauni tu. 

— Iš kurių dvidešimt procentų gaunu aš. 

— Ar tu patenkintas? 

— Man teko daugiau kaip milijonas dolerių per šešis mėnesius. 
Taip, aš patenkintas. 

- Žinai ką... Neturėtum tapti pernelyg gobšus. Tu gali sutrum- 
pinti savo darbo valandas, kai esi patenkintas. Tik žiūrėk, kad vis 
paskirtum po kelias valandas ir mano reikalams. 

— Dešimt milijonų dolerių, - pasakė jis. 

— Atsiprašau? 

— Kai uždirbsiu dešimt milijonų dolerių, pasitrauksiu. Man pasi- 
sekė, kad atsiradai mano gyvenime. Mums reikia daug ką aptarti. 


— Dėstyk. 

Jis mostelėjo ranka. 

— Tokie pinigai man iš baimės net vidurius suka. Aš nežinau, 
kaip juos tvarkyti. Net neįsivaizduoju, koks dar gali būti įmonės 
tikslas, jei ne padaryti dar daugiau pinigų. Kam bus naudojami visi 
tie pinigai? 

— Aš nežinau. 

— Ir aš nežinau. Bet pinigai gali tapti galutiniu tikslu. Tai be- 
protiška. Todėl ir nusprendžiau baigti, kai būsiu uždirbęs dešimt 
milijonų dolerių. Aš daugiau nenoriu tokios atsakomybės. 

— Visai sąžininga. 

— Bet iki tos dienos, kai pasitrauksiu, noriu, kad nuspręstum, 
kaip šitas turtas turės būti tvarkomas ateityje. Turi būti tikslas, gai- 
rės ir kokia nors organizacija, kuri galėtų viską perimti. 

- Hmm. 

— Vienam žmogui neįmanoma vadovauti verslui tokiu būdu. Aš 
paskirsčiau pinigus ilgalaikėms fiksuotoms investicijoms: nekil- 
nojamojo turto, vertybinių popierių ir panašiai. Kompiuteryje yra 
1šsamus sąrašas. 

— Aš peržiūrėjau jį. 

— Kitą pusę atidėjau investavimui į akcijas, bet pinigų tiek daug, 
kad aš nespėju. Todėl įkūriau investicinę įmonę Džersyje. Šiuo 
metu tu turi šešis darbuotojus Londone. Du gabius jaunus makle- 
rius ir kelis kontoros darbuotojus. 

— UAB „Geltonoji šokių salė“? Aš svarsčiau, kas tai galėtų būti. 

— Mūsų įmonė. Čia, Gibraltare, pasamdžiau sekretorę ir pers- 
pektyvų jauną teisininką. Jie bus čia po pusvalandžio, tarp kitko. 

- Žinau. Molė Flint, keturiasdešimt vienerių, ir Brajenas Dilei- 
nis, dvidešimt šešerių. 

— Ar nori su jais susitikti? 

— Ne. Ar Brajenas tavo meilužis? 

— Ką? Ne, - jis atrodė šokiruotas. - Aš nepainioju... 

— Tai gerai. 

— Beje, manęs nedomina jauni vaikinai... Turiu galvoje, nepa- 


tyrę. 

— Ne. Tave labiau traukia vyrai su kietesnėmis nuostatomis ne- 
gu snarglėti geltonsnapiai. Bet tai ne mano reikalas. Tik žinai ką, 
Džeremi... 

— Ką? 

— Būk atsargus. 


SALANDER NEBUVO PLANAVUSI pasilikti Gibraltare ilgiau 
negu dvi savaites; tik tiek, kiek užtruks atgauti orientaciją. Tačiau 
staiga suprato, kad visiškai neįsivaizduoja, ką daryti ar kur vykti. 
Taigi ji išbuvo čia tris mėnesius. Kartą per dieną tikrindavo elek- 
troninį paštą; kelis kartus klusniai atsakė į savo advokatės Džianini 
laiškelius, kai ta jai parašė. Advokatė nežinojo, kur Lisbeta yra. Į 
jokius kitus laiškelius ji neatsakinėjo. 

Vis dar užsukdavo į Hario barą, tačiau dabar apsilankydavo ten 
tik vakarais išgerti vieno ar dviejų bokalų alaus. 

Didžiausią dienos dalį praleisdavo viešbutyje Rock Hofe/ — arba 
balkone, arba lovoje. Susipažino su trisdešimt vienerių metų ka- 
rininku iš britų Karališkojo laivyno, bet tai tebuvo vienos nakties 
nuotykis ir apskritai visai neįdomi patirtis. 

Ji nuobodžiavo. 

Pačioje spalio pradžioje ji vakarieniavo su Makmilanu. Jie tebu- 
vo susitikę kelis kartus per visą tą laiką. T4 vakarą buvo tamsu, jie 
gurkšnojo gaivų baltąjį vyną ir aptarinėjo, kaip reikėtų panaudoti 
jos milijardus. Paskui jis nustebino Salander paklausdamas, kas ją 
slegia. 

Kurį laiką ji tyrinėjo vyro veidą ir svarstė. Paskui netikėtai pa- 
čiai sau papasakojo jam apie savo ryšį su Miriam Vu, kaip Mimi 
buvo sumušta ir vos nenužudyta. Kalta dėl to ji, Lisbeta. Išskyrus 
linkėjimus, kuriuos kartą perdavė per Aniką Džianini, Salander 
nebuvo girdėjusi iš Mimi nė žodelio. Dabar ši buvo Prancūzijoje. 

Makmilanas išklausė tylėdamas. 

— Artują myli? - galiausiai paklausė. 

Salander papurtė galvą. 

— Ne. Nemanau, kad esu tokia moteris, kuri gali įsimylėti. Ji bu- 
vo mano draugė. Ir mes gerai pasimylėdavome. 

— Niekas neapsaugotas nuo įsimylėjimo, — pareiškė jis. - Galima 
bandyti tą neigti, bet, ko gero, draugystė yra dažniausiai pasitai- 
kanti meilės forma. 

Ji pažvelgė į jį suglumusi. 

— Ar supyksi, jei pasakysiu kai ką asmeniška? 

— Ne. 


— Važiuok į Paryžių, dėl Dievo meilės, - paragino jis. 


JI NUSILEIDO ŠARLIO DE GOLIO oro uoste pusę trijų po pietų, 
sėdo į oro uosto autobusą ir nuvažiavo iki Triumfo arkos. Ten kone 
dvi valandas klajojo po artimiausius kvartalus ieškodama viešbučio 
kambario. Nuėjo į pietų pusę iki Senos ir pagaliau rado kambarį 
mažame viešbutyje Viktoras Hugo Koperniko gatvėje. Tada nusi- 
prausė po dušu ir paskambino Miriam Vu. 

Jos susitiko tą vakarą bare netoli Noterdamo katedros. Mimi 
vilkėjo balta palaidinuke ir švarkeliu. Ji atrodė fantastiškai. Salan- 
der staiga susidrovėjo. Jos pabučiavo viena kitą į skruostą. 

— Atleisk, kad nepaskambinau ir neatvykau į teismą, — prabilo 
Mimi. 

— Nieko tokio. Vis tiek teismas vyko už uždarų durų. 

— Tris savaites praleidau ligoninėje, o paskui, kai grįžau namo, 
prasidėjo tikras chaosas. Aš negalėjau miegoti, mane kamavo koš- 
marai apie tą išgamą Nydermaną... Paskambinau savo motinai ir 
pasakiau, kad noriu čia, į Paryžių. 

Salander pasakė suprantanti. 

— Atleisk man, - teisinosi Mimi. 

— Nebūk tokia idiotė. Juk aš atvykau prašyti tavo atleidimo. 

— Už ką? 

— Aš nemąsčiau. Man nė į galvą nešovė, kad, perleisdama savo 
senąjį butą, sukelsiu tau tokį pavojų. Tai mano kaltė, kad tavęs vos 
nenužudė. Tu turi visišką teisę neapkęsti manęs. 

Mimi atrodė šokiruota. 

— Lisbeta, aš taip nė nemaniau. Juk nužudyti bandė Ronaldas 
Nydermanas, o ne tu. 

Kurį laiką jos sėdėjo tylėdamos. 

— Negerai, — pagaliau tarė Salander. 

— Gerai, - paprieštaravo Mimi. 

— Aš susiradau tave čia ne dėl to, kad mylėčiau, — pradėjo Sa- 
lander. 

Mimi linktelėjo. 

— Mudviejų seksas buvo puikus, bet aš tavęs nėmyliu, - pabrėžė 
ji. 

— Lisbeta, aš manau... 

— Aš tik norėjau pasakyti, kad tikiuosi, jog tu... po velnių. 

— Ką? 

— Aš neturiu daug draugų... 

Mimi linktelėjo ir tarė: 

— Aš kurį laiką dar pagyvensiu Paryžiuje. Mano studijos Šve- 
dijoje nuėjo šuniui ant uodegos, todėl užsiregistravau į universite- 
tą čia. Greičiausiai pasiliksiu bent vieneriems metams. O paskui 
nežinau. Tačiau ketinu sugrįžti į Stokholmą. Aš vis dar moku už 
komunalinius patarnavimus Lundagatane ir manau laikyti tą butą. 
Jei tu neprieštarauji, žinoma. 

— Tai tavo butas. Daryk su juo, ką išmanai. 

— Lisbeta, tu esi ypatinga asmenybė, - pasakė Mimi. - Aš noriu 
likti tavo drauge. 

Jos šnekėjosi dvi valandas. Salander neturėjo jokios priežasties 
slėpti nuo Miriam Vu savo praeities. Žalačenkos byla buvo žinoma 
kiekvienam, kas galėjo perskaityti švedišką laikraštį; Mimi sekė šią 
istoriją su didžiuliu susidomėjimu. Ji išsamiai papasakojo, kas nuti- 
ko Nykvarne tą naktį, kai Paolo Roberto išgelbėjo jai gyvybę. 

Paskui jos nuėjo į Mimi kambarį studentų bendrabutyje netoli 
universiteto. 


EPILOGAS 


TURTO 
APRAŠAS 


penktadienis, gruodžio 2 — sekmadienis, gruodžio 18 


DŽIANINI SUSITIKO SU SALANDER Siodros teatro bare vakare, 
devintą valandą. Salander gėrė alų ir jau buvo bebaigianti antrąjį 
bokalą. 

— Atsiprašau, vėluoju, — teisinosi Džianini, žvilgtelėjusi į savo 
rankinį laikrodį. - Užtrukau su kitu klientu. 

— Nieko tokio, - atsiliepė Lisbeta. 

— Kokia proga šventi? 

- Jokia. Tiesiog sėdžiu ir noriu apsinešti. 

Džianini nepritariamai dėbtelėjo į ją ir atsisėdo. 

— Ir dažnai toks noras kyla? 

— Kai mane paleido, gėriau iki nukritimo. Bet nesu alkoholikė. 
Tiesiog staiga suvokiau, kad pirmą kartą gyvenime esu paskelbta 
veiksni ir turiu teisę prisigerti čia, Švedijoje. 

Džianini užsisakė Campari. 

— Na, gerai. Ar nori gerti viena, ar pageidautum kokios nors 
kompanijos? 

— Geriau viena. Tačiau jei nekalbėsi per ilgai, gali pasėdėti su ma- 


nimi. Spėju, kad neplanuoji eiti su manim namo ir užsiimti seksu. 

= Atsiprašau? — nesuprato Džianini. 

— Taip ir maniau. Tu juk esi iš tų nepataisomų heteroseksualų. 

Džianini staiga pralinksmėjo. 

— Tai bus pirmas kartas mano gyvenime, kai klientas pasiūlo 
užsiimti seksu. 

— Na ir ką, norėtum? 

— Ne, nė kiek, atleisk. Bet vis tiek ačiū už pasiūlymą. 

— Tai ko norėjai iš manęs, advokate? 

— Dviejų dalykų. Arba aš tiesiog dabar atsisakau toliau būti tavo 
advokatė, arba tu pradedi atsakinėti į mano telefoninius skambu- 
čius. Mes jau kalbėjome apie tai, kai tave paleido. 

Salander pažiūrėjo į Džianini. 

— Aš tave gaudžiau visą savaitę. Skambinau, siunčiau laiškus, 
rašiau elektroniniu paštu. 

— Buvau išvykusi. 

— Tiesą sakant, su tavimi nebuvo įmanoma susisiekti beveik visą 
rudenį. Taip nieko nebus. Pažadėjau atstovauti tau sprendžiant vi- 
sus reikalus su valdžios institucijomis. Tam reikia sutvarkyti kai 
kuriuos formalumus. Reikia pasirašyti popierius. Reikia atsakyti į 
klausimus. Privalau turėti galimybę visuomet susisiekti su tavimi 
ir tikrai neketinu pasirodyti kaip visiška idiotė vien dėl to, kad, po 
velniais, nežinau, kur tu būni. 

— Aš dar sykį buvau išvykusi dviem savaitėms. Grįžau vakar ir 
paskambinau tau iš karto, kai tik sužinojau, kad manęs ieškai. 

— To neužtenka. Privalai visada man pranešti, kur būni, ir su- 
sisiekti su manimi bent kartą per savaitę, kol išspręsime visus tuos 
klausimus dėl kompensacijos ir panašiai. 

— Man nereikia tos suknistos kompensacijos. Aš tik noriu, kad 
valstybė paliktų mane ramybėje. 

— Valstybė nepaliks tavęs ramybėje, nesvarbu, ar tu nori, ar ne. 
Tavo išteisinimas sujudino ilgą pasekmių grandinę. Tai susiję ne 
vien su tavimi. Ieleburianas bus apkaltintas už tai, ką padarė tau, 
ir tu privalėsi liudyti. Dėl Ekstriomo bus atliekamas tarnybinis pa- 

tikrinimas, ir jis gali netgi būti nubaustas, jei bus išsiaiškinta, kad 
sąmoningai nevykdė savo pareigų skyriaus paliepimu. 

Salander kilstelėjo antakius. Akimirką ji atrodė net susidomė- 
jusi. 

— Nemanau, kad bus pateiktas oficialus kaltinimas. Jis patikėjo 
Skyriaus apgaule, bet iš tiesų neturi nieko bendra su jais. Tačiau 
ką tik, praėjusią savaitę, prokuroras pradėjo ikiteisminį tyrimą dėl 
globos tarnybos. Nusiųsti keli skundai parlamento teisės ministrui, 
taip pat pranešimas teisingumo kancleriui. 

— Aš nieko neskundžiau. 

— Ne. Bet akivaizdu, kad buvo padaryta rimtų tarnybinių nusi- 
žengimų. Tu ne vienintelis nukentėjęs asmuo. 

Salander gūžtelėjo pečiais. 

— Tai ne mano reikalas. Tačiau pasižadu pareigingiau bendrauti 
su tavimi. Praėjusios dvi savaitės buvo išimtis. Aš dirbau. 

Neatrodė, kad Džianini būtų patikėjusi. 

— Koks tas darbas? 

— Konsultacijos. 

— Mat kaip, - nusistebėjo ji. - Dar vienas dalykas: jau parengtas 
turto aprašas. 

— Kokio turto aprašas? 

— Tavo tėvo. Teisinis vyriausybės atstovas susirado mane, nes 
turbūt niekam nepavyko susisiekti su tavimi. Tu ir tavo sesuo esate 
vienintelės paveldėtojos. 

Salander spoksojo į Džianini tuščiu žvilgsniu. Paskui akimis 
susirado padavėją ir parodė į savo bokalą. 

— Nenoriu jokio palikimo iš savo tėvo. Daryk su juo ką tik nori. 

— Neteisingai. Tai žu gali daryti su juo ką tik nori. Mano darbas 
yra suorganizuoti, kad turėtum tą galimybę. 

— Nenoriu iš to paršo nė vienos erės. 

— Tada atiduok tuos pinigus žaliesiems ar kam nors kitam. 

— Man nė velnio nerūpi jokie banginiai. 

Džianini balsas staiga sušvelnėjo. 

— Lisbeta, jei ketini gyventi kaip teisiškai atsakinga pilietė, tai 
privalai pradėti taip ir elgtis. Man vis vien, ką tu darysi su savo pi- 
nigais. Tik pasirašyk, kad juos gavai, ir galėsi toliau ramiai gerti. 

Salander žvilgtelėjo į ją iš po kirpčiukų ir nuleido akis į stalą. 
Anikai dingtelėjo, jog tai galėjo būti ir susitaikymo ženklas, atitin- 
kantis atsiprašymą, — turint galvoje labai ribotą Salander bendravi- 
mo išraiškų arsenalą. 

— Kokios ten sumos? 

— Jos nėra mažos. Tavo tėvas turėjo apie tris šimtus tūkstančių 
kronų akcijomis. Nuosavybę Gosebergoje galima parduoti už maž- 
daug pusantro milijono — ten priklauso ir gabalėlis miško. Ir yra dar 
trys nuosavybės objektai. 

— Kokie objektai? 

— Atrodo, jis bus investavęs nemažą pinigų sumą. Nesakyčiau, 
kad tų objektų vertė milžiniška, tačiau jam priklausė nedidelis pas- 
tatas Udevaloje su šešiais butais; jie duoda pajamų. Tik ta nuosavybė 
nėra geros būklės. Jis nesirūpino priežiūra, todėl butų nuomininkai 
buvo įteikę skundą nuomojamų būstų tarnybai. Tu nepraturtėtum, 
bet vis vien gautum neblogus pinigus, jei parduotum. O dar jam 
priklausė vasarnamis Smolande, kuris vertas apie du šimtus pen- 
kiasdešimt tūkstančių kronų. Ir dar apgriuvęs gamybinis pastatas 
už Norteljės. 

— Ir kam gi apskritai jis pirko visą tą šlamštą? 

— Neturiu supratimo. Taigi, tas visas turtas gali duoti daugiau 
nei keturis milijonus kronų atskaičius mokesčius ir visa kita, bet... 

— Kas „bet? 

— Tas turtas privalo būti padalytas po lygiai tau ir tavo seseriai. 
O problema yra ta, kad niekas nežino, kur ji yra. 

Salander tylėdama pažvelgė į Džianini. 

— Na? 

— Kas? 

— Kur tavo sesuo? 


— Neįsivaizduoju. Nemačiau jos dešimt metų. 

— Jos byla yra, bet ten nurodyta, kad jos duomenys įslaptinti. 
Tačiau išsiaiškinau, kad ji užregistruota kaip išvykusi iš šalies. 

— Ak, šitaip, — burbtelėjo Salander, stengdamasi nerodyti susi- 
domėjimo. 

Džianini atsiduso. 

— Aš siūlyčiau, kad parduotum visą turtą ir pusę gautos sumos 
padėtum į banką, kol būtų surasta tavo sesuo. Galėčiau pradėti 
procedūras, jei duotum savo sutikimą. 

Salander gūžtelėjo. 

— Aš nieko nenoriu daryti su jo pinigais. 

— Suprantu. Bet apskaitos dokumentas turi būti sutvarkytas. Tai 
tavo, kaip pilietės, pareiga. 

— Na gerai, parduok tą šlamštą. Padėk pusę į banką, o likusius 
atiduok kam tik nori. 

Džianini spoksojo apstulbusi. Ji jau suprato, kad Salander tu- 
rėjo užsislėpusi pinigų, bet neįsivaizdavo, kad jos klientės padėtis 
tokia gera, jog galėtų atsisakyti palikimo, kurio vertė siekia apie du 
milijonus kronų ar daugiau. Advokatė taip pat neturėjo supratimo, 
iš kur Salander gavo tuos pinigus ir kiek jų buvo. Jai pirmiausia 
rūpėjo iki galo sutvarkyti šią biurokratinę procedūrą. 

— Lisbeta, prašau... gal galėtum perskaityti šį turto aprašą ir 
duoti man žalią šviesą, kad pagaliau išspręstume tą reikalą? 

Salander minutėlę pamurmėjo, bet galiausiai nenoromis paėmė 
aplanką ir įsikišo į savo per petį nešiojamą krepšį. Pažadėjo per- 
skaityti ir atsiųsti nurodymus, kaip ji norėtų, kad Džianini tą rei- 
kalą sutvarkytų. Paskui vėl ėmė gurkšnoti alų. Džianini palaikė jai 
kompaniją dar valandą, gerdama daugiausia mineralinį vandenį. 


SALANDER ĖMĖSI šio reikalo tik po kelių dienų, - kai Džia- 
nini paskambino ir priminė apie turto aprašą. Salander pasiėmė 
suglamžytus lapus. Atsisėdo prie stalo, išlygino dokumentus ir ėmė 
skaitinėti juos. 

Aprašą sudarė keli lapai. Ten buvo išsamus visokio šlamšto s4- 
rašas — kokie indai, rasti virtuvės indaujose Gosebergoje, drabužiai, 

fotoaparatai ir kiti asmeniniai daiktai. Žalačenka nepaliko daug 
tikrai vertingų daiktų, ir nė vienas daiktelis nebuvo brangus Salan- 
der kaip prisiminimas ar panašiai. Ji nusprendė, kad jos nuomonė 
nepasikeitė nuo to laiko, kai kalbėjosi su Džianini teatro bare. Par- 
duoti šlamštą ir sudeginti pinigus. Ar dar ką nors. Ji tvirtai žinojo, 
kad nenori nė erės iš tėvo pinigų, tačiau įtarė, kad tikrieji Žalačen- 
kos turtai buvo paslėpti taip, kad jų nerastų mokesčių inspektoriai. 

Paskui ji atsivertė nekilnojamosios nuosavybės Norteljėje doku- 
mentus. 

Tai buvo gamybinė teritorija su trimis pastatais, iš viso dvidešimt 
tūkstančių kvadratinių metrų, Šederido apylinkėje, tarp Norteljės 
ir Rimbo. Turto vertintojas jau buvo probėgšmais apsilankęs ten ir 
pažymėjęs, kad tai seni ir nenaudojami plytinės pastatai, daugiau 
ar mažiau tušti ir apleisti nuo to laiko, kai plytinė buvo uždaryta 
septintajame dešimtmetyje, išskyrus vieną laikotarpį aštuntajame 
dešimtmetyje, kai ten buvo kraunama mediena. Jo buvo pažymėta, 
kad pastatai „itin prastos būklės“ ir jų apskritai neįmanoma reno- 
vuoti jokiai kitai veiklai. Apibūdinimas „prastos būklės“ taip pat 
buvo pavartotas aprašant „šiaurinį pastatą , kuris, tiesą sakant, su- 
degė per gaisrą ir sugriuvo. Šiek tiek buvo remontuotas, kaip rašė 
vertintojas, „pagrindinis pastatas“. 

Staiga Salander susidomėjo — jos dėmes; patraukė to objekto is- 
torija. Zalačenka jį įsigijo pusvelčiui 1984 m. kovo 12 dieną, bet ant 
pirkimo dokumentų buvo pasirašiusi Agneta Sofija Salander. Tai- 
gi, turto savininkė iš tiesų buvo Lisbetos Salander motina. Tačiau 
1987-aisiais jos nuosavybės sutartis buvo nutraukta, nes Žalačenka 
nupirko iš jos tą turtą už du tūkstančius kronų. Paskui toji nuosavy- 
bė stovėjo nenaudojama penkiolika metų. Apraše buvo užfiksuota, 
kad 2003 m. rugsėjo 17 d. AB „KAB Import“ buvo nusamdžiu- 
si statybininkus iš įmonės NorrBygg atlikti renovaciją — pataisyti 
grindis ir stogą, taip pat sutvarkyti vandens ir elektros sistemas. 
Remonto darbai vyko du mėnesius, iki lapkričio pabaigos, ir paskui 
nebuvo atnaujinti. MorrBygg atsiuntė sąskaitą, ir ji buvo apmokėta. 

JOS TĖVO TURTO APRAŠE tai buvo vienintelis stebinantis 
punktas. Tikras galvosūkis. Gamybinės teritorijos pirkimas būtų 
suprantamas, jei jos tėvas norėjo sudaryti įspūdį, kad £4B Import 
užsiėmė teisėta veikla ar turėjo tam tikrų pajamų. Suprantama buvo 
ir tai, kad jis pasinaudojo jos motina kaip priedanga tam objektui 
įsigyti, o paskui už skatikus perpirko jį. 

Bet kodėl, dėl Dievo, jis išleido beveik keturis šimtus tūkstančių 
kronų, kad renovuotų sukiužus; pastatą, kuris, anot turto vertinto- 
jo, iki pat 2005-ųjų vis tiek niekam nebuvo naudojamas? 

To ji negalėjo suprasti, tačiau neketino gaišti laiko spėlionėms. 
Tad užvertė aplanką ir paskambino Džianini. 

— Perskaičiau aprašą. Ką anąsyk sakiau, tebegalioja. Parduok tą 
mėšlą ir daryk su pinigais ką nori. Aš iš jo nenoriu nieko. 

— Gerai. Pasirūpinsiu, kad pusė pajamų būtų padėta į sąskaitą 
tavo seseriai, ir pasiūlysiu keletą tinkamų gavėjų likusiems pini- 
gams. 

— Gerai, — sutiko Salander ir baigė pokalbį be jokių tolesnių ap- 
tarimų. 

Ji atsisėdo savo vietoje prie lango, prisidegė cigaretę ir pažvelgė 
į Saltšioną. 


KITĄ SAVAITĘ SALANDER praleido padėdama Armanskiui 
skubiu reikalu. Prireikė jos pagalbos susekti ir identifikuoti asmenį, 
įtariamą planuojant pavogti vaiką, — tėvai išsiskyrė ir bylinėjosi dėl 
globos. Vaikas turėjo būti pavogtas iš švedės moters, išsiskyrusios 
su libaniečiu vyru. Salander darbas buvo patikrinti asmens, kuris, 
kaip manoma, buvo pasamdęs vaiko grobiką, elektroninį susira- 
šinėjimą. Užsakymas buvo atšauktas, kai šalys susitaikė ir sudarė 
teisėtą sutartį. 

Gruodžio 18 d., sekmadienį prieš Kalėdas Salander pabudo pusę 
septynių ir prisiminė, kad turi nupirkti kalėdinę dovaną Palmgre- 
nui. Akimirką pasvarstė, ar yra dar kas nors, kam ji turėtų pirkti 
dovanas; galbūt Džianini. Ji atsikėlė, neskubėdama nusimaudė po 

dušu ir papusryčiavo — išgėrė kavos ir suvalgė skrebutį su sūriu ir 
marmeladu. 

Tai dienai nebuvo suplanavusi nieko ypatingo. Kurį laiką šva- 
rino savo rašomąjį stalą, rūšiavo ir metė lauk popierius ir žurnalus. 
Paskui jos žvilgsnis užkliuvo už aplanko su turto aprašu. Atsivertė 
jį ir susirado objekto Norteljėje registracijos dokumentą. Atsiduso. 
Na gerai. Turiu išsiaiškinti, kokią velniavą jis ten darė. 

Šiltai apsivilko ir apsiavė. Jau buvo pusė devynių, kai ji išvairavo 
savo vyšninės spalvos Hlondą iš garažo, esančio po namu. Spaudė 
ledinis šaltis, tačiau dangus buvo skaistus, nušviestas saulės, švel- 
niai žydras. Ji pasirinko kelią per Sliuseną ir Klarabergsledeną, pas- 
kui pasuko į E18 šiaurės kryptimi, link Norteljės. Neskubėjo. Apie 
dešimtą užsuko į OK degalinę už kelių kilometrų nuo Šederido 
paklausti, kaip nuvažiuoti iki senosios plytinės. Tačiau sustabdžiusi 
automobilį suprato, kad nereikia nė klausti. 

Lisbeta stovėjo ant kalvos šlaito, iš kur per slėnį puikiai matė- 
si vaizdas anapus kelio. Kairėje, Norteljės kryptimi, ji matė dažų 
sandėlį, kažkokią statybinę aikštelę ir kiemą su buldozeriais. Deši- 
nėje, gamybinės teritorijos pakraštyje, maždaug keturių šimtų me- 
trų atstumu nuo kelio, stūksojo niūrus plytinis pastatas su beveik 
nugriuvusiu kaminu — buvęs fabrikas, riogsantis tarsi gamybinės 
teritorijos priešakinis postas, lyg kažkas izoliuoto anapus kelio ir 
siauro upokšnio. Ji mąsliai nužvelgė pastatą ir pati savęs paklausė: 
kas ją privertė nuvažiuoti tokį kelią iki Norteljės? 

Atsisuko ir metė žvilgsnį į OK degalinę, į kurią ką tik atvažia- 
vo tolimųjų pervežimų vilkikas su priekaba, pažymėta tarptautinės 
kelių transporto sąjungos ženklu. Prisiminė, kad čia yra pagrin- 
dinis kelias iš perkėlos Kapelšere, per kurią pereina didelis srautas 
krovinių, gabenamų tarp Švedijos ir Baltijos šalių. 

Ji užvedė variklį ir pajudėjo link kelio, vedančio prie senųjų ply- 
tinių pastatų. Atvažiavusi pastatė automobilį kiemo teritorijos vi- 
duryje ir išlipo. Lauke stipriai šalo, tad užsimaukšlino juodą megz- 
tą kepuraitę ir apsimovė juodas odines pirštines. 

PAGRINDINIS PASTATAS BUVO DVIEJŲ AUKŠTŲ. Pirmaja- 
me aukšte visi langai buvo užkalti fanera, o antrajame aukšte ma- 
tėsi, kad daug langų išdaužyta. Tas fabriko pastatas pasirodė esąs 
gerokai didesnis, negu ji įsivaizdavo; ir jis buvo baisiai apgriuvęs. 
Nesimatė jokių remonto pėdsakų. Neatrodė, kad čia būtų kokia 
nors gyva dvasia. Tačiau ji pastebėjo lauke numestą panaudotą pre- 
zervatyvą ir grafičio menininkų palikimą ant fasadinės dalies. 

Kam Zalačenkai reikėjo to pastato? 

Ji apėjo fabriką ir užpakalinėje pusėje pamatė sukežusį priesta- 
tą. Pagrindinio pastato durys buvo užrakintos. Supykusi apžiūrėjo 
vienerias duris pastato priekyje. Visos kitos durys buvo užrakintos 
pakabinamomis spynomis su metaliniais skląsčiais ir cinkuotomis 
apsaugos juostomis, o spyna ant tų priekio durų atrodė silpnesnė; 
ji tebuvo prikalta didelėmis vinimis. Velniai griebtų, tai juk mano 
pastatas. Ji apsižvalgė aplink ir šiukšlių krūvoje pastebėjo ploną me- 
talinį vamzdį. Paėmė jį ir panaudojo kaip svertą. Durys atsidarė. 

Salander įėjo į laiptinę su prieduriu pirmame aukšte. Dėl už- 
kaltų langų viduje buvo aklina tamsa, išskyrus kelis šviesos spin- 
dulėlius, besiskverbiančius pro lentų plyšius. Keletą minučių ji pa- 
stovėjo, kol akys apsiprato su tamsa. Tada išvydo marias šlamšto, 
medinių palečių, senų įrengimų detalių ir medžio gabalų - tai buvo 
apie keturiasdešimt penkių metrų ilgio ir dvidešimties metrų plo- 
čio dirbtuvė, sutvirtinta masyviomis kolonomis. Senos mūrinės 
krosnys buvo išgriautos, o jų vietoje liko didelės duobės, į kurias 
prisirinko vandens. Grindys apipelijusios, kai kur telkšojo didelės 
balos. Tvyrojo troškus dvokas, sklindantis nuo šiukšlių. Ji pasibjau- 
rėdama suraukė nosį. 

Lisbeta apsisuko ir užlipo laiptais aukštyn. Viršutiniame aukšte 
buvo sausa; jį sudarė dvi vienodos patalpos, po keturiasdešimt kva- 
dratinių metrų ploto ir mažiausiai aštuonių metrų aukščio. Langai 
buvo aukštai, nepasiekiami, arti lubų, ir, nors pro juos nesimatė 
vaizdo, sklido daug šviesos. Ir čia, kaip ir apatiniame aukšte, riog- 
sojo kalnai šiukšlių. Daugybė metro aukščio pakavimo dėžių, su- 
dėtų viena ant kitos. Ji pabandė stumtelėti vieną, tačiau negalėjo 


— 667 — 


STIEG LARSSON 


pajudinti. Ant jos buvo parašyta: Mašinų detalės 0-477 su atitin- 
kamu rusišku tekstu apačioje. Dar ji pastebėjo atvirą krovinių liftą 
pirmajame kambaryje prie vienos sienos. 

Tarsi koks mašinų sandėlis, tačiau vargiai duodantis pajamų, nes 
mechanizmai stovėjo surūdiję. 

Ji pasuko į vidinę patalpą ir suprato, kad kaip tik čia buvo atlikti 
remonto darbai. Ir tame kambaryje voliojosi nuolaužos, dėžės ir 
seni biuro baldai, sustatyti beveik labirinto principu. Į akis krito 
grindų dalis, išklota naujomis lentomis. Salander pamanė: renova- 
cijos darbai buvo nutraukti staiga. Čia buvo likę įrankiai: skersinis 
ir juostinis pjūklas, vinių pistoletas, laužtuvas, metalinis strypas, 
įrankių dėžė... Ji suraukė antakius. Jei darbai buvo nutraukti, jų vyk- 
dytojai turėjo susirinkti savo įrankius. Atsakymą į šį klausimą rado 
apžiūrėjusi atsuktuvą: ant rankenos buvo rusiškas užrašas. Zala- 
čenka buvo įsivežęs ne tik įrankius, bet ir, ko gero, darbuotojus. 

Ji įjungė juostinį pjūklą, užsižiebė žalia švieselė. Elektros srovė 
yra. Išjungė pjūklą. 

Tolimame kambario kampe buvo trejos durys į mažesnius kam- 
barius, galbūt buvusias biuro patalpas. Ji paspaudė šiaurinėje pas- 
tato pusėje esančių durų rankeną. Užrakinta. Grįžo prie įrankių ir 
pasiėmė laužtuvą. Šiek tiek užtruko, kol išlaužė duris. 

Viduje buvo aklinai tamsa ir dvelkė pelėsiais. Ji pagraibė ranka 
palei sieną ir atrado jungiklį. Ant lubų užsižiebė plika elektros lem- 
putė. Salander suglumusi apsidairė. 

Kambaryje buvo baldų: trys lovos su dėmėtais čiužiniais ir dar 
trys čiužiniai ant žemės. Aplink buvo išdriekti purvini lovos skalbi- 
niai. Dešinėje stovėjo dujinė viryklė ir keli puodai šalia aprūdijusio 
vandens čiaupo. Kampe buvo alavinis kibiras ir tualetinio popie- 
riaus ritinys. Čia kažkieno gyventa. Kelių žmonių. 

Paskui pastebėjo, kad vidinėje durų pusėje nėra rankenos, ir pa- 
juto nugara perbėgantį ledinį šaltuką. 

Tolimame kambario kampe stovėjo spinta. Atidariusi ją, Salan- 
der rado du lagaminus. Vieno jų viršuje buvo moteriški drabužiai. 

Panaršiusi po juos giliau, ištraukė sijoną su rusišku prekiniu ženklu. 
Paskui išėmė rankinę ir išbėrė jos turinį ant grindų. Tarp kosme- 
tikos ir kitų daikčiukų pamatė pasą. Jo savininkė buvo jauna tam- 
siaplaukė moteris. Pasas buvo rusiškas. Lisbeta spėjo, kad vardas 
turėtų būti tariamas Valentina. 

Salander lėtai išėjo iš kambario. Ją apėmė dėja vu* pojūtis. Ji 
buvo tyrinėjusi panašią nusikaltimo vietą viename rūsyje Hedebyje 
prieš dvejus su puse metų. Moters drabužiai. Moters kalėjimas. Ji 
ilgai stovėjo galvodama; neramino mintis, kad pasas ir drabužiai 
buvo palikti. Kažkas ne taip. 

Paskui vėl grįžo prie įrankių ir panaršiusi susirado galingą Ži- 
bintą. Patikrino, ar veikia elementai, ir laiptais nusileido į didžiąją 
dirbtuvę. Vanduo iš telkšančių balų sunkėsi jai į batus. 

Kuo tolyn ėjo į patalpos gilumą, tuo labiau stiprėjo pykinantis 
puvimo tvaikas. Viduryje tvaikas pasidarė nepakenčiamas. Ji susto- 
jo prie senos mūrinės krosnies pamatų; duobėje buvo vandens vos 
ne iki kraštų. Pašvietė žibintuvu į anglies juodumo vandens pavir- 
šių, bet nieko neįžvelgė. Vanduo buvo daug kur aptrauktas žaliais 
gličiais dumbliais. Netoliese pamačiusi ilgą plieninį strypą, įkišo jį 
į tą baseiną ir pamaišė. Vandens tebuvo apie pusmetrį gylio. Lazda 
tuojau į kažką atsimušė. Pasidarbavus lazda dar keletą sekundžių, į 
paviršių iškilo kūnas veidu į viršų — su mirties grimasa. Kvėpuoda- 
ma burna, Salander nukreipė į veidą žibinto spindulį ir pamatė, kad 
tai moteris, galbūt ta pati, kuri žvelgė iš paso nuotraukos. Salander 
neišmanė, per kiek laiko lavonas suyra šaltame stovinčiame vande- 
nyje, tačiau kūnas atrodė prabuvęs tenai jau ilgą laiką. 

Vandens paviršiuje kažkas judėjo. Kažkokios lervos. 

Lisbeta paleido kūną, ir tas vėl paniro, o ji toliau baksnojo stry- 
pu. Baseino krašte užkliuvo dar už kažko, kas galėjo būti kitas kū- 
nas. Palikusi jį ramybėje, ištraukė strypą ir numetė ant grindų šalia 
baseino; pastovėjo ten kurį laiką galvodama. 


* Jau matyta (pranc. ). 

SALANDER VĖL UZLIPO laiptais į viršų. Laužtuvu atidarė vidu- 
rines duris. Kambarys buvo tuščias ir atrodė, kad juo niekas nesi- 
naudojo. 

Tada nuėjo prie paskutiniųjų durų ir jau įstatė laužtuvą, tačiau 
durys girgždėdamos pasisuko pačios. Jos buvo neužrakintos. Ji 
bakstelėjo laužtuvu ir apsižvalgė aplinkui. 

Kambarys buvo apie trisdešimties kvadratinių metrų. Langai 
jame buvo normaliame aukštyje, ir pro juos matėsi priešais esan- 
tis kiemas. Ji matė ir OK degalinę ant kalvos. Čia stovėjo lova, 
stalas, buvo kriauklė su indais. Staiga išvydo ant grindų atidarytą 
krepšį; jame buvo banknotai. Nustebusi žingtelėjo į priekį ir tik 
paskui suvokė, kad kambaryje šilta, tada pamatė elektrinį šildy- 
tuvą kambario viduryje. Paskui pastebėjo raudoną švieselę ant 
kavavirės. 

Kažkas čia gyvena. Ji šiame pastate ne viena. 

Lisbeta apsigręžė ir pasileido link išėjimo, esančio išorinėje 
dirbtuvės patalpoje. Sustojo už kokių penkių žingsnių nepribėgu- 
si laiptinės, pamačiusi, kad išėjimas uždarytas ir užkabinta spyna. 
Pasijuto įkalinta. Lėtai atsisuko ir apsižvalgė aplinkui, bet nieko 
nepastebėjo. 

— Labas, sesute, — pasigirdo linksmas balsas kažkur iš dešinės. 

Pasisukusi išvydo milžinišką Nydermano figūrą, išryškėjusią 
pakavimo dėžių fone. Rankoje jis laikė didžiulį durklą. 

— Tikėjausi, kad pavyks dar kartą su tavimi susitikti, — pareiškė 
Nydermanas. - Nes praėjusį kartą viskas įvyko per greitai. 

Salander apsižvalgė aplink. 

— Nesijaudink, - pratarė Nydermanas. — Čia tik tu ir aš, nėra 
kito išėjimo, išskyrus užrakintas duris už tavo nugaros. 

Salander pažvelgė į savo brolį. 

— Kaip tavo ranka? — pasiteiravo ji. 

Nydermanas šypsodamasis pakėlė dešinę ranką ir parodė jai. 
Trūko mažojo piršto. 

— Prasidėjo užkrėtimas. Turėjau jį nusikirsti. 

Nydermanas buvo visai nejautrus skausmui. Salander rėžė jam į 
ranką kastuvu Gosebergoje keletu sekundžių anksčiau negu Zala- 
čenka šovė jai į galvą. 

— Man reikėjo taikytis tau į kaukolę, - ištarė Salander bejausmiu 
tonu. — Ką čia veiki? Maniau, kad pabėgai iš šalies jau prieš keletą 
mėnesių. 

Tas vėl jai nusišypsojo. 


JEI NYDERMANAS būtų mėginęs atsakyti į Salander klausimą, 
ką jis veikiąs apgriuvusiuose plytiniuose pastatuose, tikriausiai ne- 
būtų sugebėjęs to padaryti. Nes ir pats sau negalėjo to paaiškinti. 

Iš Gosebergos jis išvyko su palengvėjimu; manė, kad dabar, po 
Žalačenkos mirties, galės perimti kompanijos reikalus. Jis žinojo 
esąs puikus organizatorius. 

Alingsose pakeitė automobilį, įkišęs įbaugintą dantisto padėjėją 
Anitą Kasperson į bagažinę, ir nuvažiavo Buroso kryptimi. Jis ne- 
turėjo jokio plano, todėl veikdavo pagal aplinkybes. Apie Kasper- 
son likimą negalvojo. Jam buvo vis vien, ar ji gyva, ar mirusi, tačiau 
sumetė, jog vis tiek turės atsikratyti liudininkės. Kažkur Buroso 
priemiestyje jam šovė į galvą, kad galėtų panaudoti ją vienam tiks- 
lui. Taigi pasuko į pietus ir atrado nuošalų mišką už Segloros. Ten 
viename ūkiniame pastate pririšo moterį ir paliko. Manė, kad per 
kelias valandas ji pajėgs išsilaisvinti ir jo ieškančiai policijai nurodys 
pietų kryptį. Na, o jei nepajėgs išsilaisvinti, mirs nuo bado ar šalčio. 
Nesvarbu, jam tai nerūpėjo. 

Paskui grįžo į Burosą ir iš ten pasuko į rytus link Stokholmo. 
Pakeliui nuvyko tiesiai pas „Svavelšės MC“ klubą, bet vengė paties 
klubo pastato, nes Magis Lundinas buvo patekęs į kalėjimą. Todėl 
susirado klubo nario Hanso Okės Valtario namus ir pasisakė ieškąs 
vietos pasislėpti. Tas nusiuntė jį pas Viktorą Joransoną, klubo iždi- 
ninką. Tačiau ten Nydermanas teišbuvo kelias valandas. 

Teoriškai Nydermanas neturėjo piniginių rūpesčių. Žinoma, Go- 
sebergoje teko palikti beveik du šimtus tūkstančių kronų, tačiau jis 
dar galėjo prieiti prie gerokai didesnių sumų, investuotų užsienyje. 


— 671 — 


STIEG LARSSON 


Vis dėlto tuo metu jam trūko grynųjų. Joransonas buvo atsakingas už 
„Svavelšės MC“ finansus, ir Nydermanas suprato, kad jam pasitaikė 
puiki proga. Jis visai nesunkiai įkalbėjo Joransoną nuvesti prie seifo 
ūkiniame pastate, kur buvo laikomi pinigai. Nydermanui pasisekė. 
Jam pavyko apsirūpinti aštuonių šimtų tūkstančių kronų suma. 

Jis lyg ir prisiminė, kad tame name buvo ir moteris, tačiau pa- 
miršo, ką jai padarė. 

Joransonas parūpino automobilį, kuris dar nebuvo patekęs į po- 
licijos akiratį. Nydermanas sėdo ir išvažiavo šiaurės kryptimi. Jo 
galvoje klostėsi neapibrėžtas planas nuvykti iki Kapelšero, ten sėsti 
į keltą ir plaukti į Taliną. 

Kapelšere jis pusvalandį sėdėjo automobilių stovėjimo aikštelėje 
stebėdamas aplinką. Policininkų knibždėte knibždėjo. Tad išvažia- 
vo iš ten ir judėjo pirmyn be tikslo. Jam reikėjo vietos, kur galėtų 
trumpam pasislėpti. Važiuodamas pro Nortelję, prisiminė senosios 
plytinės pastatus. Tos vietos nebuvo prisiminęs kokius metus, nuo 
to laiko, kai ten buvo atliekami remonto darbai. Broliai Haris ir 
Ato Rantos naudojo tuos pastatus sandėliuoti prekėms, vežamoms 
iš Baltijos šalių uostų, tačiau dabar juodu buvo jau keletą savaičių 
išvykę iš šalies, — kai tas Žurnalistas Dagas Svensonas iš „Millen- 
nium“ pradėjo šniukštinėti apie prekybą kekšėmis. Taigi pastatai 
turėtų būti tušti. 

Atvažiavęs į vietą pastatė Joransono Saa6ą į pašiūrę, esančią 
už gamybinio pastato, ir įsigavo vidun. Jam teko išlaužti pirmojo 
aukšto duris, ir pirmiausia jis pasirūpino pasidaryti atsarginį išėji- 
mą silpnoje lentinėje sienelėje pirmojo aukšto gale. Paskui pakeitė 
sulaužytą spyną. Galiausiai įsikūrė įrengtame antrojo aukšto kam- 
baryje. 

Jau buvo praėjęs visas pusdienis, kai išgirdo kažkokius garsus, 
sklindančius iš už sienos. Pirmiausia pamanė, kad tai jo įprasti vai- 
duokliai. Bemaž pusvalandį pasėdėjo įsitempęs, atidžiai klausyda- 
masis, o paskui nuėjo į dirbtuvę, kad išgirstų geriau. Ten iš pradžių 
buvo visai tylu, tačiau jis kantriai stovėjo ir laukė, kol pagaliau iš- 
girdo šurmulį. 

Tada šalia kriauklės atrado raktą. 

Nydermanas labai retai yra buvęs taip nustebintas kaip tą kar- 
tą, kai atidaręs duris pamatė dvi ruses kekšes. Iš jų buvo likę vien 
kaulai ir oda. Jos, ko gero, buvo nevalgiusios kelias savaites; buvo 
gyvos vien arbata ir vandeniu nuo tada, kai pasibaigė paskutinis 


ryžių pakelis. 


VIENA MERGINŲ buvo tokia sunykusi, kad negalėjo pakilti iš lo- 
vos. Kita atrodė truputį geriau. Ji kalbėjo tik rusiškai, bet jis pakan- 
kamai suprato tą kalbą; mergina dėkojo Dievui ir jam už tai, kad jas 
išgelbėjo. Ji puolė ant kelių ir rankomis apsivijo jo kojas. Nyderma- 
nas nustūmė ją, išėjo iš kambario ir užrakino paskui save duris. 

Jis nenutuokė, ką daryti su tomis kekšėmis. Mąstydamas apie 
tai, virtuvėje rado keletą skardinių sriubos, pašildė ir davė joms. 
Silpnesnioji, gulėjusi lovoje, atrodė šiek tiek atgaunanti jėgas. Jis 
praleido vakarą klausinėdamas jas. Tik gerokai vėliau suprato, kad 
tos moterys nebuvo jokios kekšės, o studentės, kurios sumokėjo 
broliams Rantoms už tai, kad atgabentų jas į Švediją. Joms buvo 
pažadėta, kad gaus leidimus čia gyventi ir dirbti. Į Kapelšerą atvy- 
ko vasarį ir iš karto buvo atvežtos į tą sandėlį, kur jas užrakino. 

Nydermano veidas patamsėjo iš pykčio. Tie išgamos broliai Ran- 
tos gaudavo pajamų, apie kurias Žalačenka nepasakodavo. Paskui 
jie visiškai pamiršo apie tas moteris arba galbūt ir žinodami paliko 
jas likimo valiai, skubėdami sprukti iš Švedijos. 

Taigi klausimas toks: ką jam su merginomis daryti? Neturėjo 
priežasčių daryti joms ką nors bloga, bet negalėjo leisti ir išvykti 
suprasdamas, kad moterys greičiausiai atves policiją į tuos plyti- 
nius pastatus. Paprasta. Jis negalėjo išsiųsti jų atgal į Rusiją, nes 
tokiu atveju turėtų nuvežti jas į Kapelšerą. Reikalas atrodė per daug 
sudėtingas. 

Tamsiaplaukė moteris, kurios vardas buvo Valentina, pasiūlė 
jam seksą, jei padės joms. Jis neturėjo nė menkiausio noro užsiimti 
su jomis seksu, tačiau tas pasiūlymas ją irgi pavertė kekše. Visos 
moterys kekšės. Paprasta. 

Po trijų dienų jis jau pavargo nuo jų nepaliaujamų maldavimų, 
zyzimų ir beldimų į sieną. Negalėjo sugalvoti nieko kito. Jam reikė- 
jo ramybės. Taigi, atrakino duris paskutinį kartą ir greitai išsprendė 
problemą. Jis paprašė Valentinos atleisti jam, tada griebė jai už ka- 
klo ir vienu judesiu sulaužė jį tarp antrojo ir trečiojo stuburo slanks- 
telio. Paskui nuėjo pas blondinę merginą, gulėjusią lovoje; jos vardo 
jis nežinojo. Toji gulėjo nejudėdama ir visiškai nesipriešino. 

Kūnus nunešė laiptais žemyn ir sumetė į vieną iš užtvindytų 
duobių. Ir pagaliau pajuto šiokią tokią ramybę. 


NYDERMANAS NEKETINO ILGAI likti toje plytinėje; manė, 
kad reikia palaukti pasislėpusiam, kol pasibaigs pirmoji policijos 
paieškų banga. Jis nusiskuto plaukus ir užsiaugino maždaug cen- 
timetro ilgio barzdą — taip pakeitė savo išvaizdą. Susirado kombi- 
nezoną, priklausiusį vienam iš NorrBygg darbininkų, ir tas kom- 
binezonas pasirodė esąs beveik jo dydžio. Užmaukšlino beisbolo 
kepuraitę su Beckers Paint prekiniu ženklu ir į kelnių klešnės kišenę 
įsigrūdo sulankstomą metrą. Sutemus nuvažiavo iki OK parduotu- 
vės ant kalvos ir nusipirko produktų. Grynųjų turėjo daugiau nei 
pakankamai, - iš „Svavelšės MC“ seifo. 

Nydermanas nusipirko laikraštį. Dabar jis atrodė kaip papras- 
tas iš darbo grįžtantis darbininkas, sustojantis pakeliui į namus, 
ir neatrodė, kad kas nors būtų atkreipęs į jį dėmesį. Jis vykdavo 
apsipirkti vieną ar du kartus per savaitę tuo pačiu dienos metu. OK 
parduotuvės darbuotojai greitai ėmė jį atpažinti ir visada aptarnau- 
davo jį draugiškai. 

Nuo pat pirmosios dienos didelę paros dalį praleisdavo ginda- 
masis nuo pastate gyvenančių būtybių. Jos gyveno sienose ir išlįs- 
davo naktį. Jis girdėjo, kaip jos klajoja po dirbtuvę. 

Todėl užsibarikadavo kambaryje. Tačiau po kelių dienų neištvė- 
rė. Pasičiupo didelį peilį, kurį rado virtuvės stalčiuje, ir išėjo susi- 
remti su pabaisomis. Reikėjo tam padaryti galą. 

Netikėtai pajuto, kad jos atsitraukia. Pirmą kartą gyvenime jam 
pavyko suvaldyti savo vaiduoklius: jam priartėjus, jie pasitraukdavo. 

Jis matė deformuotus jų kūnus su uodegomis, matė, kaip vaiduo- 
kliai smuko slėpdamiesi už pakavimo dėžių ir spintų. Jis stūgavo 
ant jų, o tie bėgo. 

Paskui nustebęs su palengvėjimu grįžo į savo šiltą kambarį ir 
prasėdėjo visą naktį laukdamas, ar vaiduokliai grįš. Jie užpuolė dar 
kartą auštant, jis vėl su jais kovojo. Jie pabėgo. 

Jautėsi neapibrėžtai — tarp panikos ir euforijos. 

Visą gyvenimą Nydermanas kovojo su tomis būtybėmis tamsoje 
ir pagaliau pirmą kartą pajuto, kad gali kontroliuoti situaciją. Jis 
nieko neveikė. Jis miegojo. Jis valgė. Jis galvojo. Buvo ramu. 


DIENOS SUSIDĖLIOJO Į SAVAITES, pavasarį pakeitė vasara. Iš 
tranzistorinio radijo imtuvo ir vakarinių laikraščių suprato, kad žu- 
diko Ronaldo Nydermano medžioklė aprimo. Susidomėjęs skaitė 
pranešimus apie Žalačenkos nužudymą. Kaip puiku. Psichas badarė 
galą Zalačenkai. Liepą jo susidomėjimas vėl buvo sužadintas: prasi- 
dėjo reportažai apie Salander teismo procesą. 

Jautėsi priblokštas, kai sužinojo, kad ją išteisino ir paleido. Tai 
neteisinga. Ji laisva, o jam tenka slapstytis. Jis nusipirko specialųjį 
„Millennium“ numerį OK parduotuvėje ir perskaitė viską, kas buvo 
parašyta apie Salander, Zalačenką ir Nydermaną. Žurnalistas, pa- 
varde Bliumkvistas, aprašė Nydermaną kaip patologinį žudiką ir 
psichopatą. Jis skaitydamas susiraukė. 

Ruduo atėjo staiga, o jis dar nebuvo iš ten pajudėjęs. Kai at- 
vėso, nusipirko elektrinį šildytuvą toje pačioje OK parduotuvėje. 
Nydermanas nesuprato, kas jį sulaiko nuo išvykimo iš tų plytinių 
pastatų. 

Retsykiais atsitiktinai užsukdavo jaunų Žmonių; jie važiuodavo 
į kiemą ir sustodavo, tačiau nė vienas niekada nesutrikdė jo ir ne- 
bandė patekti į pastatą. 


RUGSĖJĮ PASIRODĖ AUTOMOBILIS, iš kurio išlipo vyras mėly- 
na neperpučiama striuke. Jis pamėgino atidaryti duris, šniukštinėjo 
po teritoriją. Nydermanas paslapčia stebėjo jį pro viršutinio aukšto 

langą. Vyriškis kažką užsirašinėjo savo sąsiuvinyje. Jis prabuvo dvi- 
dešimt minučių, galiausiai paskutinį kartą apsidairė, įlipo į automo- 
bilį ir išvažiavo. Nydermanas su palengvėjimu atsiduso. Jis neturėjo 
supratimo, kas buvo tas žmogus ir su kokiu reikalu čia atsibeldė, 
bet atrodė, kad jis atliko turto apžiūrą. Nydermanui neatėjo į galvą, 
kad dėl Zalačenkos mirties prireikė daryti jo turto aprašą. 

Jis dažnai galvojo apie Salander. Nesitikėjo dar kartą ją pama- 
tyti, tačiau ji tąsyk pakerėjo ir išgąsdino jį. Apskritai jis nebijojo 
jokios gyvos būtybės. Bet jo sesuo — netikra sesuo — padarė jam ne- 
paprastą įspūdį. Dar niekas niekada jo nebuvo taip įveikęs, kaip tai 
padarė ji. Ji atgijo, nors jis buvo net užkasęs ją. Atgijo ir medžiojo 
jį. Jis sapnuodavo ją kiekvieną naktį ir atsibusdavo išpiltas šalto pra- 
kaito; jis suprato, kad Salander užėmė jo įprastų vaiduoklių vietą. 

Spalį jis nusprendė. Neišvyks iš Švedijos iki suras seserį ir ją 
sunaikins. Plano neturėjo, tačiau dabar jo gyvenime vėl atsirado 
tikslas. Nydermanas nežinojo, kur ji yra ar kaip jos reikėtų ieškoti. 
Jis tiesiog sėdėjo kambaryje viršutiniame plytinio pastato aukšte ir 
spoksojo pro langą, - ir taip kasdien, savaičių savaites. 

Kol vieną dieną prie plytinės sustojo vyšninė Honda ir, jo neap- 
sakomai nuostabai, iš jos išlipo Salander. Dievas maloningas, pagal- 
vojo jis. Salander prisidės prie tų dviejų moterų, kurių vardų jis ne- 
prisiminė, gulinčių duobėje apačioje. Jo laukimas baigėsi: pagaliau 
jis galės toliau gyventi savo gyvenimą. 


SALANDER ĮVERTINO PADĖTIĮ - ji buvo, švelniai tariant, ne- 
kontroliuojama. Smegenys ėmė dirbti didžiausiu greičiu. K/inkr, 
klinkt, klinkt. Ji tebelaikė rankoje laužtuvą, bet suprato, kad tai 
menkas ginklas prieš žmogų, kuris nejaučia skausmo. Ji buvo užda- 
ryta apie tūkstančio kvadratinių metrų erdvėje su žudančiu robotu 
iš paties pragaro. 

Kai Nydermanas staiga žingtelėjo artyn, ji paleido į jį laužtuvą, 
bet vyras lengvai išsilenkė. Salander judėjo žaibiškai: ji užlipo ant 
paletės ir užšoko ant didžiulės medinės pakavimo dėžės; paskui 
tarsi beždžionė ėmė kopti aukščiau dėžių stirta, kabindamasi į ap- 

kalas. Palipusi sustojo ir pažiūrėjo žemyn į Nydermaną, pasilikusį 
keturiais metrais žemiau jos. Jis žiūrėjo viršun ir laukė. 

— Lipk žemyn, — ramiai patarė jis. - Tu nepabėgsi. Galas neiš- 
vengiamas. 

Ji svarstė: kažin ar jis turi kokį nors šautuvą? Tada 4:/žy prob- 
lema. 

Jis pasilenkė, paėmė kėdę ir sviedė į ją. Ji pasilenkė išvengdama 
smūgio. 

Nydermanas pajuto kylant pyktį. Užkėlė koją ant paletės ir ėmė 
lipti aukštyn link jos. Ji palaukė, kol tas priartės prie pat viršaus, 
tada atsispyrusi metėsi tolyn ir peršoko per tarpą ant kitos dėžių 
stirtos. Paskui nusliuogė žemyn ant grindų ir pasigriebė laužtuvą. 

Nydermanas nebuvo nerangus, tačiau suprato, kad negali rizi- 
kuoti šokti žemyn ir galbūt susilaužyti pėdą. Todėl turėjo nusileisti 
žemyn atsargiai. Jis visada judėjo lėtai ir metodiškai; visą gyvenimą 
mokėsi valdyti savo kūną. Jau buvo beveik nulipęs iki grindų, kai 
už nugaros išgirdo žingsnius ir atsigręžė kaip tik laiku — spėjo pasi- 
sukti ir petimi atremti laužtuvo smūgį. Tada jis pametė peilį. 

Salander smogdama išmetė laužtuvą. Ji nespėjo paimti peilio, bet 
paspyrė jį tolyn, išilgai palečių, išsilenkusi jo milžiniško kumščio, 
kai Nydermanas smogė atgalia ranka. Ji vėl ėmė ropštis ant dėžių, 
stovėjusių kitoje patalpos pusėje. Akies kampučiu matė, kad Ny- 
dermanas vejasi. Ji žaibiškai pritraukė pėdas. Dėžės stovėjo dviem 
eilėmis — viena eilė buvo sukrauta trimis aukštais palei centrinį 
taką, o kita dviem aukštais išilgai išorinio krašto. Salander nušoko 
ant žemesniosios eilės, atsisuko nugara į aukštesniąją eilę, atsispyrė 
kojomis ir kiek pajėgdama įsiręžė, įtempusi visą kojų jėgą ir spaus- 
dama nugara už jos stovinčią dėžę. Tokia turėtų sverti kokius du 
šimtus kilogramų. Pajuto, kad dėžė juda ir virsta link tako. 

Nydermanas pamatė krintančią dėžę ir puolė į kitą pusę. Vienas 
kampas sudavė jam į krūtinę, tačiau, atrodo, nesužeidė. Jis pasikė- 
lė. Ji tikrai priešinasi. Ėmė lipti link jos. Jo galva jau pasirodė virš 
trečiosios apkalos, ir Salander spyrė. Batas visa jėga pataikė jam į 

kaktą. Jis suurzgė ir prisitraukęs užsikorė ant dėžių viršaus. Salan- 
der paspruko, peršokdama tarpą ant dėžių kitoje pusėje, persivertė 
per kraštą ir tuoj pat dingo jam iš akių. Jis tik išgirdo žingsnius ir 
pamatė ją šmėkštelint per slenkstį į vidinę dirbtuvę. 


SALANDER APSIŽVALGĖ tyrinėjančiu žvilgsniu. K/inkt. Ji su- 
vokė, kad jai nelieka šansų. Ji atsilaikys tik tol, kol laikysis atokiau 
ir kol pavyks išvengti milžiniškų Nydermano kumščių. Bet vos tik 
padarys klaidą — o tai anksčiau ar vėliau vis tiek įvyks — jai ga- 
las. Reikia išsisukti nuo jo. Jam tereikia ją sučiupti, ir kova būtų 
baigta. 

Jai reikia ginklo. 

Pistoleto. Automatinio šautuvo. Raketinio granatsvaidžio. Žemės 
minos. 

Bet kokio žudančio ginklo. 

Tačiau aplink nebuvo nieko panašaus. 

Ji dairėsi po visus kampus. 

Jokių ginklų nebuvo. 

Tik įrankiai. Klinkr. Jos akys užkliuvo už juostinio pjūklo, bet 
reikėtų gerokai pavargti, kol paguldytų Nydermaną ant pjovimo 
ožio. Klinkt. Klinkt. Pamatė metalinį strypą, kurį būtų galima pa- 
naudoti kaip ietį, bet turbūt jai tas strypas būtų per sunkus suval- 
dyti. Klinkr. Žvilgtelėjusi pro duris, pamatė, kad Nydermanas jau 
nusileidęs nuo dėžių ir tik už kokių penkiolikos metrų nuo jos. Jis 
vijosi. Ji pradėjo trauktis tolyn nuo durų. Liko gal penkios sekun- 
dės, ir Nydermanas pagriebs ją. Ji metė paskutinį žvilgsnį į įrankių 
krūvą. 

Ginklo... arba slėbtuvės. Staiga ji sustojo. 


NYDERMANAS NESKUBĖJO. Jis žinojo, jog išėjimo iš čia nėra, 
tad anksčiau ar vėliau pagaus seserį. Bet ji buvo pavojinga — be jo- 
kios abejonės. Šiaip ar taip, ji buvo Zalačenkos duktė. O jis nenorė- 
jo būti sužeistas. Verčiau leisti jai pabėgioti ir nuvargti. 

Jis stabtelėjo prie vidinio kambario durų slenksčio ir apsidai- 
rė: įrankių, baldų ir grindlenčių pusgaminių šiukšlynas. Jos niekur 
nesimatė. 

— Aš žinau, kad tu čia. Ir aš tave surasiu. 

Nydermanas nejudėdamas klausėsi. Tačiau tegirdėjo savo paties 
alsavimą. Ji buvo pasislėpusi. Jis nusišypsojo: meta jam iššūkį? Sa- 
lander apsilankymas ūmai pavirto brolio ir sesers žaidimų. 

Paskui jis išgirdo šnarėjimą kažkur patalpos centre. Pasuko gal- 
vą į tą pusę, tačiau iš pradžių nesuvokė, iš kur tas garsas. Ir staiga 
vėl nusišypsojo — kambario viduryje, tolėliau nuo visų nuolaužų, 
stovėjo penkių metrų ilgio darbastalis su daug stalčių viršuje ir 
spintelėmis su slankiosiomis durelėmis apačioje. 

Jis prisiartino prie darbastalio ir pirmiausia žvilgtelėjo už jo - ar 
tik ji nebando jo apkvailinti? Ne, ten nieko nebuvo. 

Ji slepiasi sbintelėje. Kaip kvaila. 

Staigiu judesiu atitraukė pirmąsias dureles kairiajame gale. Tuoj 
pat išgirdo kažką sujudant spintos viduje, viduriniajame skyriuje. 
Pora greitų žingsnių jis liuoktelėjo prie viduriniųjų durelių ir atida- 
rė jas su triumfo išraiška veide. 

Tuščia. 

Staiga išgirdo seriją trumpų pykštelėjimų, tarsi pistoleto šūvių. 
Garsas pasigirdo taip arti, kad iš karto Nydermanas net nesuprato, 
iš kur jis atsklido. Atsisuko pažiūrėti. Tada pajuto keistą spaudimą 
kairiojoje pėdoje. Skausmo nejautė. Žvilgtelėjo žemyn kaip tik tą 
akimirką, kai Salander ranka nukreipė vinių pistoletą į jo dešiniąją 
pėdą. 

Ji buvo po sbintele. 

Nydermanas stovėjo kaip paralyžiuotas tas kelias sekundes, per 
kurias ji nutaikė vinių pistoleto angą į jo batą ir paleido antrą sep- 
tynių colių vinių seriją tiesiog kiaurai per jo pėdą. 

Jis pabandė pajudėti. 

Po kelių sekundžių suvokė, kad jo pėdos tvirtai prikaltos vi- 
nimis prie naujai išklotų grindų. Salander ranka dabar nukreipė 
šautuvą vėl į kairiąją pėdą; garsas buvo kaip automatinio šautuvo. Ji 

įkalė jam dar keturias vinis, sutvirtindama, - anksčiau nei jis spėjo 
sureaguoti. 

Jis siektelėjo žemyn mėgindamas sugriebti ją už rankos, bet stai- 
ga prarado pusiausvyrą ir atgavo ją tik atsirėmęs į darbastalį — tuo 
metu girdėjo vinių pistoleto papliūpas, vieną po kitos: 4ab/ankt, ka- 
blankt, kablankt. Dabar ji vėl šaudė į jo dešiniąją pėdą. Jis pamatė, 
kad vinys sulindusios į grindis įstrižai per kulną. 

Nydermanas užriaumojo apimtas staiga užplūdusio įniršio. Jis 
vėl bandė sugriebti Salander ranką. Iš savo vietos po spintele Salan- 
der matė, kaip jo kelnių klešnė kilstelėjo viršun; vadinasi, jis bando 
pasilenkti. Ji metė vinių pistoletą. Nydermanas kad kiek būtų su- 
griebęs jos ranką, bet ši dingo po spinta vikriai kaip driežas. 

Tada jis mėgino pačiupti vinių pistoletą, tačiau vos tik spėjo jį 
paliesti pirštų galiukais, Salander griebė už laido ir patraukė šau- 
tuvą po spinta. 

Tarpas tarp grindų ir spintos buvo apie dvidešimt centimetrų. 
Įtempęs visas jėgas, jis apvertė spintą. Salander pažiūrėjo į jį išplės- 
tomis akimis ir įsižeidusiu veidu. Ji nutaikė vinių pistoletą ir šovė iš 
penkiasdešimties centimetrų atstumo. Vinis pataikė jam į blauzdos 
vidurį. Kitą akimirką ji metė vinių pistoletą, žaibiškai nusirito tolyn 
nuo Nydermano ir atsistojo jam nepasiekiamu atstumu. Atsitraukė 
dar per du metrus ir sustojo. Nydermanas mėgino pajudėti ir vėl 
neteko pusiausvyros svyruodamas pirmyn atgal ir mosikuodamas 
rankomis. Vėl pasijutęs tvirtai, pagautas įniršio pasilenkė. Šį kartą 
jam pavyko sugriebti vinių pistoletą. Nutaikęs šautuvą į Salander, 
spustelėjo mygtuką. Nieko. Jis sutrikęs žvilgtelėjo į šautuvą, paskui 
į Salander. Ji žvelgė į jį abejingomis akimis, rankose laikydama kiš- 
tuką. Įsiutęs sviedė šautuvą į ją, o ji mikliai išsilenkė smūgio. 

Paskui vėl įkišo kištuką į lizdą ir įjungė šautuvą, tada prisitraukė 
jį už laido. 

Jis pagavo bereikšmį Salander žvilgsnį ir nustebo. Nydermanas 
jau žinojo, kad ji nugalėjo. Ji yra antgamtinė būtybė. Instinktyviai 
pabandė pakelti nuo grindų vieną pėdą. Ji yra pabaisa. Jis tegalėjo 
kilstelėti pėdą per kelis milimetrus, iki batui atsiremiant į vinių 

galvutes. Vinys buvo susmeigtos į pėdas skirtingais kampais, ir jei 
jis mėgintų išsilaisvinti, turėtų suplėšyti jas į gabalus. Nors ir bū- 
damas nežmogiškai stiprus, dabar jis negalėjo išsivaduoti. Keletą 
sekundžių pasiūbavo pirmyn atgal tarsi tuoj apalps. Aplink pėdas 
matė besiplečiantį kraujo klaną. 

Salander atsisėdo ant taburetės ir apžiūrėjo, ar tikrai ne;mano- 
ma, kad jis išlaisvintų savo pėdas. Kadangi jis nejautrus skausmui, 
čia tik jėgos klausimas - ar jam užteks jėgų ištraukti už galvučių vi- 
nis iš pėdų. Ji ramiai sėdėjo apie dešimt minučių ir stebėjo jo kovą. 
Visą tą laiką jos akys liko šaltos ir abejingos. 

Paskui ji atsistojo, užėjo jam už nugaros ir įrėmė vinių pistoletą 
jam prie stuburo, tiksliai po sprandu. 


SALANDER ĮTEMPTAI GALVOJO. Šis žmogus gabeno, kvai- 
šino narkotikais, prievartavo ir pardavinėjo moteris — vos ne išti- 
somis partijomis. Jis nužudė mažiausiai aštuonis žmones, tarp jų 
policininką Gosebergoje, „Svavelšės MC“ klubo narį ir jo žmoną. 
Salander nė neįsivaizdavo, kiek dar gyvybių guli ant jos brolio s4- 
žinės; kad ir nesąmoningai, bet būtent jis kaltas dėl to, kad ji buvo 
medžiojama visoje Švedijoje kaip koks pasiutęs šuva, įtariant ją tri- 
mis žmogžudystėmis, kurias jis įvykdė. 

Jos pirštas sunkiai rėmėsi į mygtuką. 

Jis nužudė žurnalistą Dagą Svensoną ir jo gyvenimo draugę 
Miją Bergman. 

Jiedu kartu su Zalačenka nužudė ir ją, paskui dar ir užkasė Gose- 
bergoje. Ir štai dabar jis pasirodė vėl - kad dar kartą ją nužudytų. 

Būtų galima gerokai supykti ir už mažesnius dalykus. 

Ji nematė reikalo, kodėl turėtų leisti jam ir toliau gyventi. Jo ne- 
apykanta jai buvo tokia aistringa, kad ji net nesuvokė. Kas nutiktų, 
jei įduotų jį policijai? Teismas? Nuosprendis iki gyvos galvos? Kada 
jis būtų paleistas lygtinai? Ar greitai pabėgtų? Dabar, kai jos tėvas 
pagaliau galutinai dingo iš šio pasaulio, kiek metų ji turėtų saugo- 
damasi gręžiotis per petį laukdama tos dienos, kol jos brolis staiga 
vėl apsireikštų? 

Salander jautė vinių pistoleto svorį. Ji galėtų baigti viską vienu 
kartu ir visiems laikams. 

Pasekmių įvertinimas. 

Ji prikando lūpą. 

Salander nebijojo absoliučiai nieko. Ji suprato, kad jai stinga bū- 
tinosios vaizduotės, — ir tai buvo pakankamas įrodymas, kad jos 
smegenims kažkas negerai. 

Nydermanas neapkentė jos, ji jautė lygiai tokią pat nenumaldo- 
mą neapykantą jam. Jis priklausė kategorijai tokių vyrų kaip Magis 
Lundinas, Martinas Vangeris, Aleksandras Zalačenka ir daugybė 
kitų bjaurybių, kurie, jos manymu, neturėjo jokios teisės būti tarp 
gyvųjų. Jei galėtų išgabenti juos visus į negyvenamąją salą ir paleis- 
ti atominę bombą, būtų visiškai patenkinta... 

Bet dabar nužudyti? Ar verta? Kas jai nutiktų, jeigu jį nužudy- 
tų? Kiek šansų, kad jos poelgis nebus išaiškintas? Ką ji pasirengusi 
paaukoti dėl malonumo dar vieną kartą — paskutinį — iššauti iš vi- 
nių pistoleto? 

Ji galėtų pasiteisinti būtinosios ginties faktu... Ne, juk jo pėdos pri- 
kaltos vinimis prie grindlenčių. 

Staiga ji pagalvojo apie Harietą Vanger, kurią irgi kankino jos 
tėvas ir brolis. Kaip ir Salander. Atmintyje jai iškilo pokalbis, įvy- 
kęs tarp jos ir Mikaelio Bliumkvisto, kai ji iškeikė Harietą Vanger 
šiurkščiausiais įmanomais keiksmažodžiais. Harieta Vanger buvo 
kalta dėl to, kad jos brolis Martinas galėjo žudyti moteris metų 
metus. 

„O ką darytum tu?“, baklausė tuomet Bliumkvistas. 

„Nužudyčiau tą šunsnukį“, atrėžė ji su giliu įsitikinimu, einančiu iš 
pačių jos sustingusios sielos gelmių. 

Dabar ji atsidūrė tokioje pat padėtyje kaip ir Harieta Vanger. 
Kiek dar moterų nužudys Nydermanas, jei paliks jį gyvą? Ji turi 
pilietės teises ir yra atsakinga visuomenei už savo veiksmus. Kiek 
metų savo gyvenimo ji norėtų paaukoti? Kiek metų norėjo paaukoti 
Harieta Vanger? 

STAIGA VINIŲ PISTOLETAS pasirodė toks sunkus, kad Lisbeta 
nepajėgė jo išlaikyti net ir abiem rankomis įrėmusi jį į Nydermano 
stuburą. 

Ji nuleido tą ginklą ir atsitokėjo tarsi sugrįžusi į tikrovę. Suneri- 
mo išgirdusi, kad Nydermanas kažką be sąryšio murma. Jis kalbėjo 
vokiškai - kažką apie velnią, atėjusį jo pasiimti. 

Lisbeta suprato, kad Nydermanas kalba ne su ja. Atrodė, kad 
jis kažką mato kitame kambario gale. Ji pasuko galvą ir žvilgtelėjo 
ten, kur žiūrėjo jis. Nieko nebuvo. Ji pajuto, kaip ant sprando pasi- 
šiaušė plaukeliai. 
orinį kambarį susirasti savo krepšio. Pasilenkusi jo pasiimti, paste- 
bėjo peilį. Ji tebemūvėjo pirštines; pakėlė peilį, akimirką padvejojo 
ir paskui padėjo jį matomoje vietoje, tarp pakavimo dėžių. 

Metaliniu strypu atkabino spyną per tris minutes ir išėjo. 


SALANDER SĖDĖJO automobilyje ir ilgai galvojo. Galiausiai 
spragtelėjusi atidarė savo mobilųjį telefoną. Užtruko dvi minutes 
ieškodama „Svavelšės MC“ klubo telefono numerio. 

— Klausau? 

— Niemineno, - pareikalavo ji. 

— Palauk. 

Po trijų minučių prie telefono priėjo klubo prezidentas Sonis 
Nieminenas. 

— Kas čia? 

— Ne tavo prakeiktas reikalas, — atšovė Salander nutaisiusi tokį 
žemą balsą, kad tas vargiai suprato sakomus žodžius. Jis net nega- 
lėjo atskirti, ar kalba vyras, ar moteris. 

— Gerai, tai ko nori? 

— Ar reikia Nydermano pėdsakų? 

— Ar man?.. 

— Nemalk šūdo. Nori žinoti, kur jis, ar ne? 

— Klausau. 

Salander pasakė jam, kaip nuvažiuoti iki plytinės pastatų už 
Norteljės. Dar pridūrė, kad Nydermanas ten bus pakankamai ilgai 
ir Nieminenas suras jį, jei paskubės. 

Paskui uždarė savo mobilųjį, užvedė variklį ir nuvažiavo į OK 
degalinę, esančią kitoje kelio pusėje. Automobilį pastatė taip, kad 
gerai matytų plytinius pastatus. 

Laukti prireikė ilgiau kaip dvi valandas. Buvo beveik pusė dvie- 
jų popiet, kai ji išvydo uždarą sunkvežimį, lėtai važiuojantį pro šalį 
žemiau jos besidriekiančiu keliu. Jis sustojo prie posūkio iš pagrin- 
dinio kelio, penkias minutes pastovėjo ir nuvažiavo link plytinių 
pastatų. Jau leidosi gruodžio prieblanda. 

Salander atidarė daiktadėžę, išsitraukė Mino/fa 2x8 žiūronus ir 
stebėjo, kaip sunkvežimis sustojo. Ji atpažino Niemineną ir Valtarį; 
su jais buvo dar trys jai nepažįstami vyrai. Naujas kraujas. Jie turi 
atkurti savo organizaciją. 

Kai Nieminenas ir jo bendrininkai rado atviras duris pastato 
gale, ji vėl atsidarė savo mobilųjį. Parašė trumpąją Žinutę ir nusiun- 
tė ją į policijos nuovadą Norteljėje. 


POLICININKO ŽUDIKAS R. NYDERMANAS SENOJE PLYTINĖJE 
PRIE OK DEGALINĖS UŽ ŠEDERIDO. JĮ ŽUDO S. NIEMINENAS 
IR SVAVELŠĖS MC NARIAI. NEGYVOS MOTERYS DUOBĖJE 
PIRMAME AUKŠTE. 


Ji nematė jokio judėjimo fabriko pastate. 

Jie neskuba. 

Belaukdama ištraukė iš telefono SIM kortelę ir sukarpė ją ma- 
nikiūrinėmis žirklutėmis. Nuleido lango stiklą ir išmetė lauk su- 
karpytus gabalėlius. Ji naudojo papildomą Comvig kortelę, kurios 
buvo neįmanoma virtualiai aptikti. Paskambino į Comvig ir perve- 
dė penkis šimtus kronų į naujos kortelės sąskaitą. 

Kai po žinutės išsiuntimo praėjo vienuolika minučių, pasirodė 
policijos ekipažas be įjungtų sirenų, tačiau su žybčiojančiais mė- 
lynais žiburėliais. Iš Norteljės pusės jis važiavo dideliu greičiu iki 

pat fabriko. Ten sustojo prie pat įvažiavimo į teritoriją. Po minutės 
pasirodė dar du policijos automobiliai. Pareigūnai pasitarė ir kartu 
pasuko link plytinių pastatų. Salander nukreipė žiūronus; ji matė, 
kaip vienas policininkas radijo ryšiu praneša Niemineno sunkveži- 
mio registracijos numerį. Pareigūnai dairėsi aplink ir kažko laukė. 
Salander stebėjo, kaip po dviejų minučių didžiuliu greičiu atvyko 
dar viena operatyvinė komanda. 

Staiga Lisbeta suvokė, kad pagaliau viskas baigta. 

Istorija, prasidėjusi nuo jos gimimo, pasibaigė šiuose plytiniuose 
pastatuose. 

Ji buvo laisva. 

Kai policijos pareigūnai išsiėmė iš automobilių puolimui skir- 
tus šautuvus, užsidėjo apsaugines liemenes ir pradėjo skirstytis po 
fabriko teritoriją, Salander užėjo į degalinės parduotuvę, kur nusi- 
pirko kavos ir į celofaną įvyniotą sumuštinį. Pavalgė stačiomis prie 
kavinės bufeto. 

Kai grįžo į savo automobilį, buvo jau tamsu. Vos tik atidarė 
dureles, išgirdo tolimus garsus, kuriuos palaikė revolverio šūviais; 
jie ataidėjo iš kitos kelio pusės. Ji pamatė kelias tamsias figūras, 
greičiausiai policininkus, prisispaudusius prie sienos arti išėjimo 
viename pastato gale. Paskui išgirdo kaukiančias sirenas ir pamatė 
nuo Upsalos pusės atlekiantį dar vieną policijos automobilį. Kelios 
mašinos sustojo kelkraštyje, žemiau jos, ir jų keleiviai stebėjo vyks- 
tančią dramą. 

Ji užvedė savo Hlondą, pasuko į E18 ir nuvažiavo namo. 


TĄ PATĮ VAKARĄ septintą valandą Salander, dideliam savo su- 
sierzinimui, išgirdo durų skambutį. Tuo metu ji gulėjo vonioje ir 
vanduo dar garavo. Tebuvo vienas žmogus, galėjęs atsidurti prie jos 
buto durų. 

Pirmiausia pamanė, kad turėtų nekreipti dėmesio, tačiau po 
trečiojo skambučio atsiduso, išlipo iš vonios ir apsivyniojo rankš- 
luosčiu. Piktai sučiaupusi lūpas, ji nužingsniavo per prieškambario 

grindis, palikdama šlapius pėdsakus. Spragtelėjusi užraktą, pravėrė 
duris. 

— Labas, — pasisveikino Bliumkvistas. 

Ji neatsakė. 

— Ar girdėjai vakarines naujienas? 

Ji papurtė galvą. 

— Pamaniau, gal tau patiktų išgirsti, kad Ronaldas Nydermanas 
negyvas. Jį nužudė šiandien, Norteljėje, „Svavelšės MC“ gauja. 

— Tikrai? — ištarė Salander. 

— Aš kalbėjausi su budinčiuoju policininku Norteljėje. Atrodo, 
įvyko kažkoks vidinis susidorojimas. Buvo matyti, kad Nydermaną 
kankino ir papjovė peiliu. Jie rado krepšį su keliais šimtais tūkstan- 
čių kronų. 

— Šit kaip... 

— Svavelšės gauja sulaikyta, bet jie gana smarkiai priešinosi. 
Įvyko susišaudymas, policija turėjo kviestis pagalbinę komandą iš 
Stokholmo. Tie baikeriai pasidavė maždaug prieš valandą. 

— Taip? 

— Tavo senas draugas Sonis Nieminenas paliko šį pasaulį. Jis 
visai kvaištelėjo — išeidamas bandė šaudyti. 

— Šaunu. 

Bliumkvistas stovėjo tyloje. Jiedu žiūrėjo vienas į kitą pro durų 
plyšį. 

— Ar trukdau? - paklausė jis. 

Ji gūžtelėjo pečiais: 

— Aš buvau vonioje. 

— Tą jau pastebėjau. Ar nori kompanijos? 

Ji nutaisė rūgščią miną. 

— Nesakau, kad vonioje. Aš atsinešiau bandelių, - jis kilstelėjo 
krepšį. — Ir esbresso kavos. Jei jau turi kavos aparatą Jura Impressa X7, 
turėtum bent jau išmokti, kaip juo naudotis. 

Ji kilstelėjo antakius; nežinojo, ar reikėtų pajusti nusivylimą, ar 
palengvėjimą. 

— Tik kaip kompanija? 

— Tik kaip kompanija, — patvirtino jis. - Aš esu geras draugas, 
kuris ateina aplankyti geros draugės. Žinoma, jei ji mane priima. 

Ji dvejojo. Dvejus metus laikėsi taip atokiai nuo Mikaelio Blium- 
kvisto, kaip tik pajėgė. Ir vis tiek jis liko prikibęs jos gyvenime kaip 
kramtomoji guma ant bato pado, - tiek internete, tiek ir realiame 
gyvenime. Internete — tegul. Ten jis tėra elektronai ir žodžiai. O 
realiame gyvenime, stovėdamas prie jos durų slenksčio, jis vis dar 
buvo pasiutusiai patrauklus. Ir dar žinojo jos paslaptis, kaip ir ji 
žinojo viską apie jį. 

Lisbeta akimirką stebėjo Mikaelį ir staiga suprato, kad nieko 
jam nejaučia. Bent jau tų ypatingų jausmų. 

Iš tiesų pastaraisiais metais jis buvo geras jos draugas. Ji pasitiki 
juo. Galbūt. Pikta, kai vienas iš nedaugelio žmonių, kuriais ji pasi- 
tiki, yra vyras, kurio tiek ilgai vengė. 

Paskui ji persigalvojo. Nesąmonė buvo apsimesti, kad jo nėra. 
Jai jau nebėra skaudu jį matyti. Tad Lisbeta atidarė duris ir vėl įsi- 
leido Mikaelį į savo gyvenimą. 

